
Iblandt  det  utrykte  Materiale,  der  aldeles  overvej- 
ende ligger  til  Grund  for  denne  første  Afdeling  af  fjerde 
Bind,  skal  jeg  fremhæve,  at  jeg,  foruden  de  officielle 
Aktstykker,  som  jeg  har  brugt,  dels  i  Rigsarkivet  og  i 
Udenrigsministeriets  Arkiv,  dels  i  det  norske  og  i  det 
svenske  Rigsarkiv,  tillige  har  havt  et  meget  omfattende 
Brevstof  til  Brug.  For  en  Del  findes  det  i  Rigsarkivet. 
hvor  Hovedmassen  deraf  hører  til  de  Breve,  der  ved  Un- 
dersøgelserne i  Anledning  af  den  Struenseeske  Sag  fandtes 
i  General  Gahlers  Hjem.  og  hvoraf  for  øvrigt  en  Del 
allerede  har  været  benyttet  i  et  Par  AfhandHnger  af 
Provst  L.  Koch;  men  ved  Siden  deraf  har  jeg  til  Be- 
nyttelse havt  baade  en  Del  Breve  fra  eller  til  Schack 
Rathlau,  der  findes  i  Arkivet  paa  Ravnholt,  og  tillige  en 
betydelig  Masse  Breve  imellem  forskjellige  i  Datiden  og 
baade  I.  H.  E.  Bernstorff  og  A.  P.  Bernstorff.  Disse 
Breve,  som  Dr.  A.  Friis  har  faaet  skaffet  hertil  ved  ven- 
lig Imødekommenhed  fra  forskjellige  adehge  Familier  i 
Nordtyskland,  har  jeg  havt  fuld  Raadighed  over,  og  jeg 
bringer  herved  Dr.  Friis  min  bedste  Tak  som  den,  der  har 


skaffet  mig  Tilladelsen  til  at  benytte  dem.  Ogsaa  har 
jeg  været  saa  heldig  at  kunne  bruge  Afskrifter  af  de 
vigtige  Skrivelser,  der  i  Tiden  fra  1766  til  1768  vexledes 
imellem  de  russiske  Diplomater  i  Kjøbenhavn  og  Rege- 
ringen i  Petersborg.  Endelig  har  jeg  faaet  Afskrifter  fra 
Bibliotheket  i  Geneve  fra  M.  H.  Høyer  og  Fru  B.  Gabel 
til  Reverdil,  der  ligeledes  ere  blevne  brugte. 

E.  H. 

Danmark-Norges  Historie  1720—1814.    IX.  1. 


Første  Kapitel. 

Kristian  VII's  Tronbestigelse  ^  Hans  Opdragelse. 

Jjinhver,  der  ser  Portrætter  af  den  oldenborgske 
Kongefamilie,  vil  blive  slaaet  af.  at  det  fra  Kristian  IV's 
Tid  gaar  tilbage  med  den,  i  det  mindste  for  de  mandlige 
Medlemmers  Vedkommende,  ikke  alene  med  Hensyn  til 
Trækkenes  regelmæssige  Skjønhed.  men  ogsaa,  hvad  Ind- 
trykket af  sluttet  Kraft  angaar.  Det  er  saaledes  afgjort 
et  skrøbeligt,  sygeligt  Indtryk,  baade  Frederik  IV's  og 
Kristian  VPs  Portrætter  gjøre.  Frederik  V  ser  mindre 
sygelig  ud;  men  ved  ham  har  man  Følelsen  af  noget 
personlig  ubetydehgt.  Desto  værre  skulde  Midten  af  det 
attende  Hundredaar  netop  ogsaa  vise  en  baade  moralsk 
og  intellektuel  Tilbagegang  i  Kongeslægten  af  foruroUgende 
Natur.  Frederik  Vs  Historie  har  givet  os  Billedet  af  en 
sædelig  Nedværdigelse  af  Kongemagten  ved  Svireri  og 
Orgier  med  løsagtige  Kvinder. 

Da  saa  den  14.  Januar  1766  I.  H.  E.  Bernstorff  fra 
Altanen  paa  Kristiansborg  Slot  for  den  talrig  forsamlede 
Mængde  efter  gammel  Skik  forkyndte  Tronskiftet  ved  at 
udraabe:  Kong  Frederik  V  er  død,  Længe  leve  Kong 
Kristian  VII«,  og  Hurraraabene  lød  op  fra  Folkemassen, 
kom  disse  Leveraab  vel  nærmest  som  en  loyal  Hilsen  til 
den   nye  Hersker;    men    efter,    hvad   der  kjendtes  til  de 


4  Første  Kapitel. 

svage  Sider  ved  den  afdøde  Konges  Levnet,  ligger  den 
Tanke  nær,  at  der  til  denne  Hilsen  tillige  knyttedes  et 
Haab  om.  at  Kongeslægten  atter  vilde  hæve  sig.  og  der 
var  da  ogsaa  dem,  der  tog  det  som  et  heldigt  Varsel,  at 
Solen  netop  i  dette  Øjeblik  brød  igjennem  tykke  Skyer, 
som  havde  dækket  Himmelen. 

Paa  visse  Maader  maatte  det  Indtryk,  som  den  unge 
Konge  gjorde,  kaldes  fordelagtigt.  Han  saa  afgjort  bedre 
ud,  end  hans  Forfædre  havde  gjort  det  i  flere  Led,  han 
havde  fine  Ansigtstræk  og  et  mildt,  behageligt  Udtryk, 
hans  Bevægelser  vare  fulde  af  Ynde,  og  han  forstod  at 
føre  sig  med  Anstand.  Ogsaa  vidste  man  at  fortælle  om 
ham,  at  han  kunde  udmærket  Tysk  og  Fransk  foruden 
sit  Modersmaal,  at  han  havde  et  livligt  Væsen,  kunde 
fortælle  morsomt  og  give  kvikke,  træffende  Svar,  og  at 
han  i  det  hele  havde  en  hurtig  Opfattelsesevne.  Frem- 
mede Diplomater  meldte  hjem,  snart  at  han  var  en  meget 
haabefuld  Fyrste,  der  baade  havde  Forstand  og  Aandrighed, 
snart  endog  at  hans  Naturanlæg  var  langt  over  det  almin- 
delige. Men  enhver  veed  nu,  at  alt  dette  desto  værre  kun 
var  en  ghmrende  Yderside,  og  at  alle  Forhaabninger  om 
at  skulle  se  Landet  nyde  godt  af  en  brav  og  dygtig  Kon- 
ges Styrelse  paa  den  sørgeligste  Maade  skulde  blive 
skuffede. 

I  Virkeligheden  vilde  den,  der  saa  nærmere  til.  strax 
paa  hans  Tronbestigelses  Tid  kunne  se,  at  hans  tilsyne- 
ladende saa  tiltalende  Egenskaber  savnede  dybere  Grund. 
Allerede  om  hans  Ydre  kunde  det  siges,  at.  om  det  end 
paa  en  Maade  var  vindende,  var  der  dog  noget  spinkelt 
ikke  alene  ved  hans  Lemmer,  men  ogsaa  ved  det  Ind- 
tryk, han  gjorde  som  Personhghed.  der  var  mere  af  en 
Petit  maitre  end  af  en  Konge  ved  ham,  og  man  kunde 
sige,  at  der  ogsaa  deri  var  noget  af  Slægtens  Tilbage- 
gang at  spore.  Men  større  Betydning  havde  det,  at  han 
langt  mere  var  et  let  Hoved  end  begavet  med  en  sohd, 


Kristian  VII  som  Dreng.  O 

skarp  Forstand,  hans  aandelige  Interesser  vare  overfla- 
diske, hans  Vilje  var  svag  og  slap,  og  han  lod  sig  mere 
lede  af  Luner  end  af  omhyggehg  Overvejelse.  Men  det 
værste  var.  hvad  nu  alle  vide.  at  Sindssyge  lurede  i 
hans  Indre.  Det  kommer  som  det  sidste  Led  af  den 
Tilbagegang,  der  betegnede  Kongeslægten.  Ingen  anede 
det  endnu;  men  visse  Besynderiigheder.  der  i  det 
mindste  vakte  Opmærksomhed  hos  en  af  hans  Lærere. 
den  franske  Svejtser  Reverdil.  var  allerede  Forbud  om. 
hvad  der  senere  helt  skulde  faa  Magt  over  ham. 
Det  slog  Reverdil,  da  han  fik  at  gjøre  med  ham  som 
en  elleveaarig  Dreng,  at  han  kunde  lide  af  langvarige 
Aandsfraværelser,  gjøre  besynderlige  uvedkommende 
Spørgsmaal  og  sidde  fortabt  i  at  se  paa  sine  Hænder 
eller  banke  sig  paa  Maven  ^).  Efter  hvad  han  senere 
fortalte  Reverdil,  gjorde  han  det  for  at  faa  at  vide. 
om  han  nærmede  sig  Fuldkommenhedstilstanden.  Han 
dannede  sig  vistnok  ret  skiftende  Forestillinger  om,  hvori 
en  saadan  skulde  bestaa:  men  et  Hovedpunkt  i  dem  var. 
at  han  attraaede  at  have  et  fuldkommen  haardt  Legeme, 
der  kunde  gjøre  ham  ufølsom  imod  ydre  Smerte,  sam- 
tidig med  at  han  vandt  en  betydelig  Styrke.  Ingen  kan 
nu  være  i  Tvivl  om,  at  der  i  dette  var  Træk  af  begyn- 
dende Storhedsvanvid. 

Skjønt  man  skulde  synes,  at  Opdragelsen  af  en  ung 
Prins  til  at  blive  enevældig  Hersker  maatte  gjælde  som 
noget  saa  vigtigt,  at  der  blev  gjort  alt  muligt  for  at  faa 
den  saa  omhyggelig,  som  det  lod  sig  gjøre.  paa  en  Gang 
fast  og  kjærhg,  og  saaledes  at  den  i  det  hele  kunde 
blive  en  Forberedelse  til  Fyrstegjerningen.  er  Historien 
dog  fuld  af  Exempler  paa  slet  og  samvittighedsløst  op- 
dragne Fyrster.  Desto  værre  maa  det  siges,  at  næppe 
er  nogen  Tronarving  bleven  daarligere  0{)dragen  end 
Kristian  VII,  visselig  ikke  fordi  man  intet  lærte  ham, 
eller  fordi  den  Opgave  at  faa  ham  opdraget  og  undervist 

blev  taget  letsindigt,  men  fordi  den  blev  løst  paa  en  saa 
fordærvelig  Maade,  at  Opdragelsen  maatte  virke  ødelæg- 
gende paa  ham  som  Karakter.  Allerede  da  han  var  6 
Aar  gammel,  var  han  efter  den  Tids  Talebrug  kommen 
til  Mandfolkene  og  havde  faaet  sin  egen  Hofstat.  Den, 
der  som  Overhofmester  kom  i  Spidsen  for  denne,  var 
Statsministeren  Berckentin:  men  han  døde  allerede  1758. 
og  hans  Virksomhed  i  denne  Stilling  var  derfor  uden 
Betydning.  Ej  heller  betød  det  stort,  at  den  senere  saa 
bekjendte  Schack  Rathlou  i  1755  blev  ansat  som  Page 
hos  ham;  thi  han  var  det  ikke  længere  end  til  1759. 
Derimod  havde  det  overordenthg  meget  at  sige,  at  han 
havde  faaet  D.  Reventlow  til  Hofmester,  en  Stilling, 
hvorfra  denne  176.3  avancerede  til  Overhofmesterpladsen. 
Det  er  ham,  paa  hvem  det  tunge  Ansvar  for  Kristian 
VII's  Opdragelse  falder. 

Reventlow,  der  ved  Siden  af  denne  Hofstilling  til- 
lige kom  til  at  faa  Sæde  i  Konseillet  (1763)  og  det  føl- 
gende Aar  fik  Forsædet  i  Finanskollegiet,  var  paa  flere 
Maader  en  fortjent  Mand.  Som  Diplomat  i  Frankrig, 
hvad  han  havde  været,  inden  han  fik  med  Prinsen  at 
gjore.  havde  han  vundet  Bernstorffs  ubetingede  Aner- 
kjendelse,  han  var  en  samvittighedsfuld,  pligtopfyldende 
Embedsmand,  der  blandt  andet  med  Omhu  tog  sig  af 
Finanskollegiets  forviklede  Sager,  da  de  overdroges  ham, 
og  han  var  i  personlige  Forhold  en  paahdelig  Mand. 
paa  hvis  Ord  man  kunde  stole;  særhg  var  han  en  tro- 
fast Ven.  Det  vejer  ikke  lidt  i  Vægtskaalen  til  hans 
Fordel,  at  baade  1.  H.  E.  Bernstorff  og  A.  P.  Bernstorff 
til  Trods  for  de  Uoverensstemmelser,  der  vare  imellem 
dem  og  ham,  stedse  satte  stor  Pris  paa  ham.  Men  desto 
værre  formaar  alt.  hvad  der  kan  siges  til  hans  Fordel, 
ikke  at  opveje  den  Ulykke,  han  har  gjort  som  Leder  af 
Kristian  VIFs  Opdragelse:  thi  til  denne  Plads  var  han 
aldeles  uskikket. 

Ganske  vist  var  han,  hvad  der  syntes  at  maatte 
passe  fortræffehg,  en  Mand  med  sædelig  Alvor  og  oprig- 
tig Religiøsitet.  Med  sit  Syn  paa,  at,  hvad  der  var 
Pligt,  skulde  gjennemføres  samvittighedsfuldt,  var  det 
ogsaa  hans  Agt  at  handle  derefter  i  Forholdet  til  Prin- 
sen, da  denne  som  lille  Dreng  stilledes  under  hans  Til- 
syn, og  han  omfattede  ham  ogsaa  i  det  mindste  en  Tid 
med  levende  KjærHghed.  Det  er  smukt  at  se  ham  i 
Aaret  1760,  da  den  elleveaarige  Prins  blev  inokuleret,  i 
et  Brev  til  Bernstorff  tale  om  ham  »som  mit  Hjærtes 
Barn«,  og  da  Inokulationen  var  forløbet  lykkeUg,  udvikler 
han  for  Bernstorff,  hvilken  Taknemmelighed  han  føler 
imod  Gud,  »der  har  været  Vidne  til  mine  Taarer,  og 
efter  at  have  set  mine  Bekymringer,  lader  mig  føle  en 
Glæde,  der  overgaar  alt,  hvad  jeg  nogensinde  har  følt^  ^). 
Men,  for  ikke  at  tale  om,  at  Reventlow  var  temmehg 
blottet  for  fm  Dannelse,  saa  var  der  den  ulykkelige 
Hovedmangel  ved  ham,  at  det  ganske  fattedes  ham  paa 
pædagogisk  Evne  og  paa  det  Temperament,  der  behøves 
for  at  være  Opdrager.  Han  havde  baade  et  tungt  Sind 
og  var  ubændig  hidsig.  Han  kunde  selv  føle  Trykket  af 
sin  Tilbøjelighed  til  at  se  Tingene  fra  den  sorteste  Side; 
men  værre  var  det  for  hans  Omgivelser  og  selv  hans 
Venner  at  være  udsatte  for  hans  'idelige  Storme?  (per- 
petuelles  orages),  som  A.  P.  Bernstorff  kaldte  det,  naar 
han  med  eller  uden  Grund  følte  sig  fornærmet,  og  lige- 
som han  i  sin  Hidsighed  kunde  forløbe  sig  i  Forretnings- 
sager, saaledes  led  hans  Embedsførelse  af,  at  han  altfor 
Udt  forstod  at  tage  Folk  med  det  gode,  men  idelig  vendte 
det  lodne  ud  ^). 

Man  tænke  sig  en  Mand  med  et  saadant  Tempera- 
ment blive  sat  til  at  skulle  lede  et  Barns  Opdragelse! 
Det  synes  ufatteligt,  at  I.  H.  E.  Bernstorff,  der  maatte 
kjende  disse  Sider  hos  ham,  kunde  lade  en  saadan  Ud- 
nævnelse   finde   Sted;    det    er    et   Bevis,    der   for    øvrigt 

næppe  staar  alene,  paa,  at  han  ikke  altid  viste  sig  som 
en  stor  Menneskekjender.  og  paa,  at  han  havde  ondt  ved 
at  faa  Øje  paa  Manglerne  hos  sine  gode  Venner.  Ulykken 
var  saameget  større,  som  vi  have  set,  hvilke  Vanskelig- 
heder der  laa  i  Kristian  VII's  Natur  allerede  fra  han  var 
lille.  Det  kom  da  ogsaa  til  at  gaa  saa  galt  som  vel 
muhgt.  Reventlow  havde  end  ikke  den  svageste  Evne 
til  at  sætte  sig  ind  i  Drengens  barnlige  Sind  og  til  at  se. 
at  der  var  det  i  dette,  som  der  burde  hæges  om  med 
Kjærhghed  for  at  styrke  det  milde  og  gode  hos  ham  og 
skabe  Tillid  til  og  Tro  paa  andre.  Reverdil  fortæller,  at,  da 
han  fik  med  Prinsen  at  gjøre.  var  det  den  almindelige 
Mening  hos  dem.  der  havde  Opsyn  med  ham,  at  han  var 
et  elskværdigt  Barn.  af  hvem  man  kunde  vente  sig  alt 
godt.  naar  Alderen  havde  dæmpet  hans  første  Hidsighed 
noget.  Det  maa  altsaa  antages,  at  han  til  Trods  for  de 
Særheder,  han  havde,  i  det  hele  var  let  at  have  at  gjøre 
med,  saa  meget  mere  som  han  i  høj  Grad  var  lærenem. 
Men  det  var,  som  om  Reventlow  ikke  kunde  andet  end 
komme  i  Raseri  over  alt,  hvad  den  lille  Prins  tog  sig 
for.  Den  mindste  Uregelmæssighed  i  hans  Maade  at  være 
paa.  de  mindste  Fejl  i  hans  Lektier  vare  nok  til  at  vække 
hans  usalige  Hidsighed,  og  efter  den  nedarvede  brutale 
Pædagogiks  Pryglesystem  vankede  der  da  Ørefigen,  Træk- 
ken i  Haaret,  ja  en  Tid  hgefremme  Stokkeprygl,  for  ikke 
at  tale  om  Skjældsord.  udslyngede  med  Tordenrøst. 

Og  nu  Undervisningen !  Den  Lærer,  som  denne  ganske 
overvejende  var  lagt  i  Hænderne  paa,  naturligvis  under 
Reventlows  Overtilsyn,  var  en  Theolog  Georg  Nielsen,  der 
ansattes  allerede  ved  Aaret  1755.  Det  synes  at  maatte 
være  heldigt,  at  det  i  Modsætning  til,  hvad  der  havde 
været  Tilfældet  ved  hans  Faders  og  Farfaders  Undervis- 
ning, nu  blev  en  dansk  Mand.  som  fik  med  den  at  gjøre, 
og  Kristian  VH  lærte  da  ogsaa  bedre  Dansk,  end  nogen 
af  hans  Forfædre  havde  kunnet  det  i  mange  Tider.    Ved 

selve  den  Instrux^).  som  blev  givet  Nielsen,  da  han  blev 
ansat,  var  der  stillet  ham  et  højt  Maal,  nemlig  at  gjøre 
Undervisningen  frugtbringende  for  Prinsen  baade  i  kri- 
stelig og  almindehg  moralsk  Henseende,  og  faa  saa  meget 
Liv  i  sin  Historieundervisning,  at  Prinsen  følte  sig  »hævet 
ved  sine  Forfædres  berømmelige  Forbilleder  til  at  ville 
efterligne  dem«;  han  skulde  give  sin  Undervisning  paa 
»en  underholdende  Maade  ved  behagelige  Samtaler«,  saa- 
ledes  at  Prinsen  selv  længtes  efter  den,  og  han  skulde  i 
det  hele  lade  ham  forstaa  og  tilegne  sig  det,  han  lærte,  paa 
en  saadan  Maade,  at  det  gjennemtrængte  hans  Personlig- 
hed. Men  uheldigvis  var  Nielsen  mindst  af  alt  skikket  til 
at  løse  denne  Opgave,  thi  hvor  personlig  hæderlig  en  Mand 
han  end  var,  fattedes  det  ham  omtrent  lige  saa  meget 
som  hans  Overordnede.  Reventlow,  paa  pædagogisk  Evne. 
Ikke  alene  var  han  pirrelig  og  vranten  og  gjorde  sig  til 
et  lydigt  Redskab  for  Overhofmesterens  Strænghed :  men 
han,  som  selv  var  Rationahst  af  det  reneste  Vand.  bredte 
en  Tørhed  og  blodløs  Magerhed,  der  søgte  sin  lige,  over 
sin  Undervisning.  Det  var  som  den  Wolfske  Filosofis 
tro  Tilhænger,  at  han  vilde  udvikle  sin  Elevs  rehgiøse 
og  moralske  Grundsætninger  efter  denne  Filosofis  ab- 
strakte mathematiske  Methode  —  en  sand  Rædsel  for  et 
Barn  — .  og  ikke  mindre  livløs  var  Undervisningen  i  Hi- 
storie, der  under  hans  Haand  blev  til  en  Udenadslæren 
af  en  Masse  Paragrafer.  For  Reventlow  med  hans  fuld- 
stændige Mangel  paa  Forstand  paa  Barnenaturen  var 
Nielsen  ret  en  Lærer,  som  han  skulde  være,  og  støttet  af 
hans  egen  Barskhed  blev  Undervisningen  i  det  hele  og  store 
en  aandløs  Indpisken  af  en  ufrugtbar  Kundskabsmasse. 
En  Undtagelse  dannede  det  blot,  at  Prinsen  lærte  godt 
Tysk  saa  vel  som  Dansk;  men  dette  skyldtes  mere  hans 
Lærenemhed  for  alt  sligt  end  Undervisningens  Godhed.  End 
mindre  havde  Nielsen  Del  i  det.  hvori  Prinsen  fremfor  alt 
vandt  udmærket  Færdighed,  men  som  rigtignok  ikke  havde 

noget  ined  det  aandelige  at  gjøie,  nemlig  i  at  danse  og  ride. 
Naturligvis  blev  der  til  sine  Tider  holdt  Examiner  over 
ham  i  høje  og  højeste  Personers  Nærværelse,  og  der 
brillerede  han  ved  den  Færdighed,  med  hvilken  han  af- 
leverede de  indterpede  Pensa.  Det  pristes  da  af  de  til- 
stede værende  som  et  Vidnesbyrd  om  den  unge  Prinses 
ypperlige  Evner  og  om  den  ikke  mindre  udmærkede 
Undervisning,  som  han  nød  godt  af,  og  Rygtet  derom 
bredtes  videre  omkring.  Selv  den  daværende  franske 
Ambassadør  i  Kjøbenhavn  vidste  at  indberette  til  sin  Re- 
gering om  de  skjønne  Resultater,  som  hans  Opdragelse 
bragte. 

Instruxen  for  Prinsens  Undervisning  havde  indskær- 
pet, at  han  skulde  udvikles  til  at  blive  en  god  Kristen, 
og  foruden,  hvad  han  fik  ind  af  religiøse  Lærdomme  ved 
Nielsens  tørre  Oplæreise  deri,  skulde  han  hver  Søndag 
2  Gange  i  Kirke,  og,  som  om  der  ikke  var  Tvang  nok 
ved  den  daglige  Undervisning,  vaagede  Reventlov^s  Øje 
over  ham  ogsaa  i  Kirken;  ja,  hvad  mere  er,  idet  Prædi- 
kenen toges  som  en  ny  Lektie  til  Indterpning.  blev  han 
bagefter  af  sin  barske  Overhofmester  examineret  i  dens 
Indhold,  og  der  vankede  Skjældsord  og  endog  Prygl,  naar 
han  ikke  stod  sig  godt  ved  den  Prøve.  Man  kan,  naar 
man  hører  sUgt,  ikke  undres  over,  at  lian  kaldte  Søn- 
dagen den  værste  af  sine  Pinselsdage. 

Det  var  efter  en  saadan  religiøs  Opdragelse,  at  han 
blev  konfirmeret  paa  sin  Faders  Fødselsdag  31  Marts  1765 
af  Sjællands  Biskop  Harboe'').  Dennes  Taler  var  fri  for 
Svulst  og  Smiger  og  indeholdt  varme  indtrængende  Steder, 
der  i  det  mindste  gjorde  stærk  Virkning  paa  Tilhørerne. 
Men  Biskoppen  blev,  —  man  fristes  til  at  bruge  det  Ud- 
tryk, —  imidlertid  langt  overstraalet  af  Konfirmanden,  der 
under  den  2  Timer  varende  Examination  med  en  saadan 
Lethed  og  i  en  saa  klar  Fremstilling  besvarede  de  Spørgs- 
maal,  der  rettedes  til  ham.  at  det  vakte  almindelig  Glæde. 

Ja,  denne  religiøse  Handling  gav  ikke  alene  Aviser  Lej- 
lighed til  i  henrykte  Talemaader  at  skildre,  hvor  mageløst 
Prinsen  var  optraadt  ved  denne  Lejlighed;  men.  hvad 
der  forekommer  næsten  utroligt,  Ove  Guldberg  udgav 
endog  et  formeligt  Skrift^)  for  at  udvikle  for  den  store 
Almenhed,  hvad  det  var  for  en  vidunderhg  Begivenhed, 
der  her  havde  fundet  Sted,  og  hvor  naturligt  det  var  at 
udbryde  i  Lovtaler  over  Kronprinsen.  Denne,  skrev  han, 
havde  vist  en  saa  ualmindelig  Kundskab,  ledsaget  af  An- 
dagt, Ærbødighed  og  Sjæls  Opløftelse,  at  han  endog  kunde 
;>have  lært  de  vankundige«  og  »udviklet  de  forvirrede  . 
og  han  havde  staaet  omgivet  alene  af  Religionens  Glans, 
idet  »Kronprinsen  blev  hartad  usynlig  imellem  de  Straaler, 
der  udgydede  sig  af  Mennesket,  det  kristne  Menneske«. 
Det  var  da  ogsaa  en  lysende  Fremtid,  han  mente  at 
kunne  se  imøde  under  en  Fyrste,  i  hvem  »Kirken  engang 
vilde  komme  til  at  se  en  af  sine  Pillere«.  Det  gjør  et 
underligt  Indtryk,  med  det  Kjendskab,  vi  have  til  Kri- 
stian VII's  Udvikling  og  senere  Virksomhed  som  Konge 
at  læse  sligt.  Intet,  maa  vi  sige,  kunde  være  uheldigere 
end  at  ville  stille  et  Horoskop  for  ham  som  Sandheds- 
vidne midt  i  en  vantro  Tid,  og  ingen  Misforstaaelse  kunde 
overhovedet  være  større  end  den,  der  fandtes  hos  Guld- 
berg som  overhovedet  hos  mange  andre  i  dette  ØjebUk, 
naar  de  troede,  at  den  glimrende  Præstation,  Kronprin- 
sen havde  ydet  paa  hin  Dag  i  Slotskirken,  stod  i  For- 
bindelse med  en  rehgiøs  Vækkelse.  Den  var  i  VirkeUg- 
heden  intet  andet  og  mere  end,  hvad  han  havde  vist  ved 
tidligere  Prøver,  nemlig  et  Vidnesbyrd  om,  at  han  med 
Færdighed  kunde  gjengive,  hvad  man  havde  lært  ham. 
Spørger  man  om,  hvad  der  var  det  virkelige  Udbytte, 
hans  Rehgionsundervisning  havde  havt  paa  hans  højst 
sensible  Sind  og  Nervesystem,  maa  man  sige,  at  det  hele 
var  visse  ret  barske  Forestillinger,  nærmest  prægede  af 
Angst  for  Guds  Vrede ')  eller  Rædsel  for  Djævelen.  Fore- 

stillinger,  som  endog  senere  undeiliden  ved  enkelte  Lej- 
ligheder kunde  spøge  hos  ham,  men  som  for  det  meste 
snart  ganske  fortrængtes  af  den  ret  naturlige  Reaktion 
derimod,  det  rene  Fritænkeri. 

Midt  i  det  lidet  tiltalende  Billede,  vi  faa  af  Kristian 
VII's  Opdragelse  og  Undervisning,  kommer  som  en  Und- 
tagelse fra  de  almindelige  uheldige  Træk  den  Del  af 
Undervisningen,  der  var  lagt  under  den  franske  Svejtser 
Reverdil.  Denne  var  i  Aaret  1758  kommen  til  Kjøben- 
havn,  for  en  Del  paa  Foranstaltning  af  Bernstorff,  og 
blev  snart  ansat  som  Lærer  i  Fransk  og  Mathematik  ved 
Kunstakademiet:  men  allerede  2  Aar  derefter  blev  han 
Lærer  for  Kronprinsen,  nærmest  i  Fransk.  Han  fulgte  i 
denne  Stilling  efter  den  ved  sine  Arbejder  over  dansk 
Historie  og  nordisk  Mythologi  hæderlig  bekjendte  Mallet. 
Reverdil  var  afgjort  en  mere  end  almindehg  begavet 
Mand  og  en  virkelig  Personlighed.  Der  var  en  vis  Lige- 
lighed over  hans  i  det  hele  lyse  Temperament,  han  var 
ikke  af  dem.  der  let  lod  sig  henrive,  han  havde  tvasrt 
imod  noget  køligt  ved  sig:  men  til  Vederlag  var  han  en 
fuldt  paalidelig  Karakter,  som  den.  der  vandt  hans  Ag- 
telse, kunde  stole  paa.  og  fra  sit  repubhkanske  Fædre- 
land medbragte  han  en  vis  fribaaren  Stolthedsfølelse,  der 
gjorde  det  umuligt  for  ham  at  skrabe  ud  for  nogen  Mand, 
hvor  højt  stillet  han  end  var.  men  som  uvilkaarlig  indgjød 
Respekt.  Al  SandsynUghed  er  for.  at  der  har  været  det 
Tidspunkt,  hvor  han  haabede  at  kunne  gribe  ind  i  Ud- 
viklingen her  hjemme  paa  vigtige  Omraader,  og  hans 
Fjender  kunde  for  saa  vidt  tale  om  hans  Ærgjerrighed: 
ja,  de  kunde  for  den  Sags  Skyld  gjerne  kalde  ham  en 
Fanatiker,  thi  det  var  sikkert  nok,  at  han  havde  Grund- 
sætninger, som  han  til  det  yderste  vilde  kæmpe  for. 
Men  selv  de.  der  mindst  kunde  lide  ham.  vovede  dog 
ikke  at  tvivle  om  hans  personlige  Hæderhghed,  end  sige 
om  hans  Uegennyttighed,   hvad  personlige  Æresstillinger 

eller  Penge  angik.  I  religiøs  Henseende  stod  han  vistnok 
de  franske  Encyklopædister  temmelig  nær;  men  at  han 
søgte  at  paavirke  den  unge  Prins  i  den  Retning,  tyder 
intet  paa^). 

Hvad  Reverdil  stærkt  fik  Indtryk  af,  da  han  kom  i 
Berøring  med  Kristian  VII  som  Barn,  var  dels,  at  der 
var  det  i  dennes  Personlighed,  der  kimde  vække  For- 
undring og  endog  Ængstelse,  dels  at  Opdragelsen  baade 
ved  Reventlows  haarde  BehandUng  af  ham  og  ved  Tør- 
heden i  Nielsens  Undervisning  kun  kunde  virke  højst 
uheldig  paa  Prinsen.  Han  stræbte  derfor  efter,  saa  vidt 
det  stod  til  ham,  at  yde  nogen  Modvægt  derimod  ved  at 
gjøre  sin  egen  Undervisning  saa  vækkende  som  muligt, 
især  ved  at  lade  den  faa  Form  af  Samtaler,  hvorunder 
han  ogsaa  kunde  faa  Lejlighed  til  at  fremdrage  Træk  af 
Livet  og  Kongegjerningen.  der  forhaabenthg  kunde  paa- 
virke Prinsen  heldig,  og  det  kunde  her  ikke  fattes  ham 
paa  Stof,  da  han  netop  i  disse  Aar  med  Iver  satte  sig 
ind  i  Forholdene  i  vort  Fædreland,  saaledes  som  det 
tydehg  fremgaar  af  den  Fortsættelse,  han  udgav  af  sin 
Landsmand  Rogers  ->Lettres  sur  le  Danemarc«.  Ogsaa 
gav  Gjennemgang  med  Prinsen  af  Bøger  som  Fenelons 
Telemacque  og  Montesquieus  Lovenes  Aand  ham  ypperhg 
Lejlighed  dertil.  Saameget  opnaaede  Reverdil  under  alle 
Omstændigheder  ved  denne  Maade  at  tage  Undervisningen 
paa,  at  Kristian  VII  fattede  Tillid  til  ham,  for  ikke  at 
tale  om,  at  han  lærte  udmærket  Fransk. 

I  det  hele  og  store  formaaede  denne  Del  af  Kron- 
prinsens Opdragelse  dog  naturligvis  ikke  meget  at  mod- 
arbejde de  uheldige  Sider  af  den,  og  særhg  ikke  Virk- 
ningerne af  Reventlows  brutale  Barskhed.  At  denne 
fremfor  alt  kunde  faa  en  ulykkebringende  Indflydelse  paa 
et  saa  foruroligende  zart  Nervesystem  som  Kristian  VIFs, 
synes  indlysende;  men  dette  faldt  ikke  andre  end  Re- 
verdil ind.    Skjønt  Kongen,  der  var  nærmest  til  at  tage  sig 

af  sin  Søn.  efter  Reverdils  Sigende  elskede  denne,  lod  han 
Opdragelsen  dog  gaa,  som  den  kunde :  han  blev  efterhaan- 
den  for  sløvet  til  at  tænke  videre  paa  den,  og  lige  saa  hdt 
han.  for  saa  vidt  han  skjænkede  den  nogen  Tanke,  mente, 
at  den  kmide  være  i  bedre  Hænder  end  Reventlows,  lige- 
saa  lidt  var  der  nogen  anden,  som  blandede  sig  i  den. 
Det  er  vitterligt,  at  Dronning  Juliane  Marie  senere  ikke 
kunde  døje  Reventlow,  og  højst  sandsynhg  traadte  Mod- 
sætningen imellem  dem  allerede  nu  stærkt  frem.  Saa- 
meget  er  vist.  at  Reventlow  ikke  lod  hende  have  det 
mindste  med  Prinsens  Opdragelse  at  gjøre.  og  dog  kunde 
denne  fremfor  alt  trænge  til  en  Kvindes  moderUge  Omhu. 
Mere  synes  Reventlow  at  have  taget  Hensyn  til  den  ældre 
Enkedronning  Sofie  Magdalene,  der  holdt  af  at  se  Kron- 
prinsen hos  sig:  men  de  Besøg,  han  til  sine  Tider  gjorde 
hos  hende,  kunde  fornuftigvis  ikke  have  stor  Betydning 
og  umuUg  opveje  det  uheldige  i,  at  han  i  en  kun  alt  for 
sørgelig  Grad  var  »kommen  iblandt  Mandfolkene«. 

Det  var  foruden  Overhofmester  og  Lærere  væsenlig 
kun  Pager  og  Kammertjenere.  Prinsen  fik  til  sin  Om- 
gangskreds, og  her  viste  Reventlow  sig  ikke  mindre  uhel- 
dig som  Menneskekjender,  end  han  var  som  Pædagog. 
Som  Kammerpage  ansattes  nemlig  en  Søstersøn  af  ham. 
Sperling,  og  Kammertjener  hos  Prinsen  blev  en  ung 
Mand  ved  Navn  Kirchhoff^).  Den  sidste  synes  slet  og 
ret  at  have  været  en  uværdig,  krybende  Person,  og  Sper- 
Kng  var  en  Hofmandsnatur  af  den  tommeste  Slags,  fuld 
af  alskens  Skandalesnak  og  af  persiflerende  Fortællinger 
om  Folk  i  de  høje  Kredse.  Kjedsommeligt  var  det  vist- 
nok ikke  for  Prinsen  at  have  disse  Personer  om  sig. 
deres  Selskab  var  ham  tvært  imod  i  høj  Grad  oplivende, 
især  da  deres  Snak  passede  godt  til  en  vis  Oplagthed, 
han  af  Naturen  havde  til  at  holde  af  at  se  Folk  fra  deres 
naragtige  Side.  Denne  farlige  Egenskab  blev  nu  i  høj 
Grad  næret  af  Sperling  og  Kirchhoff,  der  vare  utrætte- 

lige  i  at  underholde  ham  med  en  Masse  spottende  For- 
tællinger om  Hoffolk.  Hofpræsterne.  Ministrene  og  andre 
højt  staaende  Mænd  lige  til  den  forskrækkelige  Overhof- 
mester i  egen  Person.  Man  kan  tænke  sig.  hvad  det 
maa  have  været  for  en  Fornøjelse  for  ham  saaledes  at 
høre  sin  Plageaand  blive  trukket  igjennem.  og  selv  at 
kunne  tage  Del  med  deri !  Men  forædlende  var  en  saadan 
Omgang  visselig  mindst  af  alt.  den  lærte  ham  Sladder- 
agtighed og  vænnede  ham  til  at  finde  Morskab  i  haanende 
Kritik  af  andre.  Og  hertil  kommer  saa  noget,  der  bringer 
til  ligefrem  at  forbande  denne  Omgang.  De  besmittede 
hans  Fantasi  med  alskens  usædelige  Historier,  og  i.  det 
mindste  den  ene  af  dem.  vist  nok  nærmest  Kirchhoff,  lærte 
ham  Udskejelser,  der  ganske  sikkert  mere  end  noget  andet 
have  givet  Vanvidsspiren  hos  ham  Væxt. 

Til  dette  overvejende  mørke  Billede  af  Kristian  VIPs 
Udvikling  slutter  sig  nu  ogsaa  det  Træk.  at  der  ikke  var 
gjort  det  mindste  for  at  sætte  ham  ind  i  Regeringssagerne. 
og  det  uagtet  Frederik  Vs  Helbredstilstand  allerede  Maa- 
neder  igjennem  inden  hans  Død  havde  været  saa  slet.  at 
hans  Død  maatte  opfattes  som  rimeligvis  nær  forestaaende. 
Reverdil  siger  i  stærke,  men  sikkert  sande  Udtryk,  at 
Kristian  VII,  da  han  kom  paa  Tronen,  var  ganske  uden 
Kundskab  til  Landets  Lovgivning  og  dets  Styrelse,  at  han 
intet  vidste  om  Stillingen  udadtil  eller  om  Statens  For- 
svarsvæsen  til  Lands  eller  til  Søs.  og  at  ikke  mindre  alt, 
hvad  der  vedrørte  Finanserne,  var  ham  helt  fremmed, 
og  det  uagtet  det  maatte  ligge  Reventlow,  der  selv  stod 
i  Spidsen  for  Finanskollegiet.  usigelig  nær  at  sætte  ham 
ind  i  Hovedpunkterne  deraf.  Man  havde  end  ikke  tilladt 
ham  at  holde  Hus  med  sine  egne  Penge,  og,  da  han  be- 
steg Tronen,  havde  han  ikke  udgivet  saa  meget  som  en 
Dukat  efter  eget  Tykke.  Lige  saa  lidt  havde  Reventlow 
villet  lade  ham  have  det  mindste  at  sige  med  Hensyn  til 
Styrelsen    af  Landgodset  Frydenlund.    som    hans    Fader 

havde  foræret  ham  nogle  Aar  tilbage.  At  der  under  slige 
Forhold  aldeles  ikke  var  tænkt  paa  at  lade  ham  inden 
sin  Tronbestigelse  overvære  Møder  i  Konseillet.  behøver 
ikke  at  siges.  Man  faar  ved  at  høre  dette  et  pinUgt 
Indtryk  af,  at  det  højadelige  Oligarki,  der  under  Frederik 
V  havde  raadet  for  alt,  mente,  at  det  var  en  Selvfølge, 
at  det  vedblev  at  styre  Land  og  Rige,  og  at  det  derfor 
heller  ikke  havde  nogen  Hast  med  at  sætte  den  tilkom- 
mende Konge  ind  i  Sagerne  i^). 

Kristian  den  VII's  første  Tid  som  Konge. 
Usikre  Forhold  i  Regeringskredsene. 


D, 


'et  var  efter  en  saadan  for  største  Delen  sørgelig 
Opdragelse  og  Udvikling,  at  Kristian  VII  14.  Januar  1766 
besteg  Tronen.  Meget  forskjellige  Stemninger  synes  at 
have  krydset  sig  i  hans  Indre  i  den  Anledning.  Han 
havde  glædet  sig  til  at  blive  voxen,  og  det  ikke  alene 
for  at  blive  fri  for  det  Aag,  hvorunder  han  var  bøjet, 
men  ogsaa  for  at  nyde  Livet  eller,  som  han  sagde, 
for  at  kunne  »være  rask«.  Jo  haardere  Trykket  havde 
været  for  ham,  desto  mere  længtes  han  herefter,  og 
de  Lænker,  han  vilde  sprænge,  var,  hvad  han  kaldte 
Fordomme,  Alvorlighed  og  Pedanterier.  Men  ulykkehgvis 
forstod  han  ogsaa  derved  at  sprænge  Anstændighedens 
og  Sædelighedens  Baand.  og  allerede  nu  kom  Tanker 
frem,  der  senere  under  hans  Sindssygdom  stærkt  fik  Magten 
over  ham,  nemlig  om  ret  at  give  sig  hen  til  Udskejelser 
og  Udsvævelser,  ja  han  kunde  endog  tænke  sig  det  som 
noget  skjønt  at  komme  til  at  udøve  ligefremme  Vold- 
somheder. Det  passer  godt  hertil,  naar  det  i  en  samtidig 
Meddelelse  er  blevet  fortalt,  at  han  havde  sagt  til  Liv- 
kirurgen  Wohlert,    at    han    vilde    rase   i   2  Aar.     Hvem 

kan  vel  høre  om  sligt  uden  at  faa  Indtryk  af,  hvor  for- 
Danmark-Norges  Historie  1720—1814.  IX.  1.  2 

dærvelig  baade  Reventlows  Haardhed  og  Kompagniet 
Sperling-Kirchhoffs  Lærdomme  havde  \irket  til  at  udvikle 
det  Anlæg  til  Sindssyge,  der  laa  i  hans  Konstitution.  Det 
havde  været  en  Opdragelse,  der  syntes  anlagt  paa  at 
skabe  en  Tyran  og  en  Vellystning. 

Men  i  Stedet  for  at  gaa  de  forventede  lykkelige  Ny- 
delsens Aar  imøde.  kom  han  i  Slutningen  af  1765  og  i 
de  første  Dage  af  1766  under  Faderens  dødelige  Sygdom 
til  at  se  sig  nær  ved  at  skulle  overtage  en  enevældig 
Konges  svære  Livsgjerning,  og  han  havde  uvilkaarlig  en 
Følelse  af.  at  der  her  var  mange  alvorlige  Pligter,  som 
han  ikke  kunde  unddrage  sig.  Allerede  medens  han  var 
Dreng,  havde  han  efter  Reverdils  Fortælling  følt  Trykket 
af  den  Byrde,  som  Kongegjerningen  engang  vilde  lægge 
paa  ham  —  formodentlig  bragte  Opdragelsens  haarde 
Præg  ham  til  at  se  enhver  Pligt  som  en  B^Tde  — .  og 
det  havde  kunnet  bringe  ham  ind  paa  saadanne  bizarre 
Tanker,  som  f.  Ex.  den.  at  han  forhaabentlig  var  for- 
byttet af  sin  Overhofmesterinde  Fru  Schmettow.  og  at  han. 
da  han  altsaa  slet  ikke  var  født  Kronprins,  vilde  kunne 
slippe  for  den  Ulykke  at  komme  til  at  regere.  Nu.  da  hans 
Tronbestigelse  nærmede  sig.  blev  Tanken  om  de  tyngende 
PHgter  naturligvis  ret  levende  hos  ham.  Men  helt  over- 
vældet ham  have  de  næppe,  der  var  ogsaa  andre  Følelser 
oppe  hos  ham.  Tanken  om.  at  der  var  noget  skjønt  i 
som  Enevoldskonge  at  skulle  leve  og  virke  for  Folket, 
var  ham  ikke  helt  fjærn.  I  det  mindste  kunde  han  i 
\isse  Øjeblikke  vise  sig  begejstret,  naar  Reverdil  talte  til 
ham  om  sligt  og  forestillede  ham,  hvor  betydningsfulde 
Opgaver  der  forelaa  for  ham.  Det  var  i  en  saadan 
Stemning,  at  han  efter  Reverdils  Opfordring  valgte  som 
sit  Valgsprog  de  smukke  Ord:  Gloria  ex  amore  patriæ 
(I  Kjærlighed  til  Fædrelandet  vil  jeg  søge  min  Ære).  Mindre 
tiltalende  var  den  Paavlrkning.  som  han  ogsaa  her  fik  fra 
Sperling  og  Kirchhoff.  Til  det,  hvorved  de  havde  vundet  hans 

Hjærte,  hørte  nemlig  den  Iver,  hvormed  de  havde  næret 
en  vis  Tro,  han  havde  paa  sin  egen  overlegne  Be- 
gavelse —  atter  et  Træk  af  begyndende  Storhedsvanvid: 
De  brugte  nemlig  at  udvikle  for  ham,  hvor  udmærkede 
Evner  han  havde,  og  hvorledes  han  derfor  burde  gjøre 
sin  Vilje  gjældende.  naar  han  blev  Konge.  Den  Lyst. 
han  havde  til  ikke  at  nøjes  med  i  Frederik  den  store  at 
se  et  Forbillede  til  Efterligning,  men,  hvad  der  klinger 
rent  parodisk,  til  endog  at  bilde  sig  ind.  at  han  kunde 
overgaa  denne  ^),  hænger  aabenbart  sammen  med  de  Selv- 
indbildninger, som  hans  Kammerater  havde  indgivet  ham. 
Umiddelbart  efter  hans  Tronbestigelse  var  der  Træk, 
der  tydede  i  en  god  Retning.  Det  var  i  dette  Øjeblik, 
som  om  Følelsen  af  Magtens  Storhed  traadte  frem  hos 
ham  i  første  Række,  det  gjorde  ham  fornøjet,  og  i 
den  Stemning  forstod  han  ypperlig  at  tage  sig  sammen 
i  sin  ydre  Optræden  '■').  saaledes  at  han  gjorde  et  vin- 
dende Indtryk.  Nogen  Forandring  i  Ministeriet  traf  han 
ikke,  og  saa  uvidende  som  han  var  i  Regeringssagerne. 
havde  det  ogsaa  været  en  umaadeHg  Taabelighed  strax 
at  afskedige  det.  Ja,  det  var  med  Hensyn  til  Reventlow 
endog  saa  langt  fra,  at  han  viste  nogen  Hævnlyst  efter 
den  Behandling,  han  havde  været  udsat  for  fra  hans  Side. 
at  han  tvert  imod  paa  selve  sin  Tronbestigelsesdag  — 
for  øvrigt  vistnok  overrumplet  af  Reventlow^  —  gav  denne 
den  høj  fornemme  Stilling  som  Overkammerherre  ^),  og 
at  han  14  Dage  derefter  hædrede  ham  med  Elefant- 
ordenen. Saa  stor  var  den  Overlegenhed,  hans  tidhgere 
Overhofmester  endnu  udøvede  over  ham,  thi  af  KjærHg- 
hed  var  det  visselig  ikke,  at  sligt  skete,  og  Reventlow 
havde  da  ogsaa  ondt  ved  at  give  sKp  paa  den  myndige 
Tone,  hvori  han  havde  været  vant  til  at  tale  til  ham. 
Engang  imellem  kunde  det  saa  vel  hænde,  at  den  unge 
Konge  kunde  fare  op  imod  ham  og  derved  sætte  den 
buldrende  Herre  i  den  ubehageligste  Sindsbevægelse;  men 

det  var  dog  kun  sjælden,  at  sligt  skete.  Han  saavel  som 
Konseillets  andre  Medlemmer,  Bernstorff,  Thott  og  Moltke, 
kunde  vedvarende  udøve  den  samme  Myndighed,  som  de 
havde  havt  i  Frederik  V's  Dage.  Selv  om  Kristian  VII 
nok  saa  meget  følte  Lyst  til  at  være  den  befalende, 
fattedes  det  ham  foreløbig  helt  paa  Mod  til  at  gjøre  sin 
Vilje  gjældende  overfor  de  routinerede  Konseilsherrer,  og 
han  stod  desuden  fra  først  af  temmelig  fortvivlet  og  raad- 
vild  ved  at  se  alle  de  Sager,  der  vrimlede  ind  til  ham. 
Ansøgninger.  Klager.  Forestillinger  o.  s.  v.  Strax  efter 
sin  Tronbestigelse  havde  han  knyttet  Reverdil,  for  hvem 
han  paa  denne  Tid  aabenbart  følte  Hengivenhed,  til  sig 
som  Forelæser,  og  dette  gav  Anledning  til,  at  han  i 
sin  Raadvildhed  vendte  sig  til  ham.  Han  foretrak  hans 
Hjælp  i  Stedet  for  at  bruge  den  Kabinetsembeds- 
mand,  der  selvfølgelig  maatte  staa  til  hans  Raadig- 
hed.  Det  Arbejde,  Reverdil  nu  gjorde  for  ham  med 
at  faa  Sagerne  fordelte  og  henviste  til  de  forskjellige 
Kollegier,  fik  han  ikke  længe  efter  officiel  Lejlighed  til 
at  kunne  fortsætte,  da  han  i  Sommeren  1766  blev  hans 
Kabinetssekretær,  en  Stilling,  der  i  Virkeligheden  vilde 
gjøre  det  muligt  for  ham  at  udøve  politisk  Indflydelse, 
naar  han  vilde  det.  Det  maa  siges  til  hans  Ros,  at  han 
ikke  brugte  den  til  noget  Rænkespil. 

Da  den  unge  Konge  i  den  første  Tid  lod  Konseillet 
i  alt  væsenligt  være  den  styrende  Myndighed,  saa  det  for 
saa  vidt  ud  til,  at  alt  skulde  gaa  i  det  gamle  Spor  fra 
Frederik  V's  Tid;  men  denne  Stilhed  varede  dog  kun 
kort.  og.  ejendommelig  nok.  det  blev  Konseillet  selv,  der 
gjorde  Begyndelsen  til  at  give  Kongen  Smag  paa  For- 
andringer i  Embedskredsene.  Det  er  under  Frederik  V's 
Historie  omtalt,  at  St.  Germain.  der  paa  denne  Tid  baade 
var  Chef  for  Generalkrigsdirektoriet  og  Generalfeltmarskal, 
havde  vakt  overordenthg  Uvilje  imod  sig  ved  sine  Re- 
former   i   Hærvæsenet,    og   at   denne  Misstemning,    hvor 

meget  ypperligt  der  end  laa  til  Grund  for  en  Del  af  hans 
Planer,  desto  værre  ikke  var  uberetttiget;  i  den  Grad 
havde  han  ladet  det  skorte  paa  tilstrækkelig  Omsigt  ved 
Gjennemførelsen  af  sine  Tanker*).  Denne  Misstemning 
fandt  Gjenklang  hos  selve  Konseillets  Medlemmer,  og, 
efter  at  Frederik  V.  der  stærkt  havde  holdt  sin  Haand 
over  St.  Germain,  var  død.  mente  de,  at  Øjebhkket  var 
kommet  til  at  faa  ham  fjærnet  fra  Krigsstyreisen.  Alle- 
rede 29.  Januar  blev  han  da  ogsaa  afskediget  fra  Stillingen 
som  Chef  for  Krigsdirektoriet,  medens  han  dog  vedblev 
at  være  Generalfeltmarskal.  Ret  ildevarslende  var  det 
for  Fremtiden,  at  den  unge  Konge  i  en  munter  Tone 
fortalte  Reverdil  herom  med  de  Ord:  »Han  har  gjort 
Springet«.  Det  giver  et  uhyggeligt  Indtryk  af.  at  han 
følte  en  kildrende  Glæde  ved  at  have  kunnet  give  en 
højtstaaende  Mand  Afsked.  Ganske  vist  fik  St.  Germain 
denne  under  de  mildest  mulige  Former.  Det  var,  hed 
det  i  Skrivelsen  til  ham,  for  at  lette  ham  de  med  hans 
høje  Kommando  som  Feltmarskal  forbundne  Forretninger, 
at  Kongen  vilde  befri  ham  for  de  ordentlige  Møder  i 
Generalkrigsdirektoriet  og  for  Styrelsen  af  dette,  men  der 
skulde  forbeholdes  ham  den  med  Forsædet  i  dette  Kol- 
legium forenede  Autoritet,  og  hans  Raad  skulde  indhentes 
i  vigtige  Sager  ^).  Men  St.  Germain  kunde  dog  ikke 
være  i  Tvivl  om.  at  det  var  forbi  med  hans  stadige 
overordnede  Styrelse  af  Sagerne,  og  han  trak  sig  derfor 
helt  tilbage  til  sine  Feltmarskalsforretninger.  I  Krigs- 
direktoriet afløstes  han  af  Frederik  Kristian  Rosenkrantz, 
der  i  Forvejen  havde  den  øverste  Plads  i  Marinens 
Styrelse.  Da  denne  ingenlunde  stod  paa  en  uvenlig  Fod 
med  Konseillets  Medlemmer,  og  han,  der  var  en  meget 
konservativ  Mand,  visselig  ikke  vilde  gjøre  Ulejlighed  med 
Reformer  i  sin  Forgængers  Aand,  syntes  hans  Udnævnelse 
at  maatte  styrke  de  raadende  Stormænd  i  deres  Magt. 
Men  desuagtet  var  denne  netop  ved  at  vakle.    Moltke 

Og  Reventlow  vare  Svogre,  da  de  vare  gifte  med  2  Søstre 
af  Familien  Råben;  men  de  vare  paa  dette  Tidspunkt 
stærkt  paa  Kant  med  hinanden,  og  det  kostede  Bernstorff 
med  hans  milde  Sind  og  Talent  til  at  mægle  stor  Møje 
at  faa  dem  nogenlunde  til  at  gaa  i  Spand  sammen.  Ja, 
kort  efter  Kristian  VIFs  Tronbestigelse  slog  det  endog  i 
den  Grad  fejl  for  ham,  at  Reventlow  tog  Del  i  Sigtelser, 
der  bleve  rettede  imod  Moltke  for  mislig  Styrelse  af  den 
kongelige  Partikulærkasse.  Det  lykkedes  Moltke  at  ride 
den  Storm  af,  idet  han  kunde  godtgjøre  Rigtigheden  af 
de  for  denne  Kasse  aflagte  Regnskaber*^);  men  det  er 
dog  et  Spørgsmaal,  om  ikke  hans  Stilling  alligevel  ved 
dette  Angreb  er  bleven  svækket  hos  Kongen,  der  ganske 
sikkert  i  Forvejen  vidste  Besked  om  de  Rygter,  der  vare 
i  Gang  om  Moltkes  Pengebegjærlighed,  og  havde  hørt 
fortælle  om,  hvor  lidt  yndet  han  var.  Men  denne  var 
ikke  den  eneste  af  Konseillets  Medlemmer,  hvis  Stilling 
begyndte  at  blive  usikker.  Skjønt  Kongen  havde  beholdt 
dem  ved  sin  Tronbestigelse,  varede  det  ikke  længe,  inden 
han  til  Gavns  var  kjed  af  dem.  Det  er  muligt,  at  de 
under  Ærbødighedens  Form  —  man  veed  i  Virkeligheden 
intet  paalideligt  om  deres  Holdning  overfor^)  ham  —  have 
givet  ham  det  Indtryk,  at  de  følte  deres  Overlegenhed, 
hvad  der  har  været  ham  med  hans  ophidsede  Selvfølelse 
og  Lyst  til  at  være  selvregerende  i  høj  Grad  ubehagehgt, 
og  det  kan  vel  være,  at  han  jævnlig  har  fundet  den 
Fremstilling,  de  have  givet  ham  af  de  forekommende, 
ifølge  deres  Natur  tidt  alt  andet  end  morsomme  Rege- 
ringssager.  umaadelig  kjedsommelig;  nok  er  det,  at  han 
fandt  Ministrene  at  være  nogle  ret  utaalelige  Parykker 
og  holdt  af  at  persiflere  dem  i  den  Tone,  han  allerede 
var  vænnet  til  af  Sperling  og  Kirchhoff. 

Samtidig  kom  det  ikke  til  at  skorte  paa  Forsøg  ude- 
fra paa  at  rokke  Ministrene.  Vi  erindre,  hvor  stor  en 
Rolle  Danneskjold   havde    spillet   under  Kristian  VI.    og 

hvilke  Fortjenester  han  dengang  havde  indlagt  sig  af  den 
danske  Marine.  Sin  Afskedigelse  strax  efter  Frederik  V's 
Tronbestigelse  havde  han  opfattet  som  en  grænseløs 
Uretfærdighed,  og  det  maa  ganske  sikkert  beklages,  at 
en  i  administrativ  Henseende  saa  begavet  Mand  i  en 
Række  Aar  maatte  gaa  ledig  paa  Torvet.  I  Aaret  1760 
var  han  stillet  i  Spidsen  for  Sorø  Akademi,  og  han  tog 
sig  af  dets  Sager  med  stor  Iver;  men  dets  økonomiske 
Forhold  vare  temmelig  fortvivlede,  og  under  sine  Be- 
stræbelser for  at  hjælpe  det  paa  Fode  tørnede  han  stærkt 
sammen  med  Danske  Kancelli.  Dette  virkede  sandsynlig 
til.  at  han  1764  fik  sin  Afsked  som  Overhofmester  for 
Akademiet.  Vred  i  Hu  trak  han  sig  tilbage  til  Aarhus, 
hvor  han  allerede  tidligere  havde  boet.  Da  saa  Kristian 
VII  kom  paa  Tronen,  greb  han  Lejligheden  til  at  bringe 
sig  i  Erindring  hos  den  unge  Konge  ved  i  et  Par  skrift- 
lige Indlæg  af  22.  Januar  at  fremstille,  hvilke  Fortjenester 
han  havde  havt  af  Staten,  hvor  ilde  han  var  bleven 
lønnet  derfor,  og  hvor  rede  han  endnu  var  til  at  gjøre 
Gavn,  hvis  Kongen  ønskede  det;  han  vilde  derfor,  med- 
delte han  denne,  nu  tage  fast  Bolig  i  Kjøbenhavn^).  Da 
saa  Kristian  VII,  der  let  mærkede,  hvor  oplagt  han  var  til 
Kritik  af  Styrelsen,  opfordrede  ham  til  at  udtale  sig  om 
Landets  Tilstande,  indsendte  han  strax  (24.  Januar)  en 
bitter  Klage  over,  hvor  ilde  det  stod  til  med  Riget,  han 
angreb  særhg  Finansernes  Ledelse  efter  1757,  der  havde 
styrtet  Staten  i  dyb  Gjæld,  og  dertil  føjede  han  Kritik  af 
den  Handels-  og  Industripolitik,  der  var  bleven  fulgt,  ikke 
mindre  end  over,  at  Hæren  var  bleven  slet  styret  og  nu 
var  daarligere,  end  den  nogensinde  havde  været ^).  Der- 
imod afholdt  han  sig  paafaldende  nok  endnu  fra  at  udtale 
sig  om  Søværnet;  men  netop  her,  hvor  han  var  særlig  sag- 
kyndig, ønskede  Kongen  at  høre  hans  Mening,  og  da 
han  altsaa  udtalte  det  for  ham,  fulgte  han  vilhg  Opfor- 
dringen og  indgav  en  Memoire,  hvori  han  skarpt  angreb 


24  Andet  Kapitel. 

Marinestyrelsen,  fordi  den  i  den  senere  Tid  havde  ladet 
Flaaden  forfalde. 

Ved  disse  Skrivelser  var  han  tydelig  optraadt  som 
Ministrenes  Modstander:  men  Kongen  nøjedes  dog  fore- 
løbig med  at  lade  Rosenkrantz  som  Oversekretær  for 
Marinen  svare  paa  Angrebet  paa  Styrelsen  af  denne,  og 
der  paafulgte  nu  en  gjensidig  Polemik  imellem  de  to  Mænd, 
hvortil  der  sluttede  sig  en  Erklæring  fra  det  samlede 
Admiralitets  og  Kommissariatskollegium,  som  naturligvis 
ganske  var  enigt  med  sin  vigtigste  Mand.  Oversekre- 
tæren ^°).  Det  kunde  ogsaa  se  ud,  som  om  Kongen  intet 
Hensyn  vilde  tage  til  Danneskjolds  Angreb,  for  saa  vidt 
han  erklærede  sig  helt  tilfreds  med  Kollegiets  Embeds- 
førelse. Men  dette  var  dog  kun  tilsyneladende ;  i  Virke- 
ligheden havde  Danneskjolds  forskjellige  Udtalelser  gjort 
Indtryk  paa  ham.  Ogsaa  fandt  den  Opposition,  Danne- 
skjold havde  rejst  imod  Styrelsen,  Støtte  fra  flere  Sider. 
Ikke  alene  var  St.  Germain  ganske  naturUg  en  udpræget 
Modstander  af  Ministrene;  men  der  dannede  sig  et  forme- 
ligt Koteri  imod  dem,  og  i  det  mindste  i  nogen  Tid  fandt 
det  Tilhold  hos  en  ung  Prins,  som  netop  paa  denne  Tid 
stod  Kongen  meget  nær. 

Der  er  allerede  tidhgere  i  dette  Værk^')  blevet  talt 
om  Stridigheder  i  den  Hessen-Kasselske  Fyrstefamilie  ikke 
længe  før  Syvaarskrigens  Udbrud  som  en  Følge  af,  at 
den  daværende  hessenske  Arveprins  var  gaaet  over  til 
Katholicismen.  Dennes  tre  Sønner  kom  dengang  til  Dan- 
mark 1756.  hvor  de  bleve  opdragne,  og,  medens  den 
ældste  af  dem.  der  1764  blev  gift  med  Frederik  V"s  næst- 
ældste Datter  Karoline,  vendte  tilbage  til  Tyskland,  blev 
en  anden  af  dem,  Karl,  for  hele  sit  Liv  nøje  knyttet  til 
vort  Fædrelands  Historie.  Paa  den  Tid,  vi  her  tale  om. 
havde  han  den  i  det  mindste  tilsyneladende  betydeHge 
Lykke,  at  Kristian  VII  havde  fattet  Kj ærlighed  til  ham 
og  overvældede  ham  med  Gunstbevisninger.    Den  21-aarige 

Prins  blev  saaledes  20.  Februar  1766  gjort  til  Chef  for 
Artilleriet,  Generallieutenant  og  Kommandør  for  Livgarden, 
og  han  begyndte  endog  at  hæve  sine  Tanker  til  at  ville 
ægte  Kongens  yngste  Søster  Louise,  en  Tanke,  som  hurtig 
vandt  Kongens  Bifald.  Det  var  derfor  ikke  saa  underUgt, 
om  han  gav  sig  til  at  fatte  ret  høje  Meninger  om  den 
Rolle,  han  muUg  kunde  naa  at  spille,  og  han  lod  i  en 
temmelig  betænkelig  Grad  Modstandere  af  Ministeriet  faa 
Adgang  til  sig,  formodentlig  ikke  udenPaavirkning  af.  at  han 
var  bleven  alvorhg  uens  med  Reventlow.  Ganske  naturlig 
interesserede  han  sig  da  levende  for  Danneskjold,  saa 
meget  mere  som  hans  nærmeste  militære  Raadgiver,  den 
dygtige  General  Huth.  en  født  Tysker,  der  faa  Aar  i  For- 
vejen var  indkaldt  til  Landet,  i  denne  Tid  helt  svor  til 
Danneskjolds  Fane.  Ja,  saa  kritikløs  var  Prinsen  endog, 
at  han  ivrig  tog  sig  af  en  Englænder  Morin  d'Heronville. 
en  uforskammet  paatrængende  Person,  som  Bernstorff. 
uden  at  se  sig  tilstrækkeUg  for,  havde  skaffet  en  An- 
sættelse her  hjemme  med  800  Rdlrs.  Indtægt  og  Titel 
af  Justitsraad^-),  men  som  fandt,  at  dette  var  alt  for 
lidet  i  Forhold  til  hans  Fortjenester  og  derfor  vilde  lønne 
Bernstorff  med  at  faa  ham  styrtet.  Denne  Mand  var 
Prinsen  af  Hessen  saa  forgabet  i.  at  han  skaffede  ham 
hemmelig  Adgang  til  Kongen:  og  Morin  nyttede  da  Lej- 
ligheden til  at  gjøre  denne  viis  paa,  hvorledes  den  danske 
Stat  kunde  frelses  fra  Udueligheden,  samtidig  med  at  han 
stærkt  anbefalede  Kongen  at  forøge  den  Indflydelse,  hans 
prinsehge  Velynder  havde  i^).  Disse  Planer  støttedes  af 
en  fremmed  Diplomat,  den  preussiske  Chargé  d'  affaires 
Borcke,  en  Mand,  der  ogsaa  havde  begyndt  at  faa  sin 
Gang  hos  Prinsen  af  Hessen.  Allerede  inden  Kristian 
VII's  Tronbestigelse  havde  han  fundet  det  passende  at 
fortælle  denne  om  de  Principer,  hvorefter  hans  egen  Konge 
styrede  sit  Land^^),  og  nu  viste  han  en  højst  uheldig 
Lyst  til  at  blande  sig  i  danske  Regeringsforhold   og  ar- 

bejdede  paa  at  faa  Bernstorff  og  det  øvrige  Ministerium 
styrtede.  Noget  hang  dette  i  det  mindste  en  Tid  vist- 
nok sammen  med  et  forunderligt  Fejlsyn,  han  havde 
paa  den  danske  Regerings  ydre  Politik,  som  han  mente 
var  for  fransksindet  og  for  lidt  russervenlig,  og  han  troede 
maaske  ved  at  faa  den  af  Vejen  at  handle  i  sin  Konges 
Interesse,  da  denne  var  nøje  forbunden  med  Rusland;  men 
i  Hovedsagen  var  det,  der  ledede  ham,  ærgjerrige  For- 
haabninger  om  at  faa  Lejlighed  til  at  spille  en  større 
Rolle  her  i  Landet,  end  han  kunde  haabe  i  sit  Fædre- 
land. Det  lykkedes  ham  virkelig  i  høj  Grad  at  vinde 
Kongens  Opmærksomhed,  som  det  hed  sig,  mest  ved  at 
fortælle  ham  slibrige  Historier  og  angribe  Kristendom- 
men. Ja,  han  gjaldt  endog  for  at  have  saa  meget  at 
sige  hos  Kristian  VH.  at  det  i  et  Brev  fra  denne  Tid 
hedder  om  ham,  at  han  var  almægtig  hos  ham  ^^). 

Højst  sandsynUg  har  det  været  paa  denne  Tid,  at 
han  havde  den  Frækhed,  til  Trods  for  sin  Stilling  som 
fremmed  Diplomat,  at  skrive  en  lang  Betænkning  for  den 
unge  Konge,  hvori  han  gav  en  ret  hvas  Fremstilling  af 
den  dansk-norske  Stats  forskjellige  store  Brøst,  dens  slette 
Administration  og  elendige  Embedspersonale,  Hærens  usle 
Tilstand,  den  daarlige  Finansstyrelse,  den  uheldige  Le- 
delse af  den  udenrigske  Styrelse  i  fransk  Aand  o.  s.  v. ; 
men  ganske  særlig  nævnede  han.  hvad  Kongen  sikkert 
vilde  lægge  Mærke  til,  at  3  til  4  højadelige  Familier  havde 
tiltaget  sig  Herredømmet  over  Staten,  og  Hovederne  for 
disse  Familier,  fremfor  alle  Bernstorff,  angreb  han  da 
meget  haardt;  han  paastod,  at  de  vare  forhadte  i  Folket, 
og  at  de  i  den  Grad  havde  forbrudt  sig,  at  de  meget 
godt  kunde  anklages  for  Retten,  de  burde  øjeblikkelig 
fjærnes.  Ved  Siden  af  alt  dette  fremhævede  han  som 
Midler  til  at  gjenrejse  Land  og  Rige  dels  i  Alminde- 
hghed,  at  Kongen  burde  holde  sin  souveræne  Myndighed 
oppe.    blandt   andet  ved   selv  at  overtage  Kommandoen 

over  Hæren  med  2  Generaladjudanter  som  Hjælpere, 
dels  nævnede  han  Mænd,  som  Kongen  burde  betro  de 
vigtigste  Embeder  i  Staten,  deriblandt  Danneskjold  til  at 
staa  i  Spidsen  for  Danske  Kancelli,  og,  hvad  der  var 
Kjærnen  i  det  hele,  han  pegede  tydehg  paa  sig  selv 
som  den,  der  var  Mand  for  at  bringe  Finanserne  paa 
Fode  igjen  ^'^).  At  denne  Betænkning  er  bleven  forelagt 
Kongen,  kan  man  ganske  vist  ikke  bevise;  men  det  er 
sandsynligt,  og  selv  om  dette  ikke  skulde  være  sket, 
indeholdt  den  dog  det  samme,  som  han  senere  holdt  af 
at  fylde  Kongen  med.  Der  er  Punkter  i  den,  som  det 
er  værdt  at  lægge  Mærke  til.  fordi  de  høre  med  til  det, 
der  Ugesom  baner  Vejen  for  den  Struenseeske  Styrelse,  og 
særlig  kunde  det  tænkes  at  faa  Betydning,  naar  han  vilde 
ophidse  Kongen  imod  det  højadehge  OUgarki  i  Konseillet 
og  Kollegierne  og  vilde  have  ham  til  strax  at  tage  Mag- 
ten i  sine  egne  Hænder.  Men  disse  Bænker  førte  dog,  i 
det  mindste  for  saa  vidt  de  vedrørte  Ministeriet  i  det 
hele  og  Bernstorff,  ikke  til  noget  ^'),  for  en  stor  Del 
vistnok,  fordi  Prinsen  af  Hessen.  om  han  end  havde  været 
ubesindig  i  at  omgaas  Ministeriets  Fjender,  dog,  da  det 
kom  til  Stykket,  ikke  havde  Lyst  til  at  gjøre  Bernstorff 
noget.  Da  denne  fik  Kundskab  om,  hvad  der  havde 
været  paa  Bane,  var  alt,  hvad  han  gjorde  imod  den 
uforskammede  Morin,  at  han  (28.  April)  lod  ham  ud- 
nævne til  Generalkonsul  i  Italien  og  Ambassadesekretær 
hos  Osten,  som  vi  tidhgere  have  set  spille  en  vigtig 
Bolle  som  Diplomat  i  Busland,  og  som  nu  blev  Stats- 
afsending  i  Neapel.  Man  kan  ikke  undres  over,  at 
Osten  blev  fortvivlet  over  at  skulle  have  ham  at  trækkes 
med.  >For  Guds  Kjærligheds  Skyld-?,  skrev  han  til 
Bernstorff,  »lad  denne  Kalk  gaa  fra  mig,  hvis  der  endnu 
er  nogen  Mulighed  derfor«  *^). 

Skjønt  dette  Bænkespil  altsaa  var  løbet  ud  i  Sandet, 
havde  Forholdene  allerede  givet  Indtryk  af  UpaalideUghed 

hos  Kongen,  da  han  aabenbart  holdt  af  at  lytte  til 
meget  modsatte  Røster,  og  der  begyndte  i  skjærende 
Modsætning  til  Frederik  V's  Dage  at  udbrede  sig  en 
usikker  Stemning  i  Regeringskredsene,  som  var  alt  an- 
det end  hyggelig.  Ganske  særlig  holdt  der  sig  Rygter  om, 
at  Moltkes  StiUing  var  truet  ^'^).  og  dette  var  med  god 
Grund,  thi  han  havde  Fjender  paa  flere  Hold. 

Kristian   VII   havde   endnu    paa    denne   Tid    en    vis 
Ærbødighed  for  sin  Bedstemoder  Dronning  Sofie  Magda- 
lene, hos  hvem  han  som  Barn  havde  mødt  Venlighed,  og 
hun    indtog    tydelig    nok    i    Begyndelsen    efter    Kongens 
Tronbestigelse  en  af  denne  anerkjendt  imponerende  Stil- 
hng    som  Landets   ypperste  Dame.      Den  Ret.    som  hun 
havde    til    at  uddele   Ordenen    »de   l'union  parfaite  .    og 
som  hun  temmelig  jævnlig  gjorde  Brug   af.   virkede   og- 
saa    til    at    brede    en   vis   Glans    om   hende.      Men    hun 
vilde  ikke  nøjes  hermed,   og  nu.   da  Moltke  begyndte  at 
staa  vaklende,   brugte  hun  al  den  Indflydelse,  hun  kunde 
have  hos  den  unge  Konge,    til   fra  sin  Side    at  angribe 
ham,    som   hun  hadede,    fordi   hun   sigtede  ham    for    at 
have  skilt  Frederik  V  fra  hende.     Hun  fik  særlig  Lejhg- 
hed  til  at  bearbejde  Kristian  VII  i  den  Retning,   da  han 
i  Sommeren  1766  opholdt  sig  hos  hende  paa  Vallø,    og 
der  falder  tUlige  en  Mistanke  paa  Karl   af  Hessen  for  at 
have  støttet  hende,  ikke  alene  fordi   han   i  det  hele  var 
nøje  knyttet  til  hende,  som  han  satte  overordentUg  højt. 
men  ogsaa  fordi  han  var  vred  paa  Moltke,  der  ivrig  be- 
kæmpede  hans    Giftermaal    med  Prinsesse   Louise,    som 
Moltke  mente,  var  af  for  høj  Byrd  til  at  ægte  en  Fyrste 
uden  Fyrstendømme.    Men.  hvad  enten  han  nu  har  gjort 
noget  ved  denne   Lejhghed   efler  ikke,    saa   var  Kongen 
let  overtalt  til  at  give  Moltke  Afsked.    Han  sendte  Over- 
ceremonimester Plessen   til  ham   paa  Bregentved   for  at 
lade  ham  vide,    at,    uagtet    han  var    tilfreds    med    hans 
Tjeneste,  ønskede  han  dog.  at  han  vilde  tage  sin  Afsked, 


Moltkes  Fald.  29 

da  han  vilde  foretage  Forandringer  i  sit  Ministerium  og 
derfor  ønskede  at  raade  over  hans  Plads.  Selvfølgelig 
indgav  Moltke  da  strax  sin  Afskedsansøgning,  og  han 
fjærnedes  nu  (16.  Juli)  fra  sine  forskjellige  Stillinger, 
deriblandt  fra  vigtige  Embeder  som  Overhofmarskal  og 
som  Medlem  af  Konseillet.  Hvor  høflig  en  Form  Kongen 
end  gav  Afskeden,  var  det  dog  et  tydeligt  Vidnesbyrd 
om  hans  unaadige  Følelser,  at  han  lod  ham  gaa  af  uden 
Pension,  noget  der  sjælden  hændte.  Der  var  daarlige 
Personer,  som  i  Tillid  til  denne  Kongens  formodede 
Stemning  i  den  nærmest  følgende  Tid  gjorde  Moltke  til 
Gjenstand  for  utrolige  Bagvaskelser;  men  disse  førte 
heldigvis  ikke  til  noget  ^°). 

Moltkes  Fald  havde  nødvendigvis  maattet  slaa  en 
dyb  Revne  i  Ministeriet.  Saa  nær  som  han  i  mange 
Aar  havde  staaet  Bernstorff,  maatte  denne  føle  hans 
Afskedigelse  som  et  haardt  Slag  for  sig.  Det  havde  der- 
for været  med  stor  Uro.  at  han  og  hans  Kreds  havde 
set  det  trække  sammen  imod  Overhofmarskallen,  og 
efter  hans  Fald  kunde  han  i  24  Timer  ikke  samle  sig  til 
noget  Arbejde  2').  »Den  politiske  Himmel«,  skrev  han 
netop  nu  til  sin  Brodersøn  A.  P.  Bernstorff,  »er  stærkt 
skyet«,  og  under  det  uhyggelige  Indtryk  af  den  voxende 
Usikkerhed  udtalte  denne  i  sit  Svar  til  Onklen:  »Gid 
Gud  i  sin  Godhed  vilde  vaage  over  den  unge  Konge  og 
holde  al  Letsindighed  og  Voldsomhed  borte  fra  hans 
Følelser  og  hans  Planer  ^2)«.  I  Virkeligheden  vare  Bern- 
storffs gode  Dage  nu  forbi.  Han  havde  ganske  vist  for 
kort  Tid  siden  modtaget  et  tilsyneladende  Vidnesbyrd 
om  Tillid,  idet  han  2.  Juli  var  bleven  Direktør  for  Øre- 
sunds Toldkammer;  men  det  kunde  ikke  forslaa  til  at 
give  ham  nogen  Følelse  af  Tryghed,  og  han  havde 
utvivlsomt  alt  andet  end  Grund  til  at  glæde  sig,  da  han 
snart  kom  til  at  se  Danneskjold  afløse  Moltke  i  Konseil- 
let (1.   August   1766).     Skjønt  Kristian   VII    paa    en    vis 

Maade  havde  ladet  det  Angreb,  denne  havde  rettet  paa 
Styrelsen  af  Søværnet,  gaa  upaaagtet  hen,  havde  han 
dog  havt  Glæde  af  hans  Opposition  imod  Ministeriet, 
den  gamle  Admiral  var  desuden  fra  tidligere  Tid  afholdt 
af  Dronning  Sofie  Magdalene,  og  hertil  kom.  at  Karl  af 
Hessen,  der  havde  høje  Tanker  om  hans  Fortjenester  af 
Flaaden  og  godt  vidste,  at  han  var  Gjenstand  for  stor 
Folkeyndest,  raadede  Kongen  til  at  give  ham  Plads  i 
Konseillef^^).  Ikke  længe  efter  (25.  August)  fik  han  sin 
gamle  Stilling  igjen  i  Spidsen  for  Marinen. 

Skal  man  slutte  fra  Danneskjolds  egne  Breve  -*). 
havde  hans  personlige  Forhold  til  Bernstorff  tidligere 
været  godt.  og  denne  kunde  med  Grund  siden  tale  om 
Tjenester,  han  havde  vist  ham.  og  om  Vidnesbyrd,  han 
havde  givet  ham  om  sin  Højagtelse.  Saa  meget  mere 
forbauses  man  over  den  Bitterhed,  med  hvilken  Danne- 
skjold optraadte  imod  ham  i  Aaret  1766.  I  det  hele 
gjøre  Danneskjolds  Betænkninger  ''*^)  fra  denne  Tid  ikke 
noget  ublandet  godt  Indtryk.  Der  kan  nok  være  Be- 
stemthed og  Klarhed  i  selve  hans  Opstilling  af  Klage- 
punkterne; men  ved  Siden  deraf  mærker  man  jævnlig 
en  trættende  Gammelmands  Snakkesalighed  hos  ham,  og 
han  viser  sig  i  en  beklageUg  Grad  som  en  Mand,  der 
trods  al  sin  ortodoxe  Kristendom  var  fortæret  af  Bitter- 
hed. Paa  et  Tidspunkt,  hvor  han  selv  optræder  som 
Anklager,  taler  han  stedse  om  sig  selv  som  den.  der 
hele  sit  Liv  igjennem  havde  lidt  under  Forfølgelser  og 
endnu  havde  slemme  Fjender,  og  det  er  i  høj  Grad  fra- 
stødende at  se,  hvorledes  han  fremhæver  sine  Fortjene- 
ster, og  hvorledes  han  taler  om,  at  han  i  sin  Gjerning 
kun  tænkte  paa  Konge  og  Fædreland.  Med  denne  Fore- 
ning af  Bitterhed  og  Selvfølelse  var  det,  at  han  nu 
vendte  sig  imod  Bernstorff,  og  det  varede  derfor  kun 
kort,  efter  at  han  var  traadt  ind  i  Konseillet.  inden  det 
kom  til  stærk  Strid  imellem  de  to  Ministre. 

Al  Sandsynlighed  er  for,  at  det  har  været  Kristian 
VII  en  Nydelse  at  se  dette  Sammenstød.  Hvor  nøje 
Bernstorff  end  overholdt  alle  Former  overfor  ham,  følte 
Kongen  sig  dog  trykket  af  sin  Ministers  Overlegenhed,  og 
det  desto  stærkere,  jo  mere  han  skruede  sig  op  til  at 
ville  staa  som  den  ene  herskende  og  som  den,  der  ikke 
var  afhængig  af  andre.  Han  saa  derfor  ikke  ugjerne, 
at  der  rettedes  Angreb  paa  Bernstorff,  og  med  den  Til- 
bøjelighed, han  havde  til  Ondskabsfuldhed,  nød  han  det 
dobbelt.  Han  hældede  da  ogsaa  fra  først  af  over  til 
Danneskjolds  Side,  og  han  fattede  endog  den  Beslutning 
at  give  Bernstorff  sin  Afsked.  Da  Danneskjold  blev  op- 
fordret af  ham  til  at  udtale  sig  herom,  raadede  han  ham 
ogsaa  stærkt  dertil.  »Saalænge«,  skrev  han  til  Kongen, 
»jeg  er  dansk  —  Patriot  —  og  tro  Tjener  af  Deres  Maje- 
stæt, kan  jeg  ikke  tilraade  at  konservere  en  Mand.  der 
har  været  Fædrelandet  til  største  Fordærvelse  og  under 
hvis  Ministerio  det  er  saa  yderiig  forfalden-'^)«.  Men 
Bernstorff  blev  dog  ikke  styrtet  ved  denne  Lejlighed. 
Han  fandt  nemlig  Støtte  fra  en  Kant,  hvorfra  man  ikke 
skulde  vente  det,  nemlig  hos  Karl  af  Hessen.  Da  han 
ligesom  Moltke  havde  udtalt  sig  imod  Giftermaalet  imel- 
lem denne  og  Kongens  Søster  Louise,  og  i  det  mindste 
tilraadet  dets  Udsættelse,  maatte  han  vente  at  se  en 
Uven  i  ham,  og  det  saa  meget  mere  som  Prinsens 
Forbindelse  med  hans  Fjender  i  Foraaret  og  hans  Vir- 
ken  til,  at  Danneskjold  var  bleven  optaget  i  Konseillet, 
pegede  i  uheldig  Retning.  Prinsen  stod  netop  paa  denne 
Tid  endnu  højere  end  tidhgere  i  Kongens  Yndest  og  var 
derfor  ikke  alene  bleven  hævet  til  at  blive  Statholder  i 
Norge,  hvad  der  dog  endnu  kun  var  en  Titel:  men  han 
havde  ogsaa  naaet  sine  Ønskers  Maal  at  holde  Bryllup 
med  Prinsesse  Louise  (30.  August).  Det  kunde  under 
saadanne  Forhold  gjælde  for  sikkert,  at  det  vilde  have 
Betydning,   hvorledes  han  vilde  stille  sig  under  en  Mini- 

pterkrise.  Men  i  Stedet  for.  at  man  skulde  have  ventet, 
at  han  vilde  have  sluttet  sig  til  Danneskjold,  gjorde  han, 
hvad  der  taler  til  Ære  for  ham,  det  modsatte.  Det 
betydelige  og  i  høj  Grad  elskværdige  i  Bernstorffs  Per- 
sonlighed havde  efterhaanden  gjort  et  saa  stærkt  Indtryk 
paa  ham.  at  han  kom  til  at  holde  det  for  en  Ulykke  for 
Kongen  og  Landet,  hvis  han  skulde  blive  styrtet.  Da 
derfor  Kongen  fortalte  ham  (4,  September),  at  han 
tænkte  paa  at  give  Bernstorff  Afsked,  besvor  Prinsen 
ham  i  de  stærkeste  Udtryk  at  lade  det  være.  Ogsaa 
Reverdil.  hvem  Prinsen  fortalte,  hvad  der  var  i  Gjærde, 
og  opfordrede  til  at  tale  med  Kongen,  tog  nu  varmt 
Ordet  i  samme  Retning,  og  det  lykkedes  dem  virkelig 
at  omstemme  Kristian  VII  og  faa  ham  til  at  beholde 
Bernstorff.  Nu  fik  da  ogsaa  Danneskjold  Befaling  til 
ikke  mere  at  ytre  sig  om  sin  Modstander,  med  mindre 
Kongen  bød  ham  at  tale;  men  ejendommehg  nok,  den 
hdenskabelige  og  stridbare  Mand  kunde  ikke  lade  være, 
idet  han  svarede  Kongen  herpaa.  at  rette  et  voldsomt 
Angreb  imod  Bernstorff  som  den,  hvis  Tænkemaade  og 
Principer  i  »oeconomicis«  saavel  som  i  »politicis«  vare 
saa  stridige  imod  hans  egne  som  Ild  og  Vand.  Han 
føjede  dertil  saadanne  personlige  Udfald  som  at  sigte 
Bernstorff  for  at  ville  »primere  i  Konseillet«  og  for  at 
være  en  »snedig,  sødtalende  Hofmand«,  medens  han 
selv  »var  en  ru  Sømand«.  Ret  bittert  føjede  han  dertil 
den  Spaadom.  at  Bernstorff  ved  sine  »ministerialske 
Kunster«  vilde  naa  inden  et  Aar  at  faa  ham  jaget  bort. 
Denne  Udtalelse  tog  Kongen  paa  en  overraskende  smuk 
Maade  ved  i  et  Brev  til  ham  at  ytre  nogle  endog  i  høj 
Grad  anerkjendende  Ord  om  Bernstorff  som  Personlighed 
og  opfordre  Danneskjold  til  at  blive  staaende  ved  at 
bekæmpe  dennes  Meninger  som  >en  ru  Sømand«,  men 
ikke  xbelejdige  ham  med  personalia'<.  Til  Bernstorff 
selv  skrev  han.  efter  mundtlig  at  have  talt  med  ham  om 


Danneskjold  og  Bernstorff.  33 

Danneskjolds  Angreb,  at  han  ikke  behøvede  at  forsvare 
sig  skriftUg.  med  mindre  han  vilde  gjøre  det  for  sin 
egen  Tilfredsstillelses  Skyld,  og  han  bevidnede  ham  i 
meget  naadige  Udtryk  sin  Anerkjendelse  af  hans  For- 
tjenester ^'). 

Overfor  en  saa  upaaUdelig  Fyrste  som  Kristian  VII 
var  det  naturligt,  at  Bernstorff  ikke  vilde  lade  det  være 
nok  med  at  have  hørt  disse  naadige  Ord,  men  at  han 
ønskede  Punkt  for  Punkt  skriftlig  at  imødegaa  de  Sig- 
telser, som  han  vidste,  at  Danneskjold  havde  rettet  imod 
ham.  Kongen  meddelte  ham  da  ogsaa,  hvad  disse  An- 
greb vare  gaaede  ud  paa  (18.  September).  De  vare  unægte- 
lig svære.  Bernstorff  sigtedes  for  ved  sine  diplomatiske 
Underhandlinger  og  ved  Understøttelse  af  Fabrikkerne 
at  have  virket  til  at  forøge  Statsgjælden  eller  for  i  det 
mindste  ikke  at  have  forhindret,  at  den  blev  stor,  han 
havde  faaet  Giftermaalet  imellem  Prinsesse  Sofie  Magda- 
lene og  den  svenske  Kronprins  i  Stand,  et  Ægteskab, 
der  mishagede  Nationen,  fordi  der  derved  blev  Muhghed 
for,  at  Danmark  engang  kunde  blive  svensk  Provins, 
ogsaa  ringeagtede  han  det  danske  Folk  og  tog  sig  kun 
af  fremmede,  han  beskyttede  Luxus  og  virkede  derved 
til,  at  den  blev  større,  han  havde  ladet  Hæren  gaa  til 
Grunde  uden  at  gøre  Forestillinger  derimod,  han  havde 
fremmet  den  marokkanske  Handel,  der  havde  voldt 
Staten  den  største  Skade,  og  han  var  endelig  traadt 
Kongens  Souverænetet  for  nær  ved  igjennem  Kommerce- 
kollegiet  at  faa  udstedt  en  offentlig  Plakat,  der  havde 
ophævet  en  kongelig  Forordning. 

Allerede  4  Dage  efter,  at  Bernstorff  havde  modtaget 
denne  Skrivelse,  indgav  han  sit  Forsvar  derimod.  For 
en  stor  Del  havde  han  ikke  havt  svært  ved  at  tilbage- 
vise Angrebet.  Ganske  vist  var  det  umuligt  at  nægte, 
at  han  havde  set  galt  paa  den  marokkanske  Handel  og 
derved  voldt  Staten  Tab,    og  hvad   han   her  kunde  sige 

til  sit  Forsvar,  var  meget  løst;  det  var  fremdeles  sikkert 
nok,  at  han  havde  sin  Del  i,  at  der  var  spildt  Penge  til 
Understøttelse  af  tvivlsomme  industrielle  Foretagender, 
og  at  han  alt  for  kritikløst  havde  aabnet  Porten  for 
fremmede  i  forskjellige  Retninger,  det  var  endelig  ube- 
strideligt, at  han  havde  været  medansvarlig  for,  at  der  paa 
nogle  Punkter  fandt  unødvendige  Udgifter  Sted,  Men 
selv  om  der  altsaa  var  svage  Punkter  i  hans  For- 
svar, formaar  det  ikke  at  svække  Indtrykket  af,  at  det 
overvejende  var  sejrrigt.  For  ikke  at  tale  om,  at 
det  sidste  af  Danneskjold  fremhævede  Anklagepunkt  var 
urimeligt  og  ham  ganske  uværdigt,  saa  havde  han  i  sin 
lidenskabehge  Ophidselse  dels  holdt  sine  fleste  Angrebs- 
punkter i  en  saa  stor  AlmindeUghed,  at  han  ganske 
skjød  over  Maalet,  dels  fremsatte  han  saa  taabelige 
Sigtelser  som  den.  at  Bernstorff  havde  ladet  Hæren  gaa 
til  Grunde;  det  var  ganske  uforsvarligt,  naar  han  gav 
Bernstorff  Skylden  for  Ægteskabet  imellem  Sofie  Magda- 
lene og  den  svenske  Kronprins,  thi  det  kunde  umuhg 
være  ham  ubekjendt,  at  de  bindende  Aftaler  derom  vare 
sluttede,  inden  Bernstorff  blev  Minister,  og  ikke  mindre 
uretfærdigt  var  det,  naar  han  vilde  lade  denne  ene 
bære  Skylden  for  det,  hvori  andre  havde  ligesaa  stor 
Del  som  han.  At  det  overhovedet  var  et  aldeles  skjævt 
Billede,  han  gav  af  Bernstorff  som  Statsmand,  da  han 
slet  intet  Øje  havde  for  dennes  betydehge  Fortjenester, 
behøver  ikke  at  siges.  Med  al  Anerkjendelse  af,  at 
Danneskjold  baade  var  et  administrativt  Talent  og  tillige 
en  Mand  med  varm  dansk  Følelse,  kan  man  derfor  ikke 
have  nogen  Sympathi  med  hans  Færd  ved  denne  Lejlig- 
hed 28). 

Det  var  for  øvrigt  ikke  alene  ved  at  aabtie  Vejen 
til  Rivninger  med  Danneskjold  og  hans  Meningsfæller,  at 
Moltkes  Afskedigelse  kom  til  at  volde  Bernstorff  Bryde- 
rier.    Da    han    gik    af   som   Overhofmarskal,    blev    dette 

hans  Embede  givet  til  hans  Søn  Frederik  Moltke,  om 
end  foreløbig  kun  som  Hofmarskal,  og  dette  synes  at 
være  gaaet  ganske  glat.  Men  Moltke  havde  med  Over- 
hofmarskalstillingen  tillige,  saaledes  som  vi  tidligere  have 
set,  forenet  Styrelsen  af  Kongens  Partikulærkasse,  hvad 
der  i  Virkeligheden  var  en  vigtig  Post.  Denne  Plads 
attraaede  Reventlow  meget  stærkt:  men  Kristian  VII. 
der  fandt,  at  han  havde  havt  mere  end  nok  at  gjøre 
personHg  med  sin  Barndoms  Plageaand,  vilde  langt 
hellere  have  Bernstorffs  Brodersøn  Andreas  Peter  Bern- 
storff paa  denne  Plads. 

Her  for  første  Gang  faa  vi  at  gjøre  med  denne 
dengang  Slaarige  Mand,  der  siden  skulde  indskrive  sit 
Navn  paa  en  uforglemmelig  Maade  i  vor  Historie.  Han, 
der  var  født  i  Hannover  28.  August  1735,  var  en  Søn 
af  J.  H.  E.  Bernstorffs  Broder  Andreas  Gottheb,  som 
ejede  Godser  i  Hannover  og  Mecklenburg.  Faderen 
havde  ladet  ham  faa  en  fortrinlig  Uddannelse,  blandt 
andet  ved  omfattende  Udenlandsrejser,  den  Udvidelse 
af  BUkket,  som  han  derved  fik,  bragte  ham,  den  virke- 
lystne  og  ypperlig  begavede  unge  Mand,  til  at  ville 
bruge  sine  Evner  paa  et  større  Omraade,  og  særlig  kom 
den  glimrende  Bane,  som  den  af  ham  højt  beundrede 
Farbroder  var  slaaet  ind  paa,  til  at  staa  i  et  skjønt  Lys 
for  ham.  »Jeg  vil  gaa  i  dine  Spor«,  Onkel,  saaledes 
tænkte  og  talte  han,  »jeg  vil  lære  Livet  og  Menneskene 
at  kjende  for  at  gribe  ind  i  hint,  styre  disse«.  Og  netop 
Onklen  skjød  ivrig  til  for  at  faa  ham  til  at  følge  dette 
Kald.  Ganske  naturhg  blev  det  da  vort  Fædreland,  som 
han  vilde  hellige  sine  Kræfter,  dette  Land,  som  Far- 
broderen omfattede  med  saa  stor  Kjærlighed,  og  hvor 
han  kunde  leve  og  virke  sammen  med  denne.  I  April 
1758  kom  han  første  Gang  til  Kjøbenhavn,  og  snart  tog 
han  sin  faste  Bo  her.  Hermed  aabnedes  et  personligt 
Samliv   med  Onklen,    saa   varmt    og  inderligt,    som  det 

sjælden  findes  imellem  2  Mennesker.  De  delte  alle 
Glæder  og  Bekymringer  med  hinanden.  Uagtet  Farbro- 
deren var  saa  meget  ældre  end  Andreas  Peter,  blev 
denne  med  sin  alvorlige,  dybe  Sjæl  og  sin  tidlig  udvik- 
lede Personlighed  helt  hans  Ven  i  dette  Ords  dybeste 
Betydning  —  i  et  Brev  til  ham  skrev  Farbroderen  en- 
gang: »Du  i  hvem  jeg  paa  samme  Tid  ser  min  Søn  og 
min  fortroHgste  Ven«,  —  og  skjønt  de  i  Virkeligheden  i 
adskilligt  vare  meget  forskjellige,  samstemmede  de  baade 
i  deres  inderlige  Religiøsitet  og  i  deres  Opfattelse  af 
mange  Livsforhold.  Naar  den  yngre  af  dette  mærkelige 
Statsmandspar  naturligvis  lærte  meget  af  den  ældre  og 
paa  adskillige  Punkter  blev  paavirket  af  hans  Synsmaa- 
der,  saa  var  han  til  Vederlag  ikke  mindre  for  Onklen 
ved  den  Iver,  hvormed  han  tog  Del  baade  i  hans  per- 
sonUge  Interesser  og  i  hans  politiske  Gjerning.  Der  er 
blevet  sagt,  at  han  var  den,  som  fik  Onklen  til  at  fore- 
tage de  Forandringer  paa  Godset  Bernstorff,  der  bleve 
saa  velsignelsesrige  for  dets  Bønder;  men  selv  om 
dette  næppe  er  helt  sikkert,  er  det  en  Kjendsgjerning, 
at  han  var  inde  i  Godsets  Forhold  indtil  den  mindste 
Enkelthed  og  hjalp  Onklen  med  dets  Styrelse.  Hvad 
der  vedrører  dette  Gods  og  den  store  Have  derude,  er 
mangfoldige  Gange  Gjenstand  for  deres  Breve  til  hinan- 
den. Hertil  kom  saa  efterhaanden  det  stigende  Tal  af 
Berøringer,  som  fælles  Iver  for  den  dansk — norske  Stats 
forskjellige  Forhold  skabte  imellem  dem.  Selvfølgelig 
varede  det,  da  Andreas  Peter  havde  Farbroderen  i  Ryg- 
gen, ikke  længe,  inden  han  opnaaede  høje  Embeder  i 
vort  Land.  Det  var  fra  først  af  finansielle  og  økono- 
miske Forhold,  der  stærkest  fængslede  ham,  og  da  Kri- 
stian VII  besteg  Tronen,  se  vi  ham  som  Deputeret  baade 
i  Generaltoldkammeret,  Kommercekollegiet  og  Finans- 
kollegiet.  Selv  om  han  paa  denne  Tid  endnu  ikke  var 
voxet    meget    fast    herhjemme,    tog    han    dog    alle   Plig- 

ter    som  Embedsmand    med   den    største   Samvittigheds- 
fuldhed. 

Det  var  altsaa  ham.  hvem  Kongen  udsaa  til  at  afløse 
Moltke  i  Styrelsen  af  Partikiilærkassen.  Da  han  talte  til 
den  ældre  Bernstorff  derom,  tilføjede  han,  at  det  var  hans 
Tanke  at  skille  denne  Kasse  skarpere,  end  det  tidligere 
havde  været  Tilfældet,  fra  »den  store  Kasse«,  saaledes 
at,  medens  denne  skulde  være  Statens,  vilde  han  lade 
Partikulærkassen  være  »sin  egen  Godheds  Kasse«,  dog 
saaledes  at  den  kunde  komme  den  anden  til  Hjælp. 
Netop  det.  at  A.  P.  Bernstorff  var  Deputeret  i  Finanserne, 
talte  i  Kongens  Øjne  for  at  lade  ham  faa  Styrelsen. 
Men  uheldigvis  havde  Reventlow  sat  sig  i  Hovedet,  at 
den  Stilling  vilde  han  have.  Han,  der  overhovedet  hele 
sit  Liv  igjennem  vedblev  at  have  den  ubegribelige  Me- 
ning, at  han  havde  været  en  udmærket  Opdrager  for 
Kongen,  og  at  denne  skyldte  ham  Taknemmelighed  der- 
for, vedblev  fra  sin  Overhofmestertid  at  ville  have  saa- 
meget  som  muligt  at  gjøre  med  Kongens  mere  private 
Sager,  og  det  var  ham  ikke  nok,  at  Kristian  VH  havde 
overladt  ham  Bestyrelsen  af  det  lille  Slot  Frydenlund 
med  tilhørende  Landgods.  Derfor  blev  han,  hvor  nær 
han  end  stod  Bernstorfferne.  opbragt  over.  at  Kongen 
hellere  vilde  have  den  yngre  Bernstorff  end  ham  selv 
i  Spidsen  for  Partikulærkassen,  han  paastod.  at  Kon- 
gen havde  lovet  ham  Pladsen,  han  gav  ondt  af  sig 
paa  den  føleligste  Maade  og  udtalte  endog,  at,  da  han 
var  første  Deputeret  i  FinanskoUegiet,  i  hvilket  den 
yngre  Bernstorff  havde  Sæde.  vilde  det  være  »en  Øre- 
figen, som  han  ikke  vilde  finde  sig  i«,  hvis  et  yngre 
Medlem  af  Kollegiet  blev  foretrukket  for  ham.  han  vilde 
da  ikke  have  andet  at  gjøre  end  at  træde  ud  af  Stats- 
tjenesten.  Men  dette  vilde  J.  H.  E.  Bernstorff  for  enhver 
Pris  afværge.  Hvor  slemme  Kanter  Reventlow  end  havde, 
og   hvor  meget  Bernstorff   end    kunde    døje    med   ham. 

saa  stod  han  dog,  hvad  vigtige  Spørgsmaal  angik,  paa 
samme  Side  som  han  selv,  og  han  kunde  særlig  stole 
paa  hans  Medvirkning  med  Hensyn  til  den  vigtige 
Underhandling,  som  man  var  ved  at  gjenoptage  om 
den  holstenske  Mageskiftesag.  Han  vilde  derfor  have 
Brodersønnen  til  at  give  Afkald  paa  den  tilbudte  Stil- 
ling. Helt  let  var  dette  ikke  for  A.  P.  Bernstorff.  Han 
havde  nemUg  strax  tænkt  sig.  at  han  paa  den  Plads 
kunde  have  en  smuk  Opgave  at  løse.  Det  er  i  høj 
Grad  tiltalende  at  se  ham  med  Hensyn  til  denne  Sag 
skrive  til  Farbroderen:  »Jeg  tilstaar,  at  jeg  mere  end 
een  Gang  har  ønsket  at  være  Kongen  personlig  nærmere, 
og  det  alene,  det  vover  jeg  at  sige.  for  at  bekæmpe  de 
Fjender  af  det  gode  og  af  Religionen,  der  findes  iblandt 
de  nærmeste  hos  denne  Fyrste,  som  jeg  oprigtig  elsker, 
og  som  det  stedse  vil  være  mig  en  Lykke  og  Beroligelse 
at  se  bevare  sit  Hjærtes  Uskyldighed«.  Rimeligvis  vilde 
det  kun  have  ført  til  haarde  Skuffelser  for  ham,  hvis  der 
var  givet  ham  Lejlighed  til  at  løse  den  Opgave,  han  her 
stillede  sig;  men  meget  maa  det  dog  beklages,  at  han 
ikke  fik  Lejhghed  til  at  prøve  derpaa,  og  herfor  falder 
Ansvaret  paa  Reventlow.  Hvor  ilde  tilmode  den  yngre 
Bernstorff  end  blev  ved  den  ubehagelige,  hidsige  Maade, 
hvorpaa  Reventlow  tog  denne  Sag,  var  han  dog  enig 
med  Farbroderen  i,  at  det  ikke  gik  an  at  lade  det  komme 
til  et  Brud  i  den  Anledning,  og  han  gjorde  derfor,  som 
Onklen  ønskede.  Men  —  det  er  der  noget  tilfredsstil- 
lende ved  at  tilføje  —  Reventlow  fik  dog  ikke  Pladsen. 
Kongen  stod  fast  ved  ikke  at  ville  have  ham.  og  Styrel- 
sen af  Kassen  blev  derfor  overdraget  Overkammerjunker, 
Overpræsident  i  Kjøbenhavn,  von  der  Liihe  -^).  Naar 
man  ser,  at  Kongen  netop  paa  denne  Tid  forærede 
Reventlow  det  saakaldte  Dehns  Palæ  i  Bredgade  3°),  har 
det   maaske    skullet   være    et  Plaster    paa  Saaret;    men 

inan  maatte  kjende  Reventlow  daarlig.  hvis  man  troede, 
at  det  kunde  være  tilstrækkeligt. 

Hovedsagen  var  imidlertid,  at  et  Brud  var  undgaaet 
imellem  ham  og  BernstorfTerne,  thi  det  var  netop  kort 
Tid  derefter,  at  Sammenstødet  med  Danneskjold  be- 
gyndte, og  uagtet  J.  H.  E.  Bernstorff  var  gaaet  ud  af 
dette  som  Sejrherre,  var  der  ikke  derved  vundet  nogen 
fast  Grund  for  ham  med  Hensyn  til  Fremtiden,  thi  hvem 
sagde,  at  Kongen  ikke  snart  vilde  vende  sig  fra  ham, 
og  at  have  Reventlow  som  Forbundsfælle  i  Konseillet 
kunde  derfor  faa  sin  Betydning.  Heldigvis  kunde  han 
tillige  stole  paa  Thott,  og  da  Prinsen  af  Hessen  ogsaa 
havde  sluttet  sig  til  ham,  maatte  han  være  glad  over, 
at  denne  havde  faaet  Plads  i  Konseillet  (11.  September). 
At  have  et  overvejende  Flertal  i  dette  paa  sin  Side  var 
saa  meget  mere  vigtigt  for  Bernstorff,  som  Tiden  til  en 
saare  betydningsfuld  Underhandhng  med  Rusland  stærkt 
nærmede  sig. 

Kongefamilien  og  Hoffet  i  Vinteren  1766 — 1767. 


K 


etop  nu  fandt  ogsaa  vigtige  Begivenheder  Sted  i 
Kongefamilien.  Den  1.  Oktober  viedes  Kristian  VII's 
ældste  Søster  Sofie  Magdalene  ved  Prokuration  i  Slots- 
kirken i  Kjøbenhavn  til  den  svenske  Kronprins  Gustav, 
ved  hvilken  Lejlighed  hendes  Halvbroder,  den  tretten- 
aarige  Arveprins  Frederik  optraadte  paa  Brudgommens 
Vegne.  Som  tidligere  fortalt  ^),  havde  dette  Ægteskab 
givet  Anledning  til  længere  Forhandlinger  paa  Grund  af 
den  Modstand,  som  det  svenske  Kongepar,  særlig  Dron- 
ningen Louise  Ulrike,  gjorde  derimod:  men  ved  det  her- 
skende Rigsdagspartis,  Huernes  Hjælp  var  det  blevet 
erkjendt,  at  de  Aftaler  om  Forbindelsen,  der  allerede 
vare  blevne  sluttede  i  Aaret  1751.  skulde  gjælde:  den  3. 
April  1766  var  det  i  Stockholm  blevet  offentUg  kund- 
gjort, at  Ægteskabet  vilde  finde  Sted.  og  dette  skete, 
som  nyhg  sagt,  altsaa  ved  en  foreløbig  Vielse  1.  Oktober. 
Otte  Dage  derefter  blev  Prinsessen,  ledsaget  blandt  andre 
af  Karl  af  Hessen,  fra  Helsingør  sat  over  til  Helsingborg, 
hvor  hendes  Brudgom  modtog  hende,  og  4.  November 
stod  deres  Bryllup  i  Stockholm. 

Det  havde  fra  først  af  ved  Aftalerne  om  dette 
Ægteskab  været  Meningen,  i  det  mindste  fra  dansk  Side, 
at  der  derved   skulde  knyttes  et   venligt  Baand   imellem 

de  skandinaviske  Stater,  og  som  et  Vidnesbyrd  her- 
om blev  det  i  Anledning  af  Brylluppet  fastsat,  at  de 
Fester  skulde  falde  bort,  der  hidtil  vare  blevne  holdte 
aarlig  til  Minde  om  Svenskernes  mislykkede  Storm  paa 
Kjøbenhavn  11.  Februar  1659  og  om  Sejren  over  dem 
ved  Nyborg  samme  Aar.  ligesom  det  samme  skulde 
gjælde  om  den,  der  i  Norge  plejede  at  holdes  13. 
Januar  i  Anledning  af  Landets  Befrielse  ved  Karl  XII's 
Fald  -).  Disse  Fester  skulde  for  Fremtiden  udelades 
af  Almanakkerne.  Der  skulde  blot  i  Prædikenen  den 
nærmeste  Søndag  efter  Aarsdagen  mindes  om  Guds 
Naade  imod  Rigerne  ved  disse  Lejhgheder.  Men  Ægte- 
skabet fik  dog  langt  fra  nogen  sammenbindende  Kraft. 
Prins  Karl  fortæller,  at  han.  der  umiddelbart  før  Prin- 
sessen var  sat  over  til  Helsingborg  og  stod  ved  Siden 
af  Kronprins  Gustav,  da  hun  landede,  hørte  denne  ud- 
bryde ved  Synet  af  Prinsessen:  'Hvor  hun  er  smuk!« 
Altsaa  det  første  Indtryk,  hun  gjorde  paa  ham,  var  be- 
hagehgt,  og  hun,  der  havde  ret  regelmæssige  Træk, 
smukke  Øjne  og  en  høj  slank  Figur,  kunde  ogsaa  tage 
sig  godt  ud,  især  naar  hun  var  pyntet.  Men  der  hørte 
mere  til  for  at  besejre  de  Vanskeligheder,  der  mødte 
hende  i  Sverige.  Hendes  Svigermoder  Dronning  Louise 
Ulrike,  som  af  al  Magt  havde  modsat  sig  hendes  Ægte- 
skab med  Sønnen  og  hadede  hende  som  dansk,  modtog 
hende  med  Iskulde  og  stræbte  siden  næsten  lidenskabe- 
hg  at  hindre,  at  der  kunde  komme  et  nærmere  Forhold 
imellem  hende  og  Kronprinsen,  —  det  var  et  sørgeligt 
Sidestykke  til  den  Maade,  hvorpaa  omtrent  100  Aar  tid- 
ligere Enkedronning  Hedvig  Eleonore  var  optraadt  imod 
den  danske  Prinsesse  Ulrike  Eleonore,  da  hun  blev  gift 
med  Karl  XI.  Hertil  kom,  at  Sofie  Magdalene  umulig 
kunde  undgaa  at  mærke,  at  det  i  Stockholms  højere 
Kredse  ingenlunde  var  en  Anbefaling  at  være  fra  Dan- 
mark.     En    indtagende    kvindelig    Personlighed    formaar 

meget:  men  trods  sit  i  visse  Henseender  vindende  Ydre 
havde  Prinsessen  ingenlunde  en  saadan.  Hun  var  stiv 
og  tilbageholdende,  og,  hvad  hun  ikke  var  i  Forvejen, 
blev  hun  ved  den  Kulde,  der  slog  hende  imøde.  Skjønt 
hun  ved  nogle  Lejligheder  handlede  med  Forstand  og 
Takt,  skortede  det  hende  paa  aandelige  Interesser,  ikke 
mindre  end  paa  Evne  til  livlig  Samtale.  Man  tænke 
sig  hende  stillet  lige  overfor  en  Mand,  der  i  den  Grad 
som  Gustav  Hl  selv  havde  de  franske  Saloners  »Esprit« 
og  ikke  kunde  undvære  den  hos  andre,  og  man  vil 
forstaa.  hvor  Hdet  dette  Ægtepar  paa  Forhaand  pas- 
sede til  hinanden;  men  endnu  langt  værre  blev  det  ved 
Svigermoderens  Rænker.  Det  er  betegnende  for  For- 
holdet, at  allerede  faa  Aar  efter  Brylluppet  talte  Prins 
Gustav  og  hans  Broder  under  et  Besøg  paa  en  Uden- 
landsrejse hos  Prins  Karl  af  Hessen  ligefrem  om  hende 
som  umulig.  »Ja,  var  hun«,  sagde  de,  »bare  som  Deres 
Gemalinde«^)!  Det  er  da  ogsaa  vel  kjendt.  at  dette 
Ægteskab  i  en  Række  Aar  kun  var  et  Ægteskab  af 
Navn. 

At  Sofie  Magdalene  under  saadanne  Forhold  snart 
følte  sig  ensom  og  ulykkelig  i  Sverige,  er  en  Selvfølge, 
især  da  hun  næppe  havde  en  eneste,  som  hun  kunde 
betro  sig  til  undtagen  sit  Fædrelands  Statsafsending 
Schack  og  hans  Hustru,  og  Schack  var  uheldigvis  saa 
ilde  lidt  ved  det  svenske  Hof,  at  dette  havde  anmodet 
om.  at  han  maatte  blive  kaldt  tilbage.  Det  giver  et 
levende  Billede  af,  hvorledes  hun  følte  sig,  at  hun  ikke 
længe  efter  sit  Bryllup  skrev  til  sin  tidligere  Hofmesterinde 
Frøken  Trolle:  »De  veed.  i  hvilken  Grad  Vallø  tidligere 
har  været  mig  imod,  fordi  De  talte  om  at  ville  trække 
Dem  tilbage  dertil,  nu  tænker  jeg  anderledes  derom,  jeg 
vilde  ønske,  at  jeg  kunde  være  der  og  tilbringe  hele 
mit  Liv  der  med  Dem«.  Det  er  ogsaa  et  Vidnesbyrd 
om  hendes   Stilling,   at  Frøken  Trolle  ikke   turde  skrive 

umiddelbart  lil  hende  af  Frygt  for.  at  hendes  Breve 
skulde  blive  aabnede  i  Stockholm  •*). 

Samtidig  med  at  PoUtiken  her  havde  skabt  et 
Ægteskab,  der  gjorde  en  ung  Fyrstinde  ulykkelig,  skete 
det  samme  og  det  i  endnu  højere  Grad  ved  et  andet  i 
Kongefamilien.  Netop  paa  den  Dag,  da  Sofie  Magdalene 
blev  viet  j:*er  procura  i  Kjøbenhavn,  blev  den  femten- 
aarige  engelske  Prinsesse  KaroHne  Mathilde  paa  samme 
Maade  viet  til  Kristian  VII.  Ogsaa  om  dette  Ægteskab 
havde  der  i  længere  Tid  været  forhandlet.  Der  kan 
ingen  Tvivl  være  om,  at  politiske  Hensyn  have  virket 
med  til,  at  det  ønskedes  fra  dansk  Side,  thi  Regeringen 
havde  i  Frederik  V's  Tid  til  Trods  for  sin  overvejende 
franskvenlige  Politik  dog  stedse  sat  Pris  paa  at  bevare 
en  Forbindelse  med  det  engelske  Hof  og  derfor  fore- 
trukket en  Dronning  derfra  fremfor  fra  et  af  de  tyske 
Hoffer.  Bernstorffs  nedarvede  Pietet  for  det  hannoveran- 
ske  Kongehus  i  England  pegede  i  samme  Retning,  og 
det  personlig  elskværdige  Minde,  Dronning  Louise  havde 
efterladt  sig,  talte  ogsaa  for  at  vælge  en  yngre  kvindelig 
Slægtning  af  hende.  Forlovelsen  imellem  det  unge  Par 
var  bleven  kundgjort  18.  Januar  1765.  Vistnok  vilde 
det  blive  meget  unge  Ægtefolk,  der  her  kom  sammen, 
naar  Brylluppet  skulde  staa  allerede  i  Aaret  1766,  — 
en  syttenaarig  Brudgom  og  en  femtenaarig  Brud  — ; 
men  det  var  ikke  saa  underligt,  at  Konseillet  kunde 
ønske  at  faa  Kongen  hurtig  gift,  da  det  maaske  kunde 
være  et  Middel  til  at  hindre,  at  han  kom  paa  gale 
Veje.  Han  selv  lod  sig  rolig  lede  til  at  gaa  ind  der- 
paa  som  paa  noget,  der  nu  engang  ikke  kunde  være 
anderledes. 

Karoline  Mathilde  var  Datter  af  den  i  Aaret  1751 
afdøde  Prins  Frederik  af  Wales  og  Prinsesse  Augusta  af 
Gotha.  Faderen  var  en  ubehagelig  raa  Vellystning,  der 
havde  levet  som   Hund   og  Kat    med  Faderen  Georg  II, 

Og,  hvad  der  fortælles  om  Moderen,  er  for  en  Del  heller 
ikke  videre  tiltalende;  men  for  øvrigt  skortede  det  hende 
ikke  paa  Alvor  eller  Omhu  i  hendes  Børneopdragelse, 
og  hun  søgte  at  holde  sine  Børn  borte  fra  Datidens,  og- 
saa  i  England  udbredte,  sædelige  Fordærvelse  ved  at 
leve  et  stille  Familieliv  med  dem.  Karoline  Mathilde 
var  aabenbart  en  livsglad  Natur  med  et  mildt,  venligt 
Sind,  men  med  et  heftigt  Temperament.  Om  hendes 
Ydre  er  det  underlig  nok  ikke  helt  let  at  dømme, 
uagtet  man  har  ikke  faa  Portrætter  af  hende.  Et  engelsk 
Stik  efter  hende  fra  hendes  ganske  unge  Pigedage  viser 
et  overmaade  yndigt  Ansigt;  men  et  ret  paalideligt  Ind- 
tryk gjør  det  ikke.  Af  de  malede  Portrætter,  der  findes 
af  hende,  ere  nogle  alt  andet  end  skjønne,  og  selv  de, 
der  ere  langt  mere  tiltalende,  f.  Ex.  det  paa  Rosenborg, 
hvor  hun  har  en  Buket  Blomster  ved  Brystet,  svare  ikke 
fuldt  til  de  meget  varme  Udtalelser  om  hendes  Skjønhed, 
som  forekomme  i  samtidige  Breve.  Hun  var  aabenbart 
for  blond,  hun  blev  tidlig  altfor  svær.  og  hendes  Træk 
havde  intet  særhg  skjønt  ved  sig.  ligesom  hendes  Under- 
læbe var  noget  hængende;  men  hun  har  havt  smukke 
livfulde  Øjne,  en  blændende  Teint,  smukke  Hænder  og 
Fødder  og  et  yderst  vindende  Udtryk  i  sit  Ansigt,  naar 
hun  talte.  En  i  det  selskabehge  Liv  højst  tihrækkende 
Egenskab  havde  hun  i  sin  yndige  Sangstemme,  som  hun 
ypperlig  forstod  at  bruge.  »Hun  synger  som  en  Engel«, 
læser  man  gjentagne  Gange  om  hende  i  Breve  fra  Da- 
tiden. Alt  i  alt  gjorde  hun  paa  den  Tid,  hun  blev  Dron- 
ning, et  meget  indtagende  Indtryk,  derom  var  der  kun 
een  Mening.  Og  dette  Indtryk  blev  forhøjet  ved  noget 
ejendommelig  naturhgt  og  naivt  i  hendes  Væsen.  Som 
en  Følge  af  det  indesluttede  Liv,  hun  havde  ført  i 
sin  Opvæxt  i  Moderens  Hus,  var  hun  ganske  ukjendt 
med  Hoflivet,  og  det  er  endog  blevet  fortalt,  at  dengang 
den  dansk-norske  Statsafsending  Grev  Bothmar  paa   sin 

Konges  Vegne  anholdt  om  hendes  Haand,  var  det  første 
Gang,  hun  viste  sig  offentHg.  Men  det  var  langt  fra 
noget  forkuet  eller  forskræmt  Indtryk,  Grev  Bothmar  fik 
af  hende.  Det  er  tvert  imod  et  frisk,  højst  tiltalende 
Billede,  han  tegner  af  hende,  naar  han  i  et  Brev  til 
Bernstorff  ved  at  fortælle  om  en  Hofsoirée,  hvor  han 
havde  truffet  hende,  skriver:  »Denne  høje  Fyrstinde 
viste  mig  den  Naade  at  tale  meget  med  mig  og  især  om 
Æmner,  som  de  ømme  Følelser,  hun  nærede  imod  Kon- 
gen og  det  kongelige  Hus,  tillige  med  Høflighed,  Hensyns- 
fuldhed og  hendes  Lyst  til  at  faa  noget  at  vide  lagde 
hende  nær.  Ved  at  tale  med  hende  er  jeg  kommen  til 
at  beundre  de  Kundskaber,  som  hun  har  om  forskjellige 
Ting,  hendes  gode  Dømmekraft  og  hendes  Aandsevner  i 
det  hele.  Efter  at  hun  havde  gjort  mig  den  Ære  at 
rette  en  Række  Spørgsmaal  til  mig  angaaende  Danmark 
og,  hvad  der  vedrørte  dets  Indbyggere,  Levemaaden  der, 
Folks  Fornøjelser  og  en  Uendelighed  af  andre  Ting,  bad 
hun  mig  om  at  anbefale  hende  til  Kongens  Velvilje 
(graces).  Med  sin  vante  Beskedenhed,  der  er  en  af 
hendes  Dyder,  og  hvorved  hun  vilde  kunne  gjøre  sig 
højst  indtagende,  hvis  hun  brød  sig  om  sHgt,  bad  hun 
mig  om  at  overbringe  hendes  Hilsen  i  de  Former,  der 
ere  i  Brug  ved  Hoffet,  »thi«,  sagde  hun,  »jeg  er  aldeles 
uvidende  i  Hoffets  Sprog,  jeg  kjender  bedre  Planter  end 
Mennesker,  og  jeg  forstaar  bedre  at  gjøre  Brug  af  de 
Blomster,  som  Naturen  frembringer,  end  af  dem,  hvor- 
med Hofmændene  smykke  deres  Tale«.  Hvorledes  hun, 
ukjendt  med  Etikette,  gjerne  vilde  have  Raad  om  shgt, 
ser  man  af,  at  hun  spurgte  Bothmar,  om  det  ikke  var 
hendes  Pligt  at  skrive  til  Kongen  og  til  Enkedronning 
Sofie  Magdalene  ^). 

Det  er  en  kjendt  Fortælling,  at  den  engelske  Kunst- 
ner Reynolds,  der  malede  hendes  Portræt,  inden  hun 
rejste  fra  England,   har   sagt,    at   det   kostede  ham  Møje 

at  faa  malet  hende,  fordi  hun  græd  saa  meget,  og  man 
har  ganske  naturiig  stillet  det  i  Forbindelse  med,  at  det 
var  med  Smerte,  hun  drog  til  sin  ukjendte  Lod  i  det 
fremmede  Land.  Men  det  er.  som  man  ser,  et  helt 
andet  Indtryk,  hendes  Samtaler  med  Bothmar  give.  At 
slutte  efter  hendes  Maade  at  tale  til  ham  paa,  skulde 
man  ikke  tro.  at  det  har  været  hende  imod  at  ombytte 
det  ensformige  Liv  hjemme  med  en  Dronnings  Stilling  i 
Kjøbenhavn,  og  hvad  der  igjennem  de  engelske  Diplo- 
maters Indberetninger  meddeltes  om  den  unge  danske 
Konge,  var  i  det  hele  til  hans  Fordel.  En  anden  Sag 
er  det,  at  Tanken  om  at  skulle  skilles  fra  Hjemmet  til 
sine  Tider  kan  have  vakt  vemodige  Stemninger  hos 
hende,  som  hun  har  skaffet  Luft  i  Taarer. 

Efter  at  Vielsen  ^er  prociira  havde  fundet  Sted  L 
Oktober  i  Gehejmeraadssalen  i  Slottet  St.  James  i  Lon- 
don, hvor  Hertugen  af  York  forestillede  Kristian  VII.  af- 
rejste hun  snart  til  Fastlandet.  Den  18.  Oktober  landede 
hun  i  Altona  og  rejste  derpaa  igjennem  sin  kongehge 
Brudgoms  Land.  allevegne  hilset  med  Jubel  og  Festlig- 
heder, indtil  hun  3.  November  kom  til  Roskilde  og  her 
mødtes  med  Kongen.  Derfra  kjørte  de  strax  —  sikkert 
stridende  imod  Etiketten  — .  sammen  i  een  Vogn  til  Fre- 
deriksberg Slot,  og  her  var  hun  indtil  den  8.  November, 
da  hun  holdt  sit  Indtog  i  Kjøbenhavn  med  en  Pomp  og 
en  Pragt,  der  i  et  Land  som  vort  var  noget  sjældent. 
Æresporte  og  andre  prægtige  Dekorationer  smykkede 
Byen,  og  bare  naturligvis  Indskrifter,  der  ikke  mindre  end 
Avisernes  Spalter  og  LejHghedsdigte  pegede  paa.  hvilke 
Dyder  Kongeparret  ejede,  og  hvilken  Lykke  der  derfor 
ventede  Land  og  Folk  under  deres  Regering.  Ved  den 
store  Slotstrappe  paa  Kristiansborg  Slot  blev  hun  mod- 
taget af  Arveprinsen,  der  førte  hende  op  til  Kongen. 
Om  Aftenen  fandt  Vielsen  Sted  i  Slottets  Kirke,  hvor 
Biskop  Harboe  forrettede  den.      Midt   i  alt  dette   havde 

den  unge  Dronning  selv  lyst  som  Festens  største  Pry- 
delse ved  sin  ungdommelige  Ynde  og  det  indtagende 
i  hendes  Væsen,  og  fra  Folkets  Side  havde  en  oprigtig 
Jubelstemning  dannet  Baggrunden  for  det  hele^).  Kongen 
havde  for  at  afværge  unødvendige  Udgifter  for  Befolk- 
ningen baade  ved  denne  og  ved  begge  hans  Søstres 
Formælinger  forbudt,  at  der  maatte  finde  Illuminationer 
Sted;  men,  saafremt  man  kan  tro,  hvad  den  samtidige 
Dorothea  Biehl  fortæller,  var  det  dog  aldeles  ikke  efter 
Folks  Hoved,  at  der  skulde  spares  paa  en  saadan  Maade. 
Enhver  veed,  at  dette  med  saa  megen  Pragt  fejrede 
Bryllup  skulde  blive  Indgangen  til  et  Ægteskab,  der  var 
saa  ulykkeUgt  som  faa  og  endte  med  en  uovergaaet 
Skandale.  Det  var  imidlertid  efter  Ydersiden  at  dømme 
et  muntert  og  fornøjeligt  Hofliv,  der  nu  begyndte.  En 
af  det  høje  Embedsaristokratis  Mænd,  Gregers  Juel  skrev 
Dagen  efter  Brylluppet  i  et  Brev:  »Imorgen  skal  vi 
have  Bal  paré  ved  Hoffet,  paa  Tirsdag  Appartement,  paa 
Onsdag  Bal  i  Domino,  paa  Torsdag  skal  der  være  Bal 
hos  Prins  Frederik,  og  paa  Lørdag  giver  Bernstorff  en 
Fest,  som  den  kongeUge  Familie  vil  overvære«  '').  I  den 
Stil  gik  det  Maaneder  igjennem,  foruden  at  man  ogsaa 
forstod  at  more  sig  med  Kanefarter,  undertiden  i  Fak- 
kelskin, som  Vinterens  ypperlige  Slædeføre  opmuntrede 
til.  »Man  tænker«,  hedder  det  i  et  Brev  et  Par  Uger 
efter  Brylluppet,  »i  det  hele  ikke  paa  andet  end  For- 
nøjelser og  Morskab«  ^),  og  i  Slutningen  af  December 
skriver  Overjægermester  Gram^):  »Her  leve  vi  i  idel 
Fornøjelser,  alle  Dage  af  Ugen  ere  optagne  af  franske  og 
danske  Komedier,  Maskerader,  Baller.  Appartements  o.s.v.* 
Naar  han  iblandt  Fornøjelserne  nævner  Maskerader,  var 
det  en  for  det  daværende  Slægtled  ukjendt  Forlystelse, 
der  nu  var  kommen  til.  De  havde  ikke  været  i  Brug  i 
Kristian  VI's  og  Frederik  V's  Tid,  efter  hvad  der  vist 
med  Rette  blev  sagt,  som  en  Følge  af  Pietismens  Uvilje 

imod  alt  sligt.  Den  franske  Ambassadør  vidste  da  ogsaa 
nu  at  fortælle,  at,  da  det  kom  paa  Tale  at  gjenindføre 
dem,  bekæmpede  baade  Enkedronning  Sofie  Magdalene 
og  flere  højere  Gejstlige  dem  af  al  Magt  i°) ;  men  det 
var  forgjæves.  Den  4.  December  holdtes  der  af  Kongen 
en  Maskerade  i  Slottets  Riddersal,  som  lige  fuldendt 
straalede  i  ny  Glans.  Til  denne  Maskerade  havde  de 
første  6  Rangklasser  Adgang,  og  den  gjorde  i  den  Grad 
Lykke,  at  Maskerader  bleve  en  Yndlingsfornøjelse  i  den 
følgende  Tid.  Jo  jnere  det  var  noget  ukjendt,  der  her 
blev  indført,  desto  mere  vare  Folk  optagne  af,  hvilke 
Dragter  de  skulde  bære,  og  hvilke  Karakterdanse  der 
skulde  danses.  Ogsaa  fransk  Komedie  kom  i  stærk 
Mode.  Kongen  lod  i  denne  Vinter  et  fransk  Skuespiller- 
selskab indkalde,  og  et  Hoftheater  blev  indrettet  paa 
Slottet,  for  at  det  kunde  spille  der  (fra  30.  Januar  1767). 
Ogsaa  dette  Theater  blev  ligesom  det  kongelige  Hjemsted 
for  offentlige  Maskerader,  hvortil  Folk  kunde  kjøbe  Ril- 
letter,  og  Hoftheatrets  Maskeballer  vare  stærkt  besøgte  af 
alle,  der  hørte  til  Hofkredsene  eller  de  øverste  Rang- 
klasser. Lige  saa  Udenskabehg  ivrig  Kongen  var  for  at  vise 
sin  Færdighed  som  Danser  i  Kvadrillerne  ved  Rallerne  og 
Maskeraderne  paa  Slottet  og  i  Hoftheatret,  lige  saa  op- 
taget var  han  af  de  franske  Skuespil.  Det  er  bekjendt, 
hvorledes  det  rundt  omkring  i  Europa  hørte  til  fyrstehge 
Personers  Fornøjelser  selv  at  optræde  som  Skuespillere 
i  franske  Dramaer,  og  denne  Mode  smittede  Kristian 
VII,  der  med  sit  mimiske  Talent  unægteHg  kunde  synes 
at  have  noget  af  en  Skuespiller  i  sig.  Han  optraadte 
da  ogsaa  selv,  skjønt  først  i  den  følgende  Vinter,  i  Vol- 
taires Drama  Zaire,  hvor  han  spillede  Orosmans  Rolle. 
Han  skal  have  gjort  det  fortrinlig,  men  blev  dog  hurtig 
kjed  heraf.  Den  Iver,  hvormed  man  ved  Hoffet  i  det 
hele  interesserede  sig  for  Theatervæsen,  gik  saa  vidt,  at 
den  ovennævnte  Gregers  Juel  i   et  Rrev  fra  Marts  1767 

ret  hvast  skrev  derom  :  »Det  er  god  Tone  nu  til  Dags 
at  tilbringe  6  til  8  Timer,  ja  tidt  endog  hele  Dagen  med 
Skuespillere  og  Skuespillerinder«  ^^). 

Der  var  Overfladiskhed,  Kaadhed  og  sikkert  ogsaa 
Letfærdighed  i  Forbindelse  med  forskjellige  Intriger  i  alt 
dette  forcerede  Selskabsvæsen.  Det  hedder  lejhghedsvis 
i  et  Brev  om  et  Bal,  der  blev  holdt  hos  Prinsen  af  Hes- 
sen,  at  man  der  havde  danset  »Kehraus,  en  henrivende 
Dans,  som  gav  Lejlighed  til  adskilhg  Frihed«,  og  der  var, 
tilføjer  Brevskriveren,  dem,  som  til  Gavns  forstode  at  be- 
nytte sig  deraf«  ^^).  Man  kunde  ogsaa  se  indtagende  Damer, 
som  søgte  at  bruge  den  Frihed,  Maskeraderne  gav  dem, 
til  at  kokettere  med  den  unge  Konge  for  i  en  eller  anden 
Betning  at  opnaa,  hvad  de  ønskede.  Saaledes,  for  at 
tage  et  enkelt  Tilfælde,  den  unge  Grevinde  Holstein,  født 
Buchwald  og  gift  med  Grev  U.  A.  Holstein,  som  vi  senere 
ville  faa  Lejlighed  til  at  omtale  nærmere.  Denne  var  i 
December  1766  bestemt  til  at  skulle  vende  tilbage  til 
Berhn  som  Statsafsending  der;  men  Grevinden  vilde  langt 
hellere  more  sig  i  Kjøbenhavn,  og  paa  en  Maskerade 
naaede  hun  virkehg  at  faa  Kongen  til  at  bevilge,  at  hen- 
des Ægtefælle  maatte  blive  i  Kjøbenhavn  som  Embeds- 
mand. Man  tænke  sig  Ministrenes  Forbitrelse  over,  at 
shgt  kunde  ske!  Bernstorff,  der  for  øvrigt  i  og  for  sig 
ganske  godt  kunde  lide  den  unge  Dame,  som  var  en 
Kusine  til  hans  Hustru,  vilde  ikke  paa  nogen  Maade  finde 
sig  deri,  og  samtidig  var  Dronningen  paa  sin  Side  bleven 
vred  over  Grevindens  Koketteri.  Nok  er  det,  der  skete 
et  saadant  Stormløb  imod  Kongen,  at  han  maatte  give 
tabt,  og,  om  Grevinde  Holstein  end  slap  for  at  komme  til 
Berlin,  blev  hendes  Mand  dog  sendt  som  Amtmand  til 
Tønder,  der  vel  var  et  godt  Embede,  men  tillige  fjærnede 
ham  og  hende  fra  Hovedstaden  ^^). 

Omsider  fik  denne  af  Festtummel  opfyldte  Saison  sin 
Afslutning  ved  Kongeparrets  Salving  og  Kroning  i  Kristi- 

ansborgslots  Kirke  1.  Maj  1767.  Naturligvis  fandt  den 
Sted  med  stor  Pragt;  men  til  Hoffestlighederne  sluttede 
sig  ogsaa  en  Slags  Folkefest  paa  Kristiansborgslots  Ride- 
bane, der  var  prægtig  dekoreret  »som  til  en  antik  Fest« 
med  Kranse  og  Blomsterguirlander,  og  hvor  Arkitekten 
Harsdorff  havde  opført  en  Bygning  af  imiteret  Marmor, 
der  forestillede  Gratiernes  Fontaine.  Fra  denne  Bygning 
udstraalede  der  rød  og  hvid  Vin  til  Glæde  for  Folke- 
massen, som  var  samlet  paa  Ridebanen  og  tillige  havde 
Lejlighed  til  at  gjøre  sig  til  Gode  med  en  hel  stegt  Oxe. 
3  Beder,  5  Lam,  8  Grise  foruden  en  Mængde  Fjerkræ^*). 
Det  var  en  passende  Afslutning  paa  en  Række  Forlystelser, 
der  var  noget  i  lange  Tider  ukjendt  her  hjemme.  Der 
havde  været  Modsætning  imellem  den  klosterlige  Stilhed  i 
Kristian  VFs  Tid  og  den  friske  Munterhed,  som  betegnede 
Hoflivet  i  Frederik  V's  første  Regeringsaar :  men  Mod- 
sætningen var  næppe  mindre  imellem,  hvad  det  havde 
været  i  denne  Konges  senere  Dage.  da  hans  Sygelighed 
og  det  Indtryk,  han  gjorde  af  en  forfalden  Mand,  gav  det 
et  alt  andet  end  fornøjeligt  Præg^^).  medens  der  aldrig 
fandt  Dans  og  sjælden  Appartements  Sted,  og  saa  den 
Løssluppenhed  og  selskabelige  Forlystelsessyge,  der  be- 
tegnede Vintersaisonen  1766  til  1767. 

Som  Dronning  havde  Karoline  Mathilde  maattet  være 
ligesom  det  kvindelige  Midtpunkt  i  dette  muntre  Selskabs- 
liv. Det  ligger  nær  et  Øjeblik  at  gjøre  en  Sammenhgning 
imellem  hendes  Stilling  og  den.  som  hendes  Svigerinde 
Sofie  Magdalene  samtidig  indtog  i  Stockholm.  Modsæt- 
ningen var  paa  visse  Maader  saa  stor  som  vel  tænkeligt. 
Medens  den  stive  og  forlegne  danske  Prinsesse  i  Stock- 
holm følte  sig  i  en  iskold  Atmosfære,  hvis  Kulde  hun 
ulykkeligvis  selv  virkede  til  at  forøge,  traadte  den  ung- 
domsfriske Karoline  Mathilde  op  i  det  kjøbenhavnske 
Selskabsliv  med  en  Ynde,  der  i  det  mindste  for  Mændene 
var  uimodstaaelig    og   har  fremkaldt  stærke  Ord  i  samt- 

tidige  Breve  om  hendes  indtagende  Mildhed  og  Ven- 
Hghed,  Egenskaber  der  i  VirkeHgheden  ikke  svækkedes 
ved,  at  der  nok  i  Førstningen  ganske  naturlig  kunde 
være  lidt  ængstehgt  over  hende  ^^).  Klogt  og  taktfuldt 
var  det  ogsaa,  at  hun  hurtig  med  Iver  lagde  sig  efter 
Dansk  og  Tysk.  og  hun  naaede  da  ogsaa  at  tale  vort 
Modersmaal  fuldstændig  rent.  Efterhaanden  som  hun 
følte  sig  friere,  udviklede  hun  et  ikke  almindeligt  Talent 
for  Samtale,  som  kunde  gjøre  hende  interessant  at  tale 
med,  selv  for  en  saa  betydelig  Mand  som  A.  P.  Bern- 
storff, der  i  et  Brev  fra  Sommeren  1767  endog  skrev 
om  hende:  »Det  er  ikke  muligt  at  være  interessantere, 
end  hun  er  det«  ^'^).  Den  skandalelystne  Sladder,  som  der 
i  hin  Tid  var  nok  af.  skaanede  ganske  vist  heller  ikke 
hende,  hvis  naturlige  og  ungdommelige  Væsen  kunde 
vække  Anstød  hos  snærpede  Damer  og  Herrer,  og  hendes 
Person  blev  trukket  ind  med  i  adskilligt  Intrigevæsen; 
men  hun  maatte  dog  overvejende  faa  Indtryk  af,  at 
Hjærterne  fløj  hende  i  Møde.  >Man  kan«,  hedder  det  i 
et  Brev,  som  en  gammel  Hofembedsmand  har  skrevet  i 
December  1766.  »ikke  sige  nok  godt  om  hende,  vi 
elske  hende  alle,  saa  mange  vi  ere,  hun  er  hen- 
rivende«^^). Det  maatte  for  hende,  der  var  kommen 
hertil  uden  at  have  nogen  paahdelig  Veninde  fra  sit 
Fædreland  med  sig,  være  en  stor  Glæde  at  føle  dette, 
det  maatte  tage  Braadden  af  den  Ensomhedsfølelse,  som 
naturlig  kunde  komme  frem  hos  hende.  Men  til  Trods 
for  alt  dette,  der  gav  hende  saa  store  Fortrin  fremfor 
Svigerinden  i  Stockholm,  var  der  dog,  hvad  Hovedsagen 
angik,  nemhg  selve  deres  Ægteskaber,  sørgelige  Ligheds- 
punkter. 

Enkelte  Træk  kunde  ganske  vist  bringe  til  at  tro. 
at  Kristian  VII  havde  været  glad  ved  at  skulle  ægte  Ka- 
roline Mathilde.  Allerede  inden  hun  kom  her  til  Landet, 
var  hendes  Fødselsdag  22.    Juli  1766    bleven    fejret  ved 

det  danske  Hof  med  alskens  Festlighed,  hvad  der  i  og 
for  sig  ingen  tvingende  Nødvendighed  var  for.  Og  da 
hun  faa  Dage  før  sit  Bryllup  første  Gang  mødtes  med 
Kristian  VII  i  Roskilde,  havde  man  det  Indtryk,  at  han  lige- 
som hun  >vare  glade  ved,  hvad  de  gik  ind  til'<^^).  Det,  at 
de  i  Strid  med  Etiketten  kjorte  ene  sammen  fra  Roskilde 
til  Frederiksberg  Slot.  kunde  unægtelig  tyde  derpaa.  Men 
saaledes  saa  det  kun  ud  paa  Overfladen.  1  Virkeligheden 
var  det  Kristian  VII  en  utaalelig  Tanke,  at  han  skulde 
giftes.  Han  var.  have  vi  set.  sædelig  fordærvet,  da  han 
kom  paa  Tronen,  og  det  havde  ikke  kjølet  den  Higen 
efter  Udsvævelser,  der  paa  den  Tid  fyldte  ham,  at  han 
baade  fik  Pligter  som  Konge  og  tillige  den  Nydelse  at 
kunne  føle  sig  som  Enevoldshersker.  Saa  kastede  hans 
Ministre  en  indtagende  ung  Kvinde  som  hans  Hustru  i 
hans  Arme;  men  det  Haab,  derved  at  holde  ham  tilbage 
fra  et  slet  Levnet,  slog  fejl.  Han  havde  ikke  selv  valgt 
hende  til  Ægtefælle,  og  det  gode  Indtryk,  hun  strax  gjorde 
paa  ham,  formaaede  ikke  at  holde  sig.  Var  Tronbestigelsen 
kommen  ham  paa  tvers,  gjaldt  det  samme  endnu  mere 
om  Ægteskabet.  Med  denne  uhyggelige  Attraa  efter  at 
blive  fuldkommen  ved  at  rase,  som  vi  have  set  hos  ham, 
og  som  fra  først  af  havde  noget  af  Sindssyge  i  sig,  var 
han  kun  altfor  oplagt  til  at  holde  Ægteskabet  for  et  tryk- 
kende Baand.  der  ved  Konveniensens  Bud  blev  paalagt 
ham.  og  han  gav  saa  meget  mere  efter  for  denne  Stem- 
ning, som  Datidens  frivole  Tone  i  de  højere  Samfundslag 
rundt  omkring  i  Europa  efter  Exempel  fra  Pariserkredsene 
lærte  at  tage  Ægteskabet  som  noget,  en  Mand  af  god 
Tone  helst  skulde  holde  sig  fri  for,  eller,  hvis  han  havde 
indgaaet  det.  tage  saa  lidt  Hensyn  til  som  muligt.  Han 
havde  da  ogsaa  erklæret  Prinsen  af  Hessen,  at  han  holdt 
Ægteskabet  for  »den  største  Gene«"*^),  og  hans  Meninger 
i  saa  Henseende  vare  saa  vel  kjendte.  at  den  franske 
Ambassadør  i  Kjøbenhavn  meget  snart  efter  hans  Bryllup 

kunde  skrive  hjem,  at  Kongen  for  Alvor  fandt,  at  det  ikke 
hørte  til  god  Tone  at  holde  af  sin  Hustru  ^^).  Det  hed 
sig  endog,  at  han  allerede  den  tredje  Dag  efter  Brylluppet 
havde  udtalt  sig  med  Lede  om  Ægteskabet  og  ytret,  at 
han  raadede  fra  at  gifte  sig.  da  den  ugifte  Stand  var 
bedre  end  den,  han  nu  var  indtraadt  i-^). 

Som  naturUgt  var,  havde  Folk  strax  fra  først  af  deres 
Opmærksomhed  stærkt  fæstet  paa,  hvorledes  det  kom  til 
at  gaa  imellem  de  nygifte.  Det  var  ikke  mere  end  et  Par 
Dage  efter  Dronningens  Komme  her  til  Landet,  at  man 
lagde  Mærke  til  Kulde  fra  hans  Side  og  Taarer  fra  hen- 
des; og  selv  om  den  samme  Brevskriver,  der  har  fortalt 
herom,  faa  Uger  efter  vidste  at  berette,  at  Kongens  Kjær- 
lighed og  Ømhed  imod  Dronningen  til  Folks  Glæde  synlig 
tog  til  Dag  for  Dag  ^^),  saa  gik  der  dog  kun  kort  Tid  igjen, 
førend  det  atter  vakte  hans  dybe  Bekymring  at  se  paa 
det  unge  Ægtepar-^).  Der  har  altsaa  været  Svingninger 
i  Forholdet;  men  uheldigvis  førte  disse  kun  til,  at  de 
Forhaabninger  om  Lykke  for  Kongeparret  og  Landet,  der 
havde  været  knyttede  til  Brylluppet,  nu  stedse  mere  svandt. 
Kongen  blev  tydelig  nok  koldere  og  koldere  imod  Dron- 
ningen. Man  kunde  da  ogsaa  høre  ham  holde  af  at  kri- 
tisere hendes  Ydre.  han  fandt  hende  for  blond  og  kaldte 
hende  spottende  *  Ammen  paa  Grund  af  hendes  Til- 
bøjelighed til  at  blive  svær. 

Den  selskabelige  Sus  og  Dus.  der  gav  denne  Vinter 
i  Kjøbenhavn  sit  Præg,  faar  noget  uhyggehgt  ved  sig, 
naar  man  tænker  paa,  at  der  samtidig  var  saa  lidt  Glæde 
ved  Forholdet  imellem  dem.  der  dannede  Midtpunktet  i 
Selskabslivet.  Kristian  VII  selv.  der  med  saa  megen 
Iver  tog  Del  i  Lystigheden,  har  vistnok  kunnet  more  sig 
godt  derved;  men  hvilke  Skuffelser  maatte  den  unge 
Dronning  ikke  allerede  nu  føle!  Det  er  fortalt  af  en,  der 
maatte  kunne  vide  Besked  derom  ^^),  at  hun  ud  paa  Vin- 
teren undertiden  trak  sig  tilbage  fra  Balsalen  for  i  et  af 

Gemakkerne  at  spille  Schak  med  en  eller  anden  ældre 
Dame,  og  det  ligger  nær  at  stille  det  i  Forbindelse  med, 
at  hun  i  saadanne  Øjeblikke  har  følt  sig  forpint  ved  den 
egentlige  festlige  Lystighed. 

Men  desværre,  det  var  ikke  nok  med  hendes  Ægte- 
fælles Kulde.  Sin  Attraa  efter  at  rase  og  more  sig  fandt 
han  ikke  tilfredsstillet  ved  de  selskabehge  Fornøjelser; 
men  han  vilde  tillige  slaa  sig  løs  paa  anden  Maade. 
Iblandt  dem,  der  under  hans  Opvæxt  havde  havt  en  slet 
Indflydelse  paa  ham,  var  Kammertjeneren  Kirchhoff  for 
lavt  staaende  en  PersonUghed  til  at  være  Kammerat  med 
ham,  efter  at  han  var  bleven  Konge,  og  da  han  snart 
efter  Kristian  VH's  Tronbestigelse  ved  en  eller  anden 
Lejlighed  vakte  Reventlovi^s  Vrede,  fik  denne  sat  igjennem, 
at  han  fik  sin  Afsked,  men  rigtignok  med  den  ganske 
ufortjente  Pension  af  1200  Rdl.  Derimod  vedblev  Sper- 
ling, som  Kristian  VII  gjorde  til  Staldmester  og  Kammer- 
herre, endnu  en  Tid  at  bevare  hans  Yndest,  og  ud  paa 
Foraaret  1767  knyttedes  et  nøje  Forhold  imellem  ham 
og  en  ny  Kammerpage,  den  unge  Grev  Konrad  Holck, 
der  snart  fuldstændig  skulde  indtage  en  Yndlings  Stilling 
hos  ham,  vel  ikke  i  den  Forstand,  at  han  kom  til  at 
spille  en  politisk  Rolle,  men  saaledes,  at  han  var  Kongen 
aldeles  uundværlig  som  Omgangsven.  Holck  havde  til 
Dagligbrug  en  Del  Godmodighed  ved  sig,  sikkert  ogsaa 
nogle  selskabehge  Talenter  og  en  vis  Omgængelighed, 
der  gjorde,  at  meget  forskjellige  Mennesker  syntes  godt 
om  ham,  saaledes  en  Tidlang  saa  modsatte  Naturer  som 
Bernstorff  og  Rantzau  Ascheberg.  Men  han  var  utro- 
lig' letsindig  og  en  ganske  overfladisk  Person,  der  ikke 
attraaede  noget  højere  end  at  more  sig  og  være  iblandt 
de  første  ved  Hoffet,  og,  hvad  der  var  det  værste,  han 
var  baade  ved  sine  løse  Sæder  et  fariigt  Selskab  for 
Kongen  og  forstod  tillige  altfor  godt  at  kildre  dennes  Lyst 
til  at   høre   paa  Sladder,     Naar  han  var  inde  paa  sligt. 

var  han  ingenlunde  godmodig,  men  kunde  ondskabsfuldt 
angribe  dem,  han  vilde  tillivs.  Det  skulde  ganske  vist 
først  blive  noget  senere,  at  Kongen  i  Forening  med  ham 
og  flere  andre  ret  kastede  sig  ind  i  et  vildt,  udsvævende 
Liv:  men  der  var  dog  allerede  i  de  første  Maaneder  af 
1767  en  tydelig  Begyndelse  dertil,  og  ud  |)aa  Foraaret 
var  det  desuden  klart,  at  Holck  virkede  sit  til  at  øde- 
lægge Forholdet  imellem  ham  og  Dronningen. 

Ulykkeligvis  kan  der  samtidig  fra  en  hel  anden  Side 
spores  en  Indflydelse  i  samme  Retning.  Karohne  Ma- 
thilde skulde  naturligvis,  da  hun  kom  til  Danmark  og 
ikke  havde  nogen  engelsk  Hofdame  med  sig.  have  en 
Overhofmesterinde  her  fra  Landet,  og  dertil  udnævntes 
Fru  Louise  Plessen,  en  Datter  af  den  tidligere  omtalte 
Statsminister  Berckentin  og  Enke  efter  den  1755  afdøde 
Kammerherre  Kr.  S.  Plessen.  Hun  var  41  Aar  gammel, 
altsaa  af  en  passende  Alder.  Baade  Bernstorff  og  Re- 
ventlow vare  ivrige  for,  at  hun  skulde  faa  Pladsen,  og 
opfordrede  hende  indstændig  til  at  tage  imod  den,  og 
ligeledes  ønskede  Sofie  Magdalene,  der  ikke  havde  saa 
lidt  at  sige  i  Aaret  1766,  og  hos  hvem  hun  tidhgere  havde 
været  Hofdame,  meget  at  se  hende  i  denne  StilUng^*'). 
Hun  var  en  velbegavet  Dame  og  en  alvorlig  Karakter 
med  Sans  for  Velgjørenhed,  saaledes  som  hun  havde 
vist  det,  da  hun  under  Frederik  V  havde  faaet  oprettet 
en  Opdragelsesanstalt  paa  Kristianshavn  for  fattige  Piger. 
Ogsaa  havde  hun  dybe  og  stærke  Følelser  og  var  trofast 
imod  dem,  hun  sluttede  sig  til,  ligesom  hun  overhovedet 
var  en  Dame,  der  samvittighedsfuldt  vilde  gjøre  sin  PHgt. 
Alt  dette  var  fortræffeligt,  og  naar  man  tænker  paa, 
hvilken  Stilling  den  femtenaarige  Dronning  kom  til  at 
indtage  ved  Hoffet,  hvor  hun  stod  ene  blandt  lutter 
fremmede,  syntes  intet  at  kunne  være  værdifuldere  for 
hende  end  at  have  en  moderlig  Veninde,  som  oprigtig 
vilde   være  hende   en  Støtte.     Netop   dette    ønskede  Fru 

Plessen  at  kunne  være  for  hende,  og  det  lykkedes  hende 
strax  fra  først  af  i  en  forbausende  Grad  at  vinde  Karo- 
hne  Mathildes  Tillid,  en  Følelse,  hun  fra  sin  Side  gjen- 
gjældte  med  en  Styrke,  der  holdt  ud.  selv  efter  at  Al- 
verden her  i  Landet  havde  vendt  Dronningen  Ryggen. 
Og  ligesom  hun  vilde  vaage  over  denne  som  hendes  gode 
Aand,  saaledes  vilde  hun  ogsaa  gjerne  føre  hende  til  at 
lære  adskilligt  at  kjende  herhjemme,  ^om  det  kunde  have 
Værd  for  hende  som  Dronning  at  vide  Besked  om, 
og  hun  havde  aabenbart  stor  Del  i  den  Iver,  hvormed 
Karoline  Mathilde  snart  efter  sit  Komme  her  til  Landet 
søgte  at  lære  forskjellige  Institutioner  at  kjende  og  andet, 
som  det  kunde  være  virkeUg  værd  at  faa  Kundskab  om. 
Sligt  virkede  ogsaa  til  at  gjøre  den  unge  Dronning  vel 
Udt,  og  sikkert  gjorde  det  tillige  et  behageligt  Indtryk  paa 
den  kjøbenhavnske  Befolkning,  at  man  kunde  se  hende 
og  Fru  Plessen  spadsere  sammen,  f.  Ex.  mellem  Frede- 
riksberg Slot  og  Kjøbenhavn.  Der  var  noget  jævnt  og 
folkeligt  derved,  som  virkede  overraskende,  thi.  naar  man 
undtager,  at  Kongen  som  Kronprins  og  Arveprinsen  en- 
gang imellem  om  Sommeren  vare  gaaede  over  Volden 
til  Rosenborg,  havde  Folk  i  Kjøbenhavn  aldrig  set  en 
kongehg  Person  færdes  tilfods  '^^)  i  Byen  eller  i  den  nær- 
meste Omegn. 

Men  destoværre,  til  Trods  for  den  Gavn.  Fru  Plessen 
paa  flere  Maader  gjorde,  kom  hun  i  Virkeligheden  til  at 
gjøre  endnu  mere  Skade,  og  Bernstorff  og  Reventlow- 
havde  taget  ganske  fejl,  naar  de  havde  holdt  hende  for 
skikket  til  Pladsen  som  Overhovmesterinde.  Hun  var 
nemlig  i  høj  Grad  et  hdenskabehgt  Menneske,  pirrehg  og 
skarp  baade  med  Mund  og  Pen,  hun  havde  ikke  Hdt 
Herskesyge,  og,  hvad  der  var  det  værste,  det  fattedes 
hende  helt  paa  Takt.  Ja.  hvor  fortræffelig  en  Egenskab 
sædelig  Alvor  end  var  og  dobbelt  midt  i  en  saadan  At- 
mosfære som  den.  man  indaandede  ved  Hotl'et  og  endnu 

mere  i  Kongens  særlige  Selskabskreds,  saa  fik  den  hos 
hende  en  rigoristisk  Strænghed,  der  førte  hende  paa 
Afveje.  Det  var  vistnok  saare  naturligt,  at  Kristian  VIPs 
Væsen  var  hende  i  højeste  Grad  imod,  og  at  det  syntes 
hende  forfærdeligt,  om  den  unge  Dronning  skulde  blive 
paavirket  af  den  Tone,  som  han  og  hans  Omgangs- 
venner holdt  af;  man  kan  ogsaa  godt  forstaa,  at  hun 
ønskede  at  se  Karoline  Mathilde  behandlet  hensynsfuldt 
af  Kongen  saa  vel  som  af  alle  andre,  og  at  hun  endog 
kunde  have  en  pinlig  Fornemmelse  af  en  vis  Besmittelse, 
naar  han  nærmede  sig  Dronningen.  Men  denne  var 
nu  engang  ikke  kommen  til  Danmark  for  at  leve  her 
som  en  ung  Skjønjomfru .  der  holdt  Mandfolkene  tre 
Skridt  fra  Livet,  hun  var  kommen  for  at  være  Kristian 
VIFs  Hustru,  og  intet  kunde  være  galere  end  at  ville 
træde  imellem  dem  som  en  Drage,  der  holdt  Kongen 
borte  fra  Dronningen.  Selv  har  hun  rigtignok  paastaaet. 
at  hun  aldrig  har  raadet  Dronningen  til  andet  end  til  at 
elske  og  ære  sin  Ægtefælle,  vise  ham  al  mulig  Opmærk- 
somhed og  ikke  nægte  ham  andet,  end  hvad  der  stred 
imod  Dyd  og  hendes  Værdighed :  men  hvad  hun  end  selv 
bag  efter  med  sine  opskruede  Tanker  om  egen  Fortræffe- 
lighed har  bildt  sig  ind-^),  førte  i  Virkeligheden  hendes 
Raad  kun  til  at  skræmme  Dronningen  fra  overhovedet  at 
have  noget  med  Kongen  at  gjøre"^^).  Allerede  en  af  de 
første  Aftener  efter  Karoline  Mathildes  Komme  til  Fre- 
deriksberg Slot  hændte  det,  at  Kongen  vilde  have  sin 
Svoger  Karl  af  Hessen.  der  opførte  en  Kehraus,  til  at 
lede  det  muntre  og  maaske  nok  noget  kaade  Optog 
igjennem  Slottets  forskjellige  Værelser,  og  deriblandt  og- 
saa Dronningens;  men  saa  var  Fru  Plessen  taabeUg  og 
hidsig  nok  til  at  ville  stille  sig  i  Vejen  derfor,  hvad  der 
bragte  Kongen  til  at  tilraabe  sin  Svoger:  »Bekiimmern 
Sie  sich  doch  nicht  um  alt  Weiber  Gewåsch«  •''").  Man 
vidste  da  ogsaa,    og    tildels   med  Grund,  i   den  følgende 

Tid  at  fortælle  om  besynderlige  Skridt  fra  hendes  Side 
for  at  hindre  Dronningen  i  at  tage  imod  Kongens  Besøg, 
hvad  der  destoværre  kim  altfor  godt  lykkedes  hende  ^^). 

Hun  har  utvivlsomt  ved  sligt  virket  paa  en  uheldig 
Maade  til.  at  Dronningen  følte  sig  ilde  ved  Kongen  og 
viste  ham  Kulde,  saa  snart  han  nærmede  sig  hende.  Den, 
forøvrigt  vistnok  svage.  Mulighed,  der  havde  været  for,  at 
hun  kunde  have  fængslet  ham  alvorlig,  forsvandt.  Hvad 
der  blev  tilbage,  var  et  Modsætningsforhold  imellem  Dron- 
ningen og  hendes  Overhofmesterinde  paa  den  ene  Side. 
og  Kongen  med  hans  særlige  Omgangskreds  paa  den 
anden.  Fru  Plessen  optog  her  en  Kamp,  som  kun  kunde 
have  uheldige  Virkninger.  Ikke  alene  fandt  Kongen  en 
Fornøjelse  i  at  drille  hende,  hvor  han  kunde  det;  men 
der  var  heller  ikke  Ende  paa  de  Spottegloser,  hun  var 
Gjenstand  for  fra  hans  og  hans  Kammeraters  Side.  sær- 
lig fra  Holcks,  og  uheldigvis  fandt  de  Støtte  i  den  al- 
mindelige Uvilje,  som  Fru  Plessen  vakte  imod  sig  ved 
sit  hovmodige  Væsen '^-j.  Paa  den  anden  Side  blev 
hendes  Værelse  en  Samlingsplads  for  dem,  der  vare  mis- 
fornøjede med  Kongens  Levnet  og  med  hans  Venner,  der 
fik  ham  paa  gale  Veje.  Iblandt  dem,  der  kom  her,  synes 
Reventlow  at  have  spillet  en  ret  fremragende  Rolle ;  han 
prædikede,  fortæller  Reverdil,  som  en  besat  i  Tilhd  til 
det,  man  her  fortalte.  Saa  uskyldig  Karohne  Mathilde 
end  var  i  alt  dette,  saa  farligt  maatte  det  dog  blive  for 
hendes  Forhold  til  Kongen,  og  samtidig  kom  hun  i  Mod- 
sætning til  Personligheder,  der  havde  meget  at  sige  hos 
ham,  særlig  til  HoJck,  hvem  hun  opfattede  som  sin  per- 
sonlige Fjende  ^^). 

Intet.  —  det  bliver  det  sørgelige  Udslag  af,  hvad  vi 
her  have  dvælet  ved  —  havde  vist  sig  at  være  en  mere 
fejlslaaet  Beregning,  end  hvad  Bernstorff  og  andre  havde 
haabet,  at  Kongens  Ægteskab  skulde  udøve  en  god 
Virkning  paa  ham,  og  at  der  derved  skulde  komme  mere 

Ro  og  Holdning  over  ham.  Men  ulykkeligvis  viste  der 
sig  tillige  Usikkerhed  og  Løshed  paa  andre  Maader. 
Kristian  VIFs  usalige  Upaalidelighed,  der  strax  i  de  første 
Maaneder  af  hans  Regeringstid  havde  maattet  slaa  alle, 
som  kom  i  Rerøring  med  ham,  var  siden  snarere  voxet 
end  taget  af.  Ingen  kunde  stole  paa  noget  Tilsagn  af 
ham  eller  paa  hans  Taushed ;  hans  Sladderagtighed  var 
saa  stor,  at  alt.  hvad  man  fortalte  ham.  lod  han  strax 
gaa  videre,  især  naar  han  derved  kunde  virke  til  at 
sætte  Folk  sammen.  Hans  Følelser  vare  som  oftest 
ustadige.  Lige  saa  stærkt  han  kunde  slutte  sig  til  et 
Menneske,  lige  saa  let  kunde  han  shppe  ham  igjen,  og 
han  kunde  med  en  vis  Ondskabsfuldhed  nyde  det  at 
lade  sin  Unaade  ramme  Folk,  der  mente  at  have  helt 
andet  at  vente  fra  hans  Side.  Hans  Nydelse  derved  var 
saa  meget  større,  jo  mere  uanet  og  pludselig  Slaget 
faldt.  Uagtet  det  var  let  nok  ved  alskens  Øretuderi  at 
fE^nge  hans  Opmærksomhed  og  ad  den  Vej  skaffe  sig  en 
ikke  ringe  Indflydelse  hos  ham.  og  skjønt  han  paa  en  vis 
Maade  derfor  ikke  kunde  undvære  Favoriter .,  vilde  han 
dog  med  de  besynderlige  Indbildninger,  han  havde  fattet 
om  sin  egen  Storhed,  i  det  mindste  have,  at  det  skulde 
se  ud,  som  om  han  aldeles  ikke  lod  sig  beherske  af 
andre,  og  intet  forekom  ham  uværdigere,  end  om  det 
skulde  blive  fortalt,  at  en  eller  anden  > Yndling«  havde 
meget  at  sige  hos  ham.  Deraf  hans  Skinsyge  imod  en- 
hver, som  han  kunde  tænke  sig  det  blive  sagt  om,  og 
deraf  en  ny  Grund  til,  at  hans  Stemninger  tidt  sloge  om. 
Det  var  ogsaa  denne  Følelse,  der  beherskede  ham  i 
Forholdet  til  de  høje  Statsembedsmænd.  Medens  det, 
naar  det  kom  til  Stykket,  fattedes  ham  paa  tilstrækkeligt 
Mod  til  aabent  at  sætte  dem  ud  af  Spillet  og  selv  gribe 
Magtens  Tøjler,  og  medens  han  altsaa  lod  Konseil  og 
Kollegiechefer  være  de  virkelig  styrende,  kynde  han  privat, 
for  hvem,  der  i  Øjeblikket  havde  hans  Øre,  bittert  klage 

over  de  Baand.   de   holdt  ham  i,    og   hvor  lidt  lian  for- 
inaaede  at  gjøre,  hvad  han  vilde  ^^). 

Der  laa  tydelig  nok  en  Fare  i  denne  hans  Stilling 
til  Ministrene,  saasnart  der  kom  Forhold,  hvor  det  var 
vigtigt  for  en  ledende  Statsmand  at  have  et  Rygstød  i 
ham.  Vinteren  1766 — 67  skulde  give  Lejhghed  til  at 
se  det. 

Stilling  udadtil.  —  Forhandlinger  om  Mageskiftet  1766 — 67. 
Rænkespil  i  Regeringskredsene. 

dviklingen  af  Forholdene  udadtil  havde,  som  tid- 
ligere paavist^),  i  Slutningen  af  Frederik  V's  Regeringstid 
ført  til  en  overordentlig  vigtig  Forandring  i  Statens  Poli- 
tik; man  var  fra  Tilslutning  til  Frankrig  gaaet  over  til 
en  stærk  Tilnærmelse  til  Rusland,  der  havde  faaet  et 
tydeligt  Udtryk  i  Forbundet  med  denne  Stat  af  11. 
Marts  1765.  Paa  den  ene  Side  Nødvendigheden  af  at 
vinde  Katharina  ll's  Samtykke  til  en  tilfredsstillende 
Ordning  af  det  gamle  gottorpske  Stridsspørgsmaal,  paa 
den  anden  Side  Regeringens  Opfattelse  af,  at  den  havde 
samme  Tarv  som  Rusland  med  Hensyn  til  Revarelsen  af 
den  svenske  Statsforfatning,  saaledes  som  den  havde  ud- 
viklet sig  i  Frihedstiden,  havde  gjort  denne  Svingning  i 
dansk  Politik  let  forklarlig.  Og  paa  Grundlag  af  For- 
bundet af  11.  Marts  nærmede  Hofferne  i  Petersborg  og 
Kjøbenhavn  sig  da  ogsaa  i  den  følgende  Tid  stedse  mere 
til  hinanden,  saaledes  at  der  blev  truffet  Aftale  om,  at 
den  russisk-holstenske  Statsmand  Kaspar  Saldern  skulde 
komme  til  Kjøbenhavn  for  med  Regeringen  der  at  drive 
en  Forhandling,  der  kunde  gjøre  Ende  paa  den  gamle 
gottorpske  Tvist. 

Naar  den  dansk  norske  Stat  sluttede  sig  sammen 
med  Rusland,  maatte  det  efter  Forholdenes  Nødvendig- 
hed blive  det  samme  som,  at  den  fjærnede  sig  fra  Fran- 
krig. Denne  Magt  og  Rusland  dannede  nemlig  i  dette 
Øjeblik  modsatte  politiske  Poler  paa  Europas  Fastland, 
og  efter  at  vort  Fædreland  i  Tiden  fra  1746  til  1765 
havde  saa  at  sige  hørt  til  det  franske  System,  kunde 
man  ikke  vente  andet,  end  at  Hoffet  i  Versailles  \ilde 
opfatte  det  som  et  Frafald,  naar  Regeringen  i  Kjøbenhavn 
nærmede  sig  til  den  i  Frankrig  saa  forhadte  Katharina  II. 
Rernstorff  saa  godt.  hvor  mislige  Virkninger  slige  Stemninger 
i  Frankrig  vilde  kunne  faa.  De  vilde  dels  kunne  bevirke, 
at  den  franske  Regering  vilde  nægte  at  betale  de  4  Millio- 
ner Lvrs..  som  Danmark-Norge  endnu  havde  tilgode  fra  det 
tidligere  Forbund,  som  Frankrig  ikke  havde  villet  forny 
1764,  dels  vilde  de  kunne  bringe  Retydningen  af  den  Mage- 
skiftetraktat i  Fare,  som  i  Aaret  1750  var  sluttet  imel- 
lem det  danske  Hof  og  Kong  Adolf  Frederik  af  Sverige. 
Som  det  vil  erindres,  opgav  den  svenske  Konge  ved  denne 
Overenskomst  for  sig  og  sine  Efterkommere  af  den  yngre 
gottorpske  Linie  alle  Krav  paa  den  tidhgere  hertugelige 
Del  af  Slesvig  og  lovede  tilHge,  at,  saafremt  den  ældre 
(russiske)  Linie  af  Gottorperne  uddøde,  og  den  gottorpske 
Del  af  Holsten  tilfaldt  den  yngre  Linie,  vilde  denne  over- 
lade Kongen  af  Danmark  dette  Fyrstendømme  imod  at 
faa  Oldenburg  og  Delmenhorst.  Denne  Traktat  havde 
Frankrig  garanteret,  og  Rernstorff  holdt  dets  Garanti  for 
meget  vigtig.  Den  russiske  Storf\Tst  Pouls  Helbred  var 
nemlig  svagt,  og.  hvis  han  døde.  vilde  det  Tilfælde  netop 
indtræde,  hvor  man  fik  med  de  svenske  Gottorpere  at 
gjøre  og  kunde  paaberaabe  sig  Overenskomsten  af  1750: 
men.  saafremt  Frankrig  lod  sin  Garanti  for  denne  falde, 
var  det  meget  tvivlsomt,  om  man  kunde  undgaa  alvorlig 
Strid  med  den  svenske  Kongefamilie,  der  kun  højst  mod- 
stræbende var  gaaet  ind   paa   hin  Overenskomst.     Imid- 

lertid,  de  Betænkeligheder,  der  kunde  ligge  heri,  vare  dog 
ikke  i  Stand  til  at  opveje,  hvad  der  talte  for  Tilnærmelse 
til  Rusland,  og  Bernstorff  haabede  ganske  sikkert  at 
kunne  manøvrere  saaledes,  at  Bruddet  med  Frankrig 
blev  undgaaet.  Men  helt  at  afværge  et  saadant  var 
umuligt. 

I  Foraaret  1766  overtog  den  bekjendte  Statsmand 
Hertugen  af  Choiseul  atter  Udenrigsministeriet  i  Frankrig, 
som  han  tidligere  havde  beklædt,  men  i  1761  havde  over- 
ladt en  Slægtning  af  sig.  Det  vil  erindres,  hvor  ejen- 
dommeligt Forholdet  imellem  ham  og  Bernstorff  forhen 
havde  været  2),  at  de.  som  satte  stor  Pris  paa  hinanden, 
igjennem  flere  Aar  havde  ført  en  Brevvexling,  hvori  de 
gjensidig  med  største  Aabenhed  havde  udtalt  sig  om  vig- 
tige politiske  Æmner.  Denne  Brevvexling  var  standset 
1763.  Nu,  da  Hertugen  af  Choiseul  paany  blev  Uden- 
rigsminister, skrev  han  (15.  April)  et  temmelig  kort  Brev 
til  Bernstorff,  der  ved  Siden  af  Udtalelser  om  det  Værd. 
den  danske  Ministers  personlige  Venskab  havde  for  ham. 
i  ret  spydige  Vendinger  indeholdt  en  bitter  Klage  over, 
at  Danmark  havde  forladt  Frankrigs  System.  Tillige  lod 
han  ham  vide,  at  VersaiUeshoffet  var  klart  paa.  at  det 
ikke  havde  noget  at  vente  fra  Danmarks  Side.  og  at  det 
derfor  trak  sig  tilbage  til  sig  selv.  Dette  Brev.  der.  skjønt 
det  ikke  fastslog  et  Brud,  dog  var  iskoldt,  besvarede 
Bernstorff  med  en  Skrivelse,  hvori  han  med  den  ham 
ejendommelige,  varme  Veltalenhed  vilde  godtgjøre  Nød- 
vendigheden af  sin  Politik,  og  blandt  andet  paaviste.  at 
det  var  Frankrigs  egen  Holdning,  især  ved  at  støtte  Dan- 
marks bitre  Fjende,  den  svenske  Dronning,  der  havde 
gjort  den  naturUg.  Han  tilføjede  Forsikringer  om.  at 
Danmark  altid  burde  »ære  og  elske  Frankrig«,  og  at  der 
kunde  komme  Lejligheder,  hvor  man  i  Danmark  >med 
Glæde  og  Iver«  vilde  vise  disse  Stemninger,  hgesom  det 
ej   heller    burde    glemmes,    at    i  alt.    hvad   der    vedrørte 

Handel  og  Søfart,  faldt  Danmarks  og  Frankrigs  Tarv 
sammen").  Men  disse  to  Breve  vare  de  sidste,  der  vex- 
ledes  imellem  de  to  Ministre,  og  dette  var  ogsaa  be- 
tegnende for  Forholdet  imellem  Staterne.  Den  franske 
Diplomat,  som  i  en  Række  Aar  havde  repræsenteret  sit 
Fædreland  i  Kjøbenhavn.  og  hvis  Depecher  havde  været 
gjennemtrængte  af  Velvilje  imod  den  dansk-norske  Stat, 
nemlig  Ambassadøren  Ogier,  blev  kaldt  tilbage,  og  de 
Instriixer,  der  bleve  udstedte  for  hans  Efterfølger  (22. 
April)  vare  holdte  i  en  skarp  Tone.  Danmarks  Politik, 
hed  det  nu,  gik  dels  ud  paa  at  vise  Hensyn  imod  England 
af  Frygt  og  paa  Grund  af  Familieforbindelser  imellem 
Hofferne,  dels  sigtede  den  til  at  give  sig  Rusland  i  Vold 
i  Haab  om  at  faa  Holsten,  og  til  at  bedrage  Frankrig 
for  at  trække  Subsidier  fra  det*). 

I  den  Bitterhed,  som  Choiseul  følte  over  Bernstorffs 
Politik,  spillede,  som  de  nylig  anførte  Ord  vise,  altsaa 
ogsaa  det  en  Rolle,  at  den  dansk-norske  Stat  formentlig 
nærmede  sig  for  stærkt  til  England ;  men  i  Virkeligheden 
var  det  paa  dette  Tidspunkt  dog  kun  ved  Giftermaalet 
imellem  Kristian  VII  og  Karoline  Mathilde,  at  dette  viste 
sig.  Under  de  hidsige  parlamentariske  Kampe,  som  netop 
i  disse  Aar  var  det  mest  fremtrædende  Træk  i  Englands 
Historie,  samtidig  med  at  det  begyndte  at  trække  op  til 
det  vældige  Sammenstød  med  Kolonierne  i  Amerika, 
mente  Bernstorff,  at  England  overhovedet  kun  havde  liden 
Lyst  til  at  blande  sig  i  Fastlandsforholdene.  og  der  var  ej 
heller  noget  af  særlig  Vægt  paa  Bane  imellem  Hofferne  i 
Kjøbenhavn  og  London.  Men  ganske  vist  maatte  England 
nærmest  regnes  som  hørende  til  Ruslands  Forbundsfæller, 
og  for  saa  vidt  var  der  en  ret  naturlig  Forbindelse  imel- 
lem det  og  vort  Fædreland.  Endnu  nærmere  ved  Rusland 
end  England  stod  Frederik  II  af  Preussen.  Ikke  alene 
havde  de  paa  dette  Tidspunkt  fælles  Tarv  i  Polen;  men 
Frederik  II  mente  overhovedet,  at  det  vilde  være  af  den 

største  Værd  for  ham  at  have  et  Rygstød  i  Rusland:  saa 
kunde  han  rolig  se  Fremtiden  i  Møde,  og  han  brød  sig 
aldeles  ikke  om  andre  Forbundsfæller.  Skjønt  han  altsaa 
paa  en  Maade  hørte  til  samme  Side  under  den  daværende 
europæiske  Stilling  som  Danmark-Norge,  var  dette  ham 
derfor  en  ganske  hgegyldig  Magt,  hvis  Forhold  interes- 
serede ham  usigehg  lidt.  Han  vilde  nok  vide  Besked 
om  de  Hærplaner,  der  forhandledes  herhjemme  —  af  hvilke 
han  ganske  naturlig  holdt  St.  Germains  for  at  være  de 
fornuftigste  — ;  men  for  øvrigt  mente  han,  at  det  vilde 
blive  ved  at  gaa  forvirret  og  uordenthg  til  i  Statens 
Styrelse^).  Selv  om  der  kunde  tænkes  det  Tilfælde,  hvor 
den  dansk-norske  Stat  kunde  bhve  til  nogen  Nytte,  var 
det  efter  dens  Forhold  til  Rusland  overflødigt  at  bryde 
sig  om  den;  thi  naar  man  havde  Rusland  til  Forbunds- 
fælle, havde  man  ogsaa  den^). 

Under  en  politisk  Stilling,  som  den  her  tegnede,  skulde 
man  antage,  at  der  let  maatte  blive  Enighed  imellem 
Rusland  og  Regeringen  i  Kjøbenhavn,  forudsat  at  der 
ikke  fra  russisk  Side  stilledes  Krav,  som  det  var  umuligt 
for  de  danske  Statsmænd  at  gaa  ind  paa.  Et  Øjeblik 
saa  det  rigtignok  ud,  som  om  noget  sligt  skulde  ske. 
Den  russiske  Udenrigsminister  Panin  fremhævede  nemlig, 
at  det  vilde  være  heldigt,  om  der  til  Vederlag  for 
alt,  hvad  Rusland  tilstod  Danmark,  kunde  blive  gjort 
det  en  Indrømmelse,  og  som  en  saadan  nævnede  han 
Ophævelsen  eller  i  det  mindste  Nedsættelsen  af  Øresunds- 
tolden  for  russiske  Skibe.  Til  alt  Held  var  denne  Tanke 
bleven  fremsat  under  den  venhgste  Form,  saaledes  at  det 
var  muligt  at  forhandle  derom  paa  venskabelig  Maade, 
og  et  ypperligt  Indlæg  fra  Bernstorffs  Side  var  tilstrække- 
hgt  til  at  faa  Kejserinden  til  at  frafalde  denne  Tanke  og 
i  det  Sted  nøjes  med  et  Tilbud,  man  vilde  gjøre  fra  dansk 
Side  om  nogle  Fordele  paa  anden  Kant  for  den  russiske 
Skibsfart^).     Saaledes  var  da  den  Sten   ryddet  af  Vejen, 

Og  efter  den  Iver,  som  Saldern  tidligere  havde  lagt  for 
Dagen  i  Mageskiftesagen,  syntes  det  at  være  lovende, 
naar  netop  han  fra  russisk-gottorpsk  Side  skulde  drive 
Forhandlingen  i  Kjøbenhavn. 

Men  uheldigvis  havde  han  som  Personlighed  sine 
slemme  Kanter.  Allerede  hans  Pengebegjærlighed  og 
den  Taktløshed,  med  hvilken  han  lod  den  træde  frem, 
var  alt  andet  end  behagelig.  Han  var  næppe  kommen 
til  Kjøbenhavn  den  24.  November  1766,  førend  man  fik 
at  føle.  at  han  baade  vilde  have  Løn  for  de  Tjenester, 
han  allerede  kunde  sige.  at  han  havde  gjort  Regeringen 
her  hjemme,  og  tillige  for  dem,  som  man  fremdeles 
kunde  haabe  fra  hans  Side.  Det  er  før  omtalt  i  dette 
Værk^),  hvilke  betydelige  Pengegaver  han  under  sit  Op- 
hold i  Rusland  havde  afpresset  Danmark-Norge,  og  hvor- 
ledes han  som  praktisk  Mand  tillige  havde  sikret  sig.  at 
der  vilde  blive  stillet  et  fmt  Logement  og  en  Hofvogn 
til  hans  Raadighed,  naar  han  kom  til  Kjøbenhavn.  Det 
blev  i  det  saakaldte  Holsteinske  Palæ,  det  senere  Hotel 
du  Nord,  at  han  fik  sin  Rolig,  da  han  kom  hertil.  Men 
næppe  havde  han  installeret  sig  der,  førend  han  præsen- 
terede den  dansk-norske  Regering  en  forsvarlig  Regning. 
Det  forslog  ikke,  at  der  i  Forvejen  var  lovet  ham  3000 
Rubler,  naar  han  var  udnævnt  til  at  føre  Underhandlin- 
gen, en  Sum  man  ogsaa  nu  vilde  udbetale  ham.  For- 
holdene, ytrede  han,  vare  blevne  ganske  andre,  end 
de  havde  været,  da  disse  Penge  vare  blevne  lovede 
ham,  og,  hvor  nødig  han  end  vilde  tale  om  sig  selv, 
maatte  han  dog  minde  om,  hvad  han  havde  lidt  for 
Danmarks  Skyld,  han  var  nødt  til  at  omtale,  hvor  mange 
Penge  han,  der  var  en  uformuende  Mand,  maatte  ud 
med  i  Anledning  af  Rejsen,  og  af  hvilke  kun  en  ringe 
Del  blev  godtgjort  ham  af  Kejserinden.  Om  det  saa  var, 
hvad  der  gik  med,  fordi  Panin  vilde  have  ham  til  at  tage 
en  Neveu  af  sig  med  paa  Rejsen   og   tillige   havde  paa- 

nødt  ham  en  ung  Udhaler,  som  man  gjerne  vilde  have 
fjærnet  fra  den  unge  Storfyrste,  saa  skulde  den  dansk- 
norske Regering  betale,  hvad  det  kostede.  Det  endelige 
Udslag  af  Forhandlingen  med  ham  blev,  at  han  ikke 
vilde  nøjes  med  mindre  end  40,000  Rdlr..  og  denne  Sum 
blev  da  ogsaa  indrømmet  ham  ^). 

Imidlertid  var  tilhge  den  særlig  russiske  Afsending 
Filosofof  kommen,  og  den  Dag,  den  kongelige  Resolution 
faldt  om,  at  Saldern  skulde  have  de  Penge,  han  krævede, 
begyndte  Forhandhngen  om  en  Mageskiftetraktat.  Fra 
dansk-norsk  Side  deltoge  tre  af  Konseillets  Medlemmer  i 
Forhandlingen. 

Imellem  disse  Mænd,  Thott.  Bernstorff  og  Reventlow, 
var  der  den  fuldstændigste  Enighed  om  at  fremme  denne 
Sag  med  saa  stor  Iver,  de  formaaede;  men  Forholdene 
i  Regeringskredsene  vare  ingenlunde  saadanne,  at  de 
med  Sikkerhed  kunde  arbejde  paa  den.  Det  kunde  gan- 
ske vist  synes  at  maatte  være  et  Gode  for  den  ledende 
Statsmand  Bernstorff  at  have  faaet  Prinsen  af  Hessen 
ind  i  Konseillet,  da  denne  efterhaanden  havde  fattet  stor 
Beundring  for  ham.  og  Kongen  hidtil  havde  vist  Prinsen 
megen  Tillid.  Men  her  var  netop  et  af  de  Tilfælde, 
hvor  Kristian  VII's  Ustadighed  viste  sig.  Lige  saa  uundvær- 
hg  hans  Svoger  en  Tid  havde  været  ham,  hge  saa  kjed 
blev  han  nu  af  ham,  og  det  hjalp  ikke  noget,  at  hans 
Ægtefælle  Prinsesse  Louise  hidtil  ganske  særhg  havde 
været  elsket  af  Kongen,  hun  blev  draget  med  ind  i  den 
Unaade,  der  begyndte  at  trække  op  imod  hendes  Mand. 
Til  al  Ulykke  gav  Prins  Karl  sig  ogsaa  svære  Blottelser. 
Selv  om  han  i  flere  Henseender  ingenlunde  var  en  ube- 
gavet Mand,  skortede  det  ham  endnu  paa  den  Soliditet 
i  Karakteren  og  paa  den  Modenhed  og  Overlegenhed, 
som  i  Virkeligheden  behøvedes  for  at  udfylde  de  Stil- 
linger, der  vare  betroede  den  ganske  unge  Mand.  Han 
var   den   11.   September   endog   bleven    stillet    i  Spidsen 

for  Statens  Hærvæsen  som  Præsident  i  det  høje  Krigs- 
raad.  Uden  tilstrækkelig  Autoritet  stod  han  her  overfor 
Mænd  af  meget  forskjellige  Meninger,  og  vel  havde  han 
god  Støtte  i  General  Hiith :  men  dette  forslog  dog  ikke. 
Følgen  var.  at  han  blev  Gjenstand  for  skarp  Kritik.  Et 
enkelt  Træk  af  hans  Virksomhed  vidner  unægteUg  lidet 
heldig  for  hans  Holdning  i  denne  Tid.  Ved  en  Kabinets- 
ordre  (8.  December  1766)  havde  Kongen  udtalt,  at  han 
ønskede,  at  Officerer  og  Underofficerer,  naar  de  gik  af  fra 
deres  Stillinger,  ikke  mere  skulde  have  Pension,  men  bruges 
i  saadanne  civile  Embeder,  som  de  kunde  forestaa;  og 
som  Svar  herpaa  indgav  da  Prinsen  og  hans  Kolleger  i 
det  høje  Krigsraad  et  temmelig  afsindigt  Forslag,  hvor- 
efter man  skulde  tro,  at  de  holdt  Officerer  og  Under- 
officerer for  i  Stand  til  at  forestaa  alt,  hvad  det  skulde 
være.  De  vilde  endog  have,  at  Amtmandspladser,  Soren- 
skriverembeder og  Stillingen  som  Overførster  skulde  be- 
sættes med  afskedigede  mihtære  hver  anden  Gang,  de  bleve 
ledige,  og  Kongen  var  ikke  visere,  end  at  han  godkjendte 
det  (3.  Januar  1767).  Men  dette  Skridt  vakte  den 
stærkeste  Utilfredshed  hos  Ministeren,  der,  ligesom  ogsaa 
Stampe,  viste,  hvor  afgjort  fordærveligt  det  vilde  være 
for  Styrelsen,  og  overfor  denne  Kritik  trak  Kongen  i 
Land.     Resolutionen  blev  ikke  gjennemført  ^^). 

Højst  uheldigt  var  det  ogsaa  for  Prins  Karl.  der  i 
Forvejen  var  alvorlig  uens  med  Reventlow,  at  han  i  Kon- 
seillet  stærkt  tørnede  sammen  med  denne  og  under 
Striden  med  ham  kom  til  at  forløbe  sig  saaledes,  at  han 
gav  sin  Modstander  Lejlighed  til  at  tilføje  ham  en  al- 
vorlig Ydmygelse.  Saa  vidt  var  han  da  allerede  sunket 
hos  Kongen,  at  denne  til  Trods  for  sin  vante  Uvilje  imod 
Reventlow  følte  Nydelse  ved  at  se  denne  sætte  Svogeren 
til  Vægs.  Alle  Mennesker  maatte  lægge  Mærke  til  den 
følelige     Tilsidesættelse ,     Kristian    VH    viste     ham .    der 

endog  gik  saa  vidt.  at  han  kun  kunde  komme  til  Kongen, 
naar  denne  kaldte  ham.  Selv  Taarer  fra  hans  Side 
fremkaldte  ingen  Forandring  heri.  og  under  Indtrykket 
af  denne  hans  Stilling  undsaa  Folk  sig  ikke  ved  at  vise 
ham  den  største  Ligegyldighed  eller  ved  at  sige  ham  i 
hans  aabne  Øjne,  at  han  var  ude  af  Stand  til  paa  egen 
Haand  at  dømme  forstandig  om  nogen  Sag'^). 

Under  saadanne  Forhold  skulde  det  kun  kunne  være 
Bernstorff  til  liden  Gavn.  air  han  havde  Prinsen  af  Hessen 
til  Meningsfælle,  og  netop  nu  kom  uheldigvis  en  Kreds 
af  Mænd  i  Bevægelse  for  at  godtgjøre.  at  det  var  en  for- 
dærvelig Politik,  som  han  var  Fader  til.  De  paastode,  at 
Rusland  aldrig  vilde  skille  sig  ved  en  saa  fordelagtig  tysk 
Havn  som  Kiel,  det  var  kun  en  Lokkemad,  som  Kejser- 
inden rakte  frem  for  at  holde  Danmark  i  Afhængighed  af 
sig  og  forlange  Ofre  af  det.  og,  selv  om  hun  nu  gik  ind 
paa  Danmarks  Ønsker,  vilde  der  dog  ikke  være  opnaaet 
noget,  fordi  Storfyrsten,  naar  han  blev  myndig,  kunde 
og  rimeligvis  vilde  nægte  at  stadfæste  de  trufne  Aftaler. 
En  af  de  ivrigste  i  at  gjøre  sligt  gjældende  var  Danne- 
skjold, der  ogsaa  paa  dette  Punkt  var  Bernstorffs  ivrige 
Modstander.  Det  var  forgjæves.  at  denne  sendte  ham 
en  Del  Aktstykker  til  Gjennemlæsning  for  at  sætte  ham 
ind  i  Sagen.  Danneskjold  svarede  ham.  uden  at  ville 
læse  dem.  at  han  ikke  vilde  have  noget  at  gjøre  med  en 
Sag,  som  maatte  blive  hans  Fædreland  til  Ødelæggelse  ^^). 
og  han  synes  aabent  at  have  gjort  Forestillinger  imod 
Sagens  videre  Fremme  i^).  I  det  mindste  til  en  vis  Grad 
kunde  han  her  linde  Støtte  hos  St.  Germain.  forsaavidt 
denne  var  for  meget  Franskmand  til  at  holde  af  den 
russiske  Indflydelse  i  Kjøbenhavn,  og  nu  blandede  des- 
uden en  Mand  sig  med  i  dette  Væv  af  Intriger,  som 
snart  skulde  give  Stof  nok  til  Omtale,  nemlig  Rantzau 
Ascheberg.     Vi  erindre,   hvorledes  denne   havde  søgt  at 

spille  en  Rolle  under  de  politiske  Forhandlinger  i  Peters- 
borg 1762  paa  den  Tid,  da  det  trak  op  til  Krig  imellem 
Rusland  og  vort  Fædreland  *^^').  'Medens  hans  dengang 
virkelig  velmente  Anstrængelser  for  at  afværge  et  Rrud 
fra  Ruslands  Side  ikke  førte  til  noget,  blev  det  Udbytte, 
han  selv  fik  af  sin  Optræden  i  Petersborg,  at  han  ikke 
alene  lagde  sig  ud  med  Panin  og  Saldern,  men  ogsaa 
paadrog  sig  Kejserindens  uforsonlige  Fjendskab.  Hvad 
der  var  Grunden  hertil,  veed  man  ikke.  og,  hvad  der 
sædvanlig  anføres  for  at  forklare  det,  er  vitterhg  urigtigt. 
Skal  man  vove  en  Gisning,  ligger  det  nærmest  at  tænke 
sig.  at  han,  der  i  Foraarsmaanederne  1762  søgte  at  ind- 
ynde sig  hos  Kejser  Peter  III  for  at  stemme  ham  godt 
imod  Danmark,  har  deltaget,  og  det  med  Fynd  og  Klem, 
i  den  onde  Tale,  der  i  Kejserens  Kreds  førtes  om  Kejser- 
inden, og  at  han,  som  en  Følge  deraf,  da  hun  fik  det  at 
vide,  i  den  højest  mulige  Grad  kom  paa  det  sorte  Rræt 
hos  hende.  Men,  hvorledes  det  end  har  hængt  sammen 
med  dette,  gjengjældte  han  siden  dette  hendes  Had 
med  at  blive  en  bitter  Fjende  af  Rusland,  og  han  søgte 
derfor  stedse  at  bekæmpe  den  Bernstorffske  Politik  med 
dens  Tilnærmelse  til  Rusland.  Da  han  var  en  Mand  med 
en  bedaarende  Konversation ,  glimrende ,  i  det  mindste 
i  de  første  Samtaler,  man  havde  med  ham,  baade 
vittig  og  underholdende,  forstod  han  i  høj  Grad  at  vinde 
Folk,  indtil  de  lærte  ham  nærmere  at  kjende  og  saa. 
hvor  blottet  for  sand  Dygtighed  han  var,  hvorledes 
det  skortede  ham  paa  udholdende  Arbejdsevne,  hvor  løs 
han  var  af  Sæder,  og  fremfor  alt,  hvor  troløs  og  svige- 
fuld han  var  som  Menneske.  Allerede  tidligere  i  Aaret 
1766  havde  han  forstaaet  at  vinde  Prinsen  af  Hessen. 
der  havde  faaet  ham  gjenoptaget  i  den  danske  Hær  og 
udnævnt  til  Generallieutenant  (3.  Juli):  men  Prinsens 
Venskab  lønnede  han  snart  med  at  slutte  sig  til  dennes 
og  Bernstorffs  Modstandere,  saaledes  netop  nu,  da  Spørgs- 

niaalet  om  Mageskiftesagen  blev  brændende.  Ogsaa  en 
anden  højere  Officer  lod  sig  optage  i  det  antibernstorffske 
Parti,  nemlig  Oberst  Gørtz,  Født  i  Tyskland  var  han 
under  den  farlige  Krise  1762  kommen  her  til  Landet, 
han  blev  knyttet  til  den  danske  Hær  som  Regimentschef 
i  Rytteriet,  og.  da  han  var  en  dygtig  Officer,  satte  St. 
Germain  stor  Pris  paa  ham.  Men  den  mihtære  Løbebane 
var  ham  ikke  tilstrækkelig.  Han  havde  ligesom  Rantzau 
en  vindende  Personlighed,  og  ved  sin  muntre,  sikkert  ret 
frivole  Underholdning  blev  han  Kongen  en  behagelig 
Omgangsven.  Detle  hans  Forhold  gjorde  ham  farlig, 
da  han  sluttede  sig  til  Rernstorffs  Fjender,  og  hvorledes 
man  i  dennes  Kreds  opfattede  ham,  vise  et  Par  Ord  i 
et  Rrev  fra  Gregers  Juel.  hvori  denne  skriver:  »En  vis 
Grev  Gørtz  hører  med  til  Yndlingerne,  han  har  et  sort 
Hjærte  og  en  tom  Pung.  lykkehge  Udsigter«  ^^). 

Men  virksommere,  som  det  synes,  end  nogen  af 
disse  i  at  bekæmpe  Rernstorff  var  nu  atter  den  preussiske 
Diplomat  Rorcke.  Man  kan  ikke  fra  preussisk  Stand- 
punkt let  tænke  sig  noget  urimeUgere  og  taabehgere  end 
denne  Mands  Færd.  Efter  det  nøje  Forhold,  der  var 
imellem  hans  Konge  og  Rusland,  skulde  man  tro.  at 
det  maatte  stemme  med  Preussens  Tarv,  at  den  danske 
Politik  lededes  i  russisk  venlig  Retning  og  ingen  kunde 
let  gjøre  det  i  højere  Grad  end  Rernstorff.  Derimod  var 
dennes  Modstandere  her  hjemme  vitterhg  antirussiske. 
Selv  om  Rorcke  end  ubegribelig  nok  en  Tid  havde  sat 
sig  i  Hovedet,  at  Bernstorff  var  fransk  sindet,  kunde  han 
ikke  tale  fem  Minuter  med  Danneskjold,  Rantzau  og  St. 
Germain  uden  at  mærke,  at  de  hadede  Rusland.  Men 
desuagtet  benyttede  han  ikke  alene  sine  Depecher  til 
Frederik  den  store  til  at  rakke  ned  paa  Rernstorff  og 
hans  Kolleger  og  til  at  underholde  ham  oin  Danneskjolds 
Skridt  for  at  faa  Rernstorff  styrtet:  men  han  skrev  endog 
(4.  Okt.  1766),  at.  hvis  Rusland  vilde  have  en  nyttig  For- 

bmidsfælle  i  Danmark,  maatte  det  støtte  BernstorfTs 
Fjender  ^^).  Han  maa  for  at  skrive  sligt  enten  have 
været  stokblind  eller  villet  føre  sin  Konge  bag  Lyset. 

Hvad  der  nu  end  var  hans  Opfattelse,  saa  valgte 
han  at  kaste  sig  ind  i  Rænkespillet  ved  det  danske  Hof 
og  at  forny  sine  Anstrængelser  fra  Foraaret  1766  for  at 
faa  afgjørende  Indflydelse  hos  Kristian  VH,  der  tydelig 
nok  nu  som  tidligere  fandt  stort  Behag  i  hans  Samtaler.' 
Medens  Danneskjold  efterhaanden  havde  tabt  i  Terræn 
hos  Kongen,  vare  Borcke  og  Gørtz  aabenbart  særlig 
farlige  for  Bernstorff.  Den  Selvindbildning.  Kongen  næ- 
rede, og  de  Ønsker,  han  i  Virkeligheden  stadig  havde 
om  ret  at  være  eneraadende  og  kun  bruge  Ministrene 
som  sine  lydige  Redskaber  ^^),  gjorde  det  let  for  dem  at 
finde  Ørenlyd  for.  hvad  de  forstode  at  fortælle  om  Kon- 
seillets  egenmægtige  Færd.  og  dette  deres  Undermine- 
ringsarbejde  fandt  uheldigvis  Sted  paa  en  Tid.  da  der 
var  Uenighed  nok  iblandt  selve  Ministrene,  i  det  mindste 
iblandt  nogle  af  dem.  Fortælhnger  om  denne  Uenighed 
bredte  sig  endog  udenfor  de  egentlige  Regeringskredse. 
Den  bekjendte  Klevenfeldt  hentyder  saaledes  i  et  Brev 
fra  Slutningen  af  November  1766  til  Rygter,  som  umulig 
kan  betros  Pennen  .  og  han  taler  bittert  om  de  »drif- 
vendes  tyske  Slægter,  medens  Danneskjold  fortjener  hele 
Verdens  Admiration<  ^'). 

Hvorledes  Bernstorff  selv  saa  paa  Stillingen,  viser  et 
Brev.  som  han  i  Januar  1767  skrev  til  den  af  ham  højt 
skattede  Diplomat  Asseburg  i  Petersborg.  -Vi  leve.<- 
hedder  det  her.  »midt  i  Forstyrrelser.  Intriger  og  U^^shed. 
og  som  en  Følge  deraf  i  Sorg  og  Bekymring,  flere  Par- 
tier sønderrive  Hoffet,  og  trods  al  Kongens  Begavelse  og 
Talent  letter  hans  Ungdom  Splittelsen.  Gud  give.  at  det 
ikke  var  noget  saa  sørgeUgt,  jeg  havde  at  betro  Dem; 
men  jeg  tør  ikke  tie  derom.«  ^^).  Ikke  mindre  kom  Be- 
kymring til  Orde  i  denne  Tid  hos  Mænd.  der  stode  ham 

nær.  »Vore  Ministre.«  skriver  Gregers  Juel  allerede  9. 
November  1766  til  Schack,  »have  alle  modsatte  hiteresser 
•og  Grundsætninger,  det  ene  Trakasseri  følger  i  Hælene 
paa  det  andet,  og  disse  Herrer  hgge  stadig  i  Haarene  paa 
hverandre  «^^).  Hvilken  Modsætning  dannede  dette  ikke  til  de 
rolige  Tider  under  Frederik  V.  og  man  forstaar,  at  Bern- 
storffs Brodersøn  Andreas  Peter  i  tungt  Humør  skrev  til 
Schack,  at  det  kun  var  et  ringe  Tal  Mænd,  der  bekæmpede 
det  onde,  og  at  de  havde  alle  deres  forenede  Kræfter 
nødig  for  ikke  at  bukke  under '^°).  Ganske  særlig  havde  han 
unægtehg  Grund  til  at  være  bekymret  paa  Onklens  Vegne. 

Men  man  behøvede  ikke  at  være  Bernstorffs  Ven  for  i 
dette  Øjebhk  at  føle  Bekymring;  der  kunde  være  Grund 
-dertil  for  alle  dem.  som  saa  paa.  hvad  Statens  Tarv 
netop  nu  krævede. 

Hvis  nemlig  den  Underhandling,  man  var  ved  at  be- 
gynde med  Rusland,  skulde  føre  til  noget,  var  en  Sam- 
virken  imellem  de  russiske  Diplomater  og  Bernstorff  det. 
der  maatte  faa  mest  at  sige,  og.  skjønt  denne  tidligere 
en  vis  Tid  ingenlunde  havde  været  videre  vel  anskrevet 
ved  det  russiske  Hof.  var  Forholdet  siden  Begyndelsen 
af  1766  blevet  helt  anderledes.  Kort  Tid  efter  Kristian 
Vils  Tronbestigelse  havde  den  russiske  Udenrigsminister 
Panin  paa  Kejserindens  Befaling  i  stærke  Udtryk  frem- 
hævet for  Asseburg.  hvor  høje  Tanker  hun  havde  baade 
om  Bernstorffs  Karakter  og  om  hans  Begavelse,  og  at 
det  derfor  vilde  vække  Smerte  og  Mishag  hos  hende, 
hvis  Tronskiftet  skulde  fremkalde  nogen  Svækkelse  i 
hans  Indflydelse;  saalænge  den  holdt  sig,  følte  hun  sig 
sikker  paa.  at  Kongens  Regering  vilde  blive  lykkelig, 
og  at  det  gode  Forhold  imellem  Hofferne  vilde  blive  be- 
varet^'). Det  var  med  en  saadan  Opfattelse  af  Bern- 
storff, at  Saldern  og  Filosofof  begyndte  deres  Forhand- 
ling i  Kjøbenhavn.  og  fra  den  Side  set  skulde  jnan  da 
antage,  at  det  vilde  gaa  let  med  Underhandlingen,  især  da 

Reventlow    og  Tliott  i  denne  Sag   vidstes   at  dele   Bern- 
storffs Meninger. 

Men  de  russiske  Diplomater  saa  snart,  at  det  ikke 
var  nok  med  disse  Mænds  Synsmaade.  Allerførst  var 
der  naturligvis  Kongen  at  se  paa.  Det  er  værdt  at  lægge 
Man'ke  til  det  Indtryk,  som  han  strax  gjorde  paa 
Saldern.  >Saa  img.«  skrev  denne  8  Dage  efter  sit 
Komme  til  Kjøbenhavn  til  Kejserinden-^),  »Kongen  er, 
har  han  virkelig  megen  Forstand,  om  den  end  væsenhg 
viser  sig  i  et  vist  fmt  Vid  under  hans  Samtale.  Man 
mærker  ogsaa.  at  han  i  Forhold  til  sine  Aar  har  læst 
temmelig  meget,  og  at  han  holder  af  at  gjøre  Brug  af 
det,  han  veed.  Baade  Tysk  og  Fransk  taler  han  med 
megen  Lethed,  og  han  har  overhovedet  den  Evne  at  tale 
godt  for  sig.  For  øvrigt  er  der  meget  flygtigt  og  megen 
urolig  Livlighed  hos  ham,  og  det  synes,  som  om  han 
endnu  slet  ikke  har  faaet  nogen  Fasthed  hverken  i  sin 
Maade  at  være  paa  eller  med  Hensyn  til,  h\ilken  Re- 
geringsplan han  skal  følge :  men  dog  lader  han  det  tyde- 
lig skinne  igjennem.  at  han  selv  vil  være  den  regerende.« 
Paa  visse  Maader  er  det,  som  man  ser,  ingenlunde  noget 
ufordelagtigt  Indtryk,  den  unge  Konge  strax  har  gjort 
paa  Saldern.  Det  er  det  samme,  som  undertiden  om- 
tales, at  han  kunde  virke  blændende  de  første  Gange, 
man  saa  ham.  Men  Flygtigheden  og  Manglen  paa  Fast- 
hed har  Saldern  dog  tillige  strax  Indtryk  af,  og  disse 
Egenskaber  skulde  snart  vække  alvorlig  Uro  hos  ham  og 
hans  Kollega  Filosofof.  Hertil  kom  saa.  hvad  der  var 
endnu  værre,  at  det  hurtig  blev  dem  klart,  hvor  langt 
det  var  fra,  at  han  gav  Bernstorff  noget  Rygstød  imod 
dennes  Modstandere,  i  hvem  de  ret  naturhg  ogsaa  saa 
Fjender  af  dem  selv.  Den.  der  i  den  første  Tid  stærkest 
var  Gjenstand  for  deres  Mistro,  var  Danneskjold,  hvem  de 
i  deres  Depecher  have  skildret  som  en  intrigant,  ube- 
hagehg  Person  og  som  en  snæverhjærtet,  dansk  national 

Mand.  der  ikke  kunde  taale  andre  end  indfødte  danske 
i  Landets  Embeder.  Bag  ham  saa  de  den  gamle  Dronning 
Sofie  Magdalene  som  hans  Støtte,  og  saaledes  oplevede 
denne  det  ret  forbausende,  paa  sine  gamle  Dage  at  gjælde 
for  at  staa  bag  ved  Repræsentanten  for  en  ensidig  dansk 
Nationalfølelse.  Men  Mistroen  til  Danneskjold  var  i 
Virkeligheden  ikke  berettiget,  thi  hvor  lidet  han  end 
sympathiserede  med  Mageskiftspolitiken .  indtog  han  dog 
i  den  følgende  Tid  en  fuldstændig  loyal  Holdning,  og  han 
tiltraadte  da  ogsaa  sine  Kollegers  Beslutning  om  denne 
Sag^^).  Saldern  og  Filosofof  maatte  bagefter  tilstaa.  at 
han  ikke  havde  lagt  et  Halmstraa  i  Vejen  for  den  hele 
Underhandling. 

Derimod  var  det  de  andre  Mænd,  vi  kjende  som  Bern- 
storffs Modstandere,  imod  hvem  de  russiske  Diplomater 
snart  mente  at  maatte  vende  sig.  til  Dels  St.  Germain 
og  endnu  mere  Borcke  og  Gørtz,  og  man  kom  saaledes 
til  at  se  vort  Fædrelands  Politik  i  denne  Tid  blive  af- 
gjort ved  en  Kamp  imellem  2  russiske  Diplomater,  en 
fransk  født  General,  en  preussisk  Diplomat  og  en  for  faa 
Aar  siden  indvandret  tysk  Officer.  Det  er  et  alt  andet 
end  tiltalende  Syn. 

Borcke  havde  fra  først  af  stærkt  søgt  at  nærme  sig 
til  Saldern,  som  han,  atter  ved  en  besynderlig  Fejltagelse, 
troede  at  kunne  ophidse  imod  Bernstorff:  men  han 
mærkede  snart,  at  Saldern  ikke  vilde  have  noget  at  gjøre 
med  ham-*).  Derimod  stak  han  Hovedet  sammen  med 
den  engelske  Statsafsending  Gunning.  og  det  skyldtes 
aabenbart  Indberetninger  fra  dennes  Side,  naar  den  en- 
gelske Regering  søgte  at  faa  Kejserinde  Katharina  til 
at  fatte  Mistillid  til  Bernstorff,  hvad  der  selvfølgelig  var 
ganske  unyttigt  ^^).  Vigtig  var  derimod  den  Kjendsgjer- 
ning,  at  Borcke  og  Gørtz  vedbleve  at  have  en  høj 
Stjerne  hos  Kristian  VH.  et  Forhold,  der  i  Uge  Grad 
vakte  Russernes   og  Bernstorffs.    Thotts    og    Reventlows 

Frygt  og  Uvilje.  Fremfor  alt  ængstede  det  dem,  at 
Borcke  stadig  gjaldt  for  at  nære  Planer  om  at  opnaa  en 
ledende  Stilling  som  Minister ,  især  paa  det  finansielle 
Omraade.  og  man  fik  ogsaa  fat  paa  et  Forslag  til  en 
Omordning  af  Finansernes  Styrelse,  som  han  skulde 
have  forfattet 2^).  Bernstorff  og  de  med  ham  samstem- 
mende Ministre  tog  Sagen  saa  alvorlig,  at  de  uden  videre 
erklærede  Kongen,  at,  hvis  der  tænktes  paa  sligt,  maatte 
de  samthge  forlange  deres  Afsked.  Selv  har  Borcke 
overfor  sin  egen  Konge  nægtet  at  have  havt  en  saadan 
Tanke  ^^) ;  men  alt  for  meget  tyder  paa.  at  det  var  med 
Grund,  han  blev  sigtet  for  ærgjerrige  Planer  i  den  Ret- 
ning, og  selv  hos  hans  egen  Konge  hjalp  det  ham  ikke, 
at  han  søgte  at  fremstille  sig  som  det  uskyldige  Lam. 
Frederik  den  store,  der  aldeles  ikke  holdt  af,  ved 
hans  Lyst  til  at  spille  en  Rolle  at  komme  i  en  van- 
skelig StiUing  i  Petersborg,  lod  ham  gjentagne  Gange  tørt 
og  skarpt  vide.  at  han  havde  begaaet  Dumheder  ved 
at  blande  .sig  i  det.  der  ikke  kom  ham  ved"-"*). 

Samtidig  maatte  man  stærkt  lægge  Mærke  til  den 
Stilling.  Gørtz  netop  nu  indtog  hos  Kongen.  Han  gjorde 
sig  aabenbart  Umage  for  at  ophidse  denne  endnu  mere 
imod  Prinsen  afHessen.  end  han  var  det  i  Forvejen,  og 
det  var  da  ogsaa  snart  forbi  med  dennes  Stilling  i 
Spidsen  for  Hærens  Styrelse.  Prinsen  gjorde  —  i  det 
mindste  efter,  hvad  han  selv  siger  — ,  gode  Miner  til  slet 
Spil,  og  lod,  som  om  han  var  vel  tilfreds  med  at  slippe 
for  denne  ansvarsfulde  Plads,  der  (9.  Marts  1767)  gik 
over  til  St.  Germain.  Med  det  samme  bestemte  Kongen 
sin  Svoger  til  Statholder  i  Hertugdømmerne,  hvad  der  i 
og  for  sig  var  en  smuk  Stilhng,  men  hvad  han  dog  i 
dette  Øjeblik  nærmest  gjorde  ham  til  for  at  faa  ham  af 
Vejen  paa  en  bekvem  Maade.  Da  St.  Germain  overtog 
Armeestyrelsen,  var  det  paa  ny  som  Præsident  i  Gene- 
ralkrigsdirektoriet.  og  heri  fik  ogsaa  Gørtz  Plads,  foruden 

at  han  blev  hædret  med  at  blive  Kommandør  for  den 
kombinerede  Hest-  og  Fodgarde. 

Men  netop  om  ham  var  der  imidlertid  begyndt  en 
ret  hidsig  Kamp.  Ministrene  havde  ikke  villet  taale,  at 
han  stod  ved  Kongens  Side  som  deres  svorne  Mod- 
stander, og  Bernstorir  havde  faaet  sat  ham  Stolen  for 
Døren,  idet  han  havde  faaet  Kongen  til  at  gaa 
ind  paa,  at  han  skulde  være  Statsafsending  i  Berlin. 
Dette  Løfte  blev  imidlertid  desværre  ikke  holdt,  og.  da 
det  saa  naturligvis  maatte  komme  til  en  Krise,  følte 
Bernstorff  og  hans  Meningsfæller  i  Konseillet  sig  ulykke- 
ligvis helt  magtesløse.  Bernstorff  greb  derfor  til,  hvad 
man  maa  kalde  et  fortvivlet  Middel,  nemlig  at  paakalde 
de  tvende  russiske  Diplomaters  Hjælp.  Maaske  var  der 
ikke  andet  for:  men  det  var  en  Plet  paa  vort  Fædre- 
lands Historie  som  en  uafhængig  Stat. 

Den  4.  Marts  om  Aftenen  henvendte  han  sig  til  Saldern 
og  Filosofof  og  fortalte  dem,  at  Prinsen  af  Hessen  var 
faldet  i  Unaade,  og  at  Borcke  og  Gørtz  baade  vilde  Mi- 
nisteriet til  Livs  og  forsøge  at  vælte  Underhandlingen. 
Efter  Aftale  med  ham  skyndte  Saldern  sig  nu  med  at 
faa  Foretræde  hos  Kongen  (6.  og  8.  Marts),  og  han  be- 
arbejdede denne  saaledes,  at  han  lovede  at  ville  lade 
Prinsen  af  Hessen  blive  i  Kjøbenhavn.  Ogsaa  gav  han 
de  helligste  Løfter  om,  at  han  vilde  beholde  det  gamle 
Ministerium  og  ikke  taale.  at  nogen  optraadte  imod 
Underhandlingen  med  Rusland;  ja,  han  ytrede  sig  endog 
ret  skarpt  om  Borcke.  Hvor  beroligende  dette  end 
kunde  synes  at  være,  var  det  dog  ikke  tilstrækkeligt  i  de 
russiske  Diplomaters  og  rimehgvis  heller  ikke  i  Bern- 
storfts  Øjne,  thi  det  havde  ikke  været  Saldern  muligt  at 
faa  Kongen  til  at  love  at  ville  sende  Gørtz  til  Berlin.  Da 
greb  han  og  Filosofof  til  at  sende  den  dansk-norske 
Regering  en  Note 2^),  hvori  de  stillede  i  Udsigt,  at  de 
kunde   blive    nødte  til  at  standse  Underhandlingen,   hvis 

Gørtz  ikke  kom  bort.  Og  Virkningen  af  denne  Note 
søgte  de  yderligere  at  give  Eftertryk  ved  private  Sam- 
taler med  Kongen.  Under  en  saadan  (15.  Marts)  lagde 
Filosofof  ikke  Fingrene  imellem  ved  sin  Omtale  af  Gørtz, 
hvem  han  skildrede  baade  som  en  religiøs  Spotter  og 
som  en  Mand,  der  spekulerede  i  at  hidse  Kongens  Liden- 
skaber, for  ikke  at  tale  om.  at  han  ved  sin  Optræden  mod 
Prinsen  af  Hessen  havde  vist  sig  som  et  slet  Menneske. 
Tillige  søgte  han  under  Samtalen  at  skræmme  Kongen 
med  Kejserinden,  som  nok  skulde  vide  at  bedømme  hans 
Sindelag,  ikke  efter  smukke  Ord,  men  efter  Handlinger. 
Nu  opnaaede  Filosofof  virkelig,  at  Kongen  lovede  at  ville 
sende  Gørtz  afsted;  men  det  varede  ikke  længere,  end 
til  denne  havde  faaet  talt  med  ham,  saa  gjorde  han  atter 
Vanskeligheder,  og  Filosofof  og  Saldern  erklærede  da 
ligefrem,  at  de  vilde  afbryde  Underhandlingen,  saa  længe 
Gørtz  havde  Lov  til  at  opholde  sig  i  Kjøbenhavn^«).  Nu 
maatte  Kongen  omsider  lade  sin  kjære  Ven  falde.  Denne 
mistede  baade  sin  Plads  i  Krigsdirektoriet  og  Stillingen 
som  Kommandør  for  Garden,  og  den  25.  Marts  kunde 
Bernstorff  meddele  de  tvende  Diplomater,  at  han  havde 
forladt  Byen.  Dermed  var  Gørtz's  Rolle  forbi,  Kongen 
glemte  ham  utrolig  hurtig. 

Men  det  var  ikke  nok  med  at  faa  Gørtz  bort;  man 
vilde  ogsaa  have  Borcke  af  Vejen.  Ligefrem  at  forlange 
af  Frederik  d.  Store,  at  han  skulde  kalde  ham  tilbage, 
krympede  Bernstorff  sig  dog  ved,  og  der  blev  derfor 
valgt  en  Udvej,  der  imidlertid  i  Virkeligheden  var  en  ny 
Ydmygelse  for  Kongen  og  desto  værre  ogsaa  for  Staten. 
Kristian  VII  skrev  nemlig  21.  April  et  Brev  til 
Katharina  II,  hvori  han,  næst  efter  at  udtale  sine  Ønsker 
om  at  fjærne  alt,  hvad  der  kunde  hindre  en  uopløselig 
Forening  imellem  Danmark  og  Rusland,  bad  hende  om 
at  skrive  til  Kongen  af  Preussen  for  at  faa  ham  til  at 
kalde  Borcke  hjem*^).     Om   dette  Skridt   havde   Borcke 


Bernstorffs  Fjender  besejres.  79 

imidlertid  faaet  nys,  og  for  at  afværge  en  Tilbagekaldelse 
i  den  Form  bad  han  selv  sin  Konge  om  at  maatte  blive 
kaldt  hjem,  idet  han  tillige  fortalte,  hvad  man  havde  i 
Sinde  at  gjøre  for  at  faa  ham  bort  ^''). 

Skjønt  Bernstorff  og  de  russiske  Diplomater  havde 
sejret,  var  dette  dog  ikke  sket  fuldstændig.  Da  Russerne 
for  Øjeblikket  ikke  havde  dristet  sig  til  ogsaa  at  angribe 
den  af  dem  forhadte  St.  Germain,  holdt  denne  sig  i  sin 
Stilling  og  han  kunde  fordele  de  høje  Pladser  i  sit 
Direktorium  og  Kommandoposterne  efter  eget  Tykke, 
naar  man  bortser  fra.  at  Gørtz  havde  maattet  af  Vejen. 
Saaledes  blev.  for  at  tage  et  enkelt  Exempel,  Rantzau 
Ascheberg,  der  trolig  havde  arbejdet  med  paa  at  for- 
trænge Prins  Karl,  gjort  til  kommanderende  General  i 
Norge,  (11.  April)  hvor  han  afløste  Grev  Schmettau. 
Si.  Germain  havde  endog  gjerne  villet  have  ham  ind  i 
Konseillet^^);  men  dette  blev  naturhgvis  ikke  til  noget. 
Lige  saa  lidt  som  der  foreløbig  kunde  rokkes  ved  Felt- 
marskallen, lige  saa  umuhgt  var  det  at  sætte  igjennem, 
at  Prinsen  af  Hessen  som  Medlem  af  Konseillet  kunde 
blive  i  Kjøbenhavn.  Hans  Stilhng  var  saa  lidet  mis- 
undelsesværdig, at  han.  saa  snart  Kongen  var  bleven 
kronet  (1.  Maj  1767),  rejste  bort  fra  Landet  med  sin  Hustru, 
for,  indtil  der  kom  bedre  Tider,  at  bo  hos  sin  Slægt  i 
Hanau.  Endehg  skulde  det  ogsaa  vise  sig,  at,  om  end 
Borcke  havde  lidt  Nederlag,  kom  der  dog  til  at  gaa  ikke 
ganske  kort  Tid  hen.  inden  man  blev  fri  for  at  have 
ham  i  Kjøbenhavn. 

Men  til  Trods  for  alt  dette  var  Oppositionen  imod 
Underhandlingerne  om  Mageskiftet  bleven  saaledes 
knækket,  at  de  kunde  optages  igjen  (28.  Marts),  og  de 
fremmedes  nu  saa  rask.  at  en  saakaldet  provisionel 
Traktat  kunde  undertegnes  d.  22.  April.  Ved  denne 
lovede  Kejserinden  baade  for  sig  selv  og  som  Forniyn- 
derske  for  sin  Søn  Storfyrst  Paul   at  give  det  fra  dansk 

Side  begjærede  fuldstændige  Afkald  paa  den  tidligere- 
hertugelige  Del  af  Slesvig  og  at  bruge  alle  »bona  officia« 
hos  sin  Søn  for  at  faa  ham  til.  naar  han  blev  myndig, 
ikke  alene  at  gaa  ind  paa  et  saadant  Afkald,  men  tiihge 
paa  at  formaa  alle  levende  Fyrster  af  den  holsten- 
gottorpske  mandhge  Linie  til  det  samme.  Fremdeles 
samtykkede  Kejserinden  i  det  fra  dansk  Side  saa  stærkt 
attraaede  Mageskifte  af  Oldenborg  og  Delmenhorst  imod 
den  hertugelige  Del  af  Holsten  med  alle  de  dertil  hørende 
Rettigheder.  Men  foruden  altsaa  at  afstaa  de  nysnævnte 
nordtyske  Fyrstendønnner,  forpUgtede  den  danske  Konge 
sig  tillige  til  at  overtage  det  gottorpske  Huses  Gjæld,  og 
der  skulde  nedsættes  en  Kommission  for  at  faa  Klarhed 
paa  alle  de  Pengekrav,  som  forskjellige  havde  paa  Got- 
torperne.  Ogsaa  lovede  Danmark  at  betale  Fyrsterne  af 
den  yngre  gottorpske  Linie  en  Sum  af  250000  Rdlr.  til 
Vederlag  for  de  i  tidligere  Tid  paa  Øen  Femerns  Ind- 
tægter anviste,  men  ikke  udbetalte  Appanager  og  Fidei- 
kommispenge, og  fremdeles  50000  Rdl.  som  Godtgjørelse 
for  den  Skade .  den  gottorpske  yngre  Linie  havde  Hdt 
ved  »tidligere  Krigsuroligheder«.  Endelig  forphgtede  den 
danske  Regering  sig  til.  saafremt  Fyrstbiskoppen  af 
Liibeck  og  hans  Søn  strax  gik  ind  paa  det  ovennævnte 
Afkald,  da,  indtil  Mageskiftet  havde  fundet  Sted,  at  be- 
tale 12000  Rdl.  om  Aaret  til  Fyrsterne  af  den  yngre 
Linie.  Og  foruden  disse  Pengeafstaaelser  skulde  den 
danske  Arveprins  Frederik  opgive  den  Ret.  han  ved 
Valget  1756  3i)  havde  vundet  til  i  sin  Tid  at  blive  Fyst- 
biskop  i  Liibeck.  og  Kongen  af  Danmark  skulde  gjøre 
sit  bedste  til,  at  den  biskoppelige  Prins  Peter  Frederik 
Vilhelm  kunde  vinde  Retten  til  at  opnaa  denne  Stilling, 
naar  den  blev  ledig. 

NaturUgvis  lovede  den  danske  Konge  at  ville  stad- 
fæste de  forskellige  Rettigheder  og  Privilegier,  der  vare 
givne  af  de  tidligere  Hertuger,  og  deriblandt  ogsaa.  hvad 

der  var  indrømmet  Universitetet  i  Kiel.  Men  for  dette 
sidstes  Vedkommende  tilføjedes  endnu  en  Rettighed.  I 
en  af  de  Depecher.  Saldern  og  Filosofof  i  denne  Tid 
sendte  Panin  (23.  April),  skrev  de,  at  de  havde  faaet 
bevilget  en  lille  Fordel  for  dette  Universitet,  der,  om  den 
ikke  tjente  til  andet,  dog  i  det  mindste  kunde  være  et 
Vidnesbyrd  om  den  Iver,  Kejserinden  havde  vist  for 
Videnskaben,  og  den  Interesse,  hun  under  sin  »glorreiche« 
Styrelse  af  Holsten  havde  havt  for  Universitetet  der. 
Den  danske  Konge  maatte  nemhg  love.  ikke  at  ansætte 
nogen  Embedsmand  i  Slesvig,  med  mindre  han  havde 
studeret  to  Aar  i  Kiel.  Som  man  ser,  var  det  ikke 
Katharina  II,  fra  hvem  denne  Beslutning  skrev  sig;  men 
det  var  Saldern.  der  havde  taget  Initiativet  dertil,  og  det 
utvivlsomt  som  et  Skridt,  hvorved  han  vilde  gjøre  et 
godt  Indtryk  i  Kiel,  da  han  meget  godt  vidste,  at  Stem- 
ningen her  aldeles  ikke  var  gunstig  imod  Mageskiftet. 
Som  vel  bekjendt  skulde  denne  Bestemmelse  blive  til 
ikke  ringe  Skade  for  dansk  Nationalitet  i  Sønderjylland  •^°). 
Det  var  en  Yndhngsudtalelse  fra  russisk  Side,  at 
den  Traktat,  der  skulde  ende  den  gottorpske  Strid,  var 
en  Naadesakt  af  Kejserinden,  hvorved  der  indrømmedes 
Danmark  Fordele,  som  det  maatte  sætte  stor  Pris  paa; 
men  i  Virkeligheden  forstod  man  dog  godt  i  Petersborg 
at  betinge  sig  visse  Goder  til  Vederlag  derfor.  Der  fast- 
sattes nemlig  ved  et  Par  hemmelige  Artikler  i  Traktaten 
ikke  alene,  at  den  russiske  Skibsfart  skulde  kunne  gaa 
frit  og  uhindret  for  sig  i  alle  den  danske  Konges  Far- 
vande og  ved  hans  Landes  Kyster,  men  ogsaa,  at  de 
russiske  Handelsskibe,  naar  de  vare  ladede  med  deres 
Hjemlands  Produkter,  skulde  være  fri  for  alle  Afgifter  i 
Slesvig  og  Holsten,  ogsaa  med  Hensyn  til  Varerne,  af 
hvilken  Natur  de  end  vare,  og  paa  samme  Maade  skulde 
alle  Landsprodukter  fra  Hertugdømmerne,  som  slige 
Skibe  førte  til  russiske  Havne,  være  frie  for  enhver  Afgift 

ved  Udførslen.  Men  hvad  der  var  vigtigere,  man  undlod 
ikke  gjentagne  Gange  stærkt  at  lade  skinne  frem,  hvad 
der  fra  russisk  Standpunkt  skulde  være  den  egentlige 
Fordel  ved  Traktaten,  nemlig  at  man  vilde  kn^i-tte  Dan- 
mark-Norge til  sig  ved  en  uopløselig  Forening.  Allerede  i 
et  Møde  den  13.  Februar  1767  var  det  af  Saldern  og 
Filosofof  blevet  udtalt  med  rene  Ord,  at  ingen  anden 
Bevæggrund  havde  bragt  Kejserinden  og  Storfyrsten  til 
at  indlade  sig  paa  disse  Forhandlinger  eller  i  Fremtiden 
vilde  tilskynde  dem  dertil  end  Ønsket  om  at  sikre  Rolig- 
heden i  Norden  for  evig  og  stifte  en  uopløselig  For- 
ening imellem  Rusland  og  Danmark.  I  og  for  sig  var 
del  visselig  naturligt,  at  man  fra  russisk  Side  vilde  drage 
den  politiske  Gavn  af  Traktaten,  som  man  kunde  faa:  men 
selv  om  der  ikke  i  Øjeblikket  var  nogen  Strid  imellem 
Danmark-Norges  og  Ruslands  Interesser,  maatte  det  dog 
have  sin  store  Skyggeside,  set  fra  dansk  Side .  at  den 
nøje  Sammenslutning  imellem  de  tvende  Stater  frembød 
en  umaadelig  Fristelse  for  Kejserinden  og  hendes  Stats- 
mænd til  i  den  dansk-norske  Konge  halvt  at  se  en  Va- 
salkonge, der  havde  at  gjøre.  hvad  man  krævede  af  ham. 
Dette  meget  kildne  Punkt  blev  oven  i  Kjøbet 
endnu  farligere  ved  de  personlige  Forhold.  Vi  have  havt 
et  stærkt  Indtryk  af,  hvilke  Ulemper  Kongens  Mangel 
paa  Karakter  havde  voldt,  medens  Underhandlingen  stod 
paa,  hvorledes  han  i  et  vigtigt  Øjeblik,  da  det  gjaldt 
om  at  vise  Sammenhold  og  Enighed,  havde  saa  omtrent 
sveget  sine  egne  Ministre,  der  skulde  forhandle  med  de 
fremmede  Diplomater.  Og  hvor  uværdigt  var  det  saa 
ikke.  det  ene  Øjebhk  at  love  at  støtte  sine  Ministre  og 
sende  Gørtz  bort.  og  det  næste  Øjeblik  at  gjøre  det 
modsatte!  Hvilken  Ydmygelse  var  det  ikke  for  Land  og 
Rige.  at  dets  Konge  havde  maattet  døje  ret  nærgaaende 
Udtalelser  af  de  russiske  Diplomater,  af  hvilke  Saldern 
uden    videre     »assez    rudement<^-    gav    ham    at    forstaa, 

at  det  Rænkespil,  som  han  lod  finde  Sted.  let  kunde  faa 
meget  sørgelige  Virkninger  for  hans  Stat.  Hvor  uheldigt 
kunde  det  saa  ikke  ogsaa  blive  med  Hensyn  til  frem- 
tidige Forhold,  at  Kongen  gav  sig  saa  paafaldende  Blot- 
telser, og  det  Indtryk,  de  tvende  Diplomater  havde  faaet 
af  ham,  undlode  de  ikke  at  indberette  i  Petersborg. 
»Det  gjør  os  inderlig  ondt.«  skrev  de  til  Panin^^).  »at 
maatte  udtale,  at  Kongens  Letsindighed  og  Ustadighed 
overgaar  enhver  Beskrivelse.  Kongens  Hjærte  og  Sjæl. 
hans  mest  skjulte  Tilbøjeligheder,  og  hvad  der  ligger  til 
Grund  for  hans  Handlinger,  er  af  en  saadan  Natur,  at 
vi  maa  stille  Danmark  et  meget  ulykkeligt  Prognostikon. 
Kongen  har  intet  Hjærte.  der  lader  ham  faa  Lyst  til  at 
gjøre  godt  og  til  at  elske  sine  Medmennesker.  Han  har 
i  Ordets  egentlige  Forstand  ikke  Kjærlighed  til  andet 
end  sin  egen  Person  og  sit  eget  Tarv,  —  og  dette  ser 
han  udelukkende  i  en  Pengebegjærlighed  og  en  Lyst  til 
Vinding,  der  fortjener  at  betegnes  som  smudsig  Penge- 
griskhed. Af  Naturen  er  han  oplagt  til  at  ville  forstille 
sig,  og  han  vænner  sig  fra  Dag  til  Dag  stedse  mere  til 
at  gjøre  det  paa  en  saa  afskylig  Maade,  at  Haarene  maa 
rejse  sig  paa  Hovedet  at  enhver  ærlig  Mand  og  endnu  mere 
paa  hans  ulykkelige  Embedsmænd.  I  sin  Følesløshed  kan 
han  det  ene  Øjeblik  vise  en  Mand  den  største  Venlighed, 
og  skrive  ham  de  elskværdigste  Breve  til,  for  saa  i 
det  næste  at  undertegne  hans  Afsked.  Kongens  Hjærte 
er  svigefuldt,  han  forhærder  sig  imod  at  føle  Medliden- 
hed med  andres  Taarer  og  er  stedse  tilbøjelig  til  at  tro 
det  værste  om  dem.«  Ligesom  for  at  give  dette  Billede 
en  skrækindjagende  Afslutning  sige  de,  at  de  endnu  maa 
tilføje,  at  han  baade  i  sine  Rehgionsmeninger  og  ved 
Ordningen  af  Hærvæsenet  og  Finanserne  stræber  efter  at 
være  en  ulykkelig  Kopi  af  Kongen  af  Preussen.  »Eders 
Excellence. <^  hedder  det  saa.  »kan  da  dømme  om,  hvor 
sørgehg  Danmarks  Tilstand  vil  blive  i  Fremtiden.« 

Man  kan  vanskelig  tænke  sig  et  modbydeligere 
Billede  af  en  ung,  ondskabsfuld  T\Tan  end  det,  de  rus- 
siske Diplomater  her  have  tegnet  af  Kristian  VII.  og 
føjer  man  hertil,  at  de  tillige  skildre  ham  som  letsindig, 
ustadig  og  holdningsløs,  kan  man  næppe  sige  andet,  end 
at  Kejserinden  mindst  af  alt  maatte  kunne  faa  Agtelse 
for  den  Fyrste,  med  hvem  hun  sluttede  en  uopløselig 
Forening.  Intet  kunde  være  utænkeligere,  end  at  hans 
Personlighed  skulde  kunne  virke  til.  at  hun  tog  Hensyn 
til  Ønsker,  han  maatte  have  i  politisk  Henseende.  Og  de 
ulykkelige  Virkninger  af  hans  daarlige  Personlighed  bleve 
endnu  større,  fordi  der  stod  adskilligt  tilbage  at  forhandle 
om  som  Følge  af  den  foreløbige  Mageskiftetraktat,  og 
fordi  Saldern  altsaa  derved  \ilde  faa  Lejlighed  til  endnu 
en  Tid  at  kunne  virke  ved  Hoffet  i  Kjøbenhavn.  Denne 
snu  og  hensynsløse  Statsmand  havde  i  den  Grad  afluret 
Kongen  hans  Skyggesider  og  tillige  saa  tydelig  set,  paa 
hvilken  Maade  han  bedst  kunde  tumle  en  saadan  Ka- 
rakter, at  han  nok  skulde  forstaa  at  gjøre  sig  gjældende. 
saa  tidt  han  fandt  det  heldigt  for  sine  Formaal. 

Fortsatte  usikre  Forhold  i  Regeringskredsene.  —  Salderns 
anmassende  Færd  indtil  Foraaret  1768. 


I 


Sammenligning  med  Vinterhalvaaret  1766 — 1767 
var  det  en  forholdsvis  roligere  Tid,  der  fulgte  efter  i  nogle 
Maaneder.  For  Bernstorffs  Stilling  var  det  vistnok  en 
Styrkelse,  at  han,  naar  han  skulde  miste  Prinsen  af  Hes- 
sen,  da  fik  Rosenkrantz  ind  i  Konseillet  (31.  Maj  1767); 
thi  denne  hørte  nærmest  til  samme  Side  som  han  selv. 
Uden  for  Konseillet  havde  han  en  saare  værdifuld  Støtte 
i  Schimmelmann,  hvis  Rigdom  og  Pengeforstand  netop 
paa  denne  Tid  gav  hans  Mening  en  egen  Vægt  i  Kongens 
Øjne,  og  Schimmelmann  kom  ogsaa  i  Løbet  af  Sommeren 
til  at  gjøre  ham  god  Gavn.  Efier  at  det  nemlig  var 
slaaet  fejl  med  at  faa  Borcke  gjort  til  Finansminister,  ar- 
bejdede St.  Germain  senere  paa  at  faa  en  tysk  Finans- 
jnand.  Præsident  Waitz  i  Hessen,  indkaldt  til  at  overtage 
denne  Stilling;  men  med  Schimmelmanns  Hjælp  fik  Bern- 
storff dette  forpurret^).  Omtrent  samtidig  kom  en  af  hans 
troeste  Tilhængere  ind  i  det  højere  Kollegiepersonale,  da 
nemhg  Schack,  den  tidligere  Statsafsending  i  Stockholm,  i 
Juni  1767  blev  anden  Deputeret  i  Finanserne.  Men  desuagtet 
var  der  en  underfig  Mangel  paa  Tryghedsfølelse  hos  denne 
Kreds   af  Statsmænd,   aabenbart  væsenlig,   fordi  de   ikke 

havde  Gnist  af  Tillid  til  Kongen,  men  vistnok  ogsaa. 
fordi  der  var  en  Mængde  personlig  Kiv  imellem  de  højt 
staaende  Mænd.  Det  lyder  ret  stærkt,  naar  den  nys 
nævnte  Schack  til  en  engelsk  Ven  [betegner  Stillingen 
som  mærket  af  en  Usikkerhed  og  Vaklen,  der  gjør,  at 
man  omtrent  ikke  veed  om  Morgenen,  hvad  der  kan  ske 
om  Aftenen,  og  at  der  med  Undtagelse  af  de  ydre  For- 
holds Ledelse  ikke  er  noget  som  helst  fast.  Bernstorff 
selv  talte  om  det  daværende  Tidspunkt  som  et.  da  en 
samvittighedsfuld  Mand  ikke  kunde  tænke  paa  Ro  og 
Hvile,  og  i  et  andet  samtidigt  Brev  hedder  det.  at  Staten 
er  i  en  Stilling,  hvor  den  er  truet  af  en  Overflod  af 
Laster,  hvis  Virkninger  ville  være  lige  fordærvelige  og 
vanskelige  at  raade  Bod  paa^). 

Imidlertid  havde  Forholdet  imellem  Kongen  og  Dron- 
ningen holdt  sig  paa  det  uhyggelige  Punkt.  \i  kjende. 
Det  hjalp  ikke,  at  hun  i  Foraaret  1767  blev  frugtsommelig. 
Kongen  viste  hende  sin  Kulde  ved  ikke  at  ville  have 
hende  med  paa  en  Rejse,  som  han  i  Sommeren  foretog 
til  Hertugdømmerne,  og  det  var  kun  en  tarvehg  Tilfreds- 
stillelse for  hende,  at  hun,  der  mere  og  mere  i  Holck 
saa  den,  der  skilte  hende  fra  Kongen,  satte  igjennem. 
formodenthg  ved  en  eller  anden  voldsom  Scene,  at  heller 
ikke  han  kom  med  paa  den  Rejse.  Reverdil.  som  med 
Smerte  saa  den  Kulde,  der  herskede  imellem  hende  og 
Kongen,  overtalte  under  Rejsen  denne  til  at  sende  hende 
kjærlige  Breve  2),  og  hun  har  rimeligvis  skjønnet  paa 
denne  uventede  Venlighed ;  men  heldigvis  vidste  hun  ikke. 
at  det  var  Reverdil,  der  affattede  dem ;  Kongen  gad  ikke 
have  anden  Ulejlighed  end  at  renskrive  dem,  naar  de 
ikke  vare  for  lange.  For  øvrigt  synes  Rejsen,  i  det  mindste 
at  slutte  fra  Bernstorffs  Breve,  at  have  været  fri  for  Ex- 
cesser fra  Kongens  Side"^). 

Da  han  om  Efteraaret  vendte  tilbage,  kom  Dron- 
ningen ham    imøde   tre  til    fire   Mil    fra  Byen.    og    hun 

kjørte  sammen  med  ham  til  Hovedstaden.  Alt  tyder  paa, 
at  Forholdet  fra  hendes  Side  kunde  være  blevet  godt, 
naar  han  blot  for  Alvor  havde  kunnet  vise  hende  Ven- 
lighed og  Hensyn.  Men  det  var  ikke  i  Samliv  med  hende, 
at  han  søgte  sin  Glæde.  At  Parforcejagt  nu  kom  stærkt 
i  Gang  igjen  her  ved  Hoffet,  fik  saa  være;  det  var  en 
almindelig  Mode  for  store  Herrer  i  de  Tider,  og  naar  han 
var  ivrig  for  at  faa  franske  Skuespil  i  Gang  igjen.  var 
det  en  Fornøjelse,  ogsaa  Dronningen  kunde  have  godt 
af;  men  Ulykken  var,  at  det,  hvori  han  Maaneder  igjen- 
nem  søgte  sin  Glæde,  var  skandaløse  Udskejelser.  For- 
uden at  Holck  var  med  i  dem,  havde  han  et  Par  ægte 
Kammerater  i  en  engelsk  Jagtjunker  Osborne  og  en 
Lieutenant  Driberg. 

Frederik  V  havde  skjult  sine  Drikkelag;  men  for 
Kristian  VH  og  hans  Svirebrødre  var  det  en  Hoved- 
fornøjelse at  tumle  sig  ved  Nattetid  omkring  i  Kjøben- 
havn  paa  de  værste  Steder.  Han,  der  tidt  havde  talt 
om,  at  han  helst  vilde  være  fri  for  den  kongelige  Vær- 
dighed for  kun  ved  sine  personlige  Egenskaber  at  gjøre 
Lykke,  han  afklædte  sig  grundig  denne  Værdighed  for 
mange  Kjøbenhavneres  Øjne,  men  rigtignok  kun  for  at 
vise,  hvor  dybt  han  kunde  falde.  Et  eget  Krydderi  fik 
dette  Liv  for  ham  ved  den  unægtehg  for  en  Enevolds- 
konge  passende  Fornøjelse  at  slaas  med  Stadens  Nat- 
vægtere. Undertiden  undgik  han  kun  at  faa  Prygl  ved  i 
sidste  ØjebUk  at  frelse  sig  ind  paa  Charlottenborg  eller 
Kristiansborg.  undertiden  kunde  han  og  Vennerne  tri- 
umferende bringe  en  af  Vægternes  Morgenstjerner  hjem 
med  sig  som  Sejrstrofæ.  Man  fortæller  —  det  siges  fra 
meget  forskjellige  Sider °)  — ,  at  engang,  da  Kongen 
bragte  en  saadan  Morgenstjerne  hjem,  traf  han  uheldigvis 
paa  Reverdil,  der  spottende  sagde  til  ham:  »I  Sandhed 
en    smuk  Vej    til  Berømmelse«,    og    at   Kongen    da    var 

bleven  vred  og  havde  sagt:  »Brug  kun  Mund  imod  mig, 
naar  De  vil.  men  gjør  ikke  Nar  ad  mig.« 

Midt  under  dette  vilde  Liv  fandt  han  i  Samfundets 
dybe  Bærme  den  eneste  Kvinde,  som  han  har  næret 
nogen  stærk  Følelse  for,  den  berygtede  Støvletkatrine. 
med  et  finere  Navn  ogsaa  kaldet  Mylady.  fordi  hun  havde 
været  en  engelsk  Diplomats  Maitresse.  Man  fortalte,  at 
hun  var  en  uægte  Datter  af  en  Prins  af  Bevern.  og  at 
Moderen,  da  dette  Forhold  var  ophørt,  var  bleven  gift 
med  en  Støvletskrædder.  Medens  hun  var  Barn.  skal  den 
virkelige  Fader,  hvad  enten  det  var  den  nævnte  Prins 
eller  en  anden  godt  stillet  Mand,  have  sørget  for  hende; 
men  da  der  efter  hans  Død  ikke  var  nogen  til  at  tage 
sig  af  hende,  var  hun  kommen  tilbage  til  Moderen  og 
Stiffaderen*^).  og  under  de  fattige  Forhold  sank  hun  da 
ned  til  at  sælge  sig  til  Lysthavende.  Foruden  at  se  ret 
godt  ud.  var  hun  et  opvakt  Hoved.  der.  da  hun  kom  i 
Forbindelse  med  Kongen,  ved  sit  saftige  Lune  forstod  at 
more  ham  og  at  knytte  ham  til  sig  saa  nøje.  som  det 
overhovedet  lod  sig  gjøre.  Ingen  var  da  ogsaa  ivrigere 
end  hun  i  at  følges  med  ham  paa  Natteturene.  ingen 
havde  større  Glæde  end  hun,  naar  det  gik  løs  med  al- 
skens Spektakler  som  f.  Ex.  med  at  slaa  Møbler  itu  paa 
Knejper  eller  hos  andre  løsagtige  Fruentimmer,  som  hun 
havde  noget  udestaaende  med.  Naturligvis  blev  alt  dette 
vel  bekjendt.  da  kun  alt  for  mange  —  deriblandt  Mænd 
som  Suhm  og  Johan  Biilovv  —  saa  Kongen,  naar  han 
ravende  vendte  tilbage  til  Slottet,  eller  naar  han  var  paa 
Vejen  med  Støvletkatrine  og  Holck  for  at  gjøre  Ustyr, 
og,  hvor  stor  Kjærligheden  til  Kongeslægten  end  var, 
syntes  dette  dog  at  være  for  galt.  Byen  var  opfyldt  med 
Fortællinger  om  disse  Skandaler,  og  om.  hvorledes  Ma- 
troser og  Gadedrenge  haanede  Kongen,  medens  man 
ynkedes  over  den  stakkels  unge  Dronning. 

Samtidig    med    alt   shgt  traadte   det   extravagante    i 

Kongens  Sjælstilstand  frem  i  de  besynderligste  Forlystel- 
ser, som  han  hengav  sig  til  indenfor  Slottets  fire  Vægge, 
hvis  man  ellers  vil  kalde  dem  Forlystelser.  Ikke  alene 
fandt  han.  efter  hvad  Reverdil  fortæller.  Glæde  i  at  lade 
sig  prygle  af  Holck ;  men  han  var  bleven  saa  betaget  ved 
engang  forklædt  at  overvære  en  rædselsesfuld  Henrettelse 
af  en  Soldat,  der  blev  radbrækket,  at  han  fik  Lyst  til 
at  efterUgne  dette  forfærdelige  Skuespil,  og  det  skete  da 
saaledes,  at  han  selv  forestillede  Forbryderen,  som  skulde 
radbrækkes,  medens  en  af  hans  Yndlinge  optraadte  som 
Bøddelen  og  med  en  Rulle  Papir  efterhgnede  Henrettelsen^). 
Afsindigheden  var,  ser  man,  nu  ved  at  ytre  sig  tydeligere 
og  tydeligere  hos  ham,  selv  om  hans  Omgivelser  endnu 
ikke  saa  andet  deri  end  besynderUge  Luner. 

Imidlertid  var  det  ogsaa  gaaet  sørgehg  tilbage  med  hans 
fra  først  af  saa  ringe  Herskerduelighed  og  personlige  Elsk- 
værdighed, og  det  allerede  inden  dette  vilde  Liv  i  Vinteren 
1767 — 1768  ret  kom  i  Gang.  Det  var,  siger  Reverdil  med 
dyb  Smerte,  kommet  saa  vidt,  at  hverken  Hensyn  til  det 
offentlige  Tarv,  Skaansomhed  og  Opmærksomhed  imod  den 
enkelte.  Trangen  til  at  blive  elsket  og  fortjene  det  eller 
engang  blot  Attraaen  efter  Hæder  længere  virkede  paa 
ham,  og  dette  sluttede  sig  til  Træk  af  Nydelse  ved  at  volde 
andre  Smerte  og  til  at  finde  Glæde  i  at  være  rask  ved  at 
være  opfarende,  bydende,  stivnakket  og  egenraadig*^). 
Reverdil  tegner  os  med  andre  Ord  her  et  Billede,  der 
kun  altfor  godt  passer  til  den  uhyggelige  Karakteristik, 
vi  have  set  de  russiske  Diplomater  give  af  ham.  Der 
kan  for  os,  som  nu  læse  om  alt  dette,  ingen  Tvivl  være 
om,  at  ogsaa  disse  Sider  af  hans  Færd  ikke  mindre  end 
hans  forskjellige  Udskejelser  vare  paavirkede  af  hans 
begyndende  Sindssyge,  og  at  der  for  saavidt  maa  dømmes 
skaansomt  om  ham;  men  derfor  vare  Virkningerne  af 
hans  Maade  at  være  paa  lige  fordærvehge. 

Intet  Under  da.   at  hans  Tilbagekomst   fra  Holsten  i 

Efteraaret  1767  gav  Signal  til  Intrigespil  paa  Statens 
højeste  Trin,  samtidig  med  at  han  tumlede  sig  i  et  vildt 
Svireliv.  Den  ene  efter  den  anden  maatte  »gjøre  Springet« , 
men  nu  var  det  ikke  fra  det  antirussiske  og  Bernstorff 
fjendtlige  Parti,  at  Forstyrrelserne  kom. 

Først  vakte  det  Opmærksomhed,  at  Danneskjold  fik 
sin  Afsked  27.  Oktober  1767.  Samme  Dag  Kongen  ved 
Taflet  havde  talt  venlig  med  ham,  sendte  han  ham  nogle 
Timer  efter  hans  Afsked  fra  hans  forskjellige  Stillinger, 
og  om  han  end  lod  ham  beholde  den  høje  Pension 
paa  7000  Rdlr..  som  han  allerede  havde  faaet  af  Fre- 
derik V,  var  Afskedigelsen  dog  ledsaget  af  paafaldende 
Vidnesbyrd  om  Unaade.  Danneskjold  fik  nemlig  Befaling 
til  at  forlade  Kjøbenhavn,  inden  3  Dage  vare  gaaede,  og 
det  blev  paalagt  ham  at  tage  Bolig  enten  i  Aarhus  eller 
paa  hans  tæt  ved  denne  By  hggende  Ejendom  Marselis- 
borg. Det  var  ikke  politiske  Grunde,  som  denne  Af- 
skedigelse skyldtes;  men  Kongen,  der  i  sine  første  Re- 
geringsdage  havde  været  forgabet  i  den  gamle  Statsmand, 
var  senere  bleven  inderlig  kjed  af  ham  og  fandt  ham 
neppe  helt  uden  Grund  vranten  og  kjedsommelig  vidt- 
løftig. Ogsaa  ser  det  stærkt  ud  til.  at  Danneskjold  paa 
det  Tidspunkt,  vi  her  tale  om.  havde  givet  sig  en  slem 
Blottelse  ved  at  tilskrive  Kongen  et  Par  Breve,  ved  hvUke 
han  dels  vilde  vække  hans  Mistanke  om,  at  der  var  Planer 
i  Gjærde  mod  Souveræneteten.  dels  fremsatte  Sigtelser  om 
umaadelige  Underslæb,  som  skulde  have  fundet  Sted  i 
Frederik  V's  Tid.  Skjønt  Danneskjold  intet  Navn  næv- 
nede, var  A.  G.  Moltke  tydelig  nok  en  af  dem,  han  i 
disse  Breve  stærkest  sigtede  til.  og  de  vare  altsaa  et  nyt 
Udslag  af  hans  Had  til  denne  Mand-^).  Intet  kunde  være 
taabeligere  end  disse  Breve,  der  unægtelig  viste,  at  Danne- 
skjold var  ved  at  sætte  sig  fixe  Ideer  i  Hovedet;  men  de 
kunde  godt  bruges  til  at  vække  Kongens  Vrede  imod 
ham  ^").    Disse  Forhold  forstode  hans  Uvenner  at  benytte 

sig  af,  og  iblandt  dem  vistnok  særlig  den  højst  uværdige 
Danneskjold  Laurvig.  Denne  frastødende  Personlighed 
have  vi  tidligere  kun  havt  Lejlighed  til  at  nævne  paa 
Grund  af  hans  Forsøg  paa  at  bortføre  den  unge  Skue- 
spillerinde Jomfru  Rose.  hvad  dengang  havde  havt  til 
Følge,  at  han  var  bleven  idømt  svære  Mulkter  og  forvist 
til  sit  Grevskab  i  Norge  ^"^).  Her  oppe  havde  han  siden 
levet.  Men  uvist  af  hvilken  Grund  faldt  Kristian  VII  paa 
at  kaste  sin  Yndest  paa  ham,  og  allerede  i  Maj  1766 
viste  han  ham  den  Velvilje  at  tillægge  ham  Viceadmirals 
fulde  Gage  af  2000  Rdl.  ^^).  Senere  havde  han  i  Som- 
meren 1767  givet  ham  Lov  til  at  komme  til  Kjøbenhavn 
og  derefter  optaget  ham  i  sit  Svireselskab.  Men  Danne- 
skjold Laurvig  vilde  tilvejrs,  og  dertil  skulde  hans  Fræn- 
des Fald  bane  Vejen.  Denne  nævner  ham  udtrykkehg 
som  Ophavsmanden  til  sin  Afskedigelse.  Under  alle  Om- 
stændigheder høstede  han  Fordelen  af  denne,  thi  som  en 
ganske  uværdig  Efterfølger  af  Danneskjold  blev  han  nu 
stillet  i  Spidsen  for  Marinen,  først  som  Overkrigssekretær, 
senere  i  Juni  1769  som  Intendant. 

Danneskjolds  politiske  Rolle  var  fra  dette  ØjebUk 
udspillet.  Nu,  da  han  traadte  bort,  følte  han  Trang  til 
at  udsone  sig  med  Rernstorff,  der  rigtignok  aldrig  havde 
villet  volde  ham  nogen  Men.  To  Dage  efter  at  han  havde 
faaet  sin  Afsked,  skrev  han  (29.  Oktbr.)  til  Rernstorff,  at 
han  altid  personlig  havde  havt  Højagtelse  for  ham,  og  at 
det  kun  havde  været  politisk  Uoverensstemmelse,  der 
havde  kjølet  dette  Venskab,  men  nu  vilde  han  ikke  rejse 
bort  uden  at  udtale,  at  han  følte  sin  Agtelse  og  Kjærlig- 
hed leve  op  igjen,  efter  at  en  maaske  vel  stærk  Kjærlighed 
til  Fædrelandet  havde  dæmpet  disse  Følelser  for  nogen 
Tid.  Det  Svar,  han  fik  paa  denne  Skrivelse,  var  holdt  i 
en  værdig  Tone,  men  ganske  naturlig  noget  kjøHgt^^). 

Under  det  tilbagetrukne  Liv,  Danneskjold  siden  maatte 
føre  i  Aarhus,  havde  han  ondt  ved  at  bære  den  Unaade 

Og  halve  Forvisning,  der  havde  rammet  ham.  I  et  Brev, 
som  han  snart  efter  skrev  til  Bernstorff,  ret  som  om 
denne  var  hans  fortrohge  Ven,  udtalte  han.  at  det  var 
ham  uudholdeligt  at  leve  i  Aarhus,  hvor  han  ikke  kunde 
faa  den  Lægehjælp,  han  haardt  behøvede,  hvor  det  var 
umuligt  at  faa  sig  en  ordentlig  Samtale  eller  at  faa  en 
Bog  og  lige  saa  umuligt  at  træffe  en  Haandværker,  der 
kunde  hjælpe  ham  ved  hans  Yndlingsfornøjelse,  nemlig 
at  gjøre  fysiske  Experimenter.  Han  vilde  derfor  inderlig 
gjerne  have  IjOv  til  at  vende  tilbage  til  Kjøbenhavn,  og, 
hvis  det  kunde  ske,  vilde  han  love,  aldrig  at  komme  til 
Hoffet  uden  Kongens  udtrykkelige  Befaling,  aldrig  at  vise 
sig  i  store  Selskaber  og  aldrig  at  blande  sig  i  noget;  et 
Afslag  paa  hans  Bøn  vilde  forandre  hans  Forvisning  til 
Dødsstraf^'^).  Men,  hvad  enten  Bernstorff  har  gjort  noget 
for  ham  eller  ikke,  maatte  han  blive  i  Aarhus,  i  Virke- 
ligheden en  haard  Behandling  fra  Kongens  Side  imod  en 
Mand,  der  ikke  i  noget  som  helst  havde  forbrudt  sig  imod 
ham.  Danneskjold  vedblev  da  ogsaa  at  plage  Bernstorff  med 
Breve,  hvori  han  klagede  over  Bagvaskelser  fra  sine  Fjen- 
ders Side  og  paakaldte  hans  Hjælp.  Det  var  Henvendelser, 
som  ganske  naturlig  bragte  Bernstorff  til  at  udtale,  at 
han  takkede  Gud,  fordi  han  var  kommen  i  en  saadan 
Stilling,  at  Mænd,  der  havde  søgt  at  ødelægge  ham  selv, 
nu  brugte  ham  til  deres  Forsvar  ^^).  Men  for  øvrigt  havde 
Danneskjolds  Lyst  til  at  beklage  sig  en  mindre  klædelig 
Tilsætning  ved  den  næsten  krampagtige  Higen,  han  havde 
efter  at  komme  til  Hove  igjen.  Denne  sørgelige  Del  af 
hans  Liv  fik  heldigvis  temmehg  hurtig  Afslutning  ved 
hans  Død  18.  JuU  1770. 

Danneskjolds  Afskedigelse  havde  ikke  havt  det  mindste 
at  gjøre  med  udenlandsk  Paavirkning;  men  det  samme 
kunde  ikke  siges  om  forskjellige  Afskedigelser,  der  fandt 
Sted  i  den  nærmest  følgende  Tid,  og  her  møde  vi  atter 
Salderns  Navn. 

Efter  at  Forhandlingerne  om  Mageskiftet  foreløbig 
vare  afsluttede  i  April  1767,  havde  denne  høstet  sin  Løn 
derfor.  Det  blev  nemlig  erklæret  ham,  at,  saasnart  Trak- 
taten var  ratificeret,  skulde  han  faa  en  aarlig  Pension 
paa  6000  Rdlr.,  og  han  fik  tiUige  Løfte  om,  at  paa  den 
Dag,  da  Mageskiftet  traadte  i  Kraft,  skulde  han  eller  hans 
Arvinger  faa  en  Sum  i  rede  Penge  paa  100000  Rdlr., 
foruden  at  han  i  Tiden  indtil  Mageskiftets  Fuldbyrdelse 
skulde  kunde  trække  paa  et  Beløb  paa  20 — 30000  Rdlr., 
som  han  kunne  raade  over  efter  eget  Tykke  ^^).  Ud  paa 
Sommeren  havde  han  og  Filosofof  besøgt  Kongen  under 
dennes  Ophold  i  Holsten,  og  Tonen  havde  været  meget 
venskabelig.  Efter  at  Saldern  saa  havde  brugt  Badet  i 
Spaa,  vendte  baade  han  og  Filosofof  tilbage  til  Kjøben- 
havn,  netop  i  de  Dage,  i  hvilke  Danneskjold  faldt  i 
Unaade.  Skjønt  de  ingen  Del  havde  havt  i  denne,  var 
det  dem  ikke  ubehagehgt.  at  han  blev  styrtet,  da  de 
.stadig  havde  Mistanke  til  ham  som  Fjende  af  Bernstorff. 
Men  der  var  tiere  tilbage,  som  de  saa  skjævt  til. 

Først  og  fremmest  St.  Germain.  Ikke  alene  saa  de, 
om  end  sikkert  med  megen  Overdrivelse  ^^),  i  ham  en 
farlig  Fjende  af  Rusland :  men  de  tillagde  ham  ogsaa,  og 
det  ikke  helt  uden  Grund,  omfattende  Ønsker  om  en 
Forandring  i  det  danske  Regeringssystem,  Ønsker  nemUg 
om  at  styrte  Konseillet  og  i  Stedet  derfor  at  indføre  en 
Kabinetsregering;  han  vilde,  paastode  de,  kalde  Rantzau 
Aseheberg  ned  fra  Norge  og  i  Forening  med  ham  styre 
Land  og  Rige,  samtidig  med,  at  Kongen  skulde  glædes 
med  at  faa  en  smuk  og  meget  indtagende  Dame,  en  Fru 
Gabel,  til  Maitresse.  Men  et  saadant  Systemskifte  vilde 
de  for  enhver  Pris  hindre,  og  da  Bernstorff  ikke  vilde 
liave  noget  at  gjøre  med  Skridt  imod  St.  Germain,  tog 
de  selv  fat  med  en  Iver,  der  ikke  var  mindre  end  den, 
de  havde  vist  i  Foraaret. 

Inden  de  aabnede  dette  Angreb,  skulde  det  dog  til- 
kjendegives  Kongen,  at  han  havde  at  følge  de  Vink,  der 
kom  til  ham  fra  Ruslands  Side.  Det  Brev,  han  21.  April 
havde  sendt  Katharina  II.  havde  hun  først  besvaret  11. 
September  (g.  St.),  samtidig  med,  at  hun  havde  under- 
tegnet Ratifikationen  af  Traktaten  af  22.  April,  og  Brevet 
blev  netop  nu  overrakt  Kongen  af  Filosofof  den  17.  No- 
vember. Det  indeholdt  en  tydelig  Meddelelse  om,  at 
Kristian  VII  kun  ved  at  overholde  den  tætte,  uafbrudte 
og  varige  Enhed  i  det  politiske  System  med  hende  selv 
vilde  kunne  overtyde  hendes  Efterfølger  om  det  nyttige  i 
det,  som  hun  havde  udført  ved  den  nylig  sluttede  Trak- 
tat, og  hun  føjede  dertil,  at  det  bedste  Vidnesbyrd  om, 
at  han  vilde  følge  det  nødvendige  politiske  System,  vilde 
være,  hvis  han  bevarede  Bernstorff  som  Minister,  thi 
denne  var  en  Mand,  til  hvis  patriotiske  Sind  hun  havde 
fuld  Tillid  1').  Men  hvad  der  i  Kejserindens  Brev  ud- 
taltes i  ret  fine  Vendinger,  kom  omtrent  samtidig  frem  i 
en  bydende  Form  ved  Ytringer  af  Saldern  og  Filosofof 
19.  November  i  et  Møde  imellem  dem  og  det  danske  Kon- 
seil.  For  ikke  at  tale  om,  at  de  i  en  vis  Bramarbasstil 
lod  Kongen  og  hans  Folk  vide,  at  det  var  umuligt,  at 
den  store  Kejserinde  kunde  gjøre  mere  for  Danmarks 
Tarv,  end  hun  her  havde  gjort,  kastede  de  ogsaa  et  Blik 
ind  i  Fremtiden,  og  med  en  ejendommehg  Fremhævelse 
af,  at  Kejserinden  havde  et  skarpt  Syn.  meddelte  de.  at 
hun  vilde  rette  sit  Blik  paa  Kongen  af  Danmark,  hun 
vilde  hver  Dag.  indtil  Mageskiftet  kunde  fuldbyrdes,  holde 
Øje  med,  hvorvidt  han  opførte  sig  som  en  paalidehg 
Forbundsfælle,  og.  hvorvidt  hun  kunde  stole  paa  de 
Løfter,  som  han  saa  tidt  havde  givet  baade  hende  og 
hendes  Ministre.  Ogsaa  Storfyrst  Poul,  fremhævede  de, 
vilde,  saa  ung  han  var,  følge  den  danske  Konges  System 
og  hans  Riges  Tilstand  med  opmærksomt  Øje.  Enhver, 
der  nu  læser  dette,  vil  være   ganske  klar  paa,   at  man  i 

Petersborg  krævede  blind  Lydighed  fra  Danmark-Norges 
Side,  og  man  har  derfor  ondt  ved  at  tænke  sig  andet. 
end  at  Bernstorff,  hvor  levende  en  Opfattelse  han  end 
havde  af,  at  det  danske  og  det  rnssiske  System  faldt 
sammen,  og  hvor  glad  han  end  var  over  den  nylig  af- 
sluttede Traktat,  dog  har  maattet  føle  sig  pinlig  berørt 
ved  den  utilslørede,  næsten  kyniske  Maade,  hvorpaa  Kejser- 
indens Krav  paa  at  have  Tilsyn  med  Danmark-Norges 
Politik  her  forkyndtes  ^^). 

Men  for  øvrigt  var  det  ikke  paa  ham.  at  disse  Ud- 
talelser vare  møntede,  de  gjaldt  selvfølgelig  Kongen,  det 
var  ham.  der  skulde  skræmmes.  I  god  Overensstemmelse 
hermed  stræbte  særlig  Saldern  i  de  følgende  Maaneder 
at  blande  sig  i  Forholdene  ved  Hoffet  og  i  Regerings- 
kredsene herhjemme.  Vistnok  havde  han  og  Filosofof 
ved  Udvexlingen  af  Ratifikationerne  i  harmfulde  Udtryk 
nedlagt  Indsigelser  imod  Rygter,  som  de  paastode.  vare 
udspredte  af  Kejserindens  og  Kongens  frække  Mod- 
standere om,  at  de  vilde  spille  Herrer  ved  det  danske 
Hof;  men  det  var  ikke  let  muligt  stærkere  at  slaa  sig 
selv  paa  Munden,  end  Saldern  gjorde  det  ved  sin  Færd 
i  den  følgende  Tid.  Han  forstod  at  bruge  forskjellige 
Midler.  Snart  var  han  brutalt  buldrende  og  talte,  som 
han  selv  ytrede  til  en  anden  Diplomat  i  Kjøbenhavn.  med 
Stokken  i  Haanden,  snart  forstod  han  at  indsmigre  sig. 
Vi  kjende  den  forfærdelige  Dom,  som  han  og  Filosofof 
for  ikke  længe  siden  havde  udtalt  om  Kristian  VH;  men 
dette  hindrede  ham  ikke  i  at  lægge  an  paa  at  vinde 
Kongens  Venskab,  naar  han  mente  at  kunne  udrette 
noget  ad  den  Vej,  og,  hvor  utroligt  det  end  lyder,  efter 
hvad  vi  hidtil  have  set  af  hans  Maade  at  være  paa. 
det  lykkedes  ham  virkelig.  Han  var  nemUg  ikke  blot 
en  snedig  Politiker,  men  tillige  en  livhg  Selskabsmand, 
der  førte  et  drastisk  Sprog,  og.  saadan  som  Kristian  VH 
endnu  var,  kunde   der  være  det,   som   morede   ham  ved 

Samtaler  med  Saldern.  Nok  er  det,  at  man  ved  det 
danske  Hof  kom  til  at  opleve  at  se  Kongen,  samtidig 
med  at  han  levede  det  vilde  Svireliv,  vi  ovenfor  have 
omtalt,  tillige  have  ondt  ved  at  undvære  Salderns  Sel- 
skab, ganske  som  han  for  ikke  længe  siden  havde 
havt  Forkjærlighed  for  at  samtale  med  hans  Antipode 
Borcke.  Saldern  havde  endogsaa  uhindret  Adgang  til  at 
tale  i  Enrum  med  ham^^).  »Alle  ved  Hoffet-,  fortæller 
den  svenske  Statsafsending^").  »og  ligeledes  Ministrene 
have  derfor  den  største  Ærbødighed  for  ham«. 

Men  foruden  at  Saldern  saaledes  satte  sig  fast  i 
Kongens  Venskab,  stillede  han  sig  tillige  i  Forbindelse 
med  dennes  Svirebrødre,  som  han  betegnede  med  Navnet 
»de  smaa  Favoriter<,  Holck,  Speriing  og  Danneskjold- 
Laurvig.  Hvor  dybt  han  end  sikkert  ringeagtede  dem. 
vragede  han  dog  ikke  den  Hjælp,  de  kunde  yde  ham, 
og  støttet  af  dem,  gik  han  da  løs  paa  St.  Germain  og  — 
tillige  paa  Reverdil.  Læser  man  dennes  Memoirer,  faar 
man  et  tydeligt  Indtryk  af,  at  han  satte  Bernstorft'  meget 
højt  som  Menneske,  og  i  det  mindste  tildels  ogsaa  som 
Statsmand.  Ganske  særUg  var  han  overtydet  om  Rigtig- 
heden af  Bernstorffs  Politik  i  Mageskiftesagen,  og  der 
var  derfor  fra  den  Side  set  ikke  den  fjærneste  Grund  for 
de  russiske  Diplomater  til  at  ville  ham  til  Livs.  Men 
ganske  vist  var  det  en  almindehg  Opfattelse,  der  ogsaa 
holdt  sig  bagefter,  at  der  var  en  vis  Forbindelse  imellem 
Reverdil  og  St.  Germain,  og  unægtelig  var  Forholdet 
mellem  disse  to  Mænd  venskabehgt^^).  Blandt  andet 
mødtes  deres  Synsmaader  paa  et  Punkt,  der  havde  Be- 
tydning, nemhg  hvad  Bondestanden  angik.  St.  Germain 
var  ved  sine  Overvejelser  over,  hvorledes  der  kunde 
skabes  den  bedste  Hær  for  Danmark,  kommen  til  den 
Overbevisning,  at  der  maatte  arbejdes  henimod  at  faa 
en  national  Udskrivning  efter  Folketallet,  og  at  Stavns- 
baandet  derfor  burde  hæves;   men   dette  var  netop  det 

samme,  som  Reverdil  ønskede  af  humane  og  national- 
økonomiske Grunde,  selv  om  han  ikke  for  at  naa  dette 
Maal  vilde  bruge  Ugnende  Midler  som  St.  Germain  -^*). 
Samtidig  med.  at  de  altsaa  ret  naturlig  for  det  store 
Godsejerparti  og  dettes  Venner  i  det  høje  Bureaukrati 
kom  til  at  staa  som  et  Par  farhge  Modstandere,  opfattede 
de  russiske  Diplomater  dem  som  arbejdende  ogsaa  for 
andre  fælles  Formaal.  og  den  Tillid.  Kongen  i  flere 
Henseender  viste  Reverdil,  gjorde,  at  Russerne  i  ham 
saa  en  farlig  Mand:  ja.  de  opfattede  ham  endog  som 
den.  der  sammen  med  St.  Germain  og  Rantzau  vilde 
styi'e  Staten  despotisk!  Nu  traf  det  sig  tilhge  saa.  at 
Reverdil  havde  lagt  sig  ud  med  Holck,  der  ikke  kunde 
være  i  Tvivl  om.  at  den  alvorlige  Sveitzer  brød  Staven 
over  den  Maade,  hvorpaa  han  var  Kammerat  med  Kon- 
gen, og  naturUgvis  forøgede  dette  Faren  for  ham.  naar 
Russerne  vilde  have  ham  styrtet. 

Det  hos  Kristian  den  VH  i  dette  Aar  flere  Gange  fore- 
kommende Træk.  at  han  lod  sin  Unaades  Slag  følge 
hurtig,  efter  at  han  havde  vist  den,  som  Slaget  rammede. 
Venlighed  eller  Tillid,  møde  vi  ogsaa  her.  Der  var  netop 
i  Efteraaret  1767,  hvad  vi  senere  komme  tilbage  til,  ble- 
vet nedsat  en  Landvæsenskommission  til  at  overveje 
Bøndernes  Kaar,  og  i  den  havde  Reverdil  faaet  Sæde. 
Det  første  Møde  i  denne  Kommission  blev  holdt  12te 
November,  og  Reverdil  syntes  derfor  nu  at  være  lige  ved 
at  kunne  faa  Indflydelse  i  en  stor  og  vigtig  Sag;  men 
faa  Dage  efter  kom  Holck  til  ham  og  meddelte  ham  med 
mange  hykkelske  Beklagelser,  at  Omstændighederne  havde 
nødt  Kongen  til  at  afskedige  ham;  det  skete  nu,  da 
ellers  den  russiske  Minister  vilde  have  krævet  det.^'-*) 
Netop  samme  Dag  havde  Kongen  overvældet  Reverdil 
med  Udtalelser  af  det  stærkeste  Venskab.  Ved  hvilke 
Midler  det  lykkedes  Holck  og  Russerne  at  faa  Kongen 
ophidset  imod  Reverdil,   kan  man  ikke  vide  med  Sikker- 

hed,  thi  hvad  denne  selv  anfører,  er  efter  sin  Natur  kun 
Formodninger:  men  højst  sandsynHg  har  han  Ret.  naar 
han  fortæller,  at  Holck  som  det  kraftigste  Middel  greb 
til  at  forsikre  Kristian  VII,  'at  Reverdil  gjaldt  for  at 
beherske  ham  og  for  at  være  lige  saa  vittig  som  han. 
saaledes  at  hans  bedste  Indfald  bleve  tillagte  Reverdil^  I 
det  mindste  gaves  der  intet  bedre  Middel  til  at  ophidse 
Kongen  imod  en  anden,  end  naar  man  kunde  meddele 
ham,  at  Rygtet  fortalte  om  sligt.  Han  kunde  ikke  tænke 
sig  noget  mere  krænkende  end  at  gjælde  for  at  blive 
stillet  i  Skygge  af  en  af  sine  Omgivelser. 

Idet  Holck  meddelte  Reverdil  hans  Afskedigelse,  til- 
føjede han,  at  han  vilde  faa  en  Aarpenge,  og  at  det 
skulde  staa  ham  frit  for  enten  at  blive  i  Kongens  Stater, 
eller  at  rejse  bort.  Men  dette  forandredes  hurtig.  To 
Dage  efter  fik  han  skriftlig  Refahng  til  at  være  ude  af 
Kjøbenhavn  inden  24  Timer,  og  der  udbetaltes  ham. 
hvad  han  for  øvrigt  selv  helst  vilde  have,  i  Stedet  for 
Aarpenge  en  Sum  paa  10.000  Rdl.  Derpaa  forlod  han 
strax  Landet  Søndag  d.  22.  November  for  at  tage  BoUg 
i  sit  Fædreland.  Naar  Bernstorff  kort  efter  i  et  meget 
venhgt  Brev--^)  skrev  til  ham.  at  han  vilde  savne  ham. 
baade  for  Kongens  Tjenestes  og  for  tusend  retskafne 
Menneskers  Skyld,  var  det  med  Rette.  En  smuk  Gjer- 
ning  var  afbrudt.  Han  havde  ærlig  stræbt  at  være 
Kongens  gode  Aand.  og  han  kunde  med  Grund  sige,  at 
denne  havde  været  Gjenstand  for  hans  Omsorg.  Men 
aabenbart  var  det  i  de  Aar,  han  havde  havt  med  Kon- 
gen at  gjøre,  gaaet  tilbage  med  hans  Haab  om  at  kunne 
faa  nogen  Alvor  i  Kristian  VII  som  Personlighed,  og  der 
kunde  umulig  være  Tale  om  at  føle  sig  knyttet  til  denne 
med  dybere  Baand:  ja,  det  var  tilsidst  gaaet  op  for  ham, 
at  de  Besynderligheder  hos  Kristian  VII,  som  fra  først 
af  havde  ængstet  ham,  og  det  stedse  dybere  Fald,  der 
kunde   iagttages    hos    Kongen,    bundede    i    Sindssyge.^*) 

Og  dog.  hvis  han  var  bleven  i  sin  StiUing.  vilde  han  stedse 
have  givet  sine  Raad  som  samvittighedsfuld  Mand.  og  han 
vilde  have  bragt  den  Indflydelse,  han  kunde  faa,  til  at 
fremme  en  skjøn  og  stor  Samfundsgjerning.  Dette  var 
nu  afskaaret. 

Maaske  kom  Stødet  ikke  helt  uventet  for  Reverdil; 
men  det  voldte  ham  Smerte  og  føltes  som  en  alvorhg 
Krænkelse,  der  ikke  mildnedes  ved  den  Medlidenhed 
med  Kongen,  som  Opfattelsen  af  ham  som  sindssyg 
kunde  fremkalde.  Naar  han  selv  fortæller^^),  at  han  var 
fuldkonnnen  rohg  i  sit  Sind,  da  han  nu  saa  Enden  paa 
mange  Plager  og  Bekymringer,  husker  han  fejl.  Det  kan 
have  været  Tilfældet  det  første  Øjeblik,  da  han  tog  sig 
stærkt  sammen,  og  i  den  Stemning  tilskrev  han  ogsaa 
Kongen  et  Brev,  hvori  han  ikke  alene  takkede  ham  for 
hans  tidhgere  Godhed,  men  ogsaa  for  de  Beviser  paa 
Velvilje,  som  han  havde  føjet  til  hans  Afskedigelse^^). 
Men  denne  filosofiske  Ro  formaaede  han  ikke  at  bevare. 
I  det  mindste  var  det  en  betydelig  Bitterhed,  han  kort 
efter  sit  Fald  gav  Luft  i  et  Brev,  han  tilsendte  Kongen, 
og  hvori  han  skarpt  klagede  over  at  være  bleven  jaget 
bort.  Kongen  blev  saa  opbragt  derover,  at  han  ved  sin 
Kabinetssekretær,  A.  Schumacher  (2.  Januar  1768),  lod 
ham  vide,  at  han  med  Harme  afviste  Sigtelsen  for  at 
have  jaget  ham  bort,  da  han  samtidig  med  Afskedigelsen 
havde  givet  ham  tydelige  Beviser  paa  sin  kongelige 
Godhed,  og  at  han.  da  han  saa  ham  være  i  saa  slet 
Humør,  fritog  ham  for  den  Ulejlighed  at  give  ham  Raad, 
der  maatte  gjælde  for  at  være  dikterede  af  Uvilje  og  Had, 
og  for  en  Brevvexling,  som,  langt  fra  at  være  ham  selv 
til  Glæde,  kun  kunde  bringe  ham  til  at  opgive  de  gun- 
stige Følelser,  han  hidtil  havde  næret  for  hara^^).  Med 
dette  skarpe  Sammenstød  var  det  forbi  med  Brevvexlin- 
gen  imellem  Kongen  og  Reverdil ;  Forholdet  skulde  først 

knyttes  igjen  imellem  dem  fire  Aar  senere,  da  Kongen 
var  et  fuldstændigt  Vrag. 

Reverdils  Fald  var  Indledningen  til  St.  Germains,  og 
særlig  hvad  demie  angik,  kastede  Saldern  sig  personlig 
i  Bresehen,  idet  han  blandt  andet  forstod  at  faa 
Kongen  til  at  se.  at  St.  Germain  aldeles  ødelagde  Statens 
Hærvæsen,  og  at  han  enten  »maatte  have  mistet  sin  For- 
stand eller  være  en  Forræder« ^^).  Den  22.  November, 
samme  Dag  Reverdil  rejste,  fik  St.  Germain  et  Brev  fra 
Kongen,  der  meddelte  ham  hans  Afskedigelse  fra  Styrel- 
sen af  Krigsvæsenet;  men  Tonen  var  meget  venlig,  og 
Kongen  tilføjede,  at  han  med  den  største  Tillid  atter  vilde 
stille  ham  i  Spidsen  for  Hæren,  naar  det  gjaldt  om  at 
føre  den  mod  Fjenden'^^).  St.  Germain  svarede  i  et 
overordentlig  varmt  skrevet  Brev,  hvori  han  blandt  andet 
ndtalte.  at  Kongen  havde  vist  ham  en  Velgjerning  ved 
hans  Afskedigelse  og  forekommet  hans  eget  Ønske  om 
at  slippe  for  Styrelsen  af  Krigsvæsenet:  Kongen  vidste, 
at  det  kun  havde  været  ineget  ngjerne.  at  han  havde 
overtaget  den.  For  sig  selv  forlangte  han  intet:  men 
han  anbefalede  varmt  sine  Kolleger  i  Direktoriet.  især 
General  Giihler  til  Kongens  Velvilje^").  Dette  saa  over- 
maade  smukt  ud:  men  mindre  passende  var  det,  at  han 
samme  Dag  tilskrev  Bernstorff  et  grovt  Brev.  hvori  han 
lod  ham  vide,  at  han  skyldte  ham  alle  de  Ubehagelig- 
heder, han  havde  maattet  døje  under  sin  Embedsvirk- 
somhed^i). 

Denne  St.  Germains  Afskedigelse  vedrørte  imidlertid 
blot  Styrelsen  af  Krigsvæsenet:  han  vedblev  derimod  at 
indtage  Stillingen  som  Feltmarskal,  og  det  var  da  ej  heller 
Kongens  Mening,  at  han  skulde  forlade  Landet;  men 
nogle  uforsigtige  Ytringer  af  ham  og  maaske  fortsatte 
Anstrængelser  fra  russisk  Side  bragte  Kongen  til  kort 
efter  ved   en  ret   ubehagehg  Skrivelse  at  lade  ham  vide. 

at  han  gjorde  bedst  i  at  rejse  bort,  hvad  han  da  ogsaa 
gjorde  strax^^).  Men  selv  efter  at  han  havde  forladt  Lan- 
det, vedblev  han  at  trække  sin  fulde  Gage  som  Feltmar- 
skal. 14.000  Rdl..  og  som  Vederlag  for  Hesterationer 
432  Rdlr.  om  Aaret-^''').  Et  Forsøg,  der  det  følgende  Aar 
skete  paa  at  skille  ham.  i  det  mindste  ved  en  Del  af 
Gagen,  og  hvori  hans  Fjende  Saldern  ikke  usandsynlig 
havde  Del,  blev  afværget  af  Bernstorffs^). 

St.  Germain  trak  ganske  naturlig  Rantzau  Aseheberg 
med  i  sit  Fald,  thi  var  der  nogen,  der  gjaldt  for  anti- 
russisk.  var  det  ham,  og  vi  have  set.  hvilken  Minister- 
stilling Saldern  og  Filosofof  mente,  at  St.  Germain  til- 
tænkte ham.  Selv  om  han  som  kommanderende  General 
i  Kristiania  var  langt  borte  fra  Kongen  og  Kjøbenhavn, 
troede  Russerne  dog.  at  han  kunde  blive  farlig,  og  den 
18de  December  1767  blev  han  afskediget,  og  det  paa  en 
saa  unaadig  Maade.  at  han  tik  Ordre  til  fra  Kristiania 
umiddelbart  at  begive  sig  til  Holsten,  hvor  han  maatte 
sidde  som  Regimentskommandør  i  Gliickstadt.  Desuden 
blev  det  forbudt  ham,  uden  særlig  Tilladelse  at  vise  sig, 
hvor  Hoffet  opholdt  sig :  i  den  Grad  holdt  Russerne  ham 
for  farlig.  Det  var,  som  vi  siden  skulle  se.  et  haardt 
Slag  for  ham,  men  rigtignok  ikke.  fordi  han  savnede 
Kristiania,  hvor  han  havde  kjedet  sig  umaadelig.  Han 
havde,  skrev  han  imder  sit  Ophold  i  denne  By  i  et  Brev. 
havt  Lyst  til  at  hænge  sig,  hvis  der  i  dette  Fandens 
Land  havde  været  et  Træ,  der  var  stærkt  nok  til  at 
bære  hans  store  Krop.  Efter  hvad  han  videre  fortæller, 
tog  han  da  ogsaa  sin  Afsked  fra  den  fornøjelige  Side  og 
fejrede  den  med  lystige  Gilder,  hvor  han  drak  mange 
Pokaler  »å  la  santé  de  gamle  Norge '.3'').  .Alen  Nord- 
mændene havde  ikke  Lyst  til  at  tage  ham  fra  nogen 
fornøjelig  Side.  i  den  Grad  havde  han  stødt  dem  fra  sig. 
De  tleste.  hedder  det  i  en  samtidig  Optegnelse  fra  Kri- 
stiania, glædede  sig  inderUg  over  hans  Bortrejse,  og  han 

skal  endog  have  faaet  en  Ladning  Sten  efter  sig,  da  han 
rejste  fra  Kristiania^''). 

Foruden  at  det  havde  været  de  russiske  Diplomater 
af  Vigtighed  at  faa  disse  Mænd  af  Vejen,  saa  de  skjævt 
til,  at  den  preussiske  Diplomat  Borcke  endnu  var  paa 
sin  Plads  i  Kjøbenhavn,  da  de  kom  tilbage  dertil. 
Bernstorff  var  ganske  enig  med  dem  deri,  saa  meget 
mere  som  han  ogsaa  i  dette  Efteraar  havde  ment  at  være 
Gjenstand  for  Rænker  fra  Preusserens  Side.  Borcke 
selv  havde  en  Følelse  af  det  uholdbare  i  sin  StilUng 
under  disse  Forhold,  og  da  han  ikke  havde  Lyst  til  atter 
at  staa  overfor  Saldern  i  Kjøbenhavn.  havde  han  i  Slut- 
ningen af  September  fornyet  sit  Andragende  fra  Foraaret 
til  Frederik  II  om  at  maatte  blive  kaldt  tilbage:  men 
skjønt  denne  aldeles  ikke  havde  fundet  Behag  i  hans 
Færd  i  Kjøbenhavn.  forhastede  han  sig  slet  ikke  med  at 
kalde  ham  hjem.  selv  ikke  efter  at  Katharina  II  havde 
opfordret  ham  dertil.  Nok  er  det.  at  Borcke  endnu  var 
paa  sin  Plads,  da  Saldern  i  Efteraaret  1767  vendte  til- 
bage til  Kjøbenhavn.  og  at  han  foreløbig  vedblev  at 
blive  hei\  Sligt  var  ærgerUgt  at  se  paa,  og  efter 
Bernstorffs  Opfordring  skrev  de  russiske  Diplomater  til 
deres  Kollega  i  Berhn^^).  for  at  han  skulde  lægge  Tryk 
paa,  at  Borcke  kom  hjem.  Dette  skete  da  endelig  noget 
ind  i  det  følgende  Aar.  Den  26.  Februar  1768  havde 
han  sin  Afskedsaudiens  hos  Kristian  VII,  der  samme 
Dag  ogsaa  gav  hans  Efterfølger  den  første  Audiens^*^). 

Intet  kan  let  overgaa  den  Sejrsglæde,  med  hvilken 
Saldern  og  Filosofof  skrev  hjem  til  Kejserinden  og  Panin 
om  de  Fordele,  de  havde  vundet  i  de  sidste  Maaneder 
af  1767.  især  om  St.  Germains  Fald.  De  udmalede, 
hvorledes  Folk  jublede  over  at  være  blevne  befriede  for 
Marskallens  Tyranni,  og  hvorledes  man  velsignede  dem 
for,  hvad  de  havde  udrettet;  Kjøbmændene  paa  Børsen, 
fortælle  de,  havde  i  deres  Glæde  over  Budskabet  om  St. 

Germains  Afskedigelse  strax  skudt  en  Pengesum  sammen, 
som  de  havde  tilsendt  Fattigvæsenet^^).  Hvor  meget  de 
end  holdt  af  at  prale  med,  hvad  de  fik  udført,  er  det 
sandsynligt,  at  der  var  noget  sandt  heri;  thi  St.  Germain 
var  vitterhg  forhadt,  og  det  var  aabenbart  som  et  Udtryk  af 
denne  Stemning,  at  nogle  Gadedrenge,  da  han  paa  sin 
Rejse  ud  af  Landet  kom  igjennem  Rendsborg,  kastede 
Sten  eller  Jordklumper  efter  hans  Vogn*"). 

Samtidig  med  at  Saldern  og  Filosofof  i  Kjøbenhavn 
vilde  vise,  at  det  var  farligt  at  udsætte  sig  for  deres 
Kejserindes  og  deres  egen  Vrede,  vilde  de  ogsaa  gjøre 
det  klart,  at  hun  forstod  at  skjønne  paa  dem.  der  førte 
Ordet  for  en  Politik,  som  passede  til  hendes  egen.  De 
opfordrede  derfor  Kongen  til  at  belønne  de  tre  Ministre, 
der  havde  sluttet  den  foreløbige  Mageskiftetraktat  med 
dem,  nemlig  Bernstorff.  Thott  og  Reventlow,  ved  at  op- 
tage dem  i  Lensgrevestanden,  og  dette  skete  da  ogsaa. 
I  et  højtideligt  Møde  (14  December),  som  Saldern  og 
Filosofof  overværede,  meddelte  Kongen  de  tre  Ministre 
denne  Naadesbevisning  i  en  vel  formet  fransk  Tale. 
hvori  han  ikke  glemte  at  fremhæve,  £it  denne  Naade 
blev  dem  til  Del  efter  den  russiske  Kejserindes  Anbefa- 
ling^^). Det  føjede  sig  som  et  passende  Tillæg  hertil, 
at.  da  de  traadte  ud  af  Audienssalen,  forkyndte  Saldern 
offenthg  de  fremmede  Diplomater,  der  vare  forsamlede 
i  Forværelset,  hvad  der  var  sket*^).  Det  skulde  ikke 
være  skjult,  hvem  denne  Ophøjelse  skyldtes.  I  Aaret 
1750  var  fire  Statsmænd  blevne  gjorte  til  Lensgrever  her 
hjemme  i  Anledning  af  diplomatiske  Forhandlinger,  nem- 
lig Schulin,  Berckentin,  Holstein  og  Moltke;  men  da  var 
det  for  en  Virksomhed,  der  var  gaaet  imod  den  russiske 
Politik.  Disse  to  Greveudnævnelser  danne,  som  man 
ser,  altsaa  baade  en  Parallel  og  en  Modsætning  til  hui- 
anden'^^). 

Foruden  at   den  russiske  Regering  havde  ønsket,  at 

Bernstorff  og  hans  Kolleger  skulde  være  Grever,  havde 
den  ogsaa  gjerne  set,  at  en  særlig  Paaskjønnelse  blev 
den  Mand  til  Del,  der  i  den  seneste  Tid  næst  Bernstorff 
havde  havt  mest  Fortjeneste  af  Underhandlingen,  nemlig 
Afsendingen  i  Petersborg.  Asseburg.  Den  udtalte  Ønsket 
om,  at  han  maatte  faa  en  Ambassadørs  høje  Bang,  et 
Ønske,  der  for  øvrigt  ganske  faldt  sammen  med  Bern- 
storffs egne  Tanker,  og  Udnævnelsen  blev  ogsaa  mældt 
Asseburg:  men  da  den  Sag  foreløbig  var  endt.  som  han 
saa  ivrig  havde  arbejdet  for.  vilde  han  trække  sig  til- 
bage fra  Diplomatgjerningen  i  Busland.  og  han  gjorde 
derfor  ingen  Brug  af  Udnævnelsen,  inden  han  5.  Februar 
1768  forlod  Busland.  Han  gik  da  af  med  en  Pension 
paa  4000  Bdlr.-*^). 

Omtrent  samtidig  med.  at  de  tre  Ministre  bleve 
gjorte  til  Grever,  fandt  der  en  anden  Udnævnelse  Sted. 
der,  hvad  enten  Busserne  havde  havt  Del  i  den  eller 
ikke,  gjorde  dem  stor  Glæde.  Holck  blev  nemlig  Hof- 
marskal 22.  December  1767.  De  saa  i  ham  en 
Tilhænger  og  en  ivrig  Talsmand  for  Mageskiftesagen, 
og  efter  at  han  havde  gjort  dem  god  Tjeneste  ved  at 
virke  til  Beverdils  og  St.  Germains  Fald,  ventede  de  sig 
Gavn  af  liam  ogsaa  i  Fremtiden.  Saaledes  kunde  denne 
Hofmand,  hvis  Hovedsyssel  hidtil  havde  været  at  gjøre 
Kongen  Selskab  ved  hans  Forlystelser  af  den  forskjel- 
ligste  Slags,  ogsaa  komme  til  at  føle  sig  som  en  Person- 
lighed af  politisk  Vigtighed.  Vare  Busserne  tilfredse  med 
deres  Forhold  til  ham.  havde  han  paa  sin  Side  sikkert 
ogsaa  Grund  til  at  sætte  Pris  paa  Salderns  Venskab  og 
Tillid,  thi  efter  at  denne  mere  og  mere  havde  forstaaet 
at  vinde  Indflydelse  over  Kongen,  kunde  det  være  godt 
at  have  et  Bygstød  i  ham.  Det  var  nemlig  Saldern  ikke 
tilstrækkehgt  at  have  faaet  Buslands  formentlige  Fjender 
af  Vejen,  han  vilde  vedvarende  bruge  sin  Stilling  til  paa 
hensynsløs,   brutal   Maade   at   skaffe   dem  bort,   som  han 

af  eii  eller  anden  Grund  vilde  styrte  eller  ydmyge,  og 
han  holdt  sig  her  ikke  til  Embedskredsen  alene,  han 
blandede  sig  ogsaa  i  Hofforholdene,  og  det  skulde  vise 
sig,  at  end  ikke  Dronningen  var  sikret  imod  at  føle 
Virkningen  af  hans  Uforskammethed. 

Netop  Forholdene  ved  Hoffet  optog  paa  denne  Tid 
stærkt  Folks  Opmærksomhed,  især  for  saa  vidt  Kongens 
og  Dronningens  gjensidige  Stilling  angik.  Det  var  paa 
selve  den  Tid,  da  Karohne  Mathilde  stærkt  nærmede  sig 
sin  Nedkomst  for  at  bringe  sin  første  fødte  til  Verden, 
at  Kristian  VH  drev  sin  Ligegyldighed  for  hende  saa 
vidt.  at  han  levede  i  det  vildeste  Svireliv  med  Støvlet- 
katrine.  Man  kan  tænke  sig.  hvorledes  Dronningen 
græmmede  sig,  hvilken  Bitterhed  hun  følte  imod  dem. 
som  hun  mente,  forførte  Kongen  til  sligt,  særlig  imod 
Holck,  hvem  hun  holdt  for  Hovedmanden,  og  hvorledes 
hun  end  mere  æggedes  til  at  nære  shge  Følelser  af  Fru 
Flessen.  der  stedse  i  højere  Grad  end  nogen  anden  nød 
hendes  fulde  Tilhd.  Man  ser  da  ogsaa  denne  netop  nu 
skrive  til  Bernstorff  om  hende :  »Hendes  Sind  er  alt  for  godt 
og  fint  til  ikke  at  blive  smærtelig  berørt  af  den  Mangel 
paa  Ømhed  og  Høflighed,  hvormed  hun  bliver  behandlet. 
Gud  staa  os  bi  og  bevare  denne  indtagende  Dronning 
for  os«"*^). 

Uvæsenet  med  Støvletkatrine  naaede  tilsidst  en 
Højde,  som  maatte  ængste  enhver,  der  havde  Følelse  af 
det  vigtige  i  at  undgaa  en  offentlig  Skandale.  I  Novem- 
ber 1767  havde  man  en  Aften  kunnet  se  hende  brede 
sig  i  en  Loge  i  Hoftheatret  ovenover  Hofdamernes  og 
ligeoverfor  Dronningen^^) ;  og  mere  og  mere  svirrede  det 
med  Fortællinger  om  hendes  og  Kongens  nære  Forhold, 
som  f.  Ex.  at  Kongen  spiste  til  Aften  med  hende  i  en 
af  de  store  Sale  paa  Slottet  og  lod  servere  for  hende  af 
sine  Pager,  ja  at  han  lovede  hende,  at  hun  skulde  blive 
erklæret  for  kongeUg  Maitresse  med  Titel  af  Grevinde'*'). 

Særlig  begyndte  Folk  at  blive  bange  for.  at  dette  sidste 
skulde  ske.  og  Mænd  af  Indflydelse,  iblandt  dem  fremfor 
alle  Schimmelmann.  begyndte  da  at  bearbejde  Kongen 
for  at  faa  ham  til  at  sende  hende  bort,  idet  de  aaben- 
bart  skræmmede  ham  med,  at  han  ellers  vilde  vække  en 
ahfor  stor  Forbitrelse  imod  sig.  Det  lykkedes  da  virkelig 
ogsaa  i  de  første  Dage  af  Januar  1768  at  faa  hende  bort. 
Hun  blev  ført  til  Holsten  og  havde  i  nogen  Tid  Bolig  i 
en  offentlig  Tvangsanstalt  i  Hamburg:  men  hun  blev  dog 
ingenlunde  helt  forskudt.  Idetmindste  lod  Kongen  hende 
fra  Juni  Maaned  1768  aariig  faa  en  Pension  paa  500"*) 
Rdl.,  og  liun  blev  samtidig  hermed  flyttet  til  Neumiin- 
ster;  2  Aar  senere  fik  him  sin  personlige  Frihed'*^), 
og  hun  ægtede  da  en  Advokat  Maes.  Hendes  Skjæbne 
vedrører  os  fra  nu  af  ikke  mere:  men  dog  maa  det 
mærkes,  at  Kongen  aldrig  helt  glemte  hende,  og  at 
Statsmændene  flere  Gange  vare  bange  for.  at  hun  skulde 
vende  tilbage. 

Naturligvis  var  det  godt  og  rigtigt,  at  der  kom  en 
Ende  paa  dette  Forhold,  og  Kongens  hele  Maade  at  leve 
paa  fik  fra  nu  af  et  meget  anstændigere  Præg.  Folk 
havde  Grund  til  at  glæde  sig  over,  at  han  ikke  mere 
føjtede  om  paa  Gaderne  ved  Nattetid,  men  i  det  Sted 
færdedes  i  Selskabslivet  ogsaa  hos  fornemme  Privat  folk''''). 
Snart  efter  indtraf  Dronningens  Nedkomst  med  en  Søn 
28.  Januar:  det  var  den  senere  Frederik  VI.  Men  ulyk- 
kehgvis  forbedredes  Forholdet  ved  Hoffet  dog  ikke  derfor. 
Den  skarpe  Modsætning  vedblev  imellem  Dronningens 
Kreds,  med  hende  og  Fru  Plessen  som  Midtpunkter,  og 
saa  Kongens  Omgangskreds,  særlig  Holck.  Iblandt  Mini- 
strene synes  i  denne  Tid  især  Reventlow  at  have  nærmet 
sig  til  Dronningen,  og  hvad  enten  det  skyldtes  ham  eller 
ikke,  gik  hans  Søstersøn  Sperhng,  der  paa  denne  Tid 
var  Kammerherre,  over  fra  at  have  hørt  til  Kongens 
Yndlinge  til  at  blive  Medlem  af  Dronningens  Kreds.   Man 

skulde  ikke  tro.  at  disse  Forhold  kunde  interessere  Sal- 
dern ;  men.  efter  at  han  havde  knyttet  Holck  til  sig,  for 
hvem  han  for  øvrigt  ikke  havde  synderiig  Agtelse,  be- 
sluttede han  at  gaa  løs  paa,  hvad  han  holdt  for  Dron- 
ningens Parti.  Det  tager  sig  næsten  komisk  nd  at  se 
ham  i  et  Brev  bruge  det  Udtryk:  »Min  Hovedplage  hid- 
rører fra  Dronningen«''');  intet  kunde  ligge  Karoline 
Mathilde,  der  oven  i  Kjøbet  var  optaget,  først  af  Tanken 
om  sin  forestaaende  Nedkomst,  og  saa  af  sin  nyfødte 
Søns  Pleje,  fjærnere  end  alt.  hvad  der  hed  Politik;  men 
hun  og  hendes  Venner  vare  med  om  at  skumle  over  den 
Rolle,  han  spillede  hos  Kongen,  og  det  var  nok  til.  at 
den  despotiske  Mand  saa  personlige  Fjender  i  dem. 

Først  kom  det  til  at  gaa  ud  over  Sperling,  hvem 
Saldern  sigtede  for  at  ville  styrte  Holck,  og  hvem  han 
har  betegnet  med  Navne  som  Dronningens  lønnede 
Spejder  og  en  topmaalt  Slyngel;  han  fik  d.  5.  Februar 
Befahng  til  at  rejse  til  Slesvig  By.  hvor  han  foreløbig 
skulde  blive  i  en  Slags  Forvisning,  og  hvor  han  for  øvrigt 
snart  efter  blev  Amtmand  først  i  Hiitten  Amt  og  derefter  i 
Gottorp  Amt^^).  Omtrent  samtidig  rammede  Lynet,  om  end 
noget  afdæmpet,  Reventlow.  Dronningens  højre  Haand, 
som  Saldern  kaldte  ham.  Skjønt  der  havde  været  nogle 
Svingninger  i  Kongens  Forhold  til  denne  Minister,  havde 
han  dog  som  Grundstemning  ganske  naturlig  bevaret 
Uvilje  imod  ham,  og  denne  Stemning  maatte  komme 
Saldern  tilgode,  da  han  ønskede  at  give  Reventlow  en 
Lektion.  Det  kostede  ham  derfor  ikke  Møje  at  faa  denne 
afsat  8.  Februar  1768  baade  som  Medlem  af  Konseillet 
og  som  første  Deputeret  i  Rentekammeret.  »Reventlow«, 
skriver  Saldern  i  den  Anledning  i  sit  vante  Sprog,  »er 
lige  saa  skikket  til  at  være  Hovmester  eller  Styrer  af 
Pengevæsenet  som  et  Æsel  til  at  spille  paa  Orgel.« 
Hans  Plads  i  Rentekammeret  blev  besat  med  Schack, 
der   rykkede    oj)  fra  at  liave  været  anden  Deputeret,  og 

i  Konseillet  afløstes  han  af  Moltke,  som  tillige-  blev 
Præses  i  Overskattedirektionen  og  i  Landvæsenskommis- 
sionen.  Efter  sit  Fald  i  Juli  1766  havde  Moltke  levet 
stille  paa  Bregentved,  og  han  synes  at  have  baaret  sin 
Unaade  med  Ro;  men  det  var  ham  dog  meget  behage- 
hgt,  da  Kongen  i  April  1767  sendte  en  af  sine  Kammer- 
junkere til  ham  med  et  egenhændigt  Brev.  hvori  han 
udtalte,  at  det  vilde  være  ham  kjært  atter  at  se  ham 
ved  Hoffet,  og  han  var  da  ogsaa  med  ved  Kongeparrets 
Kroning  1.  Maj  1767.  Senere  i  Aaret  overdrog  Kristian 
VII  ham  Styrelsen  af  Kunstakademiet  og  af  Frederiks 
Hospital  i  samme  Omfang  som  tidligere,  og  nu  i  Februar 
1768  traadte  han  endelig  igjen  ind  i  Statsstyreisen,  utvivl- 
somt stemmende  med  Salderns  Ønske,  men  sikkert  ogsaa 
til  Glæde  for  Bernstorff,  der  fra  gammel  Tid  kjendte  ham 
som  den  paalidelige  Meningsfælle. 

Enhver  kan  tænke  sig,  hvor  haardt  Reventlow  med 
sin  uhyre  Pirrehghed  følte  det  Slag.  der  havde  rammet 
ham  ved  denne  Lejhghed;  men  rent  slaa  Haanden  af 
ham  vilde  Saldern  dog  ikke,  Reventlow  var  for  god 
en  Ven  af  Rusland  til  helt  at  kunne  kastes  bort,  og  de 
tvende  russiske  Diplomater  fik  da  udvirket,  at  han  fjorten 
Dage  efter  sin  Afskedigelse  atter  blev  optaget  i  Stats- 
raadet.  >Det  havde,  skrev  de  til  Panin.  været  nødven- 
digt at  fjærne  ham  fra  flere  af  hans  Embeder,  fordi  han 
ikke  magtede  dem,  —  ret  som  om  det  vedrørte  dem,  — 
men  det  var  godt  at  beholde  ham  i  Konseillet.«  Skjønt 
Gjenoptagelsen  i  dette  naturligvis  var  en  Oprejsning  for 
den  styrtede  Statsmand,  følte  han  sig  dog  bagefter  ingen- 
lunde tilfreds  og  endnu  mindre  gjennemtrængt  af  den 
Taknemmelighed,  som  de  to  Diplomater  ejendommmelig 
nok  mente,  at  han  burde  føle  imod  dem.  Det  var  dog 
kun  Pladsen  i  Statsraadet,  han  havde  faaet  tilbage,  og 
han    saa  nødig  Stillingen   som   første  Deputeret   i  Rente- 

kammeret  i  en  andens  Hænder,  hvor  nær  Sciiafk  end 
personlig  stod  liam^'^). 

Tilbage  stod  endnu  for  Saldern  »Dronningens  Loppe- 
f angerske <,  som  han  smagfuldt  kaldte  Fru  Plessen.  Hun 
skulde  straffes  for  at  have  deltaget  i  Skumlerierne  imod 
ham,  og  her  havde  han  ikke  alene  vigtige  Forbundsfæller 
i  Holck,  Danneskjold-Laurvig  og  et  af  selve  Konseillets 
Medlemmer.  F.  Kr.  Rosenkrantz,  for  ikke  at  tale  om.  at 
Fru  Plessen  i  det  hele  kun  lidet  havde  forstaaet  at  gjøre 
sig  yndet;  men  først  og  fremmest  vilde  Kongen,  der  ikke 
kunde  udstaa  hende.  inderUg  gjerne  se  at  komme  hende 
til  Livs'^^).  Det  var  ikke  skjult  for  hende,  at  hendes 
Stilling  var  truet.  »Man  kan«,  skrev  hun  til  Bern- 
storff ganske  kort  efter  Dronningens  Nedkomst,  »ikke 
være  sikker  paa.  hvad  det  næste  Øjeblik  vil  brmge: 
Saldern  er  muggen  imod  mig  (me  houde),  Gud  veed 
hvorfor,  jeg  fortjener  det  ikke,  Laurvig  hader  mig.  og 
det  er  ganske  naturligt.  Holck  er  maaske  som  de  Fyrster, 
der  ikke  tilgive  dem.  de  have  fornærmet.  Rosenkrantz 
har  aldrig  elsket  mig,  han  kan  ikke  døje  Kvinder,  der 
føre  en  pletfri  Vandel.  Det  er  den  Slags  Folk.  som  have 
Magten  her«. 

Efter  det  Forhold,  der  var  imellem  hende  og  Dron- 
ningen, maatte  det  kunne  ventes,  at  det  vilde  komme 
til  et  voldsomt  Udbrud  fra  dennes  Side.  naar  man  fjær- 
nede  Hofmesterinden  fra  hende,  og  dette  husUge  Optrin 
vilde  Kristian  VII  undgaa.  Han  gjorde  derfor  en  Ud- 
flugt til  Frederiksborg  sammen  med  Saldern  og  flere  andre, 
medens  Moltke,  der,  som  vi  vide,  paa  denne  Tid  havde 
gjenvundet  hans  Tillid,  29.  Februar  maatte  meddele  Fru 
Plessen,  at  hun  var  afskediget  fra  sin  Stilling,  og  at  hun 
havde  strax  at  forlade  Slottet  og  at  begive  sig  ud  af 
Landet^'^).  I  dyb  Smerte  rejste  hun  da  bort,  først  til 
Kokkedal.  Nord  for  Kjøbenhavn,  som  hun  havde  arvet 
efter  Faderen,   og  derfra  saa  hurtig  som  muhgt  Syd  paa 


110  Femte  Kapitel. 

over  Grænsen.  Hun  boede  en  Tid  i  Lubeck.  men  flyt- 
tede senere  til  Celle  i  Hannover.  Saa  lidenskabelig  som 
hun  var,  havde  hun  selvfølgehg  ondt  ved  at  glemme  den 
Unaade,  der  havde  rammet  hende,  og  det  er  ret  beteg- 
nende at  se  hende  nogle  Aar  senere,  med  Tanken  om 
Salderns  Optræden  imod  hende,  i  et  Brev  til  Bernstorffs^') 
tale  om  det  besynderlige  i,  at  Katharina  II  altid  havde 
»vilde  Dyr«  (des  bétes  feroces)  i  sin  Tjeneste.  »Jeg  kan, 
skriver  hun  her,  -ikke  tænke  mig,  at  hun  vilde  billige 
sine  Ministres  Brutaliteter,  hvis  hun  kjendte  dem.  Hvad 
vedkom  min  og  saa  mange  andres  Stilling  Forholdet 
imellem  de  to  Hoffer.«  Aabenbart  blandede  der  sig  i 
hendes  Vrede  tilUge  Smerte  over  ikke  at  have  fundet 
Støtte  hos  nogen  imod  sine  Fjender,  og  det  er,  trods  det 
varme  Venskab,  hun  vedblev  at  nære  imod  Bernstorff, 
tydeligt  nok,  at  hun  mente,  at  han  og  Reventlow  burde 
have  gjort  noget  for  hende  ved  denne  Lejlighed  s^).  Hun 
oversaa,  at  hun,  trods  al  sin  trofaste  Omhu  for  Dronnin- 
gen, ved  sin  egen  taktløse  og  lidenskabeHge  Færd  ikke 
var  uden  Skyld  i  den  Skjæbne,  der  rammede  hende. 
Bernstorff  var  da  ogsaa  saa  langt  fra  at  glemme  hende, 
at  han,  som  vi  senere  skulle  se,  nyttede  den  første 
gunstige  LejUghed,  der  frembød  sig,  til  i  Efteraaret 
1768  at  formaa  Kongen  til  at  ophæve  hendes  Forvis- 
nings^). 

For  Dronningen  var  Adskillelsen  fra  Overhofmester- 
inden  ikke  mindre  smertelig,  end  den  var  for  denne  selv, 
en  naturlig  Følge  af  den  Hengivenhed  og  Omhu,  Fru 
Plessen  havde  vist  hende.  Det  er  værdt  at  slaa  fast, 
hvilken  Ubarmhjærtighed  Trekløveret  Saldern,  Kristian  VII 
og  den  saakaldte  godmodige  Holck  i  denne  Tid  havde 
vist  imod  Dronningen.  Den  28.  Januar  havde  hun  født 
sin  Søn;  den  første  Maaned  derefter,  en  Tid,  hvor  en 
ung  Moder  plejer  at  være  Gjenstand  for  den  kjær- 
ligste  Omsorg  fra  deres  Side.   der   staa  hende  nær,   var 

netop  den  Tid,  som  blev  brugt  til  at  slaa  ned  i  den  Kreds, 
der  samledes  om  hende,  og  det  var  kun  lidt  over  4  Uger 
efter  Sønnens  Fødsel,  at  man  tilføjede  hende  det  føle- 
ligste Tab.  hun  kunde  lide  her  hjemme.  Man  skal  sikkert 
lede  efter  noget  lignende  som  en  saadan  Behandling. 
Dobbelt  rørende  er  det  da,  naar  man  ser.  hvad  Bern- 
storff skriver  om  hende  strax  efter  Fru  Plessens  Fald. 
» Dronningen <;.  siger  han  her,  »er  dybt  bedrøvet,  men  be- 
varer dog  sin  blide  og  forstandige  Holdning.«  Som  en 
lille  Indrømmelse  til  Vederlag  for  den  Smerte,  man 
voldte  hende,  blev  det  indrømmet  hende,  at  hun  slap 
for  en  hende  ubehagelig  Fru  Berckentin.  der  var  bleven 
udnævnt  til  Overhofmesterinde  for  den  nyfødte  Kron- 
prins. Derimod  var  det  næppe  efter  hendes  Hoved,  at 
hun  paa  Siden  af  sig,  som  Efterfølgerske  af  Fru  Plessen, 
fik  Fru  von  der  Liihe,  en  Søster  til  selve  Grev  Holck. 
Heldigvis  var  denne  en  godmodig  Dame;  men  nogensom- 
helst  Betydning  som  en  ældre  Veninde  for  Dronningen 
fik  hun  aldrig,  og  der  skulde  komme  den  Tid.  da  denne 
haardt  kunde  trænge  til  en  saadan.  Man  har  med  Tan- 
ken om  de  senere  Forhold  ved  Hoffet  i  Struenseetiden 
udtalt,  at  det  var  en  Ulykke  for  hende,  at  hun  mistede 
Fru  Plessen,  og  det  er  ganske  vist  muligt,  om  end 
neppe  sandsynligt,  at  denne  ved  sin  Autoritet  hos  Karo- 
line Mathilde  kunde  have  sat  en  Bom  for  den  Lidenskab, 
hun  fattede  for  Struensee.  Men  under  alle  Omstændig- 
heder er  man  ved  Fru  Plessens  Afskedigelse  1768  gaaet 
glip  af  det  interessante,  som  det  vilde  have  havt  at  se 
hende  staa  overfor  den  almægtige  Yndling.  Hun  vilde 
som  en  Løvinde  have  kæmpet  imod  ham. 

Med  hendes  Forvisning  endte  Salderns  iøjnefaldende 
Indgriben  i  at  faa  jaget  Personer  bort,  der  vare  ham 
ubehageHge ;  men  hermed  var  dog  ikke  hans  Krav  paa,  at 
der  skulde  tages  Hensyn  til  ham,  ophørt.  Han  holdt 
blandt  andet  af  at  optræde  som  Beskytter  for  Personer, 


112  Femte  Kapitel. 

der  ønskede  Ansættelse  i  en  eller  anden  Stilling,  og 
Ministrene  følte  sig  i  den  følgende  Tid  mere  end  een  Gang 
trykkede  ved  hans  Anbefaling  af  Suplikanter.  Ja.  der  var 
endog,  som  vi  senere  ville  faa  at  se,  en  enkelt  Side  af 
Statsforholdene,  nemlig  Hærvæsenet,  hvor  han  formaaede 
at  gjøre  sin  Vilje  gjældende. 

Udenrigske  Forhold  i  1768  og  i  Begyndelsen  af  1769. 


D, 


"et  var  af  Ministrenes  Modstandere  særlig  blevet 
fremhævet,  at  det  under  alle  Omstændigheder  var  en  altfor 
høj  Pris,  Staten  vilde  komme  til  at  betale  for  at  opnaa 
Fordelen  ved  Mageskiftet.  Herved  tænkte  man  vistnok 
nærmest  paa  de  Pengeofre,  Rusland  vilde  kræve;  men, 
selv  om  de  vissehg  blev  haarde  nok,  kunde  det  dog 
næppe  her  siges,  at  Prisen  var  for  høj.  Det  blev  den 
derimod  snarere  i  andre  Henseender.  Man  kan  saaledes 
næppe  læse  om  noget  mere  frastødende ,  mere  ydmy- 
gende i  vor  Historie,  end  hvad  vi  have  set  i  det  fore- 
gaaende  om  Salderns  Optræden  i  Kjøbenhavn.  Det  er  til 
al  Lykke  uden  noget  Sidestykke.  Naar  de  skildrede 
Forhold  naturligvis  for  en  stor  Del  vare  en  Følge  af  det 
brutale,  herskesyge  i  denne  Statsmands  Personhghed,  saa 
hang  de  unægteUg  tiUige  sammen  med,  at  det  stod  højst 
uheldig  til  i  de  øverste  Kredse  her  hjemme,  der  frembød 
Skuet  af  indre  SpUd  og  Rænker,  og  først  og  fremmest 
med  Kongens  elendige  Personlighed;  men  en  Hoved- 
aarsag  var  dog  tillige  den  vanskelige  Stilling .  hvori  vort 
Fædreland  med  Nødvendighed  ved  den  hele  Underhand- 
ling kom  til  den  selvfølende  og  bydende  russiske  Kejser- 
inde, og  ligesom  dette  Forhold  gav  Salderns  og  Filosofofs 

Optræden  en  egen  Vægt,  saaledes  maatte  det  ogsaa  faa 
Virkninger  senere. 

Det  var  paa  Forhaand  givet,  at  en  af  disse  maatte 
blive  fortsat  Tilslutning  til  Rusland.  At  faa  den  provi- 
soriske Traktat  af  1767  afløst  af  en  endelig  vilde  være 
den  naturlige  Slutsten  paa  de  Forhandlinger,  der  vare 
førte  i  lang  Tid,  og  saa  længe,  indtil  det  var  sket.  maatte 
Regeringen  naturligvis  tage  et  overordentligt  Hensyn  til, 
hvad  Kejserinden  og  hendes  Raadgivere  mente,  thi  af 
dem  vilde  det  for  en  stor  Del  komme  til  at  afhænge, 
om  Storfyrsten,  naar  han  blev  myndig,  vilde  stadfæste 
Traktaten  eller  ikke. 

Dette  saa  ingen  klarere  end  Bernstorff;  men  naar 
han  i  den  følgende  Tid  viste,  at  han  holdt  Danmarks 
politiske  System  for  uadskilleligt  fra  Ruslands,  var  det  dog 
ikke  alene,  fordi  han  ansaa  et  saadant  Forhold  for  at 
være  nødvendigt,  men  ogsaa  fordi  han  mente,  at  det  i 
og  for  sig  var  et  Gode.  Havde  det  holdt  haardt  for  ham 
i  Aaret  1765  at  foretage  Svingningen  over  imod  Rusland, 
saa  havde  han  omsider  gjort  den  saa  fuldstændig,  at  han 
endog  i  en  forbausende  Grad  blev  russisk  i  sin  Syns- 
maade.  Tidligere  havde  ingen  fældet  skarpere  Domme 
end  han  om  Katharina  IFs  Forfængelighed.  Magtlyst  og 
TilbøjeUghed  til  at  ville  blande  sig  i  andre  Staters  For- 
hold, ingen  brugt  stærkere  Ord  om  de  Farer,  der  truede 
Europa  fra  Rusland,  ingen  omtalt  det  med  større  An- 
tipathi  som  et  halvt  barbarisk  Land.  Men  nu  efter  at 
Forholdene  havde  gjort  det  nødvendigt,  afgjørende  at 
nærme  sig  til  det.  var  det  fra  helt  andre  Sider,  han  i 
sine  Depecher  stadig  saa  paa  dets  Magtstilling.  »Nu«. 
udtalte  han  for  Exempel  i  en  Instrux  for  den  nye  Stats- 
afsending  i  Rusland,  Scheel,  »ere  Danmarks  og  Ruslands 
Interesser  de  samme,  alt  forener  dem,  intet  adskiller  dem.-^ 
Forholdet  til  Rusland,  sagde  han,  var  saa  godt  og  lykke- 
ligt, at  det  blot  gjaldt  om  at  holde  det  vedlige,  støtte  det 

endog  yderligere  Og  »formaa  Kejserinden  til  mere  og  mere 
at  grunde  sit  System  i  Norden  paa  sit  Forbund  med 
Kongen,  og  sætte  en  Del  af  sin  Ære  i  at  forøge  den 
danske  Konges  Magt.«  Et  Hovedmiddel  til  at  opnaa 
dette  vilde  det  være  at  vinde  hendes  personlige  Velvilje, 
og  at  sikre  sig  den  maatte  nu  blive  Scheels  Opgave. 
»Hun  holder,«  tilføjede  Bernstorff  ret  betegnende,  »af  at 
blive  rost  og  æret;  men  hun  fortjener  at  blive  det,  og 
det  vil  sikkert  ikke  falde  Dem  svært  at  udtrykke  for 
hende  de  Følelser,  der  skyldes  hende  «^). 

Det  udenrigske  Spørgsmaal,  der  paa  denne  Tid 
stærkest  optog  Kejserinde  Katharina,  var  sikkert  Spørgs- 
raaalet  om  Ordningen  af  Forholdene  i  Polen.  De  Aar. 
vi  her  have  at  gjøre  med,  danne  den  sørgelige  Indled- 
ning til  Polens  første  Deling.  Katharina  H  havde,  som 
det  vil  erindres,  i  god  Overensstemmelse  med  sin  For- 
bundsfælle Frederik  H  af  Preussen  faaet  sin  tidligere 
Elsker  Stanislaus  Poniatowski  i  Aaret  1764  valgt  til 
Polens  Konge;  men.  selv  om  ældre  Løfter  fra  hendes 
Side,  i  Forbindelse  med  Forfængelighed .  havde  virket 
med  til  den  Iver,  hun  havde  vist  ved  denne  Lejlighed, 
hang  den  dog  ogsaa  sammen  med.  at  hun  haabede,  naar 
Stanislaus  var  Konge,  at  kunne  udøve  betydelig  Ind- 
flydelse paa  Polens  Styrelse  og  Politik.  Det  var  især 
Czartoriskyernes  mægtige  Familie,  der  havde  arbejdet 
paa  at  faa  den  med  dem  beslægtede  Stanislaus  valgt  til 
Konge,  og  de  havde  her  altsaa  for  saa  vidt  virket 
sammen  med  Rusland.  Men  Forbindelsen  imellem  dem 
og  Kejserinden  maatte  snart  briste,  da  deres  Hu  stod 
til  at  faa  fjærnet  de  værste  Skavanker  i  den  polske  Stats- 
forfatning, deriblandt  liberum  veto.  og  de  havde  faaet 
vedtaget  Skridt  i  den  Retning  paa  den  Rigsdag,  der 
valgte  Stanislaus.  Derefter  vilde  de  gaa  videre ;  men  da 
tørnede  de  sammen  med  det  af  Rusland  støttede  Preussen. 
Begge    disse    Magter    ønskede    nemhg    Polens    fortsatte 

Svaghed,  og  de  fandt  snart  en  gunstig  Lejlighed  dertil, 
da  Spørgsmaalet  blev  rejst  om  de  Rettigheder,  der  til- 
kom Dissidenterne,  d.  v.  s.  dem  af  Polens  Indbyggere, 
der  ikke  vare  romerske  Katholiker^).  Allerede  i  1765 
havde  dette  Spørgsmaal  vakt  Stridigheder :  men  i  de 
nærmest  følgende  Aar  bleve  de  indre  Forviklinger  i  Polen 
værre  og  værre  under  stærk  Indblanding  fra  Ruslands 
Side,  der  endog  lod  Tropper  rykke  ind  i  Landet. 

Det  ligger  i  Sagen  selv,  at  det  ved  denne  politiske 
Strid  ikke  kunde  have  det  mindste  at  sige,  hvad  den 
dansk-norske  Regering  mente.  Saa  meget  mere  for- 
bauses  man  over  at  se,  at  Bernstorif  har  ført  en  meget 
levende  BrevvexUng  om  disse  Forhold  'med  Statens  Af- 
sendinger i  Warschau  og  Petersborg;  han  var  i  højeste 
Grad  optaget  deraf.  Sagen  var.  at  han  paa  den  ene 
Side  stod  Czartoriskyerne  personUg  nær  og  tillige 
havde  fattet  en  levende  Interesse  for  Stanislaus  ,  hvem 
han  tiltroede  betydeligere  Egenskaber,  end  han  i  Virke- 
ligheden havde,  —  han  kaldte  ham  den  største  Konge. 
Polen  havde  havt  i  2  Aarhundreder,  —  paa  den  anden 
Side  var  han  under  det  sidste  Aars  Forhandlinger 
kommen  i  et  venligt  Forhold  til  Panin,  og  de  idelig 
gjentagne  Udtalelser,  han  fik  at  høre  om.  hvor  stor  Pris 
Kejserinden  satte  paa  ham  selv  som  Statsmand,  gav  ham 
Mod  til  at  prøve,  om  han  ikke  maaske  kunde  mildne 
Konflikten.  Hans  varme  Følelse  og  hans  Ønske  om  at 
kunne  virke  til  at  forebygge  kommende  store  Ulykker 
for  den  polske  Konge  og  hans  Land,  rev  ham  ind  i  en 
ForhandUng,  der  rigtignok  desto  værre  som  en  Følge  af 
de  stærke  Lidenskaber,  der  paa  begge  Sider  beherskede 
Sindene,  nødvendigvis  maatte  blive  ganske  virkningsløs. 
Det  er  derfor  langt  mere  som  et  Bidrag  til  at  oplyse 
Bernstorffs  aandelige  Fysiognomi  end  som  et  Punkt  i 
vort  Fædrelands  ydre  politiske  Historie,  at  hans  Optræden 

i   den   polske   Sag  fængsler  Opmærksomheden.     Vi  ville 
derfor  kun  i  Korthed  dvæle  derved. 

Bernstorffs  Standpunkt  var  fra  først  af,  at  han 
ønskede  en  Forøgelse  af  Kong  Stanislaus's  Magt,  men 
tillige,  at  der  maatte  blive  vist  Dissidenterne  Billighed, 
saaledes  at  baade  deres  Religionsfrihed  agtedes  og  til- 
lige deres  statsborgerlige  Rettigheder  anerkjendtes.  Men 
det  var  at  prædike  for  døve  Øren  at  ville  have  de  mod- 
satte Partier  i  Polen  til  at  komme  hinanden  imøde  med 
Hensyn  til  disse  Punkter.  Dissidenternes  Rettigheder 
bleve  nok  fastslaaede;  men  dette  skete  kun  som  Følge 
af  Tryk.  ja  ligefrem  Vold  fra  Ruslands  Side.  og  ulykke- 
ligvis bevirkede  den  samme  Indflydelse,  støttet  af  Preussen, 
at  Polens  gamle  anarkiske  Forfatning  blev  bevaret  og 
slaaet  fast  ved  en  Traktat  med  Rusland,  der  blev  Garant 
for  den  (1768).  Imod  hvad  der  her  var  sket,  dannede  der 
sig  da  den  saakaldte  Konfoederation  i  Bar.  som  vilde 
bekæmpe  de  Indrømmelser,  der  vare  gjorte  Dissidenterne, 
og  tillige  vendte  sig  mod  Stanislaus  som  den,  der  i  For- 
holdet til  Rusland  havde  ladet  det  fattes  paa  polsk  Fædre- 
landssind.  En  formehg  Krig  begyndte  at  rase  i  selve 
Polen,  hvor  russiske  Troppeafdelinger  søgte  at  slaa  Barer- 
konfoederationens  Tilhængere  til  Jorden.  Med  dyb  Sorg 
fulgte  Bernstorff  denne  Udvikling.  Han  var  vissehg  ikke 
tilfreds  med  adskillige  Skridt  fra  Ruslands  Side;  han 
fandt,  at  Czartoriskyerne  bleve  ubillig  bedømte  i  Peters- 
borg, og  at  den  russiske  General  Repnin  optraadte  paa 
en  forkastelig  Maade  i  Polen:  men  Hovedpunktet  for 
ham  var  dog.  at  Dissidenternes  Ret  skulde  agtes,  og  til- 
bøjelig, som  han  i  denne  Tid  var  til  at  gaa  til  det 
yderste  med  at  se  sympathetisk  paa  Ruslands  PoHtik. 
kom  han  efterhaanden  til  den  Opfattelse,  at,  hvor  meget 
der  end  kunde  beklages  ved  UdvikUngen.  var  der  dog 
ikke  andet  for  Polakkerne  at  gjøre  end  at  søge  Tilslut- 
ning til   Rusland.    Medens   han  i  Frederik  II  af  Preussen 


118  Sjette  Kapitel. 

saa  Polakkernes  svorne  Fjende,  kunde  han  tale  om  Rus- 
lands »billige  og  højsindede  Hensigter«  og  om,  at  dets  Sy- 
stem var  det  eneste,  der  kunde  ende  Polens  Ulykker. 
Det  var,  udtalte  han,  nødvendigt  at  resignere,  naar 
blot  Tronen  kunde  vedblive  at  tilhøre  den  lovmæssige 
Konge,  Republiken  beholde  sin  Frihed  og  Riget  forblive 
samlet;  alt  dette  vilde  efter  hans  Mening  Rusland  ikke 
røre  ved ,  og  det  vilde  være  en  sand  Ulykke ,  om  de 
russiske  Tropper  bleve  dragne  bort  fra  Polen.  Her  tænkte 
han  særlig  paa  den  Nytte,  de  kunde  gjøre  ved  at  be- 
kæmpe Barerkonfoederationen;  thi  i  den  saa  han  i 
Grunden  kun  en  Samhng  Røvere,  hvis  Uvilje  imod  Kong 
Stanislaus  vakte  hans  levende  Forbitrelse;  han  havde 
intet  Øje  for,  at  de.  hvor  store  Udskejelser  de  end  gjorde 
sig  skyldige  i,  dog  kæmpede  for  Polens  Uafhængigheds 
Sag.  »Rusland«,  skriver  Bernstorff,  »maa  nødvendigvis 
ende  denne  Sag  paa  ærefuld  Maade.  det  maa  alene  og 
uden  nogen  anden  Magts  Indblanding  bringe  Fred  tilveje 
i  dette  oprørte  Kongerige  og  holde  den  Konge  paa 
Tronen,  som  det  har  sat  paa  den«.^). 

Vi  have,  naar  vi  læse  Bernstorffs  Depecher  om 
Polen,  meget  ondt  ved  at  tiltræde  hans  altfor  gunstige 
Opfattelse  af  Ruslands  Politik,  og  hans  Udtalelser  om 
de  ønskelige  Udveje  til  at  udjawne  Stridighederne  ere 
ved  flere  Lejligheder  holdte  i  en  saa  ube.stemt  Alminde- 
lighed, at  de  intet  sige;  men  han  saa  rigtig,  naar  han 
anede  Polens  DeHng  som  en  Lod,  der  kunde  ramme 
dette  Land.  hvis  ikke  den  russiske  Politik  her  blev  be- 
stemmende. Hvor  pinagtigt  end  Ruslands  Principat 
maatte  blive,  vilde  en  Afhængighed  af  det  afgjort  være 
en  mindre  Ulykke  for  det  polske  Folk  end  Delingen. 
Han  havde  fra  den  Side  set  fuldstændig  Ret  i  at  holde 
Preussen  for  en  værre  Fjende  end  Rusland,  og  han 
kunde  ogsaa  til  en  vis  Grad  have  Grund  til  at  mene,   at 

Ruslands  og  Preussens  Interesser,  trods  deres  Samvirken 
i  Polen,  i  Virkeligheden  her  var  hinanden  modsatte. 

Men  den  Stat,  som  han  siden  Barerkonfoederatio- 
nens  Stiftelse  mente,  truede  med  de  største  Farer  ved 
at  blande  sig  Polens  Forhold,  var  dog  Frankrig,  der  over- 
hovedet i  hans  Øjne  nu  var  et  Land,  hvis  Politik  voldte 
Ulykker  rundt  omkring  og  da  ogsaa  kunde  blive  fordær- 
velig for  Danmark-Norge.  Denne  hans  Opfattelse  hang 
i  ikke  ringe  Grad  sammen  med  den  Udvikling,  vort  Fæ- 
drelands Forhold  til  Frankrig  havde  faaet  i  de  sidste  Aar. 
Choiseul  havde  efter  den  iskolde  Holdning,  vi  have  set 
ham  vise  i  1766*),  drevet  Uviljen  imod  den  dansk-nor- 
ske Regering  et  godt  Skridt  videre,  da  han  erfarede,  at 
den  foreløbige  Mageskiftetraktat  af  22.  April  1767  var 
bleven  ratificeret  i  Slutningen  af  Aaret.  Da  erklærede 
han,  at  Frankrig  ikke  vilde  udbetale  de  3,981,680  Lvrs., 
som  det  skyldte  Danmark  i  Subsidier.  Han  begrundede 
det  med,  at  den  danske  Regering  nu  var  trælbunden  af 
Rusland,  og  at  Kejserinden  sandsynligvis  snart  vilde  op- 
træde i  Kjøbenhavn,  som  hun  gjorde  i  Warschau;  den 
franske  Konge  kunde  ikke  indlade  sig  paa  med  Subsidier 
at  støtte  et  Hof,  der  mindst  af  alt  var  knyttet  til  Frankrig. '^) 

Selvfølgelig  var  den  franske  Regering  ganske  ube- 
rettiget til  saaledes  at  bryde  sine  bestemte  Forpligtelser, 
og  Bernstorff  havde  let  ved  i  en  fortræffelig  skreven  De- 
peche af  16.  Januar  1768^)  at  godtgjøre,  hvor  velgrun- 
det den  Politik  var,  som  han  havde  fulgt,  og  hvor  Udt 
Frankrig,  der  helt  havde  ladet  Danmark  i  Stikken,  havde 
noget  at  bebrejde  det,  fordi  det  ved  en  Overenskomst 
med  Rusland  havde  stræbt  at  faa  Ende  paa  den  gottorp- 
ske Strid.  Han  kunde  tillige  vise,  at  det  var  en  Fordel 
for  Frankrig  at  slippe  for  den  Byrde,  Garantien  for  Sles- 
vig   paalagde   det,    og  at  Traktaten   i  Virkeligheden   kun 


*)  Se  for  oven  S.  64. 

var  sluttet  med  Kejserinden  soin  Formynderske  for  Søn- 
nen, den  holstenske  Hertug.  Ikke  mindre  havde  han  Ret. 
naar  han  snart  efter  benægtede  Sandheden  af,  hvad  man 
paastod  i  Frankrig,  at  Traktaten  indeholdt  en  hemmehg 
Artikel,  hvorved  Danmark  forpligtede  sig  til  at  følge 
og  støtte  Ruslands  Planer«*^).  Men  uheldig^^s  var  det 
lige  saa  sikkert  en  Kjendsgjerning.  at  den  dansk- norske 
Regering  havde  sluttet  sig  nøje  til  Rusland,  at  den  selv 
opfattede  sine  Interesser  som  faldende  sammen  med  denne 
Stats,  og  at  de  russiske  Diplomaters  Indflydelse  i  Kjøben- 
havn  var  traadt  frem  i  de  mest  utilslørede  Former.  Choi- 
seul  fastslog  da  ogsaa  skarpt  Rruddet  med  Danmark-Norge 
ved  at  skrive  til  den  franske  Ambassadør  i  Kjøbenhavn. 
Rlosset:  »Fra  nu  af  maa  I  opfatte  Eder  som  opholdende 
Eder  i  et  Land.  der  er  fjendtlig  sindet  og  solgt  til  vore 
Fjender'.  Ved  dette  Brud  skiltes  for  en  Række  Aar 
vort  Fædrelands  og  Frankrigs  Veje.  ^) 

Til  den  Bitterhed.  Bernstorff  følte  over  den  franske 
Regerings  Holdning  i  Subsidiesagen.  kom  nu  det  Indtryk, 
han  havde  af  Choiseuls  europæiske  Politik.  Den  franske 
Statsmand  havde  ikke  sluppet  Tanken  om  engang  at 
skaffe  sit  Fædreland  Hævn  over  dets  Arvefjende  England, 
og  derfor  vilde  han  gjøre  det  umuUgt  for  dette  at  faa 
Hjælp  fra  Stater  paa  Fastlandet.  Han  tænkte  her  særlig 
paa  Rusland  og  Preussen,  to  Riger.  der.  som  vi  have  set, 
dengang  stod  hinanden  nær.  Men  Preussen  haabede  han 
at  kunne  holde  Stangen  ved  Hjælp  af  Østerrig.  der  var 
Frankrigs  Forbundsfælle,  og  han  troede  ogsaa  i  nogen 
Tid,  om  end  forgjæves.  paa  Muligheden  af  at  kunne  drage 
Frederik  den  store  over  til  Frankrig.  I  Rusland  derimod 
saa  han  en  Stat,  der  afgjørende  traadte  i  Modsætning  til 
hans  Fædreland  og  var  bestemt  engelsk  sindet.  Allerede 
snart  efter  Katharina  Ils  Tronbestigelse  havde  Uviljen 
imellem  hende  og  Frankrig  udviklet  sig  paa  en  udpræget 
Maade.   og  i  Juli   ]  766  havde  Choiseul  udtalt  om  Katha- 

rina  II,  at  hun  baade  rent  personlig  og  ved  sine  politiske 
Forbindelser  var  Frankrigs  svorne  Fjende.  Han  mente 
derfor,  at  det  var  nødvendigt  at  modarbejde  hende,  hvor 
det  var  muligt,  og  han  gjorde  det  baade  i  Polen,  Tyrkiet 
og  Sverige. 

Men  netop  denne  hans  Politik  fulgte  Bernstorff  med 
den  mest  levende  Uro.  Han  saa  den  bagved  Barerkon- 
foederationens  Hejsning  i  Polen,  han  mente,  unægtehg 
med  god  Grund,  at  det  skyldtes  de  franske  Diplomaters 
Ophidselser,  at  Tyrkiet  i  Slutningen  af  1768  erklærede 
Rusland  Krig  som  Følge  af  dets  Optræden  i  Polen,  og 
endelig  holdt  han  sig  for  overtydet  om,  at  Choiseul  havde 
Del  i  ret  mærkelige  Optrin,  som  i  December  1768  fandt 
Sted  i  Sverige. 

Der  har  ved  Frederik  Vs  Historie  været  rig  Lejlighed 
for  os  til  at  dvæle  ved  Bernstorffs  Syn  paa  Forholdene 
i  Sverige.  Det  var.  saa  vi  dengang,  kommet  til  at  staa 
for  ham  som  en  formehg  politisk  Livssag  for  vort  Fædre- 
land, at  Sveriges  Forfatning  vedblev  at  være,  som  den 
havde  udviklet  sig  under  Frihedstiden;  det  var  i  hans 
Øjne  det  visseste  i  Verden,  at.  saafremt  Kongemagten 
blev  gjort  stærkere  i  vort  Naboland,  vilde  den  blive  brugt 
til  at  fremkalde  Krig  i  Norden,  især  da  den  svenske  Konge- 
familie var  gjennemtrængt  af  Had  imod  alt,  hvad  der  var 
dansk.  Den  Kjendsgjerning.  at  ogsaa  Rusland  saa  den 
rette  Politik  i  at  holde  Sverige  fast  i  den  nedarvede  Parti- 
splid, der  trivedes  saa  frodig  under  den  daværende  sven- 
ske Statsforfatning  og  gjorde  Sverige  svagt,  havde  da 
ganske  naturlig  været  et  Hovedpunkt  med  i  det.  der 
bragte  Bernstorff  til  at  vælge  inderlig  Tilslutning  til  Pe- 
tersborghoffet. Heri  havde  det  ingen  Forandring  gjort, 
at  den  danske  Prinsesse  Sofie  Magdalene  var  bleven  gift 
med  den  svenske  Kronprins  Gustav.  Ja,  man  vilde, 
efter  hvad  vi  tidligere  have  set  om  Prinsessens  Stilling 
ved    Hoffet  i    Stockholm,    kunne    sige,    at    den    svenske 

Dronning  Louise    Ulrikes    Had    mod  Danmark  nu    endog 
viste  sig  tydeligere,  end  det  før  havde  gjort. 

Medens  Bernstorff  altsaa  bevarede  sit  Syn  paa  den 
svenske  Kongefamilies  fjendtlige  Sind,  lod  han  Regeringen 
stadig  stille  sig  i  venligt  Forhold  til  det  Rigsdags- 
parti,  der  traadte  i  Modsætning  til  det  svenske  Hof 
og  dets  Tilhængere,  og  dette  Parti  var  i  Øjeblikket  Hu- 
erne. Det  var  det,  som  havde  Magten  i  Raadet.  og  det 
havde  paa  Rigsdagen  i  1766  sat  Bestemmelser  igjennem, 
som  yderligere  kunde  vanskeliggjøre  det  for  Kongen  at 
vinde  forøget  Magt.  Udsigterne  vare  for  saa  vidt  gode 
nok  efter  Bernstorffs  Opfattelse,  og  han  kunde  derfor 
i  Foraaret  1768  lejlighedsvis  udtale  sin  Glæde  over  Sta- 
tens Stilling  udadtil.  Men  samtidig  mente  han  dog,  at 
der  endnu  kunde  finde  et  farligt  Omslag  Sted  i  Sverige, 
og  at  der  derfor  maatte  holdes  strængt  Øje  med  Forhol- 
dene her.  *)  I  Virkeligheden  var  der  ogsaa  af  flere  Grunde 
en  uhyggelig  Gjæring  i  dette  Land,  som  yderligere  nære- 
des derved,  at  der  paa  den  sidste  Rigsdag  var  vedtaget 
Trykkefrihed.  De  modsatte  Partier  bekæmpede  hinanden 
i  Pressen  med  Voldsomhed,  og  paa  Baggrund  heraf  kom 
det  i  Slutningen  af  1768  til  et  betydningsfuldt  Sammen- 
stød imellem  Kongen  og  Rigsraadet.  Ifølge  den  svenske 
Forfatning  havde  Kongen  intet  Veto  imod  Raadets  Be- 
stemmelser, og.  naar  han  nu.  hvad  flere  Gange  hændte, 
nægtede  at  underskrive,  hvad  det  vilde  udstede,  satte 
det  med  et  Stempel  hans  Navn  paa  en  Beslutning  i  Ste- 
det for  kongelig  Underskrift.  Men  det  at  Kongemagten 
for  saa  vidt  var  smeltet  ind  til  at  være  et  Navnestempel 
i  Raadets  Haand.  vakte  Kong  Adolf  Frederiks  levende 
Forbitrelse,  og  efter  Opfordring  af  Prins  Gustav  krævede 
han  da  af  det,  at  en  extraordinær  Rigsdag  skulde 
sammenkaldes.  Det  var  nemhg  hans  og  hans  Partiven- 
ners Haab,  at  det  paa  Grund  af  den  almindelige  Vrede, 
der  havde  rejst  sig  imod  det  herskende  Hueparti.  skulde 

lykkes  at  faa  Stemning  paa  en  Rigsdag  for  Forandringer 
i  Forfatningen  til  Gavn  for  Kongemagten.  Raadet  afslog 
at  gjøre,  hvad  Kongen  krævede;  men  da  drev  han  Sa- 
gen i  den  Grad  paa  Spidsen,  at  han  erklærede  det, 
at  han  nedlagde  Regeringen,  saalænge  indtil  den  af  ham 
forlangte  Rigsdag  traadte  sammen.  Nu  søgte  Raadet  at 
hjælpe  sig  ud  af  Vanskeligheden  ved  at  ville  bruge  Navne- 
stemplet saa  at  sige  til  Stadighed,  lige  indtil  det  Tidspunkt, 
da  en  ordinær  Rigsdag  skulde  træde  sammen  (i  1770). 
Men  dette  saaledes  aarevis  at  ville  regere  med  et  Navne- 
stempel i  Stedet  for  med  en  Konge,  var  den  almindelige 
Mening  i  Sverige  for  stivt  et  Stykke,  og  de  vigtigste  Re- 
geringskollegier  nægtede  uden  videre  at  rette  sig  efter, 
hvad  der  ikke  havde  anden  Sanktion  end  Navnestemplet. 
(December  1768).  Rigsraadet  blev  da  nødt  til  at  sam- 
tykke i,  at  en  extraordinær  Rigsdag  sammenkaldtes.-^) 
For  første  Gang  i  lang  Tid  var  det  bukket  under  for 
Kongen. 

Budskabet  om  disse  Begivenheder  satte  Bernstorff 
i  den  stærkeste  Sindsbevægelse,  og  det  fik  en  afgjørende 
Indflydelse  paa  hans  Politik  i  den  nærmest  følgende  Tid. 
Han  kunde  kun  opfatte  Kongens  og  Regeringskollegiernes 
Holdning  som  en  skammelig  og  forbryderisk  Krænkelse 
af,  hvad  der  var  Lov  og  Ret,  og  han,  der  overhovedet 
havde  ondt  ved  at  tro,  at  de  Svenskere,  der  ønskede  en 
Forandring  i  Forfatningen,  kunde  lade  sig  lede  af  andet 
end  slette  Bevæggrunde,^")  mente  ogsaa  i,  hvad  her  var 
sket,  kun  at  se  Vidnesbyrd  om  Indflydelse  af  Dronnin- 
gens Magtbegjær  og  saa  tiUige  af  Frankrigs  fordærveUge 
Politik. 

Naturligvis  gjaldt  det  da  om  at  hindre,  at  Hofpar- 
tiets Planer  kunde  sejre  paa  den  Rigsdag,  der  skulde 
møde  ved  Foraarstid  1769.  Først  og  fremmest  maatte 
der  bruges  Penge  til  at  holde  Humøret  oppe  hos  de  po- 
litiske Venner,  man  havde,  og  til  om  muligt  at  vinde  nye, 

Og  skjønt  i  Virkeligheden  Frankrig  ikke  havde  staaet  bag 
ved  Planen  om  at  faa  en  Rigsdag  sammenkaldt  — * 
hvoraf  Ghoiseul  ikke  ventede  sig  stort  — .  var  det  ganske 
sikkert,  at  den  franske  Regering  fra  sin  Side  vilde  prøve, 
hvad  Guldet  kunde  udrette  til  at  skaffe  Hofpartiets  Planer 
Fremgang.  Saameget  desto  nødvendigere  blev  det  at 
støtte  dettes  Modstandere.  Bernstorff  skyndte  sig  derfor 
med  at  sende  Afsendingen  i  Stockholm  Gregers  Juel 
40000  Rdlr.  til  Bestikkelser  i  Forening  med  den  russiske 
Minister  her,  Ostermann.  og  snart  efter  stillede  han  endog 
150000  Rdlr.  til  deres  Raadighed  ^i).  Haand  i  Haand 
hermed  gik  naturligvis  Aftaler  om  at  bekæmpe  Hofpartiet 
paa  alle  Punkter.  Skjønt  Bernstorff  helst  havde  set,  at 
der  kunde  være  blevet  dannet  et  eget  dansk  Parti  i 
Sverige,  for  at  man  ikke  altfor  meget  skulde  faa  Ud- 
seende af  at  lystre  Ordrer  fra  Petersborg,  havde  det  været 
umuligt  at  opnaa  dette,  og  det  maatte  derfor  komme  til 
at  se  ud.  som  om  det  svenske  Hof  stod  overfor  et  fælles 
russisk-dansk  Parti. 

I  Virkeligheden  var  dette  saa  meget  naturligere,  som 
det  overordentlig  stærke  Indtryk,  de  nyeste  Begivenheder 
i  Sverige  havde  gjort  paa  Bernstorff,  bragte  ham  til  om 
muligt  at  ville  bringe  Danmark-Norge  i  et  endnu  nær- 
mere Forhold  til  Rusland  end  det.  hvori  det  hidtil  havde 
staaet  til  dette  Land.  Hans  Opfattelse  af  Stillingen  træder 
tydelig  frem  i  en  Skrivelse,  han  6.  Februar  1769  sendte 
Afsendingen  i  Petersborg,  Scheel.  »Ruslands  Hæder«, 
skrev  han  her,  »og  den  Indflydelse,  som  Kejserinden  havde 
udøvet,  Storheden  og  Skjønheden  af  hendes  Plan  at  ville 
være  Sveriges  og  Polens  Velgjørerinde  havde  vakt  Fran- 
krigs Skinsyge  og  bragt  det  til  at  modsætte  sig  alle  hendes 
Skridt,  det  søgte  nu  at  volde  hende  nye  Vanskeligheder 
fra  Sveriges  Side,  det  ^^lde  arbejde  paa  at  tilintetgjøre 
Friheden  der  og  rive  Nationen  med  sig  til  et  Brud  med 
Rusland.     Men  de  Farer,  som  Frankrig   her  \i\åe   true 

Katharina  II  med.  vedrørte  ogsaa  Danmark,  da  dettes 
Sikkerhed  ligesom  Ruslands  krævede,  at  den  svenske 
Forfatning  blev  bevaret,  som  den  var;  man  maatte  derfor 
være  beredt  paa,  at  Rustninger  kunde  blive  nødvendige, 
og  det  saa  meget  mere  som  de  Vanskeligheder,  der 
kunde  opstaa,  vilde  kunne  bringe  Farer  over  Fædre- 
landet, der  med  sin  udstrakte  Kyst  fra  Vardøhus  til  Al- 
tona  og  med  sine  Kolonier  i  Afrika  og  Amerika  laa 
udsat  for  Angreb  fra  Frankrigs  og  dets  Forbundsfælle 
Spaniens  Side«  ^-). 

Det  er  vistnok  sandsynligt,  at  den  uhyre  Modsætning, 
Bernstorff  her  opstillede  imellem  den  ædle  Kejserindes 
velsignelsesrige  Politik  og  det  forbryderiske  Frankrigs 
farhge  Rænker,  blev  fremsat  i  saa  stærke  Udtryk,  fordi 
Indholdet  af  Depechen  skulde  meddeles  den  russiske 
Regering,  og  Danmark-Norges  Farer  bleve  utvivlsomt 
udmalede  med  saa  levende  Farver,  fordi  Bernstorff  vilde 
formaa  Kejserinden  til  som  Vederlag  for  de  Ofre,  det 
kunde  komme  til  at  bringe,  strax  at  lade  den  foreløbige 
Mageskiftetraktat  af  1767  blive  afløst  af  en  endehg;  men 
i  Hovedsagen  stemmede  det  Billede,  Bernstorff  her  ud- 
kastede af,  hvad  der  truede  fra  Frankrigs  Side,  med  hans 
hele  Syn  paa  Forholdene.  Det  var  store  Forestillinger,  han 
gjorde  sig  om  de  Farer,  Frankrig  kunde  volde  Rusland 
og  tilhge  den  dansk-norske  Stat,  især  ved  at  faa  Konge- 
magten i  Sverige  gjort  stærk,  og  han  udtalte  endog,  at, 
hvis  dets  Planer  lykkedes,  vilde  det  naa  videre  end  Lud- 
vig XIV  i  sin  mest  ghmrende  Tid  ^^).  Dette  var  saa 
meget  farligere,  som  Kejserinden  endnu  ikke  gjaldt  for 
at  sidde  helt  fast  paa  den  russiske  Trone,  og  Bernstortf 
var  derfor  bange  for,  at  Uheld  udadtil  kunde  bringe 
hende  i  alvorlig  Fare,  noget  man  mindst  af  alt  kunde 
ønske  ^'*). 

Han  kunde  imidlertid  have  sparet  sig  en  Del  af  denne 
Frygt,  thi,  hvor  stærkt  Frankrig  end  kunde  synes  at  være. 

naar  man  saa  paa  dets  diplomatiske  Indflydelse,  havde 
dets  Magt  sine  meget  skrøbelige  Sider.  Netop  paa  den 
Tid,  vi  her  tale  om,  ytrede  Frederik  den  store  sig  i 
Mødet  med  Josef  II  i  Neisse  med  den  største  Haan  om 
dets  Hærvæsen  ^•''),  og  Kejser  Josef  talte  i  Aaret  1770  om 
dets  ynkelige  Tilstand.  I  den  Grad  var  dets  Anseelse 
paa  denne  Tid  dalet  hos  de  andre  store  Magter,  og  et 
Par  Aar  senere,  da  det  aldeles  ikke  var  svagere  end  i 
1769,  udtalte  Frederik  den  store  om  det,  at  det  ikke 
havde  Magt  til  at  spille  en  anden  Rolle  i  Europa  end 
den  intrigante  Tjeners  i  Komedien.  Der  var  noget  i 
denne  Lignelse,  thi  Glioiseul  kunde  kun  bruge  smaa 
Midler,  og  det  gik  derfor  kun  daarlig  med  hans  diplo- 
matiske Kunster.  Intet  kunde  slaa  mere  fejl  end  hans 
Haab  om  at  kunne  drage  Preussen  bort  fra  Rusland,  og 
dermed  var  det  givet,  at  Rejsningen  i  Polen  var  dødfødt, 
selv  om  Russerne  ikke  i  og  for  sig  havde  været  fuld- 
stændig stærke  nok  til  at  slaa  den  til  Jorden.  Fremdeles 
vare  Tyrkerne  under  denne  Krig  alt  andet  end  jævnbyr- 
dige Modstandere  af  Russerne,  og  deres  Krigsførelse 
maatte  nærmest  kaldes  en  Skandale,  der  skaffede  Rusland 
en  Række  let  vundne  Sejre. 

Bernstortf  kunde  altsaa  have  taget  Choiseuls  Politik 
med  Ro:  men  Frankrig  stod,  trods  Nederlagene  i  den 
sidste  Krig  og  dets  finansielt  slette  Tilstand,  som  han  selv 
godt  vidste  Besked  med,  dog  endnu  for  ham  med  meget 
af  den  Storhedsglans  om  sig,  det  tidligere  havde  havt. 
og  han  havde  ikke  Øje  nok  for,  hvor  stærke  Baand  der 
i  det  mindste  foreløbig  knyttede  Frederik  II  og  Rusland 
sammen.  Det  var  som  en  Følge  heraf,  at  han  skruede 
sig  ind  i  den  overdrevne  Frygt,  vi  have  set  ham  nære. 
Ikke  længe  i  Forvejen  var  han  bleven  harmfuld  over 
franske  Sigtelser  om,  at  Regeringen  i  Kjøbenhavn  havde 
forphgtet  sig  til  at  følge  og  støtte  Ruslands  Planer,  og  han 
havde  afvist  det  som  noget,  der  var  den  danske  Konge  ganske 

uværdigt;  men  det  var  i  Virkeligheden  dette,  som  han 
snart  efter  ved  sin  Opfattelse  af  de  Farer,  der  truede 
Land  og  Rige,  blev  drevet  ind  i.  Selv  om  han  ingen- 
lunde var  blind  for,  at  det  kunde  have  sine  alvorlige 
Ulemper  at  slutte  sig  udelukkende  til  Rusland,  mente  han 
dog,  at  der  intet  Valg  var,  og  under  Indtrykket  heraf 
ønskede  han  Forbindelsen  med  det  knyttet  saa  fast  som 
muligt  ved  en  Alliance  for  alle  Tider,  der  oven  i  Kjøbet 
skulde  gjøres  til  en  formelig  Familiepagt  imellem  de  for- 
skjellige  Linier  af  »det  ophøjede  holstenske  Hus«,  som 
beherskede  Norden.  Allerede  i  Februar  1769  var  han 
ved  Forhandhng  med  Filosofof  naaet  til  at  faa  udarbejdet 
Hovedtrækkene  af  et  saadant  nøje  Forbund,  og  Udkastet 
havde  han  saa  tilsendt  Afsendingen  i  Petersborg.  Scheel, 
for  at  han  kunde  bruge  det  ved  Forhandlinger  med  de 
russiske  Statsmænd  i^).  Samtidig  med  at  der  skulde 
underhandles  herom,  kunde  det  opfattes  som  et  ydre 
Vidnesbyrd  om  Tilnærmelse  imellem  Rusland  og  vort 
Fædreland,  at  en  ret  anselig  Mængde  danske  Officerer 
gik  i  russisk  Tjeneste,  hvor  de  bleve  behandlede  med 
Udmærkelse^').  Ogsaa  gav  Katharina  et  Revis  paa  sin 
Velvilje  ved  at  bøje  sig  for  Rernstorffs  Forestillinger  og 
lade  den  dansk-norske  Regering  være  fritaget  for  at  be- 
tale hende  de  Subsidier  til  Krigen  med  Tyrkerne,  som 
den  egentlig  traktatmæssig  var  forpligtet  til  at  udrede  ^*^). 
Til  alt  dette  knytter  der  sig  et  Træk,  vi  senere  ville  vende 
tilbage  til.  nemlig  at  Kejserinden  ønskede  et  Besøg  af 
Kong  Kristian  i  Petersborg.  Det  skulde  derved  hgesom 
slaas  fast  for  Europa,  hvor  intimt  Forholdet  var.  thi  at 
Politik  maatte  være  med  i  Spillet,  naar  Kongen  rejste  til 
Petersborg,  vilde  ethvert  Menneske  kunne  indse. 

Ikke  længe  før  disse  Begivenheder  havde  Enigheden 
imellem  Hofferne  i  Kjøbenhavn  og  Petersborg  ogsaa  vist 
sig  ved  en  fælles  diplomatisk  Forhandling,  der  stod  i 
nøje  Forbindelse  med  Mageskiftesagen.    Hamburgs  stats- 

retlige  Stilling  havde  i  lange  Tider  været  Gjenstand  for 
Uenighed,  da  nemlig  Hamburgerne  selv  hævdede,  at  deres 
By  var  en  rigsumiddelbar  Stad,  medens  Kongen  af 
Danmark  og  Hertugerne  af  Gottorp  vare  enige  om  at 
paastaa,  at  dens  oprindelige  Stilling  som  holstensk  Land- 
stad endnu  kunde  siges  at  have  Gyldighed.  Selv  om  man 
havde  ophørt  med  at  kræve  Hylding  fra  Hamburgs  Side  ved 
Tronskifterne,  havde  de  danske  Konger  dog  holdt  af  at  op- 
fatte den  som  »eine  erbunterthanige  Stadt«,  og  vi  have  saa 
vel  under  Frederik  IV  som  under  Kristian  VI  set  Uenigheden 
om  dette  Punkt  nære  ret  bitre  Stridigheder.  Den  historiske 
Udvikling  pegede  aabenbart  mest  i  Retning  af  Hambur- 
gernes Opfattelse;  men  det  var  dog  i  deres  Øjne  ønske- 
ligt at  faa  Uenigheden  hævet  ved  en  godviUig  Overens- 
komst, især  hvis  de  med  det  samme  kunde  opnaa  flere 
Indrømmelser,  som  de  satte  Pris  paa.  Til  Vederlag  vare 
de  villige  til  at  bringe  ikke  helt  ubetydehge  finansielle 
Ofre.  Denne  Stemning  svarede  heldigvis  ikke  ilde  til, 
livad  man  samtidig  baade  i  danske  og  i  gottorp-russiske 
Kredse  hældede  til.  Bernstorff  skrev  en  omstændehg  og 
med  hans  sædvanlige  Klarhed  affattet  Betænkning,  hvori 
han  godtgjorde,  hvor  tvivlsomme  den  danske  Krones  eUer 
rettere  de  holstenske  Krav  vare,  hvor  Uden  reel  Værd 
de  havde,  og  hvor  fornuftigt  det  derfor  vilde  være  at 
komme  til  en  mindelig  Overenskomst  ^^).  Saldern  saa  det 
paa  samme  Maade,  og  man  fandt,  at  det  Tidspunkt,  da 
man  vilde  fastslaa  en  ny  Ordning  af  Holstens  Stilling  for 
de  kommende  Tider,  vilde  passe  godt  til  at  faa  Forholdet 
imellem  Hamburg  og  Holsten  afgjort  for  stedse.  Det  blev 
derfor  i  Slutningen  af  1767  fra  dansk  Side  overdraget 
Schimmelmann  at  føre  Forhandhngen  med  den  store 
Handelsby,  samtidig  med  at  Saldern  skulde  optræde  paa 
Huset  Gottorps  Vegne.  Uden  overvættes  store  Vanske- 
ligheder bragtes  da  en  Overenskomst  til  veje,  det  saa- 
kaldte   Gottorperforlig,    der  27.   Maj   1768    sluttedes   paa 

Gottorp  Slot.  Ved  dette  ^*')  opnaaede  Hamburgerne  ikke 
alene  Anerkjendelse  af  deres  umiddelbare  Stilling  som 
tysk  Rigsstand;  men  der  blev  tillige  overladt  dem  for- 
skjellige  Ejendomme  og  Indtægter,  som  Fyrsterne  i  Hol- 
sten havde  havt  i  selve  Hamburg  eller  i  dets  Omegn.  Til 
Vederlag  derfor  gav  de  Afkald  paa  en  Million  Rdlr.  af,  hvad 
de  som  Følge  af  tidhgere  Laan  havde  tilgode  hos  Kongen 
af  Danmark-Norge,  ligesom  de  eftergav  en  noget  mindre 
Sum,  som  den  gottorpske  Hertug  skyldte  dem. 

Forhold  til  Sverige  og  Rusland  i  1769.  —  Forbundet  med 
Rusland  13.  December  1769. 


M. 


[edens  det  Udkast  til  et  dansk-russisk  Forbund, 
som  i  Februar  1769  var  blevet  sendt  til  Petersborg,  laa 
der  for  at  blive  drøftet,  var  Bernstorff  naturligvis  levende 
optaget  af,  hvorledes  Kampen  i  selve  Sverige  bedst  kunde 
føres  imod  Kong  Adolf  Frederiks  Planer  om  at  faa  sin 
Kongemagt  gjort  stærkere.  Den  Spænding,  han  kom  i, 
var  saa  meget  større,  som  han  ved  flere  Lejligheder 
ingenlunde  var  fornøjet  med  sine  Forbundsfæller.  Strax 
i  Begyndelsen  af  Aaret  1 769  ærgrede  det  ham  at  mærke, 
hvorledes  den  russiske  Regering  mente  at  kunne  raade 
over  den  danske  Pengekasse  i  Sverige^),  og  snart  efter 
følte  han  sig  endnu  mere  saaret  ved  dens  Hensynsløshed. 
Han  var  bleven  enig  med  den  om  Flaaderustninger,  for 
at  man  i  paakommende  Tilfælde  ikke  skulde  bUve  over- 
rasket af  Begivenhederne,  og  der  blev  da  ogsaa  i  Kjø- 
benhavn  udrustet  en  Eskadre  paa  8  Linieskibe  og  2 
Fregatter,  som  dog  foreløbig  blev  liggende  paa  Kjøben- 
havns Red.  Men  i  Rusland  skete  der  til  Trods  for  Af- 
talen enten  intet  eller  saa  hdet,  at  man  fra  svensk  Side 
slet  ikke  lagde  Mærke  dertil.  Derimod  bleve  de  danske 
Udrustninger  vel  kjendte,  og  selv  om  det  ikke  var  grundet. 

naar  Bernstorff  mistænkte  Ostermann  for  at  have  hen- 
ledet Svenskernes  Opmærksomhed  derpaa,  blev  den  dansk- 
norske Regerings  StiUing  dog  gjort  ubehagelig  derved,  at 
det  saa  ud,  som  om  den  alene  havde  ladet  ruste '^).  Det 
ophidsede  ganske  naturlig  Svenskernes  Stemning  imod 
den,  og,  skjønt  det  ikke  var  den  daværende  Hue- 
regering  i  Sverige,  som  disse  Rustninger  vare  rettede 
imod,  troede  denne  dog  at  maatte  rette  sig  efter  Folke- 
meningen og  give  Ordre  til  Kontrarustninger  i  Karlskrona. 
Ogsaa  Frankrig  kom  i  Bevægelse,  og  det  lod  udtale  i 
Kjøbenhavn.  at  det  vilde  opfatte  ethvert  væbnet  Skridt 
imod  Sverige  som  et  ligefremt  Brud  med  det  selv.  en 
Opfattelse,  som  ogsaa  Spanien  for  sit  Vedkommende  vilde 
være  enigt  i.  Sagen  udglattedes  vistnok  ved  flere  diplo- 
matiske Udtalelser  imellem  den  dansk-norske  og  den 
franske  Regering;  men  det  havde  ikke  været  behageligt 
her  at  have  savnet  Støtte  i  Rusland^). 

Mere  tiltalende  var  for  saa  vidt  Englands  Hold- 
ning, som  det  forsikrede  Regeringen  i  Kjøbenhavn.  at 
det  ikke  vilde  taale.  at  Frankrig  lod  det  komme  til  et 
Brud  i  Anledning  af  de  svenske  Forhold,  men  vilde  op- 
fatte Fjendthgheder  fra  dets  Side  imod  Danmark  som 
rettede  imod  det  selv^).  Men  for  øvrigt  viste  England 
Lunkenhed  under  Rigsdagsstriden  i  Sverige,  og  det  var 
kun  ubetydelige  Bidrag,  det  ydede  til  de  Bestikkelser,  der 
skulde  bruges  for  at  bekæmpe  det  svenske  Hofparti. 
Overhovedet  tvivlede  Bernstorff  stadig  stærkt  om.  at  den 
engelske  Regering  trods  sit  vante  Fjendskab  imod  Frankrig 
vilde  optræde  virksomt  imod  dettes  PoHtik  paa  denne 
Tid.  Den  var,  mente  han,  alt  for  optaget  af  sine  parla- 
mentariske Kampe  til  at  ville  føre  en  kraftig  Politik 
udadtil^). 

Unægtehg  syntes  det  ud  paa  Foraaret  1769,  som  om 
Bernstorff  med  god  Grund  kunde  ønske  Iver  udfoldet  fra 
de  Magters  Side.  der  i  Fællesskab  maatte  stræbe  efter  at 

9* 

tilintetgjøre  det  svenske  Hofpartis  Planer.  Valgene  til 
Rigsdagen  havde  faaet  det  for  dem  lidet  glædelige  Ud- 
fald, at  Hattepartiet  og  Hoffets  Tilhængere,  der  havde 
forenet  sig  under  Valgkampen,  havde  faaet  Flertal  i  alle 
4  Stænder  i  den  Rigsdag,  som  traadte  sammen  i  April 
1769.  Dobbelt  følte  Bernstorff  sig  derfor  nrolig  ved, 
hvad  han  kaldte  Englands  Ligegyldighed  og  Ruslands 
Flegma*^),  og  hvor  vanskelig  Stillingen  syntes  ham  at 
være  i  den  første  Tid  efter  Rigsdagens  Sammentræden. 
viser  et  saadant  Træk.  som  at  han  mente,  at,  hvis  man 
bare  kunde  redde  de  væsenligste  Dele  af  den  svenske 
Forfatning,  maatte  man  være  tilfreds^).  Alt  vilde  imid- 
lertid komme  an  paa,  hvorledes  Hattepartiet,  der  igjen 
kunde  faa  Afgjørelsen  i  sin  Haand,  vilde  stille  sig,  og  det 
.syntes  til  Bernstorffs  Glæde  snart  at  se  ud  til,  at  det  var 
mindre  afliængigt  af  Hoffet,  end  han  havde  frygtet  for, 
at  det  vilde  være.  Han  fattede  derfor  efterhaanden  Haab 
om,  at  det  skulde  blive  muligt  at  opretholde  den  svenske 
Forfatning  i  den  for  Kongemagten  saa  ydmygende  Form. 
den  havde  faaet  paa  Rigsdagene  1756  og  1766. 

Men  der  kom  dog  en  Tid  Forstyrrelser  i  dette  Haab, 
da  han  fik  Efterretninger  om  Planer  fra  Hattechefernes 
Side,  der  indjog  ham  stor  Frygt.  Ud  paa  Eftersommeren 
og  i  September  kunde  Juel  nemlig  snart  meddele  ham, 
at  der  var  udkommet  et  Fh^eskrift  —  som  det  hed  sig. 
paa  Hofpartiets  Anstiftelse  — ,  hvori  Forfatteren  i  skarpe 
Udtryk  krævede  Forandringer  i  Forfatningen,  snart  kunde 
han  fortælle,  saa  om  en.  saa  om  en  anden  Plan.  Hatte- 
cheferne  havde  om  at  styrke  Kongemagten,  særlig  ved 
at  skaffe  Kongen  Ret  til  at  besætte  visse  Embeder  og 
ved  at  lade  ham  faa  Veto  imod  Forandringer  i  givne 
Love  og  Privilegier.  Hvor  lidt  der  end  ved  slige  Smaa- 
forandringer  i  noget  Hovedpunkt  vilde  blive  rokket  ved 
Frihedsforfatningen  af  1720.  vakte  Budskabet  herom  ikke 

alene  Bernstorffs  Harme  imod  dem,  der  vovede  at  fore- 
slaa  sligt,  og  som  han  kaldte  den  svenske  Friheds  Under- 
trykkere :  men  han  mente  endog,  at,  saafremt  noget  af 
dette  blev  vedtaget,  vilde  Freden  i  Norden  svæve  i  Fare. 
Der  behøvedes  efter  hans  Mening  ikke  stort  andet,  end 
at  den  svenske  Konge  fik  Myndighed  til  at  bortgive  saa 
omtrent  hvilket  som  helst  Embede  efter  eget  Tykke,  for 
at  dette  nødvendigvis  maatte  føre  til.  at  han  mere  og 
mere  kunde  udvide  sin  Magt.  indtil  han  blev  saa  godt 
som  enevældig,  og,  skete  det.  vilde  han  efter  al  Sand- 
synlighed styrte  Sverige  i  Krig  enten  med  Rusland  eller 
med  den  dansk-norske  Stat. 

Ganske  vist  troede  han  ikke  paa.  at  Sverige  strax 
efter  en  Forfatningsforandring  vilde  begynde  Krig  imod 
Rusland,  og  der  var  i  det  mindste  Øjeblikke,  da  han  meget 
forstandig  saa,  at  Frankrig  umulig  kunde  pønse  paa  at 
drive  Sverige  til  et  Brud  med  Kejserinden,  fordi  det  al- 
deles ikke  kunde  være  tjent  med  at  faa  en  almindelig 
Krig  i  Gang :  men  det  stod  dog  for  ham,  naar  han  tænkte 
paa  Fremtiden,  som  om  en  Forfatningsforandring  i  Sve- 
rige vilde  skabe  en  stadig  Krigsfare  i  Norden'*).  Det 
var  denne  Fare.  som  han  var  bange  for.  skulde  nærme 
.sig,  hvis  Hattecheferne  satte  nogen  af  deres  Planer  igjen- 
nem.  Man  mærker  hans  stærke  Bevægelse,  naar  man 
ser,  at  han  fandt  Rusland  alt  for  ensidig  optaget  af  Krigen 
med  Tyrkerne:  Kejserinden,  udtalte  han,  maatte  endelig 
have  20000  Mand  rede  ved  Grænsen  af  Finland  for  at 
kunne  gribe  kraftig  ind,  naar  det  behøvedes,  og  det  er 
ogsaa  ret  betegnende,  at  han  paa  dette  Tidspunkt  skrev 
til  Generalitetskollegiets  Chef  for  at  faa  at  vide  med  Nøj- 
agtighed, hvor  stort  Tallet  af  Tropper  i  Norge  var,  og 
hvor  vidt  Magasinerne  der  vare  forsynede^). 

Al  denne  Sindsbevægelse  kunde  han  dog  snart  shppe. 
Det  viste  sig.  da  det  kom  til  Stykket,  at  der  i  Hatte- 
partiet  paa  den  svenske  Rigsdag  var  for  mange,  der  ikke 

vilde  unde  Kongemagten  nogen  virkelig  Forøgelse,  og 
den  snedige  Partigænger  Pechlin  formaaede,  støttet  af 
de  russiske  og  danske  Penge,  at  forøge  Splittelsen  i  Par- 
tiet saaledes,  at  alle  Planer  selv  blot  om  den  mindste 
Forandring  af  Forfatningen  maatte  opgives;  Udfaldet  af 
Rigsdagens  Forhandlinger  blev,  at  der  slet  ikke  rokkedes 
ved  den  bestaaende  Ordning. 

Havde  Bernstorff  tidligere  været  ængstelig,  blev  han 
nu  i  højeste  Grad  henrykt  over  »det  glimrende  Held«, 
man  havde  havt,  og  over  den  Sejr,  som  -den  gode  Sag« 
havde  vundet,  og  i  denne  Stemning  talte  han  om,  hvor- 
ledes »den  fjærneste  Fremtid  vilde  give  Enigheden  imellem 
Rusland  og  Danmark  Æren  for.  hvad  her  var  udrettet«  ^"). 
Men  at  der  var  vundet  noget,  som  skulde  sikre  Ro  og 
Fred  i  Norden,  var  uheldigvis  en  stor  Fejltagelse.  Rigs- 
dagens Gang  havde  gjort  det  klart,  at  paa  almindehg 
forfatningsmæssig  Maade  kunde  Sveriges  Forfatning  ikke 
ændres,  og  det  var  derfor  rimehgt  nok.  at  fædrelands- 
sindede Mænd  oprigtig  sørgede  derover  ^^).  Men  ændres 
maatte  den.  det  havde  de  seneste  Begivenheder  klart 
vist  Nødvendigheden  af.  Bernstorll'.  der  tidligere  havde 
villet  faa  sig  selv  til  at  tro,  at  der  i  og  for  sig  ikke  i 
Forfatningen  laa  nogen  Hindring  for,  at  Svenskerne  kunde 
blive  lykkelige,  ja  endog,  at  man  ved  at  holde  paa  den 
arbejdede  for  deres  eget  Tarv,  maatte  dog  nu  erkjende, 
at  Tilstanden  hos  dem  nærmede  sig  til  det  forfærdelige. 
Han  kaldte  ikke  alene  Sverig  et  Land.  hvor  Bestikkelsen 
var  det  afgjørende:  men  han  udtalte  endog  følgende  Ord : 
»Man  maa  i  Sandhed  sukke  over  den  skrækkelige  Til- 
stand {rétat  cruel).  hvori  Bestikkelighed  og  Partiaand 
sætte  dette  Rige^'^).<-  Netop  denne  Opfattelse  skulde 
imidlertid  efterhaanden  bUve  mere  almindelig  blandt 
Svenskerne,  og  den  skulde  skabe  en  Stemning,  der,  da 
Landet  i  Gustav  III  fik  en  Konge  med  Mod  og  Kraft, 
satte  ham  i  Stand  til  ved  en  Revolution  at   gjennemføre 

en  Forfatningsforandring  og  derved  at  skabe  Tilstande, 
der,  om  de  end  hjalp  Sverige  mægtig  paa  Fode,  dog  tillige 
fremkaldte  en  Udvikling,  hvis  uheldige  Virkninger  vort 
eget  Fødeland  skulde  komme  til  at  føle.  Men  det  var 
for  en  stor  Del  selve  den  af  Bernstorff  saa  højt  skattede 
Enighed  imellem  Rusland  og  Danmark-Norge  og  den  der- 
ved støttede  Modstand  imod  alle  jævne  og  lovlige  For- 
andringer i  de  umuKge  svenske  Tilstande,  der  gjorde,  at 
der  maatte  en  Revolution  til  for  at  skabe  Forbedring, 
og  at  Omslaget  da  blev  for  stort  i  Retning  af  en  stærk 
Kongemagt  ^^). 

Medens  den  svenske  Rigsdag  gik  sin  Gang,  havde 
Udkastet  til  en  dansk-russisk  Traktat  ligget  i  Peters- 
borg. Den  31.  Marts  havde  Kejserinden  sendt  Kristian 
VII  et  Brev,  hvori  hun  kom  den  dansk-norske  Regering 
imøde  ved  at  erklære,  at  hun  indsaa,  at  Forholdene  i 
Sverige  ikke  kunde  tillade  Kongen  at  gjøre  den  Rejse 
til  Petersborg,  som  hun  ellers  vilde  have  sat  stor  Pris 
paa:  men  ved  Siden  deraf,  og  det  var  Hovedsagen,  ud- 
talte hun  sig  imod  et  Ønske,  der  var  fremsat  fra  dansk 
Side,  og  som  Bernstorff  tillagde  stor  Betydning,  nemlig 
at  den  foreløbige  Mageskiftetraktat  af  1767  strax  skulde 
gjøres  endelig.  Med  fuldstændig  Føje  erklærede  hun 
dette  for  en  Umulighed,  da  hun  derved  vilde  træde  sin 
Søns  Rettigheder  for  nær.  Det  var  ham,  hvem  det  til- 
kom, naar  han  blev  myndig,  at  give  Traktaten  sin  sidste 
Stadfæstelse,  og  at  gjøre  Indgreb  deri  vilde  let  kunne 
have  farlige  Virkninger  for  den  senere  hen.  Da  Bern- 
storff altsaa  indsaa.  at  dette  Haab  maatte  opgives,  lod 
han  Kongen  skrive  til  Kejserinden,  at  han  ikke  mere 
vilde  gjøre  noget  Ønske  herom  gjældende,  saafremt  hun 
blot  vilde  fastsætte  en  bestemt  Tid  til  Traktatens  ende- 
lige Fuldbyrdelse.  Og  tillige  vilde  han  gjerne  have  hende 
til  at  garantere  Danmark  Mageskiftet,  saafremt  Storfyrsten 
skulde  dø,  inden  han  blev  myndig,  eller  med  andre  Ord 

give  det  Sikkerhed  for,  at  den  yngre  gottorpske  Linie 
efterkom  Traktaten  af  1750. 

Under  en  Spænding  saa  stor  som  den,  hvori  Bern- 
storff havde  fulgt  baade  Udviklingen  af  Forholdene  i  Sve- 
rige og  tillige  Begivenhederne  anden  steds  i  Europa  i 
Aaret  1769,  havde  det  maattet  være  af  Vigtighed  for 
ham  at  komme  til  en  Afslutning  af  det  P^orbund  med 
Rusland,  som  han  tænkte  sig,  skulde  give  Staten  den 
Tryghed  udadtil,  der  i  hans  Øjne  var  nødvendig.  Men  det 
var  da  yderst  pinligt  for  ham.  at  det  trak  ud  den  ene 
Maaned  efter  den  anden,  inden  Spørgsmaalet  om  For- 
bundstraktatens  Afslutning  blev  taget  for  i  Petersborg. 
Efter  al  Sandsynlighed  var  dette  imidlertid,  i  det  mindste 
for  største  Delen,  kun  en  Følge  af  Panins  Langsomhed 
og  hans  Optagethed  af  andre  vigtige  Sager,  og  i  Decem- 
ber kom  Sagen  endelig  til  en  Afgjørelse.  Efter  at  Filo- 
sofof  havde  modtaget  baade  Udkast  og  Fuldmagt  til  at 
slutte  Traktaten,  aabnede  han  en  Forhandling  med  Re- 
geringen i  Kjøbenhavn,  og  da  denne  helt  tiltraadte  Trak- 
tatudkastet, som  i  alt  væsenhgt  stemmede  med,  hvad 
der  allerede  tidligere  var  blevet  fremsat  fra  dens  egen 
Side,  blev  der  13.  December  1769  sluttet  Forbund  imellem 
de  to  Stater. 

Det  udtaltes  her.  at  de  tvende  Magter  havde  ved- 
taget, at.  saafremt  Forfatningen  i  Sverige  af  1720  enten 
blev  fuldstændig  forandret  eller  blot  for  en  enkelt 
Del,  skulde  dette,  for  saa  vidt  Forandringen  virkede 
til  at  udvide  Kongens  Magt.  opfattes  som  en  Krigs- 
erklæring fra  Sveriges  Side  (§  II).  og.  for  at  være  rede 
til  at  handle,  naar  det  var  nødvendigt,  forphgtede  de  sig 
til  fra  det  daværende  Tidspunkt  af  hver  at  holde  et 
Korps  paa  20000  Mand  med  tilhørende  Artilleri  færdigt 
ved  den  svenske  Grænse  (§  V).  hgesom  de  ogsaa  til- 
sagde hinanden,  at  de,  naar  Foraaret  kom.  vilde  ruste 
ah,  hvad  de  havde  af  Styrke  til  Søs.  for   at  kunne  lade 

et  Krydstogt  i  Østersøen  finde  Sted  i  Fællesskab  (§  VI), 
Da  Kejserinden  vilde  opfatte  enhver  Forstærkelse  af  den 
danske  Krones  Magt  som  en  Forøgelse  af  sit  eget  Riges 
Styrke,  lovede  hmi,  at  i  Tilfælde  af.  at  den  danske  Konge 
tog  Del  i  en  Krig  som  en  Følge  af  denne  Traktat,  vilde 
hnn  garantere  ham  alle  de  Erobringer,  der  kunde  blive 
gjorte  fra  Svenskerne  ved  den  norske  Grænse ;  hun  vilde 
ikke  nedlægge  Vaabnene.  med  mindre  han  blev  holdt 
skadesløs  for  sine  Udgifter  eller  fik  en  passende  Udvidelse 
af  sit  Landomraade  ved  enten  en  fuldstændig  eller  delvis 
Afstaaelse  til  ham  af  de  nævnte  Erobringer.  (§  X).  Som 
en  Følge  af  de  Ofre.  den  danske  Konge  vilde  paatage 
sig  ved  denne  Traktat,  gav  Kejserinden  Afkald  paa  de 
Subsidier,  som  han  traktatmæssig  var  forpHgtet  til  at 
betale  hende  under  hendes  Krig  med  Tyrkerne  (§  VII). 
og  hun  var  fremdeles  villig  til  at  understøtte  hans  Be- 
stræbelser for  at  udvide  sin  Sømagt  ved  i  Løbet  af  de 
følgende  6  Aar  hvert  Aar  at  overlade  ham  Skibstømmer 
til  2  Linieskibe  paa  60  Kanoner  og  ved  endvidere  at 
tillade  ham  toldfrit  fra  hendes  Lande  at  indføre  Raa- 
æmner  til  Skibsbygning  og  Skibsekvipering  til  en  Værdi 
af  200000  Rubler  (§  VIII).  Til  Vederlag  lovede  Kongen 
baade  at  ville  tillade  et  vist  Tal  af  sine  Søofficerer  at 
træde  i  russisk  Tjeneste,  og  desuden  at  ville  lade  hende 
faa  2000  Matroser  til  Tjeneste  paa  hendes  Flaade,  og 
disse  Matroser  skulde  stilles  6  Maaneder  efter,  at  der  var 
rejst  Krav  om  dem.  (§  IX).  Foruden  at  de  tvende 
Magter  her  havde  kunnet  enes  om  det.  der  i  Øjeblikket 
syntes  dem  særlig  paatrængende,  besluttede  de  begge 
at  gjøre  deres  Forbund  »ret  inderligt  og  uopløseligt« 
ved  ogsaa  at  slutte  nærmere  Aftaler  med  Hensyn  til 
det  holstenske  Mageskifte.  Kejserinden  kom  paa  dette 
Punkt  den  dansk-norske  Regerings  Ønsker  imøde  ved  at 
fastsætte  en  besteint  Tid  for  Mageskiftels  endehge  Fuld- 
byrdelse, saaledes  at  ForhandUnger  derom  kunde  aabnes 

med  Storfyrsten,  saasnart  han  var  fyldt  17  Aar.  og  den 
endelige  Fuldbyrdelse  finde  Sted  paa  det  Tidspunkt,  da 
han  fyldte  18  Aar  og  efter  det  holstenske  Huses  Love 
blev  myndig.  (§  XI).  Tillige  garanterede  hun  den  danske 
Konge  Besiddelsen  af  de  holstenske  Lande  imod  enhver 
anden,  der  med  hvilkensomhelst  Adkomst  eller  under 
hvilkesomhelst  Omstændigheder  vilde  hindre  eller  for- 
styrre ham  deri.  (§  XIII).  Der  skulde  ikke  sættes  nogen 
bestemt  Tid  for  Varigheden  af  dette  Forbund,  som  skulde 
gjælde  for  stedse  varende  og  grundet  paa  Blodets  Baand 
og  paa  den  naturUge  og  uadskillelige  Sammenkjædning 
af  de  tvende  Kroners  politiske  System  (§§  XIV  og 
XII)"). 

Et  Par  Maaneder  i  Forvejen  havde  Kejserinde  Ka- 
Iharina  12.  Oktober  1769  sluttet  en  Traktat  med  Preussen, 
der  foruden  i  det  hele  at  fastslaa  Fortsættelsen  for  en 
Aarrække  af  det  Forbund,  der  allerede  var  knyttet  i 
1764,  tillige  indeholdt  en  Bestemmelse,  som  var  rettet 
mod  Sverige.  Frederik  den  store  havde  ikke  deltaget 
i  Indblandingen  i  de  svenske  Forhold  under  Bigsdagen  i 
1769;  men  desuagtet  naaede  Kejserinden  dog  nu  at 
trække  ham  med  ind  i  sit  antisvenske  System.  Han  af- 
talte nemlig  med  hende.  at.  hvis  et  Parti  i  Sverige  fik 
Forfatningen  af  1 720  kuldkastet  i  sine  Hovedbestemmel- 
ser, saaledes  at  Kongen  opnaaede  en  betydelig  forøget 
Magt,  vilde  han  deltage  i  et  Angreb  paa  Sverige  ved 
at  lade  Tropper  rykke  ind  i  Svensk  Pommern.  Kejser- 
inden havde  altsaa  ved  Slutningen  af  1769  saa  stærkt 
sikret  sig  ved  Forbund  med  begge  de  Stater,  der  vare 
Sveriges  nærmeste  Naboer,  at  hun  mente  at  kunne  være 
vis  paa,  at  det  ikke  skulde  kunne  hindre  hende  i  at  røre 
sig  frit  i  andre  Betninger.  Dette  var  samtidigt  med.  at 
de  svenske  Forfatningsforhold  gave  hende  Lejhghed  til 
ved  sine  Diplomater  og  støttet  af  Danmark-Norge  at  blande 
sig  i  de  indre  Forhold  der.    Ingen  kunde  vide.  hvad  Gavn 

dette  kunde  bringe  hende.  Og  endelig  havde  Forbundet 
af  13.  December  knyttet  den  dansk-norske  Stat  som  en 
svagere  Forbundsmagt  nøje  til  hendes  Politik.  Aabenbart 
var  da  hendes  og  Ruslands  Stilling  bleven  stærkt  fæstnet  i 
dette  Aar,  der  oven  i  Kjøbet  havde  styrket  hendes  Magt 
i  Polen  og  bragt  hendes  Hære  Sejre  over  Tyrkerne. 

Men  hvordan  blev  Stillingen  for  vort  Fædreland  ved 
Forbundet  af  December  1769,  og  hvilket  Indtryk  gjør 
dette  Forbund  i  det  hele  paa  os  nu?  Det  var,  have  vi 
set,  Bernstorff,  som  havde  taget  Initiativet  dertil,  affattet 
de  fleste  Besteinmelser  i  det  og  været  Iveren  selv  under 
Forhandlingen  om  det.  Vi  se  da  ogsaa.  at  han  holdt 
det  for  en  stor  Lykke  at  have  faaet  det  bragt  i  Stand. 
Ved  denne  Begivenhed  var.  som  han  udtrykte  sig,  et  Aar 
endt  lykkelig,  der  havde  truet  Norden  med  megen  For- 
styrrelse og  mange  Ulykker,  og  hvad  der  var  sket,  var 
Vidnesbyrd  om  et  Venskab  og  en  Forening,  der  i  Uge 
Grad  var  enestaaende  ^^).  Med  sin  levende  Fantasi  saa 
han  her  et  Forhold  grundet,  der  skulde  sikre  vort  Fædre- 
land en  tryg  Stilling,  om  mulig  for  stedse,  og  Rusland 
var  i  hans  Øjne  en  Magt,  der  havde  de  samme  Venner 
og  de  samme  Fjender  som  det  og  aldrig  vilde  kunne 
bhve  hgegyldig  for  dets  Skjæbne  ^^).  Det  var  ikke  længe 
siden,  at  der  jævnlig  havde  været  Tale  om,  hvor  vigtigt 
Venskab  imellem  de  skandinaviske  Stater  var,  at  det 
vilde  sikre  deres  Lykke  og  sætte  dem  i  Stand  til  i  For- 
ening at  indtage  en  anset  Stilling  i  Europa.  Nu  talte 
Bernstorff  med  ikke  mindre  Varme  om,  hvorledes  Alliancen 
imellem  Danmark-Norge  og  Rusland  havde  til  Følge,  at 
Norden  fik  sit  eget  System,  der  gjorde  det  uafliængigt  af 
andres  Indblanding  og  gav  det  en  berettiget,  indflydelsesrig 
Stilling.  Intet,  skrev  han,  kan  være  lykkeHgere  for  denne 
Del  af  Europa,  og  Æren  derfor  skyldes  2  Fyrster,  hvis 
Forening,  Politik  og  Planer  ville  aabenbare  hele  Europa 
Nordens  Kraft  og  Betydning  ^^). 

Det  var  vistnok  saare  naturligt,  at  Bernstorff  selv 
kunde  tro.  at  han  ved  Forbundet  havde  opnaaet  noget 
stort  for  sin  svenske  Politik,  og  han  havde  upaatvivleHg 
ved  det  sikret  Gjennemførelsen  af  Mageskiftetraktaten, 
saa  meget  det  menneskelig  lod  sig  gjøre.  Den  overlegne 
Dygtighed  og  Energi,  hvormed  han  havde  arbejdet  for 
disse  Maal,  kunde  for  saa  vidt  siges  at  være  bleven 
kronet  med  Held.  Fremdeles  var  det  -  indlysende,  at  et 
Forbund  med  Rusland,  i  det  mindste  foreløbig,  vilde  give 
den  dansk-norske  Stat  et  meget  stærkt  Rygstød  overfor 
Farer  fra  andre  store  Magters  Side.  og  det  saameget 
mere  som  Rusland  baade  stod  England  og  Preus- 
sen nær. 

Men  dog  havde  denne  Traktat  alvorlige  Skyggesider. 
Vi  ville  her  ikke  vende  tilbage  til.  hvad  der  i  dette  Værk 
tidligere  er  udviklet  om  det  i  moralsk  Henseende  saare 
tvivlsomme  ved  det  Krav.  Nabomagterne  gjorde  paa  Ret 
til  at  blande  sig  i  de  svenske  Forfatningsforhold^^);  men 
vi  ville  dog  fremhæve,  at  denne  Fordring  traadte  frem  i 
en  særlig  kras  Form  ved  Traktaten  af  December  1769. 
Forbundstraktaten  af  11.  Marts  1765.  der  i  det  hele  hge- 
som  var  det  første  Skridt  til  Forbundet  af  1769,  havde 
kun  i  Almindelighed  fastsat,  at  de  tvende  Magter  i  Fælles- 
skab vilde  virke  for.  at  de  Forandringer,  der  maatte  finde 
Sted  i  den  svenske  Forfatning,  bleve  holdte  indenfor  de 
rette  Grænser,  stemmende  med  den  svenske  Lovgivnings 
Grundtanke  og  Principer.  Endnu  i  Foraaret  1769  havde 
Bernstortf  udtalt,  at  væbnet  Indskriden  i  de  svenske  For- 
hold kun  kunde  ske.  saafremt  det  gjaldt  Frihedstidens 
oprindelige  Forfatning  af  1720.  og  efter  Opfordring  af  et 
Parti  iblandt  Svenskerne  selv,  og  han  havde  paa  den 
Tid  ogsaa  ytret,  at  det  vilde  være  svært,  baade  i  Gjer- 
ningen og  efter  Retten  at  holde  Sveriges  Forfatning  oppe. 
hvis  hele  Nationen  var  enig  om  at  ville  forandre  den  '■'). 
Men  Forbundet  af  December  satte   alle  Hensyn   til  Side. 

Det  fastslog  rent  ud.  at  Svenskerne  skulde  angribes  med 
Fjendehaand.  dersom  de  overhovedet  ændrede  noget  i 
Forfatningen  af  1720  til  Gavn  for  Kongemagten.  Selv 
om  de  vare  nok  sua  enige  herom,  vilde  det  ikke  hjælpe 
dem.  Naar  man  nu  gik  saa  vidt.  hang  det  aabenbart 
sammen  med.  at  Russerne  gjorde  gjældende.  at  de  havde 
Ret  til  at  hindre  Forandringer  i  Forfatningen  af  1720, 
fordi  de  ved  Freden  i  Nystad  1721  havde  garanteret 
denne  Forfatning,  og  denne  Garanti  skulde  da  Danmark- 
Norge  som  deres  Forbundsfælle  have  baade  Ret  og  Pligt 
til  at  være  med  om  at  opretholde.  Men  for  ikke  at  tale 
om,  at  Svenskerne  med  god  Grund  kunde  paastaa,  at 
efter  Freden  i  Åbo  1743  havde  denne  Garanti  ingen 
Gyldighed  mere^").  saa  varder  noget  oprørende  i.  at  en 
Garanti,  som  Svenskerne  i  sin  Tid  havde  faaet  som  Værn 
imod  Indblanding  fra  anden  Side  i  deres  Forfatningsliv. 
skulde  kunne  bruges  til  evig  Tid  som  Hindring  for.  at 
de  kunde  ordne  deres  Forhold,  efter  hvad  de  holdt  for 
nødvendigt;  der  var  noget  i,  hvad  Ghoiseul  lejlighedsvis 
havde  udtalt,  at  en  Garanti  for  en  Forfatning,  der  var 
givet  en  Nation,  kun  kunde  faa  Retydning,  naar  den 
paakaldtes  af  den  sannne  Nation '^i).  Vi  kunne  derfor 
ikke  i  Paaberaabelsen  af  denne  Garanti  se  noget,  der 
kan  forsvare  Rerettigelsen  af  den  Politik,  som  blev  fast- 
slaaet  ved  Forbundet  af  1769.  Det  staar  Hge  godt  fast, 
at  Rernstorff  i  den  Grad  var  bleven  ængstelig  for,  hvad 
en  stærk  Kongemagt  i  Sverige  kunde  bringe  for  Ulykker, 
at  det  førte  ham  ind  i  en  ganske  ensidig  Opfattelse  af 
den  Ret,  Nabomagter  have  til  at  blande  sig  i  et  Lands 
indre  Forhold. 

Men  var  det  alene  Tanken  om  det  nødvendige  i  at 
sørge  for  egen  Sikkerhed,  der  ledede  Rernstorff?  Det 
kunde  synes  at  stride  herimod,  naar  den  ovenfor  nævnte 
§  X  af  Traktaten  indeholdt  Restemmelser  om  Udvidelse 
af  den    danske    Konges    Landomraade    i    visse    Tilfælde 

paa  Sveriges  Bekostning.  Utvivlsomt  ser  det  meget  ilde 
ud,  at  Svenskerne  herefter,  hvis  de  begik  den  Brøde  at 
ville  forandre  deres  yderst  slette  Forfatning,  skulde 
straffes  derfor  ved  at  miste  Land,  og,  da  man  kan  sige 
sig  selv.  at,  saa  snart  Principet  om  Sveriges  Integritet 
var  brudt,  vilde  Busland  ogsaa  vide,  fra  sin  Side  paa 
samme  Maade  at  skaffe  sig  Vederlag  for  sine  Krigsom- 
kostninger i  Tilfælde  af  væbnet  Indblanding,  er  det  ikke 
underhgt,  at  man  i  Sverige  har  talt  om.  at  Biget  var 
truet  med  Deling. 

Imidlertid,  Bernstorif  maa  paa  det  bestemteste  tages 
i  Forsvar  ijnod  at  have  havt  slige  Planer ^^).  Det  maa  her 
vel  erindres,  at  der  ikke  under  de  Forhandlinger,  som 
førte  til  Traktatens  Afslutning,  fra  dansk  Side  er  fremsat 
endog  blot  den  svageste  Antydning  af,  at  man  ønskede 
en  Udvidelse  af  Landomraadet.  Ligesaa  Udt  som  Bern- 
storff noget  andet  Øjeblik  under  sin  tyveaarige  Udenrigs- 
ministervirksomhed har  havt  Planer  om  at  volde  Sverig 
nogen  territorial  Svækkelse,  ligesaa  Udt  tænkte  han  nu 
paa  sligt.  Tanken  derom  er  kommen  fra  Busland. 
rimeligvis  for  at  der  ved  paakommende  Tilfælde  heri 
kunde  haves  et  Lokkemiddel,  og  ejendommehg  nok. 
medens  Bernstorff  har  udtalt  sig  om  forskjellige  andre 
Artikler  i  Traktaten,  som  den  i  endelig  Skikkelse  kom 
til  at  foreligge,  har  han  aldrig  med  et  eneste  Ord  berørt 
denne  Paragraf.  Saa  liden  Vægt  lagde  han  paa  den.  og 
det  af  den  simple  Grund,  at  han  holdt  den  for  ganske 
ligegyldig:  det  vilde  altid  afhænge  af  Danmark  selv,  om 
man  vilde  bruge  den  eller  ikke. 

Endnu  et  maa  siges  om  denne  Traktat  i  sin  Hel- 
hed. Var  det  udelukkende  til  Styrkelse  for  vort  Fædre- 
land at  blive  knyttet  saa  nøje  til  Busland?  Det  tog  sig 
meget  smukt  ud,  naar  Bernstorff  talte  om,  hvorledes 
Norden  blev  stillet  paa  en  betydelig  Plads  i  Europa 
og    ikke    alene    blev    uafhængigt    af    andres  Indflydelse, 

men  ogsaa  kunde  gjøre  sin  Vilje  gjældende.  Men  denne 
Opfattelse  af  Stillingen  raaatte  unægtelig  ligge  en  russisk 
Statsmand  nærmere  end  en  dansk,  thi  naar  Bernstorfl" 
talte  om  Norden,  vilde  det  i  Virkeligheden  sige  det 
samme  som  Rusland.  Vi  have  ondt  ved  at  begribe,  at 
der  skulde  være  Tale  om,  at  Danmark-Norge  vilde  kunne 
gjøre  sig  gjældende  udadtil  som  dets  jævnbyrdige  For- 
bundsfælle, og  den  tredje  Stat  i  Norden,  Sverige,  var  det 
jo  Meningen  at  holde  i  en  kraftesløs  Tilstand,  fordi  det 
ellers  vilde  være  farhgt  for  de  andre  nordiske  Riger.  Og 
hvorledes  vilde  selve  Forholdet  til  Rusland  komme  til  at 
udvikle  sig  under  den  tætte  Alliance,  som  her  blev 
sluttet?  Bernstorff  kunde  paa  denne  Tid  tale  om  den 
Hensynsfuldhed .  der  vistes  fra  russisk  Side.  Og  ganske 
vist  blev  han  behandlet  af  Kejserinden  og  hendes  Uden- 
rigsminister med  yderste  Opmærksomhed,  og  det  Sprog, 
Ruslands  Diplomater  førte,  kunde,  naar  det  passede  til 
dets  Politik,  være  behageligt  nok.  Men  det  var  kun  faa 
Aar  siden  han  havde  udtalt:  »Det  holder  haardt  for  en 
Konge,  der  med  Rette  vaager  over  sin  Værdighed,  at 
bevare  det  kostbareste  Smykke  i  den,  sin  Uafhængighed, 
samtidig  med  Ruslands  Venskab.  —  Den  Tanke  forlader 
aldrig  Kejserinden  og  sjælden  hendes  Ministre,  at  deres 
Følelser  og  deres  Had  maa  tjene  som  Regel  for  deres 
Venners  Stemninger <•.  Og  hvad  angaar  Hensynsfuldheden 
i  Maaden  at  behandle  mindre  Forbundsfæller  paa.  da 
havde  han  selv  i  Foraaret  1769  klaget  over  den  hensyns- 
løse Maade.  hvorpaa  man  fra  russisk  Side  vilde  raade 
over  de  danske  Pengemidler  i  Sverige,  og  hvad  havde 
man  ikke  døjet  med  Saldern  i  Danmark,  hvilket  Indtryk 
havde  han  ikke  selv  faaet  af  dennes  utaalelige  Lyst  til 
at  ville  blande  sig  i  alt  her  hjemme?  Selv  om  dette  na- 
turUgvis  hang  nøje  sammen  med  Salderns  ubehagelige 
Personlighed,  vilde  hans  Færd  være  utænkelig,  saafremt 
den    ikke    som  Raggrund  havde    den  i   Petersborg    her- 

skende  Opfattelse,  at  Danmark-Norge  havde  i  alt  at  rette 
sig  efter  Rusland.  Man  har  ondt  ved  at  se,  hvad  der 
kunde  hringe  til  at  tro.  at  den  russiske  Politik  i  den  føl- 
gende Tid  vilde  skifte  Natur  og  Væsen. 

Selvfølgelig  kunde  Bernstorff  have  Ret  til  at  mene. 
at  i  ØjebHkket  faldt  vort  Fædrelands  og  Ruslands  Tarv 
sammen  paa  vigtige  Punkter,  og  han  var  fuldt  berettiget 
til  at  søge  en  nøje  Alliance  med  Rusland  for  at  føre 
Mageskiftesagen  til  Ende.  Det  er  ogsaa  vitterhgt.  at 
der  kom  ØjebUkke.  da  Forbundet  med  det  viste  sig 
nyttigt.  Men  var  det  dog  ikke  i  en  besynderlig  Grad 
blot  at  se  paa  Lyssiderne,  naar  han  talte  om,  at  Rus- 
land aldrig  vilde  kunne  blive  ligegyldigt  ved  vort  Fædre- 
lands Skjæbne.  Den  senere  Historie  —  man  tænke  paa 
Aarene  1812 — 1814  eller  paa  1864  —  har  i  høj  Grad 
givet  et  sørgeUgt  Dementi  hertil,  ligesom  Eftertiden 
ogsaa  har  underkjendt  hans  Ord  om  den  Ære,  som 
Kejserinde  Katharina  vilde  nyde  indtil  den  tjærneste 
Fremtid  for  at  have  værnet  om  Sveriges  Frihed  ^^)  Har 
han  da  virkelig  kunnet  tro,  at  Danmark-Norges  og  Rus- 
lands Tarv  altid  vilde  falde  sammen,  saaledes  at  der 
kunde  knyttes  et  evigt  Forbund  imellem  dem?  Har  han. 
for  blot  at  tage  et  enkelt  Exempel,  kunnet  tro  paa,  at 
den  Indflydelse  paa  de  svenske  Forhold .  som  Rusland, 
og  det  netop  med  dansk  Hjælp,  fik  Lejlighed  til  at  udøve, 
stedse  vilde  blive  holdt  indenfor  den  Skranke,  han  øn- 
skede, og  kun  tjene  til  at  hindre  en  farlig  Politik  fra 
Sveriges  Side '?  Ingen,  der  nu  ser  tilbage  paa  hin  Tid,  vil 
være  i  Tvivl  om,  at  en  alvorlig  Fare  truede  dette  Land  ved 
den  russiske  Indblanding,  som  det  var  udsat  for,  enten 
ved  at  det  vilde  blive  saa  svagt,  at  det  blindt  maatte 
følge  Ruslands  Fane,  eller  ved  at  dette  kunde  nytte  Lej- 
hgheden  til,  naar  det  var  det  bekvemt,  at  indlemme  Fin- 
land i  sit  Omraade.  Var  Danmark-Norge  tjent  med  sligt? 
Det  vilde  Bernstorff  være  den  sidste  til  at  paastaa. 


Forhold  til  Rusland,  145 

Imidlertid,  han  haabede,  at  Danmark-Norge  vilde 
kunne  blive  sat  i  Stand  til  at  hævde  en  betydelig  Plads 
ved  Siden  af  Rusland,  saaledes  at  det  vilde  stemme  med 
dettes  eget  Tarv  at  tage  Hensyn  til  Ønsker  fra  dets 
Side.  Dette  skulde  ske  ved  at  udvikle  den  dansk-norske 
Sømagt.  Han  vilde  have  Flaaden  forøget  til  i  Løbet  af 
10  Aar  at  naa  en  Størrelse  af  50  til  60  Linieskibe^*), 
og  det  var  dertil,  at  Rusland  skulde  yde  den  Hjælp  af 
Skibstømmer,  som  vi  have  set  blive  fastsat  ved  Trak- 
taten af  December  1769.  Ja,  havde  det  kunnet  naas, 
da  vilde  vort  Fædreland  ganske  vist  have  faaet  en  ikke  ringe 
Styrke  paa  Havet;  men  det  var  desto  værre  en  fantas- 
tisk Tanke,  thi  en  saadan  Udvidelse  vilde  langt  have 
oversteget  Statens  finansielle  Kræfter,  dobbelt  paa  en 
Tid,  da  den  kæmpede  med  store  Vanskehgheder  i  saa 
Henseende.  Men  dermed  var  i  Virkehgheden  den  Grund 
borte,  hvorpaa  hans  Tanker  om  en  nogenlunde  jævn- 
byrdig StiUing  for  vort  Fædreland  ved  Siden  af  Rusland 
hvilede. 

Hvor  stor  Enighed  der  end  havde  været  ved  Trak- 
tatens Afslutning,  gav  den  dog  Anledning  til  nogle  For- 
handlinger bag  efter,  da  Bernstorff  gjerne  vilde  have 
Paragrafen  om  de  2000  Matroser,  der  skulde  overlades 
Rusland ,  forklaret  saaledes ,  at  de  kun  skulde  kunne 
bruges  i  Østersøen;  men  Kejserinden,  der  netop  ønskede 
at  angribe  Tyrkerne  i  Middelhavet,  fandt  ganske  natur- 
lig ingen  Grund  til  at  gjøre  denne  Indrømmelse  ^^).  I 
Foraaret  1770  forlangte  hun  da  ogsaa  400  Matroser  til 
sin  Flaade,  der  skulde  afgaa  fra  Østersøen  til  Middel- 
havet ^e)^  og  dette  Ønske  maatte  selvfølgehg  opfyldes. 
For  at  undgaa,  herved  at  komme  til  at  staa  som  Fjende 
af  Tyrkiet,  hvad  der  kunde  faa  ubehagelige  Virkninger 
baade  over  for  dette  og  de  Magter,  der  vare  venhgsindede 
imod  det,  blev  der  spillet  den  Komedie,  at  Matroserne 
gjaldt  for  frivilhg  at  være  gaaede  i  russisk  Krigstjeneste  ^^). 

Danmark-Norges  Historie  1720—1814.  IV,  I.  10 

Ogsaa  7  Søofficerer  traadte  samtidig  i  Kejserindens  Tje- 
neste. At  Mandskabet  paa  de  russiske  Krigsskibe,  der  i  Aaret 
1770  paa  Vejen  til  Middelhavet  anløb  Kjøbenhavn,  her  blev 
behandlet  med  den  største  Opmærksomhed,  følger  af  sig  selv. 

I  det  hele  var  Forholdet  imellem  de  tvende  Rege- 
ringer meget  varmt,  og  af  Hensyn  til  Rusland,  der  gjerne 
ved  Danmarks  Hjælp  vilde  have  Meddelelser  om  fransk 
Politik  og  franske  Forhold  2^),  fjærnede  Bernstorff  den 
dansk-norske  Afsending  i  Paris  Gleichen  fra  hans  Plads 
her,  en  Post  han  ganske  vist  aldrig  havde  burdet  have. 
Han  havde  i  sin  Tid  faaet  den  efter  Choiseuls  Ønske, 
dengang  denne  og  Bernstorff  havde  været  politiske  Venner, 
nu  maatte  han  bort,  da  Rusland  ønskede  ham  afløst  af 
en  anden.  I  dette  varme  Forhold  undlod  dog  Saldern 
ikke  at  blande  nogen  Malurt,  for  saa  vidt  han  med  sin 
utrolige  Pirrelighed  fandt  for  godt  at  give  ondt  af  sig 
over,  at  en  Broder  af  ham.  Kristian  Albrecht  Saldern. 
der  var  holstensk-gottorpsk  Afsending  i  Kjøbenhavn,  for- 
mentlig ikke  blev  behandlet  med  tilstrækkelig  Opmærk- 
somhed af  Regeringen  her,  og  fordi  han  ikke  kunde  lide, 
at  Bernstorff  satte  personlig  megen  Pris  paa  Filosofof. 
Mere  behøvedes  ikke  for  at  faa  den  uelskværdige  Mand 
til  at  fatte  Mistanke  om,  at  man  i  Kjøbenhavn  ikke 
skjønnede  tilstrækkelig  paa,  hvad  han  selv  havde  udrettet. 
Saadant  Smaakjævl  skulde  man  plages  med  midt  under 
alvorlige  Forhold;  men  heldigvis  havde  dette  Vranteri 
ikke  politiske  Virkninger. 

Det  var  en  Selvfølge,  at  den  saa  overordentlig  varme 
Tilslutning  til  Rusland  ikke  skulde  kunne  gjøre  Forholdet 
til  Frankrig  mindre  iskoldt,  end  det  var  i  Forvejen.  Der- 
imod stod  man  paa  en  god  Fod  med  den  engelske  Re- 
gering; men  det  havde  ikke  for  Øjeblikket  stort  at  sige, 
hvad  der  ogsaa  gjaldt  om  Forholdet  til  Frederik  den 
store.  Denne  bevarede  for  øvrigt  stadig  en  vis  kjøHg 
Stemning  imod  vort  Fædreland,  uagtet  dette  hgesom  han 

selv  var  Ruslands  Forbundsfælle.  Det  var,  som  om  han 
ikke  yndede,  at  dette  havde  andre  Forbundsfæller  end 
ham  selv. 

Traktaten  af  13.  December  1769  var  den  sidste 
diplomatiske  Hovedbegivenhed  i  Bernstorffs  politiske  Liv. 
Hvilke  Skyggesider  vi  end  kunne  fmde  ved  denne  Traktat, 
var  det  utvivlsomt  med  Grund,  at  han  troede,  ved  den  at 
være  kommen  ud  over  alle  Vanskeligheder  med  Hensyn 
til,  at  Mageskiftet  kunde  blive  til  Virkelighed.  Den  ende- 
lige Traktat  derom  vilde  efter,  hvad  der  nu  var  aftalt, 
blive  afsluttet  i  1771,  da  der  var  al  Sandsynlighed  for, 
at  Storfyrsten,  som  til  den  Tid  blev  myndig,  vilde  god- 
kjende,  hvad  der  hidtil  var  bestemt  derom.  Men  netop 
paa  den  Tid,  da  han  troede  ligesom  at  kunne  trække 
Vejret  frit,  var  Grunden  ved  at  glide  bort  under  Fød- 
derne paa  ham.  Han  havde  nu  faaet  en  Modstander 
hjemme,  der  var  uUge  fariigere  end  nogen  af  dem,  han 
hidtil  havde  kæmpet  med. 

For  at  forstaa,  hvorledes  det  trak  op  til  disse  Farer 
for  ham,  maa  vi  dog  gaa  et  Par  Aar  tilbage  i  Tiden. 

Kongens  Rejse  1768—69. 


Xieverdil  har  fortalt,  at  Kristian  VII  under  Op- 
holdet i  Holsten  1767  havde  været  meget  optaget  af  at 
ville  rejse  udenlands.  Opfyldt  nu  som  saa  tidt  af  bi- 
zarre Tanker  om,  at  det  gjaldt  om  at  gjøre  Lykke,  ikke 
ved  Kongemagtens  Glans,  men  ved  sin  egen  Person, 
havde  han  ment,  at  han  vilde  kunne  opnaa  det,  naar 
han  kom  ud  i  fremmede  Lande,  og  han  havde  derfor  be- 
troet Reverdil,  at  han  gjerne  vilde  gjøre  en  Rejse  alene 
sammen  med  ham  og  sin  Kammertjener^).  Reverdil 
havde  kun  faaet  ham  til  at  opgive  denne  Plan  ved 
rent  ud  at  afslaa  ham  at  være  med  paa  Rejsen.  Men 
om  Kongen  end  saa  sig  nødt  til  at  lade  denne  fantas- 
tiske Plan  fare,  vilde  han  dog  udenlands,  rimehgvis  til- 
dels af  Attraa  efter  ved  alskens  Oplevelser  i  fremmede 
Lande  at  sprede  det  plagende  Tungsind,  der  allerede  nu 
til  sine  Tider  kunde  faa  Magt  over  ham,  men  sikkert 
ogsaa  optaget  af  sin  forfængelige  Lyst  til  at  gjøre  Lykke, 
selv  om  dette  ikke  kunde  ske  paa  den  Maade.  han  først 
havde  tænkt  sig.  Saldern.  til  hvem  han  naturligvis  talte 
derom,  var  fra  først  af  imod  denne  Plan;  men  Tanken 
om  at  man  saa  kunde  faa  Kristian  VII  til  at  besøge 
Kejserinde   Katharina    i  Petersborg   og  gjøre    hende   sin 

underdanige  Opvartning,  bragte  ham  til  at  skifte  Mening*), 
og  han  saavel  som  Filosofof  skjød  nu  ivrig  til  for  at  faa 
Rejsen  i  Stand. 

Der  havde  netop  paa  denne  Tid  været  Tale  om,  at 
Kristian  VII  vilde  besøge  Norge '),  hvad  der  maatte  ligge 
nær  som  en  PHgt  for  ham;  men  Planen  derom  maatte 
vige  for  det  lokkende  Skjær,  hvori  den  store  Udenlands- 
rejse stod  for  ham,  og  i  April  1768  sagde  han  ligefrem 
til  de  russiske  Diplomater,  at  han  var  ganske  bestemt 
paa  at  foretage  Rejsen  og  besøge  Kejserinden*).  Som 
det  var  at  vente,  bredte  Rygtet  om.  at  han  tænkte  paa 
at  rejse,  sig  ikke  blot  i  Regeringskredsene,  men  ogsaa 
videre  i  Verden,  og  endog  udenlandske  Rlade  fik  travlt 
med  at  fortælle  derom  ^). 

Det  var  alt  andet  end  Glæde,  disse  Kongens  Rejse- 
tanker vakte  hos  Statsmændene  her  hjemme.  Man  var 
lige  kommen  til  Ende  med  en  Vinter,  hvori  Kristian  VII 
havde  givet  Kjøbenhavnerne  nok  at  tale  om  ved  de 
Skandaler,  han  havde  gjort.  Hvilken  Sikkerhed  var  der 
for.  at  det  ikke  vilde  blive  endnu  værre,  naar  han  kom 
ud  og  kunde  tumle  sig  i  Europas  store  Hovedstæder!  Man 
tænke  sig  f.  Ex.  hvad  Paris  frembød  af  Tillokkelser, 
hvorledes  skulde  det  vel  især  gaa  der!  og  hvor  mange 
Penge  vilde  der  ikke  gaa  med!  Finansmændene  brød 
deres  Hoveder  for  at  udfinde,  hvorledes  man  skulde  faa 
Indtægterne  til  at  dække  Udgifterne,  og  nu  kom  der  en 
ny  Udgift,  som  vilde  løbe  op  i  adskillige  hundrede  Tu- 
sender.  Oven  i  Kjøbet  var  det  netop  paa  dette  Tids- 
punkt, at  Frankrig  erklærede,  ikke  at  ville  udbetale ,  hvad 
det  skyldte  af  Subsidier  fra  tidligere  Tider.  Intet  Under, 
at  der  mundtlig  og  skriftlig  vexledes  højst  bekymrede 
Ord  om  Rejseplanen  imellem  de  Mænd,  hvem  Statens 
Tarv  laa  paa  Sinde;  ja,  om  det  saa  var  den  letsindige 
Holck,  saa  var  han  imod  Rejsen*^).  Maaske  var  dette 
under  Paavirkning   af  hans   ældre  Broder    Grev    Gustav 

Holck,  der  tidligere  havde  været  Kammerjunker  hos 
Kongen  og  efter  nogle  Svingninger  i  dennes  Yndest  nu 
baade  beklædte  Hofstillingen  som  Overskjænk  og  tillige 
ved  Reventlows  Unaade  8.  Februar  1768  var  bleven 
Deputeret  i  Finanserne  og  Medlem  af  Overskattedirek- 
tionen. Han  optraadte  paa  denne  Tid  ivrig  imod  al 
Tanke  om  at  forøge  Skattetrykket  paa  Befolkningen,  og 
han  har  da  efter  al  Sandsynlighed  af  finansielle  Grunde 
været  en  bestemt  Modstander  af  Rejseplanen.  Men  for- 
uden at  være  paavirket  af  ham  har  Konrad  Holck  maaske 
ogsaa  været  ængstelig  for,  hvorledes  det  skulde  gaa  ham 
selv  med  Kongen  paa  en  Udenlandsrejse ,  om  han  under  de 
uvante  Forhold  ved  en  saadan  vilde  have  saa  let  ved 
at  hævde  sin  Stilling  som  her  hjemme. 

Netop  paa  den  Tid,  da  Planen  til  Rejsen  blev  for- 
beredt, saa  Holck  Kongen  antage  en  ny  Kammerpage, 
som  hurtig  i  høj  Grad  vandt  hans  Velvilje,  nemlig  Fr.  K. 
Warnstedt,  et  smukt  ungt  Menneske  med  en  mild 
Karakter,  men  lidet  begavet").  Denne  var  dog  ikke  farlig 
for  ham.  Derimod  \iste  der  sig  en  Medbejler  til  Kongens 
Yndest,  som  intet  mindre  attraaede  end  at  styrte  ham. 
Det  var  den  snart  saa  bekjendte  Enevold  Brandt.  Denne, 
der  var  en  Stifsøn  af  den  Sohlenthal.  som  havde  været 
Hofmester  for  Frederik  V  i  hans  Barndom  og  senere 
Administrator  for  Grevskabet  Rantzau.  var  først  bleven 
Student  ved  Universitetet  i  Kjøbenhavn  og  havde  bag- 
efter nydt  Under\isning  ved  Akademiet  i  Sorø.  De  for- 
delagtige Forbindelser,  han  havde,  gjorde,  at  han,  ikke 
mere  end  26  Aar  gammel,  blev  Assessor  i  Højesteret. 
Men  i  Virkeligheden  var  det  Livet  ved  Hoffet,  der  lokkede 
ham,  og  efter  at  han  allerede  i  en  Alder  af  17  Aar  var 
bleven  Hofjunker,  fik  han  senere  som  Kammerjunker 
Lejhghed  til  at  komme  til  Hove.  Det  Indtryk,  han  ved 
sin  Optræden  her  gjorde  paa  Reverdil,  var  i  høj  Grad 
ufordelagtigt,  og  denne  har  skildret  ham^)  som  en  yderst 

tom ,  forfængelig  og  i  Grunden  ret  utaalelig  sladderagtig 
Person,  der  fra  først  af  havde  været  til  Latter  paa 
Grund  af  sit  kejtede  Væsen,  og  som.  selv  efter  at  han 
senere  havde  naaet  at  faa  Bugt  hermed ,  dog  ikke  derfor 
forstod  at  gjøre  sig  gjældende  ved  nogensomhelst  virke- 
lig Begavelse.  Han  tilstod  engang  hgefrem  overfor  Reverdil, 
at  han  fra  sin  Ungdom  af  havde  tænkt  sig  det  som  sin 
højeste  Lykke  at  kunne  gaa  op  til  Kongen  ad  den  hem- 
mehge  Trappe.  Det  er  muHgt,  at  Reverdil  har  været  vel 
skaanselløs  i  sin  Dom  over  ham.  I  det  mindste  viste 
han  i  forskjellige  Forhold  en  vis  Godmodighed  og  Ven- 
lighed, og  hans  Maade  at  samtale  paa  siges  at  have 
været  behageUg  og  underholdende;  men  sligt  er  natur- 
ligvis for  lidt  til  at  give  hans  Personlighed  Interesse,  og 
det  er  en  Kjendsgjerning ,  at  hans  Maal  var  at  komme 
til  at  spille  en  Yndlings  Rolle,  saaledes  at  han  især  kunde 
faa  Ledelsen  af  Hofforlystelser  med  alt  muligt  dertil 
hørende  Fjas  i  sin  Haand,  komme  til  at  arrangere  Baller 
og  Theaterforestillinger  o.  s.  v.  Men  skulde  dette  Maal 
naas,  maatte  Holck  afvejen,  og  skjønt  Kongen  nylig  havde 
vist  denne  sin  Yndest  ved  at  skjænke  ham  Dannebrogs- 
ordenen, vovede  Brandt  dog  Forsøget^).  Han  var  baade 
taktløs  og  lav  nok  til  at  tilskrive  Kongen  et  Brev.  dateret 
29.  April  1768,  hvori  han  paa  den  latteriigste  Maade 
smigrede  ham  som  skabt  til  at  grunde  en  ny  Æra  og 
som  den,  det  var  umuhgt  andet  end  at  tilbede.  Her- 
til føjede  han  en  Række  af  de  hadskeste  Udfald  imod 
Holck,  om  hvem  han  paastod,  at  han  gjengjældte  Kon- 
gens Godhed  med  Ligegyldighed  og  i  Virkeligheden  var 
tvetunget  og  falsk.  Ja,  han  nedlod  sig  endog  ondskabs- 
fuldt til  at  meddele  Kongen  nedsættende  Udtryk,  som 
han  under  en  Samtale  med  Holck  havde  hørt  denne 
bruge  om  Kongen,  og  hertil  føjede  han  en  Udmaling  af, 
hvilken  hjærteløs  Kulde  Holck  havde  vist,  dengang  Kon- 
gen   »ved   en   mægtig  Sjælsanstrængelse  skilte  sig  fra  en 

Person,  han  havde  meget  kjær«.  I  Modsætning  dertil 
fremhævede  han ,  hvorledes  han  selv  dengang  havde  søgt  at 
vise  Schimmelmann,  hvad  det  var  for  et  Offer,  man  kræ- 
vede af  Kongen.  Altsaa  en  Skildring  af  hans  egen  Iver 
for,  at  Kongen  kunde  faa  Lov  til  at  beholde  Støvlet- 
kathrine,  skulde  være  et  Hovedmiddel  til  at  faa  Holck 
styrtet!  Man  kan  ikke  let  fmde  noget  uslere.  Og  hvad 
er  det  saa  —  det  er  det  værdt  at  se  — .  der  gjør  det 
nødvendigt  for  ham  at  slaa  paa  Stormklokken,  som  han 
smagfuldt  udtrykker  sig.  Det  er,  at  Kongen  nu  er  ved 
at  ville  vise  Holck  paa  sin  Rejse  for  alle  Europas  Natio- 
ner! Sire.  skriver  han,  jeg  skjælver,  man  vil  undersøge, 
dømme  ham  og  saa^°)  .  .  .  .! 

Intet  Under,  at  dette  Brev  hurtig  blev  Gjenstand  for 
blodig  Satire  paa  Brandts  Bekostning,  men  ej  heller 
underligt,  at  Kongen  blev  saa  forbitret  ved  at  læse 
Brevet,  der  ret  \dste  ham  Brandts  sorte  Hjærte<'.  at 
han  befalede  ham  inden  24  Timer  at  være  ude  af 
Landet. 

Efter  denne  ejendommelige  Episode  rejste  Kongen  6. 
Maj  1768,  som  det  officielt  hed.  til  Hertugdømmerne,  og  han 
tog  foreløbig  Ophold  paa  Gottorp.  Blandt  dem.  der  i  de 
følgende  Uger  her  vare  samlede  om  ham,  saa  man  Bern- 
storff, Schimmelmann,  Brødrene  Holck  og  de  tvende  rus- 
siske Diplomater.  Saldern  indtog  en  ganske  paafaldende 
Plads  derovre,  thi  i  Virkehgheden  forhandlede  Bernstorff 
med  ham  om  alt  af  nogen  Vigtighed.  Ja,  om  det  kun  var 
saadan  en  Sag,  som,  hvorvidt  den  Unaade,  der  havde 
rammet  Brandt,  skulde  strække  sig,  var  han  med  i 
Overvejelserne  derom,  og  han  havde  for  saa  vidt  Del  i 
det,  som  blev  Udfaldet,  at  Brandt  skulde  have  en  An- 
sættelse i  den  oldenburgske  Regering  ^^):  saa  var  han 
passende  langt  borte  fra  Hoffet,  og  man  havde  da  tillige 
faaet  ham  anbragt  i  en  hæderlig  Stilling.  Hvad  der 
imidlertid   mest  optog  Sindene  under  Opholdet  paa  Got- 

torp,  var  en  haardnakket  Kamp.  der  førtes  imellem  Brød- 
rene Holck  paa  den  ene  Side  og  Saldern  og  Filosofof 
paa  den  anden,  eller  for  at  bruge  Bernstorffs  Udtryk, 
imellem  »dem,  der  havde  Magten  over  Kongens  Hjærte. 
og  dem.  der  beherskede  hans  Hoved«,  en  Kamp, 
hvis  Udfald  i  flere  Dage  stod  usikkert.  Holckerne  vilde 
nemlig  gjøre  et  alvorligt  Forsøg  paa  i  sidste  Øjeblik  at 
faa  den  af  Russerne  forfægtede  Rejseplan  kuldkastet. 

I  Førstningen  stode  Bernstorff  og  Schimmelmann 
helt  udenfor  disse  Overvejelser:  men  da  Striden  var  paa 
det  haardeste,  henvendte  Konrad  Holck  sig  til  Bernstorff 
for  at  faa  hans  Skjøn.  Denne  var  i  Virkeligheden  en 
afgjort  Modstander  af  Rejsen;  men  da  han  nu  skulde  ud- 
tale sig,  skete  det  dog  med  en  vis  Forsigtighed.  Han 
ytrede,  at  ingen  kunde  raade  Kongen  til  at  rejse,  men 
at.  naar  denne  var  bestemt  paa  om  kort  Tid  at  ville  til 
Udlandet,  var  det  bedst,  at  det  skete  nu  strax,  da  baade 
Europa  og  Nationen  vare  underrettede  om  Planen.  Hertil 
føjede  han  en  Række  kraftige  Udtalelser  om.  at  det 
eneste,  der  kunde  retfærdiggjøre  Rejsen,  var.  hvis  den 
blev  gjennemført  med  Værdighed;  et  Øjebliks  Forglem- 
melse vilde  aldrig  blive  glemt  i  Historien,  og,  idet  han 
gik  Kge  løs  paa  det.  der  mest  ængstede  ham,  bad  han 
om,  at  man  vilde  huske  paa,  hvor  langt  farligere  sæde- 
lige Udskejelser  vare  i  de  sydligere  Lande  end  i  Kongens 
egne  Stater  ^^).  Dette  udtalte  han  ogsaa  bagefter  til 
.Kristian  VH. 

Udfaldet  blev,  som  det  var  at  vente,  da  Kongens 
personhge  Tilbøjelighed  gik  i  samme  Retning  som  Salderns 
og  Fflosofofs  Ønsker,  at  Rejsen  blev  besluttet.  Den  skulde 
være  omfattende  og  gaa  baade  til  Holland,  Frankrig,  Eng- 
land, sydpaa  til  Italien  og  endehg  østpaa  lige  til  Petersborg. 

Naturligvis  var  det  nødvendigt  at  ordne  forskjelligt, 
inden  Rejsen  kunde  begyndes,  blandt  andet  først  og 
fremmest,    hvorledes    Regeringen    skulde    føres,    medens 

Kongen  var  borte.  Visse  Sager  af  særlig  Vigtighed  vilde 
han  forbeholde  sig  selv  at  afgjøre  paa  Rejsen,  idet  Bern- 
storff eller  Schimmelmann  skulde  forelægge  ham  Fore- 
stillingerne derom,  nemhg  alle  nye  Forordninger,  alle 
Bestallinger  og  Benaadninger,  der  vedrørte  Stillinger,  som 
medførte  Rang  eller  lønnedes  af  den  kongelige  Kasse,  og 
endelig  Domme,  der  angik  Livs-  og  Æresfortabelse.  Alt 
andet  skulde  afgjøres  af  den  i  Kjøbenhavn  tilbageblevne 
Del  af  Konseillet  samt  af  de  forskjellige  Kollegier.  De 
af  denne  Slags  Sager,  der  ellers  vare  forbeholdte  Kongen, 
skulde  en  Gang  om  Ugen  foredrages  Konseillet  og  her 
afgjøres  ved  Stemmeflerhed,  idet  ogsaa  det  Kollegiums 
Chef,  som  først  havde  behandlet  Sagen,  skulde  deltage  i 
Afstemningen  ^^). 

Det  er  værdt  at  lægge  Mærke  til.  at  Saldern  selv 
ønskede  at  udarbejde  den  Instrux,  som  Kongen  tilsendte 
Konseillet  om  Regeringens  Førelse,  og  vel  lykkedes  det 
Bernstorff  at  faa  dette  i  sin  egen  Haand ,  men  dog  ikke 
anderledes,  end  at  han  bagefter  maatte  forelægge  den  for 
Saldern  ^*),  og  da  der  saa  desuden  ogsaa  skulde  fastslaas 
Hovedtræk  af  en  ny  Hærordning,  spillede  Saldern  atter  her 
en  vigtig  Rolle.  Han  fremsatte  som  Ruslands  Repræsen- 
tant Krav  om.  hvordan  den  danske  og  norske  Hær  skulde 
være.  og  han  gjorde  det  paa  en  saadan  Maade.  at  Bern- 
storff snart  efter  skrev,  at  den  Hærplan,  der  her  blev 
vedtaget,  var  bleven  det,  fordi  han  selv  og  Schimmel- 
mann vare  blevne  overvældede  (opprimés)  ved  Salderns 
Voldsomhed  og  Indflydelse^'').  I  Forbindelse  med  disse 
Vidnesbyrd  om  dennes  fortsatte  overlegne  Stilling  kan 
det  nævnes,  at  Kongen  15.  Februar  1768  havde  gjort 
ham  til  Elefantridder  og  snart  efter  fastsat,  at  den 
Pension  paa  6000  Rdl.  aarlig,  der  var  lovet  ham  fra 
den  Dag.  Ratifikationerne  af  Traktaten  udvexledes,  alle- 
rede skulde  regnes  fra  29.  September  1767:  endelig  til- 
delte Kristian  VH   ham   3.    Juni    1768  Værdigheden  som 

dansk  Lensgreve.  Faa  Dage  førend  dette  sidste  skete,  havde 
han  besøgt  ham  paa  hans  Gods  Schirensee  i  Holsten 
og  her  overvældet  ham  med  Gaver  ^*').  Lykkeligvis  var 
fra  nu  af  Salderns  umiddelbare  Forbindelse  med  Kongen 
og  Regeringsmændene  her  hjemme  ophørt,  og  det  var 
vistnok  ret  træffende,  naar  Bernstorff  i  et  Brev  d.  5. 
Juni  skrev:  »Imorgen  forlader  Saldern  Kongen,  og  io ver- 
morgen  vil  denne  have  glemt  ham;«  men  hans  Ophold 
her  i  Landet  havde  dog  efterladt  sig  varige  Mærker. 
Bernstorff  kunde  vistnok  i  det  hele  have  Ret  til  at  sige, 
at  hans  Virksomhed  i  vigtige  Henseender  havde  været 
til  Gavn  for  Riget;  men  han  havde  dog  følt  det  som 
drøjt  at  skulle  finde  sig  i  hans  Optræden,  derom  vidne 
hans  egne  Udtalelser,  og  ingen  kunde  overhovedet  se 
tilbage  paa  hans  Virksomhed  her  i  Landet  uden  at  faa 
et  pinligt  Indtryk  af,  at  man  fra  først  til  sidst  havde 
maattet  tage  en  Række  ydmygende  Hensyn  til  ham. 

Det  var  28.  Maj  1768,  at  Kongen  forlod  Gottorp, 
og  efter  at  han  havde  gjennemrejst  Holsten,  betraadte 
han  udenlandsk  Grund  Syd  for  Elben  6.  Juni  1768.  Han 
rejste  under  Navn  af  Greven  af  Traventhai,  og  hans 
Følge  bestod  af  55  Personer''^).  Foruden  Bernstorff  og 
Schimmelmann,  der  fulgte  med  som  højtstaaende  Em- 
bedsmænd, var  der  af  Mænd  i  Hofstillinger  Overhofmar- 
skallen  Grev  Fr.  Molke,  Konrad  Holck  som  Hofmarskal, 
fremdeles  Kabinetssekretæren  A.  Schumacher  og  des- 
uden som  Livlæge  Johan  Frederik  Struensee,  der  5.  April 
havde  faaet  sin  Udnævnelse  hertil. 

Det  er  første  Gang,  vi  møde  dennes  Navn.  og  vi 
ville  derfor  her  i  Korthed  minde  om  de  ydre,  for  øvrigt 
vel  kjendte  Omrids  af  hans  Levnet.  Han  var  født  5. 
August  1737  i  Halle  som  det  tredje  ældste  Barn  i 
Præsten  Adam  Struensees  Ægteskab  med  Maria  Dorothea 
Carl.  en  Datter  af  den  i  den  pietistiske  Tid  meget  omtalte 
Sværmer,    Lægen   J.    C.    Carl.      Efter    at   have    studeret 

Medicin  ved  Universitetet  i  Halle  tog  han.  ikke  endnu 
20  Aar  gammel.  Doktorgraden  her.  og  snart  efter  fulgte 
han  med  Faderen  til  Altona.  da  denne  1758  flyttede 
hertil  for  at  overtage  Stillingen  som  Byens  Hovedpræst. 
I  en  Alder  af  21.  Aar.  paa  en  Tid  altsaa,  da  han 
kun  havde  saare  liden  praktisk  Dannelse,  blev  han  utro- 
lig nok  udnævnt  til  Stadsfysikus  i  Altona  og  Landfysikus 
i  Grevskabet  Rantzau,  en  Udnævnelse,  der  kun  synes  at 
kunne  forklares  derved,  at  hans  Fader  fik  indflydelses- 
rige Mænd  til  at  tage  sig  af  ham.  Det  var  det  største 
og  anseligste  Fysikat  i  Holsten,  han  derved  fik.  To  Aar 
herefter  blev  Faderen  udnævnt  tfl  Generalsuperintendent 
i  Slesvig  og  den  kongehge  Del  af  Holsten,  og  tog  som 
saadan  Bolig  i  Rendsborg;  men  Sønnen  blev  paa  sin 
Plads  i  Altona  og  levede  her.  som  det  synes,  et  behage- 
hgt  Ungkarleliv.  Dels  syslede  han.  foruden  at  passe  sin 
Praxis,  med  en  populær  Forfattervirksomhed,  der  gav 
ham  Lejlighed  tfl  i  en  let  læseHg  Form  at  behandle 
Æmner,  som  mere  eller  mindre  stod  i  Forbindelse  med 
hans  Fag,  dels  levede  han  i  et  Uvligt  selskabeUgt  Liv, 
hvorunder  han  sluttede  Bekjendtskab  med  Mænd,  hvis 
Anbefalinger  kunde  faa  Betydning  for  ham,  deriblandt 
saa  forskjeUige  PersonUgheder  som  Enevold  Brandts  tid- 
ligere nævnte  Stiffader  Gehejmeraad  Sdhlenthal.  der 
brugte  ham  som  Læge,  og  de  tvende  Grever  Rantzau 
Ascheberg.  Fader  og  Søn.  Desuden  kom  han  i  Berøring 
med  General  Gåhler.  Brandt,  Baron  L.  E.  Biilow,  der 
var  Staldmester  hos  Kongen,  og  med  Konrad  Holck.  De 
tvende  sidste  raaatte  Kongens  Ophold  i  Holsten  i  Som- 
meren 1767  give  ham  Lejlighed  til  at  blive  kjendt  med. 
De  store  Evner,  den  unge  Læge  havde  som  Selskabs- 
mand, vare  ham  tU  betydelig  Gavn  ved  disse  Forhold,  og 
han  høstede  god  Nytte  af  sine  fine  Forbindelser,  da 
Kongen  tænkte  paa  Udenlandsrejsen.  Han  vilde  nemlig 
gjerne  med  paa  denne  for  paa  en  bekvem  Maade  at  se 


Joh.  Fr.  Struensee.  157 

sig  om  i  Verden  og  maaske  gjøre  nyttige  Bekjendtskab er, 
og  da  Holck,  til  Dels  efter  Rantzau  Aschebergs  Tilskyn- 
delse ^^),  anbefalede  ham,  foruden  at  han  ogsaa  støttedes 
af  Gehejmeraadinde  Berckentin,  fik  han  sit  Ønske  opfyldt 
at  blive  ansat  som  Kongens  Rejselæge.  Allerede  under 
Opholdet  paa  Gottorp  viste  det  sig,  at  hans  Væsen  faldt 
i  Kongens  Smag,  hvorimod  han  var  hdet  heldig  som 
Læge.  Bernstorff,  som  skal  have  ønsket  en  anden,  nemlig 
Lægen  Hensier  i  Segeberg,  ansat  i  Stedet  for  ham, 
fælder  en  skarp  Dom  om  hans  Optræden  som  saadan 
ved  en  ung  Hofmands  Sygeleje  ^^). 

Medens  det  var  med  Haab  om  Rejseglæder  og  om 
at  faa  Lejlighed  til  at  bryde  sig  en  Fremtidsbane,  at 
Danmarks  tilkommende  Kabinetsminister  nu  fulgte  Kongen 
paa  hans  Rejse,  var  det  modsatte  Stemninger,  der  havde 
Magten  hos  den  Mand,  hvem  han  snart  skulde  fortrænge 
som  ledende  Statsmand,  nemlig  Bernstorff.  Denne  var 
forpint  og  mod  i  Hu  ved  Tanken  om,  at  Kongen  maaske 
den  ene  Dag  før  den  anden  vilde  gjøre  Skandaler,  saa 
han  satte  sin  egen  og  Landets  Ære  overstyr,  og  han 
syntes,  at  Ansvaret  derfor  vilde  falde  tilbage  paa  ham 
personlig;  han  vidste  desuden,  at  for  ham  selv,  der  var 
med  »for  at  arbejde,  ikke  for  at  tage  Del  i  Kongens 
Tillid«,  vilde  det  blive  en  Tid  med  brydsomme  Forret- 
ninger, og  at  han  stadig  vilde  komme  til  at  føle  sig 
saaret  ved  Kongens  Kulde,  hvem  han  stod  ganske  fjærnt. 
Samtidig  var  det  ham  klart,  at,  om  han  end  havde  tro- 
faste Venner  i  Kjøbenhavn  i  sin  Brodersøn,  Reventlow 
og  Schack,  var  der  dog  ogsaa  dem  — ,  og  de  vare  ikke 
faa  — ,  der  under  hans  Fraværelse  paa  en  Tid,  da  han 
s  ofrede  sin  Ro  og  sit  Livs  Lykke  for  sin  Pligt«,  vilde 
forstaa  at  nytte  Lejligheden  til  at  bagvaske  ham  hos 
Dronningen,  som  uheldigvis  aldrig  havde  fundet  Behag  i 
ham.  >I  alt,  hvad  jeg  foretager  mig.«  skriver  han  med 
bitter  Smerte,  »har  jeg  ikke  andet  for  Øje  end  at  mildne 

Statens  Lidelser,  og  for  saa  vidt  ogsaa  hendes  egen 
Smerte,  og  som  Løn  vil  jeg  ikke  komme  til  at  høste 
andet  end  hendes  og  sandsynligvis  ogsaa  Kongens  Uvilje 
(aversion^^).  Saa  mørkt  saa  Bernstorff  paa  sin  person- 
lige StiUing  mere  end  to  Aar  før  sit  Fald. 

Det  kom  imidlertid  til  paa  visse  Maader  at  gaa 
langt  bedre,  end  han  havde  tænkt  sig.  Naar  Kongen 
allerede  tidhgere  havde  vist,  at  han  til  sine  Tider  kunde 
tage  sig  sammen  og  optræde  paa  kongelig  Maade  med 
\irkelig  Sømmelighed  og  Værdighed,  kom  man  nu  til  at 
se,  at  han  under  den  opstrammende  Følelse,  han  havde 
af,  at  han  skulde  være  Kongen  iblandt  de  fremmede 
og  gjøre  Lykke  som  saadan,  virkelig  formaaede  at  spille 
en  i  god  Forstand  kongehg  Rolle  under  Rejsen,  og  han 
begyndte  den  endog  med  at  vise,  hvad  man  ikke  kan 
kalde   andet  end  en  smuk  Familiefølelse. 

Søsteren  Louise  og  hendes  Ægtefælle  Karl  af  Hessen 
havde,  som  tidligere  fortalt*),  i  Foraaret  1767  maattet  for- 
lade Landet,  og  de  opholdt  sig  paa  den  Tid,  vi  her  tale 
om,  sammen  med  Prins  Karls  Moder.  Landgrevinden,  i 
det  Familien  tilhørende  hessenske  Fyrstendømme  Hanau. 
Der  havde,  som  det  synes,  kun  været  liden  Forbindelse 
imellem  dem  og  Kristian  VII,  siden  Prins  Karl  var 
falden  i  Unaade;  men  netop  paa  den  Tid,  da  Kongen 
stærkt  tænkte  paa  Udenlandsrejsen,  havde  han  besluttet, 
at  Prinsen,  medens  han  var  fraværende,  skulde  rejse  til 
Kjøbenhavn  og  opholde  sig  der;  det  var  noget,  Dron- 
ningen, der  godt  kunde  hde  Prins  Karl,  meget  gjerne  vilde 
have.  Paa  Vejen  til  Kjøbenhavn  skulde  han  da  træffe 
sammen  med  Kongen  paa  Gottorp.  Dette  vakte  imid- 
lertid stor  Forskrækkelse  hos  Familien  i  Hanau.  At 
komme  til  Kjøbenhavn,  uden  at  Bernstorff,  Prinsens 
sikre  Støtte,  var  der,  og  saa  staa  der  overfor  den  ham 
forhadte    Reventlow,    var    Karl    af   Hessen    en    utaalelig 


*)  Se  ovenfor  S.  79. 

Tanke,  og  om  muligt  i  endnu  højere  Grad  vakte  Kongens 
Plan  Mishag  hos  hans  Moder,  der  var  en  meget  bestemt 
Dame.  Hun  holdt  med  stor  Styrke  paa,  at  Sønnen  uden 
videre  skulde  svare  nej  dertil.  Aabenbart  har  man  saa 
fundet  paa  et  eller  andet  Paaskud  for  at  afværge 
Rejsen;  thi  det  er  en  Kjendsgjerning.  at  Prinsen  blev, 
hvor  han  var  2^). 

At  afslaa  en  saadan  Anmodning,  der  omtrent  kunde 
gjælde  for  en  Befaling,  skulde  man  tro.  var  en  mislig 
Sag;  men  ejendommeligt  nok,  i  Stedet  for  at  blive  vred 
besluttede  Kristian  VII  at  rejse  til  Hanau,  et  Vidnesbyrd 
om,  at  den  Kjærhghed,  han  tidligere  havde  havt  til 
Søsteren  Louise,  ikke  var  udslukket.  Bernstorff,  der 
formodentlig  var  bange  for  ubehagelige  FamiHeoptrin, 
søgte  at  faa  ham  fra  denne  Udflugt;  men  det  nyttede 
intet,  og  det  var  denne  Gang  godt,  at  den  vise  Minister 
ikke  fik  sin  Vilje,  thi  det  blev  i  alle  Maader  en  vellykket 
Familiesammenkomst,  under  hvilken  Kongen  var  Elsk- 
værdigheden selv.  Han  fik  ved  dette  Besøg  ogsaa  Lejlig- 
hed til  at  se  sin  næstældste  Søster  Karoline,  som  var 
gift  med  den  senere  Kurfyrste  Vilhelm  af  Hessen. 

Medens  Kristian  VII  havde  gjort  dette  Besøg  (i 
Dagene  fra  15.  til  21.  Juni),  kun  ledsaget  af  nogle  faa, 
deriblandt  Holck  og  Bernstorff,  havde  den  største  Del  af 
Følget  begivet  sig  paa  Vej  over  Osnabriick  og  Miinster 
til  Holland,  hvor  Kongen,  der  rejste  derhen  fra 
Hanau,  traf  sammen  med  dem.  Han  opholdt  sig  her  og 
i  Belgien  fra  de  første  Dage  i  JuU  til  en  Uge  ind  i 
August,  og  baade  den  oraniske  Fyi'steslægt  i  Holland  og 
de  øverste  Myndigheder  i  Belgien,  hvilket  Land  dengang 
hørte  under  Østerrig,  gjorde  alt  for,  at  han  kunde  føle 
sig  saa  vel  som  muhgt.  Allerede  under  Opholdet  her 
kunde  Bernstorff  for  saa  vidt  trække  Vejret  lettere,  som 
Kongen  overraskede  sit  Følge  ved  i  det  hele  at  optræde 
sømmelig  og  værdig.  Han  havde,  fortæller  Bernstorff, 
ikke    gjort    sig    skyldig    i    nogen    Udskejelse,    siden    han 

havde  betraadt  udenlandsk  Jordbund,  han  viste  sig  venlig  og 
mild  og  havde  mindst  af  alt  noget  af  det  hovmodige 
Væsen,  som  Folk  i  Nederlandene  vare  tilbøjelige  til  at  tro^ 
at  fyrstelige  Personer  holdt  af  at  vise,  og  saa  havde  han 
tillige  i  denne  Tid  igjen "  faaet  det  smukke,  indtagende 
Udtryk  i  sit  Ansigt,  som  han  havde  havt,  inden  han  blev 
Konge ^^).  Men  nu  forestod  et  Ophold  i  England  og 
Frankrig,  altsaa  i  to  Lande,  hvor  Skuepladsen  var  ganske 
anderledes  stor,  og  hvor  Vanskelighederne  ved  at  træde 
op  paa  rette  Maade  voxede  i  samme  Grad,  som  Kritiken 
vilde  blive  hvassere. 

Fra  Belgien  gik  da  Rejsen  først  gjennem  det  nord- 
lige Frankrig  til  Caiais  og  derfra  til  England,  hvor  Kon- 
gen naaede  London  11.  August.  Naar  han  havde  an- 
taget Navnet  Greven  af  Traventhai  og  altsaa  paa  en 
Maade  rejste  incognito,  var  det  naturiigvis  for  at  slippe 
bekvemt  over  en  Del  EtikettebesværHgheder :  men  dette 
hindrede  ikke.  at  han  selv  blev  opfattet  og  behandlet  som 
Konge  af  alle,  fra  den  højeste  til  den  laveste.  Saaledes 
var  det  gaaet  paa  Fastlandet,  og  saaledes  gik  det  i  Eng- 
land. Det  er  næsten  som  et  Æventyr,  naar  vi,  efter  at 
Kristian  VII  for  kort  Tid  siden  hjemme  i  sit  Land  havde 
nedværdiget  Kongemagten  paa  den  mest  iøjnefaldende 
Maade  og  bragt  sig  selv  i  højst  ydmygende  StilKnger, 
nu  se  ham  i  det  mægtige,  rige  England,  med  dets  vær- 
dige Hof,  dets  glimrende  Aristokrati,  dets  gamle  berømte 
Universiteter  og  dets  for  Rigdom  og  Dygtighed  navn- 
kundige Kjøbmandsstand,  blive  Gjenstand  for  en  Hyldest, 
som  om  han  baade  var  et  mægtigt  Riges  Fyrste  og  en 
ved  personlige  Egenskaber  udmærket  Konge.  Der  var 
Hjærtelighed  i  den  VenUghed,  som  blev  vist  ham  fra 
hans  kongelige  Slægtninges  Side  ^^) ;  der  var  Ærbødighed 
i  den  Hyldest,  begge  Universiteterne,  baade  det  i  Oxford 
og  det  i  Cambridge  bragte  ham  ved  at  bede  ham 
modtage  Diplom  som  Juridisk  Æresdoktor:  der  var  Pragt 

Og  Glans  over  en  stor  Fest,  som  Londons  City  holdt 
for  ham  i  Guildhall,  det  maatte  kaldes  en  udsøgt  Op- 
mærksomhed imod  ham.  at  Byen  optog  ham  som  sin 
Æresborger,  og  det  var  med  en  næsten  utrolig  Iver,  at 
Folkemasserne  stimlede  sammen  for  at  faa  et  Glimt  at 
se  af  ham,  hvor  han  viste  sig  paa  Gaderne.  Det  gik  saa 
vidt,  at  hans  Følge  mere  end  een  Gang  kom  i  Fare  for 
at  blive  knust  i  Trængselen.  Med  god  Grund  kunde 
Bernstorff  da  sige,  at  den  Modtagelse,  han  havde  faaet, 
havde  overgaaet  alt,  hvad  man  kunde  vente,  og  at  det 
var  en  ufattelig  Lykke,  han  gjorde ^^). 

Man  kan  forstaa.  at  Kristian  VII  under  saadanne 
Forhold,  til  Trods  for  Bernstorffs  og  Schimmelmanns  Be- 
tænkeligheder, besluttede  at  gjøre  et  Slags  Gjengjæld  ved 
en  pragtfuld  Fest  med  Maskeradelystighed,  som  han  gav 
ved  Slutningen  af  sit  Ophold  i  Londen,  og  hvortil  der 
blev  indbudt  omtrent  3000  Mennesker.  Udgifterne  dertil 
løb  op  til  9000  Bdl.  ^^).  Mere  lægger  man  dog  Mærke 
til,  at  Kongen  besvarede  den  jublende  Modtagelse,  han 
allevegne  fandt,  med  at  optræde  paa  den  elskværdigste 
og  taktfuldeste  Maade.  Vistnok  kunde  han,  hvor  godt 
han  end  opførte  sig,  aldrig  komme  til  at  gjøre  Ind- 
tryk af  noget  betydeligt ;  ^er  stak  noget  af  en  Petitmaitre 
igjennem  det  Verdensmandsvæsen,  han  kunde  udfolde; 
og  det  er  derfor  ganske  naturligt,  at  en  af  de  Mænd, 
der  dengang  førte  den  skarpeste  Pen  i  England.  Horace 
Walpole  i  et  Brev  har  talt  om,  at  han  spankulerede  omkring 
i  Selskaberne  som  en  Hanspurv;  men  selv  han  kan  dog 
ikke  udsætte  noget  paa  Kongens  Maade  at  være  paa. 

At    iagttage    den    rette   Holdning    under    en    saadan 

Masse  Festligheder  var  imidlertid  ikke  den   eneste  Van- 

skehghed,    det    maatte    være    ikke    mindre    svært,    rent 

fysisk    at    holde   dem  ud.     Men    ogsaa  i  saa  Henseende 

kunde  han   gjøre  Fyldest.     Det  ligger  nær  at  tænke  sig 

den  spinkelt  byggede  Mand,  der,   saa  ung  han  var,  alle- 
Danmark-Norges  Historie,  1720-1814.  IV,  1.  11 

rede  paa  visse  Maader  havde  svækket  sig  i  en  foruro- 
ligende Grad,  som  svagelig  og  lidet  udholdende.  Men 
forunderlig  nok.  han  var  det  modsatte.  Grev  Ulrik  Adolf 
Holstein,  der  dog  nærmest  kjendte  ham.  dengang  hans 
Kræfter  vare  betydehg  ringere  end  paa  den  Tid.  vi  her 
tale  om.  fortæller  i  sine  Memoirer,  at  han  havde  en  for- 
bausende  stærk  Konstitution,  hverken  Varme,  Kulde  eller 
ondt  Vejr  gjorde  nogen  Virkning  paa  ham.  og  bedre  end 
nogen  anden  kunde  han  taale  Nattevaagen  og  holde  ud 
med  at  danse  og  ride  i  det  uendeUge,  ogsaa  havde  han  en 
legemlig  Ufølsomhed,  som  gik  til  det  utrolige.  Disse  Egen- 
skaber kom  ham  aabenbart  til  god  Nytte  under  denne 
Rejse,  uagtet  hans  Helbredstilstand,  efter  hvad  Struensee 
senere  har  fortalt,  ikke  var  god  under  en  Del  af  den. 

Den  17.  Oktober  forlod  han  London.  Bernstorff 
kunde  føle  sig  let  om  Hjærtet  nu.  da  alt  var  saa  lykkeUg 
klaret  i  England,  og  det  maatte  ogsaa  være  ham  til 
Glæde,  at  den  fra  først  af  paatænkte  Forlængelse  af  Rejsen 
lige  til  Italien  og  derfra  tilbage  over  Wien.  Prag.  Dresden 
og  Berlin  var  opgivet.  Heller  ikke  til  Rusland  vilde 
Kongen  komme  paa  denne  Rejse.  Det  havde  været 
Bernstorffs  Haab  at  faa  Planen  om  at  besøge  Kejserinden 
i  Petersborg  skrinlagt  for  stedse;  men  dette  strandede 
paa,  at  Filosofof  under  Rejsen  stødte  til  Kongens  Følge 
og  bearbejdede  ham  for  at  faa  ham  til  at  give  Løfte  om 
senere  at  gjøre  denne  Udflugt.  Alle  Bernstorffs  Forestil- 
linger i  modsat  Retning  førte  til  intet,  og  Kongen  lovede 
at  rejse  til  Rusland  i  Maj  1769^").  Men  foreløbig  var 
det  altsaa  udsat. 

Tilbage  stod  af  den  oprindelige  Rejseplan  det  paa- 
tænkte Besøg  i  Paris,  og  Rejsen  gik  da  ogsaa  til  denne 
By,  hvorhen  Kristian  VII  kom  21.  Oktober.  Der  tegnede 
sig  for  Bernstorff,  naar  han  tænkte  paa  Paris,  Mindet  om 
6  lykkelige  Aar,  han  havde  levet  her  som  dansk-norsk 
Statsafsending,  Erindringer  om  et  rigt  SamUv  med  aand- 

fulde  Mænd  og  Kvinder  og  om  store  kunstneriske  Ny- 
delser. Men  han  vidste  ogsaa  godt,  at  Paris  var  For- 
førelsernes Stad  som  næppe  nogen  anden,  og  han  kunde 
sige  sig  selv,  at  der  vilde  blive  gjort  Jagt  paa  Kongen  for 
at  gjøre  ham  til  Offer  derfor.  Hvorledes  vogte  ham  for 
dette  ?  Han  valgte  da  at  træffe  Aftale  med  Hertugen  af 
Duras,  hvem  Ludvig  XV,  for  at  bruge  et  moderne  Udtryk, 
havde  attacheret  hos  Kristian  VH,  om  at  lægge  en  Plan 
for  dennes  Ophold  i  Byen.  Man  blev  enig  om  at  vælge 
ti  til  tolv  Damer,  -^de  la  lyremiére  qualité'.',  deriblandt 
nogle  ældre  og  nogle  unge,  til  at  danne  hans  Selskab; 
der  skulde  ikke  gjøres  saadanne  Fester  for  ham,  hvor- 
ved Støj  og  Uro  kunde  skabe  Forstyrrelse ;  men  man 
vilde  give  Middags-  og  Aftenselskaber  i  en  begrænset  og 
udvalgt  Kreds.  Han  vilde  blive  underholdt  med  Maal- 
tider.  Konversation,  Jagter,  Skuespil  o.  a.  ].,  saa  meget 
han  ønskede;  men  man  vilde  ikke  sHppe  ham  løs  eller 
udsætte  ham  for  at  gjøre  farlige  Bekjendtskaber ;  han 
vilde  paa  den  Maade  kunne  komme  i  Berøring  med. 
hvad  Paris  havde  af  glimrende  Begavelser  og  berømte 
Mænd,  saa  vel  som  med,  hvad  det  havde  af  smukke  og 
indtagende  Damer,  han  vilde  lære  det  gode  Selskab  at 
kjende,  ikke  Parises  Bundfald  ^^).  Man  maa  lade  Hertugen 
af  Duras.  at  han  fulgte  Bernstorffs  Opfordring,  og  det  i  en 
saadan  Grad,  at  Kongen,  som  man  sagde,  ikke  fik  Tid  til  at 
trække  Vejret  i  Paris,  men  fik  fuldt  op  at  gjøre  med  at 
se  alt,  hvad  Hertugen  saa  at  sige  trak  ham  rundt  til. 

Det  Tidspunkt,  da  Kristian  VII  kom  til  Paris,  var 
for  saa  vidt  mindre  heldigt,  som  der  var  Sorg  ved  Hoffet. 
Dronningen.  Marie  var  nemlig  død  i  Juni  1768,  og  Kong 
Ludvig  XV  kunde  derfor  ikke  selv  være  i  Bevægelse  for 
at  vise  sin  kongelige  Gjæst  omkring.  Da  han  opholdt  sig 
paa  Slottet  Fontainebleau,  besøgte  Kristian  VII  ham  der 
tvende  Gange  og  blev  der  hver  Gang  flere  Dage.  Mod- 
tagelsen var   ganske    efter  Ønske;   den    gav   Ludvig  XV 

11* 

Lejlighed  til  at  vise  den  Finhed  i  Tone  og  den  Anstand, 
der  saa  omtrent  er  det  eneste,  Historien  veed  at  rose 
hos  denne  fordærvede  Konge,  medens  Kristian  VII  lige- 
saahdt  der  som  ellers  tabte  den  rette  Holdning,  men  for- 
stod at  turnere  Svar  paa  den  franske  Konges  Udtalelser, 
som  ingen  routineret  fransk  Hofmand  med  den  rette 
»Esprit'<  havde  kunnet  forme  bedre.  Disse  Besøg  lod 
ham  i  det  franske  prægtige  Hof  se  det  eneste  paa  Rejsen, 
»der  overgik,  hvad  den  blaserede  unge  Fyrste  havde 
tænkt  sig«,  i  og  for  sig  et  ret  farligt  Indtryk. 

Under  sit  Ophold  i  England  havde  Kristian  VII  ikke 
holdt  sig  til  Hovedstaden  alene,  men  gjort  en  Rejse  om- 
kring i  Nordengland  for  at  se  Egnene  her,  besøgt  Uni- 
versitetsstæderne og  været  Gjæst  paa  rige  Lorders  Herre- 
sæder, han  havde  i  det  mindste  tildels  levet  et  Friluftsliv, 
og  han  havde  set  ægte  engelske  Folkefester  og  Lystig- 
heder, ikke  alene  Hestevæddeløb,  men  endogsaa  Hane- 
kampe, hvorved  han,  som  det  hedder  i  en  Beretning, 
»fornøjede  sig  meget  over  de  britiske  Haners  Mod«,  og 
han  havde  lige  saa  vel  været  det  londonske  Borgerskabs 
som  Kongens  og  de  store  Adelsmænds  Gjæst.  I  Frankrig 
var  det  derimod  Paris  alene  —  J)lot  med  Undtagelse  af 
Udflugterne  til  Fontainebleau  og  til  Versailles  eller  andre 
Punkter  i  Paris'  Omegn  — ,  der  slugte  hans  Tid  og  Op- 
mærksomhed. Og  det  var  det  utrolige,  hvad  han  maatte 
udholde  med  at  overvære  en  Uendelighed  af  Theaterfore- 
stillinger  og  af  Fester  hos  Hertuger  og  Hertuginder,  under- 
tiden af  storartet  Omfang.  Men  hvilket  Ry  der  end  gik 
af  Vanden  regimes  Adel  med  dens  slebne  Sæder  og 
pragtfulde  Levevis,  var  det  dog  paa  denne  Tid  nok  saa 
meget  ved  sine  videnskabelige  Institutioner,  sin  smagfulde 
Kunstindustri  og  sine  Saloner  med  de  der  optrædende 
aandrige  Videnskabsmænd,  at  Paris  stod  som  Midtpunktet 
i  Datidens  europæiske  Liv.  Og  det  fattedes  ikke  Kristian 
VII    paa   Kundskab   herom.     Derfor   var   han,    om    end 

naturligvis  ganske  overvejende  blot  af  Nysgjerrighed. 
i  travl  Bevægelse  for  at  se,  hvad  Paris  havde  af 
betydningsfulde  Institutioner,  dets  Bibliotheker  og  Sam- 
Unger  ikke  mindre  end  dets  berømte  Gobelinsvæveri 
og  Porcelænsfabrikken  i  Sévres,  og  det  var  ogsaa  hans 
Ønske  at  faa  et  Indtryk  af  Førerne  paa  AandsHvets 
Omraade.  Ganske  vist,  den  berømteste  af  disse,  Vol- 
taire, var  ikke  paa  denne  Tid  i  Paris.  Den  dansk- 
norske Regering  havde  ikke  været  uden  en  vis  Be- 
røring med  ham  tidligere.  Efter  hans  Optræden  i  den 
bekjendte  Sag  om  den  ved  et  Justitsmord  henrettede 
Protestant  Calas  havde  Regeringen  i  Kjøbenhavn  sendt 
en  Gave  til  Caias's  Enke,  Voltaire  havde  dengang  i  stærke 
Udtryk  tolket  sin  Tak  derfor,  og  ikke  mindre  havde  han 
senere  i  et  Brev  til  Bernstorff  takket  denne  for  den  Del- 
tagelse, han  havde  vist  ved  en  anden  med  den  Calas'ske 
Skandale  beslægtet  Sag,  den  ogsaa  vidt  bekjendte  om 
Protestanten  Sirven,  som  kun  ved  Flugt  havde  undgaaet 
at  blive  Offer  for  et  lignende  Justitsmord.  Men  medens 
der  altsaa  ikke  kunde  være  Tale  om  at  faa  Voltaire  at 
se,  var  den  hele  Skare  af  de  berømte  saakaldte  Ency- 
klopædister netop  nu  samlet  i  Paris.  Foruden  at  Kristian 
VII  gjæstede  baade  det  franske  Akademi,  ^Vacademie  des 
inscriptions  et  des  belles  lettres"-  og  Vacademie  des 
Sciences,  hvor  d'Alembert  var  Akademiets  Ordfører  lige- 
overfor ham,  modtog  han  en  Del  af  dem  hos  sig  selv  i 
samlet  Skare,  deriblandt  foruden  den  nylig  nævnte 
d'Alembert  ogsaa  Diderot,  Helvetius,  Holbach,  Condillac, 
Grimm,  Marmontel  o.  a. 

Naar  Opholdet  i  England  havde  været  anstrængende 
for  Kongen,  gjaldt  det  om  muligt  endnu  mere  om  det  i  Paris, 
især  da  der  allerede  var  slidt  stærkt  paa  Kræfterne  for- 
inden. Det  var  derfor  intet  Under,  at  der  ved  flere  Lejhg- 
heder  kunde  mærkes  stærk  Træthed  hos  ham^^);  men  i 
det  hele  spillede  han  ogsaa  her  sin  Rolle  som  en  Kunstner 

af  første  Rang,  han  forstod  at  være  den  venlige,  naadige 
Fyrste,  der  altid  paa  rette  Maade  kunde  tage  imod  den 
Hyldest,  der  bragtes  ham.  og  ikke  mindre  at  have  et 
høfligt  Spørgsmaal  eller  et  passende  Svar  paa  rede  Haand. 
Og  hertil  kom,  at  Bernstorffs  Haab  om  at  kunne  holde 
ham  borte  fra  Paris'  Forlokkelser,  lykkehgvis  gik  i  Op- 
fyldelse. Man  vidste  at  fortælle  om.  hvorledes  Byens 
Skjønheder  af  tvivlsomt  Rygte  gjorde  sig  Umage  for  at 
faa  ham  i  deres  Garn,  men  at  de  ikke  kom  nogen  Vej 
dermed. 

Den  Lykke,  han  gjorde,  var  da  ogsaa  overordentlig 
stor.  Han  var  ganske  vist  ikke  saa  heldig  at  vinde 
Naade  hos  Paris'  berømteste  Skuespillerinde,  der  ikke 
fandt,  at  han  havde  vist  Forstaaelse  for  hendes  Mi- 
mik, og  ikke  syntes,  det  var  Paaskjønnelse  nok,  at  han 
ved  en  Forestilling  hos  en  fornem  Dame,  hvor  hun 
optraadte,  trak  en  kostbar  Ring  af  sin  Finger  og  for- 
ærede hende;  der  var  ligeledes  Skjønaander  og  Viden- 
skabsmænd, som  mente,  at  han  Uge  saa  godt  kunde 
have  gjort  Stads  af  dem  som  af  de  andre,  han  saa  hos 
sig;  men  i  det  hele  var  Dommen  i  høj  Grad  gunstig 
om  ham  og  det  lige  fra  det  fine  Selskabs  Spidser  og 
ned  til  Folkemasserne,  der  her  som  i  London  vare  i  den 
travleste  Bevægelse  for  at  faa  ham  at  se  og  vidste  at 
fortælle  om  Gavmildhed  og  Elskværdighed  fra  hans  Side. 
Skade  blot,  at  den  Maade,  hvorpaa  den  Hyldest,  der 
blev  vist  ham.  træder  frem  i  Datidens  poetiske  Frem- 
bringelser, er  saa  uheldig  som^vel  muligt,  thi  fadere  og 
mere  poesiløs  Smiger,  end  man  læser  i  de  Vers,  hvormed 
han  hilsedes  ved  forskjeUige  Lejligheder,  kan  ikke 
tænkes  2^). 

Med  den  9.  December  var  Opholdet  i  Paris  forbi. 
Paa  den  Dag  tiltraadte  Kongen  med  sit  Følge  Hjemrejsen. 
Der  var  endnu  Festligheder  med  Militærparader  og  splen- 
dide  Middagsgilder   at   udholde   og  Smigerdigte    at    høre 

paa  i  forskjellige  franske  Byer,  hvad  der  naturligvis  sinkede 
Hjemrejsen,  og  Kristian  VII  ønskede  tillige  at  gjøre  et 
nyt  Besøg  hos  Slægtningene  i  Hanau.  Først  den  6. 
Januar  1769  naaede  han  igjen  sit  eget  Land,  idet  han 
paa  den  Dag  kom  til  Altona.  Den  14.  Januar  var  han 
tilbage  paa  Kristiansborgslot.  Det  var  et  pompøst  Ind- 
tog, han  holdt  i  Kjøbenhavn  sammen  med  Dronningen, 
der  havde  modtaget  ham  i  Roskilde,  og  Byen  var,  som 
det  hedder,  stærkt  illumineret  2  Aftener. 

Bernstorffs  Opfattelse  af  Kongen  under  Rejsen  og  Syn  paa  sin 
egen  Stilling.  —  Forhold  hjemme,  medens  Kongen  var  borte. 

livad  vi  idet  foregaaende  have  fortalt  om  denne  Rejse, 
vil  tilstrækkelig  klart  have  vist,  at  den,  rent  ydre  set,  havde 
været  i  høj  Grad  vellykket,  ikke  mindst  paa  Grund  af  Kristian 
VII's  heldige  Optræden  i  de  forskjellige  Lande.  Struensee 
har  ganske  vist  senere  fortalt,  hvad  der  ikke  er  Grund  til  at 
betvivle  Rigtigheden  af,  at  man  allerede  paa  denne  Rejse 
paa  Hoteller  havde  set  Udbrud  af  den  Lyst  hos  ham  til 
at  ødelægge  Møbler,  Porcelæn  o.  s.  v.  ^),  der  senere 
skulde  blive  saa  bekjendt;  men  det  lykkedes  at  skjule 
dette  saaledes,  at  det  ikke  forst^Trede  det  gode  Indtryk, 
Folk  havde  af  hans  Maade  at  være  paa.  Intet  var  altsaa 
naturhgere,  end  at  de,  der  havde  frygtet  Skandaler  fra 
hans  Side  under  Rejsen,  vare  inderUg  glade  over,  at  det 
var  gaaet  saa  godt.  Frem  for  alle  var  dette  Tilfældet  med 
Bernstorff.  Hans  Glæde  træder  f.  Ex.  tydelig  frem,  naar 
han  paa  den  Dag.  Kongen  rejste  fra  Paris,  i  et  Brev  til 
Schack  udtalte:  ;Til  evig  Tid  maa  vi  være  Gud  tak- 
nemmelige, fordi  han  i  sin  Barmhjærtighed  har  vaaget 
over  os  i  denne  skjønne  og  forføreriske  Stad«,  og  faa 
Dage,  førend  Rejsen  afsluttedes,  skrev  han  til  Reventlow 
om,  hvor  langt  bedre  det  var  gaaet,  end  han  havde  turdet 
haabe.     Man  havde,    siger  han  her.   Hge  siden  Kongen 

havde  passeret  Elben,  ikke  mærket  noget  til  det,  man 
plejede  at  lide  under,  naar  man  havde  med  ham  at  gjøre, 
hverken  Udskejelser  eller  utilladelige  Forlystelser,  ingen 
Trakasserier  og  Rænker,  ingen  Beskyldninger  eller  An- 
givelser, ingen  pludselige  Udbrud  af  Lyst  til  at  vise  sin 
Myndighed,  ingen  Afsættelser:  han  havde  gjenoprettet  sin 
Anseelse,  der  var  stærkt  rystet  i  de  fremmede  Lande,  og 
han  havde  efterladt  sig  et  Navn.  man  virkehg  havde  faaet 
kjært  ^). 

Intet  kunde  være  bedre  end  et  saadant  Udfald  — 
og  dog!  Der  var  i  Virkehgheden  for  den,  som  saa 
dybere  til,  Grund  til  Tanker  og  Stemninger  af  en  helt 
anden  Natur,  og  den,  hos  hvem  vi  møde  dem  stærkest, 
var  netop  selve  Bernstorff.  Det  kunde  være  godt  nok, 
at  Kongen  havde  opført  sig  upaaklagelig :  men  hvor  vidt 
havde  hans  Aand  og  Hjærte  udviklet  sig  heldig  paa 
Rejsen?  Her  var  der  det,  som  fyldte  Bernstorff  med  den 
dybeste  Bekymring.  Det  havde  i  stigende  Grad  slaaet 
ham  under  Rejsen,  at  Kongen  var  ganske  blottet  for 
Modtagelighed  for  alt  det  skjønne  og  mærkelige,  han  saa 
undervejs.  Allerede  under  Opholdet  i  Briissel  klager 
Bernstorff  over  Kongens  Mangel  paa  Følelse  og  paa 
aandehg  Sans.  »Han  er«,  skriver  han.  aldrig  sysselsat 
med  noget  vigtigt,  han  hader  Alvor  og  Forretninger,  skjønt 
Naturen  har  bestemt  ham  til  begge  Dele.  Hvad  der 
gjør  stærkt  Indtryk  paa  andre,  ænser  han  ikke,  eller 
det  kjeder  ham  endog,  han  er  hgegyldig  ved  det  skjønne, 
selv  naar  det  viser  sig  i  den  mest  glimrende  Skikkelse, 
og  derimod  er  det  de  mest  indholdsløse  Fornøjelser,  der 
falde  i  hans  Smag«^).  Under  Opholdet  i  England  og 
Frankrig  blev  det  værre  og  værre  i  saa  Henseende,  og  i 
Paris  kom  ogsaa  legemlig  Træthed  til.  Bernstorff  skrev 
derfor  fra  London :  »Det  er  mig  umuUgt  at  finde  Ord, 
der  ere  stærke  nok  til  at  udtrykke,  med  hvilken  Smerte 
jeg  ser  denne  Lede  ved  alt  faa  Magten  over  denne  ulykke- 

lige  Fyrste,  og  hvorledes  det  knuger  og  piner  mig«-*). 
Der  kunde  nok  være  Undtagelser  derfra,  naar  Kongen 
f.  Ex.  glimtvis  kunde  gjøre  en  eller  anden  træffende  Be- 
mærkning, naar  han  paa  virkningsfuld  Maade  forstod  at 
bruge,  hvad  han  lejlighedsvis  havde  hørt  og  bevaret  i 
>sin  mærkværdige  Hukommelse«,  eller  naar,  forøvrigt 
mindre  behagelig,  hans  Forkjærlighed  for  det  bizarre  og 
Oplagthed  til  haanende  Kritik  kunde  vække  ham  tillive  ^). 
I  Paris  kulminerede  Kjedsomheden.  >Mærkelige  Gjen- 
stande  ,  skriver  Bernstorff  derom,  > Spadsereture,  Skuespil. 
Damer  ere  ham  til  Byrde.  Han  skjuler  det  for  fremmede ; 
men,  naar  han  er  ene  med  sine  vante  Omgivelser,  klager 
han  bittert  over,  hvorledes  det  piner  ham.  Derimod  at 
passiare  med  sin  Page.  sin  Kammertjener  og  sin  Læge 
er  hans  eneste  virkelige  Fornøjelse,  som  han  foretrækker 
for  alt  andet  *').  Denne  sørgelige  Oplagthed  til  at  kjede 
sig  smertede  Bernstorff  saa  meget  mere,  som  den  stod  i 
Forbindelse  med  en  afgjort  Tilbøjelighed  til  Tungsind, 
en  Tilbøjelighed,  der  var  saa  stor,  at  Bernstorff  skriver, 
at  han  ikke  vilde  blive  overrasket,  om  han  kom  til  at 
se  Kongen  endog  i  en  lidet  fremrykket  Alder  trække  sig 
tilbage  fra  Verden  og  leve  i  Ensomhed^). 

Selv  da  Rejsen  var  ved  at  endes  og  Bernstorff  trak 
Vejret  lettere  ved  at  have  set,  at  Kongens  og  Landets  An- 
seelse var  bleven  hævdet  saa  godt  under  Rejsen,  traadte  dog 
samtidig  Bekymringen  og  Angsten  stærkt  frem  hos  ham. 
Ganske  vist  stod  det  for  ham  som  en  Mulighed,  at  Kongen 
kunde  have  havt  Udb}i;te  af.  hvad  han  havde  set  og  oplevet. 
»Han  har<,  skriver  han  herom,  *havt  Lejlighed  til  at 
høre  paa  mange  Sandheder,  der  i  de  tre  sidste  Aar  have 
været  ham  ganske  ligegyldige,  og  det  staar  i  hans  Magt 
at  optræde  hjemme,  som  om  han  begyndte  et  nyt  Tids- 
rum af  sin  Regering.  Det  vilde  være  ham  let  at  bringe 
Fortiden  i  Glemme  og  at  vinde  sine  Undersaatters  Bifald 
og   Kjærlighed«.     Men.   spørger  Bernstorff  saa.  vil  dette 

ske?  Vil  det  være  tilstrækkeligt,  at  han  godt  »kjender 
det  gode  og  det  onde.  og  at  han  har  Forstand  til  at 
skjelne  derimellem^  ?  Det  er  det,  Bernstorff  ikke  vover 
at  tro  paa.  »Min  Sjæl«,  siger  han.  »er  dybt  bevæget, 
naar  jeg  tænker  paa  ham,  mit  Haab  er  svagt,  min  Frygt 
er  stor.«  Hans  Ængstelse  gik  i  flere  Retninger;  han 
kunde  være  bange  for.  at  Kongens  Hypokondri  ret  skulde 
faa  Magt  over  ham,  naar  han  kom  i  Stilhed  efter  Rejsens 
Uro,  og  >naar  han  ikke  mere  var  optaget  af  at  længes 
efter  at  komme  hjem«.  Han  kunde  ogsaa  blive  bange 
for,  at  politiske  Intriganter,  deriblandt  underiig  nok  gamle 
Danneskjold,  skulde  faa  Indflydelse;  men  først  og  frem- 
mest frygtede  han  dog  for,  at  han  »atter  skulde  falde 
i  Kløerne  paa  disse  djævelske  Personer  (ces  arnes  infer- 
nales),  som  for  at  vinde  en  forbigaaende  Indflydelse  idelig 
vilde  arbejde  paa  atter  at  styrte  ham  i  den  Afgrund,  hvorfra 
han,  da  han  var  fjærnet  fra  deres  Forførelser,  havde  ar- 
bejdet sig  op«.  En  af  dem,  som  han  sikkert  her  tænker 
paa,  var  Kongens  tidUgere  Kammertjener  Kirchhoff,  som 
han  vidste,  netop  dengang  haabede,  paa  ny  at  kunne 
komme  i  Berøring  med  Kongen,  denne  Mand.  som  han 
træffende  kaldte  >den  ældste  af  de  Slyngler,  der  havde 
forgiftet  Kongens  Indre <  *).  Vistnok  naaede  han  at  faa 
denne  Kirchhoff  forvist  til  Oldenburg;  men  der  var  nok 
tilbage,  som  kunde  virke  ødelæggende,  thi  den  Fare, 
der  fremfor  alt  ængstede  Bernstorff,  laa  hos  Kongen  selv, 
laa  i  hans  fuldstændige  Karakterløshed. 

Hvad  hjalp  det  altsaa,  at  Krislian  VII  havde  vist  den 
store  Verden  en  gUmrende  Yderside!  Han  stod  dog  for 
Bernstorff  som  en,  i  en  Alder  af  næppe  tyve  Aar  allerede 
af  Livslede  fortæret  ung  Mand,  der  til  Trods  for  glimtvise 
Udbrud  af  Talent  og  Begavelse  var  ganske  interesseløs 
i  dybere  Forstand  og  tilbøjelig  til  at  synke  sammen  i  Tung- 
sind, forudsat,  at  han  ikke  atter  henfaldt  til  lave  Laster. 
Man  kan  sige  sig  selv,   hvilken  Smerte  det  maatte  være 

for  en  dyb  og  fintfølende  Natur  som  Bernstorff  og  for 
en  Mand,  der  havde  hans  Trofasthed  imod  Konge  og 
Land.  at  faa  et  saadant  Syn  paa  sin  Fyrste  og  at  skulle 
gaa  Fremtiden  i  JMøde  som  ledende  Statsmand  under 
hans  Kongespir. 

Men,  vil  man  kunne  indvende,  Bernstorff  saa  dog 
maaske  for  mørkt  paa  Kongen,  han  stod  vitterlig  denne 
personlig  fjærnt,  og  det  var  rimeligt  nok,  at  en  Misstem- 
ning herover  kunde  indvirke  paa  hans  Dom.  Men  for 
ikke  at  tale  om,  at  hans  Opfattelse  af  Kongen  snart  i 
vigtige  Henseender  skulde  stadfæstes  af  Virkeligheden, 
alene  med  Undtagelse  af,  at  han  ikke  saa,  at  Kongens 
sørgehge  Sjælstilstand  havde  sin  dybeste  Grund  i  Sinds- 
syge, saa  kan  man  ingenlunde  sige,  at  Forholdene,  som 
de  udvikledes  under  Bejsen,  i  og  for  sig  gjorde  det  na- 
turhgt  for  ham  at  blive  bitter.  Ja,  ganske  vist,  i  Først- 
ningen havde  han  en  trykkende  Følelse  af.  at  Kongen 
hellere  saa  hans  Hæl  end  hans  Taa.  Paa  den  Tid  be- 
tegnede han  sit  Forhold  til  Kristian  VII  træffende  ved  at 
sige:  »Han  skyer  mig  og  jeg  søger  ham  ikke.  Naar  jeg 
undtager  de  Øjeblikke,  da  jeg  forelægger  ham  Sager  til 
Underskrift  og  giver  ham  Beferat  af  Diplomaternes  Ind- 
beretninger, ser  jeg  ham  ikke.«  Men  for  det  første  er 
det  værdt  at  lægge  Mærke  til,  at  Bernstorff  havde  meget 
at  glæde  sig  ved  paa  Bejsen;  det  er  saaledes  i  over- 
ordentlig stærke  Udtryk,  at  han  i  Breve  til  Brodersønnen 
udmaler,  hvor  rigt  et  Udbytte  han  havde  af  Opholdet  i 
England,  dette  interessante  Land,  som  han  altid  havde 
holdt  af,  og  i  Paris  havde  han  den  Glæde  at  kunne 
gjenopfriske  venUgt  Forhold  til  Personer,  som  han  fra  sit 
tidligere  Liv  i  denne  By  bevarede  i  kjær  Erindring.  Der- 
næst var  han  tillige  med  den  ham  næistaaende  Schim- 
melmann  i  Virkeligheden  Herre  over  Afgjørelsen  af  de 
Begeringssager.  der  hjemmefra  tilsendtes  Kongen.  De 
Bryderier    og   Chikaner,    han  tidligere    idelig    havde    lidt 

under,  den  Kamp  for  sin  Tilværelse  som  dansk  Stats- 
mand, han  den  ene  Gang  efter  den  anden  havde  maattet 
føre.  var  nu  som  bortblæst.  Selve  Kongen  gjorde  ham 
aldrig  Vanskeligheder  ved  de  Forhandhnger,  han  havde 
med  ham  ^),  og  om  det  end,  som  vi  have  set.  ikke  lyk- 
kedes ham  at  forhindre  Filosofof  i  at  overtale  Kongen 
til  senere  at  rejse  til  Petersborg,  kunde  han  dog  netop 
i  Anledning  heraf  udtale,  at  det  var  den  eneste  Gang, 
hans  egne  Raad  ikke  vare  blevne  fulgte.  Det  maatte, 
for  at  tage  et  enkelt  Exempel,  være  ham  meget  be- 
hageUgt,  at  han  fik  Kongen  til  at  gaa  ind  paa  at  op- 
fylde den  Bøn,  Dronningen  lod  rette  til  ham  om  at 
hæve  Fru  Plessens  Landsforvisning.  Selv  om  denne 
ikke  gjorde  Brug  af  den  Tilladelse,  hun  saaledes  havde 
faaet  til  at  vende  tilbage  til  Danmark,  fordi  hun  ikke 
fandt,  at  der  var  givet  hende  Oprejsning  nok.  var  hun 
dog  nu  bleven  befriet  for,  hvad  der  maatte  se  ud  som 
en  Plet^^).  Overhovedet  faar  man  det  bestemte  Ind- 
tryk, at  Bernstorff  under  Rejsen  efterhaanden  fik  mere 
og  mere  med  Kongen  at  gjøre;  denne  kunde  ogsaa 
være  munter  og  elskværdig  paa  Rejseture  under  Sam- 
taler med  ham  og  Schimmelmann,  og  hans  Klager  over 
Kulde  fra  Kongens  Side  høre  da  ogsaa  op.  Samtidig 
havde  han  kun  Grund  til  at  være  tilfreds  med  den  Op- 
mærksomhed, Kongens  Omgivelser  viste  ham  '^). 

Hvor  bekymret  end  Bernstorff  trods  alt  dette  var 
ved  at  tænke  paa  Fremtiden,  anede  han  dog  ikke,  fra 
hvilken  Kant  den  Fare  var  ved  at  nærme  sig,  som  meget 
snart  brat  skulde  afbryde  hans  og  hans  Meningsfællers 
Statsmandsgjerning.  Han  som  alle  maatte  under  Rejsen 
have  det  bestemte  Indtryk,  at  den.  der  stadig  mere  end 
nogen  anden  havde  Kongens  Øre.  var  Grev  Konrad 
Holck,  der  da  ogsaa  i  August  17fi8  blev  gjort  til  grand 
maitre  de  la  garderobe,  en  højst  paafaldende  Hofeharge, 
naar  man  vil  gaa  efter  selve  de  franske  Ords  Betydning, 

men  hvorved  han  blev  Excellence  ^^).  Det  er  en  stærk 
Skildring,  Bernstorff  i  sine  Rejsebreve  har  givet  af,  i 
hvilken  Grad  Kristian  VII  var  forgabet  i  Holck,  og  hvor 
umuligt  det  var  for  ham  at  undvære  hans  Selskab. 
»Kongens  Yndest  for  Holck  .  skriver  Bernstorff  saaledes 
i  de  første  Dage  af  August.«  har  nu  naaet  en  Højde,  som 
jeg  ikke  tror.  at  nogen  har  tænkt  sig  mulig.  Udadtil 
træder  den  uden  Sammenligning  stærkere  frem,  end  Til- 
fældet nogensinde  har  været  med  Frederik  V's  Yndest 
for  Moltke.  Selv  i  de  største  Selskaber  kan  Kongen  ikke 
høre  op  med  at  tale  med  ham.  og,  naar  han  ved  Bordet 
ikke  har  ham  ved  sin  Side,  kan  han  dog  ikke  lade  være 
enten  at  henvende  Ordet  til  ham  paa  Dansk  eller  at 
sende  ham  hemmehge  Bud  ved  en  Page.  Hænder  det, 
at  Holck  paa  en  Kjøretour  ikke  har  faaet  Plads  i  samme 
Vogn  som  han  selv,  løber  han  hen  til  ham,  saasnart  han 
kan  komme  ned  af  sin  Vogn,  og  saa  taler  han  til  ham 
med  en  Strøm  af  Ord,  som  om  han  ikke  havde  set  ham 
i  et  halvt  Aar.  Lige  saa  lidt  kan  han  undvære  ham  til 
Dagligbrug,  Holck  fører  fuldstændig  Kommandoen  i  hans 
egne  Værelser,  han  leder  alle  Sysler  og  Fornøjelser  her, 
og  det  er  altid  hans  Smag,  der  er  bestemmende  for  hans 
Herres«  '^).  Som  det  kan  hænde  imellem  Kjærestefolk, 
kunde  der  nok  engang  imellem  komme  en  lille  Kurre 
paa  Traaden;  men  det  var  snart  forbi  igjen.  »Kongen«, 
hedder  det  i  et  andet  Brev,  > behandler  Holck  aldeles 
som  en  Broder,  og  undertiden  som  en  overordnet«  ^*). 
Saadan  vedblev  Forholdet  i  Virkeligheden  at  være  under 
hele  Rejsen. 

Naturligvis  saa  ingen  klarere  end  Bernstorff,  hvor 
hdt  Dybde  der  var  i  dette  Forhold,  og  naturhgvis  var 
han  ogsaa  ganske  klar  paa,  at  Holck  var  en  letbenet 
Kavaler.  Denne  var  i  April  1768  bleven  gift  med  en 
syttenaarig  Pige.  en  Frøken  Stockfleth,  der  bragte  ham 
en  Medgift  paa  80000  Rdl. ;   men  allerede  tre  Uger  efter 

var  hun  død  af  Smaakopper  i  Maj  1768,  medens  Kongen 
opholdt  sig  paa  Gottorp.  Bernstorff  skrev  i  den  Anled- 
ning med  bidende  Haan  om  den  sørgende  Enkemand: 
>  Holck  har  ret  baaret  sig  ad  comme  il  faut  ved  sin  Kones 
Død.  Først  har  han  fældet  Taarer  over  hende,  derpaa 
har  han  ladet  sig  aarelade.  og  saa,  ja  saa  har  han,  tænker 
jeg,  følt,  at  det  i  Grunden  var  en  glædelig  Begivenhed<-. 
Han  er,  skriver  han  siden  under  Rejsen  om  ham  til  sin 
Brodersøn,  letsindig,  frivol  og  holder  Kongen  borte  fra 
Forretningerne  og  fra  dem.  der  har  med  dem  at  gjøre, 
og  han  er  meget  tilbøjehg  til  at  høre  paa  Folk,  der  give 
slette  Raad.  Men  til  Trods  for  alt  shgt,  og  uagtet  Holck, 
som  han  udtrykte  sig.  havde  voldt  ham  mange  Ærgrelser, 
mente  han  dog,  at  man  ikke  kunde  ønske  ham  fjærnet. 
Han  viste  sig  nemlig  paa  flere  Maader  fra  en  behagelig 
Side  paa  Rejsen,  han  var  i  godt  Humør,  høflig,  vilde 
gjerne  gjøre  et  fordelagtigt  Indtryk  paa  alle  Mennesker,  og 
under  hele  Rejsen  blandede  han  sig  saa  godt  som  ikke 
i  Regeringssagerne.  Desuden  mente  Bernstorff,  at  han 
havde  det  gode  ved  sig,  at  han  havde  draget  Kongen 
bort  fra  den  Voldsomhed  og  Haardhed,  som  havde  be- 
gyndt at  faa  Magt  over  hans  Hjærte,  og  at  han  havde 
sin  Del  i,  at  Kongen  i  Udlandet  holdt  sig  fri  for  Udskej- 
elser. Hvad  der  end  kunde  siges  om  ham,  troede  Bern- 
storff, at  han  i  ethvert  Tilfælde  gjorde  mindre  Skade,  end 
man  kunde  frygte  for,  at  den  vilde  gjøre,  der  blev  hans 
Efterfølger  i  Kongens  Yndest,  og  han  vilde  utvivlsomt 
faa  en  saadan,  hvis  Kongen  blev  kjed  af  ham,  noget, 
som  efter  Bernstorffs  Mening  meget  godt  kunde  ske,  i 
det  mindste,  naar  Rejsen  var  til  Ende.  Jeg  har,  skrev 
han  om  ham  til  Brodersønnen,  ^tusend  og  atter  tusend 
Gange  tænkt  derover,  og  jeg  har  altid  fundet,  at  det  er 
bedre  at  bevare  og  saa  meget  som  muhgt  at  forbedre 
det,  man  har,  og  det,  man  kjender,  end  at  udsætte  sig 
for  det   vovehge    og    farlige    ved   en  Forandring    til    det 

værre.  Min  saavel  som  Schiinmelmanns  Mening  er  da 
at  sige  Grev  Holck  Sandheden,  at  indgive  ham  selv  gode 
Tanker  og  at  udrette  ved  Hjælp  af  ham,  og  i  Overens- 
stemmelse med  ham,  alt  det  gode,  vi  kunne«  ^^).  Han 
sluttede  derfor  formelig  Aftale  med  Holck  om.  at  denne 
ikke  maatte  blande  sig  i  Sagerne  og  ikke  gjøre  Overgreb 
paa  Kollegiernes  Omraade;  saa  vilde  han  fra  sin  Side 
gjøre,  hvad  han  kunde,  for  at  holde  ham  oppe^*^). 

Saaledes  som  Holck  optraadte  paa  Rejsen,  var  dette 
Bernstorffs  Standpunkt  ret  naturligt.  Han  havde  et  rigtigt 
Syn  paa  Kongen,  naar  han  troede,  at  denne  ikke  kunde 
undvære  en  Yndling,  og  at  man,  hvis  der  kom  en  anden 
i  Stedet  for  Holck,  let  kunde  faa  en,  der  var  langt  far- 
Ugere.  Det  kom  som  vel  bekjendt  netop  til  at  gaa  saa- 
ledes, og  her  staa  vi  da  overfor  den  Mand,  nemlig 
Struensee,  for  hvis  Forhold  til  Kongen  Rejsen  fik  saa 
stor  Betydning.  Hvad  vide  vi  da  om  hans  Stilling  og 
Optræden  paa  denne  Rejse?  Han  havde,  som  Bernstorffs 
Udtalelser  i  Maj  1768  viste  os,  strax  forstaaet  at  vinde  Kon- 
gens Velvilje,  og  Bernstorffs  Breve  fra  den  følgende  Tid 
give  et  tydeligt  Indtryk  af,  at  han  vedblev  at  være  i  Yndest 
hos  Kongen.  Naturligvis  kunde  dette  ikke  gaa  af  uden 
Sammenstød  med  Holck,  der  kjendte  sin  kongehge  Herre 
for  godt  til  ikke  at  vide,  at,  om  han  end  for  Tiden  var 
almægtig  hos  ham,  kunde  der  let  komme  et  Øjeblik,  hvor 
hans  Indflydelse  svævede  i  Fare.  Og  det  varede  ikke 
længe  under  Rejsen,  førend  Struensee  begyndte  at  vise. 
at  han  inderlig  gjerne  vilde  vippe  ham.  Han  angreb 
ham  jævnlig,  og  allerede  i  Begyndelsen  af  August  skrev 
Bernstorff,  at  Struensee  i  visse  Øjeblikke  kunde  volde 
Holck  Ængstelse  ^''),  saa  han  begyndte  at  fortryde,  at  han 
havde  valgt  ham  til  Rejselæge.  Selv  om  det  en  Tidlang 
kunde  siges,  at  Struensee  stadig  maatte  give  tabt  overfor 
Holck,  formaaede  han  dog  at  hævde  sin  Plads  hos 
Kongen,  og  man  kom  da  ogsaa  til  at  se,  at  denne  gjerne 

vilde  beholde  ham  hos  sig  som  sin  Livlæge,  efter  at 
Rejsen  var  endt.  Han  fulgte  derfor  med  til  Kjøbenhavn. 
Som  Løn  skulde  han  oppebære  1000  Rdl.  aarlig  foruden 
Fribolig. 

I  det  Forsvarsskrift,  som  Struensee  siden  affattede, 
da  han  som  anklaget  stod  for  sine  Dommere,  og  hvori 
han  udkaster  Billedet  af  sig  selv  som  et  Ideal  af  Uegen- 
nyttighed saa  vel  som  af  politisk  Takt  og  Visdom,  har 
han  ogsaa  skildret  sit  Forhold  til  Kongen  under  Rejsen. 
Han  fortæller,  at  han.  saalænge  den  varede,  aldeles  ikke 
syslede  med  andet  eller  var  opmærksom  paa  noget 
andet  end  Kongens  Sundhedstilstand,  Hgesom  han  ogsaa 
søgte  at  gjøre  sit  Samliv  med  ham  saa  nyttigt  og  be- 
hagehgt  for  ham,  som  det  lod  sig  gjøre.  derimod  var 
Pohtik  aldrig  blandet  med  deri.  Vistnok  indrømmer  han, 
at  han  oftere  gjorde  Grev  Holck  Modstand :  men  dette 
skete  dog  kun,  hvor  han  fandt,  at  han  ikke  havde 
nogen  god  Indflydelse  paa  Kongen.  Han  havde  blandt 
andet  stræbt  at  opmuntre  denne  til  selv  at  danne  sig  en 
Overbevisning  om,  hvad  der  var  til  hans  Tarv.  Derimod 
havde  han  aldrig  arbejdet  paa  at  gjøre  Holck  nogen 
Skade,  uagtet  der,  især  under  Opholdet  i  Paris,  havde 
været  god  Lejlighed  dertiP^). 

Hvormeget  sandt  der  er  i  alt  dette,  er  nu  ikke  til 
at  afgjøre.  Efter  hvad  han  selv  senere  har  skildret,  var 
det  et  ængstende  Indtryk,  han  allerede  under  Opholdet 
paa  Gottorp  havde  faaet  af,  hvor  farligt  det  stod  til  med 
Kongens  Sindstilstand,  og  de  stadig  voxende  Særheder 
og  Kanter  hos  denne  bleve  ham  da  ogsaa  under  Rejsen 
tydeligere  og  tydeligere.  Han  saa,  skriver  han  derom, 
i  hvilken  Grad  Kongen  ringeagtede  Følelser  og  Hjær- 
tensgodhed  som  Vidnesbyrd  om  Svaghed,  hvor  opfyldt 
han  var  af  Mistroiskhed,  saa  han  stedse  indbildte  sig  at 
være  Gjenstand  for  Bedragerier,  hvorledes  han  higede 
efter  Forlystelser,  men   paa  »Grund  af  Mangel  paa  Tem- 

perament«  ingen  Glæde  fandt  deri  og  kun  kjedede  sig, 
og  hvorledes  hans  Higen  efter  at  glimre  og  udmærke  sig 
skaffede  sig  Luft  paa  de  besynderligste  Maader'^).  At 
faa  Ro  i  en  saadan  Personlighed  var  sikkert  en  vanskelig 
Opgave,  især  under  det  for  Kongen  oprivende  Liv.  Rej- 
sen førte  med  sig.  Men  der  er  ingen  Grund  til  at  be- 
tvivle, at  han  som  Læge  har  søgt  at  virke  i  den  Retning. 
Ved  Siden  af  at  passe  denne  Gjerning  optraadte  han. 
bortset  fra  sit  Modsætningsforhold  til  Holck,  i  det  hele 
stilfærdig  og  voldte  ingen  Forstyrrelser.  Bernstorff  siger 
udtrykkeUg.  at  der  ikke  havde  været  noget  Rænkespil  af 
Betydning  i  Gang  ved  Kongens  Hof  under  Rejsen  2^). 
Men  besynderligt  lyder  det  unægtelig,  naar  Struensee  til- 
lige udtaler,  at  det  var  saa  langt  fra.  at  han  paa  Rejsen 
havde  gjort  noget  for  at  gavne  sig  selv,  at  det  ude- 
lukkende skyldtes  Grev  Bernstorff  og  Schimmelmann,  at 
han  kom  til  at  følge  Kongen  til  Kjøbenhavn.  Bernstorffs 
Følelser  for  ham  vare  nemUg  ingenlunde  varme.  Han 
mente  vistnok,  hvad  ogsaa  ganske  sikkert  var  en 
rigtig  Dom,  at  han  ikke  var  ondskabsfuld^^):  men  han 
var  dog  saare  langt  fra  i  nogen  Henseende  at  sætte  Pris 
paa  ham.  Han  fandt  ham  løs  i  Grundsætninger  og  Tale. 
syntes  ilde  om.  at  han  søgte  at  vinde  Kongens  Bifald 
ved  Samtaler,  der  bare  Præg  af  denne  Løshed,  det  stødte 
ham,  at  han  ikke  havde  -noget  rigtigt  System«,  og  han 
holdt  ham  for  en  meget  maadeUg  Læge.  Det  var  da  ej 
heller  nogen  Overtalelse  fra  Bernstorffs  Side,  men  Kri- 
stian Vn's  egen  Lyst  til  at  beholde  Struensee.  der  be- 
virkede, at  han  kom  til  at  følge  med  til  Kjøbenhavn. 
Denne  Kongens  Lyst.  skrev  Bernstorff  til  Reventlow,  var 
saa  stor,  at  det  ikke  vilde  være  muligt  at  opnaa  Struensees 
Afskedigelse ;  allerede  af  den  Grund  vilde  det  være  ufor- 
nuftigt at  prøve  derpaa.  Men  for  øvrigt  var  Bernstorff 
netop,  da  han  skrev  disse  Ord.  kommen  til  at  se  noget 
mildere    paa  Struensee.    end    haa  tidligere   havde   gjort. 

»Jeg  har«,  tilføjede  han,  »i  den  sidste  Tid  været  fornøjet 
med  ham,  jeg  har  talt  meget  alvorhg  med  ham  om  hans 
Forbindelser  (ses  attachements),  og  jeg  smigrer  mig  med 
det  Haab,  at  jeg  har  taget  Forholdsregler,  der  give  mig 
Grund  til  at  tro  paa,  at  han  vil  holde  sine  Løfter.  Naa, 
man  faar  at  se«^^).  Naar  man  her  ser  Bernstorff  tale 
om  Struensees  Forbindelser,  kan  der  ingen  Tvivl  være 
om,  at  han  har  tænkt  paa  den  Berøring,  hvori  denne 
fra  tidligere  Tid  var  kommen  med  Rantzau-Ascheberg, 
en  Mand.  om  hvem  Bernstorff  snart  efter  udtalte,  at  han 
vilde  gjøre  alt  for  at  holde  ham  borte  ^^).  Det  er  lige  saa 
klart,  at  han  ogsaa  har  faaet  Struensee  til  at  give  sig 
Løfter  om  ikke  at  gribe  forstyrrende  ind  i  Forholdene, 
ganske  det  samme,  som  han  lod  Holck  love. 

Uvivlsomt  er  det  betegnende  for  Forholdene,  at 
Bernstorff  saaledes  ansaa  det  for  nødvendigt  at  styrke 
sin  Stilling  ved  en  Slags  Overenskomst,  dels  med  Kon- 
gens dengang  endnu  for  almægtig  gjældende  Yndling, 
dels  med  den  tyske  Læge,  der,  til  Trods  for  den  beskedne 
Plads,  han  indtog,  begyndte  at  tildrage  sig  Opmærksom- 
hed ved  Kongens  Velvilje  for  ham.  Samtidig  kunde  han 
med  en  vis  Tilfredsstillelse  se,  at  Mænd,  han  fra  tidligere 
Tid  opfattede  som  sine  Modstandere,  baade  Gortz,  St. 
Germain  og  General  Huth,  opholdt  sig  i  Udlandet,  hvor- 
fra man  ikke  behøvede  at  frygte  for,  at  de  vilde  vende 
tilbage.  Kom  hertil  det  Rygstød,  han  havde  i  de  russiske 
Diplomaters  Venskab  for  ham,  og  den  Nødvendighed, 
der  var  for  at  tage  Hensyn  til  Kejserinde  Katharina, 
kunde  hans  Stilhng  paa  flere  Maader  synes  betrygget 
paa  det  Tidspunkt,  da  Rejsen  endte.  Selv  om  han  ikke 
smigrede  sig  med,  at  der  vilde  blive  fuldstændig  og  varig  Ro, 
frygtede  han  dog  næppe  foreløbig  for  nogen  Fare  for  sig 
selv.  »Ved  Enighed  og  Klogskab«,  skrev  han  paa  denne  Tid 
(22.  December  1768)  til  Schack,  »skulle  vi,  som  jeg  haa- 

ber,  vide  at  forsvare  vor  Plads,  og  det  skal  maaske  ikke 
blive  saa  let.  som  nogle  tro,  at  fortrænge  os  derfra.« 


Hvorledes  var  det  imidlertid  gaaet  med  Styrelsen  og 
med  Forholdene  hjemme  medens  Rejsen  stod  paa?  Vi 
erindre,  at  der  var  truffet  den  Ordning,  at  visse  særlig 
vigtige  Regeringssager  skulde  sendes  til  Kongen,  for  at 
han  kunde  træffe  Reslutning  om  dem,  medens  de  almin- 
delige Regeringssager  afgjordes  af  de  Medlemmer  af 
Konseillet,  der  vare  blevne  i  Kjøbenhavn,  og  af  Regerings- 
kollegierne.  Bernstorff  og  Schimmelmann  have  vi  set 
følge  med  Kongen  for  at  gaa  ham  til  Haande  ved  Afgjø- 
relsen  af  de  Sager,  han  havde  forbeholdt  sig  selv.  Det 
blev  af  disse  to  Mænd  dog  ganske  overvejende  Bern- 
storff, der  kom  til  at  forelægge  Kongen,  hvad  Kollegierne 
sendte  af  ForestiUinger  hjemmefra,  saameget  mere  som 
han  ogsaa  maatte  forelægge  vigtige  Sager  med  Hensyn 
til  Handelen,  naar  de  vare  affattede  paa  Dansk ;  Schim- 
melmann, under  hvem  de  egentHg  hørte,  havde  nemUg 
til  Trods  for,  at  han  havde  været  her  i  Landet  i  syv 
Aar,  dog  endnu  ikke  lært  nok  af  vort  Modersmaal,  til  at 
han  kunde  gjøre  det.  Naturligvis  var  det  et  stort  Gode 
for  Statsmændene  her  hjemme,  at  de  havde  en  saa  frem- 
ragende og  saa  loyal  Mand  som  Bernstorff  til  at  fore- 
lægge deres  Sager,  og  de  kunde  da  ej  heller  klage  over, 
at  der  ikke  blev  taget  Hensyn  til  deres  Indstillinger. 

Konseillet,  der  skulde  lede  Sagerne  i  Landet  selv, 
bestod,  foruden  af  den  fraværende  Bernstorff,  af  Thott, 
Moltke,  Rosenkrantz  og  Reventlow,  og  de  to  Kollegie- 
chefer,  der  udenfor  deres  Kreds  vare  de  vigtigste,  vare 
Schack,  der  var  første  Deputeret  i  Rentekammeret,  og 
A.  P.  Bernstorff,  som  beklædte  samme  Stilling  i  General- 

toldkammeret  og  det  dermed  forenede  KommercekoUe- 
gium.  Uheldigvis  var  der  kun  liden  Enighed  imellem 
flere  af  disse  Mænd.  Den  tidligere  Uvilje  imellem  de  to 
Svogre,  Moltke  og  Reventlow,  blussede  op  igjen,  efter 
at  de  paa  ny  begge  havde  faaet  Sæde  sammen  i  Kon- 
seiUet,  og  samtidig  ragede  Rosenkrantz.  der  overhovedet 
var  en  saare  vanskelig  og  meget  intrigant  Personlighed, 
uklar  med  Reventlow.  Naar  han  søgte  at  vinde 
Schack  for  sig  imod  denne,  slog  det  ganske  fejl  for  ham, 
hvorimod  han  og  Moltke  vare  ret  naturlige  Forbunds- 
fæfler.  Vistnok  er  der  i  det  hele  kun  liden  Grund  til  at 
dvæle  ved  disse  Herrers  Kjævlerier;  men  der  er  dog  et 
Punkt  i  Modsætningen  imellem  dem,  som  har  nogen 
Interesse.  Rosenkrantz.  der  fra  tidligere  Tider  havde 
fundet  Rehag  i  Holck  og  været  en  bitter  Fjende  af  Fru 
Plessen,  hadede  den  unge  Dronning  Kge  saa  stærkt  som 
hendes  tidligere  Hofmesterinde  og  stemplede  hende  som 
baade  »falsk,  intrigant  og  farlig<:  ;  Reventlow  derimod  fandt 
denne  Opfattelse  at  være  saa  uretfærdig  som  vel  muligt, 
og  han  satte  aabenbart  endnu  paa  denne  Tid  megen 
Pris  paa  Karoline  Mathilde.  Rlandt  andet  fandt  han  sig 
i  høj  Grad  tiltalt  ved  den  forstandige  Maade,  hvorpaa 
hun  tog  Rudskabet  om,  at  Fru  Plessens  Forvisning  var 
hævet.  Til  Trods  for  den  store  Kjærlighed,  hun  stadig 
nærede  til  denne,  havde  hun  dog  Øje  for,  at  det  kun 
vilde  føre  til  Vanskeligheder  for  hende,  hvis  hun  vendte 
her  tilbage  til  Landet,  og  hun  afholdt  sig  derfor  fra  at 
opmuntre  hende  dertiP*).  Ogsaa  A.  P.  Rernstorff  følte 
sig  i  høj  Grad  tiltalt  af  Dronningen  paa  denne  Tid.  >Hun 
er«,  skrev  han  til  Onklen,  »smukkere  end  nogensinde  og 
langt  mere  imødekommende  og  talende,  end  hun  for  det 
meste  var  det  sidste  Vinter«  ^^). 

De  Mænd  iblandt  de  her  nævnte,  der  stod  Rernstorff 
nærmest,  vare  foruden  Rrodersønnen  uden  Sammenlig- 
ning Reventlow  og  Schack,  og  han  vexlede  under  Uden- 

landsrejsen  flittig  Breve  med  dem.  Gjentagne  Gange 
skrev  han  til  Reventlow,  saaledes  at  denne  skulde  lade 
Brevene  gaa  videre  til  Schack.  Denne  Brevvexling 
kaster  et  klart  Lys  over  Reventlows  og  Schacks  Stem- 
ninger og  Opfattelse  af  de  Forhold,  hvorunder  de  vir- 
kede. Det  var  Synd  at  sige,  at  nogen  af  dem  saa  lyst 
paa  Tilstandene.  Reventlow  var  stadig  i  høj  Grad  mis- 
modig. Han  kunde  ikke  forvinde  den  Krænkelse,  det 
havde  voldt  ham,  at  Saldern  havde  faaet  ham  kastet  ud 
af  Rentekammeret  og  andre  StiUinger,  og  det  var  ham 
stedse  ikke  tilstrækkeligt,  at  han  fjorten  Dage  derefter 
paany  havde  faaet  Sæde  i  Statsraadet.  Dette  at  være, 
saa  at  sige.  Minister  uden  Portefeuille,  tilfredsstillede 
ham  ikke.  Naar  han  var  gaaet  ind  paa  at  blive  det. 
havde  han  ladet  sig  lede  af  Haabet  om  at  kunne  gjen- 
vinde  Kongens  Yndest  og  af  Frygten  for,  at  det  vilde 
synes  forbryderisk  at  vrage  Tilbudet,  især  da  han  troede, 
at  der  vilde  blive  god  Brug  for  et  talrigere  Konseil, 
medens  Kongen  var  borte.  Men  han  havde  bagefter 
ment  at  mærke  tydelige  Vidnesbyrd  om  Kristian  VII. s 
udprægede  og  uovervindelige  Uvilje  imod  ham ;  og  han 
havde  derfor  ikke  noget  højere  Ønske  end  at  trække  sig 
helt  tilbage,  saasnart  Kongens  Rejse  var  endt^^).  Fore- 
løbig var  denne  hans  Misstemning  sikkert  en  Hoved- 
grund til,  at  han  i  Sommeren  1768  i  en  utilladelig  Grad 
forsømte  sine  Pligter  som  Medlem  af  Konseillet  ved  saa 
meget  som  muligt  at  være  paa  sine  Godser  i  Sydslesvig 
og  Holsten. 

Ikke  lysere  var  Stemningen  hos  Schack.  Vi  have 
set,  at  denne  Mand  i  Sommeren  1767  var  kaldt  tilbage 
fra  Stockholm,  hvor  han  havde  virket  som  dygtig  Diplo- 
mat. Men  den  Stilling,  han  da  havde  faaet  herhjemme 
som  anden  Deputeret  i  Rentekammeret,  havde  han  kun 
været  Hdet  fornøjet  med,  baade  fordi  Gagen  var  ham  for 
knap,    og    fordi  han  aldeles  ikke   fandt  Smag  i  de  For- 

retninger,  han  nu  fik  at  gjøre  med.  og  som  vare  saa 
usigelig  forskjellige  fra.  hvad  han  hidtil  havde  givet  sig 
af  med^').  Det  hjalp  ikke,  at  Bernstorff  skrev  smukt  og 
trøstende  til  ham,  beklagede,  at  det  foreløbig  ikke  havde 
været  muligt  at  skaffe  ham  en  bedre  Stilling,  og  bad 
ham  om  taalmodig  at  holde  ud,  indtil  der  kunde  findes 
noget  bedre^^).  Dette  Øjeblik  kom  virkelig  snart,  da  han 
nemhg  ved  Reventlows  Afsked  Februar  17fi8  rykkede  op 
til  at  blive  første  Deputeret  i  Finanskollegiet,  thi  derved 
havde  han  faaet  en  Stilling,  der,  hvad  Anseelse  angik, 
intet  lod  tilbage  at  ønske.  Han  maatte  nu  paa  en 
Maade  gjælde  for  Finansminister,  og  med  sin  store  Flid 
havde  han  imidlertid  sat  sig  saa  nøje  ind  i  Sagerne,  at 
der  fra  den  Side  set  ingen  Vanskeligheder  var.  Men  ulyk- 
keligvis lignede  han  Reventlow  i  Tilbøjelighed  til  at  se, 
hvad  der  skete  i  Livet,  fra  den  mørkeste  Side.  og  hans 
Hang  til  Hypokondri  næredes  aabenbart  ved  huslige 
Sorger.  Uagtet  han  nemlig  var  lykkehg  gift,  havde  han 
og  hans  elskværdige  og  begavede  Hustru,  en  født  Juel, 
den  Sorg.  at  hun  den  ene  Gang  efter  den  anden  fik 
dødfødte  Børn,  saaledes  at  kun  et  eneste  Barn  blev  i 
Live.  Hertil  kom,  at  han  i  sin  Embedsgjerning  var 
samvittighedsfuld  indtil  Ængstefighed  og  havde  en  Selv- 
kritik, som  ganske  uden  Grund  kunde  bringe  ham  til  at 
tvivle  om  sine  egne  Evner^^).  A.  P.  Bernstorff,  der 
satte  stor  Pris  paa  ham  og  selv  havde  et  ganske  ander- 
ledes frisk  Syn  paa  Livet,  beklagede  stærkt  disse  Sider 
hos  ham,  ikke  alene  fordi  de  gjorde  Gjerningen  tung  for 
ham,  men  ogsaa  fordi  Hypokondrien  prægede  sig  i  hans 
Væsen  paa  en  for  ham  lidet  heldig  Maade,  saa  Folk 
ikke  fik  Øje  paa  hans  fortræffelige  Sider  og  derfor  over- 
hovedet ikke  syntes  om  ham-^*'). 

For  øvrigt  kunde  det,  sandt  at  sige.  i  og  for  sig  kun 
være  lidet  lysteligt  at  skulle  have  Overledelsen  af  en 
vigtig   Del    af   Statens    Finansvæsen.     Vi    have  fra  disse 

Aar  tunge  Udtalelser  af  ham  om  Vanskeligheden  ved  at 
faa  Indtægterne  til  at  dække  Udgifterne  i  Forening  med 
Klager  over  den  Mangel  paa  Klogskab,  hvormed  Finan- 
serne vare  blevne  styrede  i  den  længere  tilbageliggende 
Tid.  Ingen  kunde  desuden  mere  skinsygt  end  han  vaage 
over  Kollegiernes  Myndighed,  og  Sideindflydelser  oprørte 
ham,  mest  ganske  naturligvis,  naar  de  virkede  til  at 
gjøre  Statskassen  endnu  mere  læns  for  Penge,  end  den 
var  1  Forvejen. 

Hvad  han  imidlertid  i  saa  Henseende  liar  givet  et 
levende  Udtryk  i  sine  Breve,  var  i  Virkeligheden  Følel- 
ser, han  havde  fælles  med  adskillige  af  de  højeste  Em- 
bedsmænd. Det  er  saaledes  ret  betegnende,  at  man 
paa  den  Tid.  Kongen  endnu  var  paa  Gottorp,  inden  han 
tiltraadte  Rejsen,  ser  den  stilfærdige  Thott  som  Over- 
sekretær i  danske  Kancelli  i  flere  Skrivelser  til  Bern- 
storff paavise,  at  Kongen,  uden  at  høre  Kollegierne, 
havde  truffet  Bestemmelser,  der  vare  ganske  utilbørHge. 
fordi  de  hvilede  paa  gale  Forudsætninger  eller  vare 
krænkende  for  andre  Folks  Rettigheder.  Han  maatte 
derfor  andrage  om,  at  de  maatte  blive  tagne  tilbage 
igjen,  hvad  da  ogsaa  skete^^).  Intet  er  klarere,  end  at 
Kongen  ved  sUgt  har  fulgt  Raad  fra  anden  Side.  En 
saadan  Indflydelse  have  vi  allerede  tidhgere  havt  Lejlig- 
hed til  at  nævne,  nemlig  den,  Saldern  udøvede,  og  som 
blandt  andet  kom  frem  paa  en  meget  ubehagelig  Maade, 
naar  han  brugte  Kongens  ret  uforstaaelige  Yndest  for 
ham  til  Gavn  for  Personligheder,  som  han  af  en  eller 
anden  Grund  vilde  hjælpe.  Troen  paa.  hvad  han  kunde 
udrette,  var  saa  stor,  at  Schack  f.  Ex.  lejlighedsvis  kla- 
gede over  den  Indbfldskhed  og  Frækhed,  hvormed  Per- 
soner optraadte,  der  hørte  til  hans  Klienter^^). 

En  anden,  der  kunde  bruges  til  at  opnaa  Goder 
hos  Kongen,  var  naturligvis  i  nogen  Tid  Konrad  Holck, 
og    aabenbart    støttede,    som    aUerede    tidUgere    berørt, 

dennes  Broder.  Grev  Gustav  Holck,  sig  lil  ham  for  paa 
flere  Punkter  at  sætte  Meninger  igjennem,  som  han 
havde  i  Modsætning  baade  til  Schimmelmann  og  til  Schack, 
hvis  Kollega  han  for  øvrigt  var  i  Rentekammeret.  Man 
kan  se.  at  Schack  var  meget  ærgeriig  paa  disse  to 
Brødre.  Under  Kongens  Ophold  i  Udlandet  hørte  Side- 
indflydelserne  for  saa  vidt  op,  som  Bernstorff,  medens 
den  stod  paa,  havde  let  ved  at  opretholde  KoUegiernes 
uindskrænkede  Indflydelse  paa  aUe  Punkter,  og  vi  have 
da  ogsaa  set,  at  han  ingenlunde  frygtede  for  Konrad 
Holck.  Han  saa  her  rigtigere  end  Schack,  der.  maaske 
fordi  han  havde  Broderen  paa  Siden  af  sig,  stedse  næ- 
rede overdreven  Frygt  for  Kongens  Yndling.  Det  lyder 
ret  forbausende,  naar  Schack  som  en  Følge  af  Bern- 
storffs Meddelelse  om  Brydninger  meflem  Holck  og 
Struensee,  ikke  alene  ytrede  det  Ønske,  at  Uenigheden 
imellem  dem  maatte  blive  større  og  større  og  ende  med 
et  fuldstændigt  Brud,  men  endog  i  den  Anledning  kunde 
skrive:  »Gud  har  været  os  saa  god,  at  vi  kunne  haabe, 
at  han  ogsaa  vil  vise  os  denne  Naade,  og  det  vil  ikke 
være  den  ringeste,  han  har  ladet  Danmark  blive  til  Del. 
Maaske  vil  Struensee  her  tjene  ham  som  et  Redskab,  og 
man  vilde  da  ikke  kunne  andet  end  beundre  Forsynet, 
som  havde  brugt  ham  til  at  revse  dem,  hvis  Formaal 
med  at  lade  ham  komme  med  paa  Rejsen  har  været  at 
bruge  ham  paa  en  helt  anden  Maade«  ^^).  Hvad.  Hgger 
det  nær  at  tænke,  har  Schack  2  Aar  senere  sagt  ved  at 
tænke  tilbage  paa  denne  sin  Opfattelse? 

Selv  om  Stemninger,  som  de  her  skfldrede,  og  Riv- 
ningerne imellem  de  højere  staaende  Mænd  mest  fik 
deres  Udtryk  i  Breve  eller  i  Mundhuggeri  inden  for  den 
røde  Bygnings  Vægge,  og  uagtet  der  i  alt  dette  kun  var 
lidet  af  principielle  Modsætninger,  var  dog  ogsaa  det 
en  Side    af   den   Usikkerhed  i  forskjellige   Forhold,    som 

Kristian  VII. s  Mangel  paa  Personlighed  fremkaldte  og 
stedse  vilde  kunne  fremkalde^*). 

Efterhaanden  som  Kongens  Rejse  var  skreden  frem, 
havde  det  vakt  Glæde  hos  den  store  Almenhed  her 
hjemme  at  høre  om  den  Lykke,  han  gjorde,  hvor  han 
kom  hen;  men  for  øvrigt  vare  Folk  i  Kjøbenhavn  med 
deres  vante  Optagethed  af,  hvad  der  vedrørte  Hoffet, 
indskrænkede  til,  hvad  de  kunde  høre  om  Dronning  Ka- 
roline Mathilde  og  de  tvende  Enkedronninger.  Af  disse 
var  det  igjen  naturhg  den  unge  Dronning,  der  mest 
fængslede  Opmærksomheden,  og  hendes  Folkeyndest  var 
stadig  i  Stigen.  Hvor  nær  det  end  kunde  have  ligget 
for  Kongen  at  tage  hende  med  paa  Rejsen  til  hendes 
Slægt  i  England,  kunde  en  saadan  Udflugt  siges  at  passe 
mindre  vel  faa  Maaneder  efter,  at  hun  havde  faaet  en 
Søn.  Men  aabenbart  var  han  helst  fri  for  at  have  hende 
med.  Da  han  rejste  bort  fra  Kjøbenhavn  6.  Maj  1768, 
var  det  med  Taarer  i  Øjnene,  at  Dronningen  tog  Afsked 
med  ham^^),  et  Træk,  der  kun  synes  hdet  at  være  i  Samklang 
med  det  usigelig  kolde  Forhold,  der  var  imellem  dem. 
Maaske  havde  hun  i  dette  Øjeblik  en  uvilkaarlig  Følelse 
af,  at  der  til  Trods  for  dette  dog  var  et  Raand  imellem 
hende  og  hendes  Rarns  Fader.  Men  fra  Kongens  Side 
skete  der  intet  Skridt  for  at  styrke  denne  Følelse  hos 
hende.  Da  han  det  foregaaende  Aar  havde  været  skilt 
fra  hende,  havde  Reverdil,  som  tidhgere  fortalt,  sørget 
for.  at  der  blev  holdt  en  Slags  Rrevvexling  i  Gang  imel- 
lem dem.  Men  nu  var  han  borte,  og  Holck  skulde  nok 
vogte  sig  for  at  arbejde  for  noget  lignende.  Det  har 
aabenbart  kun  været  meget  faa  Rreve,  Kongen  har  sendt 
Dronningen  i  de  3  Fjerdingaar,  han  var  borte  fra  Kjø- 
benhavn^*^). 

Naturhgvis  var  det  et  stille  Liv.  Dronningen  førte 
under  hans  Fraværelse.  Der  har  været  vemodige  Øje- 
bhkke  for  hende  i  denne  Tid,  som  da  hun  paa  en  Rude 

paa  Frederiksborgslot  indridsede  de  tidt  omtalte  engelske 
Ord:  O  keep  me  innocent  make  others  great  (Bevar 
mig  i  min  Uskyld,  gjør  andre  store).  Ord,  som  det  er 
vanskeligt  at  tyde,  men  som  fængsle  stærkt,  fordi  de 
ligesom  pege  paa  en  Følelse  af,  at  der  kunde  true  Farer 
for  hendes  Sjæls  Fred.  Hun  havde  imidlertid  ogsaa 
hyggelige  Timer,  først  og  fremmest  ved  at  kunne  pleje 
sin  lUle  Søn,  men  ogsaa  paa  Grund  af  det  gode  Forhold, 
der  var  imellem  hende  og  de  tvende  Enkedronninger. 
Medens  de  om  Sommeren  boede  hver  paa  sit  Sted,  hun 
paa  Frederiksborg  eller  det  hende  af  Kongen  skjænkede 
Frydenkmd,  Enkedronning  Sofie  Magdalene  paa  Hirsch- 
holm  Slot  og  Juliane  Marie  paa  Fredensborg  eller  det 
lille  Slot  Marienlyst,  som  Kongen  havde  ladet  hende  faa 
i  Aaret  1767,  holdt  de  meget  af  at  besøge  hverandre. 
Især  var  Juliane  Marie,  der  var  betydelig  yngre  end 
Sofie  Magdalene,  tillige  med  hendes  Søn,  Arveprins  Fre- 
derik, jævnlig  sammen  med  Karoline  Mathilde,  snart  f. 
Ex.  St.  Hans  Aften  ved  Kilden  i  Dyrehaven,  snart  paa 
fælles  Besøg  hos  Karoline  Mathildes  Hofmester,  Grev 
Holstein  Ledreborg  eller  i  Kjøbenhavn  paa  det  asiatiske 
Kompagnis  Hus  for  at  se  hjemkomne  kinesiske  og  indi- 
ske Varer.  Det  var  da  ogsaa  i  Fællesskab,  at  de  over- 
værede den  største  Festlighed,  der  under  Kongens  Fra- 
værelse fejredes  i  Kjøbenhavn.  dengang  nemlig  Frederik 
V's  Statue  efter  at  være  støbt  i  Marts  1768,  5  Maaneder 
senere,  den  lo.  og  16.  August,  flyttedes  fra  -Gjethuset«, 
hvor  den  var  bleven  støbt,  til  sin  Plads  paa  Amalien- 
borg. Masser  af  Mennesker  vare  paa  Benene,  Vejret 
var  straalende  skjønt,  og  Dronningerne  overværede  fra 
Grev  Moltkes  Palæ  Statuens  Hensættelse  paa  sit  Fod- 
stykke. Det  var,  fortæUer  Moltke,  et  af  de  skjønneste 
Skuespil,  han  nogensinde  havde  set  i  Kjøbenhavn,  og 
han  virkede  sit  til  Dagens  Festlighed  ved  et  prægtigt 
Middagsmaaltid  for  de  tvende  Dronninger,  samtidig   med 

at  det  asiatiske  Kompagni  ogsaa  holdt  Fest.  Vel  skulde 
det  endnu  vare  mere  end  2'/a  Aar,  inden  Statuen  stod 
færdig  ciseleret ;  men  den  Fest,  der  her  var  fejret  ved 
dens  Flytning,  var  dog  den  største,  som  den  gav  Anled- 
ning tiP^). 

Det  nære  Forhold  imellem  de  tre  Dronninger  fort- 
sattes ogsaa  om  Vinteren,  og.  efter  hvad  A.  P.  Bernstorff 
mente  at  vide,  endog  saa  stærkt,  at  de  kom  sammen  tre 
Gange  om  Ugen  paa  bestemte  Dage.  Naar  vi  hore,  at 
det  var  en  Yndlingsfornøjelse  ved  deres  Sammenkomster 
at  spille  Farao,  giver  det  unægtelig  ikke  Indtryk  af.  at 
det  har  været  dybere  fælles  aandelige  Interesser,  der 
have  ført  dem  sammen:  men  Tonen  imellem  dem  var 
aabenbart  god.  Derom  vidner  blandt  andet  den 
store  Venlighed,  hvormed  Enkedronning  Sofie  Magdalene 
ytrede  sig  om  den  unge  Dronning  ^s).  Særlig  var  hun 
henrykt  over  hende  henimod  den  Tid,  da  Kongen  ven- 
tedes hjem  fra  Rejsen.  Det  var  hende  da  en  Fryd  at 
tale  om  den  Glæde.  Dronningen  følte  ved  snart  at  kunne 
vente  Kongen  hjem.  Selvfølgelig  bliver  man  overrasket 
ved  at  høre  dette;  men  A.  P.  Bernstorff  siger  netop  i 
Anledning  af  denne  Udtalelse,  at  det  unægtelig  var  en 
Kjendsgjerning,  at  Dronning  Karoline  Mathilde  ved  alle 
Lejligheder  ytrede  sin  Glæde  derover,  og  at  hendes  An- 
sigt blev  veltalende,  naar  hun  talte  derom-"*^).  Man  fristes 
til  at  tro,  at  hun  af  alt,  hvad  hun  havde  hørt  om  Kon- 
gen i  den  sidste  Tid,  rimehgvis  ogsaa  fra  sine  Slægt- 
ninge i  England,  har  fattet  Haab  om.  at  han  virkehg 
vilde  vende  tilbage  som  en  anden  end  den,  han  havde 
været,  da  han  i  Foraaret  1768  havde  forladt  Kjøbenhavn. 

Forhold  ved  Hoffet  efter  Kongens  Hjemkomst  indtil  Foraaret  1770. 
Struensees  stigende  Indflydelse. 


1  et  Brev,  som  A.  P.  Bernstorff  paa  den  sidste  Dag 
i  Aaret  1768  skrev  til  Onklen,  hedder  det:  »Alle  Men- 
nesker ere  i  en  utrolig  Spænding  med  Hensyn  til,  hvad 
de  høre  fra  Hoffet.  Det  er  som  under  et  Skuespil  ved 
Forventningen  om  store  Optrin.  Man  vilde  kunne  høre 
en  Synaal  falde  til  Jorden.«  Hvad  der  vakte  denne 
Spænding,  var  aabenbart  Kongens  nær  forestaaende 
Hjemkomst.  Hvilket  Indtryk  vilde  han  gjøre?  Man 
havde  visselig  havt  gode  Efterretninger  om  hans  Færd, 
medens  han  var  udenlands:  men  vilde  Virkeligheden 
stadfæste,  hvad  der  blev  fortalt?  Denne  Spænding  var 
imidlertid  dog  mærket  af  en  tydelig  Lyst  til  at  modtage 
ham  paa  bedste  Vis.  Selv  om  hans  Udskejelser  i  Vin- 
teren 1767 — 1768  havde  sat  Kjærligheden  til  Kongehuset 
paa  en  haard  Prøve,  var  den  dog  alt  for  dybt  rodfæstet 
hos  Folket  til  ikke  at  leve  op  igjen  i  fuld  Styrke,  saa 
snart  man  ikke  mere  havde  de  Optrin  for  Øje,  der 
havde  bragt  den  i  Fare,  og  man  følte  sig  nationalt  smig- 
ret ved  al  den  Hyldest,  der  var  bleven  vist  Kongen  i 
Udlandet.  Det  var  da  ogsaa  Glæde  og  lyse  Forhaab- 
ninger,   der  stærkest   gav  Stemningen  ved  hans  Tilbage- 

komst  hertil  dens  Præg,  og  det  baade  i  Kjøbenhavn, 
hvor  Folket  jublede  ham  imøde,  da  han  kom.  og  rundt 
omkring  i  Statens  forskjellige  Lande.  Almindeligst  \iste 
den  sig  vistnok  i  Anledning  af  hans  Fødselsdag  den  29. 
Januar,  en  Dag,  der  efter  en  forbausende  Maalestok  blev 
fejret  i  en  Mængde  Byer  med  Taler,  Baller.  Koncerter 
og  en  Uendehghed  af  Skaaler:  men  der  var  ogsaa  Steder, 
hvor  man  strax  efter  Hjemkomsten  greb  Lejligheden  til 
at  udtrykke  sin  Glæde  over  denne,  saaledes  f.  Ex.  i  Vi- 
borg allerede  16.  Januar,  da  man  her  holdt  tappert  ud 
med  Koncert  og  Bal  fra  Kl.  5  om  Eftermiddagen  til  Kl. 
8—9  næste  Morgen,  og  naturligvis  blandt  andet  slog  sig 
løs  med  »Pokalers  Tømmeise  under  Paukers  og  Trompe- 
ters Lyd  samt  Kanonernes  vedvarende  Løsning')«. 

Og  der  var  for  saa  vidt  Grund  til  at  holde  disse 
Fester,  som  Kristian  VILs  Optræden,  da  han  kom  tilbage, 
var  meget  heldig.  Baade  offentlig,  naar  han  gav  Kur. 
og  under  Forhandlingerne  i  Statsraadet  ikke  mindre  end 
ved  hans  Samliv  med  selve  den  kongelige  Familie  var 
hans  Maade  at  være  paa  ganske  upaaklagelig ;  der  var 
baade  Sømmelighed  og  Værdighed  ved  den.  Ogsaa 
lagde  man  Mærke  til,  at  han  havde  aflagt  visse  stygge 
Manerer,  han  havde  havt,  »at  gjøre  Grimacer  med  Mun- 
den, kradse  sig  i  Hovedet  og  skubbe  sig.«  Ligesom 
Dronningen  »var  ude  af  sig  selv  af  Glæde«  ved  hans 
Hjemkomst,  saaledes  var  det  en  ikke  ringe  Tilfredshed, 
de  højeste  Embedsmænd  følte.  Rosenkrantz  udtalte  til 
Holck-),  at  han  vilde  rejse  ham  en  Statue,  fordi  han 
havde  fuldendt  denne  Rejse  saa  smukt:  Bernstorff  firede 
omtrent  en  Maaned,  efter  at  han  var  kommen  tilbage 
med  Kongen:  >. Rejsen  har  været  lykkelig  og  Hjem- 
komsten endnu  mere.  Kongen  er  saa  god,  og  optræder 
paa  en  saa  sømmehg  Maade  og  med  saa  megen  Alvor, 
at  alle  føle  en  Glæde  derover,  der  overgaar  enhver  Be- 
skrivelse«^).    Schack    skrev    i    Marts   1769   til    sin   gode 

Ven.  Svenskeren  K.  F.  Scheffer.  at  Danmark  ikke  kunde 
noksom  velsigne  Himmelen  for  at  have  ladet  Kongen 
taa  den  Tanke  at  fjærne  sig  fra  sine  Lande,  »en  Tanke«, 
siger  han,  »som  i  Førstningen  vakte  Skræk  hos  os,  men 
hvis  Udførelse  har  været  begunstiget  af  det  fuldstæn- 
digste  Held.  og  hvis  Virkninger  have  været  i  høj  Grad 
lykkelige.  Saaledes  spotter  det  guddommelige  Forsyn 
tidt  den  menneskelige  Klogskab«*).  Ogsaa  fremmede 
Diplomater  have  udtalt  sig  om  det  gode  Indtryk.  Kongen 
gjorde,  og  den  Glæde,  der  var  derover^).  Havde  Rejsen 
end  været  kostbar  og  voldt  den  temmelig  tomme  Stats- 
kasse en  Udgift  af  c.  300,000  Rdl.^),  vilde  de  Penge  ikke 
have  været  spildte,  saafremt  den  havde  havt  saadanne 
Virkninger  med  Hensyn  til  Kongen  selv,  som  Folk  mente 
i  ret  vide  Kredse.  Ogsaa  blev  der  Ro  til,  at  hans  Per- 
sonlighed kunde  udvikle  sig  uden  Forstyrrelse  Vistnok 
havde  han.  som  tidligere  omtalt,  i  Paris  lovet  den  rus- 
siske Diplomat  Filosofof  at  ville  besøge  Kejserinden  i 
Petersborg;  men  denne  Rejse,  som  Bernstorff  af  flere 
Grunde  gjøs  for.  blev  heldigvis  ikke  til  noget.  Der 
kunde  som  passende  Undskyldning  anføres  til  Kejserinde 
Katharina,  at  det  var  umuligt  at  rejse  paa  Grund  af 
de  kritiske  Forhold  i  Sverige  og  den  uvenhge  Holdning. 
Frankrig  indtog.  Senere  i  Aaret  opgav  Kejserinden  selv 
Ønsket  om  at  se  Kongen'^). 

Efter  dennes  Hjemkomst  havde  Hoflivet  atter  kun- 
net antage  de  samme  Former,  som  det  havde  havt  før 
hans  Bortrejse,  og  det  var,  som  om  man  nu  ved  Hoffet 
vilde  have  Oprejsning  for  den  Stilhed,  der  havde  hersket 
i  de  8  Maaneder,  han  havde  været  borte.  I  det  mindste 
blev  Livet  mere  pragtfuldt  og  glimrende,  end  det  nogen- 
sinde havde  været.  »Der  er< ,  skriver  et  Øjenvidne,  »en 
Kappestrid  mellem  Herrer  og  Damer  om,  hvem  der  kan 
klæde  sig  smukkest.  Den  franske  Smag  er  her  den 
gjældende  hgesom   i,   hvad   der  vedrører  Taflerne:   Kon- 

gens  Taffel  er  elegantere  serveret,  end  det  nogensinde 
har  været  .  .  .  Om  Mandagen  er  der  Kur  om  For- 
middagen og  fransk  Komedie  om  Aftenen,  om  Tirsdagen 
Apartement,  om  Onsdagen  Opera,  om  Torsdagen  Bal  og 
>bunte  Reihe«.  om  Fredagen  Kur  og  fransk  Komedie, 
om  Lørdagen  Opera.  Kongen  holder  hver  Dag  offentlig 
Middagstaffel.  og  om  Aftenen  souperer  han  med  de  til- 
sagte i  »Eremitagen'«^).  Dette  var  unægtelig  Adspredelser 
nok:  men  ulykkeligvis  var  der  i  dybere  Forstand  Grund 
til  alt  andet  end  til  at  tage  Livet  fra  den  lette  Side.  thi 
den  Glæde,  vi  have  set,  der  var  over  Kongens  Maade 
at  være  paa,  hvilede  paa  en  Illusion.  Det  var  ganske 
vist  for  stedse  forbi  med  de  Udskejelser  af  ham,  som 
tidligere  havde  vakt  Forargelse ;  men  til  Vederlag  blev 
han  helt  Bytte  for  det,  som  allerede  havde  ængstet 
Bernstorff  saa  stærkt  under  Rejsen,  nemhg  Trætheden, 
Kjedsomheden  og  Hypokondrien,  og  hermed  skete  Over- 
gangen til  en  fra  nu  af  stedse  voxende  Sindssvaghed. 
Vi  have  set  de  første  Vanvidsspirer  i  hans  Tanker 
om  at  blive  fuldkommen,  denne  tydelige  Begyndelse  til 
Storhedsvanvid,  der  allerede  tidUg  gjorde  Reverdil  bange, 
og  som  i  Forbindelse  med  det  Præg,  hans  Udskejelser  i 
forskjellige  Retninger  havde,  omtrent  paa  den  Tid,  da 
Reverdil  blev  afskediget,  bragte  denne  paa  den  Tanke, 
at  han  var  sindssyg.  I  samtidige  Meddelelser  tales  der 
dog  aldrig  om.  at  der  var  Fare  for  sligt.  Det  er  saale- 
des  en  Kjendsgjerning,  at  Bernstorff  ingensinde  i  sine 
private  Breve,  selv  de  mest  fortrohge,  har  fremsat  den 
svageste  Hentydning  til,  at  Kongen  var  sindssyg;  og  det 
uagtet  han  i  sine  Rejsebreve  formelig  analyserer  hans 
Sjælstilstand  den  ene  Gang  efter  den  anden^).  Han  har 
nok  om  Særheder  og  forskjellige  Egenskaber  hos  ham, 
der  kunde  volde  Vanskehgheder  og  give  Stof  til  Bekym- 
ringer; men  han  fremsætter  ikke  den  ringeste  Tvivl  om 
hans    Evne    til     at    regere.     Naar    Struensee    talte    til 


Struensees  første  Indtryk  af  Kongen.  193 

ham  om  dennes  Besynderligheder,  svarede  han.  at  det 
var  »Barnagtigheder«,  der  vilde  fortage  sig  med  Tiden. 
Heller  ikke  i  andre  samtidige  Breve  og  Depecher  træffer 
man  en  rigtigere  Opfattelse.  Dette  har  aabenbart  hængt 
sammen  med,  at  Kristian  VII  i  flere  Aar  i  en  mærkelig 
Grad  forstod  at  skjule  de  Tanker,  der  mere  og  mere 
vare  ved  at  blive  fixe  hos  ham,  undtagen  for  dem,  som 
han  virkelig  havde  Fortrolighed  til.  Hvad  han  har  sagt 
til  Holck  og  Warnstedt,  veed  man  ikke,  og  de  gjorde  sig 
næppe  alvorlige  Tanker  ved  hans  tidt  underlige  Snak ; 
men  anderledes  blev  det  i  det  mindste  efterhaanden  med 
Struensee. 

I  en  højst  mærkelig  og  sikkert  sanddru  Skildring  af 
Kongens  Sjælstilstand,  som  han  har  affattet  faa  Dage 
før  sin  Henrettelse,  har  han  gjort  Rede  for  det  Indtryk, 
han  fik  af  ham,  da  han  i  Maj  1768  først  kom  i  Forbin- 
delse med  ham.  Han  saa  da,  hvorledes  han  baade  var 
opfyldt  af  Mistillid  til  sine  Omgivelser  og  tillige  kunde 
hengive  sig  til  de  besynderligste  og  mest  overdrevne 
Forestillinger  om  de  forskjelligste  Ting.  Adskilligt  heraf 
kunde  gaa  for  rene  Bizarrerier,  som  naar  han  kun  vilde 
kalde  den  Mand  modig,  der  uden  Vaklen  Adlde  kaste  sig 
ned  fra  tredje  Etage,  saafremt  han  fik  det  Indfald  eller 
det  blev  befalet  ham.  Værre  var  det,  at  han  nærede 
Tanker  om  at  finde  Midler  til  de  videst  gaaende  Ud- 
svævelser uden  at  føle  skadelige  Virkninger  deraf,  og 
hertil  kom  saa  Ytringer  om,  at  han  kjendte  Hemmelig- 
heder, hvorom  det  ikke  var  værdt  at  tale,  fremdeles 
Følelse  af  Lede  ved  at  være  Konge,  en  uhyggelig  Angst 
for,  at  der  var  nogen,  som  vilde  myrde  ham,  og  en 
Mistanke  om,  at  Folk  vilde  skjule  Sandheden  for  ham. 
Endnu  saa  Struensee  ikke  Vanvid  i  sligt,  og  det  var 
heller  ikke  deri,  han  søgte  Forklaringen  af  de  Særheder, 
vi  have  set.  at  han  var  slaaet   af  at  mærke  hos  Kongen 

under  Udenlandsrejsen*),  og  dog  kunde  dennes  besyn- 
derlige Indfald  gaa  saa  vidt,  at  han  samtidig  med,  at 
han  lod  sig  fejre  som  den  aandfulde  Fyrste,  talte  med 
Struensee  om  at  se  sit  Snit  til  at  flygte  for  at  gaa 
i  fremmed  Krigstjeneste  og  tjene  sig  op  som  Soldat. 
I  høj  Grad  uhyggehg  var  da  ogsaa  den  Ødelæggelseslyst, 
der,  som  vi  have  set,  kunde  komme  over  ham  i  Hoteller 
eller  paa  andre  Steder,  hvor  han  opholdt  sig.  Til  al 
Lykke  forstod  han  at  skjule  alt  dette,  selv  for  en  Del  af 
sine  Omgivelser;  men  hvilke  umaadelige  Anstrængelser 
maa  det  ikke  have  kostet  den  ulykkelige  unge  Mand 
saaledes  stadig  at  spille  Komedie  under  Rejsen,  og 
hvad  er  naturligere,  end  at  det  kunde  nære  den  Kjed- 
somhed  og  den  Hypokondri,  som  Bernstorff  sørgede 
over,  men  hvis  Kilde  han  ikke  kjendte. 

Endnu  ulykkeligere  var  det  dog,  at  Rejsen  natur- 
ligvis maatte  forværre  Kristian  VlFs  Sindstilstand.  I  Ste- 
det for  Ro  og  Stilhed,  der  havde  kunnet  virke  dulmende, 
havde  han  levet  i  et  saadant  Overmaal  af  Indtryk,  at  Nerve- 
systemet end  yderligere  maatte  svækkes.  Det  er  da  ogsaa 
tydeligt,  at  han  efter  Hjemkomsten,  da  en  Reaktion  efter 
Overanspændelsen  paa  Rejsen  efterhaanden  stærkt  gjorde 
sig  gjældende,  tabte  i  Modstandskraft  imod  den  voxende 
Sindssyge,  og  det  var  under  den  ydre  Sløvhed  en 
grænseløs  forvirret  ForestilHngernes  Verden,  hvad  man 
maa  kalde  den  ligefremme  Forrykthed,  der  fik  Magt 
over  ham.  Endnu  vare  Mellemrummene  imellem  Vanvids- 
anfaldene  længere,  end  de  senere  blev.  Udbruddene  af 
hans  bizarre  Luner  mindre  stærke,  end  man  efterhaan- 
den skulde  se  dem;  men  aabenbart  udviklede  i  1769  og 
i  Begyndelsen  af  1770  den  Kreds  af  vanvittige  Fantasier 
og  Tanker  sig  fuldstændig,  som  siden  skulde  beherske 
ham.     Struensee,  der  stadig  er  vor  Hovedkilde  til,   hvad 

vi  vide  om  hans  Sindssyge,  fortæller,  at  Hovedpunktet  i 
denne  var  Forestillingen  om,  at  Verden  var  ganske  an- 
derledes skabt,  end  man  afmalede  den  for  ham.  Menne- 
skene vare  bedre,  større  og  stærkere.  Fornøjelserne 
morsommere  og  Skuespillene  bedre  end  alt,  hvad  han 
saa,  kun  enkelte  Gange  havde  han  i  Syner  kunnet  se 
Verden  i  dens  rette  ideale  Skikkelse;  der  var  sex  Per- 
soner, for  hvem  man  forvanskede  Billedet  af  Verden,  og 
af  dem  var  han  den  ene,  ogsaa  han  selv  var  i  Virke- 
ligheden ikke  den,  man  gav  ham  ud  for,  thi  han  var  ikke 
født  Prins,  og  hans  Sind  tumlede  med  de  besynderligste, 
mest  forskjellige  Forestillinger  om,  hvem  han  kunde  være 
Søn  af,  Uge  til  han  endog,  dog -vist  først  noget  senere, 
fantaserede  om,  at  Karoline  Mathilde  var  hans  Moder. 

I  nøje  Forbindelse  hermed  stod  hans  stadige  Følelse 
af,  at  Kongeværdigheden  var  en  utaaleHg  Byrde,  som 
det  var  ham  en  pinlig  Tanke  at  skulle  bære  hele  Livet 
igjennem.  Maalet  maatte  da  være,  hvorledes  han  kunde 
bryde  igjennem  alt  det  Bedrag  og  alle  de  Plager,  der 
laa  over  ham ;  men  Vejen  hertil  gik  igjennem  Handlinger, 
der  vare  det  modsatte  af  Dyd,  Ære,  Sømmehghed  og  gode 
Sæder.  At  vinde  Agtelse,  Venskab  og  Kjærlighe'd  vilde 
hindre  ham  i  at  naa  Maalet,  derimod  gjaldt  det  om  at 
hengive  sig  til  alle  mulige  Yderligheder  i  Udsvævelser, 
slaa  Vinduerne  ind  hos  Folk,  fornærme  dem.  ja  selv 
dræbe  dem  paa  aaben  Gade,  slaas  med  Vægterne  og 
vælge  sit  Selskab  blandt  de  sletteste  Mennesker,  han 
kunde  finde.  Det  passede  godt  hertil,  at  han  en  Tid 
var  optaget  af,  at  den  Kvinde,  han  vilde  vælge  til 
Elskerinde,  skulde  være  det  modsatte  af  kvindelig  Ynde 
og  Elskværdighed:  hun  skulde  være  stor  og  stærk  og 
tilHge  liderfig  og  fordrukken;  med  hende  vilde  han  saa 
løbe  omkring  paa  Gaderne  for  at  begaa  alskens  Excesser, 
han  vilde  baade  drikke  sig  fuld  med  hende  og  slaas 
med  hende  o.  s.  v.     Hvem  kan  læse  dette  uden  at  tænke 

paa  Støvletkathrine,  det  eneste  kvindelige  Ideal,  han  har 
havt,  og  hvorledes  mindes  man  ikke,  ved  at  se  hans 
Drømme  om  Udsvævelser  som  Vejen  til  at  naa  det  rette 
Maal,  om  de  Tanker  i  Hgnende  Retninger,  der  allerede 
dæmrede  hos  ham  i  den  sidste  Tid,  Reverdil  var  her  i 
Landet!  Kun  vare  de  nu  blevne  betydelig  skærpede,  og 
det  samme  gjaldt  om  de  Selvplagetanker,  der  ved  Siden 
af  Ønsket  om  Udsvævelser  dengang  vare  begyndte  at 
komme  op.  Han  holdt  af  at  paalægge  sig  visse  pin- 
agtige Legemsøvelser  f.  Ex.  at  give  sig  voldsomme  Slag 
paa  Hovedet,  slaa  Hænderne  imod  Muren,  indtil  de 
blødte,  knibe  sig  eller  tvinge  en  anden  til  at  gjøre  det. 
Det  var  ham,  som  om  sUgt  gjorde  ham  godt.  og  naar 
det  skete,  gik  han  fremad«;  ja  han  fandt  endog  paa  at 
lægge  Krudt  paa  Maven  og  stikke  Ild  deri,  saa  Huden 
blev  forbrændt.  At  han  kunde  finde  Behag  i  alt  sligt,  hang 
sammen  med  en  vis  Ufølsomhed,  der  var  højst  forbau- 
sende,  og  som  vi  tidligere  have  set  U.  A,  Holstein  udtale 
sin  Forundring  over.  Men  denne  Ufølsomhed  haabede 
den  sindssyge  Konge,  skulde  blive  større  og  større,  saa 
han  blev  usaarlig  for  Kaardestød  ikke  mindre  end  for 
Gevær-  ja  endog  Kanonkugler,  —  atter  Fantasier,  der 
allerede  i  tidlig  Tid  havde  sysselsat  ham.  men  nu  tog 
Overhaand. 

Disse  Træk,  der  kunde  forøges  med  endnu  flere, 
vise,  at  han  paa  denne  Tid,  med  Undtagelse  af  visse 
Mellemrum,  var  en  afsindig  Mand.  Og  selv  om  Struensee 
efter  sine  egne  Ord,  først  da  han  havde  været  en  rum 
Tid  hos  ham.  blev  klar  paa  Ondets  Udstrækning,  kan 
der  dog  efter  hans  egen  Skildring  af  dette  ingen  Tvivl 
være  om,  at  han  i  det  mindste  ved  Midten  af  Aaret 
1770  maa  have  set,  hvori  Sygdommen  bestod  ^^).  Dette 
maa  nøje  fastholdes,  naar  vi  ville  dømme  om  hans 
hele  Færd.  Men  for  øvrigt  vidste,  paafaldende  nok.  sta- 
dig   kun   ganske   enkelte   Besked   om  Kongens    Tilstand. 

Ogsaa  passede  Struensee,  hvad  der  saa  end  var  hans  Grund 
dertil,  nøje  paa  at  bevare  dyb  Taushed  om,  hvorledes 
det  i  Virkeligheden  hang  sammen  med  Kongen,  og  det 
hjalp  ham  i  saa  Henseende,  at  denne  endnu  mægtede 
at  holde  Anfaldene  tilbage  saaledes,  at  det  Indtryk,  han 
gjorde  ved  Hoffet  og  under  sit  Samarbejde  med  Stats- 
mændene, ikke  bar  Præget  af  Forrykthed.  Men  selv  om 
der  saa  sent  som  i  Foraaret  1770  kunde  være  Øjeblikke, 
hvor  han  viste  sig  meget  elskværdig  og  meget  behagelig 
i  sit  Væsen,  var  det  dog  i  stigende  Grad  det  tunge  og 
trætte,  der  mærkedes  hos  ham. 

Naturligvis  maatte  det  under  denne  hans  farlige 
Tilstand  have  meget  at  sige,  hvem  han  havde  som 
sin  nære  Omgang.  Holck,  der  baade  var  Hofmarskal, 
^ grand  maitre  de  la  garderobe <-^  og  >surintendant  des 
menus  ^laisirs<,  var  endnu  stadig  den,  der  efter  den 
almindelige  Mening  stod  ham  nærmest,  og  ligesom 
hans  egen  Vandel  nu  var  bleven  stille  og  i  ydre  Hen- 
seende ganske  ulasteHg,  saaledes  kunde  man  heller 
ikke  mere  fortælle  om  Excesser,  hvori  Holck  tog  Del. 
Vi  have  omtalt,  at  denne  12.  Maj  1768,  inden  Uden- 
landsrejsen begyndte,  havde  mistet  sin  pur  unge  Hustru 
Kristiane  Stockfleth.  Nu  i  det  første  Aar  efter  Hjem- 
komsten giftede  han  sig  igjen.  Men  han  viste  her  en 
mærkehg  Smag.  For  det  første  ved,  at  han  til  Brud  tog 
en  Datter  af  den  berygtede  Danneskjold-Laurvig.  Der 
var  noget  tilsmudsende  ved  at  komme  i  Forbindelse  med 
denne  Mand.  Og  dernæst  ved  at  vælge  en  Brud,  der 
var  —  12  Aar  gammel.  Den  8.  Maj  1769  kunde  man 
læse  i  Kjøbenhavns  Posttidender,  at  den  foregaaende 
Dag  var  Komtesse  Danneskjold-Laurvig  bleven  konfir- 
meret i  Slotskirken  i  de  høje  Herskabers  Nærværelse,  og 
at  hun  havde  gjort  Bede  for  sin  Kristendomskundskab 
og  aflagt  sin  Trosbekjendelse  med  en  »Færdighed  og 
Overbevisning,   som    opbyggede  Tilhørerne,   idet  den   af- 

tvang  dem  en  billig  Berømmelse«.  Men  Bladet  vidste 
yderligere  at  fortælle  om  dette  flinke  tolvaars  Pigebarn, 
at  der  Dagen  efter  Konfirmationen  blev  deklareret  Fgt- 
lovelse  imellem  hende  og  Grev  Holck.  Mindre  end  fem 
Maaneder  efter  stod  Brylluppet  d.  28.  September  imellem 
dette  mærkelige  Par,  og  samme  Dag  fik  Brudgommen 
Titel  af  Gehejmekonferensraad^^).  Om  Folk  have  følt 
sig  ubehagelige  ved  at  høre  om  denne  Forbindelse  eller 
taget  sig  en  Latter  paa  Holcks  Bekostning,  veed  man 
ikke*).  Der  var  Grund  nok  til  begge  Dele  og  for  saa 
vidt  særlig  til  Latter,  som  han  ikke  engang  kan  have 
faaet  Penge  ved  Giftermaalet,  thi  Brudens  Fader  var 
bundforgjældet  og  hans  Grevskab  under  Administration. 
Imidlertid  havde  Holck  allerede  tidlig  i  Aaret  kjøbt 
en  stor  Ejendom  ved  Kjøbenhavn.  der  nu  kunde  blive 
Bolig  for  hans  Dukkebarn  af  en  Hustru,  nemlig  Blaa- 
gaard  udenfor  Nørreport  med  dens  vidtstrakte  Terrain. 
Kristian  VII  havde  i  August  skjænket  ham  10000  Rdlr. 
for  at  sætte  Huset  i  Stand,  og  han  holdt  meget  af  at 
besøge  ham  der.  » Kongen  <;.  skriver  Bernstorff  til  Re- 
ventlow 3.  August  1769,  »har  næsten  hver  Morgen  været 
paa  Blaagaard,  siden  den  blev  Holcks  Ejendom  <.  I 
November  1769  blev  denne  som  grand  mCntre  de  garde- 
robe og  surintendant  des  menus  plaisirs  fritaget  for  Hof- 
marskalstillingen, som  nu  ganske  faldt  bort,  og  Omfanget 
af  de  Hverv,    der    paahvilede    ham.    blev    nøje    bestemt. 


*)  Rantzau  Ascheberg  gjorde  i  det  mindste  Løjer  dermed.  Da 
ogsaa  Holcks  første  Kone  havde  været  overordentlig  ung,  den- 
gang han  giftede  sig  med  hende,  skrev  Rantzau  nu  om  hans 
anden  Forlovelse:  >Det  er  Pokkers,  saa  Holck  er  efter  de  pur 
unge,  det  er  nu  anden  Gang,  at  han  tvinger  Kirken  til  at  gaa 
raskere  frem,  end  den  ønsker,  at  Biskoppen  maa  bane  ham 
Vejen,  og  at  Ægteskabsløftet  følger  umiddelbart  efter  Konlir- 
mationsløftet.  Han  mener,  at  næst  Gud  har  han  den  første 
Ret  til  Smaapigerne.    (Brev  til  Gahler  16.  Maj  1769). 

Han  skulde  have  Overopsyn  med  Skuespillene,  Maske- 
raderne paa  Hoftheatret,  Hofkapellet  og  Danserne,  frem- 
deles arrangere  Hoffets  Spillepartier  og  have  Tilsyn  med 
Kunstkammeret  og  Malerisamlingen,  ligesom  han  skulde 
have  Omsorg  for  alle  Hoffestiviteter,  der  bleve  givne 
udenfor  de  kongelige  Slotte  ^'^).  Det  var,  ser  man,  ganske 
overvejende  Ledelsen  af  Hofforlystelserne,  der  var  lagt  i 
hans  Haand.  og  de  havde  i  Vinteren  1769 — ^70  et  stort 
Omfang.  Blandt  andet  blev  Maskeraderne  stedse  større 
og  større.  Medens  der  i  Vinteren  1766 — 67  var  blevet 
uddelt  fra  272  til  379  Billetter  til  de  enkehe  Maskerader, 
gaves  der  ved  en,  der  blev  holdt  31,  Januar  1770,  Adgang  til 
1742  Personer,  og  ved  en  sjette  Marts  samme  Aar  til  1783^^). 

En  af  de  vigtigste  Hofforlystelser  var  stadig  de 
franske  Komedier,  hvortil  der  endog  i  April  1770  fast- 
sattes et  Beløb  paa  ikke  mindre  end  36,000  Rdl.  om 
Aaret.  At  have  den  øverste  Styrelse  af  dem  gav  Holck 
den  Behagelighed  at  faa  Lejlighed  til  at  more  sig  med 
franske  Skuespillere  og  endnu  mere  med  franske  Skue- 
spillerinder. Hans  Interesse  gik  saa  afgjort  i  Retning 
af,  hvad  der  hørte  til  Hoffornøjelserne,  at  man  for- 
bauses  over  at  se,  at  den  russiske  Minister  i  Kjøbenhavn 
paa  denne  Tid,  Filosofof,  der  rigtignok  havde  let  ved 
blusse  op  og  tage  paaveje,  fattede  Mistro  til  ham  som 
ildesindet  imod  Mageskiftet  og  tilbøjehg  til  at  gaa  den 
franske  Statsafsending  Biossets  politiske  Ærinder  (No- 
vember 1769).  Der  var  sikkert  umaadelig  Overdrivelse  i 
dette;  men  Russerens  Vrede  gjorde  ikke  ringe  Opsigt 
og  kunde  gjerne  blevet  farlig  for  Holcks  Stilling,  saafremt 
ikke  Bernstorff  havde  faaet  Sagen  udjævnet  og  stemt 
Filosofof  blidere!*). 

I  Sammenligning  med  Holcks  Stilling  var  det  en 
underordnet  Plads,  som  indtoges  af  F.  Kr.  Warnstedt, 
der  havde  været  med  paa  Rejsen  som  Kammerpage,  og 
nu  vedblev  at  indtage  denne  Stilling,  indtil  han  avance- 


200  Tiende  Kapitel. 

rede  til  Kammerjunker  hos  Kongen.  Derimod  vender 
Opmærksomheden  sig  saameget  mere  imod  Struensee, 
der  netop  i  Aaret  1769  lagde  Grunden  til  sin  kortvarige 
Storhedsperiode.     Han  traadte  fra  nu  af  i  Forgrunden. 

Naar  vi  ville  tale  om  Struensees  Planer,  ikke  min- 
dre end  om  hans  Udvikling,  Livsanskuelse  og  Synsmaa- 
der  paa  forskjellige  Omraader  i  hans  tidligere  Tid,  ere 
vi  ganske  overvejende  henviste  til  hans  egne  Udtalelser 
derom,  dels  i  det  Forsvarsindlæg,  han  udarhejdede,  da 
han  som  den  faldne  Statsmand  stod  for  sine  Dommere, 
dels  i  hans  Udtalelser  til  Præsten  Miinter  under  dennes 
Besøg  hos  ham  i  Fængslet,  foruden  i  en  Skrivelse,  som 
han  bagefter  tilsendte  denne.  I  Forsvarsindlægget  se  vi 
ham  med  oprejst  Hoved,  stillende  sig  selv  i  det  bedst 
mulige  Lys;  overfor  Miinter  taler  han  blød  om  Hjærtet, 
i  det  mindste  for  en  Del  gjennemtrængt  af  Anger  og  til- 
bøjelig til  at  tilstaa  Svagheder  og  Fejl;  men,  trods  den 
ganske  forskjellige  Aand  i  disse  hans  Udtalelser,  er  det 
dog  muligt,  af  dem  at  danne  sig  et  samlet  Billede  af 
hans  Personlighed.  Føje  vi  hertil  det  Indtryk,  vi  faa  af 
ham  ved  hans  Færd  som  Statsmand,  kommer  det  til  at 
staa  ganske  klart,  at  han  var  en  alt  andet  end  dyb  Na- 
tur, for  hvem  det  først  og  fremmest  var  Maalet  at  drage 
al  den  Nydelse  ud  af  Livet,  han  kunde  faa.  Han  var. 
som  tidligere  omtalt,  runden  af  en  alvorlig  pietistisk 
Slægt,  og  hans  Opdragelse  fandt  Sted  i  Halle,  Pietismens 
Hovedsæde.  Men  de  religiøse  Paavirkninger,  han  fik  i 
sin  Familie,  slog  ikke  Rod  hos  ham.  de  snarere  stødte 
ham  tilbage  end  tiltrak  ham,  og  det  samme  gjaldt  i 
Almindelighed  om  hele  det  religiøse  Liv  i  Halle.  Det 
gik  ham,  som  det  gik  adskiUige  af  Datidens  opvakte 
Hoveder,  at  de  ved  Pietismens  Overdrivelser  bleve  stødte 
over  i  Modsætningen  til  denne,  den  ligefremme  Fornæg- 
telse af  Kristendommen.  Han  har  selv  skildret,  hvorledes 
det  vakte   hans  Kritik  og  Forargelse,   at   alt,   hvortil  han 


Struensees  Livsanskuelse.  201 

havde  Lyst,  uden  Forskjel  blev  regnet  som  Synd.  At 
gaa  med  Manskjetter  og  at  have  Pudder  i  Haaret  blev 
erklæret  for  syndigt  med  samme  Alvor  som  aabenbare 
Udsvævelser^'^).  Sligt  undergravede  hans  Tillid  til  den 
kristelige  Moral  i  det  hele  og  blev  et  Led  med  i  den  Kritik 
hos  ham,  der  bragte  ham  til  at  foretrække  det  Forstan- 
dens Evangehum,  som  forkyndtes  af  de  franske  Encyklopæ- 
dister, fremfor  det,  der  laa  i  den  kristne  Tro. 

Betaget  af,  hvad  der  kom  frem  af  Lærdomme  om 
Menneskeaandens  og  de  menneskelige  Drifters  Ret  til  at 
røre  sig  i  fuld  Frihed,  har  han  naturligvis  fulgt  med  i 
en  Del  af  den  Litteratur,  hvori  Fritænkeriets  Lære  frem- 
sattes; men  alvorlige  Studier  vare  saa  Hdt  paa  dette  som 
paa  noget  andet  Omraade  hans  Sag.  Intet  kunde  være 
tarvehgere  end  den  Bogsamling,  han  efterlod  sig  ved  sin 
Død.  Den  var  lige  saa  ringe,  som  hans  Garderobe  var 
udmærket.  Men  derfor  manglede  det  ham  ikke  paa 
Sikkerhed  i  Meningerne.  Hans  religiøse  Standpunkt  var 
nærmest  en  Deisme,  for  saa  vidt  han  troede,  at  et  højeste 
Væsen  havde  skabt  Verden  og  Mennesket;  men  han 
troede  ikke  paa  noget  Liv  efter  dette,  og,  hvad  Moralen 
angik,  mente  han,  selv  om  han  ikke  vilde  nægte  Viljens 
Frihed,  at  Menneskets  Handlinger  udelukkende  vare  be- 
stemte ved  dets  Fornemmelser  og  Følelser.  Om  de  vare 
gode  eller  onde,  afhang  alene  af  de  Virkninger,  de  havde 
for  Samfundet,  og,  hvis  et  Menneske  kunde  hindre,  at  det, 
han  gjorde,  skadede  Samfundet,  havde  ingen  Ret  til  at  gjøre 
ham  Bebrejdelser  derfor.  Naar  Bernstorff  i  et  af  sine 
Rejsebreve  brugte  det  Udtryk  om  ham,  at  han  ikke  var 
ondskabsfuld,  var  det  vistnok  sandt,  og  en  Del  personlig 
Elskværdighed  og  Velvilje  imod  andre  Mennesker  vil 
ikke  kunne  frakjendes  ham,  idet  mindste  ikke  i  hans 
tidligere  Tid,  ligesom  han  ogsaa  besad  en  vis  ÆrHghed. 
Du  har«,  skrev  hans  Moder  til  ham  kort  før  hans  Død, 
»været   uden  Forstillelse   og  havt  et  oprigtigt  Hjærte«  ^'''), 

Og  denne  Dom  har  man  ikke  Ret  til  at  underkjende.  Men 
det  tarvelige  moralske  Standpunkt,  han  stod  paa,  blev 
saare  farligt  som  Følge  af  den  ubændige  Nydelseslyst. 
der  fra  tidlig  Tid  fyldte  ham.  Derfor  blev  han  en  stor 
Vellystning,  og.  skjønt  hans  Portrætter  ingenlunde  gjøre 
noget  udelt  tiltalende  Indtryk,  havde  han  den  farlige 
Egenskab,  at  Kvinderne  fandt  Behag  i  ham.  Ganske 
uden  Grundsætninger  paa  det  sædelige  Omraade,  blev 
han  efterhaanden  en  udlært  Forfører,  og  det  er  et  Vid- 
nesbyrd om  det  Rygte,  han  havde  i  saa  Henseende,  at 
Pinnebergs  Borgere,  efter  hvad  man  fortalte,  indespærrede 
deres  Døtre  af  Frygt  for  den  farlige  Doktors  Prakti- 
seren^'^).  Allerede  medens  han  var  i  Altona,  havde  han 
mere  end  en  Kvindes  Ulykke  paa  sin  Samvittighed. 

Det  passer  godt  hertil,  naar  vi  høre,  at  paa  den 
Tid,  da  Kristian  VII  var  ved  at  rejse  til  Udlandet,  havde 
Struensee  været  opfyldt  af  Tanken  om  at  tage  Ophold  i 
Orienten,  efter  hans  eget  Sigende,  i  Haab  om  der  i  det 
varme  KHma  at  kunne  hengive  sig  til  mere  raffinerede 
Nydelser  end  dem,  han  kunde  have  i  Altona  ^^).  Vistnok 
fik  saa  Haabet  om  at  kunne  finde  Lykken  i  dansk  Tje- 
neste Overhaand  hos  ham;  men  ved  selve  den  Lykke, 
han  vilde  finde  der,  havde  han  stærkt  tænkt  paa  et  For- 
hold til  en  Kvinde^'').  Derimod  er  der  ikke  den  ringeste 
Sandsynlighed  for,  at  han  paa  denne  Tid  har  havt  be- 
stemte Statsmandsplaner,  og  han  har  da  ogsaa  selv  ud- 
talt, at,  om  han  end  i  Troen  paa  sine  egne  gode  Evner 
kom  til  Danmark  med  Tanken  om  at  spille  en  stor  Rolle 
her,  havde  han  dog  ikke  just  den  Bane  for  Øje,  som  han 
snart  kom  ind  paa^"). 

I  den  første  Tid  efter  at  han  var  kommen  til  Kjø- 
benhavn  med  Kongen,  var  hans  Stilling  her  lidet  frem- 
trædende og  hans  Holdning  særdeles  passende.  Det 
hedder  i  et  Brev  fra  en  Dame,  der  havde  Lejlighed  til 
at  iagttage  ham.   at  han   optraadte   som   en  brav  og  be- 

Stemt  Mand,  der  holdt  af  Kongen  og  var  beskeden  i  sit 
Væsen  uden  at  være  krybende '^i).  Ingen,  der  saa  ham 
færdes  paa  Slottet,  skulde  ane,  at  han  stod  overfor  en 
tilkommende  Statsmand.  Men  ivrig  efter  at  gjøre  Lykke, 
paa  hvilken  Maade  det  end  kunde  ske,  stræbte  han  efter 
at  bane  sig  Vej  i  det  fine  Selskab;  han  fandt  sig  rolig  i 
at  tabe  mere  i  Spil,  end  han  havde  Raad  til,  naar  det 
kun  kunde  hjælpe  ham  paa  Gled  -^),  og  det  var  et  Skridt 
fremad,  da  han  ved  12.  Maj  1769  at  blive  Etatsraad  fik 
Adgang  til  at  spise  ved  »det  andet  Hoftaffel«.  Imidlertid  for- 
stod han  ogsaa  at  pleje  sit  Talent  til  med  Held  at  gjøre  Kur 
til  Damerne,  og  man  nævnede  snart  forskjelUge  som  hans 
Elskerinder.  Overhovedet  passede  Atmosfæren  ved  Hoffet 
paa  dette  Tidspunkt  udmærket  for  en  Mand  med  hans 
sædelige  Grundsætninger,  thi  den  Aand,  som  herskede 
der,  gav  kun  altfor  rigeligt  Stof  til  Fortællinger  om  El- 
skovsforbindelser  —  tildels  hurtig  skiftende  —  imellem 
Hoffets  Kavallerer  og  Damer  ■^^). 

Midt  under  alt  dette  letfærdige  Væsen,  hvortil  natur- 
Hgvis  indbyrdes  Sladder  og  Intriger  knyttede  sig,  var  det, 
at  Kongen  efterhaanden  sank  sammen  i  stigende  Træthed 
og  Livslede,  med  stærkere  og  stærkere  Anfald  af  Sinds- 
syge. Og  ved  Siden  af  ham  stod  Dronningen,  men  ganske 
uden  nærmere  Forbindelse  med  ham,  hvem  hun  dog 
havde  modtaget  med  saa  megen  Glæde  ved  hans  Hjem- 
komst. Hun  blev  behandlet  af  ham  med  ydre  Værdig- 
hed: men  denne  Værdighed  havde  altfor  meget  ved  sig 
af  ceremoniel  Stivhed  til  at  kunne  tilfredsstille  hende ; 
der  var  Iskulde  i  den.  Intet  Under,  at  hun  følte  dyb 
Misfornøjelse  med  sin  Stilling.  Et  Besøg,  som  hun  i 
Sommeren  1769  havde  af  sin  Broder,  Hertugen  af  Glou- 
cester.  var  hende  til  stor  Glæde ;  men  den  var  selv- 
følgelig aldeles  forbigaaende,  og,  saasnart  han  var  borte, 
havde  hun  atter  ikke  en  eneste,  der  i  Virkeligheden  stod 
hendes  Hjærte  nær,   alene  med  Undtagelse  naturligvis  af 

hendes  lille  Søn.  hvem  hun  plejede  med  en  næsten 
rørende  Omhu  2*).  For  denne  sin  ensomme  Stilling, 
mærket  som  den  oven  i  Kjøbet  var  ved  Kongens  Kulde, 
gav  hun  nu  ligesom  i  tidligere  Tid  først  og  fremmest 
Holck  Skylden  som  den,  der  efter  hendes  Mening  skilte 
Kongen  fra  hende,  og  hun  saa  da  ogsaa  paa  ham  med 
bittert  Had.  I  Virkeligheden  kan  man  i  denne  Tid  ikke 
tale  om  nogen  uheldig  Indflydelse  paa  Kongen  fra  Holcks 
Side;  men  under  Indtrykket  af  det  indgroede  Modsæt- 
ningsforhold, hvori  han  engang  var  kommen  til  Dron- 
ningen, gjorde  han  unægtelig  intet  for  at  svække  Kongens 
Kulde  imod  hende. 

I  sin  bitre  Stemning  imod  Holck  fandt  Dronningen 
Støtte  hos  Overhofmarskallen  Grev  Frederik  Moltke,  der 
var  en  afgjort  Modstander  af  ham.  Men  han  var  kun 
en  lidet  betydehg  Mand.  Farligere  kunde  en  kvindelig 
Modstander,  Holck  fik,  tænkes  at  maatte  være  for  ham. 
Det  var  Hoffets  smukkeste  og  mest  begavede  unge  Dame, 
den  tre  og  tyveaarige  Gehejmeraadinde  Birgitte  Gabel, 
født  Rosenkrantz.  Alle  samtidige,  baade  Mænd  og  Kvin- 
der, der  komme  til  at  nævne  hende  i  Breve  eller  efter- 
ladte Optegnelser,  ere  enige  om,  i  de  stærkeste  Udtryk 
at  prise  hendes  Skjønhed.  indtagende  Egenskaber  og  aand- 
fulde  Væsen.  Ingen,  skriver  f.  Ex.  Bernstorff  om  hende, 
havde  den  Evne  som  hun  til.  naar  hun  vilde,  at  bedaare 
andre,  og  det  var  i  Virkeligheden,  som  om  det  var  umuHgt 
for  Mænd  at  komme  i  nærmere  Berøring  med  hende 
uden  at  blive  forelskede  i  hende.  Reverdil,  der  aaben- 
bart  var  iblandt  dem,  som  tabte  deres  Hjærte  til  hende, 
har  omtalt  hende  i  meget  lovprisende  og  sympathetiske 
Udtryk,  og  Rantzau  Ascheberg  skrev  om  hende  efter 
hendes  Død:  >Hun  var  saa  paaUdelig  i  Kundskab  og  i 
den  Grad  at  stole  paa,  at  hun  deri  kunde  kappes  med 
de  mest  begavede  og  hæderligste  Mænd«.  Mest  fængslede 
hun  maaske  i  Samtale  —  De  veed.  hvorledes  hun  forstaar 

at  tale,  skrev  en  anden  af  hendes  Beundrere,  Høyer,  til 
Reverdil  om  hende  — ;  men  hun  kunde  tillige  være  mor- 
som og  aandfuld  i  sine  Breve,  samtidig  med,  at  hun  ved 
sin  Skjønhed  var  Hoffets  største  Prydelse. 

Man  har  endnu  en  Del  Breve,  hun  har  skrevet  til 
Reverdil,  den  Mand  maaske,  hun  satte  mest  Pris  paa  af 
alle.  Skjønt  de  for  en  stor  Del  dreje  sig  om  Nyheder 
og  hendes  Familieforhold,  give  de  dog  Indtrykket  af  en 
ejendommelig  fin  Natur,  varm  i  sin  Følelse,  med  et 
vist  sværmerisk  Sving  og  tillige  med  Modbydelighed  imod 
alt  Smuds,  af  et  mildt  Sind.  der  gjerne  vil  tro  det  bedste 
om  Folk  og  tillige  af  en  ægte  kvindelig  Intelligens  med 
fin  Iagttagelsesevne.  Sin  uimodstaaelige  Ynde  brugte  hun 
ikke  til  Koketteri,  og  hun  følte  sig  kun  ilde  ved  at  se 
Mænd,  som  hun  oprigtig  holdt  af,  vanskeliggjøre  det 
Venskabsforhold,  hvori  hun  vilde  staa  til  dem,  ved  at 
forelske  sig  i  hende.  Det  ser  ud  til.  at  hun  en  Tid  har 
gjort  et  vist  Indtryk  paa  Kongen,  og  dette  gav  Anledning 
til  Rygter,  vi  tidligere  have  set,  vare  udbredte  om.  at 
St.  Germain  og  hans  Venner  vilde  lade  Kongen  faa  hende 
til  Maitresse,  Rygter,  der  formodentlig  have  Del  i,  at 
Grev  U.  A.  Holstein  i  sine  efterladte  utrykte  Memoirer 
har  brugt  det  for  hans  eget  sædeUge  Standpunkt  beteg- 
nende Udtryk,  at  hun  ved  sin  Skjønhed  og  sine  andre 
personlige  Fortrin  var  værdig  til  at  blive  Kongens  Elsker- 
inde. Hun  afviste  imidlertid  dennes  Tilnærmelse,  og  saa- 
dan  som  Kristian  VII  var  i  Vinteren  1767  —  1768,  vakte 
han  formelig  hendes  Afsky  og  Foragt.  Hun  bruger  i 
sine  Breve  de  stærkeste  Ord  derom. 

Hvor  rigt  Naturen  end  havde  ødslet  sine  Gaver  paa 
hende,  var  der  ved  Siden  af  alt  dette  en  Spire  til  Tung- 
sind hos  hende,  og  hendes  Ægteskab  med  Gehejmeraad 
Gabel,  der  aabenbart  var  en  temmelig  ubetydelig  Mand 
med  en  lille  Synskreds,  kunde  ikke  tilfredsstille  hende. 
Der  hviler   som  et  Slør  af  Melankoli  over  hendes  Breve, 

hvor  livlige  de  end  kunne  være.  Sin  bedste  Fornøjelse 
synes  hun  at  have  søgt  i  en  udstrakt  Brevvexling  med 
»hele  Verden«,  som  hun  udtrykte  sig.  Hun  havde  blandt 
andre  Prins  Karl  af  Hessen,  St.  Germain.  Rantzau  Asche- 
berg  og  Reverdil  som  Korrespondenter.  En  Tid  havde 
hendes  Hu  staaet  til  at  komme  bort  fra  Kjøbenhavn 
og  blive  Hofmesterinde  hos  Prins  Karl  og  Prinsesse 
Louise;  men  det  opgav  hun  igjen,  for  en  Del  vistnok, 
fordi  Prinsessen  var  i  høj  Grad  jaloux  paa  hende.  Hendes 
Mand  afslog  efter  hendes  Ønske  Tilbudet,  da  det  blev  gjort 
hende.  Senere,  paa  den  Tid,  vi  her  tale  om,  fattede  hun 
den  Tanke  at  arbejde  paa  at  tihntetgjøre  Holcks,  ogsaa 
efter  hendes  Mening  fordærvehge  Indflydelse  paa  Kongen. 
Hun  var  nemhg.  efter  at  Kongen  var  vendt  tilbage  fra 
Udenlandsrejsen,  kommen  til  at  se  paa  ham  med  andre 
Øjne  end  tidligere.  Hun  saa  ham  nu  paa  een  Gang 
stille  og  behagehg  i  sit  Væsen  uden  den  frastødende 
Spottelyst,  som  han  tidligere  havde  havt,  men  tillige  med 
et  Udtryk  af  Træthed  og  Kjedsomhed.  der  i  høj  Grad 
vakte  hendes  Medfølelse.  Opfyldt  deraf  var  det,  at  hun 
med  et  vist  Sværmeri  satte  sig  i  Hovedet,  at  det  vilde 
være  muligt  at  hæve  ham  saaledes,  at  han  brød  med 
Holck,  og  hun  troede  selv  at  kunne  paavirke  ham  i  den 
Retning.  Disse  Tanker  havde  hun  fattet  uden  at  staa  i 
nogen  Forbindelse  med  Dronningen.  Hun  har  i  sine 
Breve  omtalt  denne  i  de  varmeste  Udtryk,  baade  skildret 
hendes  kjærlige  Omhu  som  Moder  for  sin  lille  Søn, 
og  tillige  hendes  Personlighed  som  mærkværdig  ind- 
tagende. ;>Hvis  jeg«,  skrev  hun  engang  til  Reverdil.  >var 
Mand,  var  der  kun  een  Kvinde,  jeg  vilde  forelske  mig  i, 
og  det  var  Dronningen«.  Men  trods  dette  kom  hun  dog 
ikke  til  at  staa  Karoline  Mathilde  nær.  Derimod  har  der 
en  Tid  været  en  vis  Samvirken  imellem  hende  og  Stru- 
ensee,  der  ogsaa  har  omtalt  hende  i  sit  Selvforsvar.  Han 
opmuntrede  hende  i  hendes  Haab  om   at   hæve  Kongen; 

men  det  Indtryk,  hun  efterhaanden  fik  af  denne,  viste  hende 
kun  altfor  tydelig,  at  hendes  Tanker  vare  rent  fantastiske. 

Naturligvis  havde  Bagtalelsen  travlt  med  hende  og 
Struensee;  men  hvis  denne  virkelig,  som  blandt  andre 
Reverdil  sigter  ham  for,  har  villet  sætte  hende  paa  Listen 
af  sine  Erobringer,  slog  det  fejl  for  ham.  Hun,  der  fra 
først  af  havde  syntes  godt  om  ham.  fattede  efterhaanden 
ligefrem  Uvilje  imod  ham.  For  øvrigt  fik  hun  ikke  længe 
Lejlighed  til  at  følge,  hvorledes  det  kom  til  at  gaa  med 
Kongen  og  Dronningen;  hun  døde  allerede  14.  August 
1769  efter  at  have  bragt  et  dødfødt  Barn  til  Verden  2^). 

Slog  Fru  Gabels  Planer  end  fejl,  saa  var  der  en 
anden  derimod,  som  med  sikker  Haand  greb  ind  i  Be- 
givenhederne paa  en  afgjørende  Maade.  og  det  var 
Struensee  selv.  Medens  han  særlig  var  knyttet  til  Kongen 
som  hans  Læge,  havde  han  ikke  fra  først  af  nogen 
officiel  Lejlighed  til  at  nærme  sig  til  Dronningen,  og 
man  veed  da  heller  ikke  med  Sikkerhed,  hvornaar  og 
hvorledes  han  først  er  kommen  i  Berøring  med  hende. 
Den,  der  bedst  skulde  kunne  sige  noget  derom,  Frøken 
Eyben,  der  var  Dronningens  Kammerfrøken,  har  senere 
under  Forhørene  efter  17.  Januar  1772  erklæret,  at  hun 
ikke  vidste,  naar  Karoline  Mathilde  først  havde  talt  med 
ham;  denmod  fortalte  hun,  at  han  selv  havde  sagt  til 
hende,  at  Kongen  havde  forlangt  af  Dronningen,  at  hun 
skulde  se  ham,  og  at  det  var  hans  Hensigt  at  faa  Uenig- 
heden imellem  Kongeparret  udjævnet,  ogsaa  havde  Dron- 
ningen fortalt  hende,  at  Kongen  selv  en  Morgen,  da  hun 
var  ved  sit  Toilette,  var  kommen  til  hende  med  Struensee; 
men,  om  det  var  første  Gang,  vidste  hun  ikke.  Hvad 
hun  sikkert  kunde  berette,  var.  at  allerede  nogle  Uger 
efter  Struensees  Komme  til  Kjøbenhavn  havde  denne  be- 
gjæret  Audiens  hos  Dronningen,  og  at  Overhofmesterinden 
Fru  V.  der  Liihe,  som  ikke  kunde  døje  ham,  havde  været 
meget  kjed  derover;  men  da  hun  ikke  havde  nogen  Ret 

til  at  nægte  ham  Audiensen,  havde  hun  maattet  lade 
ham  komme  ind.  Naar  man  hører  dette,  ligger  den  For- 
modning nær.  at  dette  har  været  hans  første  Besøg  hos 
Karohne  Mathilde.  Men  hvorledes  det  nu  end  har  hængt 
sammen  hermed,  kan  der  ingen  Tvivl  være  om,  at  den 
første  Anledning  til  nærmere  Forbindelse  imellem  dem 
kom,  da  Dronningen  blev  syg  under  Opholdet  paa  Frederiks- 
berg Slot  i  Sommeren  1769,  og  da  Struensee,  som  det 
almindelig  hedder,  efter  Kongens  bestemte  Befaling,  blev 
tilkaldt  for  at  se  til  hende  2^). 

Det  fortælles  fra  flere  Sider,  at  Karoline  Mathilde  fra 
først  af  havde  havt  Uvilje  imod  Struensee,  i  hvem  hun 
saa  en  Mand,  Holck  beskyttede,  og  dette  kan  være  sand- 
synligt nok;  men  den  i  at  omgaas  Damer  forfarne  Læge 
forstod  hurtig  at  vise  sig  som  den  interessante  Mand 
med  et  vindende  Væsen,  og  allerede  ud  paa  Sommeren 
1769  var  det  klart,  at  hun  ikke  havde  noget  imod  at  se 
ham.  Den  Forbindelse,  hvori  han  altsaa  nu  var  kommen 
med  begge  de  kongeUge  Personligheder,  brugte  han  da, 
efter  hvad  han  selv  har  sagt,  til  at  skabe  en  Forsoning 
imellem  dem.  Der  er  ingen  Grund  til  at  tvivle  om,  at 
han  virkelig  har  arbejdet  herpaa,  thi  det  lagde  simpel 
Klogskab  nær  for  ham.  Det  kunde  i  Længden  ikke  være 
nok  for  ham  at  gjøre  Kur  til  forskjellige  Damer,  og  han 
var  for  opvakt  et  Hoved  og  for  god  en  Iagttager  til  ikke 
at  se,  at  der  var  Mulighed  for  ham  til  at  kunne  komme 
vidt  frem  her  hjemme;  men  skulde  han  have  en  fast 
Grund  at  staa  paa,  maatte  han  kunne  stole  paa  Sam- 
stemning imellem  Kongen  og  Dronningen.  Til  Held  for 
ham  vare  de  begge  Hdet  tilfredse  med  Forholdet,  som 
det  var,  og  efter,  hvad  han  selv  fortæller  — •  thi  han  er 
med  Hensyn  til  hele  denne  Sag  vor  eneste  Kilde  — , 
lykkedes  det  ham  at  formaa  Kongen  til  at  lade  sit  stive 
og  ceremoniøse  Væsen  falde  og  derimod  være  venlig  imod 
Dronningen.     Denne,    der  bittert    klagede    over,    at    hun 

intet  Haab  havde  om,  at  hun  kunde  leve  lykkelig  med 
Kongen  eller  overhovedet  finde  sig  tilfreds  med  For- 
holdene, søgte  han  at  faa  til  at  indse,  at  det  eneste 
Middel,  hun  havde  til  at  opnaa  en  Forandring  til  det 
bedre,  bestod  i,  at  hun  fra  sin  Side  stræbte  efter  at 
vinde  Kongens  Tillid,  og  det  kunde  hun  kun  naa,  naar 
hun  var  imødekommende  og  venlig  imod  ham,  viste  ham 
forskjellige  Opmærksomheder  o.  a.  1. 

Hvad  enten  alt  dette  i  det  enkelte  er  sandt  eller 
ikke,  var  det  en  Kjendsgjerning,  at  det  lykkedes  ham  at 
bringe  Kongeparret  til  at  nærme  sig  hinanden.  Forholdet 
imellem  Kongen  og  Dronningen  fik  endvidere  som  en 
Følge  af  den  førstes  tiltagende  Sløvhed  snart  det  Præg, 
at  i  Stedet  for.  at  Karoline  Mathilde  tidligere  havde  været 
den  tilsidesatte,  blev  det  nu  hende,  der  efterhaanden  mere 
og  mere  fik  Overtaget  og  kom  til  at  beherske  Kongens  Vilje. 
Paa  visse  Maader  var  denne  Udvikling  et  Fremskridt  i 
Sammenligning  med,  hvad  man  havde  oplevet  med  Kongen 
i  Vinteren  før  hans  Udenlandsrejse;  men  desto  værre 
førte  Forandringen  i  Forholdene  kun  til,  at  man  i  Stedet 
for  de  Skandaler.  Kongen  tidligere  selv  havde  gjort,  kom 
til  at  se  Kongemagten  og  Staten  blive  givet  til  Pris  for 
Forargelser  af  en  anden  Slags.  Hvad  saa  Dronningen 
fra  først  af  havde  følt  med  Hensyn  til  Struensee.  saa 
varede  det  ikke  længe,  inden  han  med  sin  store  Verdens- 
erfaring,  sin  Dannelse,  sin  i  Sammenligning  med  den 
almindelige  Hofkonversation  aandfulde  Samtale  og  sin 
farlige  Evne  til  at  gjøre  Indtryk  paa  Kvindehjærter  syntes 
hende  at  rage  højt  op  iblandt  Omgivelserne  ved  Elskvær- 
dighed og  Begavelse.  Og  hvad  kunde  tiltale  hende  mere, 
end  naar  hun  saa  ham  arbejde  paa  at  faa  Kongen  til  at 
komme  hende  imøde,  og  naar  hun  ved  hans  Hjælp  vandt 
den  ypperste  Plads  ved  Hoffet  og  fik  Lejlighed  til  her 
at  spille  en  glimrende  Rolle !  Hvilken  Modsætning  var 
det  ikke  til  den  Kaadhed   og  de   uforskammede  Tilside- 

sættelser,  som  hun  tidligere  havde  mødt  fra  Mænds  Side, 
der  stod  Kongen  nær,  og  først  og  fremmest  som  en  Følge 
af  Holcks  Indflydelse! 

Den  17.  Januar  1770  —  man  lægge  Mærke  til  Da- 
toen —  fik  Struensee  Bolig  paa  selve  Kristiansborg  Slot, 
efter  at  han  tidligere  havde  havt  Fribolig  i  Prinsens  Palæ, 
og  Lejlighederne  til  at  være  sammen  med  Dronningen 
bleve  stedse  flere.  Ulykkeligvis  var  det  ikke  blot  Mod- 
sætningen imellem  Struensee  og  Holck,  men  i  endnu 
højere  Grad  Modsætningen  imellem  Struensee  og  selve 
Kongen,  der  Dag  for  Dag  mere  og  mere  trængte  sig  frem 
for  Dronningens  Tanker.  Grænseløse  havde  de  Skuffelser 
været,  som  hun  havde  maattet  føle  ved  at  blive  Dronning 
paa  den  Maade,  hvorpaa  hun  var  bleven  det,  knyttet  til 
en  i  den  Grad  frastødende  Personlighed,  som  Kristian  VU 
viste  sig  at  være  i  de  første  Aar  af  sit  Ægteskab,  og  nu 
saa  hun  sig  lænket  til  ham,  medens  han  begyndte  at 
synke  sammen  i  Slaphed  som  Bytte  for  Vanvid,  der  var 
i  stadig  Stigen.  Den  Kvinde,  som  hun  med  ungdommelig 
Varme  havde  sluttet  sig  til,  var  bleven  reven  bort  fra 
hende,  og  vistnok  havde  hendes  Forhold  til  de  tvende 
Enkedronninger  hidtil  været  venligt;  men  det  havde  dog 
ikke  kunnet  være  personlig  meget  for  hende,  og  hun 
stod  derfor,  som  nyhg  nævnt,  i  dybere  Forstand  ene  i 
Hofkredsen,  oven  i  Kjøbet  levende  i  en  Atmosfære  af 
personligt  Kjævl  og  Kjærlighedsintriger,  der  kun  altfor  let 
kunde  smitte  hende  selv.  Under  saadanne  Forhold  var 
det,  at  hun  saa  Struensee  nærme  sig  til  hende  med  de 
Fortrin,  han  havde,  og  tillige  helt  blottet  for  den  sæde- 
lige Alvor,  PHgtfølelse  og  Adel  i  Karakteren,  der  kunde 
lært  ham  at  søge  sin  Opgave  i  paa  en  Gang  at  være 
hendes  tro  Undersaat  og  ridderlige  Ven.  Han  var  fræk 
og  sanseUg  nok  til  at  misbruge  den  Magt,  han  vandt 
over  hende,  da  hun  i  ungdommelig  Forelskelse  bøjede 
sig  til  ham,  og  fra  Begyndelsen  af  1770  var  det  kun  med 

altfor  stor  Ret,  at  Rygtet  begyndte  at  hviske  om,  at  han 
var  hendes  Elsker. 

Ulykkeligvis  var  deres  Maade  at  være  paa  saadan, 
at  dette  Rygte  snart  maatte  tage  Fart;  Dronningen  var 
for  uforsigtig  og  Struensee  for  fræk  til  at  gjøre  sig  Umage 
for  at  dække  over  Forholdet.  Især  generede  de  sig  ikke 
paa  Maskeballerne,  der  stadig  holdt  sig  som  en  Yndlings- 
forlystelse  ved  Hoffet.  Det  var,  efter  hvad  Struensee 
siden  udtalte  under  Forhørene  over  ham,  paa  et  saadant 
Bal,  at  Dronningen  tilstod  ham  sin  Kjærlighed,  og  det 
vakte  Skandale  paa  en  Maskerade  i  Riddersalen  i  Be- 
gyndelsen af  Januar  1770,  at  Dronningen  en  Tid  var 
borte  fra  de  dansende.  Den  Tid  havde  hun,  som  det 
siden  blev  oplyst,  tilbragt  paa  Struensees  Værelse  -').  I 
Februar  1770  skriver  Fru  Louise  Gramm,  der  havde 
Lejlighed  til  som  Øjenvidne  at  iagttage  dem:  »Ved  Maske- 
ballerne gaar  hun  altid  sammen  med  denne  væmmelige 
Struensee  ^  og  hun  er  der  gjerne  hele  Natten.  Er  det 
ikke  skrækkehgt  —  og  ingen  er  der  til  at  advare  hende«  ^^). 
I  Begyndelsen  af  April  hedder  det  i  et  Brev  fra  hende: 
»Det  er  skrækkeligt,  saa  man  taler  om  Dronningen,  og  til- 
syneladende er  det  ogsaa  rent  forfærdeligt.  Struensee 
kommer  stadig  ind  i  Theatret  paa  samme  Tid  som  Hoffet, 
sætter  sig  Uge  over  for  Dronningen  med  Ansigtet  vendt 
imod  Logen  og  synes  aldrig  at  vende  Blikket  derfra. 
Man  paastaar,  at,  naar  hun  gaar,  hilser  hun  altid  over 
til  ham  med  sin  Vifte.  Han  har  lange  Samtaler  med 
hende,  jeg  tror  hver  eneste  Dag,  og  ved  Maskeballerne 
sætte  de  sig  altid  sammen  alene  og  afsides  og  gaa 
sammen  hele  Natten«  ^^).  Ud  paa  Foraaret  vidste  man  at 
fortælle,  at  de  stadig  spaserede  i  Frederiksberghave  med 
hinanden  under  Armen  ^°). 

Samtidig  med  at  deres  Forhold  saaledes  udfoldedes 
for  alles  Øjne,  begyndte  Karohne  Mathilde  ogsaa  at  vække 
Anstød  ved    den  Frihed,    med    hvilken    hun  paa    anden 

14* 

Maade  satte  sig  ud  over  Skik  og  Brug.  Allerede  i  Juni 
1769  havde  hun  begyndt  at  ride,  først  for  sin  Sundheds, 
siden  for  Fornøjelsens  Skyld,  og  det  gjorde  hun,  siddende 
overskrævs  paa  Hesten,  i  December  samme  Aar  kunde 
man  se  hende  ride  paa  Kjøbenhavns  Gader  ^^).  Saa 
havde  hun  ogsaa  faaet  den  fortvivlede  Ide.  tillige  at 
ville  optræde  i  Mandsdragt,  hvad  der  var  ganske  ube- 
gribeligt, blandt  andet  fordi  intet  kunde  klæde  hende 
værre  med  hendes  lille  og  svære  Figur.  I  stærke  Udtryk 
skriver  Fru  Gramm  derom  til  en  Veninde:  »Var  hun  saa 
endda  velskabt,  saa  kunde  jeg  forstaa  det.  men  tænk 
engang  paa  hendes  Hofter  og  hendes  Bagdel.  De  kan 
ikke  tænke  Dem  noget  hæsligere  end  hendes  Figur  i 
Mandsdragt.  Jeg  kan  ikke  komme  mig  af  min  Over- 
raskelse, hvergang  jeg  tænker  derpaa.  Hvilken  Foran- 
dring! men  hun  maa  da  ogsaa  kunne  mærke,  hvorledes 
alle  ere  forandrede  overfor  hende.  Forhen  flokkedes  alle 
omkring  hende  i  store  Skarer  —  nu  flygte  alle  for 
hende«  ^^).  Bimeligvis  var  dog  Dronningen  altfor  optaget 
af  sin  Forelskelse  til  at  lægge  Mærke  til.  hvorledes  Stem- 
ningen, i  det  mindste  i  de  Kredse,  der  stod  Hoffet  nær, 
var  ved  at  forandre  sig  paa  en  for  hende  betænkelig 
Maade.  Men  for  øvrigt  kom  det  ikke  til  at  fattes  paa 
Advarsler.  Det  kunde  saaledes  næppe  blive  skjult  for 
hende,  at  Hofpræst  Cramer  i  April  1770  i  en  Prædiken  paa 
en  saadan  Maade  gik  løs  paa  den  UsømmeHghed,  der  her- 
skede i  høje  Kredse,  at  han  ogsaa  tydelig  pegede  paa  hende 
derved.  Man  fortalte,  at  hun  beklagede  sig  derover  for 
Kongen,  men  at  denne  tørt  svarede,  at  en  Præst  paa 
Prædikestolen  maatte  kunne  sige,  hvad  han  vilde ^^). 
Dermed  gik  Cramer  foreløbig  —  men  ogsaa  kun  fore- 
løbig fri. 

Mere  truende  var  dog  en  Advarsel  af  den  uhygge- 
hgste  Natur,  som  hun  allerede  nogle  Maaneder  tidligere 
havde  faaet.    De  Kammerjomfruer  og  Lakajer,  der  hørte 

til  hendes  daglige  Betjening,  havde  ganske  naturhg  ikke 
kunnet  andet  end  fatte  Mistanke  om.  at  hun  tog  imod 
Struensees  Besøg,  og  det  paa  alle  Tider  af  Døgnet.  Det 
æggede  deres  Nysgjerrighed.  og,  efter  at  de  indbyrdes 
havde  aftalt,  hvorledes  de  skulde  bære  sig  ad  for  at  faa 
Vished  i  Sagen,  faldt  det  dem  ikke  vanskeligt  at  skaffe 
sig  de  utvivlsomste  Beviser  paa  Parrets  natlige  Stævne- 
møder. Man  maa  ved  at  læse  Enkelthederne  derom 
nødvendigvis  forarges  over  denne  Sammenrotteise  imellem 
Mennesker,  som  Dronningen  havde  Tillid  til;  men  det 
var  dog  ikke  af  Ondskab,  de  handlede,  og  i  deres  For- 
færdelse over,  hvad  de  opdagede,  besluttede  de  at  advare 
hende.  Uden  at  rykke  frem  med.  hvad  de  selv  havde 
set,  fortalte  en  af  dem.  en  Jomfru  Bruun,  Dronningen 
en  Dag  i  angstfulde  Ord.  at  det  Bygte  gik,  at  Struensee 
var  hendes  Elsker,  og  at  det  hed  sig,  at  begge  Enke- 
dronningerne og  Konseillet  vidste  det  og  vilde  skride 
ind.  Dronningen  blev  kjendelig  forskrækket  og  udbrød: 
»Mener  I,  naar  jeg  ej  lader  ham  komme  saa  tidt,  at 
da  Bygtet  forsvinder.  Jeg  kan  ej  rent  abandonnere 
ham,  det  vilde  gjøre  for  stor  Opsigt-.  En  Samtale,  hun 
bagefter  havde  med  Struensee  strammede  hende  riglig- 
nok  op;  saaledes.  at  hun  spurgte  Kammerjomfruerne, 
om  de  vidste,  at  den,  der  talte  saaledes  om  sin  Dron- 
ning, som  de  havde  gjort,  havde  fortjent  at  miste  sin 
Tunge.  Men  i  Virkeligheden  var  hun  dog,  i  det  mindste 
i  visse  Øjebhkke,  modløs,  og,  da  Frøken  Eyben  en  Dag 
traf  hende  grædende  og  derfor  spurgte  hende,  hvad  der 
var  i  Vejen,  fortalte  hun  hende  om  sin  Samtale  med 
sine  Jomfruer,  og  udbrød  tilsidst,  at  Tingen  ulykkeligvis 
var  sand.  Struensee,  føjede  hun  til,  havde  raadet  hende 
til  at  kjøbe  Jomfruerne  til  at  tie  stille,  men  det  kunde 
hun  ikke  bekvemme  sig  tiF*).  Frøken  Eyben,  som  man 
rigtignok  skulde  tro,  ikke  kunde  blive  overrasket  ved, 
hvad  hun  her  hørte,   blev  dog.   efter  hvad   hun   selv  har 

sagt,  ganske  forfærdet  derover,  og  hun  gav  hende  da  det 
Raad  at  kalde  Bernstorff  til  sig,  fortælle  ham,  hvad  Rygtet 
sagde,  og  sige  ham,  at  det  kunde  hun  ikke  finde  sig  i, 
han  maatte  sørge  for,  at  Struensee  kom  bort  og  fik  en 
god  Ansættelse  andensteds. 

Hvad  der  end  ellers  kan  siges  om  Frøken  Eyben, 
var  dette  det  bedste  Raad,  der  kunde  gives  Dronningen; 
men  hun  var  for  dybt  inde  i  sin  usalige  Lidenskab  til 
at  ville  følge  det,  og  dermed  var  hendes  Lod  kastet. 

Som  det  var  at  vente,  fulgte  Straffen  paa  visse  Maader 
strax  i  Hælene  paa  Dronningens  Fald.  Hun  begyndte  at 
komme  i  en  skjæv  Stilling  til  sine  Omgivelser ,  den  uskyl- 
dige Munterhed,  hun  tidligere  havde  havt,  var  nu  borte, 
og  ligesom  i  hemmelig  Mistro  mod,  hvad  der  kunde  blive 
sagt  om  hende,  holdt  hun  af  at  trække  sig  tilbage  inden- 
for en  snæver  Kreds  af  Damer  og  Herrer,  deriblandt 
Damer  af  lidet  heldigt  Rygte.  Den  Glæde,  hun  kunde 
føle  ved  at  se  Ende  paa  de  Tilsidesættelser,  hun  tidligere 
havde  været  Gjenstand  for,  og  ved  at  se  sig  som  Her- 
skerinde ved  Hoffet,  maatte  faa  en  bitter  Bismag,  naar 
hun  kom  til  at  tænke  paa,  hvad  hun  selv  satte  til  ved 
Forholdet  til  Struensee. 

Ganske  anderledes  med  denne.  Intet  kunde  hgge 
ham  med  hans  Nydelseslyst  og  Brist  paa  sædelig  Alvor 
fjærnere  end  at  føle  Skrupler  ved  sit  Forhold  til  Dron- 
ningen. Ja,  for  en  Mand  med  hans  Livsanskuelse  maatte 
der  endog  ligge  noget  særhg  pikant  i  det,  at  være  en 
Fyrstindes  Elsker.  Ganske  vist,  uden  Fare  var  det  ikke; 
men  den  svækkedes  ved  det  Herredømme,  han  dels  selv, 
dels  ved  Dronningen  havde  vundet  over  Kongen,  som 
aabenTDart  var  det  Menneske,  der  mindst  af  alle  brød  sig 
om  hans  Forhold  til  hans  Ægtefælle.  Det  er,  og  som 
det  synes  fra  ret  paalidehg  Kilde,  blevet  fortalt,  at 
Struensee  i  Februar  1770  var  bleven  advaret  mod  den 
Fare,  han  svævede  i;  Konsejllet,  blev  der  sagt  ham,  vilde 

sikkert,  naar  det  fik  hans  skammelige  Levemaade  at  vide ; 
give  Kongen  Meddelelse  derom  ^^);  men  denne  Advarsel 
var  under  alle  Omstændigheder  spildt.  Der  er  ikke  det 
ringeste  Spor  til,  at  han  har  været  bange  for  at  vise 
Alverden,  at  han  vilde  have  Dronningen  for  sin  egen 
Mund  3*^).  Hvad  vi  have  set  om  hans  Maade  at  være 
paa  ved  Maskerader,  Baller  og  i  Theatret.  vidner  klart 
derom. 

Hans  Forhold  til  Dronningen  maatte  saameget  mere 
falde  i  Øjnene,  som  han  for  øvrigt  stod  usigelig  isoleret. 
Naar  man  undtager  den  højst  ubetydelige  Kammerpage 
Warnstedt  og  maaske  den  ikke  stort  betydeligere  Stald- 
mester Baron  Biilow^,  kan  man  ikke  nævne  noget  Men- 
neske i  Hofkredsen,  som  han  kom  i  nærmere  Berøring  med. 
Imidlertid,  støttet  til  Kongeparret,  skred  han  sikkert  fremad, 
og  allerede  i  Foraaret  1770  mente  en  højtstaaende  Em- 
bedsmand som  Luxdorph,  Deputeret  i  Danske  KanceUi,  at 
kunne  skrive  om  ham  i  sine  Kalenderoptegnelser  (15. 
Maj),  at  »han  gjør  alle  Ting  ^^).  Dette  hang  ikke  sammen 
med,  at  han  var  avanceret  til  høje  Stillinger.  Foruden 
at  være  Livlæge  hos  Kongen,  fik  han  i  1769  ikke  andre 
Tillidshverv,  end  at  han  13.  Oktober  blev  sat  ind  i  en 
Kommission,  der  skulde  gjøre  Forslag  til  en  Koppe- 
inokulationsanstalt.  I  Foraaret  1770  foretog  han  selv  2. 
Maj  Koppeinokulationen  paa  den  lille  Kronprins,  i  Virke- 
Ugheden  en  næsten  dumdristig  Handling  paa  et  Tidspunkt, 
da  Drengen  ikke  endnu  havde  overstaaet  Tandperioden. 
Lykken  var  imidlertid  med  ham  i  dette  som  endnu  i  alt, 
og  som  en  Slags  Løn  derfor  blev  han  tre  Dage  efter 
gjort  til  Forelæser  hos  Kongen  med  1500  Rdl.s  Gage  og 
KonferensraadstiteP^).  For  Dronningen,  der  saa  paa  ham 
med  forelskede  Øjne,  kom  han  ved  den  lykkelige  Be- 
handling af  hendes  Søn  til  at  staa  i  et  endnu  mere 
straalende  Lys  end  tidligere;  men  for  øvrigt  var,  som 
det  synes,  hans  Virksomhed  som  Læge  afsluttet  hermed, 

efter  den  spydige  Louise  Gramms  Ord,  til  Held  for  Men- 
neskeheden^^). 

Ved  at  blive  Forelæser  hos  Kongen  opnaaede  han 
at  blive  endnu  nærmere  end  tidligere  knyttet  til  ham 
personlig,  og  maatte  han  end  derved  døje  endnu  mere 
med  Kongens  voxende  Sindssyge,  end  han  før  havde 
gjort,  saa  forøgedes  ogsaa  derved  Muligheden  for  ham 
til  helt  at  gjøre  sig  til  Herre  over  hans  Vilje.  Han  havde 
i  Foraaret  1770,  uvist  af  hvilken  Grund,  et  Sammenstød 
med  den  russiske  Statsafsending  Filosofof,  der,  hvad  enten 
det  var  ved  et  Uheld,  da  han  var  meget  nærsynet,  eller 
det  skete  med  Vilje,  en  Aften  i  Theatret  spyttede  paa 
ham,  hvad  der  havde  til  Følge,  at  Dronningen  derefter 
var  meget  unaadig  mod  Russeren:  men  dette  unægtelig 
ubehagelige  Sammenstød  var  i  Grunden  den  eneste  Sten, 
han  endnu  mødte  paa  sin  Vej"^").  Har  han,  som  der 
blev  talt  om,  havt  farlige  Fjender,  formaaede  de  i  ethvert 
Tilfælde  ikke  at  gjøre  ham  Skade ^^). 

Hvad  sagde  imidlertid  de  ledende  Statsmænd  til  denne 
Parvenu  og  hans  Forhold  til  Dronningen?  Det  er  utænke- 
ligt, at  de  kunde  være  uvidende  om,  hvad  hele  Hoffet 
talte  om.  Schimmelmanns  egen  Hustru  var  iblandt  dem, 
der  holdt  skarpt  Øje  med  Struensee  og  Dronningen,  og 
Fru  Gramm,  som  vi  have  set  bruge  i  saa  voldsomme  Ud- 
tryk om  deres  Maade  at  være  paa,  hørte  til  Bernstorffernes 
nærmeste  Omgangskreds.  For  slet  ikke  at  tale  om  den 
offenthge  Skandale,  som  det  trak  op  til,  syntes  det  at 
maatte  hgge  nær  for  dem  at  tænke  paa,  at  Fare  kunde 
true  dem  selv  og  det  System,  hvis  Bærere  de  vare. 
Bernstorff  vidste  meget  godt  Besked  med,  at  Struensee 
fra  tidligere  Tid  stod  Mænd  nær,  hvis  Synsmaader  i  høj 
Grad  forurohgede  ham  —  deriblandt  Rantzau  Ascheberg 
—  og  vi  have  set,  at  han  henimod  Slutningen  af  Kongens 
Rejse  havde  ladet  ham  give  sig  Løfter,  som  kunde  fjærne 
hans  Ængstelse  for,  at  han  skulde  gjøre  sig  til  Redskab 

for  disse  Mænd.  Havde  han  da  ikke  nu  nogen  Frygt  i 
saa  Henseende  ?  Det  er  fortalt,  men  i  et  saare  upaalide- 
ligt  Skrift'^^),  at  Filosofof  advarede  ham  imod  Strnensee 
og  lovede  ham  sit  Hofs  Hjælp,  hvis  han  vilde  have  ham 
af  Vejen,  men  at  Bernstorff  slog  det  hen  og  ikke  vilde 
vide  noget  deraf.     Nok  er  det,  at  han  intet  gjorde. 

Og  nu  Schimmelmann,  den  Mand,  for  hvem  Kongen 
maaske  havde  større  Respekt  end  for  nogen  anden  af 
de  høje  Embedsmænd,  og  som  to  Aar  tidligere  havde 
formaaet  ham  til  at  sende  Støvletkathrine  bort,  vilde  han 
da  intet  gjøre!  Den  senere  i  flere  Henseender  bekjendte 
August  Hennings,  der  som  ungt  Menneske  paa  denne 
Tid  var  nøje  knyttet  til  det  Schimmelmannske  Hus,  har 
fortalt,  at  han  i  Foraaret  1770  havde  overværet  et  Bal 
paré  en  domino  og  var  bleven  forfærdet  over,  hvad  han 
der  havde  opdaget  om  Dronningen  og  Struensee.  Mor- 
genen derefter  styrtede  han  op  til  Schimmelmann,  og 
fortalte  ham,  hvad  han  troede  »at  have  fornemmet  af 
Struensees  og  Dronningens  Plan«.  »Hvis  De  og  Bern- 
storff«, udbrød  han,  ikke  for  Alvor  prøve  paa  at  fjærne 
Struensee,  kan  De  være  vis  paa,  at  han  jager  Dem  bort 
allesammen«.  Men  Schimmelmann  svarede  ham  afvisende, 
at  Dronningen  var  Herskerinde  og  kunde  handle,  som 
hun  behagede*'^).  Det  var  tydeligt  nok,  at  han  fandt  det 
ret  anmassende,  at  en  ung  Mand  som  Hennings  vilde 
advare  ham  og  give  ham  Raad  med  Hensyn  til  Forhold, 
han  selvfølgehg  kjendte  saa  godt  som  nogen.  Altsaa 
heUer  ikke  han  vilde  gjøre  noget.  Som  rimeligt  var  blev 
der  i  Hofkredse  talt  om,  hvorvidt  Ministrene  vilde  finde 
sig  i  de  aUerede  nu  ret  tydelige  Skandaler  eller  ikke. 
Men,  som  Louise  Gramm  skriver,  der  blev  altid  fremført 
de  tusend  Indvendinger  for  at  vise  det  umuUge  deri"^*). 
Man  har,  synes  det,  skubbet  den  hele  Sag  fra  sig  som 
noget,  man  nødig  vilde  have  med  at  gjøre.  og  man  har 


218  Tiende  Kapitel. 

troet,  at  man  kunde  lade  det  være,  fordi  man  endnu  ikke 
holdt  den  Fare  for  stor,  som  kunde  true  fra  Struensee. 

Endnu  havde  man  unægtelig  i  Styrelsen  ikke  mærket 
stort  til  Forstyrrelser.  I  den  første  Tid  af  1769  var  det 
udtrykkelig  blevet  bemærket  af  en  af  Bernstorffs  Mod- 
standere, at  der  herskede  den  fuldstændigste  Enighed 
imellem  alle  de  højere  Embedsmænd*^).  Og  ligesom 
Bernstorff  ganske  uforstyrret  kunde  lede  de  vigtige  For- 
handlinger, der  i  dette  Aar  førtes  paa  det  udenrigske 
Omraade,  saaledes  vedblev  det  i  Hovedsagen  at  være 
stille  indadtil.  En  Pessimist  som  Schack,  der  var  stræng 
KoUegiemand,  kunde  vistnok  klage  over,  at  det  gik  nedad 
Bakke.  Snart  var  han  misfornøjet  med  den  Indflydelse, 
»visse  unge  Herrer-  havde,  og  som  gjorde  det  nødven- 
digt at  sætte  Grænser  for  deres  Uforskammethed,  da  ellers 
ingen  ærlig  Mand  kunde  beholde  sit  Embede,  snart  var 
han  misfornøjet  med,  at  Folk  ved  personlig  Gunst  ved 
Hove  opnaaede  forskjellige  Fordele,  der  vare  til  Skade 
for  Statskassen  og  den  faste  Ordning  af  Styrelsen.  »Alle 
Mennesker«,  udtalte  han  med  en  vis  Forbitrelse,  »gjøre 
hvad  de  ville,  og  sædvanlig  ville  de  ikke  det,  som  de 
burde  ville«.  Men  alt  sUgt  drejede  sig  endnu  om  ganske 
særUge  Forhold  og  kan,  i  det  mindste  for  den  aUer- 
største  Del  ikke  sættes  i  Forbindelse  med  Indflydelse  fra 
Struensees  Side*^).  Det  var  da  ej  heller  af  en  saadan 
Betydning,  at  det  kunde  svække  Indtrykket  af.  at  For- 
holdene i  det  hele  og  store  gik  i  en  langt  rohgere  og 
fastere  Gang  end  for  et  Par  Aar  siden.  Men  dog  skulde 
Begivenhederne  netop  nu  i  Sommeren  1770  udvikle  sig 
ved  Hoffet  paa  en  skjæbnesvanger  Maade,  og  det  netop, 
fordi  de  ledende  Statsmænd  oversaa  Struensees  Betydning. 

Vilde  Ministrene  ikke  gjøre  noget,  saa  kunde  ej  heller 
den  Mand  træde  op,  hvem  Faren  unægtelig  foreløbig 
truede  mere  end  dem,  nemlig  Holck.  Endnu  i  Februar 
1770   fik    han  Besøg   af  Kongen    paa    sit  Landsted    paa 

Blaagaard,  som  han  havde  faaet  udstyret,  om  end  ikke 
særdeles  pragtfuldt,  saa  dog  helt  herskabehgt*^),  og  hvor 
hans  lille  Barnekone  fandt  det  herligt  at  lege  Værtinde. 
Men  hans  Stjerne  var  dog  nu  i  stærk  Dalen,  især  efter  at 
han  i  Foraaret  1770  havde  gjort  et  meget  ubesindigt  og 
da  ogsaa  fejlslaaet  Forsøg  paa  at  styrte  Warnstedt  og 
faa  ham  afløst  af  en  Søn  af  General  Hauch '^^).  Han 
trak  sig  ogsaa  selv  mere  og  mere  tilbage,  naturhgvis  i  ikke 
ringe  Grad,  fordi  han  følte,  at  en  anden  nu  langt  mere 
end  han  havde  Kongens  Øre,  og  fordi  han  havde  Følelsen 
af,  at  det  Had,  som  Dronningen  tidhgere  havde  fattet  imod 
ham,  var  og  blev  uforsonhgt.  Det  hjalp  ikke  i  saa  Hen- 
seende, at  han  forlængst  havde  ophørt  at  ville  holde 
hende  nede,  ja  vel  endog  havde  søgt  at  nærme  sig  til 
hende,  Ugesom  han  overhovedet  efterhaanden  var  kom- 
men til  at  føre  et  saare  skikkeligt  Liv.  Grunden  var  i 
Virkeligheden  borte  under  hans  Fødder,  og  der  holdt  sig 
stadig  Rygter  om,  at  han  var  ved  at  falde  i  Unaade. 


Ellevte  Kapitel. 

Regeringsmændenes  Modstandere  paa  den  Tid,  Stiuensee  begyndte 

at  bane  sig  Vej  som  Statsmand.     Struensees  Planer  i 

Foraaret  1770. 


-L/et  havde  været  en  Vinter  fuld  af  Hofforlystelser  — 
en  forunderlig  Modsætning  til  Kongens  af  Livslede  præ- 
gede Væsen.  Da  saa  Foraaret  kom,  var  det  for  Hoffets 
Vedkommende  med  Planer  om  en  Rejse  til  Hertugdøm- 
merne. Struensee  har  fortalt,  at  det  var  Holck,  der  havde 
fremsat  Forslag  derom;  han  skulde  have  troet,  at  han 
under  en  saadan  vilde  faa  Lejlighed  til  at  gjenvinde  den 
tabte  Indflydelse^).  Man  har  dog  ondt  ved  at  forstaa 
dette.  Ja,  hvis  han  kunde  komme  til  at  rejse  med  Kon- 
gen alene,  medens  Dronningen  og  Struensee  blev  til- 
bage! Men  intet  kunde  være  umuhgere.  og  hvorledes 
skulde  ellers  et  Liv  paa  Gottorp  og  holstenske  Slotte  og 
Adelssæder  kunne  tjene  til  at  svække  Struensees  for  ham 
saa  truende  Indflydelse?  Langt  sandsynligere  er  det,  at 
det  har  været  Struensee  og  Dronningen,  der  have  villet 
have  denne  Rejse  i  Stand.  Under  den  vilde  de  være  fri 
for  den  kjøbenhavnske  Sladder,  og  den  kunde  under 
Landlivets  friere  Former  gjøre  deres  Samliv  særKg  be- 
hageligt. Men  hertil  kom,  at  nu  var  Struensee  aaben- 
bart  ved  at  ville  spille  Statsmandens  Rolle,  og  hertil 
kunde  Rejsen  danne  en  god  Overgang,  ikke  alene  ved 
at    give   ham  Lejlighed   til   under   det  tætte  Samliv  med 

Kongen,  som  kunde  føres  der,  i  endnu  højere  Grad  end 
ellers  at  vinde  Magten  over  ham.  men  ogsaa,  som  vi 
skulle  se,  paa  anden  Maade. 

Skulde  Struensee  blive  ledende  Statsmand,  kunde 
det  kun  ske  ved  at  styrte  dem,  der  havde  Magten  i  Kon- 
seillet  og  i  de  høje  Kollegier.  Vi  have  et  levende  Ind- 
tryk af,  at  det  ikke  havde  manglet  paa  Modstand  imod 
disse  allerede  i  Kongens  tidligste  Regeringsaar.  Ja,  Kri- 
stian VII  selv  havde,  som  vi  have  set,  fra  først  af  følt 
en  afgjort  Uvilje  imod  Konseillet,  og  der  havde  bag 
denne  Uvilje  Kgget  et  Ønske  hos  ham  om  at  udøve  sin 
Kongemagt  mere  personlig,  end  han  kunde  gjøre  det, 
naar  Konseillet  beholdt  den  Indflydelse,  som  det  paa  en 
Maade  havde  faaet  Hævd  paa.  Det  var  denne  Stemning 
hos  ham,  der  stærkt  havde  virket  til  den  Usikkerhed  i 
Regeringskredsen,  som  havde  været  betegnende  for  Re- 
gyndelsen  af  hans  Regering  indtil  Udenlandsrejsen,  og 
i  den  havde  de.  som  vilde  Ministrene  til  Livs,  havt  en 
god  Støtte.  Hvor  meget  personlig  Ærgjerrighed  eller 
Nag  til  de  herskende  end  havde  havt  Del  i  de  Angreb, 
som  rettedes  paa  dem.  havde  der  dog  tydelig  ligget  en 
dybere  Modsætning  bagved.  I  det  mindste  gjorde  de, 
der  vilde  styrte  Ministrene,  gjældende.  at  de  vilde  have 
en  kraftig  Reformstyrelse,  udgaaende  fra  Kongen  per- 
sonlig, der  ved  Refalinger  fra  sit  Kabinet  skulde  skabe 
en   stærk  og  ved  Fordomsfrihed  heldbringende  Regering. 

Vi  have  havt  Lejlighed  til  at  nævne  St.  Germain  og 
Rantzau  Ascheberg  som  dem.  der  havde  havt  Ord  for  at 
ville  indføre  en  saadan  Kabinetsstyrelse,  og  set,  at  dette 
havde  været  en  Grund  med  til.  at  de  russiske  Diplo- 
mater havde  krævet  dem  fjærnede*).  Det  var  aabenbart 
med  god  Grund,  at  der  blev  tillagt  disse  Mænd  slige 
Tanker.     De    holdt  som   mange  i   hin   Tid    paa   den  op- 


*)  Se  ovenfor  S.  93  ff. 

lyste  Enevold  som  den,  dei^  skulde  skabe  en  lykkelig 
Tid  for  Folkene,  og  den  enkelte  Fyrste,  der  her  stod 
som  Forbilledet,  var  naturligvis  Frederik  den  store,  han, 
der  paa  en  Gang  var  den  berømte  Kriger  og  Fiiosofen 
paa  Sanssouci.  Rantzau  kaldte  ham  da  ogsaa  lejhghedsvis 
for  Skabningens  Ære^). 

Men  naar  vi  høre,  at  de  vilde  stille  Kristian  VII  paa 
en  saadan  Plads,  hgger  det  efter  det  Indtryk,  vi  have 
faaet  af  hans  Personlighed,  nær  at  opfatte  det  som 
Hykleri.  Det  var  det  imidlertid  tydeUg  nok  ikke.  Man 
maa  nøje  erindre,  hvorledes  Kongen  igjennem  flere  Aar 
forstod  at  blænde  ved  en  vis  Kvikhed  og  Evne  til  at 
sige  gode  og  træffende  Ting,  der  af  dem,  som  ikke  havde 
LejUghed  til  at  leve  med  ham  paa  nært  Hold,  tog  sig  ud 
som  Vidnesbyrd  om  en  mere  end  almindelig  Begavelse. 
Grev  U.  A.  Holstein,  som  det  visselig  ikke  skortede  paa 
Dømmekraft,  var  i  December  1766  saa  forbauset  over 
Kongens  Evner,  at  han  i  et  Brev  skrev  derom:  »Jeg 
er  henrykt  over  Kongen,  han  er  i  Forhold  til  sine 
Aar  et  Vidunder,  ja  han  er  endog  et  Geni;  han  har 
nylig  talt  en  hel  Time  i  Træk  med  mig  uden  at  have 
sagt  noget,  der  ikke  var  Udtryk  for  Begavelse.  Hvor 
faa,  der  gaa  og  gjælde  for  at  være  store  Mænd,  vilde 
være  i  Stand  til  sligt!  Naar  han  er  kommen  ud  over 
den  første  Ungdoms  Ild,  vil  han  udrette  udmærkede 
Ting.  Man  vil  ikke  kunne  have  færre  Fordomme, 
mindre  Bigotteri  og  mindre  Pedanteri  end  han^).  Det 
var  heller  ikke  i  Mangel  paa  Evner,  men  i  hans 
Karakters  Fejl,  at  Saldern  og  Filosofof  saa  de  store 
Brøst,  der  vare  ved  hans  Personhghed,  og  det  var 
endnu  under  Udenlandsrejsen  et  ret  stærkt  Indtryk,  Bern- 
storff havde  af  hans  naturlige  Begavelse.  Der  er  derfor 
ikke  noget  forunderligt  i,  at  baade  St.  Germain  og  Rant- 
zau have  talt  i  varme  Udtryk  om  ham  i  de  nærmeste  Aar 
efter  1767.    Man  kan  saaledes  se  Rantzau  i  Breve  bruge 

Udtryk  som  disse:  Jeg  elsker  Kongen  indtil  Vanvid«  eller 
»Det  er  vor  Religion,  at  Kongen  altid  har  Ret«;  han 
kappes  med  General  Gåhler  om  at  beundre  den  For- 
ening af  fin  Anstand,  Lethed  i  Væsenet  og  Majestæt,  der 
udmærkede  Kongen,  og  ved  at  tale  om  dennes  Sans  for 
Rondestanden  siger  han  om  ham,  at  han  har  et  Hjærte. 
der  er  en  Konges  Hjærte  og  at  han  har  Montesquieus,  og 
Voltaires  Hoved  o.  s.  v.*).  Det  gjorde  intet  Skaar  i 
denne  Henrykkelse  over  Kristian  VII,  at  Rygtet  om  hans 
Udskejelser  paa  Kjøbenhavns  Knejper  og  Kampe  med 
Vægterne  udbredtes  vidt  omkring.  Dels  saa  man  deri 
blot  Udbrud  af  en  for  stor  Ungdomsild,  der  snart  vilde 
slukkes;  dels  gjaldt  den  Side  hos  Kongen  for  et  natur- 
ligt Udslag  af  Lyst  til  at  bruge  sin  Frihed  under  al  den 
Kjedsommelighed  og  aandelige  Tvang,  hvormed  Rernstorff 
og  andre  plagede  ham,  eller  man  sigtede  endog  —  utrolig 
—  disse  for  selv  at  have  faaet  ham  lokket  til  sHgt-^). 

Men  nu  burde  altsaa  denne  udmærkede  unge  Fyrste 
udøve  sin  Kongemagt  ganske  anderledes  personlig,  end 
han  hidtil  havde  gjort,  derom  vare  St.  Germain  og 
Rantzau  enige,  og  de  havde  en  Meningsfælle  af  Betyd- 
ning i  General  Gåhler,  der  indtog  en  høj  Plads  i  Krigs- 
styrelsen  og  for  dem  begge  var  en  vigtig  Korrespondent 
i  Kjøbenhavn.  Af  disse  Mænd  have  vi  set  St.  Germain 
blive  saa  at  sige  forvist  fra  Landet  i  December  1767,  og 
han  opholdt  sig  i  den  følgende  Tid,  først  i  Hamburg, 
hvor  han  endnu  var  Danmark  nær,  siden  flyttede  han 
til  Worms  og  derefter  til  Franche  Gomté.  Umiddel- 
bart har  han  overhovedet  ikke  efter  1767  grebet  ind  i 
Begivenhederne  her  hjemme;  men  den  Brevvexling.  som 
han  vedligeholdt  med  sine  Meningsfæller  i  den  dansk- 
norske Stat,  havde  sin  Betydning.  Vi  have  set,  at  Re- 
geringen ikke  havde  været  smaahg  imod  ham,  men  ladet 
ham  beholde  sin  fulde  Lønning,  og  han  skildrede  i  det 
hele  i  sine  Breve  det  Liv,   som  han  førte  efter  sin  Bort- 

rejse,  som  lykkeligt  og  fredeligt;  man  skulde  af  hans 
Ytringer  tro,  at  han  mindst  af  alt  ønskede  paa  ny  at 
spille  en  politisk  Rolle.  Men  dog  vise  hans  Breve  tyde- 
lig, at  der  var  en  umaadelig  Bitterhed  hos  ham.  Han 
opfattede  det  som  en  skammelig  Krænkelse,  at  han  var 
bleven  revet  bort  fra  at  gjennemføre  sine  Planer,  og 
han  kritiserede,  hvad  der  paa  det  militære  Omraade  bag- 
efter skete  her  hjemme,  som  kun  førende  til  Hærens 
fuldstændige  Ødelæggelse  og  til  at  gjøre  Danmark  helt 
forsvarsløst;  20000  Mand  fjendtlige  Tropper,  sagde  han, 
vilde  i  Bund  og  Grund  kunne  ødelægge  det.  Og  dette 
var  i  hans  Øjne  ikke  alene  en  Virkning  af  Dumhed,  det 
var  en  ligefrem  Følge  af,  at  de  Civilister,  der  raadede 
for  Land  og  Rige,  vare  fjendtlig  stemte  imod  alt.  hvad 
der  stod  i  Forbindelse  med  det  militære.  Det  var.  mente 
han,  desuden  den  rene  Proprietæraand,  der  havde 
Magten,  og  hgesom  den  traadte  i  Vejen  for  en  fornuftig 
Ordning  af  Hærens  Rekrutering,  saaledes  hindrede  den 
stedse  Bondestandens  Frigjørelse,  en  Sag,  som  han 
ogsaa  af  rent  humane  Grunde  i  høj  Grad  ønskede  at  se 
fremmet.  Hertil  knyttede  sig  Bitterhed  imod  selve  de 
ledende  Personligheder,  maaske  stærkest  imod  Schimmel- 
mann,  og  almindelige  skarpe  Domme  om  Demoralisation 
og  Anarki,  som  raadende  i  den  danske  Styrelse*'). 

Skjønt  Rantzau  Ascheberg  var  en  meget  ringere 
Begavelse  end  St.  Germain,  fængsler  han  dog  med  Hen- 
syn til  det,  xi  her  tale  om,  endnu  mere  vor  Opmærk- 
somhed. Vi  have  set  ham  som  en  Tilhænger  af  St. 
Germains  mihtære  Tanker  blive  ansat  som  komman- 
derende General  i  Norge,  hvorfra  han  fjærnedes,  da  han 
faldt  i  Unaade  sammen  med  sin  høje  Chef.  Det  var, 
som  tidligere  omtalt*),  med  stor  Flothed,  at  han  tog  sin 
Afskedigelse  fra  Stillingen  i  Norge,  og  han  kunde  mere 
end  een   Gang  senere  tale  om   sine  forskjellige  Vanske- 

*)  Se  Side  101. 

ligheder  i  en  lystig  Tone,  som  om  han  midt  under  Mod- 
gang var  Munterheden  selv;  men  uheldigvis  var  der  i  dette 
som  for  øvrigt  tidt  i  alt,  hvad  han  sagde  eller  skrev, 
noget  i  høj  Grad  forceret;  han  var  det  mindst  naturhge 
og  jævne  Menneske,  der  kunde  tænkes.  Grundstemningen 
hos  ham  var  i  Virkeligheden  umaadelig  Bitterhed:  han 
harmedes  ikke  alene  over  sit  Fald  fra  sin  høje  Stilling; 
men  han  følte  det  som  en  krænkende  Unaade,  at  det 
var  forbudt  ham  at  komme,  hvor  Hoffet  opholdt  sig,  og 
det  at  være  indskrænket  til  at  være  Regimentskommandør 
i  det  højst  kjedsommehge  Gliickstadt  var  ham  meget 
pinligt.  Følelsen  af  den  Ubilhghed,  der  var  vist  ham, 
maatte  desuden  øges  ved  de  utrolig  høje  Tanker,  som 
han  havde  om  sine  egne  udmærkede  Egenskaber.  Han 
var,  sagde  han  om  sig  selv,  tro  imod  sin  Konge,  sine  Grund- 
sætninger og  sine  Venner,  saa  bøjelig,  man  ønskede  det, 
med  Hensyn  til  de  ydre  Former,  men  ubøjehg  med 
Hensyn  til  det,  han  holdt  for  Ret.  han  stræbte  at  tjene 
saa  godt  som  muhgt  indenfor  sit  Kalds  Kreds,  men  ud- 
over den  gik  han  aldrig.  Man  vilde,  paastod  han,  aldrig 
finde  smaahg  Stolthed  eller  Utaknemmelighed  hos  ham, 
og  han  takkede  sin  Fader  i  hans  Grav,  fordi  han  havde 
dannet  ham  til  at  blive  en  Karakter,  der  besad  Sjælens 
Højhed,  Hjærtets  Følelsesfuldhed  og  Aandens  Storhed  og 
Bøjelighed'). 

Intet  var  naturligere,  end  at  han  med  en  saadan 
Selvovervurdering  kunde  føle  sig  bitter  ved  sin  Skjæbne. 
Det  er  da  ogsaa  til  Gavns  denne  Stemning,  der  kommer 
til  Orde  i  den  Masse  Breve,  som  han  i  Aarene  efter 
1767  skrev  til  General  Gåhler,  hvem  man,  efter  dem  at 
slutte,  maa  tro,  at  han  baade  beundrede  og  havde  en 
ubegrænset  TiUid  til.  Pengevanskehgheder  forøgede  hans 
daarlige  Humør.  Ved  sit  udsvævende  Liv  havde  han 
bragt  sig  i  Aagerkarles  Hænder,  og  vel  døde  hans  Fader 
i  Januar  1769,  hvad   der  bragte   ham  baade  Ascheberg 

Og  flere  andre  holstenske  Godser  som  Arv;  men  det  for- 
maaede  ikke  at  bringe  ham  paa  Fode,  han  havde,  sagde 
han,  en  Gjæld  paa  100,000  Rdlr.^),  og  den  mægtede 
han  ikke  at  klare.  Oven  i  Kjøbet  havde  han  ikke  alene 
at  værge  sig  imod  Kreditorer  fra  tidhgere  Tid,  en  Aager- 
karlefamilie  Borthus  i  Kjøbenhavn,  der  var  uforskammet 
nok  til  at  viUe  have  sine  Penge;  men  han  kom  ogsaa  i 
Proces  med  sin  egen  Familie  i  Anledning  af  Arven ,  og 
til  Overflod  blev  han  desuden  truet  med  Domstolene  af 
Grev  Wedel  Jarlsberg  i  Norge,  der  sigtede  ham  for 
Overgreb  ved  Hvervinger  paa  hans  Gods  i  den  Tid .  han 
havde  været  kommanderende  General  deroppe. 

Ligesom  han  under  disse  Forhold  var  forbitret  paa 
sin  Familie,  saaledes  var  han  det  i  endnu  højere  Grad 
paa  Regeringen,  som  han  beskyldte  for  med  Vilje  at 
fortrædige  ham  ved  de  Retssager,  som  han  fik  paa  Hal- 
sen. Der  kunde  være  Øjeblikke,  hvor  han  ganske  glemte 
sin  Lyst  til  at  sige  kaade,  for  øvrigt  undertiden  meget 
gode  Vittigheder,  og  han  gik  saa  vidt  i  Mismod,  at  han 
f.  Ex.  skrev:  >Mit  Liv  er  ynkeligt,  uden  behageUge  Minder 
om  Fortiden,  uden  Nydelse  af  noget  godt  i  Nutiden  og 
uden  noget  Haab  med  Hensyn  til  Fremtiden.«  Eller  han 
kunde  give  sig  hen  i  den  videst  gaaende  Blaserthed.  saa 
han  udtalte:  »Ingen  kjender  bedre  end  jeg  den  fuldstæn- 
dige Ligegyldighed,  jeg  kan  næsten  ikke  tænke  mig 
noget  Maal  for  Ærgjerrighed,  ikke  nogen  Nydelse,  der  er 
værd  at  eftertragte,  eller  nogen  anden  Lykke  end  at  leve 
i  Ladhed  fra  den  ene  Dag  til  den  anden«  ^). 

Men  den  fremherskende  Stemning  var  dog  Hadet 
imod  de  daværende  Magthavere ,  og  den  skærpede  den 
Kritik,  han  af  mere  principielle  Grunde  var  tilbøjelig 
til  at  bruge.  Han  havde,  hvad  der  i  og  for  sig  kun  er 
Grund  til  at  rose  ham  for,  Kjærlighed  tfl  den  simple 
Mand  og  den  menige  Soldat,  og  dette  viser  sig  især 
derved,  at  han  var  en  stor  Bondeven.   Dette  havde  hans 

Fader  været  før  han.  og  der  har  tidhgere  i  dette  Værk^°) 
været  Lejlighed  til  at  nævne,  hvorledes  denne  indenfor 
Statens  Lande  var  gaaet  i  Spidsen  med  at  forbedre  sine 
Bønders  Kaar,  og  det  efter  betydelig  Maalestok.  Sønnen, 
der  i  meget  havde  arvet  Faderens  excentriske  Væsen,  og 
uheldigvis  i  forværret  Grad,  havde  ogsaa  arvet  denne 
heldige  Side  hos  ham,  og  han  søgte  baade  i  Ord  og  i 
Gjerning  at  vise  det,  ligesom  han  af  den  Grund  ogsaa 
satte  baade  Reverdil  og  den  anden  Forkæmper  dengang 
for  Bønderne,  Oeder,  meget  højt.  Det  var  den  modsatte 
Aand,  han.  for  øvrigt  med  stor  Overdrivelse,  mente  at 
finde  hos  Regeringen,  og  dertil  kom,  at  han  omtrent  var 
lige  saa  forbitret  som  St.  Germain  over  Militærvæsenets 
Styrelse,  og  at  overhovedet  KoUegievæsenet  var  ham  en 
Vederstyggelighed.  Ud  fra  dette  Standpunkt  kunde  han 
snart  i  Almindelighed  tale  om,  at  det  syntes,  som  om  For- 
synet havde  bestemt,  at  der  ikke  maatte  ske  noget  for- 
nuftigt i  Staten,  eller  han  kunde  tale  om  vort  uhelbrede- 
lig syge  Fædreland;  snart  kunde  han  klage  over  det  her- 
skende Klikevæsen,  over  Kollegiernes  Mani  for  at  give 
Erklæringer,  og  over,  at  der  savnedes  Orden,  Troskab  og 
Dygtighed  i  Embedsførelsen  og  alvorlig  DiscipHn  uden 
Persons  Anseelse,  eller  han  kunde,  hvad  Landboforhol- 
dene angik,  sige,  at  der  arbejdedes  paa  Proprietærernes 
Triumf,  Nationens  Tilintetgjørelse,  Kronens  og  Hærens 
SkjændseH^).  Stærkest  træder  dog  maaske  Lidenskaben 
hos  ham  frem,  naar  han  kommer  ind  paa  at  tale  om  de 
daværende  Magthaveres  Personhgheder,  dette  Folk  af 
Ministre  og  Skrivere,  som  misbruge  Betydningen  af 
Ordet  Magtsprog  og  gjøre  sig  til  Herrer  over  Fyrstens 
Souverænetet  og  Undersaatternes  Ro,  Ære,  Tid  og  Penge; 
Forsynet  skyldte  Kongen,  at  han  fik  Sandheden  at  se, 
og  Fædrelandet,  at  det  fik  Hævn.  Hvis  Kongen  be- 
høvede Mænd  til  at  hævne  og  straffe,  vilde  han  finde 
dem ^2).     De  Mænd,  som  Rantzau  mente,   havde  fortjent 

at  undgjælde  for,  hvad  Kongen,  han  selv  og  hans  Me- 
nmgsfæller  uskyldig  havde  maattet  lide,  vare  først  og  frem- 
mest Schimmelmann  og  Bernstorff,  hvilken  sidste  han  mere 
flot  end  vittig  kaldte  snart  den  store,  snart  den  lille  hvide 
Bede^^).  Især  Bernstorff  var  Gjenstand  for  hans  Had, 
da  han  havde  sat  sig  i  Hovedet,  at  han  i  Forening  med 
Saldern  havde  fremkaldt  de  ulovlige  Skridt,  som  han, 
uvist  med  hvilken  Grund,  mente,  han  var  bleven  Gjen- 
stand for.  Næsten  med  Baseri  kunde  han  tale  om 
denne  kjære  lille  Bede,  der  var  saa  indsmigrende,  saa 
fast  hængende  i  Formerne  og  saa  omhyggelig  i  at  følge 
Lovene,  —  for  at  faa  ham  ødelagt^"*). 

Foruden  selve  Landets  ledende  Statsmænd  var  Sal- 
dern, hvem  han  i  sin  ejendommelige  Jargon  kaldte  »det 
Gevaudanske  Dyr«,  ham  i  højeste  Grad  forhadt,  da  han  i 
ham  saa  den,  der  havde  styrtet  ham  selv  saa  vel  som 
St.  Germain,  og  den,  der  ogsaa  fremdeles  gjerne  vilde 
dem  begge  til  Livs.  Han  vilde,  udtalte  han  blandt  andet 
i  Anledning  af  Salderns  formodede  Iver  for  at  faa  St. 
Germain  skilt  enten  ved  sin  hele  Lønning  eller  ved  en 
Del  af  den,  ønske,  at  han  kunde  bringe  denne  hans  Næse 
og  Øren  ^^).  Hans  Had  imod  ham  øgedes  desuden  ved 
det  Fjendskab,  han,  som  tidhgere  nævnt,  nærede  imod 
Busland.  For  Katharina  II  kunde  han  have  en  vis  Be- 
undring, da  han  troede,  at  hun  i  sit  eget  Land  vilde 
fremme  Beformer  i  Tidens  Aand^^);  men  hendes  uden- 
rigske Politik  var  ham  en  Vederstyggehghed ,  og  han 
havde  store  Tanker  om  de  Farer,  som  fra  Busland  truede 
de  tilgrænsende  Lande.  Hertil  kunde  han  nu  visselig 
have  god  Grund  ;  men  han  havde  intet  Øje  for,  at  det 
var  nødvendigt  at  tage  Hensyn  til  denne  Magt,  og  at 
det  kunde  være  klogt  at  komme  overens  med  Kejser- 
inden om  Afgjørelse  af  Stridsspørgsmaal.  Hans  Modby- 
delighed for  Busland  bragte  ham  nemlig  til  ikke  alene  at 
ville    frakjende    det    Evne    til    at    kunne    udvikle    sig    til 

at  blive  en  Kulturstat ;  men  ganske  taabelig  undervurderede 
han    ogsaa    dets    Styrke    baade    til  Lands    og    til  Søs^'). 

Naar  han  holdt  det  for  ønskeligt,  som  Modvægt  til 
denne  Stat  at  slutte  Alliance  med  Sverige,  og  i  Forening 
med  det  støtte  sig  til  Forbund  med  Frankrig,  var 
det  en  Gjenoptagelse  af,  hvad  mere  end  en  Gang  tid- 
ligere i  vor  Historie  havde  været  paa  Bane;  men  fuld- 
stændig tomt  var  det.  naar  han  talte  om,  at  man  sam- 
men med  Sverige  skulde  ødelægge  den  russiske  Sømagt 
for  stedse,  og  saa  hjælpe  Sverige  til  at  tilbageerobre  den 
tabte  Del  af  Finland  samt  Lifland,  medens  man  selv  til 
Vederlag  skulde  have  Skaane,  Bahus  og  den  hertuge- 
lige Del  af  Holsten :  den  preussiske  Konges  Støtte  skulde 
Sverige  betale  med  svensk  Pommern  ^^).  At  han  kunde 
kjæle  for  saaadanne  Tanker  viser  tydelig,  hvilke  Fantas- 
terier han  kunde  hengive  sig  til.  Skjønt  han.  saavidt 
man  kan  se,  ikke  hos  en  eneste  af  sine  politiske  Venner 
fandt  Samstemning  med  Hensyn  til  en  saa  vidtgaaende 
russerfjendtUg  Politik,  holdt  han  dog  fast  ved  den.  og. 
da  han  af  den  Grund  var  en  Fjende  af  Mageskiftetanken, 
kritiserede  han  meget  ubarmhjærtig,  hvad  der  allerede 
var  blevet  aftalt  herom  ved  Traktaten  af  1767,  som  han 
rigtignok  kun  havde  et  meget  unøjagtigt  Kjendskab  til. 
Ikke  mindre  ivrig  gik  han  løs  paa  den  Traktat,  som 
Danmark  i  Forening  med  Gottorp  havde  sluttet  med 
Hamburg  1^).  Den  udenlandske  Styrelse  var  med  andre 
Ord  ikke  mindre  slet  i  hans  Øjne  end  den  inden- 
landske. 

En  fra  Bantzau  meget  forskjelhg  Personlighed  var 
den  tredje  af  Ministeriets  Modstandere,  som  vi  her  have 
at  gjøre  med,  nemlig  General  Gahler.  I  Modsætning  til 
det  uroHge,  springende  og  forcerede,  der  altid  var  i 
Bantzaus  Natur,  var  han  en  ganske  anderledes  besindig 
Mand  med  en  betydelig  Arbejdsiver  og  Forretnings- 
dygtighed.  Om  hans  gode  Evner  kan  deringen  Tvivl  være; 

mere  er  man  i  Tvivl  om  hans  Karakter  2°).  Det  er 
dog  aabenbart,  at  han  i  sit  Hjem  har  været  en  elsk- 
værdig Mand,  og  at  han  paa  sin  politiske  Bane  ikke 
svigtede  dem.  som  han  en  Gang  havde  sluttet  sig  til. 
Den  fremragende  Plads,  han  indtog  i  Hærens  Officers- 
korps  baade  ved  sine  Evner  og  paa  Grund  af  den  Er- 
faring, han  havde  vundet  ved  Krigstjeneste  udenfor 
Landets  Grænser,  havde  i  sin  Tid  gjort  det  naturUgt  for 
St.  Germain  at  knytte  ham  til  sig,  især  da  han  i  ham 
traf  en  ivrig  Meningsfælle,  og  Gåhler  var  ogsaa  ved  sin 
Sagkundskab  en  ganske  uundværlig  Stabschef  for  Mar- 
skallen. Det  Venskab,  der  i  denne  Tid  sluttedes  imellem 
disse  to  Mænd,  varede  til  Ære  for  dem  begge  ufor- 
andret igjennem  deres  følgende  Liv. 

Dengang  St.  Germain  strax  efter  Kristian  VH's 
Tronbestigelse  første  Gang  blev  fjærnet  fra  sin  Plads  i 
Spidsen  for  Krigsdirektoriet*),  gik  det  ogsaa  ud  over 
Giihler,  som  samtidig  afskedigedes  derfra  og  fik  en 
latterKg  Ansættelse  som  Vicegouvernør  i  Gliickstadt.  Men 
næppe  var  St.  Germain  i  Marts  1767  bleven  gjenindsat 
som  Præsident  i  Krigsdirektoriet**),  førend  han  strax  fik 
Gåhler  kaldt  over  til  Kjøbenha^^n  til  sin  gamle  Virksom- 
hed. Da  saa  Marskallen  paa  ny  faldt  i  Unaade  i  No- 
vember ]767,  blev  Gåhler,  forbausende  nok.  siddende, 
formodentlig  fordi  man  saa,  at  man  ikke  kunde  undvære 
den  dygtige  Mand.  Han  var  derefter  2den  Deputeret  i 
Generalittets-  og  Kommissariats  Kollegiet.  Hans  Inter- 
esser gik  imidlertid  ud  over  de  krigsministerielle  Sager 
ogsaa  til  andre  Forhold,  og,  ligesom  han  tiltroede  sig  at 
have  Forstand  paa  meget  forskjellige  Ting.  saaledes  var 
han  sikkert  ærgjerrig  efter  at  spille  en  Rolle  som  Stats- 
mand i  vid  Forstand.  Den  vante  Kritik  hos  Ministrenes 
Modstandere  over  den  ældre  Styrelses  formentlige  Brøst, 


*)  Se  ovenfor  Side  21. 
'*)  Se  ovenfor  Side  76. 

nemlig  over  altfor  stor  Indblanding  fra  oven  i  Sagernes  En- 
keltheder, Pedanteri  i  Ledelsen,  Klikevæsen  og  Mangel  paa 
fast  Disciplin,  træffer  man  i  høj  Grad  hos  ham  2^),  og  det 
kunde  kun  være  ret  pinligt  for  ham  med  hans  Tro  paa 
det  rigtige  i  St.  Germains  Grundsætninger  at  beklæde  et 
højt  militært  Embede  paa  en  Tid,  da  det  meste  skulde 
indrettes  paa  en  Fod,  der  stred  imod,  hvad  han  holdt 
for  det  rigtige.  Intet  Under  altsaa,  at  han  hørte  til  de 
misfornøjede ;  men  han  var  for  forsigtig  og  beregnende  til 
aabenlyst  at  vise  sin  Stemning,  og  han  kunde  endog 
overfor  Bernstorff  komme  med  meget  beundrende  Ud- 
talelser, hvoraf  han  ikke  mente  stort ^^).  Tillige  var  han 
alt  for  forstandig  til  at  se  paa  Rusland  med  de  samme 
Øjne  som  Rantzau.  Han  havde  et  klart  Blik  paa  denne 
Stats  store  militære  Hjælpekilder,  og  han  misbilligede 
derfor  ikke  Mageskiftepolitiken.  Naar  han  endog  viste 
sig  saa  russervenlig,  at  han  bad  Bernstorff  om.  at  nogle 
>Drømmerier< ,  han  efter  hans  Anmodning  havde  udar- 
bejdet om  det  russiske  Krigsvæsen  og  om,  hvorledes 
Russerne  bedst  skulde  føre  deres  Krig  med  Tyrkerne, 
maatte  blive  tilsendte  Filosofof,  var  det  alt  andet  end 
Rantzausk  og  aabenbart  udtænkt  for  at  sikre  sig  imod 
at  blive  faldet  i  Flanken  fra  russisk  Side  2^). 

Gåhlers  høje  Embedsstilling  maatte  naturligvis  have 
Værd.  saafremt  det  skulde  komme  til  større  Forandringer 
i  Styrelsen;  men  det  kunde  ogsaa  tænkes  at  faa  Betyd- 
ning, at  hans  Hustru  var  overordentHg  afholdt  af  Dron- 
ningen, der  gjerne  vilde  knytte  hende  personlig  til  sig. 
Hun.  hvis  Pigenavn  var  Kristine  Sofie  Ahlefeldt,  var  født 
1747  og  29  Aar  yngre  end  sin  Mand,  med  hvem  hun 
var  bleven  gift  i  Aaret  1764.  Hun  stod  paa  den  Tid, 
vi  her  tale  om,  i  sin  Ungdoms  favreste  Blomst  og  var 
sikkert  efter  Fru  Gabels  Død  Hoffets  mest  indtagende 
unge  Dame.  Et  Pastelbillede,  som  Juel  har  malet  af 
hende,    viser   et   nydehgt  Ansigt    med    fine    Træk,    men 

unægtelig  tillige  med  et  noget  sødladent  Smil.  Behage- 
lysten og  vistnok  noget  koket  passede  hun  for  saa  vidt 
godt  i  den  af  Kurmageri  og  Koketteri  opfyldte  Hofatmo- 
sfære, og  Tidens  Bagtalelyst  har  da  ogsaa  sat  Pletter  paa 
hendes  Rygte:  men.  selv  om  det  havde  været  heldigst 
for  hende,  om  hun  tydelig  havde  afvist  den  vel  stærke 
Kur.  som  hendes  Mands  Ven.  den  bekjendte  store 
Fabrikherre  Generalmajor  Classen  gjorde  til  hende,  er 
der  aldeles  ingen  Grund  til  at  tvivle  om.  at  hun  i  Virkelig- 
heden var  en  elskværdig  Kvinde,  der  ikke  alene  var  en  god 
Hustru,  men  ogsaa  holdt  inderlig  af  sin  Mand.  De  Breve,  man 
har  fra  hende  til  ham  (fra  Aarene  1770  og  1771).  gjøre 
et  saare  tiltalende  Indtryk,  i  den  Grad  ere  de  naturlige 
og  ærlige,  man  kunde  næsten  sige  troskyldige  i  deres 
Tone  og  varme  ved  den  Følelse  for  Mand  og  Barn .  der 
gaar  igjennem  dem,  paa  sine  Steder  ømt  forelskede. 
Sladder  og  Bagtalelse  er  der  ikke  Gnist  af  i  dem.  Det 
er  simpelt  hen  Breve  fra  en  ung  Hustru,  der  længes  efter 
sin  Mand  og  sin  lille  Søn;  men  som  saadanne  ere  de 
paa  deres  Vis  indholdsrige.  Hvor  lidt  hun  end  altsaa 
gik  op  i  at  være  Hofdame,  saa  tilbad  hun  dog  Dron- 
ningen, der  var  Venligheden  selv  imod  hende,  og  dette 
nøje  Venskab  imellem  disse  to  unge  Kvinder  kunde 
ganske  sikkert  under  Forhold  som  de  daværende  faa  Be- 
tydning for  den  Mand.  som  den  unge  Hustru  vilde  gjøre 
alt  for. 

Rantzau  har  flere  Steder  i  sine  Breve  talt  om  sig 
og  sine  politiske  Venner  som  et  Parti  i  Modsætning  til 
Magthavernes,  og  han  har  derved  vistnok  ikke  alene 
tænkt  paa  St.  Germain  og  Gahler,  men  ogsaa  paa  andre, 
som  han  mente,  paa  et  eller  andet  Punkt  sarastem- 
mede  med  disse,  deriblandt  baade  Mænd,  h\ås  Me- 
ninger for  Øjeblikket  i  Virkeligheden  vare  ganske  betyd- 
ningsløse, som  Reverdil.  Gørtz  og  Brandt,  og  tiUige 
Struensee.   Man  kan  for  saa  vidt  kalde  de  fleste  af  disse 

Mænd  Partifæller,  som  de  vare  forenede  ved  det  samme 
kritiske  Syn  paa  Styrelsesforholdene  og  i  det  hele  ved 
at  have  de  samme  Meninger  paa  flere  vigtige  Omraader^*). 
Men  der  var  endnu  kun  lidet  Samarbejde  imellem 
dem,  blandt  andet  af  den  simple  Grund,  at  de  tre  først- 
nævnte Mænd  boede  fjærnt  fra  hverandre,  og  man 
mærker  aldeles  intet  til  nogen  Agitation  fra  deres  Side 
for  at  skaffe  sig  et  nogenlunde  anseligt  Tal  Tilhængere. 
Naar  man  var  et  Parti,  maatte  man  ogsaa  have  en 
Fører,  og  hvem  skulde  her  være  dette?  St.  Germain.  der 
var  den  mest  begavede,  levede  i  Udlandet,  og  for  ikke 
at  tale  om,  at  han  ikke  af  sig  selv  kunde  vende  tilbage 
til  Danmark,  saa  nærede  han  stor  Tvivl,  om  han  over- 
hovedet skulde  indlade  sig  herpaa.  Hvad  der  ventede 
ham  ved  paany  at  faa  en  høj  Stilling,  var  efter  hans 
egne  Ord  at  komme  til  at  arbejde  som  en  besat,  at 
blive  Gjenstand  for  Had  og  Uvilje  og  saa  ende  med  at 
blive  jaget  bort  og  stenet  ^^).  Det  fandt  han  ikke  meget 
indbydende.  Under  alle  Omstændigheder  mente  han 
ikke,  at  det  var  Umagen  værd  at  arbejde  paa  at  blive 
kaldt  her  tilbage.  Rantzau  havde  ganske  vist  Lidenskab 
nok  til,  at  man  kunde  tro.  at  han  vilde  vove  noget  al- 
vorHgt;  men  han  var  med  alle  sine  store  Ord  alt  andet 
end  en  Handhngens  Mand,  ja,  for  en  Del  kun  en  stor 
Skryder.  Og  selv  om  det  skulde  lykkes  at  styrte  de 
nuværende  Magthavere,  fattedes  det  ham  baade  paa 
Lyst  og  Mod  til  at  overtage  en  ledende  Ministers  Stilling. 
Det  var  virkelig  sandt,  hvad  han  lejlighedsvis  ytrede,  at 
var  der  noget,  som  han  ikke  havde  Lyst  til  at  være,  saa 
var  det  til  at  være  enten  Minister  eller  Favorit.  Han  var 
altfor  uroligt  og  ustadigt  et  Menneske  til  ikke  at  finde 
det  utaaleligt  at  skulle  være  lænkebunden  en  stor  Del  af 
Dagen  til  Kontorarbejde  eller  at  skulle  trækkes  med  alt 
det  Arbejde,  som  en  Minister  maa  have  at  gjøre  med. 
Hans  Hu  stod  til  som  den  højtfornemme  Herre  at  færdes 

ved  Hoffet,  vække  Opsigt  ved  sine  selskabelige  Talenter 
og  tillige  nyde  Kongens  personlige  Velvilje,  saaledes  at 
han  derigjennem  kunde  udøve  Indflydelse  paa  de  Punkter, 
hvor  det  behagede  ham.  Han  satte  overhovedet  mere 
Pris  paa  at  glimre  end  paa  at  herske.  Men  selv  en 
saadan  Plads  ved  Hoffet  var  han  foreløbig  udelukket  fra 
at  kunne  indtage,  og  han  trængte  til  andres  Hjælp  for  at 
kunne  komme  tilbage.  I  flere  Breve  til  Gahler  har  han  da 
ogsaa  bestemt  udtalt ,  at  det  var  denne ,  der  burde  være 
Føreren,  og  det  var  ogsaa  ham,  som  han  mente,  skulde 
trække  Læsset  som  ledende  Minister  i  paakommende  Til- 
fælde. Gahler  var  visselig  ærgjerrig  nok  til  at  kunne 
attraa  en  saadan  Stifling;  men  foruden  at  han  var  for- 
sigtig, kunde  man  kun  kuldkaste  den  bestaaende  Styrelse 
ved  afgjort  at  drage  Kongen  over  paa  sin  Side.  og  det 
var  et  stort  Spørgsmaal,  om  netop  det  laa  for  ham.  Han 
var  Kontormanden,  ikke  Hofmanden,  og  intet  tyder  paa, 
at  han  har  været  i  nærmere  personlig  Berøring  med 
Kongen.  Hvor  nyttigt  det  end  kunde  være  for  ham,  at 
hans  Hustru  stod  Dronningen  nær,  var  dette  dog  ikke 
tilstrækkehgt  til,  at  han  derpaa  kunde  grunde  stor  Ind- 
flydelse paa  Kristian  VII. 

Ingen  af  de  her  nævnte  Mænd,  det  er  klart,  var 
altsaa  i  Stand  til  alvorlig  at  true  Magthavernes  Parti,  og 
der  kunde  være  god  Grund  for  Rantzau  til  at  tale  om 
sit  eget  Partis  Svaghed  i  Sammenligning  med  Modpartiet 
og  til  at  sige,  at  der,  hvis  man  skulde  udrette  noget, 
krævedes  en  uventet  Begivenhed  eller  et  og  andet,  som 
kuldkastede  alt^*^). 

Netop  noget  uventet  skulde  nu  mærkelig  nok  ind- 
træde, nemlig  ved  Struensees  Indgriben.  Det  er  værdt, 
først  at  se,  hvordan  dennes  Forhold  var  til  de  nylig  om- 
talte tre  Mænd.  St.  Germain  havde  sikkert  staaet  ham 
personlig  ganske  fjærnt.  Dengang  han  havde  maattet 
forlade  Landet,    boede  Struensee   endnu  i  Altona.     Der- 

imod  var  Rantzau  kommen  i  et  meget  nøje  Forhold  til 
ham,  da  han  efter  sin  mislykkede  diplomatiske  Kam- 
pagne i  Rusland  var  vendt  tilbage  til  Holsten.  Det  var 
først  som  Læge,  at  Struensee  vandt  hans  Tillid.  Men 
det  gjensidige  Rehag,  de  fandt  i  hinanden,  fik  videre  Re- 
tydning.  De  venskabeKge  Samtaler,  som  de  jævnlig 
førte,  efter  Reverdils  Udtryk  under  den  bhde  Ro,  hvori 
Nydelsen  af  Røgtobak  hensatte  dem,  drejede  sig  for  en 
stor  Del  om  Statssager  og  Samfundsforhold.  Struensees 
Kundskaber  paa  dette  Omraade  vare,  som  allerede  tid- 
Hgere  omtalt,  alt  andet  end  grundige;  de  bestod  i,  hvad 
han  havde  opsnappet  ved  Læsning  i  nogle  af  Datidens 
populær-filosofiske  Skrifter.  Men  oplagt  var  han  til  at 
komme  ind  paa  slige  Æmner,  og  i  Rantzau  fik  han  en, 
om  end  langtfra  grundig,  saa  dog  livhg  og  underholdende 
Manuduktør.  Og,  hvad  man  efter,  hvad  vi  kjende  til 
Rantzaus  Meninger,  kan  være  vis  paa,  det  er,  at  dennes 
Undervisning  har  været  oplivet  ved  drastiske  Skildringer 
af  Personer  og  Forhold  i  den  forsumpede  dansk-norske 
Stat  27). 

Takken  fra  Rantzaus  Side  for  dette  Samliv  i  Altona 
var,  at  han  gjorde  sit  bedste  for,  at  Struensee  kunde 
faa  sit  Ønske  opfyldt  at  komme  med  paa  Kongens  Rejse, 
og  paa  Grund  af  det  gode  Forhold,  hvori  han  dengang 
stod  til  Holck,  havde  hans  Anbefaling  her  maaske  noget 
at  sige.  Det  er  betegnende,  at  han  ved  denne  Lejlighed 
brugte  det  Udtryk  om  Struensee:  >For  ham  svarer  jeg.« 
Derefter  saas  de  to  Venner  ikke  i  flere  Aar;  men  For- 
bindelsen imellem  dem  brast  ikke  derfor.  Rantzau  satte 
Pris  paa  Meddelelser,  som  Struensee  under  Rejsen  med 
Kongen  sendte  ham  om  dennes  Stemninger  og  Tilbøje- 
hgheder,  og  da  Struensee  fra  Degyndelsen  af  1769  var 
kommen  til  at  høre  med  til  Hoffet  i  Kjøbenhavn,  fulgte 
Rantzau  med  den  største  Deltagelse,  hvordan  hans  Stil- 
ling blev. 

Han  havde  aabenbart  høje  Tanker  om  sin  læge- 
kyndige Vens  Begavelse  i  flere  Retninger,  om  end  mest 
som  Læge.  »Jeg  holder  ham,*  saaledes  skrev  han  en- 
gang til  Gåhler,  »for  en  stor  Statsmand,  en  stor  Hof- 
mand og  for  min  prøvede  Ven ;  men  jeg  veed,  at  han  er 
en  meget  stor  Læge«-^).  Et  andet  Sted  kalder  han  ham 
endog  en  Gud  i  Lægekunsten.  Der  var  vistnok  Øjeblikke, 
hvor  han  fattede  Mistillid  til  Fastheden  i  Struensees 
Venskab,  nemlig  lige  under  Slutningen  af  Rejsen  og  i  den 
første  Tid  efter  Kongens  Tilbagekomst  til  Kjøbenhavn; 
men  dette  var  rent  forbigaaende.  og  det  er  stedse  senere 
i  de  varmeste  Udtryk,  han  taler  om  ham  i  sine  Breve  til 
Gåhler.  Han  er.  siger  han  saaledes,  min  hæderlige  Ven, 
der  forstaar  paa  samme  Tid  at  være  en  brav  Mand 
og  Statsmand,  en  ædel  Personhghed  og  Hofmand 2^). 
Ingen,  hedder  det  ogsaa  i  hans  Breve,  elsker  ham  saa- 
ledes som  jeg,  han  er  „mon  mignon,  mes  amoins". 
Naturligvis  var  det  derfor  med  Glæde .  han  en  Tid  hørte 
om  hans  Indflydelse  hos  Kongen;  men  det  maatte 
vække  hans  store  Bekymring,  da  det  ved  Overgangen 
fra  1769  til  1770  blev  fortalt,  hvad  sikkert  var  ganske 
ugrundet,  at  Struensee  var  ved  at  falde  i  Unaade.  Det 
blev  endog  sagt,  at  han  skulde  sættes  i  Blaataarn.  Dette 
viste  sig  naturligvis  snart  at  være  blind  AUarm  ;  men 
saa  ængstede  det  ham  at  høre  højst  ufordelagtige  For- 
tællinger om  Vennen.  Det  var  aabenbart  Rygtet  om .  at 
Struensee  var  bleven  Dronningens  Elsker,  der  nu  naaede 
ham,  og  vel  mente  han,  efter  hvad  Struensee  skrev  til 
ham  selv.  at  disse  Rygter  kun  vare  Bagvaskelser :  men  de 
Fjender,  som  udbredte  sligt,  kunde  maaske  være  farUge, 
og  han  var  bange  for,  at  Struensee  ikke  skulde  føre 
Kampen  imod  dem  paa  den  rette  Maade,  men  lade 
sig  overliste ^'^).  Der  var  i  de  første  Maaneder  af  1770 
ØjebUkke.  hvor  han  skrev  om  ham,    at  man  nok  kunde 

blive  ved  at  holde  af  ham;  men  andet  kunde  man  ikke 
gjøre  med  ham^^). 

Den  levende  Deltagelse,  hvormed  Rantzau  altsaa 
fulgte  alt,  hvad  der  vedrørte  Struensee,  hang  imidlertid 
ikke  alene  sammen  med  hans  personlig  varme  Følelser 
for  denne,  men  i  det  mindste  til  sine  Tider  ogsaa  med, 
at  han  haabede,  at  Struensee  kunde  gjøre  ham  Gavn. 
Det  var  nemlig  et  næsten  krampagtigt  Ønske  hos  ham 
at  komme  tilbage  til  Hoffet.  Derfor  søgte  han  i  nogen 
Tid  at  gjøre  sig  gode  Venner  med  Holck;  men  denne 
skulde  nok  vogte  sig  for  at  faa  den  bitreste  Uven  af 
Bernstorff  tilbage.  Snarere  kunde  det  ventes,  at  Struensee 
vilde  hjælpe  dertil,  og  selv  om  han  ikke  ligefrem  bad 
denne  derom,  kan  man  efter  Tonen  i  hans  Breve  ikke 
være  i  Tvivl  om,  at  det  vilde  være  det  kjæreste, 
Struensee  kunde  udrette  for  ham.  Men  han  har  sikkert 
tillige  haabet,  at  denne  skulde  kunne  være  til  Gavn  i 
poUtisk  Henseende.  Dette  maa  vistnok  ikke  forstaas,  som 
om  han  tænkte  sig  ham  som  Fører;  som  saadan  foretrak 
han,  hvad  allerede  overfor  er  nævnt,  bestemt  Gåhler,  der 
i  hans  Øjne  var  en  Spartaner  som  han  selv  ^2).  Derimod 
mente  han  aabenbart,  at  Struensee  burde  være  til  Nytte 
ved  den  Indflydelse,  han  kunde  have  som  Læge  hos 
Kongen.  Det  er,  hvad  dette  angaar,  betegnende,  at  han 
i  Foraaret  1770  udtalte,  at  Struensees  eneste  Fejl  var, 
at  han  ikke  elskede  sit  Fag  som  Læge,  han  havde,  sagde 
han,  talt  med  ham  derom  og  sagt  ham,  at  man  burde 
lade  det,  der  var  ens  virkelige  Gjerning,  være  det  væsen- 
lige for  sig^^).  Men  hvis  dette  gik  op  for  Struensee, 
kunde  han  være  en  overordentlig  vigtig  Forbundsfælle, 
baade  til  at  skabe  en  Forandring  og  bagefter,  hvis  det 
lykkedes  at  faa  draget  Kongen  bort  fra  de  daværende 
Magthavere.  »Lad  os«,  skrev  Rantzau  til  Gåhler  i  Decem- 
1769,  »bevare  ham  for  den  gode  Sag.« 

Medens    vi    kjende    nok    til    Rantzaus    Følelser    for 

Struensee.  er  det  ikke  klart,  i  hvilken  Grad  de  vare  gjen- 
gjældte.  Det  er  tydeligt,  at  Struensee  var  tilbagehol- 
dende overfor  ham,  og  han  havde  unægtelig  god  Grund 
til  stadig  at  benævne  Struensee  som  den  tause.  Ogsaa 
kunde  han  finde,  at  denne  var  alt  for  forsigtig.  Hvad  man 
ikke  kan  være  i  Tvivl  om,  det  er,  at  Struensee  ikke  har 
villet  lade  sig  bruge  af  Rantzau,  og  tillige,  at  han  har 
lært  denne  saa  godt  at  kjende,  at  han  mente  at  kunne 
faa  ham  til  Forbundsfælle  til  et  Stormløb  imod  Ministe- 
riet, hvis  han  vilde  benytte  ham  dertil.  Men  lige  saa  lidt 
han  i  Almindelighed  lod  ham  vide  noget  om  sine  Planer, 
lige  saa  lidt  betroede  han  ham  noget  om,  at  den  paa- 
tænkte Rejse  til  Holsten  kunde  faa  Betydning  i  saa 
Henseende.  Rantzau  var  derfor  saa  langt  fra  at  have 
Anelse  herom,  at  han  blot  var  forundret  over,  at  nogen 
kunde  falde  paa  at  lade  denne  Rejse  finde  Sted^*). 

Da  Gåhler  var  i  Kjøbenhavn  ligesom  Struensee, 
kunde  denne  mundtlig  forhandle  med  ham,  hvis  han 
vilde.  Allerede  tidligere  under  sit  Ophold  i  Altona  havde 
han  havt  Lejhghed  til  at  gjøre  Generalens  Bekjendtskab, 
og  det  vilde  altsaa  være  en  let  Sag  nu  at  forny  det.  Men 
skjønt  dette  sikkert  nok  skete,  tyder  intet  paa,  at  deres 
Forbindelse  med  hinanden  endnu  har  havt  nogen  særlig 
Betydning.  Struensee  synes  ogsaa  over  for  ham  at  have 
været  den  forsigtig  tilbageholdne  og  da  heller  ikke  at 
have  nyttet  hans  Sagkundskab  paa  flere  Omraader  til  at 
komme  nærmere  ind  i  Sagerne,  ligesom  overhovedet 
intet  tyder  paa,  at  han  har  søgt  at  knytte  Forbindelser 
med  vel  underrettede  Mænd  udenfor  Hofkredsen.  Det 
passer  godt  til,  at  han  aldeles  ikke  brød  sig  om  at  lære 
vort  Sprog  for  derved  lettere  at  kunne  sætte  sig  ind  i 
Stats-  og  Samfundsforhold  her  hjemme. 

At  han  var  hgegyldig  i  den  sidst  nævnte  Henseende, 
kan  vistnok  i  og  for  sig  ikke  vække  Forundring,  naar 
man  tænker  paa  hans  senere  Færd  som  Statsmand;  men. 

husker  man  paa,  at  hans  ærgjerrige  Lyst  til  at  spille 
en  betydeUg  Statsmandsrolle  vitterlig  udviklede  sig  stærkt 
i  det  første  Halvaar  af  1770,  kan  man  dog  ikke  andet 
end  forbauses  over,  i  hvilken  Grad  han  poUtisk  taget  har 
holdt  sig  for  sig  selv.  Selv  om  det  vel  har  været  hans 
Tanke,  derved  at  forhindre,  at  der  i  ministerielle  Kredse 
fattedes  Mistanke  om  hans  Planer,  hvad  i  det  mindste 
til  en  vis  Grad  lykkedes  ham,  er  der  dog  noget  over- 
raskende i,  at  han  gik  saa  vidt  deri,  som  han  gjorde. 
Maaske  har  han  tilsidst  gjort  en  Undtagelse  derfra  ved 
Antydninger  til  Gåhler  om,  at  man  burde  søge  at  finde 
svage  Punkter  i  Ministrenes  Holdning  for  at  kunne  byde 
dem  Spidsen  25^.  Men  dette  er  for  enestaaende  til  at 
kunne  svække  det  Indtryk,  man  har  af,  at  han  paa  det 
afgjørende  Tidspunkt  i  Forsommeren  1770  ikke  stod  som 
den,  der  havde  et  Parti  bag  sig,  men  fra  den  Side  set, 
alene  ^^).  Hvad  han  stolede  paa,  var  den  Magt,  han 
havde  vundet  over  Kongeparret,  og  saa  vidste  han,  at 
han,  naar  han  vilde,  kunde  finde  Hjælpere  til  det  Felttog, 
han  vilde  aabne.  Det  var  dette,  der  skulde  ske  under 
Sommeropholdet  i  Hertugdømmerne.  For  saa  vidt  kan 
man  tale  om,  at  han  havde  et  Parti. 

Men  har  man  Lov  til  at  tillægge  Struensee  Stats- 
mandsplaner  paa  denne  Tid  og  til  at  tro,  at  han  vilde 
bruge  Rejsen  til  Hertugdømmerne  til  at  fremme  dem? 
Selv  har  han  nemlig  benægtet  det.  Ligesom  vi  have  set 
ham  paastaa,  at  det  var  Holck,  der  havde  foreslaaet 
Rejsen,  saaledes  har  han  gjort  gjældende,  at  de  Planer 
til  Forandringer,  som  han  indrømmer,  vare  paa  Omtale 
imellem  ham  og  Dronningen,  kun  gik  ud  paa  at  skabe 
Tryghed  ved  Hoffet,  men  slet  ikke  stod  i  Forbindelse 
med  Tanker  om  Forandringer  i  Ministeriet.  Dronningen, 
siger  han,  havde  ikke  kuunet  tænke  sig  Forholdene 
taalelige,  saalænge  Holck  gjaldt  noget  ved  Hoffet,  og 
skjønt  han    selv  ikke  delte  denne  Mening,    holdt  han  det 

for  nødvendigt  at  føje  hende.  For  at  knække  Holcks 
Indflydelse  foreslog  han,  at  man  skulde  faa  Brandt  til 
Hoffet,  hvor  han  skulde  være  en  Modvægt  imod  Holck, 
og  tillige  at  lade  Rantzau  blive  kaldt  tilbage,  da  netop 
han  vilde  være  skikket  til  at  opveje  det  daværende  Mi- 
nisteriums Anseelse,  som  Dronningen  ikke  holdt  af,  da 
hun  var  bange  for,  at  det  skulde  skaffe  Holck  Indflydelse 
igjen  ved  at  faa  dem  fjærnede,  som  stod  ham  i  Vejen. 
Selv  havde  han  herefter  slet  ikke  tænkt  paa  at  skulle 
spille  en  Rolle  ^'^).  Men  for  ikke  at  tale  om,  at  Udvik- 
lingen af  hans  eget  Forhold  i  den  følgende  Tid  paa  den 
Maade  bliver  ganske  uforklarhgt,  har  han  uheldigvis  sam- 
tidig tilstaaet,  at  han  paa  denne  Tid  var  overtydet  om, 
at  den  danske  Stats  Styrelse  i  vigtige  Henseender  ikke 
duede,  og  det,  han  fremhæver  som  det  værste,  var  da 
netop  det,  at  Ministrene  havde  trængt  Kongen  for  meget 
tilbage  og  ladet  ham  have  altfor  liden  personlig  Auto- 
ritet. Ved  Siden  deraf  nævner  han  en  Række  Fejl  i 
Styrelsen,  som  man  siden  ser,  at  han  vilde  forandre  under 
sin  egen  Reformvirksomhed,  og  han  omtaler  ogsaa,  at 
han  havde  fundet  Kongen  opfyldt  af  ugunstige  Følelser 
imod  Ministrene.  Disse  Følelser  tilstaar  han,  at  han  ikke 
havde  gjort  noget  for  at  svække  3^).  Hvem  kan,  naar  man 
læser  sligt  og  tænker  paa,  hvad  der  snart  skete,  tro 
andet,  end  at  Tankerne  om  disse  formentlige  Skyggesider 
ved  Styrelsen  have  spillet  Hovedrollen  hos  ham  i  denne 
Tid  som  opmuntrende  hans  ærgjerrige  Lyster! 

TiUige  er  det  værdt  at  lægge  Mærke  til,  at  alt,  hvad 
han  her  fremhævede,  netop  faldt  sammen  med  det  vig- 
tigste i  Oppositionsmændenes  Udtalelser,  saaledes  som  vi 
have  fulgt  dem  i  det  foregaaende  og  ganske  særlig  i 
Rantzaus  Breve.  Hvad  der  var  dennes  Meninger,  vidste 
Struensee  til  Bunds.  Intet  kan  derfor  være  klarere,  end 
at  han  havde  Grund  til  at  tro,  at  Rantzau  udmærket 
kunde    bruges  til   at   forstærke   den  Kritik  af  Ministrene, 

som  han  vilde  have  i  Gang;  men  intet  har  ej  heller  kunnet 
være  taabeligere,  end  naar  han  har  villet  have  Verden 
til  at  tro,  at  den  Kamp,  som  Rantzau  skulde  hjælpe  med 
i,  var  rettet  imod  den  ubetydelige  Holck,  ikke  imod  Mi- 
nistrene og  det  hele  herskende  System.  Det  maatte  ligge 
saa  meget  nærmere  at  kalde  Rantzau  dertil,  som  Kongen 
vitterlig,  til  Trods  for  den  tilsyneladende  Unaade,  han 
viste  ham,  havde  bevaret  venlige  Følelser  imod  ham  og 
ved  flere  Lejligheder  ladet  ham  dette  vide.  Det  store 
Talent,  som  Rantzau  havde  til  underholdende  og  morsom 
Samtale,  kunde  under  saadanne  Forhold  faa  sin  Betyd- 
ning, naar  han  atter  bragtes  i  Forbindelse  med  Kongen. 
Naturhgvis  er  det  umuligt  at  sige,  hvor  vidt  Struensees 
Planer  paa  denne  Tid  ere  gaaede;  men  at  han  vilde 
bruge  Rejsen  til  Hertugdømmerne  til  ved  Brandts  og 
Rantzaus  Hjælp  at  bringe  Forandring  baade  i  Hof-  og 
Styrelsesforholdene,  kan  man  umulig  være  i  Tvivl  om. 

Hoffets  Ophold  i  Hertugdømmerne  i  Sommeren  1770. 
Bernstorffs  Fald. 


Xiejsen  til  Hertugdømmerne  skulde  altsaa  gaa  for 
sig ;  men  netop,  da  det  var  ved  at  ske,  blev  den  gamle 
Dronning  Sofie  Magdalene  alvorlig  syg.  Det  var  efter- 
haanden  gaaet  stærkt  tilbage  med  den  Anseelse,  hun 
havde  nydt  i  den  første  Tid  efter  Kongens  Tronbestigelse. 
Det  begyndende  Forhold  mellem  Karoline  Mathilde  og 
Struensee  havde  snart  vist  sin  Virkning  ved  at  gjøre  den 
unge  Dronning  langt  mindre  hensynsfuld  i  sit  Væsen  imod 
andre,  end  hun  før  havde  været,  og  dette  fik  blandt 
andre  den  gamle  Enkedronning  at  føle.  Hun  var  endog 
under  sit  Sygeleje  Gjenstand  for  saarende  Hensynsløshed 
fra  Kongeparrets  Side  ^) ;  men  til  Held  for  alle  Parter 
varede  Sygdommen  ikke  længe;  hun  døde  27.  Maj  1770. 
Naar  man  husker  paa.  i  Imlke  hastemte  Toner  der 
blev  talt  og  skrevet  i  hine  Tider,  hver  Gang  en  kongehg 
Person  døde,  kan  man  ikke  andet  end  lægge  Mærke  til 
den  Taushed,  der  blev  iagttaget  ved  hendes  Død.  Det 
er  et  tydehgt  Vidnesbyrd  om,  hvor  fjærnt  hun  stedse  havde 
staaet  Befolkningen  i  det  hele.  Enkelte  var  der  ganske  vist, 
som  sørgede  oprigtig  over  at  have  mistet  hende,  fremfor  alle 
Prinsen  af  Hessen  og  hans  Ægtefælle,  Prinsesse  Louise. 

Det  var  i  de  stærkeste  Udtryk,  at  Prinsen  i  Anledning  af 
Dødsfaldet  skrev  til  Bernstorff  om,  hvor  usigelig  meget 
han  skyldte  hende,  hun  havde  ligefrem  været  hans  Vel- 
gjørerinde  og  anden  Moder,  og  han  og  hans  Hustru  havde 
fældet  Taarer  sammen  ved  Budskabet  om,  at  hun  var  død  2). 
Men  det  almindelige  Indtryk,  man  faar  af  Stemningen, 
er  Kulde.  Det  kunde  derfor  snart  efter  hendes  Død  siges 
kort  og  godt  om  hende  i  et  Brev:  Dronning  Sofie  Mag- 
dalene er  død,  begravet  og  glemt  ^). 

Ved  et  Testamente,  som  hun  allerede  havde  affattet 
faa  Dage  efter  Kristian  VI's  Begravelse,  havde  hun,  hvad 
der  tjente  hende  til  Ære,  bestemt,  at  den  kostbare  Sam- 
ling af  Juveler,  som  hun  havde  faaet  af  sin  kongelige 
Husbond,  aldrig  maatte  skilles  fra  Kongefamilien,  og  den 
kom  efter  hendes  Død  til  at  danne  en  saare  vigtig  Del 
af  de  Kronen  tilhørende  Regalier,  der  nu  opbevares  paa 
Rosenborg.  Med  Hensyn  til  sig  selv  havde  hun  i  samme 
Testamente  fastsat,  hvad  man  just  ikke  venter  at  se  efter 
den  Pragtlyst,  hun  havde  vist  som  Dronning,  at  hun  vilde 
begraves  uden  »megen  Magnificence«,  at  fremdeles  alle 
overflødige  Lovtaler  skulde  undgaas,  og  at  der  i  Talen 
over  hende  kun  maatte  fremhæves  den  Barmhjærtighed, 
Gud  havde  vistimod  hende,  '>den  uværdige«*).  Man  maa 
lade  Kongen,  at  han  efterkom  Paabudet  om  at  undgaa 
megen  Magnificence,  thi  det  var  alt  andet  end  Pietet,  der 
blev  vist  imod  hendes  Minde  ved  hendes  Ligfærd.  Sor- 
gen over  hende  blev  ikke  overholdt  længere,  end  til  hun 
14.  Juni  var  bleven  begravet  i  Roskilde;  da  blev  den 
strax  aflagt  ved  Hoffet^),  og  den  16.  Juni  tiltraadtes  Rejsen 
tU  Hertugdømmerne. 

Det  var  som  sædvanlig  ved  slige  Rejser  et  anseligt 
Følge,  Kongeparret  tog  med  sig,  ikke  mindre  end  paa 
ca.  300  Mennesker  i  alt.  Af  høje  Embedsmænd  vare 
Bernstorff  og  Grev  Gustav  Holck  med,  foruden  at  Schim- 
melmann   paa  samme   Tid  rejste  til  Holsten;    af  Damer 

16* 

fulgte  Overhofmesterinden,  Fru  v.  der  Liihe.  Kammer- 
frøken Eyben,  Fru  Biilov  og  Generalinde  Gåhler  med,  og 
af  Hoffolk  Overhofmarskal  F.  Moltke,  Konrad  Holck, 
Staldmester  Biilow.  Warn stedt,  der  imidlertid  var  avan- 
ceret til  Rejsestaldmester  og  Kammerherre,  og  endelig 
den  i  Rang  beskedneste,  men  vigtigste  af  dem  alle. 
Struensee.  Det  første  Besøg  gjaldt  Prins  Karl  af  Hessen 
og  hans  Ægtefælle  Prinsesse  Louise  paa  Gottorp.  Vi  have 
tidligere  omtalt,  at  Prinsen  i  Foraaret  1767  var  bleven 
udset  til  at  skulle  være  Statholder  i  Hertugdømmerne,  og 
han  kom  til  at  overtage  denne  Stilling,  efter  at  den  Mand, 
som  tidligere  havde  beklædt  den.  nemlig  Gehejmeraad 
Dehn,  var  bleven  afskediget  derfra  24.  Maj  1768.  Fast 
Bolig  med  sin  Hustru  havde  Prinsen  dog  først  taget  paa 
Gottorp  i  Sommeren  1769.  Det  var  gaaet  fornøjelig  og 
venlig  til.  da  Kongen  sidste  Gang  havde  været  sammen 
med  dem  under  sit  Besøg  i  Hanau  i  Juni  1768;  men 
hvilken  Forandring  var  der  ikke  sket  siden!  Det  første 
Indtryk,  Prinsen  fik  af  Kongeparret,  var  vistnok  godt;  de 
vare  begge  venhge.  og  det  lod  til,  at  særhg  Dronningen 
var  glad  ved  at  gjense  Prinsesse  Louise,  ogsaa  forærede 
Kongen  sin  Søster  det  tæt  ved  Byen  Slesvig  liggende  lille 
Gods  Ziegelhof.  som  han  efter  hende  gav  Navnet  Louisen- 
lund;  men  Tonen  blev  dog  hurtig  stiv,  da  det  var,  som 
om  Dronningen  undsaa  sig  for  Prinsen  og  Prinsessen 
ved  at  have  Struensee  i  sin  personhge  Nærhed.  Dagene 
gik  derfor  temmelig  tvungent,  der  var  ikke  Gnist  af 
Fortrolighed  imellem  de  fyrstelige  Slægtninge^),  og  Prins 
Karl  havde  den  særlige  Ærgrelse  at  se  Struensee  vise 
det  ufine  i  sin  Natur  ved  at  tiltale  Dronningen  i  en  ube- 
hagelig overlegen  Tone').  Det  er  betegnende  for  For- 
holdet imellem  dem,  som  det  allerede  var  blevet,  at  han 
vovede  at  behandle  hende  saaledes,  og  at  hun  fandt  sig 
i  sligt. 

Naturhgvis   havde   det  i   saadanne  Kredse,   der  stod 

Hoffet  eller  de  højere  Embedsmænd  nær,  vakt  stor  Op- 
sigt, at  Kongeparret  vilde  rejse  til  Hertugdømmerne.  Der 
var  allerede  talt  alt  for  meget  om  Struensees  Forhold  til 
Dronningen,  til  at  det  kunde  være  anderledes,  og.  selv 
om  ingen  endnu  vidste  noget  om  hans  Planer,  var  der 
dog  Mistanke  om,  at  han  higede  efter  at  udøve  stor 
Indflydelse.  Særlig  var  der  Spænding  iblandt  dem,  der 
ved  Venskab  eller  paa  anden  Maade  vare  knyttede  til 
Bernstorff.  I  et  Brev  fra  en  af  disse  Mænd,  Kr.  L. 
Stemann,  fra  Slutningen  af  Maj  hedder  det  saaledes  *) : 
»Man  tror  her,  at  Opholdet  i  Hertugdømmerne  denne 
Gang  vil  vare  et  Par  Maaneder.  Maaske  vfl  der  foregaa 
meget  hinsides  Belterne.  Der  er  for  megen  Gjæring,  til 
at  man  ikke  skulde  vente  det.  .  .  .  Hvad  der  foregaar 
nu  til  Dags,  retfærdiggjør  det  tidligere  20aarige  Ynd- 
lingeforhold, som  mange  nu  gjerne  vilde  ønske  tilbage*)«. 
»Gud«,  skriver  Schack  i  et  Brev  fra  denne  Tid,  »afvende 
de  Ulykker,  hvormed  visse  Folk  synes  at  true  os«^).  Da 
saa  Rejsen  var  begyndt,  varede  det  ikke  længe,  før  Ryg- 
terne tog  fat  for  Alvor,  og  der  var  unægtelig  god  Grund 
dertil. 

Det  første,  der  skete  som  Forbud  om  store  Foran- 
dringer, var,  at  Enevold  Brandt  blev  kaldet  fra  sin  Stil- 
Ung  som  Medlem  af  Regeringen  i  Oldenburg  til  Slesvig  By. 
Han  havde  sikkert  omtrent  kjedet  sig  til  Døde  i  det 
stille,  afsides  liggende  Oldenburg,  hvorhen  han  var  bleven 
forflyttet  efter  sit  uheldige  Angreb  paa  Holck  i  Foraaret 
1768.  Samtidig  med  Kristian  VH's  Udenlandsrejse  havde 
han  dog  faaet  TiUadelse  til  at  rejse  til  Avignon  i  Frank- 
rig, og  han  havde  paa  Vejen  gjort  et  Forsøg  paa  at 
faa  Foretræde  hos  Kongen  under  dennes  Ophold  i  Paris. 
Dette  var  vistnok  slaaet  fejl;    men  han  havde  faaet  100 


*)  Naturligvis   er   det  Moltkes  Forhold  til   Frederik  V,    som    her 
hentydes  til. 

Louisdorer  af  Kongen  til  at  fortsætte  Rejsen  til  Avignon, 
og  de  vare,  hvad  man  kan  lægge  Mærke  til.  blevne  ud- 
betalte ham  af  hans  gamle  Uven  Holck  ^^).  Siden  havde 
han  faaet  et  tydeligt  Vidnesbyrd  om.  at  han  ikke  vedblev 
at  være  i  Unaade.  da  han  i  1769  blev  Kammerherre; 
men  han  længtes  brændende  efter  at  komme  tilbage  til 
det  Sted,  hvor  han  ene  fandt  det  værdt  at  leve,  nemhg 
Hoffet.  Hvad  kunde  da  være  heldigere  for  ham,  end  at 
der  nu  pludselig  blev  Lejlighed,  til  at  dette  hans  varme 
Ønske  kunde  blive  opfyldt!  Struensee  havde  ikke  glemt 
ham  siden  deres  Samliv  i  sin  Tid  i  Altona.  og  han  havde 
et  klart  Blik  for.  at  der  var  det.  han  kunde  bruge  ham 
til.  Naar  han  ikke  mindre  end  Rantzau  til  en  vis  Grad 
satte  Pris  paa  Brandt,  var  det  væsenlig  paa  Grund  af 
dennes  muntre,  selskabelige  Væsen.  Rantzau  har  i  et 
Brev  givet  sin  Opfattelse  af  Brandt  et  morsorat  Udtryk 
ved  at  skrive  om  ham:  »Han  er  brav  som  en  Romer, 
men  tummelumsk  som  en  Oldenborre«  (fol  comme  un 
hanneton)  '^).  Intet  kunde  da  ogsaa  ligge  Struensee 
fjærnere  end  at  tro.  at  han  kunde  have  Gavn  af  Brandt 
som  Statsmand;  det,  han  vilde  bruge  ham  til.  var  til  at 
blive  Holcks  Afløser,  da  han  haabede,  at  Kongen  vilde 
finde  Behag  i  hans  Selskab,  og  han  mente,  selv  at  kunne 
stole  paa  ham.  Nok  er  det,  Brandt  fik  at  vide,  at  han 
kunde  komme  til  Slesvig,  og  her  blev  han  ikke  alene 
venlig  modtaget;  men  han  fik  ogsaa  Ansættelse  i  selve 
Danmark.  Rigtignok  var  det  som  Højesteretsassessor,  at 
han  blev  ansat,  altsaa  i  et  Embede,  han  allerede  tidligere 
havde  havt,  og  i  alt  andet  end  en  Hofstilling:  men  det  var 
aabenbart  kun  midlertidig,  og  Hovedsagen  var,  at  han 
tydelig  nok  var  bleven  taget  til  Naade  igjen*).     Han  fik 


*)  Bekjendt  er  den  Fortælling,  der  blandt  andet  findes  hos  Høst: 
Struensee  S.  119,  at  det  uven  lede  Syn  af  Brandt  paa  Gottorp 
havde  slaaet  Holck,   og  at  Brandt,  der  saa  hans  Forbauselse, 

da  ogsaa  betegnende  nok  Indbydelse  til  at  følge  videre 
med  Hoffet.  Som  Modsætning  til  denne  Naadesoprejs- 
ning  kan  det  nævnes,  at.  da  en  af  selve  Konseillets  Med- 
lemmer, Overkamraerherre  D.  Reventlow^,  vilde  gjøre 
Kongen  sin  Opvartning  paa  Gottorp,  blev  han  behandlet 
med  en  saadan  Iskulde,  at  han  maatte  forlade  Slottet, 
uden  at  Kongen  havde  villet  tale  med  ham  ^2). 

Fra  Gottorp  gik  Rejsen  til  Traventhai  i  Holsten,  hvor 
det  var  Meningen  foreløbig  at  tage  Ophold.  Prins  Karl 
og  hans  Gemalinde  bleve  ikke  indbudte  til  at  følge  med, 
hvad  der  naturligvis  gjorde  et  pinhgt  Indtryk  paa  dem. 
Men  nu  Rernstorff.  det  er  vigtigere,  hvordan  var  hans 
StiUing  og  hvorledes  følte  han  den?  Han  var  stærkt 
optaget  af  Forretninger;  men  han  havde  Lejhghed  nok 
til  at  mærke,  at  det  trak  op  til  lidet  glædelige  Forhold. 
Selve  det,  at  Rrandt  kom  tilbage,  synes  ikke  at  have 
ængstet  ham,  da  han  i  Grunden  intet  havde  imod  denne 
og  heller  ikke  havde  stort  at  indvende  imod,  at  han  blev 
gjort  til  Højesteretsassessor:  men  det  kunde  kun  være 
ham  i  højeste  Grad  ubehageligt  at  se  Struensee  spille  en 
Yndlings  Rolle ;  han  holdt  ikke  af,  at  Holck,  som  han  kunde 
stole  paa,  ikke  mere  hørte  med  til  Kongens  snævrere 
Selskab,  og  ganske  særlig  maatte  det  vække  Ængstelse 
hos  ham,  da  han  mærkede,  at  der  var  Tale  om,  at  Rantzau 
skulde  kaldes  tilbage.  Han  søgte  da  ogsaa  af  al  Magt 
at  afværge  ^^)  det,  og  han  bruger  i  et  Rrev  det  betegnende 
Udtryk,  at  nogle  Dage  her  havde  været  meget  brogede 
for  ham. 

Da  saa  Hoffet  5.  Juli  brød  op  for  at  tage  Ophold 
paa  Traventhalslot,  begyndte  Knuden  at  strammes.  Nogen 


havde  sagt  til  ham:  Jeg  tror.  De  er  bange  for  Spøgelser,« 
»Nej,  ingenlmide«,  svarede  Holck  da,  »men  jeg  har  Afsky  for 
Gjengangere«  (les  revenans).  Man  kan  sige  om  denne  For- 
tælling som  om  adskillige  historiske  Anekdoter,  at,  hvis  dea 
ikke  er  sand,  fortjente  den  at  være  det. 

Afbrydelse  voldte  det  i  de  paatænkte  Hofglæder,  at 
Dronningen  gjentagne  Gange  under  Opholdet  derovre  led 
af  svære  Kolikanfald;  men  hun  kom  dog  snart  over  dem 
igjen,  i  det  hele  hindrede  de  ikke  Fornøjelserne,  og 
ikke  heller  forstyrrede  de,  hvad  der  paa  anden  Maade 
optog  hendes  og  Struensees  Sind.  Hertil  hørte  det  Slag, 
som  skulde  ramme  Holck.  At  dennes  Stilhng  var  truet, 
vidste  Alverden,  og  i  de  første  Dage  af  Juli  havde  hans 
Broder  Gustav  Holck  igjennem  Schack  stræbt  efter  at 
faa  Grev  Laurvig  til  at  lægge  et  godt  Ord  ind  for  ham 
hos  sin  Datter  Baronesse  Biilow,  der  dengang  stod  Dron- 
ningen meget  nær,  og  som  han  gjerne  vilde  have  til  at 
tale  Broderens  Sag  hos  denne  ^^).  Men  naturligvis  hjalp 
saadanne  Smaakunster  ikke. 

Tydeligere  og  tydeligere  fik  Konrad  Holck  Kongens 
Kulde  at  mærke,  og  uheldigvis  forværrede  han  Stillingen  for 
sig  selv  ved  kejtet  og  ubesindig  Optræden  ^^).  Det  første 
klare  Vidnesbyrd  om  Unaaden  var  det,  at  han  den  15. 
Juli  fik  Afsked  fra  en  af  sine  Stillinger,  nemlig  som  '^sur- 
inteiidant  des  menus  plaisirsi-^^).  5  Dage  efter  fandt  der 
en  paafaldende  Udrensning  Sted  med  Hensyn  til  en  Del 
af  Hofpersonalet,  idet  ikke  blot  han,  men  ogsaa  hans 
Søster  Fru  von  der  Liihe,  der  var  Dronningens  Overhof- 
mesterinde.  Kammerfrøkenen,  Frøken  Eyben  og  forskjel- 
lige  andre  pludsehg  fik  Befaling  til  at  rejse  til  Kjøben- 
havn").  Naturfigvis  var  dette  et  tydeligt  Tegn  paa,  at 
KaroUne  Mathilde  saavel  som  Struensee  helst  vilde  være 
fri  for  deres  Selskab  under  det  fortsatte  Ophold  i  Hol- 
sten. For  ret  at  kunne  pleje  deres  Elskovsforhold  i  Bo 
vilde  de  ikke  være  Gjenstand  for  andres  Blikke  end 
deres,  som  de  mente  helt  at  kunne  stole  paa,  og  de 
havde  ikke  svært  ved  at  ophidse  Kongen  imod,  hvem  de 
vilde  have  af  Vejen.  Allerede  i  Maj  var  det  med  Rette 
blevet  sagt  om  ham,  at  han  var  en  Maskine,  som  de 
stærkeste  kunde  dreje,  til  hvilken  Side  de  vilde  ^^).    Dette 

begyndte  nu  at  træde  klart  frem  for  enhver,  der  havde 
Øjne  at  se  med. 

Det  pludseUge  Udbrud  af  Kongeparrets  Unaade.  der 
viste  sig  ved  Bortsendeisen  af  en  Del  af  Følget,  føltes 
haardt  af  flere  iblandt  dette.  »Overhofmesterinden  og 
Kammerfrøkenen«,  skriver  Bernstorff,  »ere  halvt  døde  af 
Sorg«.  Men  den,  som  det  gik  værst  ud  over,  var  Holck. 
Faa  Dage  efter,  at  han  var  kommen  til  Kjøbenhavn. 
modtog  han  en  Skrivelse  fra  Kongen,  hvorved  denne  paa 
den  unaadigste  Maade  afskedigede  ham  fra  samthge  hans 
Hverv  (27.  Juli).  »Jeg  afsætter«,  hed  det  her,  »Eder  fra 
alle  Eders  Stillinger  —  —  Naar  I  gjennemgaar,  hvordan 
Eders  Færd  har  været,  vil  I  forstaa  mine  Grunde  dertil. 
Gjør  Eder  Umage  for,  ved  den  Maade,  I  opfører  Eder 
paa  i  Fremtiden,  at  bringe  det  Indtryk  i  Forglemmelse, 
som  I  har  ladet  mig  have  Mindet  om«^^).  Et  Expektance- 
brev,  som  Holck  i  de  gode  Tider  havde  faaet  paa  Ordens- 
sekretærstillingen,  fik  han  paa  barsk  Maade  Ordre  til  at 
sende  tilbage.  Det  eneste  Plaster  paa  Saaret  var.  at  han  fik 
en  Pension  paa  2000  Bdlr.,  hvad  der  ikke  var  daarhgt  for 
et  Menneske,  som  bare  forstod  sig  en  Smule  paa  Økonomi; 
men  derom  havde  Holck  rigtignok  ikke  Anelse.  I  Modsæ  t- 
ning  til  Kongens  unaadige  Ord  til  ham  havde  Dronningen 
Hjærte  nok  til  at  skrive  et  meget  elskværdigt  Brev  til 
hans  Søster  Overhofmesterinden.  Holcks  senere  Liv  har 
ingen  Betydning  for  Historien. 

imidlertid  havde  Brandt  faaet  sit  brændende  Ønske  op- 
fyldt om  at  kunne  sætte  Foden  indenfor  Hoffets  Enemærker. 
Samme  Dag  som  Holck  havde  mistet  Opsynet  med  de 
kongelige  Fornøjelser,  blev  han  stillet  i  Spidsen  for  den 
franske  Komedie-^),  og  dette  gik  hurtig  over  til,  at  han 
(6.  August)  ogsaa  fik  Tilsynet  med  Kunstkammeret  og  Bil- 
ledgalleriet, det  hele  med  en  Løn  af  1500  Bdlr^^).  Endnu 
vigtigere  var  det  dog,  at  han  fra  nu  af  hørte  til  Konge- 
parrets   snævre    Selskab    i    Forbindelse    med    Struensee, 

Staldmester  Blilow  og  Warnstedt  samt  Damerne  Fru 
Gahler  og  Biilow.  For  øvrigt  levede  dette  kongelige  Sel- 
skab stille.  Kongen  badede  sig  om  Morgenen  i  Kanalen 
ved  Slottet,  medens  Dronningen  drak  Valle;  saa  spasere- 
des der.  og  det  baade  Formiddag  og  Eftermiddag,  der 
blev  musiceret  og  spillet  Kort,  for  ikke  at  tale  om,  at 
det  lille  Selskab  nød  Middags-  og  Aftensmaaltiderne  i 
Forening.  Naar  man  ikke  kunde  finde  andet  at  bestille, 
brugte  man  Tiden  til  at  tale  ondt  om  hinanden  ind- 
byrdes-2).  Bernstorff  levede  mest  for  sig  selv.  optaget 
af  sine  Forretninger,  men  ogsaa  med  Følelsen  af.  at  han 
vilde  være  ganske  til  overs  i  Hofselskabet. 

Naturligvis  havde  han  havt  ondt  af  Holck,  og  det 
samme  gjaldt  om  hele  den  Kreds,  hvis  Midtpunkt  han 
var.  Uagtet  ingen  af  dem.  der  hørte  til  denne,  selvfølgehg 
kunde  falde  paa  at  have  stor  Agtelse  for  Holck,  havde 
de  en  vis  ret  naturlig  Medfølelse  med  ham  paa  Grund 
af  det  brutale  i  den  Form,  hans  Afskedigelse  havde,  og 
desuden  bleve  de  bange  for,  at  hans  Fald  kunde  virke 
til  at  svække  Bernstorffs  Stilling  eller  i  det  mindste  hans 
Indflydelse. 

Under  den  Usikkerhed,  som  under  alle  Omstændig- 
heder begyndte  at  komme  i  Forholdene,  vilde  det  have 
havt  stor  Betydning,  om  Schimmelmann  havde  været 
sammen  med  Bernstorff,  thi  han  var  Gjenstand  for  en 
ikke  ringe  Bespekt.  Det  at  han  endnu  gjaldt  for  at  være 
næsten  uundværlig  med  Hensyn  til  Pengesager,  gav  ham 
udmærkede  Trumfer  paa  Haanden ;  men,  selv  om  han 
blev  indbudt  til  at  besøge  KongefamiHen  paa  Traventhai. 
havde  han  dog  ikke  her  fast  Ophold,  saaledes  at  han 
kunde  gribe  ind,  naar  det  gjaldt  om  at  støtte  Bernstorff. 
Denne  kunde  undertiden  skifte  Tanker  med  ham  i  Sam- 
taler, der  vare  bedrøvelige  nok  for  dem  begge ;  men  han 
maatte    staa   alene  i  den  Kamp,    som   han  ikke    kunde 

iindgaa.  Det  Øjeblik,  da  den  maatte  bryde  løs,  kom,  da 
det  blev  til  Alvor  med  Struensees  Plan  at  faa  Rantzau 
til  Hoffet. 

Allerede  inden  Kongen  rejste  til  Kjøbenhavn,  havde 
Struensee  ladet  ham  skrive  et  Brev  til  Rantzau,  hvorved  han 
indbød  ham  til  at  komme  til  Slesvig  By  under  hans  Op- 
hold der.  »Jeg.«  hedder  det  i  en  Kabinetsskrivelse  af 
16.  Juni,  >skriver  Eder  disse  Ord  til,  kjære  Grev  Rantzau, 
for  at  lade  Eder  vide,  at  det  Forbud,  der  tidligere  har 
været  udstedt  imod,  at  I  kommer  til  Hoffet,  er  hævet, 
og  at  jeg  regner  paa  at  se  Eder  i  Slesvig  under  mit  Op- 
hold der,  og  paa  der  at  kunne  give  Eder  Vidnesbyrd 
om  min  kongelige  Velvilje  og  om.  hvor  stor  Pris  jeg 
sætter  paa  Eders  Fortjenester.«  Dette  for  Rantzau  sær- 
deles smigrende  Brev  blev,  efter  at  Kongen  var  kommen 
til  Gottorp,  overbragt  Rantzau  paa  Ascheberg  af  Gene- 
raladjudant Warnstedt,  en  Broder  til  den  tidligere  nævnte 
Kammerherre.  Man  kunde  tro,  at  Rantzau  strax  med 
Iver  havde  fulgt  denne  Indbydelse ;  men  han  havde  Be- 
tænkeligheder, og  han  gav  Sygdom  som  Undskyldning, 
et  vitterhgt  Paaskud,  da  han  ikke  var  sygere,  end  at 
Warnstedt  traf  ham  i  Sengen,  friseret  og  pudret  som  en 
Petit  maitre^^).  Han  svarede  blot  med  et  Brev,  der 
indeholdt  nogle  over  alle  Grænser  gaaende  Udgydelser 
af  Tilbedelse  af  Kongen. 

I  og  for  sig  var  det  ikke  saa  forunderligt,  at  han  i 
nogen  Tid  ikke  var  klar  paa,  hvorledes  han  skulde  op- 
træde under  disse  Forhold,  der  aabenbart  kom  ham 
overraskende.  At  det  gjaldt  en  Kamp  imod  Ministrene, 
var  ham  vistnok  indlysende,  og  han  kunde  tale  begejstret 
om,  hvad  denne  Kamp  skulde  gaa  ud  paa.  >>Vi  maa.« 
skrev  han  til  Gåhler^^),  »tænke  paa  at  gjøre  Kongen  til 
Konge  og  kun  tænke  paa  dette.  Han  er  det  efter  den  gud- 
dommehge  Ret  og  efter  menneskehg  Orden,  han  kan 
være   det  ved  sit  Geni,    ved  sin  Aand  og  ved  sine  Ta- 

lenter.«  Naturligvis  kunde  dette  kun  ske  ved  at  gjøre 
Ende  paa  det  Herredømme,  som  utro,  herskesyge  og  pe- 
dantiske Mennesker  udøvede  over  ham  ved  at  lade  ham 
drukne  i  kjedsommelige  Enkeltheder.  <  Men  hvorledes 
denne  Kamp  skulde  føres,  hvori  han  aabenbart  tænkte 
sig  som  en  meget  vigtig  Person,  det  var  det,  der  nøje 
maatte  overvejes.  I  et  nyt  Brev  af  28.  Juni  havde  Kon- 
gen tilbudt  ham  baade  Plads  i  Generalitetskollegiet  og 
tillige  nok  et  Regiment  foruden  det,  han  allerede 
havde.  Det  var  et  Tilbud,  som  Gahler  havde  virket  med 
til,  ifølge  Rantzaus  egne  Ord.  for  at  skaffe  ham  et  Em- 
bede og  Penge.  Men  til  at  tage  imod  dette  havde  han 
aldeles  ikke  Lyst.  Kollegievæsenet  var  ham,  som  tid- 
ligere omtalt,  i  og  for  sig  usigelig  imod;  han  saa,  skrev 
han  til  Gahler,  hellere  hele  Generalitetskollegiets  Virk- 
somhed samlet  i  dennes  Personlighed,  og  han  afskyede 
at  skulle  slide  i  et  Kontor,  „jeg  veed  ikke,  hvor  mange 
Timer  om  Dagen.  <  Hvad  han  ønskede,  var  som  privat 
Mand  ved  Hoffet,  om  man  vil  som  Kongens  Ven,  at  føre 
Kampen  imod  »de  infame  Bagvaskere  og  lave  For- 
førere«, der  omgave  Souverænen.  Men  man  skulde, 
mente  han,  og  det  var  ogsaa  Gåhlers  Mening,  gaa  for- 
sigtig til  Værks,  søge  at  gjøre  sig  uundværlig  for  Kon- 
gen og  tillige  vinde  den  offentlige  Mening,  begynde  med 
de  indre  Forhold,  medens  man  ikke  for  Tiden  rørte  ved 
de  ydre,  søge  at  faa  Forandringer  i  det  smaa  og  saa 
stedse  gaa  videre  og  videre  —  eller  maaske  foretage  en 
stor  Forandring,  hvis  der  viste  sig  en  MuHghed  for  en 
saadan  — ,  og  i  alt  skulde  man  handle  saa  hemmelig  og 
med  saa  megen  virkelig  og  ærefrygtsfuld  Kjærlighed  til 
Kongen,  at  denne  fik  hele  Æren,  og  at  det  ikke  var 
muligt  at  tænke  sig  nogen  bestemt  som  den,  der  indgav 
ham  Tankerne  derom.  Gik  man  frem  paa  den  Maade,  vilde 
Kongen  efterhaanden  føle.  hvor  naturligt  det  var  for 
ham.   selv   at  tænke  og  handle  ædelt,    og    hvor    let    det 

vilde  være  for  ham  in  ed  hans  livhge  Aand  og  Begavelse 
at  være  Herre. 

Hvad  man  end  ellers  vil  dømme  om  Rantzau.  er  det 
umuligt  at  nægte,  at  der  er  noget  smukt  ved  den  roy- 
ahstiske  Begejstring,  der  kom  til  Orde  ved  disse  utvivl- 
somt oprigtige  Udtalelser  af  ham.  Men  selvfølgelig  hang 
denne  Følelse  hos  ham  sammen  med.  at  han  saa  ganske 
galt  paa  Kristian  VH,  og  tillige  var  alt  det,  han  mente 
om  Fremgangsmaaden.  der  skulde  følges  i  Kampen,  saa 
ubestemt  og  løst.  at  det  i  Virkehgheden  intet  betød. 

Medens  han  saaledes  theoretiserede  om,  hvorledes 
man  paa  bedste  Maade  efterhaanden  kunde  bekæmpe 
Ministrene,  vilde  Struensee  saa  hurtig  som  muligt  have 
ham  til  Traventhai  og  stillet  over  for  Bernstorff.  Han 
begav  sig  derfor  en  Nat  til  Ascheberg.  hvor  han  og 
Rantzau  forhandlede  sammen  fra  Kl.  12  til  Kl.  6  om 
Morgenen.  Struensee  var  nu,  efter  at  han  havde  sat  den 
hele  Sag  i  Bevægelse,  fuld  af  Tilhd  til,  hvad  der  kunde 
udrettes,  og  mente,  at  man  dannede  et  uopløseUgt  Parti, 
der  kunde  holdes  sammen,  selv  hvis  den  Støtte,  man 
havde  i  Dronningen  (le  grand  ressort),  faldt  bort. 
Rantzau  derimod  skortede  det  paa  Mod  i  dette  afgjørende 
Øjeblik.  Han  krympede  sig  ved  uden  videre  at  byde 
Bernstorff  Spidsen  og  talte  om,  at  man  maatte  være  for- 
sigtig, man  skulde  huske  paa,  at  Fjenderne  vare  stærke, 
og,  at  de,  hvis  det  blev  nødvendigt  for  dem,  ikke  vilde 
afholde  sig  fra  at  kalde  selve  det  russiske  Hof  til 
Hjælp  25). 

Enden  herpaa  blev,  at  Struensee  gik  ind  paa  at  søge 
at  faa  Bernstorff  til  at  samtykke  i,  at  Rantzau  vendte 
tilbage  til  Hoffet.  Men  dette  slog  fejl.  Bernstorff  var  be- 
bestemt paa  af  yderste  Evne  at  ville  modarbejde  hans 
Tilbagekaldelse,  i  det  mindste  paa  det  daværende  Tids- 
punkt. Det,  han  her  mest  saa  paa,  var  vistnok  Forholdet 
til  Rusland.  Bedre  end  nogen  anden  kjendte  han  Styrken 

af  Kejserinde  Katharinas  og  hendes  Raadgiveres  Had  imod 
Rantzau,  og  han  kunde  sige  sig  selv,  at,  hvis  denne  blev 
kaldt  til  Hoffet  eller  til  et  højt  Statsembede,  vilde  Under- 
handlingen om  Mageskiftet  til  Trods  for  Traktaten  af  22. 
April  1767  svæve  i  den  største  Fare.  Højst  sandsynlig 
har  Rernstorff  imidlertid  ogsaa  frygtet  Rantzaus  Ind- 
flydelse paa  de  indre  Forholds  Omraade.  Han  kjendte 
godt  hans  og  hans  Venners  Meninger  om,  at  Danmark 
burde  have  en  Kabinetsregering  efter  preussisk  Mønster. 
Men  dette  var  Bernstorff  principmæssig  en  Modstander 
af,  uden  at  man  har  Ret  til  at  tro,  at  Magtbegjær- 
Ughed  ledede  ham.  For  ham  var  en  Styrelse  efter  Frederik 
den  stores  Forbillede  en  despotisk  Regering,  der  gav 
Undersaatterne  til  Pris  forHerskervilkaarlighed,  medens  han 
holdt  paa.  at  en  kollegial  Styrelsesform  var  et  Værn  imod 
Vilkaarligheden,  samtidig  med  at  den  aldeles  ikke  lagde 
nogen  Hindring  i  Vejen  for,  at  Kongen  kunde  udøve  sin 
Souverænetet.  Det  ligger  da  overordentlig  nær  at  tro, 
at  ogsaa  Tanken  herom  har  virket  til  at  gjøre  ham  til 
en  svoren  Fjende  af  Rantzaus  Tilbagekaldelse. 

En  af  de  Mænd,  der  stod  Bernstorff  nærmest,  nemlig 
D.  Reventlow,  mente,  at  han  skulde  bøje  noget  af  for 
den  Storm,  der  truede;  man  havde  før  set,  at  de,  der 
pludseUg  vandt  Kongens  Yndest,  hurtig  tabte  den  igjen, 
og  en  afventende  Politik  vilde  derfor  efter  hans  Mening 
være  den  klogeste^*').  Men  saaledes  saa  Bernstorff  det 
ikke.  Han  vilde  ikke  fire  det  mindste,  men  strax  gaa 
Fjenden  imøde;  han  var,  som  han  skrev  til  sin  Broder- 
søn, bestemt  paa  at  hidføre  en  Afgjørelse,  og  han  erklæ- 
rede derfor  Kongen,  at  det  var  nødvendigt  at  holde 
Rantzau  borte  endnu  i  2  Aar,  indtil  Mageskiftet  kunde 
antages  at  være  fuldbyrdet.  Dog  vilde  han  ikke  mod- 
sætte sig,  at  han  viste  sig  nogle  Dage  ved  Hoffet,  naar 
han  blot  ikke  kom  til  at  følge  med  til  Kjøbenhavn.  Dette 
greb  Struensee  som  en  Indrømmelse,  man  kunde  bruge; 

men  da  han  saa  vilde  have  Rantzau  til  Traventhai, 
nægtede  denne  at  komme,  da  han,  opfyldt  som  han  var 
af  Had  og  Mistro,  mente,  at  Bernstorff  ved  at  gjøre  sin 
delvise  Indrømmelse  gik  paa  Rævekløer;  han  krævede 
enten  et  ubetinget  Samtykke  fra  Bernstorff  eller  en  lige- 
frem Befaling  fra  Kongen").  Dette  sidste  har  Struensee 
da  formodentlig  udvirket  til  Trods  for,  hvad  Bernstorff 
mente,  thi  den  16.  JuH  kom  Rantzau. 

Efter  den  yderst  venlige  Indbydelse,  der  allerede 
tidligere  var  sendt  denne  fra  Kongen,  blev  han  naturlig- 
vis overordenthg  godt  modtaget.  Men  dette  afholdt  ikke 
Bernstorff  fra  at  sige  ham,  at  han  var  nødt  til  at  gjøre 
opmærksom  paa.  hvor  skadelige  Virkninger  hans  Komme 
kunde  faa.  Dels  talte  han  mundthg  med  Kristian  VII 
derom,  dels  overgav  han  denne  (18.  Juli)  en  skriftlig  Be- 
tænkning, hvori  han  med  vanlig  Klarhed  og  Veltalenhed 
udviklede  de  Farer,  han  udsatte  sig  for  ved  at  optage 
Rantzau  blandt  sine  Omgivelser.  Selvfølgelig  var  det  de 
kjendte  russiske  Stemninger  imod  denne,  som  han  i 
stærke  Ord  viste,  kunde  komme  til  at  volde  Ulykker. 
Han  mindede  om,  hvilken  Betydning  et  endeligt,  heldigt 
Udfald  af  Mageskiftesagen  vilde  have,  og  det  kunde  ikke 
endnu  siges  at  være  sikret,  førend  Traktaten  af  22. 
April  1767  blev  stadfæstet  af  Storfyrst  Poul.  »Deres 
Majestæt,«  udtalte  han  i  den  Anledning,  »venter  af 
Kejserinden  og  hendes  Søn  et  Offer,  der  er  det  vigtigste 
og  det  nødvendigste  for  Deres  Folks  Fred  og  Ro,  ja, 
lad  mig  have  Lov  til  at  sige  det,  for  Deres  Monarkis  Til- 
værelse.« Og  det  Venskab,  der  skulde  kunne  bevæge 
til  at  bringe  et  saadant  Offer,  viste  han,  at  Kongen  for 
Øjeblikket  var  Gjenstand  for  i  Petersborg.  Det  kunde 
ses  af  de  Afkald,  Kejserinden  havde  gjort  paa  Krav,  hun 
egentlig  kunde  stille  til  dansk  Pengehjælp  under  sin 
Krig  med  Tyrkerne,  af  en  værdifuld  Imødekommenhed 
fra  hendes  Side  paa  forskjellige  Omraader,  og  af  den  ud- 

Søgte  Opmærksomhed  og  Tillid,  hun  viste  Kongen  frem- 
for andre  Fyrster.  Saa  vigtigt  det  var  at  fastholde 
disse  Følelser  hos  hende,  saa  fordærveligt  vilde  det  være 
at  forspilde  dem  ved  et  Skridt  som  det  at  kalde  en  Mand 
tilbage,  hvem  hun  og  hendes  Ministre  holdt  for  at  være 
deres  lidenskabelige  Modstander.  Saa  vilde  Venskabet 
blive  afløst,  først  af  Kulde,  og  derpaa  af  det  voldsomste 
Had  28). 

Rent  ydre  set,  havde  Bernstorff  ikke  Grund  til  at 
klage  over ,  hvorledes  hans  Udtalelser  bleve  opfattede. 
Skjønt  Rantzau  i  Virkeligheden  var  rasende  over  den 
Modstand,  han  mødte  hos  ham,  en  Stemning,  han  næsten 
med  vrede  Skjældsord  har  givet  Luft  i  sine  Breve  -^).  for- 
stod han  at  opføre  sig  med  megen  Takt  i  sine  Sam- 
taler med  ham.  og  Bernstorff  har  gjentagne  Gange  rost 
hans  Holdning  i  disse  Dage.  Ogsaa  Kongen  hørte  med 
stor  Venlighed  paa,  hvad  Bernstorff  udtalte  til  ham.  Men 
denne  gjorde  sig  dog  ingen  Illusioner.  >Jeg  taber 
Spillet,«  skrev  han  til  sin  Brodersøn,  »Kongen  taber  en 
Provins,  som  han,  om  han  vilde,  kunde  vinde,  og  Statens 
Velfærd  bhver  sat  paa  Spil«  3°).  Unægtehg  var  Slaget 
tabt  for  ham,  thi  Kongen  kaldte  Rantzau  tilbage  fra 
hans  afsidesUggende  Kommando  i  Gliickstadt  og  gjorde 
ham  (24.  Juli)  til  Deputeret  i  Generalitets-  og  Kommis- 
sariatskollegiet.  Vistnok  blev  han  ikke  derved  sat  i 
Spidsen  for  dette  Kollegium,  han  blev  kun  tredje  Depu- 
teret; men  dels  vilde  det  næppe  have  gaaet  an  at  sætte  ham 
op  over  hans  Meningsfælle  General  Gåhler,  der  var  anden 
Deputeret  i  Kollegiet,  dels  kunde  det  synes  klogt  overfor 
Ruslands  Uvilje  imod  ham,  ikke  at  stille  ham  paa  en  alt 
for  fremtrædende  Plads ^').  Under  alle  Omstændigheder 
vilde  han  nu  kunne  flytte  til  Kjøbenhavn  og  have  Ad- 
gang til  Hoffet,  og  hvor  lidt  han  end,  som  vi  ovenfor 
have  set,  satte  Pris  paa  Stillingen,  tog  han  derfor  dog 
imod  den. 

Selv  om  Bernstorff  naturligvis  maatte  tage  sig  sit 
Nederlag  nær,  var  han  dog  altfor  fædrelandssindet  en 
Mand  til  ikke  at  gjøre  sit  yderste  for  at  afværge  de 
uheldige  Virkninger,  som  han  var  bange  for,  at  Rantzaus 
Tilbagekomst  skulde  faa.  Samtidig  med,  at  han  ind- 
stændig anmodede  den  russiske  Regering  om  endelig 
ikke  at  gjøre  noget  Skridt  for  at  betrygge  hans  egen 
Stilling,  hvad  der  kun  vilde  gjøre  Skade,  forsikrede  han 
den  i  de  bestemteste  Udtryk,  at  han  aldeles  ikke  svævede 
i  Fare,  og  at  han  sikkert  vilde  kunne  føre  Underhand- 
lingen med  den  til  Ende,  han  havde  truffet  nødven- 
dige Forholdsregler  for,  at  der  ikke  her  skulde  komme 
noget  i  Vejen.  Disse  stærke  Ord  havde  han  for  saavidt 
Ret  til  at  bruge,  som  han  havde  faaet  Rantzau  til  at 
give  et  bestemt  Løfte  om  ikke  at  ville  lægge  nogen  Hin- 
dring i  Vejen  for  Mageskiftesagens  endelige  Afgjørelse  ^2). 
Der  indtraf  nu  ogsaa  en  vis  tilsyneladende  Stilhed  med 
Hensyn  til,  hvad  der  hørte  til  Politiken,  Hoffet  kunde 
uforstyrret  tænke  paa  at  more  sig. 

Livet  paa  Traventhai  Slot  var  gaaet  meget  behage- 
ligt for  Dronningen  og  Struensee  saa  vel  som  for  de 
andre,  der  hørte  til  deres  nærmeste  Kreds.  Men  det  var 
dog,  som  om  der  endnu  var  for  mange  Vidner  til  deres 
Samliv,  og  allerede  27.  Juh  rejste  Kongeparret  tilHgemed 
Struensee,  Brandt,  Warnstedt,  Biilow  med  Hustru  og  Ge- 
neralinde Gåhler  til  Ascheberg,  hvor  de  sloge  sig  ned 
for  at  have  det  fuldstændig  for  sig  selv,  om  end,  det 
forstaar  sig,  med  den  nødvendige  Suite,  og  den  var  ikke 
mindre  end  paa  68  Personer  ^^).  De  blev  her  indtil  5. 
August;  men  ejendommelig  nok,  hverken  Vært  eller 
Værtinde  var  tilstede.  Rantzau  var  i  Gliickstadt  for  at 
ordne  sine  Sager  inden  sin  Afrejse  til  Kjøbenhavn,  og 
hans  Hustru  gjorde  kun  een  Gang  et  Besøg  i  sit  eget 
Hjem  for  at  spise  til  Middag  der  med  den  lille  Hofstat. 
Naturligvis    maatte    dette    vække  Opsigt.     At  Hoffet   var 

paa  Ascheberg,  uagtet  Vært  og  Værtinde  maatte  være 
borte  derfra,  kunde  efter  Behag  opfattes  som  en  stor 
Hensynsløshed  imod  Rantzau  eller  som  et  Bevis  paa,  at 
han  gjaldt  for  at  være  en  meget  fortrolig  Ven.  Under 
alle  Omstændigheder  savnede  man  ham  ikke,  man  gjorde 
sig  det  saa  bekvemt  som  muligt  i  hans  Hus.  Og  saa 
havde  Dronningen  og  Struensee  den  Behagelighed,  at  de 
kunde  leve  for  sig  selv  i  en  Stilhed,  som  de  forstod  at 
faa  Kongen  til  at  tro,  at  han  selv  havde  ønsket*). 

Man  levede  i  et  fuldstændigt  dolce  far  niente,  under 
hvilket  man  ikke  bestilte  andet  end  at  spasere.  drive  om- 
kring hos  Bønderne,  spille,  danse  og  ubegribehg  nok 
—  holde  Maskerade.  Bernstorff  og  de  andre  Embedsmænd, 
der  vare  blevne  paa  Traventhai,  kom  der  kun,  naar  det 
var  nødvendigt  for  at  expedere  uopsættehge  Forret- 
ninger^^). Det  var  unægtehg,  som  Bernstorff  udtalte,  et 
dristigt  Kup,  saaledes  at  skille  Souverænen  fra  alle  dem, 
der  i  Embeds  Medfør  burde  have  Adgang  til  ham,  og 
han  havde  Ret  i,  at  man  skulde  have  ondt  ved  at  se 
Exempler  paa,  at  Yndlinge  havde  drevet  deres  Iver  for 
ganske  alene  at  beherske  Kongens  Person  saa  vidt  3^); 
men  det  var  kun  et  nyt  Vidnesbyrd  om  det,  som  den 
følgende  Tid  efterhaanden  klarere  og  klarere  skulde  vise, 
at  Struensee  ikke  brød  sig  om,  hvad  Folk  sagde,  naar 
han  kun  havde  Dronningen  og  med  hende  Kongen  i 
sin  Magt. 

Dette   idvUiske  Liv   endtes  den  5.  August,    da  Gjæs- 


*)  Hvorledes  denne  i  Virkeligheden  har  været  tilmode  under  Op- 
holdet i  Holsten,  er  ikke  godt  at  blive  klog  paa.  Men  det 
tyder  ikke  paa.  at  han  har  følt  sig  lykkelig,  naar  baade 
Gustav  Holck  bruger  det  Udtryk  om  ham  efter  at  have  været 
hos  ham  paa  Ascheberg,  at  det  ikke  er  muligt  at  se  ham 
uden  at  maatte  fælde  Taarer  derover  (Brev  af  31.  April 
til  Schack),  og  naar  Rantzau  efter  at  være  kommen  over  til 
Kjøbenhavn  siger  om  ham ,  at  han  var  bleven  saa  alvorlig, 
saa  taus,  ja  halvt  sørgmodig  (Tilskueren  for  1900  S.  913). 

terne  fra  Ascheberg  vendte  tilbage  til  Traventhai;  men 
ogsaa  der  vilde  Karoline  Mathilde  og  Struensee  have  det 
for  sig  selv,  og  de,  der  hidtil  havde  været  her,  maatte 
nu  rejse  til  Altona.  Imidlertid  havde  der  stærkt  været 
Tale  om  en  Udflugt.  Karohne  Mathildes  Moder,  Prinsesse 
Augusta  havde  inderlig  længtes  efter  at  se  hende,  og 
ikke  usandsynlig  saa  meget  mere,  som  hun  næppe  har 
været  ukjendt  med  Rygterne  om  Datterens  Forhold  til 
den  tyske  Læge.  Hvor  nær  laa  det  ikke  for  en  Moder 
at  prøve,  hvad  kjærlige  Advarsler  kunde  udrette!  Hun 
var  derfor  rejst  til  Fastlandet  og  opholdt  sig  i  Brunsvig, 
Her  var  det  da  Meningen,  at  Kongeparret  skulde  besøge 
hende,  et  Besøg,  som,  efter  Bernstorffs  Ord,  hele  Na- 
tionen syntes  at  kræve  ^^).  De  vilde  foretage  Rejsen  med 
ganske  faa  Ledsagere,  deriblandt,  betegnende  nok,  Stru- 
ensee foruden  Warnstedt,  og  man  havde  i  den  Anled- 
ning faaet  lavet  sig  en  egen  Rejsedragt.  Overhofmar- 
skallen  var  endog  bleven  sendt  afsted  for  at  bebude,  at 
nu  kom  man.  Men  da  —  blev  Rejsen  opgivet.  Dron- 
ningen, blev  der  sagt,  var  bleven  upasselig  og  kunde 
ikke  rejse. 

Atter  her  viste  Forbandelsen  ved  Forholdet  imellem 
hende  og  Struensee  sig  tydelig.  Hun  kunde  ikke  be- 
kvemme sig  til  at  rejse  uden  ham,  eller  maaske  turde 
hun  det  ikke  for  ham,  hun  følte  det  pinlige  i  at  møde 
med  ham  hos  Moderen,  og  saa  var  det  hende  rimeligvis 
ogsaa  en  ubehagelig  Tanke,  maaske  at  skulle  høre  en 
Straffeprædiken  af  denne.  Opgivelsen  af  Rejsen  var  imid- 
lertid en  aabenbar  Skandale;  thi  der  var  naturUgvis 
ingen,  der  troede  paa  hendes  Sygdom,  og  det  havde  hun 
selv  en  Følelse  af.  Hun  maatte  derfor  finde  sig  i  at 
træffe  Aftale  om  et  Møde  i  Llineburg,  der  laa  langt  nær- 
mere ved  Grænsen  end  Brunsvig,  og  hvorhen  Moderen 
altsaa  maatte  rejse  for  at  træffe  Datteren.  Nu  kom 
denne  da  endelig.     Den   16.   August  rejste   Kongeparret 

17* 

med  Struensee  og  Warnstedt  fra  Altona  til  Liineburg,  de 
spiste  til  Aften  der  med  Prinsessen,  blev  der  om  Natten 
og  rejste  saa  tilbage  til  Altona  den  næste  Dag.  Dette 
korte  Besøg  var  altsaa  alt,  hvad  Karoline  Mathilde  kunde 
ofre  paa  sin  Moder,  som  hun  ikke  havde  set,  siden  hun 
for  fire  Aar  siden  havde  forladt  England!  Rygtet  har 
vidst  at  fortælle  om,  at  hun  ikke  vilde  tale  alene  med 
Moderen,  men  at  denne  dog  havde  naaet  at  faa  hende 
advaret  imod  at  rokke  ved  Bernstorffs  Stilling  ^^).  I  Virke- 
ligheden veed  man  intet  om,  hvad  der  er  foregaaet 
imellem  Moder  og  Datter;  men  den  Galopfart,  hvori 
Mødet  fandt  Sted,  vidner  klart  om,  hvor  lidt  Karoline 
Mathilde  har  sat  Pris  paa  at  være  sammen  med  sin 
Moder.  Hvad  har  denne  ikke  maattet  lide  ved  det  Ind- 
tryk, hun  fik  af  Datteren!  Den  Hensynsløshed,  Dronnin- 
gen viste  ved  denne  Lejlighed,  er  allerede  et  tydeligt 
Bevis  paa  den  ødelæggende  Indflydelse,  som  Forholdet 
til  Struensee  og  hans  Magt  over  hende  udøvede  paa 
hendes  Personlighed.  Samtidig  med,  at  man  med  Rette 
forargedes  over  hendes  Færd  ved  denne  Lejlighed,  lagde 
Struensee  en  ganske  Hgnende  Mangel  paa  Pietet  for 
Dagen.  Han  havde  nemlig  under  Opholdet  i  Holsten 
skyet  at  træffe  sammen  med  sin  Fader,  og  A.  P.  Bern- 
storff fortæller  derom,  at  det  vakte  større  Harme  imod 
ham,  end  hvis  han  havde  begaaet  en  ligefrem  For- 
brydelse^^). 

Strax  efter  den  bedrøvelige  Sammenkomst  i  Liine- 
burg var  Sommerrejsen  tilende.  Den  19.  August  forlode 
Kongen  og  Dronningen  Altona  for  at  rejse  til  Kjøben- 
havn,  og  d.  27.  August  Kl.  3  om  Eftermiddagen  vare  de 
tilbage  paa  Frederiksberg  Slot.  Det  var  kun  yderst 
sparsomme  Meddelelser  om  Rejsen,  som  havde  maattet 
se  Lyset  i  Datidens  Aviser, .  der  ellers  vare  ivrige  nok 
efter  at  fortælle  selv  det  ubetydeligste  Hofnyt;  men  til 
Vederlag  havde   Folks  Sind,  i  det  mindste  i  Samfundets 

højere  Lag,  været  sat  i  Bevægelse  ved,  hvad  der  ad  for- 
skjeUige  Veje  fortaltes  om  Hoffets  Liv  paa  Gottorp,  Tra- 
venthai og  Ascheberg  og  om  de  Forandringer,  der  fandt 
Sted  i  Hofkredsen.  Venner  af  Rantzau  vare  opfyldte  af 
Harme  over  den  Modstand,  der  var  gjort  imod,  at 
»denne  begavede  og  fædrelandssindede  Mand«  kom  til- 
bage til  Hoffet  ^^);  men  ganske  særlig  var  der  Røre  iblandt 
dem,  der  stod  Bernstorff  nær.  Allerede  tidlig  havde  man 
i  denne  Kreds  vidst  at  fortælle,  at  der  havde  fundet  en 
meget  bevæget  Forhandling  Sted  imellem  ham  og  en 
af  de  mest  formaaende  Yndlinge,  saa  havde  man  været 
forarget  over  Hoffølgets  Hjemsendelse  og  Behandlingen  af 
Holck;  der  havde  været  slemme  Rygter  i  Gang  om 
Dronningen  og  Struensee  og  stærk  Angst  for,  at  Bern- 
storff svævede  i  Fare,  han,  der  i  alles  Øjne  var  »Lovenes 
Støtte,  Dydens  Opretholder,  vort  politiske  Systems  Bærer«, 
og  der  havde  været  dem.  som  havde  været  bange  for,  at 
han  selv  skulde  blive  træt  og  trække  sig  tilbage,  ja,  man 
havde  endog  havt  travlt  med  at  sammensætte  et  nyt 
Statsraad.  Men  hvor  uhyggeligt  det  end  særlig  saa  ud, 
at  Rantzan  var  bleven  taget  til  Naade,  var  det  dog,  som 
om  Frygten  for.  at '  Bernstorffs  Stilling  var  truet,  efter- 
haanden  tabte  sig.  Ganske  som  han  selv  mente,  til 
Trods  for  det  vanskelige  i  sin  Stilling  at  være  i  Stand 
til  at  afværge  de  Farer,  der  kunde  true  ved  et  Brud 
med  Rusland  paa  Grund  af  Rantzaus  Tilbagekomst,  saa- 
ledes  begyndte  de,  som  stode  ham  nær,  d.  v.  s.  hele  den 
ældre  Embedsmandskreds,  at  haabe  paa,  at  han  vilde 
blive  staaende*''). 

Dette  Haab  skulde  imidlertid  bhve  stærkt  skuffet. 
Opholdet  i  Holsten  havde  ikke  alene  været  et  Letfærdig- 
hedens Skuespil,  under  hvilket  en  snæver  Klike  af  mere 
eller  mindre  paalidelige  Venner  med  den  halvforrykte  Konge 
iblandt  sig  stod  for,  medens  Struensee  og  Dronningen 
levede  i  »overjordisk  (!)  Henrykkelse«,    som   en  samtidig 

Forfatter  og  Beundrer  af  Karoline  Mathilde  smagfuldt  har 
udtrykt  sig*^).  De  Planer,  der  skulde  føre  til  en  for- 
bausende  Omvæltning  i  mangfoldige  Styrelsesforhold,  var 
nemlig  i  Udvikling.  Hvordan  var  da  nu,  det  Spørgsmaal 
paatrænger  sig  os  først,  det  Partis  Sammenhæng  og 
Kraft,  der  kunde  tænkes  at  ville  arbejde  for  shgt!  Vi 
kjende  Navnene  paa  dem,  det  bestod  af,  Rantzau  Asche- 
berg,  Struensee  og  General  Gåhler,  og  desuden  stod 
Brandt  og  Warnstedt  Struensee  nær;  men  de  vare  rig- 
tignok pohtiske  Nuller.  Endelig  kunde  det  have  Betyd- 
ning, at  St.  Germain ,  der  levede  i  Udlandet,  ved  Breve 
stod  i  Samkvem  med  nogle  af  dem  og  saa  at  sige 
æggede  dem.  Der  var  Rygter  om,  at  han  skulde  kaldes 
tilbage,  hvad  der  vakte  stort  Ubehag  hos  Bernstorfferne; 
men  selv  tænkte  han  dog,  som  tidligere  omtalt*)  næppe 
derpaa,  i  det  mindste  ikke  endnu. 

Tilsyneladende  var  Sammenholdet  stærkt  imellem 
nogle  af  disse  Mænd.  Det  var  stadig  med  de  mest 
levende  Udtalelser  af  gjensidig  Beundring,  at  Rantzau, 
Gåhler  og  St.  Germain  skrev  til  hverandre  og  om  hver- 
andre som  sande  Patrioter  og  begavede  Mænd  i  Mod- 
sætning til  Hofkrybet  og  Datidens  egennyttige  Styrere. 
Gåhler  kunde  med  Hensyn  til  Rantzau  have  Frygt  for, 
at  han  kunde  gaa  noget  ubesindig  frem;  men  forøvrigt  var 
det,  som  om  hans  Højagtelse  for  ham  var  uden  Grænser. 
Ogsaa  om  Struensee  kunde  Gåhler  tale  med  varme  Ord. 
»Han  og  Warnstedt, <  skriver  han  til  St.  Germain  (11.  Au- 
gust), »lade  til  at  være  hæderlige  Mænd  og  at  ville  fremme 
deres  Herres  Gavn  og  Hæder.  Struensee  har  Forstand 
og  en  bestemt  Karakter.  Det  er  en  Quarré**),  som 
lover  meget;  men  vil  den  kunne  sprænge  den  Falanx, 
som    Vanskehgheder,     Snedigheder     og    Troløshed    ville 


*)  Jvfr.  ovenfor  S    233. 
**)  Ved  de  to   andre  i  Quarreen   mener  han  Brandt  og  Rantzau. 
Af  Beskedenhed  nævner  han  ikke  sig  selv. 

skabe?  Den  vil  kunne  gjøre  det,  saafremt  den  vil  være 
besindig  og  ikke  et  Øjeblik  tabe  sine  Modstandere  af 
Sigte,  thi  disse  ere  paa  det  Terrain,  de  have  inde,  far- 
ligere, end  man  tænker  sig  det.« 

Altsaa  Kampen  skulde  føres  videre,  end  det  allerede 
var  sket,  og  de ,  hvem  den  skulde  rettes  imod ,  vare  na- 
turligvis Kollegieherrerne  med  Bernstorff  i  Spidsen.  Dette 
var  baade  Gåhlers  og  Rantzaus  Mening,  og  de,  der 
hørte  til  Bernstorffs  Kreds,  kunde  da  ej  heller  være  i 
Tvivl  om,  at  de  maatte  være  forberedte  paa  et  Angreb. 
Vi  have  set,  at  det  var  Struensee,  der  med  sin  be- 
stemte Vilje  havde  bevirket,  at  Rantzau  var  kommen 
tilbage,  og  at  der  overhovedet  var  begyndt  at  trække 
Skyer  op  imod  Bernstorff.  Men  ejendommelig  nok,  det 
var  dog  ikke  ham,  som  man  fra  den  modsatte  Side 
endnu  mest  saa  paa  som  den  farlige  Modstander.  Op- 
mærksomheden var  i  saa  Henseende  aabenbart  mest 
rettet  paa  Rantzau  ^^j.  Ligesom  han  ved  sin  sociale 
Stilling  indtog  den  ypperste  Plads  iblandt  Bernstorffs 
Fjender,  saaledes  gjaldt  han  ogsaa  for  at  være  den  ved 
sin  Begavelse  betydeUgste  åf  dem.  Han  blændede  paa 
denne  Tid  ikke  alene  Meningsfæller,  men  ogsaa  adskillige 
andre.  A.  P.  Bernstorff  mente  endog,  at  man  maatte 
forbauses  over,  at  Struensee  og  Brandt  vare  ivrige  efter 
at  skaffe  en  »saa  aandrig  og  livhg  Mand,  som  Rantzau 
dog  undertiden  var«,  Adgang  til  Kongens  fortrolige  Kreds, 
han  troede  deri  at  se  et  Udslag  af  »den  Slags  Vild- 
farelser og  Selvmodsigelser,  der  ere  saa  almindelige  hos 
Mennesker,  som  handle  efter  Indskydelser  og  ikke  efter 
fast  Plan«^^),  med  andre  Ord  han  mente,  —  Hgesom  for- 
øvrigt ogsaa  Onklen,  —  at  Rantzau  hurtig  vilde  bhve 
fariig  for  dem,  som  havde  tilkaldt  ham.  Denne  Op- 
fattelse af  Rantzaus  Overlegenhed  svarede  i  ikke  ringe 
Grad  til  hans  egen  Selvfølelse.  Naar  han  et  Sted  har 
brugt  det  Udtryk,  at,  medens  Ligaen  i  1767  havde  været 

anført  af  en  Feltmarskal  (St.  Germain),  stod  den  nu, 
hvad  der  var  endnu  bedre,  under  en  Oberst  i  lang 
Kjole ^*),  ser  enhver,  at  det  var  Dronningen,  han  tænkte 
paa,  og  ganske  sikkert  var  det  nødvendigt,  saafremt  man 
vilde  have  Magt  over  Kongen,  at  slutte  sig  til  hende  og, 
om  man  vil,  at  have  hende  til  en  Slags  Chef:  men  selv- 
følgehg  mente  han  ikke.  at  hun,  der  havde  lagt  saa  usigeHg 
liden  Sans  for  Politik  for  Dagen,  kunde  blive  den  virke- 
lige Fører  og  for  saa  vidt  træde  i  Vejen  for,  at  han 
kunde  blive  Nummer  et.  Samtidig  er  det  værdt  at  se. 
hvor  megen  Selvfølelse  han  i  dette  Øjeblik  havde  over 
for  dem,  der  hørte  til  hendes  nærmeste  Kreds,  og  som 
han  selv  kunde  faa  meget  at  gjøre  med.  nemlig  Brandt 
og  Warnstedt,  og  endog  hans  vante  Yndling  Struensee; 
ja,  han  ligefrem  udtalte  Mistillid  til  dem.  *Jeg  tilstaar 
Dem,«  skrev  han  paa  denne  Tid  til  Gåhler.  »at  efter  alt 
det,  vore  Folk  gjøre  og  sige,  er  der  kun  liden  Sikkerhed 
og  mindre  Ære  ved  at  gaa  ombord  med  dem«^^).  Det 
passer  godt  hertil,  hvad  der  blev  fortalt,  at  han,  efter  at 
være  vendt  tilbage  til  Hoffet,  med  sin  kaade  Tunge 
sagde:  »Jeg  faldt  med  en  stor  Mand  (St.  Germain),  jeg 
kommer  tilbage  med  nogle  Gadedrenge«  ^*^). 

Vi  have  set,  at  han,  skjønt  han  helst  blot  havde 
viUet  træde  op  som  grand  Seigneur  ved  Hoffet  og  som 
Kongens  Ven,  maatte  gaa  ind  paa  at  tage  imod  Pladsen 
som  tredje  Deputeret  i  Generalitetskollegiet.  og  at  han 
derfor  var  nødt  til  at  gjøre  sig  færdig  i  Gluckstadt  til  at 
rejse  til  Kiøbenhavn,  medens  Kongeparret  og  dets  ud- 
valgte Selskab  morede  sig  paa  hans  eget  Herresæde. 
Fra  Gliickstadt  rejste  han  til  Hovedstaden,  hvor  han  alle- 
rede ankom  14.  August.  Naturligvis  maatte  Folks  Op- 
mærksomhed stærkt  være  henvendt  paa,  hvorledes  han 
optraadte;  men  det,  man  saa  af  ham,  skulde  ikke  im- 
ponere dem,  der  havde  Forstand  paa  Sagerne.  Den 
samme  Blanding  af  store  og  flotte  Ord  og  Vaklen,    naar 

der  skulde  handles,  som  havde  vist  sig  i  den  nær- 
mest foregaaende  Tid,  traadte  ogsaa  frem  nu  i  Kjøben- 
havn.  »Han  havde, <  skrev  A.  P.  Bernstorff  den  21. 
August,  »endnu  ikke  indtaget  sit  Sæde  i  Krigsdirek- 
toriet.  .  .  Man  siger,  han  er  betænkelig,  maaske  lidt 
usikker  endnu.  I  øvrigt  er  hans  Tunge  let  og  løs,  det 
gaar  tidt  ud  over  Russerne,  som  oftest  i  upassende  Ud- 
tryk.« En  saadan  Maade  at  være  paa  skulde  ikke  tyde 
paa,  at  der  var  Tømmer  i  ham  til  en  virkelig  Stats- 
mand. 

Samtidig  med  at  Rantzau  brugte  Tiden  til  aandrig  Pas- 
siar i  Breve  og  Samtaler,  gik  Struensee  sin  tause-Gang 
fremad  med  at  faa  Magten  i  Hænde  og  med  at  bane  sig 
Vejen  til  at  blive  Føreren.  Det  vilde  vistnok  være 
urimeligt,  om  man  troede,  at  han  paa  denne  Tid  havde 
sit  tilkommende  politiske  System  i  Orden.  Meget  har 
aabenbart  været  ganske  uklart  endnu,  og  meget  er  først 
efterhaanden  kommet  frem  hos  ham,  eftersom  mere 
eller  mindre  tilfældige  Forhold  eller  Paavirkning  fra 
andres  Side  gav  Stødet  dertil.  Men  man  kan  rolig  sige, 
at  han  tydeUgere  og  tydeligere  saa,  at  der  var  MuUghed 
for  ham  til  ved  Herredømme  over  Kongen  og  Dronningen 
at  naa  frem  til  at  udøve  afgjørende  Indflydelse  paa 
Styrelsen,  og  det  er  ikke  usandsynligt,  at  Tanken  om  at 
indføre  store  Reformer,  stemmende  med  den  nyere 
Tids  Ideer,  har  dæmret  hos  ham.  Hvorledes  han  mente 
at  burde  bære  sig  ad  for  at  naa  dette  Maal,  er  der  intet 
optegnet  om;  han  har  selv  med  en  ikke  ringe  Kløgt 
skjult  alt,  hvad  der  kunde  give  tydehg  Oplysning  derom. 
Men  det  er  dog  ikke  svært  at  se  Vejen,  han  er  gaaet.  I 
et  Brev  fra  en  tidt  vel  underrettet  Mand,  som  tiUige  var 
en  god  Iagttager,  hed  det  allerede  i  Juni  1770:  »Stru- 
ensee tildrager  sig  stor  Opmærksomhed,  for  Konseillet 
synes  det  atter  at  gaa  tilbage« ^'^).  Det  er  værdt  at  lægge 
Mærke  til  den  Modsætning,    som   der  her  peges  paa,  thi 

i  Virkeligheden  vare  Struensee  og  Konseillet  de  to  mod- 
satte Magter,  der  kunde  siges  at  kæmpe  om  Kongen,  og 
han  havde,  efter  hvad  han  selv  siden  har  erklæret,  alle- 
rede i  Holsten  fattet  Planen  om  at  faa  Konseillet  op- 
hævet ^^).  Han  havde  utvivlsomt  her  gode  Kort  paa 
Haanden  ved  den  Uvilje,  som  vi  have  set  Kristian  VII 
Uge  fra  sin  Regerings  aller  første  Tid  nære  imod  Kon- 
seillet. og  det  ikke  alene  imod  dets  Personligheder,  men 
ligefrem  imod  det  som  Institution,  fordi  han  i  det  saa 
en  Hindring  for  at  kunne  optræde  som  Selvhersker  efter 
Frederik  den  stores  Forbillede,  hvad  han  dengang  havde 
indbildt  sig,  at  han  var  Mand  for  at  være.  Hvor  stærkt 
han  end  var  falden  sammen  efter  Udenlandsrejsen,  var 
denne  Grundstemning  dog  endnu  tilstede  hos  ham. 
Uviljen  imod  Konseillet  mere  slumrede  hos  ham,  end  den 
var  uddød,  og  det  var  i  hans  lyse  Perioder  let  at  vække 
den  til  Live  igjen ;  intet  Middel  formaaede  bedre  at  sætte 
hans  svækkede  Aandskraft  i  Bevægelse.  Dette  havde 
Struensee  Syn  for. 

Men  skjønt  det  aabenbart  var  til  at  hidse  Kongen 
imod  Ministrene,  at  han  ønskede  at  bruge  Rantzau,  førte 
han  dog  selv  foreløbig  Hovedangrebet  imod  dem.  Han  for- 
stod at  nære  Kongens  Skinsyge  over,  at  de,  som  han 
sagde,  trak  Regeringen  til  sig,  medens  de  kun  levnede 
Kongen  Herskertitlen  og  at  repræsentere.  Han  fandt 
vilhg  Øre,  naar  han  saa  desuden  paastod.  at  Finanserne 
vare  ruinerede,  for  det  meste  paa  Grund  af  Uduelighed 
og  egennyttige  Operationer,  at  der  var  Forvirring.  Uorden 
og  Mangel  paa  Disciplin  i  Styrelsen,  at  Embederne  vare 
besatte  efter  Gunst  og  FamiUeindflydelse ,  ikke  efter 
Dygtighed,  at  der  var  altfor  fuldt  med  Embedsstillinger 
og  Rangtitler,  at  de  udenlandske  Ministres  Indflydelse  var 
altfor  stor,  at  den  holstenske  Underhandling  paa  den 
Maade,  hvorpaa  den  var  fremmet ,  var  til  Byrde  for 
Staten,    og   at  man   endelig  ogsaa  gik  Kongen  personlig 

for  nær  ved,  naar  der  var  Tale  om  Besparelser,  at  hen- 
vise til,  at  der  kunde  spares  paa  Skuespil,  véd  Hoffet, 
ved  Jagtfornøjelser  o.  a.  l."*^). 

Naturligvis  var  Bernstorff  den,  han  først  og  fremmest 
maatte  have  af  Vejen,  dersom  det  skulde  komme  til  en 
Systemforandring.  Hvad  der  ovenfor  er  blevet  fortalt 
om  Hoffets  Sommerophold  paa  Gottorp  og  i  Holsten, 
vil  have  givet  Indtryk  af,  at  det  havde  været  en  svær 
Tid  for  Bernstorff  at  gjenneraleve,  fuld  af  Bekymringer 
og  delvis  frugtesløse  Anstrængelser.  »Jeg  vil  Livet 
igjennem,«  skrev  han  til  Brodersønnen,  »huske  de  Dage, 
jeg  har  tilbragt  paa  Traventhai* ^^<').  »Rejsen.«  hedder 
det  i  et  omtrent  samtidigt  Brev  fra  ham  til  en  yngre  po- 
litisk Ven,  *har  voldt  mig  og  volder  mig  usigelige 
Sorger ''^^).«  Personlig  var  han  stadig  bleven  vel  behandlet, 
naar  han  havde  med  Kongen  at  gjøre  eller  mødte  i 
Hofkredsen,  han  havde  lejlighedsvis  kunnet  bruge  flere 
Dage  til  at  udhvile  sig  paa  sit  Gods  Borstel  i  det  syd- 
Hge  Holsten,  og  med  den  store  Elasticitet,  der  var  hos 
ham,  havde  han  midt  under  alt  det,  der  trykkede  ham, 
kunnet  tage  sig  sammen  til  betydeligt  Arbejde.  Men  selv 
om  han  ikke  havde  opgivet  Haabet  om  at  føre  Mage- 
skiftesagen igjennem,  var  det  Helhedsindtryk,  der  stod  for 
hans  Tanke,  dog  overvejende  pinligt;  han  følte,  at  han 
manglede  Støtte,  og  at  hans  Stilling  udelukkende  afhang 
af,  hvorlænge  han  gjaldt  for  uundværlig.  I  Anledning  af 
Forhandlinger,  han  i  Altona  havde  med  Overpræsidenten 
der,  Gåhler,  en  Broder  til  Generalen,  citerede  han  i  et 
Brev  det  vel  kjendte  Ord  af  Vespasian:  »Det  sømmer 
sig  for  en  Kejser  at  dø  staaende.«  »Det,«  skriver  han, 
»kunde  den  Mand  sige,  der  skulde  forlade  en  Verdens- 
stilling,  jeg,  som  kun  beklæder  en  meget  beskeden 
Stilling,  vil  vedblive  lige  til  Enden  at  opfylde  de  med 
den  forbundne  PHgter«  ^-).  Om  han  end  ikke  saa  nogen 
umiddelbar  Fare  for  sig,  mærkede  han  dog,  at  Grunden 

var  gyngende,   og  Tanken    om  Muligheden    af    »selv    en 
fuldstændig  Omvæltning«  var   ham  ikke  helt  fremmed  ^3). 

Forholdene  ændrede  sig  ikke  for  ham,  efter  at  han 
var  kommen  til  Kjøbenhavn.  Tvært  imod,  den  Kamp 
imod  ham  og  hans  Kolleger,  der  var  begyndt  i  det 
skjulte  i  Holsten,  fortsattes  ogsaa  bagefter,  og  det  kan 
gjælde  for  sikkert,  at  nu  var  ogsaa  Rantzau  med  om  at 
ophidse  Kongen  imod  ham. 

Uheldigvis  var  der  netop  paa  denne  Tid  kommet  en 
Efterretning,  der  kunde  bruges  imod  Bernstorff.  Man  var 
nemUg  bleven  indviklet  i  en  Strid  med  Algier,  der  havde 
taget  en  uheldig  Vending.  Som  det  vil  erindres,  var  der 
i  Aaret  1746^^)  blevet  sluttet  en  Traktat  med  denne  Sø- 
røverstat, der  havde  sikret  den  dansk-norske  Handel  og 
Skibsfart  i  Middelhavet  imod  Algiernes  frygtede  Sørøver- 
ier, og  Forholdet  havde  været  fredeligt  Uge  indtil  Aaret 
1769.  I  Foraaret  i  dette  Aar  havde  Regeringen  i  Algier 
ganske  imod  Traktaterne  forlangt  en  Forøgelse  af  de 
Presenter,  som  Danmark-Norge  havde  forpUgtet  sig  til  at 
udrede  som  Vederlag,  fordi  dets  Skibsfart  havde  Lov  til 
at  gaa  sin  Gang  i  Fred.  Naturhgvis  meldte  Konsulen  i 
Algier,  Ærøbo,  dette  hjem  (6.  April),  og  Bernstorff  gav 
ham  (6.  Juni)  Ordre  til  at  forsøge,  om  det  ikke  var  mu- 
Ugt  ved  at  paaberaabe  sig  Traktaternes  Ord  eller  ved 
andre  Forestillinger  at  afværge  dette  ganske  uberettigede 
Prelleri ;  viste  det  sig  imidlertid  umuhgt  at  slippe,  maatte 
han  hellere  love,  at  Pengene  skulde  blive  betalte,  end 
lade  det  komme  til  et  Brud.  Det  saa  da  ogsaa  ud  til, 
at  Sagen  skulde  blive  ordnet  paa  denne  Maade;  men 
saa  gjorde  Militsen  i  Algier  ulykkeligvis  Oprør,  da  den 
vilde  have  Krig  for  at  kunne  faa  Sørøverierne  i  Gang 
igjen.  Følgen  deraf  var,  at  Deyen  af  Algier  (14.  August) 
erklærede  vort  Fædreland  Krig,  og  som  Paaskud  anførte 
han  da,  at  den  dansk-norske  Regering  var  Forbunds- 
fælle af  Rusland,  der  var  Fjende  af  hans  Overherre,  den 

tyrkiske  Sultan,  og  fremdeles,  at  den  solgte  Sikkerheds- 
passer til  andre  Nationer,  med  hvem  Algier  ikke  havde 
sluttet  nogen  Traktat.  Vistnok  var  det  første  Paaskud 
ganske  tomt,  da  den  tyrkiske  Sultan  aldeles  ikke  havde 
brudt  med  vort  Fædreland  og  endog  efter  Opfordring 
fra  dansk  Side  paabød  Deyen  at  holde  Fred;  det  andet 
Paaskud  var  ganske  løgnagtigt.  Men  det  kunde  kun  lidet 
hjælpe,  at  man  kunde  paavise  dette,  man  havde  lige  godt 
Krig;  de  danske  og  norske  Handelsskibe  i  Middelhavet 
bleve  opbragte  af  Algierne.  for  saa  vidt  disse  kunde  faa 
fat  paa  dem,  og  Besætningerne  bleve  gjorte  til  Slaver. 

Da  Regeringen  i  Kjøbenhavn  naturligvis  ikke  kunde 
lade  dette  gaa  hen,  blev  der  besluttet  en  Expedition  imod 
Algier,  og  en  Eskadre,  bestaaende  af  4  Linieskibe,  2 
Fregatter,  2  BombardergaUioter  og  et  Par  Transportskibe, 
sendtes  under  Anførsel  af  Schoutbynacht  Kaas  i  Maj 
1770  til  Middelhavet  for  at  tvinge  Sørøverstaten  til  at 
falde  tilføje  enten  med  det  gode  eller  det  onde.  Den  2. 
Juli  kom  Eskadren  til  Algiers  Red,  og  Kaas  krævede  nu, 
at  Deyen  skulde  udlevere  de  opbragte  Skibe  eller  give 
Vederlag  for  dem  og  frigive  de  Besætninger,  der  vare 
gjorte  til  Slaver.  Naar  han  gik  ind  herpaa,  var  man 
villig  til  at  indrømme  ham  Fornyelse  af  det  ældre  For- 
bund paa  de  gamle  Vilkaar.  Men  dette  blev  afvist,  og 
Kampen  begyndte  da.  Uheldigvis  viste  det  sig,  at  de 
algierske  Forsvarsværker  vare  langt  stærkere,  end  man 
efter  de  modtagne  Beretninger  havde  troet  i  Kjøbenhavn, 
og  naar  det  allerede  af  den  Grund  var  umuligt  at  udrette 
stort  ved  en  Beskydning  fra  Linieskibenes  Bredsider,  saa 
vanskehggjordes  en  saadan  Kamp  yderhgere  ved  den 
stærke  Paalandsvind,  der  herskede  vedholdende  i  denne 
Tid  og  tvang  Linieskibene  til  at  holde  sig  i  en  temmelig 
stor  Afstand.  Kaas  var  derfor  indskrænket  til  at  forsøge, 
hvad  et  Bombardement  fra  hans  tvende  Bombarder- 
gaUioter kunde  udrette ;  men  ulykkeligvis  vare  disse  ældre 

Skibe,  som  man  havde  kjøbt  og  indrettet  til  Bombefar- 
tøjer, og  da  man  i  nogen  Tid  havde  kastet  Bomber  fra 
dem,  gave  de  sig  i  den  Grad  i  Sammenføjningerne,  at 
man  maatte  standse  Skydningen  for  ikke  at  gaa  til 
Bunds  med  dem.  Det  hjalp  ikke.  at  Algiernes  Skydning 
ikke  gjorde  nogen  Skade;  Kaas  blev  hurtig  klar  paa,  at 
en  fortsat  Kamp  vilde  være  ganske  meningsløs,  og  det 
saa  meget  mere  som  Smitsot  havde  grebet  om  sig  iblandt 
hans  Besætninger  paa  en  meget  faretruende  Maade.  Der 
var  ikke  andet  for  ham  at  gjøre  end  at  forlade  Algiers 
Red  og  foreløbig  begive  sig  til  den  dengang  engelske 
Havn.  Port  Mahon  paa  Minorka.  for  at  faa  de  mange 
syge  i  Land  og  derfra  sende  Rapport  hjem  om  det  mis- 
lykkede Udfald  af  Expeditionen. 

Naturhgvis  gjorde  Efterretningen  om  det  Uheld,  han 
havde  havt,  et  meget  slet  Indtryk,  da  den  i  August 
naaede  her  hjem.  Selv  om  det  ikke  kunde  siges,  at  der 
var  vist  Mangel  paa  Mod  eller  paa  forstandig  Ledelse 
fra  Kaas's  Side,  men  at  Fejlen  havde  ligget  i.  at  Styrken 
havde  været  for  lille  og  i,  at  Bombeskibene  havde  været 
skandaløst  slette,  var  det  ynkelige  Udfald  dog  en  Tort, 
og  den  Ømtaalighed,  man  havde  for  alt,  hvad  der  ved- 
rørte Marinens  Ære,  skærpede  Misstemningen.  Kaas 
krævede  som  ærekjær  Officer  strax  en  Krigsret  nedsat 
for  at  faa  sin  hele  Færd  bedømt,  og  det  var  desuden  en 
Selvfølge,  at  man  maatte  have  Klarhed  paa,  hvor  Ansva- 
ret for  det  hdte  Uheld  laa.  Ingen  kunde  saaledes  undre 
sig  over,  at  der  4.  September  blev  udnævnt  en  Kommis- 
sion til  at  undersøge  Sagen.  Men  saadan  som  Stillingen 
var.  maatte  det  kaldes  uheldigt,  at  foruden  Kaas  og 
Marineministeren  Danneskjold  Laurvig  ogsaa  Bernstorff 
blev  en  af  dem,  som  Undersøgelsen  rettedes  imod.  I  og 
for  sig  vedrørte  Sagen  ham  med  Nødvendighed  som 
Udenrigsminister,  og  det  saa  meget  mere  som  det  natur- 
ligvis maatte  blive  et  Spørgsmaal,  om  han  fra  Konsulen 

i  Algier  havde  indhentet  tilstrækkehge  Oplysninger.  Og 
hertil  kom  ulykkeligvis,  hvad  sikkert  strax  har  været 
kjendt,  at  han  aabenbart  ikke  havde  taget  Sagen  forsig- 
tig nok.  Uden  at  have  havt  andet  end  højst  nogle 
Samtaler  med  Søetatens  Chef  Danneskjold  Laurvig  at 
gaa  ud  fra  og,  uden  at  have  ladet  denne  forelægge  en 
skriftlig  Erklæring  om,  hvor  stor  Expeditionens  Styrke, 
set  fra  et  fagmæssigt  Søofficersstandpunkt,  burde  være, 
naar  der  skulde  være  Udsigt  til  at  opnaa  et  heldigt  Re- 
sultat, havde  han  selv  i  Konseillet  forelagt  Kongen  et 
Forslag  om  Styrken  af  den  Eskadre,  der  burde  sendes 
til  Middelhavet,  og  det  var  dette  Forslag,  der  havde 
faaet  baade  hans  Kollegers  Bifald  og  Kongens  Godkjen- 
delse^^).  Ganske  vist  havde  Laurvig  bag  efter,  da  der 
skulde  skrides  til  Udrustning,  kunnet  og  burdet  gjøre  sin 
Mening  gjældende,  hvis  den  afveg  fra  Bernstorffs,  og  den 
vilde  da  have  havt  stor  Betydning;  men  det  var  dog 
utvivlsomt,  at  Bernstorff  havde  været  uforsigtig  nok  til 
at  tage  et  Initiativ,  hvorved  han  frembød  en  Blottelse 
for  dem,  der  vilde  vælte  Hovedansvaret  for  den  fejl- 
slaaede  Ekpedition  over  paa  ham.  Det  var  netop  det, 
der  nu  skete ^^).  Det  er  betegnende,  at  Struensee  senere 
har  fremhævet  den  Forbitrelse,  som  Uheldet  ved  Algier 
fremkaldte  hos  Kongen  imod  Ministrene;  men  han  har 
glemt  at  fortælle ,  hvor  meget  han  selv  har  virket  til  at 
nære  den.  Naar  man  saa  desuden  ser,  at  i  den  Kom- 
mission, der  skulde  undersøge  Behandlingen  af  den  al- 
gierske Sag,  fik  baade  Rantzau  og  General  Gåhler,  altsaa 
Bernstorffs  bitreste  Modstandere,  Sæde,  vil  det  være  klart, 
at  Uheldet  i  Middelhavet  var  kommet  til  som  noget,  der 
maatte  yderligere  svække  hans  Stilling. 

Samme  Dag,  denne  Kommission  blev  nedsat,  tonede 
Struensee  Flag  som  Statsmand  paa  en  betydningsfuld 
Maade.  Der  blev  nemhg  paa  den  Dag  tilsendt  Danske 
Kancelli  2  Kabinetsordrer  paa  Tysk,  der  paa  en  Maade 
indeholdt  et  poUtisk  Program. 

I  den  ene  udtalte  Kongen,  at  det  var  blevet  saa  al- 
mindeligt at  uddele  Rang  og  Titler,  at  disse  havde  ophørt 
at  være  en  Belønning  for  Fortjeneste;  han  havde  derfor 
besluttet  for  Fremtiden  at  være  sparsommere  med  Ud- 
delingen af  shgt.  og  det  saaledes,  at  der  kun  skulde  ses 
paa  Troskab,  Flid  og  Iver  i  Tjenesten  og  paa  særlig 
Dygtighed,  ikke  paa  Anciennitet  eller  andre  Forhold.  Der 
maatte  derfor  ikke  søges  om  nogen  Titel  eller  Forhøjelse 
i  Rang,  med  mindre  vedkommende  var  det  Kollegium, 
hvorunder  han  hørte,  bekjendt  for  sin  Duelighed. 

Den  anden  Kabinetsordre  af  4.  September  prokla- 
merede Ophævelse  af  Censuren.  »Det  er.«  hed  det  i 
denne,  »voi^  fulde  Overbevisning,  at  det  er  lige  saa 
skadeligt  for  Sandhedens  Undersøgelse  som  til  Hindring 
for  Opdagelse  af  nedarvede  Vildfarelser  og  Fordomme, 
naar  redelige  Patrioter  blive  skræmmede  fra  at  skrive 
frit  efter  deres  Indsigt  og  Overbevisning,  angribe  Misbrug 
og  opdage  Fordomme.«  Derfor  vilde  Kongen  nu  indføre 
en  uindskrænket  Pressefrihed,  saaledes  at  ingen  mere 
skulde  være  forpligtet  til  at  underkaste  den  hidtil  anord- 
nede Censur,  hvad  han  lod  trykke. 

Naar  man  ved  disse  2  Kabinetsordrer  har  set  noget 
nyt  og  forargeligt  i,  at  de  vare  affattede  paa  Tysk,  er  det 
ikke  med  Rette.  For  ikke  at  tale  om  Kristian  VII's 
Forgængere,  saa  havde  han  selv  jævnlig  tidligere  ud- 
stedt Kabinetsordrer  paa  Tysk,  og  det  netop  til  Danske 
Kancelh.  Skjønt  han  havde  faaet  en  meget  bedre  Un- 
dervisning i  vort  Modersmaal  end  nogen  af  de  ældre 
Enevoldskonger,  og  uagtet  han  med  fuldkommen  Sikker- 
hed beherskede  det,  laa  Tysk  ham  dog  hele  Livet  igjennem 
langt  nærmere  end  Dansk.  Vi  have  tidligere  set,  at  han, 
da  han  rejste  udenlands,  som  sin  Titel  for  at  være 
incognito  valgte  at  rejse  som  Greve  af  Traventhai 
Saalidt  havde  han  nogen  Følelse  af,  at  han  i  national 
Henseende  var    dansk  Konge.     Der   behøvedes   derfor  i 

September  1770  ingen   Paavirkning    udefra,    for    at    han 
skulde  vælge  at  skrive  til  Danske  Kancelli  paa  Tysk. 

Derimod  er  det  værdt  at  lægge  Mærke  til  Indholdet 
af  Kabinetsordrerne.  Ingen  kan  andet  end  fuldt  ud  have 
Sympathi  med  den  først  nævnte  af  dem.  Det  er  kjendt 
nok,  og  der  har  i  de  foregaaende  Bind  af  dette  Værk  været 
rig  Lejlighed  til  at  omtale,  hvorledes  Rangsyge  havde 
været  et  frastødende  Træk  ved  Enevoldstiden  i  det  hele, 
og  hvilket  Ansvar  Kongerne  havde  ved  at  nære  den  med 
alt  det  Snobberi  og  det  Forfængelighedsvæsen,  den  havde 
ført  med  sig,  hvorledes  den  Ugefrem  havde  virket  svæk- 
kende paa  Folkekarakteren  og  tillige  paa  andre  Maader 
demoraliserende,  foruden  at  den  havde  antaget  saa  karri- 
katuragtigt  et  Præg,  at  den  gjorde  Folket  til  Latter  for 
andre  Nationer.  Vi  have  set,  at  der  endog  formelig  fra 
Statens  Side  var  drevet  en  Handel  med  visse  Titler,  som 
der  saa  at  sige  var  sat  Taxt  paa,  og,  hvad  der  i  saa 
Henseende  var  sket  under  Frederik  V,  fortsattes  nøjagtig 
paa  samme  Maade  i  Kristian  VIFs  første  Regeringsaar. 
Enhver  uberygtet  Mand,  der  vilde  betale  Staten  1000 
Rdl.  til  de  Formaal,  den  anviste,  kunde  blive  Kancelli- 
raad;  den,  der  betalte  2000  Rdlr.,  kunde  blive  Justits- 
raad ;  for  Etatsraadstitler  og  andre  finere  Rangtitler  var 
Prisen  naturligvis  højere.  Vel  gik  Kabinetsordren  ikke 
ud  paa,  ganske  at  bortkaste  Rangvæsenet;  men  saare 
meget  vilde  være  blevet  opnaaet,  hvis  det  kunde  lykkes 
at  indskrænke  Titlerne  til  at  være  Belønninger  for 
virkelig  Fortjeneste.  Kongen  havde  selv  tidligere  engang 
gjort  Nar  af  det  overdrevne  Titelvæsen  ved  at  sige,  at 
man  havde  saamange  Kammerherrer  i  Staten ,  at  man 
kunde  gjøre  en  hel  Eskadron  af  dem,  og  det  er  da  ikke 
utænkeligt,  at  Struensee  her  har  kunnet  bygge  paa  en 
Stemning,  der  allerede  i  Forvejen  var  tilstede  hos 
Kristian  VII.  Naar  han  selv  vilde  have  denne  Reform  i 
Gang,    var  det  naturligvis   først  og  fremmest  for  at  vise, 

at  nu  vilde  Kongens  Regering  bryde  med  latterlige 
Misbrug  og  Fordomme  fra  Fortiden;  men  det  er  ikke 
usandsynligt,  at  vi  tillige  her  strax  have  Begyndelsen  til 
en  Kamp  imod  den  Magt,  de  raadende  Stormænd  forhen 
havde  havt  til  at  skabe  sig  ivrige  Tilhængere  ved  at  ud- 
virke Gunstbevisninger  for  dem. 

Ulige  vigtigere  var  imidlertid  den  anden  Kabinets- 
ordre,  der  paabød  Afskaffelse  af  Censuren.  Det  vil  er- 
indres, at,  saaledes  som  Forholdene  havde  udviklet  sig  i 
Frederik  Vs  Tid,  havde  der  slet  ikke  været  egenthg  ugun- 
stige Tilstande  dengang  for  den  videnskabelige  Litteratur. 
Censuren  havde  for  alle  herunder  hørende  Skrifter  været 
meget  lemfældig  og  undertiden  en  hel  Komedie ;  ja,  hvad 
mere  er.  Regeringen  havde  ladet  Ordet  endog  være  for- 
bausende  frit  med  Hensyn  til  Drøftelse  af  meget  vigtige 
økonomiske  og  sociale  Forhold,  saaledes  at  adskilligt  i 
den  bestaaende  Lovgivning  var  blevet  skarpt  angrebet. 
Men  der  fattedes  unægtelig  al  Sikkerhed  for,  at  denne 
Liberalitet,  der  ogsaa  havde  holdt  sig  i  Kristian  VTI's 
første  Aar,  fremdeles  vilde  bhve  bevaret.  Dagspressen 
var  Gjenstand  for  stræng  Censur,  og  selv,  hvor  denne 
som  nævnt,  blev  udøvet  med  Lemfældighed,  voldte  den 
altid  et  Tidsspilde,  der  kunde  blive  ligefrem  utaaleligt. 
Der  trængtes  altsaa  til  en  Reform  her,  og  ingen  vil 
kunne  nægte  Sandheden  af  Kabinetsordrens  Ord  om,, 
at  der  ikke  burde  lægges  Hindringer  i  Vejen  for  at  an- 
gribe Misbrug  og  bringe  Fordomme  for  Dagens  Lys. 

Naar  Struensee  nu  \11de  indføre  Pressefrihed  i  vid 
Udstrækning,  var  det  for  en  stor  Del,  fordi  han  var 
gjennemtrængt  af  Læren  om  Menneskeaandens  Ret  til 
Frihed,  denne  Ret,  som  Voltaire  mere  end  nogen  anden 
havde  været  Talsmand  for,  og  fordi  han  attraaede  den 
Ære  at  være  iblandt  de  første,  der  skaffede  den 
anerkjendt  i  en  Stat;    men  han  havde   sikkert  ogsaa  en 

politisk  Tanke  dermed.  Der  kan  ingen  Tvivl  være  om, 
at,  naar  i  hin  Tid  den  oplyste  Enevældes  Forkæmpere  i 
forskjellige  Lande,  i  det  mindste  til  en  vis  Grad,  frem- 
mede Pressefrihed,  saaiedes  som  f.  Ex.  Tilfældet  var  med 
Frederik  den  store  og  Josef  den  anden,  var  det  for  en 
Del,  fordi  de  mente,  at  de  ved  at  lade  den  offentlige 
Mening  komme  til  at  ytre  sig  vilde  faa  en  værdifuld 
Støtte  imod  Tilhængerne  af  de  Misbrug  og  Fordomme, 
som  de  vilde  udrydde.  Saaiedes  da  ogsaa  Struensee. 
Hvor  ligegyldig  han  end  i  flere  Henseender  kunde  være 
med  Hensyn  til,  hvad  Folk  mente  om  ham  selv,  havde 
han  paa  det  Tidspunkt,  hvorom  vi  her  tale,  en  klar  For- 
nemmelse af,  at  han  trængte  til  en  Støtte  i  den  offent- 
lige Mening  under  den  Kamp,  som  han  var  ved  at  aabne 
imod  den  gamle  Tids  Mænd  og  deres  Tflhængere.  Det 
kunde  være  meget  tvivlsomt,  om  en  Indskrænkning  af 
Titler  og  Rangvæsen  ikke  vilde  vække  ham  Modstandere 
i  mange  Familier,  hvor  Ægtefællerne  vare  enige  om,  at 
en  eller  anden  Titel  var  en  herUg  Ting.  Men  ved  Presse- 
friheden kunde  han  være  sikker  paa  at  vinde  mange, 
hvis  Sympathi  vilde  kunne  faa  stor  Betydning  for  ham. 
Vi  have  set,  at  der  allerede  fra  inteUigente  Forfatteres 
Side  i  Frederik  Vs  Tid  var  talt  varme  Ord  om  den 
offenthge  Menings  store  Værd,  og  hvad  kunde  mere 
komme  disse  Mænds  Ønsker  imøde  end  Censurens  fuld- 
stændige Ophævelse? 

Uheldigvis  var  han  saa  ivrig  efter  at  vinde  Bifald, 
at  han  alene  lod  Kabinetsordren  tale  om  Afskaffelsen 
af  Censuren,  medens  der  ikke  stod  et  Ord  i  den  om, 
at  Folk  selvfølgelig  skulde  kunne  drages  til  Ansvar  for, 
hvad  de  skrev,  naar  dette  stred  imod  gjældende  Lov. 
Rimehgvis  skyldtes  denne  Udeladelse  Mangel  paa  om- 
hyggehg  Overvejelse,  og  fra  den  Side  set  blev  Kabinets- 
ordren  en  uheldig  Begyndelse  paa  hans  Lovgivnings- 
arbejde. 

18* 

Vi  have  nævnt  Struensee  som  Fader  til  de  tvende 
Kabinetsordrer,  hvorom  der  her  er  Tale.  Men  saa- 
ledes,  som  de  traadte  frem.  havde  han  tilsyneladende 
ikke  det  mindste  med  dem  at  gjøre.  Foruden  at  de 
havde  Kongens  Underskrift,  vare  de  paraferede  af  Kabinets- 
sekretæren A.  Schumacher,  og  officielt  laa  de  helt  uden- 
for hans  eget  Omraade.  Han  var,  som  vi  vide,  dengang 
kun  Forelæser  hos  Kongen  ;  men  der  kan  dog,  efter  hvad  vi 
kjende  til  hans  Magt  over  denne,  ingen  Tvivl  være  om, 
at  han  er  disse  Kabinetsordrers  virkelige  Fader.  Han 
har  under  sine  daglige  Samtaler  med  Kongen  saa  at  sige 
dikteret  ham  et  Udkast  til  dem  i  Pennen  eller  skrevet  et 
saadant  for  ham,  saa  har  Kabinetssekretæren  bragt  dem 
i  den  rette  Stil,  og  de  ere  da  blevne  tilsendte  Danske 
Kancelli. 

Det  var  først  den  14.  September,  at  disse  Kongebud 
ved  at  offentliggjøres  som  Reskripter  kom  til  Almenhedens 
Kundskab;  men  fra  den  4de  havde  de  været  kjendte  i 
Regeringskredsene  og  her  kunnet  vække  alvorlig  Efter- 
tanke. Naar  dette  selvfølgelig  allerede  maatte  være  Til- 
fældet med  Hensyn  til  deres  Indhold,  saa  laa  der  maaske 
noget  endnu  betydningsfuldere  deri,  at  de  vare  udstedte, 
uden  at  de  havde  været  Gjenstand  for  Rehandling  i 
Kollegierne.  Det  maatte  især,  hvad  Indførelsen  af 
Trykkefriheden  angik,  være  en  Statsmand  af  den  ældre 
Skole  i  høj  Grad  paafaldende.  at  en  saadan  Sag  var  af- 
gjort ved  en  Kabinetsordre.  Det  var  et  Skridt,  der  stod 
i  skarp  Modsætning  til  den  Indflydelse,  Kristian  VII  Ind- 
til havde  ladet  Konseillet  have,  og  det  kunde  fornuftigvis 
ikke  opfattes  anderledes  end  som  en  Krigserklæring  imod 
dette  Raad.  Den.  der  stærkest  maatte  føle  dette  og  i 
det  hele  maatte  have  det  mest  levende  Indtryk  af  det 
truende  i  Stillingen,  var  naturligvis  Bernstorlf,  i  hvem 
alle  saa  den  ledende  Statsmand.  Han  har  da  ogsaa 
netop  i  disse  Dage  udtalt  sin  forpinte  Stemning  paa  den 

klareste  Maade  i  en  Depeche  til  den  af  ham  meget 
skattede  Statsafsending  i  Petersborg,  Scheel.  Det  er, 
skriver  han  her,  en  Kjendsgjerning,  at  de,  som  enten  af 
Skinsyge,  af  Uvidenhed  eller  af  Ondskab  søge  at  berøve 
Kongen  hans  Lykke,  Hæder  og  de  Fordele,  som  syntes  at 
være  ham  visse,  nu  fordoble  deres  Anstrængelser ,  og  at 
intet  Tidspunkt  nogensinde  har  været  mere  kritisk  eller 
farligere  ^^). 

Naar  han  alene  saa  paa  sin  personlige  Stilling, 
syntes  det  under  slige  Forhold  at  maatte  ligge  nærmest 
for  ham  at  søge  sin  Afsked.  Men  her  havde  han  bundet 
Hænderne  paa  sig  selv.  Det  var,  som  tidhgere  nævnt,  i 
ret  stærke  Udtryk,  at  han  havde  forsikret  den  russiske 
Regering,  at  hans  Stilling  ikke  svævede  i  Fare,  og  at  han 
haabede  at  kunne  fortsætte  den  PoHtik  overfor  Rusland, 
som  var  Forudsætningen  for  Mageskiftesagens  endelige 
Afgjørelse.  Altsaa  maatte  han  blive  staaende,  saa  længe 
det  paa  nogen  Maade  var  ham  muUgt.  Vilde  Struensee 
og  Kongen  have  ham  bort.  vare  de  nødte  til  selv  at  give 
ham  hans  Afsked,  og  bort  maatte  han,  saafremt  der 
virkelig  skulde  gjennemføres  et  nyt  System  for  Styrelsen 
efter  Kabinetsregeringens  Princip.  Som  det  synes,  lettede 
Rernstorff  det  for  Struensee  at  faa  Kongen  til  et  saadant 
Skridt,  da  han  tirrede  denne  ved  at  komme  med  Ud- 
fald imod  Fjenderne  af  den  russiske  AlUance^^).  Der 
blev  da  ogsaa  ved  Forhandlinger  paa  Hirschholm  Slot, 
hvori  Rantzau  sikkert  havde  Del,  taget  den  afgjørende 
Beslutning  om  hans  Afsked,  og  den  15.  September 
sendte  Kongen  ham  en  egenhændig  Skrivelse,  der  lød 
saaledes:  ^Jeg  holder  det  for  nødvendigt  for  min  Tje- 
nestes Tarv  at  foretage  en  Forandring  i  Ledelsen  af 
Sagerne.  Derfor  fritager  jeg  Dem  (je  vons  dispense)  for 
alle  Deres  Embeder  alene  med  Undtagelse  af  Deres  Plads 
i  Konseillet,  hvor  De,  efter  hvad  jeg  haaber  (å  ce  que 
je  me  promets),    vil   vedblive    at  give   mig   Raad,    stem- 

mende  med  Deres  Erfaring  og  Deres  Iver  for  mit  Tarv. 
Jeg  beder  Dem  for  øvrigt  være  forvisset  om  min  fortsatte 
Velvilje  <.  Bernstorff  vilde  naturligvis  ikke  vedblive  at 
staa  som  Medlem  af  et  Konseil,  som  han  kunde  sige  sig 
selv,  var  bestemt  til  enten  at  forsvinde  eller  til  at  føre 
en  Skintilværelse,  og  i  sit  Svar  paa  Kongens  Brev  bad 
han  altsaa  om  Fritagelse  for  at  beholde  Pladsen  i  Kon- 
seillet.  Dette  Ønske  opfyldte  Kongen  da,  idet  han  tillige 
bevilgede  ham  en  aarlig  Pension  paa  6000  Rdlr. 

Hermed  var  Forholdet  mellem  Kristian  VII  og  Bern- 
storff forbi.  Kongen  skrev  kort  Tid  derefter  til  Stats- 
afsendingen  i  Rusland  i  Anledning  af,  hvad  her  var  sket, 
at  der  altid  havde  været  gjensidig  Mistillid  imellem  ham 
og  Bernstorff,  hvad  der  havde  været  til  Skade  for 
Sagerne.  Vi  ville  af  det  foregaaende  have  faaet  det 
Indtryk,  at  dette  unægtelig  var  sandt,  for  saa  vidt  Kongen 
aldrig  havde  kunnet  lide  den  udmærkede  Minister.  Al 
dennes  Loyalitet  og  al  hans  Finhed  i  Formerne,  for 
slet  ikke  at  tale  om  hans  Dygtighed,  havde  ikke  kunnet 
overvinde  en  Uvilje  fra  Kongens  Side.  der  havde  sin  Grund 
i  hans  pinHge  Følelse  af  Bernstorffs  Overlegenhed  og  i 
hans  Opfattelse  af,  at  han  var  den  egentlige  Leder  af  det 
for  ham  utaalelige  Konseil. 

En  af  de  Mænd.  der  stod  Bernstorff  nærmest,  har 
fortalt,  at,  da  han  fik  Kongens  Brev  med  hans  Afske- 
digelse, rejste  han  sig  stille  fra  sit  Sæde  og  udbrød:  »Jeg 
er  afskediget  fra  mit  Embede.*-  og  dertil  føjede  han 
med  Taarer  i  Øjnene:  »Almægtige,  velsign  dette  Land 
og  Kongen.«  Disse  Ord  vare  en  værdig  Afslutning  paa 
hans  Virksomhed  som  dansk  Statsmand.  Den  Konge  og 
det  Land.  som  han  havde  helliget  sit  trofaste  Arbejde, 
var  det,  der  i  dette  Øjebhk  først  traadte  frem  for  hans 
Tanke.  Hvad  der  end  paa  flere  Maader  kan  udsættes 
paa  Bernstorff  som  Statsmand,  er  det  ikke  muligt  at 
skilles  fra  ham  uden  at  have  en  vemodig  Følelse   af,    at 


Bernstorff  ved  sin  Afskedigelse.  279 

man  ser  en  udmærket  Mand  forlade  Skuepladsen.  Det  er 
ikke  alene  hans  fremragende  Begavelse  og  hans  utrætte- 
lige Arbejdsflid,  man  tænker  paa;  men  det  er  maaske 
endnu  mere  hans  sjælden  ædle  Personlighed,  hans  rene 
Karakter,  der  ikke  paa  noget  Punkt  kan  ses  at  have 
kjendt  andre  end  ideelle  Bevæggrunde,  hans  Hensyns- 
fuldhed og  Finhed  i  Følelsen,  der  viser  sig  i  alle  For- 
hold, hvor  man  kan  følge  ham,  samtidig  med  at  han 
fuldt  vidste,  hvad  han  vilde,  og  med  Bestemthed  og  uden 
Shngringer  arbejdede  for,  hvad  han  mente,  var  det 
rette,  det  er  hans  Evne  til  at  se  bort  fra  personlige 
Krænkelser  for  udelukkende  at  tænke  paa,  hvad  der  for 
Landets  Skyld  burde  fremmes,  og  det  er  hans  Hengiven- 
hed i  Guds  Vilje,  denne  den  dybeste  Følelse  hos  ham, 
som  altid  gav  ham  Fasthed  og  Sikkerhed  i  hans  hele  Færd. 
Bernstorff  er  en  af  de  Personligheder,  som  det  er 
ethisk  styrkende  at  sysle  med. 

Saasnart  han  havde  faaet  sin  Afsked,  besluttede  han 
at  rejse  bort.  Her  i  Kjøbenhavn  havde  han  et  smukt 
Hjem,  og  tæt  ved  Byen  paa  hans  eget  Gods  laa  det  i 
ædel  og  hyggelig  Stil  opførte  Herresæde,  som  Jardin 
havde  bygget  for  ham,  Bygningen  med  den  for  ham  saa 
passende  Overskrift  over  Indgangsdøren:  „Honesto  inter 
negotia  otio  sacrum"*).  Her  holdt  han  mest  af  at  være, 
her,  hvor  de  gode  Virkninger  af  hans  betydnings- 
fulde Forandringer  til  Bedste  for  hans  Bønder  allerede 
klart  viste  sig,  og  her,  hvor  han  kunde  leve  med  Skuet 
af  den  store  smukke  Have,  som  det  var  hans  Lyst  at  se 
trives  og  voxe.  Tidt  skulde  han  siden  længes  derefter. 
Men  dette  kunde  ikke  holde  ham  tilbage,  nu  da  han 
var  en  falden  Statsmand.  Han  kunde  forudse,  at  der 
vilde  blive  alt  for  meget  pinligt  at  skulle  være  Vidne 
til,    og  han  kunde   sige  sig  selv,    at  hans  Ophold  i  Kjø- 


*)  »Indviet  til  efter  Arbejdets  Møje  at  hvile  paa  rette  Maade.< 

benhavn  let  vilde  kunne  mistydes.  Altsaa  rejste  han 
saa  hurtig,  det  lod  sig  gjøre,  til  sit  Gods  i  Holsten, 
Borstel,  og  der  ovre  fra  skulde  han  saa  i  den  følgende 
Tid  følge  Udviklingen  af  Styrelsen  i  en  Form.  der  fuld- 
stændig stred  imod,  hvad  han  mente,  var  betryggende 
for  Folkets  Vel. 

Forskjellige  Sider  af  Styrelsen  i  Kristian  VIFs  første  Aar. 


i/et  var  skarpe  Angreb,  vi  i  det  foregaaende  saa 
blive  rettede  imod  Styrelsen,  som  den  havde  været  i  Kri- 
stian Vll's  første  Regeringsaar.  Ganske  vist,  der  havde 
ligget  ærgjerrige  Ønsker  og  til  Dels  personlig  Uvilje,  for 
ikke  at  sige  Had,  bagved  en  Del  af  disse  Angreb;  men 
de  havde  dog  ogsaa  været  rettede  imod  det  hele  System, 
der  havde  været  fulgt.  I  de  foregaaende  Rind  af  dette 
Værk  er  det  paavist,  at  der  i  Enevældens  Tid  havde  været 
en  tydelig  fremtrædende  Kabinetsregering  ved  Siden  af 
Kollegiestyrelsen  og  den  Indflydelse,  denne  lagde  i  de  høje 
Embedsmænds  Hænder;  men  vi  have  ogsaa  set,  at  under 
Frederik  Vs  Regering  var  det  første  Element,  hvad  der 
vilde  sige  det  samme  som  Kongens  personhge  Indgriben, 
blevet  trængt  stærkt  tilbage,  medens  det  havde  været  en 
Kreds  af  ExceUencer,  der  havde  styret  Land  og  Rige. 
Det  var  dette,  der  var  gaaet  i  Arv  til  Kristian  VIPs  Tid 
og  havde  holdt  sig  til  Trods  for  den  bitre  Følelse,  han 
nærede  imod  sine  officielle  Raadgivere,  fordi  de  havde 
meget  mere  at  sige,  end  han  holdt  af.  Men  denne  hans 
Misstemning  var  saa  langt  fra  at  hænge  sammen  med 
nogen  Lyst  til  selv  at  arbejde  og  derved  vise,  at  han 
vilde  være  den  virkelige  Hersker,  at  han  tvært  imod  helst 

skubbede  Forretninger  fra  sig.  Det  havde  allerede  under 
hans  Forgængere  været  indført,  at  baade  Kancellierne  og 
Rentekammeret  afgjorde  en  Del  løbende  Sager  selv,  som 
man  kaldte  det,  ad  mandatum,  uden  at  de  bragtes  for 
Kongen^).  Intet  havde  været  naturligere,  da  det  var 
Sager,  hvori  der  var  fastslaaet  en  bestemt  Praxis.  Konge- 
magten led  intet  derved.  Nu  under  Kristian  VII  blev 
ikke  alene  dette  fornyet  2);  men  Omfanget  af  de  Sager, 
som  han  overlod  til  Kollegiernes  Godtbefmdende,  ud- 
videdes endog  meget  snart  ved  en  Befaling  af  22.  August 
1766,  der  blandt  andet  overlod  Konseillet  og  Kancelhet 
at  udstede  Ægteskabs-,  Vielses-  og  Begravelsesbevillinger, 
at  give  Frihed  for  Kirkens  DiscipHn  til  dem,  der  undlod 
at  gaa  til  Alters,  og  til  saadanne,  der  gjorde  sig  skyldige 
i  Lejermaal.  Ved  et  Reskript  af  26.  Februar  1768  føjede  han 
endnu  flere  Sager  hertil,  som  f.  Ex.  at  tiUade  Folk  at 
ernære  sig  ved  Haandværk  eller  at  blive  optagne  i  Lavene, 
at  give  Bevilling  til,  at  uægte  fødte  Børn  maatte  døbes 
som  ægte  o.  s.  v.  Han  var,  skrev  han  i  den  Anledning 
til  Konseillet.  altfor  overvældet  af  Sager  paa  Konseils- 
dagene,  mange  af  dem  vilde  meget  let  kunne  afgjøres 
af  Konseillets  Medlemmer  til  Gavn  for  Fædrelandet^).  Til 
Forskjel  fra  alle  slige  Sager  blev  det  fastslaaet,  hvilke 
han  derimod  forbeholdt  sig  selv  at  underskrive,  deri- 
blandt alle  større  Benaadninger,  Sager  angaaende  Liv  og 
Ære,  alle  Forordninger  og  Reskripter  i  Ting.  der  ved- 
rørte det  pubhke  Væsen«  o.  a.  m.  Paa  ganske  til- 
svarende Maade  gik  det  med  Sager,  der  hørte  under 
Rentekammeret  og  under  Generaltoldkammeret.  Ogsaa 
her  skete  der  den  Forandring,  at  adskillige  af  dem,  der 
tidhgere  vare  blevne  refererede  for  Kongen  personlig  og 
afgjorte  af  ham.  fra  nu  af  skulde  forestilles  for  Kon- 
seillet og  afgjøres  af  dette'*).  Det  var  kun  de  vigtigste, 
han  forbeholdt  sig  selv,  f.  Ex.  naturligvis  alle  Forord- 
ninger eller  Undtagelser  af  større  Betydning  fra  gjældende 

Bestemmelser,  Bortgivelse  af  Stillinger,  Bevilling  af  Ud- 
gifter, der  ikke  vare  opførte  paa  Reglementerne  o.  s.  v. 
Da  Kongen  rejste  udenlands,  bleve  af  praktiske  Grunde 
Skrankerne  for,  hvad  han  selv  vilde  afgjøre,  selvfølgelig 
trukne  endnu  snævrere;  men  det  var  forbigaaende,  og 
efter  hans  Hjemkomst  blev  Forholdet,  som  det  var  slaaet 
fast  ved  Bestemmelserne  fra  Februar  1768.  Ret  ejen- 
dommeligt er  det  unægtelig  at  se  ham,  der  i  Virkelig- 
heden saa  med  Skinsyge  paa  Konseillets  Indflydelse,  netop 
ved  disse  Bestemmelser  udvide  dette  Kollegiums  Myn- 
dighed. 

Det  passer  godt  til,  hvad  shge  Træk  vise  om  Kongens 
ringe  Arbejdslyst,  at  man  fra  disse  hans  første  Regerings- 
aar  vil  have  ondt  ved  at  finde  en  eneste  Sag,  den  være 
mere  eller  mindre  vigtig,  hvor  han  ikke  i  sine  Resolu- 
tioner, man  kunde  fristes  til  at  sige  blindt,  følger  Kol- 
legiernes Forestillinger  i  alle  deres  Punkter.  Ganske  vist 
udelukker  dette  ikke.  at  der  kunde  gjøre  sig  Indflydelser 
gjældende  hos  ham,  som  kunde  komme  Kollegierne  paa 
tværs,  saaledes  som  vi  allerede  have  havt  Indtrykket  af 
ved  flere  Lejligheder;  men  det  skete  kun,  hvor  der  var 
personhge  Interesser  med  i  Spillet.  Man  vil  da  ogsaa 
se,  at,  medens  han  ved  Besættelse  af  mindre  Embeder 
saa  godt  som  altid  følger  KoUegiernes  Forslag,  kan  han 
—  for  ikke  at  tale  om  Hofcharger  —  ved  visse  StiUinger 
som  f.  Ex.  Amtmandspladser  selv  tage  Initiativet  og  med- 
dele Rentekammeret,  hvem  han  har  givet  shge  Poster 
tn.  Det  var  forgjæves,  at  Kollegiet  ved  en  saadan  Lej- 
lighed gjorde  ham  opmærksom  paa,  hvor  vigtigt  et  Em- 
bede en  Amtmands  StilHng  var,  og  hvilke  Krav  der  derfor 
maatte  stiUes  til  den,  der  udnævntes  til  at  beklæde  den. 
Men  bortset  fra,  hvor  personlige  Interesser  spiUede  med 
ind,  har  det  —  alene  med  Undtagelse  af  Landbosagen, 
der  virkelig  laa  ham  paa  Hjærte  —  kun  været  meget 
sjældent,    at    han  i   sit  Forhold  til  Kollegierne    har  vist 

Spor  af  Initiativ  eller  Selvstændighed.  Ingen,  der  gjen- 
nemgaar  Kollegiernes  Aktstykkepakker,  skulde  ane,  at 
han  kunde  volde  sine  Ministre  saadanne  Bryderier,  som 
vi  have  set,  at  særlig  Bernstorff  maatte  lide  under. 

Forskjellige  Forandringer,  der  i  disse  første  Aar  af 
Kristian  VIFs  Regering  skete  ved  enkelte  Kollegier, 
er  der  ikke  paa  dette  Sted  Grund  til  at  gaa  ind  paa. 
Vi  ville  senere  faa  Lejlighed  til  at  vende  tilbage  dertil. 
Derimod  ville  vi  fastholde,  at,  ligesom  Styrelsen  i  Hoved- 
sagen bevarede  det  Præg,  den  havde  havt  i  Frederik  V's 
Dage,  saaledes  havde  den  de  samme  gode  og  mindre  gode 
Sider  som  i  den  Tid,  og  den  Karakteristik,  vi  tidligere 
have  givet  af  den  under  Frederik  V^),  passer  i  alt  væ- 
senligt ogsaa  for  disse  Aar. 

Man  vil  ikke  hos  de  styrende  kunne  miskjende  en 
levende  Følelse  af  de  Pligter,  de  havde  imod  Konge  og 
Fædreland.  Mænd  som  begge  Bernstorfferne,  Reventlow 
og  Schack  vare  Samvittighedsfuldheden  selv,  og  hos  ingen 
af  dem  vil  man  finde  Gnist  af  smudsig  Egennytte.  Ikke 
mindre  er  det  klart,  at  Sagerne  bleve  omhyggelig  over- 
vejede, og  at  man  ved  samvittighedsfuldt  at  indhente 
Erklæringer  og  Betænkninger  fra  de  stedlige  Myndigheder 
rundt  omkring  i  Statens  forskjellige  Lande  søgte  at  vinde 
et  paalideligt  Grundlag  for  Forestillingerne  til  Kongen. 
Blandt  andet  er  Kollegiernes  Brevvexling  med  Vicestat- 
holderen  J.  Benzon  i  Norge  et  Vidnesbyrd  om,  hvor 
meget  de  ønskede  at  faa  paalidelige  Oplysninger  om 
Forholdene  i  dette  Land. 

Ogsaa  maa  man  anerkjende  et  humant  Syn  i  det 
hele,  der  har  givet  sig  Vidnesbyrd  i  Behandlingen  af  en 
Mængde  Sager.  Man  mærker  den  saaledes  i  Regeringens 
Stilling  til  de  fældede  Domme  i  Strafferetssager.  Under 
Frederik  V  havde  det  endnu  raadende  Afskrækkelses- 
princip  paa  Strafferettens  Omraade  fremkaldt  en  saa 
barbarisk  Lov  som  den  af  7.  Februar  1749,   der  fastslog 

en  raffineret  Dødsstraf  med  Knibning  med  glødende  Tæn- 
ger for  Mord  :>med  frit  Forsæt  og  velberaad  Hu  uden 
nogen  dertil  af  den  dræbte  given  Aarsag«.  Der  var  ved 
denne  Lov  særlig  tænkt  paa  saadanne,  der  af  Tungsin- 
dighed dræbte  andre  for  selv  at  komme  af  med  Livet, 
Denne  ogsaa  psykologisk  set  højst  uheldige  Lov  viste  sig 
imidlertid  ikke  at  føre  til  Maalet,  og  det  blev  derfor  al- 
vorlig taget  under  Overvejelse,  hvorledes  man  skulde 
finde  en  mere  passende  Straf.  Resultatet  blev  da,  at 
man  under  Kristian  VII  —  og  det  var  ham  selv,  der  tog 
Initiativet  hertil*')  —  besluttede  at  forandre  Dødsstraffen 
til  en  anden  »daglig  og  vedvarende  Straf,  Lidelse  og 
Forhaanelse  <,  som  tænktes  at  kunne  virke  bedre  til  »vore 
kjæreog  tro  Undersaatters  Sikkerhed  og  Rolighed-?.  Dette 
skete  ved  en  Lov  af  18.  December  1767,  der  foruden 
Kagstrygning  og  Rrændemærkning  paa  Panden  fastslog 
Fængselsstraf  paa  Livstid  med  »det  stærkeste  og  haardeste 
som  ogsaa  det  allerhderligste,  haanligste  og  foragtehgste 
Arbejde«.  Desuden  skulde  Forbryderen  aarUg  føres  til  det 
Sted,  hvor  Mordet  var  begaaet,  eller  til  Byens  Rettersted 
og  der  kagstryges  eller  piskes  med  27  Slag  af  9  Ris. 
Denne  Transport  skulde  oven  i  Kjøbet  finde  Sted  paa 
Natmandens  Sluffe.  Selv  om  ved  denne  forandrede  Straf 
Forbryderen  beholdt  Livet,  blev  der,  som  vi  se,  Strænghed 
nok  tilbage;  men  man  var  dog  for  godmodig  og  human 
til  længe  at  fastholde  Piskningen,  der  faldt  bort,  naar 
vedkommende  opførte  sig  godt  i  Fængslet^),  og  i  saa 
Fald  blev  det  en  betydehg  Formildelse,  der  fandt  Sted. 
En  tilsvarende  Forordning  for  Hertugdømmerne  af  21. 
Oct.  1767  havde  ikke  den  aarUge  Piskning.  I  det  hele 
er  det  kjendeligt,  at  Brugen  af  Dødsstraf  bliver  betydelig 
sjældnere.  Endnu  i  Frederik  V's  Tid  var  Galgen  tidt 
bleven  brugt  som  Straf  for  stort  Tyveri;  men  dette  hørte 
nu  helt  op  ^),  og  hgeledes  forsvinder  Dødsstraffen  for  en 
Række  grove  Forbrydelser,  hvor  den  tidligere  var  bleven 

almindelig  brugt,  f.  Ex.  for  saadanne  Forbrydelser  som 
Blodskam^),  Bigami,  Opbrydning  af  Kirkeblokke,  Falsk- 
møntneri o.  a.  m.  Efter  hvad  Bernstorff  fortæller  i  et 
Brev,  havde  Kristian  VII  en  afgjort  Modbydelighed  for 
at  underskrive  Dødsstraffe  ^"),  hvad  der  maaske  har  virket 
med  her.  Det  er  under  alle  Omstændigheder  en  Kjends- 
gjerning,  at  Dødsstraf  i  disse  Aar  ikke  blev  brugt  und- 
tagen i  Sager  om  virkelig  fuldbragt  Mord,  derunder  med- 
indbefattet  Drab  af  nyfødte  Børn.  Paa  en  lignende  Maade 
fandt  der  ogsaa  ved  mange  andre  Forseelser  Formildelse 
Sted  i  de  Straffe,  som  Loven  fastsatte,  snart  ved  at  ved- 
kommende slap  for  Kagstrygning  og  Brændemærkning, 
snart  ved  endog  ret  betydelig  Forkortelse  af  den  idømte 
Fængselstid,  hgesom  det  ogsaa  var  helt  almindeligt,  at 
de,  der  vare  dømte  til  at  hensættes  i  Børnehuset,  i  Tugt- 
huset eller  til  Arbejde  i  en  eller  anden  Fæstning,  løs- 
lodes og  det  endog  efter  ret  kort  Tid,  hvor  humane 
Hensyn  kunde  tale  derfor*).  Tiltalende  er  det  fremdeles 
at  se,  at  der  slet  ikke  blev  taget  Hensyn  til  Angivelser 
om,  at  en  eller  anden  havde  talt  formasteUge  Ord«.  Til 
adskilligt  af  dette  var  der  allerede  sket  god  Begyndelse 
under  Kristian  VI  og  Frederik  V;  men  den  humane  og 
filantropiske  Luftning  er  dog  afgjort  stærkere  i  de  Aar, 
vi  her  tale  om,  end  tidligere. 

Ved  Siden  af  sligt,  der  var  godt  og  prisværdigt, 
er  der  imidlertid  unægtelig  ogsaa  Skyggesider  at  lægge 
Mærke  til.  Man  havde,  som  tidligere  omtalt,  igjennem 
hele  Enevældens  Tid  Hdt  af  store  Vanskeligheder  med 
Hensyn  til  at  faa  et  dygtigt  Embedspersonale,  især  jævnlig 
ved  lavere,  men  dog  ingenlunde  uvigtige  Embeder  rundt 


*)  Som  et  særegent,  næsten  pudsigt  Exempel  paa  Formildelse 
kan  nævnes,  at  det  blev  bevilget  en  Mand,  hvis  Søn  havde 
begaaet  et  mindre  Tyveri,  at  denne  slap  for  anden  Straf,  end 
at  han  selv  skulde  revse  Sønnen  med  Ris  i  Byfogdens  Over- 
værelse (S.  T.  29.  Maj  1767). 

omkring  i  Statens  Lande.  Den  Ulempe,  der  laa  heri, 
havde  man  aabenbart  paa  den  Tid,  vi  her  tale  om,  et 
klarere  Blik  for  end  nogensinde  forhen,  en  simpel  Følge 
af,  at  Udvikhngen  førte  til,  at  der  stedse  stilledes  større 
og  større  Krav  til  Embedsmændene.  Det  var  tydeUgt 
nok,  at  Indførelsen  af  juridisk  Examen  (1736)  langtfra 
havde  hjulpet  tilstrækkelig,  og  vel  føjede  man  her  en 
Slags  Skærpelse  til,  idet  det  blev  befalet,  at  alle  Examiner 
ved  det  juridiske  Fakultet  skulde  holdes  offentlig,  hvor- 
ved den  Uskik  at  lade  sig  privat  prøve  bortfaldt;  men 
dette  betød  ikke  stort.  Selv  om  det  fremdeles  var  et 
Fremskridt,  at  Embeder  ikke  mere  bleve  solgte,  vare 
heldige  Forhold  paa  dette  Omraade  i  Virkeligheden 
umulige,  saalænge  Lønningerne  for  mange  Stillinger  vare 
saa  usle.  som  Tilfældet  var.  Fogedembederne  i  Norge 
siges  fra  paalidelig  Side  nu  at  være  blevne  saaledes  af- 
lagte, at  de,  der  beklædte  dem,  kunde  have  »skikkeligt 
Udkomme <^^);  men  i  Danmark  kunde  der  endnu  træffes 
Byfogedembeder  med  en  fast  Lønning  paa  ikke  mere 
end  16 — 24  Rdlr.  om  Aaret  og  et  tilsvarende  kummerligt 
Beløb  af  uvisse  Indtægter.  Datidens  Breve  indeholde 
stærke  Ord,  og  det  fra  vægtig  Side,  om  den  store  Ulempe, 
der  laa  heri,  blandt  andet  ved  den  passive  Modstand, 
som  shge  af  Næringssorg  sløvede  Embedsmænd  kunde 
sætte  imod  de  højere  Embedsmænds  Virksomhed  ^^).  De 
styrende  i  Regeringen  vare  ganske  klare  herpaa;  de  vidste, 
at  de  elendige  Lønninger  forholdsvis  vare  blevne  endnu 
slettere,  end  de  havde  været  for  40  Aar  siden,  fordi  alt 
var  blevet  dyrere,  medens  de  vare  blevne  uforandrede, 
og  de  maatte  erkjende,  at  mange  Embedsmænd  vare 
nødte  til  at  udføre  de  vigtigste  og  møjsommeligste  For- 
retninger under  et  knugende  Tryk  af  Næringssorger^^); 
men  desto  værre  maatte  de  sige  sig  selv,  at  Finansernes 
slette  Tilstand  ikke  tillod  i  nogen  betydelig  Grad  at  raade 
Bod  derpaa.     Man   greb  derfor   hist   og  her  til  at  slaa 

mindre  Retsbetjentstillinger  sammen,  hvorved  rigtignok 
Retsdistrikterne  kunde  blive  vel  store,  eller  man  lagde, 
næppe  til  Held  for  Tjenesten,  daarlige  Byfogedembeder 
sammen  med  Postmester-  eller  Tolderstillinger.  For 
øvrigt  stræbte  man  at  raade  Bod  paa  Manglerne  ved 
Kontrol  og  ved  at  være  lydhør  overfor  Klager  fra  Be- 
folkningens Side,  der  naturligvis  ikke  udebleve,  især  ikke 
fra  den  norske  Almues  Side.  Det  ser  ud  til,  at  Re- 
geringen i  disse  Aar  har  taget  denne  Sag  skrappere  end 
tidligere^*).  Den  ene  Gang  efter  den  anden  bleve  Em- 
bedsmænd i  Kjøbstæder  eller  paa  Landet  suspenderede 
fra  deres  Embeder,  snart  for  Myndighedsmisbrug,  snart 
for  ForsømmeUghed  og  Sendrægtighed,  naar  f.  Ex.  en 
Retsbetjent  i  Bergen  endog  havde  ladet  en  Kvinde  sidde 
i  Varetægtsarrest  i  13  Aar;  der  anstilledes  Undersøgelser 
over  slet  Bestyrelse  af  offenthge  Midler  i  forskjellige  Byer, 
der  gives  skarpe  Irettesættelser  til  Embedsmænd  i  Pro- 
vinserne, der  drives  ideUg  paa  at  faa  Skifter  i  Dødsboer 
afsluttede  i  betimelig  Tid,  Kancelliet  vil  vide  Besked  om, 
hvilke  fiskalske  Aktioner  der  ikke  vare  bragte  til  Ende 
o.  s.  V.  Den  Slendrian,  der  ved  Regnskabsaflæggelser  i 
tidligere  Tid  havde  været  almindelig  fra  mange  Embeds- 
mænds Side,  havde  i  Frederik  V's  sidste  Dage  fremkaldt 
en  Befaling  om  saadanne  Regnskabers  hurtige  Indsen- 
delse til  Rentekammeret  til  Revision  her,  og  dette  blev 
i  de  følgende  Aar  fremmet  med  ikke  ringe  Iver,  saaledes 
at  der  hvert  Aar  blev  gjort  Kongen  Meddelelse  om  Ud- 
faldet. Det  kunde  da  meldes,  at  de  ukvitterede  Regn- 
skabers Tal  blev  mindre  og  mindre ;  men  det  gik  unægtelig 
kun  langsomt  fremad.  Med  Hensyn  til  en  enkelt  Landsdel, 
nemlig  Island,  var  det  et  bestemt  Fremskridt,  at  den 
ældre  Tids  Uskik,  hvorefter  Stiftamtmanden  for  denne 
0  stadig  boede  i  Kjøbenhavn  og  aldrig  kom  til  den,  nu 
forsvandt.  Det  blev  ved  en  Vakance  i  dette  Embede 
1768  fastsat,  at  den  nye  Stiltamtmand  ej  alene  ved  første 

Lejlighed  skulde  rejse  derop,  men  ogsaa  senere  gjentage 
denne  Rejse,  saa  tidt  det  agtedes  nødvendigt,  og  snart 
efter,  at  han  for  det  første  skulde  blive  der  5 — 6  Aar, 
I  Stedet  for  at  Øen  tidligere  kun  havde  udgjort  1  Amt, 
kom  den  nu  til  at  udgjøre  2  Amter,  af  hvilke  det  ene 
blev  lagt  sammen  med  Stiftamtmandskabet  ^■^).  Ovre  i 
Vestindien  søgte  man  at  forbedre  Styrelsen  ved  Op- 
rettelse af  et  Borgerraad  paa  St.  Croix,  der  blandt  andet 
skulde  paaligne  Indbyggerne  alle  Paalæg^^). 

Ved  de  højere  Embeder  traadte  visselig  ikke  den 
Elendighed  frem  med  Hensyn  til  Lønningerne,  som  saa 
tidt  betegnede  de  lavere  Embedsmænds  Stilling  og  paa- 
virkede deres  Embedsførelse.  Men  her  satte  Klikevæsen 
og  Hofindflydelse  uheldige  Mærker.  Hvad  under  Frederik 
Vs  Historie  er  fortalt  om,  i  hvilken  Grad  de  betydelige 
Stillinger  samledes  paa  nogle  faa  høje  Adelsmænds  Hæn- 
der, gjaldt  ogsaa  nu,  og  hertil  kom,  at  saa  godt  som 
alle  Amtmandsstillinger  hgesom  vare  forbeholdte  Adels- 
mænd. Det  hører  til  de  rene  Undtagelser  —  mest  i 
Norge,  hvor  vi  f.  Ex.  kunne  træffe  en  Stiftamtmand  i 
Bergen  med  det  absolut  borgerlige  Navn  Petersen  — ,  at 
Mænd  af  Borgerstanden  kom  til  at  beklæde  sli^e  Em- 
beder. De  Personligheder,  som  spiflede  den  mest  frem- 
ragende Rolle  i  Staten,  kunde  ganske  vist  udmærke  sig 
ved  rig  Dannelse  og  Kundskabsfylde,  saaledes  som  Bern- 
storfferne,  eller  ved  genial  Forretningsevne,  som  Schim- 
melmann.  og  naturligvis  forstod  disse  Mænd  at  drage  dygtige 
Kræfter  frem ;  men  kun  altfor  tidt  spillede  Hensyn  til  andet 
end  Duehghed,  Kundskab  og  Erfaring  en  Rolle.  Man  for- 
bauses  saaledes,  naar  man  gaar  Amtmandslisten  igjennem, 
ved  at  se,  hvor  faa  af  de  Mænd,  som  den  bestaar  af,  der 
synes  at  have  havt  andre  Kvalifikationer  end  fin  Byrd, 
eller  det  at  have  beklædt  Hofcharger.  Der  var  iblandt 
dem  Mænd,  som  det  er  en  ligefrem  Skandale  at  finde 
der,  saadanne   som  Frederik  den  Vs  to  uværdige  Svire- 

brødre  Godske  Hans  Krogh  og  Brockenhus,  hvilken  sidste 
det  tydelig  nok  var  drøjt  for  Rentekammeret  at  se  Kon- 
gen udnævne  dertil;  men  selv  om  adskillige  Amtmænd 
have  været  særdeles  brave  Folk,  der,  efter  i  nogle  Aar 
at  have  været  manuducerede  af  deres  Fuldmægtige, 
kunde  bhve  flinke  i  Embedet,  var  det  dog  ganske  me- 
ningsløst, til  Embedsmænd,  der  havde  den  overordentlige 
Betydning,  som  Tilfældet  dengang  var  med  Amtmændene, 
—  Kollegiernes  Øjne,  som  Stampe  træffende  kaldte  dem,  — 
at  vælge  saadanne,  som  det  for  det  meste  helt  fattedes  paa 
Kjendskab  til  Administration  eller  de  mangehaande  For- 
hold, Amtmændene  maatte  bevæge  sig  i.  Men  der  var 
ogsaa  andre  Embedsstillinger.  hvortil  Folk  avancerede  i 
Kraft  af  Hofmdflydelser,  og  det  var  lidet  heldigt,  naar  det 
at  være  Page  ved  Hoffet  jævnlig  viste  sig  at  være  Be- 
gyndelsen til  en  Embedskarriere.  En  dygtig  Mand,  der 
senere  skulde  bringe  det  vidt,  men  selv  udelukkende  gik 
Kontorvejen,  nemlig  den  ældre  Stemann,  tilspidsede  i  et 
Brev  fra  denne  Tid  sin  Kritik  over  disse  Forhold  til  at 
skrive:  »I  enhver  Page  ser  jeg  en  tilkommende  blaa 
Ridder«  i'). 

Udsigterne  for  borgerlige  til  at  komme  tilvejrs  i 
Styrelsen  herhjemme  vare,  som  det  vil  ses,  ikke  gode; 
man  var  efterhaanden  kommen  langt  fra  de  Ligheds- 
principer. som  vare  blevne  slaaede  fast  i  Enevældens 
første  Tid  ved  DeHngen  af  de  høje  Stillinger  imeUem 
adelige  og  borgerlige;  Adelen,  hvad  enten  den  hørte  til 
nyere  og  af  Byrd  til  Dels  fremmede  Slægter,  eUer  til  den 
gamle  danske  eller  holstenske  Adel,  optog  Pladserne  paa 
alle  Kanter*).     Dygtige   borgerUge  Mænd  fik  ganske  vist 


*=)  Schimmelmann  indtager  en  ganske  særlig  Stilling.  Baade  hans 
Rigdom  og  hans  Uundværlighed  lod  i  det  mindste  sædvanlig 
Tanken  om  hans  Adelskabs  nye  Dato  og  hans  lave  Byrd  træde 
helt  i  Baggrunden,  ogsaa  hos  Mændene  med  de  mange  Aner. 

i  Kollegierne  ikke  alene  Lejlighed  til  at  trække  Læsset  i 
Stillinger  som  Kommitterede,  de  kunde  ogsaa  naa  op  iblandt 
de  Deputerede,  men  aldrig  i  denne  Tid  faa  Pladser  som 
første  Deputerede  i  et  Kollegium,  end  sige  blive  Medlem- 
mer af  Konseillet.  Man  kan  ikke  andet  end  faa  Ind- 
tryk af,  at  det  havde  været  heldigt  i  alle  Henseender, 
om  ikke  Styrelsen  aldeles  overvejende  havde  ligget  i 
Hænderne  paa  en  Samfundsklasse,  der  ikke  talte  flere 
Talenter  eller  ved  Kundskab  og  Forretningsdygtighed 
fremragende  Mænd,  end  Adelen  herhjemme  dengang 
gjorde,  og  som  idehg  maatte  rekrutteres  fra  Udlandet, 
Den  Bitterhed,  som  den  højere  Embedskreds  ved  sit 
aristokratiske  Præg  ganske  naturhg  vakte  i  ret  vide 
Kredse,  var  ej  heller  heldig. 

Denne  Følelse  smeltede  paa  en  Maade  sammen  med 
de  Oppositionsmænds  Stemninger,  som  vi  have  set  kriti- 
sere Styrelsen  og  ønske  den  kuldkastet,  og  der  var  da 
ogsaa  paa  adskillige  Felter  Stof  nok  til  Kritik.  Pedanteri, 
Langsomhed  og  Slendrian,  det  var,  som  vi  have  set, 
Omkvædet  paa  Rantzaus,  Gahlers  og  Struensees  Udtalelser 
om  Regeringen,  og  Klagen  over  Langsomhed  kom  ogsaa 
fra  andre  Sider  frem,  baade  med  Hensyn  til  Kancelliet 
og,  hvad  Rentekammeret  angik.  Det  er  sandsynligt,  at 
Schack  med  sin  til  Ængstelighed  gaaende  Samvittigheds- 
fuldhed jævnhg  har  været  sen  med  sine  Expeditioner,  og 
Thott  som  Præsident  i  Danske  Kancelli  var  ganske  sikkert 
ingen  Hurtigløber.  Men  det  hele  System  med  den  idehge 
Korrespondance  imellem  Kollegierne,  tidt  om  de  største 
Smaating,  og  den  uendehge  Indhentning  af  Betænkninger, 
en  naturlig  Følge  for  øvrigt  af,  at  Embedsmændene  i 
Centraladministrationen  kjendte  altfor  lidt  til  Forholdene 
uden  for  Kjøbenhavn,  og  særlig  f.  Ex.  lidet  til  Tilstandene 
i  Norge;  alt  dette  maatte  med  Nødvendighed  medføre 
Langsomhed,  og  det  saa  meget  mere  som  forskjellige 
Amtmænd  ikke   holdt  sig  for  kompetente  til  at  give  for- 

19* 

nødne  Oplysninger  uden  selv  at  høre  sig  for  hos  under- 
ordnede Embedsmænd,  Proprietærer  o.  s.  v.  *^).  Som 
en  Følge  heraf,  hvortil  ogsaa  kom  de  Vanskeligheder, 
som  de  langsomme  Samfærselsmidler  voldte,  maatte 
det  hele  Maskineri  arbejde  tungt.  Visselig  havde  dette 
allerede  været  Tilfældet  tidhgere;  men  det  maatte  nu 
mærkes  stærkere,  jo  mere  Regeringssagernes  Antal  steg, 
og  jo  større  Fordringerne  stedse  bleve  til  en  hurtigere 
Behandling  af  dem. 

Foruden  hvad  der  var  uheldigt  heri,  kan  der  og- 
saa mærkes  en  vis  Svaghed  i  Regeringens  Holdning 
paa  Retsvæsenets  Omraade  med  Hensyn  til  de  fældede 
Domme.  Det  var  ganske  vist  prisværdigt,  som  ovenfor 
er  nævnt,  at  Fortidens  barbariske  Straffe  jævnlig  for- 
mildedes af  Kongen,  og,  om  det  end  kunde  siges,  at  det 
havde  været  langt  heldigere,  om  Straffene  bleve  gjorte 
mildere  ved  nye  Love  i  Stedet  for,  at  de  bag  efter  idelig 
maatte  formildes  i  de  enkelte  Tilfælde,  kunde  dette  fore- 
løbig undskyldes  med,  at  en  Kommission  stadig  var  op- 
taget af  Arbejdet  med  at  revidere  Kristian  V's  Lov,  og 
at  det  var  naturligt  at  oppebie  Udfaldet  af  dens  Arbejde, 
inden  man  greb  ind  ad  Lovgivningens  Vej.  Men  nægtes 
kan  det  ikke,  at  Formildelsessystemet  jævnlig  havde  Præg 
af  Vilkaarlighed,  og  at  der  kom  en  vis  Slaphed  frem 
derved.  Anderledes  kan  man  ikke  kalde  det,  naar  Re- 
geringen stadig  ligesom  i  Frederik  V's  Tid  løslod  Bønder, 
der  havde  gjort  sig  skyldige  i  Forbrydelser,  af  Tugt- 
huset eller  fritog  dem  for  Fæstningsstraf,  fordi  deres 
Proprietærer  sagde,  at  ellers  forfaldt  de  Fæstegaarde, 
de  havde,  naar  det  Hensyn,  at  Lovens  Straf  vilde  be- 
skjæmme  DeHnkventens  gamle  Moder  eller  hæderlige 
Fader,  virkede  til  at  formilde  Straffen,  naar  en  Kvinde 
blev  løsladt  af  Børnehuset,  fordi  hendes  Kjæreste  er- 
klærede, at  han  gjerne  vilde  gifte  sig  med  hende,  ja 
naar,    hvad   der    grænser    til   det   ligefrem    latterlige,    en 

Kvinde  slap  for  Sagsanlæg,  fordi  det  vilde  geraade  hendes 
Søn,  der  blev  holdt  til  Studeringerne,  til  Vanære  og 
altsaa  kunde  skade  ham  med  Hensyn  til  hans  Løbe- 
bane. Eller  hvor  forbavsende  er  det  ikke,  naar  en 
Kvinde  i  Trondhjem  Stift,  der  for  tredje  Gang  begaaet 
Lejermaal  var  dømt  til  6  Aars  Tugthusarbejde,  blev 
benaadet  med  kun  at  betale  4  Rdlr.  i  Mulkt,  fordi  det 
vilde  falde  Sognet  til  Byrde  at  opfostre  hendes  to  smaa 
Børn^^).  Dette  Mildhedssystem  smittede  nedad  til  at 
fremkalde  stor  Slaphed  paa  sine  Steder  med  Hensyn  til 
Behandhngen  af  Straffefanger.  Man  kunde  i  selve  Kjø- 
benhavn  se  saadanne,  i  Stedet  for  at  arbejde,  drive  om 
paa  Gaderne  uden  at  være  under  tilbøriig  Opsigt;  oppe 
i  Trondhjem  gik  det  saa  vidt,  at  Fanger,  der  vare 
dømte  til  Fæstningsarbejde,  fik  Lov  til  at  opholde  sig 
Nat  og  Dag  hos  Venner  og  Paarørende  i  Byen  mod  at 
svare  noget  daglig  til  Slavekassen,  og  her  var  der  da 
ogsaa  truffet  den  mærkelige  Ordning,  at  en  Straffefange 
ligefrem  var  antaget  af  Byens  Skorstensfejer  som  hans 
Svend,  mod  at  Mesteren  daglig  betalte  6  p  til  Slave- 
kassen 2°). 

Den  Fortsættelse  af  Fortidens  Praxis,  der  laa  i  alt 
dette,  viste  sig  ogsaa  i,  at  overhovedet  Retssager  stadig 
ikke  sjælden  afgjordes  ved  kongelig  Resolution  i  Stedet 
for  ved  Lov  og  Dom.  Medens  der  ellers  ikke  er  nogen 
Grund  til  at  anføre  Exempler  paa  dette,  der  er  saa 
vel  kjendt,  maa  en  enkelt  Sag  dog  omtales,  fordi  den 
var  af  en  ganske  særegen  Natur.  En  Kvinde,  der 
kaldte  sig  Anna  Sofie  Magdalene  Friderica  Ulrica  havde 
nemhg  i  de  første  af  Kristian  VIPs  Regeringsaar  flere 
Gange  indgivet  Skrivelser  baade  til  Kongen  personhg, 
Ministrene  og  Kollegierne,  hvori  hun  vilde  gjøre  gjæl- 
dende,  at  hun  var  en  Datter  af  Kristian  VI  og  hans 
Svigerinde  Fyrstinden  af  Ostfriesland.  Selvfølgelig  gik 
det  ikke   an   at   lade  hende   fortælle  sligt  rundt  omkring 

Og  maaske  faa  Folk  til  at  tro  paa  en  saadan  uhyre 
Skandale  om  den  fromme  Konge.  Der  blev  altsaa  ned- 
sat en  Kommission,  bestaaende  af  Reventlow,  Stampe 
og  en  Højesteretsassessor  Cortsen,  for  at  undersøge,  hvad 
hun  kunde  anføre  som  Støtte  for  sin  Paastand.  Ud- 
faldet af  Undersøgelsen  blev  imidlertid,  at  hun  blev 
erklæret  for  at  være  en  Bedragerske.  Den  Indberet- 
ning, som  Kommissionen  gav  om  hende,  indeholder  da 
ogsaa  en  Mængde  vægtige  Vidnesbyrd  om,  at  hun  ikke 
kunde  anføre  nogetsomhelst  af  Betydning  som  Be- 
grundelse af  sin  Paastand,  at  hun  ikke  kunde  støtte  sig 
til  nogen  Udtalelse  af  noget  Menneske,  som  kunde  kon- 
trolleres, og  lige  saa  lidt  til  det  mindste  skriftlige  Be- 
vis eller  overhovedet  noget  andet.  Ikke  mindre  var 
det  klart,  at  hun  sagde  den  ene  Usandhed  efter  den 
anden,  og  at  hun  desuden  var  et  løst  og  daarhgt 
Fruentimmer.  Paa  de  Præmisser,  som  Indberetningen 
indeholder,  kunde  utvivlsomt  ingen  anden  Slutning  bygges, 
end  at  hun  var  en  Løgnerske  og  en  Bedragerske. 

Skjønt  det,  saaledes  som  Kommissionen  udtalte, 
vilde  være  det  sikreste  Middel  til  at  bringe  Folk  bort 
fra  at  tro,  at  hun  virkelig  var  den,  hun  udgav  sig  for, 
hvis  hun  paa  almindelig  Vis  blev  tiltalt  og  dømt,  vilde 
dette  paa  den  anden  Side  vække  megen  Opsigt,  og  Kom- 
missionen indstillede  derfor,  at  Kongen  vilde  afgjøre 
Sagen  ved  sin  egen  Resolution,  og  at  hun  da  maatte 
blive  straffet  mildere,  end  det  kunde  ventes  at  ville  ske, 
hvis  Dommere  skulde  fælde  Kjendelsen,  nemUg  med 
at  hensættes  paa  Livstid  til  Arbejde  i  et  eller  andet 
(helst  noget  frahggende)  Tugthus.  Denne  Indstilling  til- 
traadte  saa  Kongen  8de  Maj  1770,  og  hun  blev  da  indsat 
i  Møens  Tugthus,  idet  den  kongelige  Resolution  tillige 
tilføjede,  at  det  efter  nogen  Tids  Forløb  kunde  tilkjende- 
gives  hende,  at  det  eneste  Middel,  hvorved  hun  kunde 
haabe    nogen    videre  Naade,   var,    hvis  hun  oprigtig   og 

sandfærdig  forklarede,  hvem  hun  var,  og  hvor  hun  var 
født  og  opfødt,  med  videre,  hvad  der  var  hændet  hende. 
Hvor  klart  det  end  efter  Kommissionens  Indberet- 
ning synes  at  være,  at  den  foregivne  Prinsesse  ikke  har 
ført  nogetsomhelst  Bevis  for  Paastanden  om  sin  Byrd, 
kunde  der  naturiigvis  rejses  det  Spørgsmaal,  om  man 
kan  stole  paa  Sandheden  af  det  Referat,  som  Kom- 
missionen har  givet  af  Forhørene  over  hende:  men  at 
Mænd  som  Reventlow  og  Stampe  skulde  have  begaaet 
den  Nederdrægtighed  at  give  en  løgnagtig  Skildring  af 
hendes  Holdning  under  Forhørene,  maa  dog  holdes  for 
utænkeligt,  og  der  var  tillige  optaget  en  Protokol  over 
dem,  som  deres  Fremstilling  kunde  sammenholdes  med. 
Men  selv  om  man  skjænker  denne  fuld  TiUid,  bliver  der 
dog  fra  en  Side  set  noget  utilfredsstillende  ved  den,  idet 
man  nemlig  intet  faar  at  vide  om,  hvem  hun  var,  og 
hvorledes  hun  var  bleven  bragt  paa  den  Tanke  at  ud- 
give sig  for  Kristian  VPs  Datter.  Den  Taushed,  hun 
havde  overholdt  med  Hensyn  til  alt  dette  som  i  det 
hele  angaaende  sine  Barndomsforhold,  synes  hun  stedse 
senere  at  have  bevaret  i  sit  Fængsel.  Den  Udsigt,  der 
var  givet  hende  til  Benaadning,  naar  hun  vilde  tilstaa 
noget  herom,  var  og  blev  virkningsløs.  Det  er  da  ikke 
usandsynligt,  at  hun  mindre  har  været  en  bevidst  Be- 
dragerske og  Løgnerske  end  en  noget  aandssvækket  og 
forvirret  Person,  som  selv  har  troet  paa  sit  Foregivendes 
Sandhed.  Formodentlig  er  man  ogsaa  senere  kommen 
til  den  Opfattelse,  ligesom  hun  ikke  synes  at  have  været 
til  Besvær  i  Møens  Tugthus.  I  det  mindste  blev  det  6. 
August  1783  befalet,  at,  om  hun  end  fremdeles  skulde  for- 
blive der,  skulde  hun  fritages  for  Tvangsarbejde,  og  fra 
1.  Januar  samme  Aar  blev  der  tillagt  hende  100  Rdlr. 
aarlig,  for  at  hun  kunde  nyde  bedre  Pleje  og  Leje'^^). 

Drøftelse  af  Landboforhold.  —  Regeriagens  Holdning  i  denne 
Sag  indtil  Foraaret  1768. 


l/eiiRegeringsgrundsætning,  hvorefter  Bernstorff  havde 
ment,  at  der  burde  styres  i  en  Stat  med  en  enevældig  Re- 
gering, havde  været,  at  man  samtidig  med,  at  man  saa  at  sige 
dæmpede  den  uindskrænkede  Magt  ved  Mildhed  i  dens 
Udøvelse^),  tiUige  skulde  bruge  den  til  at  skabe  voxende 
Lykke  for  Land  og  Folk.  Men  skulde  dette  Maal  virkelig 
naas,  gjaldt  det  aabenbart  ikke  alene  om  at  holde  Sty- 
relsen i  en  rohg  og  sikker  Gang  og  sørge  for,  at  Lands 
Lov  og  Ret  blev  overholdt,  samt  at  værne  om,  at  Landets 
saavel  aandelige  som  økonomiske  Tarv  blev  overholdt. 
Der  maatte  tilHge  gribes  ind,  hvor  det  blev  nødvendigt 
for  at  raade  Bod  paa  de  nedarvede  store  Brøst  i  for- 
skjellige  Retninger  og  her  skabe  et  Fremskridt. 

En  saadan  Opgave  forelaa,  da  Kristian  VII  besteg 
Tronen,  tydehg  og  klart  ved  Landboforholdene,  saavel  i 
selve  Danmark  som  i  Hertugdømmerne.  Vi  have  i  det 
foregaaende  Bind  af  dette  Værk  havt  Lejlighed  til  at  se, 
hvorledes  Spørgsmaalet  om  nødvendige  Reformer  baade 
med  Hensyn  til  Landbruget  og,  hvad  Bøndernes  sociale 
Stilling  angik,  var  blevet  rejst  med  Kraft  i  Frederik  V's 
Tid,  med  hvilken  Iver  man  havde  drøftet  de  store  Fejl 
i  de  bestaaende  Tilstande,  der  vare  blevne  overleverede 

fra  Fortiden,  hvorledes  der  formelig  var  blevet  slaaet 
Alarm  over  det  Tryk,  som  Hoveriet  og  Fæsteforholdet  i 
dets  daværende  Form  i  Forening  med  Stavnsbaandet 
lagde  paa  Bønderne  til  Forkuelse  og  Nedværdigelse  for 
dem  selv  og  til  allerstørste  Men  for  Fædrelandets  øko- 
nomiske Udvikling.  Og  vi  have  set  enkelte  Godsejere, 
fremfor  alle  Bernstorff  selv,  begynde  med  at  omdanne 
Bøndernes  StilHng  paa  deres  egne  Godser,  stemmende 
med,  hvad  Reformernes  Talsmænd  i  Litteratm'en  paa- 
pegede som  det  rette,  og  Regeringen  selv  havde,  i  det 
mindste  paa  et  enkelt  Punkt,  nemlig,  hvad  det  alt  Frem- 
skridt hindrende  Fællesskab  angaar,  aabnet  Kampen  ved 
at  lade  en  Kommission  udarbejde  Forslag  derom,  og 
ved  at  udstede  Forordninger  af  1758,  1759  og  1760,  for 
i  det  mindste  til  en  vis  Grad  at  faa  det  indskrænket. 

Selvfølgehg  standsede  det  Røre  ikke,  der  var  be- 
gyndt ved  den  offentlige  Forhandling,  især  da  Regeringen 
var  forstandig  nok  til  vedblivende  at  lade  den  ufor- 
styrret gaa  sin  Gang,  for  at  alt,  hvad  der  stod  i  For- 
bindelse med  Landbospørgsmaalet,  saa  meget  som  muligt 
ad  den  Vej  kunde  blive  oplyst,  og  der  fremkom  ogsaa 
vægtige  Udtalelser  til  Klaring  af  Sagen. 

Allerede  det  havde  sin  Betydning,  at  en  yngre  Mand, 
M.  H.  Høyer,  som  vi  snart  skulle  tale  nærmere  om,  ved 
Udgivelse  af  to  saakaldte  »Breve  om  Bondestandens 
og  Landhusholdningens  Forbedring«  i  det  enkelte 
paaviste,  hvor  meget  der  var  vundet  ved  den  gjennem- 
gaaende  Omdannelse  af  Godsforholdene,  som  den  ældre 
Grev  Rantzau  Ascheberg  allerede  for  mere  end  en  Snes 
Aar  siden  havde  gjennemført  paa  sine  holstenske  Ejen- 
domme^), og  ved  den  dermed  stærkt  beslægtede,  som 
Enkedronning  Sofie  Magdalene  først  i  Treserne  havde 
ladet  finde  Sted  paa  Hørsholm  Gods.  Det  gav  ham  til- 
Uge  Lejlighed  til  i  Korthed  at  omtale  tilsvarende  For- 
andringer   paa    Bernstorffs    og    flere    andre    Stormænds 


298  Fjortende  Kapitel. 

Godser.  Det  vigtigste  Træk  ved  de  Reformer,  han  her 
dvælede  ved,  havde  været,  at  Hovedgaardsjorderne 
baade  paa  Ascheberg  og  paa  Hørsholm  vare  blevne  ud- 
stykkede og  solgte,  hvorved  med  det  samme  Hoveriet 
bortfaldt,  og  tillige  havde  Bønderne  faaet  deres  Gaarde 
til  Selvejendom  (Arvefæste)  imod  at  betale  visse  aarlige 
Afgifter,  deriblandt  Penge,  til  Vederlag  for  det  ophævede 
Hoveri.  Netop  disse  to  Punkter  vare  det,  hvorpaa  Vægten 
fortrinsvis  blev  lagt  ved  de  Reformforslag,  der  i  disse 
Aar  fremkom  i  Litteraturen,  først  og  fremmest  ved  det 
Skrift,  som  er  blevet  mest  omtalt  af  alle  dem,  der  bleve 
udgivne  i  reformvenlig  Retning  i  disse  Aar,  ja,  man  kan 
gjerne  sige  i  hele  Reformtiden,  nemlig  Geders  1769  paa 
Tysk  udgivne  Skrift:  »Bedenken  iiber  die  Frage, 
wie  dem  Baurnstande  Freiheit  und  Eigenthum 
verschaffet  werden  konne«. 

Saa  urimeligt  det  end  har  været,  naar  dette  Skrift 
er  blevet  opfattet  som  brydende  Bane  for  den  hele  Land- 
boforhandling, og  hvor  meget  man  end  derfor  har  over- 
drevet dets  Betydning,  frembyder  det  utvivlsomt  stor 
Interesse.  Geder,  hvem  vi  allerede  tidligere  have  omtalt 
som  botanisk  Forfatter,  lod  det  udkomme  anonymt;  men 
det  rygtedes  snart,  at  han  var  Forfatteren,  og  allerede 
derved  fik  det  en  vis  Vægt.  da  det  var  vel  kjendt,  at 
Moltke  og  endnu  mere  Bernstorff  satte  Pris  paa  ham. 
Skriftet  er  i  og  for  sig  særdeles  godt  skrevet;  det  er 
klart  og  logisk  i  sin  Udvikling,  varmt  i  sin  Følelse  for 
Bondestanden,  tillige  i  høj  Grad  besindigt  og  uden  noget- 
somhelst  skarpt  Angreb  paa  anderledes  tænkende.  Lige- 
saa  lidt  vil  Geder  have  de  Reformer,  han  er  Talsmand 
for,  indførte  ved  Befalinger  og  Tvang;  det  hele  mener 
han,  skal  gaa  lidt  efter  Hdt,  idet  Herremændene  selv 
skulle  bringes  til  at  se,  at  der  ikke  ønskes  andet,  end 
hvad  der  er  til  deres  eget  Gavn.  Men  til  Trods  herfor 
var  dog  den  Forandring,  han  anbefalede,   og  hvoraf  han 

mente,  at  Staternes  nuværende  og  fremtidige  Skjæbne 
afhang,  gjennemgribende  nok.  Han  vilde  nemlig  have 
alle  store  Gaarde  udstykkede  og  alle  Bøndergaarde  over 
en  vis  Størrelse  delte,  saaledes  at  ingen  Jordlod  blev 
større,  end  at  den  kunde  drives  uden  Hoveri,  og  dette 
vilde  altsaa  i  saa  Fald  forsvinde  af  sig  selv.  Hvad  der 
bragte  Oeder  til  at  arbejde  for  en  gjennemført  Udstyk- 
ning af  Hovedgaardene,  var  en  Opfattelse,  der  paa  denne 
Tid  deltes  af  de  fleste  Reformvenner,  ikke  mindre  end 
af  alle  Reformtjender,  den  nemlig,  at  store  Gaarde  ikke 
kunde  drives  uden  Hoveri.  Vi  forbauses  nu  til  Dags 
over  at  se  sligt  blive  paastaaet,  og  det  saa  meget  mere, 
som  det  i  Virkeligheden  allerede  i  hin  Tid  ikke  fattedes 
paa  Paavisning  af,  hvor  langt  mere  der  kunde  udrettes 
med  lejede  Folk  end  ved  det  af  Dovenskab  og  Ulyst 
prægede  Hoveriarbejde ;  ja  Oeder  selv  saa  godt,  at  der 
aldrig  ved  Hoveriet  kunde  udrettes  saa  meget  som  det, 
der  kunde  naas  ved  det  frie  Arbejde  3).  Vi  forstaa  ikke, 
at  man  ikke  kunde  gjøre  den  Beregning,  at  Godsejerne 
for  de  Penge,  Bonden  betalte  i  Stedet  for  Hoveri,  kunde 
skaffe  sig  en  langt  bedre  Arbejdskraft;  men  det  var  nu 
engang  en  Trossætning,  at  ved  enhver  anden  Drift  end 
Hoveriet  vilde  en  større  Gaard  »opæde  sig  selv«. 

Naar  Oeder  altsaa  vilde  have  Hovedgaardene  ud- 
stykkede, saa  havde  han  dog  ved  Siden  deraf  ogsaa  den 
Tanke,  at  Fremskridtet  tiUige  afhang  af,  at  Bonden  fik 
»Frihed  og  Ejendom«,  disse  tvende  Goder,  som  de  fysio- 
kratiske Forfattere  i  Frankrig  dengang  stærkt  havde  ført 
Ordet  for,  og  som  af  hin  Tids  Fremskridtsmænd  pristes 
paa  en  lignende  Maade  som  senere  Frihed,  Lighed  og 
Broderskab  i  Revolutionens  Dage.  Hvad  Oeder  forstod 
ved  Frihed,  var  imidlertid  kun  det  samme,  som  Sneedorff 
i  Frederik  V's  Dage  havde  ført  Ordet  for,  nemUg  det, 
de  kaldte  borgerlig  Frihed  d.  v.  s.  »Friheden  til  at  fremme 
og  nyde  sin  Velstand  paa  den  Maade,  man  bedst  kjender, 

Og  paa  enhver  Maade,  der  kan  bestaa  med  det  Sam- 
funds Tarv,  under  hvis  Værn  man  lever«*).  En  saadan 
Frihed  krævede  Oeder  for  Bonden,  medens  han  kun 
ønskede  Ejendom  for  dem,  og  han  udviklede  smukt  og 
sandt,  hvilke  Drivfjedre  til  Flid  disse  Goder  vilde  være, 
og  hvilket  Gavn  et  saadant  Fremskridt  vilde  bringe 
Staten,  blandt  andet  ved  at  virke  i  høj  Grad  til  Folke- 
formerelsen.  Derved  vilde  de  Kræfter  forøges,  som  Sam- 
fundet behøvede  til  Virksomhed  paa  alle  Omraader,  f.  Ex. 
til  Industri  og  særlig  til  Fabrikflid;  thi  alt  sligt  vilde  det 
være  unyttigt  at  tænke  paa,  førend  Befolkningen  var 
stegen  saaledes,  at  der  blev  Hænder  tilovers  fra  det,  der 
først  og  fremmest  var  det  nødvendige,  nemlig  Ager- 
bruget. Og  for  at  udvikle  denne  Kraft  i  Bondeklassen 
burde  Fæsteforholdet  afløses  af,  at  Bønderne  fik  deres 
Gaarde  som  Ejendom  eUer  snarere  som  Arvefæste.  Naar 
denne  Udvikling  gik  jævnsides  med  Udstykningen  af 
Herregaardenes  Jordlodder,  vilde  efterhaanden  det  Ideal 
naas,  som  stod  for  ham,  nemlig  hele  Landets  Bebyggelse 
med  mindre  Bøndergaarde,  der  ejedes  af  Selvejere  eller 
Arvefæstere.  Kongen  skulde  selv  gaa  i  Spidsen  med  at 
lade  en  saadan  Udvikling  finde  Sted  paa  Krongodserne. 
Men  naturligvis  vilde  den  store,  gjennemgaaende  Reform, 
der  laa  i  disse  Tanker,  kun  kunne  gjennemføres  Tid 
efter  anden,  saameget  mere  som  Oeder  tænkte  sig  den 
foregaa  ad  frivUlig  Vej,  og  han  mente  derfor,  at  man 
foreløbig  ikke  kunde  ønske  mere,  end  at,  naar  Hoveriet 
var  bestemt,  det  Overskud  af  Hovedgaardenes  Jorder,  til 
hvis  Drift  der  ikke  blev  Hoveri  nok,  skulde  fordeles  i 
mindre  Lodder. 

Der  er  nu  gaaet  omtrent  138  Aar,  siden  Oeder  ud- 
gav det  her  nævnte  Skrift.  For  en  stor  Del  er  Selv- 
ejendom eller  Arvefæste  bleven  Formen  for  Bøndernes 
Besiddelse  af  deres  Jorder,  og  for  saa  vidt  er  i  det 
mindste  den  ene  Del  af  det,   han   opstiflede   som  Frem- 

tidsudviklingens  Maal,  bleven  naaet:  men  med  den  anden 
Hovedside,  Herregaardenes  Udstykning,  staar  det  ander- 
ledes til.  Den  har  kun  for  en  forholdsvis  ringe  Del 
fundet  Sted,  og  dette  er  intet  Under,  thi  Oeder  oversaa 
ganske  de  umaadelige  Vanskeligheder,  som  her  vare  at 
overvinde.  Overhovedet  var  der  noget  doktrinært  ved 
hans  Skrift,  der  gjorde,  at  det  ikke  alene  vakte  stort 
Mishag  hos  dem,  som  i  det  hele  vilde  bestride,  at  den 
af  ham  foreslaaede  Ordning  vilde  blive  til  Gavn  for 
Landet,  men  ogsaa  fremkaldte  kritiske  Indsigelser  af 
dem,  der,  om  de  end  i  adskilHgt  vare  enige  med  ham, 
saa  dog  mente,  at  der  maatte  bruges  betydelig  Forsigtig- 
hed for  at  naa  et  gunstigt  Resultat.  Det  skulde  da  og- 
saa i  Virkeligheden  blive  en  helt  anden  Vej  end  den 
af  Oeder  ønskede,  som  de  Mænd  skulde  følge,  der  senere 
virkelig  gjennemførte  Bondestandens  Frigjørelse.  I  Stedet 
for  strax  at  gaa  over  til  Selvejendom  og  Arvefæste, 
aabnede  de  praktisk  og  besindig  Kampen  med  at  ordne 
selve  Livsfæstet  paa  en  for  Bonden  betryggende  Maade, 
saaledes  at  han  sikredes  imod  Vilkaarlighed  fra  Gods- 
ejernes Side  (Forordningen  af  8.  Juni  1787).  Dog.  ejen- 
dommeUg  nok,  det  var  kun  faa  i  det  hele,  og  som  det 
synes,  ingen  af  Regeringens  Mænd,  der  paa  den  Tid,  vi 
tale  om,  havde  Øje  for,  at  det  var  hermed,  at  Begyn- 
delsen burde  gjøres.  De,  der  vare  stemte  for  Reformer, 
saa  udelukkende  paa  Arvefæste  eller  Selvejendom  som 
den  nødvendige  Brugsform,  hvis  der  skulde  skabes  Frem- 
skridt i  Agerbruget  og  for  Bondestanden. 

Vi  have  her  kun  Plads  til  at  omtale  enkelte  Skrifter 
fra  denne  Tid  vedrørende  Landbospørgsmaalet  og,  hvad 
der  lejlighedsvis  kom  frem  i  Blade  og  Tidsskrifter,  maa 
helt  forbigaas.  Som  et  Exempel  paa  den  LidenskabeUghed, 
Drøftelsen  af  Bondesagen  nu  begyndte  at  vække,  kan  næv- 
nes de  af  F.  Martini  1768  udgivne:  »Briefe  aus  dem 
Englischen  iibersetzt«.    Man  skræmmes  vistnok  under 

Læsningen  af  dem  ved  det  uklare,  forvirrede  og  dekla- 
matoriske Præg,  de  tidt  have;  men  det  er  dog  værdt  at 
lægge  Mærke  til  det  formelig  voldsomme  Sprog,  hvori 
Forfatteren  taler  om  Bondestandens  Tryk.  Ogsaa  er 
Paavisningen  af  den  Vilkaarlighed,  der  prægede  Bondens 
Stilling  helt  igjennem,  gjort  med  Dygtighed,  og  der  er 
adskilligt  træffende  i  Forfatterens  Gjendrivelse  af  de  Ind- 
vendinger, som  plejede  at  fremføres  imod  Reformerne. 
Ikke  stort  mindre  lidenskabeligt  var  fra  den  modsatte 
Lejr  et  Skrift,  der  udkom  i  samme  Aar  som  Oeders,  og, 
uagtet  det  var  skrevet  af  en  dansk  Mand,  dog  Ugesom 
dette  udkom  paa  Tysk,  nemhg  det  af  Tønne  Liittichau 
affattede  Flyveskrift :  Patriotische  Gespråche  sweier 
Dån  en.  Skjønt  det  ved  sit  Indhold  er  højst  ubetyde- 
ligt og  ikke  fortjener  at  nævnes  i  samme  Aandedræt 
som  Oeders,  fængsler  det  dog  Opmærksomheden  paa 
Grund  af  sin  Forfatters  Navn.  Det  har  nemlig  Interesse 
at  se,  hvorledes  denne  Mand.  Reformmodstandspartiets 
enfant  terrible^  hvis  Strid  med  Coldbjørnsen  1790  og 
1791  saa  at  sige  skulde  afslutte  den  lange  Kamp  om 
Landboreformerne,  allerede  nu  22  Aar  tidligere  optraadte 
med  den  samme  Fanatisme  imod  al  Tale  om  en  fri 
Stilling  for  Bønderne.  Med  utrolig  Frækhed  giver  han 
her  en  FremstiUing  af  Danmarks  tidligere  Udvikling, 
hvorefter  de  danske  Bønders  »Livegenskab:  allerede  var 
opstaaet  i  Middelalderen,  og  hvorefter  det  i  Aaret  1702 
blev  fastsat  af  Frederik  IV,  at  de  vel  ikke  maatte  gjælde 
for  Slaver,  men  dog  stedse  skulde  høre  til  Godserne, 
indtil  Godsejeren  selv  løsgav  dem  (!).  og  hertil  føjer  han 
en  saa  kaldet  Paavisning  af,  at  den  danske  Konge 
—  hvem  han  i  Parenthes  sagt  overvælder  med  den 
væmmeligste  Smiger  —  slet  ikke  har  Ret  til  at  ophæve 
dette  Livegenskab,  ligesom  han  ogsaa  mener  at  kunne 
gjøre  gjældende,  at  Ophævelsen  deraf  vilde  blive  for- 
dærvelig endog  for  Bonden  selv  og  desuden  bevirke,  at 


Skrifter  om  Landboforhold.  303 

Landet  tabte  sin  Befolkning,  at  Agerdyrkningen  gik  til- 
bage, at  Udskrivning  af  Soldater  og  Betaling  af  Skatter 
blev  umulig,  og  endelig,  at  Landet  blev  fyldt  med  om- 
drivende Høkere  og  Smaahandlere,  der  let  vilde  gaa  over 
til  at  blive  lige  saamange  Tyveknægte.  Som  det  var  at 
vente,  blev  dette  Skrift  Gjenstand  for  en  sønderflængende 
Kritik  fra  Reformvennernes  Side.  Langt  mere  tiltalende 
er  det  at  læse  det  i  Aaret  1767  udkomne:  Brev  om 
Bondestandens  og  Landhusholdningens  Forbed- 
ring, der  er  affattet  af  A.  Teilmann  til  Nørholm.  Denne 
dygtige,  om  end  ensidige  Mand,  der  under  den  igjennem  Aar- 
tier  fortsatte  Drøftelse  af  Landbospørgsmaalene  gjentagne 
Gange  tog  ivrig  Del  i  den,  havde  sit  eget  Stade.  Han 
kritiserede  vistnok  stærkt  dem,  der  vilde  have  Hoveriet 
afløst  med  Penge,  et  Fremskridt,  han  mente,  først  senere 
i  Tiden  kunde  naas,  og  han  forholdt  sig  meget  tvivlende 
overfor  Tanken  om,  at  der  kunde  udrettes  noget  stort 
ved  en  Udstykning  af  Herregaardene  eller  ved  Indførelse 
af  Arvefæste  og  Selvejendom;  men  han  fremhævede  til- 
Hge  skarpt,  at  Hoveriet  paa  mange  Gaarde  misbrugtes, 
og,  hvad  man  især  maa  lægge  Mærke  til,  han  vilde  have 
Stavnsbaandet  hævet,  en  Reform,  som  Oeder  i  Virkelig- 
heden ikke  havde  dristet  sig  til  at  kræve  i  sit  Skrift,  i 
det  mindste  ikke  med  nogenlunde  klare  Ord. 

Det  blev  lejhghedsvis  udtalt  af  en  Embedsmand,  der, 
skjønt  langt  fra  at  være  egenthg  Oppositionsmand,  dog 
havde  adskilligt  at  udsætte  ved  Tingenes  Gang,  at  man 
bare  skulde  søge  at  vække  Kritik,  det  vilde  i  Længden 
hjælpe.  Netop  heri  laa  Betydningen  af,  at  den  offent- 
Hge  Drøftelse  angaaende  de  store  Landbospørgsmaal 
vedblev  at  gaa  sin  Gang.  Men  samtidig  kan  man  maaske 
ikke  højt  nok  værdsætte  Vigtigheden  af,  at  der  dannedes 
en  stor  Forening,  som  skulde  samle  saa  mange  som  muligt 
om  at  virke  for  Landets  økonomiske  Fremskridt  i  det 
hele.    Denne  Forening  var  det  endnu  den  Dag  idag  som 

velbekjendt  med  Kraft  og  Indflydelse  virkende  kongelige 
danske  Landhusholdningsselskab,  der  stiftedes  1769  og 
altsaa  nu  har  levet  i  132  Aar,  sikkert  den  første  For- 
ening af  Betydning,  der  overhovedet  er  dannet  i  vort 
Fædreland  for  at  fremme  et  stort  nationalt  Formaal. 

Allerede  1761  havde  den  bekjendte  juridiske  og 
økonomiske  Forfatter  Martin  Hiibner.  efter  hvad  han 
havde  set  i  England,  forstaaet  at  vække  Bernstorffs  In- 
teresse for  Stiftelsen  af  et  Selskab,  der  skulde  virke  for 
økonomiske  Fremskridt  herhjemme,  og  Tanken  vandt  da 
ogsaa  Kong  Frederik  V's  Bifald.  Dennes  Død  fremkaldte 
en  Standsning  i  Sagens  videre  Fremme;  men  Hiibner 
tabte  dog  ikke  sit  Maal  af  Sigte,  og  i  Foraaret  1768 
formede  han  paany  sine  Tanker  derom  i  en  Skrivelse 
til  Kongen,  hvori  han  blandt  andet  gjorde  gjældende,  at 
Love  og  Bestemmelser  af  Regeringen  ikke  forslog,  der 
maatte  skabes  en  almindelig  udbredt  Forstand  paa,  hvad 
der  fremmede  Opsvinget,  og  dertil  vilde  et  økonomisk 
Selskab  være  det  bedste  Middel,  saaledes  som  det  havde 
vist  sig  ved  dem.  der  vare  dannede  i  Dublin.  Edinburg  og 
London.  Tanken  syntes  at  behage  Kongen,  og  efter  at 
denne  havde  tiltraadt  sin  store  Rejse,  udarbejdede  Hiibner 
da  en  nærmere  Plan,  hvori  han  ejendommelig  nok  be- 
tonede, at  det  vilde  være  en  Hovedsag,  at  slige  Foreninger 
stode  ganske  frit.  medens  den  kongelige  Myndighed  kun 
burde  træde  frem  saa  lidt  som  muligt.  Denne  hans  Plan 
vandt  Bifald  hos  Moltke,  der  sendte  den  til  Kongen  under 
hans  Ophold  i  Udlandet;  men  til  stor  Overraskelse  for 
Moltke  afslog  Kongen  nu  at  ville  støtte  den^).  Hermed 
var  Vejen  lukket  for  Hiibner  til  at  udrette  noget ^);  men 
til  alt  Held  var  den  samme  Tanke  imidlertid  optaget  fra 
en  anden  Side. 

En  Kaptain  Hirschnach,  som  tidligere  havde  stiftet 
en  Sygekasse  i  Kjøbenhavn.  havde  i  Slutningen  af  1767 
faaet  nogle  af  sine  Venner  til  at  være  med  om  at  danne 

et  Selskab,  som  ved  at  udsætte  Præmier  skulde  søge  at 
opmuntre  til  Flid.  Og  dette  lille  Selskab  udgav  da  ogsaa 
i  1768:  »Grundregler  for  det  danske  patriotiske  Præmie- 
selskab«. Nu  traf  det  sig  saaledes.  at  i  dette  Aar  en 
energisk  og  dygtig  Mand.  hvis  Navn  snart  skulde  blive 
vel  kjendt,  nemlig  Nationaløkonomen  Kristian  Martfelt, 
kom  hjem  fra  en  længere  Udenlandsrejse.  Han  traadte 
i  Forbindelse  med  Hirschnack  og  dennes  Meningsfæller, 
og  i  nogle  Møder  i  December  1768  vedtog  man  at  ar- 
bejde med  al  Kraft  for  UdvikUngen  af  et  Selskab,  som 
man  gav  Navn  af  »Det  danske  Landhusholdningsselskab«. 
Ligesom  Martfelt  havde  været  den  energiske  Leder  af, 
hvad  der  her  havde  fundet  Sted,  saaledes  blev  han  i  Egen- 
skab af  Selskabets  Sekretær  Sjælen  i  dets  Virksomhed. 
Medlemsantallet  steg  rask,  man  naaede  at  faa  baade 
Moltkes  og  Bernstorffs  Støtte,  og  som  Følge  af  denne 
sidstes  varme  Ord  om  Selskabet  til  Kongen,  stillede 
denne  sig  nu  helt  anderledes  til  det,  end  han  havde  gjort, 
da  Talen  var  om  Hiibners  Plan ;  han  gav,  hvad  man  til- 
lagde stor  Betydning,  Tilladelse  til,  at  det  maatte  føre 
Navn  af  kongeligt,  han  tildelte  det  1000  Rdlr.  om  Aaret  i 
de  første  3  Aar,  og  desuden  lod  han  sig  tegne  for  et 
aarligt  Bidrag,  der  var  saa  stort  som  20  Medlemmers  til- 
sammen; endehg  fik  Selskabet  ogsaa  Portofrihed  ^).  En 
Mængde  ansete  Mænd  tegnede  sig  nu  som  Medlemmer, 
og  Selskabet  traadte  frem  med  en  egen  Vægt  som 
intet  andet  tidligere  her  hjemme.  Bernstorff  blev  i  Ja- 
nuar 1770  valgt  til  dets  Præsident,  og  det  fik  de 
Rum,  det  behøvede,  i  det  senere  saa  kaldte  Prinsens  Palæ. 
De  Midler,  hvorved  Selskabet  vilde  virke,  vare  dels 
at  fremsætte  Prisopgaver  i  forskjellige  Retninger,  der 
kunde  give  Stødet  til  Undersøgelser  og  praktiske  Frem- 
skridt, dels  selv  at  lade  foretage  Undersøgelser.  Som  de 
første  Præmier,  der  bleve  udsatte,  kan  nævnes  en  for 
de    Bønder,     der    viste     sig    villigst    til    Ophævelse     af 

Fællesskabet,  en  for  den  største  Kvantitet  af  Sild,  saltede 
paa  hollandsk  Maade  og  nedsendte  fra  Norge  til  Kjø- 
benhavn,  en  for  de  fleste  levende  Gjærders  Plantning, 
endelig  ogsaa  en  for  >  den.  der  anlægger  eller  vedlige- 
holder de  største  Spinderier«.  Om  man  end  saaledes 
ser  saare  vigtige  Spørgsmaal,  vedrørende  Landbruget, 
strax  komme  frem,  vare  de  dog  endnu  kun  et  Led. 
blandet  imeUem  mange  andre  af  den  mest  forskjellige 
økonomiske  Natur,  og  det  ligesaa  godt.  hvad  Norge  som 
hvad  Danmark  angik;  men  det  skulde  dog  snart  vise 
sig.  at  Selskabet  fik  størst  Betydning  ved,  hvad  det  ud- 
rettede med  Hensyn  til  Agerbruget. 

Hvor  vigtigt  end  alt  det  kunde  være.  som  vi  have 
berørt  i  det  foregaaende,  laa  der  dog  mest  Vægt  paa, 
hvorledes  Regeringen  selv  forholdt  sig.  Skulde  der  ske 
et  virkehgt  Fremskridt,  maatte  dens  Holdning  blive  en 
anden,  end  den  havde  været  i  Frederik  V's  Tid.  Selv 
om  den  dengang  havde  holdt  sin  Haand  over  den  frie 
Drøftelse  af  Landbosagen,  og  om  den  end  havde  be- 
gyndt paa  at  gaa  Fællesskabet  paa  Livet,  saa  havde  den 
paa  den  anden  Side  det  paa  sin  Samvittighed  at  have 
udvidet  Stavnsbaandet  til  at  gjælde  fra  det  fyldte  fjerde 
Aar.  Men  nu  syntes  det  heldigvis,  som  om  den 
unge  Konge  mente,  at  man  helt  anderledes  maatte  tone 
Flag  for  Reformsagen,  end  det  før  var  sket.  Der  kan 
ingen  Tvivl  være  om,  at  Reverdil  har  Æren  for  at  have 
vakt  denne  Stemning  hos  ham.  Han  brugte  blandt  andet, 
efter  hvad  han  selv  fortæller,  strax  i  de  første  Under- 
visningstimer^), han  gav  Kristian  VII  som  Prins,  Lejlig- 
heden til  at  gjøre  ham  opmærksom  paa  forskjellige 
Plager,  som  Bøndernes  Ægtkjørsler  for  Hoffet  voldte 
dem,  og  derfra  er  han  aabenbart  efterhaanden  gaaet  over 
til  at  drøfte  Landbospørgsmaalet  mere  i  Almindelighed, 
saaledes.  at  Kongen,  da  han  fremfor  alt  begyndte  at 
blive  varm  for  at  faa  Stavnsbaandet  hævet,   hellere  talte 

med  ham  derom  end  med  nogen  anden.  Samtidig  paa- 
virkedes Kristian  VII  ogsaa  af  St.  Germain.  der,  saa- 
ledes  som  vi  allerede  have  nævnt,  først  og  fremmest  af 
militære  Grunde  —  hvorom  mere  senere  — .  men  tillige 
af  Humanitetshensyn  bekæmpede  Stavnsbaandet.  Iblandt 
de  andre  højt  staaende  Mænd  vilde  Bernstorff,  der  netop 
paa  denne  Tid  bragte  Reformen  paa  sit  Gods  til  Ende. 
vistnok  gaa  saa  langt,  som  han  paa  nogen  Maade  mente, 
at  Statens  Tarv  kunde  taale.  og  Moltke  hældede  i  det 
mindste  paa  visse  Punkter  til  Reformer,  medens  Rosen- 
krantz    var  en  udpræget  Modstander  af  alle  saadanne'^). 

Strax  i  Indledningen  til  en  af  de  første  Forord- 
ninger, der  udstedtes  efter  Kongens  Tronbestigelse  (10. 
Februar  1766),  hedder  det.  at  Landbruget,  hvoraf  Lan- 
dets Vel  for  største  Delen  afhænger,  nødvendig  maatte 
fremmes,  og  at  Undersaatterne  burde  opmuntres  til  hver 
efter  sine  Forhold  at  arbejde  paa  sit  eget  Tarv.  Denne 
Tone  gjenlyder  saa  i  den  følgende  Tid  med  forøget 
Styrke  i  forskjellige  Forordninger,  som  naar  det  f.  Ex.  i 
en  af  15.  April  1768  om  Oprettelsen  af  det  saa  kaldte 
Generallandvæsenskollegium  siges,  at  »den  nødvendige 
Forbedring  af  Agerdyrkningen  næppe  paa  nogen  sikrere 
og  lettere  Maade  kan  iværksættes  og  opnaas  end.  naar 
Landmanden  og  især  Bondestanden  opmuntres  til  FUd 
og  Vindskibelighed  og  gives  mere  Mod  og  Lyst  til  at 
stræbe,  ved  det  at  deres  Vilkaar  lettes  og  forbedres  og 
de  Hindringer,  som  hidtil  have  betaget  dem  saadant  Mod 
og  Lyst,  saavidt  mulig  ryddes  af  Vejen«.  Det  er  paa 
en  Maade  et  Kongeprogram,  der  her  opstilles,  og  en 
tydelig  Kundgjørelse  af,  at  en  ny  Tid  skulde  begynde 
paa  dette,  det  vigtigste  af  alle  Omraader.  Blev  dette 
Program  nu  virkelig  fulgt? 

Noget  af  det.  Reverdil  stærkt  havde  lagt  den  nye 
Konge  paa  Sinde,  var,  at  han  skulde  give  et  godt  Ex- 
empel  paa  sine  egne  Godser,  og  et  af  de  første  Regerings- 

skridt,  der  kom  under  Overvejelse,  var  da  ogsaa  Spørgs- 
maalet  om  en  betydelig  Bedring  af  Bøndernes  Kaar  paa 
de  Kjøbenhavn  nærmest  liggende  Krongodser,  nemlig 
baade  i  Kjøbenhavns,  Frederiksborg  og  Kronborg  Amter. 
Bønderne  her  skulde  have  Ejendomsret  til  deres  Gaarde  imod 
at  yde  en  fast  Kjendelse  aarlig  i  Stedet  for  Fæste,  og  det 
var  Meningen,  at  de  tillige  helt  skulde  fritages  for  Hoveri 
imod  en  billig  Afgift,  eller  at  Hoveriet  i  det  mindste 
skulde  fastsættes  og  indskrænkes.  Rentekammeret  brev- 
vexlede  om  denne  Sag  med  Amtmanden  over  Kjøben- 
havns Amt.  Juel  Wind,  og  da  denne  ivrig  støttede  Sagen, 
som  han  mente,  ogsaa  vilde  tjene  til  Forøgelse  af  de 
kongehge  Indtægter,  indgav  det  med  A.  P.  Bernstorff  i 
Spidsen^*')  et  Forslag  til  Kongen  om  strax  at  gjøre  Be- 
gyndelsen dermed  paa  Kjøbenhavns  Amt.  Uheldigvis 
mente  man,  foreløbig  at  maatte  nøjes  med  at  lade  Bøn- 
derne faa  Skjøder  paa  deres  Gaarde,  medens  Indskrænk- 
ningen og  Bestemmelsen  af  Hoveriet,  der  krævede  en 
Del  Overvejelse,  maatte  udsættes.  Skjøderne  udstedtes 
paa  Kongens  og  Dronningens  Salvingsdag  1.  Maj  1767. 
Men  selv  om  Reformen  altsaa  i  Øjeblikket  var  ufuld- 
stændig, var  den  dog  et  Vidnesbyrd  om,  at  Regeringen 
i  Gjerningen  agtede  at  betræde  Reformbanen,  og  det 
sluttede  sig  godt  hertil,  at  en  af  de  kongelige  Hoved- 
gaarde i  Kjøbenhavns  Amt,  Hjortespring,  i  de  nærmeste 
Aar  derefter  blev  udstykket  til  11  Bøndergaarde,  der 
overlodes  de  højstbydende  Bønder  som  Ejendom  imod 
en  vis  aarhg  Afgift  ^^).  Dette  Foretagende  blev  stillet 
under  A.  P.  Bernstorffs  Ledelse,  og  til  at  gjennemføre 
Udstykningen  af  Jorderne  og  de  nye  Bøndergaardes  Op- 
førelse brugte  han  Torkel  Baden,  den  samme,  der  havde 
ledet  den  hele  Reform  paa  Bernstorffs  Gods,  et  tydehgt 
Vidnesbyrd  om,  at  man  her  ønskede  at  naa  et  lignende 
Maal  som  det,  der  var  naaet  paa  Bernstorff^-).  Det 
hgger  nær  at  tænke  sig,   at  disse  Skridt   af  Regeringen 

have  været  en  Opmuntring  for  Oeder  til  at  skrive  sit 
ovenfor  omtalte  Skrift,  og  dette  vakte  da  ogsaa  i  den 
Grad  Kongens  Bifald,  at  han  sendte  ham  en  Gave  paa 
100  Dukater  som  Bevis  paa  sin  Paaskjønnelse  ^^). 

Omtrent  samtidig  med,  at  Reformarbejdet  kom  i 
Gang  paa  Kjøbenhavns  Amt,  gik  Regeringen,  tvungen  af 
den  vanskehge  finansielle  Stilling,  videre  paa  den  i  Fre- 
derik Vs  Tid  betraadte  Bane,  at  sælge  en  stor  Del  af 
Krongodserne  ^*).  Hvor  smukt  det  end  kunde  have  været, 
hvis  man  paa  alle  Krongodser  havde  kunnet  gjøre  det 
samme  for  Bønderne  som  det.  der  skete  i  det  nys 
nævnte  Amt  og  siden  skulde  fortsættes  i  det  øvrige  Nord- 
sjælland, forbød  det  sig  af  sig  selv.  saa  snart  det  gjaldt 
om  at  skaffe  en  betydelig  Sum  tilveje  for  at  kunne  be- 
tale af  paa  Statsgjælden.  Man  var  nødt  til  at  sælge  paa 
saa  gunstige  Vilkaar  som  muligt.  Under  Kristian  VI 
var  der  ved  Salg  af  de  Kronen  tilhørende  Bøndergaarde 
paa  Bornholm  blevet  taget  saa  meget  Hensyn  til  Bøn- 
derne, at  de  alier  fleste  Fæstere  havde  kunnet  kjøbe 
deres  Gaarde  som  Selvejendom  ^^) ;  men  det  drejede  sig 
ikke  her  om  noget  af  stor  finansiel  Betydning,  da 
Salgssummen  kun  var  hdt  over  37000  Rdl.  Paa  Fre- 
derik V's  Tid  havde  Krongodssalget  givet  gode  Resul- 
tater i  finansiel  Henseende:  men  da  havde  man  ogsaa 
maattet  opgive  den  Tanke,  man  fra  først  af  havde  havt  om 
at  indrette  Salget  saaledes,  at  Fæstebønderne  efter  vid 
Maalestok  kunde  blive  Selvejere.  For  den  langt  over- 
vejende Del  vare  Godserne  blevne  solgte  som  store  sam- 
lede Ejendomme,  bestaaende  af  Hovedgaarde  med  til- 
hørende Bøndergods,  hvoraf  der  maatte  gjøres  Hoveri  til 
de  nye  Herregaarde,  og  kun  en  Del  Strøgods  var  blevet 
solgt  til  Bønderne.  Efter  de  Principer,  som  nu  vare  i 
Kurs,  og  som  blandt  andet  særlig  havde  Kongens  per- 
sonlige Sympathi,  skulde  man  tro,  at  det  vilde  være  blevet 
opfattet  som  en  Hovedsag,  ved  de  Godser,  der  nu  skulde 

sælges,  at  lade  Bønderne  faa  Lejlighed  til  at  kjøbe  deres 
Fæstegaarde,  og  Tanken  derom  var  da  ogsaa  stærkt 
oppe;  men  atter  nu  maatte  det  finansielle  Hensyn  træde 
i  Forgrunden,  og  fra  alle  Sider  fik  Regeringen  at  høre, 
at  det  vilde  være  umuligt,  blot  med  nogenlunde  forsvar- 
hgt  Udbytte  at  sælge  Godserne  til  Bønderne.  Visselig 
er  det  tænkeligt,  at  Froprietærhensyn  have  indvirket  paa, 
hvad  der  saaledes  indberettedes  til  Regeringen;  men  der 
laa  dog  aabenbart  noget  sandt  deri.  Derom  vidnede  det 
klart,  at  det  baade  i  Fyn  og  i  Koldinghusamt  havde  vist 
sig  umuUgt  for  temmelig  mange  af  de  Bønder,  der  ved  de 
foregaaende  Salg  havde  kjøbt  deres  Gaarde,  at  udrede 
Kjøbesummerne.  Regeringen  blev  overhængt  med  ide- 
lige Andragender  enten  om  Udsættelse  af  Betalingen 
eller  om  Nedsættelse  af  den.  Det  gik  ved  Koldinghus- 
amt saa  vidt,  at  der  endnu  i  Efteraaret  1767  fattedes  en 
Femtedel  af  Kjøbesummen,  d.  v.  s.  et  Beløb  paa  omtrent 
200000  Rdlr.,  der  skulde  have  været  indbetalt  ved  Vi- 
borg Snapsting  1766,  og  denne  Sum  heftede  næsten  helt 
paa  Bønder,  der  havde  kjøbt  deres  Gaarde.  Ligesom 
Regeringen  ved  flere  Lejligheder  imødekom  de  Andra- 
gender om  Lettelse,  der  rettedes  til  den,  saaledes  fast- 
satte den  ogsaa  med  Hensyn  til  Koldinghusamt,  at  der 
ved  alt  det  Gods,  som  det  ikke  maatte  gjælde  for  rent 
umuligt  at  sælge  til  Bønder,  nemlig  708  Tdr.  Hartkorn, 
skulde  gives  de  daværende  Ejere  en  Frist  til  at  betale 
den  Kjøbesum,  der  skyldtes  derfor  ^^').  Aabenbart  havde 
det  Fremskridt,  der  hidtil  havde  fundet  Sted  paa  Land- 
brugets Omraade,  været  altfor  ringe  til,  at  Bønderne 
endnu  havde  kunnet  samle  de  Penge,  som  her  behøvedes. 
Der  er  noget  sørgeUgt  derved ;  men  man  kan  ikke  undre 
sig  over,  at  ved  et  Salg,  der  tilsigtede  at  skaffe  saa  stor 
en  Sum  som  muligt  i  Statskassen,  maatte  den  Vanske- 
lighed, det  jævnhg  havde  at  faa  Kjøbesummen  betalt  af 
Bønderne,    virke  til,    at   man   ikke   mente,    ved   fortsatte 


Krongodssalg.  311 

Salg  at  kunne  tage  et  overvejende  Hensyn  til.  at  Fæste- 
bønderne kunde  blive  Selvejere.  I  det  mindste  efter, 
hvad  man  selv  sagde,  strakte  man  sig  i  saa  Henseende 
saavidt,  det  lod  sig  gjøre,  ved  de  Salg,  der  i  1766  fandt 
Sted  af  Krongodset  paa  Falster,  i  1767  af  det  i  Skan- 
derborgamt. og  i  1769  paa  Møen.  Men  uheldigt  var  det 
utvivlsomt,  at  det  for  Ex.  paa  Falster  kun  var  12 — 1300 
Tdr.  Hk.,  man  mente  at  kunne  sælge  som  Strøgods, 
medens  hele  Resten.  6050  Tdr.,  solgtes  som  samlede 
Godser,  hvorved  Bønderne  altsaa  kom  til  at  gjøre  Hoveri 
til  de  nu  oprettede  private  Herregaarde;  i  Skanderborg- 
amt, hvor  dog  den  største  Del  blev  solgt  som  Strøgods, 
opstod  der  10  Herregaarde  paa  3000  Tdr.  Hk.^'),  og  da 
Godset  paa  Møen  snart  efter  solgtes,  blev  der  under  5 
nyanlagte  Herregaarde  henlagt  2039  Tdr.  Hk. ,  medens 
der  som  Strøgods  kun  blev  solgt  1767  Tdr.  I  Fore- 
stillingen om  Salget  af  dette  Gods  hedder  det:  »Efter 
Kongens  tilkjendegivne  højgunstige  Omhu  for  Bonde- 
standens Opkomst  var  vel  at  ønske,  at  Fæstebønderne 
paa  det  første  og  største  Hartkorn  kunde  kjøbe  deres 
Gaarde,  Dertil  gives  dem  og  LejUghed,  idet  disse  Godser 
ej  alene  opraabes  til  Herregaardes  Oprettelse,  men  ogsaa 
adskilles;  men  efter  Bøndernes  Tilstand  og  andre  lokale 
Omstændigheder  er  der  hden  Udsigt  dertil«  ^^).  Ved  Salget 
19.  September  1769  bleve  Bønderne  de  højstbydende  paa 
de  4  af  de  5  Godser;  men  da  de  Dagen  efter  Kjøbet 
ikke  kunde  stille  tilstrækkehg  Kaution  for  det  første  af 
dem ,  lod  Kommissærerne ,  hvad  der  unægtelig  ikke 
viser  meget  Hensyn  fra  deres  Side  imod  Bønderne,  dette 
Gods  strax  stille  til  ny  Auktion,  og  det  gik  saaledes  tabt 
for  dem^''). 

Selv  om  man  kan  forstaa,  at  der  ved  Krongods- 
salget overvejende  maatte  tænkes  paa  det  finansielle 
Udbytte,  er  det  dog  umuligt  at  læse  om  disse  Salg  uden 
at  blive  pinlig  berørt.      Hvor    naturligt  var  det  ikke,    at 

Bønderne  frygtede  for  at  blive  Hoveribønder,  og  at  de 
jævnlig  gjorde  krampagtige  Anstrængelser  for  at  faa 
kjøbt  deres  Gaarde  eller  endog,  ved  at  slaa  sig  sammen, 
hele  Godser,  Anstrængelser,  der  kun  altfor  tidt  glippede. 
Ogsaa  kunde  det  hænde,  at  de  mente,  virkelig  at  være 
blevne  Ejere,  men  at  det  saa  viste  sig,  at  de  paa  Grund 
af  et  eller  andet,  de  havde  overset,  i  det  Sted  vare 
blevne  Hoveribønder,  idet  Godset  i  Virkeligheden  var 
blevet  kjøbt  af  en  heldig  Spekulant.  Ja,  der  var  endog 
Exempler  paa,  at  de  ligefrem  bleve  bedragne  af  deres 
egen  Kommissær  ved  Godssalget  og  derved  givne  i  Hæn- 
derne paa  en  Godsejer  2°).  Ganske  vist  lykkedes  det 
endda  et  forholdsvis  ret  anseligt  Tal  at  blive  Selvejere; 
men  Tallet  paa  dem,  der  fra  at  have  havt  en  lettere 
Stilling  som  Kronens  Bønder  nu  bleve  Hoveribønder  hos 
Proprietærer,  som  hensynsløst  vilde  søge  at  udnytte  det 
nyerhvervede  Gods  og  jævnUg  vare  Spekulanter  af  ret 
tvivlsom  Karakter,  blev  endnu  større.  Paa  Møen.  hvor 
Forholdet  endda  var  nogenlunde  gunstigt,  fik  af  537 
Bønder  257  Ejendom  og  derved  Frihed  for  Hoveri,  me- 
dens 280  bleve  Hoveribønder^^). 

Krongodsernes  Salgshistorie  havde,  som  vi  saa,  tyde- 
lig vist,  at  det  stod  alt  for  ringe  til  med  Bøndernes  For- 
muesforhold.  Det  var  da  indlysende,  at  der  ad  andre 
Veje  maatte  arbejdes  paa  at  hæve  dem,  og  at  der  maatte 
gribes  ind  ad  Lovgivningens  Vej  for  at  skaffe  dem  en 
bedre  social  Stilling,  der  kunde  opmuntre  dem  til  Flid 
og  derved  skabe  større  Velstand. 

Det  første  Lovgivningsskridt  under  Kristian  VH.  der 
havde  Betydning  med  Hensyn  til  Bøndernes  personlige 
Stilling,  pegede  imidlertid  ikke  i  Retning  af  at  løsne 
deres  Baand,  idet  en  Forordning  af  21.  August  1767  for- 
øgede den  Forpligtelse  til  Soldatertjeneste,  der  i  For- 
vejen paahvilede  Bondestanden.     Den  fastslog  nemlig,  at 

der  aarlig  fra  Bondestanden  i  selve  Danmark  skulde 
stilles  580  Rekrutter  til  Soldatertjeneste  ved  de  hvervede 
Regimenter,  og  tillige,  hvad  der  var  særUg  haardt,  at, 
hvis  en  Karl  efter  at  have  tjent  i  6  Aar  endnu  ikke  var 
over  den  Alder,  der  behøvedes  for  at  være  Soldat, 
maatte  han  paany  stilles  som  Rekrut,  saafremt  hans 
Herremand  krævede  det.  Hermed  var  i  Virkeligheden 
en  forøget  Magt  over  Bondens  Person  lagt  i  Herremandens 
Haand.  og  desuden  var  Tjenesten  ved  de  hvervede  Re- 
gimenter ganske  anderledes  stræng  end  i  Landmilitsen. 
Lykkeligvis  var  denne  nye  Udskrivning,  der  var  fremkaldt 
udelukkende  af  militære  Hensyn,  dog  ikke  af  noget  stort 
Omfang.  Ikke  mere  end  9  Dage  efter  denne  Forordnings 
Udstedelse  kom  saa  Ordet  om  Bondens  Ret  til  en  Stilling 
som  personlig  fri  Mand  til  at  lyde  paa  en  indtrængende 
Maade  i  Kongens  nærmeste  Kreds,  da  nemlig  Reverdil 
formede  sine  Tanker  herom  i  tvende  Forestillinger  til 
Kongen,  den  ene  af  1.  September,  den  anden  af  20, 
September^").  Den  første  gik  ud  paa  at  fremstille  det 
forkastelige  i  det  daværende  Stavnsbaand.  Han  vilde 
godtgjøre,  at  en  Reform  her  var  ligesaa  nødvendig,  set 
fra  Billighedens,  som  fra  den  sunde  Politiks  Standpunkt, 
og  at  den  kunde  gjennemføres  uden  at  volde  Herre- 
manden det  mindste  Tab.  Idet  han  gjennemgik  Stavns- 
baandets  Historie,  som  han  efter  en  dengang  almindelig 
Opfattelse  mente,  at  Frederik  IV  allerede  havde  indført 
ved  Landmilitsens  Oprettelse  1701,  viste  han,  hvilken 
Trældom  der  derved  efterhaanden  var  lagt  paa  Bonde- 
standen, i  hvilken  Grad  Bøndernes  Vel  derved  var  kom- 
men til  at  afhænge  af  Proprietærerne,  at  der  derfor,  om  de 
end  paa  sine  Steder  vare  Gjenstand  for  mild  og  omhyggelig 
Omsorg  fra  Godsejernes  Side,  saa  dog  paa  andre  Steder  blev 
handlet  saare  ilde  med  dem.  og  at  Bonden  paa  en 
ret   oprørende   Maade   snart  brugtes    til    at  overtage    en 

slet  Gaard,  naar  det  passede  Herremanden,  snart  under 
et  eller  andet  Paaskud  blev  nødt  til  at  forlade  den 
Gaard,  som  han  havde  drevet  i  Vejret.  Hertil  føjede  Re- 
verdil  en  Paavisning  af,  hvorledes  det  havde  vist  sig,  at 
en  sikrere  og  heldigere  Stilling  for  Bonden  havde  frem- 
kaldt et  betydeligt  Opsving  paa  de  Godser,  hvor  man 
forbedrede  hans  Kaar,  som  f.  Ex.  paa  Hørsholm  og 
Schackenborg,  og.  idet  han  tiUige  kastede  BUkket  ud  over 
Landets  Grænser,  godtgjorde  han,  at  Livegenskabets  Op- 
hævelse havde  skabt  langt  bedre  Tilstande  i  forskjellige 
europæiske  Lande.  Men  hvor  gjerne  han  end  herfra  vilde 
drage  den  Slutning,  at  Stavnsbaandet  helt  burde  hæves, 
mente  han  dog,  at  man  som  Overgang  foreløbig  maatte 
blive  staaende  ved  den  Ordning,  som  han  troede,  at 
Frederik  IV  havde  indført,  hvorefter  Stavnsbaandet  kun 
havde  gjældt  fra  det  14de  til  det  36te  Aar. 

Reverdil  var  allerede  i  dette  Aktstykke  kommen  til  at 
berøre  Byrden  ved  Hoveriet;  men  det  gjorde  han  særhg  til 
Gjenstand  for  den  anden  Forestilling,  som  han  udarbej- 
dede. Det  var  ham  her  om  at  gjøre  baade  at  paavise 
det  utaalelige  Tryk.  som  det  i  Almindelighed  voldte,  og 
tillige,  hvorledes  det  kunde  forandres.  I  saa  Henseende 
mente  han,  at  det  først  gjaldt  om  nøje  at  bestemme  de 
Forpligtelser,  der  paahvilede  Bonden,  og  om  at  knytte 
den?  ikke  til  hans  Person,  men  til  Brugen  af  Jorden. 
Idet  han  udregnede,  at  4  Dages  Hoveri  kunde  sættes 
som  passende  til  en  Tønde  Hartkorn,  gjorde  han  med 
Styrke  gjældende,  at  Proprietæren  ikke  vilde  lide  mindste 
Tab,  hvis  noget  saadant  blev  slaaet  fast,  og  derefter  gik 
han  videre  til  at  udvikle,  at  det  vilde  være  bedst,  saa- 
fremt  Bonden  betalte  en  aarlig  Afgift  som  Vederlag  for 
Hoveriet,  hvad  han  dog  mente,  maatte  bero  paa  ham 
selv.  Betalingen  burde  da  sættes  til  en  vis  Værdi  i  Korn, 
der  imidlertid  ikke  skulde  udredes  in  )iatura,  men  efter 
Kapitelstakst.  Hertil  føjede  han  en  varm  Anbefahng  baade 

af    Arvefæste     og    af    Udstykning    af    Hovedgaardenes 
Jorder  ^•^). 

Disse  to  Forestillinger  —  ved  hvilke  man  for  øvrigt 
nok  kunde  ønske  en  dybere  gaaende  Udvikling  og  Argu- 
mentation —  tilsendte  han  naturligvis  Kongen,  og  de  ere 
tillige  blevne  læste  af  Bernstorff^'*).  De  virkede  sikkert 
begge  til,  at  Kongen  med  sin  stærke  Uvilje  over  Pro- 
prietærvilkaarligheden  2^)  besluttede  at  lade  Landbospørgs- 
maalet  komme  til  en  samlet  omhyggelig  Overvejelse  i  en 
særlig  Kommission  2'^).  Et  Hovedpunkt,  der  maatte  klares, 
inden  man  kunde  skride  til  Reformer,  var  imidlertid  det 
retslige  Grundlag,  hvorpaå  Stavnsbaandet  hvilede,  da  det 
maatte  gjøres  klart,  at  dette  ikke  hjemlede  Proprietæren 
nogen  Ejendomsret  til  Bondens  Person.  Intet  kunde 
derfor  være  rigtigere  end  at  lade  den  Mand,  hvis  Ord 
havde  størst  Vægt  paa  dette  Omraade,  nemlig  Henrik 
Stampe  som  Generalprokurør  ytre  sig  derom,  og  Reverdil 
overbragte  ham  derfor  Befaling  til  at  give  sin  Betænk- 
ning angaaende  Spørgsmaalet  om  Bondestandens  Fri- 
givelse, idet  han  tiltøjede,  at  Kongen  ønskede  denne.  Vi 
kjende  Stampes  Standpunkt^').  Vi  have  set,  at  han,  der 
hadede  al  Vilkaarlighed ,  stedse,  hvor  han  fik  Lejlighed 
dertil,  søgte  at  værne  Bønderne  derimod,  at  han  havde 
bekæmpet  Forsøg  paa  at  sammenblande  Stavnsbaandet 
med  Livegenskabet  og  derved  gjøre  det  endnu  værre,  at 
han  havde  modsat  sig  og  rimeligvis  hindret,  at  Kvinder 
bleve  bundne  til  Stavns,  og  at  han.  der  overhovedet 
langt  foretrak  Frihed  i  Arbejdet  fremfor  Tvang  eller  Be- 
skyttelse, baade  holdt  Hoveriet  for  et  ødelæggende  Slags 
Arbejde  og  i  høj  Grad  ønskede  Selvejendoms  Udvikling; 
men  det  er  tillige  tidligere  nævnt,  at  han  dog  ikke  var 
en  Reformernes  Mand,  dertil  var  han  for  ængstelig, 
blandt  andet  saa  snart  der  kunde  være  Frygt  for  maaske 
at  træde  Proprietærernes  virkelig  erhvervede  Rettigheder 
for  nær.     Reverdil  kunde  derfor  maaske  nok  have  nogen 

Grund  til  at  frygte  for  uheldige  Virkninger  af  denne 
Ængstelighed,  og.  i  det  mindste  efter  hvad  han  selv  siger, 
søgte  han  at  binde  ham  ved  at  faa  en  Erklæring  fra 
ham,  som  han  siden  kunde  holde  sig  tiF^).  Den  Be- 
tænkning, som  Stampe  nu  altsaa  gav  1.  Okt.  1767. 
paaviste  da,  hvad  der  maa  tillægges  stor  Betydning,  at 
al  den  Bet,  Husbonden  havde  til  Bondens  Person,  havde 
sin  Grund  i  den  Pligt,  der  paahvilede  ham  dels  til  at 
stille  Soldater  til  Landmilitsen,  dels  til  efter  Forordningen 
af  21.  August  1767  at  skaffe  Rekrutter  til  de  hvervede 
Regimenter.  Stampe  føjede  hertil  Udtalelser  om,  at 
baade  Folkeformerelsen  og  dermed  et  forøget  Arbejde 
vilde  fremmes  ved  større  Frihed,  og  han  mente,  at,  om 
det  end  ikke  kunde  nægtes,  at  der  var  Proprietærer  — 
og  det  var  formentlig  de  fleste  —  som  vare  gode  imod 
deres  Bønder,  saa  fandtes  der  ogsaa  dem,  der  misbrugte 
deres  Myndighed  til  slet  Behandling  af  Bønderne.  Natur- 
ligvis vare  Udtalelser  som  disse  sidste  af  en  Mand  i 
Stampes  StilUng  ikke  uden  Vægt;  men  Hovedsagen  var 
dog  hans  Paavisning  af,  at,  saa  snart  den  Pligt  ophørte, 
som  paahvilede  Herremanden  til  at  stille  Rekrutter,  var 
det  retsUge  Grundlag  for  Stavnsbaandet  borte,  og  at 
Kongen  havde  frie  Hænder  til  en  Reform  paa  dette  Om- 
raade.  Stampe  var  imidlertig  altfor  forsigtig  til  at  fore- 
slaa  Stavnsbaandet  fuldstændig  hævet,  hvad  vi  for  øvrigt 
saa,  at  ej  heller  Reverdil  dristede  sig  tU  at  tilraade  ,  og 
han  blev  ligesom  denne  staaende  ved  at  anbefale  en  Ind- 
skrænkning af  det  til  Tiden  fra  det  fyldte  14de  til  det 
fyldte  36te  Aar'^-^). 

Paa  denne  Stampes  Erklæring  fulgte  3  Uger  efter  en. 
der  var  affattet  af  Kjøbenhavns  Byfoged.  Justitsraad  O. 
Bruun.  Denne  Mand.  der  i  sin  Ungdom  havde  været 
Huslærer  hos  Frederik  Rostgaards  Datter  Enkefru  Kon- 
radine  Sofie  von  der  Maase.  og  hvis  Ægteskab  med  denne 
skabte  et  ulægeligt  Brud  imelllem  hende  og  hendes  For- 

ældre,  havde  senere  naaet  at  blive  Godsejer  og  ejet 
Gjerdriip  i  Korsøregnen.  Han  var  dengang  udpræget 
uvenlig  stemt  imod  Bønderne,  og  ingen  kunde  udtale  en 
haardere  og  mere  ringeagtende  Dom  om  dem ,  end  han 
gjorde.  Ogsaa  senere  i  Aaret  1763  havde  han  indsendt 
et  Forslag  til  Regeringen  om,  at  Stavnsbaandet  skulde 
udstrækkes  til  Tiden  fra  4de  til  40de  Aar.  netop  det, 
som  blev  indført  ved  Forordningen  af  13.  April 
1764  30).  ]\5gj^  [  (jg  sidste  Aar  var  der  indtraadt  en 
mærkehg  Forandring  i  hans  Synsmaade,  hvad  Landbo- 
sagen angik,  han  stod  nu  i  saa  Henseende  Mænd  af  St. 
Germains  Kreds  nær^^),  og  den  Formodning  ligger  da 
nær.  at  Reverdil  har  vidst  dette,  og  at  det  har  været  ham, 
der  har  draget  ham  frem  som  en  Meningsfælle  og  givet 
Stødet  til,  at  han  efter  kongelig  Befaling  affattede  nogle 
saa  kaldte  Erindringsposter  af  21.  Oktober  1767  ^^^  j)g^ 
Maal,  Bruun  mente,  at  der  burde  stræbes  henimod ,  var 
»Agerdyrkernes  Frihed«,  saaledes  at  Forholdet  imellem 
Bonden  og  Herremanden  hvilede  paa  Kontrakter,  der  i 
Sandhed  vare  frivilhge.  Som  Midler  til  at  naa  dette 
vilde  han  have  Hoveriet  reguleret  og  formindsket  og 
Birkeretten  afskaffet,  men  først  og  fremmest  Stavnsbaandet 
ganske  ophævet.  Hele  Bondestandens  frie  Mandskab 
ønskede  han  derimod  i  dets  Fritid  øvet  i  Vaabenbrug. 
Ligesom  Stampe  -«-  maaske  kjendte  han  dennes  Erklæ- 
ring —  hævdede  han,  at  Proprietærens  Ret  til  det  unge 
Mandskab  ikke  havde  noget  andet  Grundlag  end  Soldater- 
tjenesten, og  at  altsaa  Stavnsbaandets  Ophævelse  paa 
ingen  Maade  kunde  siges  at  krænke  Herremandens  reelle 
Ret;  han  vilde  derfor  fastslaa,  at  »ingen  Undersaat  i  et 
Rige,  hvor  stor  og  mægtig  han  end  kan  være,  bør  kunne 
eje  en  anden  Undersaat.  selv  om  dennes  Stand  og  Vilkaar 
er  nok  saa  ringe.«  Den  Frihed,  han  vilde  hævde  for 
Bonden,  mente  han  vistnok,  maatte  sættes  indenfor  visse 
og  efter  Landets  Love  beskikkede  Grænser,   nemhg  saa- 

ledes  at  de  Bønderkarle,  der  vare  fødte  førend  den  sidste 
Jubilæumsfest  for  Enevoldens  Indførelse  (16.  Oktober 
1760),  skulde  have  Ret  til  at  tage  Tjeneste,  hvor  de 
vilde  i  det  Herred,  som  de  vare  fødte  i,  medens  de,  der 
vare  yngre,  skulde  kunne  tjene,  hvor  de  vilde  i  det 
Amt,  hvori  de  vare  fødte.  Som  Fæster  burde  en  Bonde 
kunne  nedsætte  sig,  hvor  han  vilde  i  hele  Riget,  og  der. 
hvorhen  han  flyttede,  skulde  hans  Børn  kunne  følge  ham. 
Selv  om  der  end  saaledes  blev  visse  Grænser  for  Bon- 
dens frie  Bevægelse,  var  det  dog  et  umaadeligt  Frem- 
skridt, en  saadan  Reform  vilde  bringe  ham,  og  der  var 
her  for  første  Gang  i  en  saa  at  sige  officielt  afgivet  Er- 
klæring stillet  Krav  paa  Stavnsbaandets  Ophævelse,  og  det 
paa  en  Maade,  der  bringer  til  at  tænke  paa,  hvad  der 
21  Aar   senere  skulde  blive  endelig  paabudt    af  Kongen. 

Sex  Dage  efter,  at  Bruun  havde  afgivet  denne  Be- 
tænkning, altsaa  27.  Oktober  udstedtes  kongelig  Befaling 
om,  at  den  Kommission  skulde  træde  sammen,  som 
Kongen  vilde  lade  tage  Bondestandens  hele  StiHing  under 
Overvejelse.  Den  bestod  af  Reverdil,  Stampe,  Bruun  og 
en  Godsejer,  Baron  Holger  Rosenkrantz  til  Rosenlund. 
Rigtignok  bestod  der  allerede  en  Landvæsenskommission. 
nemlig  den,  som  Frederik  V  havde  nedsat  1757;  men 
denne,  der  kun  havde  givet  sig  af  med  Fællesskabets 
Ophævelse,  og  hvis  Arbejde  stærkt  var  gaaet  istaa,  op- 
hævedes nu  (7.  November)  ^3).  Det  er  umuligt  andet  end 
at  blive  slaaet  af,  hvilken  Forskjel  der  var  paa  Sammen- 
sætningen af  den  ældre  Kommission  og  saa  paa  den, 
som  nu  afløste  den.  I  hin  havde  efter,  hvad  der  var 
Skik  i  Frederik  V:s  Dage,  kun  Excellencer  havt  Sæde. 
Nu  derimod  kom  ikke  en  eneste  Excellence  ind  i  den 
nye  Kommission;  men  denne  blev  sammensat,  saaledes 
som  Reverdil  mente,  at  det  vilde  være  bedst  for  den 
Sags  Fremme,  som  det  gjaldt  om^^). 

Det   kom  imidlertid  desværre    til    at  gaa  anderledes, 

end  han  havde  tænkt  sig.  Den  12.  November  holdt  Kom- 
missionen et  Møde  ^5),  hvori  det  blev  vedtaget  at  ind- 
hente Erklæringer  fra  de  forskjellige  Godsejere  i  Landet 
om  Midlerne  til  af  fremme  Kongens  Hensigt ;  men  faa 
Dage  derefter  var  Reverdil  selv  falden  i  Unaade  og  havde 
maattet  forlade  Landet.  Dermed  var  »Kneblen  tagel  af 
Klokken«  3*^).  Og  samtidig  maatte  ogsaa  en  anden  ivrig 
Talsmand  for  Bondefriheden,  nemlig  St.  Germain  forlade 
Skuepladsen.  Virkningerne  heraf  skulde  snart  vise  sig. 
Personlig  opgav  Kongen  vist  nok  ikke  sit  Ønske  om  at 
skaffe  Bondestanden  Friheden,  det  var  den  eneste  Sam- 
fundssag,  han  havde  nogen  Sans  for,  saalænge  han  over- 
hovedet var  ved  Samling.  Men  hans  fuldstændige  Karak- 
terløshed mærkedes  ogsaa  her.  Han  kom  ikke  ud  over 
at  udtale  almindehge  Ønsker  derom,  og  naar  Betænkehg- 
hedernes  eller  den  ligefremme  Modstands  Talsmænd 
gjorde  gjældende,  hvilke  VanskeUgheder  Sagen  vilde 
møde,  gav  han  let  tabt. 

Det  skulde  snart  vise  sig,  hvor  hdt  han  ogsaa  her 
havde  at  sige.  Den  9.  December  1767  holdt  den  ned- 
satte Kommission  sit  første  virkeUge  Møde,  og  nu  havde 
den  nye  Kabinetssekretær  A.  Schumacher  og  Gehejme- 
raad  Grev  Gustav  Holck  ogsaa  faaet  Sæde  i  den.  I  den 
følgende  Tid  fortsattes  Forhandlingen  i  en  Række  Møder 
indtil  ind  i  Februar  1768.  Kongen  overværede  i  Først- 
ningen personlig  et  Par  af  Møderne  for  derved  at  vise 
sin  Interesse  for  Landbosagen;  men  at  lægge  Eftertryk 
derved  paa  Forhandhngen  formaaede  han  langtfra.  Det 
er  betegnende,  at  netop  den  Side  af  Sagen,  der  laa  ham 
stærkest  paa  Sinde,  nemhg  Bondens  personUge  Frigjø- 
relse,  hurtig  blev  skubbet  til  Side.  Rigtignok  blev  der  i 
det  andet  Møde  (14.  December)  forelagt  baade  Bruuns 
ovennævnte  Erindringsposter,  Reverdils  tvende  Memoirer 
og  to  ret  vidtgaaende  Udkast  til  Forordninger,  der  skreve 
sig  fra  Generalkrigsdirektoriet.     I   det  ene   af  disse  fore- 

sloges  ligefrem  den  fuldstændige  Ophævelse  af  Stavns- 
baandet  for  alle  Bønder,  som  vare  fødte  efter  20.  Ok- 
tober 1760,  ligesom  Udkastet  ogsaa  indeholdt  Bestem- 
melser om  Forandring  af  Fæstegaarde  til  Arvefæstegaarde, 
Bestemmelser  om  Udskiftning  og  Hoveriets  Indskrænkning 
eller  Afskaffelse.  Dette  i  høj  Grad  radikale  Forslag,  hvorved 
der  i  en  Haandevending  skulde  foretages  en  gjennem- 
gribende  Forandring  paa  en  Mængde  Punkter,  og  som 
sikkert  skrev  sig  fra  St.  Germain  eller  Gåhler,  kunde 
imidlertid  uheldigvis  kun  gjøre  Skade,  da  det  ved  altfor 
let  at  sætte  over  en  Mængde  Vanskeligheder  maatte 
vække  alvorhge  Betænkeligheder,  og  overhovedet  var 
det.  efter  at  Reverdil  var  borte,  som  om  disse  hurtig 
fik  Overmagten.  Det  var  tydelig  Tilfældet  med  Stampe, 
og  ganske  forbausende  var  den  Svingning,  som  foregik 
med  Bruun.  Medens  han  i  Oktober  havde  været  af 
den  Mening,  at  Grundlaget  burde  være  Agerdyrkernes 
Frihed,  kom  han  nu  hurtig  til  overvejende  at  se  paa  den 
Pligt.  Proprietærerne  havde  til  at  stille  Soldater,  hvad  der 
i  Virkeligheden  gjorde  et  Stavnsbaand  nødvendigt,  og  han 
kunde  nu  ikke  gaa  videre  i  at  indrømme  Bønderne  Fri- 
hed end  til,  at  Stavnsbaandet  kunde  begrænses  til  Tiden  fra 
9de  til  36te  Aar.  J\Ian  kan  ikke  undre  sig  over,  at  den  for 
Bondesagen  i  høj  Grad  ivrige  Høyer,  der  var  Kommis- 
sionens Sekretær,  grundig  ærgrede  sig  ved  at  se,  hvor 
valent  Kommissionen  nu  tog  paa  den  store  Sag.  og  i 
bitre  Ord  gav  denne  Stemning  Luft.  naar  han  skrev  til 
Reverdil.  De  to  Godsejere,  som  havde  Sæde  i  Kommis- 
sionen, udtalte  sig  endog  imod  overhovedet  at  røre  ved 
Stavnsbaandssagen  som  altfor  betænkehg  at  have  at 
gjøre  med.  Rosenkrantz  f.  Ex.  mente,  at  Hovedgaardene 
vare  det  »eneste  og  sikreste  Fond,  som  Kongen  kunde 
gjøre  Regning  paa  med  Hensyn  til  Skatter«,  derfor  maatte 
Kongens  Tarv  være  nøje  forbundet  med  Proprietærernes, 
og  der  var  al  Grund   til   at  frygte   for,    at,  hvis  Stavns- 

baandet  hævedes,  vilde  Bønderne  forlade  Godserne,  som 
derved  vilde  komme  i  den  største  Forlegenhed.  Med  den 
Lyst,  som  Kommissionen  under  disse  Forhold  havde  til 
at  skyde  Stavnsbaandssagen  fra  sig,  fandt  den  et  godt 
Paaskud  i  den  Forbindelse,  hvori  denne  utvivlsomt  stod 
med  Ordningen  af  Udskrivningen  til  Hæren,  og  i  Stedet 
for  at  gaa  ud  fra,  at  Bonden  burde  gjøres  til  fri  Mand 
og  Udskrivningen  ordnes  derefter,  blev  man  enig  om  at 
udsætte  hele  denne  Side  af  Bondespørgsmaalet,  indtil 
man  saa,  hvilke  »Mesures«  der  fra  Generalitets-  og  Kom- 
missariatskollegiet  bleve  tagne  i  Henseende  til  Land- 
militsen (Møde  22.  December  1767)  3-).  Efter  at  St.  Germain 
nu  var  fjærnet,  stolede  man  aabenbart  paa,  at  der  ikke 
mere  vilde  komme  radikale  Forslag  fra  den  Kant.  Kon- 
gens Ønske  om  at  se  Stavnsbaandssagen  fremmet  satte 
man  sig  altsaa  tydelig  ud  over. 

Medens  denne  Sag  saaledes  lagdes  til  Side,  tog  man 
med  større  Alvor  fat  paa  det  andet  Hovedspørgsmaal, 
nemhg  hvad  der  vedrørte  Hoveriet.  Her  gik  Stampe  i 
Spidsen,  og  efter  at  et  Udkast,  han  havde  gjort  til  en 
Forordning  derom,  havde  været  Gjenstand  for  Drøftelse 
i  Kommissionen,  kunde  han  indsende  det  til  Kongen. 
Dette  Udkast  har  Betydning  som  det  første  Skridt  paa 
den  Bane.  der  omsider  efter  mange  Aars  Forløb  skulde 
føre  til  en  endehg  og  billig  Ordning.  Medens  det  her 
udtaltes,  og  unægtelig  med  Grund,  at  det  var  umuligt, 
hgefrem  at  forbyde  og  afskaffe  Hoveriet,  blev  det 
tillige  fremhævet,  at  Billighed  og  Menneskelighed  kræ- 
vede dets  Indskrænkning  og  Bestemmelse;  men  at 
fastsætte  det  umiddelbart  ved  en  Lov  mente  man  at 
maatte  opgive,  da  det  var  altfor  svært  at  finde  en  al- 
mindehg  Regel.  Det  eneste,  man  kunde  gaa  ud  fra,  hvis 
man  vilde  følge  denne  Vej,  var  at  fastsætte  det  efter 
Hartkornet,  og  det  maatte  man  lade  falde  paa  Grund  af 
den  ganske    forskjelhge  Værd,    som    Hartkornet    havde. 

Man  blev  derfor  staaende  ved,  at  Herremanden  inden 
Aar  og  Dag.  og  fremdeles  hver  Gang  et  nyt  Fæstebrev 
udstedtes,  skulde  give  hver  af  sine  Hovbønder  en  fuld- 
stændig Fortegnelse  over  det  Hoveri,  der  paahvilede  ham ; 
saa  vidste  Bonden,  hvad  han  havde  at  rette  sig  efter. 
Tilhge  skulde  det  Hoveri,  som  ikke  hang  sammen  med 
Agerbruget,  men  bestod  i  alskens  Karlegjerning  paa 
Hovedgaarden  og  tidt  var  særlig  plagende  og  vilkaarligt. 
det  saakaldle  smaa  Hoveri,  helt  bortfalde.  Naturligvis 
var  der  den  store  Ulempe  ved  den  her  foreslaaede  Ord- 
ning, at,  bortset  fra  den  sidst  nævnte  Undtagelse,  kunde 
Herremanden  selv  fastsætte  Hoveriets  Omfang.  For  at 
raade  Bod  herpaa  udtaltes  det,  at  Kongen  lovede  »Tegn 
paa  sit  Velbehag  til  de  vel  tænkende  og  for  det  almene 
Bedste  velmenende  Jordegodsejere«,  og  der  var  tillige 
stniet  i  Udsigt,  at.  hvor  en  Proprietær  ikke  lod  sig  af- 
holde fra  at  foreskrive  ubilligt  Hoveri,  skulde  der  paa- 
bydes ham  en  bestemt  Regel,  som  han  havde  at  rette 
sig  efter  (24.  Januar  1768).  Men  selv  om  dette  Forslag 
vilde  have  ført  til  i  det  mindste  nogen  Formindskelse  af 
Hoveriet,  var  der  dog  noget  saa  løst  og  saa  usikkert  i. 
hvad  der  fastsattes,  at  det  langt  fra  tilstrækkelig  vilde 
have  sikret  Bonden.  Imidlertid,  til  Virkelighed  blev  dette 
Udkast  aldrig.  Det  blev  vistnok  underskrevet  af  alle 
Kommissionens  Medlemmer  og  2-4.  Januar  tilsendt  Kongen, 
for  at  det  kunde  blive  dateret  som  Forordning  fra 
dennes  Fødselsdag  29.  Januar  =^^).  Men  hvad  enten  det  ikke 
har  tiltalt  ham.  eller  der  fra  anden  Side  er  rejst  Mod- 
stand imod  det.  blev  det  igjen  sendt  tilbage  af  ham  for 
endnu  nærmere  at  overvejes. 

Paa  denne  Tid  var  der  imidlertid  foregaaet  en  vig- 
tig Forandring  i  Kommissionens  Sammensætning,  idet 
Grev  A.  G.  Moltke.  Schimmelmann  og  Schack  den  8. 
Februar  havde  faaet  Sæde  i  den.  altsaa  netop  den 
samme  Dag.  da  Mohke  afløste  Reventlow  i  Konseillet,  og 

Schack  i  Stedet  for  denne  sidste  blev  1.  Dej)uteret  i 
Rentekammeret.  Kommissionen  havde  herved  faaet  et 
betydeUgt  Tillæg  baade  af  Fornemhed  og  af  Mænd,  der 
mere  eller  mindre  vilde  holde  igjen  imod  Forsøg  paa  at 
reformere  i  Reverdilsk  Aand.  I  den  nærmeste  Tid  der- 
efter kom  endnu  flere  Medlemmer  til.  iblandt  hvem  man 
især  kan  lægge  Mærke  til  Kr.  L.  Stemann,  en  Mand,  der 
senere  skulde  spille  en  ikke  uvigtig  Rolle,  og  den  30. 
Marts  blev  Kommissionens  Navn  forandret  til  »et  af  Os 
immediate  dependerende  Kollegium«  under  Navn  af  Ge- 
nerallandvæsenskoUegiet. Det  blev  ogsaa  nu  et  »bestan- 
digt Kollegium«,  altsaa  sideordnet  med  de  andre  høje 
Regeringskollegier. 

Generallandvæsenskollegiet.    Landboforhold  i  Hertugdømmerne. 
Landalmuen  i  Norge. 


Juandvæsenskommissionen  var  altsaa  bleven  til  et 
Kollegium.  Dette  var  i  og  for  sig  ikke  til  nogen  Skade, 
og  det  vilde  ogsaa  kunne  forøge  det  nye  Kollegiums 
Indflydelse,  at  det  fik  højfornemme  og  mægtige  Mænd  til 
Medlemmer.  Det  havde  nu  tillige  faaet  umiddelbar  Ind- 
stiflingsret  til  Kongen,  og  et  aarligt  Beløb  paa  20000  Rdlr. 
stilledes  til  dets  Raadighed,  vistnok  nærmest  ifølge  et  Forslag 
af  Stampe,  der  havde  fremhævet  Nødvendigheden  af  Penge- 
hjælp til  at  fremme  Indførelse  af  Forbedringer^).  Kongen 
synes  da  ogsaa  personlig  at  have  haabet,  at  det  skulde 
kunne  udrette  noget  betydehgt  for  Landets  Fremskridt 
og  Bondestandens  Vel,  Kgesom  det  overhovedet  i  disse 
Maaneder  ikke  fattes  paa  Vidnesbyrd  om,  at  han  virkelig 
havde  Følelse  for  Bønderne.  Han  kunde  f.  Ex.  i  den 
Grad  komme  i  Harnisk  i  Anledning  af  Klager  fra  en  Del 
fynske  Bønder  over  deres  Herremand,  at  han  gav  Land- 
væsenskommissionen  Ordre  til  at  tage  denne  Godsejer 
alvorUg  i  Skole,  udtale  hans  kongelige  Mishag  med  dennes 
Færd  og  true  ham  med  kraftige  »Mesures«,  hvis  han 
ikke  forbedrede  sig^).  Vigtigere  dog  var  det  Sprog,  som 
han  førte  i  en  Instrux,  han  udstedte  for  Kommissionen^) 

ikke  mange  Dage.  førend  den  blev  omdøbt,  og  som  i 
Hovedsagen  gik  over  i  Forordningen  af  15.  April  1768 
om  Generallandvæsenskollegiets  Oprettelse.  Ganske  vist 
blev  der  i  disse  Aktstykker  ikke  talt  om  at  ophæve  eller 
indskrænke  Stavnsbaandet;  Tanken  herom  var  foreløbig 
udsat.  Men  det  var  dog  betydelige  Opgaver,  som  nu 
bleve  opstillede  af  Kongen.  Der  skulde,  hed  det  her, 
arbejdes  paa,  at  Bondestanden  kunde  opmuntres  til  Flid 
og  Vindskibelighed  og  vinde  mere  Mod  og  Arbejdslyst 
ved  Forbedring  af  sine  Kaar  og  derved,  at  de  Hindringer 
fjærnedes,  som  hidtil  havde  betaget  den  Modet.  Og  det 
var  i  Virkeligheden  et  umaadehgt  Arbejde,  som  den 
nævnte  Instrux  og  Forordning  foreskrev.  Der  skulde 
føres  Kontrol  med  en  hel  Opmaaling,  som  skulde  finde 
Sted  af  Danmark,  og,  efterhaanden  som  den  skred  frem, 
skulde  Fællesskabet  hæves  ikke  alene  imellem  Byerne, 
men  ogsaa  imellem  de  enkelte  Beboere  i  Landsbyen; 
Kollegiet  skulde  gjøre  Forsøg  paa  at  gjennemføre  Over- 
gang fra  Livsfæste  til  Arvefæste  paa  de  kongelige  Godser 
og  for  øvrigt  ved  Opfordringer,  Opmuntringer  og  selv 
ved  Løfter  om  Belønninger  formaa  Proprietærerne  til  at 
følge  dette  Exempel;  Kongen  ønskede  fremdeles,  at  der 
et  eller  andet  Sted.  hvor  det  lod  sig  gjøre.  maatte  ske 
Begyndelse  med  at  afskaffe  Hoveriet  og  afløse  det  med 
en  Afgift  i  Penge,  noget,  som  han  udtalte,  at  han  selv 
altid  vilde  yde  sin  Hjælp  til,  og,  hvad  han  vilde  slaa 
fast  som  noget  ufravigeligt,  det  var,  at  der  skulde  arbejdes 
paa  at  indskrænke  og  bestemme  Hoveriet.  Kommer 
hertil,  at  der  tillige  burde  arbejdes  paa  Tiendens  Afløsning 
og  paa  Landgildens  Nedsættelse,  hvor  den  paa  ubillig 
Maade  var  skruet  i  Vejret,  og  at  Kollegiet  som  et  Tillæg 
til  alt  dette  ogsaa  skulde  sørge  for,  at  de  alfare  Veje 
bleve  reparerede,  hvor  de  mest  trængte  til  det.  vil  det  ses, 
at  der  med  en  paafaldende  Naivitet  var  opstillet  en  Række 
af  de   vanskeligste    Opgaver,    som    der    i   heldigste    Til- 

fælde  maatte  en  Række  Aar  til  at  faa  gjennemført.  Atter 
her  er  der  Grund  til  at  fremhæve,  at  man  strax  vilde 
gjøre  Springet  fra  Livsfæstet  i  dets  daværende  Skikkelse 
til  Arvefæste  uden  at  tænke  paa  som  et  nødvendigt 
Mellemled  først  at  reformere ;  men  det  maa  unægtehg 
indrømmes,  at,  naar  man  udsatte  Spørgsmaalet  om  Stavns- 
baandet,  vilde  Bestemmelsen  af  Hoveriet  og  Overgangen 
til  Arvefæste  blive  endnu  vigtigere  end  ellers,  da  Bonden 
ikke  ved  at  flytte  kunde  unddrage  sig  Overtagelsen  af 
en  daarlig  Fæstegaard. 

Generallandvæsenskollegiets  Virksomhed  plejer  ikke 
at  blive  meget  gunstig  omtalt,  det  stemples  som  kjøligt 
i  sin  Stemning  med  Hensyn  til  Bondestanden,  og  det 
almindelige  Indtryk,  man  ved  at  læse  disse  x\ars  Historie 
faar  af  Landbosagens  Stilling,  er  sikkert,  at  der  efter 
Reverdils  Afskedigelse  indtræder  en  Reaktion,  indtil  Sagen 
saa  igjen  sættes  i  Gang  under  Struensee.  Men  dette  er 
kun  til  Dels  sandt.  Ganske  vist,  den  Kraft,  Reverdil 
rimeligvis  vilde  have  sat  ind  paa  Sagen,  savner  man; 
men  der  er  et  Spring  derfra  til  at  slaa  en  Streg  over 
Kollegiets  Gjerning.  I  Virkeligheden  knytter  der  sig  en 
ikke  ringe  Interesse  til  denne. 

Den  Mand,  som  man  først  tænker  paa  ved  dette 
Kollegium,  er  A.  G.  Moltke,  der  var  dets  Præses.  For 
ham  havde  altid  Forbedringen  af  Agerbruget  ved  den 
saakaldte  Kobbeldrift  været  det  vigtigste,  og  han  havde 
tillige  været  ivrig  for  Fællesskabets  Ophævelse ;  men  naar 
han  vedvarende  havde  holdt  sin  Haand  over  den  Drøftelse 
af  Landbosagen,  der  var  gaaet  sin  Gang  i  Litteraturen 
under  Frederik  V,  viste  det,  at  han  roUg  kunde  finde  sig 
i,  at  ogsaa  andre  Sider  af  Landbosagen  sattes  under 
Debat,  og  han  udtalte  sig  netop  paa  den  Tid,  da  Kongen 
kaldte  ham  til  at  tage  Forsædet  i  Kommissionen,  for.  at 
Bondens  Hovtjeneste  blev  sat  »paa  en  regulær,  propor- 
tionel Fod«.    Al  Sandsynhghed  er  ogsaa  for,  at  den  For- 

ordning,  der  udstedtes  om  Generallandvæsenskollegiets 
Oprettelse,  er  redigeret  efter  Aftale  med  ham,  der  som 
Præsident  skulde  lede  Kollegiets  Forhandlinger-^).  I  det 
mindste  til  en  vis  Grad  lod  Moltke  det  ej  heller  skorte 
paa  Iver;  hans  Navn  savnes  aldrig  i  Kollegiets  Protokol 
ved  de  enkelte  Møder,  og  tager  det  sig  end  ikke  behage- 
ligt ud,  at  han  fra  Marts  1769  som  dets  Præsident  fik  en 
aarlig  Lønning  paa  4000  Rdlr.  —  en  Femtedel  af  hele 
det  Beløb,  der  var  stillet  til  Kollegiets  Raadighed  —  kan 
det  dog  ikke  svække  Indtrykket  af,  at  han  virkelig  tog 
sig  med  Alvor  af  Sagerne.  Dette  kan  man  derimod  ikke 
sige  om  andre  Medlemmer,  som  sjælden  mødte.  Frem 
for  alle  gjaldt  det  om  Schack,  der  næppe  sad  i  Kollegiet 
med  sin  gode  Vilje.  Det  er  betegnende  for  hans  ringe 
Reformlyst,  at,  medens  det  udtrykkelig  var  sagt  i  In- 
struxen  af  16.  Marts,  at  det  utaalelige  smaa  Hoveri  burde 
bortfalde,  saa  var  han  ikke  kommen  videre  i  en  Erklæ- 
ring, han  paa  denne  Tid  afgav  (29.  Febr.),  end  at  han 
blot  vilde  have  det  bestemt  —  om  det  øvrige  Hoveri 
talte  han  slet  ikke  — ,  og  skjønt  man  ikke  kan  se,  at 
han  har  modsat  sig  Kollegiets  Reformforslag,  holdt  han 
under  dets  Virksomhed  i  Foraaret  og  Sommeren  1769 
ikke  af,  at  de  fulgte  rask  efter  hinanden.  Han  mente, 
at  det  var  for  svært  for  Godsejerne,  og  bag  efter  var 
han  yderlig  misfornøjet  i  det  mindste  med  en  Del  af, 
hvad  der  var  sket^). 

Paa  den  modsatte  Fløj  stod  Reverdils  gode  Ven 
Høyer,  der  i  Førstningen  var  Kollegiets  Sekretær  og 
senere  fik  Sæde  iblandt  dets  Medlemmer  som  Kommit- 
teret. Det  var  med  bitter  Smerte,  at  han,  der  var  en 
Mand  med  stærke  Følelser,  havde  set  Reverdil  blive  nødt 
til  at  forlade  Landet,  og  han  levede  i  den  Grad  i  Tanken 
om  ham,  at  man  kan  sige,  hans  Domme  om  andre 
Mennesker  næsten  udelukkende  vare  bestemte  af,  hvor- 
ledes  han    mente,    at   de    opfattede    Reverdil.     Der   var 

noget  smukt  i  denne  Trofasthed;  men  den  kunde  bringe 
ham  til  de  mest  ensidige  Domme  og  skabe  en  Mistanke 
hos  ham  imod  andre  Mennesker,  der  var  ganske  uret- 
færdig. Hans  nære  Forhold  til  Reverdil  havde  gjort,  at 
han  fuldstændig  var  gjennemtrængt  af  dennes  Tanker 
med  Hensyn  til  Landbosagen,  og  han  var  det  saa  meget 
mere.  som  han  under  Paavirkning  af  det  republikanske 
hos  Reverdil  havde  fattet  en  Uvilje  imod  alt.  hvad  der. 
med  eller  uden  Grund,  kunde  kaldes  Logren  for  Stor- 
mænd. Selv  om  han  som  alle  i  hin  Tid  holdt  en  Adel 
for  at  være  nødvendig  i  et  Monarki,  var  en  antiaristo- 
kratisk  Stemning  tydelig  fremtrædende  hos  ham,  og  den 
skærpede  hans  Iver  for  Bondestandens  Tarv.  Idet  han 
med  næsten  lidenskabelig  Iver  stillede  sig  det  som  sin 
Opgave  at  arbejde  videre  i  Reverdils  Aand.  vilde  han 
have  stærke,  gjennemgribende  Kongebud  udstedte,  ingen 
halve  Skridt,  og  han  mente,  at  der  burde  handles  hurtig. 
Andre  Medlemmer  som  Stemann,  Schumacher,  Stampe. 
G.  Holck,  Schimmelmann  og  H.  Rosenkrantz  repræsen- 
terede forskjellige  Afskygninger;  den  sidst  nævnte  var 
vistnok  efter  Schack  den  kjøUgste  og  ængsteligste.  Desto 
værre  kom  den  vante  kjedsommelige  Adskillelse  efter 
Rangen  ogsaa  til  at  vise  sig  i  dette  Kollegium,  da  en 
kongelig  Resolution  af  24.  April  1769  delte  dets  Med- 
lemmer i  2  Afdelinger,  de  Deputerede  (som  mindst  havde 
Rang  med  Konferensraader)  og  de  Kommitterede,  der 
vare  Mænd  med  lavere  Rang.  Disse  sidste  skulde  vistnok 
have  bestandig  Sæde  og  Stemme  i  Kollegiet  og  »i  Al- 
mindelighed bivaane  alle  Beraadslagninger  om  de  Sager, 
der  skulde  afgjøres« ;  men  paa  flere  Maader  traadte  det 
dog  frem,  at  de  indtoge  en  lavere  Stilling*). 


'')  I  1769  bestod  Kollegiet  af  følgende,  nemlig  af  Moltke.  Schim- 
melmann. Schack.  G.  Holck.  H.  Rosenkrantz.  Stampe.  Ivr.  Scheel 
Plesseu  og  Schumacher  som  Deputerede  samt  af  Etatsraaderne 

Hvilke  Forskjelligheder  der  end  vare  paa  Medlem- 
mernes Meninger,  havde  Kollegiets  første  Skridt  dog  et 
reformvenligt  Præg.  Det  udstedte  nemlig  en  Skrivelse 
(27.  April  1768)  til  Amtmændene  rundt  omkring  i  Landet, 
hvorved  deres  Erklæring  æskedes  om,  paa  hvilken  Maade 
Hoveriet  bedst  kunde  bestemmes  paa  saadanne  Steder, 
hvor  det  med  gyldige  Grunde  kunde  paavises,  at  det  var 
umuligt  at  afskaffe  det.  Proprietærerne  skulde  indsende 
Udkast  til  Reglementer  over  Hoveriets  Bestemmelse ;  men. 
blev  det  udtrykkelig  sagt,  det  »smaa  Hoveri«  maatte  ikke 
paalægges  Bønderne;  Kollegiet  vilde  fremdeles  vide,  om 
ikke  Tiendeejerne  vare  at  formaa  til  i  Mindelighed  at 
give  Afkald  paa  at  hæve  Tienden  i  Kjærven,  ligeledes 
hvorvidt  man  var  naaet  frem  med  Fællesskabets  Op- 
hævelse, og  hvad  der  endnu  hindrede  den,  samt  hvilke 
Godsejere  der  havde  givet  eller  vare  at  formaa  til  at 
give  Bønderne  Arvefæste.  Hertil  knyttede  sig  Ønsket  om 
Oplysninger  angaaende  Tjenestefolkenes  Lønninger  paa  de 
forskjellige  Steder,  og  endelig  vilde  man  ogsaa  gjerne 
have  Forslag  til  Bedring  af  Landevejene.  Kollegiet  havde 
her  henvendt  sig  til  Amtmændene,  og  det  blev  ogsaa 
senere  paalagt  disse  aarUg  at  indberette,  hvad  der  skete 
af  Forandringer  og  Forbedringer  til  Landvæsenets  og 
Bondestandens  Opkomst^).  Men  snart  mente  Kollegiet 
dog  ikke  at  kunne  nøjes  med  den  Hjælp,  det  "kunde  kræve 
af  dem.  og  det  udnævnte  da  2  Landvæsenskommissærer 
i  hvert  Amt,  der  som  praktisk  kyndige  Mænd  kunde 
støtte  det  med  deres  »Indsigt,  Erfarenhed  og  Underret- 
ninger«. Blandt  de  forskjellige  Hverv,  der  kom  til  at 
paahvile  disse  Mænd.  var  det  med  særUg  Styrke  paalagt 
dem    at    arbejde    paa  at   faa  sluttet  frivillige  Kontrakter 


J.  Lowson,  H.  N.  Nissen  og  Kr.  L.  Stemanii  og  Justitsraadenie 
Kr.  Fr.  Hansen,  P.  N.  von  Kossel  og  M.  H.  Høyer  som  Kom- 
mitterede. Senere,  1.  Jmii  1770  kom  en  Søn  af  Moltke,  Fr. 
Ludvig  Moltke  til  som  Deputeret. 

imellem  Tiendeejere  og  Tiendeydere  om  at  faa  Tienden  i 
Kjærven  afløst  med  et  vist  »Kvantum  Penge,  Korn  eller 
andre  Varer«  ').  Halvdelen  af  disse  Landkommissærer 
skulde  være  Mænd.  der  ikke  ejede  Jordegods^). 

I  hvilken  Aand  Kollegiet  ønskede,  at  de  Besvarelser 
skulde  være  affattede,  der  ventedes  paa  de  til  Amtmænd  og 
Godsejere  rettede  Spørgsmaal,  kunde  der  ingen  Tvivl  være 
om.  Men  der  maatte  gaa  nogen  Tid  hen,  inden  de 
kunde  indkomme.  I  Mellemtiden  var  Kollegiet  —  eller 
rettere  Moltke  og  nogle  enkelte  Medlemmer^)  —  ikke 
ledige. 

Den  kongelige  Kundgjørelse  om  KoUegiets  Oprettelse 
havde  stærkt  henledet  Opmærksomheden  paa  det.  blandt 
andet  i  en  ret  paafaldende  Grad  hos  Bønderne  rundt 
omkring,  der  havde  Fornemmelsen  af,  at  her  var  en 
Myndighed,  hos  hvem  de  kunde  søge  Støtte.  Ogsaa  synes 
Landbosager  fra  andre  Kegeringsautoriteter  at  være  blevne 
sendte  til  Kollegiet.  Nok  er  det,  dette  begyndte,  hvor 
det  lod  sig  gjøre.  at  gribe  ind  i  forskjelUge  af  de  For- 
hold, der  ved  Instruxen  vare  lagte  det  paa  Sinde,  særlig 
da  i  Forholdet  imellem  Herremænd  og  Bønder,  saaledes 
som  dette  viste  sig  ved  en  Mængde  enkelte  Lejligheder. 
Det  Standpunkt,  Kollegiet  stillede  sig  paa.  var  overvejende 
bondevenligt.  Ganske  vist  var  der  selvfølgelig  Tilfælde, 
hvor  Klager  fra  Bønder  afvistes  som  uberettigede,  og  det 
kunde  ogsaa  hænde,  at  Kollegiet  uden  at  udtale  nogen 
Mening  henviste  Klager  til  nærmere  Undersøgelse  af 
vedkommende  Amtmand:  men  der  var  dog  en  tydeUg 
fremtrædende  Lyst  til  i  Bonden  at  se  den  forurettede, 
og  den  ene  Gang  efter  den  anden  tog  Kollegiet  alt  andet 
end  blidt  paa  Proprietærerne.  Snart  maa  de  høre  ilde 
for  utilladeligt  Hoveri,  snart  faar  en  af  dem  at  vide,  at 
han  har  at  udlægge  til  en  Bonde,  hvad  han  ulovlig  har 
inddraget  af  hans  Gaard.  en  anden  faar  Befaling  til 
ufortøvet    at    lade    et  Par    nedlagte   Bøndergaarde    igjen 

opbygge,  det  paatales  skarpt,  at  en  Herremand  har  krævet 
mere  Arbejde  af  en  Husmand,  end  Fæstebrevet  tillod, 
en  Proprietær  trues  med  retslig  Tiltale,  hvis  han  fort- 
sætter sin  haarde.  ulovUge  og  uforsvarlige  Opførsel  imod 
sine  Bønder  og  ikke  giver  Erstatning  derfor.  Amtmænd 
faa  Anmodning  om  at  give  Godsejere  Tilhold  om  ikke 
at  paalægge  ubillige  Byrder;  Kollegiet  er  rede  til  at  an- 
befale Bønder  til  fri  Proces,  hvor  det  mener,  at  der  kan 
udrettes  noget  derved;  man  kan  se  det  ytre  Frygt  for, 
at  Bønder,  der  havde  indgivet  Klage,  skulde  lade  sig 
skræmme  til  at  frafalde  den,  det  støtter  ogsaa  Bønders 
Ønske  om  at  faa  Tiender  i  Forpagtning,  og  det  kommer 
i  Bevægelse  ved  at  se,  hvor  uheldig  Forholdene  havde 
udviklet  sig  iblandt  Bønderne  paa  Kjøbenhavns  Amt, 
fordi  de  ikke  havde  faaet  Lettelse  i  Hoveriet,  samtidig 
med  at  deres  Gaarde  vare  givne  dem  i  Arvefæste.  Og- 
saa kunde  Grundtonen  i  Brevvexlingen  med  Amtmændene 
siges  at  være,  at  disse  skulde  se  paa  Bøndernes  Bedste 
og  Ret. 

Samtidig  med  at  Kollegiet  saaledes  tog  sig  af  Bonde- 
standen i  forskjelhge  Retninger,  søgte  det  strax  fra  først 
af  at  fremme  Fællesskabets  Afskaffelse;  men,  saalænge 
det  endnu  kun  havde  Forordningerne  fra  1758,  1759  og 
1760  at  rette  sig  efter,  var  det  indskrænket  til  at  prøve, 
hvad  Opmuntringer  og  Forestillinger  kunde  udrette,  og 
den  ene  Gang  efter  den  anden  tilskrev  det  derfor  Amt- 
mændene om  at  tage  sig  deraf  og  om  at  arbejde  paa 
med  det  gode  at  rydde  de  Hindringer  af  Vejen,  som  af 
forskjellige  Grunde  optaarnedes  derimod  baade  fra  Bøn- 
ders og  andres  Side.  Ogsaa  maa  man  lade  Kollegiet, 
at  det  ikke  stillede  sig  i  fornem^  bureaukratisk  Afsluttet- 
hed.  Moltke  gik  videre  paa  den  samme  Vej,  han  alle- 
rede havde  betraadt  ved  den  kongelige  Kundgjørelse  af 
31.  Marts  1755  i  Frederik  V"s  Tid  om  at  faa  Afhand- 
hnger  udarbejdede   om   økonomiske  SpørgsmaaP*^).     Der 

blev  i  Adresseavisen  ^^)  indrykket  en  Artikel,  hvori  det 
hed,  at  efter  Kongens  Befahng  kunde  enhver,  der  elskede 
sit  Fædrelands  Opkomst,  tilsende  Kollegiet  Afhandlinger, 
hvorved  der  kunde  >kontribueres  noget  til  Kongens  Hen- 
sigters Opnaaelse«.  forneinhg  om.  »hvorledes  Bøndernes 
Vilkaar  uden  andres  Fornærmelse  kunde  gjøres  bedre«, 
og  der  udsattes  derfor  en  Præmie  for  den  bedste  Be- 
svarelse heraf.  Snart  fulgte  andre  Prisopgaver  efter, 
f.  Ex.  om  Folkemængdens  Formerelse.  om  den  bedste 
Tiendemaade  og  om  Bøndergaardes  tjenligste  Størrelse^^). 
En  Mængde  Afhandlinger  om  disse  Æmner  blev  da 
ogsaa  tilsendt  Kollegiet,  foruden  at  forskjellige  For- 
fattere, som  f.  Ex.  den  bekjendte  nationaløkonomiske 
Skribent  O.  D.  Liitken^-^).  lige  siden  Landvæsenskommis- 
sionens  Nedsættelse  i  Slutningen  af  1767  havde  indsendt 
Udtalelser  om.  hvad  de  mente,  at  der  burde  gjøres  eller 
ikke  gjøres. 

Iblandt  de  mange  Vidnesbyrd  om  Stemninger  og 
Opfattelser  rundt  omkring,  der  saaledes  kom  til  Kollegiets 
Kundskab,  kunde  der  forekomme  Træk  af  den  skaansel- 
løseste  Dom  om  Bondestanden,  og  det  ikke  alene  fra 
Proprietærer,  men  mærkelig  nok  ogsaa  fra  en  bondefødt 
Mand,  en  jydsk  Degn.  der  holdt  det  for  saare  farUgt. 
hvis  der  blev  skjænket  Bønderne  Frihed,  thi  Bonden, 
sagde  han.  var  baade  efter  sin  naturlige  Beskaffenhed  og 
sin  daarhge  Opdragelse  blandt  det  menneskelige  Kjøn 
det  elendigste  og  sletteste  Menneske,  man  kunde  have  at 
gjøre  med.  han  var  af  Naturen  haard  og  ond.  og.  blev 
han  fri  for  Tvang,  vilde  Lydighed  og  Kjærlighed  bhve  de 
allerførste  Pligter,  han  efterlod,  det  gamle  Ord  var  fuld- 
stændig sandt.  at.  var  Bonden  ikke  bunden,  blev  han 
værre  end  Hunden.  Naturligvis  tales  der  ogsaa  i  adskillige 
Afhandlinger  om  Bøndernes  Uvidenhed,  Drukkenskab  og 
Svireri  ved  deres  Bymøder;  men  det  langt  overvejende 
var  dog.  at  Forfatterne,  der  for  det  meste  vare  praktiske 

Landmænd,  talte  i  bondevenlig  Retning  og  skildrede  Ho- 
veriet som  en  Plage,  der  nødvendig  maatte  raades  Bod 
paa;  ogsaa  Fællesskabet  og  den  gængse  Form  for  Tiende- 
opkrævningen angrebes  stærkt.  Stavnsbaandet  omtaltes 
forholdsvis  sjælden;  men  der  var  dog  ogsaa  dem,  der 
kom  ind  herpaa  og  fremhævede  dets  Ophævelse  som  den 
vigtigste  Reform,  hgesom  flere  gjorde  opmærksom  paa 
det  uheldige  for  Bønderne  i,  at  de  maatte  overtage  deres 
Gaarde  uden  forsvarlig  Synsforretning  og  vare  udsatte 
for  paa  den  ubilligste  Maade  at  sættes  fra  Gaardene,  for 
ikke  at  tale  om.  at  Skifterne  efter  dem  bleve  behand- 
lede ganske  vilkaarhg  af  Proprietærerne.  Der  kan  ingen 
Tvivl  være  om,  at  det  Indtryk,  Kollegiet  igjennem  alt 
dette  fik  af  Stemningen  hos  mange  sagkyndige  rundt 
omkring,  tilskyndede  til  at  gaa  frem  paa  Reformvejen. 

Imidlertid  var  der  naturligvis  ogsaa  indkommet  Be- 
svarelser paa  de  Spørgsmaal,  som  Kollegiet  havde  ladet 
Amtmændene  omsende  til  Proprietærerne  i  deres  Amter. 
Men  der  var  baade  Amtmænd  og  Proprietærer,  som  ikke 
forhastede  sig.  Man  maa  erindre,  at  Bondeplagere  ikke 
vare  helt  sjældne;  der  forekom  ogsaa  i  de  Aar,  hvorom 
vi  her  tale.  ret  grove  Exempler  paa  utaaleligt  Prygleri 
og  anden  Mishandling  fra  Herremænds  Side,  ligesom  vi 
ogsaa  høre  om  Salg  af  Bønder  til  hvervede  Regimenter 
og  Mageskifter  imellem  Godsejere  af  deres  Bønder  som 
af  anden  Besætning.  Ikke  mindre  var  der  saadanne 
Herremænd,  som  paa  Grund  af  et  kortsynet  og  ensidigt 
Godsejerstandpunkt  overhovedet  vare  imod  enhver  Re- 
form. Disse  forskjeUige  Reformfjender  trak  det  natur- 
hgvis  ud  med  at  besvare  de  for  dem  modbydehge  Spørgs- 
maal. Højst  sandsynlig  ophidsedes  deres  Stemning  yder- 
Ugere  ved  den  Kjendsgjerning,  at  paa  flere  Steder  havde 
Rygtet  om  Forordningen  af  15.  April  1768  angaaende 
GenerallandvæsenskoUegiets  Oprettelse  vakt  den  Fore- 
stiUing  hos  Bønderne,   at  de  vare   fri  for  Hoveri.     Dette 

havde  gjort  dem  ulydige  imod  deres  Herremænd,  og  der 
var  uheldigvis  Vinkelskrivere  eller  andre  sUge  Personer, 
som  nærede  deres  Opsætsighed. 

Det  kunde  under  saadanne  Forhold  ikke  være  andet, 
end  at  et  ikke  ringe  Tal  Proprietærer  vare  umaadelig 
forbitrede  over.  at  man.  vilde  blande  sig  i  Forholdet 
imellem  dem  og  deres  Bønder,  og  et  af  Kollegiets  Med- 
lemmer. Stemann  taler  derfor  i  Breve,  han  skrev  paa 
denne  Tid^^).  jævnlig  om  den  Uvilje,  der  rundt  omkring 
var  imod  det.  hvis  Medlemmer  han  sagde,  ikke  maatte 
tage  Hensyn  til  Had  eller  Møje.  saafremt  de  vilde  ud- 
rette noget.  Han  klagede  bittert  over  den  almindelige 
Uvilje,  der  var  imod  at  lade  Bønderne  faa  Frihed.  Selv 
om  personlig  Misstemning  hos  ham  kan  have  farvet  shge 
Udtalelser,  viser  den  hele  Masse  af  Besvarelser  paa 
Spørgsmaalene.  der  omsider  kom  til  at  foreligge,  at  der. 
hvad  man  maatte  være  forberedt  paa.  rundt  omkring 
blandt  Godsejerne  var  adskillige,  der  fandt  det  umuligt 
at  indlade  sig  paa  Bestemmelse  eller  Indskrænkning  af 
Hoveriet,  som  de  paastod,  hos  dem  var  indrettet  paa 
den  mest  udmærkede  Maade.  Ikke  mindre  bekæmpedes 
Tanken  om  Arvefæste  eller  om  Forandring  i  Tienden, 
som  de  sagde,  i  den  nuværende  Form  var  nødvendig  for 
Studeopdrætningen  og  overhovedet  for  Hovedgaardenes 
Drift,  og  om  Fællesskabet  fremhævedes  der  for  det  meste, 
at  dets  Ophævelse  skabte  umaadelig  Splid  og  voldte  over- 
ordentlige Vanskehgheder. 

Men  ved  Siden  af  den  Uvilje  imod  Reformer,  der 
saaledes  traadte  frem.  skortede  det  ingenlunde  paa  tal- 
rige Exempler  i  modsat  Retning.  Især  iblandt  de  store 
Adelsmænd  var  der  dem,  der  stærkt  tilraadede  Reformer, 
lige  til  Hoveriets  Afskaffelse,  saadanne  Mænd  som  f.  Ex. 
Stiftamtmand  Grev  Knuth.  Overhotmarskal  Grev  Kr.  F. 
Moltke  (A.  G.  Moltkes  Søn).  Baron  Giildencrone  til  Yil- 
helmsborg,   Grevinde  Wedell  Wedehsborg,   Oberst  Baron 

Juel.  Scheel  Plessen  til  Fusingø  og  »Prinsessen«  paa 
Vallø;  men  ogsaa  mange  andre  kunde,  i  det  mindste 
delvis  udtale  sig  for  Reformer.  Man  kan  blandt  andet 
vistnol^  sige,  at  Flertallet  kunde  gaa  ind  paa  en  Reform 
med  Hensyn  til  Hoveriet,  hvorved  det  bestemtes  til  en 
vis  Arbejdsmængde,  der  burde  gjøres;  enkelte  vilde  have 
det  fastsat  efter  Hartkornet.  Modstanden  imod  Re- 
formerne var  aabenbart  stærkere  i  Jylland  end  paa  Sjæl- 
land og  Fyn.  Et  enkelt  Sted  nemlig  i  Vardeegnen,  ud- 
talte nogle  Godsejere  med  A.  K.  Teilmann  til  Nørholm*) 
i  Spidsen  sig  for  Stavnsbaandets  Afskaffelse,  medens  de 
ellers  vare  Kdet  reformvenlige.  Der  var  noget  i,  hvad  de 
udtalte,  at,  naar  Ronden  frit  kunde  flytte,  \dlde  han  ikke 
kunne  tvinges  til  at  fæste  en  Gaard  paa  et  Gods,  hvor 
der  ikke  var  værdt  at  være,  enten  fordi  Hoveriet  var  for 
trykkende  eller  som  en  Følge  af  andre  Forhold. 

Medens  der  ventedes  paa  disse  Erklæringer,  havde 
Kollegiet  ladet  selve  Spørgsmaalet  om  bestemte  Reform- 
forslag hvile.  En  Række  Rreve  fra  Høyer  til  Reverdil,  som 
vi  endnu  have.  aande  levende  Forbitrelse  hos  ham  her- 
over. Det  stadige  Omkvæd  i  dem  er.  at  der  intet  sker 
eller  vil  ske.  det  hele  er  tomme  Ord.  uden  at  der  er  en 
alvorlig  Vilje  bagved.  Han  kunde  aabenbart  personlig 
ikke  udstaa  Moltke,  med  hvem  han  hurtig  kom  paa  Kant, 
og  af  hvem  han  vistnok  ej  heller  er  bleven  godt  be- 
handlet. Ogsaa  var  Moltkes  halve  Standpunkt  ham  ganske 
utilfredsstillende ;  han  saa  i  ham  langt  mere  en  Fjende 
end  en  Ven  af  Reformer.  Men  har  Moltke  været  for 
ugunstig  stemt  imod  ham.  saa  har  han  til  Vederlag  dømt 
ubiUig  om  Moltke.  I  det  mindste,  naar  man  tager  dennes 
hele  samlede  Virksomhed  i  Kollegiet,  vejer  det  ikke  lidt 
i  Vægtskaalen  til  Gavn  for  ham,  at  et  af  Kollegiets  Med- 
lemmer,   der    vitterlig    paa    denne  Tid  var  en  ivrig  Re- 


'^)  Jvfr.  ovenfor  om  dennes  Standpunkt  S.  303. 

formven.  nemlig  Kr.  L.  Stemann  efterhaanden  kom  til  en 
gunstig  Opfattelse  af  ham.  »Grev  Moltke«,  skriver  han 
saaledes  i  et  Brev,  »forener  den  nødvendige  Forsigtighed 
med  de  bedste  Hensigter  til  det  almene  Bedste«.,  »Han 
fortjener,  hedder  det  i  et  andet  Brev  fra  ham,  »man  sige 
saa,  hvad  man  vil,  stor  Højagtelse.  Jeg  har  været  meget 
glad  over,  at  jeg  af  mit  fulde  Hjerte  har  kunnet  aflægge 
store  Fordomme  imod  ham.  og  jeg  ærer  i  ham  i  Sand- 
hed en  Minister  af  de  fortræffeligste  Egenskaber,  som 
man  maa  sætte  meget  højt«  ^°).  Vel  var  Moltke  den, 
som  Høyer  havde  mest  at  udsætte  paa :  men  hans  bitre 
Kritik  rettedes  ogsaa  imod  dem,  som  han  mente,  lod 
sig  paavirke  af  Hensyn  til  Stormændene,  som  f.  Ex. 
Stampe,  hvis  Ængstelighed  vi  kjende,  men  hvem  han 
for  øvrigt  efterhaanden  kom  til  at  sætte  mere  og  mere 
Pris  paa. 

Hvad  vi  i  det  foregaaende  have  set  om  Kollegiets 
Holdning,  saaledes  som  man  kan  læse  den  ud  af  selve 
den  af  Høyer  førte  Protokol,  viser,  at  hans  Opfattelse  af 
den  er  umaadelig  ensidig;  men  man  kan  paa  den 
anden  Side  levende  sætte  sig  ind  i.  at  en  lidenskabelig 
Mand  som  han,  der  mente,  at  man  skulde  slaa  rask  til, 
fandt  det,  der  skete  i  det  enkelte,  at  være  betydningsløse 
Smaatterier.  og  at  det  var  meningsløst  at  lade  Tiden  gaa 
til  Spilde  med  at  indhente  en  Masse  Erklæringer  rundt 
omkring  fra. 

Omsider  tog  man  dog  fat  paa  bestemte  Reform- 
forslag. Skjønt  ingenlunde  alle  Erklæringer  endnu  i 
Sommeren  1768  vare  indkomne,  mente  Moltke  dog,  at 
man  ikke  var  nødt  til  at  vente  paa  Efternølerne,  inden 
man  skred  til  en  Løsning  af  de  tre  vigtigste  Spørgsmaal, 
nemlig  hvad  der  vedrørte  Hoveriet.  Fællesskabet  og 
Tienderne.  Den  o.  Juli  1768  bleve  3  Forordninger  om 
disse  Sager  underskrevne  af  Kollegiet,  deriblandt  baade 
af  Schack,  Stampe  og  Rosenkrantz,  og  som  Forsigtigheds- 

forholdsregel  forelagde  Moltke  dem  derpaa  for  Konseillet. 
der  billigede  dem  og  kun  gjorde  nogle  enkelte  Foran- 
dringer. Hoveriforslaget  gik  ud  paa,  at  i  hvert  Amt 
skulde  Amtmanden  tilligemed  de  tvende  Landvæsens- 
kommissærer  og  hver  enkelt  Godsejer  i  Amtet  fastslaa 
et  Hoverireglement  for  denne  sidstes  Gods,  og  det  skulde 
derefter  indsendes  til  Generallandvæsenskollegiet  for  at 
stadfæstes  af  dette  (formodentlig  dog  efter  en  foregaaende 
Undersøgelse,  om  det  duede  eller  ikke).  Med  Hen- 
syn til  Tienden  blev  det  foreslaaet,  at  de  samme 
Mænd  og  desuden  2  uvillige  Mænd,  der  vare  udtagne  af 
et  andet  Sogn  end  det.  hvor  Tienden  skulde  fastsættes, 
havde  at  bestemme,  hvad  Tiendeyderen  aarlig  i  Stedet 
for  Tienden  i  den  vante  Form  skulde  svare  enten  i  Penge 
eller  i  Korn  eller  i  begge  Dele.  Endelig  skulde  Land- 
væsenskommissærerne  tillige  med  Amtmanden  afgive 
Kjendelse  i  de  Trætter,  som  opkom  i  Anledning  af  Fæl- 
lesskabet. 

Da  Kongen  netop  dengang  var  i  Udlandet,  maatte 
Udkastene  sendes  til  ham,  og  de  ledsagedes  af  en  Skri- 
velse til  Schimmelmann.  hvem  det  vilde  paahvile  at  fore- 
stille dem  for  Kongen.  Ret  karakteristisk  vedlagdes  der. 
for  at  han,  der  selv  var  Medlem  af  Kollegiet,  bedre  kunde 
sætte  sig  ind  i  dem,  en  Oversættelse  paa  Tysk,  da  han, 
som  tidligere  omtalt,  endnu  paa  den  Tid  ikke  havde  faaet 
lært  vort  Modersmaal.  Men  det  kom  til  at  gaa  ander- 
ledes med  disse  Forslag,  end  Moltke  havde  tænkt  sig. 
Kongens  Svar  lød  paa.  at  det  maatte  udsættes  at  give 
kongeHg  Resolution  paa  dem.  indtil  alle  Amtmænd  havde 
afgivet  deres  Oplysninger,  og  indtil  alle  Kollegiets  Med- 
lemmer vare  samlede.  Den  Formodning  kunde  ligge  nær, 
at  Schimmelmann  har  havt  Del  i  dette  afvisende  Svar 
fordi  han,  selvfølende  og  hensynsløs  som  han  var.  ikke 
holdt  af,  at  Kollegiet  fattede  afgjørende  Beslutninger,  med 
mindre   han  var  med.     Men  andre  synes   ogsaa  at  have 

virket  med  hertil.  I  det  mindste  var  Høyer  meget  for- 
bitret over  disse  Udkast.  Baade  siger  han,  hvad  natur- 
hgvis  er  muhgt,  at  Moltke  havde  trumfet  dem  igjennem 
i  Kollegiet,  og  han  insinuerer,  at  denne  ved  Hoverifor- 
slaget havde  tilsigtet  at  spænde  Bønderne  i  endnu  haar- 
dere  Lænker  end  dem.  de  hidtil  havde  været  plagede  af. 
Selv  om  der  ganske  vist  kan  kritiseres  adskilUgt  ved 
disse  Forslag,  var  denne  Beskyldning  af  Høyer  tydelig  nok 
i  høj  Grad  uberettiget;  men  forbitret  som  han  var, 
skrev  han  til  Schumacher,  der  som  Kongens  Kabinets- 
sekretær var  med  denne  paa  Rejsen,  for  at  faa  ham  til 
at  modarbejde  dem,  og  dette  gjorde  Schumacher  da 
ogsaa.  Dette  kan  han  have  virket  med  hos  Kristian  VII,  til 
at  han  forkastede  Forslagene.  Men  unægtehg  var  det  Svar, 
der  blev  givet  Moltke,  ret  besynderligt,  og  han,  der  blev 
meget  forbitret  over  Afslaget,  kunde  med  Grund  skrive 
til  Bernstorff,  at,  hvis  man  stillede  de  Krav,  der  vare 
gjorte  i  Svaret,  vilde  det  være  umuligt  at  komme  til  Ende 
med  nogen  Sag^^). 

Efter  denne  uheldige  Kraftanstrængelse  var  det.  som 
om  Moltke  foreløbig  havde  tabt  Lysten  til  at  gjøre  noget 
alvorligt.  Under  alle  Omstændigheder  varede  det  3  Fjer- 
dingaar,  inden  der  atter  viste  sig  tydelige  Frugter  af 
Kollegiets  Virksomhed.  Det  første  Udbytte  var  Forord- 
ningen af  6.  Maj  1769  om  Hoveriets  Bestemmelse.  Grund- 
tanken i  denne  var  den  samme,  som  laa  bag  ved  det 
tidUgere  omtalte  Stampeske  Udkast,  der  i  Januar  1768 
var  blevet  tilse  t  Kongen,  at  nemlig  Proprietærerne  selv 
skulde  udarbejde  Reglementerne,  hvorved  Omfanget  af 
det  Hoveri,  som  Bønderne  skulde  gjøre,  nøjagtig  fast- 
sattes, saaledes  disse  vidste,  hvad  der  kunde  kræves 
af  dem,  og  havde  Ret  til  at  stævne  Godsejeren,  naar  han 
overskred  det:  men  medens  det  i  det  Stampeske  For- 
ordningsudkast  var  selve  Hoveriarbejdets  Mængde,  der 
skulde  bestemmes,    krævede   den  nye  Forordning   tillige 

Fastsættelse  af  de  Dages  Tal,  i  hvilke  Proprietæren  kunde 
tilsige  Bonden  til  Arbejde,  hvad  der  aabenbart  var  en 
stor  Fordel  for  denne.  Da  det  naturligvis  maatte  synes 
lidet  betryggende  for  ham,  at  det  udelukkende  skulde 
ligge  i  Herremandens  Haand  at  fastsætte  Hoveriets  Stør- 
relse, var  der  tilføjet  den  vigtige  Bestemmelse,  at  Herre- 
manden skulde  sammenfatte  alle  Reglerne  for  de  enkelte 
Bønder  i  et  saakaldet  Generalreglement,  som  Amtmanden 
havde  at  indsende  til  Kollegiet,  ledsaget  af  de  Bemærk- 
ninger, som  han  maatte  finde  Lejhghed  til  at  gjøre.  Med 
andre  Ord,  alle  Godsreglementerne  over  hele  Landet 
skulde  godkjendes  af  GenerallandvæsenskoUegiet.  Det 
møjsommelige  Arbejde,  som  saaledes  blev  paalagt  dette, 
kan  man  se,  at  det  ikke  skjød  fra  sig;  men  det  under- 
kastede Reglementerne  en  alvorlig  Kritik.  I  det  mindste 
er  der  Exempler  nok  paa,  at  det  kasserede,  hvad  det  fik 
tilsendt,  som  altfor  trykkende  for  Bønderne  og  krævede 
nye  Reglementer  udarbejdede. 

Det  Forsøg,  der  ved  denne  Forordning  blev  gjort 
paa  at  bestemme  Hoveriet,  fortjener  aabenbart  Aner- 
kjendelse,  og  det  er  ikke  retfærdigt,  naar  det  sædvanlig 
er  blevet  overset  af  Historikerne  som  temmelig  betyd- 
ningsløst ;  ingen  kan  med  Grund  nægte,  at  det  har  været 
baaret  af  et  ærligt  Ønske  om  at  hjælpe  Bønderne;  men 
det  bliver  dog  et  stort  Spørgsmaal,  om  det  var  muligt  at 
naa  Maalet  ad  den  Vej,  der  her  blev  fulgt.  Alt  vilde, 
ser  man,  afhænge  af,  hvor  virksom  den  Kontrol  var,  som 
kunde  udøves  med  Reglementerne;  men  det  vilde  aaben- 
bart være  meget  vanskeHgt  for  et  Kollegium  i  Kjøben- 
havn  at  afgjøre,  om  de  i  det  enkelte  vare  retfærdige 
eller  ikke,  og  den  Støtte,  som  Amtmændene  kunde  give 
til  Bedømmelsen,  var  ingenlunde  altid  at  stole  paa.  Det 
var  næppe  ugrundet,  naar  der  undertiden  blev  klaget 
over,  at  de  vare  partiske  for  Herremændene,  der  socialt 
stod   dem  langt  nærmere   end  Bønderne.     Ogsaa  savner 

man  en  udtrykkelig  Bestemmelse  om  det,  der  var  udtalt 
i  Kongens  Instrux  af  16.  Marts,  og  som  mange  med 
Styrke  havde  udtalt  sig  for,  at  nemlig  det  ret  utaalelige  saa 
kaldte  smaa  Hoveri  skulde  falde  bort  ^').  ligesom  der  ikke 
heller  siges  noget  om,  at  de  Bønder,  der  boede  i  mere 
end  en  vis  Afstand  fra  Herregaarden.  skulde  være  fri 
for  Hoveri  og  i  det  Sted  betale  en  Sum  Penge. 

En  Uge  efter  at  denne  Forordning  var  udstedt,  kom 
Løsningen  af  en  anden  af  de  Opgaver,  der  vare 
stillede  Kollegiet,  nemlig  den  at  virke  for  Forøgelse  af 
Selvejeudom  eller  Arvefæste.  Vi  kjende  den  Opfattelse 
af  Selvejergaardenes  Betydning  til  at  udvikle  FHd  og 
Driftighed.  som  Stampe  allerede  for  Aaringer  siden  havde 
gjort  gjældende  med  Fynd^^),  og  som  Oeder  netop  i 
Aaret  1769  stærkt  slog  til  Lyd  for.  Det  syntes  saameget 
vigtigere  at  give  en  Forordning  derom,  som  det  var 
vitterligt,  at  ikke  ganske  faa  Bønder,  der  havde  erhvervet 
sig  deres  Gaarde  til  Selvejendom,  dels  følte  sig  utrygge 
som  Følge  af  Naboskab  til  store  Proprietærer,  dels  som 
Smaafolk  paa  andre  Maader  mente  at  blive  fortrædigede, 
Det  var  hændet,  at  saadanne  Bønder  havde  søgt  at  sikre 
sig  ved  at  overdrage  Godsejere  Herligheden  til  deres 
Gaarde,  og  Fortidens  Historie  vidnede  kun  altfor  klart 
om,  at  Overgangen  herfra  til,  at  Selvejendomsretten  helt 
gik  tabt.  ikke  var  vanskehg.  Disse  Ulemper  skulde  nu 
en  Forordning  af  13.  Maj  1769  raade  Bod  paa  ved  i 
stærke  Ord  at  paalægge  Amtmændene  som  en  >af  deres 
fornemmeste  Hovedpligter  at  haandhæve,  beskytte  og 
forsvare  Selvejerbønder  imod  al  Slags  Fornærmelser  og 
Forarettelser«.  Fremdeles  skulde  det  ogsaa  opmuntre 
Bønderne  til  at  kjøbe  deres  Gaarde,  naar  Forordningen 
paabød,  al  Fæstebønder,  som  bleve  Selvejere,  ikke  havde 
at  betale  højere  Folke-  og  Familieskat,  end  om  de  vare 
vedblevne  at  være  Fæstere,  hgesom  det  ogsaa  udtaltes, 
at  Selvejeren   skulde   have  fri  Baadighed  over  sin  Gaard 

til  baade  at  afhænde,  sælge  og  pantsætte  den  ikke  mindre 
end  til  at  bestemme,  hvorledes  der  efter  hans  Død  skulde 
forholdes  med  den  og  den  dertil  hørende  Besætning. 
Endelig  søgte  Forordningen  tillige  at  opmuntre  Gods- 
ejerne ved  flere  Begunstigelser  til  at  overlade  Bønderne 
deres  Gaarde  som  Selvejendom  eller  Arvefæste,  blandt 
andet  derved,  at  det  saaledes  bortsolgte  Gods  vedvarende 
skulde  regnes  med  iblandt  det  Hartkorn  (paa  200  Tdr. 
Hartkorn),  der  krævedes  til  at  gjøre  Godset  komplet  og 
altsaa  skaffe  det  Skattefrihed  for  Hovedgaardstaxten.  Til 
Forordningens  forskjellige  Bestemmelser  føjedes  der  en 
indtrængende  Opfordring  til  dem.  som  havde  med  offent- 
lige Godser  at  gjøre,  om  at  se  til.  at  Fæstebønderne  paa 
dem  kunde  faa  deres  Gaarde  til  Selvejendom^^). 

Som  en  tredje  Lov  af  dem.  Kollegiet  havde 
syslet  med  og  foreslaaet,  fremkom  28.  Juli  1769  en  For- 
ordning om  »Fællesskabets  videre  Ophævelse«.  Der  kan 
ingen  Tvivl  være  om,  at,  selv  om  mange  af  kortsynede 
eller  egennyttige  Grunde  rejste  Hindringer  imod.  at  det 
forsvandt,  var  der  saagodt  som  iblandt  alle,  der  saa  paa 
Sagen  fra  et  mere  almindeligt  Standpunkt,  Enighed  om, 
at  der  her  nødvendigvis  maatte  ske  Forandringer. 
De  tidligere  Forordninger  af  1758.  1759  og  1760  havde 
langt  fra  været  tilstrækkehge,  og  det  var  med  Grund 
blevet  gjort  gjældende  fra  forskjelhge  Sider,  at  der  maatte 
Befalinger,  en  vis  Tvang  til  for  at  faa  de  Spørgsmaal 
løste,  der  havde  voldt  størst  Vanskelighed,  nemhg  hvor- 
ledes man  skulde  forholde  sig  med  Indhegningen  og  Fra- 
lukningen  af  de  enkelte  Lodder. 

Samtidig  med  at  Regeringen  ved  Instruxen  af  16. 
Marts  og  Forordningen  af  15.  April  1768  havde  paalagt 
Generallandvæsenskollegiet  at  tage  sig  af  Fællesskabets 
Ophævelse,  havde  den  tillige  fremhævet  Nødvendigheden 
af  en  helt  ny  Opmaaling  af  Landet,  der  skulde  ligge  til 
Grund  for  den  Omlægning  af  Jordlodderne,   som  Fælles- 

skabets  Ophævelse  vilde  medføre,  og  en  Kabinetsordre, 
der  i  Marts  1768  var  tilsendt  Rentekammeret,  havde  givet 
dette  Ordre  til  at  oprette  et  Par  Maalekontorer  og  an- 
sætte Landmaalere  til  at  arbejde  for  denne  Sag.  En 
Forordning  af  9.  Juli  1768  havde  dernæst  fastsat,  at  en 
saadan  skulde  finde  Sted,  dog  uden  at  nogen  ny  Hart- 
kornsberegning  for  Øjebhkket  knyttedes  dertil.  Man 
tog  ogsaa  fat  derpaa  ved  de  antvorskovske  og  vording- 
borgske Krongodser;  men  Iveren  derfor  tabte  sig  snart, 
og  efter  faa  Aar  standsede  Arbejdet  ^^). 

Imidlertid  var.  som  ovenfor  sagt,  en  ny  Forordning 
om  Fællesskabets  Ophævelse  bleven  udstedt  28.  Juli  1769. 
Den  lagde  aabenbart  et  stærkere  Tryk  paa  denne  Sag, 
end  de  tidligere  Forordninger  havde  gjort.  Thi  medens 
disse  kun  havde  tilladt  enhver  at  indhegne  sin  paa  >et 
Sted  samlede  og  for  sig  selv  liggende  Jordlod«,  gav  den 
nye  Forordning  enhver  Lodsejer,  som  havde  Jord  i  Fællig 
med  andre,  Tilladelse  til  paa  egen  Bekostning  at  lade  »sin 
Del  i  Fællesskabet  udfinde  og  udgjøre  og  samme  derpaa 
at  lade  fralukke  og  indhegne«.  Ganske  særlig  fæstede 
Forordningen  Blikket  paa  Overdrevene,  der  vare  fælles 
for  flere  Byer.  Her  fastsloges  det,  at,  hvor  en  By  eller 
de  fleste  Lodsejere  i  den  (eller  de  med  det  meste  Hart- 
korn) vilde  have  Overdrevet  delt,  skulde  de  andre  Byer 
og  Lodsejere,  der  havde  Del  deri.  ikke  blot  være  nødte 
til  at  samtykke  deri;  men  de  skulde  ogsaa  være  for- 
pligtede til  at  medvirke  til,  at  denne  Udskfllelse  kunde 
ske,  og  Ugeledes  skulde  de,  naar  Indhegning  fandt  Sted, 
tage  haM  Gjærde  med  dem,  der  foretog  en  saadan.  for 
saa  vidt  deres  Grunde  stødte  sammen  med  disses.  Det 
var.  stod  der  i  Forordningen,  Kongens  Vilje,  at  samtlige 
her  i  Riget  befindende  Overdrev  i  det  seneste  inden  4 
Aar  skulde  være  delte  og  fralukkede.  En  lignende  Frem- 
gangsmaade  skulde  følges,  hvor  flere  Byer  laa  i  FæUig. 
Endehg  bestemtes  det.  at,  saafremt  de  fleste  Lodsejere  i 

en  enkelt  Landsby  eller  Ejerne  af  det  meste  Hartkorn  i 
den  fandt  det  tjenligt,  at  Byens  Jorder  bleve  inddelte, 
saa  at  hver  Lodsejer  fik  sin  Jord  for  sig,  maatte  de  andre 
Lodsejere  ikke  være  derimod,  men  skulde  endog  tage 
Del  i  »de  derpaa  gaaende  Bekostninger. 

Selv  om  det  skulde  vise  sig.  at  der  endnu  stod  vig- 
tige Skridt  tilbage,  inden  denne  for  vort  Agerbrug  usige- 
lig vigtige  Sag  kunde  siges  at  være  gjennemført,  havde 
den  dog  gjort  et  bestemt  Skridt  fremad  i  den  rigtige 
Betning.  Meget  mindre  Interesse  knytter  der  sig  for  os 
til  en  Forordning  af  23.  Marts  1770,  der  ogsaa  skyldtes 
Kollegiet,  om  Ordningen  af  Forholdet  til  Tyendet  paa 
Landet,  hvor  nye  Bestemmelser  havde  vist  sig  nødvendige, 
fordi  Gaardbrugerne  af  Bondestanden  tidt  døjede  med  at 
faa  de  Tjenestefolk,  de  behøvede  til  deres  Avlsbrug  2*). 
Derimod  blev  det  ikke  til  noget  med  den  Forandring  af 
Tienden,  som  Kollegiet  havde  gjort  Udkast  til  og  foreslaaet 
Kongen  under  hans  Udenlandsrejse.  Den  har  aabenbart 
mødt  Hindringer,  som  ikke  kunde  overvindes,  og  denne 
Beform  maatte  altsaa  udsættes.  Alt  hvad  der  skete  ud 
over,  hvad  Landkommissærerne  kunde  skaffe  i  Stand  ved 
frivillige  Overenskomster,  var  et  Beskript  om,  at  Gejst- 
ligheden ikke  maatte  hæve  den  Tiende,  der  tilkom  den, 
i  Kjærven,  men  skulde  overlade  Bønderne  den  imod  en 
vis  aarlig  Afgift;  en  i  Virkeligheden  betydningsløs  Be- 
stemmelse, naar  ikke  det  samme  kom  til  at  gjælde  for 
den  øvrige  Tiende  2^). 

Ikke  mindre  udeblev  en  anden  Beform,  og  det  den, 
som  paatrængtes  allermest  af  alle.  Det  vil  erindres,  at 
i  den  Instrux,  der  udstedtes  for  Generallandvæsenskollegiet, 
nævnedes  Spørgsmaalet  om  Stavnsbaandets  Ophævelse 
slet  ikke.  Man  havde  dengang  ment,  at  det  var  bedst 
først  at  tage  de  andre  Spørgsmaal  for  og  derimod  fore- 
løbig at  lade  denne,  som  man  troede,  særlig  vanskelige 
Sag  ligge.     Men  da  Kongen   kom   tilbage   fra  sin  Uden- 

landsrejse,  blev  den  taget  for  paany.  Allerede  27.  Fe- 
bruar 1769  afgik  der  en  Kabinetsskrivelse  til  Danske 
Kancelli  om,  at  Kongen  vilde  have  Stavnsbaandet  ind- 
skrænket til  Tiden  fra  det  fyldte  14de  til  det  fyldte  36te 
Aar,  og  at  Kancelliet  havde  at  afgive  Betænkning  derom. 
Det  var,  som  det  vil  erindres.  Stampes  og  Reverdils 
Forslag,  der  her  gik  igjen :  men  strax  efter  fik  Kongen 
den  Tanke,  at  Stavnsbaandet  helt  skulde  hæves,  og  han 
gav  baade  Thott  og  til  Uge  Kancelliet  Ordre  til  at  udtale 
sig  derom.  De  Ytringer,  der  da  fremsattes  angaaende  dette 
sidste,  gik  i  bestemt  fraraadende  Retning,  hvorimod 
Kancelliet  mente  at  kunne  gaa  ind  paa  Indskrænk- 
ningen af  Stavnsbaandet  efter  den  af  Kongen  først  ud- 
talte Tanke,  om  end  med  den  Tilføjelse,  at  det  ikke 
maatte  tillades  den,  der  havde  udtjent  som  Soldat  eller 
fyldt  det  36te  Aar,  at  forlade  Agerdyrkningen  og  flytte 
til  en  By.  Man  kunde  tro,  at  Kongen  i  det  mindste  vilde 
have  slaaet  sig  til  Ro  hermed;  men  holdningsløs,  som 
han  altid  var,  fulgte  han  nu  det  Raad,  som  han  fik  — 
formodentlig  af  sin  Kabinetssekretær  Schumacher  —  at 
sende  Kancelliets  Indlæg  til  Generallandvæsenskollegiet. 
der  saa  hurtig  som  muligt  skulde  svare:  han  vilde  ikke 
træffe  sin  Beslutning,  inden  han  fik  dets  Betænkning. 
Men  Kollegiet  gjorde  alt  andet  end  at  svare  hurtig.  At 
gaa  til  en  Indskrænkning  af  Stavnsbaandet  var  i  Fler- 
tallets Øjne  en  alt  for  vovelig  eller  vel  endog  ubehagefig 
Reform,  og  det  fik  sat  igjennem,  at  der  blev  skrevet  til 
Kongen,  om  Sagen  ikke  maatte  udsættes,  indtil  Listerne 
over  den  Folketælling,  der  var  i  Gang,  vare  indkomne, 
og  indtil  Kollegiet  tilfige  havde  brevvexlet  med  de  tvende 
militære  Kollegier  om  Sagen.  Kongen  var  for  sløv  til 
at  gjøre  Ende  paa  den  Modstand,  der  aabenbart  skulde 
gjøres  imod  hans  Ønske,  og  altsaa  gik  Sagen  videre  til 
Admiralitet  og  Generahtet.  Det  første  fraraadede  paa 
det  bestemteste,  at  der  skete  nogen  som  helst  Forandring 

i  det  bestaaende,  og  Generalitetet  lod  de  forskjellige 
Sessioners  Deputerede  afgive  Erklæring.  Intet  kunde  være 
misligere  for  Sagens  Fremme,  end  at  netop  disse  Autori- 
teter kom  til  at  udtale  sig.  De  vare  saa  indgroede  i 
deres  vante  Former,  at  det  helt  fattedes  dem  paa  det 
friere  Blik,  der  her  behøvedes.  For  dem  gjaldt  det  kun 
om  at  faa  de  Soldater,  de  skulde  have.  og  det  var  her 
det  bekvemmeste  at  holde  sig  til  Proprietærerne  som 
dem,  der  leverede  Mandskab.  Adskillige  af  de  Sessions- 
deputerede  vare  oven  i  Kjøbet  selv  Proprietærer,  og  som 
saadanne  ønskede  de  Stavnsbaandet  for  at  have  Hold 
paa  de  Rekrutter,  de  skulde  stille.  Den  Tanke,  at  der 
kunde  findes  et  andet  Princip  for  Udskrivningen  end  det 
gjældende,  saaledes  at  Soldaterne  udskreves  efter  Folke- 
tallet, laa  dem  ganske  fjærn.  og  det  nævnes  end  ikke  af 
dem  som  en  Mulighed.  Men  unægteUg,  man  maa  tilstaa. 
at  naar  endog  Spørgsmaalet  om  Stavnsbaandets  fuld- 
stændige Ophævelse  var  blevet  rejst  fra  Kongens  Side, 
havde  det  været  naturUgt.  at  der  med  det  samme  var 
blevet  udtalt,  at  en  saadan  Reform  selvfølgelig  maatte 
medføre,  at  Proprietærerne  slap  for  den  Forpligtelse  at 
stille  Soldater.  En  Ændring  af  Udskrivningsmaaden  var 
imidlertid  uheldigvis  ikke  berørt  af  Kongen,  og  man  kan 
for  saa  vidt  mindre  undre  sig  over,  at  der  gjordes  Ind- 
sigelse fra  Proprietærers  og  Sessionsdeputeredes  Side. 
Men  disses  Modstand  var  ikke  alene  rettet  mod  den 
fuldstændige  Ophævelse  af  Stavnsbaandet.  som  i  deres 
Øjne  var  det  rene  Afsind,  de  vilde  heller  ikke  vide  noget 
af,  at  det  blev  indskrænket.  De  paastode.  at,  hvis  Bøn- 
derne kun  bleve  bundne  til  Stavnen  fra  deres  fyldte  14. 
Aar.  kunde  Bønderdrengene  let  inden  den  Tid  blive 
sendte  bort  af  Forældrene.  Selve  Generalitetet  fulgte  dog 
ikke  de  Sessionsdeputerede.  Det  var,  som  om  noget  af 
St.  Germains  Aand  var  blevet  tilbage  i  dette  Kollegium, 
og  hans   gode  Ven  Giihler  var  en  ivrig  Forkæmper  for 

en  friere  Opfattelse.  Det  mente  med  Grund,  at  Erfaringen 
tydelig  havde  vist.  at  en  Landmilits  ligesaa  godt  kunde 
bestaa.  naar  Stavnsbaandet  begyndte  med  det  14.  Aar. 
som  naar  det  begyndte  med  det  4de,  at  det  vitterlig  slet 
ikke  havde  været  militære  Hensyn,  der  havde  bevirket, 
at  man  stedse  havde  udstrakt  Baandet  længere  og  læn- 
gere, og  det  kunde  ikke  se.  hvorfor  man  ikke  paa  en 
lignende  Maade  som  i  Norge  og  i  Hertugdømmerne  kunde 
sikre  sig  en  Landmilitses  Vedligeholdelse  uden  at  behøve 
et  Stavnsbaand. 

Naar  man  nu  til  Dags  læser  de  forskjelhge  Indven- 
dinger, der  baade  af  de  Sessionsdeputerede  og  af  andre 
fremsattes  imod  en  Reform  paa  dette  Punkt,  kan  man 
ikke  andet  end  oprøres  ved,  at  det.  med  en  enkelt  Und- 
tagelse, var,  som  om  de,  der  udtalte  sig.  ikke  havde 
Gnist  af  Følelse  af.  at  Bønderne  ligesom  de  selv  kunde 
have  Krav  paa  en  vis  Livslykke,  medens  de  vitterlig 
uhyre  ensidig  holdt  af  at  bruge  stærke  Udtryk  om  Bøn- 
dernes Dovenskab.  Liderlighed  og  Drukkenskab  som 
gjørende  Tvang  nødvendig.  Tanken  om  Menneskerettig- 
heder laa  disse  Mænd  ganske  fjærn.  Og  ikke  mindre 
falder  det  i  Øjnene,  hvor  ensidig  og  tidt  taabelig  de  ræ- 
sonnerede. Naar  der  taltes  om  den  Fare,  der  var  for,  at 
de,  som  ikke  vare  stavnsbundne,  imod  Loven  skulde  rømme 
Riget,  kan  man  ikke  andet  end  spørge,  om  der  da  ikke 
var  langt  mere  Grund  til  at  tro.  at  de.  der  vare  plagede 
af  Stavnsbaandet  og  som  en  Følge  af  dette  tvungne  til 
at  gjøre  alt  det  trykkende  Hoveri.  Proprietærerne  lagde 
paa  dem,  vilde  søge  at  rømme  ud  af  Riget,  og  ganske 
taabehgt  var  det  at  fremhæve,  hvorledes  Bønderkarlene, 
naar  de  ikke  vare  bundne  til  Stavnen,  vilde  flytte  til 
Kjøbstæderne  for  der  at  faa  et  lettere  Arbejde.  Gud  og 
Hvermand  maatte  kjende  den  ynkehge  Tilstand  i  de 
allerfleste  Kjøbstæder,  der  gjorde,  at.  var  der  noget  Sted, 
hvor  det    var   svært   at   faa  Arbejde,    saa  var  det    der. 

Intet  var  klarere,  end  at  en  Tilstrømning  til  dem  maatte 
føre  til  en  lige  saa  hurtig  Strømning  bort  fra  dem  igjen. 
Ganske  urimeligt  var  ogsaa  det,  der  jævnlig  gaar  igjen 
baade  i  disse  Udtalelser  og  i  andre,  som  fremsattes  fra 
Reform  fjenders  Side,  at,  hvis  Stavnsbaandet  løstes,  vilde 
Befolkningen  fra  de  daarligere  Egne  søge  hen  til  de 
bedre  og  de  ufrugtbare  Dele  af  Landet  blive  folketomme. 
Det  følger  af  sig  selv,  at,  selv  om  dette  skete,  vilde  det 
hurtig  høre  op,  da  det  vilde  blive  umuhgt  for  flere  end 
et  stærkt  begrænset  Tal  at  finde  Arbejde  i  de  frugtbare 
Strækninger.  Endelig  forbavses  man  ogsaa  ved  at  se 
den  stadig  tilbagevendende  Opfattelse,  at  Markarbejdet  i 
og  for  sig  var  saa  møjsommeligt  og  plagende,  at  der 
maatte  udøves  Tvang  for  at  holde  Folk  dertil.  Hvem 
vilde  nu  til  Dags  falde  paa  at  sige  sligt?  Men  hvor  en- 
sidigt og  tomt  end  meget  af,  hvad  der  saaledes  frem- 
sattes imod  en  Reform,  synes  os  at  være,  fik  det  vitter- 
lig i  Datiden  en  betydehg  Vægt,  især  da  Kongen  netop 
i  1769  blev  sløvere  og  sløvere.  Han  havde  mindst  af 
alt  Kraft  til  at  holde  fast  ved  det  Ønske  om  at  gjøre 
Bonden  til  en  personlig  fri  Mand,  som  han  i  Førstningen 
havde  havt,  og  Sagen  døde  derfor  hen  2-^).  Det  gjældende 
Hensyn  vedblev  her  at  være,  hvad  der  ved  en  anden 
Lejhghed  blev  udtalt  fra  oven,  at  »Proprietærerne  skulde 
soulageres«  '^^). 

Medens  denne  Reform  altsaa  udeblev,  fortsatte  Gene- 
rallandvæsenskollegiet  stedse  sin  Virksomhed  paa  vide 
Omraader,  idet  det  maatte  blive  en  Opgave  for  det  at 
sikre  Gjennemførelsen  af  de  Love,  som  det  havde  faaet 
givet,  og  det  var  ikke  faa  Vanskehgheder,  der  mødte  det. 
De  kom  selvfølgelig  for  en  ikke  ringe  Del  fra  Herre- 
mænd, der  vare  forbitrede  over,  at  der  skete  Skridt  for 
at  sætte  Grænser  for  deres  vilkaarlige  Magt  over  Bøn- 
derne ;  men  de  kunde  ogsaa  komme  fra  disse  sidste,  der 
ret  naturhg  havde  begyndt  at  spidse  Øren  ved,  hvad  de 

hørte  om.  at  Regeringen  vilde  lade  dem  faa  bedre  Dage, 
og  derfor  let  fristedes  til  at  ville  unddrage  sig  Forplig- 
telser, som  vitterlig  hvilede  paa  dem.  Naar,  som  det 
kunde  hænde.  Godsejeren  var  en  haard  Hals  og  Bøn- 
derne stivnakkede,  kunde  det  blive  nødvendigt  for  Kol- 
legiet at  slaa  til  begge  Sider.  Naturligvis  lagde  det  stærkt 
Tryk  paa  at  faa  Reglementerne  om  Hoveriet  indsendte 
i  rette  Tid,  og  det  holdt  til  sine  Tider  alvorUgt  Hus 
med  saadanne  Herremænd,  der  med  en  næsten  utrolig 
Frækhed  vedbleve  at  kræve  et  ganske  overdrevent  Ho- 
veri af  deres  Bønder.  Ikke  mindre  arbejdede  Kollegiet 
f.  Ex.  ved  at  skaffe  Landmaalere  paa  at  hjælpe  dem, 
der  vilde  ud  af  Fællesskabet,  saaledes  som  det  blandt 
andre  var  Tilfældet  med  en  stor  Mængde  Selvejere  i 
Koldinghusamt,  der  ønskede  at  faa  deres  enkelte  Gaarde 
udskiftede,  og  det  udtalte  sig  lejhghedsvis  for,  at  der 
skulde  ydes  Hjælp  enten  ved  Penge  eller  ved  Skatte- 
lettelser til  dem.  der  vilde  flytte  deres  Gaarde  ud.  Til 
alt  shgt  kom,  at  der  ogsaa  blev  holdt  Øje  med,  at  ikke 
Bøndergaarde  bleve  lagte  under  Hovedgaarde,  og  det 
blev  krævet,  at,  hvor  det  var  sket  i  senere  Tider,  skulde 
der  atter  oprettes  Bøndergaarde  ^^). 

Naturhgvis  maatte  der  gaa  Tid  hen.  inden  de  ud- 
stedte Forordninger  bleve  gjennemførte,  og  tilskrækkelige 
til  at  naa  et  stort  Maal  vare  de  ikke.  Skulde  man  vinde  frem 
til  virkelig  gjennemgribende  Resultater  baade.  hvad  Ho- 
veriets Fastsættelse  og  hvad  Fællesskabets  Ophævelse 
angik,  maatte  der  adskillig  videre  gaaende  Skridt  til:  men 
Kollegiets  hele  Historie  viser  dog  tydelig,  at  Bevidstheden 
om  Nødvendigheden  af  Reformer  var  ved  at  faa  et  langt 
større  Raaderum,  end  den  havde  havi:  i  Frederik  V"s  Tid. 
Den  store  Sag  skred  afgjort  frem,  om  end  langsomt. 

Vil  man  nu  i  det  hele  spørge  om,  hvordan  Tilstan- 
den var  paa  Landet  i  de  Aar,  vi  her  have  talt  om.  ligger 
det  i  Sagen  selv.  at  den  i  mange  Henseender  ikke  kunde 

have  forandret  sig  meget  fra,  hvad  den  havde  været  i 
Frederik  V's  sidste  Aar.  Paa  den  ene  Side  vedbleve 
Konjunkturerne  at  være  gunstige  med  forholdsvis  gode 
Kornpriser  og  derfor  ogsaa  stigende  Priser  paa  Land- 
ejendomme: Agerbruget  skred  stadig  noget  frem,  og 
blandt  andet  gik  man,  i  det  mindste  paa  Herregaardene. 
efter  en  ret  paafaldende  Maalestok  i  disse  Aar  fra  det 
forældede  Trevangsbrug  over  til  den  holstenske  Kobbel- 
drift. De  Fremskridt,  som  Fællesskabets  Ophævelse  trods 
forskjellige  Hindringer  gjorde,  og  den  Udskiftning  af 
Landsbyjorderne,  der  paa  nogle  Steder  blev  gjennemført, 
vilde  utvivlsomt  snart  bære  gode  Frugter,  og  det  smukke 
Exempel  paa  Godsreformer,  der  allerede  var  givet  tid- 
hgere,  efterfulgtes  flere  Steder,  selv  om  det  nok  kunde 
hænde,  at  de  som  f.  Ex.  paa  Gjorslev  i  Sjælland  i  det 
væsenlige  slog  Fejl,  fordi  de  ikke  fandt  Sted  paa  rette 
Maade^*').  Saafremt  man  kunde  tro  den  Skildring,  der 
er  givet  af  store  Dele  af  vort  Fædreland  i  de  Bind 
af  »Danske  Atlas«,  som  udkom  i  disse  Aar,  vilde  man 
endog  faa  et  lyst  Billede  af  Tilstanden  i  det  hele;  men 
den  Aand,  der  gaar  igjennem  det  for  øvrigt  saa  fortjenst- 
fulde Værk,  har  altfor  meget  af  den  i  Fortidens  sta- 
tistiske Arbejder  almindelige  Opfattelse  af.  at  der 
burde  tales  i  saa  lovprisende  Udtryk  som  muligt  om 
Fædrelandet.  Det  lader  sig  ikke  nægte,  at,  Ugesaa  vist 
som  Bondestanden  i  sin  Helhed  endnu  led  under  et  knu- 
gende socialt  Tryk,  ligesaa  tydelig  er  der  Vidnesbyrd 
nok  om,  at  Tilstandene  i  økonomisk  Hensende  rundt  om- 
kring vare  daarlige.  I  et  enkelt  jydsk  Amt,  Dueholms 
Amt,  forekom  der  endnu,  hvad  dog  ellers  var  ophørt, 
øde  Gaarde,  der  for  Skatterestancer  vare  hjemfaldne  til 
Statskassen,  og  som  Regeringen  søgte  at  blive  af  med 
paa  enhver  muhg  Maade :  en  Indberetning  fra  Biskoppen 
i  Viborg  Stift  skildrer  Tilstanden  hos  Bønderne  i  Egnene 
der  omkring  som   meget  daarhg,    og   det  er  let  at  finde 

Sidestykket  dertil  i  andre  Egne.  Det  er  saaledes  i  stærke 
Udtryk,  at  Westenholtz  i  sit  Skrift  om  Folkemængden  i 
Bondestanden  og  Lybecker  i  sin  Afhandling  om  Korn- 
mangelen og  de  høje  Kornpriser  ^")  talte  om  Fattigdom  i 
Egne,  som  de  kjende,  vel  at  mærke  samtidig  med  at 
Westenholtz  nedlægger  en  bestemt  Indsigelse  imod .  at 
Bønderne  kunde  stemples  som  dovne.  Blandt  andet  frem- 
hæve de  begge  den  umaadelige  Mængde  Tiggere,  der  drev 
omkring.  Westenholtz  opstiller  den  næsten  forfærdende 
Paastand,  at  der.  hvor  han  nærmest  kjendte  Forholdene 
(en  Jydsk  Landsby),  kom  der  i  Gjennemsnit  10  Tiggere 
om  Dagen  til  hver  Gaardmand.  Fra  Sjælland  høre  vi. 
at  paa  Vemmetofte  viste  Regnskabet  i  Foraaret  1769  et 
Tab  paa  30000  Rdlr.  paa  Grund  af  Godsets  daarlige  Til- 
stand, ligesom  ogsaa  at  Forvaltere  her  satte  ikke  lidet  til 
for  at  hjælpe  Bønderne.  Aaret  1768  bragte  desuden 
Misvæxt.  og.  hvad  der  var  endnu  værre.  Kvægpesten 
rasede  rundt  omkring  baade  i  Kongeriget  og  i  Hertug- 
dømmerne —  dog  ikke  paa  Bornholm  — .  og  som  Vid- 
nesbyrd om,  hvor  ondartet  den  ogsaa  denne  Gang  var. 
kan  nævnes,  at  der  i  Stjernholm  Amt  i  Jylland  blev 
bortrevet  18000  Kvæghøveder,  hvorfor  mange  Bønder 
frasagde  sig  deres  Gaarde,  i  Fyn  var  der  Herregaarde, 
hvor  Besætningen  næsten  helt  bortdøde.  En  Regerings- 
kommission  taler  da  ogsaa  om  den  paa  Grund  af  Kvæg- 
sygen sørgelige  Tilstand  for  Landmanden  ^^).  Som  Middel 
til  at  bekæmpe  den  greb  man  til  Inokulationsforsøg,  som 
Oeder  ledede  paa  den  lille  0  Avnø  ved  Vordingborg. 
Men,  hvor  slemme  saadanne,  lykkeHgvis  dog  forbigaaende. 
Hjemsøgelser  end  vare,  laa  Hovedaarsagen  til  de  daarlige 
økonomiske  Kaar  naturhgvis  dybere.  En  saadan  Kjends- 
gjerning  som  at  Extraskatten  føltes  som  et  svært  Tryk, 
og  at  det  holdt  haardt  for  Bønderne  at  kjøbe  deres  egne 
Gaarde  ved  Krongodssalgene,  vidner  ligesom,  hvad  vi  høre 
om  Levemaaden  og  om  Formuestilstanden  ved  Dødsboerne 

paa  Landet,  tydelig  om,  at  det  Fremskridt,  der  var  be- 
gyndt, maatte  blive  langt  stærkere,  ogsaa  rent  materielt, 
hvis  der  skulde  komme  gode  Tilstande  paa  Landet. 


Vi  have  tidhgere  set,  at  der  i  visse  Henseender  var 
en  Del  fælles  Træk  med  Hensyn  til  Landboforholdene  i 
Danmark  og  i  Hertugdømmerne,  og  den  Udvikling,  vi 
have  fulgt  i  Kongeriget,  havde  da  ogsaa  noget  tilsvarende 
dernede.  Men  medens  man  baade  i  Litteraturen  i  Dan- 
mark kom  ind  paa  Spørgsmaalet  om  Stavnsbaandet ,  og 
der  tillige  fandt  en  Drøftelse  Sted  deraf  i  Regeringskred- 
sene, blev  der  aabenbart  slet  ikke  i  Almindelighed  rørt 
ved  Sidestykket  dertil  i  Hertugdømmerne,  nemUg  Liv- 
egenskabet. Dette  var  ganske  naturhgt,  da  Godsejerne 
havde  en  bestemt  Ejendomsret  over  deres  Livegnes  Per- 
soner, og  altsaa  Spørgsmaalet  om  dets  Ophævelse  som 
almindehg  Foranstaltning  var  særdeles  vanskeligt. 

Naar  man  nu  vil  tale  om  Regeringens  Holdning  i 
Landbosagen  for  Hertugdømmernes  Vedkommende,  møder 
man  strax,  ligesom  Tilfældet  var  ved  Kongeriget,  et  Træk, 
der  indeholdt  alt  andet  end  et  Fremskridt,  for  saa  vidt 
nemlig  en  Forordning  af  14.  September  1767  fastsatte 
Udskrivning  af  Landrekrutter  fra  disse  Landsdele  til  de 
hvervede  Regimenter,  hgesom  det  21.  August  var  fast- 
slaaet  for  Danmarks  Vedkommende.  Men  ganske  som 
Tilfældet  overhovedet  var  ved  Landmilitsen,  at  Hertug- 
dømmerne vare  langt  mere  skaanede  end  selve  Danmark, 
idet  de  kun  havde  havt  at  stille  en  Sjettedel  af  det  Tal  Land- 
soldater, som  skulde  komme  fra  Kongeriget,  uagtet  For- 
holdet imellem  Betolkningerne  var  et  helt  andet,  saaledes 
kom  det  samme  til  at  gjælde  ved  Udskrivningen  af  de 
nye  Rekrutter.  Ogsaa  de  vare  kun  en  Sjettedel  af,  hvad 
de  vare   i  Danmark.     Desuden  hed   det  i  Forordningen. 

at,  for  saa  vidt  de  ikke  vare  livegne  —  i  hvilket  Tilfælde 
de  naturligvis  stilledes  af  deres  Herremænd  —  skulde  de 
formaas  til  frivillig  at  lade  sig  > engagere«.  Med  andre 
Ord.  det  var  en  Slags  Hvervning  der  fandt  Sted,  og  en- 
delig var  der  den  ikke  uvigtige  Forskjel  fra  Kongeriget, 
at  i  Hertugdømmerne  havde  ingen  Godsejer  Ret  til,  naar 
den  livegne  Soldat  fra  hans  Gods  havde  udtjent,  saa  at 
kræve,  at  han  skulde  udskrives  paa  ny"  i  6  Aar;  en  For- 
nyelse af  Udskrivningen  kunde  kun  finde  Sted.  hvis  Sol- 
daten selv  var  villig  dertil. 

Samtidig  viste  Regeringen  sig  paa  et  enkelt  Omraade 
langt  mere  bondevenlig  i  Hertugdømmerne  end  i  Konge- 
riget, nemlig  ved  Salget  af  Krongodserne.  Medens  det  i 
Kongeriget  gjaldt  om  strax  at  skaffe  saa  store  Summer 
som  muligt  til  Veje,  tænkte  man  i  Hertugdømmerne  langt 
mere  paa  at  forøge  de  aarlige  Indtægter  af  Domænegod- 
serne, og  for  at  naa  det  greb  man.  hgesom  man  alle- 
rede havde  gjort  det  i  Frederik  V's  Tid.  til  at  udstykke 
de  kongelige  Hovedgaarde  i  større  eller  mindre  Par- 
celler, der  overlodes  Bønder  imod  en  aarlig  Afgift. 
Man  opnaaede  virkelig  derved  et  større  Udbytte,  end 
man  tidligere  havde  havt,  og  tillige  fremmedes,  hvad  der 
var  saa  mange  Reformvenners  Hovedønske  i  denne  Tid, 
nemlig  Forøgelse  af  de  frie.  jordbrugende  Bondefamiliers  Tal. 
Hvor  der  var  Gods  til  Hovedgaardene,  ombyttedes  Hoveriet 
imod  en  Afgift,  og  paa  saadanne  Godser,  hvor  Bønderne 
vare  livegne,  bleve  disse  frigivne.  Det  var  ikke  mindre 
end  13  Hovedgaarde,  som  Regeringen  paa  denne  Maade 
havde  skilt  sig  ved  inden  den  Tid,  da  Generallandvæsens- 
kollegiet  blev  oprettet  2^). 

Dette  sidst  nævnte  Skridt  fik  ogsaa  Betydning  for 
Hertugdømmerne.  Kollegiet  kom  nemlig  til  paa  en  Maade 
at  skulle  gjælde  for  dem;  men  det  var  dog  kun  som  en 
Slags  Overinstans.  Den  egentlige  Virksomhed,  Regeringen 
vilde    fremme   dernede  i  reformatorisk    Retning  ^^).    blev 

lagt  ind  under  en  saa  kaldet  slesvigholstensk  Landkom- 
mission, der  kom  til  at  bestaa  af  3  Mænd  og  fik  Sæde  i 
Slesvig  By.  Det  Sprog,  Kongen  brugte  i  sin  Instrux  for 
denne  Kommission,  var  meget  varmt.  »Da  jeg,«  hed  det 
her,  »lægger  fortrinlig  Vægt  paa.  hvad  jeg  har  foreskre- 
vet GenerallandvæsenskoUegiet  og  den  slesvigholstenske 
Landkommission  at  sætte  i  Værk,  anbefaler  jeg  Eder 
ganske  særlig  at  gjøre  alt  muligt,  for  at  de  Øjemed,  jeg 
har  hermed,  ikke  skulle  bhve  forfejlede.«  Det  blev  derfor 
paalagt  Kommissionen^^)  at  virke  for  alt,  hvad  der 
kunde  tjene  til  Landets  Opdyrkning;  den  skulde  for  at 
fremme  Befolkningens  Forøgelse  aarlig  lade  3 — 4  af  de 
kongehge  Ladegaarde  opmaale  og  udstykke  til  Salg  og 
forøge  Selvejendom  iblandt  Godsbønderne,  for  saa  vidt 
det  kunde  ske  uden  Skade  for  den  kongehge  Kasse.  Da 
intet  kvalte  FKd  saa  meget  som  Livegenskab  og  haardt 
Hoveri,  ønskede  Kongen,  at  det  blev  hævet  paa  saa- 
danne  af  hans  Ejendomme,  hvor  det  endnu  fandtes,  især 
paa  de  pløenske  Godser.  Ja,  dette  blev  endog  indskærpet 
som  det  vigtigste  og  særHge  Maal  for  Kommissionens 
Undersøgelse.  Men  bortset  fra,  hvad  der  angik  de 
Tiongehge  Godser,  fik  Kommissionen  intet  at  gjøre  med 
den  sociale  Side  af  Landbosagen,  saaledes  intet  med 
Hensyn  til  Hoveriet,  atter  en  simpel  Følge  af,  at  Liv- 
egenskabet herskede  der.  hvor  det  kunde  være  trykkende, 
og  det  dristede  Regeringen,  som  allerede  antydet,  sig 
ikke  til  at  røre  ved  for  de  private  Godsers  Vedkom- 
mende. Naturligvis  hørte  det  ogsaa  til  Kommissionens 
Opgaver  at  arbejde  paa  Fællesskabets  Ophævelse.  Alle- 
rede 10.  Februar  1766  havde  Regeringen  for  Sønderjyl- 
lands Vedkommende  udstedt  en  Forordning  om  denne 
Sag,  der  nøje  sluttede  sig  til  Bestemmelserne  for  Dan- 
mark af  1758,  1759  og  1760.  men  tillige  indeholdt  en 
højst  nødvendig  Bestemmelse  om,  at  der  skulde  sikres 
Husmændene   den  samme    Græsning,   naar  Fællesskabet 

hævedes,  som  de  tidligere  havde  havt.  Der  er  noget 
forbausende  i  at  man,  bortset  herfra,  ved  denne  Sag  saa 
stærkt  gjentog.  hvad  der  havde  været  fastsat  i  Danmark, 
da  Forholdene  her  tydehg  havde  vist.  at  slige  Bestem- 
melser ikke  vare  tilstrækkelige  til  at  faa  Bugt  med  Fælles- 
skabet. Det  blev  nu  Kommissionens  Opgave  at  prøve, 
hvad  den  kunde  udrette  videre  paa  dette  Omraade. 

Da  Grænserne  for  dens  Virksomhed  vare  trukne 
langt  snævrere  end  for  Generallandvæsenskollegiets. 
havde  den  en  ulige  lettere  Opgave  at  løse.  og  det  var 
fra  den  Side  set  intet  Under,  at  det  gik  raskere  for  den 
med  at  udrette  noget.  Der  kan  blandt  andet  ingen  Tvivl 
være  om.  at  det  var  de  Erfaringer,  den  gjorde,  der 
havde  til  Følge,  at  der  udkom  en  ny  Forordning  om 
Fællesskabet  i  Sønderjylland  af  26.  Januar  1770,  der  var 
langt  videre  gaaende  end  den  tilsvarende  for  Konge- 
rigets Vedkommende  af  28.  Juli  1769.  Den  fastslog 
nemlig  en  Bække  indgaaende  Bestemmelser,  hvori  Ho- 
vedpunktet var,  at  enhver,  derbesad  en  Gaard  eller  et 
Hus  med  Jord  og  ønskede  at  have  sit  Tilliggende  for 
sig  selv.  kunde  for  at  opnaa  dette  kræve  alle  Landsbyens 
Jorder  opmaalte.  Naar  saa  det  havde  fundet  Sted  paa 
en  nærmere  fastsat  Maade.  skulde  den.  som  havde  for- 
langt sit  eget  for  sig  selv,  have  sin  forholdsmæssige  Del 
udlagt,  og,  h\'is  det  ikke  kunde  ske  med  det  gode,  skulde 
Landkommissionen  afgjøre.  hvordan  det  skulde  være.  Og 
naar  Halvdelen  af  en  Landsbys  Bønder,  beregnet  efter 
Plovtallet,  krævede  Fællesskabet  ophævet,  skulde  de 
andre  være  nødte  til  at  rette  sig  derefter.  Der  skulde 
da  finde  en  almindelig  Opmaaling  og  Udstykning  Sted. 
Paa  lignende  Maade  var  det,  hvor  flere  Landsbyer  laa  i 
FæUig,  tilstrækkehgt.  at  en  enkelt  af  dem  krævede  Fæl- 
lesskabet hævet,  saa  skulde  det  ske.  Utvivlsomt  gjorde 
Sagen  herved  et  godt  Skridt  videre  frem  i  Sønderjylland, 
end  Tilfældet  var  i  Kongeriget. 

Den  vel  kjendte  store  Forskjel.  der  var  paa  den 
norske  Landalmues  sociale  Silling^^)  og  den.  der  var  be- 
tegnende for  den  langt  overvejende  Del  af  den  danske 
Bondestand  saa  vel  som  for  den  livegne  Del  af  Bønderne 
i  Hertugdømmerne,  maatte  nødvendigvis  have  til  Følge,  at 
der  ikke  for  Norges  Vedkommende  kunde  være  Tale  om 
en  Reformbevægelse  som  den.  vi  nylig  have  dvælet  ved. 
Men  derfor  var  der  dog  adskilligt  ved  Forholdene  paa 
Landet  i  Norge,  der  lagde  Beslag  paa  Regeringens  Op- 
mærksomhed. Hvad  der  allerede  kunde  siges  med  Hen- 
syn til  Frederik  V"s  Tid.  at  den  norske  Bondestand 
ikke  økonomisk  stod  over  den  danske,  gjaldt  ogsaa  i 
høj  Grad  om  de  Aar,  vi  her  tale  om.  Man  kan  ikke 
andet  end  lægge  Mærke  til.  hvor  stærke  Klager  der  fra 
denne  Tid  lyde  over  de  økonomiske  Forhold  i  Norge,  og 
den  ene  Gang  efter  den  anden  fremhæves  ogsaa  uheldige 
Sider  ved  Tilstandene  deroppe  af  selve  Landets  Vice- 
statholder  Benzon.  »Pengemanglen«,  skriver  Benzon  saa- 
ledes  i  August  1769  til  Konseillet.  »er  steget  saa  højt  i 
Norge,  at  Folk,  der  eje  faste  Effekter  af  nogen  anselig 
Værdi,  ikke  paa  noget  Sted  i  Riget  vilde  kunne  faa  laant 
imod  Pant  maadelige  Kapitaler  af  nogle  tusend  Rdlr.<. 
Handel  og  Vandel  led  efter  hans  Sigende  stærkt  der- 
under, og  paa  Landet  virkede  Pengenes  faldende  Værdi 
og  Jordegodsets  stigende  Pris  til.  at  det  blev  vanskeUgt 
at  faa  Prioriteter.  For  Landalmuens  Vedkommende,  siger 
han  en  anden  Gang. .  havde  baade  Misvæxt  paa  Sæden  og 
Dyrtid  paa  Kornvarer  samt  mislykket  Fiskeri  og  desuden 
Trykket  af  Extraskatten  bragt  den  i  maadelig  og  fattig 
Tilstand,  hvorover  der  daglig  klagedes  fra  alle  Kanter 
af  Riget.  Netop  det.  at  Extraskatten  føltes  saa  haardt 
og  afgjort  haardere  end  i  Danmark,  var  unægteUg  et  Vid- 
nesbyrd om.  at  rede  Penge  var  der  kun  lidt  af  i  store 
Dele  af  Befolkningen^-^). 

Det   er  en  Selvfølge,    at  Følelsen   af  de  svære  Kaar 

maatte  gjøre  Landalmuen  endnu  mere  tilbøjelig  til  at 
klage,  end  den  ellers  var.  Den  spejdede  i  sin  misfornøjede 
Stemning  til  alle  Sider  for  at  finde,  hvad  den  kunde  give 
Skylden  for  det  Tryk,  som  den  følte,  og  den  havde 
blandt  andet,  kan  man  sige,  et  Øje  paa  hver  Finger  med 
Hensyn  til  de  Embedsmænds  Færd,  som  den  havde  med 
at  gjøre.  Vi  have  i  Slutningen  af  Frederik  Vs  Tid  om- 
talt den  saakaldte  Strilekrig  ved  Bergen,  og,  om  den  end 
var  fremkaldt  ved  Extraskatten .  gav  den  dog  Anled- 
ning til.  at  den  Kommission,  der  blev  sendt  til  Bergen, 
anstillede  Undersøgelser  om.  hvad  Almuen  i  det  hele 
havde  at  klage  over  paa  de  Kanter.  Det  blev  derfor 
ikke  alene  i  Egnen  om  Bergen,  men  ogsaa  langt  længere 
imod  Syd.  nede  i  Stavanger  Amt,  at  Almuen  kom  i  Be- 
vægelse for  at  lette  sit  Hjærte  med  Hensyn  til.  hvad  den 
var  misfornøjet  med.  Som  det  var  at  vente,  gik  det  ret 
stærkt  ud  over  Embedsmændene,  baade  Officerer.  Præster, 
Sorenskrivere  og  Fogder.  Der  ankedes  over,  at  Officerer 
krævede  Skyds  uden  at  have  Ret  dertil,  og  endog  ved 
at  true  med  Prygl  tiltvang  sig.  hvad  de  vilde  have,  over, 
at  det  gik  til  paa  ulovKg  Maade  ved  Udskrivning  af  Sol- 
dater, saa  at  de  dueligste  slap  fri  —  naturligvis  ved  Be- 
stikkelser — ,  en  Præst,  hed  det,  havde  banket  en  Bonde 
for  at  faa  ham  til  at  ro  for  sig  (hvad  rigtignok  var  Bon- 
dens Pligt),  Embedsmændene  lyttede  mest  til,  hvad  de 
fornemme  sagde,  Præster  og  Sorenskrivere  krævede  for 
høj  Betafing  for  forskjelHge  Forretninger  o.  s.  v.  Hertil 
sluttede  sig  saa  mere  almindelige  Klager  over  Hverv- 
ninger og  Rekrutudskrivninger  til  de  danske  Regimenter, 
over  at  man  skulde  besværes  med  Skolevæsen  og  Skole- 
holdere,  over  at  man  havde  Holtzførstere ,  der  ikke  for- 
stod Landets  Sprog,  over  at  man  kun  kunde  faa  een  Slags 
Staal  al  kjøbe,  og  den  duede  ikke,  over  at  det  var  til- 
ladt at  bruge  Torskegarn  og  at  brænde  Tang  eller  Tåre 

(for  at  faa  Aske  til  de  norske  Glaspusterier),  da  Røgen 
deraf  mentes  at  lægge  sig  paa  Vandet  og  bortskræmme 
Fiskene,  eller  over,  at  man  maatte  betale  Bøder  for  at 
have  gjort  sig  skyldig  i  for  tidligt  Samleje  o.  a.  m. 

Naturligvis  var  der  ganske  urimelige  Klager  iblandt 
alle  disse;  der  var  ogsaa  saadanne,  som  altid  kunne 
rejses,  og  som  finde  deres  naturlige  Afgjørelse  ved  Dom- 
stolene, og  der  var  det,  som  det  af  andre  Grunde  var 
umuligt  at  tage  Hensyn  til ;  men  alt,  hvad  der  saaledes 
kom  frem,  blev  dog  Gjenstand  for  omhyggelig  Overvejelse. 
Norge  havde  netop  paa  den  Tid  i  Jakob  Benzon  en 
Vicestatholder.  der,  om  han  end  var  dansk  født,  dog  saa 
længe  havde  været  Embedsmand  i  Norge,  at  han  kjendte 
Forholdene  rundt  omkring  i  Landet  overordenthg  godt, 
og  som  desuden  havde  et  varmt  Hjærte  for  Almuens 
Tarv.  Man  kan  udsætte  paa  Benzon,  at  meget  energisk 
var  han  næppe,  der  var  noget  i,  hvad  Suhm  har  sagt 
om  ham,  at  han  mere  havde  sin  Betydning  ved  at  for- 
hindre skadelige  Forholdsregler  end  ved  at  give  Stødet 
til  Forbedringer;  han  havde  heller  ikke  overlegen  Per- 
sonlighed nok  til  at  gjøre  sig  tilstrækkehg  gjældende 
overfor  forskjellige  Embedsmænd;  men  med  sin  betyde- 
hge  Sagkundskab  forenede  han  et  godt.  sundt  Blik  og 
en  stor  Samvittighedsfuldhed,  ligesom  han  heller  ikke  helt 
lod  det  fattes  paa  Initiativ  til  Forslag  om  Forandringer. 
Han,  der  overhovedet,  om  end  med  betydelig  mindre 
Evner,  havde  noget  tilfælles  med  Stampe,  var  ganske 
særlig  en  Fjende  af  VilkaarHghed  og  netop  derfor 
paa  sin  Post,  hvor  han  mente,  at  den  norske  Almue 
blev  traadt  for  nær  enten  paa  den  ene  eller  anden 
Maade.  Nu  overfor  Klagerne  fra  Vestlandet  var  han  da 
ogsaa  meget  samvittighedsfuld  i  sin  Overvejelse  og  i  de 
Raad,  som  han  gav  Regeringen.  Det  var  derfor  i  nøje 
Overensstemmelse   med  hans  Betænkning,   at  Regeringen 

udstedte  et  Reskript  af  20.  Februar  1767.  hvorved  den 
vistnok  med  Hensyn  til  flere  af  Almuens  Krav  begrundede 
Nødvendigheden  af.  at  den  maatte  afvise  dem  som  ube- 
rettigede eller  henvise  dem  til  Domstolene,  men  hvorved 
tillige  strenge  Forbud  udstedtes  imod  utilladehge  Prelle- 
rier  og  andre  Misbrug,  der  havde  indsneget  sig  og  vare 
til  Almuens  Skade.  Da  den  Misfornøjelse,  der  havde 
ligget  bag  ved  dennes  Klager,  aldeles  ikke  havde  noget 
at  gjøre  med  oprørske  Følelser  eller  overhovedet  med 
Brist  paa  loyal  Følelse,  faldt  der  da  ogsaa  Ro  paa  Be- 
folkningen, og  store  Ulejligheder  havde  Regeringen  ikke 
mere  af  den.  Dette  virkede  sikkert  med  til,  at  Kongen 
eftergav  Hovedmændene  for  Optøjerne  i  Bergen  17()5 
Resten  af  de  Straffe,  de  vare  idømte 2*).  Og  om  Rege- 
ringen end  naturligvis  til  sine  Tider  maatte  optræde  imod 
Almuen,  naar  den  paa  en  eUer  anden  Maade  vilde  und- 
drage sig  sine  Forpligtelser,  som  f.  Ex.  paa  Storøen,  hvor 
den  faldt  paa  at  ville  betale  Tiende  efter  en  af  den  selv 
vilkaarlig  sat  Taxt  ^"),  saa  tog  den  paa  anden  Side  Bøn- 
derne bestemt  i  Forsvar  imod  vilkaarlig  Behandling  af 
Fogeder  netop  ved  Tiendeopkrævningen  3*^),  og  det  var 
hgeledes  et  imod  Almuen  venhgt  Sind,  der  bragte  den 
til  efter  Benzons  varme  ForestiUinger  at  fastslaa,  at  der 
aldrig  maatte  bruges  militær  Exekution  imod  den  for 
at  faa  Skatter  inddrevne,  og  at  Udpantning  for  disse 
aldrig  maatte  finde  Sted  i,  hvad  der  var  nødvendigt  til 
Agerbruget  eller  Fiskeriet,  derunder  Heste-  og  Kvægbe- 
sætning medindbefattet,  Ugesom  heller  ikke  i  Kakkelovne, 
Gang-  og  Sengklæder  samt  Kjøkkentøj  •")  Hertil  slutte 
sig  Enkeltheder  som  et  Reskript  for  at  sikre  Lejlændinger 
i  Nordland  imod  ulovlig  Omgang  fra  deres  Husbonders 
Side,  og  Lettelser  med  Hensyn  til  Restancer  af  Extra- 
skatten  ligesom  Indskærpelse  af  den  størst  mulige  Lem- 
fældighed ved  Opkrævningen  af  denne  ^^). 

Udenfor  saadanne  forskjellige  Skridt,  der  sigtede  til 
at  afhjælpe  berettigede  Klager  fra  den  norske  Land- 
almue, vare  disse  Aar  fattige  paa  store  Lovgivnings- 
arbejder med  Hensyn  til  Landboforholdene  i  Norge.  Der 
var  næppe  noget  andet  vigtigt  Spørgsmaal  oppe  end  om, 
hvor  vidt  det  vilde  være  rigtigt  eller  ikke  at  dele  de 
større  Bøndergaarde.  Allerede  imder  den  livlige  Land- 
boforhandling i  Litteraturen  paa  Frederik  V's  Tid  vare 
Forfattere  komne  ind  paa  at  paavise  det  formentlig 
uheldige  i,  at  en  Del  Bøndergaarde  i  Norge  vare  for 
store.  I  Aaret  1768  blev  dette  Spørgsmaal  rejst  igjen. 
og  det  ejendommelig  nok  af  nogle  Husmænd  i  Jarlsberg 
Grevskab,  der  foruden  at  ønske  andre  Forandringer 
tillige  foreslog,  at,  naar  en  Bonde  efterlod  sig  en  fuld 
Gaard,  skulde  den  deles  imellem  3  af  hans  Børn.  og 
at  det  samme  efter  et  tilsvarende  Forhold  skulde  ske 
med  mindre  Gaarde(!)  Dette  Forslag  blev  bestemt  fra- 
raadet  af  Benzon.  der  blandt  andet  gjorde  opmærksom 
paa,  at  det  vilde  stride  imod,  hvad  den  norske  Bonde- 
stand endnu  holdt  paa  som  sin  betydeligste  Herhghed, 
nemlig  den  Forret,  som  den  ældste  Søn  eller  det  saa- 
kaldte  bedste  Barn  havde  til  at  besidde  det  > Hoved- 
bølle«, som  Faderen  efterlod  sig.  Derimod  indrømmede 
han,  at  Gaardene  paa  sine  Steder  vare  saa  store,  at 
de  kunde  taale  en  Deling  ■^^).  Der  blev  herefter 
ikke  mere  Tale  om  at  paabyde  en  saadan;  men 
helt  kom  Sagen  dog  ikke  til  Ro,  og  da  der  jævnlig 
indkom  Andragender  fra  Odels-  og  Selvejerbønder  om 
Tilladelse  til  at  dele  deres  Gaarde,  hgesom  ogsaa  Rege- 
ringen overhovedet  af  Hensyn  til  Yndhngsønsket  om  at 
fremme  Folkeformerelsen  nok  holdt  af  at  tænke  sig  en 
Deling  som  heldig  i  adskillige  Tilfælde,  fastslog  en  For- 
ordning af  14.  April  1769,  at,  naar  en  Odels-  eller  en 
Selvejerbonde  fandt,  at  hans  Hovedbølle,  som  efter  hans 

Død  skulde  tilfalde  hans  ældste  Søn  eller  Datter,  var  saa 
stort,  at  flere  Familier  kunde  leve  af  det,  skulde  det  være 
ham  tilladt  at  dele  det  imellem  sine  Børn  i  2  eller  flere 
Dele,  og  ethvert  af  Børnene  vilde  da  faa  Odelsret  til 
den  Del  af  Gaarden,  som  Faderen  efterlod  ham.  Dog 
skulde  det  iagttages,  at  den  ældste  Søn  eller  Datter 
ikke  fik   mindre   end   Halvdelen  af  Gaardens  Tilliggende. 

økonomiske  Forhold.  —  Industrien. 


11  vor  mørkt  end  tidt  Forholdene  paa  Landet  vare 
blevne  skildrede  under  Forhandlingerne  om  dem.  og  hvor 
klart  end  de,  som  ønskede  at  faa  Reformer  i  Gang,  kunde 
se,  at  store  Vanskeligheder  maatte  besejres,  inden  man 
kunde  opnaa  virkelige  Forbedringer  i  Tilstanden,  var  et 
godt  Haab  om  Fremtiden  dog  aabenbart  oppe  hos 
dem,  der  vare  varme  for  Bondesagen.  Derimod  mærker 
man  tydelig  nok  mindre  et  saadant  lysere  Syn,  naar  man 
gaar  over  til  at  se,  hvad  Folk  i  Datiden  mente  om  Stor- 
industriens og  i  det  mindste  til  en  vis  Grad  ogsaa  om 
Handelens  Stilling.  Man  tager  næppe  fejl.  naar  man 
holder  det  for  at  være  en  ret  almindelig  Tankegang,  som 
Kr.  L.  Stemann  i  et  Brev  fra  disse  Aar  gav  Udtryk  ved 
at  klage  over,  at  det  kun  gik  smaat  frem  med  Handels- 
og  Fabriksagerne.  »Det  fattes,«  skriver  han  saaledes 
mistrøstig,  »paa  rige  og  entreprenante  Folk,  alle  Nationer 
ere  langt  foran  os.  Desuden  er  Staten  afmægtig  paa 
Grund  af  sin  knugende  Gjæld.«  Eller,  som  han  siger  et 
andet  Sted:  »Hvis  der  skal  komme  noget  ud  af  vort 
Fabrikvæsen,  maa  vi  bruge  store  Fonds  dertil,  for  endnu 
ogsaa  at  forsøge  det,  og  se,  om  det  er  muligt  eller  ikke. 
Jeg  er  bange  for,  at  Ladheden,  Mangelen  paa  Folk.    en 

for  kostbar  Maade  at  leve  paa  og  det  vante  Vellevnet 
altid  vil  volde  os  uovervindelige  Vanskeligheder«  ^).  Be- 
tegnende ere  ogsaa  de  bitre  Klager,  som  man  i  disse  Aar 
hører  over.  hvorledes  borgerlig  Næring  ligger  nede  i  de 
Heste  Kjøbstæder,  eller  over  hvor  ringe  det  ser  ud  med 
Driftskapital  i  dem:  og.  naar  vi  have  set.  hvor  trykkede 
Folk  vare  af  Pengemangel  oppe  i  Norge,  skulde  man 
ikke  tro,  at  der  kunde  være  stort  Haab  om.  at  et  frisk 
økonomisk  Liv  kunde  skabes  deroppe. 

Hvordan  er  da.  naar  vi  gaa  Sagen  paa  Klingen,  det 
Billede,  som  Industri  og  Handel  i  disse  Aar  frembyder, 
og  hvordan  var.  hvad  der  hænger  nøje  sammen  hermed, 
Begeringens  StilHng  til  disse  saare  vigtige  Nærings- 
veje? 

Vi  ville  begynde  med  det  sidste.  Det  var,  som  det 
vil  erindres,  det  i  Aaret  1735  stiftede  General  Landets 
Økonomi-  og  Kommercekollegium .  som  særUg  havde 
til  Hverv  at  værne  om  Industriens  og  Handelens 
Trivsel.  Det  talte  ved  Kongens  Tronbestigelse  begge 
Bernstorfferne  iblandt  sine  Medlenuner.  Der  har  allerede 
været  Lejlighed  til  at  nævne,  at  Danneskjold,  uagtet  han 
selv  tidligere  var  optraadt  som  ivrig  Beskyttelsesmand 
med  Hensyn  til  Industrien,  havde  angrebet  den  Omhu. 
der  i  Frederik  V's  Tid  og  derefter  under  Kristian  VII 
blev  vist  for  Fabrikvæsenet,  som  altfor  overdreven.  Det 
havde  hørt  med  til  de  Klagepunkter,  han  fremførte  imod 
Bernstorff,  og  det  havde  været  noget  af  det.  som  denne 
havde  raaattet  forsvare  sig  imod  under  Kampen  med 
ham  i  September  1766*),  Han  havde  formaaet  at  kaste 
Danneskjolds  Angreb  tilbage :  men  snart  efter  følte  han 
sig  i  den  for  ham  saa  kritiske  Vinter  1766 — 67  saare 
ilde  ved  en  ny  Tanke,  der  kom  op.  og  som  vilde  have 
betydet  det   samme   som  hans  Fjærnelse  fra  Kommerce- 


*=)  Se  herom  S.  23  og  33. 

kollegiet,  nemlig  at  dette  skulde  smeltes  sammen  med 
Rentekammeret.  Idet  han  paa  det  alvorligste  bekæmpede 
denne  Tanke,  gav  han  en  i  rosenrøde  Farver  holdt 
Skildring  af  Kommercekollegiets  store  og  gode  Hand- 
linger og  af,  hvor  umaadehg  Landet  var  gaaet  frem, 
væsenlig  som  en  Følge  af  dets  Virksomhed,  hvorledes 
Handel  var  blomstret  op,  og  hvor  lovende  Fabrikindu- 
strien var;  Uld  manufakturerne,  sagde  han,  vare  i  Stand  til 
at  tilfredsstille  den  fineste  Smags  Krav,  Fabrikker  vare 
udbredte  over  alle  Landskaber,  og  de  sysselsatte  blandt 
andet  i  Kjøbenhavn  ikke  mindre  end  5692  Mennesker. 
Der  var  kun.  det  maatte  han  desværre  indrømme,  een 
Skyggeside,  og  den  var,  at  de  led  af  Mangel  paa  Af- 
sætning-). 

Hvad  enten  det  skyldtes  denne  hans  Indsigelse  eller 
ikke,  blev  det  ikke  denne  Gang  til  noget  med  Sammen- 
slutningen; men  det  var  dog,  som  om  han  var  bleven 
nervøs  ved  den  skjulte  Brod  imod  ham,  som  han  mente 
at  se  i  denne  Plan.  og  han  bad  derfor  om  sin  Afsked 
fra  Kollegiet,  hvad  han  ogsaa  fik  (Januar  1767).  Et  Par 
Maaneder  derefter  indtraadte  D.  Reventlow  og  Schimmel- 
mann  (7.  Marts)  i  Kollegiet,  og  især  i  den  sidstnævnte 
syntes  det,  som  om  der  maatte  tilføres  det  en  betydelig 
Kraft.  Det  følgende  Aar,  da  Saldern  fordrev  Reventlow 
fra  hans  forskjellige  Embeder*),  fratraadte  han  ogsaa  sin 
Stilling  som  Formand  i  Kommercekollegiet;  men  faa 
Uger  efter  (12.  Marts)  blev  dette  føjet  som  en  egen  Af- 
deling til  det  ældre  ^aakaldte  Vestindisk-Guineiske  Rente- 
samt Generaltoldkammerkollegium.  Det  fælles  Navn  for 
de  tvende  Kollegier  blev  Generaltoldkammer-  og  Kom- 
mercekollegiet. I  dette  samlede  Kollegium  vare  Schim- 
melmann  og  A.  P.  Bernstorff  afgjort  de  mest  fremtræ- 
dende Personligheder. 


*)  Se  ovenfor  S.  107. 

Imidlertid  var  der  blevet  nedsat  en  egen  Kommis- 
sion, bestaaende  af  Deputerede  af  Finanserne  og 
Kommercekollegiet,  nemlig  Reventlow,  Schimmelmann. 
Gehejmeraad  Berregaard,  Schack  og  A.  P.  Bernstorff,  og 
denne  Kommission,  der  fik  umiddelbar  Indstillingsret  til 
Kongen  og  bar  Navn  af  Statsbalancekommissionen,  skulde 
være  raadgivende  med  Hensyn  til  nogle  af  de  vigtigste 
Spørgsmaal  af  økonomisk  Natur.  Kongen,  hed  det  i  hans 
Kabinetsskrivelse  til  den  ved  dens  Oprettelse  (11.  Decem- 
ber 1767).  havde  fundet  for  godt  at  ville  være  underrettet 
om ,  »hvor  stor  en  Summa  der  af  hans  Riger  og  Lande 
aarlig  udgaves  for  fremmede  Varer  eller  i  andre  Hen- 
seender, og  hvor  meget  der  da  igjen  indkom  for,  hvad 
der  i  hans  Lande  frembragtes  og  forsendtes,  eller  paa 
andre  Maader  i  Landet  indkom,  saa  og  ligeledes,  hvad 
Statens  aarlige  Udgifter  og  Indtægter,  sammenlignede 
med  hinanden,  kunde  bedrage  sig  til.<' 

Grunden  til  Nedsættelsen  af  denne  Kommission  laa 
dels  i  den  vitterlige  Kjendsgjerning.  at  det  for  Tiden  var 
vanskeligt  at  faa  Statens  Indtægter  til  at  dække  Udgifterne, 
dels  i  den  almindeUge  Opfattelse  af  Handelsbalancens 
Betydning.  I  Kraft  af  den  holdt  man  det  for  saare  be- 
tænkeligt, at  Udførselen  var  mindre  end  Indførselen,  da 
det  i  Længden  vilde  føre  til,  at  Landet  helt  forarmedes. 
Det  var  da  ogsaa  Meningen  med  Kommissionen,  at  den 
ikke  alene  skulde  skaffe  Kundskab  om,  hvor  stor  Under- 
balancen var  paa  disse  Omraader,  men  ogsaa  paavise 
Udveje  til  at  raade  Bod  paa  Ulemperne  ^). 

Som  en  Følge  af  Forhold,  vi  senere  ville  vende  til- 
bage til,  blev  Spørgsmaalet  om  Statens  finansielle  Lige- 
vægt i  Førstningen  det  vigtigste  for  denne  Kommission, 
hvorimod  det  foreløbig  endnu  stedse  ligesom  tidligere  var 
Kommercekollegiet,  som  overvejende  maatte  have  Om- 
sorgen for  at  skabe  en  bedre  Handelsbalance.  Hele  den 
Iver  for  at   udvikle  Industri  og  Handel,  som  vi  vide,  at 

Kommercekollegiet  skulde  vise,  gik  netop  ud  paa  at  be- 
fri Folket  for  at  kjøbe  Industrivarer  i  et  større  Om- 
fang fra  andre  Lande,  og  derimod  om  muligt  sætte  det  i 
Stand  til  at  sælge  saadanne  til  Udlandet,  hvorved  der 
kunde  komme  Penge  her  ind,  og  samtidig  havde 
Kollegiet  ogsaa  til  Formaal  at  virke  for,  at  en  fordel- 
agtig Handel  og  Skibsfart  kunde  forøge  Landets  Rigdom. 

Vi  erindre  fra  Frederik  V's  Historie,  at  de  Veje,  ad 
hvilke  Fabrikindustrien  og  den  dermed  til  en  vis  Grad 
beslægtede  norske  Bjergværksindustri  skulde  hjælpes  i 
Vejret,  var  Fritagelse  for  forskjelhge  Skatter  og  Afgifter, 
en  Toldlovgivning,  der  ved  høj  Told  og  især  ved  Ind- 
førselsforbud beskyttede  den  indenlandske  Industri  imod 
Konkurrence  med  Udlandet,  fremdeles  Indkaldelse  af 
fremmede  Fabrikanter  eller  fabrikkyndige  Mænd  og 
Fabrikarbejdere,  og  endelig  foruden  forskjelhge  Privilegier 
Ugefrem  Hjælp  med  Laan  eller  endog  Gaver  til  de  nye 
Fabrikanlæg,  for  at  de  kunde  udvikle  sig  til  kraftig 
Virksomhed.  En  vis  aarhg  Sum  var  derfor  stillet  til 
Kommercekollegiets  Raadighed. 

Alt  dette  fortsattes  ganske  i  det  samme  Spor  under 
Kristian  VII.  og  dertil  kom  lejlighedsvis  andre  Bestem- 
melser, som  kunde  tænkes  at  gavne  en  eller  anden  In- 
dustrigren. Saaledes.  naar  Regeringen  i  1769  hævede  et 
ældre  Forbud  imod  at  bære  »Guld  og  Sølvgalloner  og 
overhovedet  al  Slags  Broderi  af  Sølv  og  Guld«.  Man 
maatt€  nu  gaa  med  sligt,  forudsat  at  det  var  tilvirket  i 
selve  Statens  Lande,  thi  det  var  de  Manufakturister,  der 
havde  med  shgt  at  gjøre.  man  paa  denne  Maade  vilde 
hjælpe*).  Som  en  Følge  af  Beskyttelsessystemet  opstod 
da  ogsaa  nye  Fabrikker  rundt  omkring,  ikke  alene  i  Kjøben- 
havn,  men  tiUige  i  forskjelhge  Byer  i  alle  Statens  Lande. 
En  Tobaksfabrik  bliver  stiftet  i  Drammen.  Sæbesyderier  i 
Hobro  og  Aarhus,  en  Saffiansfabrik  i  Kristiania,  en 
Silkefabrik  i  Aalborg,    et  Linned-  og   Uldtrykkeri  i  Lille 

Næstved.  Sukkerrafinaderier  i  flere  Byer,  en  Kniplings- 
traadfabrik  i  Horsens,  en  »Parchenfabrik«  i  Rendsburg 
o.  s.  V.  o.  s.  V.  Haand  i  Haand  med  Udstedelsen  af 
Privilegier  for  saadanne  Fabrikker  gik  ligesom  tidligere 
en  Række  kraftige  Regeringsskridt  for  at  arbejde  Fa- 
brikkernes Afsætning  i  Vejret,  særlig  med  Hensyn  til 
Uldvarer.  Saaledes  fik  f.  Ex.  Skrædderlavets  Oldermand 
i  Kjøbenhavn  Tilladelse  til  at  søge  efter  Kontrabande- 
varer hos  Skræddere  udenfor  Lavet ^),  og  der  beskikkedes 
en  egen  Betjent  i  den  samme  By  til  at  inkvirere  om  for- 
budte Varer  hos  enhver  Mands-  eller  Fruentimmer- 
skrædder baade  i  og  udenfor  Lavet  samt  hos  »Pjalte- 
kræmmerne, der  solgte  nye  Klæder«  ^).  Det  blev  fastsat, 
at  en  i  Kræmmerhandél  dygtig  Person  skulde  sendes 
rundt  i  Danmark  for  at  undersøge  og  om  muHgt  fjærne 
de  Hindringer,  der  hidtil  havde  staaet  i  Vejen  for  de 
indenlandske  Varers  Afsætning,  samt  for  at  overtyde  de 
Handlende  om,  at  »enhver  kunde  baade  i  Henseende  til 
KvaUtet  og  Pris  blive  fornøjet«  ^).  Paa  en  lignende 
Maade  blev  en  Agent  Thorig,  der  allerede  tidhgere  havde 
virket  i  Norge,  paa  ny  sendt  derop  for  at  arbejde  for 
Afsætningen,  og  der  blev  lovet  de  Handlende  deroppe 
»al  god  og  promte  Behandling«  samt  Kredit  paa  6 — 12 
Maaneder,  hvoraf  de  6  rentefrit*).  Til  saadanne  Skridt 
føjedes  ogsaa.  at  det  blev  paabudt  at  anlægge  Magasiner 
af  allehaande  Silke-  og  Uldvarer  i  Provinsernes  vigtigste 
Byer  9). 

Virkningen  af  alt  dette  søgte  Regeringen  at  styrke 
ved  at  indføre  et  skærpet  Toldeftersyn  for  at  ramme  det 
aabenbart  vidt  udbredte  Smugleri  ^'^j,  og  endehg  blev  der 
ogsaa  gjort  Alvor  af  noget,  hvorom  der  allerede  var 
truffet  Beslutning,  medens  Frederik  V  laa  paa  Døds- 
lejet^^), for  at  tilvejebringe  den  Afsætning,  der  var  nød- 
vendig, »hvis  ikke  Manufakturerne  til  et  væsenligt  Tab  og 
Landets   Vanære  uforbigængelig    maa    gaa   til  Grunde.« 

Det  blev  nemlig  fastsat,  at  hvert  Stift  i  Danmark  skulde 
overtage  uldne  Varer  til  et  vist  Beløb,  og  at  Stiftamt- 
mændene da  i  Forbindelse  med  Magistrater  eller  By- 
fogeder i  Kjøbstæderne  skulde  afgjøre,  hvor  meget  en- 
hver Kræmmer  i  den  enkelte  Kjøbstad  havde  at  afsætte 
af,  hvad  der  tilfaldt  hans  By'^).  Men  selv  denne  ret 
despotiske  Maade  at  gaa  frem  paa  var  ikke  tilstrækkelig, 
og  man  blev  nødt  til  atter  at  gjøre,  hvad  man  allerede 
havde  gjort  i  Frederik  V's  Tid.  nemlig  at  sætte  Kirken  i 
Bevægelse.  Regeringen  paalagde  udtrykkelig  Præsterne 
baade  i  Kongeriget  og  i  Hertugdømmerne  ikke  alene  en 
Gang  om  Aaret,  hvortil  Anledningen  kunde  tages  fra 
Evangeliet  for  23de  Søndag  efter  Trinitatis,  men  endog 
oftere  at  foreholde  deres  Menigheder,  hvor  »strafværdig 
en  Synd  de.  der  drev  Handel  med  indsmuglede  Varer 
eller  brugte  saadanne,  begik  saavel  imod  Guds  som 
imod  Kongens  Lov«  ^'■^). 

Ved  Siden  af  den  Kamp,  Regeringen  saaledes  førte 
imod  den  haardnakkede  Indsmugling  og  Brug  af  de  for- 
budte Varer,  søgte  den  tiUige  at  gribe  ind  ved  paa 
en  ny,  mere  praktisk  Maade  at  drive  den  store  centrale 
Forretning  med  Salg  af  Fabrikvarer,  som  den  fra  tid- 
ligere Tid  havde  havt  i  Gang.  Det  er  under  Kristian 
VI's  og  Frederik  V's  Historie  omstændelig  fremstillet, 
hvorledes  der  var  indrettet  et  saa  kaldet  Varemagasin, 
der  overtog  de  Varer,  som  Fabrikanterne  fik  færdige,  til 
Forhandhng  med  Kræmmerne,  idet  det  baade  støttede 
Fabrikanterne  med  Laan  og  Kaution  og  gav  Kræmmerne 
udstrakt  Kredit;  men  vi  have  tillige  set,  hvor  lidt  denne 
Magasinets  Forretning  havde  kunnet  bære  sig.  Lutter 
haabløs  Kamp  med  forskjellige  VanskeHgheder  havde 
været  betegnende  for  det,  og  i  Begyndelsen  af  Kri- 
stian VII's  Regering  var  dets  økonomiske  Stilling  saa 
slet,  at  det  kun  havde  en  Kassebeholdning  paa  lidt  over 
100  Rdl.   og  ganske  var  ude  at   Stand  til   at   magte  de 

Forpligtelser,  der  paahvilede  det  ^^).  Men  dette  skræmmede 
ikke  fra  at  fortsætte  dets  Virksomhed  under  en  anden  Form. 
Man  mente,  hvad  der  kunde  være  sandt  nok.  at  det 
havde  været  styret  paa  en  altfor  bureaukratisk  Maade,  og 
man  haabede,  at  det,  naar  det  blev  ledet  i  kjøbmands- 
mæssig  Aand,  vilde  kunne  gjøreGavn.  Det  blev  derfor  i  April 
1768  omdannet  til  et  saakaldet  Generalmagasinkontor, 
og  i  Spidsen  for  dette  kom  en  ung,  fra  Holland  ind- 
vandret, meget  talentfuld  Mand,  den  snart  som  en  af 
Statens  største  Handlende  saa  bekjendte  Frederik  de 
Coninck.  Der  kan  ingen  Tvivl  være  om.  at  den  For- 
andring, der  her  skete  med  Magasinet,  væsenlig  skyldtes 
Schimmelmann.  som  netop  paa  denne  Tid  var  bleven 
Medlem  af  KommercekoUegiet.  For  at  skaffe  den  nød- 
vendige Driftskapital  tilveje  var  det  Meningen,  at  der 
skulde  udstedes  5000  Aktier  paalOORdl. :  men  disse  Ak- 
tier kom  dog  ikke  paa  Markedet:  det  blev  foretrukket 
at  rejse  et  udenlandsk  Laan  paa  dem  ^•'').  Hertil  knyttedes 
det  følgende  Aar  en  forbedret  Indretning  af  den  »Halle^. 
hvorved  Uldvarernes  Godhed  skulde  kontrolleres^^). 

Som  Sporet  fra  Frederik  V's  Tid  blev  fulgt  i  alt. 
hvad  vi  her  have  set  ske  til  Beskyttelse  af  Fabrikindu- 
strien, saaledes  ogsaa.  hvad  det  Værn  for  denne  angaar, 
som  Indførselsforbud  eller  høj  Told  paa  konkurrerende 
Varer  fra  Udlandet  kunde  give.  Men  sandt  at  sige  var 
Toldloven  af  1762  gaaet  saa  \idt  med  sine  Forbud  imod 
Indførsel  af  ikke  færre  end  50  Vareklasser  og  af  mere 
end  150  enkelte  Vareartikler,  at  yderligere  syntes  man 
vanskehg  at  kunne  gaa.  Naar  den  nyUg  omtalte  Stats- 
balancekommission  strax  i  sit  andet  Møde  tog  Told- 
spørgsmaalet  under  Overvejelse,  var  det  udelukkende  af 
finansielle  Grunde  for  at  prøve,  om  man  ad  denne  Vej 
kunde  pine  nogle  flere  af  de  haardt  savnede  Penge  ud 
af  Folk;  men  ved  Gjennemsynet  af  Toldrullen  skjænkede 
man   dog  ogsaa   det  en  kjærlig  Tanke   at  faa  alle  For- 

andringer  indrettede  til  Gavn  for  den  indenlandske  In- 
dustri i^).  Resultatet  blev  da  ogsaa  al  den  Beskyttelse, 
som  ønskes  kunde,  ved  den  nye  Toldforordning,  da  den 
udkom  26.  Nov.  1768.  Som  en  Nyhed,  der  var  lidet  til- 
talende, paabød  den.  for  at  tage  et  paafaldende  Exem- 
pel,  en  meget  stor  Forhøjelse  af  Told  paa  Hør  og  Hamp 
saavelsom  paa  Humle,  og  det  var  nu  forbi  med  den 
Toldfrihed,  der  som  en  tarveUg  Rest  endnu  havde  været 
forundt  enkelte  Artikler,  som  vissehg  mindst  af  alt  for- 
tjente at  tynges  af  Told,  saadanne  som  Bøger,  Pap, 
Bogstavtyper,  Land-  og  Søkort,  Kobberstykker  (!)  o.  a.  1.  ^*). 
Intet  kunde  Hgge  et  Frihandelssystem  fjærnere  end 
en  Ordning  som  den  her  antydede.  Ganske  vist  kan 
man  meget  godt  paa  visse  Punkter  se  Regeringen  være 
afgjort  ilde  stemt  imod  Monopoler  som  forkastelige;  den 
udtaler,  at  det  tydehg  er  paavist,  hvor  uheldige  Lavsprivi- 
legier  kunne  være,  og  at  man  derfor  ikke  har  vidst  bedre 
Middel  imod  dem  end  at  tolerere  Frimestre  og  Fri- 
handlere i  de  fleste  Lav  og  Kompagnier,  den  vil  altsaa 
f.  Ex.  ikke  gaa  ind  paa  en  tidligere  Tids  Privilegier  om. 
at  der  i  en  enkelt  By  kun  maa  være  et  vist  Antal  Far- 
vere ^^),  den  giver  Tilladelse  til,  at  enhver  med  egne 
Hænder  i  Kjøbenhavn  maa  sy  ordinære  Klæder  for  Tje- 
nestepiger samt  reparere  og  omgjøre  andre  Fruentimmer- 
klæder; den  taler  den  frie  Konkurrences  Sag  som  den. 
man  vel  vidste,  bedre  end  alle  Taxter  formaaede  at  holde 
Prisen  lav  for  Menigmand,  den  tager  Forstadsbeboere 
ved  Kristiania  i  Forsvar  imod  Byens  Borgere,  der  i  Kraft 
af  deres  Privilegier  vilde  formene  dem  forskjellig 
Næring,  den  værner  Bondealmuen  i  Nærheden  af  Kristian- 
sand imod  Forsøg  af  denne  Bys  Borgere  paa  at  hindre 
deres  frie  Handel,  og,  hvad  der  ikke  var  uden  en  vis 
Betydning,  den  tog  ogsaa  saa  meget  Hensyn  til  den 
norske  Landalmues  Behov,  at  den  til  Trods  for  de  Pri- 
vilegier,   der  vare   bevilgede   de   større  Savværker,    som 

tilvirkede  Tømmer  til  en  gros  Salg  og  til  Udførsel,  tillod 
Oprettelse  af  Bygdesave  rundt  omkring,  paa  hvilke  Be- 
folkningen til  eget  Brug  kunde  faa  skaaret  Tømmer, 
uden  at  den  behøvede  at  kjøbe  det  paa  maaske  fjærnt 
beliggende  større  Save.  Men  disse  forskjellige  Træk  ere 
kun  Vidnesbyrd  om  det  samme,  som  vi  ogsaa  kjende 
fra  Frederik  V's  Tid,  at  man  paa  store  Omraader  ikke 
havde  noget  imod  den  indenlandske  Konkurrence.  Det 
var  den  udenlands  fra.  man  frygtede,  fordi  den  forvær- 
rede Handelsbalancen. 

Var  det  System,  der  fulgtes  overfor  Fabrikindu- 
strien, det  samme  som  tidligere,  saa  møde  vi  ogsaa  nu 
en  Gjentagelse  af.  hvad  vi  kjende  fra  Frederik  V's  Tid. 
at  til  Trods  for.  at  der.  efter  hvad  man  paastod.  til- 
virkedes fortrinlige  Tøjer  eller  andre  Sager,  var  dog  det. 
der  opnaaedes  ved  den  vidtstrakte  Beskyttelse,  stadig  for 
det  meste  kun  lidet  tilfredsstillende.  Dette  er  nu  imid- 
lertid ikke  at  forstaa  saaledes.  at  ikke  enkelte  Fabri- 
kationsgrene  kunde  trives  godt.  Saaledes  udtalte  Kom- 
mercekoUegiet  om  de  kjøbenhavnske  Sukkerraffinaderier. 
at  de  vare  stegne  »til  den  Fuldkommenhed,  at  de  regnes 
blandt  Nationens  vigtigste  Handelsbrancher«.  og  det  med- 
deles i  en  samtidig  paalidelig  Kilde,  at  der  af  de  15  kjø- 
benhavnske Sukkerraffinaderier  aarlig  solgtes  for  760,000 
Rdl..  deriblandt  af  Schimmelmanns  alene  for  200000  Rdl.. 
og  at  der  af  6  i  danske  kongerigske  Kjøbstæder.  af  2  i  Norge. 
nemUg  i  Frederikshald  og  Trondhjem,  og  af  2  i  Flensborg 
solgtes  for  230000  Rdl.  ^o).  Ogsaa  forstode  Mænd  som  baade 
Classen  paa  Frederiksværk  og  Schimmelmann  at  indtage 
en  betydelig  Stilling  som  Industridrivende,  og  disse  tvende 
Mænds  Historie  vidner  klart  om.  at  der  i  det  mindste 
var  visse  industrielle  Etablissementer,  der  gjaldt  for  at 
være  vel  værd  at  vove  en  Kamp  for.  Vi  ville  her  frem- 
drage nogle  Træk  som  Bevis  herpaa. 

Det   vil   erindres,    at  Classen    med  det   Talent,    han 

havde  til  at  vinde  Indflydelse  hos  dem,  som  havde  mest 
at  sige  i  Staten,  havde  arbejdet  sig  betydelig  frem  under 
Frederik  V,  og  at  han  1761  havde  solgt  det  af  ham 
stærkt  udviklede  Frederiksværk  til  Kongen,  men  saaledes 
at  han  beholdt  en  uindskrænket  Brugsret  over  Værket  ^^). 
Det  var  Moltkes  Velvilje,  der  fra  først  af  stærkt  havde 
støttet  ham,  og  hertil  kom,  at  han  i  de  sidste  Aar  af 
Frederik  V's  Regering  blev  knyttet  ved  et  nøje  Venskab 
til  St.  Germain  og  det  andet  vigtige  Medlem  af  General- 
krigsdirektoriet  General  Gåhler,  for  hvis  Hustru  han  oven 
i  Kjøbet,  som  tidhgere  omtalt,  nærede  en  næsten  opsigt- 
vækkende Beundring.  Da  under  Kristian  VII  efter  de 
ovenfor  omtalte  Svingninger  St.  Germain  og  Gåhler  i 
Marts  1767  paany  kom  til  at  raade  over  Hæren,  bar 
disse  Mænds  Venskab  for  Classen  en  forbausende  Frugt. 
Det  blev  nemhg  ved  en  Kontrakt  imellem  Krigsdirektoriet 
og  ham  i  Oktober  1767  fastsat,  at  Frederiksværk,  som 
han  for  faa  Aar  siden  havde  solgt  til  Staten,  nu  skulde 
tilskjødes  ham  som  hans  Ejendom,  uden  at  han  kom  til 
at  betale  en  Skilling  derfor.  Men  ikke  nok  dermed. 
Ligesom  Classen  paa  Frederiksværk  tilvirkede  Kanoner, 
Krudt  og  Kugler  til  Brug  for  Hæren,  saaledes  vilde  han 
ogsaa  gjerne  have  Leverance  af  Geværer  til  den.  Og  nu 
traf  det  sig  saa  heldig,  at  Staten  saa  at  sige  havde 
en  Geværfabrik  til  Raadighed.  Allerede  i  Slutningen  af 
det  syttende  Hundredaar  var  der  for  dens  Regning  blevet 
tilvirket  Geværer  paa  den  saa  kaldte  Hammermølle  ved 
Hellebæk  N.  V.  for  Helsingør.  Denne  Geværfabrik  havde 
i  den  første  Halvdel  af  det  attende  Hundredaar  flere 
Gange  skiftet  Ejer  og  blandt  andet  en  Tidlang  været  i 
Hænderne  paa  en  Generalkrigskommissær  Steffen  Hansen, 
der  imidlertid  1765  solgte  den  til  Staten  for  120000  Rdl. 
Paa  den  fæstede  Classen  sit  Blik,  og,  da  han  ved  sine 
Venner  i  Krigsdirektoriet  kunde  opnaa,  hvad  han  vilde, 
blev  ved   den   nys   nævnte  Kontrakt  ogsaa  den  skjænket 

liam  af  Staten.  Naturligvis  var  det  Meningen,  ved  Over- 
dragelsen af  disse  Fabrikker  at  sikre  Hæren  den  nød- 
vendige Leverance  af  Vaaben  og  Ammunition,  og  han 
forpligtede  sig  ogsaa  til  at  yde  saadanne  Leveringer  til 
et  vist  Beløb;  men  den  Betaling,  der  skulde  udredes 
derfor,  120000  Rdlr.  om  Aaret,  var  saa  stor,  at  han  \'ilde 
komme  til  at  tjene  gode  Penge  derved.  Oven  i  Kjøbet 
sikrede  han  sig  betydehge  Erstatningssummer,  hvis  enten 
Staten  engang  opsagde  ham,  eller  han  saa  sig  ude  af 
Stand  til  at  fortsætte  Driften  længere. 

Men  denne,  som  det  unægteUg  synes,  utrohge  Kon- 
trakt, hvorved  Classen  fik  baade  i  Pose  og  Sæk,  blev  til 
Uheld  for  ham  ikke  stadfæstet  af  Kongen.  St.  Germain 
faldt  netop  nu  i  Unaade,  og  samtidig  med  at  Classen 
derved  tabte  sin  bedste  Støtte,  rykkede  Schimmelmann 
frem  for,  som  det  snart  skulde  vise  sig,  at  faa  sin  Del 
af  Kagen.  Ikke  alene  blev  Kontrakten  derfor  ikke  stad- 
fæstet og  Forhandlingen  med  Classen  afbrudt;  men  der 
blev  endogsaa  nedsat  en  Kommission  (18.  Marts  1768) 
til  at  undersøge,  hvorledes  det  hang  sammen  med  den 
mærkelige  Transaktion,  og  foruden  at  Schimmelmann 
havde  Sæde  i  den,  var  Reventlow,  der  langt  fra  hørte 
til  Classens  Venner,  Formand  i  Kommissionen.  Det 
Spørgsmaal.  der  endog  blev  rejst,  om  der  ikke  uden 
videre  kunde  slaas  en  Streg  over  Frederiksværks  og 
Geværfabrikkens  Overdragelse,  blev  vel  opgivet,  da 
Stampe  i  en  Erklæring,  der  for  øvrigt  indeholdt  ret  skarpe 
Udtalelser  om  Classen,  opretholdt  Kontraktens  Retsgyl- 
dighed. Men  Classen  havde  for  fin  en  Næse  til  ikke  at 
se,  at  det  i  det  mindste  for  Øjeblikket  var  klogest  at 
give  efter,  og  han  gik  derfor  ind  paa  en  Overenskomst 
(Maj  1768),  hvorved  han  helt  gav  Afkald  paa  Gevær- 
fabrikken og  forphgtede  sig  til  at  betale  100000  Rdlr. 
for  Frederiksværk  alene,  og  det  endda,  uden  at  der  blev 

aabnet  ham  nogensomhelst  Udsigt  til  at  faa  Leverancer 
til  Staten  22). 

Man  kan  tænke  sig,  med  h^'ilken  nagende  Forbitrelse 
den  lidenskabelige  og  selvfølende  Mand  gik  ind  paa 
saaledes  at  underskrive  sit  eget  Nederlag  2^),  og  for  en 
stor  Del  føltes  denne  hans  Harme  ogsaa  af  dem.  der  stod 
ham  nær.  Breve  fra  Mændene  af  den  St.  Germainske  Kreds 
vidne  tydelig  derom.  De  mente,  at,  hvad  der  var  sk^t, 
baade  var  skammeligt  imod  Classen  og  et  Bevis  paa,  at 
man  overhovedet  vilde  en  fornuftig  Ordning  af  Hær- 
væsenet til  Livs.  Et  Brev  fra  Gahler,  hvori  han  gav  en 
Skildring  af  Classen  og  af  Frederiksværk  og  dets  Frem- 
tid, bringer  saaledes  Rantzau  til  at  udbryde  i  Forbitrelse ': 
»Hvilken  Hævn  bør  der  ikke  tages  over  disse  Dumrianer, 
der  have  ødelagt  et  stort  Værk  af  en  genial  Medborgere  ^^)\ 
St.  Germain,  der  i  Classen  saa  en  mærkelig  Dygtighed, 
baade  hvad  Opfindelsesevne  og  hvad  mekanisk  Snille 
angik,  var  ikke  mindre  forbitret  over  at  se  ham  som 
Bytte  for  Chikaner  fra  alle  Sider,  og  han  beklagede 
bittert  Frederiksværks  Undergang,  der  vilde  blive  et 
haardt  Slag  for  Staten  ^5). 

Naar  Classens  Venner  mente,  at  Frederiksværk  var 
viet  til  Undergang,  hang  det  naturligvis  sammen  med.  at 
han  ikke  havde  kunnet  sikre  sig  Leverancer  til  Hæren  i 
Fremtiden,  og  med  Frygten  for.  at  mægtige  Fjender 
skulde  liindre.  at  der  blev  overdraget  ham  saadanne. 
Men  det  skulde  vise  sig.  at  han  havde  gjort  klogt  i  at 
dukke  sig  for  Uvejret:  baade  hans  egen  Dygtighed  og 
den  Gavn.  som  Gahler  kunde  gjøre  ham  i  Generalitets- 
kollegiet.  virkede  til.  at  han  red  Stormen  af  og  snart  kom 
til  Vejrs  igjen  som  uundværhg  for  Statens  Behov.  Men 
tabt  for  stedse  var  unægtelig  Haabet  om  Geværfabrikken 
paa  Hammermøllen,  med  hvilken  det  kom  til  at  gaa  paa 
en  ret  ejendommehg  Maade.  Efter  at  Classen  havde 
maattet  opgive   den,   blev   den   nemlig  stillet  til  Auktion. 

Og  højstbydende  blev  en  Søn  af  den  Mand.  der  sidst 
havde  ejet  den,  en  Justitsraad  Hansen.  Han  bød  69000 
Rdlr.,  og  Fabrikken  blev  tilslaaet  ham.  Dermed  skulde 
man  tro.  at  Sagen  var  afgjort;  men  Schimmelmann  vilde 
have  Fabrikken,  og  han  brugte  sit  Samhv  med  Kongen 
under  dennes  Udenlandsrejse  til  at  faa  den  overdraget 
til  sig  selv  for  en  Sum  af  70000  Rdlr.-'=). 

Hvad  vi  her  have  dvælet  ved,  viser  os.  at  der  ganske 
vist  kunde  være  Fabrikker,  som  det  maa  have  været  for- 
delagtigt at  besidde;  men  det  formaar  ikke  at  svække 
Indtrykket  af  det  almindelige  Billede,  vi  faa  af  Fabrik- 
væsenets Tilstand  paa  hin  Tid.  Der  er  nu  som  under 
Frederik  V  kun  alt  for  mange  Exempler  paa,  at  Re- 
geringens Hjælp  enten  blev  daarlige  Personer  til  Del. 
der  forstode  at  føre  den  bag  Lyset,  især  fremmede  Char- 
lataner, eller  paa,  at  den  af  andre  Grunde  ikke  forslog  til 
at  skaffe  den  nødvendige  Afsætning.  Ganske  særlig  slog 
Forsøgene  paa  at  skaffe  Varerne  solgte  i  Udlandet  eller 
i  Kolonierne  fejl.  Den  ene  Gang  efter  den  anden  høre 
vi  derfor  tale  om  Fabrikker,  der  paa  Grund  af  bristende 
Afsætning  ikke  kunde  bestaa,  om  Tilgodehavender  til 
Magasinet,  der  ikke  kunde  betales,  og  om  daarlig  Til- 
stand i  Boer  efter  Fabrikanter  eller  lign. 

Foruden  at  i  det  hele  Tanken  om,  hvorledes  Fa- 
brikkerne bedst  kunde  holdes  oppe.  maatte  sysselsætte 
R,egeringen.  døjede  den  paa  visse  Maader  med  Vanske- 
ligheder som  en  Følge  af  de  Særrettigheder,  den  havde 
indrømmet  dem.  Saaledes  blandt  andet,  naar  der  var 
givet  Fabrikker  i  det  ene  af  de  tvende  Riger  Privilegier 
med  Hensyn  til  Afsætningen  i  det  andet.  Vi  vide.  at 
dette  gjaldt  de  danske  Textilfabrikkers  Salg  i  Norge,  der 
støttedes  ved  høj  Indførselstold  paa  konkurrerende  Varer 
fra  andre  Lande  ^").  og  det  samme  fandt  omvendt  i  en 
endnu  højere  Grad  Sted  ved  vigtige  Varer,  som  man  i 
Danmark  var  nødt  til  at  kjøbe  fra  Norge,   fordi  det  var 

forbudt  at  indføre  dem  fra  andre  Lande.  Dette  var,  som 
det  vil  erindres,  Tilfældet  med  Jærn-  og  med  Glasvarer. 
Men.  som  det  plejede  at  gaa  med  slige  Særrettigheder, 
vakte  de  Misnøje.  Man  vilde  i  Norge  nødig  kjøbe  de 
danske  Uldvarer,  som  man  ikke  fandt  saa  gode  og  saa 
billige  som  de  udenlandske,  og  man  klagede  i  Danmark 
over,  at  de  norske  Jærnværker  og  Glasværker  ikke  havde 
tilstrækkelige  Oplag  hernede,  og  over  at  de  norske 
Flasker  ikke  duede.  Det  blev  derfor  nødvendigt,  ved 
visse  Lejligheder  at  indrømme  Undtagelser  derfra:  men 
sligt  gik  ikke  af  uden  fortrædehge  ForhandHnger.  især 
da  ogsaa  Jærnværksejerne  fra  deres  Side  ankede  over, 
at  de  Priser,  der  vare  fastsatte  1730,  dengang  de  fik 
deres  store  Privilegium,  ikke  mere  passede,  nu  da  Til- 
virkningen var  bleven  meget  dyrere  paa  Grund  af  Sko- 
venes Aftagelse  og  stigende  Priser  paa  Levnetsmidlerne, 
foruden  at  ogsaa  Driften  blev  kostbarere,  efterhaanden 
som  Gruberne  blev  dybere  og  derved  vanskeligere  at  be- 
handle-'^). 

Klagen  over  Mangel  paa  Glas  havde  imidlertid  givet 
Anledning  til,  at  Regeringen  krævede  Undersøgelse  om 
de  norske  Glasværkers  Tilstand,  da  den  vilde  vide,  hvor- 
meget  af  de  forskjellige  vigtige  Slags  Glas  der  kunde  fa- 
brikeres deroppe.  Det  viste  sig  da,  at  disse  Fabrikker 
bestode  af  4  Glashytter,  1  Vitriolværk  og  et  Potaske- 
brænderi, hvilke  Etablissementer  laa  spredte  paa  for- 
skjellige Steder,  Den  Undersøgelse,  Regeringen  her  kræ- 
vede, vakte  aabenbart  et  ret  stærkt  Røre  iblandt  Inter- 
essenterne og  gav  Anledning  til,  at  selve  Vicestat- 
holderen  Benzon  blev  valgt  til  at  staa  i  Spidsen  for 
dem,  ja,  hvad  mere  er,  han  ydede  dem  endog  et  For- 
skud paa  50000  Rdl.  Det  var  overhovedet  et  forholdsvis 
betydeligt  Beløb,  Interessenterne  havde  anbragt  i  disse 
Fabrikker,  ikke  mindre  end  400000  Rdl..  og  der  fandtes 
Beholdninger  til  et  Beløb  af  162944  Rdl.  43^9). 

Af  Statsfabrikkerne.  der  heldigvis,  i  det  mindste,  naar 
man  ikke  medregnede  de  forskjellige  Tugthuse,  vare 
faa  i  Tallet,  vakte  Saltværket  ved  Tønsberg  eller,  som 
det  nu  kaldtes,  Saltværket  ved  Valø  adskillige  Bryderier, 
for  saa  vidt  det  havde  svært  ved  at  faa  tilstrækkelig  Af- 
sætning. Rentekammeret  vilde  derfor  helst  have  det 
solgt:  men  det  var  ikke  muligt  at  finde  nogen,  som  vilde 
byde  paa  det.  og  Staten  maatte  altsaa  beholde  det. 
Saa  gjaldt  det  om  at  faa  dets  Varer  solgte;  men 
uagtet  man  satte  Prisen  ned  og  paastod,  at  Saltet  derfra 
var  særdeles  brugeligt,  gik  det  dog  ikke  bedre  med  Salget, 
end  at  man  maatte  gribe  til  samme  paafaldende  Frem- 
gangsmaade  som  i  Danmark  med  Textilvarerne,  nemlig  at 
fordele  det  paa  de  enkelte  Stifters  Kjøbstæder.  saaledes. 
at  enhver  Kjøbmand  i  disse  havde  at  modtage  og  betale 
for  et  vist  Kvantum.  For  Kjøbstæderne  i  Aggerhus  Stift 
fastsattes  der  3000  Tdr.,  for  dem  i  Kristiansand  Stift 
1200,  for  Bergens  Stift  2000  og  for  Trondhjems  Stift 
700  30). 

Handel.  —  Islands  Forhold.  —  Folketælling. 

1/et  havde  i  ikke  ringere  Grad  været  Omhu  for  Han- 
del og  Skibsfart  end  for  Industri,  der  havde  betegnet 
Styrelsen  i  Frederik  V's  Tid.  og  om  Handelspolitiken  end 
paa  visse  Punkter  havde  været  forfejlet,  havde  den  dog 
ogsaa  havt  fortjenstlige  Sider  og  baaret  smukke  Frugter, 
baade  derved,  at  der  var  sluttet  Handelstraktater.  som 
havde  skabt  nye  Afsætningssteder  for  Rigernes  Produkter, 
og  ved,  at  der  var  aabnet  Søfarten  nye  Baner.  Og  som 
den  forekommer  os  at  have  været  sundere  end  den  til- 
svarende paa  Industriens  Omraade.  saaledes  havde  Han- 
delens og  Skibsfartens  Historie  i  meget  højere  Grad  end 
Industriens  være  betegnet  af  Fremgang,  en  simpel  Følge 
af,  at  der  her  havde  været  et  taknemmeligere  Felt  at  virke 
paa.  Statens  Befolkning  var  ulige  mere  oplagt  til  Søfart 
end  til  Fabrikvirksomhed,  og  i  det  mindste  for  en  stor 
Del  kunde  Skibsfarten  drives  med  forholdsvis  smaa  Ka- 
pitaler. 

Men  naar  Handelen  ret  almindelig  gjaldt  for  at  være 
omtrent  den  vigtigste  Løftestang  for  et  Folks  Velstand, 
var  der  dog  efter  den  almindelige  Opfattelse  en  betyde- 
lig Hindring  for.  at  den  kunde  naa  at  virke  ret  kraftig  i 
saa  Henseende,  og  det  var  det.  som  Alverden  stadig  fæs- 
tede Blikket  paa.    nemhg   den  formentUg   uheldige   Han- 

delsbalance.  Der  er  i  dette  Værk  under  Frederik  Vs 
Historie  paavist.  i  hvilken  Grad  særlig  Kongeriget  Dan- 
marks Udførsel  af  egne  Varer  indtil  Overdrivelse  blev 
anset  for  at  være  ringere  end  Indførselen  andenstedsfra, 
og  hvorledes  netop  af  den  Grund  Handelsbalancen  for 
hele  Statens  Vedkommende  gjaldt  for  at  være  slet. 

Jo  mere  man  mente  dette  og  frygtede  Virkningerne 
deraf  paa  Vexelkursen  overfor  Udlandet,  desto  vigtigere 
havde  det  maattet  være.  at  der  blev  skaffet  Indtægter 
ved  Skibsfarten,  som  kunde  bringe  Penge  ind  i  Landet, 
og  derfor  var  den  Fragtfart  saa  overordentlig  vigtig,  der. 
takket  være  først  Schulins  og  saa  Bernstorffs  forstandige 
Handelspolitik,  kom  i  Gang  paa  det  sydlige  Europas 
Have.  Efter  en  sagkyndig  Mands  Beregning  kunde  det. 
der  indvandtes  ved  Fragterne,  i  Tiden  fra  1755  til  1763 
gjælde  for  at  være  løbet  op  til  10.800.000  Rdl.  eller  i  Gjen- 
nemsnit  til  1,200,000  Rdl.  om  Aaret.  og  for  i  Aarene  fra 
1764—69  (incl.)  at  have  udgjort  3  Millioner  eller  500,000 
Rdl.  om  Aaret  ^).  Tallet  paa  de  Skibe,  der  drev  denne 
Fart  fra  Nord-  og  Østersøen  ned  til  Middelhavet,  ud- 
gjorde i  Kristian  VII's  første  Regeringsaar  200. 

Men  ved  Siden  deraf  havde  Kjøbmændene.  især  i 
Kjøbenhavn.  tillige  allerede  tidUg  fæstet  Blikket  paa,  at 
der  ogsaa  var  en  anden  Udvej  til  at  hjælpe  paa  Handels- 
balancen og  til  selv  at  tjene  gode  Penge.  nemUg  Transit- 
handel. Dette  samme  Syn  havde  ogsaa  Regeringen,  og 
den  havde  paa  flere  Maader  begunstiget  en  saadan  Han- 
del ved  nemlig  at  give  store  Privilegier  til  Handelskom- 
pagnier. der  netop  satte  sig  det  som  Maal  at  hente  Varer 
i  fremmede  Lande  og  føre  dem  til  Hjemlandet  for  derfra 
igjen  at  forhandle  dem  andensteds.  Dette  var  Opgaven 
for  de  Kompagnier,  vi  tidligere  have  dvælet  ved.  nemlig 
baade  det  asiatiske,  det  vestindiske,  det  almindehge  Han- 
delskompagni og  det  afrikanske  Kompagni.  Ganske  vist 
var  Regeringen  gaaet  for  vidt    og  havde  støttet  Handels- 

selskaber  f.  Ex.  det  afrikanske  og  til  Dels  det  alminde- 
lige Handelsselskab,  der  aldrig  burde  have  havt  Hjælp; 
men  den  Grundtanke,  der  laa  bag  ved  ogsaa  denne  Side 
af  Regeringens  Handelspolitik,  havde  alligevel  meget  paa 
sig.  og  det  Billede,  der  i  de  foregaaende  Bind  af  dette 
Værk  er  blevet  givet  af  den  asiatiske  Handel,  har  til- 
strækkelig klart  kunnet  vise.  hvor  stærkt  den  Transitom- 
sætning, der  skabtes  ved  den.  maatte  hjælpe  paa  Han- 
delsbalancen. 

Ogsaa  Handelen  paa  de  vestindiske  Øer  kunde  paa 
Grund  af  disses  Beliggenhed  i  de  fjærne  Troper  siges  at 
have  noget  af  en  Transithandel  ved  sig;  men  her  var 
Forholdet  dog  noget  særligt,  for  saa  vidt  Produkterne 
kom  fra  Øer,  der  hørte  med  til  Staten  og  altsaa,  fra  den 
Side  set,  kunde  siges  at  være  indenlandske.  Denne 
Handel  gjaldt  for  at  være  overordentlig  vigtig,  ligesom 
Besiddelsen  af  de  vestindiske  Øer  holdtes  for  at  være  et 
uvurderligt  Gode.  Den  højt  ansete  Ryberg.  paa  den  Tid 
omtrent  Landets  største  Grosserer,  kalder  dem  »disse 
prægtige  Øer,«  og  især  St.  Croix  vakte  hans  Begejstring. 
Snart  sammenhgner  han  den  med  et  vel  anrettet  Bord, 
forsynet  med  mange  Slags  behagelige  Spiser,  snart  kalder 
han  den  en  af  de  største  Stene  i  Kongens  Krone  2). 
Hvor  betydelig  en  Tilvirkning  af  raffineret  Sukker  den 
vestindiske  Handel  gav  Anledning  til  i  Kjøbenhavn.  er 
allerede  ovenfor  nævnt*). 

At  værne  om  disse  forskjellige  Handelsgrene  havde 
været  en  vigtig  Opgave  for  Regeringen,  og  ved  Siden 
deraf  havde  den  allerede  længere  tilbage  i  Tiden  søgt  at 
udvide  Transithandelen  ved  at  indrømme  forskjellige 
Byer  Ret  til  at  oplægge  fremmede  ufortoldede  Varer  i 
Toldkamrenes  Pakhuse,  hvorfra  de  ved  Lejlighed  atter 
kunde  udføres.  Især  for  Kjøbenhavns  Vedkommende  var 


*)  Se  ovenfor  S.  370. 

denne  Frihed  ret  omfattende  3).  Der  havde  desuden  lige 
siden  Begyndelsen  af  Aarhundredet  (1726*)  og  1732) 
været  indrømmet  adskillige  Byer  Oplagsfrihed  (Kreditoplag) 
for  en  Del  bestemt  angivne  vigtige  Varer,  der  indførtes 
med  indenlandske  Skibe  og  fra  første  Haand.  og  for  Kjø- 
benhavns Vedkommende  skulde  denne  Frihed  gjælde  for 
stedse.  I  Kraft  heraf  kunde  den  Kjøbmand  i  Kjøben- 
havn.  der  indførte  saadanne  Varer,  have  dem  liggende, 
saa  længe  han  vilde,  i  sit  eget  Pakhus,  og  derfra  for- 
handle dem  enten  i  selve  Landet  eller  til  Udførsel,  naar 
Lejhghed  var  dertil:  men  naturhgvis  stod  han  under 
Toldvæsenets  Kontrol,  saaledes  at  den  fastsatte  Told 
maatte  udredes  for  de  Varer,  der  fra  Pakhuset  solgtes  i 
selve  Landet  5). 

Den  Handelspolitik,  der  paa  alle  disse  Punkter  var 
gaaet  i  Arv  fra  Frederik  V"s  Tid.  fastholdtes  i  det  væsen- 
ligste.  og  den  havde,  foruden  i  selve  Ministrene,  en  talent- 
fuld Talsmand  i  Schimmelmann.  der  efter  det  store,  han 
i  Aarene  1762 — 65  havde  virket  til  at  faa  Statsgjælds- 
væsenet  og  Landets  Pengevæsen  i  en  bedre  Orden,  i  det 
mindste  i  Regeringskredsene  nød  den  mest  grund- 
murede Agtelse  og  ganske  sikkert  i  alt.  hvad  der  hed 
Handels-  og  Finanssager.  saa  omtrent  kunde  udøve  den 
Indflydelse,  han  vilde. 

I  jo  højere  Grad  netop  han  ved  sin  dobbelte  Virk- 
somhed som  Statsmand  og  Handelsmand  mere  end  nogen 
anden  var  kommen  dybt  ind  baade  i  Regeringens  og  i 
hele  Landets  Pengeforhold  til  Udlandet,  desto  nærmere 
laa  det  for  ham  at  kaste  Blikket  paa  Handelsbalancen. 
Her  maa  det  nu  ogsaa  erindres,  at  Papirpenge  (den 
kjøbenhavnske  Banks  Sedler,)  vare  del  almindelige  Be- 
talingsmiddel i  Landet,  og  at  de  siden  1757  havde  været 
uindløselige.  alene  med  den  Undtagelse,  at,  hvad  Folk 
behøvede  af  møntede  Penge  til  nødvendige  daglige  Ud- 
gifter,  skulde    de   kunne   faa   udbetalte   af  Banken   imod 

det  samme  Beløb  i  Sedler.  Selv  om  Banken  ingen- 
lunde havde  en  Valuta  i  Metal  for  de  cirkulerende  Sedler, 
der  svarede  til,  hvad  man  efter  almindelige  Regler  nu 
kræver  i  saa  Henseende,  kunde  det  dog  gaa  i  den  inden- 
landske Omsætning  med  dette  Betalingsmiddel,  saalænge 
der  var  fuld  Brug  derfor  i  Cirkulationen;  men  Forholdet 
var  naturligvis  et  andet  overfor  Udlandet,  hvor  baade 
Vexelkurs  og  Pengenes  Kurs  afhang  af,  hvor  store  Til- 
godehavender den  dansk-norske  Stats  Kjøbmænd  havde 
paa  Varer,  som  de  exporterede,  med  andre  Ord  af, 
hvordan  Handelsbalancen  var.  Der  kan  ingen  Tvivl  være 
om,  at  dette  har  staaet  ganske  klart  for  Schimmelmann, 
og  at  det  har  virket  til,  at  man  igjennem  hele  hans 
Gjerning  baade  nu  og  senere  i  den  Guldbergske  Tid 
mærker  den  tydehge  Stræben  hos  ham  efter  at  forbedre 
Handelsbalancen  ved  Udvikhng  af  Handel  og  Søfart,  i 
den  Tanke,  derved  at  skabe  nye  eller  større  Velstands- 
kilder^). 

Ville  vi  nu  herefter  se,  hvorledes  Regeringen  stillede 
sig  til  de  forskjellige  Handelsgrene  i  de  Aar.  hvorom  der 
her  var  Tale,  og  hvorledes  disse  udviklede  sig,  kunne  vi 
ikke  tage  fejl  af,  at  der  iblandt  Handelskompagnierne 
var  et,  som  det  stod  overordentligt  slet  til  med.  dengang 
Kristian  VII  besteg  Tronen,  nemlig  det  saa  kaldte  afri- 
kanske, der  til  Trods  for,  at  det  stærkt  var  blevet  taget 
under  Armene  af  Staten,  ikke  havde  høstet  stort  andet 
end  Fortrædeligheder  af  sine  Forsøg  paa  at  faa  Handel 
i  Gang  med  Marokko.  Nu  under  Kristian  VII  havde 
Kompagniet  ganske  tabt  Lysten  til  at  fortsætte  sin 
halvt  fortvivlede  Kamp  med  alle  de  Bryderier,  der  voldtes 
det  baade  af  Sultanen  af  Marokko,  en  højst  ubehagehg 
Despot,  af  hans  ikke  mindre  ubehagelige  Embedsmænd, 
der  lige  saa  hdt  som  han  selv  vare  villige  til  nogensom- 
helst  Indrømmelse,  med  mindre  den  blev  betalt  med 
klingende  Mønt,  og  endehg  ogsaa  af  upaalidelige,  ja  hge- 

frem  utro  Handelsbetjente  derovre.  Det  blev  derfor  paa 
en  Generalforsamling  i  Kompagniet  18.  Septbr.  1766  be- 
sluttet, at  det  skulde  ophæves  saasnart  som  muligt.  Men 
Afviklingen  af  dets  Forhold  i  Marokko  kostede  betyde- 
lige Vanskeligheder  og  gav  Anledning  til  Forhandhnger 
i  selve  Konseillet  —  ny  Grund  til  Sammenstød  imellem 
Bernstorff  og  Danneskjold,  hvilken  sidste  blandt  andet 
greb  Lejligheden  til  at  udtale,  at  »ingen  Regering  enten 
bør  eller  med  Fordel  kan  blande  sig  i  nogen  Negoce 
enten  til  at  dirigere  den  eller  drive  den  selv.  .  .  .  Rege- 
ringen skal  alene  beskytte  de  Handlende  og  Handelen«''). 
Omsider  bragtes  Forholdet  til  Marokko  til  Afslutning  ved 
en  Traktat  af  25.  Juli  1767,  hvorved  den  danske  Handel 
paa  dette  Lands  Kyster  for  Fremtiden  skulde  være 
sikret,  ligesom  den  var  det  paa  andre  Dele  af  Nord- 
afrika ved  de  med  Algier,  Tunis  og  Tripolis  tidligere 
sluttede  Traktater.  Som  Betaling  derfor  skulde  der  gives 
Kejseren  af  Marokko  Presenter  hvert  Aar,  bestaaende  af 
Kanoner,  Tovværk  og  Skibstømmer  tilligemed  et  vist 
Pengebeløb.  Det  Hele  værdsattes  til  en  Sum  af  25,000 
Pjastre^).  Derefter  lod  Direktionen  for  det  uheldige 
Kompagni  dettes  Bo  opgjøre,  det  opløstes  og  Handelen 
paa  Marokko  frigaves  (Proklama  af  20.  Maj  1768)9).  Da 
det  var  lykkedes  at  bevare  det  meste  af  Aktiekapitalen 
(vistnok  60  pCt.),  reddede  Aktionærerne  en  Del  af  deres 
Penge  ^'');  men  for  Statskassen  havde  den  hele  Afvikling 
med  den  marokkanske  Sultan  været  en  ærgerlig  og  kost- 
bar Historie. 

Til  stor  Glæde  var  ikke  heller  det  almindelige  Han- 
delskompagni, hvis  Hovedopgave  fra  først  af  havde  været 
at  drive  Transithandel  over  Kjøbenhavn  imellem  Øster- 
søen og  de  vestlige  europæiske  Have,  men  som  mest  er 
blevet  bekjendt  ved  at  have  forpagtet  Monopolhandelen 
paa  Grønland,  Island  og  Finmarken.  At  dets  Forret- 
ninger   kunde    være    ret    betydelige,    derom    vidner    en 

saadan  Kjendsgjerning  som.  at  det  i  Aaret  1769  brugte 
23  Skibe  af  en  Drægtighed  fra  35  til  104  Læster  ^i).  Men 
noget  godt  er  der  for  øvrigt  ikke  at  sige  om  dette  Sel- 
skab, der  drev  sin  Handel  paa  Island  paa  en  Maade. 
som  kun  lidt  kunde  være  til  Islændernes  Tilfredshed,  og 
samtidig  heller  ikke  ved  sine  Forretninger  vakte  fornøje- 
lige Stemninger  hos  sine  Aktionærer,  en  Følge  blandt 
andet  af  fejlslaaet  Fiskeri  ved  Finmarken  og  af,  at  der 
var  Smitsot  blandt  Faarene  paa  Island.  Det  var  i  de 
Aar,  vi  tale  om.  ikke  i  Stand  til  at  betale  noget  Ud- 
bytte, og  Ryberg  skrev  derfor  i  1770  til  Kongen,  at. 
hvis  denne  ikke  godtgjorde  Kompagniet  det  Tab,  det  her 
havde  lidt,  »saa  han  ikke  rettere,  end  at  det  blev  nødt 
til  at  nedlægge  Oktroyen  for  Kongens  Fødder«  ^^). 

Foruden  disse  ældre  Kompagnier  hører  man  strax 
efter  Kristian  VII's  Tronbestigelse  tale  om  et  saa  kaldet 
guineisk  Kompagni,  der  var  stiftet  af  en  Kjøbmand  ved 
Navn  Bargum,  den  samme,  vi  have  nævnt  under  Fre- 
derik V  som  en  Tid  staaende  i  Spidsen  for  Tobaks- 
handelen i  Danmark.  Han  havde  i  denne  Konges  sidste 
Regeringsaar  (18.  Marts  1765)  opnaaet  kongelig  Oktroy 
for  et  Selskab,  der  skulde  handle  med  Slaver,  som  det 
kjøbte  paa  Guineakysten  og  førte  til  de  dansk-vestindiske 
Øer.  Regeringen  viste  dette  Selskab  den  Yndest  at  over- 
lade det  sine  smaa  Kolonier  paa  Afrikas  Kyst,  og  det 
kom  saa  i  Gang  paa  Kristian  VIPs  Tid;  men  det  spillede 
ikke  nogen  saa  stor  Rolle,  at  der  knytter  sig  særlig  In- 
teresse dertil. 

Dette  gjælder  derimod  selvfølgelig  i  høj  Grad  om 
det  asiatiske  Kompagni,  der  vedblev  paa  samme  Maade 
som  tidligere  at  handle  paa  Kina  og  Indien.  I  Aarene 
1766  til  1770  hjemkom  der  til  Kjøbenhavn  8  Kinafarere 
og  3  Ostindiefarere,  og  de  førte  Varer  med  sig,  der  ved 
Auktioner  bleve  solgte  for  6,236,941  Rdl.  eller  i  Gjennem- 
snit    for   1,247.388   Rdl.   om   Aaret.     Heraf   udførtes    der 

igjen  Varer  til  en  Værdi  af  4,537,697  Rdl.  eller  i  Gjen- 
nemsnit  for  907,539  Rdl.  om  Aaret,  hvad  der  omtrent 
svarede  til  Udførselen  i  Frederik  V's  Tid.  Resten  var 
solgt  herhjemme.  Værdien  af  de  Artikler  og  Kontanter, 
der  vare  brugte  for  at  kjøbe  de  hjembragte  Varer,  ud- 
gjorde 2,949,690  Rdl.  eller  i  Gjennemsnit  569,938  Rdl. 
om  Aaret  13^.  Det  blev  altsaa  ret  betydeligt,  hvad  der 
blev  vundet  for  Landet  ved  denne  Handel,  idet  man  tillige 
maa  erindre,  at  man  ikke  kan  fradrage,  hvad  der 
var  gaaet  med  til  Kjøb  af  Skibe.  Udrustning  og  Under- 
hold af  Mandskab,  da  det  for  den  langt  overvejende  Del 
var  kommet  Landet  tilgode.  Selv  om  der  end  havde 
kunnet  indvendes  adskilligt  imod  Kompagniets  Drift,  og  en 
Del  af  Handelen,  nemlig  den  paa  Indien,  i  Virkeligheden 
i  disse  Aar  ikke  var  fordelagtig,  saa  opvejedes  det  dog 
langt  ved  det  Udbytte,  som  den  kinesiske  Handel  gav^*). 
Derimod  vakte  det  stor  Misstemning  i  Kompagniet,  at 
Regeringen  6.  Juni  1767  paalagde  en  Afgift  paa  8  p  pr. 
^  The  i  Konsumtion,  en  Afgift,  som  Aktionærerne  vare 
saa  meget  mere  harmfulde  over,  som  de  paastode,  at 
den  stred  imod  Oktroyen.  Moltke,  der  var  Kompagniets 
Præsident,  havde  i  den  Anledning  et  af  sine  for  øvrigt 
ikke  helt  sjældne,  voldsomme  Sammenstød  med  sin 
Svoger  Reventlow,  der  havde  staaet  i  Spidsen  for  Finan- 
serne, dengang  Paabudet  om  Konsumtionen  blev  udstedt, 
og  han  søgte  ogsaa  forgjæves  at  faa  det  hævet  igjen  ^•'^). 
Misstemningen  hos  Aktionærerne  forøgedes  senere,  da  flere 
af  Kompagniets  Skibe  i  Regyndelsen  af  1770  havde 
svære  Haverier.     Dets  Aktier  faldt  stærkt  ^^). 

Saa  var  der  den  vestindiske  Handel.  Det  maatte 
forøge  Omsætning  og  Skibsfart  paa  Øerne  St.  Thomas  og 
St.  Jan,  at  de  Frihavnsprivilegier,  der  1764  vare  ind- 
rømmede disse  Øer,  bleve  udvidede,  særiig  til  Fordel  for 
Omsætningen  med  »udlændske  og  fremmede  Nationer« 
(22.  April  1767).     Men  Hovedsagen  var  stedse  Plantage- 

driften  paa  St.  Croix  og  Udførselen  derfra,  især  natur- 
ligvis af  Sukker.  Der  var  i  saa  Henseende  ikke  Tilbage- 
gang ;  men  dog  var  alt  langtfra  Solskin.  Det  havde  været 
nødvendigt  for  adskillige  Plantageejere  derovre  at  optage 
Laan  for  at  faa  deres  Drift  i  god  Gang,  og  disse  Laan 
havde  de  set  sig  nødte  til  at  optage  i  Holland,  Datidens 
vante  Pengemarked.  De  opgjordes  i  Februar  1768  til 
en  Sum  af  4,883,967  Gylden,  hvad  der  temmelig  nøje 
svarede  til  den  halve  Sum  i  Rigsdaler  ^^).  For  at  nu 
Renter  og  Afdrag  af  denne  Sum  kunde  blive  betalte,  var 
det  nødvendigt  at  sende  vestindiske  Produkter  til  Holland 
og  naturhgvis  helst  direkte:  men  dette  stred  imod  de 
gjældende  Bestemmelser,  hvorefter  alle  shge  Varer  skulde 
bringes  til  Moderlandet,  og  en  kongehg  Resolution  (22. 
JuH  1768)  maatte  derfor  tillade,  at,  naar  der  fra  St. 
Croix  var  tilført  Danmark  indtil  13,000  Fade  Sukker  aar- 
lig,  maatte  Plantageejerne  sende  Udbyttet  af  den  øvrige 
Avl,  hvorhen  de  selv  vilde,  og  altsaa  ogsaa  til  Holland  ^^). 
Denne  Undtagelse  fra,  at  alt  skulde  tilføres  Moderlandet, 
vakte  tydeUg  nok  Misnøje  i  de  kjøbenhavnske  Kjøbmands- 
kredse,  og  Bestemmelsen  hævedes  ved  Forordningen  af 
23.  Jannar  1770,  der  var  affattet  i  særlig  kjøbenhavnsk 
Interesse.  Den  bandt  nemlig  hele  Udførselen  fra  St. 
Croix  til  Kjøbenhavn,  undtagen  for  saa  vidt  det  var  til- 
ladt at  føre  Sukker  til  saadanne  Byer  i  Danmark,  Norge 
og  Slesvig,  hvor  der  fandtes  Raffinaderier.  Hvad  der  kom 
til  Kjøbenhavn,  maatte  der  tages  paa  Oplag,  og,  for  saa 
vidt  det  ikke  i  Løbet  af  8  Uger  blev  solgt  til  Raffinade- 
rier her,  kunde  det  udføres  til  fremmede  Steder. 

Ved  Siden  af,  at  de  her  nævnte  Handelsgrene  paa 
forskjellige  Maader  vare  støttede  af  Regeringen,  vedblev 
den  ogsaa,  saaledes  som  den  allerede  havde  gjort  det  i 
Frederik  V's  Tid,  at  yde  Hjælp  til,  at  der  fra  Byer,  hvor 
der  var  Iver  for  sligt,  kunde  drives  Hvalfangst  og  Sæl- 
hundefangst  i    de    arktiske    Farvande    eller    Sildefiskeri. 

Flere  af  den  Slags  Foretagender  kom  netop  i  Gang  i  de 
Aar,  hvorom  vi  her  tale;  men  hvem  der  tænker  paa 
Forholdene  nu  til  Dags,  kan  ikke  andet  end  undres  over, 
hvor  lidt  Nordmændene  endnu  vare  med  deri;  Bergen 
var  den  eneste  norske  By,  der  udsendte  Skibe  paa 
Hvalfangst  og  Robbefangst.  Uheldigvis  tyder,  hvad  der 
meddeles  om  Udbyttet  for  de  Interessentskaber,  der  i 
Aalborg,  Nyborg.  Korsør,  Bergen,  Tønder,  Gliickstadt  og 
Altona  havde  Skibe  i  slig  Fangst,  ikke  paa,  at  Fordelen 
derved  var  synderlig  stor.  Et  oktroyeret  Sildekompagni 
i  Altona  omtales  dog  som  havende  god  Fremgang  i  1769. 

Til  alt  dette  kom  andre  Regeringsskridt  af  forskjellig 
Natur,  der  kunde  ventes  at  ville  være  til  Gavn  for  Han- 
del og  Omsætning.  Der  blev  saaledes  indført  ens  Maal 
og  Vægt  i  Slesvig  og  i  den  kongelige  Del  af  Holsten,  og 
der  maatte  ikke  tages  højere  Rente  end  é^o,  hvad  efter 
Regeringens  Udtalelse  »nødvendig  maatte  tjene  til  Han- 
delens Flor  og  Udvidelse,  samt  Fabrikkers  og  Manufak- 
turers Istandsættelse  og  Fremvæxt«  ^^).  Ogsaa  maatte  det 
virke  til  Nytte,  at  der  blev  anlagt  Fyr  som  de  2  ved 
Nakkehoved  og  Fyret  paa  Kronborg,  og  al  de  under  Fre- 
derik V  paabegyndte  store  Vejarbejder  i  Dann^ark  bleve 
fortsatte,  ligesom  der  ogsaa  skete  alvorligere  Skridt  end 
nogensinde  tidligere  for  at  forbedre  Vejvæsenet  i  Norge '^^). 

Naar  vi  i  det  hele  have  set  Regeringen  ved  sin  øko- 
nomiske Politik  gaa  videre  i  Sporet  fra  Frederik  V's  Tid. 
saa  møde  vi  selvfølgelig  ogsaa  det  samme  Træk,  som 
dengang  maatte  slaa  os,  at  den  ved  at  sørge  for  sit  ene 
Kjælebarn.  Industrien,  kom  til  at  træde  i  Vejen  for  det 
andet,  nemlig  Handelen.  De  mange  Indførselsforbud 
kunde  nemlig  umuhg  andet  end  jævnUg  komme  Kjøb- 
mændene  paa  tværs,  og  en  Del  af  disse  skaffede  sig  da 
sandsynligvis  ogsaa  Oprejsning  ved  at  være  med  i  det 
ganske  sikkert  storartede  Smugleri,  der  trivedes  rundt 
omkring.     Men   samtidig  svigtede   Regeringen  ogsaa  paa 

en  anden  Maade  Handelens  Tarv,  om  end  vistnok 
kun,  fordi  den  af  vigtigere  Hensyn  holdt  det  for  haardt 
nødvendigt.  Det  er  allerede  ovenfor  blevet  nævnt,  at.  da 
Statsbalancekommissionen  i  Begyndelsen  af  1768  tog  fat 
paa  Revisionen  af  den  kun  6  Aar  gamle  Toldforordning 
af  1762,  skete  det  af  finansielle  Hensyn;  man  skulde 
finde  forøgede  Statteindtægter ,  og  man  gjorde  ærlig  sit 
bedste  i  saa  Henseende.  Efter  at  den  nye  Toldlov  af 
26.  November  1768  var  færdig,  mente  A.  P.  Bernstorff 
at  kunne  skrive  om  den  til  Onkelen,  at  Kongen  vilde 
vinde  meget  ved  den.  Men  dette  havde  unægtelig  kun 
kunnet  ske,  fordi  den  gik  Handel  og  Skibsfart  nær- 
mere paa  Livet,  end  den  ældre  Lov  havde  gjort.  Saa- 
ledes  vare  Lastepengene,  der  netop  særlig  vedrørte  Skibs- 
farten, blevne  forhøjede  paa  de  fleste  Punkter,  og  der 
var  endog  blevet  paalagt  helt  nye  Afgifter  af  den  Slags 
baade  ved  de  Skibe,  der,  ladede  med  Trælast  fra  Norge 
sejlede  til  fremmede  Steder,  og  ved  saadanne,  som  førte 
Brændeved  til  Danmark. 

Ogsaa  skete  der  nu  af  pekuniære  Grunde  Indskrænk- 
ning i  den  Kreditoplagsret,  der  havde  været  forundt 
Kjøbenhavn  med  visse  vigtige  Varer.  Det  blev  gjort 
gjældende.  at,  medens  dette  Oplag  bandt  betydelige  Sum- 
mer (180,000  til  200,000  Rdl.),  der  ellers  skulde  have 
været  betalte  i  Statskassen  for  Told  og  Konsumtion, 
havde  det  ikke  været  i  Stand  til  at  udvikle  en  kraftig 
Udførsel  af  Vin  enten  til  Østersøen  eller  til  Provinserne, 
og  man  mente  derfor  ikke,  at  der  var  nogen  Grund  for 
Staten  til  her  at  bringe  pekuniære  Ofre  af  virkehg  Be- 
tydning'^i).  Det  blev  derfor  fastsat,  at,  naar  der  ind- 
førtes Vin  og  fransk  Brændevin  til  Oplaget,  skulde  det 
ikke  være '  tilladt  at  slippe  for  strax  at  betale  Told  og 
Konsumtion  deraf,  med  mindre  der  kunde  stilles  Kaution 
for  BetaUngen,  og  selv  da  kunde  der  kun  gives  Kredit 
derfor  i  et  Aar.     Det  blev   til  Vederlag  vistnok  indrøm^ 

met,  at,  naar  den  Brændevin  og  Vin,  som  der  var  betalt 
Told  og  Konsumtion  af,  atter  udførtes,  fik  man  de  be- 
talte Penge  tilbage;  men  aabenbart  var  der  dog  nu  lagt 
Baand  paa  den  tidligere  frie  Handel  med  disse  Varer. 
Det  var  da  sikkert  nok  for  at  give  et  Slags  Vederlag 
herfor  og  for  at  holde  Humøret  oppe  hos  de  kjøben- 
havnske  Kjøbmænd,  at  den  ved  Toldloven  af  1762  fast- 
slaaede  Godtgj øreise  med  Hensyn  til  Told  og  Konsum- 
tion af  Vin,  fransk  Brændevin  og  Salt,  der  fra  Kjøben- 
havn  søværts  tilførtes  Provinserne,  nu  blev  fordoblet 2^). 
Derved  blev  Udsigten  til  at  sælge  disse  Varer  i  Provins- 
byerne utvivlsomt  forøget.  Men  dette  kunde  ikke  hindre, 
at  det  i  det  hele  var  Statens  Finanser  og  ikke  Handelen, 
der  havde  vundet  ved  dette  Toldarbejde  af  1768.  om 
hvilket  A.  P.  Bernstorff  næppe  havde  Ret  til  i  et  Brev 
til  Onkelen  at  udtale,  at  Vindingen  havde  fundet  Sted 
paa  en  saadan  Maade,  at  den  var  Hdet  trykkende  for 
Almenheden  ^^). 

Samtidig  med  at  finansielle  Hensyn  havde  fremkaldt 
denne  Toldforordning  for  Danmark  og  Norge,  havde  de 
i  det  mindste  virket  med  til,  at  der  udstedtes  en  ny 
Toldforordning  og  Toldtarif  for  Slesvig  og  den  kongelige 
Del  af  Holsten,  hvor  man  hidtil  havde  maattet  hjælpe  sig 
med  et  Reglement  fra  1711  med  nogle  senere  tilføjede 
enkelte  Bestemmelser.  Arbejdet  med  denne  Sag  bragtes 
til  Afslutning  ved  en  Forordning  med  tilføjet  Toldrulle 
af  30.  Juh  1768,  som  A.  P.  Bernstorff  mente,  vilde  skaffe 
Kongen  en  Indtægtsforøgelse  af  20,000  Rdl.  Der  var  store 
Forskjelle  paa  denne  Toldforordning  og  den  nysnævnte 
dansk-norske,  der  hurtig  fulgte  efter  den.  Paa  den  ene 
Side  bevarede  den  nemlig  noget  ganske  forældet,  som 
man  ikke  dristede  sig  til  at  røre  ved,  nemUg  de  betyde- 
hge  Toldfriheder,  der  fra  gammel  Tid  vare  hjemlede 
adehge  Godser  i  Hertugdømmerne  og  desuden  Inde- 
haverne af  visse  Stillinger;  men  paa  den  anden  Side  var 

den,  set  fra  Handelens  Standpunkt,  ulige  heldigere  end 
Kongerigernes,  da  den  ikke  havde  noget  af  den  Masse 
Indførselsforbud,  som  denne  var  opfyldt  med,  og  da  i 
det  mindste  den  langt  overvejende  Del  af  Toldsatserne 
var  betydehg  lavere  i  den.  Prineipet  i  den  havde  været, 
som  det  udtaltes  i  en  Betænkning  om  den,  at,  naar 
indenlandske  Fabrikker  ikke  kunde  holdes  oppe  ved  Told 
af  en  vis  Størrelse,  vare  de  ikke  værd  at  have:  Ind- 
førselsforbud førte  let  til,  at  Varerne  bleve  slette.  I 
Sønderjylland  bevarede  Flensborg  og  Aabenraa  den  Op- 
lagsfrihed,  de  før  havde  havt.  og  i  Holsten  stod  Altona 
helt  udenfor  Toldomraadet,  da  den  fra  tidligere  Tid  var 
Frihavn.  Føjer  man  til,  hvad  her  er  fortalt  om  Told- 
ordningen, den  Kjendsgjerning,  at  Konsumtion  ikke  ex- 
isterede  i  Hertugdømmerne,  vil  det  ses,  at  Forholdene 
vare  langt  gunstigere  dernede  end  i  Kongerigerne  for  en 
frisk  UdvikUng  af  borgerlig  Næring.  Men  naturhgvis  var 
der  imellem  begge  de  nye  Toldlove  den  Lighed,  at  de 
forøgede  Afgifternes  Tryk  og  derfor,  sete  fra  Handelens 
Stade,  ikke  kunde  betegne  noget  Fremskridt. 

Til  Trods  for  alt  dette  dukker  der  dog  netop  i  disse 
Aar,  hvad  Toldspørgsmaalet  angaar,  en  Tanke  op,  som 
kunde  se  lovende  nok  ud.  I  Statsbalancekommissionens 
første  Møde  20.  December  1767  mindede  Schimmelmann 
om,  at,  hvad  Kjøbenhavn  behøvede  af  Varer,  utvivlsomt 
voldte  den  største  Udgift  til  Udlandet  og  altsaa  gav  det 
egenthge  Udslag  med  Hensyn  til  Kongeriet  Danmarks 
uheldige  Handelsbalance;  han  mente  derfor,  at  Opmærk- 
somheden først  og  fremmest  burde  rettes  paa  denne  By, 
man  skulde  se.  paa  hvilken  Maade  der  kunde  raades 
Bod  paa,  hvad  der  tabtes  ved  dens  Handel,  og  hvorledes 
der  kunde  aabnes  den  flere,  og  for  de  smaa  Byer  uskade- 
lige. Kilder.  Der  var  Sandhed  i  disse  Bemærkninger : 
men  unægtelig  maatte  det  ogsaa  paa  Grund  af  Schim- 
melmanns  Stilling  som   kjøbenhavnsk  Handelsmand  hgge 

særlig  nær  for  ham  at  følge  Byens  Omsætning  med  le- 
vende Interesse,  og  det  har  sikkert  ængstet  ham,  at  den 
i  de  sidste  Aar  (dog  kun  for  Indførselens,  ikke  for  Udførse- 
lens Vedkommende)  havde  været  i  Aftagende-^).  Hvad 
der  laa  bagved  hans  Ord.  skulde  snart  vise  sig.  det  var 
Planen  om  at  faa  en  Frihavn  indrettet  i  Kjøbenhavn. 
Selve  Tanken  om  at  bruge  denne  Bys  Beliggenhed  til  at 
lade  den  blive  en  vigtig  Mellemhandelsplads  imellem 
Østersøen  og  de  vestlige  Have  var  visselig  gammel,  og 
den  havde  blandt  andet  ligget  til  Grund  for  de  forskjel- 
lige  Skridt,  der  havde  fundet  Sted  for  at  støtte  Transit- 
handelen og  Kreditoplaget  i  Kjøbenhavn-'').  Da  nu 
finansielle  Hensyn  havde  ført  til,  at  Kreditoplagsretten 
paa  Vin  faldt  bort,  fattede  Schimmelmann  Tanken  om  at 
udvikle  Kjøbenhavns  Handel  ved  et  Frihavnsanlæg,  og 
umiddelbart,  efter  at  Kongens  Udenlandsrejse  var  endt, 
blev  der  taget  fat  paa  denne  Sag. 

Førsl  forhandledes  der  underhaanden  med  Grosserer- 
societetet, som  fik  at  vide.  at.  hvis  der  tilsendtes  Kongen 
et  Andragende  om  Oprettelse  af  »et  afgiftsfrit  Entrepot« 
i  Kjøbenhavn,  vilde  det  finde  gunstig  Modtagelse.  Gros- 
sererne, som  med  Glæde  gik  ind  herpaa,  indsendte  da 
ogsaa  et  saadant  Andragende,  og  Tanken  udviklede  sig 
i  Foraaret  1769  hurtig  til,  at  der  blev  Tale  om  et  fuld- 
stændigt Frihavnsanlæg.  Samtidig  hermed  kom  det  ogsaa 
til  en  mere  officiel  Forhandling  imellem  Grosserer- 
societetet og  Statsbalancekommissionen.  der  med  Iver  tog 
sig  af  Sagen.  Frihavnsanlægget  var  det  da  Meningen  at 
lade  faa  sin  Plads  paa  Strækningen  imellem  den  nu- 
værende Ny  Toldbodgade  og  Havnen,  altsaa  der,  hvor 
nu  nogle  af  de  bekjendteste  store  Pakhuse  hgge.  Det 
vilde  ogsaa  komme  til  at  omfatte  en  Del  af  »Larsens 
Plads«.  Paa  disse  Grunde  skulde  der  da  paa  Statens 
Bekostning  opføres  de  nødvendige  Pakhuse  til  at  udleje 
til  de  Handlende,  og  der  skulde  paa  dette  Strøg  være  fuld- 

stændig  Oplagsfrihed  for  alle  Slags  Varer.  De  Forhand- 
linger, der  førtes  om  denne  Sag  imellem  Statsbalance- 
kommissionen  og  forskjellige  Myndigheder,  skred  jævnt 
fremad:  der  blev  udarbejdet  Tegninger  og  Overslag  til 
Pakhuse,  en  kongelig  Resolution  af  28.  Maj  1770  fast- 
slog, at  Kommercekollegiet  skulde  overtage  Omsorgen  for 
Planens  Gjennemførelse,  saaledes  at  Udgifterne  faldt  paa 
det  offentHge,  og  i  Juh  1770  erhvervede  Kollegiet  Skjøder 
paa  de  nødvendige  Ejendomme  ved  Havnen.  Herefter 
syntes  det  at  maatte  være  en  afgjort  Sag,  at  Kjøben- 
havn vilde  faa  en  Frihavn;  men  da  traadte,  som  vi 
senere  skulle  se,  Struensee  i  Vejen  derfor^"). 

Det  Indtryk,  vi  i  det  foregaaende  have  faaet  af,  hvor- 
ledes det  stod  til  med  forskjellige  Handelsgrene,  har 
for  den  asiatiske  og  vestindiske  Handels  Vedkommende 
tydelig  vist  os,  at,  selv  om  der  ikke  var  nogen  Tilbage- 
gang, saa  fandt  der  dog  heller  ingen  Fremgang  Sted, 
der  var  Misstemning  blandt  det  asiatiske  Kompagnis 
Aktionærer  paa  Grund  af  den  indførte  Konsumtion 
paa  The,  og  de  vestindiske  Plantageejere  vare  trykkede 
af  et  uheldigt  Gjældsforhold,  der  voldte  Skaar  i  den 
Enehandel  med  Moderlandet,  hvori  man  saa  en  stor 
Fordel.  Andre  af  de  beskyttede  Handelsgrene,  som  alle- 
rede i  Forvejen  havde  været  lidet  ghmrende,  bleve  det 
om  muligt  endnu  mindre  i  disse  Aar.  Paa  et  enkelt 
Punkt  blev  man  endog  rammet  af  en  Hgefrem  Ulykke, 
nemhg  hvad  Middelhavshandelen  angik.  Foruden  hvad 
der  ved  den  havde  begyndt  at  udvikle  sig  af  Export  af 
norske  Fiskevarer  til  Spanien  og  Itahen,  var  det  Mellem- 
handelen og  især  Fragtfarten,  som  her  havde  meget  at 
sige.  Vi  have  ovenfor  set,  hvor  stor  en  Indtægt  man 
mente,  at  den  bragte  Rigerne*);   men  ved  Deyen  af  Al- 


*)  Se  ovenfor  S.  373. 

giers  usalige  Fredsbrud  var  hele  Farten  paa  Middelhavet 
foreløbig  knust,  og  dette  maa  være  blevet  følt  som  et 
meget  stort  Tab,  først  og  fremmest  i  Norge,  der  baade 
mistede  sin  Udførsel  til  de  sydlige  europæiske  Lande  og 
tilHge  aabenbart  havde  ydet  det  største  Tilskud  til  den 
Handelsflaade,  der  havde  drevet  den  indbringende  Fragt- 
fart: men  det  var  ogsaa  føleligt  for  kjøbenhavnske  Kjøb- 
mænd  og  for  Redere  i  Kjøbstæder  i  Danmark  og  endnu 
mere  i  Sønderjylland. 

Naar  man  imidlertid  vil  tale  om  Skibsfart  og  Han- 
del, er  det  nødvendigt,  tillige  at  se  paa.  hvad  Tallene 
vise  os,  for  saa  vidt  vi  kunne  faa  dem  frem  ved  det 
tarvehge  statistiske  Materiale,  der  staar  til  vor  Raadighed. 
Vi  have  allerede  berørt,  at  de,  for  at  begynde  med  Kjø- 
benhavn,  pege  paa  nogen  Nedgang  i  Aarene  1766 — 1770 
med  Hensyn  til  Handelsomsætningen.  De  vise,  at  Ind- 
førselen af  Varer  fra  Europa,  der  i  1765  havde  havt  en 
Værdi  af  1,288,866  Rdl.,  i  de  følgende  Aar  sank  jævnt, 
indtil  Værdien  i  1769  blev  984,880  Rdl..  hvorpaa  den 
igjen  hævede  sig  noget  i  1770.  medens  unægteUg  paa 
den  anden  Side  Udførselen  (heri  ikke  medregnet  de 
asiatiske  Varer)  samtidig  hævede  sig  fra  240,118  Rdl.  i 
1765  til  369,484  Rdl.  i  1769  og  427,539  Rdl.  i  177027). 
Toldafgifterne  sank  i  Sammenligning  med.  hvad  de  havde 
været  i  Frederik  V's  sidste  Aar  og  steg  saa  atter 
indtil  199.672  Rdl.  i  1770  28),  hvad  dog  var  noget  lavere, 
end  de  havde  været  i  Aarene  1762 — 66.  Selve  de 
Skibes  Tal,  der  besøgte  Kjøbenhavns  Havn.  holdt  sig 
omtrent  paa  samme  Punkt,  om  end  med  lidt  Nedgang. 
Der  indkom  i  1766  3,822  Skibe  og  udgik  3,463,  i  1768 
indkom  der  3,789  og  udgik  der  3,689.  i  1769  vare  Tal- 
lene henholdsvis  3,536  og  3.522  og  i  1770  3.573  og 
3,598  2»).  Byens  Tal  af  egne  Skibe  voxede  noget,  men 
ikke  stort,  hvad  Drægtigheden  angik.  Der  fandtes  i  Aaret 
1770  236  Skibe   paa   11.843  Vo  Læster^"),    medens   der  i 

1766  havde  været  183  Skibe  paa  10.545  Læster.  Det 
Totalbillede,  som  disse  forskjellige  Tal  give,  viser  nær- 
mest en  Stillestaaen.  om  end  med  nogen  Tilbagegang  fra 
Tilstanden  i  Frederik  V's  sidste  Aar. 

Ogsaa  om  de  danske  Kjøbstæder  'gjælder  det  i  det 
hele,  at  Toldafgifterne  holdt  sig  omtrent  paa  samme 
Punkt  som  i  Frederik  V's  Tid,  nemlig  imellem  omtrent 
55,000  og  60,000  Rdl.  Derimod  steg  Skibenes  Tal  fra 
436  med  5,796  Læster  i  1766  til  582  med  8,297  Læster, 
hvad  der  kunde  tyde  paa,  at  man  har  erhvervet  en  Del 
Skibe  til  Fragtfart  og  altsaa,  om  end  kun  forbigaaende. 
her  havt  en  Tilvæxt.  Udførselen  fra  Danmark  udenfor 
Kjøbenhavn  til  fremmede  Lande  var  imellem  10  og  25  "/„ 
mindre,  end  den  havde  været  i  det  sidste  af  Frederik  V's 
Regeringsaar,  men  hævede  sig  i  1770  til  omtrent  samme 
Højde  (452,000  Rdl.),  som  den  havde  havt  i  176431). 
Kvægudførselen  havde  naturligvis  maattet  tage  af  paa 
Grund  af  Kvægsygen,  og  Sildeudførselen  fra  Aalborg  faldt 
ret  stærkt.  formodentUg  paa  Grund  af  daarlige  Fiskeriaar. 
Derimod  holdt  Kornudførselen  til  Norge  sig  omtrent  paa 
det  vante  Punkt:  den  regnedes  i  Aarene  1765—67  i 
Gjennemsnit  til  336.666  Tønder  =^'^)  aarhg.  Skjønt  der 
efter  disse  forskjellige  Tal  at  dømme  ikke  synes  at 
kunne  tales  om  egentlig  Tilbagegang  for  selve  Konge- 
riget Danmark,  var  det  dog  ikke  opmuntrende,  at 
der  ingen  Fremgang  fandt  Sted.  Ogsaa  passer  den 
Skildring,  der  under  Frederik  V's  Historie  er  givet  af 
Omsætning  og  det  hele  Liv  i  Kjøbstæderne,  paa  de  Aar. 
hvorom  her  er  Tale. 

Noget  hgnende  gjælder  om  de  slesvigske  og  hol- 
stenske Kjøbstæder,  ja  man  skulde  endog  efter  For- 
holdene ved  Toldintraderne  i  de  enkelte  Byer  tro,  at  der 
var  Tilbagegang  i  deres  Omsætning.  For  Flensborgs  Ved- 
kommende, der  var  den  vigtigste  Handelsstad  i  Sønder- 
jylland   er  Nedgangen  endog  ret  paafaldende  indtil  Aaret 

1767.  i  hvilket  Aar  Tolden  kun  løb  op  til  9,785  Rdl..  og.  naar 
den  herefter  hævede  sig  en  Del  igjen.  veed  man  ikke,  om 
det  ikke  for  en  stor  Del  skriver  sig  fra  Toldtarifen  af  1768. 
Med  Hensyn  til  Hertugdømmet  i  det  hele  tyder  det  sna- 
rere paa  Tilbagegang  end  paa  Fremgang,  at  der  trods 
denne  Toldtarif  ingen  Tilvæxt  var  paa  Toldintraderne  i 
Aarene  1766  til  70,  sammenlignede  med  1760—66.  I 
Holsten  synes  Altona  stedse  at  have  gjældt  for  en  vel- 
havende By  med  livhg  Omsætning,  den  havde  59  Skibe 
paa  4.239  Læster.  Ogsaa  i  den  øvrige  Del  af  det  konge- 
lige Holsten  og  i  Slesvig  var  Tallet  af  Skibe  og  deres 
Drægtighed  forholdsvis  stort,  nemUg  i  1770  582  Skibe 
paa  12,780  Læster. 

Ganske  det  samme  Indtryk  af  en  vis  Stillestaaen. 
som  vi  hidtil  havde  havt.  faar  man  ogsaa  ved  Norge. 
Med  Toldafgifterne  er  der  ingen  Fremgang  i  Sammen- 
hgning  med  de  sidste  Aar  af  Frederik  V's  Regering,  og. 
saa  vidt  man  kan  skjønne  efter  Toldbøgerne,  gjælder 
det  ogsaa  om  Skibsfarten  paa  de  norske  Kjøbstæder^^). 
Naar  vi  høre,  at  Udførselen  fra  Bergen  i  Aarene  1767 — 
1770  havde  en  Værdi  af  2,758,944  Rdlr.  45  p,  altsaa  i 
Gjennemsnit  919.648  Rdlr.  aarlig^*),  faar  man  nærmest 
Indtryk  af  nogen  Tilbagegang  i  Sammenligning  med  Ud- 
førselen i  den  senere  Del  af  Frederik  Vs  Regering,  og 
det  vidner  ikke  til  Fordel  for  Velstanden  i  Bergen  og 
Trondhjem,  at  Vicestatholder  Benzon  1767  taler  om  de 
mange  fattige  og  faa  formuende  Folk.  der  fandtes  i 
dem^'').  De  Skibes  Tal.  der  vare  hjemmehørende  i  de 
norske  Kjøbstæder,  og  som  i  1766  havde  været  566.  steg 
lidt,  nemlig  til  594  i  1670:  Drægtigheden  var  nærmest 
den  samme  ^^).  Som  Oplysning  om  Udførselen  af  Træ- 
last kan  anføres,  at  der  i  1767  udgik  1.125  Skibe  med 
Trælæst  til  fremmede  Steder,  deraf  672  til  England,  335 
til  Holland  og  96  til  Frankrig.  Af  disse  vare  353  engelske 
og  287  hollandske  37). 

Alle  de  Træk.  som  i  det  foregaaende  ere  frem- 
hævede, give  utvivlsomt  det  Resultat,  at  Fremgang  var 
der  ikke  i  Kristian  VII's  første  Regeringsaar.  hverken 
med  Hensyn  til  Industri  eller  Handel.  Man  kan  ganske 
vist  med  Undtagelse  af  det  ødelæggende  Slag,  der  ved 
Deyen  af  Algiers  Krigserklæring  rammede  en  meget 
vigtig  Del  af  Fragtfarten,  ikke  egentlig  paavise  nogen 
Forandring  i  Forholdene,  der  kunde  synes  særKg  æng- 
stende; men  der  kan  paa  slige  Oraraader  siges,  at,  naar 
man  ikke  gaar  frem.  gaar  man  tilbage,  og  det  var  da 
ogsaa  tydeligt,  at  hverken  Handlende  eller  Industridri- 
vende fandt  Tilstanden  glædelig.  Dette  gjaldt  ved  Kjøben- 
havn  ikke  mindre  end  ved  de  norske  Ryer.  for  ikke  at  tale 
om  mange  af  de  danske  -Kjøbstæder,  hvorfra  der  stadig 
lød  Raab  om  det  nødvendige  i  at  faa  Hjælp,  hvis  de  ikke 
helt  skulde  gaa  til  Grunde. 


Naar  vi  tale  om  de  økonomiske  Forhold  i  Statens 
forskjellige  Landsdele,  er  der  imidlertid  endnu  en,  vi 
ikke  have  nævnt,  og  hvis  Tarv  ogsaa  laa  de  styrende 
paa  Hjærte.  Det  var  det  fjærnt  liggende  Island.  Det  er 
under  Frederik  V's  Historie  blevet  omtalt,  hvorledes  paa 
den  Tid  Sansen  for  den  af  Klimatforhold  og  vulkanske 
Udbrud  haardt  hjemsøgte  0  var  bleven  vakt  stærkere 
end  nogensinde  tidhgere,  og  hvorledes  blandt  andet  en 
energisk  og  fædrelandssindet  Islænder,  Skule  Magnusson 
havde  fundet  aabent  Øre  og  velvillig  Hjælp  hos  Rege- 
ringen til  at  fremme  formenthg  nyttige  Anlæg  i  forskjel- 
lige Retninger  paa  sin  Fødeø.  Men  der  paakrævedes 
Forbedringer  paa  mange  Punkter,  og  mere  og  mere 
syntes  Øjnene  at  maatte  blive  aabnede  for,  at  den  for- 
ældede Handelsordning,  der  lod  al  Omsætning  med  Øen 
være  lagt  i  Hænderne  paa  eneberettigede  Handelsselskaber 

—  for  Tiden  det  almindelige  Handelsselskab  — .  paa 
mange  Maader  knugede  Islænderne  og  hindrede  0j3sving 
deroppe.  Selv.  naar  man  blot  tænkte  paa  Tilførselen 
derfra  af  tørret  Fisk  og  uldne  Varer,  som  man  tillagde 
en  ikke  saa  ringe  Betydning,  syntes  det  at  maatte  blive 
et  Spørgsmaal,  om  man  var  tjent  med  det  Monopol, 
Handelskompagniet  havde.  Den  Kjendsgjerning,  at  det  i 
Aaret  1768,  i  tydelig  Strid  med  sin  Oktroy.  havde  ført 
en  Mængde  fordærvede  Varer  derop,  hvad  der  gav  An- 
ledning til  Sags  Anlæg  imod  det.  kunde  kun  virke  til  at 
stille  Handelen  i  et  yderligere  slet  Lys.  Samtidig  var 
det  en  umaadelig  økonomisk  Ulykke  for  Islænderne,  at 
Faarepest  efter  en  skrækkelig  Maalestok  hjemsøgte  deres 
Faarebestand.     Den  havde  raset  deroppe  siden  1762. 

I  nøje  Fortsættelse  af.  hvad  der  var  sket  under  Fre- 
derik V  for  at  skaffe  Øen  bedre  Lægehjælp,  oprettede 
Regeringen  under  Kristian  VII  2  Fjerdingskirurgpladser 
paa  Island  (20.  Juni  1766),  og  det  blev  fastsat  baade,  at 
der  skulde  anstilles  nødvendige  Undersøgelser  for  at  faa 
anlagt  Hospitaler,  og  at  det  burde  overvejes,  hvorledes 
der  kunde  indrettes  Fødselspleje  deroppe  med  islandske 
Jordemødre.  En  Mand  fik  Penge  for  at  rejse  rundt  paa 
Øen  og  virke  for  Havedyrkning,  og  samtidig  blev  der 
lagt  Tryk  paa  at  fremme  Revisionsarbejdet  af  den  is- 
landske Lovgivning;  men  alt  sligt  havde  naturligvis  kun 
lidt  at  sige  med  Hensyn  til  det,  der  var  Hovedsagen, 
nemlig  Islands  sørgelige  Standpunkt  i  økonomisk  Hen- 
seende. Det  var  i  Virkeligheden  af  større  Betydning,  at 
den  Mand.  man  maatte  kalde  Islands  bedste  Mand. 
nemlig  Jon  Erichsen,  tog  Ordet  i  sin  Fødeøs  Sag.  Han,  der 
paa  denne  Tid  var  Professor  ved  Sorø  Akademi,  men 
senere  blev  Kollegiedeputeret  og  Bibliothekar  ved  Kon- 
gens Bibhothek,  hørte  til  de  stille,  dygtige  Naturer,  som 
man  ikke  sjælden  har  truffet  blandt  islandske  Lærde: 
men    han    glemte    ikke    Livets    ydre    Krav    over    boglig 

Syssel,  og,  hvor  omfangsrig  hans  Gjerning  end  blev,  hvor 
nyttig  den  end  var  for  Staten  i  det  hele,  var  dog  Kjær- 
lighed til  hans  Fødeø  og  Ønsket  om  at  gjøre  den  Gavn 
Kjærnen  i  hans  hele  Virksomhed.  Ingen  kunde  i  en 
Række  Aar  være  en  bedre  Raadgiver  for  Regeringen 
end  han  i  islandske  Forhold,  og  han  blev  jævnlig  raad- 
spurgt  af  den.  Nu  paa  den  Tid,  hvorom  vi  her  tale, 
udgav  han  i  Sorø  et  Skrift,  der  efter  Navnet  var  et  Ud- 
tog af  en  Afhandling,  som  en  bekjendt,  forlængst  afdød 
Islænder,  Paul  Vidalin  havde  udgivet  om  Islands  Opkomst 
under  Titel:  De  o,  regi,  patriæ.  Hovedsagen  ved  Erichsens 
Skrift  var  dog  ikke,  hvad  han  meddelte  af  dette  Arbejde, 
men  de  talrige  Udtalelser,  han  knyttede  dertil  om  Islands 
Tilstande.  Han  gav  her  en  indtrængende  Skildring  af 
Øens  sørgelige  Forhold,  af,  hvor  ringe  det  i  VirkeHg- 
heden  stod  til  paa  alle  Punkter,  og  dertil  føjede  han  en 
Række  Bemærkninger  om,  hvad  der  burde  gjøres. 
Samtidig  med,  at  hans  Udtalelser  aandede  den  størst 
mulige  Loyalitet,  og  med,  at  han  stærkt  fremhævede  det 
Gode,  Frederik  V  havde  gjort  imod  Islænderne,  tog  han 
frejdig  Bladet  fra  Munden  i  Skildringen  af  Befolkningens 
slette  Kaar,  ogsaa  hvor  disse  ikke  laa  i  de  naturhge  Forhold 
eller  i,  at  det  var  gaaet  tilbage  med  Islændernes  Dygtig- 
hed og  Foretagsomhed,  men  hvor  de  skyldtes  Fejl  fra  Sty- 
relsens Side. 

Ganske  særlig  gik  han  med  Alvor,  om  end  altid  uden 
Lidenskab,  løs  paa  Handelsordningen.  Det  var  den, 
sagde  han,  der  havde  været  den  vigtigste  Aarsag  til  alle 
Ulykkerne  deroppe,  den  havde  ladet  Islænderne  savne 
altfor  meget  af  de  Varer,  som  de  havde  behøvet  til 
»deres  Næringsmidlers  behørige  Drift«,  den  havde  været 
til  Hinder  for  Jordbrugets  Forbedring  og  skadet  Fæ- 
driften ved  Indskrænkning  i  Kjødvarernes  Afsætning,  naar 
disse  faldt  i  nogen  stor  Overflødighed,  Kompagniet  havde 
med  fjendtlige  Øjne  set  paa,  at  Industri  udvikledes  hos  Is- 

lænderne,  fordi  derved  Indførselen  af  de  forarbejdede 
Varer  vilde  blive  indskrænket,  og  det  havde  paa  mange 
Maader  skadet  Fiskeriet.  Det  Tømmer,  der  af  det  var 
blevet  ført  til  Island,  havde  nemUg  tidt  været  for  smaat 
til  at  kunne  bruges  til  Baadbygning,  og  det  havde  jævnlig 
ladet  der  være  Mangel  paa  Tønder  og  Salt  o.  s.  v  o.  s.  v. 
En  Forandring  her  vilde  være  nødvendig,  saafremt  der 
skulde  udrettes  noget;  men  skete  det,  troede  han  ogsaa. 
at  der  kunde  opnaas  gode  Virkninger  i  mange  Ret- 
ninger. 

Han  havde,  hvad  dette  sidste  angaar,  sikkert  for 
lyse  Forhaabninger,  ligesom  Tilfældet  havde  været  med 
andre,  der  i  det  attende  Hundredaar  havde  skrevet  om 
islandske  Forhold;  men  aabenbart  gjorde  hans  Skildring 
af  den  Fremgang,  der  kunde  ventes.  Indtryk  paa  dem, 
der  havde  Indflydelse,  og  det  samme  gjaldt  om  hans 
Kritik  af  Handelsordningen  og  Paavisning  af,  hvor  meget 
der  trængte  til  at  ændres.  Det  ser  stærkt  ud  til.  at  hans 
Udtalelser  have  virket  med  til,  at  Regeringen  ikke  alene, 
som  tidligere  omtalt,  gav  Island  en  Stiftamtmand,  der  ved 
Ophold  deroppe  skulde  leve  sig  ind  i  Øens  Forhold  og  per- 
sonlig som  Amtmand  styre  den  ene  Halvdel  af  den,  men 
ogsaa  til,  at  Spørgsmaalet  om  at  ophjælpe  Islænderne  i 
økonomisk  Henseende  blev  taget  under  alvorhg  Over- 
vejelse. Kongen  bevilgede  saaledes  Handelskompagniet 
et  Tilskud  paa  5000  Rdlr.  med  det  udtrykkelige  Paalæg. 
at  det  skulde  forsyne  Islænderne  med  alle  til  Baades 
Bygning  og  Fiskeredskaber  fornødne  Ting  til  letteste  og 
ringeste  Priser,  og  han  paabød  det  tiUige,  allerede  i  inde- 
værende Aar  at  overføre  20  Mand  fra  Søndmør  til  Is- 
land for  der  at  bygge  bekvemme  Fiskerbaade  og  lære 
Islænderne  at  bruge  dem^^).  Stor  Vigtighed  syntes  det 
endelig  at  maatte  kunne  faa.  at  Regeringen  i  Aaret  1770 
nedsatte  en  Kommission  paa  tre  Mænd,  der  skulde  fore- 
tage omhyggelige  Undersøgelser  om  de  islandske  Forhold 

Og  gjøre  Forslag  til,  »hvad  der  kunde  tjene  til  Landets 
og  disse  vore  Undersaatters  Bedste  og  Opkomst.«  Man 
kan,  naar  man  gjennemlæser  Instruxen  for  denne  Kom- 
mission, umulig  andet  end  faa  Indtryk  af.  at  adskillige 
Vink  i  den  gik  i  samme  Retning  som  det.  Erichsen 
havde  anbefalet,  og  særlig  syntes  det  at  maatte  kunne 
faa  Betydning,  naar  det  blev  paalagt  Kommissionen  at 
undersøge,  hvor  vidt  fri  Handel  vilde  være  tjenlig  eller 
ikke,  og  om  der  ikke  allerede,  medens  den  Oktroy,  der 
var  givet  det  almindehge  Handelsselskab,  varede,  »kunde 
banes  Vej  til  Indretningen  :af  en  fri  Handel  og  paa 
hvilken  Maade«^^).  Udkastet  til  den  blev  da  ogsaa  af 
Schack  sendt  Erichsen  til  Betænkning,  inden  den  blev 
endelig  slaaet  fast'^*').  Det  var.  synes  det.  som  om 
Spørgsmaalet  om  Islands  Vel  for  Alvor  skulde  under- 
kastes Overvejelse.  Men  videre  end  til  at  sætte  Sagen  i 
Bevægelse  skulde  den  daværende  Regering  ikke  kunne 
komme:  Livet  blev  taget  af  den  forinden. 


Ved  Siden  af  alt  det  meget,  som  vi  have  set  Rege- 
ringen optaget  af  med  Hensyn  til  de  forskjellige  Lands- 
deles økonomiske  Vel,  er  der  et  Skridt  af  den,  der  i  høj 
Grad  vækker  Opmærksomhed,  selv  om  det  nærmest  kun 
indirekte  vilde  kunne  komme  det  økonomiske  Opsving 
til  Gode,  og  det  var  en  Folketælling,  den  lod  finde  Sted 
i  Aaret  1769  i  alle  Statens  Lande  i  Europa,  altsaa  ogsaa 
paa  Færøerne  og  Island.  Det  var  den  første  af  alle  her- 
hjemme, og  den  blev  foretaget  saaledes,  at  den  tiUige 
kom  til  at  give  Meddelelser  om  Befolkningens  Fordeling, 
ikke  alene  efter  de  forskjellige  Aldersklasser,  men  ogsaa 
efter  de  forskjellige  Hovederhvervsgrene.  Den  indeholdt 
nemhg  Angivelse  af,  hvor  mange  >Bønder«  og  hvor  mange 
Søfolk   der  var.    hvor    mange  der  drev  borgerlig   Næring 

eller  vare  Tjenestefolk,  civile  eller  gejstlige  Embedsmænd. 
Det  Materiale,  der  saaledes  fremkom,  ønskede  Regeringen 
videre  bearbejdet,  for  at   det  kunde  ses,   hvilke  gavnlige 
Oplysninger  der  i   flere  Retninger   kunde  hentes   derfra, 
=>dels  i   Henseende   til   Fabrikvæsenet,   Udskrivningen   til 
Lands,  saa  og  ved  Skatternes  Paabud«  o.  s.  v.    Det  blev 
derfor  9   (17)  April   1770  overdraget    Oeder  at  paatage 
sig   dette  Arbejde"*^).     Det  har  Værd  at  lægge  Mærke  til, 
at  det  netop  var  ham,  altsaa  en   Mand,   der  i  flere  Ret- 
ninger var  Fremskridtsmand,  som  dette  Hverv  blev  betroet  til. 
Resultatet  af  Folketællingen  blev.  at  Statens  samlede 
Befolkning   udgjorde  2,017,027  Mennesker.     I  Kongeriget 
Danmark  var  der  785,590,  i  Slesvig  243,605,  i  det  konge- 
Uge  Holsten  134,665,  i  Oldenburg  og  Delmenhorst  79,071, 
i  Norge  723,141,  i  Island  46,211  og  paa  Færøerne  4,754 
Mennesker.    Som  de  største  Stæder  kan  nævnes  Kjøben- 
havn   med  70,514  Indbyggere,   Aalborg   med  4,160.  Aar- 
hus med  3,597,    Odense    med    5,209    og  Helsingør    med 
3,381    Indbyggere.      I   Sønderjylland    opførtes    Flensborg 
med  6,842,   Slesvig   med  5,629  og  Haderslev  med  3,141; 
1  Holsten   havde  Altona  18,050  og  Rendsburg  3,586  Ind- 
byggere;   i  Norge   ser  man   Bergen   opført  med    13,735, 
Kongsberg  med  8,068.  Kristiania  med  7,496,   Trondhjem 
med  7.478  og  Kristianssand  med  3,034  Mennesker.    Her- 
efter var  altsaa  Altona  den  næststørste  By  i  Staten,  efter 
den  kom  Bergen,  medens  Kristiania  til  Trods  for,  at  den 
gjaldt  for  Norges  Hovedstad,  først  var  den  tredje  By  i 
Norge,  hvad  Folkemængde  angaar. 

Helt  nøjagtig  var  imidlertid  denne  FolketæUing  ikke. 
For  det  første  var  nemlig  alt  Militær  udeladt,  hvad  der 
ikke  alene  bevirkede,  at  Befolkningens  Totalsum  blev 
urigtig,  men  ogsaa  gjorde  Tallene  ved  adskillige  Byer 
for  lille;  dernæst  havde  man  begaaet  den  besynderlige 
Fejl  at  lade  Folketællingen  finde  Sted  midt  om  Somme- 
ren, altsaa  paa  en  Tid,  da  en  Mængde  Søfolk  vare  borte 

paa  Søfart,  ligesom  det  ogsaa  er  sandsynligt,  at  Frygten 
for  Extraskatten  rundt  omkring  kan  have  bragt  Familie- 
fædre til  at  angive  deres  Husstand  som  mindre,  end  den 
i  Virkeligheden  var.  Altsaa  Folketallet  var  aabenbart  for 
lavt  ansat.  Der  blev  strax  gjort  Forsøg  paa  at  finde  Fej- 
lens Størrelse '^2),  og  senere  have  Statistikere  igjen  kor- 
rigeret disse  Forsøg  ved  forskjellige  Beregninger,  og  det 
tør  derefter  med  nogenlunde  Sikkerhed  antages,  at  det 
samlede  Antal  Indbyggere  i  selve  Danmark  dengang  var 
825,000  Mennesker  og  i  Norge  727,600.  Men  selv  om 
der  altsaa  kan  paavises  Fejl  i  FolketæUingen,  var  det 
dog  meget  fortjenstfuldt,  at  Regeringen  lod  den  finde 
Sted,  og  den  havde  ganske  Ret,  naar  den  mente,  at  de 
Oplysninger,  der  ad  denne  Vej  vandtes,  vilde  kunne  have 
Værd  med  Hensyn  til,  hvad  der  paa  flere  Maader  kunde 
tjene  til  de  forskjelhge  Landsdeles  Opkomst. 

Finanserne.  —  Hær  os.  Flaade. 

aar  det  stillede  sig  klart  for  Regeringen,  at  det  var 
en  paatrængende  Opgave,  saa  vidt  muligt  at  udvikle  Sta- 
tens økonomiske  Hjælpekilder,  var  det  ikke  alene  en 
Følge  af,  at  den  ønskede  at  fremme  Befolkningens  time- 
lige Vel;  men  det  hang  ogsaa  sammen  med  Opfattelsen 
af,  hvor  nødvendigt  det  var  at  styrke  Skatteevnen  som 
den  bedste  Vej  til  at  hjælpe  paa  Statens  Finanser.  Thi 
her  var  et  overordentlig  svagt  Punkt  i  Stathushold- 
ningen. 

Vi  erindre,  at  det  ganske  vist  havde  været  betydeligt, 
hvad  der  i  Frederik  V's  sidste  Regeringsaar  var  gjort  for 
at  raade  Bod  paa  Statens  overhængende  finansielle  For- 
legenheder og  paa  den  uforsvarlige  Forvirring,  der  havde 
været  i  Finansstyrelsen,  men  at  hans  Regering  dog  var 
endt  med,  at  Staten  havde  en  Statsgjæld.  der  opgjordes 
til  20,232,905  Rdlr.  (D.  Kur.).  Inden  vi  nu  følge  Ud- 
viklingen af  Finansernes  Tilstand  i  Kristian  VII's  første 
Regeringsaar,  ville  vi  minde  om,  at  Styrelsen  af  dem  faldt 
i  3  Dele.  Medens  Hovedmassen  af  dem  laa  under  de  De- 
puterede i  Finanserne  og  det  under  dem  staaende  Rente- 
kammer, havde  Kongens  Partikulærkasse  med  dens  sær- 
lige Indtægter   sin   egen  Stvrelse,   og  alt,   hvad  der  ved- 

rørte  Statsgjælden,  havde  siden  2.  December  1762  været 
henlagt  under  den  saakaldte  Overskattedirektion,  der 
havde  Moltke  til  Formand,  men  Schimmelmann  som  sin 
egentlige  Leder.  Som  Indtægter,  der  skulde  bruges  til 
at  afbetale  Gjælden,  var  anvist  Udbyttet  af  den  i  1762 
paalagte  Extraskat  samt,  hvad  der  kom  ind  ved  Salg  af 
Krongodser,  ved  de  Subsidier,  man  havde  tilgode  hos 
Frankrig  og  ved  Indtægt  af  Udlaan  hos  vestindiske  Plan- 
tageejere." Endelig  blev,  hvad  der  dog  finansielt  set  nær- 
mest var  en  Regnskabsposteringssag,  Krongodset  i  Antvor- 
skov og  Vordingborg  Amter  overladt  Overskattedirektionen 
for  samme  Sum,  som  nylig  var  indkommen  ved  Salg  af 
det  falsterske  Gods,  nemlig  72^1^  Rdlr.  pr.  Td.  Hk.i). 

Da  nu  Styrelsen  af  Finanserne  skulde  gaa  sin  Gang 
under  Kristian  VII,  traadte  der  strax  en  skrækindjagende 
Kjendsgjerning  frem  for  de  Deputerede  i  Finanserne  og 
Rentekammeret,  og  det  var,  at  ifølge  den  gjældende  Ord- 
ning, hvorefter  der  skulde  holdes  1,900,000  Rdlr.  til  Raa- 
dighed  for  Hæren  og  734,790  Rdlr.  for  Søetaten.  viste 
det  sig  ganske  umuligt,  ved  Civiletaten  og  Hofetaterne 
at  faa  Indtægterne  til  at  dække  Udgifterne.  Allerede 
inden  Kristian  VII  havde  siddet  3  Uger  paa  Tronen, 
forelagde  de  Deputerede  i  Finanserne  med  Reventlow  i 
Spidsen  ham  en  Oversigt  over  Stillingen,  der  viste,  at 
selv,  naar  der  blev  foretaget  nogle  Indskrænkninger,  vilde 
man  dog  komme  430,681  Rdlr.  til  kort.  Idet  de  meddelte 
dette  sørgelige  Resultat  til  den  unge  Konge,  henstillede 
de  til  ham  selv.  paa  hvilke  Punkter  og  ved  hvilke  Etater 
Indskrænkning  kunde  ske.  De  tilføjede,  at,  saa  længe 
den  almindelige  Kasse  ikke  fik  noget  klækkehgt  Tilskud 
enten  ved  Subsidier  eller  ved  andre  extraordinære  Ind- 
tægter, vilde  det  være  plat  umuligt  at  bestride  alle  de 
nødvendige  Udgifter:  man  havde  i  Virkeligheden  allerede 
i  tidligere  Tider  kun  paa  den  Maade  kunnet  holde  Lige- 

vægt.  Kristian  VII  var,  som  vi  vide,  vistnok  opfyldt  af 
høje  Tanker  om  sin  Regeringsdygtighed  og  af  Lyst  til  at 
vise  den ;  men  efter  at  have  set  og  set  paa  denne  ube- 
hagehge  Meddelelse,  betakkede  han  sig  for  at  løse  den 
finansielle  Gaade. 

Reventlow,  der  stadig  var  forpint  af  Grublerier  over, 
hvorledes  der  kunde  bringes  Hjælp,  sendte  siden  (i  Ja- 
nuar 1767)  sine  Kolleger  i  Konseillet  en  Oversigt  over 
Stillingen  og  udviklede  tillige  sine  Tanker  om,  hvad  han 
mente,  man  maatte  gribe  til.  Formodentlig  har  han  fun- 
det Gjenklang  hos  Kollegerne.  I  det  mindste  fremsatte 
han  i  April  1767  atter  en  Opgjørelse  af  Stillingen  for 
Kongen,  der  var  alt  andet  end  lys.  Her  paaviste  han 
blandt  andet,  at,  om  end  Statens  ordentlige  Indtægter  i 
de  sidste  30  Aar  vare  stegne  med  700,000  Rdlr.,  vare 
Udgifterne  samtidig  blevne  forøgede  med  1,200.000  Rdlr. 
Og  idet  han  nu  gjorde  flere  Forslag  til  at  forbedre  Stil- 
lingen, undlod  han,  der  mindst  af  alt  i  Verden  var  Hof- 
mand, ikke  at  pege  paa,  i  hvilken  Grad  Hofudgifterne 
vare  stegne ;  de  vare,  paastod  han,  altfor  store  i  Forhold 
til  Statens  Indtægter.  Han  foreslog  derfor  at  nedsætte 
dem,  og  desuden  tilraadede  han  det  samme  med  Hensyn 
til  Understøttelsen  af  Fabrikkerne,  ved  hvilke  Driftigheden 
let  »dyssedes  i  Søvn  ved  den  stadige  Tillid  til  Hjælp  fra 
Kongens  Kasse«.  Overhovedet  angav  han  baade,  hvor 
han  mente,  at  der  kunde  spares,  og  paa  hvilke  Punkter 
der  kunde  skaffes  forhøjede  Indtægter.  Dette  hans  For- 
slag blev  godkjendt  af  Kongen ;  men  i  Virkehgheden  blev 
det  dog  foreløbig  lagt  til  Side^). 

Medens  der  saaledes  maledes  sort  i  sort  for  den 
unge  Konge,  havde  Skattedirektionen  ganske  kort  efter 
hans  Tronbestigelse  sat  ham  ind  i  Statsgjældens  Omfang. 
Den  havde  vistnok  kunnet  vise  ham.  hvorledes  de  for- 
skjellige  Operationer,  der  havde  fundet  Sted  siden  Extra- 
skattekassens  Oprettelse,    havde  ført  til  en  stor  Forbed- 

ring  af  Pengemarkedet,  at  Bankens  Sedler,  der  for  faa 
Aar  tilbage  havde  staaet  10  til  11  Procent  under  Pari, 
nu  havde  hævet  sig  til  kun  at  staa  1  Procent  under 
Pari,  og  at  Vexelkursen  havde  forbedret  sig  fra  31 — 32  Pro- 
cent til  207.2— 21 V2  Procent;  men  den  havde  tilføjet,  at 
det  vilde  holde  haardt  at  bevare  en  saa  gunstig  Kurs 
paa  Markedet,  og  Statsgjældens  Størrelse  var  vitterlig 
ængstende.  Det  var  den,  der  gjorde  den  trykkende  Ex- 
traskat  nødvendig,  og  dens  Forrentning  slugte  saa  store 
Summer,  at  det  virkede  væsenUg  til  at  gjøre  det  umuHgt 
at  faa  Indtægterne  til  at  dække  Udgifterne. 

Man  maa  lade  den  unge  Konge,  at  Opfattelsen  af 
dette  sidste  blev  saa  klar  for  ham.  at  han  gjorde  et 
Skridt,  der  pegede  i  en  god  Retning.  Han  erklærede 
nemhg  kort  efter  sin  Tronbestigelse,  at  han  personhg 
vilde  skjænke  500,000  Rdlr.  til  Statsgjældens  Afbetaling, 
og  han  overlod  derfor  Exlraskattekassen  500  Bankaktier, 
som  han  ejede^);  desuden  eftergav  han  Statskassen  160,000 
Rdlr..  som  tidligere  vare  laante  den  af  Partikulærkassen, 
og  endelig  lod  han  udbetale  90,000  Rdlr.  kontant.  Senere 
i  Aaret  1766  føjede  han  dertil  100,000  Rdlr.,  og  i  Decem- 
ber 1767  fastsatte  han,  at  fra  den  1.  Januar  1768  skulde 
den  nordentjeldske  Told  tilUgemed  den  trondhjemske 
Kobbertold,  der  hidtil  vare  gaaede  i  Partikulærkassen, 
for  Fremtiden  tilflyde  Extraskattekassen.  Derved  var  der 
tilsikret  denne  en  aarhg  Indtægtsforøgelse  paa  mindst 
100,000  Rdlr. 

I  jævn  Fortsættelse  af,  hvad  der  var  sket  i  Frederik 
V's  Tid,  vedblev  Regeringen  imidlertid  ogsaa  at  forøge 
Skattekassens  Indtægter  ved  Salg  af  Krongodser.  Hoved- 
masserne af,  hvad  der  solgtes,  vare  det  falsterske  Gods, 
der  i  1766  blev  afhændet  for  626,602  Rdlr.  78  Sk.,  det 
skanderborgske  (derunder  Slottet  i  Skanderborg  medind- 
befattet),  som  i  1767  solgtes  for  785,069  Rdlr.,  og  det 
møenske,   der  i   1769   blev   udbragt  til  385,879  Rdlr.,  af 

hvilke  Beløb  Halvdelen  gik  i  Skattekassen,  medens  den 
halve  Sum  blev  staaende  paa  første  Prioritet  i  Gaardene. 
Det  falsterske  blev  solgt  til  en  Pris,  hvorfor  det  aldrig 
burde  have  været  solgt,  nemlig  til  72  V2  R^^r.  for  hver  Td. 
Hk. ;  men  man  var  saa  grisk  efter  at  faa  Penge  i  Kassen, 
at  man  slog  til. 

Samtidig  havde  Ønsket  om  Statsgjældens  Formind- 
skelse stærkt  ledet  Tanken  hen  paa  Forholdet  til  Kjøben- 
havns Bank,  der  i  Begyndelsen  af  1766  var  Statens  Kre- 
ditor for  ikke  mindre  end  4,470,000  Rdlr.  Allerede  en 
Maaned  efter  Kongens  Tronbestigelse  udtalte  Overskatte- 
direktionen til  Kongen,  at  det  var  nødvendigt  at  sætte 
Banken  i  Stand  til  ved  en  klækkelig  Udbetaling  i  klin- 
gende Mønt  at  inddrage  Banksedler,  og  den  20.  Februar 
1766  kom  det  til  en  Konvention  med  Banken,  hvorefter 
Statens  Gjæld  til  den  skulde  udbetales  den  med  et  vist 
Beløb  hvert  Aar  indtil  1771.  paa  hvilket  Tidspunkt  hele 
Gjælden  skulde  være  klaret.  Derved  vilde  Banken  selv- 
følgelig blive  i  Stand  til  at  kunne  indløse  sine  Sedler, 
hvoraf  der  vitterlig  var  for  mange  i  Omløb;  men  ved 
Siden  deraf  stillede  Regeringen  saa  det  Krav  til  den,  at 
den  skulde  udbetale  sine  Aktionærer  fire  Femtedele  af 
Aktiekapitalen,  der  derved  vilde  blive  indskrænket  fra  3 
Millioner  til  600,000,  og  tiUige  at  den  i  sine  Udlaan,  saa 
længe  indtil  hele  Gjælden  var  udbetalt,  ikke  maatte  gaa 
ud  over  3  Millioner.  Som  Motiv  herfor  blev  der  gjort 
gjældende,  at  Bankens  Kapital,  saa  snart  Staten  ophørte 
at  være  dens  Debitor  og  altsaa  ikke  mere  betalte  Renter 
af  det  Beløb,  den  havde  laant  af  den.  blev  for  stor  til. 
at  den  ved  de  Forretninger,  som  der  var  Lejlighed  for 
den  til  at  gjøre,  kunde  tjene  et  tilstrækkeligt  Udbytte  for 
Aktionærerne.  Dengang  Staten  under  Syvaarskrigen  havde 
begyndt  at  trænge  til  større  Laan  af  Banken,  havde  Virk- 
ningen deraf  været,  at  dennes  Kapital  fra  1  Million,  som 
den  ansattes  til,  var  bleven  udvidet  til  3  Millioner*).    Nu, 

da  Staten  vilde  betale  sine  Laan  tilbage,  skulde  altsaa 
Kapitalen  indskrænkes  igjen.  og  det  endog  til  at  blive 
mindre,  end  den  var  regnet  til  før  Forhøjelsen  i  1760. 
Det  er  umuligt  at  læse  herom  uden  den  største  Forbau- 
selse.  Da  Banken  skulde  gjælde  for  et  uafhængigt  Institut, 
og  da  det  netop  opstilledes  som  en  af  de  store  Fordele, 
der  vandtes  ved  en  Udbetaling  af  Statens  Gjæld,  at  dens 
Uafhængighed  vilde  komme  til  at  staa  ret  klar  for  Almen- 
heden, og  at  den  derved  kunde  vinde  den  ønskehge  Til- 
lid i  Handelsverdenen,  kan  man  ikke  andet  end  spørge 
om,  hvad  Formynderskabet  i  denne  vigtige  Sag  skulde 
sige.  Det  maatte  da  være  Bankstyrelsens  egen  Sag  at 
afgjøre.  hvor  vidt  den  Kapital,  som  den  raadede  over. 
var  for  stor,  og  den  vilde  altid,  naar  den  mærkede,  at 
dette  var  Tilfældet,  kunne  udbetale  de  overflødige  Beløb 
til  Aktionærerne.  Ikke  mindre  maatte  den  være  Herre 
over  at  bruge  sin  Kapital  til  at  foretage  de  Laaneopera- 
tioner,  som  den  holdt  for  fordelagtige;  men  hvad  skulde 
det  da  til,  at  Staten,  i  det  mindste  indtil  hele  Gjælden 
var  betalt,  krævede,  at  Banken  ikke  maatte  udlaane  mere 
end  3  Millioner  Rdlr. !  I  samme  Aandedræt,  som  den 
gav  det  Udseende  af.  at  Banken  skulde  komme  til  at 
staa  aldeles  fri  og  uafhængig,  stillede  den  en  Fordring 
til  den,  der  for  saa  vidt  vilde  bringe  denne  i  en  Afhængig- 
hed af  den,  som  Banken  ikke  uden  dens  Tilladelse  i  sine 
Laan  kunde  gaa  ud  over  de  3  Millioner. 

Hvorledes  det  nu  end  hang  sammen  med  disse  Re- 
geringens Krav,  vilde  Banken  utvivlsomt  ved  at  faa  Sta- 
tens Gjæ'ld  udbetalt  blive  sat  i  Stand  til  at  kunne  indløse  de 
Sedler,  der  vare  i  Omløb,  og  Pengevæsenet  vilde  faa  en 
fuldstændig  fast  Grund  at  staa  paa.  Men  det  kom  til  at 
gaa  anderledes.  Det  viste  sig  hurtig,  at  Regeringen  slet 
ikke  havde  Udsigt  til  at  faa  saa  mange  Penge  at  raade 
over,  at  Gjælden  kunde  udbetales  paa  den  fastsatte  Maade. 
I  Stedet  for,  at  den  i  Juni  1766  skulde  have  betalt  Ban- 

ken  970.000  Rdlr..  kunde  den  kun  skaffe  670,000  Rdlr. 
til  Veje.  Disse  bleve  udbetalte:  men  tilbage  stod  3.800,000 
eller  rettere  3,900,000  Rdlr..  hvad  Beløbet,  formodentlig 
paa  Grund  af  en  eller  anden  Transaktion,  i  Virkeligheden 
var  1.  Januar  1767.  Dette  Beløb  var  inden  11.  Marts 
1767  atter  bragt  ned  til  3,800,000  Rdlr.  Men  imidlertid 
var  der  som  Følge  af  Statens  Brist  paa  tilstrækkelig  Ka- 
pital i  Februar  paanødt  Banken  en  ny  Overenskomst^), 
hvorefter  der  skulde  gives  dens  Aktionærer  Valget  imel- 
lem at  modtage  2,400,000  Rdlr.  enten  i  Udbetaling  paa 
een  Gang  eller  i  kongelige  Obligationer  til  4  Procent, 
lydende  paa  400  Rdlr..  hvad  der  var  det  Beløb,  som  skulde 
udredes  for  hver  Aktie.  Det,  der  virkelig  skete,  var  da. 
at  Banken  til  Aktionærerne  udbetalte  kgl.  Obligationer, 
som  den  altsaa  fik  udleverede  af  Staten,  til  et  Beløb  af 
1,305.200  Rdlr..  og  at  den  desuden  maatte  udrede  1.100,000 
Rdlr.  i  kontante  Penge.  Men  hele  dette  Beløb  fik  den 
ikke  udbetalt  af  Staten.  Alt,  hvad  denne  i  Aaret  1767 
efter  11.  Marts  udredede  til  den,  var  2,050.000  Rdlr.  baade 
i  Obligationer  og  i  kontante  Penge,  og  af  de  sidste  havde 
den  altsaa  kun  udbetalt  2,050,000  Rdlr.  ^  1,305,200 
eller  744,800  Rdlr.  Forskjellen  imellem  dette  Beløb  og 
1,100,000  eller  355.200  Rdlr.  har  Banken  maattet  udgive 
af  sin  egen  Beholdning.  Af  Statens  Gjæld  var  der  her- 
efter 1,750,000  tilbage*^). 

Selv  om  Banken  ahsaa  ikke  fik  hele  Gjældens  Beløb 
klaret  i  rede  Penge,  var  det  dog  1.514,800  Rdlr.*),  der 
paa  denne  Maade  blev  udbetalt  den  i  Aarene  1766  og 
1767.  Den  maatte  altsaa  kunne  formindske  det  cirkule- 
rende Seddelbeløb  betydehg.  og  samtidig  maatte  det  kal- 
des et  Gode,  at  den  ikke  længere  havde  en  saa  stor  og 
overmægtig  Debitor  i  Staten  som  tidligere,  og  at  altsaa 
den  Kredit,  den  selv  havde,  mindre  blev  afhængig  af  den 


*)    Nemlig  i  1766  670.000  og  i  1767  først  100,000.  dernæst  744.800. 

Tillid,  der  var  til  Statens  Betalingsevne.  Men  løst  var 
Forholdet  til  Regeringen  unægtelig  ingenlunde,  og  den 
havde  nu  kun  en  Femtedel  af  sin  tidligere  Kapital  at 
virke  med. 

For  saa  vidt  Staten  havde  afgjort  sin  Gjæld  i  Obli- 
gationer, lydende  hver  paa  400  Rdlr..  var  det  i  Virkelig- 
heden kun  en  Forandring  af  Kreditorer,  der  fandt  Sted. 
da  de  nye  Obligationsejere  traadte  i  Stedet  for  Banken: 
men  den  havde  dog  afbetalt  1,514,800  Rdlr.  kontant. 
Spørgsmaalet  var  nu,  om  den  kunde  gaa  videre  i  For- 
mindskelse af  Gjælden.  Naturligvis  maatte  de  Penge 
kunne  bruges  dertil,  som  indkom  ved  Krongodssalgene, 
og  det  var  en  Behagelighed,  at  der  ved  Traktaten  med 
Hamburg  af  27.  Maj  1768  blev  slaaet  en  Streg  over  en 
Million  Rdlr.,  som  skyldtes  denne  By.  Men  meget  vilde 
dog  afhænge  af,  hvorledes  det  gik  med  Extraskatten,  og 
med  den  døjede  Regeringen  ikke  lidet. 

Allerede  det  var  en  stor  Ulempe,  at  den  var  umaa- 
delig  upopulær.  Saadanne  slemme  Optøjer  som  de.  der 
havde  fundet  Sted  i  de  første  Aar,  efter  at  den  var  ble- 
ven paabudt,  især  ved  Strilekrigen  i  Bergen  1765''),  fore- 
kom vel  ikke  mere.  Man  bøjede  sig  i  det  hele  for  den 
som  for  noget  uundgaaeligt :  men  der  forekom  dog  ikke 
sjælden  Udslag  af  Misstemning,  snart  ved  at  Folk  for- 
ulempede dem,  der  skulde  opkræve  den,  snart  ved  at 
de  villig  lyttede  til  Mænd.  som  løgnagtig  fortalte,  at  den 
var  ophævet,  og  derved  fik  dem  til  at  nægte  længere  at 
betale  den.  Stærkest  vedblev  Uviljen  imod  den  at  vise 
sig  i  Norge.  For  denne  Misstemning  gjorde  Danneskjold 
sig  til  Talsmand  ved  i  December  1766  at  indgive  en 
ForestiUing  imod,  at  den  vedblev  i  dens  daværende  Om- 
fang. Han  foreslog  den  nedsat  til  en  Tredjedel,  og  at 
den  for  øvrigt  skulde  afløses,  dels  af  en  Formueskat  efter 
de  ældre  Forbilleder,  dels  af  Skat  paa  forskjellig  Luxus: 
men  hans  Forslag  blev  ivrig  bekæmpet,  blandt  andre  af 

A.  P.  Bernstorff,  der  endog  temmelig  sofistisk  vilde  be- 
stride, at  den  kunde  siges  at  være  ubillig  for  den  fattige 
Del  af  Befolkningen^).  Under  alle  Omstændigheder  blev 
Skatten  saa  langt  fra  nedsat,  at  den  endog  blev  forhøjet 
for  Kjøbenhavns  Vedkommende:  men  dette  skete  dog 
saaledes,  at  der  derved  blev  taget  Hensyn  til  den  større 
eller  mindre  Formue.  Medens  den  nemlig  blev  for- 
mindsket til  det  halve  for  dem,  »som  ej  kunde  udrede 
den  hele  Skat«,  altsaa  til  4  p  for  hver  om  Maaneden, 
fastsattes  det,  at  de,  »som  vare  i  Stand  til  at  betale  vi- 
dere end  denne  Sum,«  af  hvad  Stand  eller  Kondition  de 
ond  vare,  skulde  »ansættes  efter  Vilkaar  og  Evne  at  svare, 
hver  for  sin  egen  Person  fra  16  p  til  10  Rdlr.  om  Maa- 
neden, og  desuden  den  oprindelig  fastsatte  Skat  af  8  p 
om  Maaneden  for  hver  enkelt  af  dem,  der  hørte  til  hans 
Familie  og  Husholdning«  '^).  Skatten  steg  derved  strax 
med  henved  75  pCt,  for  Kjøbenhavns  Vedkommende. 
Med  Hensyn  til  Norge  blev  det  bestemt  —  ogsaa  her 
imod  Danneskjolds  afvigende  Votum,  —  at  de,  der  levede 
paa  Landet  uden  at  høre  til  Bondestanden,  og  ligesaa,  at 
»de,  som  vare  simple  Bønder  og  havde  Evne  dertil«, 
skulde  udrede  en  Forhøjelse,  der  fastsattes  af  visse 
dertil  af  vedkommende  Amtmænd  udtagne  fornuftige 
og  redelige  Mænd^").  Men  naturligvis  svækkedes  Mis- 
stemningen over  Extraskatten  ikke  ved  slige  For- 
holdsregler, og  tillige  tog  dens  samlede  Beløb,  hvad  der 
finansielt  set  var  højst  bedrøveligt,  af  Aar  for  Aar  til 
Trods  for  de  nævnte  Forhøjelser.  Især  viste  Formindskel- 
sen sig  i  det  sidste  Par  Aar  af  vort  Tidsrum.  Medens 
den  i  1763 — 65  paa  det  nærmeste  havde  indbragt  1,100,000 
Rdlr.  om  Aaret,  var  den  samlede  Indtægt  i  1768  1,019,490. 
i  1769  948,472  og  i  1870  931.207  Rdlr.  Det  var  især  i 
Norge,  at  denne  Tilbagegang  var  foruroligende.  Efter  at 
den  i  1768  her  havde  været  182,416  Rdlr..  sank  den 
i  1770  til  139,245. 

Under  saadanne  Forhold  vilde  et  Blik  paa  Statens 
Finanser  i  det  hele  vise,  at  det  med  de  bestaaende  Hjælpe- 
kilder var  haabløst,  samtidig  at  ville  afbetale  noget  klækkeUgt 
paa  Statsgælden  og  at  holde  Ligevægt  imellem  Statens 
Indtægter  og  de  Udgifter,  der  vare  nødvendige  til  det  al- 
mindelige Behov.  Det  kan  derfor  ikke  kaldes  andet  end 
meget  naturligt,  at  Statsbalancekommissionen,  da  den 
traadte  sammen  i  December  1767*),  fik  det  som  den  ene 
af  sine  tvende  Opgaver  at  undersøge,  hvordan  Forholdet 
imellem  Statens  aarlige  Indtægter  og  Udgifter  var,  og 
hvorledes  der  kimde  træffes  de  bedst  tjenhge  Forholds- 
regler til  Gavn  for  Statskassen. 

Vi  have  allerede  havt  Lejlighed  til  at  se  Kommis- 
sionen med  Tanken  herom  overveje,  hvilke  finansielt 
heldige  Forandringer  der  kunde  finde  Sted  i  den  gjæl- 
dende  Toldlov:  men  hertil  knyttedes  en  almindehg  Drøf- 
telse af,  ad  hvilke  Veje  der  kunde  vindes  større  Ind- 
tægter. Man  optog  her  flere  Tanker,  som  Reventlow 
allerede  havde  udtalt  i  sine  Betænkninger  fra  1766— 
1767**).  Saaledes  foreslog  Schimmelmann,  at  Konsum- 
tionen i  Norge  skulde  forhøjes,  og  ved  Siden  deraf  fæstede 
man  Blikket  paa  Muligheden  af  at  faa  forøgede  Brændevins- 
afgifter.  Den  bestaaende  Ordning  var  for  Danmarks  Ved- 
kommende, at  med  nogle  faa  Undtagelser  var  Brænde- 
vinsbrænding forbudt  paa  Landet  ^^),  og  at  man  paa  flere 
Maader  havde  forsøgt  at  indskrænke  Udskjænkning  af 
Brændevin  i  Byerne.  I  Norge,  hvor  det  siden  Forord- 
ningen af  8.  Marts  1757  havde  været  forbudt  at  brænde 
Brændevin  baade  i  Byerne  og  paa  Landet,  var  det  nylig 
blevet  tflladt  i  Byerne  (Forordning  af  12.  Maj  1767),  men 
paa  det  Vilkaar,  at  der  kun  maatte  være  et  vist  bestemt 
Tal  Brændevinsbrændere  i  de  enkelte  Byer.  og  saaledes. 


*)  Om  den  se  ovenfor  S.  364. 
*')  Se  om  disse  Betænkninger  ovenfor  S.  403  —  4. 

at,  naar  Kornpriserne  steg  over  en  vis  Højde,  skulde 
Brændevinsbrænding  være  forbudt.  Ved  denne  nylig 
trufne  Ordning  rørte  man  ikke:  men  med  Hensyn  til 
Danmark  foreslog  man,  at  Brændevinsbrænding  paa  Lan- 
det for  Fremtiden  skulde  være  tilladt  under  den  Form. 
at  den  efter  visse  Regler  bortforpagtedes  sognevis  til  de 
højstbydende.  Samtidig  med,  at  man  her  vilde  vinde  en 
bestemt  Forpagtningsafgift  for  Staten,  beroligede  man  sin 
Samvittighed  ved  at  paastaa.  at  de  tidligere  Forbud  ikke 
havde  formaaet  at  hindre  et  vidt  udbredt  Smugbrænderi, 
at  det  havde  voldet  Befolkningen  mange  Chikaner  ved 
de  »lavere  Betjentes  og  Opsynsmænds  Egennytte«  og 
havde  ladet  Landmændene  lide  Skaar  i  deres  Næring, 
da  de  ikke  mere  kunde  fodre  deres  Kvæg  med  Affaldet 
fra  Brændevinsbrændingen.  Til  Forslaget  herom  føjede 
man  et  om  en  helt  ny  Afgift,  nemlig  en  paa  Salt.  Da 
Tolden  paa  denne  Vare  hidtil  paa  Grund  af  Smugleriet 
kun  havde  givet  en  ringe  Indtægt,  foreslog  man.  at  Han- 
delen dermed  skulde  være  fri  for  Told  og  Konsumtion, 
men  at  der  til  Vederlag  herfor  skulde  indføres  en  Salt- 
afgift som  en  Slags  Personskat.  Endelig  gik  man  ved 
nogle  nye  Skatteforslag  enkelte  Klasser  af  Befolkningen 
særlig  paa  KHngen.  Man  vilde  indføre  en  Kvartprocent- 
skat  paa  Hartkornet  og  en  formentlig  tilsvarende  Skat 
paa  Kapitalister,  og  desuden  udsaa  man  de  Gejstlige, 
først  i  Danmark  alene,  siden  efter  Reventlows  og  Schim- 
melmanns  Forslag  ogsaa  dem  i  Hertugdømmerne  og  i 
Norge,  til  at  betale  visse  Procent  af  deres  Lønninger. 

Netop  paa  den  Tid,  da  Balancekommissionens  Med- 
lemmer brød  deres  Hoveder  for  ad  saadanne  Veje  at 
fmde  noget  at  stoppe  Hullerne  med.  var  det.  at  Kongen 
fattede  en  Beslutning,  som  gjorde  Gjerningen  dobbelt 
svær  for  dem,  nemlig  den  at  ville  rejse  udenlands.  Hvad 
kunde  være  uforsvarligere  end  under  Forhold  som  dem, 
vi  have  dvælet  ved,  at  ville  kaste  Penge  bort  til  en  saa- 

dan  Forlystelsesrejse ,  og  det  var  da  ogsaa  til  at  læse 
imellem  Linierne  i  Balancekommissionens  Forestillinger, 
at  den  syntes  meget  ilde  derom.  Men  derved  var  intet 
at  gjøre,  og  det  fastsattes  saa,  at  Skattekassen  skulde  af- 
holde Udgifterne  til  Rejsen,  imod  at  Kvartprocentskattens 
Beløb  skulde  indbetales  i  den,  medens  de  andre  paatænkte 
nye  Paalæg  skulde  gaa  i  den  almindelige  Finanskasse. 

Og  nu  traadte  da  ogsaa  Kommissionens  forskjellige 
Forslag  ud  i  Livet  ved  kongelige  Kundgjørelser.  Den 
tredje  Maj  1768  paabød  en  Forordning  Indførelse  af 
Brændevinsforpagtning  i  Danmark,  og  den  14.  Maj  ud- 
kom ikke  mindre  end  tre  nye  Skattelove.  Den  ene  til- 
lod fri  Indførsel  af  Salt  i  Danmark,  men  fastsatte,  at  der 
til  Vederlag  skulde  betales  2  p  hvert  Kvartal  for  enhver 
i  Riget,  der  var  12  Aar  og  derover,  alene  med  Und- 
tagelse af  de  hvervede  Militære.  Det  var  altsaa  en  ny 
Personskat  foruden  Extraskatten,  der  her  indførtes;  men 
for  at  hindre  det  ubehagelige  Indtryk,  det  kunde  ventes, 
at  den  vilde  gjøre,  var  der  tilføjet  en  bestemt  Taxt  for 
Saltet,  som  skulde  betrygge  Befolkningen  imod  at  komme 
til  at  lide  under  opskruede  Saltpriser.  Uheldigvis  viste 
det  sig  imidlertid,  at  denne  Bestemmelse  kun  førte  til,  at 
man  kom  til  at  mangle  Salt,  og  man  maatte  snart,  (ved 
Forordning  af  13.  Februar  1770)  lade  Taxten  falde  igjen 
i  den  Erkjendelse,  at  Konkurrencen  vilde  være  det  bedste 
Middel  til  at  holde  Prisen  lav.  Til  dette  Paalæg  sluttede 
sig  saa  en  Skat  paa  Embedsmændenes  Indtægter  i  samt- 
lige Statens  Lande.  Om  de  Gejstlige  hed  det,  at  de, 
hvad  enten  de  havde  smaa  eller  store  Kald,  aarlig 
skulde  betale  10  pCt.,  saavel  af  deres  visse  som  af  deres 
uvisse  Indtægter.  Medens  man  altsaa  skar  alle  Præster 
over  en  Kam,  opstilledes  der  en  vis  Skala  for  de  verds- 
Uge  Embedsmænd.  Kun  de,  som  havde  500  Rdl.  og 
derover,  kom  til  at  udrede  10  pCt.,  de  med  mindre 
Gager  slap  lempeligere  efter  en  faldende  Skala,  saaledes 

al  de  med  100  til  150  Rdlr.  om  Aaret  kun  skulde  ud- 
rede 2  pCt.  Det  samme  kom  til  at  gjælde  for  dem. 
der  i  Kjøbstæder  eller  paa  Landet  havde  noget  verdsligt 
Embede,  uden  at  Gage  eller  Pension  udbetaltes  dem  af 
Staten.  Ligeledes  skulde  de  af  verdslig  Stand,  der  uden 
at  have  Embede  vare  benaadede  med  nogen  Indkomst 
af  Tiender  eller  i  andre  Maader,  udrede  Skatten  efter 
samme  Princip,  og  10  pCt.s  Afgiften  rammede  i  Norge 
ogsaa  dem,  der  ejede  Save  med  Tiendefrihed  eller  Bjerg- 
værker og  andre  Værker,  som  havde  noget  »Afslag  og 
Frihed  for  Told  og  Tiende«.  Som  den  tredje  lidet  be- 
hagelige Nyhed  kom  endehg  Kvartprocentskatten  af  alt 
skattepligtigt  Hartkorn  i  Danmark,  idet  det  var  fastsat, 
hvormeget  en  Td.  Hartkorn  skulde  anses  for  at  være  værd. 
Dog  havde  Hartkornsejeren.  for  saavidt  hans  Ejendom  var 
behæftet  med  Prioriteter,  Ret  til  at  fradrage  Kvartpro- 
centen fra,  hvad  han  skulde  betale  i  aarhge  Renter.  Paa 
samme  Maade  skulde  der  betales  en  Kvart  pCt.  af  de  Ka- 
pitaler, der  vare  anbragte  som  Laan.  enten  i  Huse  og  Ejen- 
domme i  Byerne  eller  i  faste  Ejendomme  paa  Landet,  hvortil 
der  ikke  hørte  mere  end  20  Tdr.  matrikuleret  Hartkorn. 
Det  var  aabenbart  selve  Danmark,  der  ved  denne 
Lejlighed  kom  til  at  bære  de  tungeste  Byrder;  men 
dets  Skatteevne  var  paa  denne  Tid  ganske  sikkert 
større  end  Norges,  og  det  var  derfor  ogsaa  heldigt, 
at  dette  sidste  Land,  takket  være  dets  Vicestathol- 
ders  varme  Indlæg  til  dets  bedste,  slap  for  at  faa  sin 
Konsumtionsafgift  forhøjet  til  at  blive  lige  saa  stor,  som 
den  var  i  Danmark.  Naar  Kongen  paabød  disse  Skatter 
umiddelbart,  førend  han  tiltraadte  sin  Udenlandsrejse, 
var  det  ikke  egentlig  noget  venUgt  Farvel,  han  sagde  sit 
Folk.  Der  var  vistnok  i  Indledningerne  til  Skatteforord- 
ningerne talt  om,  hvorledes  han  havde  vist  sin  konge- 
Uge  Mildhed  og  Naade  ved  —  ligesom  for  øvrigt  Fre- 
derik V  havde  gjort  ved  sin  Datter  Vilhelmine  KaroUnes 

Giftermaal  —  ikke  at  opkræve  Prinsessestyr  i  Anledning 
af  sine  Søstres  Bryllupper;  han  talte  om,  hvor  gjerne 
han  havde  villet  forskaane  for  yderligere  Tryk,  og  han 
stillede  i  Udsigt,  at  der  ved  de  nye  Paalæg  skulde 
kunne  virkes  til,  at  Extraskatten  des  snarere  kunde  høre 
op ;  men  det  var  følelige  Byrder,  Befolkningen  rammedes 
af  i  samme  Øjeblik,  han  rejste  ud  for  at  more  sig.  Man 
tænke  sig  f.  Ex.  hvad  det  vilde  sige  for  en  Præst  i  et 
daarhgt  Kald  at  skulle  ud  med  en  Tiendedel  af  sine  Ind- 
tægter! Rigtignok  skulde  denne  svære  Embedsskat  kun 
gjælde  i  to  Aar;  men  det  kom  til  at  gaa  anderledes, 
den  blev  i  1770  forlænget  indtil  videre.  Det  vilde  være 
Uret,  om  man  troede,  at  de.  som  havde  foreslaaet  disse 
Skatter,  havde  gjort  det  med  et  let  Hjærte:  det  havde 
været  dem  en  stor  Pine  at  maatte  arbejde  paa  at  finde 
paa  nye  Paalæg.  Reventlow  havde  strax  efter  Kongens 
Tronbestigelse  udtalt,  at  Landet  ikke  taalte  noget  saa- 
dant;  men  dog  havde  han  været  nødt  til  at  anstrænge 
sin  Hjærne  for  at  skaffe  Penge  ved  nye  Skatter. 

Naturligvis  bleve  disse  haardt  kritiserede,  og  de  vir- 
kede ganske  sikkert  til  at  nære  en  Misstemning  imod  de 
ledende  Statsmænd,  som  lettede  Spillet  for  deres  Mod- 
standere. Ja,  paa  et  enkelt  Sted  vakte  de  endog  en 
Uvilje,  der  var  ved  at  blive  til  ligefrem  Opsætsighed.  Det 
var  paa  Bornholm,  hvor  Befolkningen  vilde  fortolke  de 
gamle  Privilegier  fra  1658,  som  om  den  skulde  være  fri- 
tagen for  alle  nye  Skatter,  der  i  Tidens  Løb  bleve  paabudte. 
Bornholmerne  havde  allerede  set  meget  surt  til  Extraskatten, 
hvad  der  ogsaa  havde  A-irket  til  en  Nedsættelse  af  Skatten 
for  deres  Vedkommende,  og  nu  vilde  de  hverken  vide 
noget  af  Saltskatten  eller  af  Kvartprocentskatten,  og  deres 
Holdning  blev  tilsidst  en  saadan.  at  det  blev  besluttet  at 
sende  et  Korps  derover  paa  1000  Mand  med  det  nød- 
vendige Artilleri,  for,  hvis  det  behøvedes,  at  tvinge  dem 
til   at    falde    tilføje.      Men    naturligvis    vilde    Regeringen 

nødig  gribe  til  slige  haarde  Midler,  og.  da  den  bekjend- 
teste  Bornholmer  paa  den  Tid.  den  højt  ansete  Jurist 
Kofod  Ancher,  »som  en  god  Patriot  og  af  Kjærlighed 
til  sit  Fædreland  vilde  søge  at  overbevise  Bornholmerne 
om  deres  Privilegier«,  gjorde  han  en  Rejse  til  sin  Fødeø, 
og  det  lykkedes  ham  at  bringe  Ro  til  Veje.  Der  blev 
nu  udstedt  en  kongeUg  Kundgjørelse  af  20.  September 
1770,  hvori  det  vistes  Bornholmerne,  hvor  langt  heldigere 
de  vare  stillede  end  andre  Danske:  disse  Fordele  vilde 
Kongen  lade  dem  beholde,  og  vel  kunde  han  ikke  fri- 
tage dem  for  saadanne  Paabud,  som  Omstændighederne 
maatte  gjøre  nødvendige;  men  han  vilde  endog  i  shge 
Tilfælde  se  dem  paa  det  lemfældigste  behandlede  ^2). 
Hvad  der  mentes  med  det  sidste,  var,  at  der  med  Hen- 
syn til  Kvartprocentskatten  var  fastsat  en  forholdsvis  lav 
Vurdering  af  Hartkornet;  men  for  øvrigt  maatte  de  be- 
tale som  alle  andre  ^^). 

Ved  de  her  nævnte  Skridt  var  man  til  Ende  med 
de  Forsøg  paa  at  forøge  Statsindtægterne,  der  kunde 
føre  til  noget,  og  Stemann  udtalte  træffende  i  et  Brev, 
at  der  nu  ikke  var  andet  tilbage,  der  kunde  beskattes, 
end  Luft  og  Vand.  Der  var  nok  blevet  rejst  det  Spørgs- 
maal,  om  der  ikke  kunde  skaffes  Penge  ved  at  sælge  det 
beneficerede  Gods  i  Norge ;  men  atter  her  gjorde  Benzon 
saa  stærke  Forestillinger,  at  Planen  blev  opgivet.  Et 
Forsøg  paa  at  faa  et  Statslotteri  i  Gang  i  Altona,  hvor- 
ved der  kunde  tjenes  Penge,  faldt  uheldigt  ud. 

Men,  kommer  man  naturlig  til  at  spørge,  kunde  der 
ikke  spares  paa  forskjellige  Kanter!  Efter  at  dette  alle- 
rede fra  først  af  havde  været  overvejet  i  Statsbalance- 
kommissionen ,  lod  Kongen  den  i  Marts  1770  træde 
sammen  med  Cheferne  for  Kollegierne  og  de  for- 
skjellige Etater  for  at  undersøge,  hvor  der  kunde  gjøres 
Indskrænkninger  '*).  Ved  Landetaten  og  Søetaten  viste 
Besparelser  sig,   som  vi  snart  skulle  se,  helt  umulige,    og 

ved  den  civile  Embedsetat  var  der  intet  at  spare,  da  de 
alier  fleste  af  Embedsmændene  vare  saa  slet  lønnede,  at  de 
kun  under  Kamp  med  Næringssorg  kunde  forrette  deres 
Dont  og  oven  i  Kjøbet  nu  havde  faaet  en  svær  Skat  at 
trækkes  med.  Hvad  man  kunde  gjøre.  var  at  bortskjære 
nogle  overflødige  Embeder,  og,  hvor  det  var  muligt, 
ansætte  afskedigede  Embedsmænd  i  nye  Embeder:  saa 
formindskedes  dog  Pensionsbeløbet  derved.  Men  det,  der 
kunde  indvindes  ad  slige  Veje,  var  naturligvis  ikke  stort, 
og  det  samme  gjaldt  paa  flere  andre  Punkter,  hvor  Be- 
sparelser vare  mulige,  som  f.  Ex.  ved  Styrelsen  af  de 
vestindiske  Øer,  der  var  urimelig  kostbar. 

Stærkest  fæstede  Reventlow  og  hans  Kolleger  Blikket 
paa  Hofudgifterne,  der  unægtehg  vare  stegne  i  en  forbau- 
sende  Grad.  Det  var  paa  dette  Omraade  et  stort  finan- 
sielt Uheld,  som  der  imidlertid  ikke  var  noget  at  gjøre 
ved,  al  Staten  skulde  underholde  to  Enkedronninger,  som 
oven  i  Kjøbet  begge  vare  de  sletteste  Økonomer  i  Ver- 
den, imellem  hvis  Fingre  Pengene  gled  ud  som  Sand. 
Juliane  Marie  kan  regnes  for  at  have  havt,  dels  i  Apa- 
nage, dels  af  Partikulærkassen  c.  92,000  Rdl.  om  Aaret, 
hvoraf  de  9000  som  Hjælp  til  Udgifter  ved  de  tvende 
Slotte  Fredensborg  og  Marienlyst,  som  Kongen  havde  givet 
hende  Brugsret  til.  Det  vilde  med  andre  Ord  sige  i  Sølv- 
værdi en  Sum  af  293,200  Kr..  og,  naar  man  tager  Hensyn 
til  Pengenes  Værdi,  det  samme  som  mellem  4  og  500,000 
Kr.  nu  til  Dags.  Sofie  Magdalene,  der  desuden  havde  Ind- 
tægten af  Hørsholm  Gods,  havde  noget,  men  ikke  stort  min- 
dre i  rede  Penge.  Hendes  Død  i  Forsommeren  1770  befriede 
vel  Kongen  for  denne  betydelige  aarUge  Byrde ;  men  uhel- 
digvis maatte  han  overtage  Pensioner  til  hendes  Hoffolk 
til  et  Beløb  af  22,846  Rdl.  i^),  og  der  maatte  slaas  en 
Streg  over  den  ikke  ubetydelige  Gjæld,  hun  stod  i  til 
Staten.  Naturligvis  løb  ogsaa  det  op,  som  udbetaltes  til 
andre  kongehge   Personer,    af  hvilke   Dronningen  havde 

28,000  Rdl.  om  Aaret,  Prinsesse  Charlotte  Amalie  13,000 
og  Prins  Karl  med  Gemalinde,  foruden  hans  Generalsløn 
paa  4000  Rdl.,  tiUige  23,000  af  Partikulærkassen.  Sam- 
tidig vare  Hofholdningsudgifterne  blevne  langt  større,  end 
de  havde  været  for  en  Række  Aar  tilbage.  Der  har  alle- 
rede været  Lejhghed  til  at  nævne  Værdien  af  dem  under 
Frederik  V's  Historie:  men  endda  steg  de  under  Kristian 
VII.  De  udgjorde  i  1767  ikke  mindre  end  226,323  Rdl., 
hvad  der  vilde  svare  til,  hvis  der  i  vore  Dage  brugtes 
mere  end  1,100,000  Kr.  til  shgt.  Hertil  kom  en  Masse 
Pensioner  og  Udgifter  af  Partikulærkassen  til  de  mest 
forskjellige  Formaal,  deriblandt,  men  rigtignok  efter  en 
meget  begrænset  Maalestok,  ogsaa  til  Videnskab  og  Kunst. 
Man  kan  ikke  undre  sig  over,  at  Talstørrelser,  som  de 
nylig  nævnte,  vakte  Finansmændenes  Forfærdelse^^). 

Kongen  selv  synes  ved  sin  Tronbestigelse  at  have 
set  det  nødvendige  i  Sparsommelighed,  og  ligesom  han 
dengang  havde  afgivet  Penge  af  sine  private  Kasser  til 
Statsgjældens  Afbetaling,  saaledes  gik  han  vilHg  ind  paa 
Reventlows  Forslag  om  at  sætte  Hofholdningsudgifterne 
til  en  Sum  af  120,000  Rdl.  Han  kunde  ogsaa  til  andre 
Tider  faa  Sparsommelighedstanker.  Saaledes  skrev  han 
(15.  Marts  og  3.  Juni  1768)  til  Rentekammeret,  at,  da 
det  var  hans  alvorlige  Vilje,  at  de  mindst  nødvendige 
for  Haanden  værende  Udgifter  skulde  ophæves,  indtil 
der  kom  bedre  Tider,  skulde  Kollegiet  skaffe  ham  Klar- 
hed paa  Forstvæsenets  Indtægter  og  Udgifter,  det  skulde 
lade  ham  vide,  hvorledes  han  »paa  menagerligere  Maade« 
kunde  faa  det  nødvendige  Rrændsel  ved  Hoffet,  og  det 
skulde  i  Forening  med  Overjægermesteren  nøje  paase. 
at  Forstetaten  saa  vidt  mulig  kunde  balancere.  Omtrent 
samtidig  nedsatte  han  en  Kommission  for  at  overveje 
Staldetatens  rette  og  økonomiske  Ordning,  og  han  er- 
klærede i  Marts  1770  til  Balancekommissionen,  at  han 
var  villig  til  at  underkaste  sig  saadanne  Indskrænkninger. 

der  maatte  angaa  hans  allerhøjeste  Person  ^^).  Men  uhel- 
digvis vare  slige  Tanker  ligesaa  hurtig  ude  af  hans  Hoved, 
som  de  kom  ind  i  det.  De  ovenfor  citerede  Ord  om,  at 
det  var  hans  alvorlige  Ønske,  at  de  mindst  nyttige  og 
nødvendige  Udgifter  skulde  bortskjæres,  skrev  han  paa  den 
Tid,  han  tænkte  paa  den  kostbare  Udenlandsrejse;  det 
var  netop  i  det  samme  Aar,  hvori  han  var  gaaet  ind  paa 
at  nedsætte  Hofholdningsudgifterne,  at  han  lod  dem  stige 
til  det  dobbelte.  I  December  1767  fastslog  han  udtryk- 
kelig, at  alle  Forestilhnger  om  Udgifter  af  Partikulær- 
kassen skulde  gaa  igjennem  dens  øverste  Styrer  von  der 
Llihe;  men  det  satte  han  sig  idelig  ud  over,  og  det  var 
til  at  fortvivle  over  for  v.  der  Liihe  at  skulle  have  med 
hans  Kasse  at  gjøre.  I  den  Grad  vrimlede  det  med  Ud- 
giftsordrer  til  ham  fra  Kongen,  eftersom  dennes  Lune 
stod  til,  eller  efter  som  enten  den  ene  eller  den  anden 
af  hans  letsindige  Omgivelser  fik  ham  til  at  udstede  saa- 
danne.  Der  var  ikke  Tanke  om  ledende  Princip  i  det 
hele.  Som  en  Følge  heraf,  og  da  Pragtlyst  stedse  mere 
fik  Raaderum  ved  Hoffet,  steg  Udgifterne  ved  disse  Poster 
til  det  rent  taabelige.  Blot  nogle  enkelte  Træk  til  Vid- 
nesbyrd herom  og  om  Uordenen.  Kongen  havde  9.  Ja- 
nuar 1768  bestemt,  at  der  af  Partikulærkassen  skulde 
betales  4000  Rdl.  aarlig  til  Staldene;  men  desuagtet  blev 
der  efter  hans  særlige  Befalinger  i  1768  udbetalt  18,868 
Rdl.,  i  1769  19,528  og  i  1770  18,458  Rdl. 's^,  og  han  gik 
endog  glat  ind  paa  en  Indstilling  af  Staldmester  Staffeldt 
om,  at  der  skulde  indkjøbes  en  Karosse  og  6  graa  Hingste 
til  —  den  toaarige  Kronprins'^).  Naturligvis  gav  han  ret 
betydelige  Gaver  til  højre  og  venstre,  deriblandt  10,000 
Rdl.  til  Konrad  Holck,  da  denne  havde  kjøbt  Blaagaard. 
og  der  var  visse  Fornøjelser,  som  kostede  aldeles  over- 
drevent, fremfor  alle  de  franske  Komedier.  Partikulær- 
kassens Regnskaber  vise,  at  de  i  Aarene  1767 — 70  voldte 
en  samlet  Udgift    paa   161,496   Rdl.-'o),    hvad    der    vilde 

svare  til,  om  man  nu  til  Dags  vilde  bruge  henved  800,000 
Kroner  til  saadanne  Udgifter.  Tilskuddet  til  de  danske 
Komedier  og  den  italienske  Opera  udgjorde  samtidig  imel- 
lem en  Tredjedel  og  en  Fjerdedel  heraf. 

At  en  saadan  Uorden  maatte  føre  baade  til  grænse- 
løs Forvirring  og  Underbalance,  er  en  Selvfølge.  Den  ene 
Gang  efter  den  anden  maatte  der  bankes  paa  hos  Schim- 
melmann  eller  hos  Banken  for  at  faa  de  nødvendige 
Forskud,  og  i  Marts  ]  770  saa  Kongen  sig  nødt  til  at 
nedsætte  en  Kommission,  bestaaende  af  von  der  Liihe, 
Reventlow  og  Holck,  til  at  have  en  Slags  Overledelse. 
Det  tager  sig  næsten  latterligt  ud  at  se  den  ødsle,  ufor- 
standige Holck  i  denne  Kommission;  men  han  var  hel- 
digvis ganske  et  Nul  ved  Siden  af  Reventlow,  der  her 
saa  hdt  som  ellers  lagde  Fingrene  imellem  og  bevirkede, 
at  Kommissionen  gav  en  skaanselløs  Kritik  af  den  Uorden, 
der  var  kommen  i  det  hele  ved  Kongens  vilkaarlige  Ud- 
giftsordrer.  Den  søgte  ogsaa  at  anvise  Udveje  til  at  klare 
de  værste  Udgifter:  men  naturligvis  kunde  den  ikke  bringe 
nogen  varig  Hjælp  der,  hvor  i  Virkeligheden  alt  afhang 
af  den  ganske  uberegneUge  Konges  Luner,  og  paa  en 
Tid,  da  Hofforlystelser,  der  gjaldt  for  nødvendige,  slugte 
Masser  af  Penge.  Det  var  rene  Smaating,  som  bleve 
sparede,  nogle  Pensioner,  der  uden  videre  bleve  fratagne 
Personer,  som  kort  i  Forvejen  havde  faaet  Løfte  om  dem, 
o.  a.  1.  At  for  øvrigt  Reventlows  Arbejde  med  denne 
Sag  var  forbi,  da  hans  og  Bernstorffs  Modstandere  fik 
Magt  over  Kongen  i  Sommeren  1770,  er  en  Selvfølge. 
Da  fjærnedes  han  fra  sit  Sæde  i  Kammerets  Overbesty- 
relse (22.  Mi). 

Idet  man  paa  forskjellige  Maader  søgte  at  raade  Bod 
paa  de  finansielle  Brøst,  kom  ogsaa  Tanken  frem  om  en 
stor  og  paafaldende  Fejl,  der  i  ældre  Tid  havde  været 
ved  Styrelsen  af  Finanserne,  nemUg  den,  at  der  aldrig 
havde  været  noget  Reservefond.     Det  er  tidligere  i  dette 

Værk  omtalt,  hvilke  Ulykker  dette  havde  voldt  i  Frederik 
V's  Tid.  Intet  var  altsaa  naturUgere,  end  at  man  gjerne 
vilde  stifte  et  Fond,  der  kunde  virke  paa  en  saadan  Maade 
i  Tilfælde  af  uforudsete  Udgifter,  og  med  dette  Maal  for 
Øje  oprettedes  den  13.  April  1769  et  saa  kaldet  Skatkam- 
mer under  Ledelse  af  Schimmelmann,  som  for  øvrigt  alle- 
rede 10.  Juni  1768  havde  faaet  Titel  af  Skatmester  2^). 
Men,  ligger  det  nær  at  spørge,  hvorledes  skulde  man.  da 
man  ulykkeligvis  knap  havde  Penge  nok  til  at  klare  de 
stadig  tilbagevendende  Udgifter,  kunne  faa  Midler  til  at 
danne  et  Reservefond?  Hvad  der  skete,  var  da  ogsaa  i 
Virkehgheden  uden  praktisk  Værd.  Det  nye  Skatkammer 
fik  nemhg  ikke  andre  Midler  end  en  vis  Masse  Obliga- 
tioner af  Overskattedirektionen,  der  svarede  til  en  stor 
Del  af  de  Beløb,  denne  havde  faaet  til  Raadighed,  nem- 
lig, hvad  Kongen  havde  overladt  den  af  sine  egne  Kasser, 
deriblandt  ogsaa  den  nordenfjeldske  Told  og  den  trond- 
hjemske  Kobbertold  samt,  hvad  der  indbetaltes  til  den  for 
Frederiksværk  og  Hammermøllens  Geværfabrik.  Af  disse 
Obligationer  svarede  Overskattedirektionen  Skatkammeret 
4  Procent-^).  Men  dette  vilde  i  Virkeligheden  ikke  sige 
andet  end  at  tage  fra  en  Kasse  og  putte  i  en  anden  og 
at  tage  fra  det,  hvormed  der  skulde  være  betalt  af  paa 
Statsgjælden.  Det  vilde  desuden  først  være,  naar  denne 
var  betalt,  og  de  nævnte  Beløb  gik  over  i  Skatkammeret 
at  dette  vilde  kunne  blive  et  Reservefond  af  nogen  Betyd- 
ning; men  dertil  var  der  lange  Udsigter.  Det  hele  er 
derfor  en  højst  besynderlig  Forholdsregel,  som  det  er 
temmelig  ufatteligt,  at  Schimmelmann  kunde  tilraade. 

Medens  Overskattedirektionen  arbejdede  paa  at  faa 
afbetalt  paa  Statsgjælden,  og  man  samtidig  lagde  Hove- 
derne i  Blød  for  at  holde  Ligevægten  imellem  Indtægt 
og  Udgift,  mødte  der  Finansmændene  den  ene  Ubehage- 
lighed efter  den  anden.  Vi  have  allerede  set,  hvor  drøjt 
det   maatte   være  for  dem   at  skulle  fylde  det  Hul,   som 

Kongens  Rejse  fremkaldte,  og  saa  kom  de  omtrent  sam- 
tidig til  at  staa  overfor  den  bedrøvelige  Kjendsgjerning. 
at  Frankrig  i  Forbitrelse  over  Regeringens  Tilnærmelse 
til  Rusland*)  foreløbig  nægtede  at  betale  noget  af  de 
Subsidier,  det  skyldte  den  dansk -norske  Stat.  Derved 
blev  man  i  den  første  Tid  896,885  Rdl.  fattigere.  Men 
nu  kom  oven  i  Kjøbet  en  anden  i  finansiel  Henseende 
uheldig  Virkning  af  Svingningen  over  mod  Rusland,  nem- 
lig Aftalerne  med  denne  Stat,  hvad  Sverige  angik,  thi 
Følgen  deraf  blev  ret  betydelige  Rustninger,  særlig  til 
Søs.  Vistnok  fik  disse  lykkeligvis  ikke  i  1770  det  Om- 
fang, som  man  efter  Ordlyden  af  Traktaten  med  Rusland 
13.  December  1769  skulde  have  ventet,  at  de  vilde  faa; 
men  saa  kom  der  til  Vederlag  de  højst  ubehagelige  Ud- 
gifter til  Expeditionen  imod  Algier.  Ifølge  Statsregnska- 
berne  kostede  Hær  og  Flaade  i  1768  henholdsvis  2,045,899 
Rdl.  og  832,113  Rdl.,  i  1769  2,104.899  Rdl.  og  1,120,504 
Rdl.  og  i  1770  2,004.542  og  1,060.065  Rdl. 

Man  kan  under  shge  Tilstande  ikke  undre  sig  over, 
at  Afviklingen  af  Forholdet  til  Banken  ikke  kunde  finde 
Sted  paa  den  Maade.  man  havde  ønsket  det;  Staten 
skyldte  31.  December  1770  endnu  1,550,000  Rdl.  til  den. 
Det  var  lykkedes  at  bringe  Statsgjælden  ned  til  paa  samme 
Tidspunkt  at  udgjøre  17,190,946  Rdl.,  og  den  var  altsaa 
3  Millioner  lavere,  end  den  havde  været  ved  Kongens 
Tronbestigelse,  hvad  vistnok  under  alle  Omstændigheder 
var  et  Fremskridt,  men  langt  fra  det,  man  fra  først  af 
havde  haabet  at  naa.  Samtidig  havde  man.  takket  være 
de  nye  Paalæg,  formaaet,  om  end  med  Besvær,  nogen- 
lunde at  holde  Ligevægt  imellem  Indtægt  og  Udgift.  Stats- 
regnskaberne  for  1 768  og  69  vise  —  bortset  fra,  hvad  der 
vedrørte  Statsgjælden  og  Partikulærkassen  —  henholdsvis 
en  Indtægt   af  5.328,568   og  5,460,986  Rdl.  og  en  Udgift 


*)  Se  ovenfor  S.  119. 

af  5,282,015  og  5,412,587  Rdl.  Men  dette  var  ogsaa  kun 
opnaaet  ved  et  ret  plagende  Skattetryk,  der  efter  selve 
den  daværende  øverste  Finansdeputerede  Schacks  Ord 
var  saa  stort,  at  han  sagde,  at  Folket  var  knuget  til  Jor- 
den af  det  (foidé):  man  vilde,  det  var  hans  Opfattelse  i 
Aaret  1770,  ikke  mere  end  netop  kunne  holde  de  enorme 
Udgifter  Stangen,  som  man  var  overvældet  af^^).  Vi 
forstaa  da  ogsaa  fuldt  den  Bitterhed,  vi  have  set  ham 
føle  ved  at  maatte  lade  Udbetalinger  finde  Sted,  som  han 
fandt  uforsvarlige*). 


Den  Ustadighed  og  Lunefuldhed,  der  var  et  saa  frem- 
trædende Træk  hos  Kristian  VII  i  hans  første  Regerings- 
aar,  have  vi  særlig  set  komme  frem  ved  Styrelsen  baade 
af  Hær  og  Flaade.  Idet  vi  ville  begynde  med  den  sidste, 
skal  her  blot  mindes  om,  at  paa  den  Tid,  da  Kongen 
kom  paa  Tronen,  stod  Fr.  Kr.  Rosenkrantz  som  Over- 
sekretær i  Spidsen  for  den,  at  Fr.  Danneskjold  Samsøe 
rettede  skarpe  Angreb  paa  Marinestyrelsen,  og  at  Kristian 
VII  ogsaa  i  August  1766  lod  ham  afløse  Rosenkrantz,  ja 
gav  ham  under  Navn  af  „siirmtendant-'  den  samme  vidt 
gaaende  Myndighed,  han  havde  havt  i  Kristian  VFs  Tid. 
Men  det  vil  ogsaa  erindres,  at  denne  StiUing  beklædte 
han  kun  indtil  27.  Oktober  1767.  da  han  faldt  i  Unaade. 
Det  blev  saa  hans  Slægtning  og  sikkert  hemmelige  Uven 
Konrad  Danneskjold  Laurvig,  der  indtog  hans  Plads  ind- 
til Bernstorffs  Fald. 

Til  Trods  for  disse  betydeUge  Svingninger  er  det  ikke 
meget  vigtige  nye  Træk,  der  ere  at  omtale  ved  Flaadens 
Historie  i  disse  unægtelig  ogsaa  kun  faa  Aar.  Danne- 
skjold   indførte   atter  en   Adskillelse   af  Admiralitets-  og 


*)  Se  ovenfor  S.  184. 

KommissariatskoUegiet,  der  imidlertid  under  hans  Efter- 
følger paa  ny  smeltedes  sammen.  Da  han  havde  været 
ivrig  imod  et  Anlæg  af  en  Galejhavn  ved  Nivaa,  som 
havde  fundet  Sted  under  Frederik  V.  fik  han  Arbejdet 
herpaa  standset.  Derimod  lagde  han  megen  Vægt  paa 
at  faa  den  egentUge,  søgaaende  store  Flaade  forøget, 
og,  medens  den  ved  Kristian  VII's  Tronbestigelse  kun 
kunde  regnes  at  bestaa  af  24  Linieskibe,  foruden  at 
7  vare  brugelige  som  Blokskibe,  haabede  han,  med  de 
Beløb,  som  vare  reglementerede  for  Søetaten,  at  kunne 
udvide  den,  og  det  blev  fastslaaet,  at  den  skulde  bringes 
til  at  bestaa  af  33  Linieskibe,  som  skulde  føre  fra  50  til 
90  Kanoner.  Men  naturligvis  kunde  han  under  sin  korte 
Virksomhed  kun  udrette  lidet  for  at  naa  dette  Maal. 
Under  hans  Efterfølger  Danneskjold  Laurvig  fattede  man 
endog  videre  gaaende  Planer.  Det  vil  erindres,  hvor  nøje 
Tilslutningen  til  Rusland  blev  ved  Traktaten  af  13.  De- 
cember 1769,  og  at  der  netop  ved  den  blev  aftalt  en 
Udvikling  af  den  dansk-norske  Sømagt,  hvortil  Kejserinde 
Katharina  II  lovede  at  yde  Tilskud  ved  aarlig  i  6  Aar  at 
give  Skibstømmer  til  to  Linieskibe  paa  60  Kanoner.  Virk- 
ningen heraf  var  en  ny  Flaadeplan,  og  ved  en  Kabinets- 
ordre  af  28.  Februar  1770  fastsattes  det,  at  Søværnet 
skulde  bringes  op  til  36  Linieskibe,  hvoraf  et  paa  90  Ka- 
noner, 2  paa  80  og  13  paa  70.  I  Løbet  af  7  Aar  skulde 
Flaaden  naa  denne  Størrelse,  og  saa  skulde  der  desuden 
bygges  3  Orlogsskibe  som  Reserve.  Det  hidtil  reglemen- 
terede Budget  for  Søetaten  forøgedes  nu  til  900,000  Rdl. 
Men  uheldigvis  tillod  Statens  Finanser  ikke  Virkeliggjø- 
relsen  af  denne  Tanke,  der  havde  spillet  saa  stor  en 
Rolle  hos  Bernstorff  under  hans  Forhaabninger  om  at 
bringe  Danmark  Norge  til  ved  en  stærk  Sømagt  at  ind- 
tage en  nogenlunde  jævnbyrdig  Stilling  ved  Siden  af  dets 
mægtige  Forbundsfælle,  Rusland.  I  VirkeUgheden  vilde 
det   ogsaa   have   kostet  den   største  Vanskelighed   at  be- 

mande  den  store  Flaade.  Denne  Plan  kom  derfor  ikke 
videre  end  til  Papiret.  Maaske  stod  det  i  Forbindelse 
med  disse  Tanker  om  en  Udvidelse  af  Flaaden,  at  Sø- 
indrulleringen  baade  i  Danmark  og  Norge  (1.  Februar  1770) 
blev  ordnet  ved  en  Del  nærmere  Bestemmelser,  medens 
dog  Hovedprinciperne  fra  Kristian  VPs  Tid  bevaredes. 
Naar  det,  som  det  vil  ses,  ikke  var  Resultater  af  stor  Betyd- 
ning, disse  Aar  bragte  Søetatens  Udvikling,  saa  knytter  der 
sig  uheldigvis,  som  vi  vide.  ogsaa  et  lidet  tiltalende  Minde 
til  dem,  for  saa  vidt  den  ovenfor  omtalte  Expedition  til 
Algier  i  Anledning  af  Deyens  Fredsbrud  var  alt  andet 
end  heldiff. 


For  Hærens  Vedkommende  var  der  om  muligt  endnu 
større  Personskifter  paa  det  øverste  Trin.  end  der  var 
ved  Flaaden.  St.  Germain,  der,  dengang  Kongen  besteg 
Tronen,  indtog  den  ypperste  Plads  i  Hærstyrelsen  som 
Præsident  i  Generalkrigsdirektoriet,  maatte.  som  vi  have 
set*),  vige  denne  Plads  29.  Januar  og  derefter  i  nogen 
Tid  holde  sig  til  sin  Stilhng  som  Generalfeltmarskal.  Da 
han  havde  arbejdet  for  skarpt  udprægede  Reformtanker'^*), 
og  det  for  en  stor  Del  var  Uvilje  over  dem,  der  havde 
skabt  den  Modstand  imod  ham,  som  bragte  Kongen  til 
at  lade  ham  falde,  kunde  man  vente,  at  der  vilde  være 
indtruffet  store  Forandringer  efter  hans  Bortgang  fra  Præ- 
sidentstillingen i  Krigsdirektoriet.  Der  blev  da  ogsaa  ud 
paa  Sommeren  1766  vedtaget  en  af  en  General  Arnstedt 
udarbejdet  Hærplan,  hvorefter  man  vilde  opgive  St.  Ger- 
mains  Sammensmeltning  af  Landmilitstropperne  med  de 
hvervede  Regimenter  og  igjen  lade  dem  danne  Afdelinger 
for  sig  selv;   men  denne  Plan  blev  ikke  gjennemført,  og 


*)  Se  ovenfor  S.  21. 

overhovedet  frembød  Hærstyrelsen  i  Øjeblikket  et  under- 
ligt Skue  af  Uenighed  og  Forvirring.  Rosenkrantz.  der. 
foruden  i  Forvejen  at  have  staaet  i  Spidsen  for  Flaaden, 
ved  St.  Germains  Bortgang  tillige  blev  Oversekretær  for 
Hæren,  havde  lige  saa  hden  Sagkundskab  ved  den  ene 
som  ved  den  anden  Militæretat.  og  da  i  September 
Kongens  22aarige  Svoger  Karl  af  Hessen  blev  sat  i 
Spidsen  for  det  øverste  Krigskollegium.  der  nu  fik  Navn 
af  »det  høje  Krigsraad<',  havde  Hæren  om  muligt  endnu 
mindre  faaet  en  Styrer,  der  havde  den  fornødne  Dyg- 
tighed og  Evne  til  at  skaffe  sig  Respekt;  hans  Raadgiver 
General  Huth  formaaede  med  al  sin  faglige  Duelighed 
ikke  at  raade  Bod  derpaa.  og  det  var  paa  en  forunderlig 
Maade,  som  om  Tingene  gik  istaa. 

Men  saa  var  det,  at  Kongen  9.  Marts  1767  atter 
gjorde  St.  Germain  til  Præsident  i  det  nu  gjenoprettede 
Generalkrigsdirektorium  og  dermed  satte  ham  i  Spidsen 
for  Hærstyrelsen.  Et  af  hans  første  Skridt  var  at  kalde 
Gåhler  tilbage  fra  Hertugdømmerne*)  og  give  ham  Plads 
i  Generalkrigsdirektoriet.  Det  er  et  Vidnesbyrd  om. 
hvor  stor  Pris  han  satte  paa  denne,  at  han  fik  bevilget 
ham  5,000  Rdlr.  i  aarlig  Gage.  en  enestaaende  Lønning 
for  en  Deputeret  i  et  Kollegium,  naar  han  ikke  var  den 
øverste  i  dette.  Derimod  maatte  General  Huth  forlade 
Landet.  Usikkerhed  og  Famlen  var  ikke  St.  Germains 
Fejl,  og  han  tog  da  ogsaa  strax  fat  paa  at  gjennemføre 
sine  Tanker,  og  det  efter  en  større  Maalestok,  end  han 
havde  kunnet  det  i  Frederik  Vs  Tid.  Foruden  at  for- 
mindske Livgardens  Styrke  var  Hovedpunktet  for  ham  at 
indskrænke  det  svære  Rytteri,  som  han  ikke  tillagde  stor 
Brugbarhed,  og  at  sammensætte  Hæren  af  færre,  men 
stærkere  Regimenter.  Den  kom  i  Danmark  og  Hertug- 
dømmerne til   at    bestaa.   foruden  af  den  forenede  Hest- 


*)  Se  ovenfor  230. 

Og  Fodgarde,  af  2  Kyrasserregimenter  og  6  Dragonregi- 
menter samt  14  Fodfolksregimenter.  Overensstemmende 
med  sin  Yndlingstanke  at  sammensmelte  de  nationale  Land- 
militssoldater  med  de  hvervede  Tropper  lagde  han  500  Mand 
Landsoldater  til  hvert  Fodfolksregiment  og  600  Mand  til 
Artilleriet.  Men  ved  Siden  deraf  vilde  han  forøge  det 
nationale  Element  iblandt  selve  de  hvervede  Soldater,  og 
derfor  gjennemførte  han,  ikke  uden  en  levende  Modstand 
fra  en  Del  af  de  styrende  Mænds  Side,  deriblandt  fra 
Danneskjolds,  den  tidhgere  omtalte  Forordning  af  21. 
August  1767,  hvorefter  der  i  Kongeriget  Danmark  aarlig 
skulde  udskrives  580  Rekrutter,  omtrent  en  af  hver  500 
Tdr.  Hartkorn;  Hertugdømmerne  derimod  slap  med  kun 
at  stille  90  Rekrutter,  og  hertil  kom  vistnok  30  fra  Ol- 
denburg og  Delmenhorst^^).  Ved  Siden  deraf  tænkte  han 
ikke  alene,  hvad  der  næsten  lyder  barokt,  paa  at  faa  Re- 
krutter fra  Island  ^*5),  men  søgte  ogsaa  at  faa  Hverving 
i  Stand,  hvor  det  kunde  lade  sig  gjøre,  saaledes  baade 
paa  Bornholm  og  i  Norge.  Da  han  foretrak  den  nationale 
Hverving  fremfor  at  faa  Rekrutter  stillede  af  Herre- 
mændene, blev  der  gjort  Forsøg  paa  at  faa  de  nys 
nævnte  580  Mand  paa  den  Maade;  men  det  blev  snart 
opgivet  igjen,  og  Indretningen  med.  at  Danmark  skulde 
yde  dette  Tal  Rekrutter  ved  Udskrivning,  blev  staaende. 
Formodentlig  var  det  et  Vederlag  for  Udskrivningen  af 
disse  Nationalrekrutter  til  de  hvervede  Regimenter,  at  der 
af  Nationalmihtstropperne  for  Fremtiden  kun  skulde  ud- 
skrives 1  af  hver  46  Tdr.  Hartkorn  ^^)  i  Stedet  for  1  af 
hver  32  Tdr.,  saaledes  som  det  var  fastsat  1764.  Som 
noget  ret  betegnende  for  St.  Germain  kan  det  endeUg 
nævnes,  at  han  tillige,  aabenbart  efter  preussisk  Mønster. 
fik  udvirket  Forbud  imod,  at  Officerer  af  lavere  Grader 
og  Underofficerer  maatte  gifte  sig;  de  højere  Officerer 
maatte  kun  paa  visse  Vilkaar  indgaa  Ægteskab  ^'^). 

Samtidig   hermed    fandt  ogsaa  en  Omdannelse  Sted 

af  den  norske  Hær  og  dens  Styrelse.  Det  er  allerede 
nævnt,  at  den  Mand.  der  i  den  nærmest  foregaaende  Tid 
var  højstkommanderende  General  og  Præsident  i  det 
norske  Krigsdirektorium,  General  Schmettow,  blev  afløst 
af  Grev  Rantzau  Ascheberg  (11.  April  1767).  Skjønt 
Schmettow  tidligere  havde  været  enig.  i  det  mindste  i 
flere  af  St.  Germains  Ideer,  havde  han  aabenbart  i  den 
senere  Tid  fjærnet  sig  en  Del  fra  ham  -^).  og  det  traf  sig 
derfor  ganske  heldig,  at  han  selv  ønskede  at  fratræde  sin 
høje  Plads  i  Norge.  Hans  Stilling  var  netop  paa  denne 
Tid  bleven  svækket  ved  nogle  Sammenstød  med  andre 
M^Tidigheder.  Hvor  meget  han  end  som  ægte  Verdens- 
mand holdt  af  at  færdes  i  Kristianias  selskabelige  Kredse 
og  af  at  være  et  Slags  Midtpunkt  der,  var  han  dog  paa 
visse  Maader  stram  Militær  med  en  ikke  ubetydelig 
Ringeagt  for  Civilisterne,  og  han  vilde  gjerne  vise  de 
civile  Autoriteter,  at  de  havde  at  rette  sig  efter  hans 
Vilje.  Saaledes  kom  han  i  Strid  med  Stiftamtmanden  i 
Kristiania,  fordi  han  vilde  lade  en  Delinkvent  føre  til 
Kongsvinger,  uagtet  en  Forordning  bød.  at  saadanne 
skulde  føres  til  den  nærmeste  Fæstning,  hvad  der  i  dette 
Tilfælde  var  Akershus.  Allerede  dette  bragte  ham  paa 
Kant  med  Kancelliet  ^^).  Men  værre  blev  det  ved  et 
Sammenstød  med  Hensyn  til  Byen  Frederikstad.  Denne 
var  for  ikke  længe  siden  for  en  stor  Del  afbrændt,  og, 
da  Indbyggerne  vare  ude  af  Stand  til,  saaledes  som  det 
egentlig  efter  Byens  Privilegier  som  Fæstning  skulde  ske. 
at  opføre  nye  Bygninger  af  Grundmur,  ansøgte  de  Kongen 
om  at  maatte  bygge  af  Bindingsværk.  Dette  blev  og- 
saa  omsider  bevilget  efter  Kancelhets  Forestilling,  og 
der  blev  udstedt  en  kongelig  Resolution  derom.  Men 
Schmettow  havde  Dristighed  nok  til  desuagtet  i  Kraft  af 
de  ældre  Bestemmelser  at  lade  Kommandanten  i  Fre- 
derikstad formene  Borgerne  at  bygge  paa  den  Maade. 
Kongen   tillod.     Dette   gik   naturligvis  ikke  upaatalt   hen, 

Og  Kancelliet  udvirkede,  at  der  afæskedes  ham  en  Er- 
klæring, om  han  havde  kjendt  den  kongelige  Resolution, 
da  han  tilsendte  Kommandanten  den  nævnte  Befaling.  I 
Stedet  for  at  falde  tilføje,  havde  han  i  sin  grænseløse 
Selvfølelse  den  Ubesindighed  at  tilsende  Kancelliet  en 
ganske  uanstændig  affattet  Skrivelse,  hvori  han  endog 
udtalte,  at  Kancellipræsidenten  Thott  havde  fortjent  at 
dømmes  fra  Livet  for  at  have  udvirket  Bygningstilladel- 
sen.  At  han  intet  naaede  herved,  er  en  Selvfølge,  hans 
Ordre  til  Kommandanten  blev  kasseret ^^).  Ham  selv  skete 
der  vel  intet;  men  at  hans  Stilling  maatte  blive  svækket 
ved  sligt,  maa  man  nødvendigvis  antage,  og  det  er  rime- 
hgt  nok,  at  det  har  virket  til,  at  han  tog  sin  Afsked  og 
derved  imødekom  det  Ønske,  der  sikkert  var  om  at  af- 
løse ham  med  Rantzau^^).  Afskeden  fik  han  da,  og  det 
i  en  ret  smigrende  Form,  idet  Kongen  bevilgede  ham  en 
Pension  paa  3,000  Rdlr.  og  tillige  betalte  Gjæld,  han 
havde  gjort  paa  8,000  Rdlr.  ^■^).  Med  det  samme  han  gik 
af,  ophævedes  ogsaa  det  norske  Direktorium.  og  Rantzau 
blev  saaledes  eneraadende. 

Ingen  kunde  være  ivrigere  end  denne  i  at  gjennem- 
føre  St.  Germains  Planer  i  Norge,  hvor  Hovedtrækket 
af  dem  var,  at  de  tidligere  2  hvervede  Regimenter 
skulde  vedblive,  men  de  4  Dragonregimenter  ind- 
skrænkes til  3,  og  de  13  Fodfolkregimenter  gjøres  til  8. 
Desuden  var  der  en  Artilleribataillon.  Bleve  Regimen- 
terne færre,  bleve  de  til  Vederlag,  ligesom  ogsaa  Til- 
fældet var  i  Danmark,  gjorte  større,  en  Forandring,  som 
Benzon  forgjæves  paastod,  var  upraktisk,  fordi  Regiments- 
distrikterne  i  det  vidt  strakte  og  tyndt  befolkede  Land 
derved  vilde  blive  for  store.  Samtidig  med  sine  andre 
Reformideer  havde  St.  Germain  ogsaa  den  Yndlingstanke 
at  flytte  norske  Regimenter  til  Danmark  og  omvendt 
danske  til  Norge,  en  Tanke,  der  fra  et  Helstatsstandpunkt 
kunde  være  forklarlig  nok.    men  som  aabenbart  desuden 

var  næret  hos  ham  ved  Haab  om.  at  der  kunde  vindes 
Rekrutter  til  de  danske  Regimenter  under  deres  Op- 
hold i  Norge.  SelvfølgeHg  havde  den  imidlertid  prak- 
tiske Ulemper,  og  Danneskjold,  der  stadig  var  en  aar- 
vaagen  Kritiker  overfor  sine  Kolleger,  bekæmpede  den 
ogsaa  som  betænkelig,  fordi  dens  Gjennemførelse  vilde 
vække  Uvilje  hos  Nordmændene  og  fremkalde  den  Tanke 
hos  dem,  at  de  vare  Gjenstand  for  Mistro.  St.  Germain 
fralagde  sig  paa  det  bestemteste,  at  han  skulde  have  havt 
en  saadan  Følelse^*).  Der  blev  derfor  ført  et  norsk  Re- 
giment til  Danmark  og  2  herfra  til  Norge,  og  det  var 
paatænkt  at  gaa  videre  heri. 

Hvor  lidt  det  end  skortede  Rantzau  paa  Iver  for 
den  Opgave,  St.  Germain  havde  sat  ham  til  at  løse,  fat- 
tedes det  ham  helt  paa  de  Evner,  der  behøvedes  til  at  gjen- 
nemføre,  hvad  der  paahvilede  ham.  Han  holdt  af  at  tale 
om  sig  selv  som  den,  der  ved  Kraft  og  Myndighed  nok 
skulde  slaa  al  Modstand  til  Jorden,  og  som  den,  der  var 
lige  saa  fast  og  urokkelig  som  den  Klippegrund,  hvorpaa 
han  boede  ^^'*);  men  han  havde  uheldigvis  intet  af  den 
støtte,  respektindgydende  Personlighed,  der  her  kræ- 
vedes, og  Uge  saa  lidt  af  Takt  og  Elskværdighed.  De 
Indkvarteringsvanskeligheder,  som  Opsendelsen  af  de  2 
danske  Regimenter  naturligvis  voldte,  bragte  ham  paa 
Kant  med  Præsidenten  i  Kristiania,  Feddersen,  en  af- 
holdt Mand,  som  han  hævnede  sig  paa  ved  at  faa  ham 
afskediget.  Ogsaa  var  han  hensynsløs  i  sin  Iver  for  at 
skaffe  Rekrutter  til  de  to  danske  Regimenter  deroppe, 
og  han  tørnede  blandt  andet  derved  paa  det  skarpeste 
sammen  med  den  daværende  Grev  Wedel  Jarlsberg, 
der  endog  med  Magt  modsatte  sig  Hvervinger  paa  sil 
Grevskab. 

Det  Omdannelsesarbejde,  som  saaledes  kom  i  Gang 
i  de  tvende  Riger,  standsede  imidlertid,  da  St.  Germain 
faldt    i    Unaade    og    maatte    forlade    Landet,    hvad    der. 

som  allerede  tidligere  fortalt  *).  havde  til  Følge,  at  ogsaa 
Rantzau  til  Nordmændenes  store  Glæde  maatte  flytte 
bort  fra  Norge.  Som  den  øverste  Myndighed  i  Hærsty- 
relsen stilledes  nu  det  saakaldte  Generalitets-  og  Kom- 
missariatskoUegium,  der  for  øvrigt  væsenlig  beholdt  samme 
Organisation,  som  Krigsdirektoriet  havde  havt,  men  selv- 
følgeUg  for  en  Del  fik  en  anden  Sammensætning.  Ogsaa 
Norge  fik  sit  Generalitetskollegium,  der  dog  i  vigtige  Sager 
var  det  i  Kjøbenhavn  underordnet.  Gåhler  beholdt,  som 
tidligere  sagt.  sin  Plads  i  den  øverste  Styrelse;  men  dette 
hang  dog  ikke  sammen  med,  at  Regeringen  vilde  fast- 
holde den  Ordning,  han  sammen  med  St.  Germain  havde 
gjennemført;  det  var  Indflydelser  i  en  helt  anden  Ret- 
ning, der  nu  havde  Overmagten.  Iblandt  de  Fjender,  St. 
Germain  havde,  var  ingen  ham  mere  gram  end  den 
Mand,  der  ogsaa  havde  virket  mest  til  hans  Fald,  nemhg 
Saldern,  hvis  Indflydelse  netop  paa  dette  Tidspunkt  havde 
naaet  sit  Højdepunkt.  Vi  have  set  ham  udtale  til  Kon- 
gen, at  St.  Germain  havde  ødelagt  Hæren  og  enten 
maatte  have  mistet  sin  Forstand  eller  være  en  For- 
ræder*). Selvfølgehg  var  dette  en  skammeUg  Dom.  Ho- 
vedtanken i  St.  Germains  Reform  at  ville  arbejde  det  natio- 
nale Element  frem  i  Hæren  var  fuldstændig  sund :  men 
den  almindelige  Mening  var  ham  sikkert  paa  denne  Tid 
endnu  ugunstigere,  end  den  tidligere  havde  været.  Den 
Formindskelse  af  Kadrenes  Tal.  som  han  havde  ladet 
finde  Sted  i  1767,  havde  maattet  fremkalde  en  Mængde 
Afskedigelser  og  derved  vække  Misnøje  hos  mange.  Hos 
en  Del  store  Herremænd  var  der  baade  Frygt  for  de 
vidt  gaaende  Tanker  om  Landboreformer,  som  han  havde, 
og  de  vilde  ikke  have  Forandringer  i  den  ældre  Ordning 
af   Landmilitsen,    der    sikrede    dem    Arbejdskraften    paa 


*)  Se  ovenfor  S.  101. 
**)  Jvfr.  ovenfor  S.  100. 

Godserne,  hvorfor  St.  Germain  ogsaa  træffende  sagde,  at 
den  var  den  Hjørnesten,  der  holdt  Proprietærernes  Byg- 
ning sammen  ^^).  Og  denne  Stemning  imod  ham  kunde 
støtte  sig  til  en  besynderlig  national  Uvilje,  der  var 
over,  at  han  ikke  vilde  lade  Nationalmilitsen  være  en 
egen  Del  af  Hæren.  Mange  kunde  heller  ikke  forstaa.  at 
han  havde  villet  indskrænke  Fæstningernes  Tal  i  Dan- 
mark og  Norge  og  kun  tillagde  nogle  faa  af  dem  virke- 
lig Betydning.  Der  var  meget  taabeligt  i  sligt;  men  for- 
uden hvad  der  i  det  enkelte  kunde  indvendes  imod  hans 
Maade  at  tage  sin  Gjerning  paa,  havde  hans  Styrelse 
unægtelig  frembudt  nogle  slemme  Blottelser.  Det  viste  sig 
saaledes.  at  der  var  store  Huller  i  de  Beholdninger,  der 
burde  være  tilstede,  og  højst  besynderligt  tog  det  sig  ud,  at 
han  af  økonomiske  Grunde  i  den  Grad  havde  ladet  sælge 
Bytterheste,  at  den  største  Del  af  Kavalleriet  var  ube- 
redent ^').  Der  kunde  ingen  Tvivl  være  om,  at  man  i 
Tilfælde  af  en  hurtig  Udrykning  vilde  komme  i  en  meget 
stor  Forlegenhed  herved. 

En  Følge  af,  at  en  imod  ham  fjendtlig  Aand  efter 
hans  Bortfjærnelse  fik  Magt  øverst  oppe.  var.  at  der 
atter  blev  lavet  om  paa  Hærordningen.  Rigtignok  fast- 
slog man,  hvad  sikkert  var  bestemt  allerede  af  ham,  at 
Norge  skujde  yde  300  Landrekrutter  til  den  hvervede 
Hær.  ligesom  de  andre  Dele  af  Staten  stillede  700  ^^) ; 
men  dette  kunde  godt  passe  ogsaa  til  andre  Hærplaner 
end  hans.  Derimod  blev  der,  som  allerede  tidligere  be- 
rørt, under  Kongens  Ophold  paa  Gottorp  inden  hans 
Rejse  til  Udlandet  af  Saldern  med  stor  »Voldsomhed« 
drevet  en  ny  Hærplan  igjennem.  der  vilde  komme  til  at 
koste  betydeligt*).  Udenlandsrejsen  bevirkede  imidlertid, 
at  den  ikke  strax  blev  gjennemført,  og  de,  hvem  Statens 
finansielle  Tarv  laa  paa  Hjærte.   maatte,  selv  om  de  nok 


*)  Se  tidligere  S.  154. 

saa  meget  vare  Modstandere  af  St.  Germain,  se,  at  man 
i  økonomisk  Henseende  var  ved  at  komme  fra  Dynen  i 
Halmen.  I  den  Stemning  skrev  Reventlow,  som  tillige 
udtalte  Schacks  Mening,  til  Bernstorff  under  dennes  Op- 
hold i  London  med  Kongen,  at  det  ikke  lod  sig 
muhgt  at  stille  mere  end  1,500,000  til  1,600,000  Rdlr.  til 
Raadighed  for  Hæren  ^^).  Intet  kunde  mere  passe  til 
Bernstorffs  egen  og  Schimmelmanns  Stemning,  og  de 
nyttede  derfor  Lejligheden,  medens  de  vare  fri  for  Sal- 
dern,  til  at  faa  vedtaget  en  ny  Hærordning  med  et 
mindre  Budget.  Det  skulde  nu  sættes  til  1,700,000  Rdlr., 
foruden  at  der  maatte  regnes  110,000  Rdlr.  til  Pensioner 
og  Ventepenge;  men  længere  var  det  ikke  muhgt  at 
gaa  ned*") 

Hvad  der  blev  vedtaget  ved  denne  Plan  af  24.  Septbr. 
1768,  kom  til  at  gjælde  henved  6  Aar.  Planen  gjennem- 
førtes  saaledes,  at  den  fik  Gyldighed  fra  1.  Maj  1769,  og 
Budgettet  blev  definitivt  sat  til  1.750,000  Rdlr.;  men  i 
Virkeligheden  gik  Hærudgifterne  ikke  lidt  op  derover.  I 
Anledning  af  de  Forandringer,  der  skulde  ske,  og  til  ad- 
skiUigt  Materiel  bevilgedes  300,000  Rdlr.  udenfor  Pla- 
nen *i).  og,  som  vi  ovenfor  have  set*),  vise  Finansregn- 
skaberne  fra  de  nærmest  følgende  A-dY,  at  man  ikke  blev 
staaende  ved  de  fastsatte  Udgiftsreglementer. 

Den  nye  Plan  beholdt  for  den  hvervede  Hærs  Ved- 
kommende det  Tal  Rytter-  og  Fodfolksregimenter,  som 
St.  Germain  havde  faaet  fastsat;  men,  som  det  var  at 
vente,  gjorde  den  Ende  paa  hans  Sammensmeltning  af 
de  nationale  og  de  hvervede  Soldater.  Landmilitsen  i 
Danmark  og  Hertugdømmerne  blev  atter  organiseret  som 
bestaaende  af  egne  Afdelinger,  dog  ikke  mere  som  hele 
Regimenter,  men  som  16  Batailloner,  hvoraf  de  14  føje- 
des til   de  tjorten  Fodfolkregimenter,  og  de  to  lagdes  til 


*)  Se  ovenfor  S.  432. 
Danmark-Norges  Historie  1720-1814.  IV,  J.  28 

Artilleriet.  Ved  Norge  bleve  de  2  hvervede  Regimenter 
bevarede :  men  Tallet  af  Kavalleriregimenter  blev  4  i 
Stedet  for.  at  St.  Germain  kun  havde  havt  3.  og  Na- 
tionalmilitsen kom  til  at  tælle  13  Regimenter,  saaledes 
som  den  havde  gjort  det  før  St.  Germains  Tid.  De  dan- 
ske Regimenter,  der  havde  hgget  i  Garnison  i  Norge, 
blev  førte  tilbage  til  Danmark,  ligesom  omvendt  det  til- 
svarende norske  fra  Danmark  kom  hjem  til  Norge.  Na- 
turligvis bortfaldt  med  det  samme  den  Hverving  her- 
oppe til  danske  Regimenter,  der  var  sat  i  stærk  Gang 
af  St.  Germain  og  Rantzau:  men  der  maatte  stilles  ret 
talrige  Rekrutter  til  Garden^"^). 

Som  et  ejendommehgt  Træk  kan  nævnes,  at  i  Aaret 
1769  dukkede  Tanken  op  om  at  gjøre  Kjøbenhavn  til  en 
tidsvarende  Fæstning.  En  Plan  herom  blev  godkjendt  af 
Generalitetet.  og  Sagen  kom  til  Konseillets  Betænkning. 
Dette  erkjendte,  at  til  Trods  for,  at  den  daværende 
politiske  Stilling  syntes  at  sikre  Kjøbenhavn  imod  Angreb 
udefra,  vidste  man  ikke.  hvad  Tiden  kunde  bringe,  og 
Konseillet  anbefalede  for  saa  vidt  Befæstningsplanen  som 
nyttig;  men  den  gjorde  dog  med  Føje  opmærksom  paa,  at 
af  finansielle  Grunde  kunde  der  for  Tiden  ikke  tænkes 
derpaa,  og  at  under  alle  Omstændigheder  var  en  For- 
bedring af  de  norske  Grænsefæstninger  mere  tvingende 
nødvendig'^^).     Dermed  blev  Sagen  skrinlagt. 

Hvad  her  kun  i  korte  Hovedtræk  er  meddelt  om 
Hærens  Historie  i  Aarene  1766 — 1770,  vil  være  tilstrække- 
ligt til  at  vise,  hvorledes  den  Usikkerhed,  som  skiftende 
Indflydelser  hos  Kristian  VH  fremkaldte  i  Styrelsen,  i  ganske 
særlig  i  Grad  satte  sit  Mærke  paa  den.  Og  desuden  maa 
det  uheldigvis  siges,  at  det  endehge  Resultat  i  Hoved- 
sagen ikke  var  godt,  thi  det  beroede  paa  et  Fejlsyn,  naar 
man  fraveg  St.  Germains  Tanke  om  at  sammensmelte  de 
nationale  med  de  hvervede  Tropper.  Efter  at  Hærloven 
af  September  1768  var  bleven  gjennemført  i  1769,    for- 

tæller  Gahler,  at  der  var  almindelig  Glæde  over.  at  Na- 
tionalmilitsen atter  havde  faaet  sine  egne  Afdelinger; 
men  her  var  et  Punkt,  hvor  der  ikke  skulde  være  set 
paa.  hvad  der  var  populært  eller  ikke.  Nationalbataillo- 
nerne  vare  i  Virkeligheden  med  den  tarvelige  Uddan- 
nelse, de  fik,  saa  godt  som  ubrugelige. 

Ogsaa  vedbleve  de  hvervede  Tropper  at  indtage  den 
samme  afsluttede  Stilling  i  Folket  som  tidligere  med  alle 
de  gamle  nedarvede  Lyder.  Man  led  stadig  under  stor 
Demoralisation  hos  Soldaterne,  der  blandt  andet  satte 
sin  Frugt  i  Tiggeri  baade  af  dem  selv  og  af  deres  fat- 
tige Koner,  man  døjede  med  jævnlige  grove  Forbrydelser  og 
Udbrud  af  modbydehg  Raahed  og  med  den  næsten  utaale- 
lige  Plage,  som  de  idelige  Rømninger  voldte.  Til  Trods  for 
alt  dette  havde  St.  Germains  Virksomhed  ikke  været  helt 
unyttig.  For  ikke  at  tale  om,  hvad  han  havde  udrettet 
i  visse  Retninger,  som  f.  Ex.  ved  at  grundlægge  et  In- 
geniørkorps og  et  virkehg  brugeligt  Artillerikorps,  .saa 
havde  han  desuden  saa  stærkt  slaaet  til  Lyd  for  Tanken 
om  det  nødvendige  i  efterhaanden  at  komme  bort  fra  den 
udenlandske  Hverving  og  gaa  over  til  en  national  Hær, 
at  man  faa  Aar  senere,  nemlig  i  1774,  holdt  det  for  nød- 
vendigt, som  et  Overgangsled,  at  optage  hans  Tanke  om 
en  Sammensmeltning  af  nationale  og  hvervede  i  de 
samme  Afdelinger. 

HENVISNINGER  OG  OPLYSNINGER. 


ALMINDELIG  BRUGTE  FORKORTNINGER 

i  Henvisninger  til  Første  Afdeling  ere: 

D.  M.     Danske  Magasin. 

D.  Rk.     Dansk  Rentekammers  Forestillingsprotokol. 

D.  Kk.     Dansk  Kommercekollegiums  Forestillingsprotokol. 

F.  Forordning. 

G.  K.  D.     Generalkrigsdirektoriet. 

G.  og  Kom.     Generalitetets  og  Kommissariats  Resolutionsprotokol. 
G.  L.  V.  K.     General  Landvæsens  Kollegiet, 
G.  L.  V.  Kom.     General  Landvæsens  Kommissionen. 
Geh.  Kons.    Gehejmekonseillet. 

G.  Tk.     General  Toldkammerets  Forestillingsprotokol. 
Hm.  A.     Hofmarskallets  Arkiv  i  Rigsarkivet. 
H.  T.     Historisk  Tidsskrift. 
Kabo.     Kabinetsordre. 
Kab.  A.    Kabinetsarkivet  i  Rigsarkivet. 
Kane.  Skr.     Kancelliskrivelse. 
M,  R.     Militære  Reskripter. 
N.  D.  M.     Nyt  Dansk  Magasin. 
N.  H.  T.     Nyt  historisk  Tidsskrift. 

N.  k.  S.     Ny  kongelig  Samling  (i  det  store  kgl.  Bibliothek). 
N.  Rk.     Norsk  Rentekammers  Forestillingsprotokol. 
N.  Rark.     Norsk  Rigsarkiv. 
I^.  T,     Norske  Tegneiser. 
O.  B.     Oversekretærens  Brevbog. 
O.  Skd.     Overskattedirektionen. 
Pk.  Pr.     Partikulærkassens  Protokol. 
Polit.  Corresp.     Politische  Correspondenz. 
R.     Reskript. 

Res.     Kongelig  Resolution. 
S.  T.     Sjællandske  Tegneiser. 
Sbk.     Statsbalancekommissionens  Protokol. 
Sp.     Spørgsmaal  under  Forhøret  over  Struensee. 
Stathark.     Statholderarkiv. 
'  T.  Rk.    Tysk  Rentekammers  Forestillingsprotokol. 
V.  C.     Vedel  Correspondance  de  Bernstorff. 

De  Breve,    der  findes  citerede,   ere   alle  endnu  udtrykte,    naar 
dev  ikke  er  angivet,  i  hvilket  Værk  de  findes  optagne. 


Første  Kapitel. 

')Reverdil:StruenseeogHoffetiKjøbenhavn  1760—72. 
Dansk  Oversættelse  (Kjbhvn.  1859)  S.  3. 

2)  Brev  til  J.  H-  E.  Bernstorff  (18.  Juni  1760). 

3)  D.  M.  5.JI.  III,  S.  24-2.5.  Jvfr.  Raumer:  Europa  1763-83 
(Leipzig  1839)  I,  S.  142. 

*)  Se  Tysk  Udgave  af  Høsts:  Struensee  I  S.  50. 

°)  Dennes  Taler  ere  udgivne  af  ham  i  et  eget  Skrift  »En 
hellig  og  højtidelig  Bekjendelse,  aflagt  af  Hs.  kgl. 
Højhed  Krp.  Christian  o.  s.  v.  (Kjbhn.  1765).  Høst:  Clio  II, 
77 — 78  har  den  Fejl,  der  er  gaaet  over  i  Biografisk  Lexikon,  at 
lade  det  være  Cramer,  der  konfirmerede  Prinsen.  I  Suhms  Haand- 
skrift:  Hemmelige  Efterretninger  om  Tiden  1766—1772  (Kgl.  Biblio- 
thek  og  Rigsarkivet)  finder  man  en  Meddelelse,  der  jævnlig  gjen- 
tages  af  senere  Forfattere,  at  Harboe  var  bleven  forfærdet  ved  at 
se,  hvor  lidt  Prinsen  kjendte  til  Biblen,  og  hvor  vel  bevandret  han 
derimod  var  i  den  rent  deistiske  Forfatter  Tindals  Skrifter.  Dette 
er  sikkert  ligesaa  løst  og  upaalideligt  som,  hvad  der  fortælles  om, 
at  Reventlow  ingen  Agtelse  havde  for  religiøs  Tro  og  kirkelig 
Skik  (N.  H.  T.  IV  S.  543).  Denne  var,  hvad  hans  Breve  vise,  tvært 
imod  en  religiøs  Mand,  og  han  vilde  derfor  ganske  sikkert  have 
vaaget  over,  at  ikke  Prinsens  Undervisning  i  Religion  blev  det 
modsatte  af  Oplærelse  i  Kristendom,  og  om  end  Nielsen  var  Ratio- 
nalist og  Wolfianer,  var  der  et  stort  Spring  derfra  til  at  hylde 
Deismen.  Endelig  udtalte  Harboe  i  en  af  sine  Taler  ved  Konfir- 
mationshandlingen  sig  saa  rosende  om  den  religiøse  Undervisning. 
Prinsen  havde  nydt,  at  det  er  ligefrem  umuligt,  at  Suhms  Fortæl- 
ling kan  have  været  sand. 

®)  Tale  til  sine  Landsmænd  ved  Anledning  af  Hs. 
kgl.  Højhed  vor  naadigste  Kronprinses  Konfirmation 
(Kjbhn.  1765). 


4  Henvisninger. 

')  Se  U.  A.  Holsteins  Cutrykte)  Memoirer  (Rark);  jvfr.  H.  T. 
6.  R.  IV,  S.  5. 

8)  Flere  Breve,  vexlede  |imellem  J.  H.  E.  Bernstorff,  A.  P. 
Bernstorff  og  Reventlow,  indeholde  gode  Bidrag  til  Opfattelsen  af 
Reverdils  Personlighed. 

3)  Blangstrup:  Christian  VII  og  Caroline  Mathilde 
(Kjbhn.  1891)  fortæller  S.  34,  at  baade  Juliane  Marie  og  Bernstorff 
havde  søgt  at  hindre  Kirchhoffs  Ansættelse,  men  ikke  kunnet  ud- 
rette noget.  Uheldigvis  synes  imidlertid  denne  Meddelelse  at 
mangle  Hjemmel. 

^°)  Hovedkilden  til  Kristian  Vll's  Opdragelses-  og  Undervis- 
nings Historie  er  Reverdils  ovennævnte  Skrift.  Maaske  vilde  man 
da  sige,  at  dette  er  en  partisk  Kilde,  fordi  Reverdil  nærede  Uvilje 
imod  Reventlow,  og  fordi  han  hovmodig  ikke  fandt  andet  godt 
end,  hvad  han  selv  udrettede.  Men  til  Uheld  for  Reventlow  stad- 
fæstes Reverdils  Opfattelse  af  ham  ganske  ved  Meddelelser  af 
andre  samtidige,  saaledes  ved  Dorothea  Biehls  Historiske  Breve 
(Hist.  Tidsskr.  3.  R.  IV),  ved  U.  A.  Holsteins  utrykte  Memoirer. 
Suhms  hemmelige  Efterretninger  o.  a.  Der  kan  slet  ikke  være 
Tale  om,  at  der  ligger  en  fælles  Kilde  til  Grund  for  disse  for- 
skjellige  Meddelelser.  Desuden  forklarer  Reventlows  barske  Ledelse 
af  Opdragelsen  naturlig  det  Had,  Kongen  senere  stedse  følte 
imod  ham.  Det  kan  fremdeles  m.ed  Hensyn  til  andre  Punkter  af 
Undervisningens  Historie  mærkes,  at  Reverdils  ugunstige  Dom  om 
Nielsen  som  Lærer  ikke  hænger  sammen  med  nogen  Uvilje  fra 
hans  Side  imod  denne,  om  hvis  Karakter  han  netop  udtaler  sig 
med  Agtelse.  Hvad  Reverdil  fortæller  om  Sperlings  skadelige  Ind- 
flydelse, stemmer  ganske  med,  hvad  der  fortælles  fra  anden  Side 
baade  om  denne  og  om  Kirchhoff,  saaledes  i  Wasserschlebes  vig- 
tige Optegnelser,  der  findes  paa  Kongens  Bibliothek.  Det  er  des- 
uden umuligt  andet  end  at  blive  slaaet  af,  i  hvor  høj  Grad  Rever- 
dils rolige  og  klare  Fremstilling  bærer  Sandhedens  Præg,  og  af 
hvor  ypperlig  Skildringen  af  Kristian  VII's  Personlighed  som  Kron- 
prins staar  som  Forklaring  af  det,  der  senere  stærkt  kom  frem 
hos  ham.  At  det  almindelige  Indtryk,  man  faar  af  Reverdils  Evne 
til  at  dømme  træffende  om  Mennesker,  i  Forbindelse  med  Sam- 
tidens Dom  om  hans  hæderlige  Karakter  ogsaa  vejer  stærkt  i 
Vægtskaalen,  er  en  Selvfølge. 


Andet  Kapitel.  5 

Andet  Kapitel. 

^)  Karl  af  Hessen:  »Me  moirés  sur  mon  temps  (Kjbhn. 
1861),  S.  38  og  Beretning  af  den  kursaxiske  Gesandt  hos  Blang- 
strup  anf.  St.  S.  219. 

■")  Rever dil  S.  20. 

'^)  Reverdil  har  S.  16  en  Fortælling  om,  at  Reventlow  allerede 
inden  Frederik  V's  Død  lod  Overkammerherreposten  oprette  (d.  v. 
s.  gjenoprette)  for  sig.  Dette  maa  sikkert  blot  forstaas,  som  om 
det  har  været  noget,  hvorom  Reventlow  var  bleven  enig  med  det 
øvrige  Konseil,  thi  Udnævnelsen  fandt  først  Sted  14.  Januar.  U.  A. 
Holstein  fortæller  i  sine  Memoirer  efter  Meddelelse  af  Gustav 
Holck ,  der  dengang  var  Kammerjunker  hos  den  unge  Konge  og 
sagde,  at  han  selv  havde  hørt  paa  det,  at  Reventlow  overrumplede 
Kristian  VII  til  at  give  sig  Overkammerherrepladsen. 

*)  3dje  Del  H  389  ff. 

")  G.  og  Kom.  Rp.  30.  Jan.  1766. 

6)  H.  T.  4  R.  II,  S.  288.  Naar  han  forøvrigt  selv  siger,  at 
Kassebeholdningen  var  over  en  Million  Rdl.,  er  det  en  af  de  ikke 
sjældne  ret  store  Hukommelsesfejl,  der  findes  i  hans  efterladte 
Mindeskrifter.  Beløbet  var  1.  Januar  1766.  4534  Rdl.  o  |:  og  4  fl  i 
Speciesmønt  og  325301  Rdl.  5  ^  og  2  p  i  Kurantmønt. 

')  D.  Biehl  har  et  Sted  (H.  T.  3  R.  IV,  S.  362—63)  en  pi- 
kant Meddelelse  om  Ytringer,  Kristian  VII  skulde  have  brugt  om 
Ministrenes  Holdning  over  for  ham,  der  gjorde,  at  han  ingen 
Vegne  kunde  komme  med  dem.  Det  er  ingenlunde  usandsynligt, 
at  Kongen  kan  have  brugt  saadanne  Ytringer;  men  unøjagtig  er 
Meddelelsen  alligevel.  Hun  har  glemt,  at  Danneskjold  og  Moltke 
ikke  samtidig  vare  Ministre,  og  at  Kongen  altsaa  ikke  kan  have 
talt  om  dem  som  Medlemmer  af  samme  Konseil. 

8)  D.  M.  3  R.  III,  S.  42  ff.. 

^)  Dette  Aktstykke  har  jeg  ladet  trykke  i  D.  M.  5.  R.  IV,  370  ff. 
Høst:  Gesch.  der  dån.  Monarchie  u.  Chr.  VII,  I  (1813)  S.  14 
har  sammenblandet  dets  Indhold  med  de  Punkter,  der  i  Septem- 
ber 1766  af  Danneskjold  fremsattes  imod  Bernstorff.  Det  er  aaben- 
bart  det  i  Texten  benyttede  Aktstykke,  hvortil  Reverdil  betyder  S. 
28 ;  men  han  husker  fejl,  naar  han  siger,  at  Underhandlingerne 
med  Rusland  ogsaa  omtaltes  deri. 

^°)  Se  Efterretninger  om  den  danske  Søetat  fra  for- 
rige Tider  (Kjbhn.  1790). 

")  III,  1.  S.  185. 

'^)  Se  herom  utrykte  Breve  fra  Morin  d'Heronville  til  Bernstorff 

")  D.  M.  5.  R.  III,  S.  9. 

")  Dp.  (utrykt)    fra    ham  til  Frederik  den  store  af  30.  April  1767. 


6  Henvisninger. 

15)  Brev  fra  Kr.  Scheel  til  Schack  af  4.  Juli  1766  (Ravn- 
holt). 

16)  Oederiana  (1793)  S.  225  ff. 

1')  Se  om  disse  Forhold  Karl  af  Hessen:  Mem.  de  mon 
terns  S.  31,  der  imidlertid  stærkt  glatter  over  hans  en  Tid 
usikre  Holdning,  og  D.  M.  5.  R.  III,  S.  3.  Dette  Brev,  som  Ud- 
giveren Koch  ikke  mener  at  kunne  angive  Tiden  for,  er  utvivlsomt 
skrevet  i  Efteraaret  1767  kort  førend  Reverdil  faldt  i  Unaade.  Det 
er  nemlig  aabenbart  det,  hvortil  der  sigtes  i  det  hos  Reverdil 
S.  341  trykte  Brev  til  denne  fra  Prins  Karl  af  29.  November  1767. 

18)  Brev  af  31.  Maj  1766,  der  tillige  viser,  hvor  haardt  det  var 
for  Karl  af  Hessen  at  skulle  skilles  fra  Morin.  Et  Brev  fra  Moltke 
til  Bernstorff,  som  denne  samtidig  har  modtaget  (paategnet  mod- 
taget 7.  Juni  1766),  viser,  at  begge  disse  Mænd  vare  opbragte 
paa  Morin.  Moltke  udtaler  det  Ønske  om  ham,  at  han  var  hos 
Antipoderne  og  ikke  mere  kunde  volde  Ærgrelser. 

1^)  Brev  fra  Overjægermester  Gram  af  11.  og  30.  Maj  1766  til 
Schack.  (Ravnholt). 

20)  Om  Moltkes  Afsked,  se  H.  T.  4.  R.  II,  S.  272,  Reverdil 
S.  29  og  33  og  Karl  af  Hessen  anf.  St.  S.  32.  hvor  denne  for- 
øvrigt paastaar,  at  det  har  været  saa  langt  fra,  at  han  har  virket 
til  Moltkes  Fald,  at  han  tvært  imod  havde  afværget,  at  Moltke  fik 
Tilhold  om  at  søge  sin  Afsked,  hvorimod  han  havde  formaaet 
denne  til  frivillig  at  gjøre  det,  saaledes  at  alt  var  gaaet  af  paa 
særdeles  fredelig  Maade.  Men  han  har  her  husket  ganske  fejl.  da 
han  50  Aar  senere  nedski-ev  sine  Memoirer. 

-')  Barthélemy:  Le  France  et  le  Danemark  1751 — 1770. 
(Copenh.  1887)  S.  265. 

")  J.'  H.  E.  Bernstorff  til  A.  P.  Bernstorff  19.  Juli  1766  og 
Svar  fra  denne  af  25.  Juli  1767. 

23)  Karl  af  Hessen  anf.  St.  S.  32. 

24)  Flere  saadanne  fra  tidligere  Tid  til  Bernstorff. 

25)  D.  M.  3.  R.  III  og  5.  R.  IV. 

26)  D.  M.  3.  R.  III,  S.  53. 

2')  Smstds.  og  S.  55,  fremdeles  Reverdil  S.  37  og  Karl  af 
Hessen  anf.  St.  S.  34  ff.,  N.  H.  T.  V,  S.  303—4. 

28)  Bernstorffs  Forsvar  er  i  1772  udgivet  af  L.  de  Hess  paa 
Fransk  med  tysk  Oversættelse. 

2Sj  Om  denne  Sag  med  Partikulærkassen  tales  der  i  Breve 
imellem  de  to  Bernstorffer  i  Juli  og  August  1767.  (Jvfr.  A.  Friis: 
Det  danske  Hof  i  1770  i  Tilskueren  for  1900).  Derimod  nævner 
J.  H.  E,  Bernstorff  ikke,  hvad  Reverdil  fortæller  S.  29,  at  han  fore- 
slog Kongen  at  gjøre  Andreas  Peter  til  Overhofmarskal,  men  at 
Farbroderen  ikke  vilde   gaa   ind   derpaa,    dels   af  Hensyn   til    den 

Moltkeske  Familie,  dels  fordi  han  (unægtelig  med  god  Grund)  holdt 
Brodersønnen  for  lidet  skikket  til  en  HofstUling. 

30)  Brev   fra  J.  H.  E.  Bernstorff  til  Brodersønnen   af  2.  August 
1766. 


Tredje  Kapitel. 


»)  Se  derom  3dje  Bind  I,  350  ff. 

-)  R.  af  17.  Okt   1766. 

«)  Brev  fra  Karl  af  Hessen  til  J.  H.  E.  Bernstorff  af  16.  De- 
cember  1770. 

*)  D.  M.  5.  R.  III  S.  6.  Jvfr.  ogsaa  H.  T.  6.  R.  IV  S.  13  nogle 
flere  Træk  samt  O.  Nilsson:  Blad  ur  Gustaf  III 's  och  Sofie 
Magdelenes  giftermålshistoria  (Hist.  Bibi.  1879). 

5)  Breve  fra  Bothmar  til  .1.  H.  E.  Bernstorff  af  13.  August  og 
9.  Septbr. 

^)  En  omstændelig  Skildring  af  Formælingsfestlighederne 
findes  hos  Blangstrup  anf.  St.  S.  221  ff. 

')  D.  M.  5.  R.  in,  S.  12. 

*)  Smstds. 

9)  Brev  af  23.  Dec.  1766  til  Schack  (Ravnholt). 

10)  Barthélemy  anf.  St.  S.  267. 
")  D.  M.  smstds.  S.  15. 

12)  Smstds. 

13)  Om  dette  Træk  se  Barthélemy  anf.  St.,  der  stadfæstes 
ved  Brev  fra  Gregers  Juel  til  Schack  af  26.  Decbr.  1766  (Ravn- 
holt). Efter  hvad  Holstein  selv  har  skrevet  om  sin  Forflyt- 
telse til  Tønder  i  Brev  til  General  Gahler,  skulde  man  tro,  at  han 
selv  hellere  vilde  være  Amtmand  der  end  ansættes  i  Krigskom- 
missariatet,  og  maaske  var  det  hans  oprigtige  Mening;  men  Talen 
var  ogsaa  her  ikke  om,  hvad  han  selv,  men  om  hvad  hans  Kone 
ønskede.  Af  Ytringer  af  Struensee  under  Forhøret  (Sp.  258)  frem- 
gaar  det,  at  Dronningen  ved  denne  Lejlighed  havde  fattet  Uvilje 
imod  hende.  Til  Amtmand  i  Tønder  blev  Holstein  udnævnt. 2. 
Febr.  1768  (T.  Rk.). 

1*)  En  udførlig  Skildring  af  Kroningsfestlighederne  staar  hos 
Blangstrup  anf.  St.  S.  226  ff. 

1^)  Suhm:  Hemmelige  Efterretninger. 

16)  Saldern  til  Katharina  II.  2.  Decbr.  1766. 

!■)  Brev  til  Onklen  af  25.  Juli  1767. 


8  Henvisninger. 

>8)  Gram  til  Schack  23.  Dec.  1766  (Ravnholt).  Jvfr.  Raumer 
anf.  St.  S.  147,  hvor  man  ser  en  engelsk  Diolomat  udtale  sin 
Glæde  over  den  Lykke,  hun  gjorde. 

»8)  D.  M.  5.  R.  III,  S.  11. 

2°)  Karl  af  Hess  en  anf.  S.  40. 

21)  Barthélemy  anf.  St.  S.  266. 

'^-)  Blangstrup  anf.  St.  S.  225.  Efter  hvad  August  Hennings 
siger,  at  han  har  hørt  Sperling  fortælle,  skulde  Kongen  slet  ikke 
have  fundet  Mishag  i  Karoline  Mathilde  som  Kvinde,  han  havde 
tvært  imod  sagt  til  Sperling,  at  som  Maitresse  kjendte  han  ingen 
livligere,  muntrere  og  mere  underholdende  kvindelig  Skjønhed  end 
hende,  det  var  kun  som  Gemalinde,  han  ikke  kunde  lide  hende, 
(Museum  for  1891  S.  1.54).  Hvis  Historien  er  sand.  vidner  den 
om  stor  sædelig  Fordærvelse  hos  Kongen. 

23)  D.  M.  5.  R.  III,  S.  11  og  13. 

2*)  Brev  til  Schack  26.  Dec.  1766  (Ravnholt).  Derimod  maa 
jeg  anse  det  for  en  umaadelig  Overdrivelse,  at,  som  Blangstrup 
udmaler  det  S.  102—3,  der  skulde  være  blevet  drevet  et  djævelsk 
Spil  for  at  skille  Kongen  og  Dronningen  fra  hinanden.  Det  var 
værd  at  vide,  hvem  .»disse  slebne  Bøller ^  vare,  der  i  Vinteren 
1766 — 67  skulde  have  virket  i  den  Retning. 

25)  Suhm:  Hemmelige  Efterretninger. 

26)  Memoire  de  la  cour  de  Danemarck  depuis  Ian  1766  jusqu'au 
1  de  Mars  1768,  affattet  af  Fru  Plessen  selv.  Dette  Aktstykke 
har  Arkivassistent  L.  Bobé  fundet  og  afskrevet  paa  Ascheberg,  og 
han  har  været  saa  venlig  at  stille  det  til  min  Raadighed. 

2')  H.  T.  4.  R.  II,  S.  714. 

28)  Se  den  allerede  nævnte  af  liende  forfattede  Memoire  om  det 
danske  Hof  fra  1766  indtil  1.  Marts  1768.  Uheldigvis  gjør  dette  Aktstykke 
kun  Indtryk  af  en  grænseløs  Bitterhed,  der  bringer  hende  til  at 
skildre  sig  selv  som  den  eneste  rene  og  pligtopfyldende  imellem 
lutter  mere  eller  mindre  slette  og  fordærvede  Mennesker,  der  for- 
fulgte og  chikanerede  hende.  Dronningen  omtaler  hun  dog  med 
stor  Varme. 

2^)  Man  vægrer  sig  ved  at  tro  paa,  hvad  forøvrigt  fortælles  fra 
ret  paalidelig  Kilde,  at  hun  allerede  paa  Rejsen  gjennem  Landet 
inden  Brylluppet  havde  skildret  Kongen  for  Dronningen  fra  en 
ugunstig  Side  (D.  M.  5.  R.  III,  S.  12  Anm.  2).  Dette  var  det 
rene  Afsind. 

^'o)  Karl   af  Hessen  anf.  St.  42. 

«')  D.  Biehl:  H.  T.  3.  R.  IV.  357  har  et  Par  stærke  Træk 
i  den  Retning,  som  hun  siger,  at  hun  har  fra  Nielsen,  Kongens 
tidligere  Lærer,  der  senere  var  hans  Bibliothekar.  Til  Trods  for 
Forfatterindens  Upaalidelighed,   der  dels  er  en   Følge  af,   at   hun 

først  har  nedskrevet  sine  Beretninger  en  Række  Aar  senere ,  dels 
af  hendes  højst  uheldige  Forkjærlighed  for  løs  Sladder,  er  det 
rimeligt  nok,  at  der  ligger  noget  sandt  til  Grund  for,  hvad  han  her 
fortæller, 

32)  Se  Brev  fra  A.  P.  Bernstorff  til  Onklen  af  25.  Juli  1767, 
hvormed  kan  sammenholdes  Brev  fra  Grev  Bothmar  til  samme 
af  18.  Marts  1768. 

33)  Re  ve r  di  1  fortæller  S.  58,  at  en  Ildebrand  i  en  til  Slottet 
hørende  Bygning  (Bryghuset)  havde  givet  Præsten  Miinter  Anled- 
ning til  at  holde  en  Prædiken  imod  Kongens  Person  og  Hoffets 
Forlystelser,  hvad  der  paadrog  ham  en  Irettesættelse,  men  sam- 
tidig megen  Ros  fra  de  strænges  og  gudfrygtiges  Side.  Desto  værre 
har  jeg  ikke  kunnet  finde  noget,  der  støtter  denne  Meddelelse. 

3*)  Dep.   fra  Borcke  til  Frederik  den  store  30.  April  1767 


Fjerde  Kapitel. 


1)  Se  3dje  Bind    I,  de  sidste  Kapitler. 

-)  Se  derom  smstds. 

3)  Brevvexling  imellem  J.  H.  E.  Bernstorff  og  Hert. 
af  Choiseul  (Kjbh.  1871)  S.  247. 

')  Barth élemy  anf.  St.  S.  262—63. 

5)  Polit.  Corresp.     25.  Bind  S.  79  Note  5  og  159. 

8)  Se  hans  Samtaler  med  Saldern :  Polit.  Corresp.  25.  Bind 
Slutn. 

')  Denkvv.  des  Freih.  v.  der  As  se  bur  g  S.  126.  -Se 
smstds.  S.  124  om  nogle  Indrømmelser,  som  Asseburg  havde  faaet 
den  russiske  Regering  til  at  gaa  ind  paa. 

8)  Tredje  Bind  I,  3.58—59. 

9)  H.  T.  4.  R.  III,  S.  99. 

1«)  D.  M.  3.  R.  III,  S.  56  ff.  og  Stampe  Erkl.  V,  431  ff.  Jvfr. 
Rk.  og  G.  Tk.  (Januar  1767).  For  øvrigt  omtales  flere  Steder  et  lig- 
nende Forslag,  hvori  St.  Germain  havde  havt  Del:  men  noget 
nærmere  herom  veed  jeg  ikke. 

")  D.  M.  5.  R.  III,  12-13  og  11. 

12)  Reverdil  S.  32. 

")  D.  M.  5.  R.  in,  S.  13.  Om  et  Angreb  fra  Danneskjolds 
Side  paa  Bernstorff  af  vidtgaaende  Karakter  taler  Borcke  i  et  Brev 
til  Frederik  II  (Polit.  Corresp.  25.  Bind  319). 

13  a)  3dje  Bind  I,  297—98. 


10  Henvisninger 

'')  Brev  til  Schack  af  26.  Decbr.  17^)6  (Ravnliolt). 

'^)  Polit.  Corresp.  25de  Bind. 

16)  Se  R  au  mer  anf.  St.  S.  150  Note. 

")  Ret  mærkeligt  er  et  Digt,  der  siges  at  være  fundet  af  Kri- 
stian VII  under  hans  Tallerken  ved  Taflet  i  Foraaret  1767,  hvori 
der  tales  voldsomme  Ord  om  Moltkes  Udsugeiser,  medens  han 
liavde  Magten,  og  hvori  Udlændinge  som  Bernstorff,  St.  Germain  og 
Schmettau  skildres  med  Bitterhed,  medens  Kongen  opfordres  til  at 
støtte  sig  til  Rantzau  og  Danneskjold  (Hist.  kronl.  Samling  i 
N.  Rark). 

^8)  Brev  af  13.  Jan.  1767  Denkw.  des  Freih.  v.  der  Asseb. 
S.  393. 

IS)  D.  M.  5.  R,  III,  S.  11  jvf.  S.  13,  hvor  der  peges  paa  visse 
Uenigheder  mellem  Bernstorff  og  Reventlow. 

20)  Brev  af  25.  Novbr.  1766  (Saml.  paa  Ravnholt). 

'■'')  Asseburg.  S.  123 — 24.  Jvfr.  Kejserindens  Brev  til  sin 
Veninde  Fru  Bjelke  i  Hamburg  i  Documents  relatifs  å  l'hist. 
de  la  Rus  s  ie  10de  Bind  S.  135,  der  indeholder  stærke  Ord  af  hende 
om  Bernstorffs  Fortjenester  og  Betydning. 

'^'^)  Dep.  af  2den  Decbr. 

'^3)  Brev  fra  ham  til  Bernstorff  af  4.  Januar  1767,  hvori  der 
staar:  »Vedlagt  finder  Ds.  Exe.  Protokollen  undertegnet  af  mig 
ligesom  af  de  andre  Ministre  med  Hensyn  til  Underhandlingen 
med  Rusland.  Gnd  lade  den  faa  et  lykkeligt  Udfald.« 

-'*)  Dep.  til  Frederik  II  af  21.  April  1767. 

2S)  Dep.  fra  Panin  til  Saldern  af  3.  Febr.  1767. 

-'^)  For  øvrigt  nægtede  han  i  et  Brev  af  16.  Marts.  1767  til 
Bernstorff,  at  han  havde  skrevet  dette  (Ny  kgl.  Saml.  Fol. 
715  c). 

2')  Se  Redegjørelse  fra  Borcke  for  sit  Forhold  i  Dep.  til  Fre- 
derik II  30.  April  1767  og  D.  M.  5.  R.  III,  S.  113.. 

28)  Dette  fremgaar  af  Frederik  den  stores  Depp.  til  ham  fra 
Maj  1767. 

29)  Skjønt  Hovedkilden  til  disse  Forholds  Historie  er  den  af 
mig  i  D.  M.  5.  R.  III  aftrykte  Dep.  fra  Saldern  og  Filosofof  til 
Panin  af  23.  April  1767,  omtales  denne  Note  ikke  af  dem;  men  den 
findes  i  en  Pakke  vedrørende  Mageskiftet  1767,  der  gjemmes  i  vort 
Udenrigsministeriums  Arkiv.  Noten  var  ledsaget  af  et  Brev  af  10. 
Marts  fra  Filosofof  til  Bernstorff.  Enkelte  Tidsangivelser  i  den 
russiske  Depeche  stemme  ikke  med  dem ,  der  findes  paa  Akt- 
stykker i  den  nævnte  Pakke  (saaledes  de  8  Dage,  der  nævnes 
S.  110).  Af  flere  Træk  er  det  klart,  at  Datoerne  i  Depechen  ikke 
ere  efter  russisk,  men  efter  dansk  Tidsregning. 

30)  Efter  Depechen  skete  det  i  en  mundtlig  Konference;  men 
efter  den  ovennævnte  Pakke  blev  dette  Svar  i  det  mindste  tillige  19. 
Marts  givet  Etatsraad  A.  Schumacher  for  af  denne  at  meddeles 
Bernstorff,  der  havde  anmodet  om  et  Møde  i  Underhandlingssagen. 

Et  Brev  af  18.  Marts  fra  Saldern  til  Bernstorff,  der  ogsaa 
findes  i  denne  Fakke,  viser,  at  Kongen  efter  Gortz's  bestemte  For- 
langende særlig  havde  modsat  sig,  at  han  skulde  overtage  Stil- 
lingen i  Berlin,  og  vilde  lade  ham  faa  Orlov  derfra,  saaledes  at  han 
kunde  rejse,  hvorhen  han  vilde.  Dette  mente  Saldern  at  kunne 
gaa  ind  paa,  hvorimod  han  sagde,  at  Filosofof,  som  denne  Sag 
satte  i  stærk  Lidenskab,  ikke  vilde  samtykke  deri,  I  Virkeligheden 
kom  det,  hvad  dette  Punkt  angik,  til  at  gaa  efter  Kongens  og 
Gortz's  Ønske.  Selv  om  der  19.  Maj  udstedtes  Instrux  for  ham, 
slap  Gortz  for  at  tiltræde  Pladsen  i  Berlin  (V.  C.  II,  326.)  I 
hvilken  Grad  Kongen  snart  glemte  ham,  viser  det,  at  han  i  Sep- 
tember 1769  fik  Afslag  paa  et  Andragende  om  Nedsættelse  af  den 
Betaling,  han  havde  givet  for  et  Krongods,  han  havde  kjøbt  i  Fyn 
(D.  Rk.  24.  Aug.  (1.  Sept.)  1767).  1.  December  blev  han  fuldstæn- 
dig afskediget  af  Hæren  uden  Pension  (G.  og.  Kom.  Rp.  10  (18) 
December  1767. 

31)  V.  C.  II,  315. 

3-')  Dep.  af  30  April  1767. 

33)  Brev  fra  St.  Germain  til  Gåhler  af  1.  Okt.  1770. 

3*)  Se  3dje  Bind  I  S.  170. 

35)  Traktaten  af  22.  April  1767  er  trykt  i  Samlingen  Danske 
Tractater  1751—1800  (Kjbhn.  1882). 

36)  D.  M.  5.  R.  III  112. 

1)  Dep.  fra  Saldern  og  Filosofof  af  23.  Juli  1767  og  Ny  kgl. 
Saml.  711  b.  Folio  Ark  22. 

2)  Brev  fra  Schack  til  den  engelske  Diplomat  Goderick  Juni 
1767  (Ravnholt),  fra  Bernstorff  til  Schack  13.  Aug.  1767  og  D. 
M.  5.  R.  III,  S.  17. 

3)  Reverdil  S.  60—61. 

*)  At  han  efter  Reverdils  Skildring  (S.  64)  paa  Rejsen  hengav 
sig  til  sine  vante  barnagtige  Adspredelser,  Underfundigheder  og 
ondskabsfulde  Streger,  mærkedes  naturligvis  kun  af  hans  nærmeste 
Omgivelser. 

5)  H.  T.  3.  R.  IV,  369  og  Iris  og  Hebe  for  1809  I,  S.  343.  At 
i  det  mindste  Reverdil  har  brugt  de  i  Texten  nævnte  Ord  til 
Kongen,  vides  med  Sikkerhed,  da  Høyer  nævner  dem  i  et  Brev  til 
Reverdil  selv  som  brugte  af  denne  (16.  April  1768). 

6)  Disse  Fortællinger  meddeles  af  D.  Biehl  H.  T.  3.  R.  IV, 
370—71.  Støvletkathrines  egentlige  Navn  var  Anna  Kathrine  Beut- 
haken. 

')  Reverdil  S.  102-103. 

8)  Smstds.  100-101. 

9)  Jvfr.  Reverdil  S.  34  og  H.  T.  4.  R,  II.  272  Moltkes 
Fremstilling  af  Danneskjolds  Rænker  imod  ham. 

10)  Disse  to  Breve  findes  aftrykte  efter  Koncepterne  i  D.  M. 
3.  R.  III,  S.  '68  ff.  De  ere  uden  Underskrift;  men  efter  hvad  F. 
Kr.  Rosenkrantz  har  erklæret,  ere  de  affattede  af  Danneskjold,  og 
Ove  Malling  har  tilføjet,  at  ifølge  en  gammel  Paategning  var  det 
netop  paa  Grund  af  det  ene  af  dem,  at  Afskedigelsen  fandt  Sted. 
Dette  faar  en  interessant  Stadfæstelse  ved  en  Dep.  fra  Saldern  og 
Filosofof  til  Panin  fra  Kjøbenhavn  d.  31.  Octbr.  1767.  De 
skrive  her,  at  efter,  hvad  man  fortæller,  var  Kongen  bleven 
meget  forbitret  over  et  Brev  fra  Danneskjold,  der  havde  til  Hoved- 
formaal  at  afmale  den  gamle  Grev  Moltke  og  hans  hele  Familie 
som  Fjender  af  Staten;  Grev  Moltkes  Venner  havde  da  opmuntret 
Kongen  til   en  Gang  for  alle  at  gjøre  Ende  paa  disse  Trakasserier. 

"a)  Se  3dje  Bind  II,  37  ff. 

")  Brev  fra  Danneskjold  Laurvig  til  Kongen  13.  Jan. 
1766  (Rark.). 

12)  N.  H.  T.  V,  307—8. 

13)  Brev  af  12.  Januar  1768. 

")  Brev  til  D.  Reventlow  af  30.  Dec.  1768. 

15)  H.  T.  4.  R.  III,  S.  111. 

1^)  I  det  mindste  vise  Breve  fra  ham  senere  til  Gåhler,  at  han 
holdt  det  for  nødvendigt  at  faa  Mageskiftet  med  Rusland  i  Stand 
(se  f.  Ex.  Brev  af  20.  April  1770).  En  anden  Sag  er  det,  at  han 
hadede  denne  Stat. 

")  N.  H.  T.  V  306. 

18)  Jvfr.  H.  T.  4.  R.  III  S.  112—14. 

19)  Ny  kgl.  Sml.  711  b  Folio. 

20)  Dep.  af  17.  Januar  68. 

21)  D.  M.  5.  R.  ni  S.  10.  Jvfr.  Reverdil  anf.  St.  S.  66 
om,  hvad  der  virkede  til,  at  Forbindelsen  mellem  ham  og  St.  Ger- 
main  gjaldt  for  at  være  nærmere,  end  den  var.  At  hans  Opfattelse 
her  var  rigtig-,  viser  netop  en  Dep.  fra  Saldern  og  Filosofof  af 
13/24  November 

21a)  (S.  97j.  Ligesom  Reverdil  anf.  St.  S.  75  udtaler  sig  mis- 

billigende  om  den  Fremgangsmaade,  som  St.  Germain  vilde  følge 
i  Stavnsbaandssagen,  saaledes  taler  denne  i  et  Brev  af  14.  De- 
cember 1770  til  Rantzau  Ascheberg  om,  at  Reverdil  og  Sperling 
havde  ødelagt,  hvad  han  ønskede. 

22)  Reverdil  S.  84—85. 

23)  Smstds.  S.  91.  At  mange  have  delt  Bernstorffs  Opfattelse, 
at  ReverdilsBortfjærnelse  var  et  stort  Tab  for  Landet,  vise  Breve, 
som  dennes  Ven  Høyer  i  denne  Tid  har  skrevet  til  ham.  Andreas 
Peter  Bernstorff  udtalte  blandt  andet,  at  man  havde  mistet  »einen 
unersetzlichen  Mann«. 

2*)  Smstds.  101. 

25)  S.  85. 

26)  Brev  af  21.  November  1767  i  Rark.  (Kab.  A.). 

2')  Koncepter  til  Kabinetsordrer  i  Rark.  Reverdil  har  ikke  selv 
omtalt  dette  Sammenstød.  At  det  er  det  her  omhandlede  Brev  fra 
Reverdil  til  Kongen,  der  omtales  i  hans  Ven  Høyers  Brev  til  ham 
af  5.  Januar,  og  hvoraf  han  maa  have  sendt  den  af  ham  saa  højt 
skattede  Fru  Gabel  en  Afskrift,  kan  der  ingen  Tvivl  være  om 
(Reverdil  anf.  St.  S.  356—57). 

28)  Dep.  til  Panin  af  13/2^  November  1767. 

29)  Reverdil  S.  87—88. 

30)  Brev  af  23.  Nov.  i  Kab.  A.  i  Rark. 

31)  Wasserschlebe  Ny  kgl.  Saml.  Folio  715  c.  Da  denne  stod 
Bernstorff  meget  nær,  maa  han  antages  at  have  faaet  Brevets  Ind- 
hold meddelt  af  denne.  Faa  Dage  derefter  (27.  Novbr.)  skrev  St. 
Germain  rigtignok  til  Gåhler,  at  Bernstorff  forgjæves  havde  villet 
afværge  det  Slag,  Russerne  havde  rettet  imod  ham;  men  snart 
efter  faldt  han  dog  tilbage  til  Uvilje  imod  Bernstorff  (Reverdil  S. 
93).  Tillige  har  han  fortalt  om  et  Brev,  som  Saldern  lod  Kongen 
skrive  til  Kejserinden  om  Reverdils  og  hans  egen  Afskedigelse,  og 
det  er  utvivlsomt,  at  et  saadant  Brev  er  blevet  afsendt.  Men  hvad 
der  stod  i  det,  veed  man  ikke  (jvfr.  Dep.  fra  Saldern  og  Filosofof 
til  Panin  af  ^^/^^  Octbr.  1767).  Rantzau  Ascheberg  paastaar  (Brev 
til  Gåhler  11.  Okt.  1768),  at  Kongen  formelig  lovede  Kejserinden, 
ikke  at  lade  St.  Germain  komme  tilbage;  men  om  det  er  sandt,  er 
et  andet  Spørgsmaal. 

32)  Et  Svar  fra  St.  Germain  af  13.  December  1767  paa  Kongens 
unaadige  Brev  findes  i  Kab.  A.  i  Rark. 

33)  Dette  fremgaar  aldeles  klart  af  Finanskollegiets  Forestillings- 
protokol  for  1772  18.  Maj  (jvfr.  kgl.  Resolutioner  for  Landetaten 
1772  Nr.  195).  Hvad  Wasserschlebe  har  om  Gagens  Kapitalisering 
(ny  kgl.  Saml.  715  c.),  er  altsaa  urigtigt. 

3*)  Herom  taler  Bernstorff  i  sine  Breve  til  Reventlow.  At 
Saldern  var    den,     der   her  vilde    ham    til  Livs,     siger   Rantzau  i 

Brev   til  Gahler   af   12.    Juli    1768       Rantzau  og  St.  Germain  tale 
i  deres  Breve  om  Gahler  som  den,    der   havde  bevirket,  at  Gagen 
ikke  blev  nedsat;  men  selv  om  det  er  sandsynligt  nok,  at  han  har 
ført  Ordet  for,  at  dette  ikke  skete,  vilde  han  ikke  have  kunnet  ud- 
rette noget. 

35)  Breve  til  Gahler  16.  Maj  1767  og  19.  Januar  1768. 

36)  Om  Rantzau  Ascheberg  i  Norge  se  Le  Daae:  Det  gamle 
Christiania  2den  Udg.  S.  204—5.  I  Hist.  biogr.  Saml.  i  N. 
Hark.  findes  Afskrift  af  et  Brev  fra  Rantzau  til  Kongen  i  Anled- 
ning af  hans  Afskedigelse,  hvori  han  skriver  om  Norge:  »Jeg  for- 
lader uden  Savn  et  Land,  som  er  mere  kuriøst  at  have  set,  end 
det  er  indtagende  til  at  bebo«;  men  vi  ville  dog  senere  se  af  hans 
Votum  ved  Forhandlingen  om  et  Konseil  i  1770,  at  det  ingenlunde 
fattedes  ham  paa  Følelse  for  Norges  Vel. 

24.  Nov. 
3')  P.  S.  til  Dep.  af      ^    p^^      til  Panm. 

38)  Kjøbenhavnske  Posttidender. 

39)  Dep.  til  Panin  af  V12  Decb.  1767. 

*")  Wasserschlebe.  Ny  kgl.  Sml,  715  c.  Denne  Beretning 
bliver  stadfæstet  ved  et  Brev  af  31.  Aug.  1770  fra  St.  Germain  til 
Gahler,  hvori  han  tydelig  henpeger  paa,  at  han  var  bleven  „chassé 
et  lapidé".  Ved  et  Forhør,  som  vedkommende  Autoriteter  holdt  i 
Anledning  af  Optøjerne  ved  hans  Udkjørsel  af  Rendsborg,  blev  det 
godtgjort,  at  disse  skyldtes  nogle  Gadedrenge. 

^1)  Dep.  fra  Saldern  og  Filosofof  til  Kejserinden  24.  Dec. 

*-)  Dep.  fra  den  svenske  Statsafsending  Sprengtporten  17.  Dec. 

*3)  Hvis  man  kan  tro,  hvad  Wasserschlebe  fortæller  (Ny  kgl. 
Saml.  711  Folio  b  Ark  5  S.  8),  tilbød  Kongen  Bernstorff  2  Gange 
i  den  Tid,  vi  tale  om,  Storkanslerværdighedeu;  men  Bernstorff 
afslog  den. 

/*)  Denkw  iirdigheiten  des  Freiherrn  v.  derAsseburg 
170  med  Bilag. 

*5)  Brevet  er  udateret,  men  skriver  sig  utvivlsomt  fra 
denne  Tid. 

"6)  Reverdil  82. 

*')  U.  A.  Holsteins  Memoirer,  jvf.  Blån  gs trup  S.  115. 

*^)  Partikulærkasseregnskaber. 

")  Rantzau  har  i  et  Brev  til  Gahler  af  5.  Juli  1768  fortalt,  at 
Flytningen  til  Neumiinster  skyldtes  Saldern,  og  efter  et  Brev,  han 
7.  August  1770  har  skrevet  til  den  samme,  var  det  Brandt,  og  be- 
synderlig nok  Karoline  Mathilde,  som  hendes  Frigivelse  af  Tugt- 
huset i  den  sidst  nævnte  By  skyldtes  (jvfr.  Tilskueren  for  1900 
S.  912).  Man  kunde  herefter,  naar  man  vilde  være  ondskabsfuld, 
antage,  at  Dronningen  ikke  nu  havde  noget  imod,   at  hun  morede 

Kongen,  nu  da  hun  selv  havde  Struensee  til  egen  Underholdning. 
Men  Mylady«  kom  i  Virkeligheden  ikke  mere  i  Forbindelse  med 
Kongen. 

■''^)  Dep.  fra  Saldern  og  Filosofof  1^2^  Januar  1768.  Et 
Brev  fra  Høyer  til  Reverdil  af  16.  April  viser  dog,  at  han  endnu 
kunde  faa  Tilbagefald  af  Lysten  til  at  holde  Batailler  med  Vægterne 
indtil  op  paa  Foraaret  1768. 

"')  Reverdil  S.  76. 

52)  Allerede  i  Juni  1768  omtales  han  som  Amtmand  i  Hiitten 
Amt,  og  i  Januar  1770  blev  han  Amtmand  i  Gottorp  Amt. 
(T.  Rk.  10.  Juni  1768  og  14.  Juni  1770). 

5^)  Om  Reventlows  Afskedigelse    og   Russernes   Holdning    ved 

denne  Lejlighed    se   Reverdil  S.  96    og    de   to    Diplomaters   De- 

29.  Jan.  26.  Febr.    ,     „   .,  .,     .      ^ 

pecher  til  Panin  af   samt  1768  til  Panin.  Det 

^  9.  Febr.  8.  Marts 

tager  sig  ret  ejendommelig  ud,  naar  man  ser  dem  i  den  først- 
nævnte Dep.  fortælle,  at  de  ved  nogle  af  Reventlows  Venner  havde 
formaaet  ham  til  at  søge  sin  Afsked,  og  naar  de  spille  den  Ko- 
medie, at  de  havde  søgt  at  støtte  ham. 

'"*)  Hvorledes  Sladderen  var  i  Gang  om  Kongens  Sammenstød 
med  Fru  Plessen,  kan  man  se  hos  D.  Biehl  anf.  St.  376.  Et 
Brev  fra  Høyer  til  Reverdil  af  2.  Januar  1768  viser,  at  man  alle- 
rede da  talte  om.  at  hun  vilde  blive  fjærnet  fra  Dronningen. 

5s)  H.     T.    4.     R.   II.     S.   280.         Der    maa    strax   efter   Fru 

Plessens  Forvisning  have  været  et  Rygte  om,  at  det  var  Bernstorff. 

der  havde  meldt  hende    Kongens  haarde  Befaling.     I  det  mindste 

omtales    det  i  et  Brev   til  Reverdil   fra  Høyer   af   5.  Marts.    Dette 

Rygte  gaar  igjen  hos  D.  Biehl  anf.  St.  S.  377—79 ,    og  hun  har  saa 

udsmykket    det   ved   paa    sin    vante   Maner    at   tildigte    en    lang 

Scene   imellem  Dronningen   og   Bernstorff.      Moltke   husker    i   sin 

Fortælling  om   Begivenheden    fejl    af   Dagen,   naar   han    som  den 

nævner  22.   eller  23.  Marts.     I  et  Brev,    som  Bernstorff  1ste  Marts 

skriver   til  General  Fircks,  staar  der  udtrykkelig,    at  »Fru  Plessen 

blev    afskediget  igaar^.    De   to  russiske  Diplomater  mælde  hendes 

26.  Febr. 

Afskedigelse  i  en  Dep.  af  Forøvrigt  kan   man  iblandt 

8.  Marts 

dem,  der   paa  denne  Tid  faldt  i  Unaade,  nævne  Grev  Wedel  Frijs, 

der  blev  afskediget  fra  sin  Stilling  som  Overstaldmester.     Efter  et 

Brev  fra  Bernstorff  til  Reventlow  af  2.  Nov,  1768  havde  han,   men 

ganske  uden  Grund,  gjældt  for  at  være  i  Ledtog  med  St.  Germain 

og  Rantzau  Ascheberg. 

56)  2.  Novbr.  1770. 

^')  Dette  fremgaar  af  flere  Breve  fra  hende  til  Bernstorff,  især 
af  et,    hvorpaa  Bernstorff  har  noteret  4.  April   1768.     For   øvrigt 

havde  hun  ogsaa  staaet  i  venligt  Forhold  til  Rantzau  Ascheberg, 
der  senere  har  omtalt  hende  som  sin  Veninde  (Brev  af  8.  Aug. 
1769  til  Gåhler). 

58)  Brev  til  Reventlow  af  2.  Nov.  1768. 

1)  4.  April  1768  V.  C.  H.  345-46. 

-)  Jvfr.,  hvad  allerede  er  sagt  herom  i  3dje  Bind  I  S.  345. 

")  Med  Hensyn   til  Bernstorffs   Opfattelse    se    særlig    V.    C.  II, 
S.  436  og  444. 

^)  Barthélemy  anf.  St.  S.  271—72. 

=-)  V.  C.  II  337. 

6)  Smstds.  II  351. 

'j  Hvorledes  det  nærmere  hænger  sammen  med  et  Forsøg, 
Choiseul  med  Holck  som  Mellemmand  under  Kongens  Ophold  i 
Paris  1768  skal  have  gjort  paa  at  drage  denne  bort  fra  Forbundet 
med  Rusland,  er  vanskeligt  at  udrede.  Dettes  Afsending  i  Kjøben- 
havn  Filosofof,  der  netop  dengang  opholdt  sig  i  Paris,  har  vistnok 
slaaet  stærkt  paa  Tromme  derom  (V.  C.  II  432);  men  man 
hører  ikke  noget  derom  fra  anden  Side,  det  nævnes  blandt  andet 
slet  ikke  i  Bernstorffs  Breve  fra  Paris,  og  saa  optaget  som  Kristian 
VII  var  under  Opholdet  i  Frankrig  af  Fester  og  Adspredelser  fra 
Morgen  til  Aften,  har  man  ondt  ved  at  tænke  sig,  at  der  har 
kunnet  blive  Tid  til  en  alvorlig  politisk  Forhandling.  Under  alle 
Omstændigheder  blev  det  uden  Virkning.  Af  V.  C.  11400  skulde 
man  tro,  at  Frankrig  har  prøvet  paa  et  Tilnærmelsesskridt  i  Som- 
meren 1769;  men  det  har  sikkert  kun  været  et  Schaktræk,  ved- 
rørende de  svenske  Forhold.  Barthélemy  har  intet  derom,  og 
ligesaa  lidt  har  denne  Forfatter  noget  om  Forbindelser,  som  den 
franske  Minister  i  Kjøbenhavn  Biosset  efter  Filosofofs  Paastand  i 
Efteraaret  1769  skulde  have  havt  med  Personer  (o:  Holck),  der 
stod  Kongen  nær  (V.  C.  II,  434)  Det  er  ganske  utænkeligt,  at  de 
ikke  skulde  være  blevne  omtalte  i  Biossets  Depecher,  hvis  de 
havde  havt  noget  at  betyde.  Men  havde  han  talt  om  dem,  vilde 
Barthélemy  aldeles  sikkert  have  optaget  det  i  sin  Fremstilling 
(jvfr.  derom  S.  199). 

8)  V.  C.  II,  347  (4.  April  1768). 

9)  Med  Hensyn   til  disse  Forhold  se  Malmstrom:  Sveriges 
politiska  historia  1718—1772  6te  Del.  (Stockholm  1877). 

'0)  V.  C.  II,  311. 

")  V.  C.  11 ,  363  Note.  Allerede  i  December  1767  havde 
Bernstorff  talt  til  Saldern  og  Filosofof  om ,  at  Rusland  og  Dan- 
mark maatte  være  betænkte  paa  at  træffe  saadanne  Forholdsregler, 
at  de  kunde  hindre  det  svenske  Hofs  Planer  om  at  faa  en  extra- 
ordinær  Rigsdag  sammenkaldt  (Dep.  fra  de  to  Diplomater  til  Panin 
af  13/^4  December  1767). 

^2)  V.  C.  II,  372  ff. 

'3)  Smstds.  II  428. 

>*)  Smstds.  414  Note.  V.  B.  312. 

'*)  Jvfr.  Udtalelse  af  ham  om  Frankrigs  finansielle  Elendighed 
til  Saldern  inden  dennes  Komme  til  Kjøbenhavn  i  Efteraaret  1766 
iPolit.  Corresp.  2o.  Bind). 

1«)  V.  C.  II  383     ff. 

")  Smstds.  II  369  Note.  Iveren  for  at  faa  Lov  til  at  tjene 
i  den  russiske  Hær  var  saa  stor,  at  omtrent  100  Officerer  sagte  om 
at  maatte  opnaa  denne  Tilladelse  (Gahler  til  St.  Germain  4. 
Febr.  1769). 

'8)  V.  B.  329. 

19)  V.  C.  II,  316. 

20)  Danske  Tractater  1751—1800.    275  ff. 

1)  Dep.  fra  Bernstorff  til  Juel  af  18.  Febr.  (G.  R.);  ogsaa  Juel 
klager  derover  i  et  Brev  til  Schack  af  8.  Marts  1769  (Il  me 
parait  que  Vimperatrice  regarde  le  Danemarc  comme  son  comptoir 
(Vassignations). 

2)  Dep.  fra  Bernstorff  til  Juel  af  21.  Marts  og  15.  April.  Se 
V.  C.  II,  393  en  Deklaration  af  18.  Marts,  som  Regeringen  i  Kjø- 
benhavn fandt  det  nødvendigt  at  udstede  for  at  forsikre  Sverige 
om  sin  fredelige  Stemning.  Flere  Depecher  fra  Bernstorff  til 
Juel  fra  denne  Tid  vise,  at  han  tog  Huepartiets  Førere  deres 
Holdning  ved  denne  Lejlighed  meget  ilde  op. 

3)  Med  Hensyn  til  Forholdet  til  Frankrig  her  se  V.  C.  II,  S. 
380—81  og  Note  2  samt  Dep.  til  Gleichen  af  15.  April. 

*)  V.  C.  n  S.  399  Note. 

*)  Herom  tales  der  paa  forskjellige  Steder  i  Bernstorffs  Korre- 
spondance i  1769. 

^)  Depp.  til  Scheel  i  Petersborg  og  Diede.  Statsafsending  i 
London,  af  29.  April  1769. 

7)  Dep.  til  Juel  af  2.  Maj  1769. 

8)  Depp.  til  Scheel  af  26.  Sept.  og  til  Juel  af  2.  Sept.  Jvfr. 
Malmstrøm  anf.  St.  S.  174  om,  hvor  lidt  Hattepartiet  tænkte  paa 
at  kaste  Sverige  ind  i  Krig  med  Rusland. 

S)  Skrivelse  af  14  Sept. 

10)  Dep.  til  Scheel  af  25.  Novbr. 

")  Brev  fra  G.  Juel  til  Schack  af  12.  Decbr.  Det  er  be- 
tegnende, at  Juel,  der  helt  var  gaaet  op  i  Bernstorffs  Synsmaade. 
var  overvældet  af  Forbauselse  over,  at  Scheffer  kunde  tro,  at  det 
var  nødvendigt  for  Sveriges  Tilværelse,  at  Kongemagten  blev  gjort 
stærkere,  og  være  »fortvivlet  over,  at  Planen  var  slaaet  fejl.«  Han 
tilføjer  endog  følgende:  L'inconsequence  de  son  esprit  lui  fait  en 
verite'  perdre  la  tete.'' 

12)  Dep.  til  Juel  af  2.  Dec.  1769. 

'3)  Allerede  i  3dje  Bind  I,  S.  338—39  har  jeg  havt  Lejlighed  til 
at  gjøre  opmærksom  herpaa;  men  Tanken  derom  paatvinger  sig 
særlig  stærkt,  efter  at  Rigsdagen  1769—70  var  forløbet  uden  at 
have  ført  til  andet  end  til  at  gjøre  Tilstanden  i  Sverige  værre  end 
nogensinde. 

i-*)  Denne  Traktat   er  trykt  i  »Danske  Tr  ae  tater  1751 -ISOO. 

15)  V.  C.  II,  438. 

16)  Smstds.  458. 

1^)  Smstds.  II,  425.  440  og  441. 

18)  Se  3dje  Bind  1,  334  ff.  og  8H2  ff. 

19)  V.  C.  II,  394  og  390. 

20)  Jvfr.  herom  3dje  Bind  I,  S.  47  og  S.  74  Kote. 

21)  V.  C.  II,  381  Note. 

-2)  Vedel  er  i  sit  Værk  om  Bernstorff  S.  341  ff.  den  første, 
der  har  godtgjort  dette. 

23)  Dep.  af  10.  Jan.  1770  til  Scheel. 
2*)  V.  C.  II,  387. 
2'')  V.  B.    S.  343. 

26)  Skrivelse  fra  Filosofof  til  den  danske  Regering  af  4.  Marts 
1770,  der  ligger  i  Pakken  med  Depecher  fra  Scheel  for  dette 
Aar. 

27)  Skrivelse  af  10.  Juli  1760  fra  Bernstorff  til  A.  G.  Moltke, 
der  under  hans  Fraværelse  i  Holsten  førte  de  mundtlige  Forhand- 
linger i  Kjobenhavn  med  de  fremmede  Diplomater. 

2»j  V.  B.  345. 


ottende  Kapitel.  19 

Ottende  Kapitel. 

•)  Reverdil  S.  65. 

^)  Jfr.  herom  Documents  relatifs  å  l'hist.  de  la  Russie 
87de  Bind  S.  39. 

^)  Endnu  12.  December  1767  skriver  Bernstorff  til  General 
Fircks:  Man  holder  fast  ved  Tanken  om  Rejsen  til  Norge. 

*)  Brev  fra  Filosofof  til  Bernstorff,  som  denne  modtog  15. 
April  1768. 

*)  Gregers  Jnel  til  Schack  26.  April  1768. 

^)  Reverdil,  der  dengang  var  borte  fra  Landet,  har  helt  taget 
fejl  af  Holcks  Holdning  ved  denne  Lejlighed  (S.  105). 

')  Saaledes  bedømmer  U.  A.  Holstein  ham  i  sine  Memoirer, 
og  det  stemmer  med,  hvad  man  hører  om  ham  andensteds. 

8)  S.  53—54. 

^)  Der  er,  rimeligvis  paa  Grund  af  et  Sted  i  Suhms  Hemmelige 
Efterretninger,  blevet  udtalt  den  Formodning  (N.  H.  T.  IV,  614  og 
H.  T.  6.  R.  V,  68),  at  Brandt  hørte  til  Dronningens  Parti,  og  at 
det  paa  en  Maade  var  som  et  Redskab  for  dette,  at  han  søgte  at 
styrte  Holck;  men  i  April  1768  var  dette  Parti  ganske  knust,  og 
den  Maade,  hvorpaa  Brandt  i  Brevet  til  Kongen  hentyder  til  Støvlet 
Kathrine,  passer  kun  ilde  til,  at  han  skulde  have  handlet  efter  Af- 
tale med  Karoline  Mathilde  og  hendes  Venner. 

'«)  N.  H.  T.  V.  308  f. 

")  Breve  fra  Bernstorff  til  Brodersønnen  og  til  Reventlow  af 
11.  Maj  1768. 

^-)  Brev  af  21.  Maj  til  Reventlow.  I  et  Brev  til  Brodersønnen 
af  samme  Dato  siger  han,  at  han  med  rene  Ord  havde  sagt.  at  de 
smittede  Fruentimmer  i  de  sydligere  Lande  vare  langt  farligere  og 
mere  dødbringende  for  Sundheden. 

")  Skrivelse  fra  Konseillet  til  Kollegierne  af  2.  .Juni  1768  i 
O.  B.  og  S.  T. 

1*)  Breve  fra  Bernstorff  til  Reventlow  af  16.  og  21.  Maj  1768. 

15)  Bernstorff  til  Reventlow  25.  Maj  1768  og  særlig  stærkt  30. 
Septbr.  1768. 

1*5)  Samme  til  samme  31.  Maj  1768. 

")  Beretning  om  Rejsen  i  Hofmarskallatets  Arkiv. 

18)  H.  T.  6.  R.  V,  S.  84. 

19)  Brev  til  Reventlow  28.  Maj  1768. 

20)  Brev  til  Reventlow  5.  Juni  1768. 

-1)  Breve  fra  April  1768  imellem  Bernstorff  og  General  Fircks. 
der  var  ansat  hos  Prinsen. 

^^)  Breve  fra  Bernstorff  til  Reventlow  og  Brodersønnen  af  4.  Aug. 
2^)  I  et  Brev  af  30.  Septbr.  skriver  Bernstorff:  »Forholdet  imel- 

II* 

lem  Kongen  og  den  kongelige  Familie  i  England  bliver  stadig 
varmere«. 

•-'3")  (S.  161)  Bernstorff  til  Reventlow  11.  Oktbr.  1768. 

-*)  Tallet  3000  findes  i  Beretning  om  Rejsen  i  Hm.  A.  Efter 
Regningen,  der  ligger  iblandt  Bilagene  til  Regnskaberne  over 
Rejsen,  var  Udgiften  1600  Lstr.  Med  Hensyn  til  Kongens  Maade 
at  leve  paa  i  London  fortælles  der  i  N.  H.  T.  IV  624,  at  han  paa 
en  lidet  kongelig  Maade  havde  besøgt  Søfolks  simple  Ølhuse;  men 
Kilden  hertil  er  næppe  nogen  anden  end  Keiths  med  Hensyn  til 
alt  sligt  ganske  upaalidelige  saakaldte  Memoirer. 

25)  V.  C.  II.  355  og  Brev  fra  Bernstorff  til  D.  Reventlow  af 
29.  November  1768.  der  viser,  at  det  var  Filosofof,  der  salte  Be- 
slutningen om  Rejsen  til  Petersborg  i  Maj  1769  igjennem. 

26)  Bernstorff  til  Reventlovr  2.  Nov.  1768. 

■■'')  D'Alembert  har  i  et  Brev  til  Frederik  den  store  i  stærke 
Udtryk  omtalt,  hvor  umaadelig  træt  Kristian  VII  kunde  være  under 
sit  Pariserophold.  »Jeg  tvivler«,  skriver  han,  »ikke  om,  at  Kongen, 
naar  han  kommer  hjem,  vil  udstede  et  Forbud  mod,  at  der  nogen- 
sinde i  Fremtiden  maa  holdes  Aftenselskaber  og  Baller*  (Berliner- 
udgaven fra  1788  af  Frederik  den  stores  Skrifter  14de  Bind  S.  79). 

2»)  Det  fyldigste  Indtryk  af  Kristian  VII's  Ophold  i  Paris  faar 
man  hos  Barthélemy  anf.  St.  278  ff.  Ogsaa  har  jeg  i  flere  af 
Bernstorffs  Breve  fundet  gode  Oplysninger.  Om  Rejsen  i  det  hele 
haves  utrykte  Beretninger  i  Hofmarskallatets  Arkiv;  men  der  ud- 
kom allerede  i  Statsjournal  for  1770  i  Kjbhvn.  en  omstændelig 
Skildring  deraf.  Høst:  Gesch.  der  dån.  Monarchie  unter 
Chr.  VII  har  da  ogsaa  kunnet  fremstille  den  udførlig. 


Niende  Kapitel. 


^)  Allerede  før  Rejsen  havde  man  i  Begyndelsen  af  1768  mær- 
ket Træk  heraf. 

2)  Til  Reventlow  30.  Dec.  1768. 

3)  Breve  af  4.  August  til  Reventlow  og  til  A.  P.  Bernstorff. 
*)  Til  Reventlow  22.  August. 

*)  Til  A.  P.  Bernstorff  30.  Septbr. 

«)  Til  Reventlow  29.  Nov. 

')  Smstds. 

*)  Brev  til  samme  af  30.  December. 

S)  Brev  til  samme  af  30.  Septbr.  1768. 


Niende  Kapitel.  21 

10)  Bernstorff  til  samme  22.  August  og  2.  Nov.  1768.  D.Biehl 
har  H.  T.  3.  R.  IV  383  en  Fortælling  om,  at  det  engelske  Hof 
under  Kongens  Ophold  i  London  havde  lagt  et  godt  Ord  ind  for  Fru 
Plessen,  men  at  han  bestemt  havde  afvist  denne  Indblanding.  Som 
sædvanlig  kjender  hun  naturligvis  ogsaa  her  ipsissima  verba,  der 
ere  blevne  brugte  af  vedkommende.  Der  har  nu  visselig  været  et 
Rygte  udbredt  om.  at  det  engelske  Hof  havde  talt  Fru  Plessens 
Sag,  saaledes  som  man  blandt  andet  kan  se  af  Breve  fra  Rantzau 
Ascheberg  til  Gåhler;  men  Bernstorff,  der  har  kjendt  dette  Rygte, 
siger  udtrykkelig  i  et  Brev  til  Reventlow  af  2.  Novbr.  1768,  at  det 
var  ganske  usandt;  man  havde  ved  Hoffet  i  London  ikke  nævnt 
hendes  Navn  for  Kongen. 

")  Se  f.  Ex.  Brev  til  samme  af  4.  August  1768. 

1^)  En  anden  Gunstbevisning,  der  i  denne  Sommer  var  bleven 
Holck  til  Del,  var,  at  han  havde  faaet  Expektance  paa  Stillingen 
som  Ordenssekretær.  Der  var  med  denne  forbundet  den  Behage- 
lighed, at  enhver  ny  Kammerherre  skulde  betale  Indehaveren  af 
denne  Stilling  50  Specier  for  sin  Bestalling  (Breve  fra  Schack  til 
Reventlow  af  18.  Juni  og  til  Holck  af  19.  Juli). 

13)  Brev  til  samme  af  4,  August  1768. 

1*)  Breve  til  samme  af  22.  August  og  til  A,  P.  Bernstorff  af 
4.  August  1768.  Det  sidste  Brev  er  i  alt  væsenligt  gjengivet  paa 
Dansk  af  A.  Friis  i  en  Afhandling:  Det  danske  Hof  i  1770  i 
Tilskueren  for  1900  S.  782  ff. 

1^)  Brev  af  4.  August  1768. 

16)  Brev  til  A.  P.  Bernstorff  af  30.  December  1768.  jvfr.  et  af 
29.  Noveinber  til  samme. 

")  Breve  til  Reventlow  af  4.  og  22.  August  1768. 

18)  Schriften,  die  in  Sachendes  Grafen  J.F.  Struensee 
wider  und  fiir  ihn  ubergeben  sind  (1772)  S.  68—69. 

19)  Se  herom  Brev  fra  Rantzau  til  Gahler  af  9.  Sept.  1768,  hvor 
det  maa  gjælde  for  sikkert,  at  det  er  Struensees  Meddelelse  om 
Kongens  Tilstand,  som  Rantzau  gjengiver. 

-')  Brev  til  Reventlow  af  29.  Nov.  1768. 

21)  Brev  til  A.  P.  Bernstorff  af  22.  August  1768. 

22)  Brev  til  Reventlov  af  29.  Nov.  1768. 
-'»)  Brev  til  samme  af  30.  Dec.  1768, 

2*)  Brev  fra  A.  P.  Bernstorff  til  Farbroderen  af  30.  Septbr.  1768. 

25)  Brev  af  8.  Oktober. 

26)  Brev  til  Bernstorff  af  6.  Oktober  1768. 

")  Brev  til  den  svenske  Statsmand  K.  F.  Scheffer  af  19.  Nov.  1767. 

28)  13.  August  1767. 

29)  Brev  fra  A.  P.  Bernstorff  til   Farbroderen  af  1.  Dec.  1768. 
3")  Breve  fra  samme  til  samme  af  5.  Nov.  og  1.  Dec.  1768. 

31)  Brevvexling  om  offentlige  Anliggender  imellem  Bernstorff 
og  Thott  under  Kristian  VII's  Udenlandsrejse  (Konseillets  diverse 
Dokumenter  i  Rark). 

32)  Brev  til  Bernstorff  25.  Juni  1768. 

33)  Brev  til  Bernstorff  af  3.  Sept.  1768,  jvfr.  Brev  til  samme 
5.  Novbr.  1768  (citeret  af  Koch  a.  St.  S.  21). 

3*)  Dette  er  allerede  fremhævet  af  Koch  i  hans  Afhandling 
om  Schack  Rathlou  i  H.  T.  6.  B.  IV. 

35)  Brev  fra  A.  P.  Bernstorff  til  Onklen  af  7.  Maj  1768.  Suhm 
fortæller,  at  der  havde  staaet  en  heftig  Scene  mellem  Kongen  og 
Dronningen,  fordi  hun  vilde  med  paa  Rejsen,  hvad  han  ikke  vilde 
gaa  ind  paa.  Selvfølgelig  kan  dette  ikke  tages  for  mere  end  et 
Rygte. 

38)  Det  er  oftere  blevet  sagt,  at  Kongen  slet  ikke  havde  skrevet 
til  Karoline  Mathilde  i  al  denne  Tid;  men  baade  i  et  Brev  fra  Høyer 
til  Reverdil  af3.  Aug.  og  i  et  fra  U.  A.  Holstein  af  9.  Aug.  1768  til 
Gåhler  tales  der  om  et  Brev,  som  Kongen  havde  skrevet  til  hende 
om,  at  han  vilde  vende  tilbage  inden  sin  Fødselsdag  29.  Januar 
1769.  Det  kan  derfor  ikke  siges,  at  han  aldeles  ikke  havde  sendt 
hende  noget  Brev. 

3')  Om  det  nærmere  med  Hensyn  til  denne  Fest  se  C.  Bruun: 
Kjøbenhavn  III,  S.  262  ff.  og  H.  T.  4.  R.  II.  282. 

38;  Brev  fra  A.  P.  Bernstorff  til   Farbroderen  af  5.  Xov.  1768. 

39)  Brev  til  Farbroderen  af  1.  Dec.  1768. 

1)  Se  Kjøbenhavns  Posttidender. 

'^)  Optegnelser  af  Rosenkrantz  om  Hoffet  og  Konseillet  .Jan. 
1769  (Almindelig  politisk  Saml.  i  Rark.) 

3)  N.  H.  T.  IV  S.  624  Note. 

*)  Udateret  Brev  i  Koncept  paa  Ravnholt. 

=)  Blangstrup  anf.' St.  S.  145  anfører  ogsaa  flere  andre  Ud- 
talelser fra  Samtiden  derom. 

")  Nathanson:  Danmarks  Statshusholdning  (2den  Ud- 
gave 1844)  S.  356.  Efter  Schovelin:  Fra  den  danske  Han- 
dels Empire  (Kjøbenhavn  1899)  I  S.  64  maatte  til  Rejseudgifterne 
ogsaa  regnes,  at  Schimmelmann  laante  Kongen  500,000  Rdl.  til 
kostbare  Indkjøb  i  Frankrig.  Forfatteren  siger  ikke,  hvorfra  han 
har  dette;    men   jeg   tager   næppe  fejl   naar  jeg  antager,    at  hans 

Kilde  er  Høsts  CH  o  2det  Hefte  Side  10.  Men  Angivelsen  her  er 
fuldstændig  løs,  Regnskaberne  indeholde  aldeles  intet,  der  tyder 
derpaa,  og  denne  Meddelelse  bør  derfor  udgaa. 

')  V.  C.  II  380  Note  og  410. 

8)  Brev  fra  Gåhler  til  St.  Germain  af  4.  Febr.  1769.  jvfr.  Brev 
til  samme  af  7.  Marts. 

»)  (S.  192)  Karl  afHessen  har  i  sine  Memoirer  S.  47  den  For- 
tælling, at  han  i  Foraaret  1767  havde  sagt  til  Bernstorff,  at  der  sikkert 
var  noget  abnormt  (un  dérangemeyit)  hos  Kristian  VII;  dertil  havde 
saa  Bernstorff  svaret,  at  der  vistnok  var  noget  sandt  deri,  og  at 
St.  Germain  havde  talt  til  ham  derom  og  sagt:  »Kongen  lider  af 
en  ganske  særegen  og  meget  sjælden  Sygdom;  vi  kalde  den  i 
Frankrig  fou  de  coeur."  Men  for  ikke  at  tale  om,  at  dette  har 
Prinsen  først  nedskrevet  50  Aar  senere,  og  at  der  derfor  godt  kan 
være  Fejlhuskninger  deri,  saa  har  det  været  mig  umuligt,  hos  kom- 
petente Autoriteter  at  faa  nogen  Forklaring  af,  hvad  »/b?«  de  coeur« 
skal  sige.  Sikkert  er  det,  at  St.  Germain  i  Breve  fra  Aarene  efter 
1767  taler  i  de  stærkeste  Udtryk  om  Kongens  Intelligens  og  Re- 
geredygtighed. 

!'>)  Om  alt  dette  se  Struensees  Beretning,  der  findes  i  Rigs- 
arkivet og  er  trykt  i  dansk  Oversættelse  fra  Fransk  af  Højesterets- 
assessor Dr.  jur.  N.  Lassen  i  Tidsskrift  for  Retsvidenskab 
for  1891.  S.  245  ff.  Den  er,  som  der  omtalt,  affattet  af  Struensee  i 
Slutningen  af  hans  Fængselstid,  paa  et  Tidspunkt,  da  han  allerede 
var  forberedt  paa,  hvilken  Ende  Processen  vilde  faa  for  ham.  Den 
er  afgjort  Hovedaktstykket  med  Hensyn  til  Kjendskabet  til  Kongens 
Sindssygdom,  og  der  er  ikke  den  ringeste  Grund  til  at  tvivle  om. 
at  Struensee  har  skildret  den  ganske  troværdig,  som  han  selv  paa 
den  Tid  saa  den.  Det  er  forbausende,  i  hvilken  Grad  de  Træk, 
Reverdil  fortæller  om  Kongens  sygelige  Tilstand,  stemme  med 
den.  Ogsaa  U.  A.  Holstein  har  i  sine  Memoirer  fortalt  om  Kongens 
Sindssyge;  men  det  har  mindre  at  betyde. 

")  Kabinetsordren  derom  er  dog  først  af  1.  Oktober. 

1'^)  Kabinetsordre  til  Overhofmarskal,  Grev  F.  Moltke  af  13. 
November  1769. 

13)  Hofm.  Ark. 

")  Jvfr.  herom  Henvisninger  S.  16  Note  7.  Ved  Depp.  fra 
Petersborg  1769  ligger  Udkast  til  et  Brev,  som  Bernstorff  i  denne 
Sag  vilde  have  Holck  til  at  skrive  til  Filosofof  (17.  November), 
men  som  det  ikke  blev  nødvendigt  at  afsende,  da  Sagen  udjævne- 
des paa  anden  Maade. 

1*)  Miinter,  Bekehrungsgeschichte  des  Grafen  Struen- 
see, Kopenhagen  1772  S.  138. 

»6)  Smstds.  S.  150. 

")  Museum  for  1891  S.  272  efter  Giessing:  Struensee  og 
Guldberg  S.  20. 

18)  Miinter  anf.  St.  251. 

•^)  Smstds.  Nærmest  ligger  det  vistnok  at  tænke  paa  Baro- 
nesse Biilov,  født  Danneskjold-Laurvig;  men  noget  sikkert  kan 
ikke  siges  derom. 

'-'»)  Smstds.  S.  173. 

»1)  Brev  fra  Fru  Gabel  til  Reverdil  fra  Februar  eller  Marts  1769. 

•'^)  H.  T.  6.  R.  V  88. 

-^)  Se  som  oplysende  for.  hvad  Rygtet  fortalte  paa  Hoffets 
Bekostning,  D.  Biehls  Fortælling  derom  H.  T.  3.  R.  IV. 

2*)  Dette  omtaler  Fru  Gabel  i  et  Brev  til  Reverdil. 

-°)  Hvad  jeg  har  fortalt  om  Fru  Gabel,  støtter  sig  for  det 
første  paa  Breve  fra  J.  H.  E.  Bernstorff,  Schack.  General  Fircks, 
samt  M.  H.  Høyer  og  fra  Damer  som  A.  P.  Bernstorffs  Hustru 
Henriette,  født  Stolberg,  og  Louise  Gramm,  født  Reventlow,  den 
senere  Louise  Stolberg.  Af  Breve,  der  i  Slutningen  af  1767  og  i 
1768  vexledes  imellem  J.  H.  E.  Bernstorff  og  General  Fircks.  i 
hvilke  hun  stadig  omtales  som  »die  schone  Correspondentinn«,  ser 
man  blandt  andet,  at  Saldern  dengang  vilde  bruge  hende  til  at 
formaa  Karl  af  Hessen  til  at  komme  til  Kjøbenhavn.  Fremdeles 
henvises  til  Struensees  Forsvarsindlæg  under  Processen  (Schriften 
o.  s.  V.  S.  71)  samt  til  Reverdil  S.  116.  Men  desuden  er  heldig- 
vis i  det  mindste  en  Del  af  hendes  Breve  til  Reverdil  i  Behold 
(omtalte  af  Udgiv,  af  Reverdils  Struensee  i  en  Note  anf.  St.). 
De  findes  paa  Bibliotheket  i  Geneve,  hvor  Dr.  A.  Friis  havde  Lej- 
lighed til  at  se  dem  i  Foraaret  1901.  Da  de  ikke  maa  udlaanes 
andensteds  hen,  har  jeg  ved  Dr.  Friis's  Mellemkomst  faaet  taget 
en  Afskrift  af  dem.  Flere  Træk  af  dem  har  jeg  benyttet  i  Texten. 
Hvor  vidt  Rygterne  om  Struensees  Forhold  til  hende  ere  gaaede. 
kan  man  se  af  Wasserschlebes  Meddelelser  (Ny  kgl.  S.  711  b  Folio 
paa  Kgs.  Bibi.).  Der  kan  man  læse  ikke  alene,  at  Alverden  vidste, 
hvad  maaske  ogsaa  har  været  Tilfældet,  at  Struensee  har  været 
forelsket  i  hende,  men  ogsaa,  at  han  ikke  forlod  hendes  Sygeleje, 
og  at  hun  saa  at  sige  døde  i  hans  Arme.  Dette  er  vitterlig  Op- 
spind. For  det  første  kan  det  bevises,  at  Struensee  under  den 
største  Del  af  hendes  Sygdom  var  paa  Frederiksborg,  og  for  det 
andet  hedder  det  udtrykkelig  i  et  Brev  fra  hendes  Beundrer  og 
Ven  Høyer  til  Reverdil  af  26.  Aug.  1769,  hvori  han  skildrer  hendes 
Dødsleje,  at  Struensee  ikke  kom  længere  end  til  hendes  Forværelse, 
inden  hun  døde.  Da  hun  fik  at  vide,  at  han  havde  været  der. 
sagde  hun  med  Bitterhed:   ■>Det  har  været  for  at  se  mig  dø.v 

^^)  En  anden  Beretning,  som  skal  skrive  sig  fra  Froken  Eyben 
selv.  (Museum  1891.  152 — 53).  gaar  ud  paa.  at  det  var  denne,  der 

overtalte  Dronningen  til  at  raadføre  sig  med  Struensee.  da  den 
egentlig  fungerende  Livlæge  Just  von  Berger  var  fraværende.  Dette 
nævnes  dog  ikke  af  Frøken  Eyben  under  Forhøret  over  hende, 
hvorimod  hun  udtrykkelig  siger,  at  han  blev  brugt  som  Læge  ved 
den  Lejlighed. 

2')  Forhøret  over  Frøken  Eyben. 

28)  A.  Friis  anf.  St.  i  Tilskueren  for  1900  S.  79L 

29)  Smstds.  S.  793. 

30)  Smstds.  S.  800-80L 

'^)  Suhms  Hemmelige  Efterretninger. 

32)  Tilskueren  for  1900  S.  796—97.  Efter  Suhms  Hemmelige 
Efterretninger  maa  man  for  øvrigt  antage,  at  hun  allerede  i  For- 
aaret  1768  havde  vist  sig  i  Mandfolkedragt  paa  Maskerade. 

33)  Tilskueren  anf.  St.  S.  797. 

3*)  Alt  dette  fremgaar  af  Kammeradvokat  Bangs  Anklagetale 
imod  Dronningen,  hvori  Vidneudsagnene  findes  ordret  citerede. 
Dette  Aktstykke  er  fra  den  Biilovvske  Samling  i  Sorø  gaaet  over 
til  Rigsarkivet. 

35)  Inkvisitionskommissionens  Forestilling  af  30.  Maj  1772  i 
Anledning  af  General  Gåhler.     (Høst  anf.  St.  III,  S.  195 ». 

36)  Jeg  kan  derfor  ikke  gaa  ind  paa  den  Opfattelse,  L.  Koch 
har  gjort  gjældende  (H.  T.  6.  R.  V  90),  at  Tanken  om  at  sikre  sig 
selv  imod  de  Farer,  han  var  udsat  for  ved  at  være  bleven  Dron- 
ningens Elsker,  har  været  Hovedgrunden  for  Struensee  til  at  ar- 
bejde videre  frem  og  stille  sig  selv  i  Spidsen  for  Staten. 

37)  Maaske  er  det  ogsaa  Struensee.  der  sigtes  til  i  Kr.  L.  Ste- 
manns Breve  i  Gaspari  Ur  kunden  II,  476,  hvor  der  i  et  Brev 
af  3.  Marts  1770  tales  om  helt  nye  Partier  og  deraf  opstaaende 
Uenigheder.  (Stemann.  ikke.  som  man  har  sagt,  Wasserschlebe,  er 
Forfatter  til  disse  Breve). 

3*)  Kabinetsordren  derom  er  af  5.  Maj. 

39)  Brev  af  3.  Maj  1770  (Tilskueren  anf.  St.  S.  799). 

*")  Om  denne  Spyttehistorie,  hvortil  Rantzau  Ascheberg  tydelig 
henpeger  i  et  Brev  til  Gåhler  af  9.  Januar,  Louise  Gramm  lige- 
ledes i  Brev  af  3.  April,  findes  der  forskjellige  fra  hinanden  af- 
vigende Efterretninger,  som  der  ingen  Grund  er  til  at  gaa  nærmere 
ind  paa.     Se  Høst:  Struensee  L  105  og  X.  H.  T.  IV.  632  Note. 

")  D.  M.  5.  R.  ni,  S.  309. 

*2)  Authentische  Aufklårungen  ixber  die  Geschichte 
der  Grafen  Struensee  und  Brandt  (Germania  1788),  S.  45. 
Efter  en  anden  Meddelelse,  der  findes  i  U.  A.  Holsteins  Memoirer, 
var  det  en  Broder  til  Saldern,  der  advarede  Bernstorff  imod  Stru- 
ensee. Reverdils  Meddelelse  S.  131.  at  Bernstorff  havde  tilbudt 
Struensee  et  Amt  i  Holsten,  kan  man  rolis  slaa  en  Streg  over. 

«)  Museum  for  1890  S.  212— Td. 

«)  22.  April  1770  (Tilskueren  anf.  St.  S.  796). 

*'■')  Gåhler  til  St.  Germain  4.  Febr.  og  7.  Marts  1769  (jvfr.  H. 
T.  6.  R.  V.  86). 

*6)  Breve  fra  Schack  af  9.  September  1769  og  19.  Juni  1770. 

*'•)  Brev  fra  Louise  Grramm  af  22.  Januar  1770  (Tilskueren 
anf.  St.  S.  789). 

^8)  Brev  fra  Bernstorff  til  Reventlow  af  11.  November  1770. 
•Jvfr.  Kabo.  af  1.  Maj  1770  til  General  Hauch,  hvorved  Kongen  med- 
deler denne,  at  han  har  gjort  hans  Søn  til  Kammerpage,  men 
mener,  at  det  er  bedst,  at  han,  der  er  saa  ung,  først  studerer  en 
Tid  i  Sorø,  inden  han  overtager  Pagestillingen. 

^)  Forsvarsskrift  i  Schriften  etc.  S.  74—75. 

2)  Brev  til  Gåhler  7.  Okt.  1768. 

3)  Brev  til  Gåhler  6.  Dec.  1766. 

*)  Se  f.  Ex.  Breve  fra  Rantzau  til  Gåhler  1.  Aug.  1767,  9. 
Marts  og  9    Sept.  1768.  22.  Juni  1769  og  28.  Marts  1770. 

=)  Denne  Sigtelse  findes  i  et  Brev  fra  Rantzau  til  Gåhler  af 
9.  Sept.  1768. 

®)  Om  alt  dette  findes  der  en  Række  Udtalelser  i  hans  Breve 
til  Gåhler. 

')  Breve  til  Gåhler  af  25.  og  15.  Novbr.  1768  og  20.  Januar 
1769. 

*)  Brev  til  samme  af  22.  Januar  1769. 

9)  Breve  til  samme  af  23.  December  1768  og  1.  Aug.  1769. 

10)  3dje  Binds  2den  Del  S.  97. 

")  Forskjellige  Steder  i  hans  Breve  til  Gåhler. 

1-')  Breve  til  Gåhler  af  27.  Febr.  1770  og  9.  Sept.  1768. 

13)  Naar  det  i  en  saakaldet  Nøgle,  der  haves  til  de  besynder- 
lige Benævnelser,  Rantzau  bruger  i  sine  Breve,  og  som  skyldes  Ud- 
talelser af  Gåhler  under  Forhøretover  ham,  hedder,  at  der  ved  den 
lille  hvide  Bede  skal  betegnes  den  yngre  Bernstorff,  er  det  ikke 
rigtigt.  Blandt  andet  viser  Rantzaus  Brev  til  Gåhler  af  13.  Juli 
1770  dette  paa  uigjendrivelig  Maade. 

**)  Brev  til  samme  af  13.  Febr.  1770. 

'=)  Brev  til  samme  7.  Juni  1768.  Et  andet  Sted  udtaler  han 
det  Haab,  at  Saldern  maa  ende  i  Sibirien.  ^Jeg  mistvivler  ikke 
om  engang  at  kunne  komme  til  at  gaa  med  en  Pels  af  Maarer, 
som  han  har  skudt  i  Egnen  om  Tobolsk<i  (5.  Juli  1768). 

>®)  Brev  til  samme  fra  November  1768  (u.  D.). 
")  Breve  til  samme  af  5.  Maj  og  9.  Okt.  1769. 

18)  Brev  til  samme  af  8.  Sept.  1769. 

19)  Breve  af  3.  April  og  18.  Maj  1770. 

-0)  I  Anledning  af  den  Fordømmelsesdom,  som  Suhm  i  sine 
»Hemmelige  Efterretninger  o.  s.  v.'<  har  fældet  over  ham  som  Men- 
neske, maa  jeg  udtale,  at  jeg  overhovedet  lægger  liden  Vægt  paa 
Suhms  Udtalelser  om  dem,  der  paa  en  eller  anden  Maade  hørte  til 
Struensees  Tilhængere.  Det  er  intet  saa  slet,  som  han  ikke  paa- 
dutter dem.  og  han  holder  sig  ikke  for  at  være  for  god  til  at  op- 
tage selv  den  løseste  Sladder,  naar  den  blot  er  til  deres  Skade. 

21)  I  Breve  fra  ham  til  St.  Germain. 

2-)  Breve  til  Bernstorff  fra  Sommeren  1768. 

23)  Reveries  d'un  gouteux,  som  han  i  Foraaret  1769  sendte 
Bernstorff. 

2^)  Denne  Opfattelse  findes  i  L.  Kochs  Afhandling:  Struen- 
sees Parti  (H.  T.  6.  R.  V),  hvor  en  Del  af  Brevene  imellem 
Rantzau,  Gåhler  og  St.  Germain  første  Gang  ere  brugte. 

")  Brev  til  Gåhler  af  31.  Aug.  1770. 

26)  D.  M.  5.  R.  III,  S.  40. 

-')  Se  Struensees  Forsvarsskrift  (Schriften  o.  s.  v.,  S.  76). 

28)  Brev  til  Gåhler  af  29.  November  1769. 

•-9)  8.  August  1769. 

»«)  Om  disse  Træk  se  Breve  til  Gåhler  af  29.  Dec.  1769,  16. 
Januar,  31.  Maj  og  4.  Juni  1770. 

")  Breve  til  Gåhler  af  16.  Januar  og  4.  Juni  1770  (D.  M.  5.  R. 
III,  S.  40).  For  øvrigt  kan  jeg  ikke  forklare  Udtrykket:  ses  chaines 
sont  indissolubles.  Hans  Forhold  til  Dronningen  kan  der  aabenbart 
ikke  tænkes  paa  derved. 

32)  D.  M.  5.  R.  m,  S.  40  jvfr.  S.  41. 

33)  Brev  til  Gåhler  af  6.  Marts  1770. 

34)  Se  f.  Ex.  Brev  til  Gåhler  ai  8.  Maj  1770. 

35)  Dette  ligger  det  nær  at  formode  af  Rantzaus  Udtalelser  i  et 
Brev  til  Gåhler  (D.  M.  5.  R.  III,  41),  som  synes  at  være  fremkaldte 
ved  Ytringer  af  Struensee  til  denne. 

36)  Han  har  ogsaa  sikkert  Ret,  naar  han  senere  har  paastaaet, 
at  ingen  havde  hjulpet  ham  til  at  vinde  Kongens  Yndest,  han  havde 
souteneret  sig  selv  alene  (Sp.  3). 

3')  Se  hans  Forsvarsskrift  i  Schriften  o.  s.  v.  S,  75  jvfr.  For- 
høret over  ham  Sp.  4. 

38)  Se  smstds.  S.  77  ff. 

»)  Se  derom  H.  T.  3.  R.  IV,  399.  Hvor  lidt  jeg-  end  sædvanlig 
tror  paa  D.  Biehls  Fortællinger,  er  det  dog  sandsynligt,  at  hun,  da 
hun  nævner  Enkedronningens  Kammerjomfru  Schumann  (ikke,  som 
hun  skriver.  Schumannin)  som  sin  Kilde,  i  det  mindste  har  Ret  i 
noget  af,  hvad  hun  her  beretter.  I  N.  H.  T.  IV,  635  har  Molbech 
efter  G.  L.  Baden  en  Fortælling  om,  at  Struensee  under  Enkedron- 
ningens Sygdom  var  kommen  ind  til  hende  i  Jagtuniform  med 
Støvler  og  Sporer.     Dette  ser  ganske  usandsynligt  ud. 

2)  Breve  fra  Karl  af  Hessen  til  Bernstorff  af  29.  og  31.  Maj  1770. 

3)  Brev  fra  Gåhler  til  St.  Germain  af  7.  Juli  1770. 
*)  Se  om  alt  dette  H.  T.  4.  R.  V,  S.  460  ff. 

")  Hofm.  Ark. 

6)  V.  C.  II.  473. 

')  Karl  af  Hessens  Memoirer  8.  52 — 53. 

8)  Gaspari  anf.  St.  II,  487. 

»)  Brev  af  23.  Juni  1770  til  Grev  Wedel  Frijs. 

^")  Hvad  der  i  Texten  er  sagt  om  Brandts  Rejse  til  Frankrig, 
staar  i  et  Brev  fra  Rantzau  til  Gåhler  af  1.  Januar  1769.  Rantzau 
har  det  aabenbart  fra  Struensee,  der  netop  dengang  var  sammen 
med  Kongen,  og  det  maa  derfor  gjælde  for  paalideligt.  Jvfr. 
Høst:  Struensee  I,  119  og  Reverdil  S.  348. 

")  Brev  til  Gåhler  af  29.  Maj  1769.  For  øvrigt  havde  Rantzau 
tidligere  baade  misbilliget  Brandts  Optræden  imod  Holck  og  en 
Tid  mistænkt  ham  for  at  ville  indsmigre  sig  hos  Saldern,  eller 
som  han  udtrykkede  sig,  for  at  slikke  Bjørnens  Poter  (Brev  til 
Gåhler  25.  Nov.  1768);  men  hans  gamle  Velvilje  for  ham  vendte 
snart  tilbage. 

12)  Brev  fra  Grev  Gustav  Holck  til  Schack  af  30.  Juni  1770. 

13)  At  han  allerede  i  Slesvig  har  arbejdet  herpaa.  fremgaar 
tydelig  af  hans  Brev  til  Brodersønnen  3.  August  (Tilskueren 
anf.  St.  S.  901). 

i-*)  Breve  fra  Gustav  Holck  til  Schack  af  4.  og  13.  Juli  CRavn- 
holt). 

'^j  Dette  omtales  flere  Steder  i  de  samtidige  Breve.  Som  en- 
kelt Sted  kan  henvises  til  V.  C.  11,  S.  478. 

16)  Brev  fra  J.  H.  E.  Bernstorff  til  Brodersønnen  af  17.  Juli. 

">  Brev  fra  samme  til  samme  af  20.  Juli. 

18)  Brev  fra  Louise  Gramm  af  3.  Maj  (Tilskueren  anf.  St. 
S.  799). 

^^)  Man  ser  flere  Gange  Fjender  af  ham  fortælle,  at  han  havde 
voldt   Kongen   Pengeudgifter  til  Gavn  for  sig   selv  paa  mere  end 


Tolvte  Kapitel.  29 

100000  Rdlr.;  men  Partikulæikassens  Regnskaber  tyde  ikke 
paa  sligt. 

■^")  Dette  omtales  baade  af  Bernstorff  (Tilskueren  anf.  St.  S. 
892)  og  af  G.  Holck  i  Brev  tii  Schack  af  17.  Juli  (Ravnholt). 

^^)  Koncepter  til  Kabinetsordrer  i  Rark. 

22)  Brev  fra  Fru  Gahler  til  sin  Mand  27.  Juli  1770. 

2^)  Dette  omtales  i  et  Brev  fra  samme  til  samme. 

2*)  30.  Juni. 

25)  Brev  fra  Rantzau  til  Gahler  af  7.  Juli.  Disse  Forhand- 
linger om  Rantzaus  Tilbagekaldelse  til  Hoffet  ere  allerede  behand- 
lede af  L.  Koch  i  H.  T.  6.  R.  V,  S.  93  ff. 

26)  Breve  fra  Reventlow  til  Bernstorff  af  15.  og  20.  Juli. 

27)  Brev  fra  Rantzau  til  Gahler  13.  Juli. 

28)  V.  C.  II,  466  tf.  Aktstykket  er  første  Gang  blevet  trykt  i 
Denkw^iirdigkeiten  des  Freih.  v.  derAsseburg;  men  en  hel 
Passus  der  (S.  426  nederst  L.  Comte  de  Panin  ....  indtil 
»n'affectionneront  l'ouvrage)  er  en  fri  Omskrivning  af,  hvad  der 
staar  i  det  originale  Aktstykke.  Omskrivningen  skyldes,  som  alle- 
rede Vedel  har  gjort  opmærksom  paa,  Hensyn  til  Saldern. 

'-'•')  Breve  til  Gahler  af  14.,  17.  og  21  Juli.  Det  vrimler  her 
med  Udtryk  som  Skamløshed,  Løgn,  Bedrag  o.  s.  v. 

^o)  Se  herom  Breve  fra  Bernstorff  til  Brodersønnen  af  20.  og 
24.  Juli  (Tilskueren  anf.  St.  S.  893  og  896). 

3')  Rantzau  selv  gav  det  Udseende  af,  at  han  ikke  ønskede  at 
fortrænge  General  Hauch  fra  hans  Stilling  som  første  Deputeret 
(Brev  fra  Bernstorff  til  Brodersønnen  af  24.  Juli);  men  at  det  ikke 
var  af  Velvilje  imod  denne,  viser  et  Brev  fra  ham  til  Gahler  af 
27.  Juli. 

32)  Se  om  dette  V.  C.  II,  S.  477;  Struensees  Forsvarsskrift  i 
Schriften  o.  s.  v.  S.  81.  Det  gjør  et  næsten  komisk  Indtryk  at 
se  Panin  i  en  Dep.  til  Filosofof  af  15,  Juli  1770  udvikle,  at  det 
var  Frankrig,  som  havde  sat  den  hele  Intrigue  med  Rantzaus  Til- 
bagekaldelse i  Gang.  Den  samme  Dep.  indeholder  Ordre  til  Filosofof  at 
lade  Kongen  vide,  at  han  holdt  Bevarelsen  af  Bernstorff  i  hans 
Stilling  for  at  være  nødvendig  for  den  nøjagtige  og  venskabelige 
Gjennemførelse  af  de  sluttede  Traktater  (Documents  relatifs  å 
l'hist.  de  la  Russie  97de  Bind  S.  104). 

33)  Hofmarskallatets  Arkiv. 

3*)  Breve  fra  Bernstorff  til  Brodersønnen  af  27.  og  31.  Juli  og 
7.  August. 

35)  Brev  af  3.  August. 

36)  Brev  af  9.  August  1770. 
3')  N.  H.  T.  IV,  647  Note. 

38j  Brev  til  Onklen  caf  11.  August  (Tilskueren  for  1900 
S.  908). 

3®)  Brev  fra  Gåhler  til  St.  Germain  af  11.  August 

*")  Om  disse  Træk  se  Breve  fra  A.  P.  Bernstorff  af  10.  Juli,  4. 
og  14.  August  samt  Gaspari  Urkunden  II,  S.  497.  Naar  man 
ser  Moltke  i  et  Brev  til  Bernstorff  af  4.  Aug.,  hvor  han  ogsaa  for- 
talte om  et  Forsøg  paa  Ildspaasættelse  paa  Kristiansborg.  tillige 
skrive,  at  den  Tøjlesløshed  og  Frækhed,  livormed  Folk  taler  om 
alt,  gaar  over  alle  Grænser,  ligger  det  nær  at  antage,  at  han  sigter 
til  den  Iver,  hvormed  Rygter  om.  hvad  der  foregik  ved  Hoffet, 
bleve  udbredte  og  troede. 

*i)  Authentische  Aufklårungen  etc.  S.  58. 

*2)  Gaspari  Urkunden  II,  495  viser,  at  allerede  i  Juli  var 
der  dem,  som  mente,  at  han  higede  efter  at  blive  Kabinetsminister. 

*3)  Brev  til  Onklen  af  21.  Juli.  Reventlow  udtaler  i  et  Brev 
til  Bernstorff  af  21.  Juli  sin  Overbevisning  om.  at  selv  om  Stru- 
ensee  rimeligvis  bestemmer  Rantzau  til  en  underordnet  Rolle,  ville 
dennes  Talenter,  Kundskaber  og  det  vindende  i  hans  Samtaler 
hurtig  give  ham  en  saadan  Overvægt  hos  Kongen  over  ham.  at 
denne  og  de  andre  kun  ville  blive  hans  Drabanter. 

«)  H.  T.  6  R.  V,  90. 

«)  H.  T.  6.  R.  V,  S.  96. 

«)  Reverdil  S.  123. 

*')  Gaspari  Urkunden  II,  401. 

**)  Spørgsmaal  505  i  Tillæg  til  Forhøret  over  ham.  Det  gjør 
for  øvrigt  et  ganske  ejendommeligt  Indtryk  at  se,  hvorledes  ved- 
kommende Forhørsdommere,  der  ved  deres  Spørgsmaal  gav  Anledning 
til,  at  han  under  Processen  erklærede,  at  han  ikke  før  Rejsen  til 
Holsten  havde  tænkt  paa  at  bortfjærne  Konseillet,  ved  denne  Lej- 
lighed viste,  at  de  kunde  læse  Aktstykker  paa  en  utrolig  overfladisk 
Maade.  De  vilde  nemlig  have  en  Forklaring  af  ham  om,  hvorledes 
Rantzau  i  et  Brev  til  Gåhler  af  4.  Juni  kunde  skrive,  at  Konseil- 
salen  var  bleven  lukket  for  stedse.  Men  uheldigvis  staar  der  i 
dette  Brev  ikke  et  Ord  herom.  Hvad  det  drejer  sig  om  her,  er 
Dronning  Sofie  Magdalenes  Død.  I  Anledning  af,  at  hun  ikke 
havde  kunnet  udstaa  Rantzau,  bruger  denne  i  sit  Brev  det  Udtryk, 
at  de,  der  have  forseglet  alt  i  hendes  Bo,  ikke  behøve  at  forsegle  *la 
chambre  de  conseil«  eller  med  andre  Ord  „la  bourse,  le  foyer  des 
intrigants  et  des  intrigues."  Det  er  Enkedronningens  Boudoir,  der. 
hvor  han  mente,  at  hun  i  sit  Fjendskab  havde  spundet  Rænker 
imod  ham,  der  nu  lykkeligvis  ved  hendes  Død  var  ..fermée  pour 
toujours".  Forhørsdommernes  Misforstaaelse  er.  som  man  ser 
meget  graverende. 


Trettende  Kapitel.  31 

*^)  Se  med  Hensyn  til  alt  dette  hans  Selvforsvar  i  Schriften 
o.  s.  V.  S.  77  ff. 

50)  Brev  af  7.  August. 

51)  Dep.  til  Scheel  i  Petersborg  af  26.  Juli. 

52)  Brev  til  Brodersønnen  af  17.  August. 

53)  Brev  til  samme  af  22.  August. 
5*)  3dje  Bind  II,  S.  206. 

55)  Med  Hensyn  til  den  Algierske  Sag  og  Bernstorffs  Forhold 
til  den  har  jeg  fulgt  de  Aktstykker  om  den.  som  findes  i  Kabinets- 
arkivet.  For  øvrigt  kan  det  mærkes,  at  ifølge  et  Brev  fra  Broder- 
sønnen til  Bernstorff  af  1.  Jan.  1771  havde  denne  fortalt,  at  en  Del 
af  Konseillet  havde  ment.  at  en  mindre  Styrke  var  tilstrækkelig, 
men  at  han  havde  faaet  sat  igjennem,  at  den  blev  af  den  Størrelse, 
den  fik.     Jvfr.  Høst:  Struensee  HL  S.  216  ff. 

5'5)  Den  Fejl,  han  her  havde  begaaet,  er  sikkert  gaaet  op  for 
ham  selv.  I  det  mindste  valgte  han,  da  der  efter  det  uheldige  Ud- 
fald af  Expeditionen  blev  Tale  om  en  ny  saadan,  strax  at  anmode 
Laurvig  om  at  gjøre  Udkast  til  en  Operationsplan  for  denne  (Gehejme- 
registratur  30.  Aug.  1770). 

5^)  Dep.  af  10.  September. 

58)  Struensees  Selvforsvar  i  Schriften  o.  s.  v.  S.  81. 

1)  3dje  Bind  II.  S.  4. 

•')  R.  af  14.  Febr.  1766. 

*)  Skrivelse  af  1.  Febr.  1768  i  Dokunienter  vedk.  Geli.  Kons. 
1768  ^  70. 

■*;  Meddelelser  fra  Rentekammeret  1873  S,  17.  Se  T. 
Rk.  25.  Aug.  1763,  der  viser,  at  Kg.  havde  udtalt  til  Reventlow  som 
1ste  Deputeret  i  Kammeret,  at  han  vilde  være  fri  for  at  under- 
skrive de  talrige  Resolutioner  og  Udfærdigelser  i  Kammersager  af 
lingere  Betydning.  Man  havde  derfor  overvejet,  hvilke  Sager  der 
kunde  underskrives  af  1ste  Deputeret  »arf  mandatum  sacræ  regiæ 
majestatis«-,  og  derom  var  der  sket  Forestilling.  I  1767  forekommer 
da  ogsaa  jævnlig  Resolutioner  i  Rentekammersager,  underskrevne 
paa  den  Maade.  Med  Hensyn  til  Generaltoldkammeret  se  dets  Ind- 
beretning af  27.  Okt.  1770  om  dets  Indretning  o.  s.  v.  (Rark.). 

5)  3dje  Bind  II,  S.  17  ff. 

6)  Stampe  Erkl.  V.  S.  426. 

')  Bruun:  Kjøbenhavn  III.  336. 

®)  Jeg  veed  kun  at  have  truffet  een  Undtagelse  derfra ;  men  der 
var  Forbryderen  en  udbrudt  Straffefange  (S.  T.  2.  Juli  1767). 

®)  Strax  i  Begyndelsen  af  Kristian  Vils  Regering  stadfæstes 
en  Dødsdom  i  en  Blodskamssag  (S.  T.  »'/j  Januar  1766).  men  se- 
nere ophører  det. 

i»)  Brev  til  O.  Thott  af  22.  Aug.  1768.  Bernstorff  skriver  endog 
her,  at  Kongen  aldrig  havde  villet  underskrive  en  Dødsdom;  men 
dette  er  en  Overdrivelse.  Der  lindes  gjentagne  Gange  Exempler 
paa.  at  han  har  gjort  det.  Hvor  lidt  Bernstorff  selv  var  stemt  for 
Henrettelser,    viser   et  Brev   fra  ham   til  Thott   af  80.  Septbr.  1768. 

")  Sth.  A.     Norsk.  Rark.  22.  Febr.  1766. 

12)  Se  f.  E.  en  Udtalelse  i  den  Retning  Gaspari  I.  499. 

13)  Forestilling  af  D.  Reventlow^  til  Kongen  om  den  finansielle 
Status  14.  April  1767  (Res.  ved  Assignationskontoret  21.  April  1767). 

1*)  I  ovennævnte  Forestilling  skildrer  Reventlow,  hvor  skarpt 
han  var  gaaet  frem  imod  forsømmelige  Embedsmænd. 

15)  D.  Rk.  18.  Okt.  1768  og  22.  Januar  1770  samt  F.  af  15. 
Maj  1770. 

16)  R.  af  8.  April  1768. 

1')  Gaspari  anf.  St.  II,  436. 

1*)  Særlig  oplysende  til  at  vise,  hvor  langsomt  det  kimde  gaa 
med  at  faa  Erklæringer  af  Amtmændene,  ere  den  norske  Statholder 
Benzons  Indberetninger  (Statholderarkivet  i  N.  Rark.).  De  vise,  at 
fremfor  alle  Stiftsamtmanden  i  Ka-istiania,  Storm,  stadig  udmærkede 
sig  ved  en  plagende  Langsomhed. 

i»)  N.  T.  14.  Dec.  1770.  Dette  Træk  falder  unægtelig  kort  efter 
den  Struenseeske  Periodes  Begyndelse;  men  det  var  aabenbart 
endnu  den  gamle  Kancellipraxis,  der  her  virkede. 

20)  O.  B.  17.  April  1766  og  13.  Januar  1770  samt  N.  T.  26. 
Okt.  1769. 

■^1)  Om  hele  denne  Sag  se  Stampes  Erklæringer  VI, 
239  ff. 

1)  Reverdil  S.  350, 

2)  Se  3dje  Bind  II.  97. 

3)  S.  31. 

*)  Bedenken  o.  s.  v.  S.  46. 

*)  Kabinetsskrivelse  til  Moltke  af  3.  Augnst  1768  (Samling  af 
Kabinetsordrer  i  Rark.). 

^)  Hiibners  Forslag  ligge  i  Mallingiana  i  Rark.  (Afdeling  Land- 
væsenet) og  have  hidtil  været  upaaagtede.  Der  bliver  herefter  noget 
at  ændre  i  den  Fremstilling  af  Landhusholdningsselskabets  Stiftel- 
seshistorie,  der  er  givet  i:  '>Et  Tilbageblik  ved  det  kongelige 
Landhusholdningsselskabs  H  undredaarsfes  t  1869. 

')  Der  kan,  om  det  end  er  mindre  vigtigt,  tilføjes,  at  Kongen 
14.  Juli  1770  som  Vidnesbyrd  om  sin  Velvilje  imod  Selskabet 
gjorde  Vicepræsidenterne  Hubner  og  Dons  henholdsvis  til  Etatsraad 
og  Justitsraad  og  Sekretæren  Martfelt  til  Kancelliraad. 

8)  Reverdil  S.  8  og  61. 

^)  Se  som  Vidnesbyrd  herom  hans  saa  kaldte  Tanker  ved 
Stampes  Promemoria  af  1.  Okt.  1767.  (G.  L.  V.  K's.  Forestillinger). 

^°)  Egentlig  var  Reventlow  paa  denne  Tid  første  Deputeret  i 
Rk. ;  men  hans  Navn  staar  ikke  paa  Forestillingen,  der  har  Bern- 
storffs Underskrift  som  den  første,  og  da  en  anden  Forestilling  af 
samme  Dato  er  underskrevet  af  Reventlow,  kan  det,  at  han  ikke 
ogsaa  har  underskrevet  Forestillingen  om  Forandringen  paa  Kjø- 
benhavns Amt,  ikke  forklares  ved,  at  han  enten  har  været  syg  eller 
fraværende.  Den  Formodning  ligger  da  nær,  at  han  ikke  har 
underskrevet,  fordi  han  ikke  sympathiserede  med  den.  Under  alle 
Omstændigheder  er  det  et  Tilfælde,  der  ser  ud  som  en  Tanke,  at 
netop  A.  P.  Bernstorffs  Underskrift  staar  i  Spidsen  paa  den  første 
Forestilling  af  Vigtighed  i  Kristian  VII's  Tid  med  Hensyn  til  Bonde- 
friheden.   Om  Sagen  se  forøvrigt  D.  Rk.  28.  April  (6.  Maj)  1766. 

11)  Se  Partk.  Pr.  11.  Oktober  1766  og  Partikulk.  Regnskaber. 
Af  D.  Rk.  4  Febr.  1771  fremgaar  det,  at  der  har  været  11  Gaarde, 
selv  om  man  flere  Steder  kun  ser  10  nævnte.  Smstds.  kan  man 
se.  paa  hvilke  Vilkaar  de  bleve  overdragne  de  nye  Ejere. 

12)  Det  kan  i  denne  Forbindelse  ogsaa  nævnes,  at,  da  Kongen 
i  Foraaret  1768  overdrog  Krongodset  paa  Antvorskov-  og  Vording- 
borgamter til  Overskattedirektionen,  var  der  dertil  knyttet  de  vante 
Udtalelser  om  hans  Iver  for  at  fremme  Landbruget  og  Bonde- 
standens Vel ;  men  hvad  her  fremhæves  som  det,  der  skulde  sørges 
for,  er  dog  nærmest  kun  Indførelsen  af  den  holstenske  Kobbeldrift 
(Kabs.  til  OSkdr.  af  7.  Marts). 

13)  Halem:  Andenken  an  Oeder  (Altona  1793)  fortæller  S. 
66,  at  de  100  Dukater  blev  tilbudte  Oeder,  inden  Skriftet  var  blevet 
udgivet,  og  at  Oeder  følte,  at  dette  Tilbud  blev  gjort  ham,  for  at  han 
ikke  skulde  udgive  Skriftet,  der  i  Manuskript  ikke  havde  fundet 
Moltkes  Bifald.  Han  havde  derfor  »edelmiithig«  afslaaet  at  tage 
imod  Gaven,  og  derpaa  udgav  han  Skriftet.  Men  dette  er  fri  Fan- 
tasi.    Partikulærkassens   Protokol    for    1769   20.    Novbr.    viser,    at 

Kongen  befalede,  at  de  100  Dukater  skulde  udbetales  ham  som 
Vidnesbyrd  om  hans  »Zufriedenheit  seiner  jiingsten  publicirten 
okonomischen  Schrift  wegen«.  En  anden  Sag  er  det,  at  Moltke  per- 
sonlig ikke  fandt  Behag  i  det.  (Brev  fra  O  eder  til  Bernstorff  af 
23.  Novbr.  1770). 

")  Se  3dje  Bind  II.  S.  104  f.  og  377  ff. 

15)  I.  A.  Jørgensen:  Bornholms  Historie  (1901  Rønne) 
II.  140. 

16)  D.  Rk.  14:  Sept.  (5.  Okt.)  og  9.  (17.)  Marts  1767  jvfr.  14.  (22. 
December)  1767.  der  viser,  at  Summen  blev  klaret  af  Bønderne. 
Som  andre  Exempler  paa,  at  Bønder  søgte  om  Lettelse  i  Be- 
talingen, kan  henvises  til  20.  (28.)  Okt.  1766,  11.  (19.)  Maj  1767. 
28.  Marts  (5.  April),  25.  April  (3.  Majj,  30.  Juni  (8.  Juli)  1768,  6. 
(13.)  Febr.  1769  jvfr.  30.  Okt.  (7,  Novbr.)  1769  o.  s.  v.  Reverdil 
har  S.  68  f  rettet  et  voldsomt  Angreb  paa  Krongodssalgene  i  disse 
Aar;  men  hans  Fremstilling  er  meget  ensidig  og  indeholder  posi- 
tive Urigtigheder. 

1')  En  enkelt  af  disse,  Tvilumgaard,  blev  af  Kjøberen  i  Aaret 
1769  solgt  til  en  Mand,  der  var  Kommissær  for  Godsets  Bønder 
(Posttidender  for  1769  Nr.  55). 

18)  D.  Rk.  24.  Juli  (1.  Aug.)  1769. 

19)  Paludan:  Møen  (1824)  II,  S.  12—13  og  398—99.  Ogsaa 
ved  et  andet  Gods  (Nr.  2)  viste  der  sig  Vanskeligheder  for  Bøn- 
derne ved  at  udrede  Betalingen  i  rette  Tid  (Rk.  24.  Nov.  (5.  Dec. 
1770);  men  her  lykkedes  det  (Paludan  S.  15  Note)  en  Præst  Fi- 
biger at  rydde  Vanskelighederne  af  Vejen.  Jvfr.  om  Godserne  Nr. 
4  og  5  Paludan  S.  20.  Der  vil  senere  i  Struenseetiden blive  Lej- 
lighed til  at  komme  tilbage  til  de  møenske  Godsforhold. 

20)  H.  T.  5.  R.  I,  171  ff. 

21)  Paludan  II,  23. 

22)  Besynderlig  nok  omtaler  Reverdil  slet  ikke  i  sine  Memoirer, 
at  han  har  indgivet  disse  2  Skrivelser. 

23)  Forestillingen  om  Stavnsbaandet  findes,  i  det  mindste  med 
Hensyn  til  alt.  hvad  der  er  væsenligt  i  den,  aftrykt  i  J.  A.  F  r  i  d  e- 
ricia:  Aktstykker  til  Oplysning  om  Stavnsbaandets  Hi- 
storie (1888)  S.  183  fif.  I  samme  Skrift  S.  163  ff.  findes  en  Del 
enkelte  Træk  med  Hensyn  til  de  stavnsbundne  Bønders  Stilling 
omtrent  paa  den  Tid,  hvorom  her  er  Tale.  Da  der  ikke  i  mit 
nærværende  Arbejde  er  Plads  til  at  gaa  ind  paa  disse  Enkeltheder, 
henvises  der  hertil.  Forestillmgen  om  Hoveriet  har  jeg  ladet  trykke 
i  D.  M.  5.  R.  5te  Bind. 

2*)  Paa  Kgs.  Bibi.  (Ny  k.  S  715  c  Folio)  findes  et  Exemplar 
af  de  tvende  Forestillinger,  hvorpaa  Bernstorff  selv  har  skrevet,  at 
de  vare  affattede  af  Reverdil. 

25)  Som  et  Vidnesbyrd  om  denne  Uvilje  se  N.  D.  M.  V,  156. 

2®)  Om  Kommissionens  Tilblivelseshistorie  seReverdilS.  75. 
hvorefter  han  fik  Kongen  til  ved  denne  Kommission  at  lade  den 
hele  Sag  faa  en  helt  anderledes  besindig  Behandling,  end  Kongen 
og  St.  Gei-main  havde  tænkt  sig. 

")  Se  herom  3dje  Bind  II.  S.  49  ff. 

2«)  S.  76. 

29)  Erklæringer  V.  444  ff. 

30)  Jvfr.  om  ham  2det  Bind  S.  393  og  Sdje  Bind  II,  56-. 57  samt 
Fridericia  anf.  St.  158. 

31)  St.  Germain  taler  i  et  Brev  til  Gåhler  af  27.  Novbr.  1767 
om  ham  som  en  Ven  af  denne. 

32)  Se  J.  A.  Fridericia  anf.  St.  192  ff.  Jvfr.  Samlingen  Ste- 
maniana  i  Rark.,  hvor  Betænkningen  findes.  At  Bruun  affattede 
den  efter  Befaling  af  Kongen,  staar  i  Udskrift  af  G.  L.  V.  K's  Pro- 
tokol (Mallingiana). 

33)  Allerede  31.  Oktober  skrev  Konseillet  til  Amtmændene  om 
dens  forestaaende  Ophævelse. 

3*)  S.  76. 

35)  Reverdil  husker  fejl  S.  77,  naar  han  siger,  at  dette  Møde 
blev  holdt  2  Dage,  førend  han  blev  afskediget.  Datoen  12.  Novbr. 
staar  i  Skrivelse  af  14.  Novbr.  1767  fra  Sekretæren  Høyer  til  H. 
Rosenkrautz  (L.  V.  K.  Kopibog). 

36)  Dette  Udtryk,  som  Hersleb  i  sin  Tid  brugte  om  Kirkekom- 
missionen, da  A.  Hojer  døde,  passer  utvivlsomt  i  højeste  Grad  paa 
Forholdet  her,  da  Reverdil  kom  bort. 

3')  Fridericia  anf.  St.  S.  199. 

39)  Stampe:  Erklæringer  V,  585  ff.  Jvfr.  Pakke  i  G.  L.  V. 
K.  Forestillinger  uden  kgl.  Resolution  1768  —  1773  i  Rark. 

1)  Betænkning  af  28.  Febr.  1768  (Mallingiana). 

2)  9.  Marts  (Mallingiana). 

3)  16.  Marts  (Mallingiana). 

*)  30.  Marts  tilsendtes  der  fra  Kabinettet  Kancelliet  nogle 
>Momenter< ,  paa  Grundlag  af  hvilke  der  skulde  udarbejdes  en  For- 
ordning, som  saa  skulde  sendes  til  G.  L.  V.  Kollegiet  (d.  v.  s. 
Moltke)  for  at  »fornemme,  om  det  havde  noget  derimod  at  erindre^ 
(Koncepter  til  Kabordr.  i  Rark.  jvfr.  O.  B.  5.  April  1768). 

6)  Breve  til  Schimmelmann  af  11.  Juli    1769  og  19.  Juni  1770. 

III* 

6)  R.  af  25.  Novbr.  1769. 

')  R.  af  Maj  1768. 

8)  E.  af  13.  Sept.  1768. 

®)  Dets  Møder  vare  nemlig  i  flere  Maaneder  svagt  besøgte,  for 
det  meste  kun  af  Moltke  og  to  af  de  senere  Kommitterede,  Low- 
sen  og  Nissen. 

i»)  Se  derom  3dje  Bind  II,  68. 

11)  For  1768  Nr.  90  og  91. 

1-)  J.  H.  Schlegel,  der  af  Kollegiet  var  udnævnt  til  Pris- 
dommer over  disse  Skrifter,  udgav  1774  under  Titel  af  »Økono- 
miske Prisskrifter«  fem  saadanne,  der  i  Aarene  1769  og  1771 
havde  vundet  den  udsatte  Guldmedaille. 

13)  Denne  udgav  i  1771  »Opløsninger-)  af  3  af  de  udsatte 
Spørgsmaal.  De  vare,  som  det  kunde  ventes  af  denne  Forfatter, 
affattede  i  antireformvenlig  Retning. 

")  Gaspari  II,  414,  418  og  433. 

16)  Smstds.  II,  454  og  487. 

16)  Brev  af  2.  Sept.  1768  til  Bernstorff.  Ved  samme  Lejlighed 
fik  Moltke  ogsaa  Afslag  paa  det  af  ham  oversendte  Forslag  af 
HUbner  til  et  økonomisk  Selskab  og  tillige  paa  et  Andragende  om 
Ophævelse  af  Konsumtion  paa  The,  der  laa  ham  paa  Hjærte 
som  Præsident  i  det  asiatiske  Kompagni,  jvfr.  Kabo.  til  ham  af  3. 
Aug.  1768).  Naar  man  ser  det  tredobbelte  Nederlag ,  Moltke 
saaledes  led.  ligger  det  nær  at  stille  det  i  Forbindelse  med  en 
Spænding  paa  denne  Tid  mellem  ham  og  Schimmelmann.  For- 
uden Moltkes  Brev  til  Bernstorff  er  Kilden  til  den  her  omhandlede 
Sags  Historie  Udskrift  af  G.  L.  V.  Ks.  Protokol  5  Juli  1768  i  Malling- 
iana  og  Høyers  Breve  til  Reverdil  af  26.  Juli  (hvori  Hovedindhol- 
det af  Forordningsudkastene  gjengives)  og  3.  August  1768.  Det 
Nederlag.  Moltke  led,  var  til  stor  Glæde  for  Høyer. 

i'j  De  Exempler  paa  Hoveritjeneste,  der  anføres  i  §§  3,  4  og 
6,  tyde  aabenbart  paa,  at  man  ikke  har  tænkt  sig  det  brugt;  men 
dette  var  ikke  tilstrækkeligt;  der  burde  have  været  et  Forbud  der- 
imod. I  det  mindste  var  det  muligt  at  faa  det  ind  under  »Haand- 
eller  Gangdage«. 

18)  Se  3dje  Bind  II,  S.  50. 

1^)  Her  nævnes  kun  et  Par  af  Forordningens  allervigtigste 
Bestemmelser.  Naturligvis  hævedes  ved  den  Forordningen  af  15. 
Maj  1761  (se  3dje  Bind  II,  S.  91),  hvorved  det  forbødes  at  skille 
Bøndergodset  fra  en  Herregaard.  Om  Forordningens  Tilblivelses- 
historie se  Stampe  Erklæringer  VI,  109—120.  Man  maa  her- 
efter antage,  at  Stampe,  der  i  Forvejen  stærkt  interesserede  sig  for 
denne  Sag,  især  af  Schimmelmann  er  bleven  opfordret  til  at  ud- 
arbejde et  Lovudkast  derom. 

-0)  Bergsøe:  Chr.  D.  Reventlows  Virksomhed  (1837)  II. 
31  Note. 

21)  Ligesaa  lidt  som  jeg  gaar  nærmere  ind  paa  denne  Forord- 
ning, gjør  jeg  det  med  Hensyn  til  Forordningen  af  6.  Juni  1769 
(jvfr.  D.  Rk.  29.  Maj  (5.  Juni)  1769).  hvorved  de  tidligere  Straffe 
for  Nedlæggelse  af  Bøndergaarde  forandredes  til  større  Bøder.  De 
Undersøgelser,  der  gjordes  med  Hensyn  til  dette  Punkt,  viste,  at  det 
jævnlig  var  meget  vanskeligt  at  faa  klaret,  hvor  mange  Bønder- 
gaarde der  vare  nedlagte  i  den  senere  Tid.  Man  kan  i  Anledning 
af  denne  Sag  ikke  lade  være  at  lægge  Mærke  til,  at  den  almæg- 
tige Schimmelmann,  der  selv  var  Medlem  af  Generallandvæsens- 
kollegiet,  fik  Tilladelse  til  et  henlægge  2  Bøndergaarde  under  Lin- 
denborg Hovedgaard,  hvad  der  under  alle  Omstændigheder  stred 
imod  det  almindelige  Princip,  at  Bøndergodset  skulde  holdes  oppe 
i   dets   fulde  Omfang   og  helst  gjøres  større  (D.  Rk.  26.  Maj  1767), 

22)  R.  af  7.  Maj  1768.  Den  Fremstilling,  jeg  har  givet  af  G.  L. 
V.  K.s  Historie,  er  ganske  overvejende  bygget  paa  de  Aktstykker, 
vedrørende  dette  Kollegium,  der  findes  i  Rark.,  samt  paa  Sam- 
linger i  Malliugiana  under  Afdelingen  Landvæsen. 

23)  Om  hele  denne  Forhandling  se  Fridericia  anf.  St.  S. 
211 — 224.     Mindre  Forskjelle  i  Synsmaaderne  forbigaar  jeg. 

2*)  R.  af  3.  Sept.  1768  om,  at  ingen  Nationalrekrut  maatte  per- 
mitteres til  andre  Steder  end  til  det  Gods,  hvorfra  han  var  af- 
given. I  Anledning  af  dette  Reskr.  skrev  Rantzau  forbitret  til 
Gåhler  (9.  Sept.):  »Denne'  Befaling  er  ret  efter,  hvad  der  nu 
gjælder:  Proprietærernes  Triumf,  Nationens  Tilintetgjørelse,  Kro- 
nens og  Hærens  Skjændsel.« 

'-°)  Jvfr.  F.  af  6.  Juni  1769.  For  øvrigt  gjør  jeg  opmærksom 
paa,  at,  da  jeg  er  nødt  til  at  holde  mig  til  Hovedpunkterne,  forbi- 
gaar  jeg  forskjellige,  mindre  vigtige  Bestemmelser,  der  udvirkedes 
af  Kancelli  og  Rk. 

26)  Se  Weinwich:  Stevns  Herred  (Kjbhn.  1798)  S.  24  ff. 
Hovedulykken  her  var,  at  Fællesskabet  ikke  med  det  samme  blev 
hævet,  og  at  Bønderne  vare  i  høj  Grad  forarmede  og  forkuede  i 
Forvejen,  saa  de  ganske  manglede  Mod  til  at  tage  fat  selv. 

2')  Begge  disse  Forfatteres  Skrifter  ere  vistnok  skrevne  i  1771 
og  trykte  11772;  men  de  Kjendsgjerninger,  de  omtale,  passe  selv- 
følgelig ligesaa  godt  paa  de  nærmest  foregaaende  Aar  som  paa 
1771  og  1772. 

2«)  Med  Hensyn  til  Kvægsygen  se  Kjøbenhavns  Posttiden- 
der for  1770,  16.  Juli  Nr.  57  og  Sbks.  Protokol  for  1768. 

2^)  Kamphovener:  Beschreiburg  der  Niederlegungen 
kongl.  Domainen-Giiter  in  Schleswig  und  Holstein  (Kopenh. 
1787)  S.  32  ff. 

30)  F.  af  14.  April  1766  om  den  rette  Arvefølge  ved  Arvefæste- 
gaarde ligger  udenfor  de  egentlige  Landboreformer. 

31)  Kabo.  af  21.  Maj  1768  fra  Gottorp  (T.  Rk.). 

32)  Herom  har  jeg  talt  omstændelig  baade  i  min  Danmark- 
Norges  indre  Historie  1660 — 1720  I.  166  ff,  og  tillige  i  de 
tidligere  Bind  af  nærværende  Værk  ved  Afsnittene  om  Landbofor- 
holdene. 

33)  Skrivelse  af  2.  Aug.  1769,  21.  Jmii  1766,  18.  April  1767  og 
5.  Maj  1770  (Sthark.  i  N.  Rark).  1  Balancekommissionen  taltes  der 
24.  Marts  1768  i  Anledning  af  Extraskatten  om  »das  wir kliche 
Unvermogen  dortigen  Einwohner  in  denen  mehrsten 
Gegenden.« 

3*)  Da  Retssagen  imod  dem  blev  paakjendt  ved  Højesteret 
1768,  var  en  af  de  4  Hovedmænd  død;  de  3  bleve  dømte  til  at 
miste  Ære,  Liv  og  Gods.  Kongen  formildede  Dommen  for  de  2  til 
Fæstningsarbejde  paa  Livstid,  medens  den  tredje  blev  fritaget  for 
videre  Straf  end  den,  han  havde  udstaaet  ved  Arresten.  (N.  T.  21. 
Sept.  1768).     Hertil  kom  siden  yderligere  Formildelser. 

35)  R.  af  17.  Juli  og  7.  August  1767. 

36)  R.  af  25.  Sept.  1767.  F.  af  26.  Okt  1767  om  Ophævelse  af 
den  saakaldte  Dovningsfrihed  samt  af  Friskyds  i  visse  Tilfælde 
gaar  jeg  ikke  ind  paa,  da  den  gamle  Tilstand  allerede  gjenind- 
førtes  ved  F.  af  30.  Maj  1770. 

37)  F.  af  31.  Januar  1769. 

38)  N.  Rk.  25.  Juni  1770. 

39)  Stathark.  20.  August  1768.     N.  Rark. 

1)  Gaspari  anf.  St.  IL  4(i3  og  4H9. 

2)  Betænkning  af  2.  Jan.  1767  betitlet  Hist.  de  commerce  de 
Danemarc  sous  Christian  VI  et  Frederic  V  i  Pakke  i  Geh.  Kons. 
Indenlandske  Sager  (Rark.). 

3)  Dette  udtales  udtrykkelig  i  en  Kabinetsskrivelse  af  11.  De- 
cember 1767  til  Kancelliet  om  denne  Sag. 

*)  F.  af  11.  og  18.  April  1769.  Der  havde  paa  dette  Punkt 
været  Vaklen,  som  det  fremgaar  af  Modsætningen  mellem  Patent 
af  18.  Juli  og  F.  af  27.  Okt.  1766. 

=)  D.  Kk.  17.  Nov.  (8.  Dec.)  1767. 

«)  D.  Kk.  10.  (17.  Febr.)  1766. 

')  D.  Kk.  24.  Apr.  (2.  Maj)  1769. 

«)  D.  Kk.  7.  Marts  1769.  Af  mindre  Betydning  for  os  er  F.  af 
5.  Maj  1768,  hvorved  den  Præmie  af  5  Rdlr.  for  hvert  100  [Rdl., 
Kjøbmænd  i  Norge  tilforhandlede  sig  af  de  danske  Fabrikvarer, 
for  Fremtiden  skulde  udbetales  til  Fabrikanterne,  naar  de  godt- 
gjorde for  Kommercekollegiet,  at  de  direkte  havde  tilsendt  Kjøb- 
mænd i  Norge  Textilvarer. 

«)  Smstds. 

10)  R.  af  19.  April  1768. 

")  Tredje  Bind  II,  177. 

12)  R.  af  10.  Marts  1766. 

13)  Kane.  Skr.  6.  Dec.  1766.  Dette  Bud  blev  udstedt  ifølge  ud- 
trykkelig Anmodning  fra  Kommercekollegiet  om,  at  der  maatte 
blive  forelagt  Præsterne  en  egen  Text  at  prædike  over  angaaende 
Toldsvig  og  Kontrabandevæsen.  Thott  oplyste  i  den  Anledning,  at 
Præsterne  aarlig  23.  Søndag  efter  Trinitatis  talte  imod  sligt  ved 
Katekisationen,  naar  det  7de  Bud  forklaredes  (O.  B.  6.  Septbr. 
1766). 

1*)  Jvfr.  C.  Nyrop:  N.  L.  Reiersen  S.  77. 

15)  Jvfr.  J.  Schovelin;  Den  danske  Handels  Empire  I, 
S.  81—82  og  Kk.  3.  Maj  1768. 

16)  F.  af  11.  Okt.  1769. 

1^)  Møde  af  22.  Jan.  1768.  Naar  Schovelin  S.  77—78  vil 
gjøre  en  Forskjel  paa  Schimmelmanns  og  de  andre  Kommissions- 
medlemmers Opfattelse ,  saaledes,  at  de  i  Modsætning  til  ham  re- 
præsenterede et  snævert  Syn  paa,  hvad  der  bedst  baadede  Land  og 
Stat,  er  det  mig  umuligt  at  se  noget  i  Akterne,  der  viser  dette. 
Schimmelmann  var  ganske  enig  i  alt,  hvad  der  blev  vedtaget  af 
Kommissionen,  inden  han  rejste  bort  med  Kongen,  og  da  havde 
man  netop  behandlet  Principspørgsmaalene  med  Hensyn  til  Tol- 
den. Man  maatte  ogsaa  kjende  ham  daarlig,  hvis  man  vilde  tro, 
at  han  vilde  have  taalt,  at  Toldforordningen  af  1768  kom  frem  i 
den  Skikkelse,  den  fik,  saafremt  han  havde  havt  noget  af  Betyd- 
ning at  indvende  imod  den. 

18)  Ved  R.  af  17.  Juni  1769  bortfaldt  dog  igjen  Tolden  paa 
uindbundne  samt  gamle  indbundne  Bøger,  Sø-  og  Landkort. 

13)  En  Undtagelse  herfra  var  det  unægtelig,  at  den  i  April  1768 
gik  ind  paa  et  Andragende  fra  de  kjøbenhavnske  Sukkerraffinade- 
rier om.  at  der  ikke  maatte  anlægges  flere  Raffinaderier  i  Byen; 
men  Schimmelmann  var  ogsaa  en  af  dem,  der  havde  underskrevet 
dette  Andragende,  der  blev  behandlet  af  Kommercekollegiet,  hvori 
han  selv  havde  Sæde.  For  øvrigt  maa  det  tilføjes,  at  til  Vederlag 
for  at  opnaa  denne  Fordel  skulde  Raffinaderierne  forpligte  sig  til 
at   udvikle  deres   Drift  saaledes,   at  de    kunde    gjøre    deres  Sukre 

»udenrigs    begjærlige«    og   exportere    for    en    vis   Sum   aarlig   (D. 
Kk.  19.  (26.)  April  1768). 

2°)  D.  Kk.  smstds.  og  Rybergs  Meddelelse  iNathanson:  Ud- 
førligere Oplysninger  om  Handels-  og  Finansvæsenet 
under  Kristian  VII  og  Frederik  VI.  (Kbhvn  1832)  S.  29.  Der- 
imod er  det,  som  det  synes,  gaaet  galt  med  Bergens  Sukkerraffinaderi. 
Det  blev  i  Vinteren  1767—68  solgt  for  7,050  Rdlr.  (Kjbhvns.  Post- 
tidender  26.  Febr.  1768),  og  det  nævnes  i  D.  Kk.  7.  April  1768  som 
>indstillet<i. 

21)  Se  3dje  Bind  II,  S.  159  ff. 

22)  Om  hele  denne  Sag  jvfr.  C.  Nyrop:  J.  F.  Clasjsen  (1887) 
161  ff. 

23)  Det  er  til  at  læse  imellem  Linierne  i  hans  hos  Nyrop  S. 
170  trykte  Brev. 

2*)  Brev  til  Gahler  5.  Juli  1768. 

25)  Breve  fra  St.  Germaiu  til  Gahler  af  15.  Novbr.  1767  og 
10.  Febr.  1769. 

26)  Bernstorff  paastaar  i  et  Brev  til  Brodersønnen  fra  Paris 
under  Rejsen  med  Kongen  (6.  Novbr  1768),  at  Schimmelmann  kun 
havde  overtaget  Geværfabrikken  efter  ivrige  Forestillinger  fra  Re- 
ventlows og  Schacks  Side.  Det  kan  dog  betvivles,  at  det  har 
været  svært  at  overtale  ham. 

2')  Se  3dje  Bind  II.  174  ff. 

28)  Stathark.  i  N.  Rark.  10.  Maj  1766  jvf.  smstds  14.  Juni  og 
15.  Juli  1766  samt  10.  Nov.  1770  i  Anledning  af  Raavadfabrikkens 
Andragende  om  Tilførsel  af  Jærn  andensteds  fra.  Fremdeles  med 
Hensyn  til  Glasvarer  ogsaa  G.  Tk.  17.  (27.)  Maj  1766. 

29)  Smstds.  14.  Juni  1766,  7.  Marts  1767  og  10.  Juni  1769.  At 
det  var  et  Forskud,  Fabrikkerne  fik  af  Benzon.  ses  af  Pk.  Pr.  fra 
1770  Nr.  .50. 

30)  Smstds.  21.  April  1770. 

1)  Nat  hans  on  anf.  St.  S.  22-23. 

2)  Smstds.  S.  26—27. 

3)  Se  3dje  Bind  II,  S.  284.  Af  samme  Natur  maa  et  Oplag, 
først  af  ost-  og  vestindiske  siden  ogsaa  af  en  Del  andre  Varer 
have  været,  som  Ryberg  hk  Tilladelse  til  at  oprette  paa  Færøerne 
(G.  Tk.  21.  (29.)  April  1766  og  18.  (26.)  April  1768). 

*)  Ved  en  Unøjagtighed  er  Plakaten  af  4.  Juli  1726  ikke  omtalt 
i  1ste  Bind  af  nærværende  Værk. 

^)  Jvfr.  herom  den  detaillerede  og  klare  Fremstilling,  der  findes 
hos  Schovelin  I  S.  83  ff. 

fi)  Jvfr.  herom  Schovelin  anf.  St.  I  S.  72  ff..  hvor  man  læser 
en  interessant  Udvikling  af  hele  dette  Punkt. 

')  J.  L.  Rasmussen:  Det  danske  afrikanske  Kompag- 
nies  Historie  (1818)  S.  204. 

8)  Danske  Tractater  1751-1800.    S.  274. 

9)  Rasmussen  anf.  St.  S.  223. 

")  At  Aktionærerne  fik  60  Pet.,  slutter  jeg  af  Partikulærkassens 
Regnskaber,  da  Kongen  havde  62V.2  Aktie  paa  500  Rdl.  og  fik  ud- 
betalt 18750  Rdl. 

")  Kjøbenhavns  Posttidender  1769. 

12)  Nathans  o  n  anf.  St.  S.  16. 

13)  Jeg  følger  ved  disse  Tal  en  Pakke  -Kinesisk  Handel«  i 
Mallingiaua.  Hvad  Schovelin  anf.  St.  235  har  efter  andre  Lister, 
er  kun  lidt  forskjelligt  fra,  hvad  her  anføres. 

'*)  Kongen  tjente  ved  sin  Deltagelse  i  Kompagniets  Foretagen- 
der i  Aarene  1766  —  1770  noget  over  53000  Rdlr. 

15)  A.  P.  Bernstorff  7.  Okt.  1768  til  Onklen  og  Moltke  til  I.  H. 
E.  Bernstorff  2.  Sept.  1868. 

16)  Nathanson  anf.  St.  S.  13. 

1')  Denne  Opgivelse  findes  i  Kr.  Fr.  Rosenkrantzes's  Papirer 
ved  Stbk.  Sager  i  Rark. 

1*)  Historiske  Efterretninger  om  den  dansk-vestindiske  Handel 
af  O.  Malling  i  Mallingiana.  Naar  jeg  i  3dje  Bind  II  S.  291  har 
fremhævet,  at  Sukker  i  Aaret  1762  var  den  vigtigste  Udførselsartikel 
til  Holland,  har  dette  aabenbart  staaet  i  Forbindelse  med  de  vest- 
indiske Plantageejeres  Forhold  til  Kreditorer  i  dette  Land. 

19)  F.  af  13.  Febr.  1767. 

-°)  Jeg  gaar  ikke  ind  paa  Enkeltheder  heraf,  men  foretrækker 
at  gjemme  saadanne.  indtil  de  kunne  tages  sammen  med.  hvad  der 
senere  skete  for  at  fremme  sligt. 

21)  Det  var  et  Forslag  af  Konferensraad  Cederfeldt,  som  her 
blev  fulgt  af  Kommissionen,  hos  hvem  der  aabenbart  slet  ikke  var 
nogen  Meningsforskjel  herom.  Det  maa  bero  paa  en  Misforstaaelse. 
naar  Schovelin  (S.  86)  lader  A.  P.  Bernstorff  indtage  en  sær- 
lig fremskudt  Stilling  i  denne  Sag.  Jeg  finder  Anledning  til  at  til- 
føje, at  Indstillingen  derom  lige  saa  vel  er  underskreven  af  Schim- 
melmann  som  af  ham. 

22)  Den  maa  altsaa  være  bleven  bragt  tilbage  til.  hvad  den 
havde  været  før  1762.    Se  3die  Bind  II  Henv.  S.  41  Note  28.    Om 

selve  den  hele  i  Texten  behandlede  Sag  se  No.  4  i  Extractus  pro- 
tocolli  i  Stbk.  Ark.  U.  D.  Forestilling  til  Kongen. 

23)  Brev  af  5.  Nov.  1768. 

'^*)  Se  Listen  hos  Schovelin  anf.  St.  S.  260.  Som  ved  de 
almindelige  Lister  fra  hine  Tider  mangler  dog  ogsaa  her  den  vig- 
tige Angivelse  af  den  asiatiske  Handels  Resultater.  Den  store  Im- 
port i  Aaret  1763  tør  jeg  ikke  lægge  Vægt  paa,  da  den  aabenbart 
har  været  ret  enestaaende ;  men  selv  om  man  ser  bort  fra  den, 
var  der  i  det  mindste  nogen  Tilbagegang. 

26)  Et  interessant  Sted  findes  i  Stampes  Er  kl.  IV.  543  om 
Betydningen  af  at  udvikle  Kjøbenhavn  til  at  blive  et  Entrepot 
imellem  Østersøen  og  Nordsøen. 

26)  Se  med  Hensyn  til  denne  Sag  baade  Bruun:  Kjøbenhavn 
in,  S.  358,  og  endnu  mere  Schovelin  anf.  St.  S.  88.  Kilderne  til 
vor  Kundskab  om  Sagen  ere  foruden  de  af  den  sidst  nævnte  For- 
fatter brugte  Aktstykker  fra  Børsarkivet  Sbk.  Kopibog  fra  14.  April 
1769  til  5.  Maj  1770.  D.  Kk.  21.  Febr.  1771  med  Bilag  af  Sbk.  Fore- 
stilling af  14.  Maj  og  kgl.  Res.  af  28.  Maj  1770. 

■-^)  Se  Listen  hos  Schovelin  S.  260. 

28)  Ved  Toldafgifterne  maa  det  erindres,  at  Toldloven  af  1768 
ikke  fastsatte  nogen  nævneværdig  Forhøjelse  af  dem  i  Sammenlig- 
ning med  Tarifen  af  1762. 

29)  Disse  Tal  ere  fra  Kjøbenhavns  Posttidender. 

30)  Jeg  har  disse  Tal  fra  en  Liste  i  Mallingiana.  Naar  man 
ser,  at  der  i  den  kun  nævnes  3  Skibe  imellem  155  og  200  Læster, 
fristes  man  til  at  formode,  at  Kinafarei-ne ,  der  maa  have  havt 
større  Drægtighed,  ikke  ere  medregnede. 

31)  Schovelin  S.  230. 

32)  Med  Hensyn  til  de  sidste  Angivelser  se  Lister  i  Mallingiana. 

33)  Jeg  har  gjenuemgaaet  disse  for  de  vigtigere  af  Byerne,  men 
finder  ingen  Grund  til  at  fremhæve  Enkeltheder. 

3*)  Bing:  Beskrivelse  af  Bergen  (1796)  S.  40. 

35)  Stathark.  N.  Hark.  14.  Feb.  1767. 

36)  Dette  vil  ved  første  Øjekast  synes  forbausende.  da  der  i 
3dje  Bind  H,  262  ved  Aaret  1766  opføres  en  Drægtighed  paa  35060 
Læster,  og  den  Liste,  jeg  efter  Mallingiana  har  meddelt  fra  1770. 
kun  har  25394  Læster;  men  der  maa  ved  Norge  have  været  en 
dobbelt  Beregning  enten  efter  de  almindelige  Læster  eller  efter 
Trælastlæster.  I  det  mindste  hedder  det  paa  en  Liste  i  Mallingiana 
fra  1767,  at  der  i  dette  Aar  i  Norge  var  594  Skibe  paa  25394 
Læster  (altsaa  samme  Tal  som^  i  1770)  og  35775  Trælastlæster, 
hvad  der  nærmer  sig  meget  stærkt  til  den  angivne  norske  Læste- 
drægtighed i  1766. 

3^)  Ogsaa  efter  Liste  i  Mallingiana. 

38)  N.  Rk.  21.  Maj  og  Stbk.  14.  Maj  1770. 

39)  Lovsamling  for  Island  22.  Maj  1770. 

*o)  Brev  til  Erichsen  fra  Schack  af  24.  Marts  1770  (Ravnholt). 

*i)  Oeders  Arbejde  er  trykt  i  Heinz:  Sammlung  zur  Ge- 
schichte  und  Staats wissenschaft  (Gottingen  1789)  I. 

*2)  Materialien  zur  Statistik  der  dånischen  Staaten 
(Leipzig  1784 — 90)  II,  den  første  Afhandling. 

»)  Kabo.  til  Rk.  1.  Marts  1768. 

2)  Se  om  disse  Reventlows  Forestillinger  Pakke  kgl.  Resol. 
ved  Assignationskontoret  i  Rark. 

3)  Naar  Nathanson  anf.  St.  S.  355  (og  S  c  hovel  in  efter  ham 
S.  62)  siger,  at  disse  500  Bankaktier  bleve  afgivne  af  Partikulær- 
kassen, er  det  ikke  nøjagtigt,  thi  denne  har  ingensinde  havt  en  Be- 
holdning af  mere  end  100.  Hvad  der  skete,  var,  at  der  ved  kgl. 
Res.  af  25.  Jan.  blev  fastsat,  at  482  Aktier  af  Kabinettets 
Kasse  i  Forening  med  18  af  dem,  Partikulærkassen  ejede,  skulde 
afgives  til  Skattekassen  (Pk.  Pr.  for  1766).  Man  ser  heraf,  hvad  al- 
drig har  været  kjendt,  at  Kabinetskassen  har  havt  andre  Midler 
end,  hvad  der  udbetaltes  til  den  fra  Partikulærkassen;  men  noget 
nærmere  kan  jeg  ikke  sige  derom,  da  de  nævnte  Aktier  ikke  op- 
føres i  Kabinettets  Regnskaber,  hvori  man  kun  træffer  mindre  Sum- 
mer. Kongen  synes  at  have  havt  Beløb  i  sin  Kabinetskasse,  som 
der  aldrig  er  aflagt  noget  formeligt  Regnskab  for.  For  øvrigt  ind- 
bragte de  500  Bankaktier,  der  solgtes  til  Schimmelmann  til  Dagens 
Pris,  325000  Rdlr. 

*)  Se  Bdje  Bind  II,  S.  215. 

*)  OSkd.  Pr.  3.  Febr.  1767  viser  klart,  at  det  kun  var  ugjerne, 
at  Bankens  ledende  Mænd  gik  ind  herpaa. 

^)  At  det  er  gaaet  til  ved  Opgjørelsen  i  Foraaret  1767,  som  det 
er  fremstillet  i  Texten,  fremgaar  med  fuld  Tydelighed  af  OSkd. 
Extrakter  over  Statens  Gjæld  og  Tilgodehavende  fra  1763  til  1782 
og  af  Bankkommissærernes  Deliberationsprotokol  24.  Juli  1767.  Na- 
thanson  (anf.  St.  S.  62)  har  misforstaaet  Sagen,  idet  han  tror,  at 
der  er  udbetalt  2400000  Rdlr.  af  Gjælden  til  Banken  og  dens  Aktio- 
nærer og  Fejlen  er  fra  ham  gaaet  over  til  Schovelin   S.  64—65. 

')  Om  Extraskatten  og  de  Forstyrrelser,  den  voldte  under  Fre- 
derik V,  se  3dje  Bind  II,  S.  371  ff. 

*)  Bernstorffs  Udtalelser  (11.  Januar  1767)  findes  iblandt.  Kr  F. 
Rosenkrantz's   Papirer  vedk.    Stbk.    Sager    (Rark.),     se    for  øvrigt 

D.  Rk.  12.  (26.)  Maj  1767,  hvoraf  man  ser,  at  Rk.  havde  korrespon- 
deret om  Sagen  med  forskjellige  kyndige  Landmænd,  der  imidler- 
tid havde  været  saa  uenige  i  deres  Svar,  at  disse  vare  ubrugelige. 

»)  D.  Rk.  27.  April  (12.  Maj)  1767  og  F.  af  12.  Maj  1767.  Ogsaa 
i  Altona,  der  gjaldt  for  forholdsvis  at  have  ligesaa  megen  Velstand 
som  Kjøbenhavn,  vilde  man  indføre  en  Forhøjelse  efter  de  samme 
Regler;  men  Byens  Overpræsident,  Gehejmeraad  Gåhler  opnaaede 
dog,  at  Byen  slap  med  at  betale  15000  Rdl.  aarlig  i  Extraskat  i 
Stedet  for  25000,  som  Skattedirektionen  vilde  have  (O.  Skd.  for 
Aaret  1768). 

i»)  F.  af  3.  Juli  1767. 

")  Se  2det  Bind  S.  567  og  3dje  Bind  II.  349. 

'^)  I.  A.  Jørgensen:  Bornho'lms  Historie  (1901)  II 
157-58. 

^3)  F.  af  1.  Marts  1770. 

")  Kabo.  til  Kane.  10.  Marts  1770. 

^5)  Schack  til  Schimmelmann  19.  Juni  1770. 

^®)  Alle  her  nævnte  Størrelser  ere  hentede  fra  Regnskaberne. 

1')  S.  T.  16.  Marts  1770. 

18)  Pk.  Pr.  Forestill,  af  14.  Novbr.  1770.  Da  var  der  i  Aaret 
1770  kun  udgivet  14062  Rdlr.;  men  Regnskabet  for  Pk.  for  hele 
Aaret  1770  har  18458. 

1«)  Pk.  Pr.  for  1770  Nr.  45. 

-0)  Noget  heraf,  men  dog  kun  lidt  gik  til  Maskerader. 

^')  Det  blev  ved  denne  Udnævnelse  tillige  overdraget  ham  at 
have  Tilsyn  med  de  kongelige  Kasser  med  Undtagelse  af  Zahlkas- 
sen  og  Partikulærkassen;  men  dette  er  næppe  blevet  til  Virkelighed 
(Kabo.  af  10.  Juni  1768). 

2-)  Der  var  ogsaa  talt  om,  at  de  Penge,  der  kunde  ventes  at 
blive  tilovers  under  Landetaten  efter  Udbetaling  af  Pensioner  og 
Ventepenge  til  afgaaede  Officerer,  skulde  tilflyde  et  Reservefond; 
men  dette  Beløb  var  ganske  sikkert  helt  illusorisk,  og  det  blev  aldrig 
til  noget.  Se  om  Sagen  kgl.  Res.  af  24.  Sept.  1768  og  13.  April  1769 
(Medd.  fra  Rk.  1873-76  S.  68-72). 

23)  Breve  fra  Schack  til  Reventlow  af  25.  .Juni  1768  og  til 
Wedel  Frijs  af  23.  Juni  1770  (Ravnholt). 

2^)  Se  om  disse  3dje  Bind  II,  S.  386  ff. 

")  F.  af  14.  Septbr.  1767  taler  om  90  Mand  fra  Slesvig  og 
Holsten;  men  i  en  kgl.  Res.  af  28.  Jan.  1768  (G.  og  Kk.  Res.)  siges 
det,  at  der  stilles  700  Mand  af  Kongeriget  og  Fyrstedømmerne. 

26)  Brev  til  Gahler  af  11.  Novbr.  1767. 

")  Militære  Reskripter  28.  Novbr.  1767. 

28)  Smstds  20.  og  29.  Augst  1767. 

29)  Se  St.  Germain  til  Gåhler  27.  Decbr.  1766. 

30)  O.  B.  16.  Aug.  og  25.  Oktbr.  1766  (jvfr.  9.  Maj  1767). 

^*)  Af  den  store  Mængde  Aktstykker,  der  findes  vedrørende 
denne  Sag,  skal  her  blot  nævnes  O.  B.  7.  Marts  og  16,  Maj  1767 
samt  Skrivelse  fra  Krigsdirektoriet  af  18.  Marts  med  Schmettows 
af  15.  Marts  som  Bilag  (Kabinetsark.  i  Rark.).  Jvfr.  ogsaaDeun- 
tzer:  Henrik  Stampe  S.  34  (Universitetsprogram  fra  1891). 

82)  I  det  mindste  siger  han  i  et  Brev,  han  26.  Sept.  1769  (Kab- 
ark.)  har  skrevet  til  Kongen,  at  han  havde  foretrukket  at  nedlægge 
Generalkommandoen  i  Norge  fremfor  at  handle  mod  sin  Overbevis- 
ning. Naturligvis  kunde  ogsaa  den  Tanke  ligge  nær,  som  er  ud- 
talt i  en  Artikel  om  ham  i  Biogr.  Lexik.,  at  han  var  gaaet  af, 
fordi  han  ikke  kunde  bekvemme  sig  til  at  gjenuemføre  St.  Ger- 
mains  Tanker  i  deres  fulde  Udstrækning;  men  derimod  strider  det, 
at  den  kgl.  Resol.  om  St.  Germains  Hærplan  først  er  af  24.  April 
1767,  medens  hans  Afskedigelse  fandt  Sted  11.  April.  —  Endnu  et 
maa  jeg  i  Anledning  af  ham  gjøre  opmærksom  paa,  nemlig,  at,  da 
han  selv  har  søgt  sin  Afsked,  bliver  det  paafaldende,  hvad  Re- 
verdil  fortæller  (S.  52),  at  han  i  Forbitrelse  over  sin  Unaade  skulde 
have  udfordret  Rantzau. 

33)  G.  Og  Kk.  2.  (11.  April)  1767. 

3*)  Skrivelse  fra  Danneskjold  af  8.  Maj  1767  og  St.  Germains 
Svar  af  11.  Maj  i  Kabark.  (Rark.). 

35)  Breve  til  Gahler. 

36)  Til  Gahler  22.  Dcbr.  1768. 

37)  Det  Billede,  Vaupell  anf.  St.  S.  168  giver  af  Tilstanden,  er 
unøjagtigt.  Naar  han  f.  Ex.  siger,  at  Geværbeholdningen  var  for- 
øget fra  20000  til  80000,  er  det  urigtigt.  Beholdningen  var  kun  paa 
43440  Geværer,  medens  den  skulde  have  været  bragt  op  til  80000. 
(G.  K.  D.  8.  Dec.  1767  i  Kabark.). 

38)  28.  Jan.  1768  G.  og  Kk.  Res. 

39)  Reventlow  til  Bernstorff  2.  Sept.  1768, 

40)  Bernst.  til  Rev.  30.  Sept,  1768  jvfr.  Medd,  fra  Rk,  1873—76 
S.  68,  hvor  Summen  nøjagtig  opgives  til  1694351  Rdlr. 

«)  Kabo.  12.  Maj  1769  i  G.  og  Kk.  Resol. 

*2)  8.  Aug.  1767  fastsattes  en  aarlig  Leverance  af  25  Mand,  og 
hertil  føjedes  25.  Maj  1768  Befaling  om  30  engang  for  alle.  Samme 
Dag  paabødes  det,  at  der  aarlig  skulde  stilles  22  norske  Rekrutter 
til  Hestgarden  (G.  og  Kk.  Res.). 

*3)  Betænkning  af  15.  Decbr.  1769  (Kabark.). 

D. 


'en  eneste  større  videnskabelige  Fremstilling  af 
Struenseetiden  og  tillige  af  de  forud  for  den  gaaende  fire 
første  Aar  af  Kristian  VII's  Regeringstid,  vi  have  i  vor 
Litteratur,  er  J.  K.  Høsts  i  Aaret  1824  udkomne  Værk 
»Grev  Struensee  og  hans  Ministerium«  i  3  smaa 
Bind,  et  Værk,  der  for  sin  Tid  ingenlunde  var  uden  For- 
tjeneste og  endnu  har  Værd  som  Materialsamhng,  men 
ogsaa  kun  som  saadan.  Senere  er  der  her  hjemme  blevet 
udgivet  en  Række  mere  eller  mindre  vigtige  Specialskrifter 
om  dette  Tidsafsnits  Historie,  hvorved  der  er  givet  be- 
tydningsfulde Bidrag  til  Opklaring  af  enkelte  Punkter  eller 
af  enkelte  Sider  af  den.  For  en  stor  Del  paa  Grundlag 
af,  hvad  der  saaledes  var  fremkommet  her  i  Landet,  men 
ogsaa  med  Benyttelse  af  enkelte  hidtil  ubrugte  Kilder 
skrev  den  tyske  Historiker  K.  Wittich  sin  i  1879  ud- 
komne Bog:  Struensee  (ogsaa  oversat  paa  Dansk  af 
Ghr.  Blangstrup),  et  dygtigt  og  interessant  Arbejde. 

Til  Trods  for  alt  det,  der  saaledes  i  det  attende 
Hundredaar  er  skrevet  vedrørende  de  første  6  Aar  af 
Kristian  VIPs  Regeringstid,  har  jeg  troet,  at  det  ikke  var 
overflødigt  at  tage  dette  Afsnit  op  til  fornyet  Behandling, 


ikke  alene  med  Hensyn  til  de  4  første  Aar  deraf,  som 
kim  have  været  skildrede  paa  en  lidet  udtømmende  Maade, 
men  ogsaa,  hvad  den  egentlige  Struenseetid  angaar.  Der 
trængtes,  har  jeg  ment,  til  en  saa  vidt  muUgt  udelukkende 
paa  paahdelige  Kilder  bygget  Skildring  af  selve  Struensees 
Magtperiode  og  Fald  med  Bortkastelse  baade  af  de  af 
Partilidenskaber  og  usikre  Rygter  farvede  Tilsætninger 
og  af  de  romantiserende  Udsmykninger,  som  saa  mange 
Beretninger  om  hin  Tids  Begivenheder  ere  plettede  af. 
Og  jeg  har  troet,  at  enhver  Historiker  vilde  give  mig 
Ret  i,  at  der  i  høj  Grad  har  været  Trang  til  en  gjennem- 
ført  Fremstilling  af  Struensees  Statsmandsgjerning  paa 
Grundlag  af  et  udstrakt  Kjendskab  til  hans  Kabinetsordrer, 
til  samtidige  Breve  og  til  Kollegiernes  Aktstykkeprotokol- 
ler. Da  jeg  har  havt  et  ulige  større  utrykt  Materiale  til 
min  Raadighed  end  nogen  af  dem,  der  tidligere  have  be- 
handlet Tiden  fra  1766  til  1772,  (blandt  andet  Proces- 
akterne for  alle  deres,  ogsaa  Dronningens  Vedkommende, 
der  vare  indviklede  i  Struensee  Sagen),  har  jeg  ment  at 
kunne  forsøge  paa  at  løse  de  Opgaver,  som  syntes  mig 
her  at  foreligge. 

September  1902. 

E.  H. 

Første  Kapitel. 

Udvikling  af  Struensees  Kabinetsstyrelse. 

Uer  er  ingen  Tvivl  om,  at,  naar  Bernstorff  ved  sin 
Afskedigelse  saa  tilbage  paa  sin  Virksomhed  og  paa  Stats- 
styrelsen  i  den  Tid.  da  han  havde  været  Statens  første 
Mand,  gjorde  han  det  uden  Skygge  af  Hovmod  eller  fari- 
sæisk Selvretfærdighedsfølelse.  Han  var  en  altfor  god  og 
ydmyg  Kristen  til  sUgt.  Men  ligesaa  sikkert  er  det.  at 
han  var  overtydet  baade  om,  at  den  Politik,  der  var 
bleven  fulgt  udadtil,  var  rigtig,  og  om,  at  der  i  det  hele  var 
arbejdet  ærlig  og  ivrig  for  Landets  Vel  ogsaa  indadtil. 
Ikke  mindre  sikker  var  han  paa,  at  en  enevældig  Konges 
Styrelse,  støttet  til  en  Kreds  af  høje  Kollegier,  baadede 
den  dansk-norske  Stat  bedst;  der  vilde  efter  hans  Skjøn 
ad  den  Vej  ikke  alene  kunne  blive  styret  med  Kraft;  men 
tillige  vilde  den  Vilkaarlighed,  der  let  klæbede  ved  Ene- 
vælden, blive  holdt  indenfor  visse  Skranker  ved  KoUegie- 
styrelsen;  man  vilde  undgaa,  at  den  skejede  ud  til  De- 
spotisme. Naar  en  Mand  som  Sneedorff,  der  netop  hørte 
til  hans  Kreds,  udtalte,  at,  saafremt  Konseil  og  Kollegier 
vare  vel  indrettede  i  et  Monarki,  havde  denne  Regerings- 
form alle  Fordelene  af  en  Repubhk  og  ingen  af  dens 
Fejl,  var  dette  sikkert  nok  stemmende  med  Bernstorffs 
Synsmaade. 

1* 


4  Første  Kapitel. 

Naturligvis  havde  han  i  Frederik  V's  Tid  oftere  rystet 
paa  Hovedet  over  Kongens  store  Skrøbeligheder,  og  Yt- 
ringer i  hans  Breve  vise  tydelig,  at  han  har  sørget  over 
Kristian  VII's  Udvikling  som  Personlighed;  men  dette 
hindrede  ham  dog  ikke  i  at  mene,  at  Regeringen  havde 
været  forsvarlig  ført  under  dem,  og  det  netop  særlig  med 
Hensyn  til  de  sidste  Aar.  I  et  Brev  fra  denne  Tid  til 
Grev  U.  A.  Holstein  i  Tønder  i)  ytrede  han  sin  Glæde  over 
den  Virksomhedsaand.  der  for  Øjeblikket  fandtes  i  Sty- 
relsen og  det  endog  i  højere  Grad  end  i  andre  Lande. 
Han  kunde  have  en  vis  Ret  dertil.  Vi  have  set,  at  der 
var  en  virkelig  Reformbevægelse  i  Gang  med  Hensyn  til 
Landboforholdene,  der,  hvad  vi  end  kunne  finde,  at  der 
fattedes,  dog  betegnede  et  vitterligt  Fremskridt  i  Sammen- 
ligning med  Fortiden ;  der  var  en  tydehg  Bestræbelse  efter 
at  faa  bedre  Orden  og  Fasthed  i  hele  Embedsgjerningen; 
der  var  et  stærkere  Arbejde  end  nogensinde  før  for  at 
forbedre  Samfærselsmidlerne  og  for  at  faa  en  Kund- 
skab, der  kunde  blive  til  Gavn  i  økonomisk  Henseende, 
og  der  blev  ved  Finansstyrelsen  gjort  et  alvorligt  og  om- 
fattende Arbejde  for  at  faa  Staten  op  af  det  Uføre,  hvori 
den  her  var  kommen.  En  Mand  som  Schimmelmann 
vilde  i  ethvert  Land  have  indtaget  en  fremragende  Plads 
som  Finansmand  eller  Handelsminister.  Og  saa  havde 
Regeringen  slet  ikke  staaet  den  humane  Aand  fjærn.  der 
rundt  omkring  begyndte  at  præge  sig  i  Opfattelsen  af 
forskjelhge  Forhold  og  at  skabe  nye  Institutioner  paa 
flere  Omraader.  Vi  have  allerede  set  Vidnesbyrd  derom 
i  Frederik  V's  Tid  og  hgeledes  nævnt  Virkninger  deraf 
ved  Rettergangsvæsenet  i  Kristian  VH's  første  Regerings- 
aar;  men  der  vil  i  det  følgende  blive  Lejlighed  til  at  vende 
tilbage  dertil.  Bernstorff  havde  i  det  hele  Ret  til  at  mene, 
at  det  havde  været  en  hæderlig  Regering,  hvori  han 
havde  indtaget  den  mest  fremragende  Plads. 

I  skarp  Modsætning  dertil  stod  de  Mænds  Opfattelse, 


Det  nye  Regeringsprogram.  5 

som  vi  have  set  være  hans  udprægede  Modstandere. 
Samtidig  med.  at  de  voldsomt  kritiserede  Enkeltheder  i 
Styrelsen,  særlig  hvad  der  stod  i  Forbindelse  med  Hær- 
væsenet, gjorde  de  gjældende,  at  Hovedulykken  var.  at 
Kongen  ikke  traadte  frem  som  den  virkelig  handlende  i 
Statens  Midtpunkt.  Heri  var  der  visselig  noget  sandt. 
Der  kan  ingen  Tvivl  være  om,  at  der.  hvad  saa  Bern- 
storff end  kunde  mene,  havde  manglet  noget  i  Styrelsen 
i  de  sidste  Aartier.  nemlig  netop  det.  som  bedst  kunde 
vindes  ved  en  dygtig  Konge,  der,  opfyldt  af  Tanken  om 
Statens  Tarv.  satte  de  forskjellige  Hjul  i  raskere  Gang.  saa- 
ledes  at  det  hele  Maskineri  kom  til  at  arbejde  mindre  tungt, 
end  det  gjorde,  en  Konge,  som  forstod  at  bruge  de  dyg- 
tige Kræfter  paa  den  rette  Maade,  og,  støttet  af  Datidens 
gjennemgaaende  Ærbødighed  for  Kongemagten,  slog  igjen- 
nem  forskjellige  Fordomme  for  at  lægge  virkelig  Kraft  i 
Reformgjerningen.  Der  var  ifølge  den  nedarvede  Forfat- 
ning tilstrækkeligt  Spillerum  for  en  saadan  Vilje.  Kongen 
kunde  gjøre  den  gjældende,  saa  tidt  og  hvor  han  vilde, 
og  der  havde  i  Kristian  VII's  første  Regeringsaar  i  Virke- 
ligheden været  mangfoldige  Lejhgheder,  hvor  dette  havde 
kunnet  ske,  saafremt  han  havde  havt  Spor  af  Handle- 
kraft og  Handlelyst.  Ministeriets  Fjender  viste  alt  andet 
end  Retfærdighed,  naar  de  anklagede  Bernstorff  og  hans 
Kolleger  for  egennyttig  at  have  arbejdet  paa  at  holde 
ham  nede.  Forholdet  var  med  Nødvendighed  blevet, 
som  det  blev,  og  det  paa  Grund  af  først  Frederik  V's 
og  saa  Kristian  VIPs  Personligheder.  Men  netop  det 
modsatte  blev  gjort  gjældende,  nemhg,  at  Kristian  VH 
var  udmærket  skikket  til  at  regere,  og  derfor  blev  det 
Programmet,  at  han  skulde  stilles  paa  den  Plads,  der 
tilkom  ham,  saa  vilde  man  med  ham  som  det  handle- 
kraftige Midtpunkt  kunne  grunde  en  ny  Tid. 

Det    afgjørende   Skridt    til    det  gamle   Systems  Fald 
var  Bernstorffs  Afskedigelse,    thi  det  var  hans  Anseelse, 

der  gav  den  ældre  Styrelse  dens  rette  Skjær.  Samtidig 
med  ham  fjærnedes  Danneskjold-Laurvig,  naturligvis  paa 
Grund  af  det  Ansvar,  han  havde  havt  med  Hensyn  til 
den  algierske  Expeditions  uheldige  Udfald,  en  Afskedigelse, 
der  i  alle  Maader  var  berettiget.  Han  fik  2000  Rdlr.  i 
Pension.  Ogsaa  fjærnedes  G.  Holck  (17.  September)  fra 
Statstjenesten,  ganske  sikkert  ikke  af  anden  Grund  end, 
fordi  han  havde  det  Uheld  at  være  Konrad  Holcks  Broder, 
og  General  Hauch  flyttedes  fra  sin  Stilhng  i  Spidsen  for 
Generalitetet  tilbage  til  Kommandantpladsen  paa  Kron- 
borg for  at  give  Plads  for  Gåhler,  der  nu  som  første 
Deputeret  fik  Referat  hos  Kongen^). 

Hvorledes  blev  Bernstorffs  Afskedigelse  opfattet  og 
bedømt?  Efter  den,  man  kan  gjerne  sige,  ubegrænsede 
Beundring  og  Hengivenhed,  han  var  Gjenstand  for  hos 
de  Statsmænd  og  Embedsmænd,  der  hørte  til  samme 
Side  som  han  selv,  Hgger  det  i  Sagen  selv,  at  for  dem 
stod  hans  Fald  ikke  alene  som  et  uretfærdigt  Skridt, 
men  som  en  hgefrem  Ulykke.  Vi  finde  et  levende  Ud- 
tryk for  denne  Stemning  fra  deres  Side  i  et  Brev,  som 
Schack  skrev  til  ham  kort  derefter^).  »Det  er,«  hedder 
det  her.  »den  sørgehgste  og  mest  beklagelige  Begivenhed, 
der  har  fundet  Sted  i  Danmark,  saalænge  jeg  har  været 
Embedsmand.  Gud  have  i  sin  Barmhjærtighed  Medliden- 
hed med  os  og  gjøre  snart  en  Ende  paa  vore  Ulykker.« 
Hos  den  store  Almenhed  var,  saa  vidt  Folk  overhovedet 
brød  sig  om,  hvad  der  skete  i  Styrelsen,  Stemningen 
vistnok  noget  blandet.  Der  kan  ingen  Tvivl  være  om, 
at  Bernstorff  gjaldt  for  en  udmærket  klog  Styrer  af  den 
ydre  Politik,  og  i  det  mindste  i  alle  Kredse  udenfor  hans 
Modstanderes  Lejr,  hvor  der  var  Sans  for  en  Forbedring 
af  Landboforholdene,  holdt  man  Reformerne  paa  hans 
Gods  i  Ære;  man  havde  tilmed  i  Kjøbenhavn  god  Lej- 
hghed  til  at  høre  om,  hvor  ypperhge  Virkninger  de  bragte. 
Denne  Opfattelse  har  blandt  andet  sat  sit  tydelige  Mærke 

paa  Ewalds  Digt  Philet,  som  netop  blev  skrevet  paa 
denne  Tid  og  som,  foruden  i  veltalende  Ord  at  skildre, 
hvad  han  havde  gjort  for  Bønderne,  derefter  i  meget 
stærke  Udtryk  tolkede  Sorgen  over  hans  Fald.  Der  var 
ogsaa  dem,  der  nu  paa  en  Tid,  da  Rygter  begyndte  at 
brede  sig  om  lidet  tiltalende  Forhold  øverst  oppe,  havde 
en  smertelig  Følelse  af,  at  en  ædel  Personlighed  var 
gaaet  bort.  Det  har  været  en  saadan  Stemning,  der  frem- 
kaldte følgende  Ord  om  ham  i  et  af  Datidens  Tidsskrifter: 
»Den  store  Mand,  som  nys  forlod  os  med  alle  redehges 
Klager.«  Men  der  var  ogsaa  andre  Stemninger  oppe. 
Vi  erindre,  hvorledes  der  var  en  ret  almindelig  Mangel 
paa  Tilfredshed  med  Forholdene  i  adskillige  Retninger, 
og  den  Kritik,  som  den  fremkaldte,  næredes  ved  den  al- 
mindehg  udbredte  Uvilje  imod  Adel  og  Stormænd;  men 
dette  virkede  ogsaa  paa  Dommen  over  ham.  Det  er 
desuden  tydeligt,  at  han  har  været  sigtet  for  altfor  meget 
at  holde  sin  Haand  over  de  fremmede,  baade  Tyskere  og 
Franskmænd,  ja,  det  blev  endog  sagt  om  ham,  at  han  ikke 
troede,  at  de  Danske  duede  til  noget,  og  man  møder 
ogsaa  Opfattelsen  af  ham  som  den,  der  støttede,  hvad 
der  prangede  med  et  vist  forfængehgt  Skin^).  Naar  baade 
Borcke  og  Danneskjold  havde  vovet  at  angribe  ham  saa 
stærkt,  som  de  gjorde  det,  er  det  sandsynligt,  at  de 
vidste,  at  de  vare  i  Samklang  med,  hvad  der  af  andre 
kritiseredes  ved  ham  og  ved  den  Styrelse,  hvis  vigtigste 
Bærer  han  var.  Nogle  af  de  Angreb,  Danneskjold  havde 
rettet  imod  ham,  gjenfmdes  ogsaa  i  Domme,  der  senere 
fældedes  over  ham,  og  man  har  ikke  Indtryk  af  nogen 
almindehg  Indignation  ved  hans  Fald. 

I  hans  Modstanderes  Kreds  vakte  denne  Begivenhed 
naturhgvis  stor  Glæde;  den  var  efter  deres  Mening  Be- 
gyndelsen til,  at  der  kunde  skabes  en  ny  og  bedre  Ord- 
ning. Gåhler  skrev  25.  September  til  St.  Germain:  »Ari- 
stokratiet er  bragt  i  Forvirring,  og  Anarkiet  skjælver;  de 

frygte  for,  at  man  skal  naa  til  at  slaa  følgende  Grund- 
princip fast,  at  nemlig  i  en  monarkisk  Stat  alle  udenfor 
Kongen  bør  være  Planeter,  han  alene  Solen,  og  at  det 
er  fra  ham,  at  alle  andre  faa  deres  Lys  og  Gjenskin.« 
Hvor  haanlig  han  saa  ned  paa  Bernstorff  og  hans  Til- 
hængere, viser  det,  at  han  6.  Oktober  skrev  til  St.  Ger- 
main:  »Grev  Bernstorff  rejste  i  Onsdags  og  har  begivet 
sig  til  sine  Godser.  Mange  smigre  sig  med  Haabet  om 
at  skulle  se  ham  igjen.  Han  har  mange  Venner  i  Rang- 
forordningens forskjeUige  Klasser.  Hans  Ministerium  har 
været  saare  behageligt  for  dem,  han  har  drevet  Over- 
bærenheden imod  dem  saa  langt  som  muligt,  Samfundet 
bestaar  næsten  kun  af  forkjælede  Børn  og  af  slette  Men- 
nesker«. 

Det  var  i  Modsætning  til  saadanne  Forhold,  at  en 
ny  og  bedre  Tid  nu  skulde  begynde,  og  i  den  ventede 
Gåhler  saavel  som  Rantzau  tydelig  nok  at  skulle  spille 
en  Hovedrolle.  At  Gåhler  kom  i  Spidsen  for  GeneraU- 
tetet,  maatte  naturhgvis  være  ham  behageligt,  og  allerede 
den  Dag,  Bernstorff  blev  afskediget,  vare  baade  han  og 
Rantzau  blevne  optagne  i  Konseillet  sammen  med  Admi- 
ral Rømehng,  der  ved  Danneskjold  Laurvigs  Afgang  var 
kommen  i  Spidsen  for  Marinen,  og  hvem  man  dengang 
satte  Pris  paa  i  den  St.  Germainske  Kreds,  uagtet  han  i 
VirkeUgheden  var  en  hdet  betydelig  Mand.  Men  det  var 
dog  endnu  ikke,  som  om  der  skulde  tones  rent  Flag. 
Sammen  med  dem  blev  nemlig  Schack,  Bernstorffs  haand- 
gangne  Mand,  optaget  i  Konseillet.  Dettes  Sammensæt- 
ning var  utvivlsomt  nu  bleven  noget  af  det  besynder- 
Ugste,  for  ikke  at  sige  meningsløseste,  der  kunde  tænkes. 
Man  saa  Thott,  Moltke,  Reventlow,  Rosenkrantz  og  Schack 
ved  Siden  af  de  tre  nye  militære  Medlemmer,  hvoraf  i 
det  mindste  de  to  vigtigste  maatte  gjælde  for  udprægede 
Modstandere  af  det  gamle  Konseilparti.  Schack  skrev 
derfor  ogsaa  i  en  Optegnelse  med  et  Citat  af  det  gamle 

Testamente^)  om  disse  tre  Kolleger:  »Meine  Seele  komme 
nicht  in  ihren  Rath.«  Hvor  tilfreds  Gåhler  paa  sin  Side 
var  over  sin  Ophøjelse,  viser  det,  at  han  i  et  Brev  til 
St.  Germain  med  en  vis  Selvfølelse  taler  om.  at  det  var 
første  Gang  man  havde  set  Officerer  som  Medlemmer  af 
Konseillet.  Ogsaa  nød  han  ret  den  Harme,  dette  nye 
Syn  efter  hans  Opfattelse  vakte  hos  hans  Modstandere. 
»Folk.«  skrev  han  6.  Oktober  til  St.  Germain,  »synes 
lige  saa  lidt  derom,  som  Tyrkerne  holde  af  at  se  en 
Komet.« 

Dette  besynderUg  sammensatte  Konseil  fik  en  ikke 
mindre  besynderlig  Historie.  Den  17.  September  sendte 
Kongen  de  fire  ældre  Medlemmer  af  det  den  Meddelelse, 
at,  efter  at  han  havde  fundet  det  formaalstjenligt  at  for- 
øge deres  Tal,  var  det  hans  Vilje,  at  de  ikke  mere  skulde 
forsamle  sig  en  corps,  førend  de  fik  nye  Ordrer  dertil. 
I  Virkeligheden  vides  det  ogsaa  kun,  at  dette  Konseil 
har  forhandlet  om  en  eneste  Sag;  men  den  var  unægte- 
hg  mærkeUg  nok.  Den  24.  September^)  gav  Kongen  det 
BefaUng  til  at  udtale  sig  om,  hvorledes  et  Gehejmekon- 
seil  skulde  være  indrettet  i  en  monarkisk  Stat  for  at 
gjøre  den  størst  mulige  Gavn.  Denne  Ordi-e  var  ledsaget 
af  en  Udvikling  af.  hvad  der  var  Kongens  Tanker  med 
Hensyn  til  forskjellige  Hovedpunkter  vedrørende  denne 
Sag.  Ikke  alene  udtalte  han,  at  der  maatte  sættes  Kon- 
seillet saadanne  Skranker,  at  det  paa  ingen  Maade  kunde 
gjøre  noget  Afbræk  i  hans  souveræne  Magt.  dets  eneste 
Opgave  maatte  være  at  stille  de  det  betroede  Sager  i 
det  rette  Lys  og  afgive  sin  Betænkning  om  dem.  Men 
da  der  saa  i  det  kongelige  Reskript  som  Konsekvens 
heraf  skulde  gives  nogle  Antydninger  om  den  fremtidige 
Ordning,  undgik  Struensee,  der  selvfølgelig  var  den  egent- 
lige Fader  til  dette  Aktstykke,  ikke,  som  det  flere  Gange 
senere  skulde  hænde  ham.  at  lade  Kongen  prostituere 
sig.     Der  stod  nemlig  at  læse  i  den  kongelige  Skrivelse, 

at  Konseillet  ikke  i  Fremtiden  burde  lade  Expedition  af  Sa- 
ger finde  Sted.  at  der  aldrig  mere  maatte  appelleres  til 
det  i  Justitssager,  og  at  det  vilde  være  bedst,  om 
det  i  Fremtiden  ikke  havde  nogen  Sekretær.  Saa 
letfærdig  havde  Struensee  taget  paa  denne  Sag,  at  han 
end  ikke  gad  undersøge  de  virkelige  P'orhold.  inden  han 
lod  Kongen  underskrive  sligt,  thi  intet  af.  hvad  her  blev 
fremhævet  som  det.  der  fra  nu  af  skulde  ophøre,  havde 
nogensinde  fundet  Sted.  Man  skulde  tro,  at  Kongen, 
efter  i  4^2  Aar  at  have  arbejdet  med  Konseillet,  maatte 
vide.  at  det  hverken  selv  havde  kunnet  udfærdige  Sager, 
havt  nogen  Sekretær  eller  været  Appelinstans  for  Høj- 
esteret; men  efter  Skrivelsen  at  dømme  maatte  man  an- 
tage, at  dette  var  ham  ganske  ubekjendt.  Hvilket  Indtryk 
giver  det  ikke  af.  hvor  ringe  det  stod  til  med  hans  selv- 
stændige Arbejde  og  Overvejelse,  som  Struensee,  hvad 
vi  snart  skulle  komme  tilbage  til,  har  villet  have  Verden 
til  at  tro  paa! 

Voteringen  i  Konseillet  i  denne  Sag  er  interessant. 
Samtlige  de  gamle  Medlemmer  af  det  tilligemed  Schack, 
hvis  Votum  er  særhg  godt  skrevet,  gjorde  med  Føje  op- 
mærksom paa,  at  det  aldrig  havde  haft  anden  M\Tidig- 
hed  end  den,  Kongen  udtalte,  at  det  burde  have,  og  at  det 
aldrig  selvstændig  havde  afgjort  Sager  undtagen  visse 
mindre  vigtige,  som  Kongen  i  1768  udtrykkelig  havde 
paalagt  det  at  afgjøre,  og  det  til  Trods  for,  at  det  selv 
havde  gjort  Forestilhnger  derimod.  De  fremhævede  natur- 
hgvis  tillige  det  urigtige  i  de  Meninger  om  dets  StilUng 
paa  flere  Punkter,  som  vi  nylig  have  set.  vare  blevne 
fremsatte  i  Kongens  Skrivelse  til  dem.  Baade  Schack  og 
Reventlow')  havde  ønsket  at  give  disse  Forestillinger  for- 
øget Vægt  ved  at  lade  dem  komme  frem  som  en  sam- 
let Udtalelse  fra  de  Konseilsmedlemmers  Side,  der  vare 
enige  deri;  men  det  havde  Thott  ikke  Mod  til.    Imidler- 

tid,  saaledes  som  de  kom,  indeholdt  de  dog  en  alvorlig 
Tuglelse  af  ham,  der  ved  denne  Lejlighed  havde  soufleret 
Kongen,  og  han  glemte  det  heller  ikke. 

Af  de  nye  Medlemmers  Udtalelser  var  Rømelings 
ganske  betydningsløs.  Gahler  ytrede  sin  store  Ærefrygt 
for  Kongemagten  ved  atter  her  at  bruge  Billedet  om  So- 
len og  Planeterne,  og  han  lagde  sit  antiaristokratiske 
Sind  for  Dagen  ved  at  sammenligne  Staten  med  en  Py- 
ramide, der  havde  Monarkens  uindskrænkede  Magt  som 
Toppunkt,  og  hvor  intet  af  de  højere  Lag  maatte  rage 
ud  over  de  lavere;  men  han  tillagde  dog  aabenbart  Kon- 
seillet  en  vis  Betydning;  han  troede,  at  det  kunde  gjøre 
Gavn  ved  Behandling  af  vigtige  Spørgsmaal,  ja.  det  vilde 
i  slige  Sager  kunne  give  de  bedste  Raad,  da  en  alsidig 
Drøftelse  kunde  finde  Sted  her,  hvor  de  fleste  Departe- 
menter hvert  havde  et  af  sine  Medlemmer  til  at  repræsen- 
tere sig.  Han  mente,  at  en  Sekretær  vilde  være  ønskehg. 
Rantzaus  Votum  endelig  er  paa  visse  Maader  ret  mærke- 
ligt, og  det  er  dog  her  en  Gang.  som  om  man  føler  noget  af 
en  Statsmand  i  ham.  Ved  Siden  naturligvis  af  at  tale  i  de 
stærkeste  Udtryk  om  det  ophøjede  ved  Kongemagten, 
fremstillede  han  i  store  Træk  den  daværende  Ordning  af 
Styrelsen  fra  Kollegierne  og  nedad  som  i  det  hele  pas- 
sende. Men  Spørgsmaalet  var  nu,  hvorvidt  der  trængtes 
til  et  Led  ovenover  dem,  ligesom  imellem  dem  og  Kon- 
gen. Konseillet,  som  havde  haft  denne  Plads,  vilde  han 
have  bort;  men  han  mente,  at,  saafremt  Kongen  ønskede 
en  Støtte,  en  raadgivende  Myndighed  udenfor  de  al- 
mindelige Kollegier,  kunde  han  lade  ethvert  af  disse 
have  en  Repræsentant  i  et  eget  Raad.  Dette  skulde  der 
da  gives  den  videst  gaaende  Frihed  til  at  ytre  sig  om  de 
Punkter,  hvorom  Kongen  ønskede  at  høre  Udtalelser; 
Protokol  og  Sekretær  vare  nødvendige.  Men  Rantzau 
vilde  ikke  blive  staaende  herved.  Han  mente,  at.  for  at 
Kongen  kunde  faa  de  tilstrækkehge  Oplysninger  og  Raad, 

vilde  det  være  ønskeligt  at  tilkalde  »Kirkernes  øverste 
Mænd,  Medlemmerne  af  Højesteret.  Provinsernes  Guver- 
nører (formodentlig  Stiftamtmændene)  og  Mænd  fra  et 
stort,  trofast,  ganske  afsondret  Kongerige,  hvorfra  ellers 
aldrig  nogen  bliver  tilkaldt  til  Overvejelse  af  dets  særlige 
Tarv*)«.  »Hvorledes«,  fortsætter  han,  »skulde  der  kunne 
begaas  Fejl  i  en  Regering,  hvor  Monarken  herskede  gan- 
ske uindskrænket,  samtidig  med  at  han  tog  udsøgte  (aus- 
gesuchte)  Undersaatter  fra  alle  Provinser.  Stænder  og 
Fag  til  trofaste  Raadgivere«.  Dette  Forslag  blev  uheldig- 
vis, som  det  kunde  ventes  af  Rantzau.  kun  henkastet  i 
ganske  ubestemte  Omrids,  og  det  er  næsten,  som  om  han 
blev  bange  for.  at,  hvad  han  her  udtalte,  skulde  være 
altfor  dristigt.  Men  det  har  dog  sin  Interesse  at  se  en 
saadan  Tanke  komme  frem  om  en  Forening  af  en  Kabi- 
netsregering  og  en  Slags  raadgivende  Forsamling  i  større 
Stil  8). 

Det  er  muligt,  at  Kongens  Opfordring  til  Kancelliets 
Medlemmer  har  været  opstillet,  saa  at  sige  paa  Skrømt,  og 
at  Struensee  har  haabet.  at  Besvarelserne  skulde  blive  saa- 
danne.  at  han  kunde  faa  Kongen  til  helt  at  sætte  Kon- 
seillet  ud  af  Spillet.  Saafremt  det  har  været  Tilfældet, 
blev  Udfaldet  efter  Ønske.  Thi  det.  Svarene  gik  ud  paa. 
var.  som  vi  have  set.  for  en  stor  Del.  at  Konseillet  alle- 
rede var,  som  det  burde  være.  og  at  de,  der  havde  kræ- 
vet Betænkningen,  ingen  Besked  havde  vidst  om  For- 
holdene :  Gåhler  havde  tydelig  udtalt  Ønsket  om  Bevarel- 
sen af  et  Konseil  som  en  i  og  for  sig  nyttig  Institution,  og 
Rantzau  havde  udkastet  Ideer,  hvis  Konsekvenser  kunde 
blive  ret  betænkehge.  Vi  høre  derfor  ogsaa  af  Struensees 
egen  Mund.  at  Konseillets  Afskaffelse  blev  besluttet,  efter 
at  disse  forskjeUige  Vota  vare  blevne  foreviste  Kongen^). 
Formelt  skete  det  dog  ikke  strax:  det  vedblev  at  bestaa 


*)  At  der  herved  tænkes  paa  Norge,  ser  enhver. 

foreløbig,  men  kun  som  et  Navn:  det  sammenkaldtes  al- 
drig, og  dets  fuldstændige  Ophævelse  maatte  kunne  ven- 
tes, naar  der  kom  et  gunstigt  Øjeblik. 

Dette  var  det  første  vigtige  Skridt  fremad  til  Struen- 
sees Eneherredømme.  At  det  nemlig  er  ham,  vi  have  at 
gjøre  med  som  den  styrende,  kan  der  ingen  Tvivl  være 
om.  Ganske  vist,  aabenlyst  traadte  dette  endnu  ikke 
frem.  Naar  vi  tidligere  have  set  ham  være  den  tause, 
den  tilbageholdne,  samtidig  med.  at  han  fik  Kongen  til 
at  træffe  de  Afgjørelser.  der  førte  til  Bernstorffs  Afske- 
digelse, saa  bevarede  han  ogsaa  en  Tidlang  derefter  den 
samme  Holdning.  Han  var  heri  klog  og  forsigtig;  han 
vedblev  efter  Navnet  kun  at  være  Forelæseren,  og  han  skjød 
Kongen  frem  foran  sig.  medens  han  holdt  sig  selv  i 
Baggrunden.  Senere  har  han  paastaaet,  at,  om  han  end 
havde  forelæst  Kongen  forskjellige  Memoriaher  om  Sager- 
nes Stilling  i  det  hele  ^'^),  var  det  dog  denne,  der  paa  dette 
Tidspunkt  personlig  stedse  traf  de  afgjørende  Beslut- 
ninger; selv  udførte  han  kun  som  et  slet  og  ret  Redskab 
Kongens  Vilje  ^^).  Dette  har  han  for  saavidt  dristig  kunnet 
sige.  som  der  intet  Menneske  var,  der  kunde  gjendrive 
ham  undtagen  Kongen,  hvis  Mund  af  flere  Grunde  var 
lukket.  Hvad  der  er  sandt  deri.  er,  at  Kristian  VII  i 
denne  Tid  i  de  ikke  ganske  sjældne  lyse  Øjebhkke.  som 
han  endnu  havde,  vistnok  fandt  Behag  i  det  Arbejde, 
som  Struensee  sysselsatte  ham  med  indenfor  Kabinettets 
fire  Vægge,  og  at  han  endog,  for  at  bruge  dennes 
eget  Udtryk,  følte  sig  lykkeligere,  end  han  havde  gjort  i 
længere  Tid^-).  Han  har  sikkert  nydt,  efter  Struensees 
Raad,  at  lade  sin  Vilje  træde  frem  i  bydende  Form.  især 
naar  det  kunde  ske  ved  Afskedigelser  eller  pludsehge 
Forandringer.  Under  hans  stigende  Uvilje  imod  sine 
officielle  Raadgivere  var  det,  som  vi  vide,  blevet  til  en 
fix  Ide  hos  ham,  at  han  var  forkuet  af  Konseillet  og  de 
store  Kollegiechefer,   og  at  han  ikke  engang  havde  havt 

sin  Frihed  i  sine  private  Handlinger;  det  havde  blandt 
andet  ærgret  ham  at  læse  i  Aviserne,  at  Ministrene  havde 
gjort  det  eller  det.  men  om  sig  selv,  at  han  havde  spist 
der  eller  der^-^).  Da  nu  Struensee.  naar  han  vilde  have 
noget  frem.  behændig  forstod  at  faa  ham  til  at  tro.  at 
det  var  ham  selv,  der  fattede  Tanken  derom,  kunde  det 
nok  være  ham  en  Glæde  at  udstede  Kabinetsordrer  i 
Mængde.  Men  det  er  et  knusende  Vidnesbyrd  imod 
Sandheden  af.  hvad  Struensee  har  sagt  om  hans  Selvar- 
bejde, naar  en  Mand,  der  i  den  Grad  kjendte  ham, 
som  Reverdil  gjorde  det.  har  skrevet,  at  der  selv  i  Kri- 
stian VlFs  bedste  Øjeblikke  aldrig  udgik  andet  fra  hans 
Pen  end,  hvad  man  saa  godt  som  Ord  til  andet  foresagde 
ham,  ligesom  det.  naar  han  syntes  allerbedst  om,  hvad 
han  skrev,  var  ham,  der  gjorde  Sekretærens  Arbejde,  og 
at  det  altsaa  var  en  Usandhed  at  tillægge  ham.  hvad  der 
udfærdigedes  i  hans  Navn^*).  Intet  Menneske  har  da  ej 
heller  nogensinde  kunnet  tro  andet,  end  at  det  var  Stru- 
ensee. som,  maaske  undertiden  med  Støtte  af  øjeblikkelige 
Stemninger  hos  Kongen,  fik  de  Regeringsskridt  vedtagne, 
der  i  Slutningen  af  1770  forte  til  vigtige  Forandringer  i 
Styrelsen  og  til  at  bane  Vejen  for  hans  egen  Enemagt. 
I  hvilken  Grad  Kongen  blindt  fulgte  Struensee.  have  vi 
set  et  slaaende  Exempel  paa  ved  hans  Skrivelse  af  24. 
September  til  Konseillet 

Hvorledes  det  er  gaaet  til  med  de  kongelige  Ordrers 
Tilblivelse  i  denne  Tid,  kunne  vi  ikke  være  i  Tvivl  om. 
Struensee  brugte  aabenbart  ganske  den  samme  Frem- 
gangsmaade  baade  før  og  efter  15.  September.  Under  de 
daglige  Samtaler,  han  som  Kongens  Forelæser  og  Ynd- 
ling førte  med  ham.  har  han  bragt  paa  Bane.  hvad  han 
vilde  have  frem.  og  enten  efter  hans  ligefremme  Diktat 
eller  i  det  mindste  som  en  Følge  af  hans  Manuduktion 
udkastede  Kongen  da  paa  et  løst  Blad  Papir  færre  eller 
flere  Befahnger  i  den  knappest  mulige  Form.  næsten  al- 

tid  paa  fransk,  aldrig  paa  dansk,  til  Kabinetssekretæren 
Schumacher  om,  hvad  denne  skulde  redigere  som  Kabi- 
netsordrer.  Siden  sendte  Schumacher,  naar  han  havde 
faaet  Ordrerne  gjort  færdige,  dem  tilbage  til  Kabinettet 
til  Struensees  og  Kongens  Gjennemsyn.  for  at  de  saa. 
naar  Kongen  havde  godkjendt  dem.  i  Renskrift  med  den- 
nes Underskrift  og  sædvanlig  paraferede  af  Schumacher, 
kunde  blive  sendte  til  vedkommende  Kollegium  eller  an- 
dre Autoriteter. 

Nogle  faa  Exempler  ville  være  oplysende.  Saaledes 
bestod,  hvad  der  tilsendtes  Schumacher  af  Befaling  med 
Hensyn  til  den  bekjendte  Kabinetsordre  af  4.  September 
1770  om  Trykkefriheden,  kun  af  følgende  Ord:  »Der 
skal  sendes  en  Ordre  til  Kancellierne,  som  tillader,  at 
Bøger  uden  nogen  Indskrænkning  i  Pressens  Frihed  maa 
trykkes  uden  nogen  Censur«.  Ved  en  anden  LejUghed 
hedder  det:  »Der  skal  skrives  til  Finanskollegiet  om  at 
forbyde  Udførsel  af  Korn.  hæve  Forordningen  om  4  Pro- 
centrenten og  ophæve  Kvartprocentskatten«.  Dette  er 
den  sædvanUge  Stil.  Altsaa,  den  egentlige  Redaktion  har 
Struensee  i  Almindelighed  slet  ikke  givet  sig  af  med ; 
men  den  tilligemed  hele  Motiveringen  har  været  overladt 
til  Schumacher,  og  det  er  saaledes  rimeligvis  denne, 
hvem  de  smukke  Ord  i  Trykkefrihedsordren  om  det  nød- 
vendige og  heldbringende  i  denne  Frihed  skyldes.  Klart 
er  det  ogsaa,  at.  naar  Struensee  tog  sig  det  saa  nemt 
med  Kabinetsordrerne,  var  det  en  let  Sag  for  ham  at 
faa  en  hel  Mængde  saadanne  sendt  ud  om  Dagen,  saa 
tidt  det  lystede  ham.  Kun  forholdsvis  sjælden  gik  han 
i  Ordrer  til  Schumacher  mere  ind  paa  Sagerne,  saaledes 
ved  en  om  Forretningsordenen  i  Kollegierne,  som  vi  se- 
nere ville  komme  tilbage  til.  og  ejendommelig  nok.  han. 
der  var  en  ivrig  Rytter  og  Jæger,  lagde  ganske  særlig  sit 
Arbejde  i  en  detailleret  Bestennnelse  om.  hvorledes  Par- 

forcejagten  skulde  ordnes,  hvilken  Schumacher  fik  Befa- 
ling til  at  afskrive  og  sende  Overjægermesteren  i''). 

Ligesaa  stor  Indflydelse  som  Struensee  maatte  kunne 
faa  ved  et  saadant  Samarbejde  med  Kongen  i  hans  Ka- 
binet, ligesaa  naturligt  var  det.  at  det  i  længere  Tid  var 
skjult  for  Omverdenen.    Der  var  i  Grunden  kun  et  Men- 
neske foruden  Kongen,  nemlig  Schumacher,  som  ret  vid- 
ste Besked  derom.    Paa  den  Maade  bliver  det  forstaaeligt, 
at  Struensee   omtales  saa   usigelig   lidt    i    alle  Breve   fra 
den  Tid    eller   i    samtidige   Beretninger   om  Forholdene. 
Naar  f.  Ex.  den  svenske  Afsending  i  Kjøbenhavn.  Sprengt- 
porten   fortæller  sin  Regering  om.  hvad   der  skete   her- 
hjemme   i  Efteraaret   1770.    nævner    han    aldrig   Struen- 
see;   dennes    Navn    forekommer    i   hans   Depecher   først 
højt    oppe    i    December.     Kejserinde    Katharina    II,    der 
fulgte  Begivenhederne  i  Kjøbenhavn  med  Opmærksomhed, 
var,  efter  hvad  hun  havde  modtaget  af  Beretninger  derom, 
overtydet    om,    at    det    var    Rantzau,    der   havde  styrtet 
Bernstorff,    og   det  varede  forholdsvis  længe,   inden   hun 
anede    noget    om    Struensees    Betydning  ^^).     Naar    man 
hører,    at  Folk,    der  vilde   tilvejrs,    særlig   flokkedes   om 
Rantzau,  giver  det  Indtryk  af.  at  han  i  almindelig  Omtale 
endnu  har  gjældt  for  at  være  Hovedpersonen^^).  I  St.  Ger- 
mains  Breve  fra  Udlandet  til  Gahler.   hvori  han   overor- 
denthg   stærkt  gaar  ind   paa  Forholdene    i  Kjøbenhavn. 
forekommer  Struensees  Navn  hgesaa  lidt.  hvorimod   det 
er  Gahler  og  Rantzau,  der  for  ham  ere  de  to  store  Mænd, 
som  skulde  skabe  gjennemgribende  Forandringer.    Det  er 
dem,  han  tænker  paa.  naar  han  skriver,   at  han  ønsker 
Staten  til  Lykke  med.  at  den  endehg  er  kommen  i  gode 
Hænder,   og  det  er  dem.   som  han   haaber,   vilde    sætte 
Kongen   i  Stand   til   at  gjenoprette.    hvad    der  var   tabt. 
Selv  ønsker  han  ikke  at  komme  tilbage,  hvor  varmt  Gah- 
ler end  skriver  til  ham   om.   at  man   haardt  trængte  til 
ham:  det  var  ham  klart,  at  det  vilde  volde  store  Vanske- 


St.  Germains  Opfattelse  af  Stillingen.  17 

ligheder  overfor  Rusland,  og  desuden  hadede  det  danske 
Folk  ham  som  Franskmand  og  Katholik.  Han  mener 
ogsaa,  at  det  ikke  behøves,  saa  stor  Tillid  har  han  til 
Gåhler  og  Rantzau  —  den  uforlignelige  Greve,  som  han 
kalder  denne.  Imidlertid,  hvor  inderlig  han  end  glæder 
sig  over  alt,  hvad  Gåhler  fortæller  ham  om  Kongen  og 
om,  hvad  der  sker,  ligger  Danmarks  Vel  ham  saa  meget 
paa  Sinde,  at  han  ikke  kan  lade  være  at  give  forskjellige 
Raad  om  Statens  Styrelse;  men  det  er  da  ogsaa  Gåhler, 
han  giver  disse  Raad,  det  er  ham,  han  mener,  bedst  kan 
gjennemføre,  hvad  der  bør  ske. 

Ret  ejendommeligt  er  det  nu  at  se  ham  iblandt  an- 
det bestemt  fraraade  Gåhler  at  bruge  Udlændinge  i  vig- 
tige Embeder;  derved  vilde  han  baade  komme  Nationens 
Ønsker  imøde  og  tiUige  blive  mindre  ilde  set  af  »Ørnen«*), 
som  det  var  nødvendigt  stærkt  at  tage  Hensyn  til.  Men 
endnu  mere  lægger  man  dog  Mærke  til  den  Styrke,  hvor- 
med han  f.  Ex.  raader  Gåhler  til,  ved  Udnævnelser  til 
de  høje  Pladser  at  sætte  sig  ud  over  Stand  og  Alder 
og  kun  at  søge  de  dygtigste,  og  hvormed  han  hævder 
Retydningen  af  et  ret  skaanselsløst  Herredømme,  hvorved 
alt  fjærnedes,  der  ikke  passede  til,  hvad  man  vilde  fremme, 
og  hvorved  der  gjennemførtes  en  stræng  Subordination 
fra  øverst  til  nederst;  der  maatte,  hedder  det  videre, 
vistnok  være  Lejlighed  for  alle  til  at  henvende  sig  til 
Kongen,  men  det  maatte  kun  ske  skriftlig;  Kollegierne 
kunde  være  gode  nok  til  at  overholde  de  nedarvede  For- 
mer og  behandle  Enkeltheder;  men  de  maatte  være  af- 
hængige af  den  enkelte  Minister,  der,  efter  at  have  faaet 
Kongens  Ordrer,  udstedte  sine  Rud  paa  despotisk  Vis; 
der  maatte  saa  vidt  muligt  fastslaas  Love  og  Regler  for 
alt,  saaledes  at  der  ikke  blev  Plads  for  vilkaarlige  Re- 
stemmelser  o.  s.  v.   Sammenhgner  man  disse  St.  Germains 


*)  Hermed  menes  Rusland. 
Danmark- Norges  Historie,  1720 -1B14.   IV,  2. 

Raad  med  de  Struenseeske  Reformer,  vil  man  finde  no- 
get saa  beslægtet,  baade  ved  hele  den  Aand.  der  gaar 
igjennem  dem,  og  ved  forskjellige  af  de  enkelte  Bestem- 
melser, at  de  ere  et  mærkeligt  Vidnesbyrd  om,  hvor  me- 
get af  Struensees  Reformtanker  der  paa  en  Maade  var 
Fællesgods  for  den  antibernstorffske  Kreds  ^^). 

Viser  St.  Germain  i  sine  Breve  til  Gåhler.  i  hvilken 
Grad  han  oversaa,  at  det  var  Struensee,  der  var  ved  at 
samle  Traadene  i  sin  Haand  og  gav  Stødet  til.  hvad  der 
sattes  i  Gang.  bliver  man  om  muligt  endnu  mere  overrasket 
over,  at  man  kun  et  eneste  Sted  ser  Struensee  blive 
nævnt  i  Gåhlers  Breve  til  St.  Germain.  og  det  endda  kun 
i  forbigaaende.  For  en  Del  har  dette  vist  hængt  sammen 
med  Forfængelighed,  at  Gåhler  gjerne  vilde  staa  for  St.  Ger- 
main som  indtagende  en  mere  fremragende  Plads,  end 
han  i  Virkehgheden  gjorde ;  men  for  en  Del  var  det  ogsaa 
en  Følge  af,  at  han  en  Tidlang  holdt  fast  ved  den 
Illusion,  han  saavel  som  Rantzau  havde  næret  med  Hen- 
syn til  Kongens  Talenter,  og  af  hans  Tro  paa,  at  disse, 
naar  han  blev  fri  for  de  gamle  KancelUherrers  Aag,  vilde 
udfolde  sig  smukt.  »Kongen«,  skriver  han  f.  Ex.  10.  No- 
vember til  St.  Germain,  »søger  at  lette  sit  Folks  Tryk. 
Marinen  trænger  i  høj  Grad  til  at  rejses  igjen.  Den  lig- 
ger Kongen  stærkt  paa  Sinde.  Hvis  han  bliver  ved,  som 
han  har  begyndt,  vil  Deres  Excellence  komme  til  at  se 
en  Fyrste,  der  er  Filosof,  god,  menneskekj ærlig  og  helt 
og  holdent  optagen  af  Tanken  om,  hvad  der  er  godt  og 
retfærdigt«.  Ja,  ikke  mange  Dage  herefter  omtaler  han 
endog,  hvad  der  lyder  næsten  sindssvagt,  i  et  Brev  til  Grev 
U.  A.  Holstein  Kongen  som  den.  der  overgik  alle  Europas 
Fyrster  ved  sin  Begavelse  og  sin  Maade  at  optræde  paa^^) 
(par  son  esprit  et  ses  fagons).  Endelig  hedder  det  i  et 
Brev  fra  ham  af  11.  December  til  St.  Germain:  »Kongen 
følger  et  dobbelt  Øjemed,  at  gjøre  sit  Folk  lykkeligt  og 
sig  selv  mægtig«.     Man  faar.  naar   man   læser  sligt,   det 

Indtryk,  at  han  var  saare  langt  fra  at  være  klar  en- 
ten paa,  hvorledes  det  stod  til  med  Kristian  VII.  eller 
paa,  hvordan  Forholdet  var  imellem  ham  og  Stru- 
ensee. 

Personlig  følte  Gahler  sig  under  denne  Tingenes 
Gang  paa  flere  Maader  tilfreds.  Det  stod  vistnok  klart 
for  ham,  at  der  var  meget,  man  maatte  besejre,  inden 
de  gode  Grundsætninger  kunde  trænge  igjennem,  og  han 
mente,  at  der  skete  Forsøg  paa  at  gjøre  ham  og  hans 
Venner  til  Gjenstand  for  det  Had,  der  sædvanlig  næredes 
imod  de  fremmede.  »Man  regner  mig,  skriver  han  20. 
Oktober  til  St.  Germain,  »til  disses  Klasse,  og  man  vil 
gjerne.  saasnart  man  kan  det,  give  baade  mig,  Struensee 
og  Rantzau  Løbepas,  og  det  til  Trods  for  alle  de  Bevi- 
ser, den  sidste  giver  paa.  at  han  er  saa  dansk  som  selve 
Kong  Dan«.  Men  dette  brød  han  sig  ikke  stort  om;  han 
stolede  paa,  at  man  nok  skulde  trænge  sejrrig  igjennem. 
om  man  end  maatte  gaa  langsomt  fremad,  og  paa,  at  man 
i  det  mindste  skulde  opnaa,  ved  sin  Død  at  efterlade  Kon- 
gen selv  mægtig  og  lykkelig.  Foruden  at  han  indtog 
Pladsen  som  den  ypperste  i  Generalitetet  og  havde  Sæde 
i  den  algierske  Kommission,  talte  Struensee  lucget  med 
ham  om  Kollegiernes  Ordning ^°)  og  lagde  ikke  liden 
Vægt  paa  hans  Raad.  Dette  gav  ham  en  vis  Betydning 
i  denne  Tid,  samtidig  med,  at  han  aabenbart  var  tilfreds 
med  den  Plads,  hans  Hustru  stadig  indtog  som  Dron- 
ningens Veninde. 

Langt  mindre  end  Gahler  var  Rantzau  optaget  af 
alvorlig  Gjerning.  Det  er,  som  tidligere  nævnt,  muligt,  at 
han  har  været  taget  med  paa  Raad,  dengang  Beslutnin- 
gen blev  fattet  om  Bernstorffs  Afskedigelse;  i  det  mindste 
var  han  da  paa  Hirschholm  Slot  2').  Struensee  har  se- 
nere sagt,  at  han  havde  staaet  i  et  fortroUgt  Venskabs- 
forhold til  ham  paa  denne  Tid.  og  at  han  undertiden 
havde  vist  ham   ligesom  Brandt   Kabinetsordrer.    førend 

2* 

de  bleve  udstedte  ^2) ;  men  hvor  vidt  han  har  talt  med 
ham  om  egentlige  Forretningssager,  er  tvivlsomt.  Det  er 
ikke  et  Billede  af  en  Mand,  der  sad  i  alvorligt  Arbejde, 
man  faar.  naar  Gnhler  skriver  om  ham:  »Rantzau  er 
altid  den  gamle,  elskværdig,  indtagende,  men  altfor  liv- 
hg«  -^).  At  ghmre  i  det  selskabelige  Liv,  hvor  han  netop 
paa  denne  Tid  var  Gjenstand  for  megen  Opmærksomhed, 
at  sige  morsomme,  flotte  Ting.  at  henkaste  mere  eller 
mindre  fantastiske  Ideer,  det  var  nu  som  altid  hans 
Hovedsyssel.  Hvad  Folk  sagde  om  ham,  brød  han  sig 
kun  Hdet  om^*).  Det  har  utvivlsomt  kun  været  i  Spring, 
at  han  har  taget  sig  af  virkelige  Forretninger.  Med  sit 
Forhold  til  Struense  var  han  endnu  tilfreds.  I  det  mind- 
ste fortalte  han.  hvem  der  havde  Lyst  til  at  høre  paa 
ham,  at  Struensee  var  et  af  de  bedste  Hoveder,  han 
havde  kjendt  i  Verden,  og  at.  hvis  han  ikke  udrettede 
noget,  var  det  ude  med  Danmark  ^^). 

Der  er.  som  man  ser.  noget  forunderligt  ved  disse 
Maaneder  i  Slutningen  af  1770.  Ingen  vidste  i  Grunden, 
hvem  der  var  den  virkeHg  styrende,  og  dog  var  det  netop 
paa  denne  Tid,  at  Struensee  var  ved  at  blive  mere  og 
mere  eneraadende.  Vi  ville  fremhæve  et  Par  Hoved- 
punkter i  den  Begivenhedernes  Gang.  der  førte  til.  at  han 
helt  vandt  Magten. 

Enhver  kan  forstaa,  at  det  maatte  være  af  største 
Vigtighed  for  ham  at  blive  af  med  de  betydeligste  iblandt 
det  daværende  Regeringspersonale.  Konseillet  havde  han 
ganske  simpelt  kunnet  tage  Mælet  fra  ved  at  lade  Kon- 
gen forbyde  det  at  holde  Møder;  men  sligt  lod  sig  ikke 
gjøre  med  de  egentHge  Regeringskollegier.  og  disse  til- 
hørte ved  deres  Sammensætning  afgjort  det  ældre  Stats- 
mandsparti.  Det  første  Skridt,  Struensee  foretog  imod 
dettes  Mænd  i  Kollegierne,  fandt  Sted,  da  Kongen  6.  Ok- 
tober forenede  Generaltoldkammeret  med  Rentekam- 
meret.    Vi  ville  senere  komme  tilbage  til,   hvilket  admi- 

nistrativt  Hensyn  der  bevirkede  denne  Sammensmeltning; 
her  ville  vi  blot  nævne,  at  den  gav  Struensee  en  bekvem 
Lejlighed  til  at  afskedige  A.  P.  Bernstorff  og  et  Par  an- 
dre denne  nær  staaende  Deputerede  i  Kollegiet;  Bern- 
storff fik  en  Pension  paa  1000  Rdl.  og  rejste  strax  til  sit 
Gods  Drey  Liitzau  i  Mecklenburg.  Men  med  det  samme 
var  Struensee  ogsaa  saa  heldig  at  bHve  af  med  den 
Mand,  der  stod  i  Spidsen  for  Rentekammeret,  nemhg 
Schack.  Denne,  der  principmæssig  havde  været  imod 
den  stedfundne  Forening,  vilde  ikke  være  Chef  for  det 
udvidede  Kollegium,  som  nu  skulde  oprettes,  og  ansøgte 
derfor  om  at  maatte  blive  brugt  paa  anden  Maade.  Men 
dette  blev  højst  unaadig  besvaret  med.  at  han  fik  sin 
Afsked  uden  en  Skilling  i  Pension  (9.  Oktober).  Det 
er  betegnende  for  Opfattelsen  hos  de  nye  Magt- 
havere, at  Gåhler  i  et  Brev  til  St.  Germain  stemplede 
Schacks  Holdning  som  et  Vidnesbyrd  om,  hvor  »for- 
kjælede«  Folk  vare  blevne  ved  den  tidligere  Styrelse. 
»Man  vil«,  skriver  han,  »have,  at  Kongen  skal  gjøre,  hvad 
hver  enkelt  ønsker,  ellers  vil  man  ikke  tjene  ham<. 
Snart  efter  at  A.  P.  Bernstorff  og  Schack  vare  blevne 
sfskedigede,  ophævedes  Generallandvæsenskollegiet,  hvor- 
ved atter  en  af  den  ældre  Tids  betydeligste  Statsmænd, 
nemlig  Moltke,  mistede  en  vigtig  Stilling,  Hgesom  over- 
hovedet næsten  hele  den  Kreds  af  Mænd,  som  den  tid- 
Hgere  Regering  havde  betroet  Omsorgen  for  Landbore- 
formerne, herved  fjærnedes  fra  dette  Hverv -^)  (19.  No- 
vember). 

Derimod  var  der  en  Mand  af  den  Bernstorffske 
Kreds,  til  hvem  Struensee  lod  Kongen  stille  sig  paa  en 
helt  anden  Maade,  og  det  var  Schimmelmann.  Denne 
var  nemlig,  som  vi  erindre,  ikke  blot  Embedsmand,  men 
ogsaa  Forretningsmand.  Den  store  Kredit,  han  havde 
som  Bankier,  og  den  anerkjendte,  overlegne  Forstand, 
han  havde  paa  Pengesager,   gjorde,   at   man  i  Øjeblikket 

nødig  vilde  bryde  med  liam.  da  man  meget  let  vilde  kunne 
komme  til  at  trænge  til  hans  Hjælp.  Rantzau  nærede 
rigtignok  et  dybt  personligt  Had  til  ham ;  men  han  havde 
her  intet  at  sige,  og  man  ser  Gåhler  i  Modsætning  til 
den  Bitterhed,  hvormed  han  plejede  at  tale  om  Mod- 
partiet, i  et  Brev  til  St.  Germain  af  20.  Oktober  skrive 
følgende:  »Finanserne  ere  den  Del  af  Styrelsen,  der  for- 
tjener størst  Opmærksomhed.  Schimmelmann  er  endnu 
i  Hamburg,  jeg  vilde  ønske,  vi  havde  ham  her«.  Ogsaa 
hos  Kongen  og  Dronningen  var  der  god  Stemning  mod 
Schimmelmann^'),  og  i  Anledning  af  en  særlig  Sag  ud- 
taltes Kongens  Erkjendtlighed  imod  ham  i  varme  Ord 2«). 
Struensee  skrev  endog  et  venligt  Brev  til  Fru  Schimmel- 
mann, hvori  han  indbød  hende  til  at  komme  til  Hoffet 
hele  Vintersæsonen  1770  —  71.  Han  maa  dengang  have 
været  klar  paa,  at  man  vilde  faa  Schimmelmann  til  Kjø- 
benhavn.  Den  19.  November  kom  denne  da  ogsaa  tillige 
med  sin  Frue. 

Han  havde  ganske  vist  saare  lidet  tilovers  for  de  da- 
værende Magthavere,  og  han  havde  været  meget  ned- 
bøjet ved  Begivenhedernes  Gang  1770.  >Man  kan^ 
skrev  han  til  Schack  30.  Juli.  »kun  med  Sorg  og  Kummer 
tænke  paa  Fremtiden«.  Men  det  laa  ikke  for  ham  at 
glemme  sine  egne  Interesser  for  sørgelige  Tanker,  og  kort 
efter  Bernstorffs  Afskedigelse  skrev  han  endog  ret  kjølig 
om  denne  Begivenhed  til  Schack.  Selv  om  han  her  siger, 
at  Bernstorff  havde  været  hans  sande  Ven,  viser  det  dog 
alt  andet  end  varm  Deltagelse,  naar  han  ikke  bruger  et 
stærkere  Udtryk  om  hans  Fald,  end  at  han  skriver, 
at  man  ikke  kan  være  ganske  ligegyldig  ved  Omskiftel- 
serne i  sine  Venners  Skjæbne.  Idet  han  tilføjer,  at  han 
under  Hoffets  Ophold  i  Holsten  havde  lovet  at  komme 
til  Kjøbenhavn,  naar  det  blev  Vinter,  beder  han  vel  Schack 
sige  sig  oprigtig,  om  han  troede,  han  vilde  være  velkom- 
men der^^);  men  han  var  aabenbart  meget  stemt  for  at 

rejse  derover.  Dette  skete  da  ogsaa,  som  allerede  nævnt, 
i  November  tydelig  nok  til  Overraskelse  og  i  Førstningen 
ogsaa  til  liden  Glæde  for  hans  gamle  Partivenner.  Den 
ældre  Bernstorff  mente  dog.  at  denne  Beslutning  baade 
var  naturlig  af  Hensyn  til  hans  egne  Sager,  og  at  det 
ogsaa  var  heldigt,  set  fra  Statens  Standpunkt  ^^).  Let  var 
det  imidlertid  ikke  for  Schimmelmann  at  bestemme  sig 
hertil;  han  svingede  imellem  Haab  om  at  kunne  klare 
alle  VanskeUgheder  og  saa  »de  sorteste  Ængstelser«,  i 
den  Grad  endog,  at  han  forpint  deraf  kunde  briste  i 
Graad^^).  Ogsaa  Bernstorff  var  bange  for.  hvorledes  det 
skulde  gaa  ham.  De  frygtede  rimeligvis  for  Rænker  fra 
Rantzaus  Side,  hvem  de  tiltroede  mere  Magt,  end  han 
virkelig  havde;  men  denne  Frygt  skulde  vise  sig  ganske 
ugrundet. 

Langt  mindre  Udsigt  var  der  for  en  anden  af  den 
gamle  Stormandskreds,  nemlig  Rosenkrantz,  til  at  tænke 
sig  Muligheden  af  at  komme  til  at  spille  en  Rolle.  Denne 
Mand  omtales  sædvanUg  som  mer  end  almindelig  be- 
gavet; men  han  har  ikke  knyttet  sit  Navn  til  noget 
Fremskridt  i  vort  Lands  Udvikling,  som  man  lægger 
Mærke  til,  og  han  var  vel  ogsaa  omtrent  den  mest  kon- 
versative  af  den  ældre  Kreds  af  Statsmænd.  PersonHg 
Elskværdighed  havde  han  ikke  meget  af;  han  var,  det 
hører  man  fra  mange  Sider,  intrigant,  og  han  havde 
Lyst  til  at  gjøre  sig  gjældende,  hvor  han  kunde  komme 
til  det.  Til  Uheld  for  ham  var  han  i  Bund  og  Grund 
forgjældet,  og  han  skyldte  blandt  andet  Kongen  be- 
tydelige Summer;  men  dette  skræmmede  ham  ikke  fra 
at  være  paa  Færde  i  Efteraaret  1770.  Vi  vide,  hvor 
stærkt  Opmærksomheden  da  var  henvendt  paa  Gåhler 
og  Rantzau,  og  der  gik.  i  det  mindste  i  de  styrtede 
Magthaveres  Kreds,  Rygter,  som  med  stor  Overdrivelse 
fortalte,  at  det  trak  op  til  Brud  mellem  disse  to  Mænd. 
Gåhler  havde  været   en  bestemt  Modstander   af  Rosen- 

krantz  med  Hensyn  til  Styrelsen  af  Hærvæsenet  og 
havde  i  den  Anledning  lejligheds\is  udtalt  sig  skarpt  om 
ham;  men  dog  haabede  Rosenkrantz  at  kunne  nærme 
sig  til  ham,  og,  saafremt  de  i  Forening  kunde  faa  Over- 
haand  over  Rantzau.  da  at  komme  til  at  spille  en  Rolle. 
For  os,  der  vide,  at  det  ikke  var  Gåhler.  men  Struensee. 
som  det  gjaldt  om  at  vinde,  vise  slige  Planer  sig  i  et 
næsten  komisk  Lys,  og  da  oven  i  Kjøbet  Rruddet  imel- 
lem Rantzau  og  Gåhler  ikke  blev  til  noget,  faldt  det 
hele  til  Jorden  3^).  Sagen  har  nærmest  Interesse  ved  at 
vise,  hvor  galt  flere  af  den  ældre  Statsmandskreds  kunde 
se  paa  Stillingen. 

Foruden  at  fjærne  Mænd,  der  kunde  staa  hans  Planer 
i  Vejen,  havde  Struensee  imidlertid  ad  en  helt  anden  Vej 
gjort  et  vigtigt  Skridt  til  afgjørende  at  samle  Styrelsen  i 
Kabinettet.  Tidligere  havde  stedse  den  mundtlige  For- 
handUng  imellem  Ministrene  og  Kongen  været  af  stor 
Betydning.  Alle  vigtige  Kancellisager  bleve  forelagte 
denne  i  selve  Konseillet,  hvor  de  altsaa  kunde  drøftes  i 
hans  Nærværelse.  ForestilUnger  fra  de  andre  Kollegier 
refereredes  mundtlig  for  ham  af  vedkommende  Kollegie- 
chefer.  og  disse  havde  da  Lejlighed  til  at  forhandle 
personlig  med  ham  om  den  Resolution,  der  ønskedes  fra 
deres  og  deres  Embedsbrødres  Side.  Men  dette  blev  nu 
helt  forandret.  For  det  første  vilde  Kongen  slippe  for 
den  Ulejlighed  at  læse  de  selvfølgelig  tidt  ret  udførlige 
Forestillinger  igjennem,  og  det  blev  derfor  paahudt  — 
hvad  allerede  i  Forvejen  var  indført  for  Generalitetets 
Vedkommende  — ,  at  der  foruden  Forestillingerne  skulde 
forelægges  ham  en  kort  Extrakt  af  dem.  og  paa  denne 
nedskrev  han  da  sin  Resolution.  Men  tillige  afskar  Stru- 
ensee, og  det  var  Hovedsagen,  den  mundtlige  Forhand- 
ling ved  at  faa  fastsat,  at  Sagerne  skulde  afgives  til  Ka- 
binettet (10.  November),  hvorfra  saa  Svar  vilde  blive 
givet  paa  den  følgende  Forestillingsdag^^).     I  og  for  sig 

kunde  det  være  fornuftigt  nok.  at  Kongen  beholdt  Sagerne 
nogen  Tid  til  Overvejelse:  men  det  havde  han  selvføige- 
Hg  altid  kunnet  faa,  saasnart  han  ønskede  det.  saa  deri 
var  intet  nyt.  Det  nye  laa  i.  at  KoUegiecheferne  tabte 
den  Lejlighed  til  at  paavirke  ham.  der  vilde  have  hgget 
i  en  mundtlig  Forhandling  imellem  dem  og  ham;  det 
blev  nu  i  selve  Kabinettet,  at  han  afgjorde  Sagerne  uden 
nogen  højere  Embedsmands  Medvirken.  Der  blev.  for  at 
tilintetgjøre  Muhgheden  af  en  ensidig  Fremstilling  fra  ved- 
kommende Kollegiums  Side,  tilføjet,  at  hvert  enkelt  Med- 
lem af  dette  kunde  indsende  sit  særlige  Votum  ^*).  For- 
billedet for  hele  denne  Ordning  var  hentet  fra  Preussen,  hvor 
Frederik  den  store  paa  Sans  souei  fik  alle  Forestillinger 
tilsendte  fra  Regeringsautoriteterne  og  personUg  afgjorde 
dem,  idet  han  lod  en  Sekretær  udfærdige  Svarene  efter 
hans  Ordrer.  Det  var  denne  tilspidsede  Form  af  en 
Kabinetsregering,  som  Struensee  og  hans  Meningsfæller 
holdt  for  at  være  den  eneste  Vej  til  en  kraftig  monarkisk 
Styrelse ;  men  selvfølgehg  skabtes  der  her  i  Danmark  kun 
et  Vrængbillede  af  en  saadan,  for  saa  vidt  det  under  en 
Forhandhng  i  Kabinettet  imellem  Kongen  og  hans  Fore- 
læser Struensee  blev  denne  sidste,  der  paa  Grund  af  sit 
Herredømme  over  Kongens  Vilje  havde  Afgjørelsen  i  sin 
Haand.  Schack  rammede  fuldstændig  Sømmet  paa  Ho- 
vedet, naar  han  i  Anledning  af  denne  nye  Ordning  ud- 
talte, at  Kollegiernes  Indflydelse  herved  var  nedsat  til  et 
intet;  >thi,«  sagde  han.  »det  er  det,  der  er  Tilfældet, 
naar  deres  Chefer  ikke  maa  arbejde  med  Kongen,  og 
naar  Affattelserne  af  Resolutionerne  over  de  under  dem 
hørende  Sager  ere  betroede  til  Personer,  som  ikke  kjende 
Sagerne  og  af  mange  Grunde  enten  aldeles  ikke  eller  i 
det  mindste  kun  vanskelig  kunne  gjøres  ansvarhge  der- 
for« ^5).  Den  Struenseeske  Kabinetsregering  kan  paa  en 
vis  Maade  regnes  fra  denne  nye  Ordning. 

Hvis   nogen  endnu  ikke  var  klar  paa,    hvor  Magten 

var,  skulde  han  snart  blive  revet  ud  af  al  Uvished.  Den 
10.- December  1770  bleve  nemhg  samtlige  Medlemmer  af 
Konseillet  afskedigede.  Selv  om  dette  i  Virkeligheden 
allerede  Maaneder  igjennem  havde  været  uden  Mæle, 
traadte  Kongens  Dom  over  det  dog  først  nu  tydeUg  frem 
for  den  store  Almenhed.  Utvivlsomt  er  det  da  ogsaa 
blevet  bekjendt  i  ret  vide  Kredse,  at,  medens  i  tidligere 
Tid  Statsministre,  der  fjærnedes  fra  deres  Stilling  i  Kon- 
seillet, bleve  brugte  i  ansete  Embeder  f.  Ex.  som  Stift- 
amtmænd, for  saa  vidt  de  ikke  ønskede  fuldstændig  Fri- 
hed for  Statstjenesten,  var  der  her  ikke  Tale  om  noget 
sligt  for  de  ældre  Medlemmers  Vedkommende.  En  af 
dem,  Rosenkrantz,  fik  en  Pension  paa  3000  Rdl.*),  rime- 
ligvis fordi  hans  elendige  Formuestilstand  var  vel  kjendt; 
men  ingen  af  de  andre  opnaaede  noget  lignende.  Oven 
i  Kjøbet  fik  Moltkes  Afskedigelse  Præget  af  en  fuldstæn- 
dig Unaade  og  maatte  tage  sig  ud  som  en  personhg 
Krænkelse.  Kongen  lod  ham  nemlig  ganske  tørt  vide, 
at  han  havde  tjent  en  saadan  Formue  i  Danmark,  at 
han  godt  kunde  undvære  Pension.  Dette  vidnede  om 
personlig  Uvilje,  og  Johan  Biilow  har  da  ogsaa  et  Sted 
fortalt,  at  Kongen  ikke  kunde  lide  Moltke  og  brugte  at 
sige  om  ham  med  Hensyn  til  hans  lange  Ben:  „Storch 
vom  unten,  Fnchs  vom  ohen." 

Det  var  imidlertid  ikke  Meningen  at  blive  staaende 
ved  denne  Afskedigelse  af  Konseillets  Medlemmer.  Samme 
Dag,  den  fandt  Sted,  sendte  Kongen  de  tvende  KanceUier 
en  Kabinetsordre  til  at  udfærdige  en  Kundgjørelse  om 
Afskaffelse  af  Konseillet  for  stedse  som  Institution,  og 
den  27.  December  offentliggjordes  da  ogsaa  et  saadant 
Aktstykke.  Her  erklærede  Kongen,  at,  da  Statssagernes 
Gang   under  en   souveræn  Regeringsform  blev  gjort  be- 


*)  Sladderen  vidste  at  fortælle,  at  det  var  Fru  Gahlers  Indflydelse, 
dette  skyldtes. 

sværlig  og  forvirret,  naar  mange  *af  høj  Rang  og  den  af 
dennem  i  Tidens  Længde  erhvervede  Anseelse«  havde 
Del  i  den.  og  da  intet  laa  ham  mere  paa  Hjærtet  end  at 
fremme  det  almene  Vel,  kunde  han  ikke  lade  sig  hindre 
i,  hvad  der  tjente  hertil,  og  han  havde  derfor  besluttet 
helt  at  ophæve  det  hidtilværende  Gehejmestatskonseil. 
For  at  give  Regeringens  Form  og  Forfatning  dens  natur- 
lige og  væsenhge  Renhed  havde  han  valgt  at  lade  Re- 
geringsformen i  alle  Stykker  være  saadan,  som  den  var 
overdraget  hans  kongelige  Forfædre,  højlovlig  Ihukom- 
melse, af  Nationen;  der  skulde  ikke  blive  det  ringeste 
Skin  tilbage,  som  om  han  vilde  tjærne  sig  fra,  hvad  der 
havde  været  Folkets  Tanke,  da  det  havde  overgivet  sig 
til  hans  Forfædre  ^^). 

Intet  Hykleri  kunde  være  større..  Det  var  altsaa 
alene  for,  at  Kongemagten  bedre  kunde  opfylde  sin 
Pligt  imod  Folket  og  gjøre,  hvad  dette  havde  attraaet, 
da  det  overdrog  Frederik  III  Enevælden,  at  Struensee 
nu  fik  indført  den  mest  vidt  gaaende  Kabinetsregering! 
Faktisk  var  denne  dog,  som  vi  have  set,  allerede  skabt 
ved  Indførelse  af  de  skriftUge  Referater,  og  desuden  var 
Struensee  9  Dage,  førend  Aktstykket  om  Konseillets  Af- 
skaffelse blev  udstedt,  rykket  op  til  at  blive  »mmtre  des 
requétes<^  hos  Kongen,  en  Stilling,  som  hidtil  havde  været 
beklædt  af  v.  der  Liihe  (18.  December)  3^).  I  Kraft  af 
dette  Embede  havde  han  at  modtage  alle  Skrivelser  og 
Forestillinger,  der  indkom  til  Kongen,  og  derved  fik  hans 
Stilling  hos  denne  et  ganske  anderledes  embedsmæssigt 
Præg,  end  den  havde  havt.  medens  han  kun  havde  været 
Kristian  VIFs  Forelæser.  Stille  vi  det  sammen  med,  at 
Kabinettet  27.  December  kom  til  at  staa  som  den  eneste 
høje  centrale  Myndighed  i  Staten,  havde  han  det  i  Virke- 
ligheden i  sin  Magt  at  være  dennes  Herre.  Dette  saa  da 
ogsaa  Bernstorff  klart.  Efter  at  have  faaet  Budskab  om 
Struensees    Udnævnelse,   skrev   han    (26    December)   til 

Brodersønnen:  >Struensee  er  bleven  ,.maUre  des  requetes" 
og  udøver  dette  Embede  med  alle  de  Forrettigheder,  som 
Gunsten  giver  ham:  man  har  befalet,  at  Forestillingerne 
skulle  affattes  paa  Tysk*)  (med  Undtagelse  af  dem  fra 
Ministrene  ved  de  udenlandske  Hoffer)  og  forelægges 
skriftlig.  Saaledes  falder  alt  i  hans  Hænder,  og  han  er 
i  Virkeligheden  den  eneste  Minister.«  Hvad  Folk  end 
tidligere  maatte  have  ment.  kom  da  ogsaa  Struensee  nu 
snart  til  almindelig  at  blive  opfattet  som  den  mægtigste 
Mand  i  Staten. 

I  VirkeUgheden  var  han  det  endog,  som  vi  vide. 
i  endnu  højere  Grad.  end  nogen,  der  stod  udenfor  Kon- 
gens snævrere  Kreds,  anede  det.  Vi  vide.  hvilken  Magt 
han  havde  vundet  over  Kristian  VH.  og  kunde  han  be- 
herske ham  i  de  lysere  Mellemrum,  naar  de  bundfor- 
virrede  og  tidt  pinefulde  Fantasier  slap  deres  Tag  i  den 
ulykkelige  Fyrste,  var  denne  udenfor  saadanne  Øjeblikke 
et  fuldstændigt  Vrag.  der  mindst  af  alt  kunde  fastholde 
nogen  selvstændig  Mening  om,  hvad  Struensee  lod  ham 
underskrive.  Snart  blev  Tilstanden  endog  endnu  slettere. 
»I  Foraaret  1771,«  har  Struensee  selv  sagt,  »foran- 
drede alt  sig  til  det  værre«,  da  faldt  Kongen  tilbage  til 
sin  gamle  Idee.  at  man  vilde  gjøre  ham  Fortræd**),  og 
da  blev  i  voxende  Grad  »hans  Ubestandighed.  Overfladisk- 
hed, Ligegyldighed,  ja  selv  Afsky  for  alt  i  Forbindelse 
med  hans  Fantasis  Extravagancer  det  betegnende  for 
ham«^*^).  Der  kan  derfor  efter  Struensees  egne  Ord  ikke 
være  Tvivl  om,  at,  selv  om  der  endnu  kunde  indtræde  lysere 
ØjebUkke.  var  Kongen  fra  denne  Tid  aldeles  umulig  som 
Regent.  Det  er  det  samme  Billede,  man  faar  ved  Ud- 
talelser af  Warnstedt  om  ham   paa   denne  Tid.     Baade 


*)  Her   havde    Rygtet    overdrevet.     En    saadan   Befaling   er   ikke 

udstedt. 
**)  Altsaa  en  Form  for  Forfølgelsesvanvid. 

taler  han  om.  at  Kongen  efter  2  Timers  Forløb  ikke  veed 
et  Ord  af.  hvad  han  har  foretaget  sig.  at  al  Iver  er  udslukt 
hos  ham,  og  at,  om  han  endnu  kan  tro.  at  han  selv 
styrer,  er  baade  Sjæl  og  Legeme  svækket  og  undergravet 
af  Ærgrelse  og  Kjedsomhed.  »En  indre  Orm«,  siger  han, 
»nager  paa  ham,  og  denne  stakkels  Fyrste,  der  ved  sin 
Stilling  kunde  være  det  lykkeUgste  Menneske  paa  Jorden, 
er  den  ulykkeligste  i  sit  Kongerige«  ^^). 

Omtrent  paa  den  Tid.  daStruensee  har  tilstaaet.  at  Kon- 
gen var  bleven  aldeles  umuUg,  fjærnedes  den  Mand  fra 
Kabinettet,  der  hidtil  havde  virket  som  Kabinetssekretær, 
nemlig  Andreas  Schumacher.  Han  flyttedes  over  i  Kan- 
celliet'*^), og  fra  den  Tid  paraferede  Struensee  selv  som 
..mmtre  des  reqiiétes"  de  kongelige  Kabinetsordrer,  medens 
han  brugte  Privatsekretærer  til  at  hjælpe  sig  med  Re- 
daktionen. Det  ser  stærkt  ud,  som  om  Struensee  ikke 
længere  har  villet  have  en  mere  selvstændig  Mand  som 
Schumacher  paa  saa  nært  Hold. 

Der  skulde  ganske  vist  snart  komme  en  Tid,  da  han 
gav  sin  Myndighed  en  vis  ydre  langt  større  og  tiUige 
farhg  Glans:  men  i  Virkehgheden  holdt  han  allerede  nu 
og  havde  hge  .siden  Slutningen  af  1770  holdt  Enevælden 
i  sin  Haand.  Vi  ville  derfor  gaa  over  til  at  se.  hvor- 
ledes han  brugte  den. 

Strueasees  Tanker  om  humane  Formaal. 


Uet  ligger  i  Sagen  selv.  at  en  Hovedgrund  til.  at 
Struensee  gjorde  sig  til  Herre  over  Kongemagten,  var 
Ærgjerrighed.  Lyst  til  at  udøve  en  ubegrænset  Indflydelse 
paa  Statens  øverste  Trin;  han  har  tillige,  nydelsessyg 
som  han  var,  sat  Pris  paa  som  Kongens  almægtige  Raad- 
giver  at  være  en  vigtig  Mand  ogsaa  ved  Hoffet  og  i  rigt 
Maal  at  tage  sin  Del  af  de  Adspredelser  og  Glæder,  som 
kunde  hentes  der.  og  det  er  muligt,  at  ogsaa  Tanken  om 
ved  sin  stærke  Magt  at  kunne  sikre  sin  Plads  som  Dron- 
ningens Elsker  har  spillet  en  Rolle  med.  Men  man  vilde 
gjøre  ham  Uret.  naar  man  blev  staaende  herved. 

Han  var  ganske  vist  langt  fra  en  dyb  Karakter,  og. 
som  han  var  løs  af  Sæder,  saaledes  tog  han  letfærdig  og 
overfladisk  paa  meget,  hans  Kundskaber  var  tynde,  og 
han  var  alt  andet  end  en  Mand  med  originale  Tanker; 
men  han  var  et  kvikt  Hoved,  han  havde  en  vis  praktisk 
Sans.  der  var  ikke  Uden  Iagttagelsesevne  hos  ham,  og 
han  var  opmærksom  paa  alt,  hvad  der  i  St\Telse  eller  Sam- 
fundsforhold kunde  opmuntre  til  saa  at  sige  operative 
Indgreb.  Desuden  var  han  i  det  mindste  i  Efteraaret  og 
Vinteren  1770 — 1771  aabenbart  fuld  af  Virkelyst,  og  han 
troede  sikkert  oprigtig  paa.    at  han  havde  et  Kald  til  at 

udrette  noget  betydeligt.  Selve  Befolkningen  i  den  dansk- 
norske Stat  stod  ham  som  fremmed  ganske  fjærn.  og 
han  havde  ikke  Gnist  af  Interesse  for  del  fælles  dansk- 
norske Aandsliv  eller  den  Litteratur,  som  det  havde 
præget  sig  i,  lige  saa  lidt  som  for  de  tvende  Folks  hi- 
storiske Udvikling  og  de  Institutioner,  den  havde  skabt; 
han  brød  sig  ikke  i  ringeste  Maade  om  at  kjende  det 
danske  Sprog,  hvoraf  han  aldrig  har  lært  andet  end 
maaske  nogle  enkelte  Gloser  eller  Sætninger,  som  han 
ikke  kunde  undgaa  at  faa  Kjendskab  til,  eller  som  han 
var  nødt  til  at  slaa  op  i  van  Aphelens  dansk-tyske  Ord- 
bog. Han  .havde  ej  heller  gjort  noget  for  at  lære  Lov- 
givningen at  kjende;  men  desuagtet  gaar  det  ikke  an  at 
frakjende  ham  Lyst  til  at  gjøre  Gavn.  Man  levede  i  en 
Tid,  hvor  Udviklingen  førte  til  Troen  paa,  at  man  paa 
Grundlag  af  visse,  af  Videnskaben  formentlig  fastslaaede, 
almengyldige  Fornuftsætninger  kunde  opføre  en  held- 
bringende Samfundsbygning  og  skabe  nye  formaalstjen- 
lige  Lovgivninger;  i  det  historisk  nedarvede  saa  man 
i  Modsætning  dertil  for  det  meste  kun  Fordomme,  der 
helst  maatte  kastes  bort  som  udshdte  og  ubrugelige ; 
Nationalitetspræget,  som  stod  i  nøje  Sammenhæng  her- 
med, holdt  man  for  snævert  og  ensidigt  og  for  kun  at 
være  til  Skade  for  den  rette  verdensborgerhge  Udvikling. 
Dette  var  fuldtud  Struensees  Stade.  Han  tog  den  dansk- 
norske Stat  som  et  Samfund,  hvor  han.  da  han  nu  en- 
gang havde  faaet  Plads  i  det,  mente  at  kunne  gjøre 
Nytte  ved  at  skabe  en  fornuftig  Stats-  og  Samfunds- 
bygning, samtidig  med  at  han  baade  kunde  vinde  Ry 
for  sig  selv  som  Reformatoren  efter  Tidens  Krav  og  til- 
lige nyde  det  tilfredsstillende  i  fra  Kabinettet  at  kunne 
udslynge  Magtens  Tordenkiler,  eller,  om  end  efter  langt 
mindre  Maalestok,  lade  Naadens  Straaler  lyse. 

Dette    er    nu    visselig  ikke   at  forstaa.    som  om  han 
fra  først  af  har  havt  Systemet  i  Orden  og  arbejdet  paa 


32  Andet  Kapitel. 

at  gjennemføre  det  i  det  enkelte  efter  en  sikker  Plan. 
Som  han  har  prøvet  sig  frem.  hvor  vidt  han  kunde  naa 
i  at  vinde  Magten,  og  efterhaanden.  som  han  følte,  at 
han  havde  Medbør  af  Lykken,  blev  dristigere  og  dristi- 
gere, saaledes  har  han  ogsaa  —  og  det  i  endnu  højere 
Grad  —  med  Hensyn  til  Reformer  ladet  sig  bestemme 
af  de  enkelte  Tilfælde,  der  frembød  sig  for  ham  selv, 
eller  hvor  andre,  hvad  tidt  skete,  gav  ham  Tanker  og 
Raad.  Men  at  Haabet  om  at  kunne  spille  en  Rolle  ved 
at  indføre  Reformer,  strax  fra  Rernstorffs  Fald  og  maa- 
ske  allerede  inden  dette  har  havt  meget  at  sige  hos  ham, 
kan  der  ingen  Tvivl  være  om. 

Naar  man  læser,  hvad  Struensee  har  sagt  til  For- 
svar for  sig  selv  og  sin  Gjerning.  bliver  man  overrasket 
over,  hvor  hdt  han  har  villet  drappere  sig  selv  som  For- 
kæmper for  humane  Grundsætninger,  eller  som  den.  der 
har  virket  for  Folkets  brede  Lag^).  Han  har  næsten 
aldrig  berørt  det.  Noget  kan  dette  have  været  fremkaldt 
ved,  at  han  ikke  mente,  det  vilde  have  Vægt  i  hans 
Dommeres  Øjne.  men  det  er  dog  ikke  nok  til  at  forklare 
Sagen.  Enhver  Statsmand,  der  forsvarer  sin  Livsgjer- 
ning.  vil  have  en  Følelse  af,  at  han  ogsaa  taler  til  Hi- 
storien og  de  kommende  Slægter.  I  Hovedsagen  hænger 
det  sammen  med,  at  Tyngdepunktet  for  ham  laa  paa  et 
andet  Hold,  nemUg  i  at  organisere  en  kraftig  og  fornuft- 
mæssig Styrelse.  Men  selv  om  det  er  Tilfældet,  fængsler 
han  dog  i  ikke  ringe  Grad  Opmærksomheden  ved  sin 
Holdning  med  Hensyn  til  Spørgsmaal  vedrørende  Huma- 
nitet og  Folkelighed.  Det  er  denne  Side  af  hans  Gjer- 
ning. vi  ville  begynde  med  at  se  paa. 

Det  Humanitetens  og  Filantropiens  Evangelium,  der 
dengang  prædikedes  rundt  omkring  i  Europa,  var  aaben- 
bart  i  Struensees  Øjne  noget,  der  burde  arbejdes  for.  Men 
et  saadant  Arbejde  havde,  som  vi  allerede  tidligere  have 
havt  Lejhghed  til   at  se,    ingenlunde   været  fremmed  for 

de  Statsmænd,  der  i  den  nærmeste  Tid  før  ham  havde 
været  de  ledende  her  hjemme.  Hos  en  Mand  som  Bern- 
storff var  Humanitetsfølelsen  dybt  rodfæstet,  selv  om  den 
til  Forskjel  fra,  hvad  der  var  det  almindelige  hos  Tals- 
mændene for  den  i  Datiden,  var  nøje  sammensmeltet  med 
en  religiøs  Følelse  og  fik  sit  dybere  Præg  ved  det  kristne 
Evangeliums  Kjærlighedsbud.  Der  kan  altsaa.  hvad  hele 
dette  Punkt  angaar,  ikke  være  Tale  om  en  udpræget 
Modsætning  imellem  Struensees  Tid  og  den  nærmest 
foregaaende  Periode;  men  derfor  er  det  lige  interessant 
at  følge  Udviklingen  under  ham  ogsaa  her. 

Hvor  der  tales  om  Humanitetsfølelse,  tænkes  der 
først  og  fremmest  paa  Omsorgen  for  de  Kdende  og 
fortrykte  i  Samfundet.  Opfattelsen  af.  at  det  var  Pligt 
at  sørge  for  dem,  der  uden  egen  Skyld  vare  fattige, 
var  sikkert  det,  der  laa  til  Grund  for  Fattigvæsenets 
Ordning,  saaledes  som  den  var  slaaet  fast  ved  Frederik 
IV's  grundlæggende  Forordning  af  8.  Juh  1708;  men 
andre  Hensyn  havde  naturlig  her  maattet  gribe  ind  med, 
saaledes  den  nødvendige  Tanke  om  at  faa  Ro  og  Orden 
i  Samfundet,  hvad  der  gjorde  Kamp  med  Løsgængeriet 
og  Tiggeriet  uundgaaelig,  og  man  har  da  ogsaa  kjendt 
Fattigvæsensordninger,  der  have  havt  saare  hdet  med 
Humanitet  at  gjøre.  UHge  mere  ublandet  traadte  det 
menneskekjærhge  frem  ved  Pietismen,  der  her  hjemme 
fremkaldte  Vajsenhusets  Grundlæggelse  under  Frederik 
IV's  Regering,  en  afgjort  filantropisk  Stiftelse.  Da  saa 
Pietismen  trængtes  tilbage,  afløstes  dens  Omsorg  for  de 
fattige  og  lidende  af  den  nylig  nævnte  filantropiske  Aand, 
der  hos  os  satte  Frugt  i  Oprettelsen  af  Frederiks  Hospi- 
tal og  det  frie  Jordemoderhus  med  den  deraf  udviklede 
Fødselsstiftelse  samt  Hittebørnshospitalet^).  og  denne 
Retning  havde  her  i  Landet  en  naturlig  Støtte  i  den  al- 
mindelige Godgjørenhedsaand,  der  hører  til  de  gode  Træk 
i   den    danske  Folkekarakter  og  i  Tidernes   Løb   havde 

skabt  en  saadan  Mangfoldighed  af  Legater  og  Stiftelser 
for  gamle  og  fattige  rundt  omkring  i  Landet,  at  det 
vakte  fremmedes  Forbauselse.  I  Kristian  VII's  første 
Regeringsaar  havde  den  samme  Følelse  vistnok  Del  i.  at 
Almindeligt  Hospital  blev  bygget,  en  Lemmestiftelse  for 
gamle  fattige.  Især  Bernstorff  havde  virket  herfor,  og 
de.  der  yndede  smaalig  at  kritisere  ham.  fandt  da  ogsaa 
her  noget  at  udsætte.  Det  skulde  have  været  hans  vante 
Forfængelighed,  dette  Anlæg  skyldtes  2).  Vi  tage  ikke 
Fejl,  naar  vi  mene.  at  det  var  hans  gode  Hjærte.  der 
ved  denne  Lejlighed  ledede  ham. 

I  dette  Spor  arbejdedes  der  saa  videre,  da  Struensee 
fik  den  afgjørende  Indflydelse.  En  Kabinetsordre  af 
23.  Oktober  1770  paabød  Oprettelsen  af  en  saa  kaldet 
Opfostringsstiftelse  for  nyfødte  Børn.  og  samtidig  med.  at 
den  sendtes  til  Kancelliet,  medfulgte  der  en  ret  detailleret 
Plan"^),  der  dog  ganske  sikkert  i  Enkelthederne  langt 
mindre  var  hans  eget  end  Lægen  Kr.  J.  Bergers  Arbejde. 
Paa  Grundlag  af  den  udarbejdedes  da  en  Forordning 
af  7.  December.  Denne  fastsatte,  at  aarlig  100  ^nyfødte 
og  af  deres  Forældre,  dels  formedelst  Skam  og  dels  for- 
medelst Armod,  forladte  Børn  af  begge  Kjøn*  skulde  ud- 
leveres fra  den  allerede  bestaaende  »Stiftelse  for  frugt- 
sommelige Kvinder  i  Frederiks  Hospital«  til  Ammer  og 
>tro  Plejeforældre  fra  Landet,  der  forpligtede  sig  til 
imod  en  vis  BetaUng.  som  udrededes  af  Stiftelsen,  at  op- 
fostre dem.  indtil  de  bleve  6  Aar  gamle.  Naar  den  Tid 
var  gaaet.  skulde  Plejeforældrene  alene  paatage  sig  deres 
videre  Opdragelse  og  Underholdning  indtil  deres  2ode 
Aar,  saaledes  at  de  helt  traadte  i  Børns  Sted  hos  dem. 
Det  skulde  staa  Plejeforældrene  frit  for  i  forekommende 
Tilfælde,  i  Stedet  for  deres  egne  Sønner  at  afgive  saa- 
danne  Plejebørn  til  Landsoldater:  men  for  øvrigt  maatte 
disse  »som  frit  fødte  aldrig  anses  for  at  tilhøre  noget 
Godses    Herskab    og    meget    mindre    gjælde    for    Uvegne 

Personer«.  I  al  den  Tid,  disse  Børn  stod  under  »andres 
Magt«,  skulde  de  være  fri  for  alle  Skatter,  og  Plejefor- 
ældrene bleve  som  en  Opmuntring  fritagne  for  Extra- 
skatten  i  de  6  første  Aar,  Børnene  vare  hos  dem.  Præ- 
sterne kom  det  til  at  paahvile  at  have  Tilsyn  med  de 
Plejebørn,  der  opfostredes  i  deres  Sogne.  Da  denne 
Opfostringsstiftelse  vilde  faa  Brug  for  ikke  faa  Penge, 
skulde  der  som  Hjælp  dertil  aarlig  svares  2  Rdlr.  for 
hver  af  alle  de  Heste,  der  i  Kjøbenhavn  holdtes  alene 
til  Bekvemmelighed  og  Fornøjelse,  og  for  Hyrekuskeheste 
det  halve.  Der  skulde  ogsaa  udstilles  Bækkener  ved  de 
kjøbenhavnske  Kirker  til  Opsamhng  af  frivillige  Bidrag 
til  Stiftelsen,  foruden  at  Kongen  befalede,  at  der  af  de 
kjøbenhavnske  Lotterier  skulde  skjænkes  10000  Rdlr. 
aarhg  til  den-^).  Til  Forordningen  knyttedes  et  Reskript 
af  samme  Dag.  hvori  der  blandt  andet  udtaltes,  at  de 
Præster,  som  viste  mest  •»Iver  og  Nidkjærhed  for  denne 
saa  almindelig  nyttige  Indretning«-,  kunde  vente,  derved 
»at  tilvende  sig  Kongens  Naade^^. 

Nogle  Maaneder  senere  skete  der  en  Tilføjelse  til 
denne  Stiftelse.  Der  blev  nemhg  indrettet  en  Slags 
Kasse  ved  den  Pavillon  af  Frederiks  Hospital,  hvor  Fød- 
selsstiftelsen var.  og  i  den  kunde  fortvivlede  Mødre,  der 
ikke  vidste,  hvorledes  de  skulde  faa  Raad  til  at  opfostre 
deres  spæde  Børn,  henlægge  dem.  Stiftelsen  tog  sig  da 
af  slige  forladte  smaa  Væsener.  Tanken  om  en  saadan 
Kasse  til  Hittebørn  var  ikke  noget  nyt.  Der  var  Side- 
stykker dertil  ogsaa  i  andre  store  Byer  i  Europa,  og  al- 
lerede, da  Frederik  IV  stiftede  Vajsenhuset,  havde  det 
været  paatænkt  at  lade  dei-  være  en  Hittebørnskasse  ved 
det.  Dengang  blev  det  imidlertid  opgivet;  men  nu  i 
1771  blev  det  til  VirkeUghed.  Naturligvis  var  Meningen 
hermed  at  virke  til  at  afværge  de  Drab  paa  spæde  Børn. 
som  dengang  kun  altfor  tidt  fandt  Sted.  og  det  var 
aabenbart  en  rent   menneskekjærlig  Tanke,   der  var  be- 

stemmende  ved  denne  Indretning;  men  desto  værre  havde 
den  her  som  andensteds  den  alvorlige  Skyggeside,  at 
den  virkede  til  at  forøge  Letfærdigheden  hos  unge  Kvinder. 

Der  kan  næppe  være  Tvivl  om.  at  den  saaledes  ind- 
førte nye  Ordning  af  Hjælp  for  fattige  og  forladte  Børn, 
taget  i  det  hele  og  store,  betegnede  et  Fremskridt  fra, 
hvad  der  i  Frederik  V's  Tid  havde  været  indrettet  med 
dette  Formaal  for  Øje.  og  selv  om  den  ligesom  Frederik 
V's  Bestemmelser  om  Jordemoderhus  og  Hittebørnshospi- 
talet  særUg  sigtede  paa  kjøbenhavnske  Forhold,  træder 
det  humane  Princip,  og  det  er  det,  som  her  interesserer 
os,  dog  hge  godt  frem.  Men  for  øvrigt  vil  man  kunne 
se  et  Slags  Sidestykke  hertil  ved  den  Skærpelse,  som 
blev  givet  Bestemmelser  fra  Frederik  V's  Tid  om  Indret- 
ning af  tvende  Syge-  og  Jordemoderhuse.  det  ene  i 
Frederiksborg  Amt,  det  andet  i  Kronborg  Amt*').  Tanken 
om  den  Pligt  at  sørge  kjærhg  for  »saa  arme  og  elendige 
Mennesker«  viser  sig  ogsaa  her  tydelig. 

I  Forordningen  om  Opfostringsanstaltens  Indretning 
fandtes  der  blandt  andre  Bestemmelser  tiUige  den.  at  de 
Fejl,  som  ellers  i  Anledning  af  Plejebørnenes  Fødsel 
kunde  forekastes  dem.  ikke  paa  nogen  Maade  maatte 
geraade  dem  til  Fornærmelse  (§  7).  Enhver  ser.  hvad 
der  her  fortrinsvis  maa  tænkes  paa.  Der  kunde  ingen 
Tvivl  være  om.  at  den  største  Del  af  saadanne  Børn, 
som  formedelst  Skam  eller  Armod  bleve  forladte  af  deres 
Forældre,  vare  uægte  Børn;  men  et  af  de  betegnende 
Træk  ved  den  filantropiske  Retning  i  Datiden  var  netop 
Arbejdet  paa  at  faa  den  Plet  fjærnet.  som  Fordomme 
satte  paa  uægte  fødte  Børn.  Det  havde  tidligere  været, 
som  om  det  ikke  var  tilstrækkeligt,  at  slige  Børn  paa 
Grund  af  Ulykken  ved  deres  Fødsel  tidt  kun  kunde  faa 
en  forsømt  Opfostring  og  derfor  vare  fordømte  til  den 
haardeste  Kamp  for  Tilværelsen,  de  skulde  oven  i  Kjø- 
bet   regnes   for    en    Pariakaste   i    Samfundet.      Vi   have 

allerede  havt  Lejlighed  til  at  nævne,  at  f.  Ex.  uægte  fødte 
vare  udelukkede  fra  at  kunne  blive  optagne  i  Haand- 
værkslavene'^).  Men  vi  have  ogsaa  set,  at  Arbejdet  for 
at  fjærne  den  Uret.  Samfundet  gjorde  dem.  allerede  var 
begyndt  her  hjemme  i  Frederik  V's  Tid.  Ligesom  man 
under  ham  kan  træffe  Kongebud  om.  at  en  Mand  skulde 
optages  i  et  Lav,  uagtet  han  var  et  uægte  Barn*),  saa- 
ledes  var  det  dengang  i  Almindelighed  blevet  befalet,  at 
de  uægte  Børn,  der  opfostredes  ved  Hittebørnshospitalet, 
skulde  gjælde  for  ægte  fødte ■^).  Det  var  saa  at  sige  den 
samme  Bestemmelse,  der  nu  ved  Forordningen  af  1770 
om  Opfostringsstiftelsen,  om  end  med  noget  andre  Ord. 
blev  truffet  om  de  Børn,  som  den  tog  sig  af.  Men  der 
skete  snart  endnu  videre  gaaende  Skridt,  idet  Struen- 
see  lod  befale  (Forordning  af  13.  Juni  1771).  at  der 
ved  uægte  Børns  Daab  hverken  med  Hensyn  til  Tiden 
eller,  hvad  Betalingen  til  Præsten  og  de  andre  Kirke- 
betjente angik,  maatte  gjøres  nogen  Forskjel  paa  dem 
og  ægte  fødte  Børn,  ligesom  ogsaa  at  deres  Fødsel  ingen- 
lunde maatte  anses  som  en  Plet  eller  »dem  i  nogen 
Maade  forekastes  eller  bebrejdes«. 

Naar  vi  her  tale  om  den  humane  Omsorg  for  dem. 
der  haardt  trængte  dertil,  hgger  det  ikke  fjærnt  at  til- 
knytte nogle  Ord  om  en  beslægtet  Omsorg,  nemlig  Om- 
sorgen for  at  bringe  Forsørgelse  af  Enker  i  god  Orden, 
selv  om  ogsaa  sikkert  Hensynet  til  Statskassens  Tarv 
kan  have  spillet  en  Rolle  med.  Visselig  var  her  ikke 
Tale  om  noget  nyt.  Der  har  i  de  foregaaende  Bind 
været  Lejhghed  til  at  fremhæve  Skridt  i  den  Retning 
baade  af  Regering  og  af  private.  Men  der  havde  kun 
alt  for  meget  manglet  et  sikkert  Grundlag  for  mange  af  de 
Enkekasser,  der  vare  oprettede,  da  de  ikke  hvilede  paa  til- 
strækkelig paahdelige  Beregninger.  Det  var  derfor  absolut 
formaalstjenhgt,  naar  Oeder,  der  havde  syslet  meget  med 
den  Slags  Spørgsmaal,  20.  Febr.  1771  fik  det  Hverv,  over- 

ensstemmende  med  en  af  ham  forelagt  Plan,  at  affatte 
en  Plan  til  en  solid  Enkekasse,  som  kunde  »tjene  til 
almindelig  Nytte«.  Han  tog  da  ogsaa  alvorlig  fat  paa 
denne  Sag;  men  den  kom  ikke  til  Ende  inden  Struen- 
sees  Fald. 

En  vigtig  Side  af  Hensynet  til  Humanitetskravene. 
som  gjentagne  Gange  er  bleven  nævnt  i  dette  Værk, 
havde  været  den  Stilling,  Regeringen  i  Tiden  før  Struen- 
see  indtog  til  de  fra  ældre  Dage  gjældende  Straffebestem- 
melser, og  vi  have  blandt  andet  —  hvad  der  her  nær- 
mest vedrører  os  —  set,  hvordan  Forholdet  i  saa  Hen- 
seende var  i  Kristian  VII's  første  Regeringsaar.  Der  var, 
saa  vi.  paa  mange  Punkter  blevet  vist  betydelig  Huma- 
nitet, og  ikke  faa  Formildelser  af  de  ved  Lov  og  For- 
ordninger bestemte  strænge  Straffe  vare  omtrent  blevne 
slaaede  fast  som  ufravigelig  Praxis,  saaledes  blandt  an- 
det at  Dødsstraf  ikke  blev  fuldbyrdet,  med  mindre  der 
forelaa  Mord. 

Denne  Humanitet,  der  ganske  stemmede  med.  hvad 
fremragende  Forfattere  slog  til  Lyd  for  rundt  omkring  i 
Europa,  maatte  Struensee  selvfølgelig  i  Principet  holde 
paa.  Men  det  kunde  dog  efter  vor  Opfattelse  være 
skralt  nok  med  Humaniteten,  ogsaa  under  hans  Styrelse. 
Den  raffinerede  Dødsstraf  med  Knibning  med  gloende 
Tænger  findes  brugt,  om  end  kun  en  enkelt  Gang,  og 
der  kan  forekomme  Straffe,  som  i  høj  Grad  vække  Nu- 
tidsmenneskers Forundring.  En  Delinkvent,  der  gjentagne 
Gange  havde  opbrudt  en  Kirkeblok  og  derfor  efter  Loven 
var  bleven  dømt  til  at  klæde  Stejle  og  Hjul.  blev  af 
Højesteret  indstillet  til  Kongens  Naade,  fordi  han.  der 
var  20  Aar  gammel,  var  særdeles  vankundig  og  taabefig. 
Saavidt  man  kan  se,  var  han  sindsforvirret:  men  han 
blev  dog  efter  Kancelliets  Indstilling  kun  benaadet  med 
Fæstningsarbejde  paa  Livstid.  Ved  en  anden  Lejlighed 
var    en   Snedkersvend    for    Gudsbespottelse    dømt    til    at 

miste  sit  Liv;  men  da  han  ikke  kunde  »anses  for  klog«, 
altsaa  vitterlig  var  utilregnelig,  blev  han  benaadet  med 
at  hensættes  paa  Livstid  i  Tugthuset;  dette,  sagde  Kan- 
celliet, vilde  ikke  alene  være  til  Publici  og  hans  egen 
Sikkerhed;  men  ogsaa  vilde  hans  Misgjerning  aabenbart 
blive  straffet  (!)^°).  Imidlertid.  Humanitet  kjendte  man 
rigtignok  i  det  hele  endnu  kun  lidet  til  overfor  sinds- 
svage. De  bleve,  naar  det  Offentlige  fik  med  dem  at 
gjøre,  satte  i  Daarekister  eller  indespærrede  i  Tugthuse, 
for  saa  vidt  de  ikke  bleve  anbragte  i  Pesthuset  ved  Kjø- 
benhavn,  hvad  der  ikke  var  synderlig  bedre.  Den  læge- 
kyndige Struensee  var  paa  dette  Omraade  ikke  den 
mindste  Smule  videre  fremme  end  Kancelliets  Jurister. 
Ja,  han  viste  en  ligefrem  uhyggeHg  Forfølgelseslyst  imod 
en  stakkels  norskfødt  Kvinde,  der  i  Lyngby,  medens  der 
blev  spændt  friske  Heste  for  Kongens  Vogn,  havde  over- 
rakt Majestæten  en  Tiggersuplik  >med  uanstændige  Tale- 
maader,  der  viste  Svaghed  i  Forstanden« :  hun  skulde 
»arresteres,  anklages  og  straffes  efter  Loven«  ^^). 

Ogsaa  kunde  et  vist  Principrytteri  undertiden  holde 
ham  borte  fra  at  følge  Mildhedens  Vej.  Man  havde  tid- 
hgere  brugt,  kun  at  formilde  Dødsstraffe  i  hvert  enkelt 
Tilfælde,  hvad  vi  have  set  mangfoldige  Exempler  paa. 
Naar  man  var  bleven  staaende  herved,  hang  det  aaben- 
bart sammen  med,  at  det  endnu  ikke  var  opgivet  at  faa 
gjennemført  en  Revision  af  Danske  og  Norske  Lov,  og 
man  mente,  at  den  almindehge  Nedsættelse  af  forskjellige 
Straffe,  som  Tidsaanden  krævede,  naturlig  vilde  ske  paa 
den  Maade.  Den  samme  Formildelse  af  Straffe  fandt  ogsaa 
flere  Gange  Sted  paa  Struensees  Tid,  især  i  Begyndelsen 
af  denne;  men  han  holdt  aabenbart  ikke  af  det.  Naar 
han  overhovedet  principmæssig  ikke  syntes  om  at  lade 
Retssager  afgjøre  ved  kongeUg  Resolution,  —  noget, 
han  for  øvrigt  selv  har  brugt.  —  saa  var  han  ogsaa 
imod.    at  Straffe   bleve  nedsatte  ad  den  Vej.     Han  vilde 

have,  at,  saafremt  de  gjældende  Straffe  vare  for  haarde, 
skulde  de  ændres  ved  Forandring  af  selve  vedkommende 
Love^-).  Men  saa  rigtigt  dette  end  var.  saa  haardhjærtet 
var  det,  naar  han  af  den  Grund  ikke  vilde  lade  urimelig 
strænge  Straffe  blive  formildede,  inden  det  kunde  ske 
ved  en  ny  Forordning,  og  det  har  han  gjentagne  Gange 
gjort  sig  skyldig  i.  Dette  var  desuden  ganske  inkonse- 
kvent, da  han  ved  andre  Lejhgheder  lod  Formildelse 
finde  Sted.  Derimod  var  det  naturligvis  rigtigt,  at  han 
ved  en  Forordning  af  27.  April  1771  (for  Hertugdømmerne 
26.  April)  fastslog,  hvad  allerede  var  blevet  Praxis,  at 
de,  der  domfældtes  for  grovt  Tyveri,  ikke  skulde  døm- 
mes fra  Livet,  men  kagstryges,  have  Tyvsmærke  paa 
deres  Pande  og  arbejde  i  Jærn  deres  Livstid,  som  man 
ser.  endda  en  haard  Straf.  Ogsaa  ved  Straffene  for 
mindre  grove  Tyverier  fandt  der  en  tilsvarende  Ned- 
sættelse Sted. 

Medens  man  altsaa.  naar  man  ser  paa  Praxis.  for  saa- 
vidt  ikke  kan  tale  om,  at  Strafferetsplejen  blev  mildere 
under  Struensee,  er  der  dog  et  Punkt,  der  danner  en 
meget  omtalt  Undtagelse.  Der  var  ikke  noget  i  den  davæ- 
rende europæiske  Retspleje,  som  Datidens  Forfattere  ret- 
tede skarpere  Angreb  paa,  end  Brugen  af  Tortur  for  at 
fremkalde  Bekjendelse.  Kristian  V's  danske  og  norske 
Lov  dannede  en  hæderlig  Undtagelse  fra,  hvad  der  plejede 
at  gjælde  i  ældre  Tid,  for  saa  vidt  de  fastsatte,  at  der 
kun  maatte  bruges  Tortur  i  Majestætsforbrydelsessager 
af  højeste  Grad  samt  imod  Forbrydere,  der  allerede  vare 
dømte  til  Døden,  og  det  har  kun  været  meget  sjældent, 
at  den  er  kommen  til  Anvendelse  ved  de  almindelige 
Domstole.  Man  ser  derfor  ogsaa  lejhghedsvis  Højesteret 
dømme  et  Par  Kommissionsmedlemmer  til  Bøder,  fordi 
de  havde  ladet  Jærnskruer  sætte  paa  Fingrene  af  en 
Delinkvent  for  at  fremtvinge  en  Bekjendelse^^).  Men  for 
ikke  at  tale  om  den  hvervede  Hær,    der  havde  sin  egen 

haarde  Retspleje,  havde  der  ved  Praxis  paa  et  enkelt 
Sted  udviklet  sig  Brug  af  en  Slags  Tortur.  Ved  Siden 
af  de  andre  Domstole  i  Kjøbenhavn  fandtes  der  en  saa 
kaldet  Inkvisitionsko mmission  i  Stokhuset,  nærmest  en 
militær  Domstol,  til  hvilken  visse  Forbrydelser  som  Tyve- 
rier og  Bedragerier  henvistes,  og  her  var  der,  da  det  tidt 
holdt  haardt  at  faa  stivnakkede  Forbrydere  til  at  bekjende. 
opkommet  en  Misbrug,  som  Regeringen  lod  bestaa.  at 
der  nemUg  brugtes  den  saa  kaldte  skarpe  Examination  i 
Form  af  Piskning  for  at  faa  Forbryderne  til  at  bekjende. 
At  dette  var  en  hæslig  Plet  paa  vor  Retspleje,  behøver 
ikke  at  siges.  Men  nu  traf  det  sig  i  Aaret  1771  saa- 
ledes,  at  der  hos  en  Del  af  Kjøbenhavns  Borgerskab 
rejste  sig  en  levende  Forbitrelse  over  den  Behandhng. 
som  en  af  Byens  mere  ansete  Borgere,  Slagterlavets 
Oldermand,  havde  været  Gjenstand  for  fra  den  Dommers 
Side,  der  var  Formand  i  Tnkvisitionskommissionen  og 
havde  sat  Oldermanden  i  Stokhusets  Arrest.  Til  denne 
Klage  føjedes  ogsaa  bitter  Kritik  over  den  Brug,  som 
Kommissionen  gjorde  af  den  skarpe  Examination,  og 
Kjøbenhavns  Magistrat  sluttede  sig  til  Klagerne.  Dette 
gav  Anledning  til.  at  Struensee  bestemte  sig  til  at  skride 
ind  imod  den  Form  af  Tortur,  som  altsaa  vitterhg  brugtes 
her.  Under  den  Forhandling,  der  nu  fandt  Sted  imellem 
ham  og  Kancelliet,  staar  han  aabenbart  med  Palmer  i 
Hænderne.  Kancelhet  vilde  gaa  en  Mellemvej  og  fore- 
slog, at  den  skarpe  Examination  ikke  maatte  bruges  uden 
høj  Nødvendighed^-^),  hvad  der  i  Virkeligheden  aldeles 
ikke  vilde  have  givet  noget  Værn  imod  vilkaarhg  Brug 
deraf;  men  Struensee  lod  Kongen  udstede  den  bestemte 
Befahng,  at  »den  pinlige  og  skarpe  Examination  skulde 
ophøre  og  ikke  maatte  bruges  under  noget  som  helst 
Paaskud  <.  Denne  Befaling  fandt  da  ogsaa  sit  Udtryk  i 
en  Forordning  af  30.  December  1771,  der  fastslog  en 
Række    nærmere    Bestemmelser    om    denne   Inkvisitions- 

kommissions  Stilling  og  Virksomhed.  ■>Vi  ville.«  hed  det 
i  denne  Forordning  (§  10),  »hellere,  at  en  skyldig  gaar 
fri,  end  at  en  uskyldig  skulde  lide  ved  sHge  Tvangs- 
midler. «  Her  var,  som  man  ser.  ikke  Tale  om  Ophævelse 
af  en  ældre  Forordning,  kun  om  Afskaffelse  af  en  Mis- 
brug paa  et  enkelt  Sted  i  Staten,  som  man  foroven  havde 
set  igjennem  Fingre  med:  men  derfor  var  det  lige  for- 
tjenstligt, at  den  fjærnedes. 

Ogsaa  paa  et  andet  Punkt,  der  stod  i  Forbindelse 
med  Retsplejen,  men  var  af  en  ganske  særegen  Natur, 
bevirkede  Struensee  et  Fremskridt.  Der  har  allerede  tid- 
ligere i  dette  Værk  været  Lejlighed  til  at  nævne,  at  For- 
ældre kunde  faa  Tilladelse  til  at  sætte  formentlig  van- 
artede Børn  i  et  eller  andet  Tugthus,  at  det  samme 
kunde  blive  bevilget  Mænd  med  Hensyn  til  deres  Hustruer 
eller  omvendt,  og  at  det  ogsaa  i  visse  Tilfælde  kunde 
indrømmes  overfor  andre  nære  Slægtninge.  Tanken  her- 
med havde  sikkert  fra  først  af  været  at  ville  hindre  for- 
argelige Processer,  og  man  havde  tiUige  ment,  at  ved- 
kommende ad  den  Vej  kunde  bUve  ført  til  at  forbedre 
sig:  men  ikke  alene  var  det  i  de  allerfleste  Tilfælde  en 
forbausende  Misforstaaelse,  at  Opholdet  i  et  Tugthus, 
hvor  det  var  vanskeligt  at  undgaa  Berøring  med  Bund- 
faldet af  Samfundet,  skulde  kunne  skabe  moralsk  For- 
bedring, der  var  ogsaa  noget  i  høj  Grad  forargeligt  ved 
denne  Form  af  Hustugt.  som  let  kunde  blive  til  oprørende 
Vilkaarlighed.  Næsten  latterligt  blev  det.  naar,  som  det 
mere  end  eengang  kunde  hænde,  enten  en  Ægtemand 
formeUg  maatte  lede  rundt  omkring  i  Statens  forskjellige 
Lande  for  at  finde  et  Tugthus,  hvori  han  kunde  sætte 
sin  fordrukne  Kone.  eller  naar  en  Fader  var  i  samme 
Tilfælde  med  en  forløben  Bengel  af  en  Søn.  Ingen  kan 
fortænke  Struensee  i,  at  han  mente,  dette  burde  ændres, 
eller  i,  at  han  ikke  brød  sig  om  de  ret  bornerte  Forsøg, 
som  Kancelliet  gjorde  paa  at  faa  bevaret  det  gamle.    Det 

var  temmelig  paafaldende,  naar  det  vilde  paastaa,  at  Hen- 
sigten med  Tilladelsen  havde  været  at  forebygge,  at  van- 
artige Børn,  som  dog  kunde  staa  til  Forbedring  (ved  at 
blive  satte  i  Tugthuset  [!]),  ikke  strax  skulde  gjøres  ulykke- 
lige for  deres  Livstid  ved  offenthg  Rettergang.  Tilladelsen 
blev  vitterlig  givet  i  langt  flere  Tilfælde,  og  det  var  ikke 
tilstrækkeligt,  naar  Kancelliet  vilde  foreslaa,  at  Forældrene 
for  Øvrigheden  skulde  vise  Overformyndernes  og  Sogne- 
præstens Attest  for,  at  Børnene  vare  lastværdige^^).  Man 
kan  derfor  kun  finde  det  heldigt,  at  en  Forordning  af  8. 
April  1771  fastslog,  at  for  Fremtiden  maatte  ingen  Fader 
eller  Slægtning  have  Ret  til  at  lade  sin  Søn  eller  nogen 
paarørende  sætte  i  Tugthuset;  Forældre  maatte  blot  bruge 
moralske  Straffe  ^'^). 

Hvad  der  laa  til  Grund  for  Struensees  Holdning  i 
dette  Spørgsmaal.  var  utvivlsomt  et  rigtigt  Syn  paa,  at 
Vilkaarlighed  burde  undgaas  paa  Retsvæsenets  Omraade, 
det  samme,  der  —  om  end  med  en  vis  Ensidighed  — 
gjorde  ham  uviUig  til  at  rokke  ved  de  Straffe,  der  vare 
fastsatte  ved  Lov  og  Forordninger.  Det  peger  i  hgnende 
Retning,  naar  han  f.  Ex.  lejlighedsvis  vilde  have  Forkla- 
ring af,  hvorfor  en  anklaget  var  holdt  længe  i  Varetægts- 
arrest, og  naar  han  afkrævede  Kancelliet  Forslag  til, 
hvorledes  Kriminaljustitsen  paa  de  vestindiske  Øer  kunde 
blive  renset  for  Vilkaarlighed. 

Et  af  de  Omraader,  hvor  Tidsaanden  stærkest  krævede 
Mildhed  i  Strafferetsplejen,  var  hvad  der  stod  i  Forbindelse 
med  Sædelighedssager.  Det  berettigede  Ønske  om  at 
ville  have  Fortidens  overdrevne  Strænghed  i  denne  Hen- 
seende af  Vejen  styrkedes  i  det  mindste  hos  ikke  faa  i 
Datiden  ved  den  større  og  større  Løshed  i  Sæderne,  der 
udbredte  sig.  Allerede  i  Kristian  VH's  første  Regerings- 
aar  mærker  man  tydelig  Opfattelsen  af,  at  der  burde 
tages  mildere  paa  Forseelser  i  den  Retning,  end  det  tid- 
ligere  havde  været  Tilfældet.     Det  vrimlede   i  disse  Aar 

med  Straffenedsættelser,  og  det  meget  store,  baade  hvad 
Dødsstraf  for  Bigami  angik,  og  med  Hensyn  til  Lejer- 
maalssager.  for  saavidt  de  vare  særlig  graverende,  naar 
der  enten  f.  Ex.  var  begaaet  Lejermaal  i  Ægteskab,  imellem 
beslægtede  i  forbudte  Grader  eller  med  ukonfirmerede. 
Forordningen  af  8.  Juni  1767  ophævede  fuldstændig  det 
aabenbare  Skriftemaal  som  Straf  for  dem,  der  overhovedet 
gjorde  sig  skyldige  i  Lejermaal,  imod  at  de  i  det  Sted 
skulde  sættes  8  Dage  paa  Vand  og  Brød;  og  det  lader 
endog  til,  at  selv  ved  Lejermaal  i  forbudte  Grader  blev 
man  i  VirkeUgheden  staaende  ved  8  Dages  Vand  og 
Brød.  Denne  Tilbøjelighed  til  at  tage  let  paa  SædeUg- 
hedsforbrydelser  voxede  ganske  naturlig  i  Struensees  Magt- 
tid. Hans  eget  løse  Standpunkt  i  sædelig  Henseende  vir- 
kede med  til.  at  han  gik  videre  heri,  end  det  var  sket 
tidhgere,  og  den  Forordning  af  13.  Juni  1771.  som  vi 
saa  fastslaa  Ophævelse  af  Forskjellen  paa  ægte  og  uægte 
fødte  Børns  Stilling  i  Samfundet,  indeholdt  tiUige  Afskaf- 
felse af  al  Straf  for  Lejermaal,  samt  endelig  ogsaa  en 
Bestemmelse,  der  siden  skulde  blive  brugt  som  Vaaben 
mod  ham  selv,  at.  naar  en  af  tvende  Ægtefæller  gjorde 
sig  skyldig  i  Hor,  tilkom  det  alene  den  fornærmede  Ægte- 
fælle at  klage  derover,  og  at  det.  saalænge  han  tav,  ikke 
skulde  være  nogen  anden  tilladt  »derpaa  at  tale«.  I 
endnu  højere  Grad  tog  han  dog  let  paa  Sædeligheds- 
spørgsmaalet,  da  han  (28.  Juni  1771)  lod  kundgjøre  for 
Hertugdømmernes  Vedkommende,  al  det  skulde  staa  dem. 
der  havde  begaaet  Ægteskabsbrud  med  hinanden,  frit 
for  at  gifte  sig  med  hinanden,  naar  den  krænkede  Ægte- 
skabsforbindelse  var  hævet,  enten  ved  den  ene  Ægtefælles 
Død  eller  ved  Skilsmisse.  Mærkehg  nok  kom  dette  alene 
til  at  gjælde  i  Slesvig  og  i  Holsten.  Hen  imod  Slutningen 
af  sin  Bane  vilde  han  have  Dødsstraffen  ophævet  for  saa- 
danne  Mødre,  der  dræbte  deres  spæde  Børn;  men  denne 
Sag  kom  ikke  til  Afgjørelse  inden  hans  Fald^^). 

Vi  have  her  holdt  os  til,  hvad  man  kan  kalde  en 
friere  Synsmaade  hos  Struensee  med  Hensyn  til  Behand- 
lingen af  Sædelighedssager  ved  Domstolene;  men  det 
Hgger  nær  i  denne  Forbindelse  at  nævne,  hvorledes  han 
stillede  sig  til  Spørgsmaalet  om  Retten  til  at  indgaa 
Ægteskaber.  Da  i  det  hele  Befolkningsspørgsmaalet  laa 
Styrelsen  her  hjemme  som  ogsaa  andre  Regeringer 
stærkt  paa  Sinde,  syntes  det  efterhaanden  vigtigere  og 
vigtigere  at  lette  Afslutningen  af  Ægteskaber.  Fra  tid- 
ligere Tid  havde  der  imidlertid  her  været  den  Indskrænk- 
ning, at  der  holdtes  over  de  forbudte  Slægtskabsgra- 
der,  saaledes  at  mere  eller  mindre  beslægtede  ikke 
maatte  ægte  hinanden.  Men  om  Regeringen  end  ikke 
havde  søgt  at  fjærne  denne  Hindring  ved  at  udstede  en 
Forordning  om.  at  det  skulde  være  tilladt  at  sætte  sig 
ud  over  sligt,  havde  den  dog  brugt,  naar  der  søgtes 
derom,  efter  ret  vid  Maalestok  i  hvert  enkelt  Tilfælde  at 
bevUge  den  ønskede  Tilladelse.  Kancelliet  udtalte  lejlig- 
hedsvis derom,  at  der  daglig  dispenseredes,  hvor  der  var 
Tale  om  Ægteskaber  imellem  Søskendebørn  eller  Næst- 
søskendebørn^^).  Nu  i  Struenseetiden  gik  Regeringen 
videre  i  at  sprænge  den  Bom,  der  kunde  ligge  i  nære 
Slægtskabsgrader.  Den  27.  December  1770  fastslog  en 
Forordning,  at  det  i  Almindehghed  skulde  være  Søskende- 
børn og  Næstsøskendebørn  tilladt  at  indlade  sig  i  Ægte- 
skab med  hinanden  uden  at  behøve  nogen  Bevilling  der- 
til, og  at  det  paa  samme  Maade  skulde  staa  en  Enkemand 
frit  for  at  ægte  en  afdød  Hustrus  Søster  eller  Søster- 
datter ^9).  Dette  udvidedes  saa  3.  April  1771  til,  at  alle 
og  enhver  af  de  nær  beslægtede,  hvis  Ægteskab  ikke 
udtrykkelig  var  forbudt  i  Guds  Lov,  skulde  kunne  gifte 
sig  uden  at  søge  om  nogen  særdeles  Tilladelse  dertil. 
En  ganske  lignende  Tilladelse  var  15.  Marts  fastslaaet 
for  Hertugdømmernes  samt  Oldenburgs  og  Delmenhorsts 
Vedkommende. 

Den  Tankegang,  at  der  burde  være  saa  faa  Hin- 
dringer som  muligt  for  at  Folk  kunde  gifte  sig.  førte 
ogsaa  med  Hensyn  til  de  sidst  nævnte  Landsdele  til  den 
Bestemmelse,  at  den,  hvis  Ægtefælle  var  bleven  dømt  til 
livsvarigt  Fængsel,  skulde  kunne  faa  sit  Ægteskab  med 
denne  hævet  og  indgaa  et  nyt^*'),  og  en  lignende  Til- 
ladelse ser  man  lejlighedsvis  blive  givet  i  Norge  til  en 
Kone,  hvis  Ægtefælle  var  spedalsk  og  indlagt  paa  St. 
Jørgens  Hospital  i  Bergen  ^^). 

Landbosagen  under  Struensees  Styrelse. 


Opfa 


'pfattelsen  af  det  nødvendige  i  vidt  gaaende  Land- 
boreformer og  særlig  af,  at  Bonden  burde  frigjøres  for 
Stavnsbaandet.  hørte,  som  det  vil  erindres,  med  til.  hvad 
man  kunde  kalde  det  St.  Germainske  Partis  Program, 
og  Struensee.  der  stod  denne  Kreds  saa  nær.  har  aaben- 
bart  sarastemmet  heri.  Tidens  Humanitetsideer.  som  vi 
i  det  foregaaende  have  fulgt  paa  andre  Omraader.  vir- 
kede stærkt  hertil;  men  ogsaa  Tanken  om  det  økono- 
misk fordelagtige  ved  Frigjørelsen  af  Bondens  Arbejde 
havde  sin  Indflydelse,  og  dertil  kom  visse,  om  man 
vil,  demokratiske  Lighedsideer.  altsaa  for  saavidt  noget 
folkehgt.  En  af  de  Mænd,  der  en  Tid  stod  ham  nær. 
Grev  U.  A.  Holstein,  har  netop  fremhævet  denne  Side 
hos  ham  ^).  Medens  han  paa  flere  Punkter  søgte  at 
efterligne  preussiske  Modeller,  stod  han  med  Hensyn  til 
Opfattelse  af  Forholdet  iraellem  Stænderne  i  den  skarpest 
muhge  Modsætning  til  Frederik  den  store,  der  vilde  fast- 
slaa  en  næsten  kasteagtig  Adskillelse  imellem  Stænderne, 
saaledes  at  hver  af  dem  skulde  have  sin  Gjerning  at 
røgte  for  Staten,  en  AdskiUelse,  der  i  høj  Grad  lod  Ade- 
len faa  Løvens  Part. 

Naar  Struensee  altsaa.  i  Kraft  af  sin  hele  Aandsret- 

ning,  maatte  føle  Lyst  til  at  fremme  Landboreformer^ 
saa  var  desuden  her  et  Felt,  hvor  han  særlig  kunde 
vække  Samstemning  hos  Kongen.  Vi  kjende  den  bonde- 
venlige Side  hos  Kristian  VIL 

Paa  den  Tid.  da  Struensee  begyndte  at  gribe  ind  i 
Forholdene,  var.  som  det  vil  erindres,  Spørgsmaalet  om 
Stavnsbaandets  Ophævelse  eller  Indskrænkning  gaaet 
istaa,  og  paa  andre  Omraader  laa  Landbosagen  i  Hæn- 
derne paa  Generallandvæsenskollegiet.  Men  naar  dette 
Kollegium  allerede  ved  sin  Sammensætning  saare  lidet 
tiltalte  Struensee.  saa  kunde  han  tillige  ganske  vist  lige- 
som andre,  der  vilde  have  gjennemgribende  Reformer, 
ønske  en  hurtigere  Fremgangsmaade  end  den.  der  hidtil 
havde  betegnet  Kollegiets  Virksomhed.  Allerede  samme 
Dag,  paa  hvilken  Kabinetsordrerne  om  Trykkefriheden  og 
en  sparsommere  Uddehng  af  Ærestegn  bleve  udfærdigede 
(4.  September  1770),  blev  der  ogsaa  udstedt  en  til  dette 
Kollegium,  hvori  der  blev  krævet  en  kort  og  tillige  fuld- 
stændig Indberetning  om  dets  Virksomhed.  Da  Kollegiet 
vitterlig  ikke  havde  ligget  paa  den  lade  Side,  var  det  en 
ikke  saa  lille  Liste  over  udførte  Arbejder,  det  kunde 
forelægge,  og  i  Efteraaret  1770  arbejdede  det  flittig  paa 
Hoveriets  Bestemmelse  paa  Krongodset  i  Antvorskov 
Amt.  Men  Indberetningen  (20.  September)  blev  tydelig 
nok  ikke  fundet  tilfredsstillende.  Struensee  vilde  i  det 
mindste  for  en  stor  Del  have  nye  Mænd  til  Arbejdet,  og 
Kollegiet  blev,  som  allerede  tidUgere  anført,  ophævet 
19.  November. 

I  dets  Sted  udnævntes  der  en  saakaldet  Generalland- 
væsenskommission,  som  sammensattes  af  Amtmanden 
over  Kjøbenhavns  Amt,  Kr.  L.  Scheel  Plessen,  A.  Schu- 
macher, Major  Pflueg,  Oeder,  M.  H.  Høyer  og  Kancelli- 
raad  G.  Fr.  Carstens.  Af  disse  Mænd  var  Scheel  Plessen 
afgjort  en  af  de  mest  reformvenUge  Godsejere  i  Landet, 
og  man  ser  ham  da  ogsaa  noget  senere  søge  om  og  faa 

Tilladelse  til  at  gjøre  sine  Bønder  paa  Selsø  Gods  til 
Arvefæstere,  Pflueg  hørte  til  St.  Germains  udprægede 
Beundrere,  Høyer  kjende  vi  som  Reverdils  ivrige  Menings- 
fælle paa  Landbosagens  Omraade,  Schumacher  var  efter- 
haanden  bleven  mere  og  mere  reformvenlig,  og,  om  vi 
end  ikke  vide  noget  om  Carstens's  Standpunkt,  saa 
kjende  vi  saa  meget  mere  til  Oeders,  og  man  kunde 
være  vis  paa,  at  han  baade  ved  sin  Iver  og  ved  sin 
Dygtighed  vilde  lægge  et  stort  Lod  i  Vægtskaalen,  naar 
han  fik  Sæde  i  en  Kommission,  der  skulde  have  den 
Opgave  at  faa  en  stærkere  Fart  i  Reformbevægelsen. 

Vi  have  allerede  tidligere  set,  at  Oeder  fra  at  være 
Botaniker  mere  og  mere  var  gaaet  over  til  at  give  sig 
af  med  økonomiske  Spørgsmaal  og  Forhold,  og  han 
havde  staaet  Moltke  og  endnu  mere  Bernstorff  saa  nær, 
at  han  kunde  vente  at  faa  Lejhghed  til  at  bruge  sine 
Evner  paa  dette  Felt.  For  kort  Tid  siden*)  (17.  April 
1770)  havde  han  faaet  Paabud  om  at  bearbejde  Folke- 
tællingshsterne  af  1769,  og  netop  paa  den  Tid,  vi  her 
tale  om,  var  der,  som  allerede  tidligere  nævnt,  overdraget 
ham  et  særhgt,  men  i  og  for  sig  ret  betydningsfuldt 
Hverv,  nemlig  at  lede  Forsøg  paa  at  bekæmpe  Kvæg- 
sygen ved  en  Slags  Indpodning.  Men  hans  Hu  havde 
staaet  til  at  gribe  ind  i  selve  Landbospørgsmaalet  ved  at 
faa  Sæde  i  GenerallandvæsenskoUegiet.  Som  det  synes, 
var  han  i  ret  høj  Grad  en  docerende  Mand  med  store 
Tanker  om  sin  egen  Dygtighed,  som  det  kunde  være 
noget  vanskeligt  at  arbejde  sammen  med,  og  de  konser- 
vative Medlemmer  af  Kollegiet  havde  set  meget  skjævt 
til  at  faa  ham  ind  i  dette,  efter  at  han  ved  sit  tidhgere 
omtalte  Skrift  fra  1769  om  at  give  Bønderne  Frihed  og 
Ejendom  var  kommen  til  at  gjælde  for  en  radikal  Bonde- 
ven.    De  havde  da  ogsaa,    da  det  første  Gang  kom  paa 


^)  Se  ovenfor  I.  S.  400. 
Danmark-Norges  Historie,  1720-1814.    IV,  2. 

Tale,  at  han  skulde  have  Sæde  i  Kollegiet,  faaet  rejst 
en  saadan  Stemning  her  imod  ham.  at  det  ikke  blev  til 
noget  dermed.  Men  Oeder  havde  dog  ikke  givet  tabt, 
og  i  Sommeren  1770  havde  han.  aabenbart  til  Dels  paa 
Grund  af  den  Støtte,  han  fik  hos  Bernstorff,  opnaaet,  at 
Kongen  gik  ind  paa.  at  han  skulde  faa  sit  Ønske  opfyldt. 
Moltke,  der  i  høj  Grad  anerkjendte  hans  »Talenter.  For- 
tjenester og  Kundskaber«,  havde  vel  ikke  hgefrem  villet 
modsætte  sig  dette :  men.  afgjort  mere  konservativ  end 
han,  kunde  han  dog  ikke  lade  være.  da  Kongen  var 
gaaet  ind  paa  Oeders  Andragende,  at  udtale  til  Bern- 
storff, at  han  vilde  have  ønsket,  at  han  var  bleven  an- 
bragt i  et  andet  Departement  end  Landvæsenskollegiet. 
hvor  hans  Indtrædelse  sikkert  vilde  fremkalde  megen 
Gjæring.  Aabenbart  var  det  da  Moltke  behageligt,  at 
Kongen,  uvist  af  hvilken  Grund,  ikke  udfærdigede  den 
nødvendige  Ordre  om  Oeders  Udnævnelse-). 

Men  fik  denne  end  altsaa  ikke  Sæde  i  Landvæsens- 
kollegiet,  blev  der  dog  snart  Lejhghed  for  ham  til  at 
optræde  i  Landbosagen,  da  han  blev  Medlem  af  den  nye 
Landvæsenskommission.  Et  Brev,  han  paa  denne  Tid 
skrev  til  Bernstorff-^),  viser  hans  Glæde  over  den  >be- 
tydningsfulde  Løbebane  (riihmliche  Carriere) <',  der  nu 
aabnede  sig  for  ham.  Han  vilde,  skrev  han  her,  gjøre 
sit  bedste  for  at  hindre  baade  al  voldsom  Fremgangs- 
maade  og  Uvirksomhed.  Som  det  maalte  ventes,  var 
det  med  ikke  ringe  Bitterhed,  at  de  ivrige  Reformfjender 
saa  den  nye  Kommission  træde  sammen.  Ingen  dog 
vistnok  i  højere  Grad  end  Schack.  Ikke  alene  udtalte 
han  i  Breve  sin  Ringeagt  for  Kommissionen  i  dens  Hel- 
hed: men  Oeder  var  ham  i  den  Grad  imod.  at  han  kaldte 
ham  den  mest  uvidende,  krakilske  og  ildesindede  af  alle 
dens  Medlemmer,  en  Dom.  i  Parenthes  sagt.  der  med 
Cent.nervægt  falder  tilbage  paa  Schack  selv.  Hvad  denne 
og  hans  Meningsfæller  mest  frygtede  for.    var  aabenbart 

en  Forordning  om  Stavnsbaandets  Ophævelse'^).  Bern- 
storfferne  saa  forstandigere  paa  Sagen.  Selv  om  A.  P. 
Bernstorff  mente,  at  Oeders  Fanatisme  vilde  gjøre  det 
svært  for  hans  Kolleger  i  Kommissionen  at  holde  ham 
ud,  havde  han  dog  Agtelse  baade  for  hans  Dygtighed  og 
for  hans  Hæderlighed,  og  den  ældre  Bernstorff  ytrede  i 
et  Brev  til  Brodersønnen,  at  vel  faldt  Kommissionens 
Principer  ikke  helt  sammen  med  dem,  de  begge  havde; 
men  der  vilde  dog  være  noget  godt  ved  den.  og  han 
var  i  flere  Henseender  tilfreds  med,  hvad  han  hørte  om 
dens  første  Virksomhed^). 

Under  denne  var  det  aabenbart  Oeder.  der  spillede 
Hovedrollen.  Det  var  tydeUg  nok  som  den  ledende,  at 
han  tidlig  i  Kommissionen  fremlagde  en  Plan  for  dens 
Arbejder,  der  saa  bagefter  saa  godt  som  fuldstændig  gik 
over  i  den  Instrux,  som  Kongen  udstedte  for  Kommis- 
sionen (Januar  1771)*^). 

Ved  dens  Udnævnelse  var  det  blevet  bestemt,  at 
den  foruden  sine  andre  Hverv  skulde  overtage  Styrelsen  af 
de  Antvorskovske  og  Vordingborgske  Krongodser,  som 
tidligere  havde  været  lagte  under  Overskattedirektionen. 
Instruxen  fastslog  nu  forskjelligt  med  Hensyn  til  disse 
Godser,  og  her  møde  vi  da  strax  en  af  Oeders  Yndlings- 
tanker,  nemUg  at  Hovedgaardene  skulde  udstykkes  i 
mindre  Lodder.  Med  Hensyn  til  Landboforholdene  i  Al- 
mindelighed indskærpede  Instruxen  Iver  for  at  faa  Fæl- 
lesskabet ophævet,  hvor  det  lod  sig  gjøre,  og  den  gik 
tillige  løs  paa.  hvad  der  skulde  være  Hovedpunktet,  at 
Bondestanden  burde  have  den  Frihed,  der  tilkom  den 
efter  Naturens  Lov,  nemhg  Frihed  for  Stavnsbaandet. 
Naar  dette  skete,  vilde  Hoverireglementer  være  overflø- 
dige; men  da  det  ikke  gik  an  pludsehg  at  indføre  Fri- 
heden, vilde  det  være  nødvendigt,  at  Hoveriet  blev  fast- 
sat paa  en  billig  Maade;  Landmihtsens  Ordning  havde 
vitterhg   en   fordærvelig  Indflydelse  paa  Bondens  Stilling. 

den  burde  derfor  sættes  paa  en  anden  Fod,  og  her 
skulde  Kommissionen  som  Bondestandens  »naturlige,  for- 
ordnede Forsvar«  virke  med.  At  der  endelig  efter  Evne 
skulde  arbejdes  paa  at  fremme  Fæstegaardenes  Overgang 
til  Ejendom  eller  Arvefæste,  er  en  Selvfølge. 

Oeder  har  selv  fortalt,  at  der  var  den  bedste  Enig- 
hed iblandt  Kommissionens  Medlemmer,  og  det  varede 
da  heller  ikke  længe,  førend  disses  Arbejde  satte  Frugt 
i  en  Lov  af  indgribende  Vigtighed,  nemlig  i  den  meget 
omtalte  Lov  om  Bestemmelse  af  Hoveriet  20.  Februar 
1771.  Hovedpunktet  i  den  var,  at  det  skulde  fastsættes 
efter  Hartkornet;  men  for  øvrigt  var  der  paa  flere  Maa- 
der  taget  Billighedshensyn,  som  f.  Ex.,  naar  det  blev 
paabudt,  at  den  større  eller  mindre  Afstand,  hvori  Bøn- 
derne boede  fra  Herregaardene,  skulde  tages  med  i  Be- 
regning. Der  maatte  ikke  i  Hoveri  forlanges  nogen  Rejse 
af  en  Bonde,  der  var  længere  end  (5  Mil  frem  og  ligesaa 
langt  tilbage,  og  tiUige  skulde  alt  smaat  Hoveri*)  være 
afskaffet.  Hvad  der  nu  fastsattes,  skulde  have  Gyldighed 
fra  førstkommende  1ste  Maj.  Samtidig  med  at  Bønderne 
bleve  advarede  om  ikke  at  vise  sig  trodsige  og  opsætsige, 
var  der  hjemlet  dem  Ret  til  at  kunne  klage  til  Amtmæn- 
dene, naar  der  blev  paalagt  dem  ubilligt  Hoveri.  Ogsaa 
til  Kongen  og  Landvæsenskommissionen  stod  det  dem, 
ligesom  naturligvis  ogsaa  Herremændene,  frit  for  at  klage. 

Vi  møde  altsaa  her  Hartkornet  som  Grundlag  for 
Hoveriets  Bestemmelse.  Det  vil  erindres,  at  Landvæsens- 
kommissionen  af  Oktober  1767**)  havde  forkastet  dette 
Grundlag  som  altfor  usikkert,  og  det  er  ogsaa  vitterligt, 
at  det  frembød  den  umaadehge  Mangel,  at  Hartkornet 
som  Enhedsmaal  i  Tidens  Løb  var  blevet  i  højeste  Grad 
forrykket.    Selv  paa  samme  Gods  kunde  f.  Ex.  to  Gaarde, 


*)  Se  om  dette  ovenfor  I  S.  322. 
**)  Se  om  den  1  S.  318  ff. 

hver  paa  fire  Tønder  Hartkorn,  have  meget  forskjellig 
Værdi.  Men  til  Trods  herfor  havde  dog  ikke  faa  af  de 
Mænd,  hvis  Betænkning  Generallandvæsenskollegiet  havde 
indhentet  i  1768 — 69,  været  af  den  Mening,  at  man  ikke 
vilde  kunne  finde  noget  andet  Grundlag,  Ugesom  det  og- 
saa  var  det,  hvorefter  Skatterne  paa  Landet  vare  be- 
stemte^). Landvæsenskollegiet  havde  vistnok  troet,  at 
Spørgsmaalet  burde  løses  ad  en  anden  Vej;  men  Udfal- 
det var  ikke  blevet  heldigt.  Det  havde  for  en  Del  vist 
sig  umuligt  at  drive  igjennem,  at  de  Hoverireglementer, 
som  Herremændene  fastsatte,  bleve  nogenlunde  billige, 
og  de  havde  givet  Anledning  til  usigelig  meget  Kjævl. 
Da  nu  Landvæsenskommissionen  tog  Opgaven  for,  fatte- 
des det  den  ingenlunde  paa  Følelse  af,  at  Hartkornet 
som  Maalestok  frembød  store  Skyggesider;  men  da  der 
ikke  kunde  findes  nogen  bedre,  mente  man  at  burde 
blive  staaende  ved  det.  Desuden  troede  man,  at,  saa- 
ledes  som  Hoveriet  nu  blev  fastsat,  vilde  det  allevegne 
blive  let  at  bære,  og  man  gik  endelig  ogsaa  ud  fra.  at 
man  snart  vilde  opnaa  at  faa  Stavnsbaandet  hævet;  naar 
saa  Bonden  var  bleven  en  fri  Mand  og  stod  frit  overfor 
alle  Fæstekontrakter,  behøvedes  der  ikke  almindelige 
Bestemmelser  om  Hoveriet;  den  Ordning,  man  fastslog, 
vilde  kun  vedrøre  de  nuværende  Fæstebønder^). 

Kommissionen,  det  er  klart,  agtede  altsaa  foruden 
at  bestemme  Hoveriet  at  gaa  løs  paa  Spørgsmaalet  om 
Stavnsbaandets  Ophævelse,  og  der  er  i  den  følgende 
Tid  blevet  arbejdet  herpaa.  Men  imidlertid  var  der  og- 
saa andre  Ting  at  tage  vare  paa.  Man  ser  f.  Ex.,  at 
Kommissionen  var  ivrig  for  at  opmuntre  til  Udflytning  af 
Gaarde.  Den  opnaaede  saaledes  Tilladelse  til,  af  det 
Fond  paa  20000  Rdlr.  aarlig,  der  var  gaaet  over  til  den 
fra  dens  Forgænger,  Kollegiet,  at  maatte  udbetale  en 
Del  Præmier  paa  100  til  200  Rdlr.  til  saadanne  Bønder 
paa   det   kongehge   Gods,    der   vilde  bygge  deres  Gaarde 

paa  de  fjærneste  Marker^)".  En  Tid  tog  den  sig  ogsaa 
af  de  noget  vanskelige  Forhold  paa  Møen,  hvor  en  Del 
Bønder  havde  kjøbt  Krongods  og  bagefter  havde  ondt 
ved  at  skaffe  Kjøbesummen  tilveje;  men  saa  blev  Om- 
sorgen for  disse  Sager  overført  til  Rentekammeret. 

Ud  paa  Foraaret  1771  synes  det.  som  om  Oeder  er 
traadt  ud  af  Kommissionen,  da  han  blev  Medlem  af 
Finanskollegiet,  hvorimod  Høyer  vedblev  at  have  Sæde  i 
den,  uagtet  han  var  bleven  Deputeret  i  Kancelliet.  Me- 
dens Kommissionen  vistnok  fortsatte  sine  Arbejder  i  den 
samme  Aand  som  tidligere,  ogsaa  efter  at  Oeder  havde 
forladt  den,  skete  der  en  ikke  uvigtig  Forandring  i  dens 
Stilling,  idet  dens  Omraade  paa  flere  Maader  blev  ind- 
skrænket. Den  maatte  ikke  længere  staa  i  Forbindelse 
med  Embedsmænd  i  Provinserne,  men  skulde  modtage 
alle  Sager  fra  det  under  Finanskollegiet  hørende  »Danske 
Kammer«,  den  havde  at  gjøre  Forslag  om  *  generelle 
Forandringer«,  men  ikke  at  vaage  over  Udførelsen  af, 
hvad  den  foreslog,  og  den  skulde  direkte  tilsende  Kabi- 
nettet sine  ForestilUnger.  Styrelsen  af  Krongodset  i 
Vordingborg-  og  Antvorskov  Amter  beholdt  den;  men 
den  mistede  det  Fond,  som  den  hidtil  havde  havt  at 
raade  over  (9.  JuU  1771)  i'').  Den  Formindskelse  i  Kom- 
missionens Virksomhedsomraade,  der  her  fandt  Sted, 
vakte  saa  megen  Opsigt,  at  Luxdorph  brugte  det  Udtryk 
derom,  at  den  saa  godt  som  blev  ophævet  derved  ^^). 

At  Kommissionens  Virksomhed  saaledes  blev  be- 
skaaret,  hang  sikkert  sammen  med,  at  Struensee  paa 
denne  Tid,  hvad  vi  senere  ville  komme  tilbage  til,  var 
ved  at  samle  saa  meget  som  muligt  af  Landets  indre 
Styrelse  paa  FinanskoUegiets  Hænder,  thi  det  var  dette 
Koflegium,  som  de  forskjelHge  Hverv,  der  fratoges  Kom- 
missionen, nu  bleve  overdragne  til  ^^).  Kommissionen 
var  aabenbart  ikke  glad  over  at  miste  en  stor  Del  af 
sin  tidligere   Myndighed,    en   Stemning,    der  fik  Luft  ved 

nogle  Bemærkninger,  som  den  tilsendte  Kabinettet  i  An- 
ledning af  den  nye  Befaling,  og  hvorved  den  paaviste 
Ulemper  som  en  Følge  af  Jaskeri  ved  Udstedelsen  af 
denne  ^^). 

Den  var  altsaa  indskrænket  til  at  foreslaa  alminde- 
lige Forholdsregler,  og  et  saadant  Forslag,  der  syntes  at 
kunne  faa  vidt  rækkende  Virkning,  gjorde  den  ogsaa 
17.  August,  da  den  indgav  en  ForestiUing  om  en  Løsning 
af  Stavnsbaandsspørgsmaalet.  Den  udviklede  her,  at  det 
ganske  vist  vilde  være  vigtigst  for  Staten  og  til  størst 
Berømmelse  for  det  kongehge  Scepter,  hvis  enhver  Un- 
dersaat  i  Landet  nød  fuldstændig  Frihed;  ogsaa  var 
Trældom  Moder  til  alle  Laster,  og  Bøndernes  Stilling  i 
Danmark  var  i  Virkehgheden  bleven  Trældom  hg.  De 
Grunde,  der  havde  bragt  Kong  Frederik  IV  til  at  hæve 
Vornedskabet,  vare  ogsaa  nu  tilstede;  men  desto  værre 
var  det  meget  vanskeligt  at  bestemme,  hvilket  Maal  af 
Frihed  den  danske  Bonde  strax  var  i  Stand  til  at  bære. 
En  Overgangstilstand  var  nødvendig.  Som  en  saadan 
mente  man  at  kunne  foreslaa,  i  væsenlige  Henseender 
at  vende  tilbage  til  Frederik  IV's  Ordning.  Ingen  Bonde- 
dreng, som  var  født  efter  Kongens  Tronbestigelse,  maatte 
indskrives  i  Landmilitsens  Reserveruher,  førend  han  havde 
fyldt  14  Aar,  og  enhver  Bonde,  der  havde  tjent  8  Aar  i 
Landmihtsen  eller  udtjent  som  hvervet  Soldat,  eller  ende- 
hg  var  bleven  34  Aar  gammel,  skulde  frit  kunne  ned- 
sætte sig,  hvor  han  vilde.  Herved  blev  ganske  vist 
Stavnsbaandet  ikke  ophævet,  og,  hvad  der  nu  blev  fore- 
slaaet,  var  i  Hovedsagen  det  samme,  som  allerede  Stampe 
i  Begyndelsen  af  Kristian  VIFs  Regering  havde  udtalt 
sig  for.  Der  fattedes  ogsaa  i  ForestiUingen  en  Angivelse 
af,  hvor  længe  denne  Ordning,  der  var  bestemt  til  kun 
at  være  midlertidig,  skulde  vare  for  at  afløses  af  en 
fuldkommen  Ophævelse  af  Stavnsbaandet.  Men  Fore- 
stillingen indeholdt  vel  at  mærke  ogsaa  et  andet  Forslag, 

der  i  høj  Grad  tog  Sigte  paa  Bøndernes  Vel  og  var  et 
stort  Fortrin  frem  for  Frederik  IV's  Ordning.  Det  skulde 
nemlig  ikke  mere  være  Proprietærernes  Sag  at  stille  Re- 
krutter til  Landmilitsen:  men  de  ledige  Pladser  i  denne 
skulde  udfyldes  enten  ved  frivillig  Overenskomst  imellem 
de  udskrivningspligtige  eller  ved  Lodkastning  imellem 
dem.  Herved  blev  Herremandens  Magt  over  Bondekarlen 
rammet  paa  en  følelig  Maade^*). 

Selv  om  denne  Kommissionens  Forestilling  af  17.  Au- 
gust 1771  ikke  helt  vilde  have  hævet  Stavnsbaandet. 
vilde  den  dog,  saafremt  den  blev  godkjendt  i  Kabinettet, 
have  været  i  høj  Grad  heldbringende  for  Bønderne, 
især  da  den  med  Nødvendighed  snart  vilde  have  ført  til 
deres  fuldstændige  Frigjørelse.  Naar  nemUg  Herremæn- 
dene ikke  mere  skulde  stille  Rekrutter,  var  alt  det  borte, 
hvormed  deres  Ret  til  at  holde  Bønderne  paa  Godset 
kunde  forsvares.  Det  maa  derfor  meget  beklages,  at 
dette  Forslag  aldrig  blev  til  Lov;  det  blev  hggende  i 
Struensees  Skuffe.  Hvad  Grunden  var  hertil,  veed  man 
ikke.  Det  vilde  være  ganske  meningsløst,  hvis  man  vilde 
sige,  at  han  ikke  fik  Tid  til  at  bearbejde  denne  Sag 
mere,  thi  der  var  nøjagtig  hele  fem  Maaneder  imellem 
Kommissionens  Forestillings  Dato  og  hans  Fald.  Hvor 
langt  længere  var  dette  ikke  end  den  Tid,  han  ellers 
brugte  til  at  komme  paa  det  rene  med  de  vigtigste 
Sager?  Nej,  han  maa  af  en  eller  anden  Grund  have 
udsat  Sagen,  som  han  ikke  ret  har  havt  Mod  eller  Lyst 
til  at  fremme.  Thi  at  det  er  ham,  som  bærer  Ansvaret 
for,  at  denne  vigtige  Reform  ikke  blev  til  noget,  kan  der 
ikke  være  Tvivl  om. 

Med  Arbejdet  for  denne  Sag  var  Landvæsenskommis- 
sionens  Gjerning  i  det  væsenlige  sluttet,  selv  om  den 
vedblev  at  bestaa  indtil  efter  Struensees  Fald.  Den 
virkede  vistnok  i  denne  Tid  nærmest  ved   at  afgive  Be- 

tænkning  om  Landboforhold  efter  FinanskoUegiets  An- 
modning*). 

Naar  dens  Medlemmer  maatte  have  en  ubehageUg 
Følelse  ved  at  se.  at  det  ikke  blev  til  noget  med  Stavns- 
baandsreformen.  kunde  deres  Skuffelse  kun  yderligere 
blive  forøget  derved,  at  de  ved  Forordningen  om  Hove- 
riets Bestemmelse  af  20.  Februar  ligesom  havde  ha\1: 
denne  Reform  in  mente.  Hoveriforordningen  havde, 
som  vi  saa,  egenthg  kun  været  beregnet  paa  at  skulle 
gjælde  en  kort  Tid.  indtil  Hoverispørgsmaalet  formentlig 
tabte  sin  ondartede  Natur,  naar  Stavnsbaandet  blev 
hævet;  men  nu  kom  det  til  at  gaa  anderledes,  og 
Forordningen  derom  blev  i  Virkeligheden  det  eneste 
tydelige  Minde  om  Kommissionens  Arbejde. 

Naturhgvis  havde  denne  Forordning  gjort  megen 
Opsigt  og  været  Gjenstand  for  modsatte  Domme.  Paa- 
faldende  gunstig  dømte  A.  P.  Bernstorff  om  den.  1  et 
Brev  til  Onkelen  (2.  April)  skrev  han.  at  han  var  glad 
over  den.  »Jeg  holder  den^^.  siger  han.  »for  vel  udar- 
bejdet og  i  det  hele  for  billig,  skjønt  den  maaske  nok 
er  noget  gunstigere  for  Bønderne  end  for  Herremændene. 
Mange  Tilfælde  ere  ganske  vist  ikke  fastsatte  i  den;  men 
det  vilde  heller  ikke  være  muligt  at  faa  alt  med,  og  man 
maa  indrømme  dem,  der  have  udarbejdet  den.  at  de 
synes    at    kjende  Landet  og  Bøndernes   Maade    at    leve 


*)  Som  Tillæg  til,  hvad  her  er  fortalt  om  Landbosagernes  Be- 
handling i  Struenseetiden,  kan  endnu  nævnes,  at  Rothe  som 
Chef  for  det  danske  Kammer  under  FinanskoUegiet  udarbej- 
dede et  Forslag  til  Ophævelse  af  Fællesskabet  i  de  enkelte 
Landsbyer.  Dette  Forslag  sendte  Struensee  26.  November 
1771  til  Landvæsenskommissiouens  Betænkning,  og  denne  af- 
krævede Inspektør  T.  Baden  (3.  December)  hans  Skjøn  derom. 
Der  kom  Afgjørelse  paa  Sagen  faa  Dage  efter  Struensees  Fald, 
da  Landvæsenskommissionen  fraraadede  Forslaget,  hvad  Re- 
geringen tiltraadte  (Aktstykker  i  Rark.). 

paa."  Men  den  blev  ogsaa  skarpt  angrebet,  og  Oeder* 
mente  selv  at  maatte  forsvare  den  imod  Angreb  i  Pres- 
sen '•^).  Hovedsagen  var  imidlertid,  hvorvidt  det  kunde 
lykkes  at  gjennemføre  den.  I  selve  den  Struenseeske  Tid 
gik  det  i  visse  Dele  af  Landet,  som  f.  Ex.  i  Sjælland,  i  det 
hele  godt  dermed:  men  i  Jylland,  hvor  Folk  vare  mere 
stridige,  opstod  der  Vanskeligheder.  Gaardmændene 
klagede  forholdsvis  sjælden  over.  at  den  ikke  blev  gjen- 
nemført  paa  rigtig  Maade;  men  en  Del  Husmænd  troede 
med  Urette,  at  den  ogsaa  vedrørte  dem  —  hvad  den 
unægtelig  burde  have  gjort  —  og  voldte  derfor  paa  sine 
Steder  Forstyrrelser.  Det  værste  var  imidlertid,  at  talrige 
Proprietærer  klagede  over.  at  Forordningen  gjorde  det 
næsten  umuligt  at  have  med  Bønderne  at  gjøre,  dels 
fordi  de  misforstode  den  og  derfor  vilde  have  Hoveriet 
nedsat  langt  mere.  end  det  var  Forordningens  Mening, 
dels  fordi  den  havde  gjort  dem  selvraadige  og  studse, 
en  Klage  som  ogsaa  Amtmændene  paa  flere  Steder 
istemmede.  Paa  Lolland  oplevede  man  efter  Amtman- 
dens Sigende,  at  Bønder  endog  nægtede  at  foretage  de 
nødvendige  Vejreparationer,  fordi  de  .paastode,  at  det 
var  Hoveri  ^^).  I  hvilkel  Omfang  disse  Klager  vare  be- 
rettigede eller  ikke,  kan  man  nu  ikke  dømme  om;  men 
de  virkede  til  at  fremkalde  en  uvillig  Stemning  imod 
Hoveriforordningen  i  Kredse,  der  snart  skulde  bhve  ind- 
flydelsesrige, og  nægtes  kan  det  overhovedet  ikke,  at  den 
ved  i  den  Grad,  som  den  gjorde  det.  at  bygge  paa  Hart- 
kornet led  af  en  saadan  Grundfejl,  at  Udsigten  til,  at 
det  vanskelige  Spørgsmaal  skulde  løses  ved  den,  var 
meget  ringe. 

Det  er  Landvæsenskommissionen.  til  hvis  Virksom- 
hed der  i  Struenseetiden  knytter  sig  den  største  Interesse, 
hvad  Landbosagen  angaar;  men  ved  Siden  af  den  havde 
naturligvis  ogsaa  Bentekammeret  og  senere  Finanskollegiet 
adskifligt  med  disse  Forhold  at  gjøre.    Der  var.  kan  man 

sige.  Enighed  imellem  Struensee  og  disse  Kollegier  om 
at  stille  sig  paa  bondevenligt  Standpunkt.  Man  ser  f.  Ex. 
Finanskollegiet  foreslaa,  at  der  skulde  oprettes  et  Fond 
paa  10,000  Rdl..  for  at  man  aarlig  kunde  give  Laan  til 
Bønder,  som  vilde  kjøbe  Ejendomsretten  til  deres  Gaarde, 
og  det  foreslaar.  at  enhver  Herremand,  som  lod  nye  Be- 
boere nedsætte  sig  paa  hans  Hovedgaards  Jorder,  til  Trods 
derfor  maatte  beholde  Skattefrihed  for  Hovedgaardstaxten. 
Det  udtaler  Sympathi  for  Afløsning  af  Tiende  i  Kjærven, 
det  indgiver  Forestilling  om  en  for  Bønderne  mindre 
trykkende  Indretning  af  Frikjørslerne.  det  er  ivrigt  for 
Indhegning  og  Udskiftning  af  Markerne  ved  en  Del  Lands- 
byer Nord  for  Kjøbenhavn  o.  s.  v.  ^^)  Alle  slige  Forslag 
lod  Struensee  Kongen  fuldstændig  godkjende,  og  flere 
Gange  overtraf  Kabinetsskrivelserne  Kollegiets  Forestil- 
hnger  ved  den  Styrke,  hvormed  de  udtalte,  at  der  skulde 
ses  paa  Bøndernes  Vel.  Saaledes  hedder  det  i  en  Kabi- 
netsordre^^)  om  Forholdene  paa  et  af  de  møenske  Kron- 
godser, der  var  solgt  til  Bønderne,  men  hvor  disse  havde 
Møje  med  at  skaffe  Kjøbesummen  tilveje,  at  det  var 
Kongens  Vilje,  at  der  skulde  undersøges,  paa  hvilken 
Maade  det  var  muligt  at  skaffe  de  møenske  Bønder  deres 
fuldstændige  Frihed;  han  vilde  hellere  tabe  sine  Penge 
end  paa  dette  Punkt  fravige  sit  Princip;  herpaa  skulde 
Blikket  fæstes  ved  alle  Sager  af  den  Natur  ^^).  En  Kabi- 
netsordre  af  2.  Juni  1771  til  Finanskollegiet  udtaler  da 
ogsaa,  at  det  skulde  undersøges,  om  det  ikke  var  muUgt, 
atter  at  indløse  de  Krongodser,  der  her  paa  Møen  vare 
solgte  til  Proprietærer,  og  overdrage  dem  til  Bønderne. 
Struensees  Bondevenlighed  kunde  endog  faa  et  næsten 
lidenskabeligt  Præg,  naar  han  f.  Ex.  i  Anledning  af  en 
Sag  vedrørende  Salget  af  Krongodset  paa  Falster  ganske 
vilkaarlig  berøvede  en  af  de  Mænd,  der  havde  havt  at 
gjøre  dermed,  hans  Pension  af  Statskassen,  fordi  han 
havde   været    med   om    at  sælge   en  Landsbys  Jorder  til 


60  Tredje  Kapitel. 

en  enkelt  Mand,  efter  at  Bøndernes  Bud  paa  deres  Gaarde 
ikke  vare  blevne  approberede  af  Regeringen  som  værende 
altfor  lave  20). 

Medens  Landbosagen  altsaa  i  selve  Danmark  ogsaa 
i  Struenseetiden  var  Gjenstand  for  en  omfattende  For- 
handling i  Regeringskredsene,  gik  den  ved  den  slesvig- 
holstenske Landvæsenskommissions  Arbejde  sin  jævne 
Gang  i  Hertugdømmerne  paa  samme  Maade,  som  det 
var  sket  i  de  nærmest  foregaaende  Aar.  Oppe  i  Norge 
kommer  den  frem  paa  en  egen  Maade.  nemlig  for  saa 
vidt  en  Omordning  her  fandt  Sted  af  et  gammelt  Rets- 
forhold, der  stod  i  Forbindelse  med  Landboforholdene, 
den  saa  kaldte  Odelsret. 

Denne  Ret,  paa  hvis  tidUgere  Udvikling  her  slet  ikke 
kan  gaas  ind.  havde  allerede  Gyldighed  i  Norges  ældste 
Historie.  Saaledes  som  den  var  bestemt  ved  Kristian  V*s 
norske  Lov,  var  det  fastslaaet,  at  den  Jord  kaldtes  Odels- 
jord,  der  i  20  Aar  havde  tilhørt  samme  Slægt  (Ætlæg). 
Saafremt  den  blev  solgt  bort  fra  denne,  uden  at  der 
først  var  givet  Slægtens  Medlemmer  Forkjøbsret  til  den, 
kunde  den  indløses  af  disse  efter  visse  Regler.  Opfattel- 
sen af  denne  Rets  Betydning  var  paa  den  Tid.  vi  tale 
om,  meget  forskjellig.  Paa,  den  ene  Side  laa  der  et 
Skjær  over  den  som  over  en  Slags  Nationalhelligdom,  og 
det  ikke  helt  uden  Grund,  da  den  havde  været  et  Værn 
imod  Sammenlægning  af  Selvejergaarde  i  Norge  til  større 
Godser,  og  den  havde  desuden  givet  Odelsbonden  en  vis 
Friheds-  og  Selvstændighedsfølelse,  der  havde  sine  for- 
træffehge  Sider.  I  anden  Halvdel  af  18de  Hundredaar. 
da  det  blev  Mode  at  sværme  for  det  kraftige  Liv.  saa- 
ledes som  det  kunde  leves  af  selvstændige,  fribaarne 
Mennesker  i  den  frie  Natur,  fjærnt  fra  Byernes  Laster 
og  det  forfinede  Kulturliv,  kom  den  norske  Odelsbonde 
ikke  alene  i  sit  eget  Fædreland,  men  maaske  nok  saa 
in  eget   for   danske  Forfattere   til   at  staa  i  et  idealt  Lys 

som  besiddende  baade  aandelig  og  legemlig  Sundhed  og 
Kraft  og  en  tilsvarende  Ufordærvethed  i  Karakteren. 
Trods  de  til  det  komiske  gaaende  Overdrivelser,  der  vare 
heri,  havde  det  dog  noget  sandt  i  sig,  og  man  maa  fra 
dansk  Side  holde  det  for  et  Gode,  at  det  blev  fremhævet. 
Det  fik  sin  Betydning  under  Kampen  for  at  skaffe  den 
danske  Bonde  Stilling  som  den  frie,  selvstændige  Mand, 
at  der  kunde  peges  paa  den  norske  Odelsbondes  Plads  i 
Samfundet  i  Modsætning  til  hans. 

Men  Odelsretten  havde  ogsaa  sine  meget  uheldige 
Sider.  Den  voldte  blandt  andet  et  Utal  af  Processer  om 
Ejendomsforhold,  og  det  i  den  Grad.  at  man  regnede, 
at  imellem  en  Tredjedel  og  Halvdelen  af  de  Processer, 
der  førtes  i  Norge,  og  de  vare  mange,  skyldtes  den,  og 
lige  saa  galt  var  det,  at  den  skabte  en  Usikkerhedsfølelse 
hos  mangen  en,  der  havde  kjøbt  en  Gaard,  da  en  saadan 
Kjøber  ikke  kunde  føle  sig  tryg  imod,  at  ikke  en  eller 
anden  Odelsprætendent  vilde  gjøre  sin  Ret  gjældende  til 
at  indløse  Gaarden.  Der  kunde  med  Føje  gjøres  op- 
mærksom paa,  at  denne  Mangel  paa  Tryghedsfølelse 
hindrede  Fremskridt  i  mange  Gaardes  Drift  og  derved 
blev  ødelæggende  for  Landbruget,  da  den,  der  ejede  en 
saadan  Gaard,  var  bange  for.  at,  naar  en  Odelsarving 
indløste  den  for,  hvad  han  selv  havde  givet  for  den, 
skulde  han  komme  til  at  miste  alt,  hvad  han  havde  sat 
paa  den. 

Det  var  under  saadanne  Forhold  ikke  underligt,  at 
der  kunde  rejses  Tvivl,  om  det  var  værdt  at  bevare 
denne  gamle  Ret.  Blandt  andre  var  Oeder,  der  havde 
den  varmeste  Følelse  for  det  norske  Folk  og  under 
sine  Rejser  i  Norge  havde  lært  disse  Forhold  at  kjende, 
kommen  til  at  opfatte  den  som  værende  til  største  Skade 
for  Landet.  Spørgsmaalet.  om  det  ikke  vilde  være  rig- 
tigst at  afskaffe  eller  i  det  mindste  indskrænke  den,  kom 
da  ogsaa  for  Regeringen.    Det  havde  endog  allerede  paa 

en  Maade  været  rejst  lige  siden  1758,  Der  var  i 
Mellemtiden  blevet  indhentet  Betænkninger  derom  fra 
Amtmænd,  Fogder  og  Sorenskrivere,  foruden  at  Vice- 
statholder  Benzon  og  Overhofrettens  Justitiarius  Falsen 
havde  givet  vægtige  Indlæg  i  Sagen;  men  det  havde 
ejendommehg  nok  vist  sig,  at  der  var  omtrent  lige  mange 
Udtalelser  for  og  imod.  at  den  skulde  bevares.  Det  af- 
gjørende  blev  da,  at  Sagen  omsider  kom  til  Stampes 
Erklæring  som  Generalprokurør,  og  han  bragte  den 
ogsaa  til  en  Afgjørelse.  Med  sin  vante  sunde  Sans  tog 
han  den  under  Overvejelse  fra  de  forskjelligste  Sider. 
Han  saa  klart,  hvad  der  med  Grund  kunde  indvendes 
imod  Odelsretten;  men  han  havde  tiUige  Øje  for  den 
nationale  Betydning,  den  havde,  at  den  »fra  umindehge 
Tider  havde  været  i  Brug  i  Norge,  og  at  den  norske 
Bonde  var  kommen  i  med  at  elske  den  og  at  anse  den 
for  et  Fortrin,  han  havde  fremfor  adskillige  andre  Na- 
tioner«. Den  Tilfredshed,  som  den  norske  Bonde  paa 
Grund  af  den,  til  Trods  for,  at  hans  Kaar  tidt  kunde 
være  helt  »kummerlige«,  langt  ringere  end  den  danske 
Fæstebondes  i  Danmark,  dog  havde  med  sin  StiUing, 
vejede  meget  i  Stampes  Øjne.  »En  saadan  Tænkemaade.< 
udtalte  han,  >hos  den  gemene  Mand  maa  man  ikke 
svække,  man  skal  søge  at  føde,  bestyrke  og  ernære  den.« 
Hans  Opfattelse  blev  derfor  den,  at  Odelsretten  burde 
bevares,  men  at  de  betydelige  Ulemper,  der  heftede  ved 
den.  burde  fjærnes,  saa  vidt  det  var  muUgt,  og  han  ud- 
arbejdede da  et  Udkast  til  en  Forordning,  der  med  Und- 
tagelse af  tvende  Ændringer  blev  udstedt  overensstem- 
mende med  hans  Forslag.  Ifølge  denne  Forordning  (14. 
Januar  1771)  skulde  den  Jord  gjælde  for  Odelsjord,  der 
havde  tilhørt  en  Slægt  i  10  Aar;  ved  Odelsarvinger  skulde 
forstaas  de,  som  i  rette  nedstigende  Linie  stammede  fra 
den,  der  havde  besiddet  Gaarden  med  Odelsret;  naar 
Odelsgodset  i  15  Aar   eller  længere  havde  været  ude  af 

en  Slægts  Ejendom,  skulde  dennes  Odelsret  og  Løsnings- 
ret  til  den  være  forspildt;  den.  der  solgte  sin  Odelsgaard 
ved  offentlig  Auktion,  behøvede  ikke  først  at  tilbyde 
Odelsarvingerne  den.  og  der  skulde  i  Tilfælde  af,  at  en 
saadan  Arving  indløste  en  Odelsgaard,  betales  Godtgjø- 
relse  for  de  Forbedringer,  der  vare  foretagne  af  den,  fra 
hvem  han  indløste  den.  Ved  denne  Forandring  blev 
dette  vigtige  Spørgsmaal  afgjort  for  lange  Tider,  og  den 
betegnede  aabenbart  et  betydehgt  Fremskridte^). 

Andre  økonomiske  Forhold. 

Juigesom  Tanken  om  det  vigtige  i  at  udvikle  Lan- 
dets Hjælpekilder  havde  havt  sin  Del  i  Iveren  hos  dem, 
der  arbejdede  for  Landboreformerne,  saaledes  have  vi 
set,  at  denne  Tanke  i  Aarene  før  Struensees  Tid  ogsaa 
var  traadt  stærkt  frem  hos  Regeringen  paa  andre  Om- 
raader  af  økonomisk  Betydning,  og  det  er  da  værdt  at 
se,  hvor  vidt  der  i  saa  Henseende  skete  nogen  Foran- 
dring, da  Struensee  kom  til  Magten. 

Det  havde,  som  det  vil  erindres,  tidligere  været  Mer- 
kantilsystemet, som  Regeringen  havde  fulgt  med  Hensyn 
til  Handel  og  Industri.  Den  havde  i  Kraft  deraf  været 
den  stærkt  beskyttende:  men  tilHge  havde  den  holdt  fast 
ved  en  regulerende  Tvang,  selv  om  den  ingenlunde  havde 
været  uden  Blik  for  den  frie  Konkurrences  Betydning 
med  Hensyn  til  Tilvirkning  og  Omsætning  af  Varer  inden 
for  Statens  Grænser. 

I  Modsætning  til  Merkantilsystemet  var  dog  paa  denne 
Tid  allerede  Læren  om  Frihedens  Betydning  begyndt  at 
komme  stærkt  frem  ved  Fysiokraternes  Skole  i  Frankrig, 
og,  naar  vi  her  have  at  gjøre  med  Aarene  1770  og  1771, 
kunne  vi  ikke  andet  end  tænke  paa.  at  vi  kun  ere  faa 
Aar  fra  det  Tidspunkt,  da  Frihandelens  store  Forkæmper, 

Adam  Smith,  udgav  sit  epokegjørende  Værk  om  Natio- 
nernes Velstand.  Virkningerne  af  denne  Bevægelse  ere 
vistnok  ikke  i  udpræget  P'orstand  at  mærke  i  den  sam- 
tidige Literatur  her  hjemme,  vi  have  ikke  en  eneste 
Skribent  af  den  fysiokratiske  Skole,  og  man  vilde  tage 
fejl.  hvis  man  vilde  opfatte  Struensee  hgefrem  som  fysio- 
kratisk Statsmand,  med  andre  Ord  som  en  dansk  Turgot; 
men  Virkningen  af  Bevægelsen  er  dog  at  spore  paa  en 
Del  enkelte  Punkter. 

Vi  have  havt  Lejlighed  til  at  se,  at  der  nærmest 
havde  været  nogen  Tilbagegang  ved  Næringsgrenene  i 
Landet  i  de  sidste  Aar  før  Struensees  Ophøjelse,  og  at 
der  havde  opsamlet  sig  en  hel  Del  Misstemning  herover, 
som  ganske  naturlig  ogsaa  satte  sit  Mærke  paa  den  al- 
mindelige Bedømmelse  af  Regeringen.  Derefter  indtraf 
der,  medens  Struensee  havde  Magten,  to  meget  uheldige 
Høstaar,  baade  1770  og  1771,  der  nødvendigvis  maatte 
føles  som  en  drøj  Tid  paa  flere  Maader,  saameget  mere 
som  den  endnu  vedvarende  Kvægpest  ikke  alene  rammede 
Landmanden,  men  ogsaa  udstrakte  sine  Virkninger  til 
Byerne.  I  Skildringer  af  Tilstandene  i  Kjøbstæderne,  i 
det  mindste  i  alle  de  mindre,  høres  der  de  bitreste 
Klager  over  den  ødelæggende  Virkning  af  de  høje  Korn- 
priser og  over  den  almindelige  Fattigdom,  og  i  flere 
Henseender  lyde  Klagerne  ikke  mindre  stærkt  fra  Kjø- 
benhavn.  Det  maatte  ganske  vist  føles  som  svært,  naar 
Prisen  paa  Rug  steg  til  5^2  Rdlr.  for  Tønden,  hvad  der 
vilde  være  det  samme  som,  om  man  nu  til  Dags  maatte 
give  25  Kroner  for  en  Tønde,  og  man  forstaar,  at  Brygger- 
lavet  i  Kjøbenhavn,  der  var  bundet  tfl  bestemte  Priser 
paa  Øflet,  vaandede  sig  ved  de  høje  Bygpriser,  og  det 
saa  meget  mere,  som  der  ikke,  tfl  Trods  for,  at  Indførsel 
blev  tilladt,  kunde  faas  Korn  fra  Udlandet.  Magistraten 
bevidnede  i  November  1771,  at  saadanne  som  For- 
holdene  for  Tiden  vare,    kunde    den   enkelte  Brygger  i 

Kjøbenhavn  ikke  have  en  højere  Nettoindtægt  om  Aaret 
end  64  Rdh\  1  ^.  Under  slige  Tilstande  kunde  det 
siges  »fast  mere  at  være  Onus  end  Bonus  at  eje  en 
Bryggergaard«.  Bagerlavet  klagede  ikke  mindre  stærkt 
over  sin  »ømme.  vanskelige  og  besværlige  Tilstand« 
og  kunde  opregne,  hvorledes  en  Del  af  Lavets  Medlem- 
mer helt  havde  ophørt  at  bage,  fordi  det  ikke  kunde 
betale  sig.  Vognmændene  jamrede  i  hgesaa  ynkelige 
Toner  over  de  høje  Priser  paa  Hø  og  Havre  ^).  Sam- 
tidig var  der  en  ret  følelig  Nedgang  i  Kursen  paa  Penge 
og  Vexler,  og  det  var  ikke  muligt,  trods  alle  Anstrængel- 
ser,  at  holde  den  paa  samme  Højde  som  i  de  foregaaende 
Aar.  Naar  der  endelig  baade  af  denne  Grund  og  af  flere 
andre  var  Misstemning  over  Handelens  Stilling,  saa  fik 
den  for  den  vigtige  Middelhavsfarts  Vedkommende  en 
Forøgelse  ved  den  mislykkede  Expedition  imod  Algier. 

Under  slige  Forhold  kunde  den  økonomiske  Styrelse 
for  oven  ikke  være  nogen  let  Sag.  Det  var,  som  det  vil 
erindres,  fra  tidligere  Tid  Kommercekollegiet.  der  havde 
den  i  sin  Haand,  og,  om  end  A.  P.  Bernstorff  blev  af- 
skediget 6.  Oktober  1770,  vedblev  dog  Schimmelmann 
at  være  ledende  i  dette  Kollegium.  Da  Struensee,  som 
ovenfor  omtalt,  søgte  at  drage  denne  til  sig,  kunde  det 
ventes,  at  han  vilde  vedblive  at  have  Indflydelse  paa. 
hvad  der  vedrørte  Handel  og  Industri,  og  at  den  tidligere 
fulgte  økonomiske  Politik  altsaa  vilde  blive  fortsat.  Imid- 
lertid, dette  skete  ikke;  intet  laa  Struensee  fjærnere  end 
at  lade  Schimmelmann  gaa  paa  egen  Haand  ud  over. 
hvad  der  passede  ham  selv,  og  det  var  desuden  kun  paa 
det  rent  finansielle  Omraade,  at  han  en  Tid  mente  at 
trænge  til  hans  Dygtighed. 

Ogsaa  havde  han  meget  snart  efter  sin  Magtperiodes 
Begyndelse  og,  inden  Schimmelmann  kom  tilbage  fra  Hol- 
sten til  Kjøbenhavn,  af  sig  selv  gjort  et  Skridt,  som  han 
sikkert  troede,   vilde   kunne  faa  Betydning.     Han  havde 

nemlig  afæsket  en  Del  ansete  Handelsmænd  i  Statens 
forskjellige  Lande  Udtalelser  om.  hvorledes  Handelen 
kunde  »udvikles  til  en  større  Fuldkommenhed  og  en 
mere  uindskrænket  Frihed  end  tidhgere.  og  hvorledes 
det  almindelige  Bedste  og  Finansernes  Forbedring  kunde 
fremmes  derved«.  Det  var  12  Kjøbmænd  i  Kjøbenhavn, 
1  i  Aalborg.  1  i  Flensborg.  1  i  Altona,  2  i  Kristiania.  1 
i  Drammen,  1  i  Bergen  og  1  i  Trondhjem,  som  denne 
Opfordring  udgik  til-).  Hvis  Struensee  havde  tænkt  sig 
at  faa  Udtalelser  og  Raad,  der  gik  i  samstemmende  Ret- 
ning, saaledes  at  han  kunde  faa  noget  fast  at  holde  sig 
til,  maatte  det  naturhgvis  slaa  fejl.  Det  laa  i  Sagen  selv, 
at  man  rundt  omkring  stærkt  lod  sig  lede  enten  af  per- 
sonUge  Interesser  eller  af,  hvad  den  Landsdels  særlige 
Tarv,  hvor  man  hørte  hjemme,  kunde  gjøre  ønskeligt. 
Derimod  var  det  et  rimeligt  Skridt,  i  VirkeHgheden  det 
eneste,  der  kunde  gjøres,  saafremt  Regeringen  vilde  have 
Oplysninger  om.  hvorledes  de  økonomiske  Forhold  op- 
fattedes af  kyndige  Mænd  rundt  omkring,  og  det  svarede 
til,  hvad  nogle  Gange  tidligere  var  sket,  naar  man  havde 
villet  have  Meddelelser  om  Tilstanden  i  forskjellige  Dele 
af  Staten. 

Fra  den  Side  set,  ere  de  Svar,  der  indkom,  paa 
flere  Maader  værd  at  lægge  Mærke  tiF).  Saaledes,  naar 
man  ser.  hvorledes  norske  Kjøbmænd,  »de  saakaldte 
Kommitterede  i  Akershus  Stift  og  Indvaanere  i  Kristiania, 
Strømsø  og  Bragernæs«  beklage  sig  over  Tilstanden  (i 
Norge).  „Det  er  tungt. <  sige  de  saaledes,  »at  føle  alle 
Elendighedens  Virkninger  i  et  Land,  som  Naturen  har 
skjænket  de  herligste  Fortrin.«  De  kritisere  da  det  taabe- 
lige  i  at  ville  fabrikere  Fløjels-  og  finere  Klædevarer  i  et 
Land,  hvor  man  savner  Silke  og  Uld,  de  tale  om  det 
følelige  i  Trykket  ved  alle  de  Penge,  der  gaa  til  Dan- 
mark i  »Kontributioner,  Kancelli-  og  Kameralintrader, 
Procesomkostninger,    Lotterier.    Ungdommens  Debaucher 

ved  Universitetet  og  i  de  store  Fonds,  som  flyttende 
Particuliers  medbringe  fra  Norge  til  Danmark«.  De  sætte 
dog  deres  Lid  til,  at  der  kunde  skabes  et  større  Omløb 
og  en  friere  Handel,  og  derfor  bede  de  om,  at  Norge 
maa  faa  en  egen  Nationalbank  i  Kristiania,  ligesom  de 
ogsaa  ønske  et  eget  Økonomi-  og  Kommercekollegium. 
Hvad  der  af  Kjøbmændene  fra  Hertugdømmerne  stærkest 
klagedes  over,  var,  at  Handelen  med  Kongerigerne 
ikke  var  tilstrækkelig  lettet,  og,  at  Hamburg  havde 
vundet  saa  stor  Magt  til  Skade  for  de  indenlandske 
Handlende.  En  altonaisk  Kjøbmand  foreslog,  hvad  der 
var  temmelig  afsindigt,  men  betegnende,  et  Forbud  imod 
al  Handel  med  Hamburg.  Iblandt  de  kjøbenhavnske 
Kjøbmænd  gik  Ryberg  i  en  lang  Forestilling  ind  paa  at 
give  en  Skildring  af  alle  de  vigtigste  Handelsgrene;  han 
paaviste,  at  der  var  Tilbagegang  over  hele  Linien,  og, 
foruden  at  han  gav  mere  eller  mindre  brugelige  Vink 
om,  hvad  der  paa  flere  Punkter  kunde  gjøres,  frem- 
hævede han  med  god  Grund  den  Mangel,  der  laa  i  de 
danske  Handelsmænds  altfor  tarvelige  Uddannelse,  en 
Følge  af.  at  man  ikke  havde  ordentUge  Realskoler.  En- 
kelte andre,  deriblandt  den  store  Grosserer  Iselin,  kom 
ind  paa  selve  det  vigtige  Spørgsmaal,  om  Handelen  mest 
fremmedes  ved  Frihed  eUer  ved  Beskyttelse  i  Forening 
med  el  ledende  Tflsyn;  han  holdt  afgjort  paa  det  første, 
han  kaldte  Friheden  Handelens  Hovedkilde,  og  med  Hen- 
visning til  HoUand  som  Forbfllede  mente  han,  at,  jo  færre 
Forbud  og  Monopoler  der  var,  desto  mere  vilde  Handelen 
trives.  Men  af  alt,  hvad  der  fremkom  af  Udtalelser, 
synes  det  dog  rent  praktisk  taget  at  maatte  have  været 
vigtigst,  at  betydelige  Grosserere  greb  Lejligheden  til  at 
lægge  den  nye  Styrelse  det  kjøbenhavnske  Frihavnsprojekt 
paa  Sinde. 

Efter  at  dette  var  fremmet  saa  vidt,    som  vi  have 
set.  at  det  skete  i  Forsommeren  1770,  var  det  naturligt, 

at  man  i  Grossererverdenen  haabede.  at  det  maatte  gaa 
let  med  at  faa  denne  Sag  i  Orden;  og  oven  i  Kjøbet  fik 
man  en  god  Støtte  i  Schimmelmann.  Han  lod  Kommerce- 
kollegiet  21.  Februar  1771  indgive  en  Forestilling  om, 
hvad  der  kunde  gjøres  til  Gavn  for  Handelen,  baade  i 
Kjøbenhavn  og  i  Byerne  rundt  omkring  i  Statens  Lande. 
Medens  Kollegiet  med  Hensyn  til  de  sidste  foreslog,  at 
alle  Søstæder  skulde  have  en  ret  udstrakt  Oplagsfrihed 
paa  fremmede  Varer,  gjorde  det,  hvad  Kjøbenhavn  an- 
gik, i  stærke  Ord  gjældende,  hvor  stor  Betydning  en 
Frihavn  vilde  have.  og  at  den  vilde  sige  noget  ganske 
andet  end  det  Kreditoplag  paa  Vin.  fremmed  Brændevin 
og  Salt,  som  Byen  tidligere  havde  havt.  Naturhgvis  frem- 
hævede Kollegiet  tillige,  at  Frihavnssagen  allerede  var 
kommen  i  god  Gang.  især  derved,  at  Kongen  til  Anlæget 
havde  skjænket  de  ved  Toldboden  liggende  Tømmer- 
pladser og  den  Del  af  den  tidhgere  botaniske  Have,  som 
laa  nær  ved  Toldboden. 

Hvad  der  havde  gjort  Schimmelmann  ivrig  for  Fri- 
havnstanken, var,  som  det  vil  erindres,  hans  Opfattelse 
af  det  nødvendige  i  at  skabe  en  gunstig  Handelsbalance 
og  den  Mening,  han  havde,  at  dette  bedst  kunde  naas 
ved  at  fremme  Kjøbenhavns  udenlandske  Omsætning. 
Men  Struensee,  som  for  øvrigt  kun  kunde  have  en  ganske 
overfladisk  Kjendskab  til  de  danske  Handelsforhold,  havde 
kun  liden  Sans  for  at  lade  Regeringen  gribe  ind  i  sligt,  og 
desuden  var  han  stærkt  optaget  af  Besparelsesplaner.  Han 
holdt  derfor  ikke  af,  hvad  der  hidtil  havde  været  Tanken, 
at  nemlig  Staten  skulde  overtage  de  Bekostninger,  som 
Frihavnsanlæget  vilde  volde.  Det  kongelige  Svar  paa 
Kollegiets  Indstifling  bar  tydelig  Præget  heraf  (4.  Marts 
1771):  >Da  jeg,  hed  det  her,  har  gjort  det  til  mit  Princip, 
ikke  at  overtage  den  Slags  Foretagender  for  min  egen 
Regning,  kan  det  tilbydes  de  herværende  Kjøbmænd,  der 
handle   en  gros   og  som  ville  faa  Fordelen  deraf,    at  de 

kunne  bygge  Pakhuse  paa  egen  Bekostning  og  trække 
Leje  deraf.  Toldkammeret  vil  have  at  iagttage  mit  Tarv 
i  denne  Sag.«  Det  var  et  iskoldt  Svar;  men,  hvis  Kjø- 
benhavns Grosserere  vilde  gaa  ind  paa  at  bekoste  An- 
læget,  kunde  Tanken  endnu  blive  til  Virkelighed,  og  de 
erklærede  da  ogsaa,  at  de  vilde  overtage  Udgifterne. 
Den  nødvendige  Aktiekapital  blev  hurtig  tegnet,  og  de 
Betingelser,  de  stillede  for  at  gaa  i  Gang  med  Fore- 
tagendet, fremkaldte  ingen  Vanskeligheder  fra  Kommerce- 
kollegiets  Side. 

Ulykken  var  imidlertid,  at  dette  intet  havde  at  sige. 
Struensee  vilde  her  følge  sit  eget,  ikke  Sehimmelmanns 
Hoved.  Uagtet  Kollegiet  havde  fremhævet,  hvor  langt 
større  Betydning  en  Frihavn  vilde  have  end  det  tidligere 
Kreditoplag  paa  Vin.  Druebrændevin  og  Salt,  lod  Struensee 
6.  Maj  1771  udstede  en  Forordning,  hvorved  netop  dette 
Kreditoplag  gjenindførtes.  saaledes  som  det  var  skabt 
ved  de  ældre  Forordninger.  Med  det  sanmie  udtaltes 
det,  at,  da  Kongen  ikke  ønskede,  at  de  Handlende  paa 
et  Sted  (d.  v.  s.  Kjøbenhavn)  skulde  »favoriseres«  frem- 
for Kjøbmændene  andensteds  og  til  deres  Skade,  kunde 
de  Handlende  i  ^ andre  vore  Rigers  Kjøbstæder«  vente 
sig  den  samme  Oplagsfrihed,  naar  de  ytrede  Ønsket 
derom.  Saa  lidt  der  i  og  for  sig  kunde  indvendes  imod. 
hvad  her  blev  indrømmet  andre  Byer,  saa  klart  var  det, 
at  Indførelsen  af  et  Kreditoplag  i  Kjøbenhavn  var  et 
Schaktræk  imod  Frihavnstanken.  Det  ser  stærkt  ud, 
som  om  Meningen  hermed  var  at  gjøre  Kjøbmændene  i 
Hovedstaden  mindre  ivrige  for  Frihavnen.  Kort  efter 
var  ogsaa  Sehimmelmanns  Stilhng  som  den  ledende  Mand 
i  KommercekoUegiet  forbi,  da  dette  i  de  første  Dage  af 
Juni  —  hvorom  siden  mere  —  blev  lagt  ind  under  Finans- 
kollegiet.  Den  4.  Juni  1771  fik  han  sin  Afsked.  Imidler- 
tid arbejdede  de  kjøbenhavnske  Grosserere  dog  videre 
paa  Planen,  og  23.  Oktober  1771  indgave  de  et  Forslag, 

der  aabenbart  var  deres  sidste  Ord  i  denne  Sag.  Men 
der  kom  aldrig  kongelig  Resolution  paa  dette  Forslag, 
og  derved  var  Frihavnstanken  slaaet  ihjeH),  for  først  at 
komme  til  Live  igjen  120  Aar  senere.  Man  kan  kun 
kalde  det  et  kummerligt  Vederlag  herfor,  at  der  blev 
truffet  en  Del  Forholdsregler  for  at  fremskynde  Klarering 
paa  Toldboden. 

Det  var  Synd  at  sige,  at  Struensee  ved  denne  Lej- 
lighed havde  taget  Hensyn  til,  hvad  de  Handlende  havde 
fremsat  som  tjenligt  til  at  skaffe  Opsving  i  Handelen,  thi 
ogsaa,  hvad  der  ellers  var  bragt  i  Forslag  af  de  Kjøb- 
mænd,  hvis  Betænkning  han  havde  æsket,  fik  kun  saare 
liden  Betydning.  Men  endnu  en  Gang  senere  skulde  det 
dog  se  ud.  som  om  han  i  det  mindste  til  en  vis  Grad 
satte  Pris  paa  at  lade  Kjøbmandsstanden  faa  Lejlighed 
til  at  udtale  sig  om  Næringsforhold.  Samtidig  nemlig 
med,  at  han  lagde  Kommercekollegiet  ind  under  Finans- 
kollegiet  og  afskedigede  Schimmelmann  fra  hans  Plads  i 
det,  blev  der  fastslaaet  en  ny  Ordning  af  Behandlingen 
af  Næringssager.  Der  skulde  i  de  forskjellige  Handels- 
stæder  i  Statens  Lande  oprettes  et  Slags  Handelskamre 
under  Navn  af  Konferencer,  og  disse  skulde  sende  Re- 
præsentanter til  Kjøbenhavn.  hvor  de  skulde  danne  en 
Kommercekonference  for  hele  Staten^).  Uheldigvis  var 
der  ikke  tillige  angivet,  hvilken  Myndighed  og  Virksom- 
hed denne  Konference  skulde  have,  og  den  hele  Tanke 
kom  især  derved  til  at  gjøre  et  besynderlig  løst  Indtryk. 
Den  blev  da  ej  heller  nogensinde  til  Virkehghed.  Hvad 
der  derimod  blev  indført  i  Stedet  for  Konferencen  var 
en  saakaldet  Kommercedeputation,  om  hvilken  det  hed, 
at  den  skulde  virke  midlertidig.  indtH  Kommercekonfe- 
rencen  kunde  træde  i  Kraft,  og  den  sammensattes  af  to 
Embedsmænd  og  to  Kjøbmænd,  af  hvilke  Ryberg  var 
den  ene.  Men  ej  heller  denne  Deputation,  der  baade 
fik  Handel   og  Industri  under  sig,    blev  der  givet   noget 

bestemt  Omraade.  Den  holdt  nok  Møder  med  Finans- 
kollegiet  for  at  forhandle  med  dette  om  Handels-  og 
Industrisager;  men  den  kom  dog.  som  det  senere  udtaltes 
af  Finanskollegiet,  aldrig  til  nogen  »Konsistens«*'),  og  den 
blev.  som  det  synes,  helt  uden  Betydning. 

Ligesaa  Kdt  Struensees  Styrelse  paa  dette  Punkt 
førte  til  noget,  lige  saa  lidet  kom  der  ud  af  en  anden 
Tanke,  som  en  Tid  var  oppe  hos  ham,  hvor  han  saa 
end  har  faaet  den  fra.  Den  28.  Maj  1771  tilsendtes  der 
Bankens  Direktører  en  Kabinetsskrivelse,  hvori  der  med 
stærke  Ord  taltes  om  den  Betydning,  det  vilde  have  for 
Omsætningen  og  til  at  hindre  Faldet  af  Pengenes  og 
Vexlernes  Kurs.  hvis  Banken  ogsaa  blev  udvidet  til  at 
være  en  Girobank,  og  for  at  fremme  dette  vilde  Kongen 
indbetale  200000  Rdlr.  imod  at  faa  2000  Aktier,  hver 
paa  100  Rdlr.,  hvad  der  vilde  sige  det  samme  som,  at 
Bankens  Kapital,  der  i  Forvejen  var  600000  Rdlr.  stor. 
nu  kom  til  at  udgjøre  800000  Rdlr.  Ja.  det  blev  endog 
ligefrem  erklæret  Bankens  Direktører,  at  de  skulde  ind- 
rette sig  paa  at  faa  en  saadan  Bank  i  Stand.  Kongen 
føjede  til  disse  Udtalelser,  at  han  vilde  udstede  Oktroy 
paa  ogsaa  at  anlægge  en  Bank  i  Altona  og  ligeledes  en  i 
Norge.  Der  syntes  altsaa  virkelig  at  være  Udsigt  til.  at 
Nordmændene  her  kunde  faa  et  varmt  Ønske  opfyldt, 
især  da  Bankdirektionen  erklærede  sig  viUig  til  at  gaa 
ind  paa,  hvad  Kongen  havde  krævet '^).  Men  atter  her 
var  der  et  af  de  Tilfælde,  hvor  Struensee  lod  udtale 
Tanker,  som  han  siden  opgav.  En  ny  Kabinetsordre  af 
8.  December  lod  Banken  vide,  at  det  Tilbud,  den  havde 
gjort  om  at  ville  udstede  2000  Aktier  til  ham  imod  at 
faa  udbetalt  200000  Rdlr..  mente  han.  ikke  at  kunne 
modtage.     Dermed  var  den  Sag  faldet  til  Jorden*^). 

Men  blev  det  da  kun  ved  Ord.  at  Struensees  Inter- 
esse for  Handelsvæsenet  viste  sig?  Nej.  han  har  virkelig 
udstedt  Kongebud,    der  skulde  virke  i  den  Retning,    og 

det  ved  at  give  større  Frihed.  Saaledes  udkom  der 
23.  Januar  1771  en  Forordning,  som  ophævede  den  for 
faa  Aar  siden  trufne  Bestemmelse,  at  der  ikke  maatte 
tages  højere  Rente  end  4  pCt.  om  Aaret.  Dette  sidste 
havde,  som  tidligere  nævnt,  netop  været  fastsat  for  at 
fremme  Omsætningen  ved  at  hindre,  at  der  toges  Aager- 
renter  af  Laan,  og  at  disse  altsaa  skulde  blive  altfor 
dyre.  Nu  hed  det  derimod,  at  det  havde  vist  sig,  at 
Folk,  netop  fordi  der  ikke  maatte  tages  højere  Rente 
end  4  pCt..  havde  havt  ondt  ved  at  faa  de  Penge,  de 
behøvede,  ikke  alene  som  Prioriteter  i  deres  Ejendomme, 
men  ogsaa  til  at  drive  deres  Næring  med.  og  Rentefoden 
blev  altsaa  givet  fri.  Hvor  vidt  denne  Forandring  var 
vel  grundet  eller  ikke,  er  et  Spørgsmaal  for  sig.  Her 
nævnes  den  som  et  Udslag  af  det  Princip  at  lade  Fri- 
heden raade. 

Mere  tydelig  træder  dette  dog  frem  ved  Nedsættel- 
sen af  forskjelhge  Afgifter.  Saaledes  blev  f.  Ex.  Kon- 
sumtionen paa  vestindisk  Rom  nedsat  fra  6  p  til  2  |-i  pr. 
Pot 9),  og  som  en  Indrømmelse  til  asiatisk  Kompagni 
ophævedes  den  Konsumtion  paa  8  p  pr.  'u  The.  hvorover 
Kompagniet  havde  klaget  saa  stærkt'^).  Ogsaa  lettedes 
det  Tryk.  der  siden  Forordningen  af  23.  Januar  1770 
laa  paa  den  vestindiske  Sukkerhandel.  Ifølge  den  skulde 
nemlig  alt  Sukker  fra  St.  Croix,  der  førtes  til  Europa, 
udskibes  i  Kjøbenhavn  med  Undtagelse  af,  at  det  ogsaa 
maatte  forskrives  til  saadanne  Byer  i  Danmark,  Norge 
og  Slesvig,  hvor  der  fandtes  Sukkerraffinaderier.  Da  der 
ovre  fra  Vestindien  blev  klaget  over  denne  Tvang,  blev 
det  3.  Oktober  1771  for  det  første  fastsat,  at.  hvad  der 
af  Raasukker  ikke  var  solgt  inden  fire  Ugers  Forløb, 
efter  at  det  var  ført  til  Kjøbenhavn,  frit  maatte  udskibes 
til  fremmede  Steder*),    og  fremdeles,    at.    naar  der  var 


^)  Tidligere  havde  dette  kun  maattet  ske  efter  8  Ugers  Forløb. 

tørt  13000  Fade  til  Kjøbenhavn  og  de  andre  Byer,  hvor 
der  fandtes  Raffinaderier,  og  4000  Fade  til  Nordamerika 
eller  til  andre  Kolonier  som  Betaling  for  Slaver  og  nød- 
vendige Varer,  maatte  det  øvrige  føres  til  Altona  for 
derfra  uden  Indførsels-  og  Udførseltold  at  forhandles  til 
fremmede  Steder. 

Ved  Siden  af  slige  enkelte  Kongebud  kan  man  ogsaa 
nævne  Regeringens  Holdning  i  Slutningen  af  1771  over- 
for en  Forestilling  fra  Borgerskabet  i  Bergen.  Dette  kla- 
gede nemlig  over,  at  der  var  en  saadan  Uorden  i  Han- 
delen i  dets  By,  at  man  var  truet  af  uundgaaelig  Ruin, 
og  det  foreslog,  at  Handelen  af  nogle  af  de  anseteste 
Borgere  skulde  deles  i  visse  Klasser  med  fast  Regulering 
af.  hvad  hver  enkelt  maatte  handle  med.  Men  dette 
Forslag,  der  mmder  om  strænge  Reguleringsbestemmelser 
fra  Enevældens  tidhge  Tid.  vandt  ikke  Struensees  Bi- 
fald. Han  lod  svare,  at  en  saadan  Ordning  ved  sin 
Tvang  kun  vilde  virke  til  at  indskrænke  Handelen  og 
undertrykke  Industrien  ^i).  Man  ser  det  samme  Princip 
komme  frem,  naar  i  Kjøbenhavn  de  gjældende  Politi- 
bestemmelser om  Salg  af  Smør  fra  herhggende  Skibe 
skulde  hæves,  for  at  Handelen  dermed  kunde  blive  saa 
fri  som  muhgt^-).  Ogsaa  lader  Struensee  lejhghedsvis 
Kongen  udtale  som  sit  Ønske,  at  den  indre  Handel  imel- 
lem Provinserne  skulde  fremmes  saa  vidt  som  muhgt, 
og  at  derfor  alle  Forbud  og  Indskrænkninger,  der  tryk- 
kede Omsætningen  af  indenlandske  F'abrikvarer,  skulde 
ophæves.  Herom  ventede  Kongen  en  Forestilling  fra 
Finanskollegiet^^).  At  lade  Begeringen  selv  optræde  som 
handlende  afviste  Struensee  som  ganske  urigtigt. 

Den  Tanke,  at  Indførsel  af  Varer  burde  lettes,  hvor 
det  lod  sig  gjøre,  maatte  selvfølgehg  særlig  komme 
frem,  naar  det  viste  sig  nødvendigt  paa  Grund  af 
Dyrtid.  Saadanne  Lettelser  havde  man  jævnhg  ogsaa 
kjendt  tidUgere.    og   de  2  slette   Høstaar  1770   og   1771 

lagde  nu  slige  Skridt  ganske  nær.  Man  træffer  15.  Ja- 
nuar 1771  en  Kabinetsordre  til  Kommereekollegiet  om  at 
bestemme,  hvilken  Kornpris  der  krævede  Indførsel  af 
fremmed  Korn.  Gjentagne  Gange  forekommer  der  da 
Tilladelser  til  Kornindførsel  baade  til  Danmark  og  til  det 
søndenfjeldske  Norge  eller  til  at  indføre  Fedevarer  til 
Kjøbenhavn.  Af  lignende  Natur  var  det,  naar  der  paa 
Grund  af  daarlig  Sildefangst  i  Norge  maatte  bevilges 
Nedsættelse  af  Told  paa  fremmed  Sild.  naar  Regeringen, 
fordi  man  ikke  kunde  faa  Salt  nok  fra  det  norske  Salt- 
værk, maatte  tillade  Indførsel  af  Salt  fra  England  til 
Norge,  eller  naar  det  paa  Grund  af.  hvad  Bergen  havde 
lidt  ved  Ildebrand,  blev  tilladt  at  indføre  spansk  og  por- 
tugisisk Salt  til  denne  By  imod  lav  Told.  Alt  sHgt  var 
imidlertid  kun  noget,  der  skete  lejlighedsvis,  og  havde 
intet  at  gjøre  med  et  virkelig  friere  Handelsprincip. 

Derimod  har  det  megen  Interesse  at  se  det  allerede 
oftere  drøftede  Spørgsmaal  om  Ophævelse  af  det  sønden- 
fjeldske Norges  Pligt  til  at  hente  sit  Korn  fra  Danmark 
blive  optaget  til  ny  Forhandling.  Det  viste  sig  netop  i 
Efteraaret  1771,  at  det  vilde  falde  svært  at  skaffe  denne 
Del  af  Norge  det  Korn.  som  her  haardt  behøvedes;  Fi- 
nanskollegiet  erklærede  hgefrem  i  Oktober,  at  det  ikke 
stod  i  dets  Magt  at  skaffe  Tilførsel  til  denne  Del  af 
Norge,  Kjøbmændene  deroppe  vovede  ikke  ;>at  kjøbe  til 
Oplag  af  Frygt  for  at  blive  ruinerede  ved  uventet  Pris- 
fald-', og  det  udtaltes  fra  Norge  ^^).  som  det  allerede  tid- 
ligere var  ytret  deroppe,  at  ved  indfaldende  Dyrtid  kunde 
Nød  og  Mangel  paa  Korn  ikke  udeblive,  saalænge  Kjøb- 
mændene ikke  i  gode  Tider,  naar  Priserne  vare  lave, 
maatte  indføre  Korn  og  Levnetsmidler  fra  saadanne 
Steder,  hvor  de  vare  biUige.  Efter  den  da  gjældende 
Ordning  hørte  den  Slags  Sager  under  Finanskollegiet.  og 
særhg  under  den  Del  af  det,  der  kaldtes  det  norske  Kam- 
mer.    I  dette  var  netop  paa  denne  Tid  Oeder  Chef.    og 

han  viste  sig  da  ogsaa  nu  som  Norges  Ven.  Kammeret. 
der  ganske  delte  den  Opfattelse,  der  var  fremsat  fra  norsk 
Side.  foreslog  nemlig,  at  det  søndenfjeldske  Norge  skulde 
have  samme  Frihed,  som  det  nordenfjeldske  hidtil  havde 
havt.  til  at  indføre  Korn  fra  Udlandet.  Hvis  Regeringen 
ikke  vilde  gaa  ind  herpaa,  mente  det.  at  Danmark  burde 
forpligtes  til  i  Tilfælde  af  Dyrtid  at  forsyne  det  sønden- 
fjeldske med  Korn  til  biUig  Pris.  Da  dette  Forslag  kom 
til  Behandling  af  selve  FinanskoUegiets  Deputerede,  iblandt 
hvem  ogsaa  Oeder  havde  Sæde  —  hvorom  siden  mere  — . 
vare  disse  enige  i  Kammerets  Synsmaade,  men  mente 
dog.  at  det  foreløbig  vilde  være  nok.  at  den  Tilladelse, 
der  allerede  var  givet  til  Indførsel  for  Aaret  1772.  blev 
fornyet  indtil  1780.  og  den  Indstilling.  Kollegiet  gjorde 
herom,  blev  da  ogsaa  godkjendt  af  Struensee.  En  For- 
ordning af  26.  December  1771  slog  det  saa  fast.  Der 
skulde  i  de  første  5  Aar  indtil  Slutningen  af  1776  betales 
15  Skilling  i  Told  for  hver  Tønde  af  alle  Slags  Korn- 
varer. Skulde  det  saa  vise  sig.  at  en  forhøjet  Told  blev 
nødvendig,  maatte  Forhøjelsen  dog  ikke  stige  til  mere 
end  30  Skilhng  pr.  Tønde.  Denne  Bestemmelse  var  ikke 
alene  nyttig  i  og  for  sig:  men  den  var  det  særlig,  for 
saa  vidt  det  sikkert  kunde  ventes,  at,  naar  Friheden 
havde  bestaaet  i  8  Aar.  vilde  den  aldrig  blive  opgivet 
igjen. 

Der  kan  ingen  Tvivl  være  om.  at  denne  Forordning 
var  den  vigtigste  paa  Handelsvæsenets  Omraade.  der 
blev  udstedt  i  Struensees  Tid.  Men  for  øvrigt  er  det 
indlysende,  at.  hvor  stor  Interesse  han  end  vistnok 
havde  for  Handelen,  hvor  meget  han  end  ved  given 
Lejhghed  holdt  af  at  forkynde  Frihandelsgrundsætninger. 
vare  de  Skridt,  der  skete  til  at  føre  dem  igjennem.  i  det 
hele  lidet  betydelige.  Det  vigtigste,  der  fandt  Sted.  skyld- 
tes oven  i  Kjøbet,  som  vi  nu  have  set.  ikke  hans  Initiativ, 
men  Oeder  og  Finanskollegiet. 

Større  Værd  har  det  at  følge  hans  StiUing  til  Indu- 
strien, i  det  mindste  i  nogle  Retninger.  Ganske  vist  rørte 
han  saa  godt  som  ikke,  hvad  Indførselen  fra  Udlandet 
angik,  ved  den  beskyttelsesvenhge  Toldlov  af  1768.  og 
man  kan  paa  visse  Maader  se  Skridt,  der  minde  om  den 
tidligere  Tids  økonomiske  Politik.  Der  blev  saaledes 
stadig  indrømmet  flere  norske  Bjergværker  betydehge 
Skattenedsættelser:  der  blev  udstedt  Privilegier  paa  Fa- 
briksdrift  og  det  ikke  alene  med  Tilladelse  til  at  drive 
en  eller  anden  Industrigren,  men  ogsaa  saaledes.  at  der 
indrømmedes  forskjeUige  Begunstigelser,  man  kan  se  en 
Fabrik  i  Rendsborg  blive  hjulpet  med  Eftergivelse  af 
Gjæld  til  Statskassen  15),  der  blev  under  vanskehge  For- 
hold for  Sølvværket  i  Kongsberg  bevilget  Hjælp  til  at 
skaffe  Raaæmner.  for  at  Almuen  der  kunde  blive  sat  i 
Arbejde  med  at  tilvirke  linnede  og  uldne  Varer  i*^),  og, 
hvad  der  for  øvrigt  i  og  for  sig  var  noget  selvfølgeligt, 
der  træffes  Forholdsregler  for  at  skærpe  Tilsynet  med 
Kontrabandehandel  og  Toldsvig  ved  Sjællands  Østkyst  i^). 
Ja,  man  kan  endog  se,  at  til  Gavn  for  de  indenlandske 
Heglerier  Indførselstolden  paa  Hør  og  Hamp  forhøjes 
(21.  Januar  1771),  og  at  Forbudet  mod  Indførsel  af  frem- 
med Glas  til  Gavn  for  de  norske  Glasværker  bliver  skær- 
pet (2.  Oktober  1771).  Paa  et  Punkt  vedrørende  Norge 
var  Struensee  endog  mere  stemt  for  Tvang,  end  den 
tidligere  Regering  havde  været.  Han  saa  nemhg  ikke 
med  Velvilje  paa  Oprettelsen  af  Bygdesave  eller  Distrikts- 
save,  som  Hensynet  til  Almuens  Tarv  havde  bragt  Re- 
geringen før  ham  til  jævnlig  at  bevilge.  Af  Frygt  for. 
at  det  her  skulde  gaa  for  meget  ud  Skovene,  lod  han  en 
Tid  lang  Kongen  afslaa  alle  Andragender  derom.  Dog 
skiftede  han  i  denne  Henseende  Standpunkt  i  Slutningen 
af  sin  Styrelsestid. 

Til  Trods  for,  hvad  her  er  fremhævet,  gik  Struensees 
Tanker  paa  det  økonomiske  Omraade  overvejende  i  den 


78  Fjerde  Kapitel. 

Retning,  at  det  nu  skulde  være  forbi  med  den  stærke 
Beskyttelse,  som  hidtil  var  ^ist  Industrien.  Det  var  fuld- 
stændig med  Føje.  at  Finanskollegiet  lejlighedsvis  kunde 
omtale  det  som  stemmende  med  Kongens,  d.  v.  s.  Stru- 
ensees  Ønske,  hvis  >/alle  Grene  af  Industrien  ble  ve  lettede 
for  arbejdsomme  og  dygtige  Kunstnere  og  ikke  besvæ- 
rede af  Lavenes  Tvangslove«.  I  og  for  sig  var  dette  ikke 
noget  nyt  Princip:  thi  det  havde  Stampe  allerede  gjort 
gjældende  for  en  Del  Aar  siden  ^^);  men  af  praktiske 
Grunde  havde  han  dog  ikke  anset  det  for  tilraadehgt  at  gaa 
de  egentlige  Haandværkslav  paa  Livet.  Nu  derimod  vare 
selve  disse  ikke  mere  sikre.  Der  blev  med  rund  Haand 
givet  Haandværkssvende  Tilladelse  til  at  nedsætte  sig 
som  Frimestre,  og  Regeringen  brød  sig  ikke  om.  at  La- 
vene klagede  herover  eller  over  de  mange  Bønhaser  og 
Fuskere,  der  gik  dem  i  Næringen.  Ogsaa  udbredte  der 
sig  i  Kjøbenhavn  det  Rygte,  at  alle  Lav  skulde  ophæves  ^^). 
og  da  de  i  deres  Forskrækkelse  indgav  en  Ansøgning  i 
Haab  om  at  faa  et  betryggende  Svar  af  Regeringen,  kom 
dette  til  at  lyde  paa.  at.  saafremt  enhver  i  Lavene  be- 
flittede sig  paa  at  gjøre  sig  Umage,  kunde  Friheden  til 
at  arbejde  ikke  skade  nogen  (13.  Marts  1771)-*^).  Naar 
Struensee  i  en  Kabinetsordre  af  27.  JuH  1771  til  Etats- 
raad  Hiibner  om  en  ny  Ordning  af  Politiet  i  Kjøbenhavn 
opstiller  det  Princip,  at  Industrien  skulde  befries  for  alle 
Baand.  kan  man  ikke  være  i  Tvivl  om,  at  han  vilde  have 
Lavene  afskaffede.  Men  det  blev  dog  her  ved  Tanken. 
En  Kabinetsordre  om,  at  det  skulde  undersøges,  hvor- 
ledes det  Eneretsprivilegium,  Bryggerne  i  Kjøbenhavn 
havde,  kunde  blive  ophævet-^),  førte  ikke  til  noget.  Der- 
imod føltes  det  sikkert  af  Skrædderlavet  som  ubehageligt, 
at  Undersøgelser  om  forbudte  Klædevarer  omkring  paa 
Værksteder  og  i  Butiker  ikke  mere  maatte  finde  Sted-^). 
Vigtigst  var  Struensees  Forhold  til  den  store  Indu- 
stri.    De   i   flere    Henseender   tarvelige    Resultater,    den 

tidligere  Tids  Beskyttelsespolitik  havde  havt,  kunde  gan- 
ske naturlig  gjøre  det  tvivlsomt,  om  den  Kurs.  der  hidtil 
her  var  ført.  vedvarende  skulde  holdes.  Det  vil  erindres, 
at  det  ældre  Varemagasin,  der  havde  været  indrettet 
med  det  Formaal  at  tjene  som  Støtte  for  Fabrikindustrien, 
i  1768  var  blevet  omdannet  til  et  saakaldet  General- 
magasin under  en  rent  kjøbmandsmæssig  Styrelse*),  og 
trods  forskjellige  Bryderier  og  Tab  mente  den  dygtige 
Mand,  der  var  sat  til  at  styre  det,  Frederik  de  Coninck. 
at  der  var  gode  Udsigter  for  Fremtiden:  men  der  be- 
høvedes dog  flere  Penge,  og  Struensee.  der  intet  havde 
tilovers  for  den  hele  Indretning,  lod  Kongen  ophæve 
Magasinet  (29.  April  1771)23). 

Husker  man  paa,  hvad  det  havde  betydet  for  Fa- 
brikanterne i  Kjøbenhavn  at  have  dette  Magasin  som  et 
sikkert  Afsætningssted,  og  for  Kræmmerne  at  have  god 
Kredit  paa  de  Fabrikvarer,  de  kjøbte  der,  forstaar  man, 
at  dette  Skridt  var  det  samme  som  at  borttage  en  væ- 
senlig Del  af,  hvad  der  hidtil  havde  hjulpet  Fabrikkerne. 
Og  snart  var  det  ogsaa  klart,  at  andre  Støtter  gled  bort 
under  Fødderne  paa  adskilUge  af  dem.  I  lange  Tider  havde, 
som  det  vil  erindres,  et  Fond  paa  ca.  30000  Rdl.  aarhg 
været  bestemt  til  Hjælp  for  Storindustrien,  og  dette  Fond 
havde  været  bestyret  af  KommercekoUegiet.  Da  saa  dette 
Kollegium  3.  Juni  1771  blev  lagt  ind  under  Finanskolle- 
giet,  foreslog  dette  snart  efter,  at  det  selv  skulde  have 
Bestyrelsen  for  Fremtiden  af  de  30000  Rdl.:  men  den 
kongeUge  Resolution  kom  til  at  lyde  paa.  at  Pengene 
skulde  gaa  ind  i  den  almindelige  Kasse  ^'*).  Struensee 
forbeholdt  sig.  hvergang  det  fandtes  nødvendigt  at  udbe- 
tale noget  til  Opmuntring,  da  at  anvise  det,  hvad  der 
vilde  sige  det  samme  som,  at  der  intet  blev  udbetalt  til 
Handelens  og  Industriens  Fremme. 


*)  Se  ovenfor  I.  S.  368. 

Endelig  kom  som  det  tredje  dybt  rammende  Slag 
imod  den  daværende  Fabrikindustri,  at  i  Stedet  for.  at 
det  tidligere  kun  havde  været  tilladt,  fra  Hertugdømmerne 
at  indføre  Varer  til  Danmark  og  Norge  fra  saadanne 
Fabriker  dernede,  som  havde  særligt  Privilegium  dertil, 
lod  Struensee  3.  September  1771  give  en  almindehg  Til- 
ladelse til  at  indføre  alle  Fabrikvarer  fra  Hertugdømmerne 
imod  en  Told  paa  7^2  Procent.  Nu  maa  det  erindres, 
at  Toldforordningen  for  Hertugdømmernes  Vedkommende 
saa  godt  som  ikke  indeholdt  Indførselsforbud  og  i  det 
hele  havde  lavere  Satser  end  dem.  der  gjaldt  i  de  tvende 
Kongeriger.  Følgen  af  den  nye  Plakat  var  da  ganske 
naturhg.  at  der  ikke  alene  kom  Fabrikvarer  tU  Danmark 
og  Norge,  som  vare  tilvirkede  i  Hertugdømmerne,  men 
ogsaa  en  Mængde  fremmede  Varer,  som  det  kunde  be- 
tale sig  at  indforskrive  fra  Udlandet  til  Slesvig  og  Hol- 
sten og  saa  føre  derfra  til  de  tvende  Kongeriger.  Ganske 
vist  fastsatte  Forordningen,  at  der  med  de  Varer,  der 
saaledes  indførtes  til  Kongerigerne,  skulde  medfølge  et 
Vidnesbyrd  fra  vedkommende  Autoriteter  om.  at  de  vir- 
kelig vare  tilvirkede  paa  de  Fabrikker  i  Hertugdømmerne, 
hvorfra  det  hed  sig.  at  de  indførtes;  men  man  maa  have 
forstaaet  at  undgaa  eller  at  omgaa  dette.  I  det  mindste 
gav  Tilladelsen  Anledning  til  Indførelse  i  Mængde  af 
fremmede  Varer.  Det  var  en  Kjendsgjerning.  at  Kjøben- 
havn  ved  Slutningen  af  Struenseetiden  var  oversvømmet 
med  Varer,  hvis  Indførsel  var  forbudt-''). 

Ved  disse  tre  vigtige  Skridt  maatte.  det  ser  enhver, 
de  stærkeste  Støtter  for  det  gamle  Beskyttelsessystem 
falde  bort.  Struensee  havde  brugt  en  radikal  Kur.  Det 
usunde,  der  var  i  den  tidligere  Tingenes  Orden,  vilde 
han  have  af  Vejen.  Naar  Fabrikanterne  og  Kjøbmæn- 
denes  Tro  paa  Statens  Hjælp  var  tihntetgjort.  vilde  efter 
hans  Mening  alt  udvikle  sig  sundt  og  rask. 

Struensees  Omdannelse  af  forskjellige  Institutioner. 


V  i  have  i  det  foregaaende  set  Struensees  Holdning 
som  Statsmand  paa  meget  vigtige  Omraader  ved  Spørgs- 
maal,  der  baade  havde  indgribende  Betydning  med 
Hensyn  til  Samfundsforholdene,  og  hvad  Landets  økono- 
miske Udvikling  angik,  og  vi  have  særlig  søgt  at  klare 
os  Forholdet  imellem  Principerne  for  hans  Reformer  og 
dem,  hvorefter  der  var  styret  i  de  nærmest  foregaaende 
Tiaar.  Der  traadte  en  bestemt  Forskjel  frem  ved  hans 
Stilling  til  Næringsgrenene.  især  for  Fabrikindustriens 
Vedkommende;  men  i  øvrigt  viste  hans  Styrelse  sig 
overvejende  at  være  en  Fortsættelse  af,  hvad  alle- 
rede var  sat  i  Bevægelse  i  Forvejen,  paa  nogle  Punkter 
ganske  vist  saa  at  sige  i  et  stærkere  Tempo,  men  dog 
ikke  anderledes,  end  at  han  ved  det  vigtigste  Spørgs- 
maal  af  alle,  nemlig  Landboreformerne,  lod  Stavnsbaands- 
løsningen  ligge,  uagtet  der  var  forelagt  ham  et  Forslag 
derom  i  en  vel  overvejet  Skikkelse. 

Utvivlsomt  kan  man  paavise,  at  paa  visse  Punkter 
har  han  og  de,  hvis  Raad  han  har  fulgt,  grebet  fejl  eller 
i  det  mindste  ikke  truffet  den  helt  tilfredsstillende  Løs- 
ning —  vi  ville  særlig,  hvad  de  økonomiske  Spørgsmaal 
angaar,  komme  til  at  se,  at  han  her  handlede  overilet  — ; 

men  taget  i  det  hele  og  store  var  det  Fremskridtsarbejde, 
vi  have  dvælet  ved,  fuldt  berettiget,  og  der  var  kun 
handlet  efter  Grundsætninger,  som  skyldtes  Statsviden- 
skabernes Udvikling  og  den  dertil  knyttede  voxende 
Humanitetsfølelse.  Og  dette  Arbejde  havde,  maaske  med 
en  enkelt  Undtagelse,  intet  revolutionært  ved  sig,  det  var 
en  Reformgjerning,  der  netop,  fordi  den  sluttede  sig  til, 
hvad  allerede  var  begyndt  i  Forvejen,  dobbelt  kunde 
tænkes  at  ville  slaa  Rod  og  bære  Frugt.  Men  det  var 
tilUge  en  Gjerning.  som  der  maatte  hæges  om  med  Omhu. 
Baade  paa  Grund  af  herskende  Fordomme,  og  fordi  Re- 
formerne nødvendigvis  i  visse  Henseender  maatte  støde 
an  imod  Privatinteresser,  vilde  man  paa  en  Del  Punkter 
faa  at  kæmpe  med  passiv  Modstand  eller,  hvad  heller 
ikke  maatte  overses,  i  det  mindste  med  en  uviUig  Stem- 
ning. Vi  behøve  blot  at  tænke  paa  Landbosagen  for  at 
indse  det.  Ahsaa  Spørgsmaal  nok,  der  kunde  og  burde 
optage  en  Statsmand  ved  Siden  af  alt  det,  der  af  sig 
selv  maatte  lægge  Beslag  paa  en  Styrelses  Opmærksom- 
hed baade  indadtil  og  udadtil.  I  den  sidst  nævnte  Hen- 
seende laa  saa  vigtige  Sager  for  som  den  ikke  helt  til- 
endebragte Mageskiftesag  og  Striden  med  Algier. 

Men  ulykkeUgvis  var  det  ikke  Struensees  Mening 
foreløbig  at  blive  staaende  herved.  Dertil  fattedes  det 
ham  alt  for  meget  paa  Besindighed  og  virkelig  Stats- 
mandsevne, og  desuden  var  hele  denne  Side  af  Statsmands- 
gjerningen,  som  allerede  antydet,  ikke  det,  der  stærkest 
fængslede  ham.  Han  holdt  af  at  udtale,  at  alt  var  fejl- 
fuldt i  Regeringen,  og  at  han  ikke  vilde  lade  Sten  paa 
Sten  blive  tilbage  af  det  bestaaende^).  Den  nedarvede 
Styrelsesform,  det  var  den,  han  først  og  fremmest  vilde 
til  Livs,  og  det  var  derfor,  at  han,  samtidig  med,  at  de 
nylig  skildrede  Reformer  skulde  gaa  deres  Gang.  vilde 
gjennemføre  en  Kuldkastelse  af  bestaaende  Institutioner 
allevegne,  hvor  han  kunde  komme  til  det. 

Formaalet  hermed  var  i  første  Række  at  sikre  den 
Magt.  han  mere  og  mere  higede  efter  at  udøve  som 
styrende  Land  og  Rige  fra  Kabinettet.  Kongen  havde 
han,  man  kan  gjerne  sige,  hypnotiseret  til  viljeløst  at 
gjøre  alt,  hvad  han  selv  vilde,  og  i  Dronningen  havde 
han  en  Elskerinde,  der  fandt  alt,  hvad  han  gjorde,  at 
være  det  herhgste,  der  kunde  ske.  Kan  var  derfor  tryg 
imod,  at  Hofrænker  kunde  volde  ham  Farer.  Samtidig 
havde  han  fjærnet  det  gamle  Konseil  og  derved  skilt  sig 
fra  Hovedmændene  i  det  bureaukratiske  Aristokrati,  der 
havde  været  Herrer  over  Styrelsen  paa  den  Tid,  da  han 
begyndte  at  svinge  sig  i  Vejret.  Men  dette  holdt  han 
ikke  for  tilstrækkeligt.  Han  nærede  en  tydelig  Uvilje 
imod  Adelen  og  imod  høje  Rangspersoner.  Til  Dels 
hang  det  sammen  med  en  vis  demokratisk  Lighedsfølelse 
hos  ham,  til  Dels  med,  at  han  i  dem  saa  udprægede 
Modstandere  og  let  kom  til  at  hidse  sig  op  imod  dem 
ved  Tanken  om,  hvorledes  de  sandsynligvis  i  deres  Tale 
om  ham  haanede  ham,  den  borgehge  Parvenu,  med  al- 
skens lidet  smigrende  Tilnavne.  Paa  flere  Maader  mær- 
ker man  denne  Uvilje  hos  ham,  naar  han  f.  Ex.  fastsatte, 
at  i  Kollegier  og  kollegiale  Domstole  skulde  det  højere 
eller  lavere  Sæde  ikke  afhænge  af  personlig  Rang,  men 
kun  af  Ancienniteten,  medens  Rang  overhovedet  kun 
maatte  gjælde  ved  Hoffet  og  i  Tilfælde  af  Ceremonier-). 
Man  mærker  den  samme  Aand  i  en.  for  øvrigt  særdeles 
forstandig  Forordning,  han  lod  udstede  (8.  April  1771) 
for  at  gjøre  Ende  paa  den  Misbrug,  at  fornem  Stand 
kunde  dække  Skyldnere  imod  deres  Kreditorer,  naar 
disse  ved  Rettens  Middel  vilde  have  deres  Fordringer 
inddrevne.  I  skarpe  Ord  fastslog  Forordningen,  at  der 
ikke  i  nogen  Gjældssag  maatte  tages  Hensyn  til  Debitors 
Stand  eller  personlige  Anseelse^). 

Struensees  Uvilje  imod  de  adehge  gik  dog  ikke  saa- 
vidt,  at  han  ikke   vilde  bruge  dem,   saafremt  han  mente 

at  kunne  faa  dem  til  at  tjene  hans  Politik.  Det  kunde, 
det  saa  han  klart,  have  sin  Værd  at  knytte  dem  til  sig 
eller  at  forbinde  sig  med  dem.  Baade  Rantzau  og  Gåhler 
vare  Adelsmænd;  han  mente,  i  det  mindste  foreløbig,  at 
kunne  bruge  Mænd  af  det  høje  Aristokrati  som  Gregers 
Haxthausen  og  Jørgen  Skeel,  hvilken  sidste  vel  nok  havde 
en  god  Støtte  deri.  at  han  var  gift  med  en  Søster  til 
Fru  Gåhler.  og  man  ser.  at  han  gjerne  vilde  knytte 
Moltkes  dygtigste  Søn.  Godske  Moltke,  til  sin  Styrelse. 
Der  var  endog  et  Omraade.  hvor  han  hgefrem  holdt  det 
for  heldigt,  om  man  kunde  faa  Adelsmænd  til  at  virke, 
og  det  var  som  Diplomater.  »Jeg  vil«,  lader  han  Kongen 
sige  i  en  Kabinetsskrivelse  (12.  April  1771).  »for  Frem- 
tiden opstille  det  Princip,  at  ingen  kan  bhve  Statsafsen- 
ding.  med  mindre  han  først  har  tjent  som  Legations- 
sekretær, og  man  bør  dertil  kun  bruge  rige  Mænd,  og 
især  opmuntre  Adelsmændene  til  at  betræde  denne  Bane«. 
Men  vilde  han  end  ikke  principmæssig  udelukke  dem 
fra  Embeder"^),  var  det  dog  tydeligt,  at  han  ikke  vilde 
lade  dem  have  Lejlighed  til  at  spille  en  fremragende 
Rolle  i  Spidsen  for  Kollegierne,  og  for  øvrigt  holdt  han 
i  og  for  sig  ikke  af  disse  Chefstillinger.  Det  var  ham 
ikke  nok  at  have  faaet  Konseilsherrerne  først  satte  ud  af 
Spillet,  og  dernæst  helt  fjærnede.  han  ønskede  heller 
ikke  at  have  egentUge  Kollegiechefer,  i  hvem  han,  selv 
efter  at  have  afskaaret  dem  fra  mundtlig  Forhandling 
med  Kongen,  dog  saa  en  Slags  Medbejlere  paa  Grund 
af  den  Indflydelse,  de  kunde  udøve,  hver  i  sit  Kollegium. 
Derfor  forsvandt  Oversekretærpladserne  i  Tyske  og  Dan- 
ske Kancelli  med  1.  H.  E.  Bernstorff  og  Otto  Thott,  derfor 
kom  ingen  til  at  indtage  den  overlegne  Plads  iblandt 
de  Finansdeputerede  eller  i  Generaltoldkammeret,  som 
Schack  og  A.  P.  Bernstorff  havde  havt.  og  derfor  var 
der  ikke  mere  Overkrigssekretærer  i  Spidsen  for  Hær  og 
Flaade.     Paa  et  Punkt  skete  der  en  Undtagelse,  for  saa 

vidt  Staten  beholdt  en  egen  Udenrigsminister,  —  hvad 
vi  senere  ville  komme  tilbage  til;  —  men  det  gjorde 
Forholdene  til  en  tvingende  Nødvendighed.  Sammen 
med  Oversekretærpladsen  i  Danske  KancelK  forsvandt 
ogsaa  Stillingen  som  Patron  for  Kjøbenhavns  Universitet, 
og,  om  det  saa  var  saa  helt  uskyldige  Stilhnger  som 
Præsidentpladserne  ved  Kunstakademiet  og  i  Videnska- 
bernes Selskab,  vilde  Struensee  ikke  taale  dem.  Ogsaa 
Jakob  Benzon  som  Statholder  i  Norge  maatte  vige  sin 
Plads,  og  dermed  var  foreløbig  ogsaa  dette  Embede  op- 
hævet, en  Forandring,  der  i  Virkeligheden  dog  allerede 
et  Par  Aar  tidligere^)  var  bestemt  at  skulle  finde  Sted, 
naar  Benzon  engang  fratraadte,  men  som  maatte  passe 
fortræffelig  til  Struensees  hele  Synsmaade.  Ogsaa  Over- 
retten i  Gottorp  mistede  sin  Kansler. 

Der  kan  ikke  være  Tvivl  om.  at  det  var  smaahg 
Skinsyge,  der  bestemte  Struensees  Holdning  paa  hele 
dette  Omraade;  men  om  den  end  for  saa  vidt  er  for- 
staaelig  nok,  maa  det  tilføjes,  at  den  ganske  vist,  set  fra 
selve  Styrelsens  Standpunkt,  var  uheldig.  Det  kunde  kun 
være  til  Gavn  for  et  Kollegiums  Maade  at  tage  Sagerne 
paa,  naar  en  enkelt  Mand,  forudsat  selvfølgelig,  at  det 
var  en  dygtig  Mand,  indtog  en  overlegen  StiUing.  saaledes 
at  han  kunde  gjøre  en  Mening  gjældende  med  Vægt. 
Hvad  der  ellers  let  skete  imellem  helt  ligestillede  Kollegie- 
herrer,  at  hver  trak  til  sin  Side,  eller  at  man  endte  med 
et  eller  andet  Kompromis,  der  hverken  var  hugget  eller 
stukket,  traadte  i  saa  Tilfælde  mmdre  frem,  og  den  Fare, 
der  kunde  være  for,  at  man  druknede  i  Vidtløftigheder, 
svækkedes  betydelig,  hvor  en  energisk  Mand  kunde  bringe 
Fart  i  Tingene.  Men  Struensee  saa  her  alene  paa,  at 
han  ikke  vilde  have  Medbejlere,  og  derfor  tog  han  Che- 
ferne fra  Kollegierne.  Man  kom  efter  Schacks  Bortgang 
fra  Rentekammeret  til  at  se  2  Mænd  som  sideordnede  i 
dette     Kollegium    og     Generaltoldkammeret     undertegne 

Forestillingerne  herfra  til  Kongen,  og  det  samme  gjorde 
Luxdorph  og  H.  Hjelmstjerne  i  Kancelliet.  En  tilsvarende 
Ligestilling  skabtes  i  Finanskollegiet.  da  det,  som  vi  snart 
skulle  se,  organiseredes  i  en  ny  Skikkelse.  Heller  ikke 
Generallandvæsenskommissionen  fik  nogen  Præsident, 
saaledes  som  dens  Forgænger  Generallandvæsenskollegiet 
havde  havt  det  i  Moltke. 

Svækkedes  paa  en  Maade  herved  den  Myndighed, 
hvormed  Kollegierne  kunde  optræde,  saa  brød  han  ogsaa 
deres  Selvstændighed  ved  at  forbyde  dem  al  Korrespon- 
dance indbyrdes  eller  med  saadanne  Personer  eller  Myn- 
digheder, der  ikke  hørte  umiddelbart  under  dem^).  Intet 
kunde  ved  en  Sags  Behandling  naturligere  ske,  end  at 
det  Kollegium,  hvorunder  den  særhg  hørte,  kunde  trænge 
til  Oplysninger  om  den  fra  et  andet  Kollegium,  for  ikke 
at  tale  om.  at  Sager  kunde  være  af  den  Natur,  at  de 
vedrørte  mere  end  et  Kollegiums  Virkekreds.  Hvad  var 
da  rimeligere  og  nyttigere,  end  at  de  udtalte  sig  for  hin- 
anden om  sligt!  Men  saaledes  saa  Struense  ikke  derpaa. 
For  ham  var  der  noget  mistænkehgt  ved  en  saadan  For- 
bindelse imellem  de  høje  Regeringskollegier,  der  let 
kunde  styrke  dem  til  fælles  Opposition  imod  Kabinettets 
Magtbud,  og  med  den  for  en  Despot  ret  naturlige  Mis- 
tænksomhed bød  han,  at  alt  Samkvem  imellem  Kollegierne 
skulde  gaa  igjennem  Kabinettet.  Vilde  f.  Ex.  KancelUet 
høre  enten  Finanskollegiets  eller  Generalitetets  Skjøn 
om  noget,  havde  det  at  indberette  det  til  Kabinettet,  der, 
for  saa  vidt  det  behagede  Struensee,  lod  Forespørgslen 
gaa  til  vedkommende  Kollegium,  hvis  Svar  da  ogsaa 
maatte  gaa  samme  Vej  tilbage  igjennem  Kabinettet.  En- 
hver ser,  at  der  derved  skabtes  et  utaaleligt  Omsvøb, 
som  i  høj  Grad  maatte  sinke  Sagernes  Gang;  men,  det 
forstaar  sig,  Struensee  fik  Lejlighed  til  at  kige  Kollegierne 
i  Kortene,  det  var  for  ham  Hovedsagen. 

Kristian  VII  havde,  som  det  erindres  *),  udvidet  den 
Myndighed.  Kollegierne  fra  tidligere  Tid  havde  havt  til 
at  afgjøre  en  Del  Sager  ad  manclatum,  og  han  havde  lige- 
ledes fastsat,  at  visse  Sager  skulde  afgjøres  af  Konseillet 
efter  IndstilHng  fra  Kollegierne.  Med  denne  sidste  Myn- 
dighed var  det  selvfølgelig  forbi,  da  Konseillet  afskaffedes, 
og  for  saa  vidt  fandt  der  nu  en  større  Sammentræng- 
ning Sted  i  Kabinettet,  end  Tilfældet  havde  været  i 
de  nærmest  foregaaende  Aar.  Imidlertid  vedblev  det 
dog  at  staa  Kollegierne  frit  for  selv  at  afgjøre  visse  ube- 
tydeHge  Tilfælde.  Saaledes  fastsatte  en  Kabinetsordre  af 
10.  December  1770,  at  alle  Sager,  hvor  det  ikke  drejede 
sig  om  et  større  Beløb  end  100  Rdlr..  skulde  expederes 
af  Rentekammeret  paa  egen  Haand,  og  det  hedder  senere 
i  en  Kabinetsordre  af  12.  Juni  1771,  at  Bestallinger  til 
Embeder,  der  havde  mindre  Gage  end  500  Rdlr,,  kunde 
Kollegierne  selv  udstede.  Men  selvfølgelig  vejede  shge 
Indrømmelser  kun  lidet  i  Sammenligning  med  den  Af- 
hængighed, hvori  for  øvrigt  Kollegierne  kom  af  Kabinet- 
tet, og  desuden  var  det  Omraade,  indenfor  hvilket  Kolle- 
gierne selv  maatte  træffe  Afgjørelse,  tydelig  nok  blevet 
mindre^).  Dette  mere  afhængige  Forhold  blev  nu  ogsaa 
paa  en  sikkert  for  Kollegiernes  Medlemmer  følelig  Maade 
fastslaaet  ved  de  Erklæringer,  som  Struensee  lod  kræve 
af  dem  om,  hvad  hvert  enkelt  Medlem  havde  i  Gage, 
hvor  store  Sportlerne  vare,  og  hvad  hver  af  dem  havde 
at  bestille^).  Det  var  tydelige  Vidnesbyrd  om,  hvorledes 
han  søgte  at  se  dem  paa  Fingrene. 

Men  det  var  ham  ikke  nok  at  fastslaa  selve  Kabi- 
nettets absolute  Overlegenhed  over  Kollegierne.  Han  gik 
ogsaa  ud  paa  baade  at  omdanne  hele  Forretningsordenen 
i  flere  af  dem  og  tillige  at  omlægge  en  Del  af  Forret- 
ningerne imellem  dem.      Selvfølgelig  maatte  det  ganske 

*)  I,  282—83. 

fattes  ham  paa  nøje  Kjendskab  til  Formen  for  Sagernes  Be- 
handling i  Kollegierne,  og  man  har  paa  flere  Punkter  ondt 
ved  at  forstaa,  hvorfor  han  uden  Nødvendighed  vilde  kaste 
sig  ind  i  Afgjørelsen  af,  om  den  ene  eller  den  anden 
Maade  at  behandle  Sagerne  paa  var  den  mest  hensigts- 
mæssige, især  da  han  aldeles  ingen  selvstændig  Mening 
kunde  have  derom.  Man  faar  derfor  ved  alt  sligt  et 
underligt  Indtryk  af  Lyst  hos  ham  til  at  vende  op  og 
ned  paa  alt.  Det  var  næsten,  som  om  det,  at  noget  var 
ordnet  paa  en  vis  Maade,  var  tilstrækkehgt  i  hans  Øjne 
til,  at  han  mente,  at  det  burde  forandres.  For  øvrigt  er 
det  højst  sandsynligt,  ogsaa  efter,  hvad  han  selv  har  er- 
klæret under  Forhørerne  over  ham,  at  han  paa  dette 
Felt  i  meget  har  fulgt  Gåhlers  Raad.  Det  var  netop  Ord- 
ningen, som  den  var  i  Generalitetskollegiet.  hvor  Gåhler 
var  den  herskende,  om  hvilken  Struensee  lod  Kongen 
erklære,  at  den  burde  tjene  til  Efterligning. 

Det  første  Skridt,  han  gjorde,  da  han  vilde  i  Kast 
med  Spørgsmaalet  om  Kollegiernes  Ordning,  var,  at 
han  20.  Oktober  1770  lod  de  forskjelhge  Kollegier  give 
Oplysninger  om,  paa  hvilken  Maade  Sagerne  bleve  be- 
handlede i  dem,  og  da  blandt  andre  Oversekretæren  i 
Danske  Kancelh  Thott  i  den  Anledning  indsendte  en 
Fremstilling  deraf  for  hans  Kollegiums  Vedkommende, 
gav  dette  Anledning  til  en  Forhandling  imellem  Kancel- 
liet og  Kabinettet,  der  førte  til  en  ret  gjennemgribende 
Forandring  i  Kancellisagernes  Behandling.  Kjærnepunktet 
heri,  hvad  vi  paa  dette  Sted  alene  kunne  nævne,  var,  at. 
medens  der  tidligere  havde  været  nogle  Kontorer,  hvor 
Sagerne  forberedtes  til  at  blive  endelig  afgjorte  af  selve 
de  Deputerede,  hvorimod  andre  Kontorer  expederede 
dem  efter,  at  der  var  truffet  en  Beslutning  om  dem,  blev 
Kancelliet  (20.  April)  inddelt  i  4  Departementer,  hvoraf 
hvert  overtog  de  Sager,  der  vedrørte  en  vis  bestemt  Del 
af  de  tvende  Kongeriger.     Der  var  to  Departementer  for 

Danmark,  et  for  Norge,  et  for  Island,  Grønland  og  Kolo- 
nierne, og  til  dette  sidste  var  ogsaa  føjet,  hvad  der  angik 
Grevskaber,  Baronier  og  Stamhuse  (Lenssager).  De  fire 
Departementer  havde  hver  en  Deputeret  som  Chef.  og 
disse  Deputerede  holdt  i  Forening  KoUegiemøder,  hvori 
ogsaa  Generalprokurøren  havde  Sæde.  Efterat  Sagerne  fra 
de  enkelte  Departementer  vare  gaaede  til  Afgjørelse  i  slige 
KoUegiemøder,  vendte  de  siden  derfra  tilbage  til  Expedi- 
tion  fra  de  samme  Departementskontorer,  hvori  de  fra 
først  af  havde  været  til  Behandling^).  Som  man  ser, 
var  der  ved  denne  Forandring  netop  kun  Tale  om  mulig 
en  hensigtsmæssigere  Forretningsgang.  Men  medens  der 
var  blevet  forhandlet  herom,  var  den  ene  af  de  ældre 
Kancelliherrer,  Hjelmstjerne,  bleven  afskediget.  Derimod 
beholdt  den  anden,  Luxdorph.  sit  Sæde,  og  ved  Siden  af 
ham  stilledes  tre  nye  Deputerede,  A.  Schumacher,  Dons, 
(tidhgere  Professor  i  Jura)  og  M.  H.  Høyer,  som  vi  kjende 
fra  LandvæsenskoUegiet  og  Landvæsenskommissionen. 
Stampe  vedblev  al  være  Generalprokurør. 

Men  foruden,  at  der  blev  lavet  om  paa  Kancelliets  Ar- 
bejdsmaade,  skete  der  ogsaa  en  Indskrænkning  af  dets 
Virkekreds,  idet  en  ikke  ringe  Del  af,  hvad  det  tidhgere 
havde  havt  med  at  gjøre.  overførtes  til  et  andet  Kolle- 
gium, nemlig  det  ældre  Rentekammer,  som  samtidig  helt 
omdannedes.  Det  har  paa  flere  Maader  Værd  at  følge 
denne  Forandring.  Den  staar  nemhg  i  Forbindelse  med 
et  virkeligt  Princip  hos  Struensee.  Det  vil  erindres,  hvor 
overordentlig  stærkt  Stampe  i  Frederik  V's  Tid  havde 
hævdet  det  rette  i  Adskillelsen  imellem  den  dømmende 
og  den  administrative  Myndighed,  og  hvorledes  han  med 
stor  Nidkjærhed  havde  paatalt,  naar  rent  administrative 
Kollegier  eller  Embedsmænd  gjorde  sig  skyldige  i  at  op- 
træde som  dømmende.  Denne  Grundsætning,  der  klariig 
nok  stammede  fra  Montesquieus  Skrift,  Lovenes  Aand. 
blev  hyldet  af  Struensee  som  et  ufejlbart  Dogme,  og  han 

holdt  af.  den  ene  Gang  efter  den  anden  at  fremsætte 
den.  Alt.  hvad  der  stred  derimod,  mente  han  da  ogsaa, 
burde  ændres.  Derfor  lod  han  f.  Ex.  befale,  at  den  saa- 
kaldte  Overret  paa  Gottorp,  der.  foruden  at  være  en  Dom- 
stol, var  den  øverste  Myndighed  for  Provinsstyrelsen  i 
Slesvig,  alene  maatte  give  sig  af  med  »Justitssager«,  men 
ikke  maatte  udstede  Befalinger^"):  han  paabød  18.  Juni 
1771,  at  det  danske  KancelH  og  Finanskollegiet  skulde 
overveje,  hvorledes  »Kameralbetjentene«  i  Danmarks 
og  Norges  Amter  kunde  blive  befriede  for  Justitssager, 
og  i  Forening  dermed  befalede  han.  at  de  forskjellige 
Domstole  og  Instanser  i  Amterne  skulde  hæves,  hvorimod 
der  i  hvert  Amt  kun  skulde  være  en  Domstol.  Det  var 
i  en  ganske  lignende  Retning,  han  gik.  naar  han  nogle 
Maaneder  derefter  paabød  for  alle  Statens  Hovedlande, 
at  i  Byer  og  Amter  ligesom  i  Kollegierne  skulde  Justits- 
og  Finanssager  skilles;  Kongen  vilde  af  Finanskollegiet 
og  de  tvende  Kancellier  have  en  Plan  forelagt  om,  hvor- 
ledes dette  kunde  ske  ^^). 

Fra  tidligere  Tid  vare  Herredsfogeder  og  Byfogeder 
i  Danmark  baade  Dommere  i  laveste  Instans  og  tilUge 
administrative  Embedsmænd.  De  havde  blandt  andet 
Politivæsenet  under  sig.  Ogsaa  hos  andre  Myndigheder 
vilde  man  kunne  finde  en  lignende  Forening.  Intet  var 
nu  lettere  end  at  udstede  en  BefaUng  om.  at  alt  dette 
skulde  forandres,  og  det  kunde  være  theoretisk  ganske 
rigtigt.  Men  det  var  et  meget  stort  Spørgsmaal,  om  en 
saadan  Forandring,  som  vilde  være  aldeles  gjennem- 
gribende.  paa  den  daværende  Udviklings  Standpunkt  var 
praktisk  nyttig,  og  den  vilde  under  alle  Forhold  være 
meget  vanskelig.  Alt  dette  havde  Struensee  intet  Øje 
for;  men  for  øvrigt  gik  det  her  som  med  adskillige  af 
hans  Skridt:  det  hele  blev  en  Befaling  og  en  Begyndelse, 
som  der  aldeles  intet  kom  ud  af.    Man  mærker  end  ikke 

noget  til.   at  han,  efter  at  have  udstedt  Ordrer  om  sligt, 
har  lagt  noget  Tryk  paa  at  faa  dem  gjennemførte. 

Derimod  fandt  der.  hvad  der  var  ulige  lettere,  en 
Omlægning  Sted  af  Forretningerne  imellem  Statens  vig- 
tigste Kollegier  paa  det  øverste  Trin.  nemlig  imellem 
Kancellierne  og  Rentekammeret.  Ved  denne  Omlægning 
blev  der  taget  fra  Kancellierne  og  lagt  til  Rentekammeret. 
Noget  kan  Struensee  her  have  været  paavirket  af  Skin- 
syge imod  Danske  Kancelli,  der  fra  gammel  Tid  havde 
en  vis  Forrang  iblandt  Regeringskollegierne ;  vi  have 
ogsaa  set,  at  han  saa  vidt  muligt  ønskede  at  udskille, 
hvad  der  hørte  til  Justitsvæsenet,  fra  andre  Sager;  han 
vilde  fremdeles  gjerne  samle  alt,  hvad  der  stod  i  For- 
bindelse med  Næringssagerne  under  samme  Kollegium, 
og  en  Del  af  dem,  f.  Ex.  alle  Bevillingssager,  havde  hid- 
til hørt  under  Kancelliet.  Men  utvivlsomt  paavirkedes  han 
og  de,  der  her  vare  hans  Raadgivere,  —  rimehgvis  Oeder 
og  hans  Broder,  den  snart  meget  bekjendte  Justitsraad 
Struensee,  —  tillige  stærkt  af  Preussens  Forbillede.  I 
dette  Land  var  Udviklingen  fra  Frederik  Vilhelm  Ps  Tid 
gaaet  i  Retning  af  en  Sammentrængning  af  de  allerfleste 
Grene  af  Styrelsen  paa  dens  øverste  Trin  i  det  faakaldte 
Generaldirektorium,  medens  Justitsdepartementet  og  De- 
partementet for  de  gejstlige  Sager  stode  ved  Siden  af 
det  og  i  en  vis  Forbindelse  med  hinanden.  Dette  preus- 
siske Generaldirektorium  havde  den  øverste  Ledelse,  for 
det  første  af  alt,  hvad  der  hang  sammen  med  Finanserne, 
deriblandt  paa  den  ene  Side  Domæner  og  Regalier  som 
Postvæsen  og  Møntvæsen,  paa  den  anden  Side  Skatte- 
væsen, Told-  og  Accisevæsen,  fremdeles  af  alt,  hvad  der 
vedrørte  Industri  og  Handel,  endelig  ogsaa  af  Militær- 
økonomien, derunder  Forplejning  og  Indkvarteringsvæsen. 
Det  var  inddelt  i  4  Departementer,  og  imellem  disse  vare 
Sagerne  saaledes  fordelte,  at  ethvert  af  dem  havde  med 
visse  bestemte  Provinser  at  gjøre.    Paa  Direktoriets  højeste 

Trin  fandt  en  Fællesforhandling  Sted  imellem  dets  øverste 
Medlemmer.  Dette  Direktorium  er  det,  —  derom  kan  der 
ingen  Tvivl  være.  —  der  har  staaet  for  Struensees  og 
hans  Medarbejderes  Øjne  som  et  Slags  Forbillede.  Den 
preussiske  Administration  var  kjendt  som  en  kraftig  Or- 
ganisme, der  havde  sin  store  Del  i,  hvad  der  udgjorde 
Preussens  Styrke,  og  ligesom  Struensee  vilde  regere  ved 
sine  Kabinetsordrer  paa  Frederik  den  stores  Vis,  saa- 
ledes  kunde  det  ogsaa  være  tjenligt  at  søge  Modellen 
for  Embedskollegiernes  Ordning  i  hans  Stat.  Helt  skete 
det  visselig  ikke ;  men,  hvad  der  blev  indført  ved  Finans- 
kollegiets  Dannelse,  peger  dog  tydeUg  i  Retning  af  det 
preussiske  Forbillede  ^-). 

Den  29.  Maj  1771  blev  Rentekammeret  omdannet 
til  et  Finanskollegium.  og  ligesom  tidligere  Generaltold- 
kammeret var  blevet  forenet  med  Rentekammeret,  saa- 
ledes  blev  nu  ogsaa  KommercekoUegiet  (3.  Juni)  føjet  til 
det  nye  Kollegium'^).  Noget  senere  blev  Spørgsmaalet  om 
Grænserne  imellem  dettes  og  Kancelliets  Omraade  behand- 
let, og  som  Grundtræk  for  den  fremtidige  Ordning  af  disse 
Kollegier  fastsattes  det.  at  under  FinanskoUegiet  skulde 
alt  lægges,  hvad  der  vedrørte  baade  Økonomi,  Pohti. 
Opkrævning  af  de  kongehge  Penge  og  deres  Brug  til 
offentUge  Formaal,  alle  Regnskabs-  og  Kassesager,  alt, 
hvad  der  henhørte  under  Rekruttering.  Indkvartering  og 
Troppemarcher  samt  alt,  hvad  der  angik  Undersaatternes 
Haandteringer,  Privilegier,  Lav  og  NæringsbevUUnger  o.  s.  v. 
Derimod  skulde  Kancelliet  indskrænkes  til  i  Hovedsagen 
at  have  at  gjøre  med,  hvad  der  stod  i  Forbindelse  med 
Undersaatternes  »Rettigheder  og  Fortrin<.  fremdeles  med 
Styrelsen  af  alle  Justitssager,  baade  Strafferetssager  og 
Tvistigheder,  der  opkom  i  Kameral-.  Politi-  og  Nærings- 
sager,  foruden  af  Sager  vedrørende  Arvespørgsmaal  og 
Kontraktforhold,  samt  tillige  af  alle  gejstlige.  Skole-  og 
Kirkesager  ^*). 

Der  kan.  naar  man  ser  dette,  ikke  være  Tvivl  om, 
at  Tyngdepunktet  i  Embedsstyrelsen  nu  laa  hos  Finans- 
kollegiet, om  end  ganske  vist  ikke  i  den  Udstrækning, 
hvori  det  fandt  Sted  i  Preussen,  og  vi  ville  i  Forbindelse 
hermed  minde  om,  hvorledes  Generallandvæsenskommis- 
sionen  blev  beskaaret  for  en  Dél  af  sit  tidligere  Virkefelt, 
der  blev  lagt  ind  under  Finanskollegiet.  Dette  havde  nu 
middelbart  eller  umiddelbart  alt  under  sig,  hvad  der  an- 
gik Befolkningens  økonomiske  Forhold  og  Velvære,  med 
andre  Ord.  hvad  der  havde  hørt  under  de  tidhgere  side- 
ordnede Kollegier:  Rentekammeret,  Generaltoldkammeret 
og  Kommercekollegiet.  ligesom  ogsaa  en  Del  af  de  Sager, 
som  Kancelliet  havde  havt  at  gjøre  med. 

Foruden  at  det  gamle  Rentekammer  fik  denne  Ud- 
videlse, blev  der  fuldstændig  lavet  om  paa  selve  Behand- 
Hngen  af  Sagerne.  Det  nye  Kollegium  blev  nemhg  delt 
i  4  Departementer,  der  hvert  havde  sin  Gren  af.  hvad 
der  hørte  under  Kollegiet;  det  ene  fik  at  gjøre  med 
Handels-  og  Fabriksager,  det  andet  med,  hvad  der  stod 
i  Forbindelse  med  Bjergværker,  det  tredje  med  Landbo- 
sager, det  fjerde  med  Told-  og  Accisesager  o.  s.  v. 
Cheferne  for  de  4  Departementer,  der  kaldtes  Deputerede, 
dannede  den  øverste  samlede  Myndighed  i  Kollegiet.  Men 
under  dette  skulde  der  staa  3  saa  kaldte  Kamre,  som 
havde  med  Sagernes  Detail  at  gjøre.  og  Forretningerne 
imellem  dem  fordeltes  efter  Landsdele.  Det  ene,  der 
kaldtes  det  danske  Kammer,  skulde  drage  Omsorg  for, 
hvad  der  vedrørte  Kongeriget  Danmark,  Færøerne  og  de 
vestindiske  Kolonier;  det  andet,  det  norske  Kammer, 
havde  Sagerne  for  Norge  og  Island,  og  under  det  tredje, 
der  nævnedes  det  tyske  Kammer,  laa.  hvad  der  vedrørte 
Slesvig,  den  kongeUge  Del  af  Holsten  med  Altona.  Rantzau 
og  Pinneberg  samt  Oldenburg  og  Delmenhorst  ^^). 

I  nøje  Sammenhæng  med,  at  Finanskollegiet  saaledes 
organiseredes,   stod   det,   at  der  blev  gjort  rent  Bord  for 

dem.  der  tidligere  havde  havt  Sæde  i  Rentekammeret 
og  Kommercekollegiet.  iblandt  hvilke  ikke  alene  Skeel 
ijærnedes  til  at  være  Amtmand  i  Tønder,  men  ogsaa 
Schimmelmann  nu  afskedigedes.  Der  udnævntes  4  helt 
nye  Mænd  til  at  staa  i  Spidsen  for  Kollegiet,  nemlig  Grev 
U.  A.  Holstein,  Oeder,  Tyge  Rothe  og  Struensees  nylig 
nævnte  Broder.  Af  disse  Mænd  vil  der  snart  blive  Lej- 
lighed til  at  tale  nærmere  om  Holstein.  Oeder  var  aaben- 
bart  en  Mand,  om  hvem  Struensee  havde  endnu  højere 
Tanker,  end  Bernstorff  havde  havt.  Han  sendte  ham 
blandt  andet  de  Erklæringer  til  Betænkning,  som  ind- 
kom fra  de  Kjøbmænd,  hvem  han  ved  Ordren  af  16. 
Oktober  1770  havde  afæsket  Udtalelser  om  Handelsfor- 
holdene. Det  vil  ogsaa  erindres,  at  Oeder  baade  var  bleven 
sat  ind  i  Landvæsenskommissionen  og  havde  faaet  det 
Hverv  at  udarbejde  Planen  til  en  solid  Enkekasse,  og 
desuden  var  han  ved  Kabinetsordre  af  4.  Januar  1771 
bleven  udnævnt  til  Finansraad  med  en  Gage  paa  1200 
Rdlr.  foruden  200  Rdlr.  i  Huslejegodtgjørelse.  Det  var 
dengang  blevet  betydet  ham,  at  han  vel  skulde  fortsætte 
Udgivelsen  af  Flora  Danica,  men  hans  Hovedhverv  skulde 
være  at  dyrke  de  forskjellige  Grene  af  Statsvidenskaberne 
i  deres  Anvendelse  paa  Kongens  Riger  og  Lande.  Det 
vilde  derefter  blive  en  overvejende  theoretisk  Gjerning, 
han  havde  at  udføre  ved  Siden  af  sin  Virksomhed  i 
Landvæsenskommissionen;  men  desuden  forhandlede 
Struensee  meget  med  ham  i  den  nærmest  følgende  Tid 
om  forskjellige,  vist  nok  mest  økonomiske  Spørgsmaal, 
og  Oeder  maa  antages  for  paa  flere  Punkter  at  have 
havt  Indflydelse  hos  ham^^).  Dette  hang  vistnok  ikke  sam- 
men med;  at  Oeder  tydelig  skilte  sig  fra  sin  gamle  Velynder 
Bernstortf.  Tvært  imod  skrev  han  endnu  i  November 
1770  til  ham  som  den,  imod  hvem  han  følte  Taknemme- 
Hghed,  og  som  den,  hvis  Raad  det  vilde  være  ham  haardt 
at  undvære  ^'^);    men  det  var  intet  Under,    om  han  dog 

troede,  at  han  nu  vilde  kunne  faa  udrettet  mere  end  tid- 
ligere. Han  tog  derfor  villig  imod  Tilnærmelserne  fra 
Struensees  Side.  og  han  lod  sig  da  ogsaa  ansætte  af 
ham  som  Deputeret  i  FinanskoUegiet.  da  denne  Plads 
blev  tilbudt  ham. 

Tyge  Rothe  kjende  vi  nu  mest  som  den  begavede, 
virkelig  tankerige.  men  i  Fremstillingen  umaadelig  skruede 
Forfatter  til  en  Række  historiske,  filosofiske  og  mere  eller 
mindre  politisk-sociale  Skrifter,  der  i  Slutningen  af  18. 
Hundredaar  lod  ham  indtage  en  anset  Stilling  her  hjemme. 
Ved  Siden  deraf  var  han  Godsejer  i  Sjælland,  hvor  han, 
der  havde  ægtet  en  Datter  af  den  rige  Kjøbmand  Anders 
Bjørn,  ejede  Tybjerggaard.  Men  han  var  tiUige  kommen 
ind  paa  Embedsbanen,  og  han  havde  staaet  sig  særdeles 
godt  baade  med  den  ældre  og  med  den  yngre  Bernstorff. 
Den  sidste  ønskede  i  1768  i  høj  Grad  at  knytte  ham  som 
Kommitteret  til  Generaltoldkammeret  og  Kommercekol- 
legiet.  I  Breve  til  Onklen  holdt  han  i  flere  Henseender 
en  formelig  Lovtale  over  Rothe,  som  han  paastod,  baade 
var  en  paalidelig  Karakter  og  en  af  de  arbejdsivrigste. 
mest  oplyste  og  kundskabsrigeste  danske  Mænd  paa  den 
Tid,  hvis  Kundskaber  i  dansk  Ret  man  oven  i  Kjøbet 
havde  stærk  Brug  for  i  Kollegiet.  Saameget  mere  tog 
han  sig  det  nær,  at  Schimmelmanns  overlegne  Indflydelse 
gjorde,  at  K.  L.  Stemann  ved  denne  Lejlighed  kom  til  at 
gaa  foran  Rothe.  Den  sidste  blev  nok  kn\i;tet  til  Kol- 
legiet, men  foreløbig  uden  Gage  og  saa  løst,  at  han 
kunde  blive  borte  derfra,  saa  længe  han  vilde.  Det  gik 
med  Rothe,  som  det  gik  andre  af  de  dygtige  yngre  Mænd, 
der  havde  hørt  til  den  Bernstorffske  Kreds  og  havt  Del 
i  de  Tanker  om  Fremskridt  paa  flere  Omraader.  der  vare 
oppe  her,  at  Struensees  Opmærksomhed  blev  henledt  paa 
ham,  og  man  ser  ham  som  andre  af  den  samme  Klasse 
Mænd  samtidig  udtale  den  dybe  Beundring  for  Bern- 
storff^^)   og    dog    ikke    kunne    modstaa  Fristelsen    til  at 

følge  den  Mands  Kald,  der  havde  styrtet  den  af  dem 
saa  højt  skattede  Minister.  Efter  at  han.  som  vi  senere 
ville  komme  tilbage  til,  først  i  Foraaret  1771  var  bleven 
Borgmester  i  Kjøbenhavn,  flyttedes  han  nu  over  i  Finans- 
kollegiet,  hvor  han  fik  Landbosagerne  under  sig.  Den 
fjerde  Deputerede  var  Struensees  egen  ældre  Broder  Karl 
August  Struensee.  Denne  havde  tidligere  staaet  den  egent- 
lige Administration  fjærn  og  været  Professor  ved  Militær- 
skolen i  Liegnitz.  Hvad  enten  det  skyldtes  Broderens 
Anbefaling,  eller  han  paa  anden  Maade  var  bleven  kjendt 
her  hjemme,  var  det  i  December  1768  blevet  besluttet, 
at  han  skulde  indkaldes  for  med  en  aarlig  Gage  paa 
1000  Rdlr.  og  Rang  som  en  af  Universitetets  Professorer 
at  overtage  en  Stilling  som  Lærer  ved  det  kgl.  Artilleri- 
korps i  Kjøbenhavn  1^);  men  det  blev  ikke  til  noget,  da 
Frederik  den  store  ikke  vilde  lade  ham  rejse.  Nogen 
Tid  senere  var  det  lykkedes  Broderen  at  udvirke,  at  han 
blev  hædret  med  Titel  af  dansk  Justitsraad,  og,  da  han 
var  bleven  den  almægtige  Statsmand  her  hjemme,  op- 
naaede  han  at  faa  ham  her  til  Landet;  men  nu  vilde 
han  bruge  ham  som  F'inansmand.  og  han  blev  altsaa 
den  fjerde  Deputerede  i  Finanskollegiet.  Han  fik  særlig 
det  tyske  Kammer  under  sig,  ligesom  Rothe  fik  det  danske 
og  Oeder  det  norske. 

Naar  vi  saaledes  have  set  dette  Finanskollegium  blive 
dannet,  maa  det  dog  nævnes  som  en  paafaldende  Und- 
tagelse fra  den  Sammentrængning  af  alt,  Finanserne  ved- 
rørende, under  dette  Kollegium,  som  man  naturUg  venter, 
at  Overskattedirektionen  vedblev  at  bestaa  med  sin  sær- 
lige Opgave  at  tage  vare  paa,  hvad  der  stod  i  Forbindelse 
med  Statsgjælden.  Rimeligvis  har  Struensee  endnu  ikke 
troet,  paa  dette  Omraade  at  kunne  undvære  Schimmel- 
manns  Indsigt. 

Hvad  der  vedrører  Forandringerne  ved  Kancelliet  og 
Finanskollegiet,   er  vistnok  det,   der  ved  Struensees  Om- 

dannelse  stærkest  fængsler  Opmærksomheden ;  men  for 
øvrigt  blev  han  ikke  staaende  herved.  Han  lod  saaledes 
i  Efteraaret  1770  befale,  at  Admiralitets-  og  Kommissa- 
riatskoUegiet  skulde  omordnes  efter  Generalitetets  For- 
billede. Foreløbig  fik  det  imidlertid  Lov  til  at  forblive, 
som  det  var,  alene  med  Undtagelse  af  nogle  enkelte  min- 
dre Forandringer,  der  fandt  Sted.  Danneskjold-Laurvig  var, 
som  det  vil  erindres,  bleven  afskediget  samtidig  med 
Bernstorff,  og  efter  ham  fik  Marinen  ikke  mere  nogen 
særhg  højt  stillet  Chef.  Derimod  blev  Admiral  Rømeling 
gjort  til  første  Deputeret  i  Admiralitetet,  saaledes  at  han 
skulde  indsende  alle  Forestillinger  til  Kongen.  Snart 
skete  der  dog  mere  gjennemgribende  Forandringer.  Det 
blev  i  Februar  1771  overdraget  Grev  Gregers  Haxthausen 
sammen  med  Etatsraad  Willebrandt  at  udarbejde  en  ny 
Plan  for  Admiralitetet,  og  dette  kom  da  (2.  April  1771) 
til  at  bestaa  af  4  Deputerede,  der  hver  fik  sit  Departe- 
ment under  sig.  Iblandt  dem  vare  de  2  Mænd,  der  havde 
udarbejdet  Planen.  Der  var  2  militære  og  2  civile  De- 
puterede. Alle  de,  der  hidtil  havde  indtaget  de  øverste 
Pladser  i  Kollegiet,  bleve  afskedigede,  deriblandt  Røme- 
ling 2*^).  At  Indretningen  fandt  Sted  efter  Generalitetets 
Forbillede,  ses  tydeUg. 

Paa  en  Hgnende  Maade  fejedes  der  ud  i  General- 
postamtet,  hvor  de  5  af  de  8  Direktører,  deriblandt  be- 
tegnende nok  2  Lensgrever,  en  Grev  Danneskjold  og 
Grev  Holstein  Ledreborg,  afskedigedes,  og  hvor  der  tillige 
fandt  en  Omdannelse  Sted  af  vanlig  Natur  med  Inddeling 
i  Departementer,  et  dansk,  et  norsk  og  et  tysk-^).  Hvert 
af  disse  havde  sin  Chef,  og  disse  3  Chefer  kom  til  at 
danne  det  samlede  Kollegium  paa  dets  øverste  Trin.  Det 
var,  ser  man,  ogsaa  her  en  Tredefing,  der  fandt  Sted 
efter  de  vigtigste  Landsdele.  Efter  at  Generalpostamtet 
saaledes  var  omdannet,  gik  hele  Overtilsynet  med  Post- 

befordringen  fra  Kancelliet  over  til  det--),  og  senere 
(19.  Decbr.  1771)  lagdes  ogsaa  Hertugdømmernes  Post- 
befordring under  det^^).  Postamtet  havde  umiddelbart 
Referat  til  Kongen  igjennem  Kabinettet,  og  naturligvis 
fik  de  tre  Direktører,  der  bleve  tilbage  her,  mere  at  sige, 
end  de  havde  havt.  dengang  de  havde  de  5  fornemmere 
Kolleger  ved  Siden  af  sig.  Der  er  iblandt  dem  særUg 
Grund  til  at  nævne  den  ene,  Helfrich  Peter  Sturtz.  Det 
var  en  yngre  Mand.  tysk  af  Fødsel  og  en  af  dem,  der 
havde  været  stærkest  knyttet  til  Bernstorff.  Han  havde 
endog  en  Tid  været  Privatsekretær  hos  denne,  der  havde 
brudt  Banen  for  ham  og  ladet  ham  blive  Sekretær  i 
Tyske  KanceUi  og  ved  de  udenrigske  Sager.  1  1769  var 
han  bleven  en  af  Direktørerne  i  Generalpostamtet.  Efter 
hvad  han  selv  har  fortalt,  havde  han  i  Sommeren  1770 
under  Opholdet  paa  Traventhalslot  udtalt  sig  stærkt  over- 
for Struensee  til  Fordel  for  Bernstorff  og  hans  udenrigske 
Politik.  Men  han  faldt  dog  ikke  i  Unaade  sammen  med 
sin  tidhgere  Velynder.  Thi  rigtignok  vilde  man  ikke 
beholde  ham  i  Udenrigsministeriet:  men  Struensee,  der 
havde  gjort  hans  personlige  Bekjendtskab  under  Uden- 
landsrejsen med  Kongen,  har  dog  aabenbart  sat  Pris  paa 
ham,  og  foruden  at  være  den  ene  af  Direktørerne  i 
Generalpostamtet  kom  han  i  Sommeren  1771  ind  i  Kom- 
mercedeputationen.  Han  var  en  Mand  med  stærke  aan- 
delige,  særlig  æsthetiske  Interesser  og  med  gode  Evner, 
et  elskværdigt  Væsen  og  visse  Talenter;  han  kunde  f.  Ex. 
male  Pastelportrætter,  der  havde  Ord  for  at  ligne.  Atter 
her  have  vi  en  af  den  Bernstorffske  Kreds,  som  blev 
brugt  af  Struensee,  og  han  synes  desuden  at  have  været 
godt  lidt  af  Dronningen.  Det  maa  opfattes  som  et  Bevis 
paa  personhg  Tillid,  at  han  blev  benyttet  til  at  optræde 
paa  Kongens  Vegne  ved  en  Generalforsamling  i  Asiatisk 
Kompagni,    og  der  blev    givet    ham   Fribolig  paa  Ghar- 

lottenborg  2^).  Ligesom  Rothe  og  nogle  andre,  deriblandt 
Cramer  og  Niebuhr.  havde  han  fulgt  Bernstorff  til  Ros- 
kilde ved  hans  Bortrejse  fra  Kjøbenhavn  -^).  og  Bernstorff 
vedblev  at  se  en  Ven  i  ham. 

Foruden  at  der  saaledes  blev  vendt  op  og  ned  paa 
vigtige  Regeringskollegier  —  vi  mindes  ogsaa  Forandrin- 
gen med  Generallandvæsenskollegiet  —  blev  udenfor 
Centraladministrationen  Generalforstamtet  i  Norge  op- 
hævet; men  det  var  allerede  dødsdømt  i  Forvejen,  da 
det  gjentagne  Gange  af  Vicestatholderen  Benzon  havde 
været  stemplet  som  lidet  svarende  til.  hvad  det  skulde 
have  været.  Naar  det  nu  blev  ophævet  i  Vinteren 
1770 — 71.  var  det  ogsaa  efter  Forslag  fra  Rentekam- 
meret. 

Medens  vi  altsaa  her  have  en  Forandring,  der  ikke 
skyldtes  noget  Initiativ  fra  Struensees  Side,  kunne  vi 
følge  hans  Omdannelseslyster  paa  endnu  flere  Felter 
end  de  nylig  nævnte.  Siden  1742  havde  en  saa  kaldet 
Bygningskommission  havt  at  undersøge  og  afgive  Be- 
tænkning over,  hvad  der  indkom  igjennem  forskjelhge 
Myndigheder  af  Tegninger  til  offentlige  Bygninger,  og 
tillige  at  varetage,  hvad  der  behøvedes  til  Udførelse  af 
Planerne,  naar  de  havde  faaet  kongelig  Approbation. 
Det  vigtigste  Medlem  af  denne  Kommission  paa  den  Tid, 
da  Struensee  kom  til  Magten,  var  den  udmærkede  franske 
Arkitekt  Jardin,  der  var  indkaldt  paa  Bernstorffs  Foran- 
staltning og  havde  givet  Tegning  til  Marmorkirken,  hvis 
Opførelse  han  for  Tiden  ledede.  Men  samtidig  med,  at 
det  blev  besluttet  at  opgive  dette  kostbare  Byggefore- 
tagende, blev  Jardin  afskediget  (19.  Novbr.  1770)-").  Til 
al  Lykke  havde  man  en  dansk  Mand  med  et  betydeligt 
Talent,  nemlig  Harsdorff  til  at  afløse  ham  i  Bygnings- 
kommissionen  foruden  som  kgl.  Bygmester  og  Professor 
ved    Kunstakademiet.      Han    var    det  egentlig    bygnings- 

kyndige  Medlem  i  Kommissionen.  Men  Struensee  ønskede 
at  lade  denne  Kommission  afløse  af  en  saa  kaldet  Over- 
bygningsdirektion,  der  fik  et  videre  Virkefelt.  Den  9.  Juli 
1771  blev  der  givet  Justitsraad  Struensee,  Harsdorff  og 
Hofintendant  Wegener  Befaling  til  at  udkaste  en  Plan 
for,  hvorledes  en  Bygningsdirektion  bedst  kunde  virke, 
og  Udfaldet  blev,  at  en  Kabinetsordre  af  9.  September 
1771  fastslog  Indførelsen  af  en  saadan,  der  fik  det  over- 
ordentlig omfattende  Hverv,  i  Almindelighed  at  føre  Til- 
syn med  baade  alle  offentlige  Bygninger  og  tillige  med 
det  private  Byggeri.  Man  maa  nu  ikke  tro,  at  Struensee 
hermed  har  havt  som  et  Hovedformaal  at  fremkalde  en 
større  Skjønhed  i  Bygningsvæsenet.  Den  Side  af  Sagen 
nævnes  slet  ikke  i  Instruxen-'^).  Derimod  fremhæves  der. 
at  man  ved  de  indsendte  Udkast  skulde  undersøge,  hvor 
vidt  de  kunde  udføres  uden  Skade  for  Kongens  Bettig- 
heder,  og  tiUige  indskærpedes  Omsorg  for  bedre  Orden 
og  Økonomi.  Harsdorlf  var  da  ogsaa  den  eneste  Arkitekt 
i  Direktionen,  og  han  havde  ved  Siden  af  sig  dels  en 
særlig  Finansmand  (Justitsraad  Struensee).  dels  Mænd, 
der  havde  at  varetage  Hofstatens  og  Militæretatens  Tarv, 
For  Kjøbenhavns  Vedkommende  skulde  Direktionen  særUg 
have  Tilsyn  med  Byens  Brolægning,  Kanaler  og  Havn, 
og  i  December  1771  overtog  den  tillige  Overtilsyn 
med  de  offentlige  Vejanlæg,  en  Sag,  som  allerede 
under  Frederik  V  var  begyndt  at  træde  stærkt  i  For- 
grunden 2^).  Derefter  blev  den  forstærket  med  den  dyg- 
tige franske  Ingenieur  Marmillod.  som  fra  først  af  havde 
ledet  Ghausseeanlæggene.  Men  aabenbart  var  der  nu 
lagt  saa  mange  Ting  i  Hænderne  paa  Bygningsdirektio- 
nen,  at  den  maatte  drukne  i  det,  hvis  den  skulde  tage 
Sagerne  alvorlig. 

Naar  Struensee   saa  at  sige  spejdede  til  alle  Sider, 
om    der  ikke  skulde  være  en  eller  anden  Institution  af 

Vigtighed,  der  kunde  omdannes,  maatte  naturlig  ogsaa 
Højesteret  falde  ham  i  Øjnene.  Den  var  jo  fra  gammel 
Tid  Toppunktet  af  de  dømmende  Myndigheder  i  Danmark 
og  Norge.  Imidlertid,  netop  her  viste  han  et  paafaldende 
Maadehold.  maaske  fordi  han  dog  overfor  den  undtagel- 
sesvis havde  en  Følelse  af  at  være  paa  et  Omraade, 
hvor  han  vanskelig  kunde  overse  Forholdene.  Foran- 
dringen af  de  lavere  Domstole  i  Kjøbenhavn.  som  vi 
snart  ville  vende  tilbage  til,  gav  Anledning  til,  at  han 
lod  Kancelliet  overveje,  hvorledes  der,  da  Arbejdsstoffet 
ved  Højesteret  maatte  antages  at  ville  voxe.  bedst  kunde 
sørges  for  Sagernes  uopholdelige  Afgjørelse.  Dette  førte 
til,  at  Stampe  affattede  et  Udkast  til  en  ny  Instrux  for 
Højesteret,  der  foreslog  forskjellige  mindre,  men  prak- 
tiske Ændringer  i  den  gjældende  Ordning.  Da  dette 
Forslag  blev  indsendt  til  Kabinettet,  havde  det  til  Følge, 
at  der  blev  nedsat  en  Kommission,  bestaaende  af  den 
daværende  Justitiarius  Juel  Wind.  Schumacher,  og  mær- 
kelig nok  Enevold  Brandt,  hvortil  snart,  men  mindre 
mærkehg.  Stampe  kom.  Denne  Kommission  fik  det 
Hverv  at  udarbejde  en  Plan  til  en  Ordning,  hvorefter 
Justitien  kunde  blive  plejet  med  »Hurtighed,  Vigueur  og 
Akkuratesse«.  Udfaldet  blev  Udarbejdelsen  af  en  meget 
god  Instrux  af  7.  December  1771.  der  beholdt  Gyldighed 
ogsaa  efter  Struensees  Tid,  en  ret  naturlig  Følge  af,  at 
den  kun  indeholdt  nogle  forstandige  iEndringer  i.  hvad 
der  hidtil  havde  havt  Gyldighed.  Samtidig  skete  der  det 
vigtige,  at  Højesteretsassessorernes  Gager  bleve  satte  til 
en  passende  Størrelse,  nemlig  efter  Kancelliets  Forslag 
til  1000  Rdlr.  for  hver.  Nogle  Afskedigelser  fandt  Sted: 
men  de  skete  efter  Kancelliets  og  Kommissionens  For- 
slag. De  4  nye  Pladser,  der  besattes,  bleve,  hvad  man 
kan  lægge  Mærke  til,  givne  til  lutter  Nordmænd,  da  det 
efter  Kommissionens  Ord    »vist  vil  glæde  Nordmændene 

at  se  nogle  af  deres  Landsmænd  beklæde  den  Ret,  som 
skal  dele  dem  imellem,  og  fordi  vi  formode,  at  de  bedst 
maa  kjende  deres  Fædrelands  Omstændigheder.«  Lige 
saa  lidt  Struensee  havde  gjort  nogen  personlig  Mening 
gjældende  ved  denne  Sag,  lige  saa  lidt  bærer  det,  der 
skete,  noget  »Struenseesk  Præg«.  Det  hele  var  en  meget 
stilfærdig  Forhandling  og  Afgj øreise  ^^). 

Struensees  Stilling  til  Kirkens  Styrelse  og  andre  Institutioner,  der 
vedrørte  A åndslivet.  —  Omdannelse  af  kjøbenhavnske  Forhold. 


V  ed  Siden  af  alt,  hvad  der  vedrørte  Indretningen 
af  selve  Styrelsen  og  Domstolene,  skulde  Reformerne 
ogsaa  ramme  Institutioner,  der  havde  Betydning  for  det 
aandelige  Liv;  men  selve  Kirkens  Styrelse  rørte  Struensee 
dog  ikke  ved.  Her  vedblev  det  for  øvrigt  nu  helt  for- 
ældede Kirkekollegium  at  bestaa,  og  Kancelliet  var  stadig 
det  af  de  store  Rigskollegier,  under  hvilket  de  kirkeUge 
Sager  hørte.  Af  Reformer,  der  greb  ind  i  de  bestaaende 
kirkelige  Indretninger  og  dermed  ogsaa  i  det  kirkelige 
Liv,  er  der  kun  en  at  nævne,  og  det  var  Afskaffelsen  af 
en  Del  Helligdage.  Der  var  fra  den  katholske  Tid  gaaet 
en  Mængde  saadanne  i  Arv  til  den  lutherske  Kirke,  og 
det  ikke  alene  de  store,  for  det  kristne  kirkelige  Liv  al- 
deles nødvendige,  men  ogsaa  en  Del,  hvis  Betydning  det 
kunde  være  vanskeligt  nok  at  opretholde.  Saa  længe 
der  imidlertid  fra  tidligere  Tider  med  deres,  i  det  mind- 
ste hvad  det  ydre  angik,  stærkt  kirkehge  Præg  bevaredes 
Sky  for  at  rokke  ved  noget,  der  med  et  vist  Skin  kunde 
siges  at  staa  i  Forbindelse  med  Kirkens  heUige  Opgave, 
var  der  ikke  rørt  ved  de  gamle  Helligdage.  Her  hjemme 
havde  Sabbatsordningen  af  1735  ligesom  yderUgere  fast- 

slaaet  den  Ærefrygt,  der  burde  vises  for  dem.  Men  det 
attende  Aarhundredes  Kritik  undlod  ikke  ogsaa  at  komme 
frem  paa  dette  Punkt.  Man  dristede  sig  til  at  se  paa, 
hvor  mange  Arbejdsdage  der  gik  tabt  paa  Grund  af 
Helligdagenes  store  Tal  og  det  saa  meget  mere.  som 
man  utvivlsomt  ved  adskillige  af  dem  kun  kunde  mærke 
liden  religiøs  Stemning  hos  Befolkningen,  medens  derimod 
Uvirksomheden  skabte  Svir  og  nærede  Tilbøjelighed  til 
Dovenskab.  Selv  alvorlig  religiøse  Mennesker  maatte 
faa  Øjet  op  derfor  og  spørge,  om  det  virkelig  var  at 
tjene  Gud  at  holde  Helligdage,  der  gjaldt  saa  Hdt  for  den 
virkelige  religiøse  Andagt  og  derimod  baade  borgerlig 
set  og  paa  visse  Maader  endog  moralsk  set  snarere  vare 
skadelige  end  gavnlige.  Man  skred  derfor  mere  end  et 
Sted  i  Europa  til  at  formindske  Helligdagenes  Tal.  Mær- 
keligst viste  det  sig  vistnok  i  Østerrig  og  Ungarn.  Denne 
Stat  havde  dengang  i  Marie  Theresia  saa  from.  gudfrygtig 
en  Hersker,  som  vel  tænkes  kunde;  men  selv  hun  satte 
sig  ud  over  sin  Ærefrygt  for  den  romerske  Kirke  og 
trodsede  den  Modstand,  som  Fanatisme  hos  Gejstlighed 
og  Munke,  og  dels  Overtro  dels  Lyst  til  Dovenskab  hos 
Almuen  rejste  imod  hende. 

Hos  os  var  visselig  Helligdagenes  Tal  ingenlunde  saa 
stort  som  i  de  katholske  Lande ;  men  ogsaa  her  hjemme 
kom  Tanken  om.  at  de  burde  være  færre,  med  Grund 
frem.  Denne  Sag  var  allerede  oppe  og  i  det  væsenlige 
afgjort,  inden  Struensee  vandt  Magten.  Stødet  kom  fra 
Overskattedirektionen,  der  i  Maj  1770  sendte  en  Fore- 
spørgsel til  KanceUiet,  om  ikke  »adskillige  udenfor  Søn- 
dagene helligholdende  Festdage  efter  adskillige  andre 
protestantiske  Landes  Exempel  kunde  afskaffes  <;.  At 
Ønsket  om  at  formindske  Lediggang  var  Bevæggrunden 
til  denne  HenstilUng,  kan  der  ingen  Tvivl  være  om.  Den 
fandt  Bifald,  og  Kancelliet  æskede  da  Kirkekollegiets  Be- 
tænkning^).     Forbavsende   nok  kom  Sagen   her  først  til 

en  Afgjørelse  i  Oktober  1770,  altsaa  efter  at  allerede 
Struenseetiden  var  begyndt;  men  denne  Udsættelse  hang 
ikke  sammen  med  nogen  dybere  Modsætning  imellem 
Kollegiets  Medlemmer;  der  var  kun  Meningsforskjel  om, 
hvor  mange  HeUigdage  der  skulde  gjælde  for  overflødige. 
Et  Par  Medlemmer  gik  saa  vidt,  at  de  ogsaa  vilde  have 
anden  Juledag,  anden  Paaskedag  og  anden  Pintsedag 
afskaffede;  men  det  var  dog  et  mindre  radikalt  Forslag, 
der  kom  til  at  ligge  til  Grund  for  Forordningen  af  26.  Ok- 
tober 1770.  Ved  den  blev  der  slaaet  en  Streg  over  3dje 
Jule-,  Paaske-  og  Pintsedag,  Helligtrekongersdag.  Marie 
Renselsesdag,  St.  Hansdag,  Marie  Besøgelsesdag,  Mikkels- 
dag og  Alle  Helgensdag;  for  Marie  Besøgelsesdags  og  Alle 
Helgendags  Vedkommende  dog  saaledes,  at  de  henlagdes 
til  en  Søndag.  Det  samme  indførtes  i  den  nærmest 
følgende  Tid  i  Hertugdømmerne  samt  i  Oldenburg  og 
Delmenhorst^).  Det  blev  altsaa.  efter  at  Struensees 
Magtperiode  var  begyndt,  at  denne  Forordning  udkom, 
og  den  stenmiede  selvfølgelig  med  hans  Synsmaade.  und- 
tagen for  saa  vidt  han  vistnok,  hvis  han  havde  fulgt  sin 
egen  Lyst,  helst  havde  afskaffet  endnu  flere  Helligdage; 
men,  som  man  ser,  hører  den  dog  kun  uegentlig  med  til 
hans  Lovgivning. 

Derimod  var  det  ved  Bestemmelser  af  ham  selv,  at 
der  skete  en  Forandring  med  Hensyn  til  et  andet  For- 
hold vedrørende  Kirken,  for  saa  vidt  der  nemUg  blev 
gjennemført  langt  større  Tolerance  end  tidligere  overfor 
Hernhuterne.  Forordninger  af  20.  og  23.  December  1771 
ophævede  de  Forbud  imod  dem.  der  vare  udstedte  i 
Kristian  Vl's  Tid.  og  de  fik  tillige  Tilladelse  til  at  anlægge 
en  Nybygd  i  Haderslev  Amt^). 

Stærkere  Lyst  til  at  indføre  Reformer  viste  Struen- 
see  paa  aandehge  Omraader  udenfor  det  kirkelige.  Først 
og  fremmest  med  Hensyn  til  Universitetet.  Den  4.  Ja- 
nuar 1771  tilsendte  han  dettes  Konsistorium  en  Kabinets- 

ordre,  hvori  der  stod.  at  Kongen  gjerne  saa.  at  alt.  hvad 
der  kunde  tjene  til  Udbredelse  af  Videnskaberne,  blev 
drevet  paa  den  bedste  Maade.  »Altsaa«.  hed  det,  »har 
Universitetet  saa  snart  som  muHgt  at  udarbejde  en  Plan 
i  den  Retning  og  at  forelægge  Kongen  den  til  Afgjørelse«. 
Hvor  paafaldende  almindelige  disse  Udtryk  end  ere,  kan 
der  dog  ingen  Tvivl  være  om.  at,  hvad  der  laa  bagved, 
var  Tanken  om  en  Reform.  Selvfølgelig  kjendte  Struensee 
personlig  lidet  eller  intet  til  Universitetet;  men,  naar  han 
saa  vidt  muligt  vilde  reformere  alt,  kom  han  naturligvis 
ogsaa  til  at  tænke  paa  det.  Det  er.  som  vi  siden  nær- 
mere skulle  se,  sandsynhgt.  at.  hvad  han  i  første  Række 
har  havt  Øje  for,  har  været  en  Omordning,  som  kunde 
medføre  Besparelser;  men  det  synes  dog.  som  om  han 
tillige  har  tænkt  paa  andre  Forandringer.  Der  var  i  det 
mindste  iblandt  dem.  som  han  holdt  af  at  tale  med  om 
sine  Planer,  to  Mænd.  hvis  Udtalelser  ganske  sikkert 
maatte  gaa  i  Retning  af  at  tilraade  saadanne.  Den  ene 
var  Oeder.  som  havde  et  alvorligt  Mellemværende  med 
Universitetet  fra  den  Tid  af,  da  Rernstorff  i  1752  havde 
villet  have  ham  ansat  her,  men  da  den  Modstand,  han 
mødte  fra  dets  Side,  i  et  Par  Aar  spærrede  ham  Vejen 
til  den  botaniske  Lærestol.  Den  anden  var  Kristian 
Johan  Berger. 

Denne  talentfulde  Mand.  der  var  dansk  af  Fødsel  og 
tidlig  hjulpen  frem  af  Berckentin,  var  ved  sin  Uddannelse 
udgaaet  fra  det  kirurgisk-anatomiske  Theater  her  hjemme 
og  havde  for  øvrigt  ved  Rejser  i  Udlandet  uddannet  sig 
til  at  blive  en  udmærket  Kirurg  og  især  en  fremragende 
Fødselshjælper.  Støttet  til  Yndest  hos  Magthaverne  havde 
han  efterhaanden  hævet  sig  til  at  blive  Professor  i  Ana- 
tomi ved  Kunstakademiet.  Stadsaccoucheur,  Professor  og 
Forstander  for  Fødselsstiftelsen  og  tillige  Medlem  af  det 
medicinske  Fakultet  ved  Universitetet.  I  hvor  høj  Grad 
han  end  havde  fortjent  disse  Udnævnelser  ved  sin  sjældne 

Dygtighed,  der  ogsaa  viste  sig  ved  Talent  som  Docent, 
var  det  dog  ikke  efter  det  medicinske  Fakultets  Ønske, 
at  han  var  naaet  saa  vidt.  Han  repræsenterede  det  til 
Naturvidenskabernes  Udvikling  støttede  Fremskridt  paa 
det  kirurgiske  Omraade  i  Modsætning  til  den  stillestaa- 
ende,  nedarvede  saakaldte  lærde  Medicin,  der  endnu 
doceredes  ved  Universitetet.  Allerede  inden  Struensee 
var  begyndt  at  komme  frem  her  hjemme,  havde  Berger 
vundet  Dronningens  Velvilje  ved  den  Dygtighed  og  Omhu, 
hvormed  han  havde  plejet  hende  under  hendes  vanske- 
Uge  Barselseng  ved  Kronprinsens  Fødsel.  I  Aaret  1769 
kom  han  i  Berøring  med  Struensee,  den  12.  Juni  1770 
fik  han  Karakter  af  kongehg  Livmedicus,  idet  det  blev 
overdraget  ham  at  have  Tilsyn  med  den  lille  Kronprinses 
Pleje,  medens  Kongeparret  var  i  Holsten,  og  i  Efteraaret 
1770  blev  han  gjort  til  virkehg  Livlæge  hos  Kongen. 
Paa  denne  Tid  var  allerede  Forholdet  meget  nøje  imel- 
lem Struensee  og  ham,  der  endog  har  faaet  Ord  for  at 
have  været  den  nye  Magthavers  blinde  Tilhænger,  hans 
arne  damnée.  Berger  var  nemlig  med  al  sin  solide,  fag- 
Uge  Dygtighed  en  urolig,  ærgjerrig  Natur,  der  ønskede 
at  spiUe  en  Rolle  paa  videre  Felter.  Ligesom  adskillige 
andre  PersonUgheder,  vi  have  havt  Lejlighed  til  at  nævne, 
var  han  kommen  frem  ved  Støtte  hos  de  tidUgere  Magt- 
havere, men  sluttede  sig  nu  tU  Struensee.  aabenbart  be- 
daaret  ved  det  Talent,  denne  i  Begyndelsen  af  sin  Magt- 
periode havde  til  at  vinde  Mennesker,  og  blændet  af  Tro 
paa,  at  der  under  hans  Førelse  kunde  skabes  tidsvarende 
Forandringer  i  forskjelUge  Retninger-^).  Saaledes  ogsaa 
med  Hensyn  til  Universitetet,  hvor  der  aabenbart  hos 
Flertallet  af  Professorerne  var  en  stiv  Vedhængen  ved 
den  gamle  nedarvede  Læremethode  og  Uvilje  til  at  gaa 
ind  paa  en  Udvidelse  af  Lærefagene. 

Al  Sandsynlighed  er  da  for,   at  Struensee  ved  Sam- 
taler,   saavel    med  Oeder   som    med   Berger,    er   bleven 

styrket  i  Opfattelsen  af.  at  Universitetet  burde  reformeres. 
Den  Skrivelse,  vi  have  set  ham  allerede  i  Januar  1771 
sende  til  Universitetet,  satte  naturlig  Konsistorium  i  Be- 
vægelse, og  efter  Forhandlinger,  vi  ikke  her  kunne  gaa 
ind  paa.  tilsendte  det  Kabinettet  en  ret  omstændelig  Er- 
klæring af  23.  Marts.  Denne  savner  i  flere  Henseender 
ikke  Interesse.  Den  fremhævede  først  Nødvendigheden 
af  grundige  Universitetsstudier  i  Modsætning  til  den  gan- 
ske utilstrækkelige  og  lidet  brugbare  Indsigt,  der  høstedes 
ved  de  -i  Datiden  gængse  Essays.  Journaler  og  Diktio- 
nærer, som  næsten  i  alle  Lande  vare  ved  at  faa  Over- 
haand«.  og  den  formulerede  den  Indsigt,  der  skulde 
vindes,  som  en  fuldstændig,  grundig  og  praktisk  Indsigt 
i  alle,  dels  til  Folkenes  Moralitet,  dels  til  deres  borgerlige 
og  politiske  Lyksalighed  hensigtende  Sandheder  i  Religion. 
Lovene,  Medicinen,  Filologien,  Mathesis,  Statistik.  Kame- 
ralvidenskab,  den  almindelige  og  private  Økonomi  samt 
alle  til  den  theoretiske  og  praktiske  Filosofi  henhørende 
Lærdomme.  Forsøg.  Erfaringer  og  Opfindelser.  Men 
Konsistoriet  kastede  ogsaa  Blikket  videre  ud  og  frem- 
hævede Nytten  af,  at  alle  Borgere  i  Staten,  der  ikke 
havde  LejKghed  til  at  studere,  kunde  underrettes  om 
lettere  og  bekvemmere  Instrumenter  og  Haandgrebs  Op- 
findelser, hvorved  de  bleve  mere  skikkede  og  duelige  til 
deres  Haandteringer.  Kunster  og  Forretninger.  Derfor 
burde  der  ikke  kunne  oprettes  almindelige  Skoler  i  By- 
erne, med  mindre  der  fra  paalidehg  Side  gaves  Betænk- 
ning om  Lærernes  Dygtighed,  og  der  burde  være  mindst 
een  fuldstændig  Realskole  i  Danmark  og  een  i  Norge, 
hvor  der  kunde  gives  Undervisning  især  i  levende  Sprog 
og  i  alle  for  Handelsstanden,  Skibsfarten  og  Agerdyrk- 
ningen tjenUge  Kundskaber,  ligesom  i  alt.  hvad  der  af 
de  højere  Videnskaber  og  Kunster  var  nyttigt  for  Folk 
af  disse  Stænder  og  kunde  tjene  til  at  forbedre  Nationens 
ahnindelige  Sager.      Ved    Siden    deraf  fremhævedes  det 

beklagelige  for  Universitetet  selv  ved.  at  de  Studerendes 
Tal  tog  af.  en  Følge  af,  at  ingen  andre  end  de  fattige 
slog  sig  paa  Studeringer,  medens  de  fornemmere  og  rigere 
Medlemmer  i  Staten  viste  en  tydelig  Ulyst  til  at  lade 
deres  Børn  ordentlig  studere,  da  de  kjendte  lettere,  men 
for  det  almindelige  Vel  skadeligere  Veje  til  at  skaffe  deres 
Børn  Adgang  til  Embeder.  Dette  burde  der  gjøres  en 
Ende  paa.  der  burde  fastslaas,  at  enten  dansk  eller 
latinsk  juridisk  Examen  skulde  kræves  ved  langt  flere 
Embeder  end  hidtil,  og,  at  de  Embedsmænd,  til  hvis 
Gjerning  der  krævedes  Kundskab  i  fysiske,  økonomiske, 
kameralske  og  mathematiske  Videnskaber,  skulde  lade 
sig  examinere  af  Professorer  i  disse  Videnskaber.  Adels- 
mændene burde  tilholdes  til  at  efterkomme  de  gjældende 
Forordninger,  der  bød  dem  at  studere  en  vis  Tid  her 
hjemme,  inden  de  rejste  udenlands. 

Alt  dette  var  sandt  og  rigtigt,  og  flere  Træk  af, 
hvad  her  er  anført,  vise,  at  Lysten  til  en  ensidig  Frem- 
hæven  af  skolastisk,  abstrus  Videnskab  var  ved  at  svinde ; 
man  begyndte  at  lytte  tfl  Tidens  Krav:  men  medens  der 
tales  stærkt  om.  hvorledes  Universitetet  burde  være  med 
om  at  give  Betænkninger  om  Embedskandidater  i  for- 
skjellige  Retninger,  og  dets  StiUing  aabenbart  tænkes 
højnet  og  begunstiget,  tales  der  uheldigvis  næsten  intet 
om  Reformer  ved  det  selv.  Der  fremhæves  kun,  at  den 
medicinske  Undervisning  trængte  til  at  forbedres  ved 
Hospitalstjeneste  for  de  studerende,  og  at  Professorernes 
ganske  vist  helt  unyttige  aarlige  Disputatser  burde  bort- 
falde, hvorimod  det  anbefaledes,  hvert  Aar  at  udgive  et 
Bind  Afhandhnger  af  Universitetslærerne.  Men  for  øvrigt 
siges  der  kun,  at,  naar  der,  hvad  der  stærkt  tiltrængtes, 
havde  fundet  Forbedring  Sted  af  de  latinske  Skoler, 
skulde  man  ændre  Examinerne  ved  Universitetet. 

Selvfølgelig  kunde  en  saadan  Betænkning  umuUg  til- 
fredsstille Struensee :    dertfl  indeholdt  den  altfor  hdt  om 

bestemte  Forbedringer  i  de  bestaaende  Universitetsforhold. 
og  der  var  ikke  sagt  et  Ord  om  mulige  Besparelser. 
Medens  denne  Erklæring  laa  i  Kabinettet,  modtog  Stru- 
ensee  i  Sommeren  1771.  rimeligvis  efter  Opfordring  fra 
ham  selv.  et  Par  Forslag  til  en  Omdannelse.  Saaledes 
som  vi  kjende  dem,  ere  de  baade  anonyme  og  udaterede; 
men  man  kan  ikke  tage  fejl  af.  at  det  ene  er  af  Oeder. 
Man  har  tillige  et  med  dette  sidste  Forslag  nøje  stem- 
mende Udkast  til  Instrux  for  en  Kommission,  der  skulde 
give  Forslag  til  en  Universitetsreform.  og  som  skulde 
sammensættes  af  tre  betydelige  Videnskabsmænd.  Stampe. 
Hiibner  og  Suhm.  og  tillige  af  den  højt  ansete  A.  G.  Car- 
stens"). Men  denne  Kommission  blev  aldrig  nedsat,  da 
Struensee  foretrak  at  lægge  Sagen  i  en  enkelt  Mands 
Haand. 

Han  besluttede  nemlig,  efter  Kr.  J.  Bergers  Raad.  at 
kalde  Biskop  Gunnerus  ned  fra  Trondhjem.  for  at  han 
skulde  udarbejde  en  Plan  til  en  Universitetsreform. 
Gunnerus.  der  var  Nordmand  og  født  i  1718.  havde  en 
Række  Aar  studeret  og  virket  som  Privatdocent  i  Jena. 
og  han  var  senere  bleven  ansat  ved  Kjøbenhavns  Uni- 
versitet som  Vikar  for  Biskoppen.  Men  han  virkede  ikke 
her  længere  end  i  Aarene  17.5.5  til  1758:  da  blev  han 
kaldet  til  Biskop  i  Trondhjem.  og  her  havde  han  siden 
levet.  Gunnerus  var  ingen  genial  eller  banebrydende 
Videnskabsmand,  men  en  Mand  med  en  forbausende 
polyhistorisk  Viden,  en  overlegen  Arbejdskraft  og  en  stor 
Virkelyst  tillige  med  Evne  til  at  sætte  andre  i  Gang  med 
videnskabeligt  Arbejde.  Hans  Hovedfag  havde  været 
Theologi.  som  han  paa  Datidens  Vis  forbandt  med  den 
wolfiske  Filosofi;  men  han  havde  tillige  med  stor  Iver 
dyrket  Natur-  og  Folkeret  og  drevet  mathematiske  Stu- 
dier. Hertil  kom  en  levende  Sans  for  Naturen,  der  især. 
efter  at  han  var  kommen  til  Trondhjem  og  som  Biskop 
idelig  færdedes  paa  Visitatsrejser  i  sit  vidt  strakte  Stift. 

førte  ham  til  at  kaste  sig  over  baade  zoologiske  og  bo- 
taniske Undersøgelser.  Samtidig  levede  han  i  et  stærkt 
gjensidig  befrugtende  Samliv  med  Schøning  og  Suhm. 
og  det  var  efter  et  Forslag  af  ham.  at  disse  tre  Mænd 
grundede  det  norske  Videnskabernes  Selskab  i  Trond- 
hjem.  En  Række  videnskabelige  Skrifter  i  meget  for- 
skjellige  Retninger  virkede  med  til  den  store  Anseelse, 
han  nød. 

Denne  kundskabsrige  og  handlekraftige  Mand  var 
det  nu,  Kr.  J.  Berger  mente,  kunde  bruges  til  det  af 
Struensee  paatænkte  Værk,  der  ogsaa  af  flere  Grunde 
optog  ham  stærkt.  Han  havde,  efter  hvad  han  selv  siger, 
aldrig  været  i  personlig  Berøring  med  Gunnerus.  men 
kj endte  hans  Skrifter  og  hans  Ry.  og  han  vidste,  for  at 
bruge  hans  egne  Ord,  at  Gunnerus  var  en  indfødt,  kyn- 
dig, berømt  og  i  hele  Europa  bekjendt  Mand.  Der  kan 
ej  heller  være  Tvivl  om.  at  det  har  havt  meget  at  sige 
for  Berger,  at  Gunnerus  stod  udenfor  den  ved  Universi- 
tetet raadende  Kreds  af  Mænd.  Struensee  greb  dette 
Vink  med  Iver,  og  6.  JuU  1771  sendtes  der  Gunnerus 
en  Kabinetsordre  om  ufortøvet  at  rejse  til  Kjøbenhavn, 
saa  snart  hans  Forretninger  tillod  ham  det.  Gunnerus 
efterkom,  som  det  synes,  meget  villig  denne  Ordre  ^). 
Den  Audiens,  han  efter  sit  Komme  havde  hos  Ministeren 
—  naturligvis  ikke  hos  Kongen  —  var  meget  behageUg, 
da  Struensee  var  saa  venlig,  at  Gunnerus  ganske  glemte, 
at  det  var  en  Minister,  han  talte  med.  Men  det  blev 
snart  anderledes.  Gunnerus  fik  en  myndig  Besked  om. 
at  det.  som  var  det  vigtigste  og  uvægerlig  maatte  ske. 
var,  at  Professorernes  Lønningsmaade  blev  forandret, 
saaledes  at  ikke  længere  visse  bestemte  Dele  af  Universi- 
tetets Jordegods  (corpora)  bleve  henlagte  til  at  lønne 
hver  enkelt  af  dem,  og  desuden  tilsendtes  der  ham  en 
Plan.  hvorefter  han  havde  at  arbejde  og  det  naturligvis 
saa    hurtig  som  muUgt.      Hovedsagen  i  denne  Plan  var 

Afskedigelsen  af  de  allerfleste  Professorer,  og  det  i  den 
Grad.  at  der  kun  vilde  blive  1  tilbage  i  hvert  af  de  tre 
Fakulteter,  det  theologiske.  det  juridiske  og  det  medicin- 
ske. Gunnerus  korsede  sig  over  Sletheden  af  det  Ud- 
kast, der  her  var  sendt  ham  som  Rettesnor,  og  saa  i 
det  hele  kun  en  Finansoperation  fra  Struensees  Side; 
men  han  arbejdede  dog  paa  at  faa  noget  brugbart  ud 
af  Sagen,  om  end  rigtignok  saaledes,  at  han  for  det 
meste  gik  lige  tvært  imod.  hvad  der  var  foreskrevet  fra 
Kabinettet.  Allerede  16.  December  kunde  han  indgive 
et  motiveret  Forslag  til  en  Universitetsreform.  Dog  ud- 
arbejdede Berger,  med  hvem  han  aabenbart  har  forhand- 
let, som  et  eget  Forslag,  hvad  der  vedrørte  Omdannelsen 
af  det  medicinske  Fakultet ''). 

Der  kan  her  kun  være  Tale  om  at  nævne  nogle 
Hovedpunkter  af  Gunnerus's  Plan.  Universitetet  skulde 
efter  den  deles  i  4  Fakulteter,  det  theologiske.  det  histo- 
riske, juridiske  og  filosofiske,  hvilket  sidste  igjen  faldt  i 
tj  Klasser  1)  Fundamentalklassen  (Logik.  Metafysik  og 
Filosofiens  Historie).  2)  den  moralsk-politiske  Klasse, 
3)  den  mathematiske  Klasse.  4)  den  fysiske  Klasse,  5) 
den  medicinske  og  6)  den  æsthetisk  filosofiske.  Hvad 
der  vedrørte  Økonomi  og  Naturvidenskaber,  vilde  aaben- 
bart faa  et  betydelig  større  Raaderum;  men  forbausende 
nok  havde  Gunnerus  aldeles  ikke  Plads  for  de  nyere 
Sprog  og  Litteraturer.  Derimod  var  det  et  Fremskridt, 
at  alle  Fakulteter  og  Ivlasser  skulde  have  lige  Rang; 
Dikteren  maatte  ikke  mere  finde  Sted,  alle  Forelæsninger 
skulde  holdes  paa  Dansk,  Examen  artium  afskaffes  og 
Embedsexaminer  ikke  holdes  af  Professorerne  selv,  men 
af  visse  Examenskommissioner,  Disputereøvelserne  paa 
Kommunitetet  skulde  ophøre,  ingen  Student  maatte  be- 
fordres, ingen  Greve  eller  Baron  rejse  udenlands,  før  han 
havde  studeret  2  til  3  Aar  ved  Universitetet  o.  s.  v.  Ved 
Siden  deraf  gik  Bestemmelser,  dels  om  Universitets  øko- 

nomiske    Forhold,    dels    om,    hvilke    Mænd  Fakulteterne 
burde  sammensættes  af. 

Der  var  adskilligt  forstandigt  i  dette  Forslag,  og  ra- 
dikalt kan  man  umuhg  kalde  det.  Man  maa  holde  det 
for  en  ulige  mere  indgribende  Forandring,  naar  han  med 
det  samme  greb  Lejligheden  til  at  foreslaa  Oprettelsen 
af  et  norsk  Universitet.  Tanken  om  et  saadant  var 
allerede  bleven  fremsat  en  Del  Aar  tidligere  af  hans 
gode  Ven  Suhm^),  der  formodenthg  i  Trondhjem  har 
drøftet  Planen  dertil  med  ham  og  med  Schøning.  Gun- 
nerus havde  selv  i  en  Tale  i  Anledning  af  Kongens 
Fødselsdag  29.  Januar  1768  berørt,  hvor  stærkt  Norge 
savnede  et  Universitet.  Da  saa  Trykkefriheden  blev  ind- 
ført af  Struensee.  var  netop  Norges  Krav  paa  et  Univer- 
sitet et  af  de  Æmner,  som  norske  Forfattere  behandlede 
med  Iver,  og  i  det  ene  af  de  anonyme  Forslag  til 
Ændringer  i  Universitetes  Forhold,  som  bleve  tilsendte 
Struensee  i  Sommeren  1771,  nemlig  det,  der  vistnok 
maa  tillægges  Oeder,  var  det  foreslaaet  at  nedlægge 
Sorø  Akademi  og  bruge  dets  Indtægter  til  at  faa  et 
eget  Universitet  oprettet  for  Norge.  Denne  Tanke 
blev  nu  optaget  af  Gunnerus,  der  oven  i  Kjøbet  bestor- 
medes med  Breve  fra  Norge  om  at  virke  for  denne  Sag, 
og  samtidig  med  at  han  indsendte  sit  Forslag  om  Kjø- 
benhavns Universitet,  kom  der  ogsaa  til  at  foreligge  et 
Forslag  fra  ham  om  at  oprette  et  saadant  i  Norge.  Han 
søgte  med  det  samme  at  gjendrive  de  Indvendinger,  der 
fra  flere  Sider  plejede  at  rejses  derimod,  deriblandt  sær- 
lig de  to,  som  man  sædvanlig  tillagde  størst  Betydning, 
den  finansielle  og  den,  at  det  vilde  virke  til  at  svække 
den  aandehge  Forbindelse  imellem  Danske  og  Nordmænd. 
Ogsaa  han  pegede  paa  Indtægterne  fra  den  Holbergske 
Stiftelse  i  Sorø  som  en  god  Støtte  for  det  paatænkte 
Universitet.  Naturligvis  kunde  han  foreløbig  kun  bringe 
en  sparsom  Besætning  af  Professorer  i  Forslag,   nemlig 

12  foruden  en  Observator.  Som  Universitetsby  foreslog 
han  Kristiansand,  hvortil  han  mente,  at  Trondhjemmere 
og  Bergensere  bekvemt  kunde  komme,  og  som  tillige 
laa  Jylland  saa  nær,  at  adskillige  kunde  ventes  derfra 
snarere  at  ville  søge  til  det  norske  Univer.sitet  end  til 
det  i  Kjøbenhavn.  Ganske  naturlig  tænkte  han  sig  selv 
staaende  i  Spidsen  for  dette  Universitet  og  som  den,  der 
skulde  lede  dets  Liv  i  dets  første  Tid.  Han  søgte  da 
ogsaa  denne  Stilling  samtidig  med,  at  han  indgav  sit 
Forslag.  Det  havde  været  Meningen,  at  han  skulde  være 
Vicekansler  og  første  theologisk  Professor  ved  det  om- 
dannede kjøbenhavnske;  men  det  vilde  han  opgive.  Man 
faar  det  Indtryk,  at  hans  og  Bergers  Tanke  var.  at  denne 
sidste  i  saa  Fald  skulde  være  Vicekansler''). 

Uheldigvis  havde  Gunnerus  kun  Uden  Glæde  af  sine 
Forslag.  Da  han  i  Anledning  af  dem  personlig  havde 
Foretræde  hos  Struensee.  mødte  han,  i  stærk  Modsæt- 
ning til  sit  første  Besøg  hos  denne,  overlegen  Minister- 
fornemhed og  Iskulde,  ja,  han  maatte  høre  hgefremme 
Indvendinger  imod  Planen  om  det  norske  Universitet,  og 
han  saa,  at  hans  Arbejde  havde  været  frugtesløst.  Sagen 
blev  hggende  uafgjort.  At  Struensee  ikke  har  givet  no- 
gen Resolution  i  denne  Sag,  kunde  naturligvis  hænge 
sammen  med,  at  han  faldt  en  Maaned  derefter;  men 
efter  den  Modtagelse,  han  gav  Gunnerus,  da  denne 
forelagde  ham  Planen,  er  der  al  SandsynUghed  for. 
at  han  ikke  har  været  tilfreds  med  den^^).  Den  Følelse. 
Gunnerus  paa  sin  Side  fattede  for  Struensee  efter  det 
Indtryk,  •  han  havde  faaet  af  dennes  smaalige  aandehge 
Syn.  og  saa  tillige  af  hans  øvrige  Færd,  var  udpræget 
Modbydehghed,  og  denne  Stemning  har  han  siden  givet 
Udtryk  i  en  Tale,  han  efter  Struensees  Fald  holdt  paa 
Arveprinsens  Fødselsdag  2.  Oktober  1772  ^i). 

Der  blev  altsaa  ikke  ved  denne  Lejhghed  noget 
hverken  af  en  Universitetsreform   eller  af  Oprettelsen  af 

et  norsk  Universitet.  Det  eneste,  der  skete  af  nogen 
Betydning  for  Universitetet  i  denne  Tid.  var  det  for 
øvrigt  meget  forstandige  Skridt,  at  der  blev  gjort  Ende 
paa  den  urimelige  Ordning  fra  1759,  hvorefter  det  den- 
gang oprettede  Naturalie-  og  Husholdningskabinet  med 
sine  Samlinger  og  Lærestole  i  Naturhistorie  og  Økonomi 
havde  dannet  en  egen  Institution  for  sig  under  Moltkes 
Præsidium  og  havt  sine  Lokaler  paa  Charlottenborg. 
Det  blev  nu  i  Marts  1771  overdraget  Hilbner  og  Oeder 
i  Forening  at  fastsætte  de  nødvendige  Skridt  for,  at  dette 
Kabinet  kunde  bUve  forenet  med  Universitetet ;  hvad  der 
vilde  medgaa  af  Udgifter,  vilde  Kongen  afholde  af  sin 
Partikulærkasse,  indtil  Universitetet  fik  Midler  dertiP^). 
I  Modsætning  dertil  kunde  det  ikke  siges  at  være  til 
dettes  Tarv,  at  den  store  botaniske  Have  paa  AmaUen- 
borg  blev  nedlagt,  da  Grunden  skulde  bruges  til  Oplags- 
pladser. 

Samme  Dag,  Struensee  havde  givet  Konsistorium 
Befaling  til  at  afgive  Betænkning  om  Universitetes  Om- 
ordning, havde  han  tilskrevet  Videnskabernes  Selskab 
om  en  Reform,  hvad  det  angik,  og  i  dette  Selskab,  hvor 
det  i  høj  Grad  havde  manglet  paa  faste  Regler,  medens 
Præsidenterne  temmelig  havde  været  eneraadende,  kom 
det  til  en  Forhandhng  om  adskilligt,  der  kunde  ønskes 
indført;  men  Struensee  lod  det  blive  ved  den  nævnte 
Kabinetsordre  og  rørte  ikke  mere  ved  Selskabet  ^3). 

Er  der  Sandsynlighed  for,  at  Hensyn  til  mulige  Be- 
sparelser spillede  en  Rolle  ved  Struensees  Stilling  til 
Universitetet,  saa  er  der  Vished  for,  at  det  var  Tilfældet, 
hvad  hans  Holdning  overfor  Kunstakademiet  angik,  og 
dertil  kom  ogsaa.  at  han  aabenbart  kun  havde  liden 
Følelse  for  Kunstens  Betydning.  I  Aaret  1767,  da  Aka- 
demiet atter  havde  faaet  Moltke  til  Præsident,  var  der 
blevet  givet  det  Løfte  om  et  Fond  paa  6000  Rdlr.  om 
Aaret   til   vedvarende  Stipendier   for    15   Kunstnere,    og 

desuden  blev  den  Akademiet  bevilgede  aarlige  Under- 
støttelse forhøjet  fra  2400  Rdlr.  til  5000  Rdlr.  Men  den 
Glæde,  disse  Begunstigelser  voldte,  varede  ikke  længe. 
Med  Hensyn  til  de  6000  Rdlr.  blev  det  nemlig  ved  Til- 
sagnet, og  da  saa  Struensee  havde  faaet  Magten  helt  i 
sin  Haand,  nøjedes  han  ikke  med  at  afskaffe  Præsident- 
stillingen i  Akademiet;  men.  efter  at  han  først  havde 
faaet  Oplysning  om  dets  Indretning  og  Styrelse,  særlig 
hvad  dets  Pengesager  angik  ^^).  lod  han  ved  en  Kabinets- 
ordre  af  16.  Februar  1771  nedsætte  en  Kommission  med 
det  udtrykkelige  Formaal  at  indføre  Besparelser.  Udfaldet 
blev,  at  ikke  alene  blev  Løftet  fra  1767  om  de  6000  Rdlr. 
taget  tilbage;  men  Understøttelsen  paa  5000  Rdlr.  ned- 
sattes til  4000.  Samtidig  blev  det  fastsat,  at  der  skulde 
lægges  Vind  paa,  at  unge  Mennesker  kunde  blive  oplærte 
paa  Akademiet  i  Tegning,  for  derved  at  uddanne  sig  til 
dygtige  Haandværkere  og  Fabrikanter^^).  Dette  kunde 
være  meget  godt.  naar  det  blot  havde  hængt  sammen 
med  en  forøget  Bevilling  til  Akademiet;  men  uheldigvis 
indførtes  det  samtidig  med,  at  dets  Pengemidler  beklip- 
pedes, og  det  kunde  derfor  kun  virke  til,  at  det  kom  til 
at  gaa  ud  over  det.  der  skulde  være  dettes  egenthge 
Opgave,  nemlig  den  kunstneriske  Uddannelse  ^^). 


Naar  Struensee  var  kommen  i  Gang  med  ikke  at 
lade  der  blive  Sten  paa  Sten  tilbage  i  den  daværende 
Styrelse,  var  det  rimeligt  nok,  at  han  herunder  medtog, 
hvad  der  i  saa  Henseende  vedrørte  Kjøbenhavn.  Denne 
By  stod  fra  gammel  Tid,  til  Trods  for  sine  Privilegier  af 
1661,  i  fuldstændig  Afhængighed  af  Regeringen:  dens 
Forhold  laa  i  mange  Henseender  klart  til  Skue  for  Re- 
geringsmændene   og    Hoffet,    og    dens    Betydning    baade 

som  Residensstad,  som  Midtpunktet  for  Styrelsen  og  for 
det  aandelige  Liv,  ikke  mindre  end  for  Handelen  og  en 
stor  Del  af  Landets  Fabrikflid,  maatte  lade  forskjellige 
Sider  af  dens  Styrelse  og  dens  Institutioner  blive  vigtige, 
ogsaa  sete  fra  Statsmandens  Synspunkt.  Uheldigvis  var 
der  meget  at  udsætte  ved  de  kommunale  Forhold,  Bro- 
lægning, Renovationsvæsen,  Vandvæsen  og  Belysning  lod, 
selv  maalte  med  Datidens  Alen.  meget  tilbage  at  ønske, 
det  fik  enhver  Indtryk  af,  der  færdedes  i  Staden ;  Politiet 
var  mangelfuldt  ordnet,  de  kommunale  Myndigheder  ar- 
bejdede tungt  og  uden  Kraft,  og  Rettergangsforholdene 
vare  temmelig  forvirrede. 

Selv  om  Struensee  her  saa  Udt  som  paa  noget  andet 
Punkt  havde  nøje  Kjendskab  til  Tilstandene,  kunde  han, 
af  hvad  han  saa  for  sine  Øjne,  med  Grund  antage,  at 
der  her  var  adskilligt,  som  burde  forandres,  og  han  havde 
en  Mand,  der  var  rede  til  at  tage  fat  paa  sligt,  ja  til 
mere  endnu.  Det  var  Grev  Ulrik  Adolf  Holstein,  en 
Sønnesøn  af  Frederik  IV's  Storkansler  af  samme  Navn. 
altsaa  en  Mand  af  en  af  Landets  fornemste  Adelsslægter. 
Han  havde  først  været  Officer  og  som  saadan  været  i 
fremmed  Krigstjeneste  under  Syvaarskrigen.  Senere 
havde  han  virket  som  Diplomat  i  Mecklenburg  under 
Felttoget  1762  og  tillige  i  nogen  Tid  været  Deputeret  i 
Generalkrigsdirektoriet.  Vi  have  tidligere  fortalt,  at  han 
i  Begyndelsen  af  1767  var  bleven  Amtmand  i  Tønder*). 

Han  var  aabenbart  en  Mand  af  mere  end  almindelig 
Dygtighed.  Det  var  med  Iver,  at  han  kastede  sig  over 
Amtmandsforretningerne,  og  han  søgte  til  Bunds  at  lære 
sit  Amt  at  kjende,  hvad  en  Beskrivelse  af  det,  som  han 
forfattede  ^^),  bærer  Vidnesbyrd  om,  lige  som  han  i  det 
hele  satte  en  betydehg  Kraft  ind  paa  at  ophjælpe  det. 
Da   han   havde  Sans   for    Landboreformer,  virkede    han 


*)  Se  ovenfor  I,  S.  49. 

med  Ihærdighed  for  at  fremme  Ophævelsen  af  Fælles- 
skabet derovre,  han  var  ivrig  for  Udvikling  af  Handels- 
omsætningen og  Skibsfarten,  blandt  andet  for  at  faa  et 
grønlandsk  Hvalfangerselskab  stiftet  paa  Vestkysten,  og 
han  var  i  idel  Bevægelse  for  at  se  de  lavere  Embedsmænd 
paa  Fingrene,  særlig,  som  det  synes,  hvad  deres  Udøvelse 
af  Retsplejen  angik.  Der  kan  ingen  Tvivl  være  om.  at 
han  var  en  af  Landets  dygtigste  og  nidkjæreste  Amt- 
mænd. Fra  tidUgere  Tid  stod  han  i  Berøring  med  Bern- 
storff, der  satte  Pris  paa  hans  Duehghed,  og  dette  Baand 
knyttedes  tættere  derved,  at  han  ægtede  en  Kusine  af 
Fru  Bernstorff,  Emile  Sofie  Buchwald  ^^).  Der  skiftedes 
venskabelige  Breve  imellem  ham  og  Bernstorff.  Han 
kunde  overfor  denne  personhg  udtale  stor  Anerkjendelse 
af  den  Virksomhedsaand  og  utrættelige  Iver,  som  ud- 
foldedes af  Ministeriet  og  af  forskjellige  Departemen- 
ter ^'■'),  og  han  ytrede  de  varmeste  Følelser  for  ham,  da 
han  var  bleven  afskediget.  Det  er  ogsaa  en  stor  Høj- 
agtelse for  ham,  der  kommer  til  Orde  ved  den  Dom,  som 
han  i  sine  efterladte  utrykte  Memoirer  har  udtalt  om  ham. 
Men  desuagtet  var  han,  da  Bernstorff  faldt,  rede  til 
at  gaa  over  i  Modstandernes  Lejr.  Fra  tidligere  Tid 
stod  han  i  Venskabsforhold  til  Gåhler,  og  han  var  paa 
forskjellige  Punkter,  hvad  han  saa  end  ytrede  til  selve 
Bernstorff,  enig  i  den  Kritik,  der  af  Gahler  og  hans  Me- 
ningsfæller rettedes  imod  den  daværende  Styrelse.  Dertil 
kom,  at  han  efterhaanden  blev  umaadelig  kjed  af  Livet 
i  det  afsidesliggende  Tønder  og  higede  efter  en  større 
Skueplads  for  den  Kraft,  han  tiltroede  sig  som  en  Hand- 
lingens Mand.  »Jeg  er«,  skriver  han  engang  til  Gåhler, 
»oplagt  til  at  handle,  og  jeg  holder  af  at  se  Verden  i 
Bevægelse«,  og  han  behagede  sig  i  at  tale  om  sig  selv 
som  en  Alvorsmand,  der  ikke  brød  sig  om  Forlystelser 
og  Hoflivets  Glæder.  Der  skulde  ikke  alene,  mente  han, 
handles  energisk;    men  man   maatte   ogsaa  sætte  sig  ud 

over  alle  de  Mildhedshensyn,  som  Regeringen  plejede  at 
tage.  Blind  Lydighed  maatte  kræves  imod  dens  Bud, 
hvad  enten  det  gjaldt  Paalæg  og  Skatter  eller  Befa- 
linger i  andre  Retninger.  Skatteevnen  var  langt  større, 
end  man  skulde  tro  efter  de  mange  Klager;  derfor  burde 
man  ikke,  som  det  var  almindehgt,  bryde  sig  om  de 
evindehge  Jeremiader,  man  hørte,  og  derfor  var  det  og- 
saa  forargeligt,  at  man  ikke  havde  hængt  nogle  af  Del- 
tagerne i  Strileopløbet  i  Bergen  1765;  der  kunde  pas- 
sende ved  den  Lejlighed  være  blevet  brugt  Stejle  og 
Hjul.  Naar  det  var  klart,  at  han  tiltroede  sig  at  have  et 
Kald  til  at  virke  for  en  kraftigere  Styrelse,  saa  bildte 
han  sig  særlig  ind.  at  han  havde  de  rette  Meninger  om, 
hvorledes  Staten  finansielt  kunde  hjælpes  i  Vejret.  Der 
var,  paastod  han,  Hjælpekilder  nok ;  men  man  forstod  ikke 
at  bruge  dem.  »Vi  ere«.  udtalte  han  derom,  »saa  blinde 
som  et  nyfødt  Barn.  Lærte  man  blot  Hjælpekilderne  at 
kjende,  vilde  Kongen  om  faa  Aar  være  en  af  de  rigeste 
Fyrster  i  Europa  og  ikke  alene  have  sine  Finanser  i 
Orden,  men  ogsaa  kunne  holde  en  stor  og  vel  rustet 
Hær,  der  kunde  give  Staten  Anseelse  udadtil«  -'^). 

Sligt  var  naturhgvis  dum  Snak,  og  han  har  da  viselig 
aldrig  angivet,  ad  hvilken  Vej  en  saadan  finansiel  Meta- 
morfose skulde  kunne  skabes.  Ikke  mindre  stødende 
var  den  forcerede  Barskhed,  han  lagde  for  Dagen  i  sine 
Udtalelser.  Der  laa  i  alt  dette  en  umaadehg  Indbildskhed 
og  Forfængelighed.  Et  andet  ubehageligt  Træk  hos  ham 
var  en  Frivolitet  i  sædelig  Henseende,  der  ikke  helt 
sjælden  kommer  til  Orde  hos  ham,  og  det  ligefrem  raat. 
Men,  er  han  end  saaledes  i  flere  Henseender  ingenlunde 
sympathetisk,  er  det  dog  paa  den  anden  Side  utvivlsomt, 
at  han  stærkt  attraaede  at  gjøre  Samfundet  Gavn.  Na- 
tional dansk  Følelse  fristes  man  til  at  frakjende  ham,  da 
han  i  sine  Memoirer  aldrig  taler  om  Landets  Befolkning 
med  andre  end  haarde  Ord.    Den  var  efter  hans  Mening 

tung  i  Opfattelse,  blottet  for  Foretagelsesaand,  langsom  i 
Handling,  smaasindet  i  Tankegang  og  opfyldt  af  Rædsel 
for  alt  nyt;  men  ved  Siden  deraf  kan  man  dog  se  ham 
tale  om,  at  dansk  Sprog  og  Litteratur  burde  plejes  om- 
hyggelig. 

Saadan  som  Holstein  var,  ville  vi  forstaa,  at  Begi- 
venhederne i  Slutningen  af  1770  kunde  lokke  ham  til 
Kjøbenhavn.  Han  udtalte  da  ogsaa  i  Breve  til  Gåhler 
tydelig  Sympathi  for,  hvad  der  nu  skete,  og  denne  kunde 
umulig  tage  Fejl  af,  at  han,  da  han  i  December  1770 
kom  til  Kjøbenhavn,  som  det  hed  sig,  for  en  Rekreations 
Skyld  2^),  ikke  ønskede  noget  hellere  end  at  kunne  blive 
her  og  være  med  i  det  nye  Systems  Gjerning. 

Og  naar  Holstein  altraaede  at  gjæste  Hovedstaden 
og  om  muKg  slaa  sig  ned  der,  saa  ønskede  hans  unge 
Hustru  det  ikke  mindre.  Hun,  der  var  en  Skjønhed  paa 
22  Aar,  var  i  høj  Grad  en  livslysten  Dame.  Manden,  som 
endnu  synes  at  have  været  meget  indtaget  i  hende,  siger 
i  et  Brev  til  Gåhler,  at  hun  var  glad  som  en  Lærke  (gaie 
comme  un  pingon),  og  dette  kunde  være  meget  fornøje- 
Kgt  for  hendes  dagUge  Omgivelser;  men  hun  var  ved 
Siden  deraf  aabenbart  en  meget  let  Natur,  for  hvem 
elegant  Selskabsliv  og  især  Hoflivet  var  det  højeste,  der 
kunde  tænkes,  og  dertil  var  hun  meget  koket.  Vi  have 
set,  hvorledes  hun  i  Vinteren  1766 — 67  havde  koketteret 
med  Kongen  for  at  kunne  blive  i  Kjøbenhavn,  men  at 
det  slog  fejl*).  Man  kan  da  tænke  sig,  i  hvilken  Grad 
hun  har  kjedet  sig  i  Tønder,  og  med  hvilken  Glæde  hun 
nu  imødesaa  atter  at  skulle  komme  til  Hovedstaden  og 
Hoffet. 

Det  varede  ikke  længe,  efter  at  dette  Ægtepar  havde 
taget  Vinterophold  i  Kjøbenhavn,  inden  deres  Ønsker  om 
at  opnaa  at  gjøre  sig  gjældende  paa  en  større  Skueplads 

*)  Se  I.  S.  49. 

gik  i  Opfyldelse.  Foreløbig  have  vi  dog  alene  med  Man- 
den at  gjøre.  Med  Struensee  var  han  tidligere  kun  kom- 
men i  løs  Berøring,  og  han  havde  dengang  ikke  faaet 
noget  behageligt  Indtryk  af  denne.  Derimod  var  han, 
som  nyUg  nævnt,  gode  Venner  med  Gåhler,  der  rimeligvis 
nu  har  anbefalet  ham  til  Struensee  som  et  brugbart 
Embedsmandsæmne.  Unægtelig  maatte  han  baade  ved 
sin  Handlelyst  og  Ærgjerrighed  og  tilhge  ved  sin  For- 
domsfrihed og  Hensynsløshed  passe  udmærket  til  de  nye 
Forhold. 

Hvorledes  imidlertid  end  Struensees  Opmærksomhed 
er  bleven  henledt  paa  Holstein,  var  det  ham,  han  kastede 
sine  Øjne  paa,  da  han  vilde  have  Kjøbenhavns  St^Telse 
omordnet.  Den  23.  Marts  blev  Holstein  ved  en  af  Kon- 
gen selv  skrevet  Kabinetsordre  udnævnt  til  Overpræsident 
i  Kjøbenhavn;  men  karakteristisk  nok  blev  dette  slet 
ikke  tilmeldt  Byens  Magistrat  eller  dens  daværende  Over- 
præsident V.  der  Liihe.  Et  Par  Dage  derefter  fik  Hol- 
stein en  Instrux,  der  dog  kun  i  almindelige  Udtryk  talte 
om,  hvad  der  skulde  være  hans  Hverv,  nemlig  paa  bed- 
ste Maade  at  sørge  for  Retsplejen  og  Politiet  og  for,  at 
Embedsmændene  bleve  udnævnte  efter  Dygtighed  o.  s.  v. 
Tillige  skulde  han  indsende  en  Liste  over  dem,  han 
foreslog  at  ansætte  i  Stedet  for  dem,  som  ikke  duede. 
Lige  saa  lidt  som  Struensee  selv  kunde  Holstein  have 
nogen  nærmere  Kjendskab  til  Byens  Sager  eller  til 
de  Mænd,  der  dannede  Kommunalstyrelsen;  men  det 
trykkede  ham  kun  lidet,  han  var  klar  paa,  at  der  maatte 
gjøres  rent  Bord  og  bygges  noget  nyt  op.  Allerede  den 
3.  April  1771  tilsendte  han  den  anden  Borgmester 
Schrødersee  en  Meddelelse  paa  8  Linier  og  affattet  paa 
Tysk,  hvori  der  kort  og  godt  stod,  at  Kongen  havde  be- 
sluttet at  afskedige  hele  den  daværende  Kommunalsty- 
relse, baade  Raadet.  Pohtimesteren,  Raadstuskriveren  og 
de  32  Mænd.      Det  skal  holde  haardt  at  finde  Magen  til 

et  saadant  Aktstykke.  Ikke  alene  skriver  den  nye  Over- 
præsident, en  Mand  af  en  Slægt,  der  havde  været  mere 
end  100  Aar  her  i  Landet,  Magistraten  til  paa  Tysk,  som 
om  det  var  det  i  Kjøbenhavn  gjældende  Sprog ;  men  han 
kaster  hele  Kommunalstyrelsen  paa  Døren  uden  saa 
meget  som  at  fremføre  en  kongelig  Ordre  derom.  Imid- 
lertid, det  var  unægtelig  tilstrækkeligt.  Frygten  for  det 
Struenseeske  Regimente  var  allerede  nu  saa  stor.  at 
den  Magistrat,  som  Holstein  jog  bort.  ikke  havde  Mod 
til  at  kræve  af  ham,  at  han  skulde  vise  en  kongelig 
Ordre  til  Afskedigelsen.     Den  fortrak  uden  at  kny. 

Omstøbningen  af  Byens  Styrelse  var  i  højeste  Grad 
gjennemgribende.  og.  i  det  mindste  efter,  hvad  Struensee 
har  sagt.  var  det  Holstein,  der  gjorde  Forslag  til  den^^). 
Paa  den  Tid,  den  fandt  Sted,  havde  Byen  foruden  Over- 
præsidenten 9  Borgmestere  og  Overborgmestere,  iblandt 
hvilke  ogsaa  Politimesteren  regnedes,  og  desuden  11 
Raadmænd.  Hertil  kom  de  32  Mænds  Forsamling,  der, 
som  vi  erindre,  kunde  gjælde  for  en  Slags  Repræsen- 
tation for  Borgerne.  Hele  denne  Kommunalstyrelse  blev 
fjærnet.  De  Mænd  af  den,  der  tidligere  havde  havt  Løn- 
ninger, maatte  nøjes  med  en  Tredjedel  af  deres  faste 
Gager  i  Pension,  medens  der  intet  Hensyn  toges  til  deres 
uvisse  Indtægter. 

Den  Kommunalstyrelse,  der  nu  kom  til  at  afløse 
den  gamle,  bestod,  foruden  af  Overpræsidenten  Holstein, 
af  to  Borgmestre,  af  hvilke  den  ene  var  Tyge  Rothe -^j, 
den  anden  en  tidligere  Raadmand  J.  P.  Suhr;  desuden 
fik  man  en  saakaldet  Syndikus,  hvortil  valgtes  en  forhen- 
værende Raadmand  Mathias  Lunding,  der  allerede  ved 
at  være  den  ene  af  Direktørerne  for  Opfostringsstiftelsen 
var  trukket  ind  i  Kredsen  af  de  Struenseeske  Embeds- 
mænd, og  hertil  kom  endvidere  en  Stadsfysikus,  fire 
Raadmænd  og  to  saakaldte  Repræsentanter-^).  I  In- 
struxen  af  26.  Marts    for  Holstein  havde  Kongen  udtalt, 


Kjøbenhavns  Styrelse  omdannes.  123 

at,  hvis  det  lod  sig  gjøre,  ønskede  han  det  Indre  af 
Byens  Styrelse  lagt  i  Hænderne  paa  Mænd,  som  Borger- 
standen havde  udvalgt  af  sin  egen  Midte.  Men  Selvstyre, 
endog  af  den  ringeste  Betydning,  stemmede  kun  lidet 
med  Struensees  Grundsætninger  og  lige  saa  lidt  med 
Holsteins,  der  f.  Ex.  i  et  af  sine  Breve  til  Gåhler  har 
udtalt:  »Jo  mere  et  Folk  kan  røre  sig  frit,  desto  flere 
blive  Misbrugene«.  Det  passede  godt  hertil,  at  de  32 
Mænds  Forsamhng  forsvandt,  thi,  uagtet  den  kun  havde 
havt  saare  lidet  at  sige,  stod  den  dog  som  en  Slags 
Paamindelse  om,  at  Kjøbenhavns  Borgerskab  egenthg 
burde  have  virkelig  Indflydelse  paa  sine  Sagers  Behand- 
ling og  Afgjørelse.  Den  afløstes  nu  af,  siger  og  skriver, 
2  Repræsentanter,  der  skulde  være  tilstede  i  Byraads- 
forsamlingen,  men  —  uden  Ret  til  at  stemme.  Og  vel 
hed  det,  at  Byens  Borgere  hvert  Aar  skulde  vælge  dem 
saa  vel  som  Raadmændene;  men  der  blev  intet  fastsat 
om,  hvorledes  Valget  skulde  ske,  og  der  blev  betegnende 
nok  tilføjet,  at  denne  Gang  vilde  Kongen,  d.  v.  s.  Hol- 
stein, vælge  dem  selv. 

Denne  sidste  skyndte  sig  med  at  forkynde  den  nye 
Magistrat,  hvad  der  skulde  indføres  af  nyt.  Først  at 
Sportler  ikke  mere  skulde  bruges  til  Lønninger,  men 
gaa  i  Stadens  Kasse,  fremdeles,  at  man  kun  vilde  be- 
holde saa  mange  Underbetjente.  som  strængt  behøvedes, 
med  andre  Ord,  at  man  vilde  til  at  spare,  og  man  skulde 
endvidere  undersøge,  hvorledes  der  kunde  indføres  en 
forbedret  Styrelse  af  alle  Byens  Sager.  Blandt  andet 
maatte  man  være  betænkt  paa  at  afskaffe  alle  Monopoler 
og  Lav.  man  skulde  tænke  paa  en  Frihavn  for  Byen.  og, 
samtidig  med  at  dennes  økonomiske  Velvære  skulde 
fremmes  ad  saadanne  Veje.  vilde  der  blive  indført  en 
bedre  Ordning  af  Politi  og  Rettergangsvæsen ;  alle  Pro- 
cesser, der  ikke  vare  saa  smaa,  at  de  kunde  afgjøres 
summarisk,    vilde    blive    henviste   til  Domstolene,    Politi- 

mesteren  skulde  staa  umiddelbart  under  Overpræsidenten ; 
han  kunde  afgjøre  visse  Sager  paa  egen  Haand ;  men  for 
øvrigt  var  det  naturligvis  hans  Opgave  at  sikre  Ro  og 
Orden  i  Byen  i  forskjellige  Henseender-^). 

Det  er  tydeUgt  nok.  at.  hvad  der  her  opstilledes  som 
Program,  og  hvoraf  flere  Punkter  meddeltes  Byens  Bor- 
gere ved  en  offentlig  Plakat  (3.  April),  mentes  at  ville 
gjøre  et  godt  Indtryk  paa  Befolkningen.  I  det  mindste 
var  dette  Holsteins  Haab.  Hvor  meget  der  af  alt  dette 
skyldtes  ham  og  hvor  meget  Struensee ,  veed  man 
ikke;  men  i  det  mindste  paa  et  Punkt  har  den  sidst- 
nævnte vitterlig  villet  have  sine  egne  Meninger  frem.  det 
var  med  Hensyn  til  Politiet.  Et  af  de  Spørgsmaal.  der 
stærkest  interesserede  ham,  var,  som  ovenfor  omtalt. 
Forholdet  imellem  den  dømmende  og  den  udøvende 
Magt,  og  han  var  ivrig  efter  at  gjennemføre  Montesquieus 
Lære  om  den  Adskillelse,  som  her  nødvendigvis  maatte 
opstilles;  men  ikke  stort  mindre  lagde  han  Vægt  paa. 
hvad  han  mente,  var  den  rette  Ordning  af  Pohtivæsenet. 

Dette  kommer  flere  Gange  frem  hos  ham.  men  stær- 
kest med  Hensyn  til  Kjøbenhavn.  Noget  senere,  i  Aaret 
1771,  overdrog  han  den  allerede  tidhgere  nævnte,  særlig 
som  Folkeretslærer  højt  ansete  Etatsraad  M.  Hiibner  — 
atter  en  Mand  af  den  Bernstorffske  Kreds  —  at  sammen- 
stille en  Række  Politibestemmelser  for  denne  Byes  Ved- 
kommende. Vi  møde  i  Struensees  Udtalelser  herom  til 
Htibner.  foruden  hans  vante  Anskuelser  om  en  passende 
Fastsættelse  af  Straffe,  saaledes.  at  der  ikke  bagefter 
kunde  være  Tale  om  Formildelser.  tillige  den  Grund- 
opfattelse, at  Indbyggernes  personlige  Frihed  maatte 
skaanes  saa  meget  som  muligt.  Ligesom  dette  skulde 
vise  sig  ved  at  løsne  Baandene  for  Næringsvejene,  saa- 
ledes maatte  man  ogsaa  mærke  det  ved.  at  der  ikke. 
undtagen  naar  det  var  nødvendigt,  maatte  gribes  ind  i 
Borgernes  Liv.    Derfor  skulde  Politiet  kun  sysselsætte  sig 

med  saadanne  Handlinger  af  Indbyggerne,  der  havde 
Indflydelse  paa  den  offentlige  Orden  og  Sikkerhed.  Der- 
imod laa  de  moralske  Forseelser  helt  udenfor  Politiets 
Omraade.  Det  var,  som  han  en  anden  Gang  har  ud- 
trykt sig,'  hans  Mening,  at  det  maatte  overlades  Præsterne 
at  sørge  for  Folkets  Moral.  Altsaa  et  Sædelighedspoliti 
var  ham  en  Uting,  og  Uterligheden  kunde  for  ham  brede 
sig.  saa  meget  den  vilde,  og  udfolde  sig  saa  aabenlyst 
den  vilde,  naar  blot  ikke  den  ydre  Ro  blev  forstyrret. 
Og  som  der  ikke  ad  den  Vej  maatte  gribes  ind  i  Folks 
Frihed,  saaledes  maatte  Politiet  overhovedet  ikke  træde 
i  Vejen  for  den  undtagen  paa  aaben  Gade.  Derfor  vilde 
han  lige  saa  Hdt  vide  af  et  Bygningspoliti  som  af  et 
Sædelighedspoliti.  Om  Folk  indrettede  gysehge  Kjælder- 
lejligheder  til  Beboelse,  mente  han,  var  det  OffentUge 
ganske  hgegyldigt.  Folk  maatte  have  Ret  til  at  gjøre 
med  deres  Huse,  hvad  de  vilde  ^*^).  Allerede  strax  efter 
Holsteins  Overtagelse  af  Overpræsidentstillingen  var  dette 
kommet  frem.  Struensee  havde  mundtlig  ladet  ham 
vide^^),  at  Politiet  skulde  holde  sig  til  det,  der  foregik 
paa  offentlig  Gade,  og  ikke  maatte  give  sig  af  med, 
hvad  der  skete  i  Husene,  og  det  blev  derfor  forkyndt 
Kjøbenhavns  Borgere,  at  enhver  skulde  nyde  fuldkommen 
Frihed  i  sit  Hus  uden  at  blive  forhindret  af  Politiet  i 
noget. 

Det  er  en  Selvfølge,  at  baade  Holstein  og  de  fleste 
af  de  Mænd,  der  kom  tU  at  danne  den  nye  Kommunal- 
styrelse, i  ikke  mindre  Grad  end  Struensee  selv  vare 
ukjendte  med  alt,  hvad  der  vedrørte  Stadens  Tilstande, 
for  saa  vidt  man  ikke  kunde  dømme  derom  ved  at  spa- 
sere  igjennem  dens  Gader.  Der  blev  derfor  umiddelbart 
efter,  at  Magistratens  Medlemmer  vare  kastede  paa  Døren, 
rettet  en  Række  Spørgsmaal  tfl  dem  for  at  faa  de  abso- 
lut nødvendigste  Oplysninger  i  forskjellige  Retninger,  som 
f.  Ex.  om  Byens  finansielle  Tilstand,  om  Lavene  og  deres 

Privilegier,  om  hvorledes  Dødsboer  bleve  behandlede, 
om  hvorledes  Brolægningsvæsenet  var  indrettet,  om  hvor 
hurtig  det  gik  med  Retssagernes  Afgjørelse,  om  Fattig- 
væsenets Ordning  o.  s.  v.,  ligesom  de  ogsaa  paa  Tro  og 
Love  skulde  afgive  Beretning  om  alle  dem  bekjendte 
Mangler  og  Misbrug  og  gjøre  Forslag  til,  hvorledes  de 
kunde  afhjælpes,  og  alt  dette  skulde  besvares  inden  14 
Dage  2®).  Altsaa  de  samme  Mænd,  som  man  ikke  mere 
vilde  lade  have  noget  med  Stadens  Styrelse  at  gjøre.  og 
som  man  gav  Afsked  paa  en  saare  unaadig  Maade,  af 
dem  krævede  man  Forslag  til  at  raade  Bod  paa  de  Brøst, 
der  fandtes!  Haand  i  Haand  hermed  gik  en  Under- 
søgelse af  deres  Embedsførelse,  der  dog  gav  et  for  dem 
helt  tilfredsstillende  Resultat. 

Hvad  der  nu  end  kan  siges  om  det  frastødende  og 
despotiske  i  hele  den  Maade,  hvorpaa  den  nye  Styrelse 
sattes  i  Gang,  viste  det  sig  unægtelig  snart,  at  der  var 
Dygtighed  i  Holstein.  Han  gjorde  vitterlig  adskilligt  for 
Byen  i  flere  Retninger.  Blandt  andet  fik  Politiet  en  dygtig 
Chef  i  Generalauditør  Bornemann,  der  for  øvrigt  efter 
eget  Sigende  formelig  maatte  trues  af  Holstein  til  at 
overtage  dette  Embede,  og  der  blev  ulige  bedre  Orden 
paa  Gaderne,  Renovationsvæsenet  forbedredes,  og  der 
indførtes  rigeligere  Gadebelysning,  ligesom  der  blev  taget 
kraftig  fat  paa  Brolægningens  Forbedring -9).  Meget 
praktisk  var  det  ogsaa,  at  efter  et  Exempel,  der  var 
givet  af  en  Privatmand,  blev  det  ved  en  Plakat  af  8.  Maj 
paabudt  alle  Husejere  i  Byen  at  lade  deres  Ejendommes 
Matrikelnummere  male  udenpaa  Bygningerne.  Med 
andre  Ord  der  blev  indført  Husnummere  i  Stedet  for,  at 
man  tidhgere  havde  maattet  angive  sin  Bolig  paa  for- 
skjellige  besværlige  Maader,  enten  ved  Angivelse  af  dens 
Beliggenhed  eller  ved  Særnavne  (den  blaa  Haand,  den 
forgyldte  Tønde,  den  hvide  Svane,  i  store  Regnegade, 
hvor  de  grønne  Lys  hænge   ud   o.  s.  v.).     Men  mest  be- 

kjendt  er  det  dog  blevet,  at  der  skete  en  stor  Forandring 
ved  Retsplejen  i  Kjøbenhavn,  at  der  blev  gjort  Ende  paa 
en  Mængde  forskjellige  Domstole  og  særegne  Jurisdik- 
tioner, Hofretten,  Borgretten,  militære  Retter,  Frederiks 
Hospitals  og  Universitetets  Jurisdiktioner  o.  s.  v.,  og  at 
der  i  Stedet  for  dem  blev  indført  en  enkelt  Domstol, 
»Hof-  og  Stadsretten«,  for  alle  Retssager,  der  opkom  i 
Byen.  En  Kabinetsordre  af  26.  April  gav  Kancelliet 
Befaling  til  at  udarbejde  en  F'orordning  om  en  saadan 
Domstol,  og  den  15.  Juni  udkom  denne  Forordning,  hvor- 
ved den  nye  Domstol  blev  indført.  Det  er  Holsteins 
Ære  at  have  fattet  Tanken  om  denne  vigtige  Reform; 
men  tillige  er  det  Stampes  Ros  som  Generalprokurør  at 
have  udarbejdet  Bestemmelserne  om  den  nye  Domstol 
saa  fortrinUg  i  alle  Enkeltheder,  at  denne  Ret,  som  vel 
bekjendt,  har  havt  Livskraft  indtil  vore  Dage.  Det  var 
utvivlsomt  en  stor  Fordel,  at  alle  de  Tvistigheder  om 
Grænserne  for  de  forskjellige  kjøbenhavnske  Domstoles 
Omraade,  som  der  havde  været  fuldt  op  med,  nu  faldt 
bort,  hvorved  ogsaa  en  Mængde  ret  utaalelige  Prokurator- 
kneb gjordes  umuhge,  Processerne  kunde  bringes  til 
Ende  i  langt  kortere  Tid  end  tidligere,  især  derved,  at 
Vidneførselen  kunde  fmde  Sted  meget  hurtigere  end  for- 
hen, Skiftevæsenet  kom  i  en  ganske  anden  Orden,  og 
man  fik  i  Hof-  og  Stadsrettens  Virksomhed  en  ypperlig 
Forskole  til  at  uddanne  Højesteretsassessorer  o.  s.  v.^*^). 

En  vigtig  Omdannelse  fandt  ogsaa  Sted  ved  Fattig- 
væsenets Styrelse.  De  stadige  Bryderier,  man  havde 
med  at  skabe  en  Fattigforsørgelse,  der  kom  de  værdige 
trængende  til  Gode,  medens  Tiggere  og  Løsgængere 
holdtes  i  Ave,  maatte  blive  særlig  slemme  i  Aaringer 
som  dem,  vi  her  tale  om,  da  der  herskede  Dyrtid  og  i 
ikke  ringe  Grad  Næringsløshed.  Ogsaa  kunde  adskilligt 
ordnes  mere  praktisk,  end  det  hidtil  havde  været  Til- 
fældet.   Paa  dette  Omraade  har  aabenbart  Lægen  Kr.  J. 

Berger  været  Struensees  særlige  Raadgiver,  og  efter  hans 
Forslag  blev  der  i  Marts  1771  ^i)  nedsat  en  Kommission, 
der  skulde  udarbejde  et  Udkast  til  en  ny  Ordning  af  det 
kjøbenhavnske  Fattigvæsen  paa  Grundlag  af  visse  Prin- 
ciper, der  opgaves  den.  Alt,  hed  det  her,  skulde  samles 
under  en  Direktion,  dog  med  Undtagelse  af,  hvad  der 
styredes  af  private,  ogsaa  skulde  alle  Pengemidler  gaa  i 
een  Kasse,  Understøttelse  skulde  kun  gives  Børn,  syge 
og  gamle,  som  ikke  kunde  ernære  sig  selv;  Lediggængere 
maatte  ikke  faa  Almisse;  men  der  skulde  snarest  muligt 
sørges  for,  at  enhver  helt  eller  delvis  kunde  faa  sit 
Underhold,  alle  fattige  Børn  burde  sendes  paa  Landet, 
og  de  trængende,  der  ikke  kunde  finde  deres  Underhold, 
vilde  være  at  sende  til  de  smaa  Kjøbstæder,  hvor  de 
kunde  underholdes  billigere  3^).  Disse  sidste,  unægtelig 
højst  besynderHge  Bestemmelser  bleve  kun  til  tomme 
Ord;  men  Udslaget  af  Kommissionens  Arbejde  blev  dog 
en  i  vigtige  Henseender  ny  Ordning.  En  Forordning  af 
16.  November  fastslog  nemhg,  at  alle  »Goddædigheds- 
anstalter  i  Kjøbenhavn«,  for  saa  vidt  de  stod  under 
Øvrighedens  Opsyn«,  skulde  lægges  under  Direktionen 
for,  hvad  der  blev  kaldet:  »en  almindehg  Plejeanstalt« 
(utvivlsomt  et  mere  tiltalende  Navn  end  Fattigvæsen). 
Medlemmer  af  denne  Direktion  bleve  de  tre  Mænd,  der 
havde  siddet  i  Kommissionen,  nemlig  Etatsraad  Ryberg, 
der  foruden  at  være  stor  Kjøbmand  havde  megen  Sans 
for,  hvad  der  kunde  gjøres  til  at  afhjælpe  Nød  og  Elen- 
dighed, en  tysk  født  Præst  Resewitz  samt  Raadmand 
Lunding,  og  til  dem  kom,  selvfølgeKg  kan  man  sige,  som 
den  fjerde  Berger.  Til  Hjælp  for  denne  Direktion  op- 
rettedes der  en  Fattigkommission  i  ethvert  af  Byens 
Sogne,  bestaaende  af  Sognepræsten,  Kirkeværgen,  »to 
ansehge  Borgere«  og  Rodemesteren  i  Kvarteret.  Det 
paahvilede  disse  at  undersøge  de  trængendes  Tilstand  i 
Sognet,  og  til  dem  havde  de  fattige  at  henvende  sig  »for 

at  søge  og  forvente  den  billige  Hjælp«,  Det  vilde  ogsaa 
være  efter  deres  Anbefaling,  at  trængende  og  lidende 
kunde  faa  Plads  i  offentlige  Stiftelser  og  Hospitaler.  Ved 
Siden  deraf  fik  Plejedirektionen  den  Opgave  at  anlægge 
»et  Magasin  af  adskillige  raa  Materialier«,  hvorfra  de  fat- 
tige, som  kande  og  vilde  arbejde,  kunde  faa  den  nød- 
vendige Forsyning.  Fremdeles  skulde  der  tænkes  paa 
fattige  Børns  fornuftige  Opdragelse  og  Oplæreise  til  en 
eller  anden  Haandtering,  og  derfor  vilde  Vaisenhuset, 
som  ikke  fandtes  formaalstj enligt,  være  at  ophæve.  En- 
delig forkyndte  den  samme  Forordning,  at  der  til  Gavn 
for  andre  end  fattige  Børn  vilde  bhve  oprettet  en  Real- 
skole, hvor  Sønner  af  den  mere  formuende  Del  af  Na- 
tionen kunde  faa  de  nødvendige  Kundskaber  til  »de  i 
det  borgeriige  Liv  forefaldende  Haandteringer«. 

Hvad  der  end,  som  vi  senere  ville  komme  tilbage 
til,  kan  kritiseres  ved  den  Maade,  hvorpaa  Fattigvæsens- 
sagen  og  det  dermed  i  Forbindelse  staaende  Hospitals- 
væsen blev  taget  af  Struensee,  er  det  sikkert,  at  baade 
Tanken  om  en  større  Enhed  i  Styrelsen  og  Hovedtrækkene 
i  den  nye  Ordning,  især  Indretningen  af  Fattigkommis- 
sioner i  de  enkelte  Sogne,  betegnede  et  virkehgt  Frem- 
skridt. 

Men  de  Forandringer  i  forskjellige  Henseender,  som 
Aaret  1771  saaledes  bragte  Kjøbenhavn,  maatte  nødven- 
digvis volde  betydelig  forøgede  Udgifter,  f.  Ex.  baade 
hvad  Politi,  Renovation,  Brolægning  og  Fattigvæsen  an- 
gik. Oven  i  Kjøbet  havde  Byen  som  Arv  fra  Fortiden 
en  Gjæld  paa  ikke  mindre  end  115000  Rdl,  og  ikke 
ganske  hdet  af  dens  Indtægter  gik  tabt  for  den  ved  at 
blive  overført  til  Statskassen.  Det  aarhge  Underskud, 
helt  bortset  fra  Forrentningen  af  Gjælden,  udgjorde  mindst 
36000  Rdl.  Heldigvis  fik  den  nye  Magistrat  et  Tilskud 
af  Kongen  paa  100000  Rdl.  for  at  kunne  afbetale  det 
meste   af  Gjælden,    og   desuden   et    aarfigt  Tilskud    paa 

30000  Rdl.  32);  men  man  kæmpede  dog  stadig  med  Penge- 
mangel. Det  samme  gjaldt  om  Fattigvæsenet,  der  aaben- 
bart  ikke  fik  den  Pengehjælp,  som  var  nødvendig,  hvis 
de  Opgaver,  der  vare  stillede  det.  skulde  ordentlig  løses. 
Det  var  ikke  tilstrækkeligt,  at  der  fra  1.  Januar  1772  at 
regne  tilsikredes  det  20000  Rdl.  aarlig  i  15  Aar^^). 

Struehsees  Stilling  til  Embedsklassen.    —    Regering  ved  Kabinets- 
ordrer.  —  Om  Struensee  i  det  hele  som  Statsmand. 


JJet  er  en  meget  gjennemgribende  Omstøbning  af 
Statens  og  dermed  tillige  af  Hovedstadens  Styrelse,  vi  have 
fulgt  i  det  foregaaende.  Ikke  allene  var  Forretningsfor- 
holdet imellem  Kollegierne  og  Kongen  eller,  som  man 
nu  maatte  sige.  Kabinettet  blevet  stærkt  ændret;  men 
der  var  ogsaa  paa  vigtige  Punkter  sket  en  ny  Fordeling 
af  hele  Klasser  af  Sager,  og  ved  selve  de  enkelte  Kolle- 
gier eller  andre  større  Institutioner  var  der  foretaget 
mere  eller  mindre  betydningsfulde  Forandringer,  eller  i 
det  mindste  sket  indledende  Skridt  dertil. 

Samtidig  havde  Struensee.  alene  med  Undtagelse  af 
Generalitetet,  hvor  Gåhler  raadede.  stræbt  at  reformere 
Embedsstanden.  Han  vilde  sikre  sig  et  Personale,  der 
skulde  være  dygtigt  og  pligtopfyldende,  arbejde  hurtig 
og  ivrig  og  tillige  være  gjennemtrængt  af  Disciplin.  Det 
skulde  baade  gjøre  Gavn  i  Samfundet  og  være  ham  som 
Kabinettets  styrende  Aand  fuldstændig  lydigt. 

Strax  en  af  hans  første  Regeringshandlinger  havde 
havt  Embedsklassen  til  Formaal,  nemlig  Kabinetsordren 
af  4.  September  1770  om  en  sparsommere  Uddeling  af 
Udmærkelser  ved  Rang  og  Titler.     Derved  skulde  Rang- 

syge  og  forfængeligt  Væsen  dæmpes,  og  altsaa  Embeds- 
mændene højnes  i  moralsk  Henseende.  Det  var  et  nyt 
Skridt  i  samme  Retning,  naar  det,  som  tidligere  nævnt, 
31.  December  1770  blev  befalet,  at  den  Plads,  man  ind- 
tog i  et  Kollegium  eller  ved  en  Domstol,  skulde  bestem- 
mes, ikke  efter  vedkommendes  Titel,  men  efter  den 
Anciennitet,  man  havde  som  Embedsmand,  og  at  Titler 
og  Ordener  ikke  skulde  gjælde  noget  undtagen  ved  Hoffet 
og  i  Tilfælde  af  Ceremonier.  Som  et  Middel  til  at  lutre 
Embedsstanden  for  udannede  og  daarlige  Kræfter  skulde 
det  tjene,  at  en  Kabinetsordre  af  12.  Februar  1771  for- 
bød, at  nogen  Domestik  eller  Betjent,  der  havde  at 
gjøre  med  personUg  at  opvarte  sin  Herre,  maatte  bruges 
til  ofTenthge  Hverv.  Der  er  tidhgere  i  dette  Værk 
omtalt,  hvor  almindeHgt  det  havde  været,  at  Embedsstan- 
den en  Tid  var  bleven  rekrutteret  fra  den  tjenende 
Klasse.  Denne  Uskik,  den  saakaldte  Lakajisme.  var 
ganske  vist  taget  af,  efterhaanden  som  Fordringerne  til 
Embedsstanden  bleve  større;  men  det  havde  indtil  den 
Tid.  vi  her  tale  om.  ingenlunde  været  ualmindeUgt,  at 
Lakajer  fik  mindre  Embeder,  f.  Ex.  som  Told-  eller  Post- 
embedsmænd, og  at  de  derfra  kunde  arbejde  sig  højere 
op.  Folks  Skumlerier  bleve  ganske  naturiig  satte  i  Be- 
vægelse ved  sligt,  og  omtrent  samtidig  med,  at  den 
Struenseeske  nys  nævnte  Kabinetsordre  udkom,  skaffede 
Uviljen  over  den  hidtil  herskende  Uskik  sig  Luft  ved 
K.  P.  Rothes  satiriske  Skrift  »Lovtale  over  Skobørsten«. 
Et  andet  uheldigt  Forhold  med  Hensyn  til  Embeds- 
besættelserne  i  tidligere  Tid  havde  været,  at  der  jævnlig 
var  givet  Folk  Expektance  paa  et  eller  andet  Embede. 
Højere  staaende  Mænd  havde  f.  Ex.  oftere  faaet  Expek- 
tance paa  et  Amtmandsembede,  for  at  de  kunde  trække 
sig  tilbage  dertil,  naar  de  vare  trætte  af  deres  Virksom- 
hed ved  Hoffet  eller  i  et  eller  andet  Kollegium;  men  især 
var  det   blevet  brugt  for  at  hjælpe  ældre  Embedsmænd 

til  at  blive  siddende  i  deres  Embeder  eller  til  at  faa  en 
Pension,  uden  at  Statskassen  fik  nogen  Byrde  derved. 
Det  blev  nemlig  tidt  tilladt  en  saadan  Embedsmand  at 
tage  enten  en  Søn  eller  en  anden  som  Medhjælper,  imod 
at  denne  delte  Gage  med  ham  og  blev  hans  Efterfølger, 
naar  han  maatte  gaa  af,  og  da  betalte  ham  en  vis  Sum 
om  Aaret.  Der  kunde  være  visse  afsides  Egne.  som 
Island,  hvor  det  var  vanskeUgt  at  komme  bort  derfra; 
men  sædvanlig  maatte  en  saadan  Ordning  kaldes  højst 
uheldig.  Det  var  derfor  allerede  før  Struensees  Magt- 
periode blevet  fastsat,  at  der  ikke  mere  skulde  gives 
Expektance  paa  Embeder;  men  det  var  sket  alligevel, 
og  det  var  derfor  med  Rette,  at  Struensee  gik  løs  der- 
paa.  Først  fastsattes  det,  at  der  ved  saadanne  Tilfælde, 
hvor  en  Mand  havde  faaet  Expektance  paa  et  Embede, 
nøje  skulde  undersøges,  om  han  ved  Dygtighed  og  Op- 
førsel var  værdig  dertil;  han  maatte  kun  faa  Embedet, 
hvis  dette  var  Tilfældet^).  Men  dette  udviklede  sig  snart 
til,  at  der  overhovedet  ikke  maatte  gives  Expektance  paa 
Embeder,  hgesom  ej  heller  —  i  det  mindste  med  en 
enkelt  Undtagelse  —  nogen  maatte  afstaa  sit  Embede 
til  en  anden.  Selv  en  Fader,  der  i  11  Aar  havde  havt 
sin  Søn  til  Medhjælper,  fik  Afslag,  da  han  søgte  om,  at 
denne  maatte  faa  Ret  til  at  beklæde  Stillingen  efter  ham. 
Men  det  var  ikke  Struensee  nok  med  saadanne  i 
det  hele  meget  forstandige  Bestemmelser.  Han  vilde. 
kan  man  gjerne  sige,  med  eet  Slag  have  Embedsperso- 
nalet  forandret.  Vi  have  allerede  set  hans  Uvilje  imod 
de  højadelige,  og  hvorledes  de  maatte  af  Vejen  undtagen 
nogle  faa,  som  han  mente  at  kunne  bruge.  Enten  af- 
skedigedes disse  Mænd  fuldstændig,  eller  de  forflyttedes 
til  saadanne  Steder,  hvor  de  ingen  farUg  Indflydelse 
kunde  have,  saaledes  som  da  Kjøbenhavns  Gouvernør, 
General  Grev  Ahlefeldt,  tidligere  Overkrigssekretær  og  en  i 
Kjøbenhavn  meget  yndet  Mand.  i  Januar  1771  forflyttedes 

til  at  være  Overlanddrost  i  Oldenburg.  Ved  Siden  af 
den  saa  at  sige  politiske  Uvilje,  Struensee  nærede  imod 
disse  Mænd,  havde  han,  som  andre  af  de  tidligere  Magt- 
haveres Modstandere,  den  Opfattelse,  at  under  deres 
Ægide  havde  Klikevæsen,  Slendrian,  Pedanteri  og  utaale- 
lig  Langsomhed  faaet  saaledes  Magten,  at  Kollegieembeds- 
mændene  og  de  af  Kollegierne  afhængige  Embedsmænd 
rundt  om  i  Landet  vare  stærkt  smittede  deraf,  og  han 
vilde  derfor  have  ryddet  op  iblandt  alle  disse.  Nogen 
virkelig  Kjendskab  til  de  forskjellige  Embedsmænds  større 
eller  mindre  Duelighed  havde  han  aldeles  ikke ;  men  han 
fejede  dog  ud  for  Fode  af  det  ene  Kollegium  efter  det 
andet,  formodentlig  efter,  hvad  han  fik  at  vide  af  dem, 
der  i  en  eller  anden  Retning  havde  hans  Øre.  At  disse 
for  en  stor  Del  ikke  kunde  give  ham  paalidelige  Med- 
delelser, og  at  han  selv  var  ganske  ude  af  Stand  til  at 
bedømme,  om  det,  der  fortaltes  ham,  var  rigtigt  eller 
ikke,  brød  han  sig  ikke  om. 

Til  at  afløse  dem,  der  fjærnedes,  kunde  han  tage  en 
Del  intelligente  og  dygtige,  mest  yngre  Mænd,  som  havde 
hørt  til  Fremskridtsmændene  i  den  nærmest  foregaaende 
Tid.  Der  var  iblandt  dem  Reverdils  gode  Ven  M.  H. 
Høyer  og  adskillige,  som  vi  have  set,  enten  vare  dragne 
frem  af  Bernstorff  eller  havde  staaet  denne  nær,  netop 
fordi  han  paa  flere  Maader,  hvad  humane  og  sociale 
Fremtidstanker  angik,  aldeles  ikke  stod  i  Modsætning  til 
det  nye,  der  var  oppe  i  Tiden.  De  vigtigste  af  dem  vare 
Oeder,  Sturtz,  Schumacher,  Tyge  Rothe  og  U.  A.  Holstein. 
Endehg  var  Struensee  saa  heldig,  i  sin  ældre  Broder  at 
fmde  en  \irkehg  Dygtighed.  Bortset  fra  slige  Mænd,  der 
paa  forskjellige  Maader  i  Forvejen  havde  vakt  Opmærk- 
somhed, var  han  henvist  til,  hvad  han  ad  en  eller  anden 
Vej  kunde  faa  at  vide  om  brugehge  Kandidater.  Ikke 
sjælden  tog  han  ogsaa  det  praktiske,  men  ikke  meget 
ideelle  Hensyn   at   ansætte   Mænd,    der  vare  afskedigede 

med  Pension,  fordi  denne  saa  vilde  spares.  Det  holder 
haardt  at  tro,  at  slige  Ansættelser  vare  heldige,  forudsat 
at  vedkommendes  Afskedigelse  havde  været  forsvarlig. 

Det  Embedspersonale,  hvormed  Kollegiernes  og  an- 
dre Institutioners  Rammer  fyldtes,  skulde  først  og  frem- 
mest arbejde  hurtig.  Der  er  intet,  han  mere  indskærper 
med  Hensyn  til  Forretningsgangen  end  Korthed  og  Hur- 
tighed. Vi  erindre  saaledes,  hvorledes  Kollegierne  skulde 
indsende  korte  Extrakter  til  Kabinettet;  Struensee  vilde 
ikke  have  for  stort  Besvær  med  at  sætte  sig  ind  i  dem, 
og  selv,  efter  at  Danske  KancelH  havde  indsendt  saa 
korte  Uddrag,  som  der  fornuftigvis  kunde  være  Tale  om, 
fik  det  dog  det  skarpe  Bud  ved  Kongens  Paaskrift:  »Ex- 
trakterne  skulle  være  endnu  kortere«^).  Det  gaar  i 
samme  Retning,  naar  der  ved  de  kongelige  Resolutioner 
sættes  en  kort  Termin  for  Afgj øreisen  af  vedkommende 
Sag,  for  at  der  saa  hurtig  som  muligt  kan  blive  Ende 
derpaa^).  Der  kan  endog  komme  Paabud  om,  at  der 
»nåchstens'<  skal  gjøres  Forslag  til  Afskaffelse  af  et  og 
andet,  skjønt  Struensee  maatte  vide  Besked  om  at  det, 
som  det  gjaldt  om,  var  en  saare  vanskelig  Sag,  der 
efter  sin  Natur  maatte  kræve  lange  Forhandlinger"^).  Der- 
imod vil  man  aldrig  finde  en  Indskærpelse  af,  at  Sagerne 
skulde  behandles  grundig  og  ses  fra  flere  Sider,  for  at 
der  kunde  komme  det  bedste  Resultat  frem.  Nej,  Hur- 
tigheden er  Alfa  og  Omega  for  Struensee.  Det  gjør 
fremdeles,  naar  man  tænker  paa,  at  han  ingensinde  tid- 
hgere  havde  havt  at  gjøre  med  Administration,  et  ejen- 
dommeligt Indtryk  at  se  ham  lade  Kongen  docere  for 
de  forskjellige  Kollegier  i  følgende  Stil:  »Mine  Departe- 
menter og  Kollegier  maa  ikke  drage  Forretningernes  hele 
Detail  til  sig;  disse  tilhører  kun  den  generelle  Oversigt«  °). 
Naturligvis  maatte  et  Kollegiums  øverste  Mænd  ikke 
drukne  i  Enkeltheder,  saa  Tiden  gik  tabt  dermed;  men 
paa  den  anden  Side  var  det  en  ganske  overfladisk  Tale, 

at  de  kun  skulde  have  den  generelle  Oversigt.  Lige  saa 
sikkert  som  det  var,  at  det  underordnede  Personale 
skulde  samle  hele  Stoffet,  lige  saa  klart  maatte  det  være 
de  overordnedes  PHgt  at  gaa  til  de  yderste  Enkeltheder, 
hvor  det  var  nødvendigt  for  at  komme  til  et  rigtigt  Re- 
sultat. Ellers  bleve  de  aldeles  afhængige  af  Bureau- 
personalet under  dem  eller  af  de  lokale  Embedsmænd, 
der  gjorde  Indstillinger  til  dem.  Men  derfor  havde  Stru- 
ensee  med  alt  sit  Hastværk  ingen  Sans.  At  der  ikke 
maatte  smøles  med  Sagerne,  var  noget  helt  andet. 

Naar  han  holdt  det  ældre  Regeringsmaskineri  for 
mærket  af  Slendrian  og  Langsomhed,  mente  han,  at  det 
hang  sammen  med  Mangel  paa  Kontrol.  Han  har  lejlig- 
hedsvis brugt  det  Udtryk,  at  Godhed  og  Føjelighed  havde 
været  Kilden  til  Danmarks  Ulykker.  For  en  Del  tænkte 
han  herved  paa  alle  de  Eftergivelser  af  Straffe,  der  i  den 
foregaaende  Tid  havde  været  almindeUge,  eller  paa 
Naadesbevisninger,  som  han,  og  det  med  god  Grund, 
troede,  kun  skyldtes  personlig  Gunst;  men  han  mente 
tillige,  at  der  var  set  altfor  meget  igjennem  Fingre  med 
Uduelighed  og  Ligegyldighed.  I  Virkehgheden  havde  der 
under  de  nærmest  foregaaende  Konger  været  givet  Be- 
stemmelser nok  for  at  revse  Forseelser  fra  Embedsmænds 
Side,  og,  som  allerede  tidligere  er  nævnt,  vare  Fordrin- 
gerne blevne  skærpede  i  Kristian  VH's  første  Regerings- 
aar.  Saaledes  havde  Reventlow  i  en  Indberetning  til 
Kongen  omtalt,  at  han  havde  ladet  Tilsynet  blive  skar- 
pere, og  en  Mand  som  han  var  ganske  sikkert  ikke  til 
at  spøge  med.  Men  Struensee  gik  afgjort  videre,  og  han 
vilde  gjøre  selve  Kabinettet  til  Midtpunkt  for  det  kon- 
trollerende Tilsyn.  Man  ser  ham  saaledes  kræve  Oplys- 
ninger om,  hvor  mange  Straffefanger  der  holdtes  i  Fængsel 
rundt  omkring,  om  hvorledes  det  gik  med  Skifterne 
o.  s.  V.,  og  hgesom  han  forlangte  Meddelelser  vedrørende 

Kollegiernes  Forretningsførelse*),  saaledes  afkrævede  han 
dem  aarlige  Beretninger  om.  hvilke  Embedsmænd  der 
havde  vist  udmærket  Flid,  og  hvilke  der  derimod  havde 
gjort  sig  skyldige  i  Ligegyldighed.  Han  føjede  hertil, 
hvad  der  naturhgvis  var  rigtigt,  nærmere  Bestemmelser 
om  Mulkter  for  dem.  der  vare  forsømmelige  i  at  indsende 
deres  Regnskaber.  De.  som  udebleve  længere  dermed  end 
6  Maaneder,  skulde  foruden  at  betale  Pengebøder  have 
deres  Embeder  forbrudte*^). 

Struensee  undlod  ikke  heller  at  lade  sin  Vrede  over 
formenthge  Fejl  eller  endog  over  blotte  Meningsforskjel- 
hgheder  træde  frem  ved  kongelige  Resolutioner  paa 
Forestillinger  eller  ved  Kabinetsordrer.  der  til  sine  Tider 
kunde  være  affattede  i  en  meget  nærgaaende  Form. 
Især  traadte  Kritiklyst  frem  hos  ham  overfor  Kancelhet, 
og  her  tilspidsedes  Forholdet  saaledes,  at  han  2.  August 
1771  lod  Kongen  meddele  dette  Kollegium,  at  for  Frem- 
tiden skulde  det  ikke  som  tidligere  have  Ret  til  at  ud- 
stede Forordninger,  som  Kongen  havde  godkjendt.  og 
med  hans  Underskrift :  Struensee.  der  dengang  var  bleven 
Kabinetsminister.  skulde  parafere  Forordningerne  sam- 
men med  det.  Det  var.  som  om  der  ikke  kunde  stoles 
paa,  at  Kancelliet  udstedte  dem  i  deres  rette  Skikkelse. 
Intet  kunde  være  mere  fornærmende.  Selvfølgehg  kunde 
det  ogsaa  komme  til  at  gaa  ud  over  de  enkelte  Embeds- 
mænd med  ret  skarpe  Udtalelser,  og  vel  at  mærke,  de 
bleve  ikke  alene  gjorte  ansvarlige  for.  hvad  de  selv  begik 
for  Fejlgreb;  men  det  blev  gjentagne  Gange  gjort  gjæl- 
dende.  at  de  skulde  indestaa  for  deres  underordnede. 
Saaledes  udtales  det  med  Hensyn  til  de  vestindiske  Øer. 
at  ethvert  Departement  derovre  skulde  være  ansvarhgt 
for  dem,  der  hørte  under  det'),  og  det  samme  faar  lej- 
hghedsvis    Amtmanden    over    Kjøbenhavns    Amt,    Scheel 


")  Se  ovenfor  S.  87  og 

Plessen  at  høre^).  Da  der  i  Sommeren  1771  fandt  Uro- 
ligheder Sted  paa  Holmen  som  Følge  af  forceret  Arbejde 
i  Anledning  af  Rustninger  imod  Algier,  blev  dette  Ansvar- 
lighedsprincip gjort  gjældende  paa  en  saadan  Maade.  at 
Holmens  Chef  blev  suspenderet^)  og  begge  Ekvipage- 
mestrene afgik  fra  deres  Tjeneste  for  i  det  Sted  at  blive 
brugte  ved  Udkommandoer.  Paa  en  lignende  Maade  gav 
Matrostoget  til  Hirschholm  i  September  1771.  hvorom 
siden  mere.  Anledning  til  Indskærpelse  af.  at  enhver 
Chef  skulde  indestaa  for  de  Uordener,  der  bleve  begaaede 
af  hans  »underhavende  eller  de  menige«. 

Den  skarpeste  Maade,  hvorpaa  Struensee  lod  Kongen 
gribe  ind  imod  Embedsmænd,  som  han  af  en  eller  anden 
Grund  var  misfornøjet  med.  var  naturligvis  at  lade  ham 
afskedige  dem.  Der  viser  sig  her  en  ret  betydningsfuld 
Afvigelse  fra.  hvad  der  tidligere  havde  været  almindelig 
Fremgangsmaade.  Selv  om  der  ogsaa  før  ham  i  særlig 
slemme  Tilfælde  havde  fundet  pludselige  Afskedigelser 
Sted  i  tydelig  Unaade,  havde  det  saa  godt  som  været 
fast  Praxis,  at,  naar  en  Embedsmand  gjorde  sig  skyldig 
i  en  eller  anden  større  Forseelse,  blev  han  suspenderet, 
og  der  blev  anlagt  Sag  imod  ham.  Gik  Dommen  ham 
imod.  blev  han  naturligvis  strax  afsat  ^"^j.  Man  kan  alt- 
saa  sige,  at  i  Almindelighed  bleve  Embedsmændene  kun 
afsatte  efter  Lov  og  Dom.  Men  dette  stred  paa  det 
mest  skrigende  imod  Struensees  Opfattelse,  hvorefter 
Embedsmændene  vare  Tjenere,  der  øjeblikkelig  kunde 
fjærnes,  naar  man  af  en  eller  anden  Grund  var  misfor- 
nøjet med  dem.  Det  havde  han  vist  ved  de  Afskedigelser 
i  stor  Stil.  der  hang  sammen  med  Omdannelsen  af  Kol- 
legierne, og  det  viste  han  ved  de  ikke  faa  Afskedigelser, 
som  han  enkeltvis  lod  fmde  Sted  baade  i  den  højere 
Civilstyrelse,  i  Militæretaterne,  ved  Hofstillinger  og  med 
Hensyn  til  stedlige  Myndigheder  rundt  omkring  i  Landet. 
Afskedigelserne  kunde  ske  under  meget  forskjellige  For- 

mer,  enkelte  Gange  med  Udtalelse  af  Kongens  Aner- 
kjendelse  af  vedkommendes  Embedsførelse,  som  da  Amt- 
mand Gram  afskedigedes  fra  sin  Stilling  i  Frederiksborg-  og 
Kronborg  Amter,  fordi  der  skulde  foretages  Forandringer 
her,  men  sædvanlig  uden  nogen  Motivering  og  med 
meget  forskjellig  Pensionering.  Undertiden  kunde  Sum- 
men være  ret  rundelig;  men  i  de  allerfleste  Tilfælde  var 
den  meget  lav,  f.  Ex.  en  Tredjedel  eller  endog  kun  en 
Femtedel  af  Lønningen  *) ;  tidt  blev  der  aldeles  ingen 
Pension  givet.  Vi  staa  her  overfor  en  Vilkaarhghed.  der 
kunde  gaa  til  det  oprørende.  Anderledes  kan  man  ikke 
kalde  det,  naar  Mænd  uden  nogensomhelst  Skyld  med 
daarlig  Pension  kastedes  ud  af  Embeder,  blot  fordi  den 
almægtige  Statsmand,  og  det  efter  de  løseste  Efterret- 
ninger, mente,  at  andre  vare  mere  skikkede  til  at  være 
Redskaber  for  hans  Vilje.  Samtidig  bleve  ældre,  ved 
kongelig  Resolution  bevilgede  Pensioner  uden  videre 
nedsatte  eller  faldt  fuldstændig  bort.  Og  Vilkaarhgheden 
var  ikke  ringere,  naar  det  Princip,  at  de  overordnede 
skulde  være  ansvarlige  for  de  underordnede,  blev  drevet 
til,  at  de  først  nævnte  bleve  afskedigede,  og  det  uden 
at  der  fandt  Undersøgelse  Sted,  om  der  overhovedet 
kunde  gjøres  noget  Ansvar  gjældende  imod  dem.  Saa- 
ledes  da  Matrostoget  til  Hirschholm  bevirkede,  at  en 
højere  Officer  blev  afsat,  og  da  Uordener,  der  havde 
fundet  Sted  i  Kjøbenhavns  Amt  ved  Kjørsel  af  Sten  til 
Vejarbejderne  her,  havde  til  Følge,  at.  »da  Kongen  altid 
i  slige  Tilfælde  vilde  holde  sig  til  de  foresatte  Amts- 
embedsmænd«,    baade    Amtmanden    og    Amtsforvalteren 


*)  Exempelvis  kan  det  nævnes,  at  ved  Afskedigelse  af  Betjente 
i  det  tidligere  Kommercekollegium  fik  en  Fuldmægtig,  der 
havde  havt  200  Rdlr.,  intet,  en,  der  havde  havt  135,  fik  50; 
en,  der  havde  havt  150  Rdlr.  og  tjent  35  Aar,  var  gammel  og 
svag  og  havde  o,  ikke  opdragne  Bom,  fik  50  Rdlr.  (Kabordre 
af  2.  September  1771). 


140  Syvende  Kapitel. 

afskedigedes  paa  graat  Papir  (2.  Maj  1771).  Det  er  ud- 
regnet, at  Struensee  i  Løbet  af  faa  Maaneder  afsatte 
henved  60  højere  Embedsmænd,  hvad  ingenhmde  er 
usandsynhgt,  og  dertil  maa  endnu  føjes  en  Del  lavere 
Embedsmænd  og  Betjente,  som  det  samme  timedes  ^^). 

Visselig,  det  skulde  ikke  kunne  siges,  at  Staten  mere 
blev  ødelagt  ved  Godmodighed  fra  oven!  Stræng  Myn- 
dighedsudøvelse, det  var  aabenbart  Struensees  Styrelses- 
princip,  en  bevidst  Modsætning  til  det  Faderlighedens  og 
Humanitetens  Præg,  som  Styrelsen  tidhgere  i  det  hele 
havde  havt.  Bernstorff  udtalte  i  et  Brev  til  Reverdil  fra 
Marts  1771  ^-).  at  man  i  hans  Tid  efter  moden  Over- 
vejelse hellere  havde  villet  fejle  ved  altfor  stor  Over- 
bærenhed end  ved  altfor  vidt  dreven  Strænghed.  Stru- 
ensee derimod  vedkjendte  sig  senere  ligefrem,  at  han 
havde  holdt  det  for  nødvendigt  at  herske  ved  Frygt  ^^). 
Men  om  han  end  kunde  have  nogen  Grund  til  at  mene 
dette,  drev  han  uheldigvis  sin  Opfattelse  deraf  ud  i  det 
despotisk  vilkaarhge  og  samvittighedsløse,  og  det  maa  i 
Forbindelse  hermed  nævnes,  at  han  ikke  gjorde  mere 
end  de  tidligere  Regeringer  for  at  hæve  Embedsstanden 
ved  at  indføre  anstændige  Lønninger  for  lavere  og  sted- 
lige Embedsmænd  rundt  omkring  i  Statens  Lande.  Naar 
dette  ikke  skete,  vilde  al  barsk  Kontrol  og  alle  Afskedi- 
gelser i  Længden  ikke  føre  til  noget. 

Samtidig  nød  han  det  at  gjøre  sin  Magt  gjældende 
ved  sine  Befalinger  til  Embedsmændene  paa  alle  Punkter, 
saa  at  sige  fra  øverst  til  nederst  i  Staten,  thi  allevegne 
vilde  han  gribe  ind  fra  Kabinettet,  opfyldt  som  han  var 
af  Magtbegjær  og  Selvindbildning  om  alt,  hvad  han 
kunde  udrette,  og  alt,  hvad  han  forstod  sig  paa.  De 
Midler,  hvorved  han  vilde  styre  Staten  og  bruge  Embeds- 
mændene som  sine  lydige  Redskaber,  vare  dels  paa 
gammel  Vis  de  kongehge  Resolutioner  paa  de  Uddrag  af 
Forestillinger,    som    tilsendtes    Kongen   fra    Kollegierne, 

dels  Kabinetsordrer.  Man  kan  ikke  let  tænke  sig  en 
større  Forskjel  end  den,  der  var  paa  Kristian  VII's  Re- 
solutioner i  den  Tid,  der  gik  forud  for  Struensees  Tid, 
og  saa  paa  dem,  han  udstedte,  da  han  skrev  efter  dennes 
Diktat.  Medens  han  i  de  først  nævnte  bUndt  fulgte  Kol- 
legiernes Indstillinger,  vare  de  i  Struenseetiden  spækkede 
med  Kritik  af  disse  og  indeholdt  idelig  Forandringer  i  dem. 
Men  endnu  vigtigere  vare  Kabinetsordrerne.  Enhver,  der 
hører  Struensees  Navn,  knytter  uvilkaarhg  Ordet  Kabinets- 
ordre  dertil.  Man  havde,  som  tidligere  flere  Gange  om- 
talt i  dette  Værk,  godt  kjendt  slige  Ordrer  i  den  fore- 
gaaende  Tid,  og  de  hørte  efter  den  enevældige  Magts 
Natur  med  til  denne.  Kongen  raaatte  selvfølgelig  have 
et  Middel  til  at  tilkjendegive  Kollegierne  sin  souveræne 
Vilje  og  til  at  tage  Initiativet,  naar  han  vilde,  og  et 
saadant  fandt  han  naturhg  i  Kabinetsordrerne^*).  Men 
nu  i  Struenseetiden  gik  Brugen  af  dem  over  alle  Græn- 
ser. Nogle  Kopibøger,  man  har  over  dem  vedrørende 
Tiden  fra  29.  Marts  1771  til  hans  Fald  17.  Januar  1772, 
vise  et  Tal  af  1069;  men  de  ere  ingenlunde  fuldstændige, 
og  dertil  komme  ogsaa  alle  de,  der  ere  udstedte  i  Tiden 
fra  4.  September  1770  indtfl  Slutningen  af  Marts  1771. 

Disse  Kabinetsordrer  spænde  saa  at  sige  over  alle 
muhge  Felter.  Mange  af  dem  vedrøre  Hoffet  og  Hof- 
holdningen og  dreje  sig  da  for  en  stor  Del  om  de  mest 
daghgdags  Sager  eller  rent  personHge  Forhold,  f.  Ex.  om, 
at  Rantzau  skal  have  en  Jagtnøgle  og  Struensee  selv  en 
Nøgle  til  Dyrehaven  eller,  at  en  Adjudant  skal  have  en  Hest 
for  fra  Hirschholmslot  at  ride  til  Kjøbenhavn;  en  Mængde 
Ordrer  angaa  Partikulærkassen  og  paabyde  Udbetaling  af 
selv  de  ubetydeligste  Summer;  Stald-  og  Jagtetatens 
Sager  indtage  en  meget  rummelig  Plads  iblandt  dem, 
en  naturlig  Følge  af,  at  Jagtfornøjelser  spillede  en 
betydehg  RoUe  i  det  daværende  Hofs  Glæder.  Man  ser 
derfor  Statens  almægtige  Minister  være  optaget  af  at  lade 

Kongen  give  Ordrer  om,  hvad  Slags  Vildt  der  skal  holdes 
i  Dyrehaven,  hvorledes  der  kan  være  de  nødvendige 
Hjorte  til  Parforcejagt,  hvorledes  denne  Jagt  kan  ordnes 
enten  i  Egnen  udenfor  Dyrehaven  eller  ved  Fredensborg, 
om  at  der  skal  jages  med  Vindspillere  paa  Amager  eller 
holdes  Falkejagt  ved  Eremitagen  o.  s.  v.  Han  giver 
ogsaa  Befaling  om.  at  Ridebanen  ved  Kristiansborgslot 
skal  sættes  i  god  Stand,  at  der  skal  være  det  nødvendige 
Mandskab  til  at  holde  Orden  ved  et  Væddeløb  eller 
om,  at  der  i  Anledning  af  en  Hesteauktion  paa  Frede- 
riksborg skal  sørges  for  den  nødvendige  Beværtning  for 
Kjøberne. 

Tidt  kommer  han  i  Ordrerne  ind  paa  militære  eller 
militærtekniske  Forhold,  saaledes  naar  han  befaler,  at 
ingen  Officer  maa  faa  Orlov  fra  sit  Regiment  førend 
efter  1  Aars  Tjeneste,  naar  han  giver  Kontreadmiral 
O.  Hansen  Ordre  til  at  foretage  et  4  Maaneders  Kryds- 
togt langs  Sveriges  Kyst;  adskillige  Befalinger  dreje  sig 
om  Forberedelser  til  den  paatænkte  Expedition  imod 
Algier,  deriblandt  om  Anskaffelse  af  de  bedst  mulige 
Mørsere;  men  ganske  særlig  har  han  aabenbart  interes- 
seret sig  for  Rytteriets  Uddannelse  i  Ridning  og  for  Til- 
ridning af  Rytteriets  Heste.  Han.  der  holdt  sig  for  i  høj 
Grad  sagkyndig  paa  dette  Omraade,  nyder  tydehg  nok 
det  at  give  omstændelig  Instrux  derom,  hvad  der  for 
øvrigt  gav  ham  Anledning  til  at  udtale  den  ret  mærke- 
Uge  Tanke,  at  Rytteriet  helst  maatte  remonteres  med 
lutter  Hingstens). 

Men  den  store  Masse  af  Kabinetsordrer  vedrørte 
naturhgvis  Civilstyrelsen,  snart  saaledes  at  de  bestode  i 
Skrivelser  om  løbende  Forretninger,  snart,  og  det  meget 
tidt.  drejede  de  sig  om  vigtige  Sager  hge  til  Ordrer  om 
store  organisatoriske  Spørgsmaal.  og  det  i  alle  mulige 
Retninger.  Ikke  helt  sjælden  tilknyttedes  de  til  Resolu- 
tioner paa  Kollegiernes  Forestillinger,    enten  paa   Grund 

af  en  løs  Forbindelse  med  disse  eller  ogsaa  helt  uden, 
at  nogen  saadan  kan  paavises. 

Det  Indtryk,  man  faar  baade  af  Ordningen  af  Sty- 
relsen og  ved  det  Forhold,  der  derved  dannedes  imellem 
Struensee  og  den  hele  Embedsstand,  er,  at  han  i  en 
forbausende  Grad  naaede  sit  Maal,  at  samle  alle  Traade 
i  Kabinettet  og  lade  Magtens  Bud  derfra  udgaa  paa  alle 
mulige  Omraader  og  saaledes.  at  de  omfattede  alt  fra 
den  overordnede  Styrelse  til  de  største  Enkeltheder,  for 
saa  vidt  disse  interesserede  ham.  Med  Formen  for  denne 
hans  Styrelse  fra  Kabinettet  foregik  der,  som  vel  be- 
kjendt,  i  Sommeren  1771  en  vigtig  Forandring.  Medens 
hidtil  selvfølgelig  alle  Befalinger  derfra  af  Betydning  vare 
underskrevne  af  Kongen,  forkyndte  en  Kabinetsordre  til 
ham  selv  af  14.  Juli,  der  Dagen  efter  tilsendtes  de  for- 
skjellige  Kollegier,  at  Kongen  havde  udnævnt  ham  til 
Gehejmekabinetsminister  med  den  mest  udstrakte  Myn- 
dighed. Han  skulde  nemlig  kunne  udstede  Ordrer,  som 
Kongen  mundtlig  havde  givet  ham.  i  dennes  Navn  under 
Kabinetsseglet.  og  saadanne  Kabinetsordrer  skulde  have 
samme  Gyldighed,  som  om  de  vare  egenhændig  under- 
skrevne af  Kongen.  Det  var  derfor  Phgt  nøje  at  adlyde 
dem,  saafremt  ingen  Forordning  eller  Resolution  af  Kon- 
gen stred  derimod.  Hvis  det  var  Tilfældet,  skulde  det 
strax  indberettes  til  Kabinettet.  Ellers  havde  vedkom- 
mende Kollegium  at  melde  Kongen,  at  det  havde  mod- 
taget en  saadan  Ordre  og  efterkommet  den.  Hver  Uge 
skulde  Struensee  forelægge  Kongen  et  Uddrag  at  de  ud- 
stedte Kabinetsordrer  til  Godkjendelse. 

Vi  ville  senere  komme  til  at  se,  hvilken  Betydning 
denne  skjæbnesvangre  Kabinetsordre  fik  for  Opfattelsen 
af  Struensee  og  for  hans  Stilling  i  det  hele.  Her  ville 
vi  blot  nævne  den,  fordi  den  forandrede  Kabinetsordrer- 
nes  Form.   Det  var  kun  meget  faa  saadanne.  som  Kongen 

underskrev  efter  15.  Juli:  ved  de  allerfleste,  hvad  de 
saa  drejede  sig  om.  lød  Underskriften  nu:  »Efter  Kongens 
Befaling  Struensee<.  Føje  vi  hertil,  at  baade  Dronnin- 
gens Kasse  og  efter  1.  September  1771  (ifølge  Kabi- 
netsordre  af  30.  Juni)  ogsaa  Partikulærkassen  vare 
stillede  i  den  Grad  umiddelbart  under  ham.  at  alle  Or- 
drer, som  han  udstedte  vedrørende  dem.  skulde  adlydes, 
som  om  de  vare  udstedte  af  selve  de  kongelige  Per- 
soner ^^),  vil  det  ses.  i  hvilken  Grad  Befalinger  med  hans 
Underskrift  kom  til  at  gjælde  paa  alle  Omraader.  baade 
vedrørende  Hoffets  og  Statens  Forhold. 

Det  hgger  nær  at  tro,  at  det  Arbejde,  som  alt 
dette  krævede,  maatte  være  aldeles  overvældende;  man 
skulde  antage,  at  han  maatte  have  fuldt  op  af  Forret- 
ninger fra  Morgen  til  Aften,  ja  til  langt  ud  paa  Natten, 
og  dog  ville  vi.  naar  vi  komme  til  at  tale  nærmere  om 
hans  Personlighed,  se.  at  han  mindst  af  alt  gav  Afkald 
paa  alle  de  Nydelser.  Hoflivet  kunde  bringe  ham.  Fru 
Plessen  udtalte  i  et  Brev  fra  December  1770  til  Bernstorlf, 
at  hun  var  spændt  paa  at  se,  om  »det  nye  System« 
vflde  faa  Varighed.  »Jeg  har«,  skrev  hun,  »aldrig  set, 
at  Stater  kunde  styres  af  Mænd.  der  tflbringe  de  7  Dage 
af  Ugen  med  at  sidde  i  Theatret«.  Bemærkningen  var 
ikke  helt  ugrundet.  Men  Tingen  var.  at,  for  ikke  at  tale 
om  de  mangfoldige  løbende  Sager,  vare  Kabinetsordrerne 
i  de  allerfleste  Tilfælde  overordentlig  kortfattede,  alene 
bestaaende  i  en  Ordre  enten  kort  og  godt  om.  at  et  eller 
andet  skulde  ske,  om.  at  der  skulde  gives  Forestilhng 
om  en  Sag  efler  om,  at  der  skulde  nedsættes  en  Kom- 
mission tfl  Overvejelse  af  noget.  I  visse  Tflfælde  inde- 
holdt Kabinetsordren  Angivelse  af  visse  Principer,  der 
skulde  følges  ved  Udarbejdelsen  af  en  Plan  eUer  et 
Reglement;  men  ogsaa  de  vare  sædvanlig  holdte  i  kort- 
fattede,   almindehge    Udtryk.      Med  faa   Undtagelser  var 

liele  Detailarbejdet  ved  Affattelsen  af  reformatoriske  Love 
eller  af  organisatoriske  Bestemmelser  overladt  til  andre; 
ja  selv  Redaktionen  af  Kabinetsordrerne,  naar  de  vare 
mere  omfattende,  har  han  sikkert  overdraget  til  en  og 
anden  Sekretær,  og  han  har  personlig  holdt  sig  til  at 
give  en  kort  Befaling  derom,  saaledes  som  vi  saa.  at  det 
var  Tilfældet  med  de  Kabinetsordrer,  som  Schmnacher 
førte  i  Pennen*). 

Men  naturhgvis  maatte  der.  naar  Styrelsen  skulde 
være  nogenlunde  samvittighedsfuld,  i  mange  Tilfælde  dog 
kræves  en  alvorhg  Overvejelse,  inden  Befahngen  udsted- 
tes, og  dertil  kom  Arbejdet  med  Gjennemlæsningen  af 
alle  de  Uddrag  af  ForestilUnger,  der  sendtes  til  Kabinettet, 
og  af  alle  de  Oplysninger,  som  efter  hans  Krav  tilstilledes 
det.  Det  var  om  alt  muligt,  at  saadanne  krævedes.  Vi 
have  set.  hvorledes  han  vilde  have  Meddelelser  om  Kol- 
legiernes Forretningsgang  og  andet  dem  vedrørende ;  paa 
lignende  Maade  vilde  han  vide  Besked,  om  Forstvæsenet 
ikke  kunde  indrettes  saaledes,  at  det  ikke  skaffede  Stats- 
kassen flere  Udgifter  end  Indtægter^'),  og  om,  hvor  meget 
Stutterierne  kostede,  hvor  mange  Heste  der  kunde  op- 
drættes ved  dem,  og  om  de  ikke  kunde  underholde  sig 
selv  eller  maaske  bortforpagtes  ^^) ;  han  spørger  om 
Postvæsenet  og  dets  Indtægter,  om  hvorledes  Forhol- 
dene i  Vestindien  ere  ordnede,  særhg  med  Hensyn 
til  Retsplejen  der^^),  og  ikke  mindre  ivrig  søger  han 
paa  det  militære  Omraade  Underretning  f.  Ex.  om, 
hvad  Slags  Træ  der  i  forrige  Aar  var  kjøbt  til  Skibs- 
byggeriet-^), og  hvor  dyrt  det  havde  været;  men  især  var 
han,  hvad  Krigsvæsenet  angik,  optaget  af  at  faa  at  vide, 
hvorledes  det  gik  med  Støbningen  af  Mørsere  til  den 
algierske  Expedition.  Det  er  ogsaa,  det  kan  man  lægge 
Mærke  til,  næsten  som  om  han  stedse  mere  og  mere  vilde 


*)  Se  ovenfor  S.  14  f. 

udvide  Omraadet  for  Kabinettes  Virksomhed.  Saaledes 
trækker  han  i  Slutningen  af  1771,  hvad  der  vedrørte 
Militærvæsenet  i  Vestindien,  ind  under  Kabinettet  2^),  det 
samme  sker  kort  efter  med  Sundhedsvæsenet-^),  og  han 
lader  endelig  Langebek  som  Geheimearkivar  vide,  at 
hans  Arkiv  skal  høre  under  Kabinettet.  Der  skal  til- 
sendes dette  en  Fortegnelse  over  de  Sager,  der  gjemtes  i 
det  (!),  og  der  maa  intet  udlaanes  og  intet  meddeles 
derfra  til  nogen  uden  Kabinettets  Samtykkets),  pøje  vi 
hertil,  at,  som  tidligere  omtalt,  alle  Forespørgsler,  som  et 
Kollegium  rettede  til  et  andet,  ligesom  dettes  Svar.  skulde 
gaa  igjennem  Kabinettet  for  at  kontrolleres  her.  faa  vi 
Indtrykket  af,  at  det  under  alle  Omstændigheder  ikke 
alene  var  et  umaadehgt  Arbejde,  der  efterhaanden  blev 
ophobet  i  Kabinettet,  men  at  en  meget  stor  Del  deraf 
med  Nødvendighed  maa  være  falden  paa  Struensee  per- 
sonlig. Han  har,  derom  kan  der  ingen  Tvivl  være,  havt 
en  meget  stor  Arbejdsevne  og  især  forstaaet  at  arbejde 
hurtig. 


Ved  hvad  vi  have  set  om  Struensees  Forhold  til 
Embedsmandsklassen  og  om  det  Præg.  hans  Kabinets- 
regering  havde,  tegner  der  sig  naturhgvis  mange  Træk 
af  hans  Billede  som  Statsmand,  som  føje  sig  til  det  Ind- 
tryk, vi  have  faaet  af  hans  Politik  med  Hensyn  til  for- 
skjellige  store  Samfundsspørgsmaal  og  Humanitetsbevæ- 
gelsen  i  Datiden;  men  det  er  dog  nødvendigt,  endnu  at 
fremhæve  nogle  Hovedsider  af  hans  Styrelsesmaade,  for 
nogenlunde  udtømmende  at  kunne  bedømme  ham  som 
politisk  Karakter. 

I  det  Forsvarsskrift,  han  affattede,  da  han  stod  for 
Retten,    har    han    givet    en    samlet    Fremstilling    af    de 

Grundsætninger,  hvorefter  der  var  regeret  under  hans 
Ministerium,  og  man  skulde  derefter  tro,  at  han  enten 
fra  først  af  eller  meget  snart  havde  dannet  sig  et  forme- 
ligt System,  der  laa  til  Grund  for  saa  at  sige  alt,  hvad 
der  under  ham  var  sket  af  vigtigt  i  forskjellige  Retninger. 
Han  slutter  sin  Oversigt  derover  med  ret  selvbevidst  at 
udtale,  at  man  derefter  kan  bedømme,  hvorvidt  det  har 
været  til  Skade  eller  til  Gavn  for  Kongens  Sager,  at 
Hans  Majestæt  havde  ha\i;  Tillid  til  ham. 

Men  dette  Billede  er  i  Virkehgheden  langt  fra  nøj- 
agtigt. Man  faar,  som  tidligere  nævnt  i  Forbigaaende. 
ved  at  følge  hans  Styrelsestid  tydelig  det  Indtryk,  at  de 
allerfleste  af  hans  Reformer  ere  fremkomne  ganske  lej- 
lighedsvis og  stykkevis,  eftersom  der  frembød  sig  en 
Anledning,  der  gav  ham  Tanken  om  dem,  og  det  var 
vistnok  rigtigt,  naar  en  af  hans  nærmeste,  Kr.  J.  Berger, 
udtalte  om  ham,  at  han  aldrig  havde  gjort  sig  en  or- 
dentlig, tydelig  Administrationsplan^^).  Men  dette  ude- 
lukker naturUgvis  ikke.  at  der  kan  paavises  visse  Grund- 
sætninger, som  have  været  ledende  for  ham,  og  disse 
stemmede  selvfølgelig  med  de  Tanker,  der  dengang  havde 
Kurs  rundt  omkring  hos,  hvad  man  maa  kalde  Frem- 
skridtspartiet i  Europa.  Vi  have  allerede  nævnt  saadanne 
ved  Fremstillingen  af  hans  Reformer  paa  det  sociale  og 
humane  Omraade  saa  vel  som.  hvad  Næringslovgivningen 
angik;  vi  møde  dem  ogsaa  ved  hans  Iver  for  at  trænge 
Privilegiers  Betydning  tilbage  paa  alle  Punkter,  saaledes 
at  ikke  enten  en  enkelt  Stand  eller  en  enkelt  By  eller 
enkelte  Individer  maatte  begunstiges  paa  andres  Bekost- 
ning; han  fremhæver,  hvad  der  til  Dels  stod  i  Forbindelse 
dermed,  at  der  ved  Embedsbesættelser  udelukkende  skulde 
ses  paa  Dygtigheden,  han  gjør  stadig  gjældende,  at,  hvad 
der  engang  var  fastsat  ved  Lov  og  Forordninger,  ubrøde- 
Ug  skulde  følges,  og  at  der  ikke  maatte  bevilges  Und- 
tagelser derfra,    da   der  ellers  vilde  blive  aabnet  Vej  for 

10* 

Vilkaarligheden,  og  samtidig  med.  at  han  hævder  det 
størst  mulige  Omfang  for  Kongemagten,  for  at  den  uden 
Hindring  kan  gjennemføre  en  velgjørende  fordomsfri 
Styrelse,  vil  han  hjemle  det  enkelte  Individ  en  vidt  strakt 
Ret  til  at  bevæge  sig  frit,  uhindret  af  andet  end  af  de 
ved  Lovgivningen  givne,  for  Samfundet  nødvendige.  Be- 
stemmelser. 

Det  er  næppe  muhgt  at  se  slige  Grundsætninger 
blive  opstillede  uden  at  faa  et  godt  Indtryk  deraf  og 
uden  at  tænke  sig,  at  de  maatte  bhve  til  Held,  naar  de 
gjennemførtes  med  Forstand.  Bernstorff  har  i  et  Brev 
til  sin  Brodersøn  af  12.  December  1770  talt  om  de  Fraser 
og  almindehge  Talemaader.  hvormed  man  ledede  den 
stakkels  Konge  og  bedrog  ham,  og  en  samtidig  skarp 
Kritiker  af  Struensee,  Wasserschlebe.  har  udtalt  ^^j,  at 
det,  denne  kaldte  almindelige  Grundsætninger,  kun  var 
>loci  communes«.  som  hele  Verden  kjendte.  Men  disse 
Domme  ere  ikke  retfærdige,  thi  ingen  kan  benægte,  at 
Struensee  virkelig  har  tænkt  at  ville  gjennemføre  dem, 
og  det  er  naturligvis  altid  godt  at  have  gode  Grundsæt- 
ninger til  Ledestjerne.  Hertil  kommer,  at  der  med  Hen- 
syn til  Embedsmændenes  Udnævnelse  og  Stilling  utvivl- 
somt kan  paavises  visse  gode  Sider  ved  hans  St\,Telse. 
Saaledes  maa  selv  den  nys  nævnte  Wasserschlebe  ind- 
rømme, at  det  var  med  Rette,  at  Struensee  gjorde  Ende 
paa  det  Uvæsen,  at  Pagestillingen  var  en  sikker  Vej  til 
at  opnaa  vigtige  Embeder,  og  ingen  kan  bestride  det 
principrigtige  i,  at  han  indskrænkede  den  gamle  Skik,  at 
Embedsmændene  for  en  stor  Del  vare  lønnede  med 
Sportler,  og  i  adskiUige  Tilfælde  søgte  at  sætte  dem  paa 
fast  Gage.  Dette  var  gavnhgt  for  dem  i  moralsk  Hen- 
seende, samtidig  med  at  det,  ogsaa  finansielt  set,  var  hel- 
digt. Og  selv  om  der  ganske  vist  tidligere  havde  været 
Tilsyn  fra  oven  med  Embedsmændene  rundt  omkring, 
kunde  der  nok  trænges  til  større  Strænghed  i  saa  Hen- 

seende,  og  det  var  i  det  hele  ikke  uden  Grund,  at  Struen- 
see  havde  ment,  at  for  megen  Godmodighed  fra  oven  havde 
gjort  Skade.  Der  kunde  til  en  vis  Grad  nok  behøves 
Forandring  heri.  for  ikke  at  tale  om  det  nødvendige  i 
at  fjærne  Klikehensyn  og  i  at  sætte  sig  ud  over  visse 
højadelige  Familiers  Krav  paa  at  regere  Samfundet.  Det 
er  endelig  umuligt,  i  en  Række  enkelte  Tilfælde  at  nægte, 
at  han  rigtig  har  set.  at  der  klæbede  Svagheder  ved  de 
bestaaende  Tilstande,  og  det  maa  erkjendes,  at  ikke  faa 
Befalinger  saa  vel  som  flere  af  de  af  os  tidligere  nævnte 
Forordninger,  hvad  enten  han  selv  er  faldet  paa  dem. 
eller  de  skyldtes  andres  Raad,  vidnede  om  praktisk  Sans. 
Selv  en  saa  bitter  Fjende  af  Struensee  som  den  yngre 
Bernstorff  skrev  i  Foraaret  1771  til  Onklen,  at  han  gjerne 
vilde  vide.  hvem  der  var  Struensees  Raadgivere,  der 
maatte  være  en  dygtig  Mand  iblandt  dem^^). 

Men  hvor  godt  end  alt  dette  var,  og  hvor  lidt  det 
end  maa  glemmes,  naar  man  vil  opfatte  Struensee  rigtig, 
saa  overskygges  det  desto  værre  af  meget  slemme  Fejl, 
som  baade  hans  Reformer  og  hans  St\Telse  i  det  hele 
havde. 

Det  maa  for  det  første  erindres,  at  i  og  for  sig  er 
det  ikke  tilstrækkeligt  til  at  være  Statsmand  at  hylde 
gode  og  forstandige  Grundsætninger,  dem  kan  man  lære 
af  Bøger  og  ligesom  indaande  igjennem  Luften,  naar  de 
ere  satte  i  Omløb  af  dygtige  Tænkere.  Statsmandsevnen 
er  først  og  fremmest  en  praktisk  Evne,  og  alt  kommer 
an  paa  Udførelsen  og  paa  en  rigtig  Vurdering  af  de 
Forhold,  under  hvilke  man  virker.  Der  maa  være  Sans 
for  at  se,  hvad  der  kan  gjennemføres,  og  hvad  der  maa 
opsættes  eller  ganske  opgives,  og  der  maa  være  Evne 
til  at  finde  den  rette  Maade  at  gaa  frem  paa. 

Om  alt  dette  havde  Struensee  imidlertid  ikke  Anelse, 
dels  paa  Grund  af  Mangel  paa  Statsmandsbegavelse,  dels 
i  endnu   højere   Grad   som    en  Følge  af  de  umaadelige 

Fejl.  han  havde  som  Karakter.  Han  var  en  letsindig, 
hovmodig  Mand,  der,  beruset  af  det  Herredømme,  han 
saa  let  havde  vundet  over  den  sindssvage  Konge  og  den 
forelskede  Dronning,  bildte  sig  ind  at  kunne  føre  alt 
igjennem,  hvad  der  lystede  ham.  og  tillige  ikke  mindre 
var  overtydet  om  det  ufejlbare  i  sine  egne  Meninger. 

Noget  af  det,  som  han  ret  troede  at  udmærke  sig 
ved,  var  aabenbart  en  konsekvent  Gjennemførelse  af  de 
Principer,  han  holdt  for  de  rette.  Unægtelig  var  det  let, 
udgaaende  fra  saadanne,  ikke  alene  at  kritisere  adskil- 
ligt ved  de  bestaaende  nedarvede  Forhold,  men  ogsaa 
altid  at  have  en  kongehg  Resolution  eller  Kabinetsordre 
paa  rede  Haand  og  befale,  at  der  paa  et  eller  andet 
Punkt  skulde  ske  en  Forandring  eller  udstedes  en  for- 
menthg  tidsvarende  Forordning.  Men  det  er  nu  engang 
umuligt,  i  Livet  at  gaa  frem  efter  Principer  paa  den 
logisk  konsekvente  Maade.  hvorpaa  man  gjennemfører 
dem  i  en  videnskabelig  Afhandhng.  Forholdene  kræve 
med  Nødvendighed  Undtagelser  og  Modifikationer.  Dette 
kunde  Struensee  ganske  vist  ikke  helt  undgaa  at  se ; 
men  det  var  dog  ud  i  det  helt  ensidige,  rent  doktrinære, 
at  han  drev  sine  saakaldte  Principer.  Saaledes  naar 
han  i  den  Grad  lagde  Vægt  paa  Individernes  Frihedsret, 
at  han  vilde  afskjære  Statsmagten  Ret  til  at  gribe  ind 
paa  de  moralske  Forbrydelsers  Omraade.  og  naar  han 
mente,  af  samme  Grund  at  maatte  begrænse  Politiets 
Virksomhed  til  aaben  Gade.  Efter  hans  Opfattelse  kunde 
Folk  paa  Knejper  begaa,  hvad  det  skulde  være,  Hge  til 
at  slaa  hverandre  fordærvede,  uden  at  Politiet  kunde 
blande  sig  deri.  Og  hvor  uheldigt  var  det  ikke,  at  Prin- 
cipet  om  ikke  at  tilstede  særlige  Regunstigelser  bragte 
ham  til  at  ødelægge  Planen  om  en  Frihavn  ved  Kjøben- 
havn!  Ikke  mindre  doktrinær  var  han,  naar  han  for  at 
afværge  saakaldet  Vilkaarlighed  krævede  Overholdelse  af 
gjældende   Regler  og  Bestemmelser  saa  længe,  indtil  de 

vare  blevne  ændrede  ved  nye  Forordninger,  og  naar  han 
ikke  vilde  tillade  Undtagelser  fra  dem,  selv  om  Humanitet 
og  sund  Fornuft  nok  saa  meget  krævede,  at  der,  indtil 
de  vare  forandrede,  ved  kongelige  Resolutioner  raadedes 
Bod  paa  det  ganske  forældede  og  umulige.  Vi  have  tid- 
hgere  set  Exempler  paa  dette  uheldige  Principrytteri  hos 
ham.  Endehg  stod  det  i  Forbindelse  med  dette  samme, 
naar  han  ved  Gjennemførelse  af  Reformer  helt  oversaa, 
at  der  tidt  kunde  behøves  en  Overgangstid,  inden  de  helt 
kunde  træde  i  Kraft. 

Ogsaa  hans  Lyst  til  at  lave  om  paa  Regeringskolie- 
gierne  eller  til  allevegne  at  adskille  den  udøvende  og 
den  dømmende  Myndighed  hang  sammen  med  Principer, 
han  vilde  have  konsekvent  gjennemført.  Kollegierne 
skulde  derfor,  som  ovenfor  nævnt,  omdannes  efter  et 
fastslaaet  Mønster.  Den  ensartede  Gjennemførelse  af 
bestemte  Regler  havde  noget  uimodstaaehg  tillokkende 
for  ham.  Det  er  muhgt,  at  der  i  de  Forandringer,  han 
lod  foretage,  paa  visse  Punkter  har  været  noget  rigtigt, 
i  det  mindste  var  der  Træk  deraf,  som  for  KancelUets 
Vedkommende  senere  bleve  gjenoptagne;  men  tagne  som 
Helhed  vare  de  af  tvivlsom  Nødvendighed  og  mindst  af 
alt  paatrængende.  Hertil  kom  saa  den  samtidige  umaa- 
dehge  Forandring  af  Embedspersonalet,  og  vel  at  mærke, 
alt  dette  skete  i  Løbet  af  nogle  faa  Maaneder.  Naar 
det  i  det  hele  er  blevet  bebrejdet  den  oplyste  Enevældes 
Fyrster  og  ledende  Ministre  —  fremfor  alle  den  i  mange 
Henseender  fortjente  og  begavede  Josef  H  af  Østerrig  —, 
at  de  i  Tillid  til  deres  Enevoldsmagt  troede,  ved  en 
Række  paa  hverandre  følgende  Bud.  at  kunne  vende  op  og 
ned  paa  hele  Samfundet,  som  man  krænger  en  Handske, 
gjaldt  det  samme  i  fuldt  Maal  om  Struensee.  Det  var, 
som  om  han  mente,  at  han  ikke  alene  kunde  skabe  nye 
Former  for  Kollegiestyrelsen  og  nye  Embeder,  men  og- 
saa brugelige  nye  Embedsmænd  i  Masse.     Man  kan  kun 

kalde  det  et  dumdristigt  Spil,  efter  en  saadan  Maalestok 
at  indsætte  nye  Embedsmænd.  Saaledes,  for  at  tage  et 
Exempel,  vare  alle  de,  der  i  Juni  1771  kom  i  Spidsen 
for  Finanskollegiet  lutter  Mænd,  der  aldrig  havde  havt 
med  Finanser  at  gjøre.  At  de  vare  intelligente  Mænd, 
var  ikke  tilstrækkeligt,  og  den  ene  af  dem,  Struensees 
Broder,  var  oven  i  Kjøbet  helt  ukjendt  med  danske  For- 
hold. Han  havde,  som  ovenfor  nævnt,  tidligere  været 
Professor  ved  den  preussiske  Militærskole  i  Liegnitz,  og 
det  blev  spydig  sagt  om  ham,  at  han,  da  han  skulde 
komme  her  til  Landet,  maatte  søge  paa  Kortet,  hvor 
Danmark  laa.  Til  alt  Held  var  han  en  Mand  med  en 
meget  smidig  Begavelse,  der  hurtig  fandt  sig  til  rette  her 
hjemme,  og,  om  han  end  havde  en  Del  af  sin  Broders 
Nydelsessyge,  satte  han  dog  et  betydehgt  Arbejde  ind 
paa  at  lære  baade  Forholdene  og  Landets  Sprog  at 
kjende.  Men  selv  om  det  i  et  saadant  enkelt  Tilfælde, 
paa  Grund  af  vedkommende  Personligheds  Begavelse, 
kunde  gaa  godt,  var  det  selvfølgelig  aldeles  forkasteligt, 
i  stor  Stil  at  besætte  de  vigtigste  Embeder,  og  det  oven 
i  Kjøbet  paa  een  Gang,  med  Mænd,  der  ganske  manglede 
den  fornødne  Fordannelse.  Det  maatte  være  farligt, 
ikke  alene  for  Sagernes  Behandling,  men  ogsaa  for  For- 
holdet til  de  underordnede  Embedsmænd,  der,  for  saa 
vidt  de  bleve  i  deres  Stillinger,  maatte  manuducere  deres 
overordnede  i  alt.  Og  ved  hvor  mange  Embedsudøvelser 
greb  Struensee  ikke  rent  i  Blinde  ved  at  vælge  efter  de 
mest  tilfældige  og  uvederhæftige  Anbefalinger!  Var  nu 
denne  pludsehge  Venden  op  og  ned  paa  Regeringsinsti- 
tutionerne  i  og  for  sig  ubetimelig  og  uheldig,  saa  syntes 
den  dobbelt  at  maatte  være  det  paa  en  Tid,  da  der  var 
Reformer  paa  Bane,  som  kunde  kræve  Sagkundskab  for 
at  gaa  frem  paa  den  rette  Maade.  Struensees  Letsindig- 
hed var  i  alt  dette  ikke  mindre  end  hans  Hensynsløshed. 
Saa  er   det  fremdeles  værdt  at  lægge  Mærke  til,    at 

den  samme  Mand,  der  vilde  have  Mine  af  at  være  den 
konsekvente  Modstander  af  vilkaarlig  at  bruge  Stats- 
magten til  at  undtage  fra  givne  Regler  og  Forordninger, 
han  gav  selv  den  ene  Gang  efter  den  anden  Beviser  paa 
Vilkaarlighed.  Vi  ville  ikke  her  igjen  komme  ind  paa 
den  oprørende  Hensynsløshed,  hvormed  han  afskedigede 
de  Embedsmænd,  som  han  af  en  eller  anden  Grund  vilde 
af  med.  Derimod  er  det  værdt  at  se  hans  Holdning 
overfor  gjældende  Fundatser.  De  vare  mindst  af  alt 
ukrænkehge  i  hans  Øjne.  Da  f.  Ex.  U.  A.  Holstein 
havde  faaet  det  Hverv  at  varetage  Vallø  Stifts  Tarv. 
som  Dronningen  var  bleven  Protektriee  for,  ser  man 
Struensee  tilskrive  Kancelliet,  om  ikke  Dronningen 
havde  Ret  til  at  afvige  fra  Fundatsen  for  at  fore- 
tage Forbedringer 2'^),  og  ved  vigtige  Institutioner  i 
Kjøbenhavn  satte  han  sig  ligefrem  ud  over  de  fast- 
slaaede  Bestemmelser.  Da  saaledes  den  nye  Ordning 
af  Fattigvæsenet  indførtes  16.  November  1771,  hed  det 
med  klare  Ord  i  Forordningen:  »Da  vi  have  befundet, 
at  den  sædvanlige  Opdragelse  i  Vajsenhuset  ikke  stem- 
mer overens  med  vor  Hensigt,  saa  have  vi  ophævet 
Vajsenhusets  hidtilværende  Indretning«.  Som  en  Følge 
deraf  skulde  Vajsenhusbørnene  fordeles  dels  paa  Op- 
fostringshuset,  dels  i  private  Folks  Huse  hos  Stadens 
Borgere  og  dels  hos  Landsbyfolk.  Hvad  der  skete,  var 
i  hge  Grad  haardt  imod  Børnene,  som  fik  det  langt 
ringere,  end  de  ellers  vilde  have  havt  det,  og  en  brutal 
Omstyrtelse  af  en  tidligere  Konges  Stiftelse.  Pengene 
bleve  inddragne  under  det  nyordnede  Fattigvæsen,  og 
selve  Stiftelsen  skulde  omdannes  til  den  Realskole,  vi 
tidligere  have  set,  tænktes  oprettet  for  »den  bedre  Ung- 
dom«. Ikke  mindre  satte  Struensee  sig  ud  over,  hvad 
der  fundatsmæssig  var  slaaet  fast  for  Frederiks  Hospital. 
Det  var  udtrykkelig  bestemt,  at  dette  skulde  være  til 
Gavn  for  Kjøbenhavns   Indbyggere,    og  det  saaledes.  at 

et  stort  Tal  Fripladser  forbeholdtes  fattige.  Det  var  fra 
først  af  bygget  »Gud  til  Ære  og  vore  fattige  Undersaatter 
til  Husvalelse«,  saaledes  som  der  ogsaa  hentydes  til  ved 
det  store  Basrelief  med  den  barmhjærtige  Samaritan,  der 
er  anbragt  paa  den  midterste  Bygning  ud  imod  Bredgade. 
Men  efter  at  Struensee  først  havde  givet  Hospitalet  en 
ny  Direktion,  hvori  blandt  andre  Berger  fik  Sæde.  fast- 
slog han.  at  ingen  syge  af  den  civile  Stand  for  Frem- 
tiden maatte  optages  her  »uden  alene  saadanne,  som  staa 
i  Hs  Majestæts  Tjeneste«,  ligesom  Hospitalet  ogsaa  efter 
en  langt  større  Maalestok  end  tidhgere  blev  aabnet  for 
syge  Militære  ^^).  Kjøbenhavns  Borgere  bleve  henviste 
til  det  ulige  lavere  staaende  »Almindehge  Hospital«.  Og 
i  god  Overensstemmelse  med  hans  Befahng  til  Direktionen, 
at  den  ikke  skulde  rette  sig  efter  Fundatsen,  naar  kun 
det  ønskede  Formaal  og  Nytte  opnaaedes^^).  blev  stik 
imod  dens  udtrykkelige  Forbud  ogsaa  veneriske  Syge 
optagne  i  Hospitalet.  Endehg  inddroges  Hospitalets  For- 
mue først  under  Overskattedirektionen  og  dernæst  i 
Partikulærkassen,  der  for  Fremtiden  skulde  udrede,  hvad 
der  brugtes  til  det  2").  Ganske  i  Stil  med  disse  egen- 
mægtige Skridt  var  det,  at  han  helt  vilkaarlig  fratog  Op- 
fostringshuset  den  Bet  til  Lotterier,  som  det  havde  lige 
til  Aaret  1783  ^i). 

Fremfusenhed  og  Vilkaarlighed  ere.  det  se  vi  klart, 
de  to  store  Skyggesider,  der  ved  Siden  af  doktrinært 
Konsekvensmageri  præge  Struensees  hele  Omdannelses- 
værk  paa  Styrelsens  Omraade.  Og  naar  han  her  gjen- 
nemførte  det  samme,  som  idelig  kom  frem  i  hans  Be- 
falinger ved  de  enkelte  Sager,  nemlig  at  alt  skulde  gaa 
for  sig  med  den  størst  mulige  Hurtighed,  saa  blev  ogsaa 
som  en  ny  Ulempe  Jaskeri  og  Konfusion  Virkningen 
deraf.  Han  fulgte  ikke  nogen  vel  overvejet  Plan.  og 
ikke  alene  hændte  det  som  Følge  heraf  oftere,  at  han 
satte    noget    i    Gang,    som    aldrig    blev    ført   igjennem; 

men  Forandringer  fandt  jævnlig  Sted.  nden  at  der  blev 
sørget  for,  at  det  nye  kunde  afløse  det  gamle  paa  en 
saa  lidt  forstyrrende  Maade  som  muligt.  De  bleve  be- 
sluttede, eftersom  de  i  Øjeblikket  faldt  ham  ind.  og  saa 
skulde  de  ske  strax.  Der  er  da  ogsaa  Exempler  nok 
paa,  hvilken  Forvirring  de  kunde  fremkalde.  Da  saaledes 
Thott  var  afskediget  som  Oversekretær  i  Danske  Kancelli 
og  Medlem  af  Konseillet,  blev  det  glemt  at  give  Kancel- 
liet Befaling  om,  hvorledes  det  skulde  bære  sig  ad  med 
Indsendelse  af  ForestiUinger  og  andre  Sager  ^^).  En 
kongelig  Resolution  af  21.  September  1771  paabød  Dan- 
ske Kammer,  der  hidtil  havde  havt  de  vestindiske  Sager 
under  sig.  at  det  skulde  overlade,  hvad  der  vedrørte 
Militærvæsenet  derovre,  til  Generalitetet ;  men  da  det  saa 
vilde  adlyde  Befalingen,  viste  det  sig,  at  Generalitetet 
slet  ikke  havde  faaet  Ordre  til  at  overtage  dette.  Gene- 
rallandvæsenskommissionen  faar  9.  Juli  1771  Befaling  til 
at  overdrage  en  stor  Del  af  de  Forretninger,  den  hidtil 
havde  havt  med  at  gjøre,  til  Finanskollegiet;  men  der 
finder  dog  ikke  nogen  offentlig  Kundgjørelse  Sted  om, 
hvorhen  de  mange,  der  hidtil  havde  havt  at  henvende 
sig  til  Kommissionen,  for  Fremtiden  skulde  sende  deres 
Andragender.  Man  ser,  at  der  aldrig  var  givet  Kjøben- 
havns Pohtimester  nogen  Meddelelse  om.  at  Domestiker 
ikke  maatte  bruges  som  Betjente,  han  kjendte  kun  Be- 
fahngen  ved  tilfældig  at  have  set  den  i  Adresseavisen. 
Ligesaa  lidt  havde  han  faaet  noget  at  vide  om,  at  Inkvi- 
sitionskommissionen  var  lagt  under  Hof-  og  Stadsretten, 
og  der  var  en  almindelig  Uklarhed  om.  hvilken  Autoritet 
i  Kjøbenhavn  der  havde  Ret  til  at  indgive  Klage  over 
Formanden  i  denne  Kommission,  eller  hvor  en  saadan 
Klage  skulde  forebringes^^).  Ja.  de  forskjellige  Kongebud, 
der  udstedtes  om  Adskillelse  af  Dommernes  Myndighed 
fra  Øvrighedernes,  og  hvad  dermed  stod  i  Forbindelse, 
kom    saa    hovedkulds    og  i   den  Grad  uden  Tanke  om. 

hvad  andet  der  nødvendigvis  maatte  paabydes  i  den 
Anledning,  at  Stampe  kunde  skrive  derom:  »I  Følge 
heraf  vidste  man  ikke.  hvem  og  hvor  mange  Dommere 
der  skulde  være.  hvad  for  Betjente  der  skulde  blive,  og 
hvorudi  deres  Forretninger  skulde  bestaa.  aller  mindst 
vidste  man,  om  nogen  og  hvem  der  bestemtes  til  at  for- 
rette Skifter  og  behandle  Fallitboer  med  videre«  ^*). 
Ogsaa  er  det  værdt  at  lægge  Mærke  til,  hvilken  Tilstaa- 
else  om  sit  Jaskeri  i  Forretningernes  Ledelse  Struensee 
har  givet  ved  selve  Kabinetsordren  om  sin  Udnævnelse 
til  Kabinetsminister.  Det  hedder  i  den,  at.  naar  en  Ordre 
fra  Kabinettet  stred  imod  et  Kongebud,  skulde  vedkom- 
mende Kollegium  tilsende  det  en  Forestilling  derom.  Det 
var  imidlertid  selvfølgelig  dens  Phgt.  der  udstedte  slige 
Ordrer,  først  at  undersøge,  om  de  vare  lovstridige  eller 
ikke;  men  det  havde  Struensee  ikke  Tid  til;  han  over- 
lader det  til  Kollegierne  at  blive  klare  herpaa  og  saa 
indberette  det  til  Kabinettet  ^^).  At  det  vilde  være  kom- 
promitterende for  dette,  naar  det  blev  nødt  til  at 
tage  Ordren  tilbage,  og  at  Kollegiernes  Agtelse  for  den 
øverste  Magt  maatte  Ude  ved  sligt,  var  Struensee  ganske 
hgegyldigt. 

Det  svarede  til  den  skjødesløse  Maade  at  tage  Sagerne 
paa,  som  alt  dette  vidner  om,  naar  der  31.  December 
1770  blev  skjænket  en  Mand  fra  Hamburg  et  ret  betyde- 
ligt Stykke  Hedejord  i  Slesvig  til  Anlæg  af  en  Nybygd. 
uden  at  der  var  tænkt  paa,  hvad  saa  Rentekammeret 
maatte  gjøre  opmærksom  paa,  at  dette  var  ganske  ugjør- 
ligl,  blandt  andet  af  den  Grund,  at  flere  Ejendomsforhold 
bleve  krænkede  derved  ^^).  Af  mindre  Betydning,  men 
dog  betegnende  var  det,  at  Struensee  undertiden  kunde 
røbe  en  Uvidenhed  om  danske  Forhold,  der  tog  sig  meget 
uheldig  ud.  Saaledes  gik  han  f.  Ex.  ved  Udstedelsen  af 
Forordningen  om  uægte  Børns  Ligestilling  med  ægte 
Børn  ud  fra,   at  Betalingen  for  Daaben  af  saadanne  tid- 

ligere  havde  været  højere,  end  den  var.  naar  ægte  Børn 
bleve  døbte,  medens  det  tvært  imod  havde  været  det 
modsatte,  og  ved  en  anden  Lejlighed  røbede  han,  at  han 
troede,  at  der  her  i  Danmark  var  Stiftskonsistorier, 
saaledes  som  Tilfældet  var  i  de  lutherske  Lande  i  Tysk- 
land"). 


Lægges  alt  sammen,  hvad  der  her  er  sagt  om  Struen- 
sees Omdannelse  af  Styrelsen  og  om  den  Maade.  hvorpaa 
han  regerede  ved  kongelige  Resolutioner  og  Kabinets- 
ordrer,  faar  man,  hvilke  gode  Grundsætninger  han  end 
kan  have  havt  paa  visse  Omraader,  hvilke  forstandige 
Bud  han  end  i  det  enkelte  kan  have  udstedt,  og  hvor 
berettiget  det  end  kan  have  været,  at  han  vilde  have 
stærkere  Fart  i  Regeringssagernes  Gang,  dog  aabenbart 
et  overvejende  uheldigt  Indtryk  af  ham.  Medens  man 
ved  hans  Reformer  paa  det  sociale  og  humane  Omraade, 
hvor  han  for  det  meste  fortsatte,  hvad  allerede  i  For- 
vejen var  begyndt,  kunde  paavise  virkelige  Fremskridt, 
var  hans  Forandring  af  den  højere  Styrelse  et  Omvælt- 
ningsarbejde,  der  for  en  stor  Del  var  overflødigt  og  ube- 
timeligt, der  fandt  Sted  paa  en  ganske  forkastelig  Maade 
og  var  ledsaget  baade  af  en  utaalelig  Vilkaarlighed  og 
af  et  Hastværk  i  Fremgangsmaaden.  som  i  det  mindste 
foreløbig  i  mange  Retninger  hindrede  det  Gode,  han  virke- 
hg  vilde,  og  borttog  Grunden  under  ham  som  Statsmand. 
Oven  i  Kjøbet  forværrede  han  Indtrykket  af  sin  Regere- 
maade  ved  i  sit  Hovmod  jævnlig  at  give  sine  Kabinetsordrer 
og  Resolutioner  et  ubehageligt,  bydende  Præg.  I  tidligere 
Dage  havde  man  utvivlsomt  set  Konger  tale  ret  barsk 
og  endog  Hgefrem  bruge  et  truende  Sprog  i  deres  Be- 
falinger,   og  det  træder  paa  hans  egen  Tid  jævnhg  frem 


158  Syvende  Kapitel. 

i  Frederik  IFs  Kabinetsordrer;  men  der  var  efter  den 
almindelige  Opfattelse  et  umaadeligt  Spring  fra,  hvad  en 
Konge  kunde  have  Ret  til  at  byde  sine  Embedsmænd, 
til  det  Sprog,  man  kunde  finde  sig  i,  at  en  fremmed 
Lykkeridder  brugte  i  Skrivelser,  som  han  dikterede  sin 
Konge  i  Pennen  eller  selv  affattede. 

Men  det  forstaar  sig.  der  er  kun  liden  Grund  til  at 
undre  sig  over  hans  Holdning  i  saa  Henseende,  naar 
man  tænker  paa.  hvad  han  bød  den  langt  overvejende 
Del  af  Statens  Befolkning  ved  at  herske,  som  om  det 
var  i  et  tysk  Land,  at  han  svang  Kommandostaven.  Vi 
have  allerede  havt  Lejhghed  til  at  nævne  det  paafaldende 
i,  at  han  ikke,  da  han  begyndte  at  arbejde  paa  at  komme 
til  Vejrs,  brød  sig  om  at  lægge  sig  efter  Dansk.  Selv 
om  vort  Modersmaal  endnu  stadig  ved  Hoffet  var  Aske- 
pot i  Sammenligning  med  Fransk  og  Tysk,  skulde  man 
dog  tro.  at  det  maatte  have  Betydning  for  den,  der 
i  den  Grad  vilde  være  den  styrende  her  hjemme, 
som  han  attraaede  det.  Men  som  alle  og  enhver 
godt  vide,  brød  han  sig  heller  ikke  senere  det  aller- 
mindste om  at  lære  det.  Grev  U.  A.  Holstein  har  sagt, 
at  det  var  af  Magelighed,  han  undlod  det,  og  det  er 
maaske  rigtigt;  men  dette  stod  i  nøje  Sammenhæng  med 
det  overfladiske  hos  ham.  at  han  slet  ikke  bekymrede  sig 
om  at  trænge  dybere  ind  i  Forholdene,  og  med  hans  hov- 
modige Ligegyldighed  for  det  danske  Folk  som  saadant. 
Tysk  var,  foruden  Fransk,  det  Sprog,  han  kunde,  og 
følgelig  havde  Folk  saa  vidt  muligt  at  bruge  det.  naar 
de  vilde  have  med  ham  at  gjøre. 

Man  har  ganske  sikkert  overdrevet  hans  Tyskhed. 
naar  man  har  sagt,  at  han  havde  befalet,  at  der  kun 
maatte  gjøres  Indstillinger  til  Kongen  paa  Tysk.  Baade 
indgav  det  danske  Kancelli  principmæssig  stedse  sine 
ForestilUnger  paa  Dansk,  og  det  kan  ogsaa  forekomme, 
at    andre   Autoriteter,    f.  Ex.  Magistraten    i    Kjøbenhavn, 

skrev  paa  Dansk  til  Kabinettet:  men  langt  overvejende 
vare  dog  Skrivelserne  til  dette  affattede  paa  Tysk,  og 
den  Opfattelse  udbredte  sig  ganske  naturlig,  baade  hos 
Myndigheder  og  hos  Folk  i  AlmindeHghed,  at,  naar  de 
vilde  have.  at  der  skulde  blive  lagt  Mærke  til,  hvad  de 
tilsendte  Kabinettet,  maatte  det  være  skrevet  paa  Tysk. 
I  Kollegierne  brugte  man  derfor  at  ansætte  en  egen 
Embedsmand  til  at  oversætte  Forestillingerne  paa  Tysk^^). 
og  da  Generallandvæsenskommissionen  indsendte  en  Ar- 
tikel, som  stod  i  »Magasin  for  patriotiske  Skri- 
benter« og  indeholdt  et  Angreb  paa  Hoveriforordningen 
af  20.  Febr.  1771,  holdt  den  det  for  nødvendigt  at  ledsage 
den  med  en  tysk  Oversættelse. 

Flere  Træk  ere  betegnende  til  at  vise,  hvorledes 
Tysk  skulde  sættes  i  Højsædet.  For  det  første  var  det 
naturligvis  Kabinettets  Sprog.  Man  kan  vistnok  i  den 
Tid,  Schumacher  var  Kabinetssekretær,  se  enkelte  Skri- 
velser derfra  være  affattede  paa  Dansk.  nemUg  Medde- 
lelser til  Kollegierne  om,  at  en  eller  anden,  der  havde 
henvendt  sig  til  Kongen,  havde  opnaaet  den  Gunst,  han 
havde  søgt  om.  Men  fra  den  Tid,  Schumacher  havde 
forladt  Kabinettet  og  var  gaaet  over  i  Danske  KancelU. 
findes  der  i  den  hele  Samling  af  Kabinetsordrer  kun  en 
eneste  —  om  et  Svar.  der  skulde  gives  nogle  norske 
Bjergværksfolk  — ,  som  er  affattet  paa  Dansk.  Naturhgvis 
maatte  Struensee  i  Kabinettet  have  nogen  til  Hjælp,  der 
kunde  oversætte  danske  Aktstykker;  men  hvor  beteg- 
nende er  det  dog  ikke,  at,  da  han  ud  paa  Sommeren 
1771  tog  sig  en  betroet  Mand  til  Sekretær,  blev  det  en 
Tysker,  Panning^^).  der  aldrig  havde  været  her  i  Landet 
og  ikke  kunde  et  Ord  Dansk.  Medens  han  undsaa  sig 
ved  at  forbyde  Danske  Kancelli,  efter  gammel  Skik  at 
bruge  vort  Modersmaal,  var  der  andre  Kollegier,  overfor 
hvilke  han  generede  sig  mindre.  Generalpostamtet  fik 
saaledes   udtrykkeHg  Befaling    til   af  indsende   sin  Fore- 

stillinger  paa  Tysk^''),  og,  da  Generallandvæsenskommis- 
sionen  var  nedsat,  og  der  var  affattet  en  Instrux  for  den 
paa  Dansk,  ser  man,  at  Kongen,  efter  først  at  have 
underskrevet  den,  derpaa  sletter  sit  Navn  ud  og  tilføjer, 
at  den  skal  forelægges  ham  paa  Tysk.  Det  passer  hertil, 
at,  da  Struensee  havde  overdraget  Etatsraad  Hiibner  at 
redigere  en  Samling  Politibestemmelser  for  Kjøbenhavn, 
og  Hiibner  spurgte,  om  de  skulde  affattes  paa  Dansk 
eller  Tysk.  svarede  Struensee  ham  egenhændig,  at  det 
skulde  ske  paa  Tysk.  Dog  maatte  han  lade  en  dansk 
Oversættelse  medfølge-*^). 

Som  Herren  er,  saa  følge  ham  Svende.  Man  ser 
Brandt,  en  Mand,  der  var  saa  indfødt  dansk,  som  nogen 
kunde  være,  bruge  det  tyske  Sprog,  da  han  11.  Oktober  1771 
i  Adresseavisen  kundgjorde  et  Reglement  for  Adgang  til 
de  kongeUge  franske  Komedier,  ret  som  om  det  skulde 
meddeles  Folk  i  Kjøbenhavn,  at  det  officielle  Sprog  ved 
deres  Konges  Hof  var  Tysk.  Ogsaa  vil  det  erindres*),  at 
Grev  U.  A.  Holstein,  yngre  Søn  af  en  sjællandsk  Lens- 
greve, da  han  skulde  være  Overpræsident  i  Kjøbenhavn, 
meldte  sig  som  saadan  for  Magistraten  paa  Tysk  og 
derved  lod  det  se  ud.  som  om  han  vilde  indføre  dette 
Sprog  som  Forretningssprog.  Selv  om  dette  ikke  blev 
fuldt  gjennemført,  var  det  et  stift  Stykke,  at  Danmarks 
Hovedstad  officielt  saaledes  skulde  behandles  som  en 
By,  der  kunde  regeres  paa  Tysk.  Det  kan  derefter  ikke 
forundre,  at  den  Realskole,  som  Struensee  og  Holstein 
vilde  oprette  i  Kjøbenhavn  for  Vajsenhusets  Penge**), 
skulde  organiseres  som  en  tysk  Skole.  Det  var  Tyskere, 
der  ansattes  til  at  være  Lærere  ved  den^^). 


*)  Se  ovenfor  S.  122. 
**)  Se  ovenfor  S.  129. 


Ottende  Kapitel. 

Finansvæsenet  i  Struenseetiden. 


No. 


)get  af  det,  som  man  idelig  ser  Striiensee  i  Ka- 
binetsordrer  og  kongelige  Resolutioner  fremhæve  som 
nødvendigt,  var  at  skaffe  Forbedring  i  Statens  Finanser, 
og  man  har  ogsaa  prist,  hvad  han  udrettede  paa  dette  Om- 
raade.  Noget  nyt  og  ejendommeligt  for  ham  var  denne 
hans  Stræben  nu  vistnok  aldeles  ikke.  Vi  have  af.  hvad 
der  er  blevet  fortalt  om  Kristian  VIPs  første  Regerings- 
aar,  faaet  et  fyldigt  Indtryk  af,  at  Statsmændene  i  disse 
Aar  i  overordentlig  høj  Grad  havde  været  optagne  af  denne 
Sag  og  af  al  Magt  havde  anstrængt  sig  for  at  holde  Lige- 
vægt imellem  de  aarlige  Indtægter  og  Udgifter  og  for  at 
faa  Statsgjælden  formindsket.  Det  var  ikke  deres  Skyld, 
at  baade  udenlandske  Forhold,  deriblandt  Expeditionen 
til  Algier,  og  Kongens  grænseløse  Lunefuldhed,  for  ikke 
at  tale  om  hans  Udenlandsrejse,  vanskeliggjorde  Løs- 
ningen af  Opgaven.  Men  naturligvis  var  det  derfor  Uge 
rigtigt  af  Struensee  at  sætte  sig  det  som  Maal  at  faa 
den  finansielle  Stilling  gjort  bedre. 

Hans  første  Skridt  med  Hensyn  til  Finanserne  pegede 
rigtignok  i  en  anden  Retning,  da  han  nemhg  meget  snart, 
efter  at  han  havde  faaet  Magten  i  Hænde,  lod  baade 
Saltskatten    og    Kvartprocentskatten    ophæve^).      Disse 

tvende  Skatter  havde  i  Aaret  1769  indbragt  omtrent 
200,000  Rdl.,  og  det  var  altsaa  et  ikke  ubetydeligt  Tab, 
Staten  led.  naar  de  faldt  bort:  men  for  Struensee  var 
det  paa  dette  Tidspunkt  først  og  fremmest  om  at  gjøre 
at  vinde  Stemningen  for  det  nye  Regeringssystem.  og 
begge  disse  Skatter  vare  meget  upopulære^).  Snart 
efter  kunde  det  gjælde  som  fast  besluttet  af  Regeringen, 
at  der  skulde  foretages  en  ny  Expedition  til  Algier,  og 
det  en  baade  større  og  langt  bedre  udrustet,  end  den 
forrige  havde  været.  Men  hertil  vilde  der  medgaa  be- 
tydelige Summer. 

Saameget  mere  maatte  det  synes  nødvendigt  at  tage 
den  finansielle  Stilling  under  samlet  Overvejelse,  og  det 
blev  da  ogsaa  lydelig  kundgjort,  at  det  nu  skulde  ske. 
Allerede  Dagen  efter  at  Konseillet  var  afskaffet,  altsaa 
28.  December  1770.  indsattes  der  en  saakaldet  Geheime- 
konferens.  bestaaende  af  Gåhler,  Udenrigsministeren  Osten, 
Rantzau  Ascheberg,  Schimmelmann,  Gregers  Haxthausen, 
som  vi  kjende  fra  Admiralitetet,  og  Jørgen  Skeel,  der 
tidligere  havde  været  Stiftamtmand  i  Bergen  og  nu  var 
Deputeret  i  Rentekammeret.  Da  denne  Konferens  blev 
beskikket  umiddelbart  efter  Konseillets  Ophævelse,  kunde 
det  ligge  nær  at  tro,  at  den  til  en  vis  Grad  skulde  afløse 
dette,  og  den  fik  ogsaa  selve  Konseillets  Gemak  til  For- 
samUngslokale ;  men  betegnende  nok  blev  det  med  det 
samme  fastsat,  at  »alle  forskjønnende  Ornamenter  og 
Zirater«  skulde  fjærnes  fra  Værelset.  Konferencen,  ser 
man,  skulde  ikke  bhve  indbildsk  ved  at  faa  det  fine  Lo- 
kale. Det  blev  da  ogsaa  udtrykkeUg  fastslaaet,  at  det 
kun  var  finansielle  Sager,  den  skulde  sysle  med,  og  dens 
Opgave  blev  formuleret  ved  visse  Spørgsmaal.  Kongen 
rettede  til  den  om,  hvor  store  Statens  Indtægter  og  Ud- 
gifter vare,  hvor  meget  Statsgjælden  beløb  sig  til.  og 
hvad  der  var  de  bedste  Hjælpemidler  til  at  betale  Gjælden 
og  bestride  Statens  nødvendige  Udgifter. 

Det  gjør  et  uimodstaaelig  komisk  Indtryk  at  se 
Gåhler  i  Anledning  af  disse  Spørgsmaal  begejstret  udtale 
i  et  Brev  til  Prins  Karl  af  Hessen.  at  det  var  Spørgs- 
maal. der  vare  en  Trajan  værdige^).  Hvad  der  blev 
spurgt  om,  var  i  Virkeligheden  rent  selvfølgeligt,  og  den 
Opgave,  der  skulde  løses,  var  da  heller  ikke  andet  end 
en  Del  af,  hvad  Statsbalancekommissionen  i  længere  Tid 
havde  drøftet,  og  af,  hvad  Reventlow  i  flere  Betænkninger 
fra  først  af  havde  søgt  at  sætte  Kongen  ind  i. 

Den  nye  Konference  sad  sammen  indtil  10.  Juni 
177],  og,  da  den  afkrævede  de  forskjellige  Kollegier  og 
Institutioner  en  Række  Oplysninger,  opsamlede  den  na- 
turligvis et  betydehgt  Materiale.  Men  efter  at  den  havde 
bragt  sine  Overvejelser  til  en  Afslutning,  kom  der  ikke 
til  at  foreligge  en  samlet  Betænkning  fra  den.  Struensee 
havde  netop  ønsket  at  faa  Udtalelserne  af  hvert  enkelt 
Medlem  for  sig,  og  deres  Betænkninger  bleve  da  (23.  Juni) 
indsendte  i  Forening,  efter  at  Overvejelserne  gjaldt  for  at 
være  sluttede. 

Der  var  naturligvis  Enighed  imellem  samtlige  Med- 
lemmer om,  at  Stillingen  var  ugunstig,  selv  om  de  kom 
til  temmelig  afvigende  Resultater  med  Hensyn  til.  hvor 
store  Indtægterne  og  Udgifterne  vare.  Schimmelmann 
og  Gahler  vare  dog  paa  det  nærmeste  enige  om  at  an- 
slaa  Indtægternes  Størrelse  til  c.  6,200,000  Rdl..  og  de 
mente  begge,  at  man  kunde  indskrænke  Udgifterne  saa- 
ledes,  at  der  blev  betydeligt  tilovers  til  Afbetaling  af  Stats- 
gjælden,  efter  Schimmelmanns  Mening  endog  1.500.000  Rdl.. 
naturligvis  forudsat,  at  ikke  særlige  Forhold  krævede  uforud- 
sete Udgifter.  Statsgjælden  blev  opgjort  til  17,269,763  Rdl.; 
men  herfra  mente  man  dog  at  kunne  fradrage  en  Del  paa 
Grund  af  Statens  udestaaende  Fordringer.  Der  var  imid- 
lertid uheldigvis  ret  stor  Meningsforskjel  om,  hvor  meget 
af  disse  man  sikkert  kunde  regne  paa  at  faa  ind.  Schimmel- 
mann anslog  Beløbet  deraf  til  1.521.975  Rdl. 

11* 

Hovedsagen  var  naturligvis,  om  der  kunde  anvises 
en  sikker  Vej  til  at  forbedre  Stillingen.  Et  Middel,  der 
her  anbefaledes,  og  det  eneste  i  Virkeligheden  prak- 
tiske, var  det  samme,  som  Reventlow  fra  først  af  havde 
raabt  paa,  nemlig  Sparsommelighed,  og  Schimmelmann 
gik  endog  ret  stærkt  i  det  enkelte  med  at  vise.  hvor 
meget  der  kunde  spares  paa  en  Række  Poster.  Men 
han  var  paa  flere  Punkter  paafaldende  sangvinsk  i  sine 
Beregninger,  naar  han  f.  Ex.  mente,  at  man  kunde  skrue 
Landetaten  og  Søetaten  ned  til  de  for  dem  egentlig 
reglementerede  1,750,000  og  734.000  Rdlr.  Det  skulde 
da  ogsaa  vise  sig  at  være  rent  utopisk,  naar  han  regnede, 
at  der  kunde  spares  1.500,000  Rdlr.  om  Aaret  til  Afbe- 
taling af  Gjælden. 

Men  Sparsommelighed  var  selvfølgelig  utilstrækkelig, 
der  maatte  skaffes  større  Hjælpekilder.  Her  har  det,  om 
end  nærmest  som  et  Kuriosum,  Værd  at  se,  hvad  Rantzau 
kunde  hitte  paa.  Han,  hvis  hele  Votum  overhovedet  var 
saare  overfladisk,  mente,  at  der  trængtes  til  den  hurtigst 
muhge  Hjælp,  hvis  ikke  Staten  skulde  gaa  til  Grunde,  og 
han  holdt  paa,  at  der  maatte  findes  Udveje,  som  kunde 
virke  hurtigere  end  Sparsommelighed  eller  Forøgelse  af 
Indtægterne.  Den  mest  trykkende  Byrde  mente  han,  at 
den  udenlandske  Gjæld  var,  den  maatte  nødvendigvis  af- 
betales, saa  snart  det  lod  sig  gjøre,  og  de  nødvendige 
Penge  maatte  kunne  rejses.  Han  regnede  Statens  Ind- 
byggere til  2  Millioner,  og,  naar  man  gik  ud  fra,  at  hver 
af  dem  gav  4  Rdlr.,  havde  man  med  eet  Slag  8  Millioner 
Rdlr.  Ganske  vist  kunde  de  fattige  ikke  give  4  Rdlr., 
men  saa  maatte  de  rige  betale  for  dem  efter  en  For- 
dehng.  der  skulde  fastsættes  af  hver  Kommune.  Efter 
at  have  fremsat  dette  Forslag,  tilføjede  han,  at  han  holdt 
videre  Motivering  for  overflødig!  Det  er  betegnende  for 
Rantzau,  at  han  kunde  foreslaa  noget  i  den  Grad 
umuligt. 

De  andre  Medlemmer,  der  ikke  troede  paa  et  saa- 
dant  Tryllemiddel,  vare  indskrænkede  til  at  anbefale  Ud- 
viklingen af  Statens  naturlige  Hjælpekilder.  Agerbrug, 
Fiskeri,  Handel,  Bjergværksdrift  o.  s.  v.  Men  dette  var 
rigtignok  ganske  selvfølgeligt,  det  havde  man  raabt  paa 
i  en  Række  Aar.  Spørgsmaalet  var  bare,  hvorledes  det 
bedst  kunde  ske,  og  der  fremhævedes  da  ogsaa  forskjel- 
lige  Omraader,  hvor  der  formentlig  kunde  skabes  Frem- 
skridt. Schimmelmann  taler  saaledes  om.  at  Landbruget 
burde  forbedres  ved  at  faa  hidtil  udyrkede  Strækninger 
under  Ploven  og  ved  Optagelse  af  hdet  brugte  Kultur- 
planter; Fiskeriet  burde  fremmes  ved  Præmier  og  Hande- 
len ophjælpes  ved  større  Afsætning  direkte  til  de  vest- 
indiske Øer  og  ligesaa  af  deres  Produkter  her  hjemme 
o.  s.  V.  Jørgen  Skeel  gik  med  Hensyn  til  Agerbruget 
til  at  anbefale  Udstykning  af  de  store  Landejendomme, 
Deling  af  Overdrevene.  Indførelse  af  Brug  af  Vægt  ved 
Kornhandelen;  Nordmændene  skulde  støttes  baade  med 
Hensyn  til  Fiskeri  og  Bjergværksdrift;  Island  burde  be- 
fries fra  Afhængighed  af  Handelskompagnier,  og  Farten 
paa  Grønland  støttes  ved  Præmier.  Uheldigvis  var  der 
heller  ikke  i  alt  dette  noget  nyt.  alt  vilde  afhænge  af 
Udførelsen,  og  det  var  et  stort  Spørgsmaal,  om  Statens  Ind- 
griben paa  disse  Punkter  kunde  virke  afgjørende.  Det 
maatte  til  syvende  og  sidst  komme  an  paa  Befolkningens 
Energi,  om  der  skulde  kunne  skabes  større  Hjælpekilder, 
og  det,  der  i  det  mindste  paa  det  vigtigste  Omraade  skulde 
formaa  mest  til  at  fremkalde  den.  berørtes  ikke.  Det  er  for- 
bausende,  at,  uagtet  flere  af  Medlemmerne  sympathiserede 
med  Tanken  om  Bondestandens  Frigj øreise,  var  der  ingen, 
der  nævnede  Forbedringen  af  dens  Kaar  som  en  af  de 
vigtigste  Veje  til  at  opnaa  en  betydningsfuld  Forøgelse 
af  Landets  Produktionskraft  og  dermed  ogsaa  af  dets 
Skatteevne. 

Da  Konferencen  havde  afsluttet  sine  Møder,  og  dens 

Medlemmers  Betænkninger  bleve  indsendte,  ytrede  den 
tillige,  at  der  næppe  nogensinde  var  set  noget  nyttigere 
paa  Finansvæsenets  Omraade  end  dens  Forhandlinger; 
men  uheldigvis  var  dette  en  stor  Fejltagelse ;  thi  i 
Hovedsagen  havde  de  været  ganske  ufrugtbare.  Imid- 
lertid, der  var  unægtelig  blevet  indsamlet  en  Del  vig- 
tige Oplysninger,  og  der  var  under  Forhandlingerne  lej- 
lighedsvis fremkommet  Udtalelser  og  Forslag,  som  man 
lægger  Mærke  til  blandt  andet  fordi  flere  af  dem  komme 
igjen  i  Struensees  Reformer.  Man  ser  saaledes  Konfe- 
rencen (12.  Marts)  fremhæve  det  nødvendige  i  at  faa 
større  Overskuelighed  i  Finansledelsen.  saaledes  at  man 
samlede,  hvad  der  i  Virkeligheden  hørte  sammen,  og 
udskilte  det  fra  det  uensartede.  Man  mente  som  Be- 
gyndelse dertil  at  burde  foreslaa.  at  Statsregnskabet 
rensedes  for  alt.  hvad  der  vedrørte  Hofvæsenet,  hvilket 
derimod  burde  overtages  af  Partikulærkassen,  og  at  til 
Vederlag  alt  det  skulde  udsondres  fra  denne  Kasse,  der 
ikke  vedrørte  Hofudgifter,  men  hørte  under  Statshus- 
holdningen.  Intet  kunde  være  forstandigere.  Og  Tanken 
om  at  skabe  større  Enhed  i  den  hele  Finanshusholdning 
bringer  fremdeles  Gåhler  og  ligeledes  Skeel  til  at  udtale, 
at  alle  Statens  Indtægter  burde  gaa  i  een  Kasse,  ligesom 
Gåhler  ogsaa  foreslaar.  at  Skatkammeret  skulde  slaas 
sammen  med  Overskattedirektionens  Kasse.  Dertil  kom 
nu  endvidere,  at  han.  hvis  Betænkning,  skjønt  affattet 
i  en  vidtløftig  og  kjedsommelig  docerende  Stil.  over- 
hovedet indeholder  interessante  Træk.  ogsaa  henstiller, 
at  Banken  skulde  gjøres  til  en  Girobank,  netop  det.  som 
Struensee  samtidig  besluttede,  skulde  ske.  Vi  se  Osten 
og  Rantzau  foreslaa,  at  ingen  Pension  maatte  nydes 
udenfor  Landet:  Osten  fremhæver,  hvilken  Betydning  det 
vilde  have,  hvis  den  Finansplan,  der  vedtoges,  blev  offent- 
hggjort,  og  Skeel  foreslaar.  at  man  for  at  vinde  alminde- 
hg  Tillid  offentlig  skulde  aflægge  Regnskab  for  Afbetalingen 

af  Statsgjælden^).  Endelig  kan  det  som  et  ret  ejen- 
dommeligt Træk  omtales,  at  den  sidst  nævnte,  følgende  sin 
Slægts  Traditioner,  greb  Lejligheden  til  at  rette  et  skarpt 
Angreb  paa  den  fordærvelige  Indflydelse,  Udlændingerne 
havde  havt  her  i  Landet,  utvivlsomt  en  ret  mærkelig 
Udtalelse  under  Struensees  Herredømme  og  fremsat  i  en 
Kommission,  hvori  Schimmelmann  havde  Sæde. 

Imidlertid  havde  Struensee  allerede,  inden  Konfe- 
rencens Møder  bleve  afsluttede,  paa  flere  Maader  vist 
sin  Iver  for  Finansspørgsmaalet.  Det  kan  henregnes 
hertil,  naar  han  i  December  1770,  som  der  i  en  anden 
Anledning  ovenfor  har  været  Lejhghed  til  at  nævne, 
havde  krævet  Oplysninger,  om  Forstvæsenet  ikke  kunde 
indrettes  saaledes,  at  det  i  Stedet  for  at  volde  Stats- 
kassen Udgifter  kom  til  at  skaffe  Indtægter,  eller  om  der 
ikke  kunde  sælges  saa  mange  Heste  fra  de  kongehge 
Stutterier,  at  disse  kunde  underholde  sig  selv,  og  det 
var  snart  efter,  at  hans  Magtperiode  var  begyndt,  at  han 
var  skredet  til  en  ret  vigtig  Besparelse  ved  at  lade  Kongen 
paabyde  Standsning  af  Bygningsarbejdet  ved  Marmorkirken. 
Vi  erindre,  hvor  umaadehg  Bekostningerne  hertil  vare  løbne 
op  allerede,  inden  Kristian  VII  besteg  Tronen.  Der  var  da 
blevet  udgivet  c.  575.000  Rdl.,  og  man  var  endnu  kun 
ved  Arbejdets  Begyndelse.  Under  Opfattelsen  af,  at  dette 
Byggeforetagende  slugte  urimelig  mange  Penge,  havde 
man  allerede  dengang  i  de  knappe  Pengetider  nedsat 
Udgiften  dertil  fra  40.000  til  20,000  Rdl.  om  Aaret.  for- 
uden, at  der  gik  en  Del  med  til  Gager  og  til  Sandstens- 
bruddet  paa  Bornholm,  hvorfra  en  Del  af  Stenene  kom, 
men  nu  den  26.  Oktober  1770  tilskrev  Kongen  Moltke, 
at  vigtige  Grunde  nødte  ham  til  at  udsætte  Fuldendelsen 
af  denne  Kirke,  og  9.  November  blev  der  givet  Ordre 
til,  at  Byggearbejderne  skulde  ophøre  >indtil  videre«, 
hvad  der  vilde  sige  det  samme  som  »for  stedse*^).  Den 
Tanke  at  lade  undersøge,  om  det  ikke  var  muligt  at  op- 

føre  en  smuk  Kirkebygning  til  en  passende  Pris  paa 
Grundlag  af,  hvad  der  allerede  var  gjort  færdigt,  laa 
Struensee  ganske  fjærn.  Efter  hans  hele  Standpunkt 
vilde  overhovedet  enhver  Udgift  til  en  Kirkebygning  være 
aldeles  urimelig. 

Ogsaa  i  andre  Retninger  kom  han  efterhaanden  ind 
paa  Besparelser,  saaledes  baade  ved  Afskedigelser  af 
formentlig  unyttige  Embedsmænd  og  Hofbetjente  og  frem- 
deles ved  Formindskelse  af  eller  ligefrem  Ophør  af  Udbe- 
taling af  Pensioner.  En  Kabinetsordre  af  21.  Juh  1771 
fastslog  ikke  alene,  at  ingen  maatte  nyde  en  Pension 
udenfor  Landet,  men  ogsaa,  at  ingen  Pension  maatte 
være  paa  mere  end  1000  Rdl.;  alle,  der  vare  større, 
skulde  indskrænkes  til  dette  Beløb;  de.  der  vare  fra 
1000  til  500,  skulde  nedsættes  til  det  halve,  og  de,  der 
vare  fra  500  til  200,  skulde  formindskes  med  en  Tredje- 
del —  et  fuldstændig  vilkaarligt  Skridt,  som  man  ser, 
nien  naturhgvis  fordelagtigt,  set  fra  det  økonomiske  Stand- 
punkt. Hvorledes  han  ved  aandehge  Formaal  ønskede 
at  spare  —  det  er  altid  dem,  som  det  snarest  gaar  ud 
over  — ,  viste  hans  Holdning  til  Kunstakademiet  og  til 
Universitetet*). 

Jævnsides  med  Besparelser  gik  ogsaa  Forsøg  paa  at 
forøge  Indtægterne.  Man  mærker  dette  Ønske,  naar  han 
stillede  det  som  Opgave  for  Generalpostamtet  at  over- 
veje, hvorledes  Postindtægterne  kunde  blive  forøgede*^), 
og  det  maatte  bringe  bestemt  Indtægtsforøgelse,  at  han 
indskrænkede  Portofriheden'').  Hertil  kom  som  et  Skridt 
i  lignende  Retning,  at  det  blev  indskærpet,  at  alle  Su- 
pliker  og  Memoriaher  enten  til  Kongen,  til  Kabinettet 
eller  til  Kollegierne  skulde  skrives  paa  stemplet  Papir^); 
kun,  naar  det  skete,  vilde  der  blive  taget  Hensyn  til 
dem.     Mere  forslog  det  dog,    at  han  jævnhg  paabød,   at 


*)  Se  ovenfor  S.  111  f. 

Sportlerne  skulde  gaa  i  Kongens  Kasse.  At  dette  kunde 
have  nogen  Betydning,  viser  den  Kjendsgjerning,  at  der 
var  Embeder,  hvor  Sportelindtægterne  løb  op  til  en  lige- 
frem uanstændig  Højde.  Saaledes  havde  de  ved  Danske 
Kancelli  i  de  sidste  15  Aar  i  Gjennemsnit  udgjort  23.272 
Rdlr.  om  Aaret.  og  af  dem  oppebar  Oversekretæren  ikke 
mindre  end  17.454  Rdlr.  i  Gjennemsnit  aarlig,  svarende 
til.  om  en  Embedsmand  nu  havde  omtrent  90.000  Kroner 
om  Aaret '-').  Overkrigssekretæren  havde  en  lignende 
Sportelindtægt.  Men  skulde  der  være  ret  ]\Iening  i  en 
Reform  her,  maatte  der  ske  en  fuldstændig  Omregulering 
af  Embedsindtægterne,  da  der  var  en  Mængde  Embeder, 
hvor  de  faste  Indtægter  vare  saa  usle,  at  Sportlerne  vare 
ganske  nødvendige,  hvis  overhovedet  vedkommende  Em- 
bedsmænd skulde  kunne  opholde  Livet.  Men  til  et  saa- 
dant  Skridt  mærker  man  intet.  Denne  Reform  er.  som 
det  synes,  kun  bleven  gjennemført  ganske  sporadisk.  I 
en  helt  anden  Retning  havde  Struensee  ogsaa  Tanke 
om  at  skaffe  forøget  Indtægt  ved  at  faa  Arveafgiften  til 
fjærne  Slægtninge  forhøjet  til  20  Procent  i^);  men  dette 
blev  ikke  til  Virkelighed.  Derimod  lykkedes  det  ham  at 
vinde  en  ny  Indtægt  ad  en  Vej.  der  i  hin  Tid  var  for- 
søgt i  forskjellige  Lande,  nemhg  ved  Indførelse  af  Tal- 
lotteriet. 

Lotterier  havde  i  længere  Tid  været  kjendte  her 
hjemme,  og  vi  have  flere  Gange  havt  Lejlighed  til  at 
nævne  saadanne,  hvis  Indtægter  vare  brugte  til  offent- 
lige Formaal.  Men  ved  Siden  af  dem,  der  ved  deres 
Indretning  nærmest  minde  om  vort  Klasselotteri,  havde 
der  fra  Italien  begyndt  at  udbrede  sig  det  saakaldte 
Tallotteri,  eller,  som  det  med  et  italiensk  Navn  plejede 
at  benævnes,  lotto  di  Genova.  Da  man  ved  dette  selv 
altid  vælger,  hvilket  enkelt  Tal  eller  hvilken  Kombination 
af  Tal  man  vil  spille  paa.  da  Udtrækningerne  finde  langt 
tiere  Sted  end  ved  de  andre  Lotterier,  og  der  kan  gjøres 

smaa  Indsatser,  kom  denne  Slags  Lotterier  til  ogsaa 
stærkt  at  vende  sig  til  den  lidet  formuende  Del  af  Be- 
folkningen og  var  som  skabt  til  i  høj  Grad  at  sætte 
Spillelidenskaben  i  Bevægelse.  Allerede  for  flere  Aar 
tilbage  var  Tanken  om  at  oprette  et  saadant  i  Altona 
kommet  op  som  Følge  af  et  Forslag,  en  Italiener  Bon- 
dissoni  havde  gjort,  og  det  ser  ud  til,  at  Schimmelmann 
har  anbefalet  dets  Oprettelse  til  Bernstorff,  naturligvis 
paa  Grund  af  den  Afgift,  der  skulde  betales  til  Staten 
derfor.  Bernstorff  havde  Øje  for  den  Fare,  der  var  der- 
ved, og  han  skrev  til  Schimmelmann,  at  denne  vel  vidste, 
det  aldrig  kunde  falde  ham  ind  at  give  Kongens  Under- 
saatter  Smag  derfor,  han  havde  af  den  Grund  afslaaet 
alle  Forsøg  paa  at  indrette  noget  sligt  i  Kjøbenhavn. 
Derimod  var  det  en  anden  Sag  med  et  Lotteri  i  Altona, 
hvor  det  ganske  overvejende  vilde  blive  Udlændinger, 
der  kom  til  at  spille  deri,  og  her  havde  han  intet  at 
indvende  ^^).  Men  det  blev,  uvist  af  hvilken  Grund,  ikke 
til  noget. 

Et  Par  Aar  derefter  kom  Tanken  atter  op  igjen, 
og  da  var  det  en  preussisk  Bankdirektør,  Koés,  der  ind- 
gav Forslag  til  den  danske  Regering  om  Oprettelsen  af 
et  saadant.  Rimeligvis  gjorde  de  fmansiefle  Pinagtig- 
heder, hvorunder  man  dengang  led,  Bernstorff  og  hans 
Kolleger  nu  mindre  betænkelige.  Haabet  om  at  opnaa 
en  klækkelig  Afgift  var  dem  for  fristende,  og  man  ind- 
lod sig  derfor  paa  en  ForhandUng  med  Koés.  Men  da 
det  kom  til  Stykket,  foretrak  man  at  lade  Staten  selv 
overtage  et  saadant  Lotteri  fremfor  at  lade  Preusseren 
faa  det  i  Entreprise,  og  der  blev  da  ogsaa  4.  Juni  1770, 
altsaa  inden  den  Struenseeske  Tid  var  begyndt,  vedtaget 
en  Oktroy  for  et  saadant. 

Da  det  imidlertid  dog  ikke  traadte  i  Kraft,  gjenoptog 
Koes  sine  Forsøg  paa  at  faa  det  i  sin  Haand,  og  han 
hk    ogsaa    sit    Ønske    opfyldt,    da    der    12.   Januar   1771 

blev  givet  Oktroy  for  ham  selv  og  Medinteressenter  til  i 
6  Aar  at  drive  et  Tallotteri.  Det  næste  Skridt  derefter 
var  at  faa  tegnet  det  nødvendige  Tal  Aktier,  og,  da  det 
kneb  dermed,  lod  Struensee  Kongen  tegne  sig  for  ikke 
mindre  end  omtrent  Halvdelen  af  alle  de  Aktier,  der 
bleve  udstedte  (230  af  500).  .  Lotteriet  sknlde  kunne 
trækkes  baade  i  Kjøbenbavn  og  Altona  og.  hvis  det  an- 
saas  for  hensigtsmæssigt,  da  ogsaa  i  Oldenburg.  Den 
første  Trækning  fandt  Sted  i  Altona  18.  April  og  i  Kjø- 
benbavn 11.  Juli  1771.  Ikke  alene  skete  Trækningerne 
offentlig,  men  ogsaa  paa  ret  højtidelig  Maade  under  For- 
sæde af  V.  der  Liihe,  der  var  Ridder  af  Elefanten,  og  af 
U.  A.  Holstein,  som  var  Dannebrogsridder.  De  sade  der 
som  Vogtere  over,  at  alt  gik  rigtig  til,  i  fuldt  Puds  med 
de  brede  Ordensbaand  og  Stjærner  paa  Brystet. 

Selv  om  det  efter,  hvad  her  er  fortalt,  har  været 
med  Urette,  at  man  har  holdt  Struensee  for  at  have 
taget  Initiativet  til,  at  Tallotteriet  maatte  indføres  her 
hjemme,  og  i  den  Anledning  har  gjort  ham  til  Gjenstand 
for  ubillig  skarpe  Angreb,  maa  han  selvfølgelig  bære 
Ansvaret  for  at  have  ladet  det  komme  i  Gang.  og.  naar 
han  lod  Kongen  tegne  sig  for  saa  stort  et  Tal  Aktier, 
som  nylig  er  nævnt,  er  det  et  Vidnesbyrd  om,  hvor 
megen  Vægt  han  lagde  paa,  at  det  blev  til  Virkelighed. 
Alt  det,  der  blev  vundet  for  Statskassen  derved,  var, 
bortset  fra  hvad  der  kunde  tjenes  paa  Kongens  Aktier, 
kun  25,000  Rdl.,  en  ynkehg  hlle  Vinding  i  Sammenlig- 
ning med  de  alvorlige  Skyggesider.  Lotteriet  havde.  Ikke 
alene  gav  denne  Sag  nemUg  Lejlighed  til  en  Række  højst 
ubehagelige  Kjævlerier  med  Entreprenøren  Koés.  en  meget 
stridig  Herre,  der  ikke  vilde  underkaste  sig  den  Kontrol, 
som  baade  Aktionærer  og  Regering  krævede;  men  her 
som  andre  Steder  førte  Tallotteriets  Oprettelse  til  et  højst 
uhyggeUgt  og  demorahserende  Spilleraseri,  der  særlig  viste 
sine  fordærvehge  Virkninger  iblandt  den  lidet  formuende 

Almue  og  igjennem  en  Aarrække  bragte  Forfattere  til 
med  de  sorteste  Farver  at  udmale  al  den  Jammer  og 
Elendighed,  som  dette  usalige  Lotteri  førte  med  sig  ^2). 
I  nøje  Sammenhæng  med  Struensees  Forsøg  paa  at 
forbedre  Finanserne  stod  ogsaa  hans  Stræben  efter,  at 
der  kunde  komme  mere.  Orden  og  Klarhed  i  Styrelsen 
af  dem.  Det  maatte  i  saa  Henseende  opmuntre  ham.  at 
Gehejmekonferencen.  som  nyhg  omtalt,  havde  henledet 
Opmærksomheden  paa  Nødvendigheden  af  at  faa  klarere 
Grænser  imellem,  hvad  der  laa  under  Finanskassen,  og, 
hvad  der  hørte  under  Partikulærkassen,  og  ^^  have  til- 
lige set.  at  Medlemmer  af  Konferencen  havde  anbefalet 
at  samle  alle  Indtægterne  i  een  Kasse.  Allerede  før 
Struenseetiden  var  der.  som  det  vil  erindres,  gjort  Be- 
gyndelse dertil  ved  at  overføre  en  Del  af  Partikulær- 
kassens Indtægter  til  den  almindelige  Finanskasse*).  Nu 
i  Aaret  1771  lod  Struensee  først  fra  Begyndelsen  af  April 
IndbetaUnger  successiv  finde  Sted  fra  denne  Kasse  og 
fra  Overskattedirektionens  Kasse  til  Partikulærkassen  efter 
dens  Behov,  saaledes  at  der  inden  Udløbet  af  August  var 
indbetalt  til  den  50.000  Rdlr.  af  Overskattedirektionen  og 
161,302  Rdlr.  af  Finanskassen.  Og  fra  1.  September 
skete  der  den  vigtige  Forandring,  at  alle  Partikulærkas- 
sens særUge  Indtægter,  deriblandt  ogsaa  Kongens  Aktier 
i  forskjellige  Foretagender,  skulde  gaa  over  i  Finans- 
kassen. medens  denne  til  Vederlag  havde  at  udbetale  til 
Partikulærkassen,  hvad  der  behøvedes  til  Kongens  og 
Hoffets  særhge  Brug^^).  og  der  udbetaltes  paa  denne 
Maade  i  de  sidste  4  Maaneder  af  1771  indtil  215.000 
Rdlr.  Partikulærkassens  Fordringer  skulde  gaa  over  til 
Overskattedirektionen  ^*).  Ved  hele  denne  Forandring  var 
man  altsaa  kommen  til  den  fornuftige  Ordning,  at  der 
kun  var  een  Statskasse  med  en  Civilliste  for  Konge  og  Hof. 

*)  Se  I.  S.  405. 

Et  andet,  om  end  mindre  vigtigt  Skridt  til  at  skabe 
større  Simpelhed,  var,  at  Skatkammeret  forsvandt.  Vi 
have  tidligere  omtalt  denne  besynderlige  Institution,  der 
skulde  være  et  Reservefond,  men  hvis  Beholdning  bestod 
af  Obligationer,  som  den  havde  modtaget  fra  Overskatte- 
direktionen, lydende  paa  Beløbet  af  en  Del  af  de  Kapi- 
taler, der  vare  stillede  til  dennes  Raadighed.  og  som  den 
betalte  Skatkammeret  4  Procent  af*)  Dette  vilde  altsaa 
sige,  at  en  Statskasse  havde  faaet  Krav  paa  Renter  af 
en  anden  Statskasse,  og  det  Renter,  som  ellers  skulde 
være  brugte  til  at  afbetale  Statsgjæld  med.  Struensee 
havde  god  Grund  til  i  et  Brev  til  Gahler  (28.  Marts  1771) 
at  udtale,  at  han  fandt  dette  Skatkammer  i  den  Form, 
det  havde  faaet,  ganske  overflødigt,  og  det  blev  da  ogsaa 
ophævet  (18.  April  1771),  idet  der  gjordes  Ende  paa  det 
Gjældsforhold,  hvori  Skattedirektionen  stod  til  Skatkamme- 
ret. Dens  Obhgationer  bleve  givne  tilbage  til  den  og 
kasserede,  medens  den  Sum.  der  var  opsamlet  af  Renterne, 
gik  over  i  Finanskassen.  Dog  greb  Struensee  ganske 
uforsvarlig  tillige  LejUgheden  til  at  overføre  et  Beløb  paa 
c.  200,000  Rdlr.  i  Obligationer  og  50,000  i  Banksedler  til 
Kongens  særhge  Kabinetskasse,  og  de  gik  dermed  i  Virke- 
hgheden  tabte  for  Staten  i^);  10,000  Rdlr.  af  dem  bleve 
givne  til  Dronningen  og  de  120,000  Rdlr..  —  hvorom 
siden  mere,  —  til  ham  selv  og  Brandt. 

Fuldstændig  blev  Enheden  ikke  gjennemført,  for  saa 
vidt  Overskattedirektionen  vedblev  at  bestaa  ved  Siden 
af  FinanskoUegiet  med  det  særlige  Hverv  at  varetage, 
hvad  der  vedrørte  Statsgjældens  Afbetahng.  Den  bestod 
imidlertid  efter  Finanskollegiets  Oprettelse  af  de  samme 
Mænd,  der  vare  Deputerede  i  dette,  alene  med  Und- 
tagelse af,  at  Schimmelmann  beholdt  sin  Stilling  i  den, 
og   han  brugtes  tilhge  som  Bankier  i*'):    men  tydehg  nok 

*)  I.  S.  421. 

trængtes  han  mere  og  mere  tilbage,  om  end  for  øvrigt, 
hvis  man  kan  tro  hans  egne  Ord,  i  det  mindste  til  Dels 
overensstemmende  med  hans  eget  Ønske.  Derimod  steg 
den  ældre  Struensees  Indflydelse  og  Magtstilling.  I  Au- 
gust 1771  overdroges  det  ham  at  forhandle  med  en  af 
Kjøbenhavns  Kjøbmænd  om  et  Pengelaan.  og  snart  blev 
alt,  hvad  der  vedrørte  Banksager  og  Vexelsager.  lagt  i 
hans  Haand^"). 

Den  Attraa  efter  det  simple  og  ensartede,  vi  have 
fulgt  paa  forskjellige  Punkter,  viste  sig  endelig  ogsaa  i, 
at  Struensee  vilde  have  alle  Deputater,  som  enten  konge- 
lige Personer,  Hoffet  eller  forskjeflige  Embedsmænd  havde 
havt  godt  af  fra  tidligere  Tid.  det  være  sig  nu  i  Brænd- 
sel. Vildt  eUer  Østers,  afskaffede  og  afløste  med  Penge- 
betalinger, saa  kunde  vedkommende  for.  hvad  de  fik  paa 
den  Maade,  selv  kjøbe  deraf,  hvad  de  behøvede  ^^).  Der 
maatte  heller  ikke  af  de  kongelige  Skove  gives  Brændsel 
tfl  Hoffet;  Forstøkonomien  skulde  føres  for  sig  selv  og 
alt  gjøres  i  Penge,  hvorimod  Hoffet  skulde  kjøbe,  hvad 
det  trængte  tiP'').  Ogsaa  Naturalydelser  til  Staten  af 
forskjeUig  Art  skulde  afløses  med  Penge,  saaledes  hvad 
Fourage  og  Korn  angik:  dog  gjennemførtes  dette  ikke 
helt  ved  Ydelsen  af  Kornskatten  ^"). 

Enkeltheder  ved  Ordningen  af  alt  dette  kunne  vist- 
nok kritiseres.  Ogsaa  her  kan  man  paa  visse  Punkter 
savne  Bestemmelser,  der  vare  nødvendige,  naar  de  For- 
andringer, der  skete,  skulde  gjennemføres  paa  rette 
Maade;  det  er  meget  tvivlsomt,  om  det  ikke  i  høj  Grad 
kom  Bønderne  paa  tværs,  naar  det  med  eet  Slag  fast- 
sattes, at  de  skulde  betale  Penge  i  Stedet  for  at  levere 
Fourage,  og  om  der  ikke  overhovedet  var  noget  doktri- 
nært i  det  hele.  Det  er  endehg  ogsaa  klart,  hvad  de 
indførte  Besparelser  angaar,  at  de  ikke  sjælden  vare  be- 
hæftede med  en  frastødende  VflkaarHghed;  men  taget 
i  det  hele  og  store  er  der  noget  tUtalende  ved  de  Grund- 

sætninger.  Struensee  søgte  at  gjennemføre  paa  Finans- 
væsenets  Omraade.  Større  Sparsommelighed  og  større 
Overskuelighed  og  Ensartethed  i  Styrelsen  vare  utvivl- 
somt Goder,  som  det  var  værdt  at  arbejde  for. 

Ogsaa  hvad  særhg  Hoffets  Pengevæsen  angik,  saa 
det  en  Tid  ud,  som  om  Struensee  vilde  skaffe  en  For- 
bedring til  Veje.  Efter  at  der  allerede  i  de  nær- 
meste Aar  før  hans  Tid  var  gjort  Forslag  til  betydelig 
Formindskelse  af  Hofudgifterne*),  blev  det  faa  Dage 
efter  Bernstorffs  Afskedigelse  befalet  Overhofmarskallen 
F.  Moltke  og  den  Deputerede  i  Rentekammeret  Jørgen 
Skeel  at  undersøge  Grundene  til.  at  Hofudgifterne  vare 
løbne  saa  højt  op,  og  at  angive,  hvorledes  der  i  Frem- 
tiden kunde  raades  Bod  derpaa.  De  foreslog  da  ogsaa 
en  Formindskelse  af  Udgifterne  paa  c.  50.000  Rdl.;  men 
Struensee  vilde  ikke  lade  Overhofmarskallen  have  med 
Hoffets  Pengesager  at  gjøre.  Han  lod  derfor  1.  December 
1770  sende  en  Ordre  til  en  Oberstlieutenant  Wegener, 
der  styrede  Prins  Karl  af  Hessens  Pengevæsen  og  havde 
Ord  for  at  gjøre  det  godt,  om,  at  han  strax  havde  at 
komme  til  Kjøbenhavn,  og  da  han  kom.  blev  han  som 
Hofintendant  stillet  i  Spidsen  for  Hoffets  Pengesager. 
Dette  virkede  aabenbart  til  at  skaffe  bedre  Orden  i  for- 
skjeUige  Henseender,  thi  Wegener  var  en  dygtig  Mand. 
Blandt  andet  var  det  vigtigt,  at  man  i  Foraaret  1771 
klarere,  end  det  før  var  sket.  søgte  af  Partikulærkassens 
Udgifter  at  udskille  saadanne  Beløb,  der  særlig  fastsattes 
til  at  bestride  Hofudgifterne  med.  Det  blev  nemlig  i 
Slutningen  af  Marts  befalet,  at  der  hver  Maaned  skulde 
udbetales  Hofintendanten  12,000  Rdl.  hertil  og  desuden 
ved  Slutningen  af  hvert  Kvartal  20,000  Rdl.^i).  Ogsaa 
gjennemførtes  der  en  ret  betydeUg  Indskrænkning  af  Hof- 
betjentenes Tal.  og  Statsregnskabet  for  1771  viser  i  Sam- 

inenligning  med  det  for  1770  en  Formindskelse  paa  52 
til  53.000  Rdl..  altsaa  virkelig  en  meget  betydelig  Be- 
sparelse. 

Men  hvad  der  blev  vundet  herved,  ødelagdes  desto 
værre  helt  paa  anden  Maade.  Struensee.  der  i  alt,  hvad 
der  vedrørte  Staten,  var  Alvorsmanden  i  egen  Person, 
holdt,  naar  det  gjaldt  Hoflivet,  om  muligt  i  endnu  højere 
Grad  af  at  vaage  over,  at  der  var  Penge  nok  til  For- 
nøjelserne (les  amusemenis).  Det  var  mægtige  Greb,  der 
i  dette  Aar  skete  i  Kassen,  for  at  Hoffet  kunde  more  sig. 
En  Kabinetsordre  af  28.  Marts  fastsatte  saaledes  ikke 
mindre  end  110,000  Rdlr.  om  Aaret,  fra  Paasken  1771 
at  regne,  til  at  holde  »Etaten  for  Skuespil.  Kapel  og  Mu- 
sik ved  Baller  og  Maskerader  ligesom  ved  Kunstkammeret 
og  andre  Amusementer«.  I  det  hele  taget  blev  der  i 
Aaret  1771  paa  den  Konto  i  alt  udbetalt  146,242  Rdlr., 
med  andre  Ord,  hvad  der  vilde  svare  til  omtrent  700,000 
Kroner  nu  til  Dags.  Oven  i  Kjøbet  var  man  ikke  tilfreds 
med  at  have  Hoftheatret  til  at  lade  opføre  franske  Stykker 
paa;  der  skulde  endog  bygges  et  helt  nyt  Theater  dertil, 
saaledes  at  der  blev  en  Forbindelse  imellem  det  og  Kri- 
stiansborgslot^^).  Det  var  kun  Struensees  Fald,  der  be- 
friede for  Udgifter  til  dette  Byggeforetagende.  Den  18. 
December  1770  havde  Kongen  tilskrevet  Staldmester 
Biilov^,  at  der  skulde  overholdes  den  størst  mulige  Spar- 
sommelighed ved  Staldetaten;  men  dog  blev  der  til  denne 
Etat  bestemt  50.000  Rdlr.  om  Aaret  '^) ;  til  den  kongehge 
Garderobe  fastsattes  den  forholdsvis  umaadelig  store  Sum 
af  10,000  Rdlr. -^);  Dronningen  fik  af  Partikulærkassen 
fra  1.  Juli  1771  et  Tillæg  paa  48,000  Rdlr.  aarUg,  hvoraf 
der  brugtes  over  15,600  Rdlr.  til  hendes  Staldetat;  der 
opføres  paa  Statsregnskabet  for  1771  som  udgivet  til 
Hofholdningen  445,000  Rdlr..  og  det  hele  Beløb,  som 
Staten  udredede  til  Apanager   (131,291   Rdlr.).    til  Løn- 


ødsel  Hof  holdning.  177 

ninger  til  forskjellige  Betjente  ved  Hoffet,  Stald-  og  Jagt- 
etaten samt  andre  Udgifter,  vedrørende  de  to  sidst  nævnte 
Etater  (64.129  Rdlr.),  udgjorde  i  Forbindelse  med  det  an- 
førte store  Beløb  til  Hofholdningen  i  Aaret  1771  640.420 
Rdlr.,  og  hertil  maa  endnu  regnes  176.878  Rdlr.  til 
Udgifter,  for  største  Delen  i  samme  Retning,  der  bestre- 
des af  de  særlige  Indtægter,  som  Partikulærkassen  havde 
indtil  31.  August.  Med  andre  Ord,  hvad  der  paa  dette 
Omraade  slugtes  af  Penge,  var  det  samme,  som  om  der 
i  vore  Dage  brugtes  omtrent  4  Millioner  Kroner  til  sligt  2^). 
Hertil  maa  saa  oven  i  Kjøbet  føjes  de  250,000  Rdlr..  som 
vi  have  set,  ved  Skatkammerets  Ophævelse  bleve  inddragne 
i  Kabinetskassen,  og  hvoraf  de  120,000  gik  i  Struensees 
og  Brandts  egne  Lommer.  Hvilket  Modstykke  frembyder 
en  saadan  afsindig  Ødselhed  ikke  til  det  Sparsommeligheds- 
princip,  som  han  holdt  af  at  prange  med!  Reverdil  har 
fuldstændig  Ret,  naar  han  siger,  at  dette  Uvæsen  dannede 
en  oprørende  Modsætning  til  de  Formindskelser  i  Ind- 
tægter, som  hver  Dag  bragte  en  eller  anden  Familie  i 
Elendighed-''). 

At  Struensees  Regimente  ikke  lod  se  nogen  Fremgang 
i  finansiel  Henseende,  kan  man  da  vel  vide,  især  naar 
man  tilføjer,  at  det  var  betydelige  Summer,  Rustningerne 
til  den  algierske  Expedition  krævede.  Det  er  ogsaa 
et  lidet  fornøjeUgt  Indtryk,  man  faar  af  Stillingen,  naar 
man  ser,  at  der  i  Slutningen  af  Aaret  flere  Gange  tales 
om  Nødvendigheden  af  Laan.  Saaledes  gjør  Finanskol- 
legiet  opmærksom  paa,  at  der  i  de  kongelige  Kasser 
ikke  var  Penge  nok  til  at  afholde  de  ved  Aarets  Slut- 
ning kommende  Udgifter,  hvorfor  det  beder  om  Til- 
ladelse til  at  optage  et  Laan  hos  Banken  paa  3 — 500,000 
Rdlr.  ^'^).  Omtrent  samtidig  anmoder  Struensee  Over- 
skattedirektionen om  at  foreslaa,  hvorledes  en  uden- 
landsk Pengeforhandling    kan    finde   Sted  til   at   bestride 

de  extraordinære  Udgifter  for  det  kommende  Aar^s). 
Statsgjælden  var.  saa  vidt  man  kan  se.  ved  de  særlige 
Indtægter,  som  Overskattedirektionen  raadede  over,  ble- 
ven bragt  noget  ned,  nemlig  til  16.234.405  Rdlr.^s); 
men  det  formaar  ikke  at  svække  Indtrykket  af,  at  den 
Struenseeske  Finanspolitik,  taget  som  Helhed,  ikke  havde 
baaret  tilfredsstillende  Frugter. 

Udenrigske  Forhold  og  Ledelsen  af  Politiken  udadtil. 


iblandt  de  Midler,  som  Struensee  havde  brugt  til  at 
undergrave  det  ældre  Ministeriums  Stilling,  var  ogsaa 
Sigtelsen  imod  det  for  at  have  ladet  de  russiske  Diplo- 
mater spille  for  stor  en  Rolle  her  hjemme.  Utvivlsomt 
var  der  Træk  nok  at  fremhæve  fra  Filosofofs  og  især 
fra  Salderns  Optræden,  der  kunde  begrunde  en  Kritik 
paa  dette  Punkt,  og  det  havde  ikke  svækket  denne,  at 
Kristian  VII  selv,  ved  i  en  vis  Tid  at  kaste  sit  Venskab 
paa  Saldern,  havde  virket  betydeligt  til  det,  man  ankede 
over.  Derpaa  tænkte  han  nu  ikke  mere,  og  da  oven  i  Kjø- 
bet  Filosofofs  Holdning  i  1770  havde  tirret  ham,  var  Spillet 
lettet  for  Struensee  til  at  gjøre  ham  viis  paa,  at  Afhængig- 
heden af  Rusland  i  det  hele  var  for  stor. 

Selv  om  han  altsaa  godt  havde  kunnet  bruge  de 
udenrigske  Forhold  til  at  styrte  Bernstorff  og  hans  Kol- 
leger, havde  dog  i  Virkeligheden  Politiken  udadtil  kun 
Hden  Vægt  for  ham  i  Sammenligning  med  den  Nydelse, 
han  følte  ved  at  vende  op  og  ned  paa  det  meste  af 
Styrelsen  her  hjemme.  Men  naar  han  vilde  være  Stats- 
mand, maatte  han  naturiigvis  tage  sit  Parti,  ogsaa  med 
Hensyn  til  de  udenrigske  Forhold,  især  da  de  i  Øjeblik- 
ket paa  flere  Maader  havde  Betydning.     Der  var  for  det 

første  den  Sag,  som  paa  den  Tid.  Bernstorff  blev  styrtet, 
havde  vakt  en  saare  ubehagelig  Opmærksomhed  her 
i  Landet,  nemlig  Striden  med  Algier.  Her  maatte  der 
nødvendigvis  fattes  en  Beslutning  om,  hvad  man  vilde 
gjøre,  efter  at  Expeditionen  imod  denne  Røverstat  var 
slaaet  fejl.  Den  Kommission,  der  var  nedsat  4.  Septem- 
ber, bestaaende  af  Gåhler,  Rantzau.  Admiral  Rømeling 
og  Kontreadmiral  Hoogland,  havde  havt  til  Opgave  at 
gjøre  Forslag  om.  hvorledes  man  kunde  faa  Oprejsning 
for  det  lidte  Uheld.  Der  var  i  Kommissionen  stor  Me- 
ningsforskjel  herom.  Rantzau  mente,  at  man  burde  ind- 
skrænke sig  til  at  blokere  Algier,  og  til  ham  sluttede  sig 
Rømeling  og  Hoogland.  hvorimod  Gahler  holdt  paa,  at 
der  skulde  voves  et  nyt  Bombardement,  og  at  der  altsaa 
maatte  foretages  større  Rustninger^).  Denne  Mening 
tiltraadte  Struensee,  og  der  blev  derfor  givet  Ordre 
til  at  udruste  flere  Skibe.  Senere  fik  Gåhler  særlig  Lej- 
lighed til.  som  Medlem  af  Gehejmekonferensen,  at  udvikle 
Nødvendigheden  heraf,  og  han  fremsatte  derfor  Forslag 
om,  at  man  skulde  lægge  saa  stor  Vægt  herpaa.  at  til 
Bedste  herfor  alt  andet  Arbejde  paa  Holmen  skulde  ind- 
stilles. Heri  var  Struensee  fuldstændig  enig.  Kongen 
burde,  skrev  han  i  den  Anledning  28.  Februar  til  Gåh- 
ler, hellere  sælge  hele  Flaaden  end  svigte  denne  Expedi- 
tion.  »Hvis  Danmark  vil  være  handlende«,  sagde  han, 
»bør  det  ikke  spare  noget  for  at  værne  om  sin  Handel.« 
Men  medens  der  nu  rustedes  med  dette  Formaal 
for  Øje.  var  der  et  i  Virkeligheden  langt  vigtigere 
Forhold  at  tænke  alvorlig  paa;  og  det  var  StiUingen 
til  Rusland  og  Sverige,  her,  hvor  der  forelaa  det  afgjø- 
rende  Spørgsmaal,  om  den  Bernstorffske  Politik  skulde 
følges,  eller  der  skulde  slaas  ind  paa  andre  Veje.  En 
af  de  Mænd.  der  stod  Struensee  nær.  og  det  netop  den 
Mand.  hvem  man  i  Udlandet  særlig  fæstede  Opmærk- 
somheden paa,    fordi  man  holdt  ham  for  at  være  nær- 

mest  til  at  arve  Bernstorffs  Indflydelse,  nemlig  Rantzau 
Ascheberg,  var,  som  det  vil  erindres,  en  svoren  Fjende 
af  den  hidtil  førte  Politik  og  ønskede  aabenbart  aldeles 
ikke  Tilnærmelsen  til  Rusland  fortsat.  Dermed  var  det 
givet,  at  Mageskiftetanken  vilde  være  skrinlagt  i  det  Øje- 
blik, han  kom  til  at  bestemme  Statens  Politik. 

Heri  vilde  Struensee  dog  ingenlunde  helt  følge  ham. 
Han  ønskede,  kan  man  sige,  at  gaa  en  Middelvej  imel- 
lem Rantzau  og  Bernstorff.  Han  har  selv  søgt  at  be- 
stemme sin  udenrigske  Politik  ved  at  sige,  at  det,  Kongen 
attraaede,  var,  for  det  første  ikke  at  tillade  Indflydelse 
udefra  paa  sit  Lands  indre  Forhold,  og  dernæst  at  holde 
fast  paa  den  russiske  Alliance,  om  end  saaledes,  at 
Petersborg  Hoffet  ikke  søgte  Sikkerhed  i  tilfældige  under- 
ordnede Forhold,  men  i  det  oprigtige  Venskab,  hvorpaa 
Kongen  havde  givet  meget  tydelige  Beviser,  og  samtidig 
ikke  at  bruge  flere  Penge  i  Anledning  af  Forholdene  i 
Sverige,  end  der  var  fastsat  ved  Traktaterne,  og  ikke  at 
blande  sig  i  de  private  Kjævlerier,  som  fandt  Sted  der  2). 
Dette  var  ved  første  Øjekast  et  tiltalende  Program.  Man 
vilde  bevare  Venskabet  med  Rusland  uden  dog  at  taale 
dets  Diplomaters  Uforskammetheder,  og  man  vilde  tillige 
opretholde  sin  Selvstændighed  ved  med  Hensyn  til  de 
svenske  Forhold  ikke  at  gaa  ud  over,  hvad  man  havde 
forpligtet  sig  til  ved  Traktaterne.  Med  andre  Ord,  man 
var.  saafremt  Svenskerne  forandrede  deres  Forfatning  til 
Gavn  for  Kongemagten,  rede  tfl  at  optræde  i  Overens- 
stemmelse med  Traktaten  af  December  1769;  men  for 
øvrigt  vilde  man  lade  dem  skjøtte  deres  egne  Sager. 
baade  paa  Rigsdagen  og  ved  andre  Lejligheder,  uden  at 
blande  sig  deri  og  uden  at  vedhgeholde  den  indre  Parti- 
strid ved  Bestikkelser.  Struensee  haabede  aabenbart,  at 
Rusland  vflde  slaa  sig  tfl  Ro  ved  Løftet  om,  at  man 
vilde  holde  sig  Traktaten  af  1769  efterrettelig,  og  at  man 
maaske  endda  kunde   opnaa  Mageskiftet;    men,  hvis  det 

ikke  lykkedes,  ja.  saa  mente  han  paa  dette  Tidspunkt, 
at  det  fik  at  være;  denne  hele  Sag  havde  ogsaa  sine 
betydelige  Skyggesider.  Han  udtalte  blandt  andet  engang 
til  Brandt,  at  han  holdt  Mageskiftetraktraten  (af  1767) 
for  meget  onereux.  man  kunde  ogsaa  kjøbe  Guld  for 
dyrt,  og  det  var  vel  ikke  saa  stor  en  Ulykke,  hvis  man 
ikke  fik  Holsten^). 

Hvad  enten  det  imidlertid  vilde  gaa  let  eller  svært 
med  at  gjennemføre  dette  Program,  var  Struensee  klar 
paa,  at  der  behøvedes  en  Mand  til,  særlig  som  Udenrigs- 
minister, at  varetage  Underhandlingerne  med  Udlandet. 
Selv  om  han  havde  nok  saa  store  Tanker  om  sin  egen 
Dygtighed,  maatte  han  dog  erkjende,  at  der  paa  dette 
Felt  krævedes  et  Kjendskab  til  Statens  diplomatiske  Hi- 
storie i  den  foregaaende  Tid.  som  han  ikke  havde,  og 
at  der  behøvedes  personlige  mundtlige  Forhandlinger 
med  de  fremmede  Diplomater,  som  man  maatte  have  en 
egen  Minister  til  at  føre.  Da  der  imidlertid  ikke  strax 
efter  Bernstorffs  Fald  var  nogen  i  Kjøbenhavn.  som  han 
vilde  betro  dette  Hverv,  blev  det  nødvendigt  at  indrette 
en  foreløbig  Forretningsgang  med  Hensyn  til  de  uden- 
rigske Sager,  indtil  man  kunde  faa  en  Minister.  Tidligere 
havde  Ledelsen  af  denne  Del  af  Begeringen  været  lagt 
i  Hænderne  paa  den  Mand,  der  var  Oversekretær  i  Tyske 
KanceUi;  men,  medens  alt,  hvad  der  vedrørte  Slesvig, 
Holsten  samt  Oldenburg  og  Delmenhorst.  blev  behandlet 
paa  samme  Maade  som  i  de  andre  Kollegier,  havde 
Oversekretæren  alene  den  ministerielle  Ledelse  og  Af- 
gjørelse  af  de  udenrigske  Sager  i  sin  Haand,  naturligvis 
bortset  fra  den  Indflydelse,  som  Konseillet  ogsaa  her 
kunde  have.  Da  nu  Bernstorff  var  borte,  blev  det  over- 
draget de  Mænd.  der  som  hans  nærmeste  underordnede 
havde  deltaget  i  Behandlingen  af  denne  Slags  Sager, 
nemlig  Ehlers  og  bagefter  tiUige  Temler,  at  indgive  Re- 
ferater af  de  indkomne  Sager  til  Kabinettet,  og  ligeledes 

maatte  de  fremmede  Diplomater,  der  nu  vare  udelukkede 
fra  personlig  at  tale  med  Kongen,  indsende  deres  Noter 
umiddelbart  til  Kabinettet,  hvorfra  de  saa  fik  skriftligt 
Svar. 

Men  selvfølgelig  maatte  der  snart  Ende  paa  en  saa- 
dan  Forretningsgang,  som  blandt  andet  de  udenlandske 
Diplomater  umulig  kunde  finde  sig  i,  og  det  varede  og- 
saa  kun  kort  Tid.  inden  Struensee  og  hans  Venner  vare 
klare  paa,  hvem  de  skulde  tænke  sig  som  Udenrigsmini- 
ster. Det  var  den  daværende  Statsafsending  i  Neapel, 
Grev  Adolf  Sigfried  Osten.  Vi  have  tidligere  set  denne 
Mand  under  Frederik  V  spille  en  vigtig  Rolle  som  Af- 
sending i  Petersborg  og  her  udfolde  en  betydeUg  diplo- 
matisk Dygtighed;  men  det  vil  erindres,  at,  efter  at  han 
en  Tid  havde  staaet  Bernstorff  meget  nær,  var  Forholdet 
tilsidst  blevet  kjøligt  imellem  dem,  og  han  var  i  No- 
vember 1765  vendt  tilbage  til  Kjøbenhavn.  Det  følgende 
Aar  var  han  bleven  sendt  til  Neapel  i  en  lignende  Stil- 
ling; men  han  følte  sig  ilde  dernede,  ikke  alene  fordi 
Klimaet  ikke  passede  ham,  men  ogsaa  fordi  han  mente, 
at  han  kunde  gjøre  Krav  paa  en  vigtigere  Post.  Ide- 
hge  Klager  danne  i  denne  Tid  Hovedindholdet  af  hans 
Privatbreve  til  Bernstorff,  der  besvarede  dem  med  stor 
Venlighed  og,  saa  snart  der  var  Lejlighed  dertil,  fik  ham 
forflyttet  til  Statsafsendingsposten  i  Haag.  der  dengang 
gjaldt  for  at  høre  til  de  vigtigere  diplomatiske  Pladser. 
Intet  kan  let  i  Varme  overgaa  de  Udtalelser,  som  Osten 
fra  Neapel  tilskrev  Bernstorff  paa  Grund  af  den  Delta- 
gelse, denne  viste  ham.  »Aldrig«,  skrev  han  saaledes, 
»har  nogens  Godhed  Kgnet  Deres,  det  er  min  Sjæl  gjen- 
nemtrængt  af,  og  aldrig  vilde  min  Mund  eller  min  Pen 
kunne  udtrykke  de  Følelser  af  Beundring  og  Taknemme- 
hghed,  der  fylde  mit  Hjærte«.  Maaske  vare  disse  Ord, 
det  maa  man  haabe,  mente,  da  de  bleve  skrevne;  men 
der  var  for  megen   Bitterhed  og  for  Uden  Godmodighed 

hos  Osten,  til  at  han  skulde  have  glemt,  at  Bernstorff 
havde  vist  ham  Mistillid  under  Slutningen  af  hans  Virk- 
somhed i  Petersborg. 

Det  var  ogsaa  Troen  paa,  at  Forholdet  imellem  ham 
og  Bernstorff  i  Virkeligheden  var  koldt,  der  bragte  Stru- 
ensee  og  tillige  Giihler,  som  sikkert  her  var  med  paa 
Raad,  til  at  tænke  paa  at  faa  ham  til  Udenrigsminister. 
Hans  Ry  som  klog  Diplomat  maatte  naturligvis  ogsaa 
anbefale  ham.  og  det  er  vel  sandsynligt,  at  man  tillige 
har  ment,  at  det  paa  den  ene  Side  kunde  være  godt,  at 
hans  Navn  ikke  havde  nogen  daarlig  Klang  i  Petersborg, 
og  at  paa  den  anden  Side  den  Kurre  paa  Traaden,  der 
havde  været  imellem  ham  og  Bernstorff,  kunde  gjøre,  at 
han  var  mindre  fuldblods  Russerven,  end  denne  var  det. 

Allerede  inden  Bernstorff  var  faldet,  havde  Gåhler 
staaet  i  venskabelig  Brevvexling  med  Osten,  og  han 
havde,  hvad  der  unægtelig  ser  noget  paafaldende  ud, 
fortalt  ham,  at  Rantzaus  Tilbagekomst  til  Hoffet  var  nær 
forestaaende,  hvad  han  haabede,  at  han  ikke  vilde  være 
misfornøjet  med*).  Ogsaa  maa  der  meget  snart  efter 
Bernstorffs  Fald  været  skrevet  til  Osten  om  at  overtage 
Udenrigsministerpladsen.  I  det  mindste  skriver  Gåhler 
allerede  25.  September  til  St.  Germain,  at  Osten  ventedes 
hjem,  og  i  et  Brev  til  denne  af  20.  Oktober  udtaler  han 
Ønsket  om,  at  han  vil  komme  saa  snart  som  muUgt. 
Dette  Ønske  var  for  saa  vidt  ikke  ugrundet,  som  Osten 
havde  taget  imod  Kaldelsen. 

Paa  visse  Maader  var  dette  højst  paafaldende.  Hvad 
der  end  havde  været  ham  og  Bernstorff  imellem,  saa  var 
deres  Opfattelse  af  den  Politik,  der  burde  følges  udadtil, 
fuldstændig  den  samme,  og  Osten  kjendte  lige  saa  godt 
som  Bernstorff  baade  Rantzaus  Standpunkt  paa  dette 
Omraade  og,  hvilket  Had  den  russiske  Kejserinde  og 
hendes  Ministre  nærede  imod  ham.  Efter  hvad  der  i 
Øjeblikket    var    den    almindelige    Opfattelse,    maatte    det 

endog  antages,  at  Rantzau  indtog  en  fremragende  Plads 
iblandt  Kongens  Raadgivere,  og  hvorledes  skulde  det  da 
gaa  med  Forholdet  til  Rusland?  Naar  Osten  trods  denne 
overordentlig  store  Vanskelighed  dog  tog  imod  Udenrigs- 
ministerpladsen, har  det  naturligvis  hængt  sammen  med 
Ærgjerrighed  og  Forfængehghed  hos  ham;  men  han  maa 
tillige  havde  stolet  paa,  at  han  med  sin  store  Kundskab 
om  Landets  ydre  Historie  i  de  sidste  Aartier  og  med  sin 
betydelige  diplomatiske  Routine  vilde  faa  den  overlegne 
Indflydelse  paa  sit  Ministeriums  Sager  og  komme  til 
at  bestemme  Statens  Politik.  Struensee  kjendte  han 
aabenbart  ikke  personlig,  og  han  kunde  derfor  ikke  vide. 
hvorvidt  dennes  Planer  og  Lyst  til  at  være  den  herskende 
vilde  gaa. 

Nok  er  det,  han  tog  imod  Pladsen  og  rejste  hjem. 
Paa  Vejen  besøgte  han  sin  gamle  Chef,  Bernstorff  i 
Hamburg,  og,  hvad  han  her  sagde  om  sin  Opfattelse 
af  Stillingen,  behagede  denne  ^j.  Da  han  kom  til  Kjøben- 
havn,  blev  han  strax  udnævnt  til  Udenrigsminister,  og 
Styrelsen  af  alt,  hvad  der  vedrørte  de  udenrigske  Sager. 
blev  fra  nu  af  udsondret  til  at  danne  et  eget  Ministerium, 
adskilt  fra  det  tyske  KanceUi.  en  Adskillelse,  der  i  og 
for  sig  var  aldeles  fornuftig  og  ligeledes  holdt  sig  senere. 
Naturligvis  var  det  nu  efter  hans  Udnævnelse,  der  den 
22.  December  blev  forkyndt  de  fremmede  Diplomater  i 
Kjøbenhavn,  forbi  med  den  midlertidige  Forretnings- 
orden, der  var  bleven  indført  efter  Bernstorffs  Fald,  og 
Diplomaterne  kunde  atter  forhandle  mundtlig  med  en 
Minister. 

Den  22.  December  udstedte  Kongen  en  egenhændig 
affattet  Instrux  for  Osten,  og  i  denne  hed  det,  at  de  le- 
dende Grundsætninger  maatte  være  1)  kun  at  søge  Ære 
og  Anseelse  ved  Forbindelser  med  fremmede  Hoffer,  men 
at  sky  al  tom  Pral  og  Prunk,  2)  ikke  at  vinde  Ry  og 
Tillid    ved   andet  end   en   god   Styrelse,    3)  ikke  at  søge 


186  Niende  Kapitel. 

andre  Forbindelser  med  fremmede  Hoffer  end  dem,  som 
Landets  naturlige  Stilling,  Handelen  og  den  internationale 
Høflighed  krævede.  4)  at  sky  Finesser  og  Rænker  i  Un- 
derhandlingerne, 5)  ikke  at  vise  en  Føjelighed  i  Udtryk 
og  Regeringsskridt.  der  var  til  Skade  for  Hoffets  Vær- 
dighed. 6)  Hvad  Rusland  og  Sverige  angik,  hvor  For- 
holdet maaske  var  mere  forviklet,  end  det  var  nødven- 
digt, vilde  det  blive  Ostens  Opgave  at  oprede  dette  Kaos. 
Naar  det  var  sket,  vilde  man  kunne  fastsætte,  hvorledes 
man  burde  optræde^).  Adskilligt  heraf  var  selvfølgehge 
Ting;  men  alligevel  kunde  man  læse  mellem  Linierne,  at 
der  skulde  følges  en  anden  Politik  end  den  Bernstorffske. 
Det  er  da  ogsaa  betegnende,  at  Moltke  i  et  Brev  af 
samme  Dag  fortæller  Schack,  at  Osten  ved  et  Besøg 
hos  ham  havde  ytret  sin  Bekymring  over  StiUingen  og 
sagt,  at  han  meget  tvivlede  om,  at  han  kunde  raade 
Bod  paa,  hvad  der  saa  galt  ud.  Men  en  saadan  Stem- 
ning kunde  han  for  øvrigt  unægtelig  ogsaa  udtale,  for 
saa  vidt  Forholdene  paa  ingen  Maade  havde  udviklet  sig 
heldig  siden  Bernstorffs  Fald.  Hvor  stor  Glæde  de  nye 
Magthavere  end  i  Efteraaret  1770  havde  følt  ved  den 
Forandring,  der  var  sket  i  Styrelsen,  kunde  de  dog  ikke 
skjule  for  sig,  at  der  var  et  mørkt  Punkt,  nemlig  For- 
holdet til  Rusland.  Det  var  altfor  bekjendt,  hvor  stor 
Pris  Katharina  11  og  hendes  Ministre  satte  paa  Bernstorff, 
til  at  man  ikke  skulde  kunne  tænke  sig,  at  Budskabet 
om  hans  Afskedigelse  vilde  gjøre  et  højst  uheldigt  Ind- 
tryk i  Petersborg,  og  et  Brud  med  Rusland  ønskede 
Struensee,  som  allerede  sagt.  aldeles  ikke.  Nu  traf  det 
sig  oven  i  Kjøbet,  at  Filosofof.  den  russiske  Afsending  i 
Kjøbenhavn,  vitterlig  saa  med  meget  bitre  Følelser  paa 
Bernstorffs  Modstandere,  og  man  kunde  være  vis  paa,  at 
det  vilde  være  med  mørke  Farver,  at  han  i  sine  De- 
pecher til  Petersborg  vilde   skildre,    hvad    der    var  sket, 

Og  særlig  det  truende,  der  laa  i,  at  Rantzau  nu  forment- 
lig kunde  faa  frit  Spillerum. 

Det  gjaldt  altsaa  om  at  komme  ham  i  Forkjøbet,  og 
allerede  et  Par  Dage  efter  Bernstorffs  Fald  blev  General- 
adjudant H.  W.  Warnstedt  sendt  afsted  med  et  egen- 
hændigt Brev  fra  Kongen  til  Kejserinden,  dateret  16.  Sep- 
tember, der  skulde  berolige  hende  ved  at  meddele,  at 
Bernstorffs  Afskedigelse  udelukkende  havde  staaet  i  For- 
bindelse med  de  indre  Forhold,  den  hang  ikke  sammen 
med  nogen  Forandring  i  Kongens  ydre  PoUtik,  denne  øn- 
skede intet  hellere  end  Fortsættelse  af  det  bestaaende 
gode  Forhold  imellem  ham  og  Kejserinden. 

I  og  for  sig  kunde  det  være  meget  rigtigt  at  af- 
sende en  saadan  Skrivelse:  men  det  kom  dog  til  at  gaa 
meget  galt  med  dette  Forsøg  paa  at  stemme  Katharina 
II  blidt.  Som  vi  allerede  have  set.  havde  hun  i  Som- 
meren 1770  vidst  god  Besked  med,  hvad  der  trak  op 
imod  Bernstorff,  og  hendes  Veninde.  Fru  Bjelke  i  Ham- 
burg, holdt  hende  å  jour  med  de  frastødende  Begiven- 
heder (les  Iwrreurs),  der  fandt  Sted  i  Danmark^).  Vi 
kunne  altsaa  vide.  at  det  ikke  vilde  være  en  let  Sag  at 
faa  hende  til  at  se  rohg  paa,  at  Bernstorff  var  styrtet, 
og  paa  at  Rantzau  nu.  efter  hvad  alle  mente,  vilde  blive 
den  ypperste  iblandt  Kongens  Omgivelser.  Men  saa  tog 
Struensee  desuden  Sagen  saa  galt  som  muligt.  Ube- 
kjendt  med  alle  diplomatiske  Former  eller  hgegyldig  for 
dem  begik  han  først  den  Betise  at  lade  Kongen,  tvært 
imod,  hvad  der  var  Skik.  naar  kronede  Hoveder  skrev 
til  hinanden,  undertegne  sit  Brev  til  Kejserinden  med  de 
højst  vulgære  Udtryk:  Tai  VJionneur  d'Ure  de  V.  M.  I. 
le  tres  hunihle  et  tres  ohéissant  serviteur  Christian.  Og 
saa  tog  han  desuden  til  Sendebud  Generaladjudant  Warn- 
stedt. en  ung  Mand,  der  ikke  havde  højere  end  en  Kapi- 
tajns  Rang.  Naturligvis  kunde  en  saadan  Mand  fortræffehg 
være  brugt  som  Kurer;  men  han  havde  Ordre  til  at  søge 

Foretræde  hos  Kejserinden  og  personlig  overrække  hende 
Brevet.  Dette  gik  slet  ikke  an.  Hun  vilde  ikke  se  ham 
og  henviste  ham  til  at  give  Skrivelsen  til  Udenrigsmini- 
steren Panin.  Sin  Stemning  ved  at  skulle  modtage  en 
saadan  særlig  Udsending  gav  hun  Luft  i  et  Brev  til  Fru 
Bjelke,  hvori  hun  skrev,  at  Kongen  dristede  sig  til  at 
sende  Drenge  (des  morveux)  til  at  forhandle  personlig 
med  hende  ^). 

Det  hjalp  ikke,  at  Danmark-Norge  dengang  i  den 
unge  Grev  Scheel  havde  en  fortræfTehg  Statsafsending  i 
Petersborg.  Han  mægtede  ikke  at  raade  Bod  paa  de 
forskjellige  Synder,  der  vare  begaaede.  Warnstedt  var 
nødt  til.  hvis  han  ikke  vilde  vende  hjem  med  Kongens 
Brev,  da  at  overgive  det  til  Grev  Panin.  og  dets  Indhold 
var  Kejserinden  saa  utilfredsstillende,  at  det  efter,  hvad 
Scheel  fik  at  vide,  kostede  Panin  og  Saldern  Møje  at  faa 
hende  fra  at  standse  de  Forhandlinger,  der  stadig  holdtes 
gaaende  efter  de  foreløbige  Aftaler  om  Mageskiftet.  Hun 
nøjedes  med  at  give  sin  Harme  Luft  i  et  Brev  til  Kongen, 
der  under  høflige  Former  sagde  ham  en  Bække  bitre 
Sandheder,  formede  med  den  overlegne  stilistiske  Evne, 
der  kjendes  fra  ikke  faa  af  hendes  Breve.  »Det  er«^. 
skrev  hun  blandt  andet,  ^min  Pligt  at  sige  Deres  Maje- 
stæt, at  de,  der  have  tilraadet  Dem  et  saa  voldsomt 
Skridt  (BernstorfTs  Afskedigelse)  ikke  have  taget  Hensyn 
til  Deres  Majestæts  Hæder.  En  Konges  iEre  kræver  stor 
Fasthed  i  hans  Planer«.  Og  saa  giver  hun  ham  en  Lek- 
tion i.  hvorledes  man  skal  stille  sig  til  sine  Ministre, 
som  man  ikke  paa  den  ]\laade  kan  give  Afsked  for  at 
ombytte  dem  med  uerfarne  Mænd  uden  at  gjøre  sit  Land 
ubodelig  Skade;  hun  føjer  dertil  en  Paamindelse  om,  at 
Fyrsterne  saa  vel  som  andre  Mennesker  maa  bøje  sig 
for  Sandheden  og  ikke  lytte  til  Smigrere,  og  hun  lader 
ham  høre  bitre  Ord  om.  hvorledes  det.  der  her  var  sket, 
vilde   give  Anledning   til,    at  fælles  Fjender  ville  ben\i;te 

sig  deraf  til  Danmarks  saavel  som  til  Ruslands  Skade. 
Som  Modbillede  til  slige  Følger  af  det  gjorte  Fejlgreb 
stiller  hun  saa,  hvad  der  skyldtes  den  Dygtighed  og  det 
Talent,  hvormed  Bernstorff  hidtil  havde  støttet  ham. 

Man  vil  i  de  Breve,  Katharina  i  denne  Tid  har 
skrevet  til  Fru  Bjelke.  stadig  se  hende  omtale  Kristian  VII 
som  et  Barn  eller  som  en  Dreng,  og  det  var  da  ogsaa  som 
en  saadan,  hun  behandlede  ham  i  det  her  nævnte  Svar 
til  ham.  Man  kan  ikke  undre  sig  over,  at  det  ikke  vakte 
Glæde,  da  det  kom  til  Kjøbenhavn.  Et  tydeligt  Vidnes- 
byrd derom  var  det,  at  Warnstedt.  der  i  Virkeligheden 
havde  opført  sig  passende,  og  hvem  der  ikke  kunde  be- 
brejdes det  mindste,  fik  nogen  Tids  Arrest  som  Paa- 
skjønnelse  af  sin  Sendefærd. 

Hvor  bittert  Kejserindens  Svar  end  var  i  Formen, 
kunde  man  dog  med  en  vis  Ret  kalde  det  maade- 
holdent,  saaledes  som  ogsaa  Bernstorff  gjorde  det,  da 
han-  blev  bekjendt  med  dets  Indhold;  thi  det  indeholdt 
ingen  Trusler,  endnu  mindre  nogen  Opsigelse  af  det 
Baand,  der  hidtil  havde  knyttet  Rusland  og  Danmark- 
Norge  sammen.  Men  snart  skulde  hun  blive  endnu  mere 
ophidset.  Det  var  uheldigt,  at  Rusland  i  dette  Øjeblik 
havde  Filosofof  som  Statsafsending  i  Kjøbenhavn.  Ikke 
alene  var  denne  fra  1767  og  68  vant  til,  efter  Salderns 
Forbillede,  at  føre  et  myndigt  Sprog,  og,  om  det  behø- 
vedes, endog  at  være  grov  imod  Kongen:  men  han  var 
i  Foraaret  1770  personlig  raget  uklar  med  Struensee,  og 
hans  Optræden  havde  paa  denne  Tid  ogsaa  af  andre 
Grunde  vakt  Kongens  og  Dronningens  Uvilje.  1  Anled- 
ning af  en  Sag.  der  ikke  syntes  at  komme  ham  ved, 
nemlig  en  Strid  imellem  den  engelske  Statsafsending  og 
en  af  Kongens  tidligere  Yndlinge  og  Svirebrødre,  Eng- 
lænderen Osborn.  hvis  Kone  den  engelske  Diplomat  havde 
forført,  havde  Filosofof  ikke  været  fornøjet  med  Kongens 
Holdning  og  sagt  baade  ham  og  Dronningen  store  Ube- 

hageligheder^).  Hans  Nervesystem  var  i  det  hele  i  høj 
Grad  pirrehgt,  og  det  skulde  ikke  vare  lang  Tid.  inden 
han  blev  sindssyg. 

Under  Brydningerne  ved  Hoffet  i  Sommeren  1770 
havde  Bernstorff  holdt  ham  tilbage  fra  at  optræde  til 
Gavn  for  sig;  men.  saa  snart  Bernstorff  var  falden,  vilde 
Filosofof  ikke  tie  længere,  og  udelukket,  som  han  ved 
den  ovenfor  anførte  Bestemmelse  var  fra  mundtUg  at 
kunne  komme  til  at  læse  Kongen  Texten,  tilsendte  han 
denne  igjennem  Kabinettet  en  Note.  hvori  han  ikke  alene, 
hvad  han  kunde  være  berettiget  til,  udtalte  sig  om  de 
betænkelige  Virkninger,  som  Bernstorffs  Afskedigelse 
kunde  have  paa  Forholdet  imellem  Danmark-Norge  og 
Rusland,  men  hvori  han  ogsaa  tillod  sig  hvast  at  an- 
gribe de  Mænd,  Kongen  havde  taget  til  sine  nærmeste 
Raadgivere,  og  stemplede  deres  Færd  som  Kabale  og 
Intriger.  Dette  var  en  hgefrem  Uforskammethed,  og  man 
kan  ikke  undre  sig  over,  at  hans  Note  blev  skarpt  til- 
bagevist. Han  havde,  udtaltes  det  med  Grund,  ingen 
Bemyndigelse  til  at  optræde  saaledes.  dertil  maatte  han 
have  særlige  Ordrer  fra  sit  Hof.  Hvad  Filosofof  ikke 
havde  været  forbitret  før,  det  blev  han  nu.  og  han  gav 
sin  Vrede  Luft  i  Skrivelser  til  sin  Regering.  Som  det 
var  at  vente,  blev  det  i  Petersborg  holdt  for  at  være  en 
umaadelig  Anmasselse,  at  Regeringen  i  Kjøbenhavn  havde 
dristet  sig  til  at  afvise  Filosofofs  nærgaaende  Ytringer, 
og  Kejserinden  lod  derfor  sende  en  Note  til  Kjøbenhavn, 
hvori  hun  helt  stillede  sig  paa  hans  Side  og  overvældede 
den  dansk-norske  Regering  med  en  Ladning  Beskyld- 
ninger og  Grovheder.  Kongen  fik  blandt  andet  at  høre, 
at  en  Kabale  havde  faaet  ham  til  at  sætte  sin  Lid  til 
en  Mand,  der  nærede  sorte  Planer*),  og  at  derfor  For- 
sigtighedsregler kunde  blive  nødvendige  fra  hendes  Side. 


*)  Dermed  menes  naturligvis  Rantzau. 

Det  store  Værk,  hun  havde  arbejdet  for,  nemUg  at  skabe 
en  Udsoning  i  den  holstenske  Sag,  kunde  hun  kun  op- 
fatte som  udsat  for  voldsomme  Stød  og  for  Rænker,  der 
tilsigtede  at  undergrave  dets  Grundvold.  Hun  vilde  der- 
for hverken  tillade  sig  selv  eller  sin  Søn  at  gjøre  et 
eneste  Skridt  videre  til  Afgjørelse  af  et  saa  vigtigt  Spørgs- 
maal,  førend  hun  saa  en  Forandring  til  det  bedre  i  den 
forhaandenværende  Stilling  og  i  Ledelsen  af  Regerings- 
sagerne  ved  det  danske  Hof. 

Altsaa  Mageskifteforhandlingen  var  foreløbig  afbrudt, 
det  var  den  første  Virkning  af,  hvad  der  var  sket  i  Dan- 
mark, og  det  sluttede  sig  nøje  hertil,  at  Kejserinden 
erklærede,  først  at  ville  være  forvisset  om  den  danske 
Konges  Stemning  med  Hensyn  til  deres  gjensidige  For- 
pligtelser, inden  hun  vilde  opfylde  Bestemmelsen  i  Trak- 
taten af  1769  om.  at  Rusland  aarlig  skulde  overlade 
Danmark-Norge  en  vis  Masse  Skibstømmer. 

Samtidig  med  at  det  saaledes  saa  ud  til,  at  Katha- 
rina n  vilde  vende  Regeringen  i  Kjøbenhavn  Ryggen, 
var  det,  som  om  Hoffet  i  Stockholm  vilde  prøve  paa  at 
nærme  sig  til  den.  Netop  paa  denne  Tid  tiltraadte  nem- 
lig den  svenske  Kronprins  Gustav  og  hans  Broder  Prins 
Frederik  en  Udenlandsrejse,  som  havde  Paris  til  Maal. 
Det  syntes  utvivlsomt,  at  det  svenske  Hofparti  havde  For- 
haabninger  om,  at  denne  Rejse  skulde  kunne  forstærke 
den  Støtte,  det  søgte  i  Frankrig;  men  paa  Vejen  besøgte 
de  tvende  Prinser  Kjøbenhavn,  hvor  de  kom  den  23.  No- 
vember. De  rejste  under  Navn  af  Grever  af  Gothland 
og  Øland.  Det  var  første  Gang,  at  et  saadant  Besøg  var 
gjort  i  Kjøbenhavn.  Og  skjønt  det  i  og  for  sig  maatte 
være  naturhgt  nok  paa  Grund  af  Svogerskabet  imellem 
Kristian  VH  og  Prins  Gustav,  laa  den  Tanke  dog  nær, 
at  det  kunde  sigte  til  at  drage  Danmark-Norge  over  til 
Sverige  paa  et  Tidspunkt,  hvor  dets  Holdning  opfattedes 
som  mindre  russervenlig,  end  den  havde  været  de  senere 

Aar.  Sikkert  nok  har  der  været  slige  Tanker  oppe  i 
Sverige. 

Der  var.  som  det  kunde  ventes,  fuldt  op  med  Fest- 
ligheder ved  Hoffet,  baade  med  Maskerader,  Baller  og 
forskjellige  Skuespil  i  de  Dage,  de  tvende  Prinser  vare  i 
Kjøbenhavn  (indtil  6.  December),  og  foruden  selve  de 
kongelige  Personer  anstrængte  Moltke,  Reventlow,  Thott 
og  Schimmelmann  sig  med  at  gjøre,  hvad  de  formaaede, 
for  al  skaffe  Prinserne  Underholdning.  Kunstakademiet 
udmærkede  dem  ved  at  optage  dem  som  Æresmedlem- 
mer, og  sammen  med  den  franske  Ambassadør  Biosset 
og  den  svenske  Statsafsending  Sprengtporten.  deres  egen 
fornemste  Ledsager,  Grev  Karl  Scheffer,  samt  Moltke 
lagde  de  ligesom  »sidste  Haand  paa  Fuldendelsen«  af 
Heststatuen  paa  AmaUenborg  ved  at  tillukke  et  Hul  bag 
Lænderne  paa  Hesten,  der  var  holdt  aabent.  indtil  den 
gjaldt  for  helt  færdig. 

Men  alt,  hvad  der  skete  for  at  underholde  dem, 
kunde  dog  ikke  forslaa  til  at  gjøre  dem  Opholdet  rigtig 
tilfredsstillende.  Stemningen  i  de  højere  Kredse  i  Kjø- 
benhavn var  ikke  hyggelig.  Der  var  en  almindelig  For- 
ventning om.  at  Kongens  tydelige  Uvilje  imod  Konseils- 
herrerne  snart  vilde  skaffe  sig  Luft  ved  deres  Afsættelse, 
og  dette  gjaldt  som  saa  sikkert,  at  Grev  Karl  Scheffer 
udtalte:  »Kongen  beholder  kun  sine  Ministre  for  at  give 
os  et  Maaltid  Mad;  saa  snart  vi  ere  borte,  ville  de  faa 
deres  Afsked«.  At  han  spaaede  rigtig,  vide  vi.  Mange 
andre  af  Stormændene  havde  allerede  forladt  Byen.  og 
Hoflivet  havde,  som  vi  senere  ville  vende  tilbage  til, 
antaget  et  vist  simpelt,  halvborgerligt  Præg.  der  mindst 
af  alt  kunde  falde  i  Kronprins  Gustavs  Smag.  Dertil 
kom  idehge  Forsyndelser  imod  god  Hofetikette  og  Mangel 
paa  Venlighed  eller  endog  tilstrækkeligt  Hensyn  fra  Kon- 
gens Side.  Der  blev  lagt  Mærke  til,  at  de  tvende  Prinser 
i  en  Forestilling  i  Theatret  ikke  fik  Plads  i  den  kongehge 

Loge,  men  i  en  ved  Siden  af,  hvor  Hoffolk  plejede  at 
sidde.  Prins  Gustav  synes  fra  sin  Side  at  have  svaret 
derpaa  med  en  vis  Nonchalance,  som  ikke  gjorde  For- 
holdet bedre  ^*^).  Havde  han  og  hans  Broder  saa  endda 
faaet  Indtrykket  af,  at  der  var  sket  en  betydningsfuld 
Svingning  i  den  danske  Politik  bort  fra  Rusland  og  over 
til  det  svenske  Hof,  vilde  de  sikkert  have  slaaet  en  Streg 
over,  hvad  de  ellers  kritiserede;  men  det  var  ikke  Til- 
fældet. Struensees  Mening  var,  som  vi  vide.  slet  ikke 
den  at  ville  lade  det  komme  til  et  Brud  med  Katharina 
II,  og  man  var  derfor  tilbageholdende  i  de  politiske  Ud- 
talelser. Som  en  Følge  deraf  fik  dette  prinsehge  Besøg 
ikke  anden  Betydning,  end  at  det  gav  Prins  Gustav  endnu 
ringere  Tanker  om  det  danske  Hof,  end  han  havde  havt 
i  Forvejen,  og  der  var  ahsaa  slet  ikke  nogen  Grund  for 
russiske  Statsmænd  til  at  se  skjævt  til  Besøget;  men 
dette  gjorde  dog  i  Førstningen  intet  godt  Indtryk  i  Pe- 
tersborg. 

Det  var  under  saadanne  Forhold,  at  Osten  vendte 
tilbage  til  Kjøbenhavn  for  at  overtage  Udenrigsministeriet, 
og  man  vil  forstaa,  at  han  ikke  fandt  Udsigterne  smi- 
lende. Imidlertid  bedredes  Stillingen  til  Rusland  dog 
heldigvis  hurtig.  Hvor  skarpt  et  Sprog  der  end  var  ført 
derovre  fra,  var  det  slet  ikke  Meningen,  helt  at  støde 
Regeringen  i  Kjøbenhavn  fra  sig,  og  Bulderet  afløstes 
for  at  give  Plads  for  blidere  Toner.  Der  behøvedes  ikke 
stort  andet,  end  at  Scheel  i  Petersborg  gav  den  Erklæ- 
ring, at  Kristian  VII  intet  vidste  om  nogen  Kabale,  der 
arbejdede  paa  at  skille  ham  og  Kejserinden,  og  at  han 
var  bestemt  paa  at  bevare  det  gode  Forhold  tfl  hende, 
saa  slog  Panin  strax  ind  i  et  venskabehgere  Sprog,  og 
Kejserinden  lod  udtale,  at  det  kun  havde  været  hendes 
varme  Interesse  for  Kongen  og  hans  Stat,  der  havde 
bragt  hende  til  at  ytre  Frygt  for.  at  hans  Følelser  for 
hende  skulde  være  blevne  kjøligere.     PersonHg  vedblev 

Danmark-Norges  Historie  1720-1814.    IV,  2.  13 


194  Niende   Kapitel. 

hun  i  sine  Privatbreve  at  gjøre  de  haanligste  Bemærk- 
ninger om  Kongen  og  alt,  hvad  der  skete  ved  hans  Hof 
—  »Man  skifter  Embedsmænd  der«,  skrev  hun  blandt 
andet,  »som  Dronningen  skifter  Skjørter,  hvis  hun  for 
øvrigt  endnu  gaar  med  det  Klædningsstykke«  i');  —  men 
hun  ønskede  ikke  at  slippe  den  Traad.  der  endnu  knyttede 
Kristian  VII  til  hende. 

Selv  om  det  altsaa  ikke  var  kommet  til  et  egentligt 
Brud  med  Forbundsfællen  i  Øst,  var  det  dog  en  saare 
vanskelig  Opgave,  der  forelaa  for  Osten,  og  den  var  det 
oven  i  Kjøbet  ogsaa  i  andre  Henseender.  Struensee 
havde  aabenbart  ladet  Valget  falde  paa  ham,  fordi  han 
troede,  at  han  med  sin  diplomatiske  Behændighed  skulde 
kunne  bruges  til  at  gjennemføre  den  Politik,  som  han 
selv  ønskede  fulgt.  Osten  vilde  naturligvis  faa  at  for- 
handle med  de  udenlandske  Diplomater  og  at  føre  Brev- 
vexlingen  med  de  danske  Afsendinge  ved  de  fremmede 
Hoffer;  men  han  skulde  intet  have  at  gjøre  med  at  be- 
stemme Statens  Politik.  Han  kunde  i  sit  Ministerium 
spille  en  Departementschefs  Rolle  og  udadtil  være  Advo- 
kat for  Struensees  Meninger;  men  videre  maatte  han 
ikke  gaa.  Det  var  imidlertid  ganske  sikkert  ikke  for  at 
indtage  en  saadan  Stilling,  at  den  kloge,  selvbevidste 
Osten  var  vendt  hjem  fra  Neapel.  Ikke  mindre  end 
Struensee  vilde  han  bestemme  den  dansk-norske  Stats 
PoUtik.  Men  Udsigterne  til.  at  han  skulde  kunne  gjøre 
det,  vare  rigtignok  foreløbig  ikke  gode.  Han  havde 
nemhg  intet  Middel  til  at  kunne  udøve  personUg  Ind- 
flydelse paa  Kongen;  thi  der  gjaldt  den  samme  Forret- 
ningsorden for  ham  som  for  de  Deputerede  i  de  forskjel- 
hge  Kollegier,  at  alle  Forestilhnger  til  Kongen  skulde  ske 
skriftlig,  og  at  man  modtog  dennes  Resolutioner  ad  samme 
Vej.  Enhver  ser  let.  at  særlig,  hvad  den  udenrigske 
Styrelse  angik,  var  dette  en  uforsvarlig  Forretningsgang. 
Netop  paa  dette  Omraade  var  der  meget,   som  en  Mini- 

ster  bedst  udviklede  mundtlig  for  sin  Konge,  meget,  der 
kun  paa  den  Maade  kunde  fremstilles  tilstrækkelig  tyde- 
lig. Men  herfor  havde  Struensee  naturligvis  intet  Øje. 
For  ham  gjaldt  det  alene  om  selv  helt  at  beherske  Kon- 
gen, og  han  skulde  nok  vogte  sig  for  at  lade  en  behæn- 
dig Mand  som  Osten  faa  Lejlighed  til  mundthg  at  paa- 
virke denne.  Men  derved  var  Osten  ogsaa  berøvet  sit 
bedste  Middel  til  at  sætte  sine  Meninger  igjennem. 

Man  kan  tænke  sig,  med  hvilken  Opmærksomhed 
den  Bernstorffske  Kreds  saa  Osten  overtage  Stilhngen 
som  Udenrigsminister.  Nogen  stor  Syrapathi  for  ham 
kunde  de.  der  hørte  til  den,  efter  hans  Forhold  i  den 
senere  Tid  til  J.  H.  E.  Bernstorff,  naturligvis  ikke  have. 
og  de  følte  vel  i  første  Øjeblik  en  vis  Harme  over, 
at  han  havde  indladt  sig  med  deres  bitre  Modstandere. 
Men  paa  den  anden  Side  kjendte  de  hans  politiske  Sy- 
stem, og  de  haabede,  at  han  kunde  afværge  det  Brud 
paa  den  hidtil  fulgte  Politik,  som  de  vidste,  at  særlig 
den  saa  frygtede  Rantzau  var  Talsmand  for.  Hvad  der 
strax  fra  først  af  hørtes  om  Ostens  Optræden,  efter  at 
han  var  kommen  til  Kjøbenhavn,  stadfæstede  denne  Op- 
fattelse, og  det  blev  i  Virkehgheden  ham,  som  Bernstorff 
og  hans  Venner  i  den  følgende  Tid  satte  deres  Lid  til. 
Men  saa  meget  klarere  stod  det  for  dem,  at  han  vilde 
faa  en  saare  vanskelig  Opgave  at  løse.  A.  P.  Bernstorff 
skrev  herom,  at  han  hellere  vilde  være  dømt  til  Vand 
og  Brød  end  være  i  hans  Sted^-). 

Men  kunde  dette  end  med  Grund  siges  om  hans 
Stilling,  saa  havde  han  det  paa  den  anden  Side  i  sin 
Magt  ogsaa  at  volde  Struensee  Bryderier.  Det  har.  vil 
man  se,  en  vis  Interesse  at  sammenligne,  hvorledes  denne 
stod  med  Hensyn  til  den  udenrigske  Styrelse,  med,  hvad 
han  formaaede  paa  andre  Omraader.  I  alt,  hvad  Statens 
indre  Forhold  angik,  skred  han  fra  først  af  frem  paa 
bydende  Maade;    han  gik  fra  den  ene  gjennemgribende 

13* 

Befaling  og  Omdannelse  til  den  næste,  og  han  \ilde  ad- 
lydes uden  Knurren.  Her  ved  den  udenrigske  Styrelse 
havde  han  været  nødt  til  at  tilkalde  en  prøvet  Diplomat, 
og  han  havde  saa  faaet  at  gjøre  med  en  Mand,  der  al- 
deles ikke  var  til  Sinds  at  lystre  ham,  og  dette  Forhold 
imellem  Kabinettets  Chef  og  Udenrigsministeren  traadte 
frem  paa  et  Tidspunkt,  da  Forholdet  udadtil  paa  visse 
Maader  endog  var  meget  vigtigt.  Hvorledes  det  her 
skulde  gaa,  maatte  i  høj  Grad  komme  til  at  afhænge  af 
Brydningen  imellem  disse  to,  hver  paa  sin  Vis  herske- 
lystne  Naturer. 

En  Fordel  opnaaede  Struensee  ganske  vist  strax  ved 
at  tage  Osten  til  Minister,  og  det  var  at  mildne  Forhol- 
det til  Rusland.  Ostens  Udnævnelse  gjorde  nemhg 
aabenbart  et  godt  Indtryk  i  Petersborg,  da  hans  politiske 
Synsmaade  var  vel  kjendt  her.  Katharina  II  skrev  (5.  Fe- 
bruar 1771)  til  Kristian  VII,  at  under  den  Forandring, 
han  havde  foretaget  i  sit  Ministerium,  troede  hun  ikke, 
at  han  havde  kunnet  gjøre  et  lykkeligere  Valg  til  Plad- 
sen som  Udenrigsminister;  Osten  havde  altid,  under  sit 
Ophold  ved  hendes  Hof,  vist  Iver  for  Bevarelsen  af  det 
fælles  danske  og  russiske  System.  »Jeg  vilde  ønske«, 
føjede  hun  imidlertid  betegnende  til,  *at  Forholdene  ikke 
maa  rejse  Hindringer  imod.  at  han  kan  følge  dette  sit 
Sindelag«. 

Man  maa  lade  Osten,  at  han  hurtig  tonede  Flag 
klart  og  bestemt.  Da  han  fik  Befaling  til  at  give  en 
Fremstilling  af  Danmark-Norges  Forhold  til  Rusland,  saa- 
dant  som  det  var  blevet  ved  de  seneste  Traktater*), 
opstillede  han  i  en  Betænkning  af  26.  Januar  et  Program 
for,  hvilken  Kurs  der  efter  hans  Mening  burde  holdes 
udadtil,    og    det   stemmede    nøje    med    de    Bernstorffske 


*)  Jvfr.  S.  186,  hvor  man  ser  Instruxen  af  22.  Decbr.  indeholde 
et  Paalæg  herom. 

Principer.  Han  viste,  at  Rusland  var  Danmark-Norges 
naturlige  Forbundsfælle,  da  de  store  russiske  Hære  holdt 
baade  Preussen  og  Sverige  i  Schak;  det  var  ikke  alene 
nødvendigt  for  at  sikre  Venskabet  med  Rusland  at  faa 
den  Gottorpske  Tvist  ud  af  Verden  og  Mageskiftet  sluttet; 
men  man  maatte  ogsaa  gaa  nøje  sammen  med  det  i 
Sverige  for  at  hindre  Fredsbrud.  Den  danske  Politik 
maatte  gaa  ud  paa  i  Ro  at  udvikle  sine  Hjsélpekilder 
og  at  vaage  over,  at  Forholdene  i  Norden  bleve,  som  de 
vare,  at  hverken  Rusland  kom  til  at  rykke  Danmark- 
Norge  nærmere  paa  Livet  ved  at  gjøre  Erobringer  paa 
Sveriges  Bekostning,  eller  Forfatningen  i  Sverige  foran- 
dredes, for  at  ikke  »den  stolte  og  krigerske  Nation  skal 
angribe  enten  Deres  Majestæt  eller  Rusland  og  enten 
udvide  sin  Magt  eller  styrte  sig  i  Undergang«.  Den  nød- 
vendige Følgeslutning  heraf  vilde  være,  at  de  tidligere 
Bestræbelser  for  i  Forening  med  Rusland  og  det  med 
det  forbundne  England  ved  Bestikkelser  eller  paa  andre 
Maader  at  modarbejde  Udviklingen  af  det  royalistiske 
Parti  i  Sverige  skulde  fortsættes.  Der  var  i  April  1770 
blevet  sluttet  en  Overenskomst  med  Rusland  om  at  bruge 
et  vist  Beløb  til  dette  Formaal,  hvoraf  Danmark  endnu 
havde  at  udrede  10000  Rdlr. ;  men  Osten  maatte  natur- 
ligvis ønske,  at  ikke  alene  denne  Overenskomst  over- 
holdtes, men  at  ogsaa  lignende  Udbetahnger  fortsattes. 
Denne  hans  Fremstilling  rokkede  imidlertid  ikke  Struen- 
sees  Opfattelse,  og  den  kongehge  Resolution  i  Anledning 
af  Ostens  Betænkning  udtalte,  at  man  maatte  vogte  sig 
for  at  vise  Rusland  Opmærksomheder  og  Tjenester  blot 
i  Haab  om  at  vinde  Holsten,  især  da  Mageskiftet  var 
langt  fordelagtigere  for  den  hertugehge  gottorpske  Linie 
og  vilde  volde  trykkende  Udgifter.  Den  fremhævede 
endvidere  med  Hensyn  til  Sverige,  at,  om  end  Kongen 
vilde  opfylde  de  Pengeforpligtelser,  som  han  havde  paa- 
taget   sig    ved    den   sidste   Overenskomst,    saa  vilde  han 

ikke  have,  at  hans  Afsending  i  Sverige  skulde  blande 
sig  i  de  Kabaler  og  Rænker,  som  smededes  i  dette  Land, 
men  han  skulde  kun  være  Tilskuer. 

Hermed  var  altsaa  fra  først  af  Forskjellen  klart  givet 
imellem  Kabinettets  og  Udenrigsministerens  Politik,  og 
Osten  vilde  have  Valget  imellem  enten  at  træde  tilbage 
eller  at  blive  Advokat  for  en  Politik,  han  misbilligede. 
Han  valgte  det  sidste.  Man  kan  rolig  gaa  ud  fra.  at 
han  nødig  vilde  opgive  den  i  pekuniær  Henseende  heldige 
Stilhng,  han  havde  som  Udenrigsminister,  hvormed  han 
forenede  det,  at  være  Direktør  for  Øresundstolden.  Men 
snu  og  sejg,  som  han  var,  havde  han  sikkert  tillige  Haab 
om  efterhaanden  at  kunne  drive  sin  egen  Politik  igjennem, 
naar  det  viste  sig  umuligt  at  fastholde  det  Standpunkt, 
hvorpaa  Struensee  vilde  stille  sig.  Der  var  visselig,  som 
allerede  nævnt,  noget  tiltalende  ved  dette  sidste.  Man 
kan  sige,  at  det  var  fremkaldt  ved  en  berettiget  Følelse 
af,  at  der  var  noget  ydmygende  ved  Forholdet  til  Rus- 
land, og  af,  at  det  Rænkespil  i  Sverige,  som  man  blev 
trukket  ind  i,  var  frastødende.  Men  uheldigvis  var  det 
et  fuldstændig  Fejlsyn,  naar  Struensee  troede,  at  man 
kunde  vedligeholde  et  nogenlunde  venskabeligt  Forhold 
til  Rusland,  uagtet  man  vilde  stille  sig  ligegyldig  til 
Partikampen  i  Sverige,  eller  at  man  kunde  vinde  Sven- 
skerne, saa  fremt  man  vedkjendte  sig  Forpligtelsen  til,  i 
Tilfælde  af  en  Forfatningsforandring  i  Sverige,  da  at 
efterkomme  de  for  dette  Land  truende  Restemm eiser, 
som  Forbundstraktaten  med  Rusland  af  13.  December 
1769  indeholdt.  Osten  havde  fuldstændig  Ret.  naar  han 
i  Anledning  af  den  Politik,  som  nu  skulde  følges,  nogen 
Tid  senere  udtalte:  »Man  støder  alle  fra  sig.  naar  man 
ikke  knytter  nogen  til  sig«. 

Men  hvad  han  saa  mente,  havde  han  foreløbig  at 
adlyde,  og  det  gjorde  han  ogsaa.  idet  han  blot  forbeholdt 
sig  den  Tilfredsstillelse,  ved  forskjellige  spidse  Udtalelser 

at  lade  Kongen  og  Struensee  vide.  at  den  Politik,  de 
fulgte,  var  saa  urigtig  som  muligt. 

Naar  han  nu  altsaa  skulde  søge  overfor  Rusland  at 
forsvare  den  nye  Politik,  var  det  et  Held,  at  Struensees 
personlige  Fjende  Filosofof,  hvis  Sindstilstand  begyndte 
at  blive  foruroligende,  forlod  Danmark  og  afløstes  af  en 
stilfærdigere  Diplomat,  men  endnu  mere,  at  hans  egen 
Udnævnelse  til  Udenrigsminister,  saaledes  som  vi  nylig 
have  set,  vandt  Bifald  i  Petersborg.  Ganske  vist  vedblev 
Kejserinden  at  opfatte  det  som  en  Æressag,  at  Rantzau 
Ascheberg  blev  fjærnet,  og  det  var  der  foreløbig  ingen 
Udsigt  til,  at  Kongen  vilde  indlade  sig  paa;  men  der 
kunde  dog  nu  forhandles  i  en  venskabelig  Tone. 

Da  Mageskiftesagen,  som  allerede  nævnt,  foreløbig 
var  sat  til  Side,  drejede  det  sig  ved  de  diplomatiske 
Forhandlinger  for  Øjeblikket  alene  om  Forholdene  i 
Sverige.  Her  indtraf  nu  den  vigtige  Begivenhed,  at 
Kong  Adolf  Frederik  døde  ved  et  Slagtilfælde  12.  Fe- 
bruar 1771.  Kronprinsen,  der  paa  dette  Tidspunkt  var 
i  Paris,  besteg  Tronen  under  Navn  af  Gustav  IH.  Man 
vidste  tilstrækkeligt  baade  om  den  unge  Konges  Be- 
gavelse og  om  hans  Ærgjerrighed,  til  at  man  maatte 
antage,  at  han  ganske  anderledes  ihærdig  og  snildt  vilde 
stræbe  efter  en  udvidet  Kongemagt,  end  hans  godmodige 
og  temmeUg  slappe  Fader  havde  gjort.  Saa  meget  mere 
vilde  Rusland  naturUgvis  gjøre  Krav  paa  Danmark-Norges 
Medvirkning  ved  den  Rigsdag,  der  ifølge  svensk  Lov  nu 
skulde  træde  sammen  i  Stockholm.  Men  det  var  netop 
det,  som  Struensee  ikke  vilde  have  med  at  gjøre.  Den 
Statsafsending,  der  siden  Schacks  Tilbagekaldelse  1767 
havde  repræsenteret  Staten  i  Sverige,  nemlig  Gregers 
Juel,  var  bleven  kaldt  tilbage,  fordi  han  var  altfor  tro 
en  Discipel  af  Bernstorff,  og  der  blev  sendt  en  yngre 
Adelsmand,  Baron  Giildencrone,  derover  som  hans  Af- 
løser.    Den  Instrux,   der  blev  givet  denne,    og  som  ikke 

var  bleven  til.  uden  at  den  vante  Meningsforskjel  imellem 
Osten  og  Struensee  var  traadt  frem,  stemmede  naturlig- 
vis nøje  med  den  sidst  nævntes  Opfattelse,  og  Giildencrone 
fik  altsaa  Ordre  til  at  forholde  sig  passiv  under  Rigsdags- 
forhandlingerne  derovre.  I  Sammenligning  dermed  havde 
det  kun  lidt  at  sige.  at  det  tillige  befaledes  ham  at  søge 
at  komme  i  et  fortroligt  Forhold  til  den  engelske  og  den 
russiske  Statsafsending  og  fortrins\ds  at  arbejde  paa  at 
opnaa  det  Partis  Venskab  i  Sverige,  der  var  stemt  for 
at  opretholde  de  svenske  Grundlove. 

Hvor  lidt  Struensee  end  havde  villet  følge  Ostens 
Opfattelse,  var  det  ham  dog  umuligt  i  Længden  at  bilde 
sig  ind.  at  han  ved  den  Politik,  han  havde  fastslaaet, 
vilde  kunne  berolige  det  mistænksomme  Rusland,  og  han 
besluttede  derfor  at  forsøge  at  vinde  dets  Velvilje,  om 
end  ad  en  ganske  særlig  Vej.  Al  Sandsynlighed  er  for, 
at  han  er  bleven  tilskyndet  dertil  af  en  Mand,  som  vi 
nu  for  første  Gang  have  Lejlighed  til  at  nævne.  Det  var 
Oberst  Falkenskjold. 

Denne,  der  var  dansk  af  Byrd,  hørte  til  de  inteUi- 
genteste  Officerer  i  Hæren,  og  han  var  en  dannet  Mand. 
Han  havde  næppe  været  regnet  til  Oppositionspartiet  imod 
de  tidligere  Magthavere.  I  det  mindste  udtalte  Schack  lej- 
lighedsvis i  et  Brev  fra  1769  en  rosende  Dom  om  ham, 
og  han  var  en  Tid  nøje  knyttet  til  den  Schimmelmannske 
Kreds,  og  det  i  den  Grad,  at  man  fortalte,  at  han  i 
høj  Grad  var  betaget  af  Husets  smukke  og  elskværdige 
Frue.  Derimod  har  Rantzau  Ascheberg  samtidig  udtalt 
en  meget  bitter  Dom  om  ham  og  ytret,  at  lykkeligvis 
kunde  en  Mand  af  hans  Slags  aldrig  længe  være  farUg. 
Det  stille  Garnisonsliv  faldt  ikke  i  Falkenskjolds  Smag, 
og,  efter  at  han  allerede  som  ungt  Menneske  havde 
været  i  fransk  Tjeneste  under  Syvaarskrigen,  opnaaede 
han  1769  Tilladelse  til  at  kæmpe  med  paa  russisk  Side 
under  Krigen  imod  Tyrkerne,     Her  udmærkede  han  sig 

i  høj  Grad.  han  var  en  af  de  første  tolv.  der  for  Tapper- 
hed fik  den  ny  oprettede  St.  Georgsorden,  og  han  avan- 
cerede til  Oberst.  Men  Struensee  vilde  ikke  lade  ham 
blive  længe  i  russisk  Tjeneste.  Han  havde  lært  ham  at 
kjende,  medens  han  selv  boede  i  Altona,  og  han  maa 
have  havt  Indtryk  af,  at  han  var  en  mere  end  alminde- 
lig begavet  Officer.  Det  var  ham  derfor  om  at  gjøre  at 
faa  ham  hjem.  og  allerede  16.  September  1770,  altsaa 
Dagen  efter  Bernstorffs  Afskedigelse,  lod  han  sende  ham 
en  Kabinetsskrivelse  om  at  vende  hjem.  saa  snart  Aarets 
Felttog  var  tilende.  Falkenskjold  var  da  ogsaa  allerede 
i  Februar  Aar  1771  tilbage  i  Kjøbenhavn. 

Man  vil  ikke  let  kunne  finde  en  skarpere  Dom  om 
Ledelse  af  militære  Foretagender  og  om  Hærstyrelse  end 
den,  som  Falkenskjold  i  sine  Memoirer  har  fældet  om  det 
russiske  Hærvæsen,  saadant  som  han  lærte  det  at  kjende 
under  sin  Deltagelse  i  Felttoget  imod  Tyrkerne;  men 
dette  hindrede  ham  ikke  i  at  faa  et  levende  Indtryk  af 
de  kolossale  Midler,  som  Rusland  raadede  over,  og  han 
vendte  tilbage  til  Hjemmet  med  en  stærk  Opfattelse  af. 
hvor  vigtigt  det  var  for  vort  Fædreland  at  staa  i  For- 
bund med  det.  Efter  hvad  han  personhg  har  fortalt,  var 
han  under  sit  Ophold  i  Petersborg  paa  Hjemrejsen  baade 
af  Panin.  Saldern  og  af  Grev  Scheel  bleven  opfordret  til. 
naar  han  kom  hjem.  saa  at  gjøre.  hvad  han  kunde,  for 
at  formaa  Regeringen  i  Kjøbenhavn  til  igjen  afgjørende 
at  nærme  sig  til  Rusland. 

Han  har  selv^^^  brugt  stærke  Ord  om,  hvorledes  det 
var  ham,  der  afværgede  et  Brud  imellem  Rusland  og 
Danmark;  men  om  end  dette  er  Pral.  har  han  sikkert 
arbejdet  i  den  Retning,  og  Struensee  kom  altsaa  til  fra 
hans  Side  at  høre  Udtalelser,  der  gik  stik  imod,  hvad 
Rantzau  plejede  at  gjøre  gjældende.  Da  nu  Falkenskjold 
aabenbart  var  Struensee  sympathetisk,  hvad  der  efter- 
haanden  stærkt  skulde  komme  til  at  \ise  sig,   ligger  den 

Formodning  nær.  at  hans  Ytringer,  der  gik  i  en  lignende 
Retning  som  Ostens,  virkede  med  til,  at  Struensee  be- 
sluttede en  Tilnærmelse  til  Rusland.  Men  med  en  For- 
andring i  den  Politik,  som  han  havde  fastsat  i  Forholdet 
til  Sverige,  skulde  den  ikke  hænge  sammen.  Man  var 
paa  den  Tid  her  hjemme  optagen  af  Rustningerne  til  en 
ny  Expedition  imod  Algier,  og  Meningen  var,  at  man 
vilde  sende  en  Eskadre  paa  ikke  mindre  end  7  Linie- 
skibe og  4  Fregatter  foruden  Rombardergalioter  o.  s.  v. 
til  Middelhavet.  Denne  Eskadre  vilde  Struensee  tilbyde 
Rusland  til  Hjælp  imod  Tyrkerne,  og  han  vilde  bruge 
Falkenskjold  personlig  til  at  gaa  som  særUg  Afsending 
til  Petersborg  for  at  gjøre  dette  Tilbud.  Han  nærede 
endog  nogle  højst  besynderhge  Tanker  om  i  flere  Hen- 
seender at  kunne  opnaa  Fordele  herved.  Det  blev.  — 
man  troer  knap  sine  Øjne.  —  i  Instruxen  for  Falken- 
skjold  paalagt  ham  at  skaffe  Kongen  som  Løn  for  den 
Hjælp,  der  tilbødes  Russerne,  at  han  enten  skulde  have 
Del  i  de  Erobringer,  som  de  forenede  Flaader  gjorde, 
eller  ogsaa,  at  Kejserinden  skulde  paatage  sig  alle  Re- 
kostningerne  ved  den  danske  Flaades  Ophold  i  Middel- 
havet. Kongen  vilde  ogsaa  anse  det  for  retfærdigt,  at 
den  russiske  Flaade  ikke  forlod  Middelhavet,  førend  den 
sammen  med  hans  egen  havde  tvunget  Algierne  til 
Fred.  og  han  haabede,  at  Kejserinden  ved  at  faa  hans 
Skibe  til  Hjælp  vilde  blive  bragt  til  strax  at  give  Mage- 
skiftetraktaten sin  endelige  Fuldbyrdelse^^). 

Naar  Falkenskjold  kom  til  Petersborg,  skulde  han 
optræde  i  Forening  med  Scheel.  Derimod  var  det  Me- 
ningen at  skjule  den  hele  Sag  for  Osten.  Dette  er  højst 
betegnende  for  Forholdet  imellem  denne  og  Struensee. 
Det  var,  som  man  let  kan  tænke  sig,  iskoldt,  og  man  kan 
ikke  undre  sig  over,  at  der  iblandt  de  mange  Rygter,  som 
paa  denne  Tid  vare  i  Omløb  her  hjemme,  ogsaa  udbredte 
sig  det,  at  Ostens  Afskedigelse  allerede  havde  været  under- 

skrevet  af  Kongen,  men  at.  han  havde  forstaaet  at  skaffe 
sig  Adgang  til  denne  og  gjort  ham  begribeligt,  at  det  slet 
ikke  vilde  være  til  Fordel,  om  der  var  altfor  stor  Enighed 
imellem  ham  selv  og  Struensee.  Højst  sandsynUg  har 
dette  været  et  falsk  Rygte;  men  det  viser,  hvorledes 
Folk  vare  optagne  af  de  tvende  Statsmænds  gjensidige 
Forhold.  Under  alle  Omstændigheder  havde  Struensee. 
der  ellers  holdt  af  at  afskedige  Folk  for  et  godt  Ord. 
ikke  Mod  til  at  lade  Osten  gaa.  Han  vidste  godt.  at  det 
yderligere  vilde  vanskeliggjøre  Forholdet  til  den  russiske 
Kejserinde,  hvis  han  skilte  sig  ved  ham.  og  han  saa  sig 
nødt  til  at  beholde  den  ham  højst  ubehagehge  Udenrigs- 
minister, der  endog  dristede  sig  til  at  komme  med  al- 
vorHge  Spydigheder.  Disse  kunde  gaa  saa  vidt,  at  Osten 
senere  i  Aaret  i  Anledning  af  et  Udenrigsspørgsmaal 
vovede  at  skrive  til  Kongen:  »Hvis  der  for  Tiden  fandtes 
et  Statsraad.  sammensat  af  Mænd.  der  vare  hjemme  i 
Regeringssagerne,  vilde  jeg  bede  Deres  Majestæt  om  at 
afkræve  dem  deres  Betænkning.«  Intet  kunde  være  mere 
nærgaaende. 

Men  kunde  Struensee  end  foreløbig  ikke  slippe  for 
Osten,  vilde  han  naturligvis  helst  holde  ham  nede  saa 
meget,  som  det  var  muhgt.  Derfor  skulde  han  være  helt 
udenfor  Falkenskjolds  Sendelse,  og  Scheel  i  Petersborg 
fik  fra  Kabinettet  Befaling  til.  at  alle  hans  Indberetninger 
om  den  Forhandling,  der  nu  skulde  drives  derovre,  skulde 
indsendes  under  Struensees  Adresse.  Men  det  var  næsten 
naivt  at  tro,  at  sligt  kunde  gaa  for  sig,  uden  at  Osten 
kom  under  Vejr  med.  at  der  underhandledes  bag  hans 
Ryg,  eller  at  han,  naar  han  fik  det  at  vide.  vilde  fmde 
sig  deri.  Selvfølgelig  maatte  han  hurtig  erfare,  at  Falken- 
skjold  var  rejst  til  Petersborg,  og  han  gik  da  Struensee 
saa  alvorlig  paa  Livet  i  den  Anledning,  at  denne  ikke 
alene  meddelte  ham.  hvad  der  i  Øjeblikket  underhandledes 

om   med  Rusland,    men  tillige  lovede  for  Eftertiden  ikke 
at  holde  noget  skjult  for  ham^'"'). 

Dette  var  imidlertid  ikke  det  eneste  Nederlag,  som 
denne  Sendelse  til  Petersborg  voldte  Struensee.  Det 
gik,  som  det  var  at  vente,  at  Rusland  holdt  sin  Over- 
magt over  Tyrkerne  i  Middelhavet  for  at  være  saa  stor, 
at  det  aldeles  ikke  brød  sig  om  at  faa  Hjælp  af  danske 
Linieskibe,  og  at  det  endnu  mindre  vilde  kjøbe  den  ved 
Indrømmelser  paa  andre  Punkter.  Desuden  var  Kejser- 
inden særlig  unaadig  stemt  som  en  Følge  af  den  passive 
Holdning,  Danmark-Norges  Afsending  i  Sverige  indtog 
under  Rigsdagsforhandlingerne  her,  og  det  hidsede  hende, 
naar  det,  om  end  med  megen  Overdrivelse,  blev  fortalt, 
at  Struensee  stod  i  et  personligt  nøje  Forhold  til  de 
franske  og  svenske  Diplomater  i  Kjøbenhavn.  Hun  greb 
derfor  Lejhgheden  til  atter  at  lade  Regeringen  i  Kjøben- 
havn høre,  at  den  havde  afslaaet  hendes  Ønske  om  at 
faa  Rantzau  fjærnet  fra  hans  Stillinger,  og  fremdeles,  at 
man  svigtede  Aftalerne  med  Hensyn  til  Sverige.  Men 
paa  disse  to  Punkter  vilde  Struensee  aldeles  ikke  give 
efter.  Falkenskjold  fik  Ordrer  til  at  udtale,  at  Kongen 
aldrig  vilde  indlade  sig  paa  at  afskedige  en  Embeds- 
mand, fordi  en  fremmed  Magt  krævede  det,  og  end- 
videre, at,  om  han  end  i  Principet  var  enig  med  Kejser- 
inden, hvad  Sverige  angik,  maatte  man  holde  paa  kun 
at  bruge  de  Midler,  som  man  ansaa  for  de  rette.  Rus- 
land og  Danmark  havde  vel  hidtil  søgt  deres  Sikkerhed 
i  at  vedligeholde  Partistridighederne  i  Sverige  ved  at  be- 
stikke og  intrigere  med  Partierne,  men  Kongen  foragtede 
dette  Middel;  det  var  kun  ved  Aftaler  imellem  danske  og 
russiske  Diplomater,  at  sligt  var  fastsat,  og,  naar  han  for 
øvrigt  overholdt  sine  ForpHgtelser  imod  Kejserinden,  maatte 
det  staa  i  hans  Magt  at  forandre  de  Midler.  Diplomaterne 
havde  udtænkt,  forudsat  at  Hovedmaalet  blev  naaet.  »Min 
Flaade.«  skrev  Kongen,  »min  Hær  og  min  hele  Magt  staar 

til  Kejserindens  Raadighed,  hvis  hun  er  truet  med  en 
Fare  fra  Sveriges  Side;  men  jeg  vil  aldrig  beslutte  mig 
til  at  bruge  Midler,  der  stride  imod  min  Overbevisning.« 
Alt  dette  kunde  være  meget  fortræffeligt;  men  slige 
Udtalelser  kunde  bare  mindst  af  alt  virke  til  at  udjævne 
den  Adskillelse,  der  var  begyndt  at  komme  imellem  de 
to  Stater,  og  rent  galt  var  det,  naar  Struensee  samtidig 
skrev  til  Falkenskjold,  at,  hvis  Panins  Fordomme  gjorde 
det  umuhgt  at  udrette  noget  ved  hans  Hjælp,  skulde 
han  søge  en  anden  Vej  til  at  overbevise  Kejserinden. 
Det  vilde  nemhg  være  det  uheldigste  af  alt,  hvis  Falken- 
skjold virkelig  efter  denne  tydelige  Anvisning  havde  villet 
prøve  paa  at  vinde  Modstandere  af  Panin  til  at  gaa  Dan- 
mark-Norges Ærinde.  Det  vilde,  have  sat  Kejserinden  i 
Raseri.  Heldigvis  afholdt  Falkenskjold  sig  fra  disse  Ube- 
sindigheder; men  det  var  klart,  at  hans  Underhandhng 
helt  var  slaaet  fejl.  Det  hjalp  ikke,  at  Struensee  imid- 
lertid, efter  et  fra  Panins  Side  udtalt  Ønske,  havde  ladet 
en  Slags  Demonstration  ske  ved  et  Krydstogt  i  .Juni  af 
fire  Linieskibe  langs  den  svenske  Kyst.  Falkenskjold 
maatte  rejse  hjem  med  uforrettet  Sag. 

Samtidig  viste  det  sig  at  være  rigtigt,  hvad  Osten 
havde  forudsagt,  at  Struensee  ved  sin  Politik  bare  vilde 
støde  Rusland  fra  sig  uden  derfor  at  vinde  det  svenske 
Hofparti.  Det  fortælles,  og  næppe  helt  med  Urette,  at. 
da  Joachim  Godske  Moltke  blev  sendt  til  Sverige  for  at 
komplimentere  den  unge  Konge  i  Anledning  af  hans 
Tronbestigelse,  havde  denne  under  en  Samtale  med  ham 
om  Forholdene  i  den  dansk-norske  Stat  ytret  til  ham: 
saadan  Tilstand,  naar  Undersaatterne  ere  misfornøjede, 
Kan  Sverige  let  tage  Norge  og  Russerne  Slesvig  og  Hol- 
sten, saa  kan  Eders  Konge  regere  over  Øerne.«  I  det 
mindste  passede  en  saadan  Ytring  godt  til  Kong  Gustavs 
Sindelag,  og  dette  var  ikke  ukjendt  i  Kjøbenhavn.  Der 
var    derfor,    det    maatte   Struensee    sige   sig   selv.    noget 

særdeles  utilfredsstillende  ved  Stillingen,  og  hertil  kom,  at 
han,  efter  hvad  han  siden  har  sagt.  efterhaanden  kom 
til  at  opfatte  Mageskiftsagen  som  vigtigere,  end  han  fra 
først  havde  ment,  at  den  var. 

Under  alle  Omstændigheder  er  det  en  Kjendsgjer- 
ning,  at  Osten  i  de  første  Dage  af  September  havde  Ind- 
trykket af,  at  et  Omslag  var  ved  at  finde  Sted  i  Struen- 
sees  Opfattelse  af  StiUingen.  Da  skrev  han  nemlig  til 
Scheel  i  Petersborg:  »Jeg  kan  mærke  en  begyndende 
Stemning  for  at  lade  Giildencrone  træde  op  paa  en  virk- 
sommere Maade  (ved  den  svenske  Rigsdag).  Det  gjælder 
kun  om  det  første  Skridt.  Hvis  Kejserinden  angiver  en 
bestemt  Sag,  f.  Ex.  den  Forsikringsakt.  som  den  svenske 
Konge  skal  underskrive,  eller  Spørgsmaalet  om  at  gjøre 
Ende  paa  Striden  imellem  de  svenske  Stænder  om  deres 
Rettigheder,  nærer  jeg  ingen  Tvivl  om,  at  man  vil  sige 
ja  til  hendes  Begjæring,  og,  naar  Giildencrone  først  er 
sat  i  Bevægelse,  vil  alt  gaa  sin  Gang,  thi  jeg  har  det 
Indtryk,  at  man  for  Alvor  ønsker  Kejserindens  Venskab. 
Netop  de  to  politiske  Spørgsmaal.  som  Osten  saaledes 
vilde  have  den  russiske  Regerings  Opmærksomhed  hen- 
ledet paa,  vare  de.  hvorom  Forhandlingerne  paa  den 
svenske  Rigsdag  paa  denne  Tid  drejede  sig. 

Det  kom  til  at  gaa  efter  hans  Beregning.  Ikke  dog, 
fordi  hans  Ord  i  og  for  sig  havde  faaet  mere  at  sige 
hos  Struensee.  Forholdet  imellem  dem  vedblev  at  være 
iskoldt.  Der  blev  vistnok  indrømmet  ham,  hvad  der 
maatte  siges  at  være  til  Behag  for  ham,  at  han  beholdt 
den  Lønning  paa  4000  Kr.,  han  havde  som  Direktør  for 
Øresundstoldkammeret^^),  men  slap  for  at  have  med  de 
derhen  hørende  Sager  at  gjøre,  og  fremdeles,  at  et  efter 
sin  Natur  temmelig  usikkert  Privilegium,  han  havde  arvet 
efter  sin  Fader,  paa  1900  Rdl.  om  Aaret  som  Afgift  af 
Auktioner  i  Kjøbenhavn,    ifølge  et  af  ham  derom  ytret 

Ønske  blev  afløst  med  en  Udbetaling  af  20,000  Rdl.  en 
Gang  for  alle;  men  der  var  dog  forskjellige  Tilfælde, 
hvor  han  havde  et  levende  Indtryk  af  Struensees  fort- 
satte Mistillid  til  ham,  og  vi  ville  senere  faa  at  se,  at 
han  en  Tid  ikke  stod  Planer  om  en  Sammensværgelse 
mod  denne  fjærn^'). 

Forholdenes  Magt  var  imidlertid  for  stor  for  Struensee. 
Ikke  alene  gjorde  han  et  nyt.  atter  frugtesløst  Forsøg, 
paa  at  gjøre  et  godt  Indtryk  i  Petersborg  ved  at  tilbyde 
Hjælp  af  danske  Linieskibe,  da  man  troede  at  vide,  at 
den  russiske  Flaade  i  Middelhavet  var  i  daarlig  Stand. 
Men  da  der  saa  netop  skete  Henvendelser  fra  Ruslands 
Side  om,  at  Giildencrone  maatte  faa  Ordrer  til  at  sam- 
virke med  den  russiske  og  engelske  Statsafsending  i 
Stockholm  med  Hensyn  til  de  to  vigtige  Spørgsmaal. 
som  Osten  havde  nævnt,  gik  Struensee  ind  derpaa.  Han 
gav  ved  en  Kabinetsskrivelse  af  19.  November  Giilden- 
crone Befaling  til  den  ønskede  Samvirken.  Der  var 
ganske  vist  tilføjet,  at  han  tiUige  skulde  holde  sig  den 
ældre  Instrux  efterrettelig  med  Hensyn  til  alt,  hvad  der 
vedrørte  de  forskjelUge  Partiers  »personlige  Sympathier 
og  Interesser«,  og  Struensee  har  sikkert  ment.  endnu  i 
Hovedsagen  at  kunne  holde  paa  det  gamle  System.  Det 
var.  saadan  var  aabenbart  hans  Tankegang,  kun  paa 
enkelte  Punkter,  at  man  enedes  med  Rusland,  nemlig 
hvor  det  gjaldt,  hvad  der  var  Hovedsagen,  at  sikre  For- 
fatningen i  Sverige  imod  Angreb  paa  den^^).  Men  man 
kan  dog  ikke  fortænke  Osten  i,  at  han  i  Anledning  heraf 
skrev  til  Scheel:  »Saaledes  er  lidt  efter  hdt  det  gamle 
System  indført  igjen.«  Naar  nemhg  Giildencrone  først 
var  kommen  til  at  samvirke  med  Ruslands  og  Englands 
Afsendinge  i  de  to  Hovedspørgsmaal,  hvorom  for  Øje- 
blikket Slaget  stod  imellem  Partierne  paa  den  svenske 
Rigsdag,   var  det  faktisk  forbi  med  den  Passivitet  (hiac- 

tivité)^  som  Rusland  hidtil  havde  klaget  over;  han  vilde 
være  midt  inde  i  Partistriden,  og  han  vilde  være  nødt 
til  at  støtte  Huepartiet,  hvis  Opfattelse  af  det,  som  det 
her  gjaldt  om,  faldt  sammen  med  Ruslands  og  Englands 
Ønsker.  Derimod  vilde  han  blive  nødt  til  at  optræde 
som  Fjende  af  Hofpartiet  og  det  med  dette  forbundne 
Hatteparti.  Hvormeget  der  end  blev  talt  om,  at  han 
ikke  maatte  have  at  gjøre  med  Partiernes  personlige 
Interesser,  vilde  det  være  vanskeligt,  for  ikke  at  sige 
umuligt,  at  sondre  dem  fra  de  store  Spørgsmaal,  hvorom 
Kampen  stod^^). 

Striden  imellem  Osten  og  Struensee  var  altsaa  endt 
med,  at  den  første  i  Hovedsagen  havde  sejret.  Struensee 
havde  efterhaanden  maattet  se.  at  hans  Udenrigsminister 
havde  havt  Ret,  naar  han  havde  gjort  gjældende,  at  en 
Middelvejspolitik  som  den,  der  var  bleven  opstillet,  umu- 
lig kunde  gjennemføres;  man  kunde,  saaledes  som  For- 
holdet havde  udviklet  sig,  ikke  slippe  for  at  træffe  et 
bestemt  Valg,  om  man  enten  vilde  være  Ruslands  For- 
bundsfælle eller  ikke,  og  Struensee  var  da  endt  med  at 
vælge  igjen  at  lade  Staten  følge  det  russiske  System. 

Det  Haab,  han  aabenbart  havde  havt  om,  at  han 
ved  en  Ændring  af  sin  Politik  skulde  bringe  Kejserinden 
til  at  gaa  ind  paa  en  endelig  Afslutning  af  Mageskiftet, 
nu  da  Storfyrst  Paul  i  Oktober  1771  var  fyldt  17  Aar, 
skulde  imidlertid  ikke  gaa  i  Opfyldelse.  Katharina  H 
havde  en  udpræget  Ringeagt  for  ham,  denne  »Pille- 
mager«,  som  hun  fandt  at  være  »en  meget  tarvehg 
Herre«,  der  voldte  det  Land,  han  styrede,  »en  saare 
slet  Fordøjelse«  ^^).  Ogsaa  havde  hun  stadig  Mistro  til 
ham.  Selv  om  det  vel  nok  blev  bekjendt  i  Petersborg, 
at  Forholdet  efterhaanden  blev  spændt  imellem  ham  og 
Rantzau,  var  det  dog  ikke  til  Behag,  at  der  intet  Hen- 
syn var    taget    til  Kejserindens  Ønske   om   at  se   denne 

fjærnet;  det  kunde  umulig  vække  Bifald,  at,  som  vi 
senere  skulle  se,  den  i  Rusland  forhadte  St.  Germain  i 
Efteraaret  blev  kaldt  tilbage  til  Danmark,  og,  hvad  der 
henimod  Slutningen  af  Aaret  fortaltes  om  den  stigende 
Misfornøjelse  med  Struensee  her  i  Landet  og  om,  hvor 
usikker  hans  Stilling  var,  vakte  kun  liden  Tilbøjelighed 
til  at  aabne  en  alvorhg  Forhandling  med  Danmark-Norge 
under  hans  Styrelse.  Oven  i  Kjøbet  maatte  Kejserindens 
Ulyst  til  at  have  noget  at  gjøre  med  ham  næres  ved 
den  Uvilje,  som  den  engelske  Regering,  der  stod  hende 
saa  nær,  følte  imod  ham.  Denne  dens  Stemning  hang 
utvivlsomt  sammen  med  hans  Forhold  til  Dronningen.  Det 
var,  som  om  han  vilde  afværge,  at  nogen  af  de  fremmede 
Diplomater  fik  Lejlighed  til  at  tale  nærmere  med  hende. 
De  maatte  derfor  ikke  faa  Audiens  hos  hende,  og  dette 
gjennemførtes  i  en  saadan  Udstrækning  ogsaa  overfor 
den  engelske  Statsafsending  i  Kjøbenhavn,  at  denne  i 
en  Tid  af  fem  Maaneder  ikke  havde  Lejlighed  til  at 
vexle  ti  Ord  med  hende.  Naturhgvis  var  det  da  meget 
ugunstige  Beretninger,  som  han  i  denne  Tid  tilsendte 
sin  Regering  om  Struensee,  »denne  Paddehat  af  en  Mi- 
nister«, og  hans  hele  Færd^^). 

Paavirket  af  disse  forskjelhge  Indtryk  indtog  Kejser- 
inden en  fuldstændig  tilbagetrukken  Holdning,  og  hun 
gjorde  intet  for  at  bringe  Mageskiftesagen  til  en  Afslut- 
ning. Lige  saa  lidt  som  Struensee  altsaa  havde  været 
heldig,  hvad  de  ydre  Forhold  i  Norden  angik,  lige  saa 
lidt  bragte  han  noget  ud  af  den  anden  vigtige  Sag,  der 
var  gaaet  i  Arv  til  ham  fra  det  foregaaende  Tidsrum, 
nemUg  Striden  med  Algier.  Man  var  i  Løbet  af  de  16 
Maaiieder  efter  Bernstorffs  Fald  stadig  optaget  af  at 
drøfte  Planer  til  et  nyt  Togt,  af  at  arbejde  paa  Udrust- 
ninger og  af  at  prøve  Mørsere  til  et  nyt  Bombardement  af 
Algier;  der  blev  ogsaa  sendt  nogle  flere  Skibe  til  Middel- 
Danmark- Norges  Historie,  1720—1814.    IV,  2.  14 

havet;  men  det  kom  ikke  til  nogen  kraftig  Optræden 
dernede,  inden  Struensees  Tid  var  forbi  =^-).  Han  havde 
Uge  saa  hdt  paa  dette  Omraade  som  i  de  ovenfor 
skildrede  Forhold  opnaaet  at  vise.  at  hans  Regering 
formaaede  at  skabe  noget  nyt  og  betydningsfuldt  i 
Sammenligning  med  den  af  ham  saa  haardt  kritiserede 
Bernstorffske  Stvrelse. 


Tiende  Kapitel. 

Det  gamle   Statsmandsparti   og  Struensee.   —  Hans  Stilling  i  Stat 
og  ved  Hof.  —  Hofforhold  indtil  Foraaret  1771. 


D. 


'et  fejlslaaede,  der.  efter  hvad  vi  have  set,  be- 
tegnede Struensees  Politik  udadtil,  var  imidlertid  aaben- 
bart  uden  Betydning  med  Hensyn  til  hans  Stilling  som 
Statsmand.  Kun  meget  faa  vare  indviede  i  Forhand- 
lingen med  Rusland  og  Sverige;  man  var.  hvad  Algier 
angik,  endnu  stedse  optaget  af  Rustninger,  og  der  var 
derfor  den  Muhghed,  at  der  endnu  kunde  komme  noget 
godt  ud  deraf.  Maaske  har  endog  den  Kjendsgjerning, 
at  russiske  Diplomater  intet  havde  at  sige  her  hjemme, 
været  behagelig  for  forskjellige. 

Imidlertid  var  Struensee  gaaet  fremad  med  at  kunne 
udøve  sin  umaadelige  Magt  som  Statens  Styrer  uden 
Modsigelse  fra  nogen  Side,  og  efter  Nytaar  1771  var 
ingen  i  Tvivl  om,  at  det  var  ham,  der  var  den  egent- 
lige Herre.  Den  Sejr,  han  havde  vundet  over  det  gamle 
aristokratiske  Bureaukrati,  var  saa  fuldstændig,  som  den 
kunde  være.  Saa  godt  som  alle  de  Mænd,  der  havde 
været  Førere  i  det,  havde  forladt  Kjøbenhavn  og  trukket 
sig  tilbage  til  deres  Herresæder,  dels  i  Danmark,  dels  i 
Slesvig  og  Holsten  eller  i  Mecklenburg.  Da  de  havde 
bevaret  Forbindelser   med  forskjellige  i  Kjøbenhavn,   der 

14* 

kunde  skaffe  dem  Meddelelser  om,  hvad  her  forefaldt. 
var  det  muligt  for  dem  nøje  at  følge  Begivenhedernes 
Udvikling  efter  deres  eget  Nederlag,  og  man  forstaar.  at 
det  i  lige  Grad  var  med  Spænding  og  Uvilje,  at  de  er- 
farede, hvad  der  skete,  baade  hørte,  hvorledes  Unaade 
efterhaanden  rammede  næsten  alle  dem,  der  som  Lev- 
ninger af  det  gamle  Aristokrati  endnu  havde  bevaret 
Pladser  efter  Konseillets  Ophævelse,  og  hvorledes  der 
blev  vendt  op  og  ned  paa  de  Styrelsesformer,  som  vare 
dem  tilvante. 

Den,  der  stadig  gjaldt  som  Midtpunkt  i  dette  slagne 
Stormandsparti,  var  naturligvis  J.  H.  E.  Bernstorff,  og 
han  kunde  paa  flere  Maader  fortjene  ikke  blot  den  Be- 
undring, som  hans  tidligere  Partivenner  stadig  bevarede 
for  ham.  men  ogsaa  deres  Medfølelse.  Da  han  forlod 
Kjøbenhavn,  begav  han  sig  med  sin  Hustru  til  Godset 
Borstel  i  Nærheden  af  Hamborg,  som  han  havde  faaet 
ved  sit  Ægteskab  med  hende.  Her  boede  netop  den- 
gang hans  Svigermoder;  men  da  Huset  var  stort,  vilde 
der  være  Plads  nok  ogsaa  for  Bernstorff  og  hans  Hustru. 
Svigermoderen  var  imidlertid  en  meget  vanskeHg  Dame. 
og  hun  havde  uheldigvis  et  gammelt  kvindeligt  Tyende, 
der  havde  Magten  over  hende  og  ikke  kunde  udstaa 
Grevinde  Bernstorff.  Følgen  var,  at  Bernstorff  ikke  vilde 
kunne  flytte  ind  uden  en  meget  alvorlig  Strid,  og  han 
foretrak  derfor  at  tage  Bolig  i  Hamburg.  Rigtignok  fik 
Svigermoderen  et  lille  Anfald  af  Anger  over  sin  Færd. 
og  saa  gik  Bernstorff  og  hans  Kone  ind  paa  at  ville  til- 
bringe tre  Maaneder  af  Aaret  paa  Borstel:  men  Angeren 
var  snart  forbi,  og  ud  paa  Foraaret  fik  de  at  vide,  at 
hun  maatte  have  Ro  og  ikke  kunde  taale  Forstyrrelser, 
hun  vilde  kun  kunne  se  dem  efter  St.  Hansdag  en  fjorten 
Dage  eller  tre  Uger^).  Saaledes  var  Bernstorff  stadig 
udelukket  fra  at  kunne  slaa  sig  nogenlunde  til  Ro  paa 
Borstel.    og  han  vedblev   da   at  have   fast  Bolig   i  Ham- 

burg.  med  Undtagelse  af  at  han  i  Sommeren  1771  op- 
holdt sig  i  kortere  Tid  paa  forskjellige  Steder,  mest  paa 
sit  Gods  Wotersen  i  Hannover  og  tillige  paa  en  mindre 
Ejendom  Grabow  i  Nærheden  af  Borstel.  Dette  Famihe- 
kjævl  var  kommet  til  midt  under  den  bitre  Smerte,  han 
følte  ved  at  se  »sine  Planer  kuldkastede  og  sin  Gjerning 
tilintetgjort«  2),  og  hertil  knyttede  sig  ogsaa  pekuniære 
Sorger,  en  Følge  af,  at  han  altid  havde  været  en  daarlig 
Økonom. 

Alt  dette  forenede  sig  med  de  Bryderier,  som  den 
algierske  Sag  voldte  ham.  Han  fik  nemlig  i  Slutningen 
af  1770  fra  den  Kommission,  der  havde  med  denne  Sag 
at  gjøre,  tilsendt  26  Spørgsmaal,  hvorom  der  afkrævedes 
ham  Erklæring.  Det  vil  erindres,  at  i  denne  Kommission 
havde  baade  Gahler  og  Bantzau  Sæde,  og  det  var  af 
disse  aabenbart  den  første,  som  var  den  egenthg  ledende. 
De  Spørgsmaal,  der  tilsendtes  Bernstorff,  vakte  hans  mest 
levende  Harme.  Han  har  i  sine  Breve  betegnet  dem  som 
fornærmelige  og  >kaptiøse«,  som  dikterede  af  personhgt 
Fjendskab  og  tydelig  anlagte  paa  at  volde  ham  Ulykke. 
Det  maatte  ganske  vist  være  højst  ubehageligt  for  ham, 
siddende  ovre  i  Hamburg,  ud  af  sin  Hukommelse  alene 
at  skulle  svare  paa.  hvad  der  saaledes  forelagdes  ham ; 
men  bortset  derfra  kan  man  egentlig  ikke  dele  hans  In- 
dignation. Efter  som  det  var  gaaet  med  Expeditionen, 
var  det  i  Virkehgheden  ikke  saa  underligt  og  endnu 
mindre  forargeHgt,  at  Kommissionen  vilde  have  Klarhed 
over,  hvordan  hans  hele  StilHng  havde  været  til  Sagen, 
og  det  kunde  fornuftigvis  kun  ske  ved  at  rette  en  Bække 
Spørgsmaal  til  ham,  der  efter  deres  Natur  ikke  alle  vare 
behagehge.  Han  havde  paa  ingen  Maade  Bet  til  at 
kræve,  at  han  skulde  være  hævet  over  at  skulle  give 
Forklaring,  selv  om  han  nok  kunde  have  Grund  til  at 
frygte  for,  at  Kommissionens  Medlemmer  ønskede  at 
komme  ham  til  Livs  og  ikke  vilde  se  upartisk  paa  hans 

Forsvar.  Hvad  der  aabenbart  gjorde  Sagen  særlig 
ubehagelig  for  ham,  var  den  Mistanke,  han  med  Føje 
kunde  have  om,  at  Magthaverne  vilde  nytte  Lejligheden 
til  at  berøve  ham  den  Pension  paa  6000  Rdlr.,  som 
Kongen  havde  bevilget  ham  ved  hans  Afskedigelse,  og 
saa  uheldig  som  han  var  stillet  i  økonomisk  Henseende, 
kunde  han  ikke  undvære  den  uden  at  komme  i  den 
pinligste  Forlegenhed.  Men  det  kom  imidlertid  ikke  til 
at  gaa  saa  galt;  Pensionen  blev  ikke  taget  fra  ham  eller 
formindsket,  og  den  algierske  Sag  tabte  lidt  efter  Udt  sit 
farUge  Præg.  Allerede  i  Marts  1771  skrev  Struensee  til 
Gåhler,  at  vistnok  var  det  Svar,  Bernstorff  havde  givet 
paa  Kommissionens  Spørgsmaal,  noget  vidtløftigt  Vaas 
(verbiage);  men  man  vilde  dog  ikke  efter  tidUgere  Tids 
Praxis  kunne  lægge  Ansvaret  over  paa  ham,  og  efter  at 
Kommissionens  Undersøgelser  efterhaanden  vare  gaaede 
istaa,  endte  det  hele  med,  at  Kongen  1.  November  1771 
lod  den  gaa  fra  hinanden,  idet  der  ikke  skulde  gjøres 
Ansvar  gjældende  mod  nogen  ^). 

Ligesom  flere  af  de  Mænd,  der  fra  Bernstorffs  Kreds 
vare  gaaede  over  til  at  tjene  under  Struensee,  dog  søgte 
at  bevare  en  venlig  Forbindelse  med  ham  og  viste  det 
ved  de  Breve,  de  skrev  ham  til,  saaledes  var  han  fra  sin 
Side  oplagt  til  at  dømme  mildt  om  dem;  for  en  Del 
fandt  han  endog,  at  de  kun  havde  gjort,  hvad  deres 
Forhold  nødte  dem  tiH).  Selv  Grev  Holstein,  om  hvem 
dette  dog  ingenlunde  kunde  siges,  bedømte  han  meget 
skaansomt,  og  han  var  mest  tilbøjelig  til  at  tro,  at  han 
virkehg    mente    at  kunne  gjøre  Gavn*).     Om   Grevinde 


")  I  et  Brev  til  sin  Brodersøn  af  23.  April  1771  skriver  han  om 
Holstein,  hvad  der  unægtelig  gik  i  Opfyldelse:  »Jeg  troer,  at 
han  vil  indføre  flere  gode  Ting,  og  det  er  heller  ikke  absolut 
vanskeligt  at  gjøre  det,  naar  man  raader  over  den  souveræne 
Magt,  og  man  ikke  standses  af  noget  Hensyn;  men  hvis  han 
troer,  at  han  vil  faa  Publikums  Bifald,  tager  han  ganske  vist; 

Holstein  ytrede  han  sig  nærmest  beklagende.  Selv  da 
det  saa  ud,  som  om  den  af  ham  tidligere  saa  stærkt 
yndede  Sturtz  med  en  Iver,  der  lidet  vakte  Bifald  i  den 
Bernstorffske  Kreds,  sluttede  sig  til  Struensee  og  Dron- 
ningen, vilde  han  ikke  bryde  Staven  over  ham^). 

Der  var  tillige  forskjellige  Skridt  af  det,  der  skete, 
som  Bernstorff  maatte  indrømme,  vare  rigtigt  tænkte. 
Han  havde,  som  ovenfor  omtalt,  i  ikke  ringe  Grad  Sym- 
pathi  for  Landvæsenskommissionens  Arbejde,  og  han 
fandt  KanceUiernes  nye  Sammensætning  god.  Derimod 
udtalte  han  en  afgjort  Forkastelsesdom  over  Omordningen 
baade  af  Rigskollegierne  i  Kjøbenhavn  og  af  Overretten  i 
Slesvig^).  Og  hvad  der  oprørte  ham  og  efter  hele  hans 
Personlighed  nødvendigvis  maatte  oprøre  ham,  var  Stru- 
ensees  despotiske  Fremgangsmaade,  der  »hverken  kjendte 
Maadehold  eller  noget  Hensyn  til  Sømmehghed«^),  særKg 
da  de  mange  vilkaarlige  Afsættelser,  for  ikke  at  tale  om 
Hofskandalerne.  Under  Indtrykket  af  Udviklingen  i  første 
Halvdel  af  1771  skrev  han  tungsindig  til  Brodersønnen: 
»Danmark,  der  har  været  Skuepladsen  for  min  Livsgjer- 
ning,  er  nu  Kilde  til  Smerte  for  mig.«  »Jeg  vilde  ønske«, 
hedder  det  i  et  noget  senere  Brev,  »at  jeg  kunde  glemme 
et  Land,  som  man  ikke  mere  kan  tænke  paa  uden 
Sorg  og  uden  Taarer;  men  mit  Hjærte  hænger  stedse 
ved  det«  ^). 

Brodersønnen,  der  var  en  mindre  blød  Natur  end 
han,  kom  allerede  meget  snart  i  en  stærkt  forbitret 
Stemning.      I    Anledning^  af   Konseilsmedlemmernes    Af- 


i  det  mindste  for  en  Del,  Fejl«.  Det  er  ogsaa  værdt  at  se 
Bernstorff  i  Anledning  af  Holsteins  Afskedigelse  af  Magistraten 
i  Kjøbenhavn  skrive  til  Reventlow  (16.  April):  »Jeg  tænker 
tidt  over  de  Vanskeligheder  og  de  Indvendinger,  som  Ministe- 
riet tidligere  ved  alle  sine  Skridt  maatte  kæmpe  med,  og  hvor 
let  de  nuværende  Magthavere  have  ved  at  gjøre  alt,  hvad  de 
ville.     Danmark  er  ikke  mere  det  samme  Land«. 


216  Tiende  Kapitel. 

skedigelse  10.  December,  kaldte  han  de  nye  Magthavere 
»en  barbarisk  og  afsindig  Bande«,  og  om  muligt  satte 
Kundgjørelsen  om  Konseillets  Afskaffelse  27.  December 
ham  i  endnu  stærkere  Lidenskab.  ^Man  vilde«,  mente 
han  blandt  andel,  »ikke  kunne  vise  en  større  Ringeagt 
for  al  sund  Sans.  end  dette  Aktstykke  vidnede  om«''). 
Efter  at  det  en  Tid  for  ham  som  for  Onkelen  mest 
havde  været  Rantzau,  der  var  Gjenstand  for  bitre  Domme, 
traadte  naturhgvis  Struensee  snart  i  Forgrunden  for  ham. 
og  det  varede  ikke  længe,  førend  han  talte  om  ham  som 
en  Ugefrem  Slyngel.  Imidlertid  vilde  dog  heller  ikke  han 
nægte,  at  der  var  noget  godt  iblandt  det,  der  skete  eller 
arbejdedes  paa.  Ligesom  han  udtalte  sin  Billigelse  af 
Hoveriforordningen  af  20.  Februar  1771*),  saaledes  stod 
han  heller  ikke  Bestræbelserne  for  at  ophæve  eller  ind- 
skrænke Stavnsbaandet  fjærnt.  I  det  mindste  udtalte  han 
lejlighedsvis,  at  Ordningen  af  Landmihtsen  indeholdt  en 
Kjæde  af  Uretfærdigheder  og  Krænkelser  af  Individernes 
Frihed  i  Danmark  ^°).  Det  er  ogsaa  blevet  nævnet,  at  han 
erkjendte,  at  der  var  dygtige  Folk  iblandt  dem.  som  Struen- 
see brugte,  og  han  var  Hgesom  Farbroderen  tilbøjelig  til, 
saa  længe  det  lod  sig  gjøre,  at  dømme  skaansomt  om  dem 
af  deres  tidligere  Venner,  der  havde  sluttet  sig  til  Struen- 
see, iblandt  dem  netop  Grev  Holstein  og  hans  Hustru. 

For  Schack  og  Reventlow,  disse  to  andre  udprægede 
Personligheder  af  den  Bernstorffske  Kreds,  stillede,  som 
det  synes,  alt  uden  Undtagelse  sig  i  det  sorteste  Lys. 
Selve  det,  at  den  algierske  Kommission  dristede  sig  til 
at  røre  ved  J.  H.  E.  Bernstorff,  var  i  deres  Øjne  saa 
godt  som  en  Majestætsforbrydelse.  »Hvem«,  skrev  Schack 
saaledes  i  et  Brev  til  Rantzau  ^^),  »vil  kunne  tjene  Dan- 
mark mere  efter  det,  der  er  hændet  denne  store  Mand«. 
For   ham    var    nu    oven   i   Kjøbet,    hvad  der  skete  paa 


*)  Se  ovenfor  S.  57. 

Landbosagens  Omraade,  særlig  til  Forargelse.  Det  vir- 
kede ikke  til  at  give  ham  et  lysere  Syn,  at  der  netop 
paa  denne  Tid  skete  en  stor  Forandring  til  det  bedre  i 
hans  private  Forhold.  En  gammel  Tante  af  ham  døde 
nemhg  4.  April,  og  efter  hende  arvede  han  de  betydehge 
Godser  Rathlousdal  og  Gersdorfslund  i  Jylland,  hvad  der 
bragte  ham  fra  at  have  levet  i  daarlige  Kaar  til  at  blive 
en  meget  velstaaende  Mand.  Han  antog  fra  nu  af  Navnet 
Schack  Rathlou,  det  Navn,  hvorunder  han  er  mest  kjendt 
i  vor  Historie. 

Reventlow  saa  Uge  saa  sort  som  han  paa  Forholdene, 
og  det  giver  et  klart  Billede  af  hans  Opfattelse  af  Rege- 
ringen og  Magthaverne,  naar  han  4.  Marts  1771  skrev  til 
Bernstorff:  »Styrelsen  er  saa  daarhg  i  alle  Henseender, 
og  de  Mennesker,  der  dele  den  imellem  sig.  ere  saa 
fordærvede  og  saa  slette,  at  al  fornuftig  Beregning  for- 
svinder, og  at  al  menneskelig  Hjælp  svigter <.  Den  Re- 
gering, der  førtes  —  Kabinetsstyrelse  i  Modsætning  til 
Kollegieregering  — ,  var  i  hans  Øjne  rent  despotisk,  og 
han  udbrød  i  den  Anledning  i  et  Brev  til  Bernstorff: 
»Det  er  ulykkeligvis  Aarhundredets  Aand,  at  Despotismen 
vinder  Raaderum  allevegne«  *). 

Medens  disse  Mænd  —  og  vi  kunne  tilføje  Moltke, 
som  desuden  havde  private  Sorger,  —  vare  henviste  til 
paa  deres  Herregaarde  fjærnt  fra  Kjøbenhavn  at  sørge 
over  eller  at  skumle  over  Tingenes  Gang.  var  der  atter 
i  en  Del  af  1771,  ligesom  Tilfældet  havde  været  i  Slut- 
ningen af  1770.    to   Mænd   af  dem,    som  havde   hørt  til 


*)  Brev  af  17.  Marts  1771.  Herpaa  svarede  Bernstorff  19.  Marts: 
»Det  er  sandt,  at  Smigrere  baade  i  Danmark  og  Frankrig 
(der  tænkes  her  paa  Undertrykkelsen  af  Parlamenterne)  bringe 
Despotismens  Aand  til  at  leve  op  igjen;  men  Aarhundredets 
Aand  gjør  Modstand  derimod.  Aldrig  have  Folk,  naar  man 
lader  dem  raade  over  sig  selv,  været  mindre  tilbøjelige  til 
at  bøje  sig  derfor.« 

Kredsen,  der  indtoge  en  noget  anden  Stilling.  Den  ene 
af  dem  var  Rosenkrantz.  Han  stod  paa  ingen  Maade 
den  Struenseeske  Reformbevægelse  nærmere  end  nogen 
af  de  nylig  nævnte  Mænd,  ja,  han  var  absolut  fjærnere 
fra  ethvert  friere  Røre  end  Bernstorfferne.  Naar  han 
nu  paany  i  Begyndelsen  af  1771  begav  sig  til  Kjø- 
benhavn  og  søgte  at  knytte  Forbindelser  der,  var  det  da 
ej  heller  for  at  tage  Del  i  noget,  som  blot  i  ringeste 
Grad  kunde  ligne  Omdannelse  af  de  tidligere  Tilstande; 
men  det  var  med  Tanken  om,  paa  Grund  af  Uenighed  i 
Magthavernes  Kreds  muhg  at  kunne  krydse,  hvad  der 
skete.  Man  forbauses,  naar  man  læser  den  Tids  Breve, 
ved  at  se,  hvorledes  der  ogsaa  nu  i  Foraaret  1771  inden 
for  det  styrtede  Parti  var  Rygter  i  Gang  om  SpHd  imel- 
lem Gåhler  og  Rantzau.  og  de  vare  endnu  langt  stærkere, 
end  de  havde  været  i  Slutningen  af  1770.  Hvor  meget 
sandt  der  har  været  i  dem,  og  hvorom  Tvisten  har  drejet 
sig,  er  ikke  let  at  sige.  Under  alle  Omstændigheder 
havde  Struensee  i  den  Grad  forstaaet  at  gjøre  sig  til 
Herre  over  Kongen  og  Dronningen,  at  der  ikke  kunde 
være  Strid  om  andet  end  om,  hvem  der  kunde  have 
mest  Indflydelse  hos  ham  i  forskjellige  enkelte  Spørgs- 
maal.  Højst  sandsynlig  har  der  ogsaa  nu  været  megen 
Overdrivelse  i  Rygterne  ^-).  Der  har  vistnok  været  Øje- 
blikke, hvor  Giihler  og  Rantzau  ere  tørnede  sammen  ^^); 
men  det  ydre  Forhold  imellem  dem,  saaledes  som  det 
træder  frem  i  deres  Breve,  havde  stedse  et  meget  venligt 
Præg,  og  endnu  11.  Juni  1771  skriver  Gåhler  til  St.  Ger- 
main  om  Rantzaus  Iver  for  Statens  Tarv  og  Kongens 
Hæder.  Ogsaa  udtalte  Reventlow  meget  træffende  i  An- 
ledning af  disse  Rygter:  »Snart  fortæller  man,  at  det  er 
Rantzau,  snart  at  det  er  Gåhler,  der  skal  styrtes;  men 
hvad  Interesse  har  det  for  Staten  og  for  skikkelige 
Mennesker,    om   den  ene  eller  den  anden  af  dem  bliver 

gjort  ukampdygtig,  naar  Chefen  holder  sig  oppe  og  hans 
Indflydelse  vinder  i  Styrke« !  ^^) 

Al  Sandsynlighed  er  for,  at  Rygterne  om  disse  Kjæv- 
lerier  have  styrket  Rosenkrantz  i  den  Tanke,  at  han 
kunde  faa  noget  at  sige.  Efter  at  være  rejst  til  Kjøben- 
havn  i  Begyndelsen  af  1771  skrev  han  til  Moltke,  at  det 
ikke  var  afgjort,  om  han  vilde  vende  tilbage  til  Jylland, 
han  haabede,  at  Stillingen  vilde  forandre  sig,  og  han  til- 
føjede, at  hans  Venner  af  den  Grund  havde  ønsket,  at 
han  ikke  fjærnede  sig  fra  Kjøbenhavn.  Dette  kan  næppe 
forstaas  paa  anden  Maade,  end  at  han  mente  at  kunne 
udrette  noget  i  politisk  Henseende.  Sikkert  har  han 
tiUige  troet  ad  den  Vej  at  kunne  hjælpe  paa  sine  elen- 
dige Pengesager  ^^).  Men  hvad  han  saa  har  tænkt  paa, 
formaaede  han  naturligvis  intet;  han  vendte  tilbage,  fuld 
af  Forbitrelse  imod  Rantzau  og  Struensee,  og  i  Stedet 
for  at  faa  sin  økonomiske  StiUing  forbedret,  opnaaede 
han  kun,  at  ud  paa  Sommeren  blev  hans  Pension  taget 
fra  ham.  Som  en  ganske  ruineret  Mand,  med  en  Gjæld 
blandt  andet  til  Staten  paa  ca.  140000  Rdlr.,  sank  han 
senere  i  Aaret  1771  sammen  i  fuldstændig  Fortvivlelse, 
en  Stemning,  der  oven  i  Kjøbet  blev  forværret  derved, 
at  han  hgesom  Bernstorff  havde  en  højst  ubehagelig 
Svigermoder,  som  under  Samlivet  med  ham  overvældede 
ham  med  Ubehageligheder. 

Ulige  vigtigere  end  Rosenkrantz  var  imidlertid  Schim- 
melmann.  Han  var,  som  det  vil  erindres,  i  Vinteren 
1770—71*)  kommen  til  Kjøbenhavn,  hvor  han  blev  mod- 
taget paa  det  bedste,  og  han  havde  i  den  første  Halvdel 
af  Aaret  1771  LejHghed  til  at  virke  baade  i  Gehejme- 
konferensen,  i  Overskattedirektionen  og  i  Kommerce- 
kollegiet.  Samtidig  blev  hans  Hustru  stærkt  knyttet  til 
Hoffet.    Wasserschlebe,  en  Mand  med  megen  lagttagelses- 


')  Se  ovenfor  S.  22. 

evne,  der  nøje  kjendte  det  Schimmelmannske  Hus.  har 
givet  en  i  høj  Grad  sympathetisk  Skildring  af  hende  som 
baade  forstandig  og  elskværdig,  og  som  den.  der  opdrog 
sine  Børn  med  stor  Omsorg.  Men  hun,  der  var  højst 
indtagende  af  Ydre  og  Væsen,  var  ganske  tydelig  tillige 
meget  oplagt  til  at  ville  glimre  i  det  selskabelige  Liv. 
Hun  havde  rig  Lejlighed  dertil,  da  hendes  Mand  gjerne 
lod  sit  Palæ  i  Kjøbenhavn  saa  vel  som  sit  Herresæde 
Ahrensburg  i  Holsten  blive  Hjemstedet  for  prægtige 
Fester;  men  hun  modstod  dog  ikke  det  Ønske,  som 
Struensee  og  Dronningen  havde  om  at  knytte  hende  til 
Hoffet,  og  hendes  Mand,  der  paa  Grund  af  sine  Penge- 
forretninger og  sit  Haab  om  at  bevare  sin  Indflydelse 
mente  at  kunne  drage  Gavn  af  dette  Forhold,  satte  sig 
som  en  god  Forretningsmand  ud  over  den  Harme,  som 
det  maatte  vække  i  hans  gamle  Kreds. 

Rent  ydre  set  bevaredes  der  et  godt  Forhold  imel- 
lem Schimmelmann  og  Hoffet  i  dets  daværende  Skikkelse 
med  Dronningen  og  Struensee  som  Midtpunkterne,  og 
han,  der  plejede  at  tilbringe  Sommeren  fjærnt  fra  Kjø- 
benhavn. blev  opfordret  til  at  blive  her  ogsaa  i  den 
Tid  ^"5).  Det  havde,  som  tidligere  nævnt,  vakt  Forbau- 
selse  iblandt  hans  gamle  Venner  og  i  det  mindste  i 
nogen  Tid  Forargelse  hos  flere  af  dem,  at  han  i  Novem- 
ber var  rejst  til  Kjøbenhavn,  og  man  kan  forstaa,  at  de 
havde  ondt  ved  at  finde  sig  i.  at  han  syntes  at  kunne 
samarbejde  med  Struensee,  især  naar  de  saa  det  i  Lyset 
af  den  Kjendsgjerning,  at  hans  Hustru  var  en  af  Stjer- 
nerne ved  Dronning  Karoline  Mathildes  Hof.  Rimeligvis 
har  en  Følelse  af  det  kildne  i  denne  Stilling  virket  til, 
at  hverken  Schimmelmann  eller  hans  Hustru  Maaneder 
igjennem  lod  deres  Venner  høre  fra  sig.  Selv  den  mildt 
dømmende  ældre  Bernstorff  opgav  at  finde  hans  Færd 
forsvarlig;  det  var  ham  pinligt  at  tænke  paa,  at  Schim- 
melmann saa  hans  egne  bitre  Fjender  i  sit  Hus.  og  han 

var  ved  at  komme  i  Harnisk,  da  han  erfarede,  at  han 
tænkte  paa  at  ,ville  tage  Sommerophold  paa  Bernstorff 
(formodentlig  dog  ved  at  leje  det).  Det  var  i  hans  Øjne 
en  Taktløshed  uden  Lige^'). 

Som  det  var  at  vente,  dømte  baade  A.  P.  Bern- 
storff og  Reventlow  endnu  strængere  om  Schimmelmann. 
Den  Tilsidesættelse  af  de  vante  Grundsætninger,  han 
viste,  naar  det  gjaldt  om  at  bevare  Indflydelse  og 
faa  det  mest  muhge  ud  af  sine  Pengeforretninger, 
maatte  nødvendigvis  være  dem  imod,  og  fremfor  alt 
var  hans  Frues  Holdning  svær  for  dem  at  komme 
over.  »Hvorledes«,  skrev  A.  P.  Bernstorff  endnu  19.  JuU 
til  Onkelen,  »har  Schimmelmann  kunnet  forsvare  sin 
Taushed,  sin  Forbindelse  med  Gåhler  og  sin  Hustrus 
Hengivenhed  for  Dronningen«,  og  Reventlow  havde  ondt 
ved  at  forvinde  det  Indtryk,  han  havde  faaet  af  Schim- 
melmanns  Mangel  paa  Finhed  i  Karakteren  og  af,  at  han 
i  alt  for  høj  Grad  havde  set  paa  sit  Tarv  som  Forret- 
ningsmand; han  var  bange  for.  at  han,  for  at  kunne 
trække  sig  ud  af  Sagerne  med  Fordel,  var  gaaet  ind  paa 
at  lade  al  Modstand  falde  imod  de  Forandringer,  man 
paatænkte,  og  paa  at  opgive  at  forsvare  sine  Venners 
Sag.  Hans  Hustru  vilde  han  endog  tiltro,  at  hun  havde 
handlet  efter  en  Plan,  hun  havde  lagt  for  længere  Tid 
siden  ^'-). 

Naar  Schimmelmann  har  faaet  det  Øgenavn  -^  Alle- 
mandsven«,  var  det  hans  Færd  i  Struenseetiden,  der  gav 
Anledning  dertil;  men  let  har  det  dog  ingenlunde  været 
ham  at  gjennemføre  den  Rolle,  han  spillede  dengang,  og 
Bernstorff  havde  sikkert  god  Grund  til  at  tale  om  hans 
Stemning  som  nedslaaet.  Det  maatte  da  ogsaa  efter- 
haanden  blive  ham  klart,  at  Struensee  bare  tænkte  paa 
at  bruge  ham,  saa  længe  det  passede  ham.  Med  sin 
vante  Klogskab  søgte  han  da  at  løsne  sit  Baand  som  Penge- 
mand til  Staten,  og  efter,  hvad  Bernstorff  skriver,  havde 


222  Tiende  Kapitel. 

han  allerede  i  Maj  lukket  sit  Kontor  baade  i  Kjøbenhavn 
og  i  Hamburg  for  Pengeaffærer  med  Kongen.  Med  Op- 
rettelsen af  Finanskollegiet  og  KommercekoUegiets  Hen- 
læggelse under  dette  brast  ogsaa,  som  tidligere  om- 
talt, et  af  de  stærkeste  Baand,  der  knyttede  ham  til  den 
daværende  Regering;  men  naturligvis  var  han  alt  for 
forsigtig  til  at  lade  det  komme  til  et  formeligt  Brud  i 
den  Anledning,  og  det  var  saa  at  sige  i  al  Venskabelig- 
hed, at  Forholdet  løstes.  Han  skaffede  sig  en  Decharge, 
der  sikrede  ham  imod  alt  Ansvar,  og  han  bragte  sine 
forskjelhge  Forretninger  med  Statskassen  til  en  Afslut- 
ning ^^).  Naar  han  paa  denne  Tid,  inden  han  rejste  over 
til  Jylland  og  Holsten,  gjorde  et  Besøg  paa  Hirschholm 
Slot.  var  det  et  Slags  venskabehgt  Afskedsbesøg.  og  det 
skulde  efter  hans  Mening  ikke  være  for  stedse;  det  var 
hans  Tanke  atter  at  vende  tilbage  til  Kjøbenhavn.  naar 
Vinteren  kom.  om  ikke  af  andre  Grunde,  saa  for  at 
varetage  Bankens  Tarv^^). 

Men  nu  søgte  han  dog  tydelig  nok  over  til  sine 
Venners  Kreds,  og  Bernstorff  kunde  glæde  sig  ved  at 
se  ham  ganske  »fri  for  nogen  Fernis  af  det  nye  Hof«, 
han  havde  hverken  antaget  dets  Tone  eller  dets  Grund- 
sætninger, hans  Sprog,  Meninger  og  Synsmaader  vare  de 
samme  som  tidligere,  og  han  slog  da  ogsaa  grundig  løs 
paa  Struensee  og  hans  hele  System.  Efterhaanden  gled 
han  i  det  hele  tilbage  i  det  gamle  Forhold  til  den  ældre 
Statsmandskreds.  Man  glemte,  for  at  bruge  et  Udtryk  at 
A.  P.  Bernstorff,  hans  Hensynsløshed  over  hans  andre 
gode  Egenskaber. 

Naar  vi  erindre,  hvorledes  Rantzau,  St.  Germain  og 
Gåhler  tidligere  havde  skumlet  over  de  gamle  Magthavere, 
og  det  endog  for  en  Del  med  de  skarpeste  og  uret- 
færdigste Domme  om  dem  som  Mennesker,  maa  det 
slaa  os,  hvorledes  Forholdet  nu  var  vendt  om.  Men 
den  stigende  Voldsomhed,    hvormed   Struensees  Styrelse 

Og  overhovedet  Forholdene  øverst  oppe  i  Staten  og  ved 
Hoffet  bedømtes  af  den  ældre  Statsmandskreds,  hang 
ikke  sammen  med  Skridt  fra  dens  Side  for  at  modarbejde 
ham  og  hans  Venner.  Man  kan  lejlighedsvis  se  Ud- 
talelser af  J.  H.  E.  Bernstorff  om,  hvorledes  de  nye 
Magthavere,  efter  hvad  man  meddelte  ham.  lod  under- 
ordnede Hjælpere  paa  offentlige  Steder  tale  ondt  om  ham 
og  hans  Meningsfæller,  og  hvorledes  de  ogsaa  brugte 
Pressen  paa  den  Maade^^);  men  vi  kunne  ikke  spore 
det  mindste  Forsøg  fra  det  Bernstorffske  Partis  Side  paa 
at  gjøre  Gjengjæld  ved  at  bruge  Pressefriheden  til  at 
rette  Angreb  mod  den  Struenseeske  Styrelse.  De  styrtede 
Stormænd  have.  det  er  det  værdt  at  lægge  Mærke  til. 
ikke  udøvet  den  ringeste  Indflydelse  paa  den  Folkestem- 
ning, der  efterhaanden  udviklede  sig  med  Hensyn  til 
Struensee.  Naar  A.  P.  Bernstorff  i  et  Brev  af  22.  Marts 
skriver  til  Onkelen  om  at  sælge  Godset  Bernstorff,  tyder 
det  paa,  at  der,  i  det  mindste  paa  den  Tid,  ikke  har 
været  Tanke  hos  dem  om  mulig  at  vende  her  tilbage. 

Struensee  var  altsaa  fra  den  Side  set  fuldstændig 
tryg.  Tænker  man  nu  ved  Siden  deraf  paa  dem,  der 
fra  først  af  havde  staaet  ham  nær,  var  det  en  ikke 
urimeUg  Opfattelse,  der  dengang  blev  gjort  gjældende.  at 
han  havde  Gavn  af  den  Splid,  som  i  det  mindste  til  visse 
Tider  var  nnellem  Gåhler  og  Bantzau.  da  han  kunde 
bruge  den  ene  af  dem  imod  den  anden  og  altsaa  være 
sikker  paa.  at  de  ikke  i  deres  Misfornøjelse  over.  at 
han  havde  grebet  Magten,  skulde  kunne  forene  sig  imod 
ham.  Man  kan.  naar  man  vil  følge  hans  Forhold  til 
dem,  ikke  være  i  Tvivl  om,  at  han  endnu  fortrinsvis 
har  raadført  sig  med  Gåhler  om  forskjellige  Spørgs- 
maal,  en  simpel  Følge  af.  at  denne  havde  en  ganske 
anden  Forretningsdygtighed  og  Kjendskab  til  Forhold  og 
Personer  i  Embedsverdenen  end  Bantzau.  Forskjellige 
Breve    fra    ham    til    Gåhler    vidne    om,    at    han    endnu 

stedse  har  sat  Pris  paa  denne,  men  vel  at  mærke, 
dog  kun  til  en  vis  Grad.  Gåhler  blev  saaledes  tydelig 
nok  ikke  taget  med  paa  Raad  ved  Spørgsmaalet  om 
Indretningen  af  FinanskoUegiet  og  om  dets  Sammensæt- 
ning. Ogsaa  havde  han  været  bestemt  uenig  med  Stru- 
ensee,  da  denne  i  Foraaret  1771  faldt  paa  at  afskaffe 
Hestgarden,  et  Skridt,  der  i  det  mindste  for  en  Del  hang 
sammen  med  hans  nivellerende  Ønsker.  Den  Forrang, 
dette  Elitekorps  havde  iblandt  Hærens  Regimenter,  op- 
fattede han  som  et  Slags  Privilegium,  og  her  som  alle- 
vegne vilde  han  have  alt  sligt  af  Vejen.  Den  Menings- 
forskjel,  der  her  var  imellem  Struensee  og  Gåhler,  gav 
for  en  Tid  det  fortrolige  Forhold  imellem  dem  et  Knæk, 
og  selv  om  det  til  Dels  gjenoprettedes,  gik  deres  gjen- 
sidige  Berøring  ikke  ud  over  det  rent  forretningsmæssige, 
og  Struensee  talte  aldrig  til  Gåhler  om  sin  personhge 
Stilling  ved  Hoffet  ^2). 

Vanskehgere  er  det  at  blive  klar  paa  hans  Forhold 
til  Rantzau.  Paa  en  vis  Maade  stod  denne  ham  vistnok 
endnu  nærmere  end  Gåhler,  og  det  er  muligt,  at  han 
har  ladet  ham  have  nogen  Indflydelse  i  visse  person- 
lige Spørgsmaal,  foruden  at  han  kunde  figurere  ved 
Hoffet.  Ogsaa  satte  Struensee,  som  ovenfor  omtalt, 
en  bestemt  Modstand  imod  Ruslands  Krav  paa,  at  han 
skulde  fjærnes;  men  bortset  fra  at  Rantzau  havde  raadet 
Struensee  til  at  fjærne  Konseillet-^),  kan  man  ikke  nævne 
et  eneste  Punkt,  vedrørende  Reformer  og  Omdannelser, 
hvor  han  har  havt  det  mindste  at  sige,  og  han  har  ej 
heller  udøvet  nogen  somhelst  Indflydelse  af  Betydning 
paa  den  udenrigske  Politik.  Struensee  har  udtrykkelig 
erklæret,  at  Rantzaus  Forestiflinger  paa  dette  Omraade  i 
Begyndelsen  af  1771  ikke  havde  gjort  noget  Indtryk  paa 
ham-^),  og  siden  Maj  1771  talte  han  overhovedet  slet 
ikke  med  ham  om  slige  Sager.  Det  ser  da  ogsaa  stærkt 
ud  til,    at  denne   aUerede  i  det   første   Halvaar  af  1771 

ikke  har  kunnet  udrette  andet  end  at  være  Skvadronøren 
og  den  flotte  Selskabsmand.  Ikke  engang  til  Kongen 
kunde  han  mere  end  nogen  anden  faa  fri  Adgang;  han 
saavel  som  Gåhler  saa  kun  denne  nogle  faa  Øjeblikke, 
naar  de  forelagde  ham  MihtærprotokoUen^^). 

Bernstorff  har  i  et  af  sine  Breve  fra  denne  Tid 
træffende  udtalt,  at  Struensee  sandsynligvis,  naar  han 
kunde  blive  støttet  af  dygtige  og  kundskabsrige  Mænd  af 
borgerUg  Byrd,  vilde  søge  at  skille  sig  af  med  Gåhler 
og  Rantzau-*^).  Der  kan  ingen  Tvivl  være  om,  at  hans 
Stræben  i  Virkeligheden  gik  ud  paa  at  finde  praktisk 
dygtige  Mænd,  der  kunde  være  hans  blotte  Redskaber 
uden  at  true  hans  Magt.  Vi  have  ved  Omtalen  af  hans 
Forandringer  af  Styrelsen  nævnet  en  Række  saadanne 
Mænd,  og  vi  kunne  dertfl  sikkert  føje  Falkenskjold.  Rig- 
tignok blev  det  fortalt,  at  det  var  Rantzau,  der  havde 
faaet  denne  kaldt  tilbage,  hvem  han  ganske  vist  havde 
kjendt  tidligere,  og  hvem  Struensee  dengang  oftere 
havde  set  hos  ham^'^);  men  den  haarde  Dom,  Rantzau 
havde  fældet  over  ham*),  taler  stærkt  imod  Rigtigheden 
heraf.  Ved  Siden  deraf  var,  eller  i  det  mindste  blev 
Falkenskjold  en  bestemt  Modstander  af  Gåhler '^^),  og 
den  Formodning  hgger  da  nærmest,  at  det  er  Struensee 
selv,  der  har  villet  have  ham  hjem  for  i  ham  at  have 
en  militær  Raadgiver,  der  skyldte  ham  sin  Løbebane  og 
ikke  som  Gåhler  og  Rantzau  kunde  føle  sig  som  skuffet 
Medbejler.  Man  ser  ham  da  ogsaa  faa  Kongen  til  at 
gjøre  ham  til  Chef  for  Livregimentet^^). 

Det  saa  i  hele  det  første  Halvaar  af  1771  stærkt  ud, 
som  om  Struensee  skulde  have  Lykken  med  sig  ved 
denne  Politik.  Man  mærker  ikke  Spor  af  Modstandsaand 
imod  ham  paa  noget  Punkt.  Dette  hang  selvfølgehg  i 
ikke  ringe  Grad  sammen  med,  at  han  gjaldt  for  at  være 

den  almægtige  ved  Hoffet.  Overhovedet  afhang  hans 
Stillings  Styrke,  som  for  øvrigt  vel  kjendt,  langt  mindre 
af  Respekt  for  ham  som  Statsmand,  end  af.  at  han  havde 
forstaaet  at  vinde  Magten  over  den  sindssyge  Konge  og 
den  forelskede  Dronning,  og  man  maa,  naar  man  skal 
følge  hans  Færd,  lige  saa  vel  se  paa  hans  Optræden  i 
de  kongelige  Gemakker  og  ved  Hoffet  som  paa  hans 
Virksomhed  i  hans  Arbejdsværelse.  Hans  Stilling  var. 
som  vi  vide,  efter  18.  December  1770  den  at  være 
mmtre  des  requetes  hos  Kongen  med  Konferensraads 
Rang.  Derefter  skulde  man  tro,  at  han  havde  lidet  eller 
intet  med  Hoffet  at  gjøre ;  men  desuagtet  havde  han 
som  uundværlig  baade  for  Kongen  og  Dronningen  lige 
saa  godt  Magten  der  som  i  Staten.  Han  behøvede  ingen 
særlig  Hoftitel  eller  Excellencerang.  Naar  vi  have  set 
ham  trænge  Aristokratiet  tilbage  i  Statens  Styrelse,  kan 
man  sige,  at  han  ogsaa  stræbte  at  svække  Hoffets  særlig 
fornemme  Præg.  Foruden  de  Damer  og  Herrer,  der 
tidhgere  ere  omtalte  som  hørende  til  Hoffet,  lod  Struen- 
see,  der  overhovedet  havde  stor  Forkjærlighed  for  det 
miUtære.  Oberster  faa  Adgang  til  Kongens  Taffel,  og 
Dronningen  indbød  Officerers  Hustruer  lige  til  Kaptajns- 
fruer  til  at  komme  til  Hoffet  —  iblandt  de  sidste  var  en 
dengang  ret  bekjendt  Dame,  en  Fru  Malleville  — ;  ogsaa 
saa  man  der  en  anset  Kjøbmand,  Konferensraad  Fa- 
bricius" Hustru  og  et  Par  andre  borgerlige  Fruer,  Fru 
IseUn.  hvis  Mand  ligeledes  var  stor  Grosserer,  og  en  Fru 
Schultz,  der  var  gift  med  en  Deputeret  i  Krigskommis- 
sariatet.  Man  vidste  at  fortælle,  at  Kongens  Omgivelser 
holdt  af  at  gjøre  Nar  ad  Excellencetitlen  •^'^). 

Fra  et  moderne  Standpunkt  have  vi  ondt  ved  at 
fmde  det  besynderligt,  at  Herrer  og  Damer  af  noget  for- 
skjellige  Rangklasser  kom  til  Hoffet,  forudsat  at  de  ved 
Dannelse  og  ydre  Optræden  vare  værdige  dertil.  Men 
for  den  ældre  Slægt  i  Datiden   maatte   dette  tage  sig  ud 

som  en  Slags  Revolution,  hvortil  ogsaa  oven  i  Kjøbet 
kom,  at  Hoffet  nu  ophørte,  som  Opdragelsesskole  for 
Pager,  at  berede  unge  Adelsmænd  Vejen  til  høje  Stillin- 
ger. Pagerne  bleve  helt  afskaffede,  og  unge  Kadetter 
bleve  tagne  til  at  gjøre  Pagetjeneste.  Det  var  aabenbart 
Forargelse  over  hele  denne  Forandring  ved  Hoffet,  der 
bragte  Bernstorff  til.  efter  at  have  talt  med  Schimmelmann 
derom,  i  et  Brev  fra  Sommeren  1771  at  skrive,  at  de 
vare  enige  om  at  tro.  at  alt,  hvad  der  indtog  en  særlig 
udmærket  Stilling  (quelqiie  distinction).  efterhaanden  vilde 
blive  fjærnet  fra  Hoffet,  og  at  Konferensraadstitelen  vilde 
blive  den  ypperste  her.  Denne  Overgang  til  det  halvt 
borgerlige  havde,  som  allerede  nævnt,  ogsaa  stødt  Gustav 
III,  da  han  som  Kronprins  var  her  med  Broderen  1770. 
At  skulle  sidde  tilbords  med  andre  end  Damer  og  Herrer 
af  det  højeste  Aristokrati  stred  ganske  mod  hans  Opfat- 
telse af.  hvorledes  det  skulde  gaa  til  ved  et  Hof.  Hvilken 
Forskjel  var  der  ikke  paa  det  og  paa  det  Ideal  af  en 
Hofordning,  han  higede  efter  at  komme  til  at  se  i  Ver- 
sailles, der,  hvorhen  hans  Rejse  netop  dengang  gik! 

Tidhgere  havde  Frederiksberg  Slot  været  Hoffets 
vante  Opholdssted  om  Sommeren,  ved  Siden  af  at  der 
fandt  Udflugter  Sted  dels  til  Frederiksborg  Slot,  dels  til 
Hertugdømmerne.  Desuden  havde  Dronningen  det  lille 
Frydenlund  Slot  i  Nærheden  af  Vedbæk,  og  Enkedron- 
ning Juliane  Marie  boede  om  Sommeren  paa  Fredens- 
borg, medens  hun  ogsaa  havde  Marienlyst  ved  Helsingør 
til  Raadighed.  Men  ved  Enkedronning  Sofie  Magdalenes 
Død  i  Maj  1770  havde  Kongen  faaet  Hirschholm  Slot. 
og  meget  snart  efter  Hjemkomsten  fra  Holsten  tog  Hoffet 
fra  6.  September  dette  Slot  til  foreløbigt  Opholdssted. 

Det  er  som  bekjendt  det,  hvortil  Tanken  altid  gaar 
tilbage,  naar  Talen  er  om  Struensee  og  Karoline  Mathilde. 
Det  var,  som  det  vil  erindres,  opført  af  selve  Sofie  Mag- 
dalene med  store  Bekostninger.    Desto  værre  var  det  ikke 

bygget  efter  en  oprindelig  Plan  for  en  hel  Nybygning; 
men  det  var  voxet  op  efterhaanden  ved  Udvidelser  og 
Tilbygninger,  saaledes  at  det  havde  været  en  svær  Op- 
gave for  Arkitekten  Thura  at  faa  et  harmonisk  Hele  ud 
deraf.  Der  var  kommet  noget  tungt  frem  ved  nogle  af 
de  Tilbygninger,  han  havde  maattet  opføre ;  men  det 
Helhedsbillede,  man  fik  af  Bygningen,  maa  dog  have 
været  tiltalende,  især  set  fra  den  Side,  hvor  Hovedind- 
kjørselen  var  med  det  smukke  Porttaarn.  Medens  Slottets 
Ydre  var  holdt  i  en  simpel  Stil,  vare  Hovedrummene, 
d.  V.  s.  Riddersalen,  den  saakaldte  Konseilsal  og  Kapellet, 
udsmykkede  i  overdaadig  Barokstil  med  Stukkaturlofter 
og  Paneler  af  Marmor  og  fine  Træsorter,  for  ikke  at  tale 
om  malerisk  Dekoration  af  forskjellig  Slags.  Til  Slottet 
sluttede  sig  den  store  Have,  anlagt  efter  den  ældre  fran- 
ske Mode,  og  i  den  var  der  flere  anselige  Havehuse  i 
kunstnerisk  gjennemført  Stil.  Selv  om  Slotsbygningen, 
der  ulykkeUgvis  laa  paa  en  sumpig  Grund,  allerede 
trængte  til  Udbedring  paa  flere  Punkter,  var  den  upaa- 
tvivlelig  udmærket  skikket  til  at  bruges  som  Landslot, 
og  den  passede  ogsaa  dertil,  ikke  alene  ved  sin  Belig- 
genhed i  den  vel  kjendte  smukke  Egn,  men  ogsaa  fordi 
Slottet  ikke  var  længere  fra  Hovedstaden,  end  at  For- 
bindelsen med  denne  var  let.  Og  paa  den  anden  Side 
var  man  der  langt  friere  i  sin  hele  Færd,  end  det  var 
muligt  at  være  det  paa  det  Kjøbenhavn  saa  nær  liggende 
Frederiksberg  Slot.  Det  er  derfor  let  at  forstaa,  at  Dron- 
ningen og  Struensee  strax  valgte  det  som  Yndlingsophold- 
sted.  Og  nu  skulde  altsaa  det  Slot,  som  den  pietistiske 
Sofie  Magdalene  havde  bygget,  og  som  hidtil  havde  været 
Hjemstedet  for  hendes  stive  og  yderst  stille  Liv,  huse  et 
løssluppet  lystigt  Hofliv,  hvor  alt  drejede  sig  om  en  ung 
Dronning  og  hendes  Elsker.  Ingen  Modsætning  kunde 
være  større.  Ud  paa  Efteraaret  (27.  Oktober)  flyttede 
Hoffet   naturligvis  til   Kristiansborg   Slot:    men  ved  For- 

aarets  Komme  drog  man  tilbage  til  Hirschholm  Slot,  hvor 
man  blev  til  Efteraaret  1771. 

I  Efteraaret  1770  og  i  Vinteren  1770—71  var  Stru- 
ensee  overvejende  optaget,  først  af  at  grunde  sin  Magt 
ved  efterhaanden  at  faa  de  gamle  Magthavere  fortrængte, 
og  dernæst  af  den  Mængde  store  Reformer,  der  fulgte 
Slag  i  Slag.  og  det  er  sikkert  en  rigtig  Udtalelse  af 
Holstein  om  ham.  at  i  denne  Tid  hindrede  alskens  For- 
lystelser ham  ikke  i  det  flittige  Arbejde.  Men  derfor  laa 
det  ham  ligegodt  nær  ogsaa  at  tænke  paa  Hoffet,  blandt 
andet  paa  at  faa  de  Personer  fjærnede,  som  han  ikke 
syntes  om,  og  faa  dem  afløste  af  andre.  Saaledes  gik 
det  ud  over  Overhofmarskallen  Frits  Moltke;  han  fik  i 
Marts  1771  pludselig  Afsked  uden  Pension ^^)  og  afløstes 
af  en  Kr.  Fr.  Bjelke.  der  var  en  skikkeUg  Mand,  men  et 
Nul,  som  maatte  gjælde  for  ganske  uskadehg.  Han 
ansattes  dog  kun  som  Hofmarskal  og  derfor  med  rin- 
gere Løn, 

Samtidig  med  Moltke  afskedigedes  Dronningens  Hof- 
frøken, Frøken  Eyben,  hvem  Rygtet  næppe  uden  Grund 
lod  være  hans  Elskerinde;  men  hun  fik  dog  Pension  paa 
300  Rdlr.  og  en  Plads  i  Slesvig  Frøkenkloster.  Det  var 
ogsaa  paa  denne  Tid,  at  2  Hofpræster,  Gramer  og  Schøn- 
heyder,  bleve  afskedigede-^'-).  I  det  mindste  Gramers  Af- 
skedigelse blev  sat  i  Forbindelse  med  de  i  Dronningens 
og  Struensees  Øjne  altfor  dristige  Udtalelser,  han  brugte 
fra  Prædikestolen.  Dronningens  Overhofmesterinde,  Fru 
V.  der  Liihe,  beholdt  endnu  sin  Plads,  men  maatte  stærkt 
føle,  at  Dronningen  intet  havde  tilovers  for  hende.  De 
Damer,  som  Karoline  Mathilde  paa  denne  Tid  nærmest 
havde  til  Omgang,  vare  Fru  Gåhler,  Fru  Holstein  og 
Fru  Schimmelmann  foruden  Fru  Fabricius.  Derimod 
var  Baronesse  Biilow^s  gode  Tid  forbi. 

Naar  disse  forskjeUige  Forhold  og  Begivenheder  vakte 
Opsigt,   gjaldt  det  i  endnu  højere  Grad  om  den  Unaade. 

som  i  April  1771  ramte  Warnstedt.  Han  havde  tidligere 
været  regnet  blandt  Struensees  tro  Mænd,  og  han  havde 
hørt  til  Kongens  allernærmeste  Omgivelser;  men  Struen- 
see  vilde  have  Brandt  til  at  være  sin  egentlige  Stedfor- 
træder hos  Kongen,  nu  da  han  selv  vilde  have  sin  Tid 
til  Raadighed,  baade  til  sin  Statsmandsgjerning  og  for 
bedre  at  kunne  pleje  sit  Elskovsforhold  til  Dronningen. 
Derved  fremkom  der  et  Medbejlerskab  imellem  Brandt 
og  Warnstedt,  og  denne  lod  tydelig  Brandt  føle,  at  han 
helst  saa  ham  saa  langt  tjærnet  fra  Kongen  som  muligt 2'^). 
Men  uheldigvis  var  Kongen  nu  bleven  kjed  af  Warnstedt, 
og  dermed  var  dennes  Skjæbne  selvfølgelig,  afgjort.  Han, 
der  var  Kammerherre  og  Rejsestaldmester,  fik  nemlig 
pludsehg  Ordre  til  at  rejse  over  til  Slesvig  for  at  være 
—  Sekondlieutenant  ved  det  herværende  Kyrasserregi- 
ment.  Enhver  ser,  at  denne  enestaaende  Form  for  en 
Afskedigelse  af  Hoffets  Tjeneste  var  et  slaaende  Vidnes- 
b\Td  om  Unaade;  men  til  Held  for  Warnstedt  blev  der 
dog  bagefter  givet  ham  en  Pension  paa  1000  Rdlr.  ^'*). 
Efter  hans  Bortfjærnelse  kunde  Brandt  røre  sig  frit  som 
Herre  uden  Medbejler  i  Kongens  Gemakker,  thi  at  denne 
fik  en  Negerdreng,  Moranti,  og  en  anden  Dreng  til  Sel- 
skab, kunde  ikke  vække  Skinsyge  hos  ham.  Det  kan 
som  Tillæg  til  de  forskjellige  Lynnedslag  af  den  af  Stru- 
ensee  dikterede  kongelige  Unaade  føjes,  at  Holck  uden 
den  ringeste  Grund  i  Maj  1771  mistede  den  ham  ved 
hans  Afskedigelse  tilsagte  Pension. 

Under  Opholdet  paa  Hirschholm  Slot  i  Efteraaret 
1770  havde  man  moret  sig  med  landlige  Glæder,  som 
Spasereture,  Rideture  og  Jagter.  Paa  Grund  af  den  store 
Interesse  for  Ridning,  som  baade  Dronningen  og  Struen- 
see  havde,  var  der  som  noget  nyt  22.  og  24.  Oktober  i 
Kongeparrets  Nærværelse  blevet  holdt  et  Væddeløb  uden- 
for Nørre-  og  Østerport,  som  havde  vakt  megen  Opmærk- 
somhed,   og  ved  hvilket  en  Parforcejæger  Bruun  vandt 

Løbet  med  en  dansk  Hest.  og  den  flere  Gange  omtalte 
Jagtjunker  Osborn  sejrede  med  en  engelsk  Hest.  Ogsaa 
i  det  følgende  Aar  fandt  slige  Væddeløb  et  Par  Gange 
Sted.  Vinterglæderne  vare  de  vante.  Der  blev  som 
Friluftsfornøjelse  holdt  Slædefarter,  undertiden  ved  Fakkel- 
skin. Indendørs  morede  man  sig  med  Baller,  Theater- 
forestillinger  og  Maskerader.  Ikke  alene  stode  de  franske 
Komedier,  der  bleve  givne  paa  Hoftheatret,  under  Brandts 
Overopsigt;  men  han  havde  ogsaa  den  øverste  Ledelse 
af  Theatret  i  Kjøbenhavn,  der  i  April  1770  var  gaaet 
over  fra  at  have  tilhørt  Kommunen  til  at  blive  Kongens 
Ejendom.  Til  Forestillingerne  her  hørte  ogsaa  itahensk 
Opera,  som  opførtes  om  Søndagen.  Det  vakte  en  Del 
Opsigt,  at  Skuespil  nu  tillige  kunde  gives  Lørdag  Aften, 
hvad  hidtil  havde  været  ukjendt,  da  denne  Aften  havde 
gjældt  for  Helligaften.  Ligeledes  kunde  Maskerader,  Hge- 
som  i  de  foregaaende  Aar,  finde  Sted  paa  det  kongehge 
Theater,  og  rimeligvis  som  et  Skridt  i  folkehg  Retning 
blev  der  18.  December  1770  holdt  en  saadan  paa  Kon- 
gens Bekostning,  hvortil  alle  og  enhver  kunde  faa  Adgang 
uden  Billet 35). 

Som  en  hdet  tiltalende  Adspredelse  fik  et  Slags  Ha- 
zardspil,  det  saakaldte  Lou  (Loup),  Indpas,  for  en  Del 
vistnok,  fordi  det  var  den  sindssyge  Konges  bedste  Glæde. 
Han  vilde  undertiden  endog  spille  det  to  Gange  om  Da- 
gen. Men  ejendommehgt  nok.  lige  saa  ivrig  han  var 
derfor,  Hge  saa  uheldig  spillede  han.  Han  tabte  regel- 
mæssig altid,  og  Struensee  har  selv  senere  fortalt,  at 
alle,  der  spillede  med  Kongen,  »profiterede«  derved 3^). 
Det  kunde  være  betydehge  Summer,  der  tabtes  og  vand- 
tes ved  dette  Spil.  Efter  hvad  Brandt  har  sagt,  gik  Pen- 
gene for  det  meste  i  Struensees  og  Generahnde  Gåhlers 
Lommer  3^). 

Naturligvis  var  Dronningen  nu  i  højeste  Grad  bleven 
Midtpunktet  i  Vinterens  glade  Hofliv,    og  samtidig  med, 

at  Kongens  Fødselsdag,  29.  Januar  1771.  skulde  fejres 
med  en  egen  Glands.  »som  om  han  efter  Konseillets  Af- 
skaffelse ligesom  havde  besteget  Tronen  paa  ny«,  greb 
hun  Lejligheden  til  at  kaste  et  lysende  Skjær  over 
sig  selv.  Hun  indstiftede  nemlig  den  Dag  en  egen 
Orden,  der  bar  Navn  efter  hende.  Mathildeordenen.  Den 
bestod  af  hendes  Navnechiffer,  smykket  med  Diamanter 
og  baaret  i  et  rosenrødt  Silkebaand.  Denne  Orden  kunde 
bæreg  baade  af  Herrer  og  Damer,  og  den  skulde  kun 
gives  til  saadanne,  som  Dronningen  hædrede  med  sit 
Venskab.  Ret  betegnende  var  der  tilføjet,  at  de,  der  i 
Forvejen  bar  den  af  Dronning  Sofie  Magdalene  stiftede 
Orden  de  Vunion  parfaite.  havde  at  aflægge  denne,  da 
den  ikke  maatte  bæres  sammen  med  den  nye  Orden. 

En  Sammenligning  imellem  disse  to  Dronningers 
Ordener  falder  ikke  ud  til  Fordel  for  Karoline  Mathilde. 
Sofie  Magdalene  havde  stiftet  sin  Orden  som  et  Takke- 
minde  for  sit  lykkelige  Ægteskab,  og  den  var  derfor  paa 
en  Maade  et  Vidnesbyrd  om  hendes  TaknemmeUghed 
imod  Kristian  VI  og  til  hans  Ære ;  den  nye  Orden  derimod 
skulde  kun  sprede  Glands  over  Karoline  Mathilde  selv.  Men 
der  knyttede  sig  dog  et  kjønt  Træk  fra  hendes  Side  til  dens 
Stiftelse.  Som  den,  der  allerførst  af  alle  skulde  have  den. 
bestemte  hun  nemlig  sin  tidligere  Hofmesterinde  Fru 
Plessen.  Det  var  et  smukt  Vidnesbyrd  om,  at  hun  ikke 
havde  glemt  hende,  og,  idet  hun  sendte  Fru  Plessen  Or- 
denen, var  det  med  et  nydehgt  Brev  fra  hende  selv. 
Iblandt  andet  stod  der  i  det,  at  hun  ikke  kjendte  nogen, 
der  i  højere  Grad  fortjente  hendes  Agtelse  og  Venskab, 
og  at  hun  derfor  havde  sat  hende  som  den  første  paa 
Listen;  hun  sendte  hende  Ordenen,  førend  Uddelingen  til 
de  andre  fandt  Sted  ^^).  Man  kan  forstaa,  at  Fru  Plessen 
blev  i  højeste  Grad  rørt  og  glad  ved  dette  Bevis  paa.  at 
hun  endnu  mindedes  med  KjærHghed.  De  andre,  som 
fik  Ordenen    ved    denne    første  Uddeling,    vare.    foruden 

naturligvis  Enkedronning  Juliane  Marie  og  Arveprins 
Frederik,  tillige  Rantzau,  Gåhler,  Struensee  og  Brandt 
samt  Grevinde  Holstein.  Fru  Gåhler  og  Fru  Schimmel- 
mann.  For  ogsaa  at  fejre  Dagen  paa  en  folkelig  Maade. 
blev  der  holdt  en  Fest  for  den  store  Mængde  paa  Slot- 
tets Ridebane  i  en  hgnende  Stil  som  den,  der  var  bleven 
fejret  paa  Kongeparrets  Salvingsdag.  Der  blev  givet  en 
hel  Oxe  til  Pris,  og  der  var  opført  en  Slags  Fontæne  i 
antik  Stil  tillige  med  to  mindre  Fontæner;  fra  den  første 
udsprang  der  Vand,  fra  de  mindre  rød  og  hvid  Vin,  lige- 
som der  af  en  kongelig  Herold  blev  udkastet  Guld-  og 
Sølvpenge  til  de  omstaaende.  De  bare  Kongens  Bryst- 
billede og  hans  Valgsprog:  gloria  ex  amore  patrice. 
Uheldigvis  endte  denne  Dag  med,  at  Kristian  VII  faldt 
over  en  af  sine  store  Hunde  og  slog  sig  slemt.  Selv  om 
han  legemlig  snart  kom  sig  deraf,  mentes  det  siden,  at 
hans  Sindssyge  var  bleven  forværret  ved  dette  Uheld. 

Kongens  Sindssvaghed  paa  dens  fulde  Højde.  —  Struensee  Kabinets- 
minister.  —  Reverdils  Tilbagekaldelse. 


iVongens  Sindssvaghed  er  det  fra  nu  af  en  Hoved- 
sag at  lægge  Mærke  til.  Det  er  tydeligt  nok,  at  Rygterne 
om  hans  besynderlige  Maade  at  være  paa  efterhaanden 
bleve  mere  og  mere  almindelige.  At  han  var  sindssvag, 
siges  vissehg  nu  saa  hdt  som  tidligere  af  nogen ;  men  det 
hedder  i  Breve  fra  Datiden,  at  han  bliver  svagere  og 
svagere,  og  FortælHngerne  om,  hvad  han  kunde  falde  paa 
at  sige,  gik  allerede  nu  saa  vidt,  at  A.  P.  Bernstorff  med 
Rædsel  fortæller,  at  han  skulde  have  sagt,  at  Dronningen 
var  frugtsommelig  ved  den  hellige  Aand^).  Det  er  i 
Virkeligheden  aldeles  ikke  utænkeHgt,  at  han  kan  have 
sagt  det.  Man  forbauses  kun  over,  at  de,  der  troede 
paa,  at  han  kunde  sige  sHgt,  ikke  tillige  fik  den  For- 
modning, at  han  var  sindssyg.  Klarere  og  klarere  bleve 
imidlertid  stedse  Vidnesbyrdene  om,  at  han  var  det.  I 
April  saa  man  ham  en  Dag  tilhgemed  de  to  Drenge,  han 
havde  til  sin  daglige  Omgang,  fra  Slotsbalkonen  kaste 
baade  Porcelæn,  Spejle  og  Møbler  ned  paa  Gaden.  Over 
400  Mennesker  vare  Vidner  dertiP).  Det  var  den  0de- 
læggelseslyst,  man  allerede  tidligere  havde  mærket  hos 
ham,  som  nu  traadte  frem  for  Alverden,  og  som  vedblev 

at  ytre  sig  den  følgende  Tid  paa  Hirschholm,  efter  at  Hof- 
fet atter  var  flyttet  derud.  »Denne  Morgen«,  skriver 
Rantzaii  saaledes  til  Gahler  20.  Juni.  »har  Kongen  gjort 
sig  en  Spaseretur  med  sine  Drenge.  Da  der  ikke  er  flere 
Møbler  tilbage  i  hans  eget  Værelse,  gjøre  de  Udfald  imod 
Næstens ;  imorges  har  de  været  omkring  i  alle  Værelserne 
hos  os  andre.  De  har  lukket  op  overalt  og  kiget  ind, 
og  tilsidst  har  de  taget  to  store  Vinduer  af  deres  Hængs- 
ler og  kastet  ned  paa  Jorden.  Det  er  baade  til  at  le  og 
til  at  græde  over«. 

Det  hjalp  ikke,  at  man  vilde  holde  ham  fra  shgt  ved 
Forestillinger,  saa  blev  han  kun  endnu  mere   opsat  der- 
paa,  og  Struensee  mente  derfor  med  god  Grund,  at  man 
gjorde  bedst  i  at  lade  ham  te  sig,  som  han  vilde.     Han 
kunde  formehg  trygle  om  Hjælp  dertil,  og  Brandt  troede 
derfor  engang  ikke  at  kunne  undslaa  sig  for  at  hjælpe 
ham  med  at  faa  et  stort  Vindue  paa  Hirschholm  Slot  ud  af 
Hængslerne,  for  at  det  kunde  blive  kastet  ned  paa  Jor- 
den.   Man  maatte  lade  nogle  Vinduer  paa  dette  Slot  være 
uindsatte,   fordi  han  altid  slog  dem  itu.     Naturligvis  blev 
hans  Maade  at  være  paa  mere  og  mere  uhyggelig.   Alle- 
rede  i   Oktober  1770   fortæller  Suhm,   at  han  havde  set 
ham  sidde  ved  Taflet  nedbøjet,   spise  stærkt,  se  fæl  ud 
og  ikke  sige  et  Ord.     Der  er  ingen  Tvivl   om,  at   han 
følte  sig  i  høj  Grad  ulykkehg.  og  man  kunde  høre  ham 
sige  ved  sig  selv:    >Jeg  kan  ikke  holde  det  ud  længere«  ^). 
Men  han  blev  tillige   efterhaanden  selvfølgelig  yderst  be- 
sværlig for  sine  Omgivelser,  ikke  alene,  naar  han  sad  og 
skar  skrækkehge  Grimasser  ved   Middagstaflet    eller  slog 
en  skrallende  Latter  op,   men  naar  han  endog  fandt  paa 
at  kaste  en  eller  anden  Servietten   eller  en  Tallerken  i 
Hovedet,  for  ikke  at  tale  om.  hvad  det  vilde  sige,  Timer 
igjennem  at  høre  paa  hans  sindssyge  Snak.     Det  var  de 
besynderiigste  Ting,  som  han  under  Sommeropholdet  paa 
Hirschholm  kunde  finde  paa.     I  nogle   Uger  brugte   han 

Kl.  5  om  Morgenen  at  løbe  ned  i  Haven  i  bar  Skjorte. 
ja,  det  kunde  endog  ske  om  Natten,  og.  naar  der  skulde 
gaas  til  Taffel,  kunde  det  hænde,  at  han  enten  var  løbet 
ned  i  Haven  eller  havde  sat  sig  i  en  Baad  eller  var 
styrtet  ud  i  Skoven,  saa  det  i  flere  Timer  ikke  var  mu- 
ligt at  finde  ham.  Det  drillevorne  i  hans  Natur  kunde  i 
saadanne  Øjeblikke  træde  tydelig  frem.  Saaledes  hændte 
det  en  Dag,  at  der  skulde  spises  Frokost  i  Haven;  men 
da  saa  han  sit  Snit.  og  han  naaede.  inden  Frokosten  var 
begyndt,  at  faa  Bordene,  hvorpaa  der  skulde  dækkes, 
kastede  i  en  Dam.  Der  laa  de  og  flød.  da  Dronningen 
og  Struensee  kom. 

Vi  erindre,  hvorledes  denne  sidste  selv  havde  udtalt 
sig  om  Kongen  i  Foraaret  1771  som  helt  umulig  at 
arbejde  med.  og  hvad  her  er  fortalt,  slutter  sig  nøje 
dertil.  Der  kan  aabenbart  ikke  være  Tale  om.  at  han 
mere  havde  lyse  MeUemrum  af  nogen  synderlig  Varighed. 

Medens  hans  Sindssygdom  udviklede  sig  saaledes, 
var  det,  at  Strueensee  i  Marts  og  April  havde  ladet  ham 
give  sig  Styrelsen  af  hans  særlige  Kabinetskasse  *).  at 
han  snart  efter  fik  Dronningens  (og  Kronprinsens)  Penge- 
sager under  sig^).  og  at  han  30.  Juni  lod  sig  overdrage 
den  øverste  Ledelse  af  Partikulærkassen  ^).  Med  andre  Ord, 
han  fik  det  i  denne  Tid  maget  saaledes.  at  han  kom  til  at 
have  alle  Kongeparrets  Pengesager  i  sin  Haand.  Det  var 
ogsaa  i  denne  Tid,  at  han,  fordi  han  mente,  at  Brandt 
og  han  fortjente  »eine  gewisse  Fortune^)«,  fik  Kongen 
til  at  forære  dem  hver  først  10000  Rdl.  og  dernæst  nogle 
Maaneder  derefter  hver  50000  Rdl.  Det  skulde  aabenbart 
være  en  Sum,  som  de  kunde  have  i  Reserve,  hvis  der  en- 
gang kom  onde  Tider,  som  nødte  dem  tfl  at  fortrække. 
Visselig  var  det  ikke  usædvanligt,  at  Kongerne  gave  Ynd- 
linger store  Gaver,  især  i  Jordegods,  det  havde  vor  Historie 
tidligere  havt  Exempler  nok  paa;  men  her  var  det  en  aands- 
svækket  Mand.  som  hans  nærmeste  Raadgivere  paa  den 

Maade  plukkede^).  Der  var  noget  usigelig  simpelt  ved 
den  Manøvre. 

Men  endelig  var  det  nu,  hvad  der  var  Hovedsagen, 
at  Struensee  lod  ham  udnævne  sig  til  Kabinetsminister 
med  den  umaadelig  udstrakte  Myndighed,  vi  have  omtalt 
ovenfor*)  (14.  og  15.  Juli).  Warnstedt  havde  i  April  Maa- 
ned  ved  at  fortælle  Karl  af  Hessen  om  den  Magt,  Struensee 
udøvede  over  Kongen,  tillige  fremhævet  den  Forsigtighed, 
han  viste  ved  ikke  for  Kongens  Øjne  at  fremtræde  som 
Minister.  Warnstedt  mente,  at,  hvis  nogen  gjorde  det 
klart  for  Kongen,  at  Struensee  var  Minister,  om  end  ikke 
af  Navn,  saa  dog  af  Gavn.  og  det  med  en  uindskrænket 
Magt,  vilde  man  strax  derved  knække  Halsen  paa  denne  ^). 
Naturligvis  tænkte  han  her  paa  den  Skinsyge.  Kongen 
havde  følt  imod  sine  officielle  Raadgivere,  og  paa  den 
Lyst,  han  havde  til  at  staa  som  den  selvregerende.  Det 
havde  i  Virkeligheden  været  det  snilde  hos  Struensee,  at 
han  havde  holdt  sig  til,  efter  Formen  at  indtage  en  i 
ydre  Henseende  saa  lidet  fremtrædende  Stilling  som  den 
at  være  mciHre  des  requHes;  det  havde  stemmet  med  hans 
hele  Holdning  under  Kampen  med  det  gamle  Ministerium. 
Men  denne  Forsigtighed  svandt  ud  paa  Sommeren. 

Da  var  det,  at  Forfængeligheden  løb  af  med  ham. 
og  at  han  vilde  træde  frem  for  Folket  som  den,  der  i 
Virkeligheden  repræsenterede  Kongemagten  overfor  det. 
Naturligvis  har  han  senere  søgt  at  dække  over  dette 
Skridt  ved  at  paastaa.  at  det  ikke  var  ham  selv,  der 
havde  attraaet  Kabinetsministerstillingen.  Da  Kongen, 
har  han  sagt,  havde  overdraget  ham  at  udstede  Befalinger 
i  hans  Navn,  hvad  undertiden  var  sket.  havde  han  selv 
holdt  det  for  nødvendigt  at  have  en  offentUg  Bemyndigelse 
dertil,  ellers  kunde  det  maaske  hænde,  at  Befalingerne 
ikke  bleve  adlydte,  han  havde  ogsaa  anset  det  for  nødven- 

*)  Se  Side  143. 

vendigt  at  have  en  vis  Titel  for  at  udføre  den  Embeds- 
gjerning.  der  paahvilede  ham,  og  efter,  hvad  han  sagde 
Brandt,  havde  han  villet  foreslaa  Kongen  at  gjøre  ham 
til  Kabinetssekretær;  men  saa  havde  denne  af  egen  Be- 
væggrund besluttet  at  give  ham  Titel  af  Kabinetsminister, 
og,  uden  at  han  selv  havde  nogen  Del  deri,  havde 
Kongen  opskrevet  Kabinetsordren  derom  Ord  for  Ord'"). 
Det  ligger  i  Sagen  selv,  at  ingen  kan  vide,  hvad  der  fandt 
Sted  ved  denne  Lejlighed  under  fire  Øjne  mellem  Kongen 
og  Struensee;  den  sidst  nævnte  sørgede  klogelig  for,  at 
der  ingen  Vidner  var  til  Stede.  Men  den  Skildring,  han 
selv  har  givet  af  Kongens  aandelige  Tilstand  paa  den 
Tid,  taler  paa  det  bestemteste  imod,  at  denne  skulde  have 
andet  end  blindt  nedskrevet,  hvad  han  foresagde  ham. 
Naar  Struensee  vovede  dette  Skridt,  var  det  aabenbart, 
fordi  han  med  det  Kjendskab,  han  havde  til  Kongens 
Viljesløshed  og  til  sin  Magt  over  Dronningen,  mente,  trygt 
i  Kraft  af  Kabinetsordren  at  kunne  udøve  Kongemagten, 
uden  at  være  udsat  for,  at  Kongen  skulde  kunne  tage 
sig  sammen  og  jage  ham  paa  Døren.  Hvad  denne  havde 
af  Vilje,  var  indskrænket  til  enkelte  Udbrud  af  Drillesyge 
eller  Lyst  til  at  gjøre  Skade  i  rene  Smaating,  eller  til 
personlig  at  overfuse  sine  Omgivelser. 

Samtidig  med  at  Struensee  efter  15.  Juli  fra  Hirsch- 
holm  udstedte  sine  Befalinger  i  Form  af  Kabinetsordrer 
over  Land  og  Rige,  var  dette  Slot  ogsaa  Hjemstedet  for 
et  i  det  mindste  tilsyneladende  saare  muntert  Hofliv.  Vi 
huske,  hvor  store  Summer  der  siden  1771  vare  bestemte 
til  Hoffets  Morskaber,  og  foruden  at  alskens  landUge  For- 
nøjelser gik  deres  Gang,  særhg  ud  paa  Efteraaret  ved 
Jagter  af  al  Slags,  baade  Parforcejagt.  Falkejagt  og  Klap- 
jagter, fastholdtes  Forkjærligheden  for  de  franske  Ko- 
medier. Ikke  alene  havde  man  et  lille  Theater  i  det 
kinesiske  Lysthus  ved  Hirschholm  Slot;  men  Hoffet  tog 
jævnlig  ind   til  Kjøbenhavn  for  at  se   de  franske  Fore- 

stillinger  paa  Hoftheatret.  De,  der  toge  Del  i  dette  Hofliv, 
havde  altsaa  nok  at  more  sig  med,  —  forudsat  at  de  vare 
oplagte  dertil  — ,  og  det  saa  meget  mere  som,  hvad  der 
hed  Etikette,  var  kastet  over  Bord  for  at  give  Plads  for 
en  højst  ubunden  Tone.  Reverdil  har  brugt  det  Udtryk 
om  denne,  som  han  traf  den,  da  han  i  September  kom 
her  tilbage,  at  Livet  havde  et  vist  borgerhgt  og  simpelt 
Præg,  idet  alle  havde  en  Slags  Lighed  med  Tjenestefolk 
i  et  godt  Hus,  som  i  Herskabets  Fraværelse  havde  sat 
sig  ved  dets  Bord^^). 

Der  havde,  som  tidhgere  nævnt,  fra  først  af  været 
megen  Frivolitet  ved  Hoffet  i  Kristian  VlFs  Tid,  og  Tonen 
var  sikkert  stadig  saare  let.  Hvem  kan  overhovedet  tænke 
sig  et  muntert  Hof  fra  Midten  af  attende  Aarhundrede 
uden  dermed  at  forbinde  Forestillingen  om  Amouretter 
og  alskens  større  eller  mindre  Intriger,  hvori  Damer  og 
Herrer  kappedes  om  at  spille  en  Rolle?  I  Foraaret  1771 
vidste  ogsaa  Alverden  at  fortælle  om  en  stor  Skandale 
fra  Kredsen  af  dem,  der  i  den  nærmest  foregaaende  Tid 
havde  været  fremtrædende  ved  Hoffet.  Den  tidligere  Over- 
hofmarskal Frits  Moltke  levede  vitterlig  som  Hund  og 
Kat  med  sin  Hustru,  en  født  Buchwald  og  Søster  til  den 
ældre  Bernstorffs  Hustru.  Hun  var  en  letfærdig  Dame, 
om  hvis  Kjærlighedsforbindelser  der  havde  været  en  Del 
Tale.  Saa  døde  Manden  temmelig  pludselig  i  April  1771, 
og  om  Aarsagen  til  hans  Død  gik  der  meget  forskjellige 
Rygter.  Snart  hed  det  sig,  at  de  Ærgrelser,  hans  Hustru 
havde  voldt  ham,  havde  forværret  en  Galdefeber,  han  led 
af,  og  derved  bevirket  hans  Død,  snart  at  han  i  Fortvivlelse 
over  hende  havde  dræbt  sig  selv,  snart  endog,  at  hun  havde 
forgivet  ham.  Det  gjorde  ikke  Skandalen  mindre,  at  hun 
meget  hurtig  efter  hans  Død  ægtede  den  Mand,  der  havde 
gjældt  for  sidst  at  have  været  hendes  Elsker,  nemlig  en 
Kammerherre  Karl  Adolf  Plessen.  Ulige  mere  Opmærk- 
somhed end  denne  Grevinde  Moltke  vakte  imidlertid  hendes 

Kusine  Grev  U.  A.  Holsteins  unge  Hustru,  som  i  1771 
hørte  til  de  mest  feterede  Damer  ved  Hoffet.  Smuk, 
munter  og  intrigelysten  havde  hun  her  fundet  sit  rette 
Virkefeldt,  og  hun  gav  især  Stof  til  Omtale  derved,  at 
Brandt  tydelig  nok  var  forelsket  i  hende,  og  at  hun  havde 
Ord  for  meget  villig  at  tage  imod  hans  Kur.  Ejendomme- 
Hgt  nok  har  hendes  Mand  i  sine  Memoirer  talt  endog  med 
Varme  om  Brandt,  saa  skinsyg  har  han  ikke  været ;  men 
for  alle  andre  var  der  noget  opsigtsvækkende  ved  Brandts 
Lyst  til  ved  alle  Lejligheder  at  optræde  som  hendes 
Ridder,  og  end  mere  ved  den  upassende  Iver,  han  viste 
for  at  skaffe  hende  Penge  af  Kongen  til  at  hetale  hendes 
Spillegjæld  med. 

Hvad  der  fortaltes  om  sligt  eller  om  andet,  der  fore- 
faldt ved  Hoffet,  havde  imidlertid  ikke  stort  mere  at  sige 
end.  hvad  der  ogsaa  kunde  fortælles  om  andre  Hoffer, 
og  Reverdil  har  endog  udtalt,  at  der  i  Virkeligheden  ikke 
herskede  den  usømmelige  Tone  ved  Hoffet,  som  Folk  i 
Almindelighed  troede  '-) ;  men  Ulykken  var,  at  dette  Hof, 
hvad  enten  det  holdtes  paa  Kristiansborg  eller  Hirsch- 
holm  Slot.  var  Stedet  for  den  umaadelige  Skandale,  som 
Dronningens  og  Struensees  Forhold  frembød.  Det  var. 
som  om  Karoline  Mathilde  ikke  levede  og  aandede  for 
andet,  og  ligesaa  uforsigtig,  som  hun  tidligere  havde  vist 
sig,  vedblev  hun  stedse  at  være.  Dette  gjaldt,  naar  hun 
var  sammen  med  Struensee  og  ideUg  vilde  have  ham  ved 
sin  Side,  baade  ved  Taflerne  og  ved  andre  Lejligheder, 
naar  hun  ikke  brød  sig  om  at  tale  med  andre  end  ham, 
eller  naar  hun  viste  sig  jaloux  og  ikke  vilde  taale,  at 
han  dansede  med  andre  Damer  end  med  de  ældste  ved 
Hoffet,  lige  saa  vel  som,  naar  hun  færdedes  med  ham, 
dels  paa  Ride-  og  Kjøreture.  dels  paa  enlige  Spadsere- 
ture. Ogsaa  brugte  hun  og  Struensee  at  give  hinanden 
Presenter.  Hun  bar  f.  Ex.  et  Etui,  hvori  hans  Portræt 
fandtes,   malet  med  Tusch,   hun   gik   med   et  Granatkors 

paa  sit  Bryst,  som  hun  havde  faaet  af  ham,  og  om  hvilket 
hun  sagde  til  sine  Kammerjomfruer:  '>Det  er  et  sødt  Kors, 
og  der  er  Sentiments  i  det« ;  hun  havde  et  Par  rødbrogede 
Strømpebaand,  der  ligeledes  vare  en  Foræring  fra  ham, 
og  som  hun  kaldte  Sentimentsstrømpebaand.  I  sin  uende- 
lige Ubesindighed  kunde  hun  komme  med  Udtalelser  til 
sine  Kammerjomfruer,  der  tydelig  pegede  paa  hendes 
Forhold  til  Struensee.  Saaledes  spurgte  hun  dem  engang, 
om  »de  havde  Forlibelser  eller  Sentiments  for  nogen,  thi, 
naar  man  saadan  havde,  maatte  man  følge  saadan  Person, 
om  det  saa  var  til  Stejle  og  Hjul,  ja  om  det  var  til 
Helvede«.  Da  hun  blev  spurgt,  hvad  hun  vilde  gjøre, 
hvis  den,  hun  elskede,  blev  hende  utro,  sagde  hun.  at  i  saa 
Fald  blev  hun  enten  gal  eller  tog  Livet  af  sig  selv.  Hun 
priste  tillige  Kammerjomfruernes  Lykke,  at  de  kunde  gifte 
sig,  med  hvem  de  vilde ;  saafremt  hun  engang  blev  Enke, 
vilde  hun  gifte  sig  med  en  privat  Person,  som  hun  elskede, 
om  hun  end  skulde  forlade  Land  og  Rige^^). 

Hvorledes  kunde  det  under  saadanne  Forhold  være 
anderledes,  end  at  der  blev  talt  om  hendes  Lidenskab 
for  Struensee,  og  hvorledes  kunde  det  andet  end  be- 
mærkes, naar  hendes  Sovegemakker  paa  de  forskjellige 
Slotte  vare  saaledes  indrettede,  at  der  var  Forbindelse 
imellem  dem  og  de  Værelser,  han  beboede,  uden  at 
nogen  kunde  holde  Øje  dermed!  Og  saa  kom  endelig 
det,  at  hun  blev  frugtsommelig  og  7.  Juli  1771  fødte 
Datteren  Louise  Augusta.  Den  lille  Prinsesse  blev  22.  Juli 
holdt  over  Daaben  af  Enkedronning  JuUane  Marie,  og 
Dagen  fejredes  med  pragtfulde  Festligheder;  men  med 
god  Grund  var  ingen  i  Tvivl  om,  at  Prinsessen  var 
Struensees  Datter.  Samme  Dag  bleve  han  og  Brandt 
gjorte  til  Grever.  Hvad  blev  der  nu  af  den  borgerlige 
Lighed,  som  det  havde  set  ud  til,  skulde  være  betegnende 
for  Hoflivet  som  paa  alle  andre  Punkter,  og  hvad  var 
det   for  et  Tidspunkt,  at   dette  skete  paa?    Det    er    et 

Vidnesbyrd  om,  hvor  sikker  han  følte  sig  i  Stillingen. 
Baade  socialt  og  ved  den  Magt.  han  udøvede,  stod  han 
nu  paa  den  højeste  Tinde.  Efter  Dronningens  Nedkomst 
kunde  naturhgvis  ogsaa  Livet  paa  Hirschholm  Slot  ret 
udfolde  sig  festhg,  og  Karohne  Mathilde  og  han  vare  de, 
alt  drejede  sig  om.  Et  Fald  med  Hesten  i  Juni.  der 
kunde  have  været  farligt  nok,  var  han  forholdsvis  sluppet 
heldig  fra,  og  det  efterlod  sig  ikke  varige  Virkninger. 

Det  maatte  tage  sig  ud  som  en  paafaldende  Mod- 
sætning til  Hoffets  Højtideligheder  i  Anledning  af  Louise 
Augustas  Daab,  naar  man  saa.  hvorledes  det  optraadte 
ved  en  anden  Begivenhed  paa  denne  Tid,  hvor  Festlig- 
heder syntes  at  maatte  være  ret  naturiige.  Nu  endelig  var 
Frederik  Vs  Rytterstatue  paa  Amalienborg  Plads  bleven 
færdig  ciseleret,  og  Øjeblikket  til  dens  Afsløring  var  kom- 
met. Kristian  VII  havde  været  i  Udlandet,  dengang 
Statuen  var  bleven  henflyttet  paa  sin  Plads.  Hvad  havde 
da  været  naturligere,  end  at  han  havde  overværet  dens 
Afsløring!  Men  Pietet  for  de  afdøde  var  ikke  deres  Sag. 
som  nu  raadede  ved  Hoffet,  og  Struensee  følte  mindst 
af  alt  Lyst  til  at  vise  sig  imellem  sammenstimlede  Folke- 
masser. Det  asiatiske  Kompagnis  Andragende  om  paa 
højtidehg  Maade  i  Hoffets  Nærværelse  at  maatte  fejre  Af- 
sløringen blev  derfor  besvaret  ved  en  Kabinetsskriveise 
af  1.  Juli,  hvori  det  betegnende  hed.  at  Kongen  ikke 
fandt,  at  en  saadan  Handling  var  en  Begivenhed,  der 
krævede  særhge  Ceremonier,  da  saadanne  allerede  havde 
fundet  Sted  ved  Statuens  Oprejsning.  Som  en  Følge 
deraf  foregik  Afsløringen  1.  August,  uden  at  det  asiatiske 
Kompagni  med  Moltke  i  Spidsen  fik  Kongeparret  at  se 
ved  Festen  ^^). 

Hvor  Udt  den  sindssyge  Konge  end  personlig  havde 
at  sige.  kunde  man  dog  have  Vanskeligheder  nok  med 
ham  i  det  daglige  Liv  som  en  Følge  af  hans  bizarre 
Væsen   og  Luner '^),    og  de    maatte    stige    efterhaanden. 

som  Sindssygen  blev  stærkere  og  stærkere.  Det  var 
særlig  Brandts  Opgave  at  have  Tilsyn  med  ham,  og  selv 
om  det  maatte  lette  ham  hans  Gjerning,  at  Kongen  tidt 
kunde  overlades  til  at  være  ene  med  sit  Yndhngsselskab, 
Negerdrengen  Moranti  og  en  anden  Dreng,  der  hed 
Jørgen,  blev  Tilsynet  dog  efterhaanden  rent  utaaleligt  for 
ham,  ikke  alene  paa  Grund  af  det  usigelig  trættende,  som 
en  saadan  bunden  Stilling  maatte  have,  men  ogsaa  fordi 
saa  mange  af  Kongens  Vaner  i  høj  Grad  vare  til  Be- 
svær. Brandt  havde,  efter  hvad  han  selv  har  sagt,  fra 
først  af  næret  stor  Hengivenhed  for  Kristian  VII;  men 
dette  slog  efterhaanden  over  til  en  fuldstændig  Ligegyl- 
dighed ^^■),  og  han  behandlede  da  ogsaa  Kongen  med 
den  størst  mulige  Nonchalance,  naar  han  f.  Ex.  gik  ind 
til  ham  med  Pudderkjole  paa  eller  beholdende  Hatten 
paa  Hovedet  1^).  Ganske  vist  kunde  det  opmuntre  til 
sUgt,  at  Kristian  VII  tidt  gjorde  Nar  af  ærbødig  Hyldest, 
naar  den  vistes  ham,  og  forlangte,  at  man  skulde  være 
hgefrem  og  naturlig  over  for  ham;  men  der  laa  dog 
tydelig  nok  Kulde  og  Ringeagt  bagved  Brandts  hele. 
Maade  at  være  paa. 

Under  disse  Forhold  havde  han  inderlig  længtes  efter 
at  kunne  vælte  en  stor  Del  af  Byrden  over  paa  en  anden, 
og  det  saa  meget  mere,  som  han,  der  var  optagen  af  Hoffor- 
nøjelser og  af  at  gjøre  Kur  til  Grevinde  Holstein,  gjerne 
vilde  have  saa  megen  Tid  som  muligt  til  sin  egen  Raadig- 
hed.  og  hans  Tanke  faldt  da  paa  Reverdil.  Ogsaa 
Struensee  saa  gjerne,  at  denne  kom  tilbage,  da  han 
troede,  maaske  at  kunne  have  Gavn  af  ham.  Vi  erindre, 
at  det  ved  Reverdils  Bortfjærnelse  i  Efteraaret  1767  var 
kommet  til  et  formeligt  Brud  imellem  ham  og  Kongen*). 
Men  paafaldende  nok,  saa  stærkt  havde  han  dog  tid- 
hgere  forstaaet  at  vinde   Kristian  VII's  Hengivenhed,  at 

denne  snart  atter  tænkte  med  Velvilje  paa  ham.  Rever- 
dil  paa  sin  Side  følte  samtidig  Glæde  ved.  hvad  han  i 
Anledning  af  Kongens  Udenlandsrejse  og  hans  Maade  at 
være  paa  efter  hans  Hjemkomst  hørte  fortælle  om  den 
Udvikling  til  det  bedre,  der  havde  fundet  Sted  med  ham. 
I  denne  Stemning  tilskrev  han  da  Kongen  en  Lykønsk- 
ningsskrivelse.  efter  at  Rejsen  var  endt.  og  han  fik  et 
meget  venligt  Svar  herpaa.  Der  blev  derved  paa  en 
Maade  atter  knyttet  en  Forbindelse  imellem  dem,  og  dette 
har  rimehgvis  forøget  Struensees  og  Brandts  Lyst  til  at 
faa  ham  herhjem.  I  Foraaret  1771  skrev  Struensee  da 
til  ham.  at  Kongen  ønskede  hans  Tilbagekomst,  da  han 
gjerne  vUde  have  ham  til  at  hjælpe  med  at  gjennemføre 
Stavnsbaandets  Løsning  og  tillige  vilde  bruge  ham  til 
Affattelse  af  forskjelHge  Love.  Dette  smigrede  aabenbart 
Reverdil.  og  da  det.  han  hørte,  især  fra  Brandt,  bragte 
ham  til  at  tro,  at  Kongens  Tilstand  var  langt  bedre,  end 
den  i  Virkeligheden  var,  begyndte  han  at  hælde  til  at 
tage  imod  Opfordringen.  Heri  blev  han  bestyrket  ved  et 
Brev  fra  Bernstorff,  hvis  Raad  han  havde  udbedt  sig. 
Denne  havde  nemlig  den  Tro.  at  det  udelukkende  var 
Brandt,  hvem  Henvendelsen  til  Reverdil  skyldtes,  og  at 
han  ønskede  at  have  ham  til  Støtte  imod  Struensee,  som 
Rygtet  sagde,  at  han  var  paa  Kant  med.  Han  mente 
derfor,  at  Reverdil  kunde  gjøre  Gavn.  naar  han  kom  til- 
bage, og  med  Tanken  derpaa  skrev  han  ham  9.  Juni  et 
Brev  til,  hvori  der  blandt  andet  stod  følgende:  »Rejs  til 
Kjøbenhavn.  indfind  Dem  ved  Hoffet,  men  bind  Dem  ikke, 
førend  De  har  undersøgt  Forholdene.  Kan  De  udrette 
noget  godt  der,  saa  unddrag  ikke  et  Land  Deres  Tjeneste, 
som  trænger  dertil,  og  gid  Himlen  da  vil  lade  Dem  faa 
Fortjenesten  deraf  og  Æren  derfor.  Men  hvis  De  ser,  at 
Midlerne  dertil  nægtes  Dem.  maa  De  ikke  lade  Dem  binde 
til  et  underordnet,  tvivlsomt  og  utaknemmeligt  Arbejde, 
der  beherskes  af  haardhjærtede   og  skadefro  Indflydelser. 

Taal  ikke,  at  Deres  Navn  knyttes  sammen  med  saadanne 
Mænds,  over  hvem  Landet  allerede  fælder  Taarer.  og 
over  hvem  de  kommende  Slægter  ville  græde  i  lang 
Tid«. 

Der  kan  ingen  Tvivl  være  om,  at  dette  Brev  stærkt 
opmuntrede  Reverdil  til  at  tage  imod  Tilbudet,  og  han 
endte  da  ogsaa  med  at  sige  ja.  Dog  stillede  han  sine 
Betingelser,  nemlig  at  det  skulde  staa  ham  frit  for  at 
vende  hjem  til  sit  Fædreland,  naar  han  vilde,  og  at 
Kongen  skulde  afholde  Udgifterne  ved  hans  Rejse  baade 
frem  og  tilbage.  Den  9.  September  1771  betraadte  han 
Sjællands  Grund  i  Korsør  ^^).  Paa  Vejen  havde  han  be- 
søgt Bernstorff  paa  hans  Gods  Wotersen.  Denne  fandt 
ham  vistnok  i  flere  Henseender  at  være  den  gamle,  kun 
syntes  han,  at  han  var  bleven  mere  talende  og  friere  i 
sit  Væsen:  men  det  vakte  hans  Forfærdelse,  da  han 
mærkede,  at  han  havde  taget  Fejl  ved  at  tro,  at  Rever- 
dil skulde  kunne  bruges  imod  Struensee,  han  kunde  endog 
se,  at  han  paa  flere  Punkter  billigede  de  Forandringer, 
denne  havde  gjort  i  Forholdene  her  hjemme.  Det  fore- 
kom ham  en  skrækkelig  Tanke,  hvis  Reverdil,  som  han 
havde  sat  saa  megen  Pris  paa,  maaske  vilde  forene  sig 
med  denne  Skurk  (ce  scélérat),  og  han  søgte  med  al 
sin  Veltalenhed  at  vise  ham,  at  han  levede  i  et  Selv- 
bedrag, naar  han  troede,  at  han  kunde  udrette  noget 
virkelig  godt.  »Jeg  har,«  skrev  han  om  denne  Samtale 
til  Brodersønnen,  »talt  saa  indtrængende  til  ham,  at  han 
tre  Gange  brast  i  Graad,  jeg  har  bønfaldt  ham  om  ikke 
forene  sig  med  Lasten  og  om  ikke  at  blive  dens  Støtte«^'-*). 

Der  kan  næppe  være  Tvivl  om,  at  Reverdil  har  havt 
visse  ærgjerrige  Forhaabninger  om  at  spille  en  RoUe, 
naar  han  vendte  her  tilbage,  og  at  der  for  saa  vidt  kunde 
være  nogen  Grund  for  Bernstorff  til  at  frygte  for,  at  han 
skulde  lade  sig  fange  af  Struensee.  Han  blev  ogsaa 
meget  godt   modtaget  her   hjemme,   der  blev  fastsat   en 

Lønning  paa  2000  Rdlr.  for  ham,  og  han  fik  en  Bonde- 
gaardslod  paa  Hørsholms  Gods  forærende,  for  at  han 
kunde  prøve  sine  Reformtanker  der 2^).  Men  Hovedind- 
trykket skulde  dog  være  en  uhyre  Skuffelse,  og  han  kom 
til  at  sande,  at  Bernstorff  havde  havt  Ret  i  adskilligt  af, 
hvad  han  havde  sagt  ham.  Allerede  paa  Rejsen  igjennem 
Hertugdømmerne  hørte  han  mange  ildevarslende  Ting  om 
Magthaverne  og  deres  Styrelse,  og  da  han  saa  kom  til 
Hirschholm  Slot,  fik  han  det  pinligste  Indtryk  ved,  hvad 
han  saa.  Særlig  naturligvis  ved  Struensees  Forhold  til 
Dronningen  og  ved  den  Tilstand,  hvori  han  fandt  Kongen. 
Alt,  hvad  der  var  blevet  fortalt  ham  om,  at  der  var  ind- 
traadt  Bedring  i  denne,  var  den  største  Usandhed  af 
Verden ;  han  saa,  at  Brandt  havde  holdt  ham  for  Nar  og 
lokket  ham  hertil  ved  at  give  ham  smigrende  Forhaab- 
ninger,  medens  han  i  Virkeligheden  havde  bestemt  ham 
til  det  sørgeligste  Hverv  af  alle,  at  være  en  sindssyg 
Mands  Vogter.  Det  var  nemlig  det,  der  blev  Reverdils 
Forretning.  Og  da  han  saa  blev  ene  med  Kongen,  saa 
han  dennes  Vanvid  udfolde  sig  ved  den  mest  ustandselige 
sindsforvirrede  Tale,  som  tænkes  kunde,  og  andet  hørte 
han  omtrent  ikke  af  ham  under  de  følgende  Maaneders 
Samliv  med  ham.  Hvad  han  skriver  om  ham,  giver  det 
Indtryk,  at  Kongen  allerede  var  sunken  saa  dybt.  at  han 
i  Virkeligheden  ikke  mere  kunde  forfølge  nogen  Tanke, 
og  at  han  var  sløv  ved,  hvad  man  lod  ham  nedskrive 
eller  udfærdige '^^).  Derimod  kom  Reverdil  ikke  til  at 
udøve  den  ringeste  Indflydelse  paa  nogen  Sag,  der  havde 
Værd  for  ham.  Vi  huske  f.  Ex.,  hvorledes  Struensee 
netop  nu  lagde  Stavnsbaandssagen  hen,  den  Sag.  som 
han  havde  stillet  Reverdil  i  Udsigt,  at  han  skulde  være 
med  om  at  bringe  til  Ende ;  men  dette  var  forøvrigt  ikke 
nogen  Sorg  for  denne,  da  han  paa  Grund  af  Hadet 
imod  Struensee  holdt  det  for  umuligt  for  Tiden  at  røre 
herved  "2^).      Lige    saa    lidt    fik    han    noget    alvorligt    at 

gjøre  med  de  Lovrevisionsarbejder,  der  vare  stillede  i 
Udsigt,  og  at  det  blev  overdraget  ham  at  have  Tilsyn 
med  Kongens  Haandbibliothek,  kunde  næppe  være  meget 
tilfredsstillende  for  ham^^). 

Brandt  havde  altsaa  væltet  Plagen  ved  Omgangen 
med  Kongen  over  paa  ham;  men  noget  vedblev  han  dog 
selv  at  beholde  af  sin  tidligere  Gjerning,  og  det.  kan  man 
sige,  til  sin  egen  Ulykke.  Efterhaanden  var  Forholdet 
imellem  ham  og  Kongen  blevet  yderlig  slet;  denne  kunde 
ikke  mere  døje  ham.  Det  hørte  til  de  besynderligste 
Sider  ved  Kristian  VII's  Vanvid,  at  han,  den  spinkle 
og  med  fysisk  Styrke  Kdet  udstyrede  Mand,  gjerne  vilde 
prøve  Kræfter  med  sine  Omgivelser.  Det  var  noget  af 
det,  hvorved  han  mente,  at  han  skred  frem  eller  nærmede 
sig  Fuldkommenheden.  Ogsaa  det  skadefro,  ondskabs- 
fulde, om  man  vil,  Ødelæggelseslysten,  spillede  en  Rolle 
med,  naar  han  overhovedet  havde  Lyst  til  at  »maltrak- 
tere« dem,  der  vare  om  ham,  og  f.  Ex.  overfaldt  sine 
Legekammerater,  de  to  Drenge,  saa  de  havde  ondt  ved 
med  samlede  Kræfter  at  holde  ham  fra  Livet.  Holck  og 
Warnstedt  havde  begge  kjendt  denne  Kamplyst  hos  ham, 
og  det  var  kommet  til  ret  regulære  Slagsmaal  imellem 
ham  og  dem.  Men  naar  de,  hvad  der  var  dem  let,  viste 
ham,  at  de  vare  stærkere  end  han,  vakte  det  aldrig  hans 
Vrede.  Overfor  Brandt  kom  der  imidlertid  personhgt  Had 
med  i  Spillet.  Saa  hændte  det  en  Dag  i  Efteraaret  1771  ved 
en  Frokost,  hvor  Dronningen  og  Struensee  vare  tilstede, 
at  han  ligefrem  truede  Brandt  med  Prygl  og  tillige  kastede 
en  Citron  efter  ham.  I  Stedet  for  at  bære  over  dermed 
som  med  saa  mange  Luner  af  den  afsindige  Mand.  fattede 
Brandt,  desto  værre  opmuntret  af  Struensee  og  Dronningen, 
den  fortvivlede  Idee  at  prøve  paa  at  skræmme  ham  fra 
at  bære  sig  saaledes  ad  i  Fremtiden.  Struensee,  der 
først  talte  med  Kongen  efter  dette  Optrin,  sagde  til  ham, 
at  han  havde  fornærmet  Brandt,  denne  kunde  som  Adels- 

mand  ikke  finde  sig  i  en  slig  Behandling,  og  han  maatte 
nødvendigvis  have  Æresoprejsning.  Dertil  svarede  Kongen: 
»Brandt  er  en  Kujon,  han  har  ingen  Courage,  og  jeg  vil 
slaas  med  ham,  og  det  enten  med  Kaarder,  Pistoler  eller 
bare  Næver«.  Da  saa  Struensee  forestillede  ham,  at  det 
var  altfor  voveligt  med  Kaarder  og  Pistoler,  bleve  de 
enige  om.  at  Kampen  skulde  gaa  for  sig  med  bare 
Næver.  Om  Aftenen  gik  Brandt  da  ind  i  Kongens  Værelse, 
lod  de  to  Drenge  gaa  bort  og  sagde  til  ham:  »De  har 
truet  mig  med  Stokkeprygl,  De  har  sagt  til  Struensee.  at 
De  vil  slaas  med  mig;  vil  De  mig  nu  noget,  saa  kom.« 
og  med  det  samme  gik  han  ham  ind  paa  Livet. 

Efter  hvad  Brandt  har  fortalt,  slog  Kongen  nu  efter 
ham,  og  det  hændte  da,  at  Kongen  fik  sin  Haand  ind  i 
hans  Mund,  saa  Brandt  kom  til  at  bide  den  til  Blods. 
Han  satte  da  Kongen  op  til  Væggen,  medens  denne  ved- 
blev at  slaa  efter  ham,  uden  dog  med  sine  korte  Arme 
at  kunne  naa  ham,  hvorimod  Brandt  var  saa  uheldig  at 
rive  ham  en  Bift  paa  Halsen.  I  Forbindelse  hermed 
brugte  Brandt  adskillige  nærgaaende  Udtryk  imod  ham. 
truede  ham  med  alvorlige  Prygl,  hvis  han  atter  fornær- 
mede ham,  og  kaldte  ham  ein  schlechter  Kerl  o.  a.  m. 
Det  hele  endte  dog  med,  at  Kongen  gav  ham  gode  Ord,  og 
at  de  tilsyneladende  forligtes.  Da  Brandt  bagefter  om 
Aftenen  fortalte  Dronningen  og  Struensee,  hvad  der  var 
sket,  sagde  Struensee  til  ham:  »Nu  er  det  godt,  nu  vil 
De  faa  Fred.  Kun  maa  intet  Menneske  faa  det  at  vide^*).« 
Men  til  Brandts  Ulykke  skulde  det  i  Længden  ikke  blive 
skjult,  og  hvad  hans  Forhold  til  Kongen  angik,  da  var 
og  blev  det  daarligt,  selv  om  denne  nu  var  altfor 
langt  nede  til  at  mande  sig  op  til  at  jage  ham  bort,  ja 
endog  adlød  Struensee  i  (26.  November)  at  gjøre  ham 
til  grand  moiltre  de  la  garderobe,  hvorved  han  blandt 
andet   fik   Opsigt   med    alle   de  Betjente,    der   havde    at 

gjøre  med  personlig  Opvartning  hos  Kongen.  Han  naaede 
derved  ogsaa  sit  varme  Ønske  at  blive  Excellence  lige- 
som Struensee.  Hvordan  Kristian  VIPs  Stemning  var 
imod  Brandt,  viser  et  Brev,  som  Fru  Gåhler  i  November 
fra  Hirschholm  Slot  skrev  til  sin  Mand,  og  hvori  det 
hedder:  »Kongen  er  stadig  lige  forbitret  paa  Brandt.. 

Stemninger  imod  Struensee,  især  i  Kjøbenhavn. 


Xlvor  ubehagelige  Optrin  som  det  nylig  skildrede 
end  kunde  være,  og  hvor  meget  Kongens  Væsen  end  var 
til  Plage,  saa  var  dog  den  Viljeløshed  og  den  Brist  paa 
Arbejdsevne,  der  efterhaanden  var  bleven  saa  frem- 
trædende hos  ham,  en  udmærket  Støtte  for  Struensee, 
og  da  denne  ved  Siden  deraf  ikke  havde  mindre  Magt 
over  sin  Elskerinde  Dronningens  Vilje,  hvilede  hans 
Herredømme  for  saa  vidt  stadig  paa  en  solid  Grundvold. 
Vi  have  ogsaa  set,  at  hans  bitre  Fjender,  det  gamle 
Statsmandsparti,  vare  ganske  afmægtige  og  indskrænkede 
til  at  give  deres  Afsky  og  Forbitrelse  mod  ham  Luft 
indenfor  fire  Vægge  og  i  Breve  til  hverandre.  Men  der 
var  dog  endnu  en  Magt  at  se  paa,  og  det  var  den  offent- 
lige Mening. 

Ganske  vist  var  Ærbødigheden  for,  hvad  der  traadte 
frem  som  Kongebud  i  hin  Tid,  stor  i  de  enevældig  sty- 
rede Stater,  og  endog  paa  Omraader,  der  vedrørte  det 
personhge  Velvære,  baade  hvad  Undersaatternes  Penge 
og  Blod  angik,  var  det  utrohgt,  hvad  der  i  lange  Tider 
havde  kunnet  bydes  dem.  Det  samme  var  Tilfældet  her 
hjemme,    og   selv    om  Kritiken  var   begyndt  at  vaagne, 

var  Loyaliteten  dog  saa  stor,  at  en  Konge  sikkert  havde 
kunnet  gjennemføre  den  hele  Struenseeske  Omdannelse 
af  Styrelsen,  uden  at  man  havde  andet  end  taus  bøjet 
sig.  Men  en  saadan  Sikkerhed  kunde  Struensee,  den 
tyske  Læge,  der  i  forbausende  kort  Tid  havde  svunget 
sig  op  til  at  blive  Statens  Hersker,  paa  ingen  Maade 
have.  Overfor  ham  vilde  Kritiken  ikke  holde  sig  tilbage, 
og  det  vilde  være  klogt,  om  han  tog  Hensyn  til  den. 
Han  maatte  kunne  sige  sig  selv,  at  hans  hele  Virken  og 
Færd  i  en  umaadelig  Grad  maatte  vække  Røre.  Han  stod 
i  et  Folk,  der  havde  levet  i  en  langsom  og  stilfærdig 
Udvikling  og  kun  været  vant  til  faa  Forandringer,  som 
kunde  sætte  Sindene  i  Bevægelse.  Det  rystede  han  nu 
op  af  dets  Ro,  idet  han  rastløst  lod  den  ene  gjennem- 
gribende  Kabinetsordre  følge  den  anden  i  Hælene. 
Det  var  paa  alle  Punkter,  at  Folk  kom  til  at  føle  Virk- 
ningerne heraf;  de  rørte  ved  deres  materielle  og  økono- 
miske Forhold  ikke  mindre  end  ved  deres  Synsmaader  i 
ethisk  og  rehgiøs  Henseende,  og  for  alle,  der  stod  i  For- 
bindelse med  Styrelsen  eller  havde  nogen  Sans  for  shgt, 
maatte  de  vække  en  Mængde  Spørgsmaal  til  Live. 

Men  saadant  som  Forholdet  var  i  den  dansk-norske 
Stat,  vilde  det  særUg  blive  Stemningerne  i  Kjøbenhavn, 
der  fik  Betydning.  Det  maatte  blive  her,  at  Indtrykket 
af  hans  Styrelse  blev  stærkest,  her  kunde  hans  hele 
Færd  følges  paa  nærmere  Hold,  end  det  var  muHgt 
andre  Steder,  her  vilde  man  have  mest  at  fortælle  om 
ham  og  om  det  Hof,  hvor  han  spillede  saa  stor  en  Rolle, 
og  det  var  derfor  her,  at  Stemningen  enten  i  gunstig  eller 
ugunstig  Retning  kunde  udvikle  sig  paa  den  for  ham 
virkningsfuldeste  Maade. 

Efter  hvad  der  er  paavist  i  det  foregaaende,  er  det 
klart,  at  han  havde  søgt  at  fremme  forskjelligt  i  folkelig 
Retning,  som  man  kunde  tro,  maatte  skabe  ham  et  stort 
Parti,    selv  om   det  tillige  vilde  skaffe  ham  mange  Mod- 

standere,  og  der  kunde,  naar  man  særlig  tænker  paa 
Kjøbenhavn.  nævnes  ikke  faa  Skridt  af  ham.  som  man 
skulde  antage,  maatte  gjøre  ham  yndet. 

U.  A.  Holstein,  der  havde  saa  stor  Del  i.  hvad  der 
paa  denne  Tid  blev  indført  af  nyt  i  Kjøbenhavn,  har 
selv  udtalt,  at  man  havde  ønsket  at  lette  Indbyggerne 
deres  Byrder,  give  dem  større  Frihed  til  Handel  og  Van- 
del, forelægge  dem  et  klart  aarhgt  Regnskab  over  alle 
Udgifter  og  Indtægter,  der  vedrørte  Byen,  gjøre  Ende 
paa  Egennytte  og  Særinteresser  ved  at  afskaffe  alle 
Emolumenter,  og  overhovedet  gaa  oprigtig  og  aabent  til 
Værks  og  vinde  Almenhedens  Tillid  i).  Han  haabede 
derfor,  at  de  Forandringer,  der  skete,  skulde  blive  hilsede 
med  almindelig  Glæde.  Det  var  ogsaa  for  Ex.  en 
populær  Forholdsregel,  at  under  det  herskende  Tryk  af 
Skatter  og  Afgifter  den  Skattefrihed  ophævedes,  der  tid- 
ligere havde  været  bevilget  de  reformerte  og  andre 
fremmede^).  Og  naar  Politiets  Tilsyn  blev  indskrænket 
til,  hvad  der  skete  paa  aaben  Gade.  medens  Folk  i 
deres  Huse  skulde  være  sikrede  imod  uvelkomne  Besøg 
af  Politibetjente,  kunde  det  tænkes,  at  dette  \ilde 
vække  Tilfredshed,  ikke  mindre  end  det  meget,  der  blev 
paabudt  for  at  forbedre  Byens  Brolægning,  Belysning  og 
Renovationsvæsen,  skaffe  bedre  Torveorden  o.  s.  v. 

Hertil  kom  saa  enkelte  Bestemmelser,  der  maatte 
antages  at  være  i  høj  Grad  kjærkomne.  Fra  gammel 
Tid  vare  samtUge  Kjøbenhavns  Porte  lukkede  om  Natten 
hgesom  ogsaa  paa  Søn-  og  Helligdage  paa  den  Tid,  Guds- 
tjeneste fandt  Sted;  og  bortset  fra  en  Del  Undtagelser  for 
visse  Personer  og  Vogne,  kunde  man  om  Dagen  kun 
komme  ind  og  ud  mod  at  betale  Portpenge.  Det  havde 
været  en  Ordning,  der  syntes  som  skabt  til  ret  at  drille 
en  Hovedstadsbefolkning,  blandt  andet  ved  ligesom  at 
kræve  Betaling  af  den  for  at  trække  Vejret  udenfor  de 
snævre  Volde.     Dette   blev  nu   forandret  ved  en  Plakat 

af  8.  Maj  1771,  der  i  Følge  Resolution  at  6.  Maj  paabød. 
at  al  Passage  gjennem  Stadens  Porte  paa  Søn-  og  Hellig- 
dage skulde  være  fri.  at  overhovedet  Portpenge  om  Dagen 
for  Fremtiden  faldt  bort.  og  at  man  om  Natten  skulde 
have  Lov  til  at  komme  igjennem  Portene  imod  at  be- 
tale de  vante  Portpenge.  Kun  maatte  den  Tilladelse 
ikke  gjælde  om  Vogne,  der  førte  Kjøbmandsgods,  Brænde, 
Fourage.  Fødevarer  eller  deslige. 

Naturligvis  var  der  Kjøbenhavnere  af  løse  og  lettp 
Sæder,  hvem  det  slappere  Polititilsyn  i  høj  Grad  kom 
tilpas.  De  kunde  nu  ganske  uforstyrret  drive  deres 
Knejpeliv  med,  hvad  dertil  hørte,  og  dette  tog  da  ogsaa 
stærkt  Overhaand  hos  de  saakaldte  lystige  Værter  eller 
Punscheværter,  hos  hvem  forskjeUigt  Uvæsen  gik  i  Svang. 
Tillige  var  der  Billardhuse,  hvor  man  uforstyrret  spillede 
Hazard  hver  Aften.  For  Kjøbenhavnerne  i  Almindelighed 
holdtes  der  nu  ogsaa  offenthge  Forlystelser  efter  en  større 
Maalestok  end  tidligere.  Det  var  kun  godt,  at  der  paa 
flere  Pladser  blev  spillet  Militærmusik  hver  Søndag,  og 
det  maatte  være  Folk  behageligt,  at  Rosenborg  Have 
blev  aabnet  for  Publikum  i  hele  sin  Udstrækning;  men 
der  knyttede  sig  hertil  det  lidet  tiltalende  Træk.  at  en 
mecklenburgsk  Traktør,  Gabel.  hvem  Struensee  synes  at 
have  taget  sig  stærkt  af,  holdt  Faraobank  her  og  Be- 
værtning langt  ud  paa  Natten,  hvoraf  Følgen  var,  at  det 
gik  alt  andet  end  anstændig  til  i  Havens  mørke  Gange. 

Vigtigere  end  at  skaffe  Kjøbenhavnerne  Lejlighed  til 
at  more  sig,  var  det  dog  at  hjælpe  den  fattige  Del  af 
Befolkningen  til  at  faa  noget  at  leve  af,  og  der  blev  rig 
Anledning  for  Regeringen  til  at  anstrænge  sig  i  den  Ret- 
ning, da  ulykkeligvis  begge  Aarene  1770  og  1771  vare 
slette  Høstaar,  som  bragte  knugende  høje  Priser  paa  Føde- 
midlerne. Hjælp  fra  Regeringens  Side  var  saa  meget  nød- 
vendigere, som  Indførsel  af  sHgt  fra  Udlandet  plejede  at  være 
forbudt.     Naturligvis   maatte  det  først  og  fremmest  flere 


254  Tolvte  Kapitel. 

Gange  i  dette  Aar  tillades  at  indføre  Korn  mod  lav 
Told;  det  blev  i  Januar  1771  forbudt  at  brænde  Brænde- 
vin af  Rug,  da  man  var  bange  for,  at  der  ellers  vilde 
gaa  formeget  med  hertil  af  det  nødvendige  Brødkorn,  i 
Juli  1771  blev  det  tilladt  at  indføre  400  Stykker  Slagte- 
kvæg fra  Sverige,  og  i  August  tillodes  det  at  indføre 
forskjellige  Fedevarer  fra  Udlandet  imod  nedsat  Told. 
Desuden  var  der  i  Vinteren  1770  til  71  truffet  Forholds- 
regler for,  at  dels  Magistraten,  dels  Borgerne  kunde 
sælge  Brød  til  billigere  Priser,  end  det  ellers  var  muligt 
at  faa  det.  Der  blev  ogsaa  i  Juni  1771  affattet  et  Regle- 
ment, hvorefter  der  baade  skulde  oprettes  et  anseligt 
Kornmagasin  i  Byen,  og  tillige  Bagere  og  Høkere  skulde 
være  forpligtede  til  at  have  Oplag  af  Fødevarer  i  en  vis 
Mængde;  men  dette  viste  sig  ganske  uigjennemførligt. 
Regeringen  maatte  derfor  selv  gjøre  Skridt  til  at  skaffe 
Byen  det  Korn,  der  behøvedes,  for  at  man  kunde  komme 
igjennem  Vinteren  1771^ — 72  uden  altfor  store  Lidelser. 
Det  er  overhovedet  vistnok  umuligt  at  nægte,  at  den 
viste  rosværdig  Iver  under  disse  Forhold^). 

Lægges  alt  dette  sammen,  kunde  man  tænke  sig,  at 
Struensee  vilde  have  vundet  Stemningen  i  Kjøbenhavn 
for  sig,  og  det  saa  meget  mere  som  der  i  Forvejen  havde 
været  en  Del  Misnøje  med  den  tidligere  Styrelse^). 
Hertil  kom,  at  flere  af  hans  første  Regeringsskridt 
vare  godt  beregnede  paa  at  vække  Folkeyndest,  saaledes 
Ophævelsen  af  Saltskatten  og  af  Kvartprocentskatten.  og 
fremfor  alt  Indførelsen  af  Trykkefriheden.  Samtidig  med, 
at  denne  bragte  Voltaire*)  til  fra  Udlandet  at  sende 
Kongen  en  digterisk  Lovprisning  som  for  en  Stordaad 
paa  Aandslivets  Omraade.    fremkaldte    den    her   hjemme 


*)  Sympathien  imellem  Regeringen  og  Voltaire  var  paa  denne 
Tid  gjensidig.  En  Kabmetsordre  af  8.  September  1770  viser, 
at  Kongen  ønskede  at  bevise  Voltaire  sin  Højagtelse  ved  at 
tegne  sig  for  Bidrag  til  en  Statue  for  ham. 

stærke  Udtalelser  af  Tak.  Suhm  skrev  blandt  andet: 
»Endelig  er  da  den  forønskede  Dag  fremkommet,  den 
Tid.  jeg  saa  meget  haver  længtes  efter,  at  enhver  kan 
skrive,  hvad  han  tænker,  at  Baand  og  Lænker  ej  mere 
ligge  paa  Forstanden,  at  enhver  kan  vise  sig  saadan. 
som  han  er.  En  priselig  Gjerning  af  vor  allernaadigste 
Konge,  en  Gjerning,  som  man  maa  haabe,  at  han  holder 
stivt  over,  da  den  er  hans  egen  Gjerning,  at  han  for  de 
gode  Skrifter,  de  gode  Tanker,  som  den  vil  bringe  for 
Lyset,  ser  igjennem  Fingre  med  de  onde.  de  slette,  thi 
Forfølgelse  for  Skrifter,  som  end  kunde  have  fortjent  det. 
er  det  samme  som  Forbud  at  skrive;  det  var  at  nedrive 
med  den  ene  Haand,  hvad  man  opbygde  med  den  anden, 
det  var  at  kvæle  Genierne,  og  ved  Frygt  at  gjøre  Hænderne 
stive  og  Hjærnerne  sløve«. 

Ogsaa  synes  det,  som  om  Struensees  første  Afskedi- 
gelser ikke  vakte  stor  Forargelse  iblandt  Publikum,  og  som 
om  Konseillets  Afskaffelse  endog  vandt  Bifald.  »Almuen 
blev  glad«,  skriver  Suhm  derom,  »thi  den  ser  gjerne,  at 
de  store  trykkes,  og  den  indbildte  sig,  at  den  nu  vilde 
blive  af  med  alle  sine  Plager,  og  troede,  at  Kongen  selv 
vilde  regere«.  Det  var  derfor  næppe  uden  Grund,  at  A. 
P.  Bernstorff  i  et  Brev  til  Onkelen  i  Anledning  af  denne 
Begivenhed  udtalte,  at  formodentlig  vilde  Kjøbenhavn 
blive  det  Sted,  hvor  den  vakte  mindst  Forargelse,  fordi 
man  der  letsindig  holdt  af  Forandringer.  Det  kunde 
synes  at  pege  i  samme  Betning.  naar  der  i  Trykkefri- 
hedens første  Tid  udkom  Flyveskrifter  af  et  meget  giftigt 
Indhold,  baade  imod  Bernstorff  og  imod  Moltke. 

Men  hvorledes  der  end  i  Begyndelsen  er  blevet 
dømt  om  de  af  Struensee  fremkaldte  Begeringsskridt. 
slog  Stemningen  snart  om,  og  det  netop  i  Kjøbenhavn, 
til  at  blive  et  glødende  Had. 

Dette  er,  naar  man  ser  nærmere  til,  forstaaeligt 
nok.    Enhver  vil  saaledes  finde  det  naturhgt.  at  de  mange 

Familier,  der  kom  til  at  lide  haardt  under  hans  despo- 
tiske Afskedigelser,  hadede  ham  som  deres  Ulykkes  Op- 
hav, og  man  kan  ikke  mindre  forstaa,  at  mangen  en 
Embedsmand  havde  en  sand  Rædsel  for,  at  Slaget  ved 
en  Afskedigelse  skulde  ramme  ham  selv,  eller,  som  man 
sagde,  for  at  Rideknægten  paa  den  blakkede  Hest  skulde 
komme  til  hans  BoHg*).  I  en  By  som  Kjøbenhavn.  hvor 
Embedsmændene  havde  havt  saa  overordentlig  meget  at 
sige,  fik  den  Stemning,  der  havde  Magten  i  deres  Fa- 
milier, saare  stor  Betydning,  og,  om  der  end  naturligvis 
var  dem,  der  havde  Gavn  af  Struensees  Forandringer  i 
Embedspersonalet.  saa  gik  det  her  som  altid,  at  An- 
grebet og  de  bitre  Klager  fandt  langt  mere  Gjenlyd 
end  de  modsatte  Stemninger.  Hertil  sluttede  sig  For- 
bitrelse over  hans  Næringslovgivning.  Det  er  allerede 
omtalt,  at  alle  Lavene  i  ham  saa  en  farlig  Fjende,  og 
deres  Indflydelse  i  Borgerklassen  var  overordentlig  stor. 
Og  saa  kom  det  Slag,  han  rettede  imod  den  tid- 
ligere begunstigede  Fabrikindustri.  Det  viste  sig,  at.  da 
Beskyttelsen  fra  oven  ophørte,  og  da  der  ved  den  lettere 
Tilførsel  af  Fabrikvarer  fra  Hertugdømmerne  opstod  en 
farlig  Konkurrence,  gik  den  ene  Fabrik  overstyr  efter 
den  anden,  og  Masser  af  Arbejdere  bleve  arbejdsløse. 
Der  kan  da  ej  heller  være  Tvivl  om,  at.  hvad  man  end 
vil  dømme  om  det  tidhgere  yderhg  gaaende  Beskyttelses- 
system, saa  var  det  uforsvarhgt,  saaledes  pludselig  at 
gjøre  en  gjennemgribende  Forandring  deri.  Det  var  det 
samme  som  at  styrte  en  Mængde  hæderhge  Mennesker  i 
Ulykke.  De  Skarer  af  misfornøjede,  der  opstøde  herved, 
sluttede  sig,  for  saa  vidt  de  ikke  udvandrede,  sammen 
med  de  mange,  som  Dyrtiden  havde  forarmet,  og  som 
ganske  naturlig  mere  tænkte  paa,  hvad  de  selv  led.  end 


*)  Det   hed  sig,    at  Afskedigelser  sædvanlig   forkyndtes  Folk  af 
en  kongelig  Rideknægt,  som  red  paa  en  blakket  Hest. 

paa  de  Skridt,  der  fra  Regeringens  Side  fandt  Sted  for 
at  hjælpe  dem  i  deres  Nød.  De  vare  langt  mere  til- 
bøjelige til  at  finde,  at  der  ikke  blev  gjort  nok  for  dem, 
end  til  at  føle  Taknemmelighed  for  den  Hjælp,  der  blev 
ydet  dem.  Man  kan  derfor  ikke  være  i  Tvivl  om,  at 
det  var  et  stort  Uheld  for  Struensee,  at  der  var  slet 
Høst  og  haard  Dyrtid  i  begge  de  Aar,  i  hvilke  han  var 
ved  Magten. 

Folk  i  Kjøbenhavn  vare  desuden  blevne  meget  for- 
bitrede over  adskiUige  af  de  store  Forandringer,  der 
havde  fundet  Sted  i  Byens  Forhold,  og  denne  Stemning 
bredte  sig  langt  ud  over  deres  Kredse,  som  uundgaaehg 
maatte  komme  til  at  lide  ved  Indførelsen  af  det  nye. 
Holstein  havde  troet,  at  det  formaalstjenhge  ved  Byens  nye 
Kommunalvæsen  skulde  blive  erkjendt  og  vække  en  gun- 
stig Opfattelse.  I  Virkeligheden  var  der,  som  vi  have 
set,  meget  godt  i.  hvad  der  blev  indført  af  nyt;  men 
den  fremherskende  Stemning  blev  dog  heftig  Vrede  over 
Kuldkastelsen  af  Byens  gamle  Kommunalforfatning.  Dette 
kan  ved  første  Øjekast  vække  Forbauselse,  da  den  al- 
deles ikke  havde  formaaet  at  sikre  Byen  Selvstyrelse; 
men  den  stod  nu  engang  som  et  Minde  om  Privilegierne 
fra  1661,  og  de  32  Mænds  Forsamling  var  i  Folks  Øjne 
endnu  en  Slags  Repræsentation  for  Byens  Borgere.  Den 
blev  der  med  et  Pennestrøg  slaaet  en  Streg  over,  hvad 
man  mente,  var  det  samme  som,  at  Regeringen  tilintet- 
gjorde Stadens  gamle  Frihed.  Den  Følelse,  at  der  her  var 
gaaet  noget  tabt,  som  burde  være  holdt  i  Ære,  skulle 
Kjøbenhavns  Borgere  ikke  lastes  for  at  have  havt.  Og 
naturHgt  var  det  fremdeles,  at  det  vakte  Forargelse  at 
se,  hvorledes  der  blev  tumlet  med  Fundatser  som  f.  Ex., 
da  Byens  Borgere,  i  Strid  med,  hvad  der  skulde  gjælde 
for  Frederiks  Hospital,  bleve  udelukkede  fra  at  maatte 
indlægges  her.  eller  da  Vajsenhusets  Fundats  helt  blev 
kuldkastet.       Stiftelsens    Præst,    Nordmanden    Sverdrup, 

fandt  derfor  almindelig  Tilslutning,  da  han,  efter  at  have 
hørt  om  den  Fare,  der  truede  den,  holdt  en  Prædiken, 
hvori  han  gik  stærkt  til  Felts  imod  dem,  der  vilde  bryde 
Bestemmelser,  som  hvilede  paa  Løfter  til  Gud.  og  mindede 
om  de  Forbandelser,  som  Stiftelsens  Fundats  indeholdt 
imod  dem,  der  vovede  at  krænke  den. 

Samtidig  med.  at  Folk  harmedes  over  Voldsomhe- 
den ved  Struensees  Styrelse,  bleve  de  dog  ikke  impo- 
nerede af  den,  dertil  var  der  altfor  meget  at  udsætte 
paa  dens  Bestemmelser  i  det  enkelte.  Den  Letfærdighed 
og  det  Jaskeri,  den  altfor  tidt  var  mærket  af,  fremkaldte 
naturlig  en  Kritik,  der  var  hvas  nok,  og  visse  af  hans 
Indretninger,  som  Tallotteriet,  bleve  skarpt  bedømte. 

Naar  det  almindelige  Indtryk,  man  havde  af  hans 
Maade  al  styre  paa,  var,  at  man  havde  faaet  en  hen- 
synsløs Despot  i  Spidsen  for  Staten,  saa  styrkedes  denne 
Opfattelse  af  hans  personlige  Maade  at  være  paa.  Han 
havde  ikke  Anelse  om,  at  det  kunde  betyde  noget  at 
have  Ord  for  Elskværdighed,  end  sige  at  vinde  Folk  per- 
sonhg  for  sig.  De  tidligere  Magthavere  havde,  i  det 
mindste  for  en  stor  Del.  forstå  aet  at  knytte  andre  til  sig 
ved  paa  forskjellig  Maade  at  vise  dem  Velvilje;  men 
Struensee  holdt  sig  i  barsk  Afsluttethed  indenfor  Kabi- 
nettets Vægge  og  traadte  kun  i  Forbindelse  med  Almen- 
heden ved  de  kongelige  Resolutioner  og  ved  Kabinets- 
ordrerne.  Man  kunde  se  ham  i  Theatrene  og  i  den 
kongelige  Loge  eller  være  sammen  med  Dronningen 
paa  Kjøreture  og  Rideture;  men  i  personlig  Berøring 
med  ham  kom  ingen  undtagen  rent  forretningsmæssig, 
bortset  fra.  hvem  der  omgikkes  ham  ved  Hoffet.  Det 
var  umuligt  at  se  andet  i  ham  end  den  hovmodige  Stats- 
mand, hvis  personhge  Færd  ypperiig  passede  til  hans 
Grundsætning,  at  det  var  nødvendigt  at  herske  ved 
Frygt.  I  Sammenligning  dermed  svandt  det  Indtryk 
helt,   som   det  humane  og  folkelige  i  forskjellige  af  hans 

Reformer  og  andre  Regeringshandlinger  kunde  formodes 
at  ville  gjøre. 

Det  frastødende  hos  ham  forøgedes  ved  hans  tid- 
ligere fremhævede  tydelige  Bestræbelse  for  at  lade  Tysk 
blive  Regeringssproget.  Aabenbart  have  de  stærke  tyske 
Elementer,  der,  som  vel  kjendt,  traadte  stærkt  frem  paa 
hin  Tid  her  hjemme,  bragt  ham.  som  saa  mange  Tyskere, 
til  at  tænke  sig  Landet  som  et,  hvad  Byerne  og  særlig, 
hvad  de  dannede  Kredse  angik,  halvt  eller  endog  tre- 
kvart tysk  Land.  Og  det  Indtryk,  som  han  efter  at  være 
kommen  hertil,  fik  ved  de  Omgivelser,  hvori  han  levede, 
skulde  kun  kunne  stadfæste  ham  i  en  saadan  Opfattelse. 
Men  naar  det  var  Tilfældet,  vilde  han  i  sin  Magelighed 
ikke  spilde  Tid  med  at  lære  Dansk.  Der  var  nok,  mente 
han.  som  kunde  hjælpe  ham  med  at  forstaa.  hvad  han 
i  de  enkelte  Tilfælde  kunde  behøve  at  vide. 

Der  laa  imidlertid  dog  en  uhyre  Misforstaaelse  bag- 
ved Tyskernes  gængse  Opfattelse.  Kun  altfor  mange  af 
dem  kom  til  deres  egen  Skade  til  at  mærke,  hvor  ondt 
de  dog  havde  ved  at  komme  i  virkehg  Forstaaelse  med 
dette,  som  de  mente,  halvtyske  Folk,  og  det  gjaldt  selv 
saadanne  iblandt  dem,  der  stillede  sig  saare  venhg  til 
Land  og  Folk.  Ingen  skulde  dog  Fejltagelsen  ramme 
haardere  end  netop  Struensee.  Overfor  ham,  den  for- 
hadte Statsmand  med  den  frastødende  PersonUghed.  brast 
Taalmodigheden  med  det  fremmede  fuldstændig.  Her 
fandt  man,  og  det  med  Grund,  at  Udlændingens  Anmas- 
selse i  national  Henseende  gik  over  alle  Grænser,  og 
Nationalfølelsen  rejste  sig  imod  ham  som  ikke  imod 
nogen  tidligere  tyskfødt  Statsmand  her  hjemme.  Det 
hører  med  til  det  betydningsfulde  ved  Struenseetiden,  at 
den  danske  Nationalfølelse  i  den  Grad  æggedes  af  ham. 
Hvor  stærke  fremmede  Elementer  der  endogsaa  længere 
ned  i  Tiden  skulde  have  Magt  her  i  Landet,  hvor  stor 
en  Rolle   tyske  Slægter  end   skulde  spille  endnu  i  flere 

17* 

Tiaar.  var  det  dog  med  Struenseetiden  forbi  med  den 
nationale  Fare.  der  fra  Tyskens  Side  havde  truet  det 
danske  Folk  som  Helhed,  og  man  kom  ikke  mere  til  at 
opleve  Magen  til  en  saadan  Tilsidesættelse  af  dansk  Na- 
tionalitet som  den,  Struensee  havde  vist. 

De  haarde  Domme,  som  saaledes  af  flere  Grunde 
fældedes  over  hans  Færd  og  Personlighed,  skærpedes 
yderligere  i  høj  Grad  ved  Opfattelsen  af  ham  som  en 
frivol,  udsvævende  Person  og  tillige  som  Fritænker. 
Ganske  vist  udmærkede  Tiden  sig  ikke  ved  sædeUg  Al- 
vor. Der  var  nok  af  Pletter  paa  dette  Omraade  i  de 
forskjellige  Samfundsklasser.  Naar  det  Liv,  der  førtes 
øverst  oppe  i  Samfundet,  f.  Ex.  ved  Hoffet,  gav  rigehgt 
Stof  til  daarHg  Omtale,  saa  kunde  der  samtidig  være 
Grund  nok  til  Klager  over  den  sædehge  Tilstand  i  Kjø- 
benhavn  i  det  hele.  Den  Forlystelsessyge,  som  vi  have 
set  gaa  i  Svang  her  til  Trods  for  de  i  mange  Henseen- 
der alvorlige  og  trange  Tider,  maatte  nødvendigvis  have 
slette  Virkninger  i  sædehg  Henseende,  og  hvor  alminde- 
lige Lejermaalsforseelser  vare  rundt  omkring  i  de  for- 
skjellige Landsdele,  give  Aktstykkeprotokollerne  kun  i 
altfor  rigt  Maal  Indtrykket  af.  Men  selvfølgelig  var  der 
ogsaa  mange,  der  stode  udenfor  alt  dette,  og  det  var 
saare  naturligt,  naar  det  i  saadanne  Kredse  under  Be- 
kymringen over  det  Uvæsen,  der  trivedes,  blev  holdt  for 
farligt,  at  Staten  styredes  egenmægtig  af  en  Mand,  som 
altid  havde  havt  et  slet  Rygte  i  sædelig  Henseende,  og 
om  hvis  Forhold  til  Dronningen  Alverden  talte.  Som 
det  var  at  vente,  fandt  under  den  herskende  Uvilje  imod 
Struensee  deres  Klager  over  ham  i  saa  Henseende  Gjen- 
klang  vidt  omkring,  ogsaa  iblandt  dem,  som  ikke  havde 
stort  at  lade  IMinisteren  høre. 

Paa  en  lignende  Maade  gik  det  med  Opfattelsen  af 
ham  som  Fritænker.    Vel  var  Tiden  ingenlunde  at  kalde 

religiøs;  Ligegyldighed  i  saa  Henseende  var  ved  stærkt  at 
brede  sig:  men  for  ikke  at  tale  om  dem.  hos  hvem  der 
endnu  rørte  sig  et  kraftigt  religiøst  Liv.  saa  fandtes  der 
dog  tillige  en  vis  vidt  udbredt  Agtelse  for  det  bestaaende 
Kirkesamfund,  og  under  disse  Forhold  bragte  Uviljen 
imod  Struensee  mange,  som  vare  saare  langt  fra  at 
være  nidkjære  troende,  til  at  være  med  i  Angrebene 
paa  ham,  ogsaa  hvad  dette  Punkt  angik. 

At  i  det  hele  Opfattelsen  af  ham  som  Personlighed 
maatte  komme  til  at  indvirke  paa  Dommen  om  hans 
forskjellige  Regeringshandlinger,  ligger  i  Sagen  selv.  Saa- 
ledes  vil  og  maa  det  altid  gaa  overfor  en  Statsmand,  der 
i  den  Grad  vil  være  den  ledende.  Men  Følgen  deraf  var 
rigtignok  adskillige  højst  uretfærdige  Domme.  Spørgs- 
maalet  om  Formindskelsen  af  Helligdagenes  Antal  havde 
f.  Ex.,  som  tidligere  omtalt,  allerede  været  paa  Tale, 
inden  han  kom  til  Magten,  og  dette  Skridt  var  blevet 
anbefalet  af  selve  Kirkekollegiet;  men  desuagtet  har  han 
faaet  Skylden  for  det  som  den,  der  ad  den  Vej  havde 
villet  vise  sit  Fjendskab  mod  Kirken.  Paa  samme  Maade 
var  der  dem,  der  mente,  at  hans  meget  fornuftige  Paa- 
bud  om  Standsningen  af  Byggeriet  paa  Marmorkirken 
var  fremkaldt  ved  hans  ukirkelige  Standpunkt.  Som  et 
Vidnesbyrd  om,  hvor  vidt  det  kunde  gaa  med  taabehge 
Sigtelser,  kan  det  nævnes,  at  selve  Ophævelsen  af  Hin- 
dringerne for  let  Passage  igjennem  Kjøbenhavns  Porte 
ogsaa  er  bleven  brugt  til  Anklager  imod  ham.  Naar 
Folk  skulde  kunne  komme  ud  af  Byen  under  selve  Kirke- 
tiden, var  det  naturligvis  for  at  lokke  dem  til  at  lade 
være  at  gaa  i  Kirke,  og  naar  Portene  endog  kunde  pas- 
seres om  Natten,  var  det,  for  at  han  selv  i  paakommende 
Tilfælde  ved  Flugt  skulde  kunne  unddrage  sig  den  Straf, 
der  ventede  ham!  Det  er  derfor  ikke  saa  underHgt,  at 
selv  det,  at  han  af  Hensyn  til  Smaabørns  mulige  svage 
Helbred  lod  Hjemmedaab   blive   tilladt  i  videre  Udstræk- 

ning,  end  det  tidligere  havde  været  Tilfældet''),  ogsaa  af 
nogle  tilskreves  hans  ukirkelige  Standpunkt,  og  paa  lig- 
nende Vis  er  det  sikkert  blevet  bedømt,  naar  han  gav 
det  højst  naturUge  Bud,  at  ogsaa  Jøder  skulde  have  Ad- 
gang til  de  akademiske  Grader  ved  Universitetet.  Denne 
Opfattelse  af  ham  havde  fremdeles  sin  Del  i,  at  der  rejste 
sig  en  stærk  Modstand  imod  hans  Plan  om  at  faa  Kirke- 
gaardene fjærnede  fra  Byen  og  faa  al  Begravelse  i  selve 
Kirkerne  forbudt.  Modstanden  var  her  endog  saa  sejg, 
at  Sagen  foreløbig  blev  opgivet. 

Der  kan  naturligvis  ingen  Tvivl  være  om,  at  Struen- 
see  paa  dette  Punkt  helt  havde  Ret  i,  hvad  han  ønskede. 
Derimod  var  det  i  sin  Orden,  at  man  skarpt  kritiserede 
en  Plakat,  der  under  hans  Styrelse  blev  udstedt  29.  April 
1771  om,  at  alle  Lig  i  Kjøbenhavn  skulde  begraves  om 
Natten  imellem  Kl.  1  og  6  om  Morgenen.  Man  kan  have 
havt  Uret  i  at  tro,  at  han  ogsaa  her  lod  sig  paavirke  af 
sit  ukirkelige  Sind  og  vilde  hindre  højtidehge  Begravelser 
i  Kirkerne;  men  intet  kunde  let  være  urimeUgere  og 
ubekvemmere  for  den  store  Almenhed  end  en  saadan 
Bestemmelse,  som  i  lige  Grad  vilde  medføre  Uhygge  og 
Besværligheder.  Og  naar  Meningen  skulde  være,  derved 
at  hindre  Svir  ved  Begravelserne,  saa  opstod  der  selv- 
følgehg  ikke  alene  let  forskjellig  Uorden  ved  saadanne 
natlige  Ligbegængelser;  men  de,  der  havde  tilbragt 
en  Del  af  Natten  paa  den  Maade,  vare  tidt  kun  lidet 
oplagte  til  Arbejde  den  følgende  Dag.  Det  hjalp  noget, 
men  ikke  stort,  at  det,  da  Efteraaret  kom,  10.  Ok- 
tober 1771  blev  tilladt  at  begrave  Ligene  indtil  Kl.  9  om 
Morgenen. 

Hvem  kan  fremdeles  forundre  sig  over,  at  Afskaffel- 
sen af  Lejermaalsbøderne  blev  stillet  i  Forbindelse  med 
hans  egen  Løshed  paa  dette  Omraade !  Det  kunde  lige- 
ledes ligge  nær  at  sætte  hans  Ulyst  til  at  lade  Staten 
træde  op  imod  moralske  Synder,    og  derfor  ogsaa  til  at 

lade  Politiet  blande  sig  i,  hvad  der  skete  paa  Knejper 
o.  s.  V.,  i  Forbindelse  med  hans  Letfærdighed.  Endnu 
naturligere  maa  man  kalde  det,  at  det  vakte  Forargelse, 
naar  han,  som  tidligere  omtalt,  lod  forordne,  at  i  Tilfælde 
af  Ægteskabsbrud  maatte  kun  den  fornærmede  Ægtefælle 
rejse  Sag  derom.  Og  rent  oprørende  fandt  man  den 
Forordning,  der,  om  end  kun  for  Hertugdømmernes  Ved- 
kommende, blev  udstedt  om,  at  de.  som  havde  begaaet 
Ægteskabsbrud,  frit  skulde  have  Lov  til  at  ægte  hinanden, 
naar  den  krænkede  Ægteskabsforbindelse  var  hævet 
enten  ved  den  ene  Ægtefælles  Død  eller  ved  Skilsmisse. 
Den,  der  vil  give  Love  om  sligt,  maa  unægtelig  helst 
have  en  ren  Samvittighed  paa  dette  Punkt,  og  ingen 
kunde  læse  sUge  Forordninger  uden  at  tænke  paa  Stru- 
ensees Forhold  til  Dronningen.  Man  forstaar  derfor  den 
Harme,  der  opvaktes  derved.  Ikke  mindre  naturligt  var 
det,  at  Stemningen  ophidsedes  imod  ham,  da  det  blev 
paabudt,  at  Kirken  i  Frederiks  Hospital  og  den  dertil 
hørende  Præstelejlighed  skulde  bruges  til  Indretning  af 
Stuer  for  veneriske  syge,  som  Fundatsen  netop  udeluk- 
kede fra  dette  Hospital.  Et  saadant  Skridt  maatte  nød- 
vendig opfattes  som  et  Udslag  af  hans  Uvilje  imod  Kirken 
eller  af  hans  Ringeagt  for  den. 

Til  alt  dette  kom  nu  hans  Forhold  til  Kongen,  der 
krænkede  Folkets  Loyalitetsfølelse  paa  det  dybeste.  Den 
Forargelse,  som  Kristian  VII  faa  Aar  tilbage  havde  vakt 
ved  sine  Udskejelser,  var  glemt,  og  den  nedarvede  Roy- 
alisme beherskede  stærkt  Sindene.  Hvorledes  det  i 
Virkeligheden  stod  til  med  Kongens  Sjælstilstand,  var 
endnu  stedse,  i  det  mindste  til  en  vis  Grad,  uklart  for 
de  fleste.  Vi  have  allerede  sagt,  at  han  aldrig  i  Datidens 
Rreve  omtales  som  afsindig;  men  det  er  dog  tydeUgt  nok, 
at  der  efterhaanden  kom  Rygter  i  Gang  om,  at  han  var 
sindssyg  eller  aandssløv,  selv  om  en  Del  Mennesker  væg- 
rede sig  ved  ret  at  tro  derpaa^).  Suhm  skriver  blandt  andet 

i  Anledning  af  hans  underlige  Maade  at  være  paa  ved 
Louise  Augustas  Daab,  da  han  »sad  og  fjasede  med 
Dronningen«,  at  alt  Haab  om  Bedring  hos  ham  nu  maatte 
være  ude,  og  i  et  af  Trykkefrihedsskrifterne  opstilles  Uge- 
frem  den  Mulighed,  at  han  var  sindssyg,  og  at  han  derfor 
var  ude  af  Stand  til  at  have  en  Mening  om  dens  Værd. 
hvem  han  overdrog  Magten '').  Under  alle  Omstændigheder 
var  der  en  almindehg  Opfattelse  af,  at  noget  galt  var  der 
med  ham,  dertil  fortaltes  der  for  mange  Historier  om 
hans  abnorme  Væsen,  og.  hvad  alle  vidste,  det  var,  at 
han  var  et  viljeløst  Redskab  i  Struensees  Haand. 

Hertil  kom,  at  denne  og  Dronningen  vare  enige  om 
at  lade  ham  saa  Hdt  som  muhgt  komme  i  Berøring  med 
Yderverdenen.  Men  om  end  dette  paa  visse  Maader 
kunde  være  forstaaehgt  nok,  gav  det  selvfølgehg  Anled- 
ning til  Rygter  om,  at  han  holdtes  indespærret.  Det  var 
desuden  en  Kjendsgjerning,  at,  da  han  i  1771  fik  en  ny 
Kammerpage,  den  senere  Overhofmarskal  Schack,  blev 
det  forbudt  denne  at  indlade  sig  i  »Diskurs  med  ham<. 
endsige  at  fortælle  ham  noget  af.  hvad  der  maatte  fore- 
gaa,  eller  hvad  han  hørte.  Struensee  holdt  det  ogsaa 
for  vigtigt,  at  Kongen  ikke  kom  til  at  kjøre  ud  med 
Schack  alene,  til  hvem  han  selv  ikke  havde  tilstrækkelig 
TilUd;  han  forbød,  at  denne  maatte  gjøre  »store  Prome- 
nader« med  ham^).  og,  medens  Hoffet  var  paa  Frederiks- 
berg Slot,  paalagdes  det  ham  ved  Spadsereture  med 
Kongen  at  holde  sig  til  et  Indelukke  i  Frederiksberg 
Have^),  for  at  han  ikke  skulde  træffe  fremmede  Folk. 
Kongen  kunde  ganske  vist  stedse  indenfor  sine  Værelsers 
Omraade  gjøre.  hvad  han  vilde ;  men  han  var  dog  i  Efter- 
aaret  1771  paa  ingen  Maade  fri  i  sine  Bevægelser;  han  var 
i  Grunden  stadig  under  Bevogtning,  og  der  blev  med  Iver 
sørget  for,  at  ikke  andre  fik  ham  i  Tale  end  de,  der  vare 
ansatte  hos  ham^^).  I  hvor  høj  Grad  han  end  tidt  kunde 
følge  sine  bizarre  Luner,  var  det  derfor  dog  ikke  under- 

ligt,  at  der  udbredte  sig  Rygter  om,  at  han  blev  slet 
behandlet,  for  ikke  at  tale  om,  at  man  med  god  Grund 
forargedes  over,  at  en  Negerdreng  og  en  anden  Dreng 
skulde  være  Enevoldsherskerens  daglige  Selskab.  Sligt 
var  uden  noget  Sidestykke  i  Historien.  Derimod  var  det 
ganske  sikkert  med  Urette,  at  der  gik  Rygter  om.  at 
Struensee  og  Rrandt  hgefrem  mishandlede  ham.  Reverdil 
har  fortalt,  at  han.  naar  han  kjørte  ud  med  ham. 
kunde  høre  Folk  sige:  »Hos  ham  i  det  mindste  er  han 
i  Sikkerhed,  han  i  det  mindste  mishandler  ham  ikke«  ^^). 
Det  kan  i  Modsætning  dertil  som  et  Træk,  der  peger  paa 
Omhu  for  Kongen,  nævnes,  at  man  fra  December  1771 
har  en  Kabinetsordre  om,  at  der  skulde  sørges  for.  at 
hans  Værelse  blev  holdt  lunt,  saa  at  han  ikke  blev 
udsat  for  Træk.  En  anden  Sag  er  det,  at  der  unægtehg 
med  god  Grund  kunde  tales  om.  at  Struensee  og  Rrandt 
baade  til  Daghgbrug  og  ved  forskjellige  Lejligheder  viste 
ham  hensynsløs  Tilsidesættelse.  Dette  bevidnedes  af 
hans  Kammertjenere ;  man  kunde  ogsaa  se  Rrandt  i  Thea- 
trets  Loger  uden  videre  skubbe  ham  til  Side  for  at  faa 
den  Plads,  han  selv  vilde  have  ^'^).  og  Reverdil  fortæller 
om,  hvorledes  paa  en  Kjøretur,  han  gjorde  sammen  med 
Kongen  og  Rrandt.  den  førstnævnte  sad  og  krøb  forkuet 
sammen  i  Vognen,  medens  Rrandt  bredede  sig  og  halvt 
skjulte  ham,  som  om  han  selv  var  Hovedpersonen  ^3). 

Og  nu  det.  der  poHtisk  set  var  Hovedsagen!  Hvor- 
ledes var  det  ikke  lykkedes  Struensee  i  Folkets  Øjne  at 
stille  sig  selv  i  Forgrunden  som  den  regerende!  Saa 
længe  alle  vigtige  Regeringsbud  udkom  paa  den  ned- 
arvede Maade  med  Kongens  Underskrift,  kunde  denne  i 
det  mindste  efter  Navnet  staa  som  den,  der  var  Souve- 
rænen,  og  Kongemagten  kunde  siges  at  være  bevaret 
hos  ham,  hvad  der  saa  end  mere  eller  mindre  klart 
vidstes  om,  at  den  Haand.  der  underskrev  Kongebudet, 
lededes  af  Struensee.      Men    saa  kom  Kundgjørelsen  af 

15.  Juli  1771  om  dennes  Udnævnelse  til  Kabinetsminister, 
særlig  om  den  Ret,  han  fik  til.  at  de  Befalinger,  han 
udstedte  i  Kongens  Navn,  skulde  have  samme  Gyldighed 
som.  hvis  de  vare  underskrevne  af  denne  selv.  Bud- 
skabet derom  gjorde  en  umaadelig  Opsigt.  Dronningen 
selv  blev  bange  for  det  farlige  ved  dette  Skridt.  Hun 
sagde  senere  ^*).  at  hun  forgjæves  havde  fraraadet  Stru- 
ensee  at  indlade  sig  derpaa:  den  stilfærdige  Erichsen 
ytrede  i  et  Selskab  ved  at  høre  derom:  »Det  kommer 
Struensee  ikke  godt  fra« ;  Suhm  skrev,  da  han  fik  Kund- 
gjørelsen  at  vide.  i  sine  Optegnelser:  »Nu  blev  Struensee 
offenthg  Konge,  som  han  fordum  havde  været  det  hem- 
mehg«.  og  man  har  rundt  omkring  været  stærkt  optaget 
af,  i  hvilken  Grad  denne  Struensees  Myndighed  stred 
imod  flere  Paragraffer  i  Kongelovene^).  NaturUgvis  gav 
Begivenheden  ogsaa  rigeligt  Stof  til  Forargelse  i  de  styr- 
tede Magthaveres  Kreds.  Det  hedder  saaledes  i  et  Brev 
fra  Reventlow  til  Bernstorff:  >Har  man  nogensinde  set 
noget  saa  krænkende  for  Kongens  Myndighed  eller  noget 
saa  fornærmehgt  for  Nationen?«  Bernstorff,  der  flere 
Gange  kommer  tilbage  dertil  i  sine  Breve,  skriver  blandt 
andet:  »Hvad  vil  Europa,  hvad  vil  Eftertiden  sige?  hvor 
mange  Mennesker  ville  nu  tilbede  den  nye  Gud  (vont 
encenser  Vidole)  ?  Enhver,  som  skjænker  sit  Bifald  til  en 
Begivenhed,  der  er  afskyhg,  set  baade  fra  Rehgionens 
og  Ærens  Standpunkt,  en  Begivenhed,  som  Efterverdenen 
vil  bebrejde  vor  Tid.  og  som  vil  sætte  en  uafvaskelig 
Plet  paa  den  ulykkefige  Fyrstes  Historie,  der  har  laant 
Navn  dertil,  fortjener  at  ses  paa  med  Afsky«.  »Hvilket 
Regnskab«,  skriver  han  i  et  andet  Brev,  »vil  Struensee 
ikke  en  Dag  komme  til  at  aflægge  for  Gud  og  Menne- 
sker« e^)?  Men  foreløbig  vovede  han  dog  med  sin  Mistro 
til  Kongens  Reslutningsevne  ikke  at  haabe  paa,  at  dette 
Skridt  vilde  blive  farhgt  for  Usurpatoren.  Anderledes 
derimod    Brodersønnen.      Han   var   strax   slaaet    af    det 

umaadelig  ukloge  ved,  at  Struensee  havde  grebet  efter 
en  saadan  Magt.  »Hans  Fjender«,  ytrede  han  derom, 
»vilde  ikke  have  kunnet  give  ham  et  farUgere  Raad.  og 
jeg  er  fuldstændig  overtydet  om,  at  dette  vil  bevirke 
hans  Fald«.  Der  vilde  nu,  mente  han,  gaa  et  Lys  op 
for  dem,  som  hidtil  ikke  havde  set,  hvad  Struensee  vilde. 
Forbitrelsen  imod  ham  vilde  stige,  og  det  Bevis,  han 
havde  givet  paa  sin  grænseløse  Ærgjerrighed,  var  en 
tydelig  Forløber  for  hans  Fald.  Saafremt  Gahler  og 
Rantzau  blot  havde  en  Smule  Ærgjerrighed,  maatte  de 
blive  forbitrede  over  al  Beskrivelse.^^). 

Denne  uhyre  Anmasselse  fra  Struensees  Side  fik  i 
Folks  Øjne  et  dobbelt  uhyggeHgt  Præg  derved,  at  det 
ikke  alene  var  en  Minister,  der  her  havde  grebet  efter 
større  Magt,  men  ved  at  det  tillige  var  Dronningens 
Elsker,  som  for  alles  Øjne  tog  Herredømmet  i  sin  Haand. 
Det  var,  udtalte  Bernstorff  med  Rette,  utrohgt,  at  Struen- 
see havde  ladet  sig  gjøre  til  Kabinetsminister  samtidig 
med  Dronningens  Nedkomst,  og  vi  erindre,  at  det  oven 
i  Kjøbet  ogsaa  var  paa  denne  Tid,  at  han  havde  ladet 
sig  gjøre  til  Greve  sammen  med  Brandt.  Man  kan  ikke 
let  tænke  sig  en  større  Frækhed,  naar  man  husker  paa, 
at  Alverden  talte  om,  at  Louise  Augusta  var  hans  og 
ikke  Kongens  Datter.  Det  hændte  endog,  at,  da  en 
Præst  i  en  af  Kjøbenhavns  Kirker  i  Anledning  af  den 
lille  Prinsesses  Fødsel  vilde  bede  for  hende,  gik  alle 
Mennesker  ud  af  Kirken.  Det  var  en  Demonstration, 
som  ingen  kunde  tage  Fejl  af^^). 

NaturUgvis  trak  Struensee  den  unge  Dronning  ned 
med  sig  i  den  Fordømmelse,  han  blev  Gjenstand  for. 
Som  han  selv  var  fjærnet  fra  Folket  ved  en  dyb  Afgrund 
af  Had,  saaledes  gravede  han  ogsaa  en  Kløft  imellem 
hende  og  Nationen,  der  ikke  mere  som  tidhgere  vidste 
at  fortælle  Træk  af  Elskværdighed  og  Venlighed  fra 
hendes  Side,   nu,   da  hun  ligesom  Struensee  trak  sig  til- 

bage  fra  den,  og  da  man  mest  var  indskrænket  til  at  se 
hende  enten  i  Theatret  ved  Siden  af  ham  eller  paa 
Rideture  med  ham  i  hendes  utrohg  smagløse  Dragt, 
hvid  eller  rød  Mandsfrakke  med  smalle  Guldtresser, 
Vest  af  samme  Klæde  og  Farve,  gule  Skindbuxer  og 
Mandsstøvler  med  Sporer  ^^).  Folk  kom  mere  og  mere 
til  i  hende  at  se  den  utro  Hustru,  der  holdt  sin  Haand 
over  den  Forkuelse,  hendes  kongelige  Ægtefælle  var 
Gjenstand  for,  og  vel  endog  deltog  i  den. 

Ja,  man  angreb  hende  ogsaa  som  den.  der  hjalp 
Struensee  med  at  opfostre  Kronprinsen  paa  en  saadan 
Maade,  at  der  var  Udsigt  til,  at  han  enten  vilde  dø  der- 
ved eller  blive  ødelagt  baade  paa  Sjæl  og  Legeme. 
Hvad  der  vedrører  den  lille  Prinses  Opfostring,  hører  til 
det  mest  bekjendte  og  omtalte  i  denne  Tids  Historie  her 
hjemme,  og  det  var  dengang  sikkert  et  af  de  Æmner, 
der  gav  mest  Stof  til  Rygter  og  Folks  Omtale.  Ingen 
ung  Moder  havde  kunnet  være  kjæriigere  imod  sit  lille 
Barn,  end  Karoline  Mathilde  fra  først  af  havde  været  det 
imod  sin  Søn.  Fru  Gabel,  hvis  gunstige  Dom  om  hende 
i  saa  Henseende  allerede  ovenfor  er  nævnet*),  har  for- 
talt Reverdil  derom  kort  efter  at  Kongen  havde  begyndt 
sin  Udenlandsrejse,  og  da  Prinsen  altsaa  kun  var  faa 
Maaneder  gammel.  Hendes  Ord  ere  følgende:  »Dron- 
ningen er  den  ømmeste  og  mest  agtværdige  Moder,  man 
kan  tænke  sig.  Hvad  der  forbauser  mig  i  en  Grad,  jeg 
ikke  kan  sige,  er,  at  hun  søger  at  skaffe  sig  saa  stor 
Kundskab  som  muligt  om,  hvorledes  man  bedst  kan  op- 
fostre et  Barn  i  hans  Alder,  og  at  hun  med  en  beundrings- 
værdig Omhu  stræber  efter  at  lære  mere  og  mere  i  For- 
hold til  de  Krav,  hendes  Søns  Opfostring  stiller  til  hende. 
Hun  har  tidt  sagt  mig,  at  hun  med  usigelig  Fornøjelse 
læste  de  Afhandlinger,  hun  kunde  faa  fat  paa  om  Børns 

*)  Se  I  S.  206. 

moralske  Opdragelse,  men  at  hun  fandt,  at  saa  lille  som 
hendes  Søn  var,  maatte  det  være  hans  fysiske  Udvikling, 
der  tænktes  paa.  Senere,  sagde  hun.  vil  jeg  gaa  videre«. 
Den  ubegrænsede  Tillid.  Karoline  Mathilde  i  sin  For- 
elskelse snart  fattede  til  Struensee,  gjorde  da.  at  hun 
ogsaa  i  dette  Punkt  mente  at  gjøre  bedst  i  fuldstændig 
at  følge  hans  Raad.  Og  vi  ville,  efter  hvad  vi  her  have 
set  Fru  Gabel  fortælle  om  hende,  ikke  forbauses  over, 
at  han  havde  let  ved  at  faa  hende  til  at  tro,  at  en  Op- 
fostring, der  gik  for  at  være  efter  Rousseaus  Grundsæt- 
ninger, var  den  bedste.  Der  var  her  en  Autoritet  at 
henvise  til,  som  hun  utvivlsomt  selv  ved,  hvad  hun  havde 
læst,  havde  faaet  Beundring  for.  Nok  er  det,  alt  blev 
lagt  an  paa  at  gjøre  den  hlle  Prins  til  et  ægte  Naturbarn. 
hos  hvem  først  de  legemhge  og  dernæst  de  aandeUge 
Kræfter  skulde  udvikle  sig  paa  den  mest  naturmæssige 
Maade.  Struensee  har  senere  med  Iver  forsvaret  den 
Opfostringsmaade,  der  blev  fulgt,  som  den  eneste  rette. 
Den  lille  Prins,  har  han  sagt,  var  fra  først  af  et  svage- 
ligt og  egensindigt  Barn,  som  man  havde  faaet  til  at 
blive  bange  for  sin  Moder.  Der  blev  derfor  kun  givet 
ham  simple  og  naturlige  Næringsmidler,  han  blev  vænnet 
til  kolde  Bade,  og  sammen  med  en  lille  Legekammerat. 
Karl  af  Navn,  som  han  fik  nogle  Dage,  førend  Rejsen 
1770  til  Holsten  blev  tiltraadt,  lod  man  ham  opholde  sig 
ogsaa  om  Vinteren  i  et  koldt  Værelse,  oven  i  Kjøbet 
kun  let  klædt,  og  i  Vinteren  1770 — 71  for  det  meste 
uden  Sko  og  Strømper.  De  to  Drenge  overlodes  helt  til 
deres  eget  Selskab,  og  de  legede  og  sloges  med  hin- 
anden, uden  at  andre  blandede  sig  deri.  Faldt  de  eller 
stødte  de  sig,  maatte  ingen  beklage  dem,  og  det  var 
overhovedet  forbudt  dem,  der  havde  Opsyn  med  dem, 
at  tale  med  dem  eller  at  lege  med  dem-^). 

Som  det  var  at  vente,    gjorde   denne  nye  Maade  at 
opfostre  en  Prins  paa  megen  Opsigt-^).     A.  P.  Bernstorff 

omtaler  den  i  et  Brev  fra  Sommeren  1770  som  noget 
højst  besynderligt,  om  end  dog  uden  videre  at  forarges 
derover.  Men  efterhaanden  blev  netop  Forargelse  den 
almindelige  Stemning  hos  Folk,  naar  de  hørte  tale  derom, 
og  det  var  med  god  Grund,  thi  selv  om  det  kunde  være 
rigtigt  at  hærde  den  lille  Dreng,  blev  Barskheden  drevet 
til  en  ganske  uforsvarlig  Yderlighed.  Han  havde  det 
aabenbart  ulige  haardere  end  nogen  anden  Dreng  i  hele 
Landet.  Suhm  har  fortalt,  at  han  i  Slutningen  af  Aaret 
1771  saa  ham  gaa  med  bare  Ben  udenfor  Frederiksberg 
Slot  i  det  værste  Vejr.  Den  lille  Stakkel  gik  og  græd^^). 
Det  passer  godt  hertil,  naar  Reverdil  fortæller,  at  han  en 
Dag  i  Vinteren  1771 — 72  sammen  med  Professor  Kr.  J. 
Berger  var  inde  i  Badekammeret  paa  en  Tid,  da  Børnene 
skulde  bade,  og  da  saa  han  ikke  alene  Prinsen  være 
ulykkelig  ved  i  Kulden  at  skulle  i  Badet,  men  tillige,  at 
han  havde  Frostknuder  paa  Fødderne.  Berger  udvirkede 
da,  som  en  Følge  af  de  ForestiUinger,  Reverdil  gjorde  ham 
i  den  Anledning,  at  Prinsen  fik  Traadstrømper  paa^^). 
Ogsaa  skaffede  Berger  ham  kraftigere  Kost.  end  han  før 
havde  faaet.  Naar  der  kunde  ske  sUgt  som  det,  Suhm 
og  Reverdil  berette,  er  det  sandsynligt,  at  adskilligt  andet, 
som  fortælles  om  Haardheden  i  Behandlingen  af  den  lille 
Tronfølger,  kan  have  været  sandt.  Endnu  en  Række 
Aartier  senere  har  der  da  ogsaa  været  Fortællinger  ud- 
bredte i  Kjøbenhavn  om,  hvad  den  dengang  gamle  Konge 
havde  døjet  som  lille  Barn^*). 

Men  det  værste  ved  denne  Opfostring,  der  skulde 
være  et  Exempel  paa,  hvorledes  Børn  bedst  skulde  be- 
handles, var  den  hdet  heldige  Virkning,  som  den  let 
maatte  kunne  faa  paa  det  Barns  Karakter,  der  blev  taget 
paa  den  Maade.  Vi  have  hørt,  at  Karoline  Mathilde 
havde  været  en  saare  kjærhg  Moder  for  sin  Søn,  da  han 
var  faa  Maaneder  gammel.  Hvor  meget  hun  gav  sig  af 
med   ham  senere,    da  Struensee  havde  faaet  Lov  til  at 

bestemme  den  hele  Behandling  af  ham,  vide  vi  ikke. 
Men  det  Hovedindtryk,  man  faar  af  alt,  hvad  man  hører 
derom,  er  dog,  at  han  næsten  helt  var  overladt  til  sig 
selv  og  til  Selskabet  med  sin  lille  Kammerat,  samt  at 
Moderen  ikke  personlig  har  havt  stort  at  gjøre  med  ham^^). 
Han  var  fire  Aar  gammel,  da  Struensee  blev  styrtet. 
Enhver  veed.  at  allerede  i  den  Alder  er  det  ikke  alene 
den  legemlige  Opfostring,  der  har  Betydning,  men  at  for- 
standig og  kjærlig  Opdragelse  ogsaa  paa  saa  tidligt  et 
Trin  har  stor  Indflydelse  paa  Karakteren.  Dette  mang- 
lede her  helt.  Da  han  saa  lidt  kom  til  at  føle  kjærlig 
Omhu,  grundlagdes  der  naturhg  noget  haardt  og  baade 
Særhed  og  andre  Kanter  hos  ham,  som  han  senere  skulde 
have  ondt  ved  at  arbejde  sig  ud  af.  Naar  Struensee  paa 
saa  mange  andre  Punkter  virkede  ødelæggende  paa  Dron- 
ningens Personlighed,  kan  det  samme  mærkes  her  ved 
hans  Indflydelse  paa  hendes  Forhold  som  Moder.  I  det 
hele  maa  det  siges,  at,  hvor  uretfærdige  Domme  der  og- 
saa ved  denne  Sag  ere  fældede  over  hans  Hensigter,  som 
om  han  formeUg  tænkte  paa  at  ødelægge  Prinsens  Hel- 
bred, saa  faar  man  her  som  ved  andre  Lejligheder  det 
frastødende  Indtryk  af  hans  Hensynsløshed,  hans  taabe- 
lig  forcerede  Gjennemførelse  af  visse  Principer  og  endelig 
af  ligefrem  Haardhjærtethed. 

Trykkefriheden    og   dens    Virkninger. 


Uen  stigende  bitre  Stemning,  som  saaledes  udvik- 
lede sig  i  Kjøbenhavn  mod  Struensee  og  dem,  der  gjaldt 
for  at  staa  ham  nær.  skaffede  sig  naturligvis  ikke  alene 
Luft  i  Samtaler  og  Klager  imellem  Mand  og  Mand,  enten 
privat  eller  paa  offentlige  Steder,  men  ogsaa  ved  mange 
Smædeskrifter,  der  opsloges  rundt  omkring  og  som  jævn- 
lig vare  umaadelig  raa  og  gemene,  men  for  øvrigt  under- 
tiden ikke  blottede  for  Vittighed. 

Langt  vigtigere  var  det  dog,  at  Struensee  havde 
skabt  Forbitrelsen  et  Organ  til  at  ytre  sig  frit,  der  maatte 
kunne  blive  ham  saare  farligt,  nemlig  Pressen,  som  han 
ved  Trykkefrihedsreskriptet  af  14.  September  1770  havde 
givet  fuldstændig  frie  Tøjler*).   Virkningerne  af  dette  hans 


*)  Der  kan  i  Anledning  af  dette  Skridt  af  ham  maaske  være 
Grund  til  at  nævne,  at  han  selv  under  sit  Liv  i  Altona  havde 
følt  Trykket  af  Censur.  Idet  han  nemlig,  som  allerede  be- 
rørt (I  S.  156),  dengang  havde  forsøgt  sig  som  Forfatter  ved 
at  skrive  let  læselige  Afhandlinger,  havde  han  ogsaa  brugt  et 
af  ham  og  hans  Ven  Panning  stiftet  Tidsskrift  til  ved  spydig 
Kritik  at  komme  en  besværlig  Konkurrent  blandt  Altonas 
Læger  til  Livs,  og,  da  Øvrigheden  gjorde  en  Ende  paa  dette 
Tidsskrift,  under  Paaskud  af,  at  det  indeholdt  forargelige  og 
endog  gudsbespottelige  Artikler,  søgte  han  at  faa  et  nyt  Organ 

Skridt  havde  været  overordentlig  store,  men  desværre 
ingenlunde  udelt  glædelige.  Det  er  allerede  tidligere 
blevet  nævnt,  at  han  ved  denne,  som  han  vistnok  mente, 
kjærkomne  Gave  til  den  store  Almenhed  helt  havde 
glemt  tiUige  at  lade  der  bUve  sagt  noget  om,  at  de,  som 
lode  noget  trykke,  naturhgvis  skulde  staa  til  Ansvar  for, 
hvad  de  skrev,  saafremt  det  stred  imod  gjældende  Lov. 
Der  var  altsaa  blevet  indført  en  Frihed,  der  nødvendigvis 
maatte  opfattes  som  aldeles  ubunden,  og,  da  de  Forfat- 
tere, der  først  ret  brugte  den,  skrev  i  en  Retning,  som 
ikke  var  Struensee  imod,  blev  den  begaaede  Fejl  ikke 
rettet  før  meget  senere,  og  der  var  altsaa  en  Tidlang  en 
vid  Tumleplads  for  enhver,  som  vilde  bruge  eller  mis- 
bruge den  skjænkede  Frihed. 

Paa  den  Tid,  da  Trykkefriheden  saaledes  indførtes, 
var  der  i  flere  Henseender  begyndt  et  ret  frisk  aandeligt 
Liv  her  hjemme.  Vi  have  set,  at  som  en  Følge  af  den 
Frihed,  Regeringen  allerede  i  Forvejen  i  ikke  helt  faa 
Aar  havde  tilstedt  med  Hensyn  til  Drøftelsen  af  for- 
skjelhge  økonomiske  Spørgsmaal,  havde  der  paa  dette 
Omraade  været  en  livlig  Forhandling,  der  ogsaa  kom  til 
at  vedrøre  betydningsfulde  Samfundsspørgsmaal,  og  der 
kunde  altsaa  nu  arbejdes  videre  i  samme  Retning,  og 
det  naturhgvis  med  større  Tryghedsfølelse.     Men  ogsaa  i 


for  sine  Meninger.  Da  imidlertid  Øvrigheden  ogsaa  vilde 
standse  dette,  indankede  han  sin  Sag  for  Bernstorff  som  Præ- 
sident i  Tysk  Kancelli  og  ansøgte  om,  at  det  maatte  tillades  ham 
at  slippe  for  Censm-.  Den  kgl.  Resolution,  som  Bernstorff 
udvirkede,  gik  ud  paa,  at  Tidsskriftet  maatte  vedblive  at  ud- 
komme, men  under  Censur.  Det  vilde  Struensee  imidlertid 
ikke  underkaste  sig,  og  han  ophørte  derfor  med  dette  For- 
fatterskab, idet  han  blot  i  et  andet  bekjendt  Tidsskrift  (Se h  I.- 
Holst. Anze  igen  1764  og  176  5)  offentliggjorde  2  Afhandlinger, 
om  Qifte  og  om  den  Agtelse,  Forfattere  hør  vise  Publikum. 
(Afhandling  af  Dr.  Hille  i  Zeitschr.  fiir  schl.-holst.- 
lauenb.  Geschichte  XVI..  (Kiel  1886)  3.  275  ff.). 
Daumark-Norgua  Historie,  1720-1814.    IV.  2.  18 

andre  Henseender  var  Tiden  ikke  gold.  Da  der  her  kun 
er  Plads  til  at  fremdrage  nogle  faa  Træk,  skal  for 
det  første  mindes  om,  at  Ewald  var  i  fuld  digterisk  Pro- 
duktion. Efter  at  han  havde  slaaet  igjennem  med  sin 
Sørgekantate  over  Frederik  V..  havde  han  senere  i  Aaret 
1769  udgivet  sin  Adam  og  Eva,  han  havde  derefter  ved 
sin  Rolf  Krake  brudt  Banen  for  den  nordiske  Tragedie, 
og  netop  i  Trykkefrihedsaaret  1771  skrev  han  sit  satiriske 
Lystspil:  De  brutale  Klappere.  Samtidig  vare  de  tre 
betydeUge  historiske  Granskere,  som  vi  allerede  have 
havt  Lejhghed  til  at  nævne  under  Frederik  V.  nemlig 
Langebek,  Suhm  og  Schøning  i  stærk  videnskabelig 
Virksomhed.  Saaledes  udkom  i  1769  Schønings  Værk: 
Om  de  norskes  og  en  Del  andre  nordiske  Folks 
Oprindelse,  som  var  Indledningen  til  hans  Hovedværk: 
Norges  Historie,  hvoraf  første  Del  kom  frem  i  1770. 
Af  hans  Arbejdsfælle  Suhm  udkom  der  i  Aarene  1769 
— 71  flere  af  hans  lærde  Indledningsværker  til  hans  senere 
udgivne  store  Danmarkshistorie,  ligesom  han  ogsaa  udgav 
det  dengang  meget  yndede  digteriske  Arbejde:  Sigrid 
eller  Tapperheds  Belønning.  Guldberg,  det  maa 
tilhge  nævnes,  offentliggjorde  netop  i  disse  Aar  sin  Ver- 
denshistorie, et  Arbejde,  der  dengang  vandt  ham  et  be- 
tydeligt Navn  som  historisk  Skribent. 

Men  hvad  der  end  kan  fremhæves  af  sligt,  er  det  dog 
klart,  at  man  i  det  hele  var  langt  tilbage,  hvad  aandelige 
Interesser,  og  endnu  mere,  hvad  aandelig  Modenhed  an- 
gik, og  under  alle  Omstændigheder  mindst  af  alt  skikket 
til  at  bruge  en  saadan  Frihed  uden  Skranker  som  den, 
Struensee  havde  skjænket.  Og  nu  kom  hertil  det  Røre 
og  den  Lidenskab,  som  han  vakte.  Hvor  let  gik  ikke 
Besindelsen  tabt  derunder,  og  den  samlede  Virkning  baade 
deraf  og  af  Mangelen  paa  Dannelse  og  Modenhed  kunde 
da  kun  blive  meget  skadelig  for  den  Litteratur,  som  Trykke- 
friheden kaldte  tillive. 

Det  er  derfor  ogsaa  kun  blevet  et  daarligt  Minde, 
hin  Litteratur  har  efterladt  sig,  og  det  Indtryk,  vi  faa, 
naar  vi  gaa  den  igjennem,  er  overvejende  meget  frastø- 
dende. Et  fremherskende  Træk  ved  den  er,  at  den  for 
den  allerstørste  Del  bestod  af  Flyveskrifter.  Medens  i 
vore  Dage  Bladene  ere  Hovedsædet  for  den  offentlige 
Drøftelse  og  for  Artikler  af  dem,  der  ville  have  den  store 
Almenhed  i  Tale.  spillede  de  dengang  en  ganske  under- 
ordnet Rolle.  Der  var  ganske  vist  periodiske  Tids- 
skrifter, Ugeblade  som  »Magazin  for  patriotiske  Skri- 
benter«, der  optoge  Artikler  af  meget  forskjelligt  Indhold, 
ogsaa  saadanne,  som  nu  pleje  at  finde  Plads  i  Dagbla- 
dene; men  det  var  dog  Flyveskrifter  af  den  mest  for- 
skjellige  Størrelse,  der  gave  den  offentlige  Forhandhng 
dens  Præg. 

Det  første,  der  støder  en  Nutidslæser  ved  disse,  er 
den  Forening  af  Smagløshed  og  Plumphed,  som  betegner 
mange  af  deres  Titler.  Man  tænke  sig  saadanne  som  »Jeppe 
Vægters  Betragtning  over  Staten«,  >01e  Smedesvends  Be- 
grædelser over  Risengrød«,  »Fandens  Tale  til  Smauserne«, 
»Vor  saUge  Bedstemama  Evas  Natklokke«  o.  s.  v.  Desto 
værre  svarede  Indholdet  kun  altfor  tidt  hertil.  Man  for- 
bauses  over  den  Dristighed,  som  ganske  uvidende 
Forfattere  havde  til  at  ville  tale  med  om  alt  muligt. 
Selvfølgehg  var  der  Forkjærlighed  for  at  kaste  sig  over 
Æmner.  der  stode  i  Forbindelse  med  Folks  personlige 
Forhold,  især  med  hvad  der  vedrørte  deres  Indtægter: 
men  for  øvrigt  befingredes  alt  muligt.  Det  er  utroligt, 
hvor  meget  slige  Styverfængere  af  Forfattere  kunde  faa 
jasket  af  i  en  Haandevending,  Der  var  saaledes  en  af 
dem,  der  naaede  til  paa  ikke  mere  end  et  Ark  at  skrive 
om  den  »danske  Flaade.  de  Danskes  Tapperhed  og  Vit- 
tighed, om  Politik,  Hunger  og  Dyrtid,  Udførsel  af  Oxer 
til  Holland,  Indførsel  af  røgede  Oxetunger  fra  Hamburg. 
Kornpugere,  Tilstanden  paa  Herregaarde  og  hos  Bønder, 

18* 

Uddeling  af  Rang  o.  s.  v.«  Paa  den  anden  Side  kunde 
man  træffe  en  Forfatter,  som  gik  saa  vidt  i  misforstaaet 
Grundighed,  at  han  ved  Overvejelse  af  det  Spørgsmaal. 
hvilken  Nytte  en  norsk  Husmand  kunde  være  til.  ogsaa 
medregnede  den  Toldafgift,  Staten  hævede  af  den  Vin, 
han  og  hans  Kone  nød  ved  Alterens  Sakramente. 

JævnUg  fremkom  der  under  Anonymitetens  Dække 
ikke  alene  grove  Skjældsord,  men  ogsaa  de  infameste 
Insinuationer  imod  Mænd,  der  vare  saaledes  antydede, 
at  ingen  kunde  tage  fejl  af,  hvem  det  var,  der  mentes. 
Hertil  kom  ogsaa  en  Gemenhed  i  sædelig  Henseende,  der 
kunde  gaa  til  det  utrolige  og  da  ogsaa  prægede  de  An- 
greb, som  rettedes  imod  forskjellige.  Selv  om  man  ikke 
maa  glemme,  at  adskillige  slige  Pletter  gjenfmdes  i 
vore  Dages  SmudsHtteratur ,  og  det  til  Trods  for.  at 
Trykkefriheden  nu  for  Tiden  dog  har  sine  bestemte 
Grænser,  saa  kaster  Trykkefrihedslitteraturen  unægtehg  et 
alt  andet  end  fordelagtigt  Skjær  over  den  offentlige  Tone 
dengang.  Man  vil  da  ogsaa  forstaa,  at  mange  alvorhge 
Mennesker  harmedes  og  sørgede  over  al  denne  Raahed, 
Frækhed  og  Uvidenhed,  som  saaledes  tumlede  sig  i  Pres- 
sen. Der  kunde  være  Grund  nok  for  dem,  der  havde 
hilset  Trykkefrihedens  Indførelse  med  Glæde,  til  at  for- 
udse, at  disse  Udskejelser  let  kunde  bevirke,  at  der  sat- 
tes Skranker  for  den,  og  det  saaledes,  at  det  kom  til  at 
gaa  ud  ogsaa  over  den  Frihed,  som  maatte  ønskes  be- 
varet. 

Men  hvor  ufordelagtig  man  end  nødvendigvis  maa 
dømme  om  Trykkefrihedslitteraturen,  kan  man  dog  paa 
ingen  Maade  slaa  en  Streg  over  den.  For  det  første  var 
det  saa  godt  som  alle  Sider  af  Styrelse  og  Samfundsfor- 
hold, der  optoges  til  Forhandling  i  den.  Der  blev  skre- 
vet om  Gejstlighedens  Kaar  saa  vel  som  om  Universitet 
og  Skolevæsen,  man  drøftede  Ordningen  af  Rettergangen 
og  de  nye  forskjellige  Institutioner,   der  dengang  opstod, 

ogsaa  Hærens  Tilstand  og  Lønningsvæsen  bleve  behand- 
lede, og  Norges  særlige  Forhold  vare  Gjenstand  for  en 
Mængde  Flyveskrifter.  Et  Yndlingsæmne  var  fremdeles 
Statens  økonomiske  Tilstande  og  de  dermed  i  Forbin- 
delse staaende  Spørgsmaal  om  Ødselhed.  Tarvelighed  og 
Sædelighed.  At  Landbospørgsmaalene  endnu  ligesom  i 
de  foregaaende  Aar  stode  i  første  Række  af  den  offent- 
lige Forhandling,  behøver  ikke  at  siges.  Og  hvor  tidt 
end  Æmner  som  de  her  nævnte  bleve  sjusket  og  over- 
fladisk behandlede,  var  det  naturligvis  ikke  alene  de 
daarlige  Kræfter  i  Folket,  der  kom  til  Orde  i  denne  Litte- 
ratur. Man  fmder  rundt  omkring  i  Tidens  Flyveskrifter 
værdifulde  Bemærkninger,  gjorte  af  Mænd.  som.  om  de 
end  ikke  vare  Forfattere  af  Faget,  dog  skrev,  fordi  de 
havde  en  Overbevisning  og  et  særligt  Kjendskab  til  den 
Sag.  hvorom  Talen  var.  Enkeltvis  vil  man  ogsaa  kunne 
finde  Afhandhnger,  i  hvis  Stil  der  er  Flugt  og  Kraft,  og 
det  maa  desuden  huskes,  at  flere  af  de  dengang  virkelig 
betydelige  Mænd  ogsaa  vare  med  i  Rækken  af  Trykke- 
frihedstidens  Forfattere. 

Den  nærmeste  Fortsættelse  af  de  foregaaende  Aars 
Flyveskriftslitteratur  møder  man  i  Drøftelsen  af  Landbo- 
spørgsmaalet. 

Som  vi  vide.  vare  Sindene  allerede  i  Forvejen  stærkt 
i  Bevægelse,  hvad  denne  store  Sag  angik,  og  under  den 
almindelige  Ophidselse,  som  Struenseetiden  førte  med  sig. 
kom  der  endnu  adskillig  mere  Lidenskab  i  den  Drøftelse, 
som  nu  under  Trykkefrihedens  Begunstigelse  begyndte 
herom.  1  Hovedsagen  vare  de  modsatte  Opfattelser  de 
samme,  som  vi  allerede  kjende.  Men  det  har  dog 
sin  Værd  at  se,  hvorledes  Partierne  tørnede  sam- 
men. Oeders  Skrift  var  ganske  naturlig  Udgangspunktet 
for  en  Forhandling,  især  da  han  i  Anledning  af  et  Mod- 
-skrift  i  1771  føjede  et  Tillæg  dertil,  som  gav  ham  Lejlig- 
hed til  at  fastslaa  node  af  sine  Paastande    endnu  stær- 

kere,  end  han  tidligere  havde  gjort.  I  særiig  høj  Grad 
gav  Hoveriforordningen  af  20.  Februar  1771,  hvori 
han  havde  saa  stor  Del,  Stof  til  meget  modsatte  Ud- 
talelser. De,  der  forsvarede  den.  ytrede  i  stærke  Ord 
deres  Glæde  over.  at  Regeringen  nu  søgte  at  raade  Bod 
paa  den  borgerhge  Ufrihed,  Bonden  havde  staaet  i ;  men 
fra  den  modsatte  Side  hed  det,  at  den  vilde  være  hge 
ødelæggende  for  Bønder  og  Proprietærer.  Intet  kan  i 
det  hele  let  overgaa  den  Forbitrelse  og  den  Ringeagt, 
som  Forkæmperne  for  det  bestaaende  følte  imod  dem, 
der  toge  Ordet  for  Reformer,  disse  Mennesker,  der  i  lige 
Grad  vare  ledede  af  Ondskab  og  Uvidenhed  og  ikke  en- 
gang vidste,  hvad  en  Tønde  Hartkorn  var,  endnu  langt 
mindre  naturligvis  havde  Anelse  om,  hvor  store  Byrder 
der  hvilede  paa  Proprietærerne,  eller  om.  hvad  disse 
maatte  døje  af  Bønderne.  Der  var,  blev  der  paastaaet 
fra  den  Side,  ingen  Ende  paa  Bøndernes  Dygtighed  i  at 
drille  og  narre  deres  Herremænd,  som  derfor  vare  nødte  til 
hver  Dag  at  tænke  paa  Kneb  for  at  møde  deres  Malice. 
Det  var  overhovedet  ikke  Bønderne,  men  Godsejerne, 
der  vare  de  plagede.  En  af  disse  Forfattere  stemplede 
da  ogsaa  Modstanderne  som  uægte  Patrioter,  der  rejste 
sig  Ærestøtter  paa  andres  Ruin,  og  en  anden  sammen- 
lignede alt  andet  end  smagfuldt  Modstandernes  Skrifter  med 
stærke,  usunde  og  ildelugtende  Uddunstninger,  der  op- 
stige af  nylig  antændt  Brænde  eller  vandagtig  Tørv. 

For  nu  at  forstaa  denne  Lidenskab  maa  man  ikke 
glemme,  at  mange  Proprietærer  sade  haardt  i  det.  De 
havde  for  en  Del  kjøbt  deres  Gaarde  til  høje  Priser,  og, 
foruden "  at  de  vare  knugede  af  store  Prioriteter,  havde 
de  lidt  betydeligt  ved  Kvægpesten,  og  de  sidste  tre  Aar 
havde  været  daarlige  Høstaar.  Tillige  maa  man  huske 
paa.  at  det,  som  tidligere  nævnt,  var  den  almindelige 
Mening  dengang,  at  store  Gaarde  ikke  kunde  drives  uden 
Hoveri,  og  de  fandt  derfor,    at,    naar   man  rørte  derved, 

var  det  det  samme  som  at  ville  bringe  dem  til  Tiggerposen. 
Ikke  heller  kan  man  nægte,  at  dygtige  Reformmodstandere 
som  O.  D.  Liitken  og  A.  C.  Teilmann  til  Nørholm  for- 
maaede  at  finde  svage  Punkter  i  deres  Argumenter,  der 
stode  paa  den  modsatte  Side ;  men  de  led  selv  uheldigvis 
af  den  Hovedfejl,  der  var  det  afgjørende  og  lod  Modpar- 
tiet have  fuldstændig  Ret  i  Hovedsagen,  at  de  mente,  at 
Arbejdet  ikke  kunde  bhve  gjort  uden  en  Tvang,  der, 
hvad  de  saa  end  sagde,  i  Længden  maatte  blive  ødelæg- 
gende og  give  Bønderne  til  Pris  for  vilkaarhg  Behandling, 
foruden  at  den  var  en  Krænkelse  af  deres  Ret  som  frie 
Mennesker.  Om  det  saa  var  Teilmann,  der  faa  Aar  i  For- 
vejen havde  udtalt  sig  for  Stavnsbaandets  Ophævelse*), 
saa  kom  han  nu  under  Kampens  Hede  til  alene  at  frem- 
hæve, at,  hvis  det  ikke  fandtes,  vilde  den  største  Del  af 
det  unge  Mandskab  gaa  ud  af  Landet. 

Men  Kampraabet  lød  ikke  mindre  stærkt  fra  den 
modsatte  Side.  Foruden  hvor  der  i  Flyveskrifter  gjordes 
Udfald  imod  Proprietærerne  og  deres  Forkæmpere,  ud- 
kom der  endog  en  saa  kaldet  Komedie  »Hyænejagten«, 
en  Efterligning  af  et  fransk  Skrift,  der  indeholdt  glubske 
Angreb  paa  Herremændene  som  Bondeplagere.  Man  saa 
nu  ogsaa  »Selskabet  for  de  skjønne  Videnskabers 
Fremme«  virke  med  i  Kampen  ved  at  udsætte  en  Præmie 
for  det  bedste  Digt  om:  »Frihed  og  Ejendom  som  Kil- 
derne til  Jorddyrkernes  Lyksalighed,  Stræbsomhed  og 
Kjærlighed  til  Fædrelandet«.  Selskabet  fik  fuldtud  sit 
Ønske  opfyldt  om  at  faa  kraftige  Udtalelser  herom.  To 
Digte  bleve  belønnede  af  det,  det  ene  af  Nordmanden 
Hans  Bull,  som  levende  og  varmt  skildrede  de  norske 
Bønders  frie  Liv,  det  andet  af  Dorothea  Biehl,  der  ikke 
mindre  stærkt  udmalede  de  danske  Bønders  forpinte  Stil- 
Ung  og  endog  tilraabte  Godsejerne: 


*=)    Se  I.  S.  303  og  335. 

Kom  Undertrykker.  Du  som  føder  Dig  af  Plager. 
Kom,  glæd  Dig  ved  den  Nød.  din  Graadighed  aarsager. 
Se  her  din  Slaveflok  af  Mangel  at  forgaa. 
Paa  det  din  Ødselhed,  din  Vellyst  kildres  maa. 

Det  var.  ser  man.  omtrent  en  Krig  paa  Kniven 
imellem  de  to  Partier,  der  udtalte  sig  i  disse  Trykkefri- 
hedsskrifter. 

En  saa  stærk  Modsætning  imellem  bittert  stemte 
Partimænd  træder  ikke  frem  ved  andre  Forhandlinger 
om  de  økonomiske  Tilstande  i  Statens  Lande.  Der  var 
her,  kan  man  sige.  en  almindelig  Mening  om.  at  det  stod 
daarlig  til.  og  om.  at  der  burde  ske  Forandringer. 
Naar  et  fremherskende  Træk  ved  Trykkefrihedslitteraturen 
i  det  hele  var  Klager  over  bestaaende  Tilstande  og  Kri- 
tik af  dem,  saa  viser  det  sig  maaske  aller  stærkest  ved 
Forhandlingen  om  Næringsforholdene  i  Byerne,  om  Han- 
del og  Industri.  Pengeforhold  og  andet  hgnende.  En 
Række  Aar  tilbage  i  Tiden,  sagde  man  —  for  øvrigt 
ganske  hen  i  Vejret,  —  havde  Forholdene  været  meget 
bedre,  og  for  denne  Forværrelse  i  Tilstandene  skjød 
man  især  i  Begyndelsen  af  Trykkefrihedstiden  Skylden 
paa  den  nedarvede  Styrelse,  paa  Proprietærministrene. 
Aristokratiet,  Hoffolks  Indflydelse  o.  a.  m..  tydehge 
Ytringer  af  den  Misstemning,  som  vi  tidhgere  have  set. 
at  der  paa  disse  Omraader  var  i  de  første  Aar  af  Kri- 
stian VII's  Regering,  og  som  paa  flere  Maader 
gjorde  Jordbunden  gunstig  for  Struensees  Omstyrtnings- 
planer. 

Det  første  Skrift,  der  fremkaldte  olTenthg  Drøftelse  i 
denne  Tid.  drejede  sig  netop  for  en  stor  Del  om  slige 
Æmner.  Det  var  de  saakaldte  Philopatreias's  trende 
Anmærkninger,  1)  om  de  dyre  Tider  og  Handelens  Svaghed. 
2)  om  Rettergang  og  3)  om  Gejsthghedens  Indkomster. 
Uheldigvis  var  dette  Skrift  noget  elendigt  Makværk,  og 
dets  Forfatter  J.  Kr.  Bie.  der  var  født  Nordmand,  tilmed 

en  daarlig  Person.  Paa  Grund  af  skandaløs  Optræden 
paa  Prædikestolen  i  Hvidovre  Kirke,  hvor  han.  der  før 
havde  været  Prokurator,  naturligvis  intet  havde  at  gjøre. 
blev  hani  Aaret  1791  dømt  til  Rasphuset  ^),  og  hertil  kom 
snart  endnu  en  Proces  til  imod  ham.  fordi  han  havde 
udstedt  et  falsk  Privilegium  med  Kongens  Underskrift. 
Saa  slet  som  Skriftet  var.  kunde  man  fristes  til  at  be- 
klage, at  det  gav  Anledning  til.  at  der  udkom  en  Mængde 
Flyveskrifter  om  de  Æmner,  han  havde  behandlet,  hvis 
der  ikke  iblandt  disse  havde  været  et  Par.  som  med 
Rette  maatte  vække  Opsigt.  En  af  dem,  der  optraadte 
imod  ham,  var  nemlig  ingen  ringere  end  Høegh  Guldberg. 
Efter  den  Betydning,  han  senere  fik  som  Statsmand,  har 
det  Værd  at  se.  hvorledes  han  her  udtalte  sig,  natur- 
ligvis ikke  fordi  han  med  største  Lethed  kunde  paavise 
det  utrolig  løse  og  uvederhæftige  ved  Philopatreias's  Argu- 
mentation, men  fordi  han  ogsaa  fik  Lejlighed  til  at  vise 
sine  egne  Synsmaader.  Han  er  i  sit  Flyveskrift,  som 
han  udgav  under  Navn  af  P  h  i  1  o  d  a  n  u  s.  afgjort  agrarven- 
lig og  vil  derfor  ikke  have.  at  man  af  Hensyn  til  de  høje 
Kornpriser,  hvorover  der  klagedes,  maatte  forbyde  Ud- 
førsel af  Kornet  eller  tillade  Indførsel  af  fremmed  Korn. 
For  at  ophjælpe  Agerbruget  mente  han,  at  man  skulde 
lægge  Vind  paa  at  indtage  udyrkede  Strækninger  under 
Ploven,  indføre  Kartoffelavl  og  Dyrkning  af  Roer;  Bøn- 
derne foreslog  han  at  hjælpe  ved  at  give  dem  Sikkerhed 
for  Beskyttelse  af  Lovene,  indtil  man  efterhaanden  kunde 
naa  til  at  faa  Hoveriet  fastsat.  Den  store  Masse  Papir- 
penge ængstede  ham,  og  han  holdt  paa,  at  deres  Tal 
burde  formindskes,  naar  det  paa  nogen  Maade  lod  sig 
gjøre.  Som  alle  i  hin  Tid  saa  han  et  forfærdehgt  Sam- 
fundsonde i  den  tiltagende  saa  kaldte  Yppighed,  og  han 
vilde  søge  Hjælp  derimod  ved  Forbud  fra  Statens  Side 
paa  forskjellige  Punkter.  Hvad  Handelen  angik,  var  han 
med  Hensyn    til    den    paa  Island    og  Finmarken    afgjort 

stemt  for  at  ophæve  Kompagnihandelen ;  han  mente,  at 
det  var  en  ligefrem  Skjændsel,  saaledes  som  Island  var 
blevet  behandlet  derved.  Derimod  vilde  han  værne  om 
den  asiatiske  Handel  i  dens  daværende  Skikkelse  og 
mente,  at  den  Afgift,  der  var  lagt  paa  Theen,  burde  hæ- 
ves. Han  vilde  have  Toldfrihed  ved  udgaaende  Varer, 
ved  Indførsel  af  Raaæmner,  der  havde  Værd  for  Indu- 
strien, og  ved  Varer,  som  førtes  fra  den  ene  Landsdel  til 
den  anden.  Indførselstolden  for  Varer  fra  fremmede 
Lande  vilde  han  have  sat  moderat,  naar  Talen  var  om 
nødvendige  Artikler,  men  højt,  hvor  det  gjaldt  om  Over- 
daadighedsvarer.  Han  holdt  stærkt  paa,  at  de  bestaaende 
Fabrikker  burde  beskyttes;  men  han  var  imod  Monopo- 
ler, og  han  vilde  ikke  have.  at  nogen  By,  altsaa  heller 
ikke  Kjøbenhavn,  maatte  have  enten  Handels-  eller  Fa- 
briksprivilegier  fremfor  nogen  anden.  Til  Slutning  anbe- 
falede han  stærkt  Indførelse  af  Handelsskoler.  I  formel 
Henseende  var  hans  Fremstilling  klar  og  præcis. 

At  forsvare  den  uheldige  Philopatreias  imod  Guld- 
berg kunde  naturhgvis  ikke  falde  noget  normalt  Menne- 
ske ind;  men  alligevel  blev  denne  faldet  alvorlig  i  Flan- 
ken af  Martfelt.  som  vi  have  set  være  en  ivrig  Sekretær 
ved  Landhusholdningsselskabet.  Nu  kastede  han  sig  ind 
i  den  økonomiske  Debat  under  det  pseudonyme  Navn 
Philokosmus. 

Med  Philopatreias  var  Martfelt  snart  færdig,  han  af- 
færdiger ham  med  et  dygtigt  Spark  for  saa  at  vende  sig 
imod  Philodanus  og  i  Anledning  af  hans  Flyveskrift  at 
udvikle  sine  Meninger  om  den  rette  Ordning  af,  hvad 
der  stod  i  Forbindelse  med  Landets  økonomiske  Udvik- 
hng  i  forskjellige  Retninger.  Uheldigvis  faar  man  det 
Indtryk,  at  Martfelt  havde  utroKg  gode  Tanker  om  sig 
selv,  og  han  behandler  Guldberg  med  en  uklædehg  Over- 
legenhed. Det  er,  mærker  man,  en  Nydelse  for  ham  at 
feje    ham  af,    og  han  gaar  saa   vidt  deri,    at  han  endog 

griber  Lejligheden  til  at  polemisere  imod  ham  i  Anled- 
ning af,  at  han  —  med  største  Ret  —  havde  brudt  Sta- 
ven over  det  utrolige  Pengespild,  som  Udførelsen  af 
Statuen  paa  Amalienborg  havde  voldt.  Imidlertid  knytter 
der  sig  paa  flere  Maader  virkelig  Interesse  til  Martfelts 
Udviklinger.  Medens  Guldberg  ifølge  sin  hele  Natur  for- 
holdt sig  varsom  med  Hensyn  til  Kritik  af  Regeringens 
Færd  i  de  senere  Tider  og  mente,  at  Kongen  maatte 
være  Ministrenes  Dommer,  hævder  Martfelt  sin  Ret  til  at 
bruge  Kritik  for  Alvor,  og  det  er  da  ogsaa  de  skarpeste 
Angreb,  han  retter  imod  KommercekoUegiets  Ledelse  af 
de  økonomiske  Sager,  ligesom  han  ogsaa  finder,  at  Told- 
lovgivningen og  Konsumtionsbestemmelserne  vare  slette. 
Han  lader  det  ej  heller  fattes  paa  Hentydninger  til,  at 
Proprietæregennytte  har  spillet  en  Rolle  ved  Udførsels- 
bestemmelser  for  Kornets  Vedkommende.  Man  mærker 
endelig  den  nye  Tid  hos  ham,  for  saa  vidt  som  han  har 
stor  Sympathi  for  Landbobevægelsen,  og  hvad  der  i  saa 
Henseende  var  begyndt  fra  Regeringens  Side  er  saa  om- 
trent det  eneste  Lyspunkt,  han  finder  i  den  fra  Fortiden 
overleverede  Styrelse. 

Bortset  fra  dette  sidste  vil  man  ikke  i  hans  Skrift 
finde  en  Gnist  af  den  Frihedstrang  og  af  den  Tro  paa 
Frihedens  heldbringende  Magt,  som  ellers  var  ved  at 
bryde  frem  i  hin  Tid  paa  forskjellige  Punkter,  og  man 
træffer  ikke  heUer  Spor  af  Indflydelse  fra  de  den- 
gang rundt  omkring  i  Europa  fremspirende  Frihandels- 
tanker.  Som  han  aldrig  citerer  andre  Forfattere,  saaledes 
er  han  tydeUg  nok  uden  nogen  Paavirkning  af  Datidens 
økonomiske  Litteratur.  Hvad  han  gaar  ud  fra,  er  Ord- 
ningen af  Handelen  og  af  Industriens  Forhold  i  forskjel- 
lige Lande,  særlig  i  England.  Han  er  et  godt  Stykke  af 
en  Angloman.  Med  den  engelske  Handelsordning  som 
Støtte  foreslaar  han  som  et  aldeles  ufejlbarligt  Middel  til 
at  skabe  Ivkkelige  Tflstande,  at  al  Tifladelse  til  Udførsel 

eller  Indførsel  af  Korn  skulde  afhænge  af.  om  dette  stod 
i  en  bestemt  Pris.  Naar  denne  sank  under  en  \ns  Stør- 
relse, maatte  Kornet  udføres,  og,  naar  den  steg  over 
noget  vist,  maatte  der  indføres  Korn  fra  fremmede  Lande. 
Derved  vilde  han  holde  Priserne  paa  en  jævn,  passende 
Højde,  hvad  der  efter  hans  Mening  var  aldeles  nød- 
vendigt. 

Som  der  her  skulde  reguleres,  saaledes  paa  alle 
Punkter.  Han  var  ulige  mere  Tvangens  og  Reglementer- 
nes Mand  end  selve  Guldberg,  naar  undtages,  at  han  var 
enig  med  denne  i,  at  den  islandske  Monopolhandel  var 
fordærvelig,  og  i.  at  Handelen  deroppe  burde  gives  fri 
for  alle  Handlende  i  Danmark  og  Norge.  Fabrikanlægene 
mente  han,  burde  støttes  ved  Toldforbud  eller  høje  Told- 
satser, især  de.  ved  hvilke  vi  havde  Raaæmnerne  her 
hjemme,  de  skulde  bindes  til  Byerne,  og  det  finansielle 
Vederlag  for,  hvad  Staten  tabte  i  Indtægter  ved  Told- 
forbudene, skulde  den  faa  ved  efter  den  mest  udstrakte 
Maalestok  at  indføre  Konsumtion  paa  »Natur-  og  Kunst- 
varer«, saa  kunde  ogsaa  Personskatter  og  andre  tryk- 
kende Paalæg  afskaffes.  Handelen  paa  Udlandet  burde 
nøje  kontrolleres,  saaledes  at  kun  saadanne  Varer  bleve 
udførte,  som  det  ikke  kunde  skade  Landet,  at  andre  Folk 
fik  herfra.  Handelskompagnierne  skulde  sættes  under 
Kontrol  af  et  Statskollegium,  og  baade  Handel  og  Indu- 
stri burde  efter  bestemte  Regler  henvises  til  visse  Stæder. 
Tallet  af  de  Kræmmere,  der  solgte  til  indenlandske  Kjø- 
bere,  skulde  nøje  fastsættes,  Hgesom  overhovedet  »en 
bestemt  Afsats  af  Varer  krævede  et  bestemt  Antal  Hand- 
lende«. Naturhgvis  vilde  det  da  være  nødvendigt  at 
gjennemføre  en  stræng  Lavsordning.  Formaalet  for  Ar- 
bejdets Ordning,  eller,  som  han  udtrykte  sig.  Statens 
Øjemærke  med  Næringer  maatte  være.  »at  give  Borgeren 
en  saadan  Cirkel  for  hans  Flid,  at  han  ved  sine  og  Med- 
arbejderes Hoved   og  Hænder   kan  erhverve    saa   meget, 

at  han  kan  leve,  forsørge  en  Kone,  opføde  og  opdrage 
Børnene,  betale  sine  Afgifter,  have  noget  tilovers  til  Syg- 
dom o.  s.  V.«  Derfor  maatte  der  gives  »rette  Borgere 
den  Næring,  enhver  efter  sin  Stand  i  Staten  behøver«. 

Martfelt  kommer  saaledes  ind  paa  at  berøre  de  so- 
ciale Spørgsmaal  om  Arbejdets  rette  Ordning,  men  natur- 
Ugvis  dog  kun  i  stor  Korthed,  da  hans  Udvikhng  bevæger 
sig  indenfor  en  snæver  Ramme,  og  det  er  tydelig  nok 
ved  den  stærkeste  Indgriben  fra  Statens  Side,  at  han  vil 
løse  Opgaverne.  Derfor  kræver  han  da  ogsaa  den  stræn- 
geste  DiscipHn  i  Statssamfundet,  og  han  gaar  saa  vidt  i 
at  indskærpe  Lydighed  imod  Statsmyndighederne,  at  han 
siger,  at  Begent  og  Øvrighed  er  meget  mere  end  For- 
ældre; Regenten  er  Gud  i  Staten-). 

Hvad  man  nu  end  vil  dømme  om  den  økonomiske 
Ordning,  Martfelt  her  gav  Hovedtræ'kkene  af,  er  det  klart, 
at  der  er  en  ikke  ringe  Konsekvens  deri,  og  at  hans 
Meninger  indtage  en  ganske  særlig  Plads  i  Udviklingen 
af  de  økonomiske  og  dermed  ogsaa  af  de  sociale  Fore- 
stillinger her  hjemme.  Ogsaa  er  det  værdt  at  se,  at  han 
vel  stillede  sig  i  skarp  Opposition  til,  hvad  der  havde 
været  de  gjældende  Grundsætninger  i  den  tidligere  Sty- 
relse, men  at  hans  Meninger  tillige  paa  flere  vigtige 
Punkter  stod  i  den  krassest  mulige  Modsætning  til,  hvad 
Struensee  vilde. 

Baade  Guldbergs  og  Martfelts  her  nævnte  Flyveskrif- 
ter gjorde  betydelig  Opsigt,  dengang  de  udkom,  og  de 
omtales  jævnlig  i  Datidens  Litteratur.  De  indeholdt  og- 
saa uden  Sammenhgning  det  vigtigste  af,  hvad  der  blev 
skrevet  om  Æmner,  vedrørende  Handel  og  Industri,  eller 
rettere,  de  vare  de  eneste  Skrifter  paa  dette  Omraade, 
som  fortjene,  at  man  nævner  dem. 

Det  har  overvejende  været  Klager  og  Ytringer  af 
Misstemning  over  bestaaende  Forhold  i  forskjellige  Hen- 
seender,   vi  her    have  dvælet  ved;    men    der  er   dog   en 

Side  af  Datidens  Klager,  som  endnu  fortjener  et  Par  Ord. 
fordi  den  har  en  ejendommelig  Tilsætning  af  krænket 
Nationalfølelse.  At  den  økonomiske  Tilstand  i  Norge  i 
disse  Aar  gjaldt  for  daarlig.  er  allerede  sagt ;  det  var  derfor 
den  naturligste  Ting  af  Verden,  at  der  i  en  Tid.  da  alle 
klagede,  ogsaa  blev  klaget  i  Trykkefrihedslitteraturen  af 
misfornøjede  Nordmænd,  og  vi  maa  tillige  huske,  at  det 
var  en  Tid.  da  de,  der  fik  en  Pen  i  Haanden.  ikke  tog 
det  nøje  med  det  Sprog,  de  førte.  Hverken  naar  der 
var  Tale  om  at  rose,  eller  naar  det  gjaldt  om  at  dadle, 
kjendte  man  Maal  eller  Grænse.  Men  det  har  dog  sin 
særlige  Værd  at  lægge  Mærke  til  den  Maade.  hvorpaa 
Misstemningen  fra  Nordmændenes  Side  kom  frem. 

Denne  maatte  nemlig  nødvendigvis  faa  et  ondartet 
Præg  paa  Grund  af  den  Dobbelthed,  der  betegnede  Stats- 
ordningen,  at  der  var  een  Stat,  men  at  denne  bestod  af 
to  Riger,  Danmark  og  Norge.  Ved  det  af  disse  Riger, 
der  ikke  var  Regeringens  Sæde.  laa  det  nær  at  opfatte 
de  Fejl.  hvori  man  mente,  at  den  gjorde  sig  skyldig,,  som 
staaende  i  Forbindelse  med  en  Tilsidesættelse  af  dette 
Rige  i  det  hele,  og  det  maaske  endog  en  bevidst  Til- 
sidesættelse. Tidligere  var  der  ikke  fremkommet  Ud- 
talelser derom  i  Litteraturen,  i  det  mindste  ikke  paa 
nogen  Maade,  der  fanger  Opmærksomheden.  Men  naar 
det  allerede  i  Frederik  V's  Tid  var  tydeligt,  at  Norge 
var  ved  i  Folks  Bevidsthed  at  hæve  sig  højere  op  ved 
Siden  af  Danmark,  end  det  tidhgere  havde  gjort,  saa  var 
det  selvfølgelig  især  hos  Nordmændene,  at  dette  var  Til- 
fældet. Da  derpaa  Ordet  blev  givet  frit  ved  Trykkefriheden, 
brød  der  fra  deres  Side  en  Række  Klager  frem.  som 
netop  vare  farvede  af  særlig  norsk  Nationalfølelse. 

Naar  nemhg  det  i  Kristiania  udkommende  Blad 
»Intelligenssedler«,  og  en  Række  i  Kjøbenhavn  udkom- 
mende Flyveskrifter,  der  dels  vare  anonyme,  dels  havde 
pseudonyme    Forfatternavne    som    Philonorvagus,    Philo- 

danonorvagus  o.  a..  indeholdt  de  skarpeste  Udtryk  om 
Forholdenes  Slethed  i  forskjeUige  Retninger,  hang 
disse  Klager  meget  stærkt  sammen  med  den  Paastand, 
at  Norge  blev  tilsidesat  for  Danmark.  Dette  blev  holdt 
for  at  være  saa  meget  harmeligere,  som  Norge  ikke  havde 
en  Skillings  Fordel  af  Danmark,  men  dette  megen  Gavn 
af  Norge.  Man  træffer  de  mest  nærgaaende  Ytringer  om. 
at  den  norske  Nation  ikke  vilde  være  Skumpelskud  for 
den  danske,  om  at  Norge  i  mere  end  tyve  Aar  var  ble- 
vet ugudehg  mishandlet  o.  s.  v.  Der  var  visselig  de 
største  Overdrivelser  i  den  Opfattelse,  som  blev  gjort 
gjældende.  at  dette  »nordiske  Peru«  paa  Grund  af  For- 
bindelsen med  Danmark  ved  »daghg  Aareladning«  var 
udtømt  for  rede  Penge  eller  laa  ødelagt  hen.  En  saadan 
Mening  hang  nemlig  for  en  stor  Del  sammen  med  en 
ganske  gal  Beregning  over  begge  Rigernes  Handel,  som 
om  Danmark  havde  en  yderlig  slet  Handelsbalance,  me- 
dens Norges  var  gunstig,  og  som  om  dette  Land  paa  en 
ret  ubegribelig  Maade  maatte  bøde  derfor  og  sende  sine 
Kontanter  til  Danmark.  Man  oversaa  helt,  at  en  stor 
Masse  af  de  Penge,  der  fra  Norge  gik  til  Danmark,  var 
Betaling  for  Korn.  og  at,  hvis  disse  Penge  ikke  vare 
gaaede  herned,  maatte  de  være  gaaede  til  Østersølandene 
eller  et  andet  kornproducerende  Land.  De  kunde  umulig 
være  blevne  i  Norge. 

Men  hvad  der  end  var  ensidigt  og  skjævt  heri  og 
hgeledes  i  flere  andre  Beregninger,  var  det  ubestride- 
ligt, at  Nordmændene  havde  vægtige  Grunde  til  Klager. 
Vi  kjende  godt  fra  det  tidUgere  de  vigtigste  af  dem. 
baade  Klagen  over,  at  Norge  ikke  havde  sit  eget  Univer- 
sitet, saa  hdt  som  sin  egen  Bank,  og  over  at  det  sønden- 
fjeldske  Norge  var  nødt  til  at  tage  sit  Korn  fra  Danmark. 
Dette  sidste  have  vi  imidlertid  set  Regeringen  i  Slutnin- 
gen af  1771  gj øre  Skridt  til  at  fjærne.  Men  hvor  stærkt, 
ja  voldsomt   det  Sprog,    der    førtes,    end  var,    vilde    det 

dog  være  en  Misforstaaelse,  hvis  nogen  troede,  at  det,  i 
det  mindste  foreløbig,  varslede  om  Fare  for  Foreningen 
imellem  Danmark  og  Norge.  Der  var  i  Virkeligheden 
knyttet  altfor  stærke  og  inderlige  Baand  imellem  de  to 
Folk,  og  der  var  endnu  for  levende  en  Loyalitetsfølelse 
overfor  det  fælles  Kongehus,  til  at  slige  Misstemninger 
kunde  faa  politisk  Betydning.  Men  de  ere  alligevel  i  høj 
Grad  værd  at  lægge  Mærke  til  som  et  Vidnesbyrd  om 
den  voxende  Selvstændighedsfølelse  hos  Nordmændene, 
og  at  denne  med  Tiden  maatte  kunne  blive  en  politisk 
Faktor  af  Vægt.  er  selvfølgeUgt. 


Adskilligt  af,  hvad  der  i  Trykkefrihedstiden  fremsattes 
af  Klager,  kom  ganske  naturlig  til  at  strejfe  det  politiske. 
Men  der  kunde  overhovedet  spørges,  om  ikke  Trykke- 
friheden i  og  for  sig  maatte  udvikle  en  vis  selvbevidst 
Statsborgerfølelse,  som  kunde  blive  betænkelig  for  Ene- 
vælden. Naar  det  t.  Ex.  i  et  Flyveskrift  hed,  at  man 
lever  i  et  Aarhundrede,  hvor  enhver  retsindig  Borger 
stræber  efter  at  blive  og  være  en  sand  Argus  for  at  tjene 
sit  Fædreland  lige  saa  vel  med  sine  Øjne  som  med  sine 
Hænder,  er  der  aabenbart  sigtet  til  den  Pligt  og  den  Ret, 
enhver  havde  til  at  følge  og  paa  en  Maade  kontrollere, 
hvad  der  foregik  i  det  offentlige  Liv,  og  dette  blev  endog 
i  et  andet  Skrift  skærpet  til,  at  det  blev  udtalt:  »Regen- 
ten er  ikke  Argus,  derfor  var  det  nødvendig  godt,  at 
nogle  Lemmer  af  hver  Stand  ransagede  og  vejede  alle 
gjorte  Forslag  med  alle  Stænders,  Tiders  og  Stæders  For- 
dele eller  Skade«. 

Det  maa  nu  tilhge  huskes,  at  iblandt  de  Klager,  der 

fremsattes,  var  der  ikke  faa,  som  inaatte  synes  at  have 
en  bestemt  imod  Enevælden  rettet  Brod.  Der  blev  saa- 
ledes  i  Almindelighed  klaget  over,  at  alt  var  gaaet  tilbage 
siden  Frederik  IV's  Tid,  over  at  Godsejerindflydelse  havde 
havt  Magten  i  Konseillet  og  de  højere  Kollegier,  over  at 
umaadelig  Slendrian  raadede  i  Administrationen,  og  over, 
hvor  lidt  der  skete  for  kraftig  at  gjennemføre  nye  For- 
ordninger. Der  hentydes  med  Bitterhed  til  alskens  Under- 
trykkelser fra  Magthavernes  Side  imod  de  ringere,  eller 
der  ankes  over  Indkaldelse  af  nye  tyske  Adelsslægter 
o.  s.  V. ;  men  alt  sligt  var  i  Virkehgheden  hge  saa  mange 
Anklager  imod  Enevælden  her  i  Landet.  Det  samme 
gjaldt  om  de  Sidehug,  som  Martfelt  holdt  af  at  komme 
med  til  »interesserede  Hofmænds  metafysiske  Mester^ 
stykker«,  ikke  mindre,  end  naar  han  spottede  over  den 
Tossegodhed,  der  saa  tidt  havde  været  bestemmende  ved 
Embedsbesættelserne  m.  m. 

Særlig  Interesse  knytter  der  sig,  hvad  dette  Punkt 
angaar,  til  et  Flyveskrift,  som  udkom  anonymt,  men 
havde  en  J.  R.  Schumacher  til  Forfatter  og  bar  den 
pikante  Titel:  »Betænkning,  hvorvidt  en  Efterkommer  i 
Regeringen  er  forbunden  at  betale  sin  Formands  Gjæld«. 
Meningen  af  dette  Skrift  var.  at  en  Fyrste  kun  var  for- 
phgtet  til  at  betale  Gjæld,  som  var  stiftet  til  Statens  Bed- 
ste. Hvad  man  lægger  Mærke  til  ved  dette  lille  Skrift, 
som  vakte  stor  Opsigt,  er  mindre  den  paradoxe  Slut- 
ning, Forfatteren  kom  til,  end  forskjellige  Sætninger,  som 
han  udtalte  i  skarp  Modsætning  til  den  nedarvede  stærkt 
royaUstiske  Synsmaade.  Han  siger  saaledes,  at  Fyrsten 
kun  kan  anses  som  den,  hvem  det  vigtigste  Embede  i 
Staten  er  betroet,  eller  som  Statens  Repræsentant.  Og 
han  lader  det  tydelig  skimte  igjennem,  at  han  ikke  mener, 
at  Fyrster  kunne  opfattes  som  saadanne,  naar  de  frem- 
skynde Statens  Undergang,  saaledes  som  han  siger,  at 
Tilfældet  var  med  Ludvig  XIV,  Ludvig  XV,    Karl  Stuart 

Og  Hertugen  af  Wiirtemberg.  Hans  Mening  er  aabenbart. 
at  der  ikke  skyldtes  slige  F\Tster  Lydighed,  og  at  de 
vare  hjemfaldne  til  »Folkets  Foragt«.  Hertil  knytter  der 
sig  saa  Udtalelser  af  Haan  over  Hofpragt  og  over  Hof- 
kavallerer,  hvis  vigtigste  Forretning  ikke  havde  saa  megen 
Betydning  som  en  god  Skoflikkers  Arbejde.  Skarpe  Ord 
om  Urimehgheden  ved  den  Rolle,  som  højadeUge  Mænd 
kunde  spille,  sluttede  sig  hertil. 

Men,  vilde  der  kunne  siges:  Det  var  det  ældre  Sy- 
stem fra  Frederik  V's  Tid,  der  sigtedes  til  ved  alle  shge 
Angreb,  og  nu  var  der  med  Struensee  begyndt  en  anden 
Styrelse.  Schumachers  nyhg  nævnte  Skrift  var  da  ogsaa 
i  sin  tyske  Oversættelse  tilegnet  Rantzau  Ascheberg,  den 
bitre  Fjende  af  det  gamle  Konseil.  Oven  i  Kjøbet  var 
der.  som  allerede  antydet,  især  i  den  første  Tid  efter 
Trykkefrihedens  Indførelse  flere  Forfattere,  der  kom 
med  velvillige  Udtalelser  om  Struensee.  Dette  gjaldt 
ikke  alene  om  Philopatreias.  som  priste  den  daværende 
vise  Regering;  men  ogsaa  Martfelt  brugte  i  høj  Grad 
anerkjendende  Udtryk  om  det  struenseeske  Regimente. 
Han  kaldte  det  en  Tid,  da  man  valgte  duelige,  redeUge 
og  nidkjære  Mænd  til  alle  vigtige  Forretninger,  og  han 
antydede  klart,  at  han  holdt  det  for  et  Gode.  at  Rege- 
ringen tilsigtede  en  betydelig  Forandring  i  den  hele  Stats- 
husholdning.  Dette  kun  som  et  Par  Exempler,  der  let 
kunde  forøges  med  flere. 

Til  Uheld  for  Struensee  blev  det  imidlertid  snart  ham. 
mod  hvem  der  rettedes  voldsomme  Angreb  i  Pressen. 

Allerede  tidlig  i  1771  kunde  man  i  Tidsskriftet:  »Maga- 
sin for  patriotiske  Skribenter«  læse  en  lille  opdigtet 
Fortælling,  hvis  Tendens  tydeUg  fremgaar  af  Overskrif- 
ten: »En  ung  Konges  Favorits  Straf  for  Kongens  mis- 
brugte Fortrolighed«;  men  især  i  Sommeren  1771.  da  Ryg- 
terne om  Struensees  Forhold  til  Dronningen  naaede  deres 
Højdepunkt,  rettedes  der  under  Indtrykket  deraf  de  skar- 

peste  Anfald  paa  hans  Love  om  Ægteskabs-  og  Kjøns- 
forhold.  Man  kunde  da  i  det  nys  nævnte  Magasin  se 
det  Spørgsmaal  blive  fremsat:  »Er  det  muligt,  at  en  Hu- 
strus Boler  kan  være  hendes  Mands  oprigtige  Ven  og 
tro  Raadgiver?  Naar  Manden  tager  ham  til  sin  Fortro- 
lige, hvad  bliver  da  Følgen  deraf  for  dem  alle  tre  og 
Børnene?«  De  Besvarelser,  der  indkom  i  Anledning  af 
dette  Spørgsmaal,  hvis  Mening  enhver  forstod,  vare  et 
Overmaal  af  Gemenhed.  Dertil  sluttede  sig  andre  Grov- 
heder af  den  mest  nærgaaende  Natur  imod  Struensee.  I 
et  Flyveskrift  tales  der  bittert  om,  hvorledes  det  vilde 
græmme  Kristian  III,  hvis  han  kunde  se  Danmark  være 
et  Rov  for  de  slemmeste  Umennesker,  der  hverken  havde 
Religion  eller  Gud.  I  et  andet  klages  der  over,  at  Mini- 
steren formente  alle  Undersaatter  paa  nogle  faa  Favo- 
riter nær  at  faa  Adgang  til  Tronen,  og  det  siges  at 
være  hævet  over  al  Tvivl,  at  »Forfædrene,  der  havde 
overdraget  Suveræneteten  til  Frederik  III,  umulig  kan 
have  havt  Magt  til  at  sælge  os  til  nogle  Vellystens  Sla- 
ver, som  uden  engang  at  kjende  enten  Landets  Sprog 
eller  Landets  Børn,  Skikke  og  Love  ere  blevne  ophøjede 
til  at  adlydes  i  Kongens  Sted<'. 

Medens  slige  Flyveskrifter  sædvanUg  vare  Smuds- 
skrifter, hvis  Forfattere  kun  have  Betydning,  for  saa  vidt 
man  hos  dem  kan  se,  hvad  der  var  den  almindeUge  Op- 
fattelse, skulde  dog  ogsaa  en  af  Landets  bedste  Mænd. 
Historikeren  Langebek,  lægge  sine  vante  Studier  til  Side 
for  at  ophidse  Stemningen  imod  den  Mand,  som  han 
mente,  styrtede  Landet  i  Fordærvelse,  BesynderUg  nok 
valgte  han,  der  ikke  havde  Gnist  af  digterisk  Aare,  den 
poetiske  Form  for  ret  at  faa  Almenheden  i  Tale,  ved 
nemlig  at  udgive  et  Digt  under  Titel:  »Ny  Prøve  af 
Skrivefrihed«.  I  Forordet  til  Digtet  siger  han,  at  han 
her  havde  gjort  et  Forsøg  paa  at  prøve  Pennens  Frihed 
til  en  Yderlighed,    der  kom  Tankefriheden  nærmest,   og 

at.  naar  andre  mønstrede  Kroppen  og  Fødderne,  vilde 
han  røre  Hovedet  og  dets  ømme  Dele.  Skjønt  han  udgav 
det  anonymt,  var  det  dog  en  virkelig  dristig  Gjerning. 
den  stilfærdige  Mand  her  gjorde,  da  det  meget  let  vilde 
have  kunnet  opspørges,  at  han  var  Forfatteren,  og  han 
altsaa  satte  sin  Gehejmearkivarstilling  i  Fare.  Thi  det 
var  et  stærkt  Sprog,  han  her  førte  imod  Struensee. 
Idet  Digtet  nemlig  har  Form  af  en  Række  Opfordringer  og 
Raad  til  Kongen,  lader  han  dem  alle  tydehg  nok  gaa  ud  paa 
at  fremkalde  andre  Tilstande  end  dem,  Struensee  havde 
skabt;  man  mærker  Hentydningen  til  denne,  naar  han 
advarer  Kongen  imod  de  fremmede  Lejesvende,  der  kjøre 
i  Ring  med  Folket,  naar  han  kalder  Struensee  Haman  og 
udtaler  Ønsket  om,  at  Danmark  ejede  en  Esther,  og  særlig 
lægger  man  Mærke  til,  at  han  skriver:  »Læs  nøje  over 
paa.  hvad  Friderich  lod  skrive  om  dem,  der  Underslæb 
med  Herrens  Gunst  bedrive«.  Enhver  ser.  at  det,  han 
tænker  paa,  er  Kongelovens  Ord.  som  han  mener,  stred 
imod  den  Magt.  Struensee  havde.  Det  var  det  første 
Alvorsord,  der  rettedes  herom  imod  den  almægtige  Minister. 
Naar  et  saadant  Herredømme  kunde  udøves  under 
Enevældens  Læ  som  det.  Struensee  blev  angrebet  for, 
skulde  det  unægtelig  ikke  synes  at  være  en  Anbefahng 
for  den  uindskrænkede  Kongemagt,  thi  Struensees  Styrelse 
blev  opfattet  som  den  reneste  Despotisme.  Hvilken  Sikker- 
hed havde  man  da  overhovedet  for,  at  den  saa  meget 
lovpriste  faderlige  Enevælde  ikke  kunde  skeje  ud  dertil? 
Naturligvis  ingen  anden  end  den.  der  laa  i  Kongens  Per- 
sonhghed.  Og  foreløbig  var  det  Kristian  VH.  der  var 
Konge.  Ganske  vist.  hvor  utrolig  det  end  lyder,  fattedes 
det  i  selve  Trykkefrihedslitteraturen  ikke  paa  lovprisende 
Ord  om  hans  Visdom  og  andre  udmærkede  Egenskaber. 
Og  det  var  ikke  alene  i  rene  Styverfængerskrifter,  at  sligt 
forekom,  selv  Martfelt,  som  umulig  kunde  være  uvidende 
om  Kongens  Uduelighed,  omtaler  ham  dog  som  den,  der 

selv  tænkte,  han  kalder  ham  Kristian  den  vise  og  for- 
kynder, at  han  med  Hensyn  til  Landets  økonomiske 
Styrelse  vilde  blive  en  Helt  for  Efterslægten. 

Men  dette  var  dog  langt  mere  en  vis  konventionel 
Smiger  end  den  herskende  Opfattelse.  Det  er  værdt 
her  at  mindes,  hvad  der  tidligere*)  er  berørt,  at  man  i 
et  af  Tidens  Flyvéskrifter  kan  træffe  en  Hentydning  til. 
at  Kongen  mulig  var  sindssyg,  saaledes,  at  han  ikke  en- 
gang duede  til  selv  at  udvælge  en  Medregent.  Og  om 
der  end  vistnok  endnu  var  Uklarhed  derom,  stod  Talen 
om  Kongen  som  den  selvtænkende  i  grel  Modsætning  til 
den  almindelige  Mening,  at  han  var  et  blot  Redskab  i 
Striiensees  Haand.  Men  til  Trods  herfor  har  det  dog,  i 
det  mindste  i  en  Del  af  Aaret  1771,  aabenbart  endnu 
været  manges  Mening,  at  Kongen  maatte  kunne  tage  sig 
sammen  og  give  Struensee  og  hans  Venner  Løbepas. 
Ligesom  man  kan  se  det  af  Breve  fra  Datiden,  saaledes 
træder  det  stærkt  frem  i  det  nylig  nævnte  Digt  af  Lange- 
bek.  Ja,  det  er  endog  en  forbausende  Styrke,  hvormed 
han  her  minder  Kongen  om  hans  Pligter.  Idet  han 
begynder  med  at  fremhæve,  at  Folket  frivillig  havde  over- 
draget hans  Forfædre  Enevældens  store  Magt,  opfordrer  han 
ham  paa  en  formelig  nærgaaende  Maade  til  ikke  længere 
at  lade  Struensee  være  den  styrende,  eller,  hvad  der  er 
det  samme,  til  ikke  mere  at  forsømme,  hvad  der  paa- 
hviler ham  selv.     Det  hedder  saaledes: 

Hør,  Konge,  fleres  Raad,  vis,  at  Du  selv  er  hjemme 
Og  uden  Heldestav  Dit  Folkes  Vel  kan  fremme. 
Undse  Dig  ikke  ved  at  være  Menneske, 
Men  usselt  Menneske  og  Slave,  det  er  Spe. 

Og  i  endnu  stærkere  Ord  siger  han: 

En  ærlig  Tjener  kan  en  Hoben  ondt  fornemme, 
Naar  dog  hos  Herren  han  ser  Hjærne  og  ser  Hjærte. 


*)  Se  ovenfor  S.  264. 

Ogsaa  lader  han  Kongen  høre  den  Phgt.  han  har 
i  national  Henseende  ved  at  vise,  at  han  ikke  sætter 
Landets  Sprog  tilside,  men  taler,  skriver  og  hædrer  det. 
»Sig«,  hedder  det,  »til  dets  Fjender: 

— Jeg  og  mit  Hus  dog  maa, 

Paa  fjerde  hundred  Aar  det  danske  Sprog  forstaa. 

Der  var  dem  —  saaledes  Prins  Karl  af  Hessen  ^)  — 
der  forargedes  over  det  Sprog,  som  i  dette  Digt  blev  ført 
til  Kongen,  det  var  ogsaa  ganske  vist  noget  nyt,  at  der  blev 
talt  saaledes  til  Landets  Hersker,  og  Langebeks  Ord  ere 
under  alle  Omstændigheder  et  mærkeligt  Vidnesbyrd  om, 
hvorledes  Harmen  over  den  Styrelse,  der  førtes,  kunde 
bringe  Tanker  frem  hos  de  mest  kongetro  om  det  An- 
svar, en  Enevoldshersker  havde.  At  slige  Meninger  kunde 
have  noget  farligt  ved  sig,  var  der  da  ogsaa  dem,  der 
godt  saa.  Saaledes  skrev  A.  P.  Bernstorff  23.  September 
1771  i  den  Anledning  til  Onkelen:  »H\ås  der  indtraf  en 
folkehg  Rejsning,  kunde  det  godt  være,  at  den  førte  til 
en  Kuldkastelse  af  det  monarkiske  System.  Jeg  ser  ikke 
rettere,  end  at  Tanker,  der  gaa  i  den  Retning,  begynde 
at  blive  meget  almindelige.  Jeg  kan  spore  dem  i  alle  de 
Skrifter,  der  komme  ud,  og,  hvis  de  vedblive  at  vinde  i 
Udbredelse,  vil  man  vanskeHg  kunne  faa  Bugt  med  dem« 
.  .  .  »Det  vil  blive  farligt,«  siger  han  fremdeles,  »hvis  det 
Spørgsmaal  bliver  offenthg  rejst,  om  man  er  forpligtet  til 
at  adlyde  en  svaghovedet  Konge  {iin  roi  imbecile),  om  en 
Konge  offentlig  kan  overdrage  sin  Myndighed  til  en  anden, 
om  en  Undersaat  er  bunden  til  en  Hersker,  som  ikke 
agter  Religionen  og  Lovene.  Jeg  kan  ikke  se  andet,  end 
at  Grundvolden  for  Lydigheden  er  undergravet  eller  kuld- 
kastet, og  jeg  tror  ikke,  at  Gemytterne  uden  en  Omvælt- 
ning kunne  bringes  til  Ro  igjen.« 

Lægges  alt  dette  sammen,  hvortil  der  endnu  kunde 
føjes  adskillig  flere  Træk.   bliver  det  Vidnesbyrd  om.   at 

der  var  kommet  en  ikke  ringe  Bevægelse  i  Sindene,  og 
ganske  særlig  vil  det  være  klart,  at  Trykkefrihedslittera- 
turen  maatte  faa  Betydning  ved  at  give  Forbitrelsen  imod 
Struensee  og  hans  Regimente  Luft  paa  en  virkningsfuld 
Maade^).  Der  kan  ingen  Tvivl  være  om,  at,  saaledes 
som  den  udviklede  sig  i  Sommeren  1771,  blev  den  farlig 
for  ham. 

Træk  af  Svaghed  hos  Struensee   og  i  hans  Stilling.  —   Stigende 
Gjæring  imod  ham. 


J-il  Ulykke  for  Struensee  skulde  han  netop,  da 
Uviljen  imod  ham  var  ved  at  tage  et  truende  Omfang, 
selv  ligesom  opmuntre  sine  Modstandere  ved  at  give 
Vidnesbyrd  om,  at  det  fattedes  ham  paa  Mod  til  at  trodse 
en  Storm  eller  rettere  blot  en  lille  Byge.  Det  ser  stærkt 
ud  til,  at  Marinen  var  et  Sted.  hvor  Modstandsaand  imod 
ham  ret  trivedes.  I  Juni  havde  der,  som  tidligere  be- 
rørt*), været  Uroligheder  paa  Holmen  paa  Grund  af 
extraordinært  Arbejde  i  Anledning  af  de  algierske  Rust- 
ninger. Disse  samme  Rustninger  gave  Anledning  til.  at 
der  kom  en  Del  udskrevne  Matroser  herned  fra  Norge. 
Der  var  foreløbig  ikke  noget  synderligt  for  disse  Folk  at 
bestille,  og  samtidig  var  der  betydelig  Uorden  med  Hen- 
syn til  Udbetahngen  af  deres  Lønning.  Dette  hang 
sammen  med  de  Reformer,  der  havde  fundet  Sted  i 
Marinens  Ordning,  og  som  særlig  skyldtes  den  af  Gåhler 
fremdragne  Etatsraad  Willebrandt.  Den  Forvirring,  som 
vi  have  omtalt  ved  flere  Punkter  af  den  Struenseeske 
Omdannelse,  viste  sig  netop  her,  og  som  en  Følge  deraf 
kunde  de  norske  Matroser  ikke  faa  deres  Lønning.  Ganske 
naturlig  vare  de  misfornøjede  dermed,   og  de  valgte  da 


♦)  Se  ovnfr.  S.  138. 

(10.  September)  i  samlet  Skare  at  begive  sig  ud  til 
Hirschholm  Slot  for  at  faa  Kongen  i  Tale  og  overgive 
ham  deres  Klage.  De  vare  ikke  flere  end  200  i  Tallet, 
og  de  havde  mindst  af  alt  ondt  i  Sinde.  Med  deres  naive 
Tro  til  Kongen,  deres  Fader,  havde  de  ingen  Tvivl  om, 
at  de  vilde  faa  deres  Bøn  opfyldt,  hvis  de  henvendte  sig 
til  ham  selv. 

Natm^igvis  var  der  militær  Vagt  ved  Slottet.  Da 
Hestgarden  var  bleven  opløst  i  Foraaret,  var  der  trukket 
et  saa  kaldet  Exercerkorps  sammen,  bestaaende  af  Af- 
dehnger  af  forskjellige  Rytterregimenter,  som  komman- 
deredes af  General  Numsen  og  laa  i  Kvarter  ved  Vedbæk, 
men  havde  Vagtafdelinger  ved  Hirschholm  Slot. 

Man  skulde  ikke  synes,  at  der  under  disse  Forhold 
var  noget  særiig  skræmmende  ved  de  norske  Matro- 
sers Vandring  ud  til  dette  Slot.  Men  dog  vakte  Bud- 
skabet om,  at  de  nærmede  sig,  den  største  Forskrækkelse 
ikke  alene  hos  Dronningen,  men  ogsaa  hos  Struensee. 
Alt  blev  holdt  færdigt  i  Staldene,  for  at  Hestene  strax 
kunde  staa  opsadlede,  naar  det  behøvedes  og  Dronningen 
havde  sin  Ridedragt  liggende  ved  Siden  af  sig;  baade 
hun  og  Struensee  vare  begge  rede  til  at  flygte  til  Kron- 
borg, hvis  det  ikke  lykkedes  at  faa  Matroserne  til  al 
drage  bort  igen.  Struensee  stak  for  alle  Tilfældes  Skyld 
nogle  hundrede  Rigsdaler  i  Lommen^),  Da  Matroserne  kom, 
rykkede  strax  en  Afdehng  Ryttere  imod  dem;  men  det 
skræmmede  dem  ikke,  og  de  vare  bestemte  paa  at  sætte 
haardt  imod  haardt,  selv  om  de  ikke  havde  andre  Vaaben 
end  deres  Knive.  Men  heldigvis  afholdt  den  komman- 
derende Rytterofficer  sig  fra  voldsomme  Skridt.  Det  blev 
forsikret  dem,  at.  saafremt  de  vilde  overlevere  deres 
Andragende,  skulde  det  blive  forelagt  Kongen,  som  i  Øje- 
blikket var  paa  Jagt,  og  i  Tillid  til,  at  dette  vilde  ske, 
vandrede  de  i  Virkeligheden  fredsommelige  Matroser  til- 
bage til  Kjøbenhavn-).     Det  Løfte,   der  var  blevet  givet 

dem,  blev  ogsaa  holdt,  og  for  saa  vidt  havde  det  hele 
ikke  stort  at  sige;  men  dog  var  Virkningen  af  Toget 
betydelig  nok.  Det  havde  nemlig  givet  et  slaaende  Ind- 
tryk af  Struensees  Mangel  paa  Mod.  Alverden  vidste  at 
fortælle,  og,  som  vi  have  set.  ingenlunde  uden  Grund, 
at  han  aldeles  havde  tabt  Hovedet  ved  denne  lille  Begiven- 
hed. Bag  efter  hævnede  han  sig  paa  en  ret  uværdig 
Maade  ved  at  afskedige  en  højere  Søofficer,  som  han 
uden  nogen  tilstrækkelig  Grund  mente  at  kunne  gjøre 
ansvarlig  for  den  uroUge  Stemning  hos  Matroserne,  medens 
der  intet  ondt  vederfores  selve  disse  ^). 

Imidlertid  havde  det,  der  var  sket,  foruden  Urolig- 
hederne paa  Holmen  i  Juni.  for  Struensee  været  et  tydeligt 
Vidnesbyrd  om,  at  Stemningen  i  Marinen  ikke  duede,  og 
han  besluttede  da  at  gjøre  et  Forsøg  paa  at  vinde  i  det 
mindste  en  vigtig  Del  af  Holmens  Folk,  nemlig  Tømmer- 
mændene, der  netop  dengang  vare  stærkt  optagne  af  at 
arbejde  paa  Bombardergallioterne  til  den  paatænkte 
Expedition  til  Algier.  Det  blev  altsaa  forkyndt  dem,  at 
Kongen  vilde  »regalere«  dem  med  et  Gilde  paa  Ride- 
banen ved  Frederiksberg  Slot  den  28.  September.  Der 
skulde  her  blandt  andet  gives  dem  en  stegt  Oxe  til  For- 
tæring. Den  blev  i  Folkemunde  kaldt  Forsoningsoxen. 
Hoffet,  blev  der  sagt,  vilde  selv  komme  ind  fra  Hirsch- 
holm  Slot  til  Gildet.  Der  vilde  her  blive  Lejlighed  for 
Struensee  til  at  træde  ud  af  det  Skjul,  hvori  han  plejede 
at  holde  sig.  og  vise  sig  for  Folkemasser,  der  kunde 
antages  at  være  i  god  Stemning.  Planen  var  ikke  saa 
ilde  lagt;  men  den  fik  et  uheldigt  Udfald. 

»Netop  i  samme  Øjeblik,«  fortæller  Reverdil,  »vi  (ved 
Hoffet  paa  Hirschholm)  ventede  Vognene  for  at  sætte  os 
i  dem  og  kjøre  til  Frederiksberg,  gik  en  Hoffurer  om- 
kring i  alle  Værelserne  og  meldte,  at,  da  Kongen  var 
bleven  upassehg,  tog  han  ikke  til  Frederiksberg.«  Her- 
med hang  det  sammen  paa  følgende  Maade.    Baronesse 

Biilow,  som  vi  flere  Gange  have  havt  Lejlighed  til  at 
nævne,  og  som  dengang  ikke  var  paa  Hirschhohn.  hvor 
hun  ikke  mere  var  i  Naade,  havde  tilfældigvis  faaet  fat 
paa  et  Brev,  der  viste,  at  der  var  stiftet  en  Sammen- 
sværgelse om  at  bruge  Hoffets  Nærværelse  ved  Gildet 
med  Forsoningsoxen  til  at  faa  Magt  over  Struensee  og 
hans  Venner.  Dette  Brev  havde  hun  sendt  sin  Mand, 
som  var  ved  Hoffet,  for  at  advare  ham,  da  hun  var  bange 
for,  at  det  ogsaa  skulde  gaa  ud  over  ham.  og  han  havde 
ikke  været  sen  med  at  give  Struensee  Meddelelse  derom. 
Der  var  da  blevet  holdt  Raad  om,  hvad  der  skulde  gjøres. 
Turen  blev  opgivet,  og.  efter  hvad  Reverdil  har  fortalt, 
herskede  der  en  ren  Panik  paa  Slottet.  Det  var  for  Alvor 
paa  Tale  at  flygte  til  Helsingør.  Dette  blev  dog  fornuftig- 
vis opgivet  igjen,  da  man  indsaa,  at  man  i  det  mindste 
foreløbig  var  sikker  nok  paa  Hirschholm  *) ;  men  det  hang 
aabenbart  sammen  med  Forskrækkelsen  i  Øjeblikket,  at 
det  to  Dage  efter  blev  befalet  at  lægge  3  Detachementer 
af  Rytterregimenter  i  Kantonnement  saa  nær  ved  Hirsch- 
holm Slot  som  muUgt^).  AUerede  forinden  var  det  for 
øvrigt  (25.  September)  blevet  bestemt,  at  det  Numsenske 
Korps  skulde  opløses;  men  i  Stedet  for  det  blev  det 
sjæflandske  Dragonregiment  kaldet  til  Omegnen  af  Kjøben- 
havn  for  at  være  til  Værn  for  Hoffet^). 

Var  Planen  om  at  gribe  Lejhgheden  tfl  at  styrte 
Struensee  —  forudsat  at  den  virkeKg  har  været  lagt  — • 
end  altsaa  slaaet  fejl.  havde  den  dog  gjort  ham  betydehg 
Skade,  thi  det  at  Hoffet,  efter  at  dets  Komme  aflerede  var 
forkyndt,  var  udeblevet  fra  Gfldet,  fordi  Struensee  og 
Dronningen  ikke  vovede  at  vise  sig,  blev  naturligvis  op- 
fattet som  et  nyt  Vidnesbyrd  om  den  overmodige  Kabi- 
netsministers  Fejghed.  Man  begyndte  at  tale  haanlig  om 
ham.  samtidig  med  at  man  hadede  ham. 

Netop  paa  dette  Tidspunkt  var  der  ogsaa  ved  at 
udbrede  sig  Rygter  om,  at  Grundlaget  for  den  udfordrende 

høje  Stilling,  han  havde  tiltaget  sig,  var  usikker.  Belzebuls 
Rige,  sagde  man,  var  ved  at  blive  uens,  og  det  blev  al- 
mindeligt i  Modstandernes  Kreds  at  tale  om  Splid  i  hans 
Lejr. 

Dette  var  ingenlunde  helt  ugrundet.  Det  maatte  i 
Længden  være  umuligt  for  Struensee  at  holde  sammen 
paa  de  Mænd,  han  brugte,  og  at  hindre  indbyrdes  Uenig- 
hed mellem  dem  eller  endog  rebelske  Stemninger  hos 
flere  af  dem.  Temmelig  tidlig  begyndte  der  f.  Ex.  alvoriig 
Strid  i  det  vigtigste  af  Kollegierne,  Finanskollegiet.  I 
August  Maaned  vidste  man  i  de  højere  Embedskredse 
at  fortælle  om,  at  der  var  »blodigt  Klammeri«  i  dette 
Kollegium.  Først  var  det  Rothe  og  Holstein,  der  skulde 
være  tørnede  sammen');  men  snart  efter  var  det  den 
ældre  Struensee,  som  Holstein  ikke  kunde  eller  vilde 
arbejde  sammen  med.  Han.  der  var  Indbildskheden 
selv,  blev  oprørt  over  at  møde  en  bestemt  Selvfølelse 
hos  sin  Kollega,  og,  da  han  desuden  mente,  at  han 
var  tilsidesat  derved,  at  han  ikke  som  de  tre  andre 
Deputerede  havde  et  eget  Kammer  under  sig*),  ønskede 
han  bare  at  komme  bort  igjen  fra  Kollegiet,  og  den 
22.  September  fik  han  da  ogsaa  sin  Afsked  derfra^).  Vi 
huske,  hvorledes  han  i  sine  Breve  havde  talt  store  Ord 
om,  hvor  let  det  vilde  være  at  bringe  Statens  Finanser 
paa  Fode,  naar  Sagen  blot  blev  greben  rigtig  fat.  Om 
han  i  Finanskollegiet  har  fremsat  Tanker  af  praktisk 
Værd,  veed  man  ikke ;  men  en  Kjendsgjerning  er  det,  at 
han  intet  udrettede.  Efter  hans  Afskedigelse  fra  Finanserne 
indskrænkedes  hans  Virksomhed  igjen  til  Overpræsident- 
stillingen i  Kjøbenhavn;  men  han  beholdt  dog  den  samme 
Gage,  som  han  havde  havt,  medens  han  tillige  havde 
været  Deputeret  i  Finanskollegiet.  Selv  om  han  for  saa 
vidt   ikke   havde  Grund   til   at  klage,  hørte   han   dog  fra 


")  Jvtr.  om  Kollegiets  Organisation  ovenfor  S.  91. 

nu  af  til  de  malkontente.  Det  er  da  ogsaa  en  ret  skarp 
Skildring,  han  i  sine  Memoirer  har  givet  af  Struensee  som 
Statsmand  i  den  nærmest  følgende  Tid.  Ikke  alene  holder 
han  hans  Myndighed  for  at  være  en  Krænkelse  af  den 
souveræne  Kongemagt;  men  han  sigter  ham  tilHge  for  at 
være  gaaet  op  i  Forlystelser,  og  han  taler  stærke  Ord  om 
den  Forvirring,  der  i  denne  Tid  var  i  Styrelsen.  Ogsaa 
ønskede  han  nu  igjen  tydelig  at  nærme  sig  til  Bernstorff 
og  andre  af  den  gamle  Kreds,  og  han  skrev  til  Bern- 
storff baade  om  det  fordærvelige  ved  Ærgjerrigheden  (hos 
Struensee)  og  om,  hvorledes  han  selv  var  et  Offer  for  sit 
Fædrelandssind^).  Ja,  han  gik  endog  saa  vidt,  at  han 
gjorde  Osten  og  Prinsen  af  Hessen  Forslag  om  Skridt  til 
at  faa  Struensee  styrtet,  hvad  der  dog  ikke  førte  til  noget  ^*'). 
Struensee  fra  sin  Side  gjengjældte  hans  forandrede  Stem- 
ning med  at  føle  bitter  Uvilje  imod  ham.  Havde  Holstein, 
skrev  han  til  Brandt,  faaet  Lov  til  at  raade,  var  alt  blevet 
bragt  i  Forvirring  i  Finanserne. 

Holsteins  Hustru  bevarede  vistnok  sin  Stilling  ved 
Hoffet  som  hørende  med  til  den  snevre  Hofkreds;  men 
det  skyldte  hun  alene  sin  Tilbeder  Brandt,  og  det  kunde 
ikke  være  hende  behageligt,  at  hverken  Dronningen  eller 
Struensee  kunde  Ude  hende;  den  sidste  formelig  hadede 
hende.  Ogsaa  hun,  ligesom  Manden,  vilde  gjerne  holde 
Forbindelsen  vedlige  med  de  tidligere  Venner,  og  det 
blev  endog  fortalt,  hvad  dog  lyder  ganske  fantastisk,  at 
hun  virkede  for  Bernstorffs  Tilbagekaldelse. 

En  af  Struensees  Mænd,  der  i  denne  Tid  fuldstændig 
forsvandt  fra  Skuepladsen,  var  Etatsraad  Willebrandt, 
der  havde  havt  saa  stor  Del  i  Forandringerne  i  Marinens 
Styrelse.  Det  ser  stærkt  ud  til,  at  han  har  været  en 
meget  ubehagehg  Mand,  hovmodig  og  egennyttig,  og  han, 
som  var  forhadt  i  Marinen,  blev  da  ogsaa  forfulgt  af 
Smædeskrifter,  der  pinte  ham  stærkt ^^). 

Langt    større    Interesse    har    det  imidlertid   at  følge 

Struensees  fortsatte  Forhold  til  de  Mænd,  der  havde  staaet 
ham  personlig  nærmest.  Af  disse  bevarede  Gåhler  stedse 
en  vis  Forbindelse  med  ham.  Den  Tone.  hvori  Struensee 
skriver  til  ham  i  Efteraaret  1771.  er  endnu  meget  venlig, 
og  han  spørger  ham  til  Raads  om  forskjellige  Spørgsmaal 
vedrørende  Militærvæsenet  ^^').  Samtidig  ser  det  ud  til. 
at  Gåhler  ikke  har  taget  ham  hans  Udnævnelse  til  Kabi- 
netsministerpladsen  per-^onlig  ilde  op.  om  han  end  havde 
Betænkeligheder  derved,  fordi  han  frygtede  for.  at  den 
stred  imod  Kongelovene^). 

I  det  hele  har  han  for  sit  Vedkommende  med  en  vis 
Resignation  fundet  sig  i,  at  han  var  kommen  til  at  staa 
i  anden*  Række,  og  Struensee  kunde  sikkert  stole  paa 
hans  loyale  Medvirken,  i  det  mindste  indtil  Slutningen  af 
Aaret.  Men  synderlig  Indflydelse  har  han  aabenbart  ikke 
havt  mere;  den  tidligere  Fortrolighed  imellem  ham  og 
Struensee  var  afgjort  taget  af.  og  selv  paa  det  rent  mili- 
tære Omraade  var  der  Mænd.  der  havde  langt  mere  at 
sige  end  han.  Hans  Breve  vise  tydelig,  hvor  langt  han 
nu  var  fra  den  Frejdighed,  han  havde  havt  i  Slutningen 
af  1770,  dengang  han  troede,  at  det  bar  opad  for  ham 
selv  til  at  spille  en  stor  Rolle.  Han  havde  en  Følelse 
af,  at  Struensee.  >han.  der  styrer  Baaden«,  gik  frem  paa 
en  vilkaarlig  Maade,  medens  hans  egne  Raad  ikke  gjaldt 
stort.  Diri  et  liherari  animam  meain.  skrev  han  i  den 
Anledning  e^j.  Det  var  for  saa  vidt  ikke  uden  Grund,  at 
Rygtet  ud  paa  Efteraaret  vidste  at  fortælle,  at  det  gik 
ned  ad  Bakke  med  ham,  og  at  der  blev  talt  om,  at  han 
sT^ulde  afskediges,  hvad  dog  ikke  skete.  Han  kunde 
senere  tale  om  den  ^CJiagrin*.  han  havde  ha\i;  ved  at 
se,  at  der  intet  Hensyn  blev  taget  til  hans  Forestil- 
hnger^-''). 

En  af  de  Mænd.  der  bleve  hævede  paa  hans  Bekost- 
ning, var  naturligvis  Falkenskjold.  som  allerede  i  første 
Halvdel  af  Aaret  havde  været  stærkt  yndet  af  Struensee. 

Hvis  man  skulde  tro,  hvad  han  selv  har  fortalt  i  sine 
Memoirer,  der  rigtignok  ere  nedskrevne  mange  Aar  senere 
og  lidet  paalidelige.  har  han  i  dette  Efteraar  stærkt  ad- 
varet Struensee,  især  efter  Optrinet  med  Forsoningsoxen, 
om  ikke  at  trodse  den  almindelige  Uvilje  i  den  Grad, 
hvori  han  gjorde  det,  men  det  havde  været  forgjæves. 
Imidlertid,  det  var  dog  ikke  som  den  tilbageholdende  og 
forsigtige,  at  han  opfattedes  i  hin  Tid.  og.  naar  Berger 
under  Processen  oplyste,  at  Falkenskjold  havde  brugt  at 
udtale,  at  man  burde  skjære  til  Bunds  for  at  faa  Mis- 
brugene af  Vejen,  var  det  en  Ytring,  der  godt  svarede 
til  Struensees  Grundsætninger.  Saa  meget  er  sikkert,  at 
han  saa  omtrent  var  den,  der  i  Slutningen  af  dennes 
Styrelsestid  mest  havde  hans  Tillid.  Derfor  satte  Stru- 
ensee ham  ogsaa  (9.  November)  ind  i  Generalitetet.  med 
hvis  Sammensætning  han  efterhaanden  var  bleven  mis- 
fornøjet. Men  for  øvrigt  er  det  tvivlsomt,  om  Falkenskjold 
nærede  andet  end  kjøHge  Følelser  for  ham  personlig,  selv 
om  han  biUigede  en  Del  af  hans  Reformer.  I  det  mindste 
give  hans  Memoirer  Indtryk  af  Kulde.  Tilhge  fandt  han. 
at  Struensees  Kabinetsministermyndighed  stred  imod 
Kongelovene*^):  han  klagede  over  hans  Lyst  til  at  blande 
sig  i  alle  Enkeltheder  e")  og  over.  at  han  ikke  vilde  lade 
sig  sige,  han  fandt  hans  Væsen  ubehageligt  og  hovmodigt, 
og  der  har  endog  været  et  Tidspunkt,  da  han  med  alt 
andet  end  Uvilje  hørte  paa  Planer  om  at  styrte  ham^*^). 
Intet  andet  bandt  ham  tilsidst  til  Struensee  end  Opfattel- 
sen af,  at  han  vilde  miste  sin  Stilling,  hvis  denne  faldt. 

Naar  Gåhler  ikke  kunde  være  i  Tvivl  om,  at  Falken- 
skjold, som  han  personlig  ikke  kunde  hde,  var  ved  at 
blive  Struensees  vigtigste  militære  Raadgiver,  fik  han 
samtidig  en  anden  militær  Medbejler  i  en  Mand.  der  i 
sin  Tid  (1767)  havde  maattet  forlade  Landet,  dengang 
han  selv  af  St.  Germain  blev  kaldet  til  at  have  Sæde  i 
Krigsdirektoriet,  nemhg  General  Huth.    Denne  havde  siden 

hin  Unaade  levet  af  sin  Pension  i  Udlandet:  men  13. 
Juli  1771  sendtes  der  ham  en  Skrivelse  fra  Kongen  om, 
at  han  ønskede  at  bruge  ham  og  havde  en  Opgave  at 
stille  ham;  han  vilde  derfor  have  at  begive  sig  til  Dan- 
mark saa  snart  som  muligt.  Huth  vendte  da  ogsaa  her 
tilbage  og  kom  til  Korsør  netop  samme  Dag  som  Rever- 
dil  (9.  September).  Hans  Komme  vakte  stor  Opsigt,  og 
man  spurgte  ganske  naturlig,  hvad  Grunden  var  dertil. 
Kort  i  Forvejen  var  det  slaaet  fast.  at  Pensioner  og  Løn- 
ninger ikke  maatte  nydes  udenfor  selve  Danmark,  og  der 
var  dem,  som  mente,  at  Huth  derfor  havde  været  nødt 
til  at  komme  tilbage.  Men  dette  var  aabenbart  ikke 
Grunden.  Optaget,  som  Struensee  var  af  Planer  om  et 
nyt  Togt  imod  Algier,  mente  han  at  have  god  Brug  for 
Huths  fremragende  artilleristiske  Evner  og  Kundskaber. 
Denne  blev  derfor  ved  Kabinetsordre  af  16.  September 
udnævnt  til  Chef  for  Ingeniør-  og  Artillerikorpset  med  en 
Lønning  paa  4000  Rdl.  om  Aaret,  og  det  paalagdes  ham 
tilhge  at  give  Tegning  til  Mørsere,  som  kunde  bruges 
imod  Algier.  Men  ogsaa  paa  andre  militære  Omraader 
kunde  den  dygtige  Mand  gjøre  Gavn,  og.  da  han  ikke 
havde  ståaet  Bernstorff  nær,  vakte  det  ikke  nogen  Be- 
tænkelighed hos  Struensee  at  lade  ham  faa  Indflydelse. 
Han  blev  derfor  samme  Dag  som  Falkenskjold  Deputeret 
i  Generalitetet. 

Medens  der  ingen  Tvivl  kan  være  om,  at  Struensee 
haabede  at  faa  Gavn  af  disse  to  Mænd.  er  man  mere  i 
Tvivl  om,  hvad  der  har  været  Meningen  med,  at  selve 
St.  Germain  blev  kaldet  her  tilbage. 

Denne  levede,  som  tidligere  omtalt,  dengang  i  Ud- 
landet, og  han  havde  bevaret  sin  Stilhng  i  den  danske 
Hær  som  Feltmarskal  med  sin  enorme  Lønning  paa 
14,000  Rdl.  Det  vil  ogsaa  erindres,  at  han  havde  følt 
en  levende  Glæde  ved  Kuldkastelsen  af  det  gamle  Mini- 
sterium,  og  han  havde  siden  med  megen  Interesse  fulgt 

de  Reformer,  der  havde  fundet  Sted,  og  som  han,  at 
slutte  fra  hans  Breve  til  Gåhler,  paafaldende  længe  ved- 
blev at  give  denne  Æren  for.  Allerede  i  April  1771 
skete  der  et  Slags  officielt  Tilnærmelsesskridt  til  ham 
her  hjemmefra.  Da  modtog  han  nemlig  et  Brev  fra  Kon- 
gen, hvori  denne  opfordrede  ham  til  jævnlig  at  skrive 
ham  til,  og  i  JuU  sendtes  der  ham  endog  en  hgefrem 
Indbydelse  til  at  komme  til  Danmark.  Der  var  paa  visse 
Maader  noget  fristende  for  ham  herved;  men  han  gjorde 
dog  opmærksom  paa,  at  det  maaske  kunde  volde  Staten 
diplomatiske  Vanskeligheder,  da  det  var  meddelt  ham,  at 
Kongen  i  Vinteren  1767 — 68  havde  lovet  Rusland  aldrig 
at  kalde  ham  tilbage.  Ogsaa  vakte  det  Tvivl  hos  ham, 
at  Stilhngen  i  det  hele  syntes  ham  noget  vaklende.  Imid- 
lertid, ligesom  hint  Rygte  ikke  var  sandt,  saaledes  svandt 
ogsaa  hans  andre  BetænkeUgheder,  og  i  Efteraaret  traf 
han  sin  afgj ørende  Beslutning. 

Den  13.  November  kom  han  til  Kjøbenhavn^^).  Det 
ligger  i  Sagen  selv,  at  Folk  fik  meget  at  tale  om,  da  det 
rygtedes,  at  han  var  kaldt  tilbage.  Især  var  det  Tilfældet 
i  de  styrtede  Magthaveres  Kreds.  Hvilke  Ulykker,  sagde 
f.  Ex.  Reventlow,  vilde  det  ikke  kunne  bringe,  hvis  han 
og  Reverdil  sloge  sig  sammen  for  at  sætte  vidt  gaaende 
Landboreformer  igjennemV  Hvad,  spurgtes  der  tillige, 
kunde  have  bevæget  Struensee  til  at  kalde  denne  bega- 
vede, men  ærgjerrige  og  magtlystne  Mand  tilbage  ?  Vilde 
det  ikke  kunne  give  Anledning  til  nye  Partidannelser? 
Dette  sidste  Spørgsmaal  var  utvivlsomt  aldeles  berettiget. 
Man  har  i  Virkeligheden  ondt  ved  at  forstaa,  hvorfor 
Struensee  vilde  have  ham  her  hjem^*^).  Thi  selv  om  St. 
Germain  havde  stillet  sig  venlig  til  hans  Omdannelse  af 
Styrelsen,  og  om  det  end  maaske  kunde  være  ønskeHgt 
at  høre  hans  Skjøn  om  Hærordningen,  vilde  han  dog 
her  strax  tørne  sammen  med  sin  gamle  Fjende  Huth, 
der  netop  nylig  var  hævet  saa  højt,  og  det  er  hgeledes 

lidet  sandsynligt,  at  Falkenskjold  vilde  se  rolig  paa, 
at  han  atter  kom  til  at  spille  en  Rolle.  Det  var, 
vide  vi,  dem  og  ikke  hans  gamle  Ven  Gahler,  der  nu 
havde  mest  at  sige  hos  Struensee  paa  det  militære  Om- 
raade.  Men  hvad  der  saa  end  har  ligget  bag  ved  hans 
Tilbagekaldelse,  fik  den  slet  ingen  af  de  formodede  Virk- 
ninger. Der  blev  ikke  givet  ham  nogen  officiel  Lejhghed 
til  at  gjøre  sig  gjældende,  og  man  mærker  overhovedet 
intet  til  ham  paa  noget  Punkt,  saa  længe  Struensee 
endnu  var  ved  Roret  2^). 

Der  kunde  i  det  hele  ikke  være  Tale  om.  at 
denne  vilde  lade  andre  spille  en  nogenlunde  overordnet 
Rolle  ved  Siden  af  sig.  Reverdil  har  et  Sted  fremhævet 
han.G  Mistillid  til  andre,  hvorefter  han  ikke  troede,  at  no- 
gen anden  end  han  selv  kunde  gjøre  noget  tilfredsstillende; 
men  dette  hang  ogsaa  sammen  med  det  Hovmod,  der 
stedse  mere  og  mere  fik  Magten  over  ham.  Fra  forskjel- 
hge  Sider  klages  der  over  hans  Hensynsløshed  imod  Folk, 
og  det  var  da  ogsaa  tydeligt  nok.  at  jo  mægtigere  han 
blev,  desto  mere  kom  han  til  at  staa  alene.  Under  Pro- 
cessen udtalte  han  senere,  at  til  Venner  havde  han  væ- 
senUg  kun  havt  Dronningen  og  Brandt  2-) ;  men  i  Virke- 
hgheden  kunde  han  i  Længden  heller  ikke  stole  paa  den 
sidst  nævnte.  Denne  har  senere  sagt,  at,  medens  Struensee 
fra  først  af  havde  gjort  et  saare  godt  Indtryk  paa  ham, 
havde  hans  Karakter  siden  forandret  sig^^),  og  vist  er 
det,  at,  da  det  led  ud  paa  Sommeren  1771,  stod  det  kun 
smaat  til  med  Harmonien  imellem  dem.  Der  var  bagved 
Festlighederne  og  Adspredelserne  paa  Hirschholm  Slot 
begyndt  at  blive  fuldt  op  med  Misfornøjelse  og  Splid. 

Hvad  enten  dette  allerede  har  været  Gjenstand  for 
Omtale  i  Begyndelsen  af  Juh  1771  eller  ikke.  saa  skete 
der  paa  denne  Tid  Forsøg  paa  at  dr^ge  Brandt  bort  fra 
Struensee  og  endog  paa  at  gjøre  ham  til  dennes  Fjende. 
Han  fik  nemlig  et  anonymt  Brev,  dateret  9.  Juli  og  sendt 

ham  fra  en  Mand,  der  ved  flere  Antydninger  i  Brevet  lod 
skimte  igjennem,  hvem  han  var,  saaledes  at  Brandt  sik- 
kert anede  hans  Navn.  Det  var  i  den  voldsomste  Tone, 
at  der  i  dette  Brev  taltes  om  Struensee  og  om  den  Maade. 
hvorpaa  han  behandlede  Kongen,  og  Brandt  fik  at  vide, 
at  hans  Ære  og  Liv  stod  paa  Spil,  saafremt  han  ikke 
optraadte  imod  ham.  Et  Par  Maaneder  derefter  fulgte  der 
et  nyt  Brev  fra  samme  Mand,  og  nu  fik  Brandt  baade  læst 
og  paaskrevet  for  sin  uværdige  Færd.  Han  var,  hed  det 
her,  hadet  og  afskyet  af  hele  Landet,  ja  af  hele  Jorden, 
og  han  maatte  vide,  at,  hvis  det  kom  til  et  Opløb,  vilde 
det  blive  ham,  som  det  først  vilde  gaa  ud  over.  Der  var 
kun  een  Bedning,  det  var,  hvis  han  gjorde  sin  Phgt  og 
styrtede  Struensee.  Han  blev  tillige  belært  om,  paa  hvil- 
ken Maade  dette  bedst  kunde  ske-*). 

Disse  Breve  gjorde  stor  Virkning  paa  Brandt,  især 
da  han  i  Forvejen  var  utilfreds  med  sin  Stilling  i  og  for 
sig  og  med  Struensee  ^5).  Utvivlsomt  kunde  det  med 
Grund  have  noget  krænkende  for  ham.  at  Struensee  vel 
vogtede  sig  for  at  tale  med  ham  om  vigtige  Sager  og 
vilde  indskrænke  ham  til  at  passe  paa  Kongen  og  til  at 
være  et  Slags  Forlystelsesraad^*^),  ja  endog  ikke  vilde 
lade  ham  have  Hofvæsenet  som  sin  ubestridte  Domæne, 
men  vilde  blande  sig  i,  hvorledes  Dansene  skulde  arran- 
geres o.  s.  V.  Men  ved  Siden  heraf  var  Brandt  saare 
langt  fra  at  have  den  nødvendige  Selvkritik  til  at  se  sin 
egen  Ubetydelighed,  og  han  var  altfor  lidt  en  fin  Natur 
til  ikke  at  føle  smaalig  Skinsyge  mod  sin  mægtigere  Ven. 
Det  forslog  ikke,  at  Struensee  lod  ham  blive  Greve  sam- 
men med  sig,  og  at  han  ogsaa  lod  ham  faa  samme  Gage 
som  den,  han  selv  havde  efter  at  være  bleven  Kabinets- 
minister,  nemlig  3000  Bdl.  Den  forfængeUge  Brandt 
mente  dog  at  kunne  gøre  Krav  paa  at  spille  en  Rolle, 
hvorved  han  blev  Struensee  ganske  anderledes  sideordnet. 

Allerede  om  Foraaret  1771,  inden  Hoffet  tog  Ophold 

paa  Hirschholm  Slot,  havde  han  tilskrevet  denne  et 
Brev.  hvori  han  gav  sin  Misstemning  Luft.  Senere  var 
det.  at  han  blev  Greve;  men  det  hjalp  ikke  mere,  end 
at  han  sendte  Struensee  et  langt  bitrere  Brev-^).  Her 
klagede  han  baade  over  det  usigelig  utilfredsstillende  ved 
sin  egen  Stilling  nos  Kongen  og  over,  hvor  lidt  han  i 
Virkeligheden  havde  at  sige.  Han  havde,  sagde  han,  ikke 
større  Myndighed  end  en  Gadedreng,  og  han  var  bare  til 
Latter  for  Folk.  Og  saa  behandlede  Struensee  ham  baade 
med  Raahed  og  med  et  Hovmod,  som  ingen  anden  nogen- 
sinde havde  vovet  at  vise  ham.  I  det  hele  optraadte 
Struensee  saaledes,  at  han  indjog  alle  Skræk,  alle  skjæl- 
vede  for  ham,  og  han  teede  sig  paa  en  aldeles  utaalelig, 
despotisk  Maade,  særlig  i  alt,  hvad  der  vedrørte  Hoffet, 
hvor  han  greb  ind  i  selve  det.  Brandt  holdt  for  sin  Gjer- 
ning.  Men  uheldigvis  lagde  denne,  idet  han  saaledes,  og 
ikke  helt  ufortjent,  læste  Struensee  Texten,  tillige  det 
simple  i  sin  Karakter  ret  slaaende  for  Dagen  ved  i  samme 
Aandedræt  ligesom  at  tilbyde  Forsoning  mod  en  vis  Be- 
taling. Han  skrev,  at  for  at  kunne  have  det  godt  og 
blandt  andet  en  Del  af  Aaret  opholde  sig  i  Paris,  behø- 
vede han  25.000  Rdl.  i  aarlige  Indtægter*),  og,  idet  han 
gjorde  opmærksom  paa.  at  det  var  latterligt,  at  de  begge 
vare  Grever  uden  Grevskaber,  foreslog  han  Struensee  at 
lade  ham  faa  Indlægterne  af  Rigsgrevskabet  Rantzau,  som 
han  anslog  til  18,000  Rdl.,  samtidig  kunde  Struensee  saa 
formaa  Kongen  til  at  overdrage  sig  selv  Indtægterne  af 
Vallø  og  Vemmetofte,  der  vilde  løbe  op  til  26,000  Rdl. 
om  Aaret. 

Struensee  svarede  forholdsvis  rolig,  men  overlegent 
afvisende  paa  dette  Brev.  Blandt  andet  forsvarede  han 
sig   mod  Anklagen  for  at  regere  ved  Frygt  ved  at  sige, 


•")    Det  vilde  være  det  samme,  som   om  en  Mand  nu  krævede  c. 
130.000  Kr.  om  Aaret.  og  Brandt  var  oven  i  Købet  ugift. 

at  dette  var  det  eneste  Middel  i  en  udmarvet,  svækket 
Stat  med  et  Hof  og  en  hel  Almenhed,  der  vare  fulde  af 
Intriger,  og  med  en  Hersker  som  var  svag,  lidet  agtet  og 
havde  den  samme  Lyst  til  Forandringer  som  hans  Folk. 
Godhed  og  Føjelighed  havde  været  Kilden  til  Danmarks 
Ulykke.  Naar  for  øvrigt  Brandt  sigtede  ham  for  Despoti, 
saa  vilde  denne  selv  ikke  være  mindre  despotisk  paa  sit 
Omraade,  nemlig  i  alt,  hvad  der  vedrørte  Smagen,  han 
var  det  endog  overfor  Kongen  og  Dronningen.  Det  var. 
udtalte  han,  den  ham  modbydelige  Grevinde  Holstein, 
der  havde  ophidset  Brandt  til  at  føre  det  Sprog,  han 
havde  brugt,  og  som  ligeledes  havde  Del  i  de  egenmæg- 
tige Handlinger,  hvori  han  gjorde  sig  skyldig.  Saaledes 
var  det  hende,  der  ved  Brandts  Hjælp  gjorde  Fester 
og  Baller  kjedsommelige,  blandt  andet  ved  at  faa  ind- 
ført kunstige  i  Stedet  for  muntre  og  simple  Danse. 
Derimod  paastod  han  om  sig  selv,  at  han  havde  havt 
Fortjenesten  af  at  have  draget  Kongen  ud  af  det  Slaveri, 
hvori  han  var  bleven  holdt.  »Har  jeg«,  spurgte  han. 
»ikke  gjort  alt  for  at  gjøre  ham  lykkelig,  er  det  min  Fejl. 
at  han  ikke  er  det?  Har  jeg  ikke  gjort  alt  for  at  skjule 
hans  Fejl  og  for  at  gjenoprejse  Agtelsen  for  hans  For- 
stand og  Hjærte?<  Den  Løn,  sagde  han,  som  han  havde 
høstet  for  alle  de  Tjenester,  han  havde  vist  Kongen, 
var  imidlertid  kun  Utaknemmelighed  (! !).  Det  var,  fort- 
satte han,  ganske  uberettiget,  naar  Brandt  ikke  vilde 
finde  sig  i,  at  han  indtog  den  første  Plads  ved  Hoffet. 
Om  en  Deling  af  Indflydelsen  her  kunde  der  overfor 
Personligheder  som  Kongen  og  Dronningen  ikke  være 
Tale.  Brandt  maatte  nøjes  med  at  have  hans  egen  Tillid, 
thi  Magten  krævede  han  bestemt  for  sig  selv.  Han  vilde 
have  Ret  til  at  danne  Dronningens  Omgangskreds  efter 
sit  eget  Tykke.  »Naar  De«,  skrev  han,  —  hvad  der  er 
højst  betegnende  for  hans  Opfattelse  af  sin  Stilling 
til  Dronningen  — ,   »gjør  Krav   paa  at  have  Magten  her, 

vil  det  sige.  at  jeg  skal  overlade  Dem  Raadigheden  over 
det,  der  stærkest  holder  Baandet  vedlige,  naar  den  Til- 
bøjelighed, der  har  knyttet  det,  tager  af  i  Styrke.  Saa- 
fremt  De  har  en  Kvindes  Fortrolighed  med  Hensyn  til 
hendes  Fornøjelser,  og  saafremt  De  bestemmer  det  Sel- 
skab, hvori  hun  lever,  vil  De  snart  have  Magten  til  at 
styre  hende,  og  derimod  vil  »hendes  Ven«  kun  komme 
til  at  spille  en  meget  tarvelig  Rolle«.  Brandt,  sagde  han, 
havde  ej  heller  Grund  til  at  klage  over  Mangel  paa  Ven- 
skab fra  hans  Side,  han  havde  vist  ham  fuld  FortroHghed. 
Endelig  lod  han  ham  med  Grund  høre  det  meget  udeli- 
kate i  hans  Forslag  om  Brugen  af  Indtægterne  af  Vallø, 
Vemmetofte  og  Rantzau^^). 

Hvad  Brandt  har  sagt  til  denne  Tilrettevisning,  veed 
man  ikke;  men  det  ser  ud  til,  at  hans  Stemning  imod 
Struensee  i  Sommeren  og  Efteraaret  1771  stadig  har 
været  vranten,  for  ikke  at  sige  dygtig  upaalidelig.  Den 
10.  September,  den  Dag,  de  norske  Matroser  kom  til 
Hirschholm  Slot,  talte  han  ligefrem  med  Falkenskjold  om 
Struensees  ubehagelige  Væsen  og  om,  at  der  kunde  være 
det.  som  talte  for  at  slutte  sig  til  »det  andet  Parti«:  det 
var  kun  Følelsen  af.  at  han  skyldte  Struensee  Erkjendt- 
hghed,  som  holdt  ham  tilbage-^).  Denne  Følelse  hindrede 
ham  dog  ikke  i  kort  Tid  derefter  at  forhandle  med  Osten 
om  en  Plan,  hvorefter  Kongen  skulde  føres  til  Kjøben- 
havn,  Struensee  bringes  til  Kronborg  og  Dronningen  hol- 
des indespærret  i  sit  Værelse,  indtil  man  havde  indført 
en  anden  Styrelse  ^*^).  Til  andre  Tider  kunde  han  stærkt 
være  optaget  af  den  Tanke,  at  det  var  bedst  at  sUppe 
bort  fra  det  hele,  og  han  kunde  endog  bede  Struensee 
derom  ^^).  Men  selv  om  hverken  dette  eller  Planerne  om 
at  styrte  Struensee  blev  til  Alvor,  vidne  disse  Træk  dog 
om,  hvor  Kdt  denne  kunde  stole  paa  Støtte  hos  den.  som 
han  holdt  for  sin  bedste  Ven. 

Vi  have  i  det  foregaaende  nævnt  Osten,  og,  hvad  vi 

tidligere  have  set  om  hans  Forhold  til  Struensee.  har  givet 
et  stærkt  Indtryk  af  hans  levende  Uvilje  mod  ham.  Han 
kunde  da  ogsaa  i  Sarataler  f.  Ex.  med  Reverdil  udtale 
sig  i  de  kraftigste  Udtryk  om  de  Ulykker,  Struensee 
bragte  over  Land  og  Folk,  og  man  kan  se,  at  han  har 
havt  Planer  om  at  faa  et  Statsraad  indført  igjen^^).  Det 
er  imidlertid  en  Selvfølge,  at  dette  ikke  kunde  ske,  med 
mindre  Kabinetsministeren  blev  skaffet  af  Vejen,  og  Osten 
for  sin  Del  ønskede  da  heller  ikke  noget  mere,  end  at 
der  fandt  en  Sammensværgelse  Sted  imod  Struensee; 
men  selv  lægge  Ryg  til,  havde  han  dog  tydehg  ikke 
Lyst  til  33). 

Farligere  skulde  det  snart  vise  sig  at  være,  at 
den  Mand,  der  fordum  var  optraadt  som  Struensees 
varmeste  Beundrer,  nemlig  Rantzau,  blev  hans  bitre 
Fjende.  Saa  forfængeUg  denne  var  efter  at  komme  til 
at  gjøre  sig  gjældende  som  indflydelsesrig  ved  sine  Raad 
eller  i  det  mindste  som  Landets  aandrigste  Kavaller, 
maatte  det  være  en  svær  Skuffelse  for  ham.  da  han 
endelig  saa,  at  Struensee  baade  havde  taget  hele  Magten 
uden  at  bryde  sig  stort  om  hans  Meninger,  og  at  han 
tillige  var  den,  om  hvem  alt  drejede  sig  ved  Hoffet.  Vi 
høre  lejHghedsvis,  at  han  misbilligede  meget  af,  hvad  der 
skete,  og,  selv  om  han  længe  bevarede  sit  vante,  lystige 
Væsen  3^),  aad  Bitterhed  sig  dog  ind  i  hans  Indre.  I  Juli 
vidste  Prinsen  af  Hessen,  at  han  skarpt  beklagede  sig 
over,  at  man  behandlede  ham  som  subaltern,  ikke  som 
Minister  35).  Senere  ud  paa  Aaret  synes  det,  at  Lystig- 
heden helt  er  gaaet  sin  Vej ;  da  høre  vi  om  ham,  at  han 
rakkede  ned  paa  alt,  men  tiUige,  at  han  gjorde  sig  ringe- 
agtet ved  sit  Brouteri^s).  Endog  der,  hvor  han  havde 
bildt  sig  ind,  at  han  særlig  havde  Indsigt,  nemlig  i  det 
militære,  kom  han  til  at  staa  udenfor  det  hele,  selv  om 
han  bevarede  sin  Plads  i  Generalitetet.  I  det  mindste 
til  Dels  havde  han  sin  egen  Uduehghed  at  takke  derfor. 

Man  ser  saaledes  Struensee  i  de  første  Dage  af  November 
skrive  til  Gåhler:  »Det  er  bekjendt,  at  Grev  Rantzau  ikke 
bestiller  noget  i  Kollegiet,  at  han  kun  er  Tilskuer,  og  at 
han  snarere  vilde  have  Lyst  til  at  bringe  Forstyrrelse  end 
Orden  i  Sagerne«. 

Men  desuden  kom  der  af  private  Grunde  en  Kurre 
paa  Traaden  imellem  ham  og  Struensee.  Det  vil  erindres, 
at  Rantzau  allerede  i  Aarene  før  Rernstorffs  Fald  led  af 
Pengeforlegenhed  og  havde  en  ubehagelig  Proces  med 
Aagerkarle.  Og  det  vil  tillige  huskes,  hvor  rasende  han 
var  paa  Rernstorff,  fordi  han  mente,  at  denne  havde  sin 
Finger  med  i  de  Ubehagehgheder,  som  han  i  den  Anled- 
ning havde  med  Domstolene*).  Det  var  da  en  forunder- 
hg  Nemesis,  at  han,  der  havde  været  ivrig  for  at  faa 
Rernstorff  styrtet,  nu  kom  til  at  staa  nøjagtig  i  den  samme 
Stilling  til  Struensee,  ja  i  Grunden  i  en  endnu  meget 
værre.  Hvorledes  det  i  denne  Tid  er  gaaet  med  ham  i 
det  enkelte,  veed  man  vistnok  ikke ;  men  man  kan  se,  at 
i  Eftersommeren  vare  hans  pekuniære  VanskeUgheder 
blevne  aldeles  overvældende.  Han  var  atter  nu  i  Gene- 
ralauditør Rorthus's  Kløer,  og  oven  i  Kjøbet  havde 
han  ikke  som  stor  Adelsmand  Lejlighed  til  at  slippe 
uden  om  Domstolene.  Struensee  havde,  som  det  vil 
erindres,  ved  Forordningen  af  8.  April  1771  faaet  fast- 
slaaet.  at  der  i  Gjældssager  ikke  maatte  tages  noget 
Hensyn  til  Skyldnerens  Stand  eller  personlige  Anseelse. 
Allerede  i  August  faldt  der,  sandsynligvis  ved  Hof-  og 
Stadsretten,  en  Kjendelse  i  hans  Gjældssag,  der  gik  ham 
imod  og  blev  stadfæstet  af  Kongen.  Han  har  da  aaben- 
bart  henvendt  sig  til  Struensee  i  den  Anledning;  men 
denne  vilde  ikke  til  Gavn  for  ham  gaa  udenfor  de  alminde- 
lige Former  i  slige  Sager,  og  han  henviste  ham  til,  naar 
han  vilde  andrage  om  en  Forandring  i  den  fældede  Dom, 


*)    Se  I,  S.  226  og  228. 

"da  at  indgive  en  Skrivelse  derom  umiddelbart  til  Kongen, 
saa  vilde  den  blive  behandlet  paa  almindelig  Vis^').  1 
Begyndelsen  af  November  faldt  der  en  ny  Kjendelse, 
hvorefter  Borthus  vilde  gjøre  Indførsel  i  hans  Bo.  Han 
skrev  da  med  stor  Bitterhed  til  Gahler  om  sin  Stilling 
og  den  Behandling,  han  var  Gjenstand  for,  at  man  endog 
vilde  lade  ham  blive  udpantet  som  en  anden  Spækhøker; 
hvad  der  aldrig  havde  kunnet  hænde  ham  under  Fjenders 
Ministerium,  det  hændte  ham  nu  under  en  Vens^^). 

Det  kan  under  slige  Forhold  ikke  undre,  at  man  fra 
flere  Sider  hører,  at  han  var  ilde  tilmode.  Saaledes 
skriver  Fru  Gahler  en  Dag  i  November  om  ham  til  sin 
Mand  fra  Hirschholm  Slot:  Rantzau  forekom  mig  at  være 
i  meget  slet  Humør,  han  blev  staaende  ved  Kaminen, 
medens  der  blev  spist  til  Middag«.  Den  samme  Stemning 
maarker  man  hgge  bag  ved  et  Brev,  han  nogen  Tid  der- 
efter skrev  til  selve  Struensee.  Paa  en  Maade  taler  han 
vel  her  endnu  som  dennes  Ven;  men  man  kan  dog 
se,  at  han  havde  sendt  ham  en  bitter  Forespørgsel,  om 
han  den  næste  Dag  vilde  blive  jaget  bort.  Dette  havde 
Struensee  benægtet,  men  han  havde  med  det  samme 
spurgt  ham,  om  nogle  Udtalelser,  som  man  tillagde  ham. 
og  som  formodenthg  vare  alt  andet  end  velvillige,  virke- 
lig vare  brugte  af  ham.  Ogsaa  havde  Struensee  spurgt 
ham,  om  han  vilde  trække  sig  tilbage  fra  Generalitetet. 
Bantzau  fralægger  sig  at  have  brugt  de  Ord,  der  vare 
tillagte  ham,  han  taler  om,  hvor  fordelagtig  han  havde 
ytret  sig  om  Struensees  Regeringsforholdsregler,  ogsaa 
hvor  han  ikke  havde  Grund  til  personlig  at  glæde  sig 
over  dem,  som  f.  Ex.  ved  Forordningen  om  Gjælden. 
Aabenbart  spydig  ytrer  han  tillige  Glæde  over  Huths 
og  Falkenskjoids  Optagelse  i  Generalitetet;  men  han  til- 
føjer, at  paa  at  gaa  af  tænker  han  ikke^^). 

Det  var,  ser  man,  en  stor  Forandring,  der  var  fore- 
gaaet  i  Forholdet  imellem  Struensee,  Bantzau  og  Gahler, 

siden  de  i  1770  i  Breve  til  hverandre  havde  drøftet  For- 
holdet til  de  ældre  Magthavere  og  disses  Regeringsgrund- 
sætninger.  Varmen  var  siden  dengang  bleven  betydelig 
afkjølet,  og  for  Rantzaus  Vedkommende  var  den  endog 
bleven  til  Had.  En  af  sine  gamle  Venner  synes  Struensee 
paa  denne  Tid  atter  at  have  nærmet  sig  til.  nemUg  Warn- 
stedt,  der  i  Efteraaret  1771  kom  tilbage  til  Hoffet,  om 
end  kun  som  Gjæst.  Men  han  var  en  altfor  ubetydelig 
Mand,  til  at  det  kunde  have  den  ringeste  Betydning,  og 
det  kan  derfor  ikke  svække  Indtrykket  af,  at  Struensee 
stod  uden  Venner,  der  kunde  være  ham  til  nogen  Gavn, 
saafremt  hans  Stilling  blev  truet.  Ja,  en  var  der  unægte- 
lig, som  han  fuldt  kunde  stole  paa.  og  det  var  Dronnin- 
gen. Der  var  ikke  foregaaet  den  ringeste  Forandring  i 
hendes  Følelser  for  ham  og  heller  ikke  nogensomhelst 
Svækkelse  af  hendes  Beundring  for  ham  som  Statsmand 
eller  af  hendes  Tillid  til,  at  det,  han  udrettede,  vilde  være 
til  Gavn  for  Land  og  Folk.  Det  forandrede  ikke  For- 
holdet fra  hendes  Side.  at  han  ingenlunde  altid  var  hen- 
synsfuld eller  behagehg  i  sin  Tone  imod  hende,  men 
tværtimod  kunde  tiltale  hende  barsk  og  bydende.  Hvad 
der  i  den  Henseende  allerede  i  Sommeren  1770  havde 
saaret  Prins  Karl  af  Hessen,  kunde  der  ogsaa  senere 
være  Grund  til  at  forarges  over^^).  Hans  Magt  over 
hende  strakte  sig  til  de  allerubetydehgste  Ting.  lige  til. 
at  hans  IMening  var  afgjørende  for  hende  med  Hensyn 
til  Snittet  af  hendes  Kjoler  og  Farven  af  de  Stoffer,  som 
hun  valgte,  og  Berger  har  da  ogsaa  udtalt,  at  der  ikke 
var  nogen  anden  Vej  til  at  faa  Dronningens  Befalinger 
at  vide  end  gjennem  ham.  I  sin  Iver  for  at  bevare  denne 
Magt  vaagede  han  stærkt  over,  at  hun  ikke  kom  under 
Indflydelser,  som  kunde  være  ham  farlige.  Det  var  derfor, 
at  han,  som  tidligere  omtalt,  forstod  at  mage  det  saaledes. 
at    den    engelske   Statsafsending   Oberst   Keith,    der  var 

kommen  hertil  i  Sommeren  1771,  ikke  i  fem  Maaneder 
kunde  faa  talt  ti  Ord  alene  med  hende  ^^). 

Den  Betydning,  han  tillagde  sit  Herredømme  over 
hende,  virkede  sikkert  med  til,  at  han  uden  den  ringeste 
Undseelse  lod  sit  Forhold  til  hende  træde  frem  for  Al- 
verden til  Trods  for  Folkesnakken.  Det  var,  som  om 
han  derved  mente  at  give  et  imponerende  Indtryk  af  den 
MagtstilUng.  han  indtog,  og  som  man  altsaa  gjorde  klo- 
gest i  at  bøje  sig  for.  Han  havde  derfor  ogsaa  i  sit 
ovenfor  nævnte  Svar  paa  Brandts  Klager  talt  om,  at  hans 
StilUng  ved  Hoffet  var  det  Middel,  han  havde  til  at  til- 
tvinge sig  andres  ydre  Agtelse,  da  man  ellers  ikke  vilde 
undlade  at  vise  ham  Misfornøjelse.  Men  bortset  fra  hans 
Forhold  til  Dronningen,  bliver  det  Indtryk,  som  man  faar 
ved  at  se,  hvorledes  han  stod  i  Slutningen  af  1771,  at 
han  var  en  ensom  Mand.  Han  havde  Mænd,  han  kunde 
bruge  som  dygtige  Redskaber,  men  ikke  en  eneste,  der. 
naar  det  kneb,  vilde  eller  kunde  være  ham  til  virkehg 
Støtte.  Selv  hans  Forhold  til  hans  Broder  var  et  slet  og 
ret  Forretningsforhold.  Denne  Svaghed  ved  hans  Stilhng 
var  til  Uheld  for  ham  vel  kjendt  af  alle  dem,  der  over- 
hovedet havde  nogen  Kundskab  om,  hvorledes  det  stod 
til  foroven,  og  det  var  derfor  ikke  underhgt,  at  der,  som 
nylig  nævnt,  kunde  udbrede  sig  Rygter  om,  at  der  var 
Splid  imellem  ham  og  hans  tidhgere  Venner.  Dette  var 
samtidigt  med,  at  man,  som  vi  vide,  rundt  omkring  jub- 
lende fortalte,  at  den  forhadte  Minister  var  en  Mand  uden 
Mod  og  Mands  Hjærte.  Det  havde  man  faaet  at  se  ved 
hans  Holdning  baade  ved  Matrostoget  til  Hirschholm  og 
ved  Gildet  med  Forsoningsoxen.  Hvilken  Opmuntring  gav 
det  ikke  til  at  haabe,  at  man  snart  paa  en  eller  anden 
Maade  kunde  slippe  for  ham! 

Den  naturUge  Virkning  af  alt  dette  var,  at  den  urohge 
Stemning  steg  saaledes.  at  den,  efter  hvad  der  fra  for- 

skjellige  Kilder  fortælles,  endog  naaede  en  truende  Højde*^). 
Det  var  et  Udtryk  herfor,  at  Smædeskrifterne  toge  til  baade 
i  Tal  og  i  Ondartethed.  I  de  første  Dage  af  Oktober  saa 
man  et  saadant  opslaaet  paa  et  Hus  i  Gothersgade,  hvori 
der  under  kongelig  Parole  og  Beskyttelse«  lovedes  5000 
Rdl.  til  den,  der  dræbte  Struensee.  dog  om  muligt  ej 
i  Kongens  Nærværelse.  Faa  Dage  derefter  var  en  lig- 
nende Plakat  at  se  paa  Frue  Kirke,  rettet  baade  imod 
Struensee  og  imod  Rantzau.  Gåhler,  Falkenskjold  og 
andre  af  dem.  der  gjaldt  for  at  være  hans  nærmeste 
Tilhængere.  En  Mand  stod  ved  Siden  af  og  solgte  Af- 
skrifter til,  hvem  der  vilde  have  saadanne.  Det  hedder, 
at  der  spredtes  Smædeskrifter  af  den  værste  Slags  om- 
kring paa  Slottene  lige  til  ind  i  Struensees  eget  For- 
værelse. De  gemene  Udtryk,  som  i  dem  brugtes  imod 
ham  og  Dronningen,  overgaa  al  Beskrivelse.  Der  sagdes 
om  Dronningen  det  værste,  der  kunde  siges  om  en  gift 
Kvinde. 

En  lille  Afbrydelse  kom  der  i  Kjøbenhavn  i  denne 
Gjæring  ved  et  i  Litteraturhistorien  bekjendt  Theater- 
optrin,  som  en  kort  Tid  slugte  Folks  Opmærksomhed. 
Theaterdirektøren  N.  K.  Bredal  havde  i  Oktober  faaet 
Syngestykket  Brylluppet  i  Sidon  opfort  paa  det  kongelige 
Theater,  og,  da  der  i  Tidsskriftet:  Den  dramatiske  Journal 
fremkom  en  hvas  Anmeldelse  af  dette  mislykkede  Stykke, 
vilde  han  hævne  sig  ved  (2ode  November)  at  lade  opføre 
et  Efterspil  til  sit  Drama,  der  bar  Tidsskriftets  Navn  og 
skulde  være  en  bitter  Satire  paa  det,  fuldt  af  personlige 
Hentydninger.  Dette  gav  Anledning  til.  at  Tidsskriftets 
Venner  med  Støtte  af  en  Mængde  Studenter  vilde  udpibe 
Stykket,-  men  dette  vilde  en  Del  Officerer  med  den  snart 
paa  anden  Maade  bekjendte,  brutale  Oberst  Koller  i  Spid- 
sen ikke  taale.  og  det  kom  derved  til  Slagsmaal  i  Theatret. 
Svaret  paa  KoUers  og  hans  Kammeraters  raa  Optræden 
var  Ewalds  Stykke  »De  brutale  Klappere<\ 

Men  den  Bevægelse,  denne  lille  Episode  havde  vakt, 
veg  hurtig  for  den  almindelige  og  dybt  rodfæstede,  der 
var  rejst  imod  Struensee.  Dens  Omfang  var  saa  stor,  at 
fremmede  Diplomater  gjorde  den  til  Gjenstand  for  deres 
Indberetninger  og  udmalede  den  i  stærke  Udtryk.  Fol- 
kets Had,  skriver  en  af  dem  allerede  i  September^^), 
giver  sig  daghg  tilkjende  paa  enhver  tænkelig  Maade.  og 
det  er  ikke  noget  nyt  mere,  at  man  ved  enhver  Lejhghed 
truer  med  Oprør  imod  den  nuværende  Statsstyrelse,  som 
man  ustraffet  og  offentlig  kalder  Landsforræderi.  Den 
samme  Diplomat  fortæller  senere  i  November,  at  en  af 
de  Mænd,  der  stode  Struensee  nærmest,  havde  sagt  til 
ham:  »Hvis  Struensee  skal  bekæmpe  alle  dem,  der  i 
deres  Hjærte  tage  Parti  imod  ham  og  hdt  efter  hdt  dukke 
op  paa  Skuepladsen,  maa  han  kunne  hexe«. 

Som  det  var  at  vente,  spredte  Rygter  om  denne 
Uro  i  Hovedstaden  sig  vidt  omkring  i  alle  Statens 
Lande.  Ingensteds  fandt  de  sikkert  stærkere  Gjenlyd  end 
i  de  tidligere  Magthaveres  Kredse,  hvor  det  var  naturhgt. 
at  man  stærkt  hengav  sig  til  Tanker  om.  hvilke  Virknin- 
ger dette  Røre  kunde  faa  for  Staten.  Vilde  det  komme 
til  Revolution  eller  ikke,  og  paa  hvilken  Maade  vilde 
Gjengjældelsen  ramme  Struensee?  Det  drøftedes  levende, 
og  Rygterne  styrkedes  oven  i  Kjøbet  ved  de  Skildringer, 
som  baade  Reverdil,  Osten  og  endog  Tyge  Rothe  i  Breve 
til  Bernstorff  gave  af  den  skrækkelige  Tilstand,  der  syntes 
at  have  naaet  den  størst  mulige  Højde. 

Nogen  Tanke  om,  at  der  her  var  Lejlighed  for  Kred- 
sen til  at  gribe  ind,  mærker  man  dog  ikke.  »Vi  bør«, 
skrev  J.  H.  E.  Bernstorff  27de  September,  »lægge  alt  i 
Guds  Haand  og  holde  os  selv  rohge.  saa  længe  det  er 
muUgt.  Saafremt  Begivenheder,  hvori  vi  kunne  se  Guds 
Finger,  kalde  os  tilbage  til  det  ulykkehge  Land,  som  vi 
have  forladt,  lad  os  saa  gjøre  vor  Pligt  med  Mod,  med 
Fasthed,    med  Maadehold  og  fulde  af  de  Følelser,  som 

indgives  os  ved  den  Religion,  som  vi  bekjende*.  Men 
om  Bernstorff  og  hans  Venner  end  ikke  vilde  indlade  sig 
paa  at  konspirere,  saa  var  det  dog  tydelig  nok  deres 
Haab,  at  Struensee  vilde  blive  styrtet.  Hos  A.  P.  Bern- 
storff mærker  man  endog  Ærgrelse  over.  at  det  ikke 
allerede  var  sket.  >Hvis<.  skrev  han  saaledes  til  Far- 
broderen, »der  var  saa  mange  Mænd  med  Hoved  i 
Danmark,  som  der  er  faa  af  dem,  vilde  det  være  meget 
let  at  gjennemføre  de  mest  afgjørende  Forandringer <.  I 
et  andet  Brev  klager  han  over  de  Danskes  Mangel  paa 
Geni  og  Fantasi,  de  vare  for  træge  og  for  vanskehge  at 
sætte  i  Bevægelse.  Han  kunde  ikke  forstaa,  at  ingen 
havde  Mod  til  at  stille  sig  i  Spidsen  for  den  almindelige 
Misfornøjelse;  det  kunde  umulig  være  en  meget  farlig 
Rolle ^^).  Maaske,  den  Tanke  fremsattes  f.  Ex.  af  Bern- 
storffs gamle  Ven  Asseburg,  vilde  man  finde  et  Middel 
til  ved  et  coiq)  de  main  at  skaffe  Yndlingen  til  Side'^'^). 

Den  stigende  Gjæring  kunde  selvfølgeHg  ikke  blive 
Struensee  ubekjendt,  og,  hvor  meget  han  end  stolede 
paa  sin  Magt  over  Kongen  og  Dronningen,  var  det  dog 
Stemninger,  som  det  ikke  gik  an  at  lade  brede  sig  altfor 
meget.  Man  paastod  dengang,  at  den  Plakat,  hvorved 
der  var  sat  en  Pris  paa  hans  Hoved,  havde  indjaget  ham 
stor  Rædsel.  Hvor  upaalidelig  end  en  saadan  Fortælling 
er,  vidne  Regeringsskridt  af  ham  paa  denne  Tid  dog 
tydelig  om  den  begyndende  Uro  hos  ham.  Det  er  som 
et  Træk  heraf,  at  man  fristes  til  at  opfatte  det.  naar  han 
(23.  December)  fastslog,  at  alt,  hvad  der  adresseredes  til 
Kongen,  skulde  afleveres  i  Kabinetskontoret  i  Stedet  for 
som  tidUgere  i  Kongens  Forgemak.  I  det  mindste  tyder 
det  stærkt  paa  mistænksom  Lyst  hos  ham  til  at  lære  alt 
at  kjende,  der  maaske  paa  en  eller  anden  Maade  kunde 
faa  Betydning  for  hans  Magtstilling.  Men  klarere  træder 
det  dog  frem  ved  hans  Holdning  til  Trykkefriheden.  Han 
begyndte  nemlig  at  blive  bange  for  Virkningerne  af  denne. 

efterhaanden  som  han  fik  at  vide,  hvorledes  han  blev 
tildænget  med  Smuds  af  Trykkefrihedsforfatterne,  og  han 
lod  derfor  3.  Oktober  Kancelliet  faa  Befaling  til  at  ind- 
give en  Forestilling  om,  hvor  vidt  der  kunde  træffes  For- 
holdsregler til  at  indskrænke  den  ved  Pressefriheden  ind- 
trængte »Licenee«.  Med  det  samme  opgav  han,  hvad  der 
burde  være  Hovedpunkterne  i  de  nye  Bestemmelser  om 
Pressen.  Dette  førte  til  det  bekjendte  Reskript  af  7.  Ok- 
tober 1771,  hvori  det  hedder,  at  »Trykkefriheden  ikke 
maa  misbruges  til  derved  at  overtræde  andre  borgerUge 
Love,  hvorfor  og  alle  Injurier,  Paskviller  og  oprørske 
Skrifter  fremdeles  ligesom  forhen  skal  være  underkastede 
den  derfor  satte  Straf  Enhver  Forfatter  skal  være  ansvar- 
lig for,  at  det,  han  skriver,  ikke  strider  mod  de  nuværende 
Love  og  Forandringer«.  Ingen  Bog  maatte  trykkes,  naar 
ikke  Forfatterens  eller  Bogtrykkerens  Navn  stod  derpaa. 
Aabenbart  var  der  ved  dette  Reskript  endnu  hjemlet 
Pressen  en  ret  stor  Frihed;  men  Struensee  opnaaede 
dog,  som  det  synes,  at  Angrebene  paa  ham  i  trykte 
Skrifter  tabte  i  Voldsomhed.  At  det  derimod  ikke  hjalp 
paa  Stemningen  imod  ham,  var  en  Selvfølge. 

Reverdil  har  fortalt^^),  at  Struensee,  da  han  var  bleven 
forskrækket  ved  Efterretningen  om  den  Fare.  der  truede 
ham,  saafremt  han  kom  til  Gildet  med  Forsoningsoxen*), 
en  Dag  havde  talt  med  ham  om  de  Krænkelser,  han 
maatte  døje.  og  han  havde  da  sagt,  at  han  vilde  have 
tænkt  paa  at  trække  sig  tilbage,  hvis  han  ikke  havde 
været  bange  for  derved  at  give  Dronningen  til  Pris  for 
alskens  Rænker.  Ogsaa  har  han  senere  selv  udtalt,  at 
det  havde  været  ham  umuligt  at  trække  sig  ud  af  Sagerne. 
i  det  mindste  ikke  for  det  første,  da  Dronningen  altid  havde 
været  af  den  Mening,  at  hun  vilde  blive  ulykkelig,  naar 
han  drog  bort  eller  en   anden  vandt  Kongens  Fortrolig- 


*)  Se  ovenfor  S.  299. 

hed'^^).  Det  er  muligt,  at  han  har  følt,  at,  saavidt  som  det 
var  kommet  mellem  ham  og  Dronningen,  vilde  han  næppe 
kunne  bryde  Baandet  med  hende  uden  at  fremkalde  en 
Storm  fra  hendes  Side,  som  han  nødig  vilde  udsætte  sig 
for;  men  det  afgjørende  for  ham  var  dog  sikkert,  at  han 
ikke  kunde  bekvemme  sig  til  at  slippe  Magten,  og  at  han 
til  Trods  for  enkelte  mismodige  Øjeblikke  dog  til  det 
sidste  holdt  fast  ved  Haabet  om  at  kunne  bevare  den. 
Det  er  rimeligvis  sandt,  hvad  Brandt  fortalte  Falkenskjold, 
at,  da  han  et  Par  Dage  før  17.  Januar  havde  forsøgt  at 
overtale  Struensee  til  at  drage  bort,  havde  denne  svaret: 
»Man  skal  jage  mig  bort,  førend  jeg  gaar«"*^).  Den  Tanke, 
der  var  stærkt  fremme  hos  forskjellige  i  Kredsen  øverst 
oppe  og  blev  udtalt  til  ham  selv  af  Gåhler  og  Brandt,  at 
han  skulde  lade  en  Konference  eller  et  Statsraad  blive 
indsat,  laa  det  ham  ganske  fjærnt  at  gaa  ind  paa'^^). 

Men  vilde  han  ikke  vige  for  det  voxende  Had,  var 
det  nødvendigt  paa  forskjellige  Maader  at  sørge  for  sin 
personlige  Sikkerhed.  Man  ser  derfor,  at,  naar  Hoffet 
kom  ind  fra  Hirschholm  Slot  for  at  overvære  de  franske 
Komedier  paa  Hoftheatret,  steg  de  kongelige  ikke  som 
tidligere  af  ved  den  store  Trappe,  som  alle  gik  op  af. . 
men  ved  Løngangene  •^°).  Det  hang  aabenbart  ogsaa  sam- 
men med  den  ringe  Tillid,  han  havde  til  Kjøbenhavnerne, 
at  Hoffet  blev  paa  Hirschholm  lige  til  30.  November,  paa 
hvilken  Dag  Besidensen  blev  flyttet  til  Frederiksberg  Slot. 
Man  havde  efter  Beverdils  Sigende  ^^),  paa  Grund  af  den 
kjendte  daariige  Stemning  i  Kjøbenhavn  gjerne  villet 
blive  længere  paa  Hirschholm  Slot;  men  man  fandt  dog, 
at  det  ved  Vintertide  laa  for  afsides.  Det  vilde  saa  blive 
for  besværligt,  to  Gange  om  Ugen  at  komme  ind  til  fransk 
Komedie.  Som  tidhgere  nævnt,  var  det  ikke  længere 
det  Numsenske  flyvende  Korps,  men  det  sjællandske 
Dragonregiment  under  General  Eickstedt,  der  havde  det 
Hverv   at  være    til  Værn  for  Hoffet,    og  Dragoner  med 

dragne  Sabler  holdt  derfor  efter  Flytningen  til  Frederiks- 
berg Slot  ikke  alene  Vagt  ved  dette,  men  tillige  ved 
begge  Ender  af  Frederiksberg  Allee. 

Ikke  længe  efter  Indflytningen  foregik  der  ogsaa  en 
Forandring  i  Besættelsen  af  Kommandantpladsen  i  Kjøben- 
havn,  som  sikkert  stod  i  Forbindelse  med  Struensees  Op- 
fattelse af,  at  Stillingen  maaske  kunde  blive  farlig.  Den- 
gang General  Ahlefeldt  i  Januar  1771  var  bleven  fjærnet 
fra  denne  Plads*),  var  han  bleven  afløst  af  en  Oberst 
Sames.  Men  denne  var  en  tro  Tilhænger  af  Rantzau,  og, 
medens  dette  godt  havde  kunnet  passe  i  Begyndelsenaf  1771, 
var  Forholdet  nu  et  andet.  Man  forstaar,  at  Struensee, 
efter  at  det  saa  omtrent  var  kommet  til  et  Brud  meUem 
ham  og  Rantzau,  ikke  ønskede  at  beholde  en  ivrig  Til- 
hænger af  denne  i  det  meget  vigtige  Embede.  Sames 
blev  derfor  i  December  afløst  af  General  Gude,  en  Mand, 
der  blev  anbefalet  Struensee,  men  for  øvrigt  tidUgere 
nærmest  kun  havde  gjort  sig  bekjendt  ved  at  indføre 
forstandige  Reformer  ved  Landkadetakademiet.  Han  fik 
nu  Ordrer  tU  flere  Forsigtighedsskridt.  Man  vidste  med 
Grund  at  fortæUe  om,  at  han  havde  alt  i  Orden  i  Tøj- 
huset, tfl  at  Mandskab  og  Kanoner  i  paakommende  Tfl- 
fælde  kunde  være  rede  tfl  Udrykning. 

Disse  forskjeflige  Skridt  fra  Struensees  Side  hang 
imidlertid  ikke  i  ringeste  Grad  sammen  med,  at  han 
mente  at  burde  vise  større  Forsigtighed  i  sin  St^Telse. 
Vi  faa  netop  nu  atter  Exempler  paa  den  Modsætning, 
der  var  imellem  hans  Færd  siden  Midten  af  1771  og 
hans  Holdning  tidligere.  Dengang  havde  han  vist  stor 
Kløgt  ved  den  Maade,  hvorpaa  han  efterhaanden  arbejdede 
sig  frem  og  forstod  at  bruge  baade  Forhold  og  Personer 
til  at  fremme  sine  Planer.  Nu  blev  det  kun  i  stigende 
Grad  Forblindelse,    der  prægede  hans  Optræden.     Saa- 


*)  Se  ovenfor  S.  133. 
Danmark-Norges  Historie,  1720-1814.    IV,  2.  21 

ledes,  da  han  henimod  N^-taar  1772  foretog  et  Skridt, 
som  han  godt  vidste,  vilde  vække  Misnøje  i  Kjøbenhavn, 
idet  han  nemlig  lod  befale,  at  et  Par  Regimenter  skulde 
forlægges  derfra  til  nogle  Kjøbstæder.  Det  havde,  skrev 
han  til  Gåhler^^).  ikke  stort  at  sige.  om  det  kom  til  at 
gaa  ud  over  Kjøbenhavns  Borgere.  Men  han  gik  endnu 
videre  i  Ubesindighed.  Vi  have  allerede  omtalt,  at  han 
i  Maj  1771  havde  faaet  Hestgarden  afskaffet,  da  han  ikke 
holdt  af  sUge  Elitekorpser,  og  nu  fastsatte  han,  at  det 
skulde  gaa  paa  samme  Maade  med  Fodgarden.  Det 
var  forgjæves.  at  Gahler,  der  allerede  havde  fraraadet 
Hestgardens  Afskaffelse,  søgte  at  faa  ham  derfra;  han 
satte  sig  det  saa  meget  mere  fast  i  Hovedet,  som  han 
hos  Falkenskjold  fandt  den  nødvendige  Hjælp  til  at  ud- 
føre sin  Tanke  ^^). 

Aldrig  har  han  maaske  givet  et  større  Vidnesbyrd 
om  sin  Mangel  paa  Statsmandstakt  end  ved  denne  Lejlig- 
hed. Han  vidste,  at  Hestgardens  Ophævelse  var  bleven 
taget  ham  saare  ilde  op,  da  den  overvejende  var  bleven 
rekrutteret  af  indfødte  og  derfor  var  et  almindelig  yndet 
Korps,  og  nu  vilde  han  alene  af  Principrytteri  afskaffe  Fod- 
garden, uagtet  den.  som  for  den  aller  største  Del  bestod 
af  Nordmænd;  paa  Grund  af  sit  nationale  Præg  var  meget 
afholdt  i  Kjøbenhavn.  Det  kunde  ikke  være  ham  ube- 
kjendt,  at  hans  Ringeagt  for  Befolkningens  Nationalitet 
var  noget  af  det,  der  mest  oprørte  Stemningen  imod 
ham;  men  det  satte  han  sig  ud  over.  og  Uge  saa  lidt 
brød  han  sig  om,  at  oven  i  Kjøbet  Tro  og  Love  blev 
brudt  ved  den  Maade.  hvorpaa  han  vilde  gaa  frem. 

Dengang  Hestgarden  blev  afskaffet,  agtedes  dog  de 
Vilkaar,  hvorpaa  Gardisterne  vare  blevne  hvervede,  idet 
det  overlodes  dem.  hvis  de  ikke  vilde  tjene  i  andre  Af- 
delinger, saa  at  faa  deres  Afsked.  Anderledes  nu.  Den 
21.  December  sendtes  der  Generalitetet  en  Kabinetsordre. 
hvorefter  Vagten    paa   Kristiansborg  Slot  for  Fremtiden 

skulde  overtages  af  Grenaderkompagnierne  ved  de  fem 
Fodfolksregimenter  i  Kjøbenhavn,  medens  de  fem  Garde- 
kompagnier skulde  knyttes  hvert  til  sit  Regiment  i  Byen. 
Gardisterne  vare  imidlertid  udtrykkelig  hvervede  til  at 
gjøre  Tjeneste  i  Garden,  og  denne  Forandring  i  deres  Stil- 
ling var  derfor  ligesaa  uberettiget,  som  den  var  uforsigtig. 

Da  Ordren  kom  til  Gahler  som  første  Medlem  af 
Generalitetet,  nægtede  han  at  adlyde  den.  Det  gjaldt 
nemlig  her  en  ved  en  kongelig  BefaUng  oprettet  Afde- 
ling, og  han  krævede  derfor,  at  den  Ordre,  hvorved  den 
opløstes,  skulde  være  underskreven  af  Kongen  5*).  Det 
kom  i  den  Anledning  til  et  heftigt  Skjænderi  imellem 
ham  og  Falkenskjold,  og  der  opstod  en  Forsinkelse  i 
Sagens  Gang.  da  nu  Kollegiet  maatte  samles  til  Be- 
handling af  den  og  indsende  en  Forestilling  til  Kongen 
for  at  faa  hans  Underskrift.  Først  da  den  kom  tilbage, 
forsynet  med  denne,  kunde  de  nødvendige  Befahnger 
udstedes. 

Den  24.  December,  altsaa  Juleaftensdag,  skulde  de 
udføres.  Men  de  mødte  den  bestemteste  Modstand.  Ved 
Gardens  Kaserne  udbrød  der  strax  Mytteri,  da  Mand- 
skabet skulde  fordeles  til  de  forskjellige  Regimenter.  Gar- 
disterne krævede  enten  at  blive,  hvad  de  vare,  eller  at  faa 
deres  Afsked.  Men  Hovedskuepladsen  for  Urolighederne 
var  dog  Slottet.  Herhen  strømmede  en  Del  af  de  forbitrede 
Gardister,  der  bemægtigede  sig  Slotsporten  og  forenede 
sig  med  dem  af  deres  Kammerater,  der  havde  været  paa 
Vagt  her  og  nu  skulde  afløses  af  et  andet  Regiment. 
General  Gude,  som  selv  ilede  derhen  for  at  tale  Gar- 
disterne til  rette,  opnaaede  aldeles  intet,  de  bleve  ved 
deres  Forlangende,  satte  Bajonetterne  paa  Geværerne  og 
vare  rede  til  at  tage  en  Kamp  op,  hvis  man  vilde  bruge 
I\Iagt  imod  dem.  Budskabet  om  Rejsningen  vakte  umaade- 
hg  Bevægelse  i  Byen,  hvor  Folk  i  det  hele  vare   enige 

21* 

om  at  slutte  sig  til  Garden  og  paa  det  tydeligste  lagde 
deres  Stemning  for  Dagen,  ikke  alene  ved  truende  Sam- 
menstimlinger, men  ogsaa  ved  rigelig  at  forsyne  Gardi- 
sterne med  en  Del  af  de  Fødevarer,  hvormed  de  selv 
havde  villet  gøre  sig  tilgode  i  Julen  ^^). 

Skulde  Regeringens  Anseelse  holdes  oppe,  var 
det  nødvendigt  med  Magt  at  bringe  Gardisterne  til  at 
falde  tilføje.  Men  det  havde  Struensee  ikke  Mod  til  at 
prøve  paa.  Budskabet  om  Mytteriet,  der  tydehg  nok  kom 
ham  aldeles  uventet,  havde  vakt  stor  Forskrækkelse  paa 
Frederiksberg  Slot,  og  Rygtet  vidste  endog  at  fortælle,  at 
han;  og  Brandt  brændte  deres  Papirer  og  beredte  alt 
til  Flugt.  Det  kan  dog  umulig  have  været  alene  for  Gar- 
disterne, at  man  var  bange.  Struensee  maa  have  frygtet 
for  den  almindehge  Misfornøjelse  i  Hovedstaden;  han  har 
tænkt  sig,  at  en  eller  anden  af  hans  Fjender  kunde  falde 
paa  at  benytte  Lejligheden  til  at  faa  en  stor  Rejsning  i 
Stand  imod  ham^*^).  Saa  meget  er  vist,  at  han  ikke  vo- 
vede at  lade  det  komme  til  Kamp  imod  de  oprørske  Gar- 
dister til  Trods  for  den  knusende  Overmagt,  som  Gude 
raadede  over. 

Netop  som  Stemningen  var  en  saadan  ude  paa  Fre- 
deriksberg Slot,  hændte  det  sig,  at  en  Afdeling  Gardister 
paa  60  Mand  fik  den  Tanke  at  marchere  derud  for  at 
faa  Kongen  i  Tale.  Vesterport  blev  spærret  for  dem  ; 
men  det  lykkedes  dem  at  komme  ud  af  Nørreport,  og 
saa  gik  det  rask  ad  Slottet  til.  Efter  hvad  Reverdil  for- 
tæller °^),  mødte  de  paa  Vejen  Falkenskjold,  hvem  Rygtet 
nævnede  som  Hovedmanden  for  Beslutningen  om  Korp- 
sets Opløsning;  men  da  de  ikke  vare  helt  sikre  paa,  at 
det  var  ham,  gjorde  de  ham  intet  ondt.  Lidt  efter  saa 
de  Kongen  selv  komme  kjørende  alene  sammen  med 
Reverdil ;  men  de  lode  ham  kjøre  uden  at  standse  ham 
og  marcherede  selv  videre  til  Slottet.  Hvor  lille  denne 
Afdeling  end  var,  virkede  den  dog  til  at  forøge  Skrækken 

paa  Slottet.  En  Major  af  Garden,  Ahrenfeldt,  lod  Gardi- 
sterne fremsætte,  hvad  de  begjærede,  og  lovede  dem  i 
Kongens  Navn,  at  de  skulde  faa  deres  Afsked,  som  de 
ønskede  det.  Imidlertid  var  Generalitetet  omtrent  fal- 
det Struensee  Flanken.  Det  havde  nemlig  aabenbart 
ganske  misbilliget  hans  Ordre  og  ladet  love  Gar- 
disterne, at  de  skulde  slippe  for  at  tjene  ved  andre 
Regimenter.  Herom  bragte  Gåhler  personlig  Meddelelse 
til  ham  med  Opfordring  til,  at  Kongen  skulde  stadfæste 
dette,  og  det  gik  han  ogsaa  ind  paa^'^).  Han  lod 
derfor  udstede  en  Resolution,  hvori  Kongen  erklærede, 
at  det  ingenlunde  var  hans  Tanke  at  beholde  nogen  i 
sin  Tjeneste  imod  hans  Vilje,  og  at  altsaa  alle,  der  paa 
rette  Maade  krævede  deres  Afsked,  skulde  faa  den.  Men 
Gardisternes  Mistro  var  saa  stor,  at  de  nægtede  at  skil- 
les fra  hverandre,  førend  der  var  givet  dem  Afsked  som 
samlet  Afdeling.  De  vare  overtydede  om,  at  i  modsat 
Tilfælde  vilde  man  bedrage  dem  for  Afskeden.  Natur- 
ligvis virkede  denne  deres  Holdning  til,  at  den  ophidsede 
Stemning  holdt  sig  alle  Vegne  i  Byen  paa  denne  besyn- 
derlige Juleaften,  og  Politi  og  Soldater,  der  vilde  holde 
Orden  oppe,  bleve  hist  og  her  alvorhg  forulempede. 

Nu  gik  Gardisternes  Trods  dog  Struensee  for  vidt. 
Han  gav  de  militære  Myndigheder  Befaling  til  inden  næste 
Morgen  at  skaffe  Slottet  rømmet  af  dem,  og  Gude  lod 
da  ogsaa  2  Regimenter  af  Garnisonen,  samtlige  Grenader- 
kompagnier  og  de  Dragoner,  der  vare  i  Staden,  faa  Ordre 
til  Kl.  1  om  Natten  at  samle  sig  paa  Slotspladsen  for  at 
udføre  den  givne  Befaling.  Dette  bragte  endelig  Gar- 
den til  at  forlade  Slottet.  Den  næste  Dag  (25.  Decbr.) 
faldt  Struensee  paa,  at  alle  Gardister,  der  holdt  fast  ved 
ikke  at  ville  tjene  i  de  andre  Fodfolksregimenter,  skulde 
tvinges  til  at  aflevere  deres  Munderinger  og  i  samlet 
Mængde  føres  til  Hillerød,  hvor  de  skulde  hgge  i  Kvarter, 
indtil  de  kunde  indskibes  til  deres  Hjemstavn.     Han  vilde 

aabenbart  have  dem  bort  fra  Kjøbenhavn  saa  snart  som 
muligt.  Men  mange  af  dem  havde  allerede  faaet  deres 
Afsked,  og  de  andre  vilde  aabenbart  opfatte  det  som  et 
Brud  paa  det  givne  Løfte,  hvis  de  nu  skulde  marchere 
som  samlet  Korps  med  deres  Officerer  til  Hillerød,  for 
der  i  nogen  Tid  at  ligge  i  Kvarter.  Derfor  gjorde  Gene- 
ralitetet  indstændig  Forestillinger  derimod.  Ikke  mindre 
gjorde  det  opmærksom  paa,  at  det  var  nødvendigt  at  ind- 
rømme disse  Gardister  det  samme,  som  tidligere  var  til- 
staaet  Hestgarden  ved  dens  Ophævelse,  nemUg  at  de 
maatte  beholde  deres  Uniformer.  For  disse  Forestillinger 
gav  Struensee  efter  ■'^9). 

Enhver  ser,  at  han  havde  lidt  et  betydeUgt  Nederlag 
i  denne  Sag.  Det  var  atter  det  samme,  som  man  havde 
set  for  Maaneder  siden,  at  han,  den  bydende,  hensyns- 
løse Mand,  der  ret  pralende  talte  om  Nødvendigheden  af 
at  styre  ved  Frygt  og  til  Gavns  forstod  at  indjage  den, 
naar  han  stod  overfor  Enkeltmand,  at  han  gav  tabt,  saa  snart 
han  saa  sig  truet  af  en  blot  nogenlunde  alvorlig  Demon- 
stration. Stor  var  da  ogsaa  den  Jubel,  der  hævede  sig 
ved  denne  LejUghed  paa  hans  Bekostning.  Man  ser  et 
Udtryk  deraf  i  et  Digt,  som  Langebek  fandt  for  godt  at 
skrive  i  den  Anledning  under  Navn  af  »Tanker  over 
Juleaftens  Fejde »,  der  foreløbig  dog  kun  sattes  i  Omløb 
i  Afskrifter,  men  som  Forfatteren  siden  lod  trykke.  Han 
har  kun  havt  Uden  Ære  deraf,  da  det  poetisk  set  er 
noget  Jux  og  ikke  indeholder  andet  end  tomt  Skryderi, 
—  Wessel  kaldte  det  træffende  for  Juleaftens  Sludder  —  ; 
men  det  er  oplysende  ved  det  Indtryk,  det  giver  af  Hadet 
mod  Struensee  og  Foragten  for  ham  og  tillige  ved  den 
Modsætning,  der  i  det  gjøres  imellem  de  kjække  Nord- 
mænd og  Tyskerne.  Hvor  forbitret  Struensee  var  over 
den  hele  Begivenhed,  viser  en  Kabinetsordre,  som  han 
5.  Januar  sendte  Generalitetet  om  Mangelen  paa  den 
rette  Subordination  i  Hæren,  og  hvori  han  i  Anledning  af 

Gudes  Rapport  om  Mytteriet  lod  Kollegiet  vide,  at  man 
burde  have  truffet  Forholdsregler  saaledes,  at  sligt  ikke 
kunde  være  sket,  og  at,  efter  at  Mytteriet  var  begyndt, 
havde  Militæretaten  af  sig  selv  burdet  kunne  kue  det 
o.  s.  V.  Det  var  kjendehg  den  vrede  Mand,  der  her  talte; 
men  hans  barske  Ord  vare  kun  en  afmægtig  Udladning. 
Skrivelsen  kunde  ikke  raade  Bod  paa,  at.  hvad  her  var 
sket,  havde  stillet  ham  i  et  saadant  Lys,  at  han  gav  dem, 
der  vilde  ham  til  Livs,  Mod  til  at  vove  det,  saa  snart 
der  kom  en  heldig  Lejlighed  dertil.  Det  var  derfor  til 
ingen  Nytte,  at  Hoffet  vilde  imponere  ved  at  udfolde  Mi- 
litærstyrke, hver  Gang  det  kom  til  Byen  for  at  glæde  sig 
ved  de  uundværlige  franske  Skuespil.  Det  var  nemlig  da 
ledsaget  af  ikke  mindre  end  2  Eskadroner,  og  desuden 
besatte  50  Grenaderer  Slotsporten  *''').  Sligt  skræmmede 
ikke,  det  blev  kun  opfattet  som  et  yderhgere  Bevis  paa 
den  Angst,  der  herskede  hos  dem,  som  raadede  ved 
Hoffet. 

Maalet  var  nu  i  Virkeligheden  fuldt.     En  Sammen- 
sværgelse var  i  Færd  med  at  danne  sig. 

Sammensværgelsen  mod  Struensee.     Begivenhederne  i  Natten 
16.-17.  .Januar  1772. 


JJer  var,  som  det  vil  erindres,  allerede  i  Anledning 
af  Traktementet  med  Forsoningsoxen  blevet  talt  om  en 
Sammensværgelse  imod  Struensee  og  Brandt  *) ;  men  vi 
saa  tillige,  at  man  intet  nærmere  veed  derom.  Der  har 
næppe  ved  den  Lejlighed  været  lagt  en  formelig  Sam- 
mensværgelsesplan.  Og,  naar  Suhm  har  fortalt,  at  der  i 
Løbet  af  Sommeren  1771  4  Gange  var  gjort  Forslag  til 
Enkedronningen  og  Arveprins  Frederik  om  »at  fange  den 
hele  Kabale«,  staar  man  ogsaa  her  overfor  Rygter,  om 
hvis  Sandhed  man  ikke  veed  det  mindste.  Derimod  er 
det  sikkert,  at  der  i  Efteraaret  var  2  Mænd,  som  lagde 
Planer  op  imod  Struensee.  Disse  Mænd  vare  Rantzau 
Ascheberg  og  Beringskjold.  Hvem  af  dem  der  først  har 
begyndt  derpaa,  er  ikke  let  at  sige;  men  vist  er  det,  at 
de  hurtig  fandt  hinanden. 

Den  Gang  Rantzau  var  med  om  at  ønske  ondt  over 
Bernstorff  og  hans  Kolleger,  var,  som  vi  tidhgere  have 
set,  personligt  Had  og  Higen  efter  selv  at  spille  en  Rolle 
utvivlsomt  det,  der  mægtigst  drev  ham  fremad;  men  der 


*)  Se  ovenfor  S.  298—99. 

var  dog  visse  Principer  med  i  Spillet.  Man  har  ikke 
Ret  til  at  benægte,  at  han  mente,  at  Landet  vilde  være 
bedst  tjent  med,  at  Konseillet  fjærnedes,  og  at  Kongen 
styrede  fra  sit  Kabinet,  uhindret  af  de  Skranker,  som  et 
Konseil  kunde  sætte  for  hans  frie  Bevægelse.  Han  havde 
endnu  paa  den  Tid  høje  Tanker  om  Kongens  Begavelse. 
Men  i  Slutningen  af  1771  forholdt  det  sig  helt  anderledes. 
Han  vidste  nu  saa  godt  som  nogen,  at  Kongen  var  umulig 
som  Regent,  og  naar  han  vilde  have  en  Forandring 
i  Tingene,  kunde  det  fornuftigvis  ikke  være,  fordi  han 
vilde  gjøre  Kongen  til  selv  regerende.  Hans  Bevæggrund 
laa  helt  og  holdent  i,  at  han  var  bleven  rasende  paa 
Struensee,  fordi  denne  havde  forstaaet  at  rive  hele 
Magten  til  sig  og  oven  i  Kjøbet  roUg  set  paa,  at  han 
selv  blev  givet  til  Pris  for  sine  Kreditorer. 

Netop  som  han  rugede  over  Tanker  om  Hævn  over 
sin  fordums  »Kjærhghed  og  Yndling«,  mødtes  han  heri 
med  Beringskjold.  Det  var  ikke  første  Gang,  at  deres 
Veje  faldt  sammen.  De  havde  begge  villet  virke  under 
den  dansk- gottorpske  Tvist  i  Tiden  før  Peter  HI. s  Fald. 
Beringskjold  havde  været  støttet  med  Penge  af  Regerin- 
gen i  Kjøbenhavn',  fordi  han,  der  dengang  havde  Titel 
af  gottorpsk  Hofraad,  havde  forstaaet  at  faa  den  til  at 
tro,  at  han  havde  Indflydelse  i  Petersborg.  Saa  var  det 
hændet  i  Aaret  1762,  at  han  og  Rantzau,  der  begge 
agtede  sig  til  Rusland,  traf  hinanden  i  Kønigsberg  for  at 
følges  sammen  videre ;  men  da  Beringskjold  var  brutal 
imod  en  Hoteltjener,  blev  han  af  denne  angivet  som  dansk 
Spion  og  maatte  flygte  i  største  Skynding '). 

Hermed  endte,  som  det  synes,  hans  diplomatiske 
Virksomhed.  Han  slog  sig  siden  ned  i  Danmark,  og, 
skjønt  det  er  vanskehgt  at  se,  at  han  i  Rusland  havde 
gjort  Staten  nogen  Nytte,  opnaaede  han  dog  at  faa  Titel 
af  Generalkrigskommissær  og  i  flere  Aar  at  oppebære 
en  Pension  af  Partikulærkassen.     I  sit  tidligere  Liv  havde 

han  spillet  en  forunderlig  Rolle  som  en  hensynsløs,  egen- 
nyttig Eventyrer.  Nu  gav  han  sig  til  at  spekulere  i 
Godskjøb,  og  da  han  var  trættekjær  indtil  det  utrolige, 
kom  han  i  Klammeri  med  Embedsmænd  og  Præster 
og  var  til  Plage  for  de  Bønder,  han  fik  at  gjøre  med. 
Efter  at  han  først  havde  kjøbt  kongehge  Godser  i  Jyl- 
land, optraadte  han  som  Godskjøber  ved  Auktionerne 
over  Krongodset  paa  Møen,  og  herved  erhvervede  han 
sig  i  Forening  med  den  paa  flere  Maader  bekjendte 
Esaias  Fleischer,  der  den  Gang  var  Reginientskvarter- 
mester  ved  det  sjællandske  Dragonregiment,  Godset  Ny- 
gaard eller,  som  Beringskjold  kaldte  det  efter  sin  Hustru, 
Marienborg,  og  han  flyttede  selv  derhen.  Dette  Kjøb  fik 
afgjørende  Betydning.  Han  var  nemlig  ude  af  Stand  til 
i  rette  Tid  at  udrede  alt,  hvad  han  skulde  betale  af 
Kjøbesummen,  og,  uagtet  han  kunde  bestride  Restbetahn- 
gen  i  den  nærmest  følgende  Termin,  blev  Kjøbet  dog 
erklæret  for  ugyldigt.  TiUige  fik  han  Ordre  til  at  rømme 
Marienborg  Hovedgaard.  Dette  vilde  han  ikke,  og  Struensee 
lod  da  paabyde.  at  der  skulde  anlægges  Generalfiskalsag 
imod  ham.  Kancelliet  bekæmpede  det  imidlertid  ivrig, 
idet  det  gjorde  gjældende,  at  det  først  maatte  afgjøres 
ved  Domstolene,  om  hans  Paastand,  at  Kjøbet  burde 
holdes  for  gyldigt,  var  rigtig  eller  ikke.  Det  endte  med, 
at  Kancelliet  i  Hovedsagen  satte  sin  Mening  igjennem, 
og  at  Sagen  kom  til  at  gaa  sin  regelmæssige  Gang,  saa- 
ledes  at  Generalfiskalsagen  udsattes,  indtil  det  var  afgjort, 
om  Kjøbet  skulde  staa  ved  Magt  eller  ikke. 

Medens  der  forhandledes  om  denne  forviklede  Sag,  var 
det,  at  Beringskjold,  som  havde  set  sig  nødt  til  midlerti- 
dig at  rømme  Godset,  forbitret  over  Struensees  Paabud 
om  Generalfiskalsags  Anlæggelse  imod  ham,  besluttede 
at  begynde  Kampen  imod  den  mægtige  Kabinetsminister. 
Det    var  lige  saa  lidt  for  hans  som  for  Rantzaus  Ved- 

kommende  Tanker  om  Fædrelandets  Tarv,  der  vare  det 
bestemmende. 

Hvorledes  det  gik  til  med,  at  disse  to  i  højeste  Grad 
usympathetiske  Mænd  fandt  hinanden,  veed  man  ikke; 
men  det  synes  allerede  at  være  sket  i  September.  Da 
ser  det  ud  til,  at  Beringskjold  efter  Aftale  med  Rantzau 
gjorde  Skridt  for  at  vinde  Tilslutning  hos  betydelige 
Mænd.  I  det  mindste  gjæstede  han  den  Gang  Bernstorff 
paa  Wotersen  og  forsøgte  at  faa  ham  til  at  være  med  i 
en  Sammensværgelsesplan.  Men  det  var  forgjæves.  Det 
var  netop  i  Anledning  af  hans  Besøg,  at  Bernstorff  27. 
September  tilskrev  Brodersønnen  de  tidligere  citerede 
Ord  om,  at  man  ikke  selv  burde  træde  op,  men  oppebie, 
hvad  der  skete.  Ogsaa  har  Bernstorff  fortalt  Reverdil, 
at  under  Samtalen  havde  Beringskjold  nævnt  Rantzau 
som  enig  i  en  saadan  Plan,  men  at  han  selv  da  strax 
havde  erklæret:  »Grev  Rantzau  veed  altfor  godt,  at  jeg 
ikke  kan  stole  paa  ham  eller  indlade  mig  paa  en  Sag, 
hvori  han  blander  sig^).«  Det  gik  ikke  Beringskjold  hel- 
digere, da  han  nogen  Tid  derefter  henvendte  sig  til 
Moltke  paa  Bregentved.  Han  mødte  ogsaa  der  et  be- 
stemt Afslag*).  Hermed  var  det  afgjort,  at  det  gamle 
Statsmandsparti  ikke  vilde  være  med  i  Planerne  imod 
Struensee.  En,  der  i  det  mindste  hvad  Grundanskuelser 
angik,  helt  hørte  til  det  samme  Parti,  nemlig  Schimmelmann, 
var  endog  rejst  til  Kjøbenhavn  og  gav  til  Trods  for  den 
Misstemning,  han  følte  i  sit  Indre  ^),  dog  Fester  der,  hvad 
der  udadtil  maatte  se  ud  som  et  Bevis  paa  fortsat  Til- 
slutning til  Struensee. 

Under  sin  voxende  Forbitrelse  imod  denne  i  de 
sidste  Maaneder  af  1771,  havde  Rantzau^)  ligesom  of- 
fenthg  vist,  at  han  ikke  mere  vilde  have  noget  at  gjøre 
med  ham.  Han  var  nemlig  en  Dag  kommen  ud  paa 
Hirschholm  Slot,  havde  her  frasagt  sig  de  Værelser,  han 
hidtil  havde  havt  til  sin  Raadighed,  og  med  alle  Formå- 

liteter  taget  Afsked  med  Struensee  og  Brandt.  Siden 
holdt  han  sig  i  sin  Misfornøjelse  en  Tid  hjemme,  som  om 
han  var  syg.  Nogen  Agitationsvirksomhed  har  han 
næppe  i  denne  Tid  udviklet,  undtagen  for  saa  vidt  han 
har  givet  sin  Galde  Luft  til  alle,  der  vilde  høre  paa  ham. 
og  derved  kan  have  forøget  Gjæringen.  I  et  Brev  til 
Gåhler  har  han  fortalt,  at  han  en  Dag,  da  han  kom  hjem 
i  sin  Lejlighed,  fandt  skrevet  med  Kridt  paa  Døren: 
..Rantzau  folge  dein  reines  Hertz  (!),  mache  Dich  niclit 
zum  Fuclisschwantzer."  ^)  Meningen  heraf  kunde  kun  være, 
at  han  skulde  tage  Mod  til  sig  og  gaa  løs  paa  Struensee. 
Efter  at  Smædeskrifterne  en  Tid  lang  lige  saa  godt  havde 
medtaget  Inan  som  andre  af  dem,  der  gjaldt  for  Struensees 
Tilhængere,  var  det  nu  begyndt  at  blive  kjendt.  hvordan 
hans  Stemning  i  Virkeligheden  var.  Men  hverken  han 
eller  Beringskjold  havde  aabenbart  faaet  dannet  en  Sam- 
mensværgelse inden  Nytaar  1772. 

Da  forværredes  Stillingen  imidlertid  kjendelig  for 
Struensee^).  Juleaftensfejden  havde  gjort  Ende  paa,  hvad 
der  kunde  have  været  af  Frygt  for  ham,  og  den  havde 
ophidset  Stemningen  imod  ham  mere  end  nogensinde. 
Ogsaa  begyndte  Byen  at  blive  fuld  af  de  mest  foruroli- 
gende Rygter.  »Her  tales.«  skrev  Suhm  6.  Januar,  'for- 
underlige og  sælsomme  Ting,  som  skulle  ske,  og  der  er 
en  Art  af  oprørsk  Aand  i  Byen.  En  Del  Borgere,  hvis 
Tilstand  er  bleven  forværret  under  denne  Regering,  skulle 
have  kjøbt  Krudt  og  Kugler.  <<  Der  kunde  i  det  enkelte 
være  Forskjel  paa  de  Rygter,  som  vare  i  Omløb;  men  i 
Hovedsagen  gik  de  alle  ud  paa,  at  Struensee  og  Dron- 
ningen havde  Planer  om,  at  Kongen  enten  med  det  gode 
eller  onde  skulde  bringes  til  at  nedlægge  Regeringen,  og 
saa  skulde  Dronningen  være  Regentinde  og  Struensee 
Rigsforstander  eller  Vicekonge.  For  at  det  kunde  ske. 
hed  det  sig  iblandt  andet,  at  Matroserne  skulde  inde- 
spærres paa  Holmen,  alle  af  Stand  stævnes  op  paa  Slottet, 

Byens  Porte  lukkes  og  Soldaterne  bringes  under  Gevær. 
Der  var,  mente  man,  allerede  truffet  forberedende  Skridt 
dertil  ved  de  Ordrer,  som  -vare  givne  Byens  Kommandant 
til  at  have  Kanoner  med  Mandskab  i  Beredskab.  Man 
vidste  endog  saa  god  Besked  med  de  Planer,  der 
vare  lagte,  at  man  fortalte,  at  Struensee  blandt  andet 
havde  ladet  forfærdige  et  Sæt  Seletøj  til  sig,  der  ganske 
var  som  det,  der  brugtes  af  Kongen.  Som  den  Dag,  da 
den  store  Forandring  skulde  gaa  for  sig,  nævnedes  Kron- 
prinsens Fødselsdag,  hvad  der  tyder  paa,  at  det  var  som 
Regentinde  under  hans  Umyndighed,  at  Dronningen  skulde 
stilles  i  Spidsen  for  Styrelsen.  Ja,  der  var  endog  dem. 
der  vidste  at  fortælle  som  ganske  sikkert,  at  de  onde 
Planer  gik  lige  til,  at  Kongen  og  Dronningen  skulde  ryd- 
des af  Vejen,  og  at  Struensee  da  vilde  ægte  Dronningen^). 
Med  andre  Ord,  det  var  rent  sindssvagt,  hvad  der  for- 
taltes, og  hvad  der  under  den  uhyggehge  Ophidselse  blev 
troet  ikke  alene  af  den  uvidende  Mængde,  som  man 
altid  kan  indbilde,  hvad  det  skal  være,  men  ogsaa  helt 
op  i  Samfundet  iblandt  Mænd,  der  dog  skulde  have  kun- 
net bruge  nogen  Kritik  overfor  vilde  Rygter.  Ingen  synes 
at  have  gjort  sig  selv  det  Spørgsmaal,  hvorfor  Struensee 
skulde  indlade  sig  paa  slige  Vovestykker,  der  under  alle 
Omstændigheder  maatte  kunne  bringe  ham  i  store  Farer, 
da  dog  han  og  Dronningen  —  hvad  Alverden  vidste  — 
kunde  handle  med  den  viljeløse  Konge,  som  de  vilde. 
Var  det  endvidere  rimeligt,  at  en  Mand,  hvem  man 
havde  travlt  med  at  haane  for  Brist  paa  Mod,  skulde 
driste  sig  til  i  den  Grad  at  sætte  alt  paa  Spidsen? 

Hvorledes  disse  Rygter  fra  først  af  ere  opstaaede. 
veed  man  ikke,  og,  om  det  end  er  sandsynligt,  at  Mænd 
som  Beringskjold  og  Rantzau  kunne  have  virket  med  til 
deres  Udbredelse,  maa  de  dog  væsenlig  gjælde  for  at 
være  opstaaede  saa  at  sige  af  sig  selv  som  en  Frugt  af 
den  umaadelig  udbredte   Gjæring  i  Sindene.     Men  hvor 

usande  og  taabelige  de  end  vare.  fik  de  dog  en  afgjørende 
Virkning,  og  det  blev  dem,  som  for  en  stor  Del  fældede 
Struensee  og  Karoline  Mathilde.  Det  farlige  ved  dem  laa 
i.  at  den  Medfølelse,  Folk  i  Forvejen  i  Almindelighed 
havde  havt  med  Kongen,  nu  steg  til  en  næsten  fanatisk 
Begejstring  for  det  gamle  Kongehus  og  den  formentlig 
ti'uede  legitime  Tronfølgeordning.  Der  var  derved  skabt 
en  Jordbund  for  Planer  imod  Struensee  og  Dronningen, 
som  deres  bitre  Fjender  ikke  kunde  ønske  bedre,  og  nu 
var  det  da  ogsaa,  at  en  formelig  Sammensværgelse  dan- 
nede sig.  Hvorledes  det  gik  til  dermed  i  det  enkelte, 
er  det  umuligt  at  sige  med  Sikkerhed,  særlig  ikke,  paa 
hvilken  Maade  Rantzau  og  Beringskjold  bleve  bragte  i 
Forbindelse  med  2  Mænd,  hvis  Medvirkning  var  af  meget 
stor  Betydning,  nemlig  General  Eickstedt  og  Høegh  Guld- 
berg. Den  først  nævnte  af  dem  var  Chef  for  det  sjæl- 
landske Dragonregiment,  altsaa  netop  for  det.  der  var 
kaldt  til  Kjøbenhavn  og  Omegn  med  det  særlige  Hverv  at 
holde  Vagt  ved  det  Slot,  hvor  Hoffet  residerede.  Det 
fortaltes,  at  Struensee  havde  sagt  om  ham,  at  han  var 
en  enfoldig  dansk  Mand,  af  hvem  man  ikke  havde  noget 
ondt  at  befrygte.  Noget  betydeligt  var  han  visselig  mindst 
af  alt,  og  hvilke  grove  Fejl  han  end  kunde  have  i  sin 
Karakter,  var  han  i  og  for  sig  ikke  anlagt  til  at  være 
med  i  Sammensværgelser;  men  det  var  dog  ikke  svært 
at  faa  ham  med  i  en  saadan,  naar  man  kunde  forestille 
ham,  at  store  Farer  truede  Kongen.  Han  mente  aaben- 
bart  at  gjøre  sin  Pligt  ved  at  virke  til  at  tilintetgjøre 
Struensees  forbryderiske  Planer.  Det  samme  gjaldt  om 
muhgt  i  endnu  højere  Grad  om  Guldberg,  der  efter  tid- 
ligere at  have  været  Arveprins  Frederiks  Lærer  nu  var 
hans  Kabinetssekretær.  Han  holdt  det,  har  han  selv 
sagt,  for  nødvendigt  at  virke  som  »et  Redskab  til  at  frelse 
Kongen,  den  kongelige  Familie  og  Fædrelandet  fra 
Skjændselens  Afgrund«  ^°).     Til  disse   fire   kom  som   den 

femte  den  fra  Theaterfejden  i  November  1771  bekjendte 
Oberst  Køller.  Det  var.  som  det  dengang  havde  vist 
sig,  en  i  høj  Grad  brutal  og  hidsig  Mand;  men  han  var 
modig,  handlekraftig  og  paalidelig.  saaledes  at  han  var 
værdifuld  at  have  med.  Da  han  fra  tidligere  Tid  havde 
været  en  Tilhænger  af  Rantzau,  var  det  sikkert  denne, 
der  havde  faaet  ham  med  i  Sammensværgelsen.  Efter 
hvad  Rygtet  fortalte,  var  han  desuden  personlig  ophidset 
imod  Struensee  paa  Grund  af  en  Krænkelse,  denne  havde 
tilføjet  en  Officer  ved  hans  Regiment,  som  han  satte 
megen  Pris  paa. 

Naar  det  gjaldt  om  at  frelse  Kongehuset  fra  en 
Ulykke,  hvormed  Struensee  og  Dronningen  truede  det, 
var  det  givet,  at  man  maatte  samle  sig  om  dem.  der 
kunde  siges  at  repræsentere  Kongehuset  i  Modsætning  til 
Dronningen,  og  det  maatte  da  nødvendigvis  blive  Enke- 
dronning Juliane  Marie  og  Arveprins  Frederik.  Det  er 
tidligere  omtalt,  at  Enkedronningen  havde  levet  i  bedste 
Forstaaelse  med  Karoline  Matliilde  under  Kongens  Uden- 
landsrejse*), og  saaledes  synes  Forholdet  at  have  holdt 
sig,  indtil  Struensee  ved  at  blive  Dronningens  Elsker  øde- 
lagde det.  Ingen  kan  undre  sig  over,  at  Juhane  Marie 
og  hendes  Søn  maatte  se  skjævt  til,  at  der  som  en  Følge 
af  dette  Forhold  fødtes  Børn  i  Kongeparrets  Ægteskab, 
hvis  Ægthed  Kongen  kunde  bringes  til  at  anerkjende. 
medens  Alverden  ellers  ikke  kunde  være  i  Tvivl  om, 
hvorledes  det  i  Virkeligheden  hang  sammen  med  deres 
Fødsel.  Og  hertil  kom  forskjellige  personlige  Krænkelser. 
Det  tog  sig  saaledes  meget  ilde  ud,  at  Arveprinsen  i 
Vinteren  1770  til  1771  blev  fjærnet  fra  den  kongelige 
Loge,  hvor  han,  Kongens  Broder,  hidtil  havde  havt  sin 
naturlige  Plads,  og  henvist  til  en  anden,  hvor  ellers  Hof- 
folk sad,    og  at  samtidig  Struensee   og   Brandt   fik  deres 

*)  Se  I,  Side  187. 

Pladser  i  den  kongelige  Loge.  Et  andet  Drilleri  var  det, 
at  det  ikke  maatte  overlades  Prinsen  selv  at  have  Ind- 
flydelse paa,  hvem  der  skulde  være  hans  Marskal.  Der 
blev  dertil  1.  Januar  1771  udnævnt  en  Kr.  Fr.  Bjelke, 
den  samme,  der  siden  blev  Hofmarkal  ved  selve  Kongens 
Hof.  Prinsen  havde  villet  have  en  anden  Mand  eller 
slet  ingen  ^^).  Et  Ønske,  som  han  strax  efter  med  Paa- 
beraabelse  af,  at  han  var  17  Aar,  udtalte  om  at  maatte 
have  samme  Ret  over  sine  Domestiker,  som  ellers  Ene- 
voldskongerne  havde  overladt  deres  Brødre  i  den  Alder, 
blev  besvaret  med  et  Nej  og  med  Udtalelser  om,  at 
Kongen  ikke  tiltroede  ham  tilstrækkelig  Kundskab  og 
Erfaring  til  selv  at  vælge  sine  Omgivelser  ^2).  Kongen 
vilde  ogsaa  efter  Struensees  Instrux  have,  at  Prinsen 
skulde  møde  ved  Apartementerne  hos  Dronningen  ^3^. 

Da  Karoline  Mathilde  paa  Kongens  Fødselsdag  1771 
oprettede  Mathildeordenen,  kunde  det  selvfølgehg  ikke 
undgaas,  at  hun  maatte  give  den  til  Enkedronningen  og 
Arveprinsen;  men  da  var  Forholdet  allerede  i  den  Grad 
ødelagt,  at  disse  ikke  satte  den  mindste  Pris  derpaa.  Det 
var  et  tydehgt  Vidnesbyrd  herom,  at  de,  da  de  netop  umid- 
delbart derefter  skrev  til  Prinsesse  Louise,  ikke  omtalte 
Ordenen  med  et  eneste  Ord^^).  Man  kan  derfor  sætte 
sig  ind  i,  med  hvilke  Følelser  Juliane  Marie  bøjede  sig 
for  det  kongelige  Bud  om,  at  hun  skulde  holde  Prinsesse 
Louise  Augusta  over  Daaben.  Det  gav  Suhm  Anledning 
til  at  skrive:  »Denne  Forsigtighed  gaar  for  vidt  og  bhver 
næsten  til  Svaghed.« 

Naturhgvis  have  Karoline  Mathilde  og  Struensee 
holdt  det  for  nødvendigt,  at  hun  var  med  ved  denne  Lej- 
Hghed;  men  ellers  undgik  de  saa  vidt  muhgt  at  have 
noget  med  hende  eller  med  hendes  Søn  at  gjøre.  Alle- 
rede det,  at  de  ikke  kunde  være  i  Tvivl  om,  hvorledes 
hun  saa  paa  hele  det  Liv,  der  førtes  paa  Hirschholm 
Slot,' og  det  Forhold,  der  var  imellem  dem,  maatte  være 

nok  for  dem  til  at  sky  Forbindelse  med  hende  og  Arve- 
prinsen. Kunde  det  end  ikke  helt  undgaas  at  indbyde 
dem  til  fra  Fredensborg,  hvor  de  boede,  at  gjæste  Hirsch- 
holm,  saa  var  den  iskolde  Modtagelse,  de  her  fik,  dem 
et  tydeligt  Vidnesbyrd  om,  at  deres  Nærværelse  var  til 
Besvær.  Ogsaa  fortæller  Reverdil,  at  han  flere  Gange  for- 
gjæves  forsøgte  at  skabe  en  Tilnærmelse  ved  at  faa  Kon- 
gens Kjøreture  rettede  til  Fredensborg.  Han  har,  som 
det  synes,  vistnok  Ret  i,  at  Kongen  selv  har  været 
blottet  for  Lyst  til  at  komme  i  Berøring  med  sine  Slægt- 
ninge paa  Naboslottet*^).  Den  Kulde,  der  altsaa  vistes 
imod  det  lille  Hof  paa  Fredensborg,  gjengjældtes  ganske 
naturlig  helt  ved  dette.  Da  Reverdil  efter  sin  Tilbage- 
komst til  Landet  personHg  gjorde  en  Udflugt  fra  Hirsch- 
holm  til  Fredensborg,  fik  han  det  Indtryk,  at  der  blev 
set  paa  ham  som  paa  en,  der  kom  fra  et  pestbefængt 
Sted,  og  Enkedronningen  greb  LejUgheden  til,  som  han 
siger,  »med  en  ædel  Frimodighed«  at  beklage  sig  for  ham 
over  de  forskjellige  Tilsidesættelser,  hendes  Søn  var 
Gjenstand  for.  Der  blev  ikke  udsat  Apanage  for  ham, 
og  han  blev  ikke  indviet  i  Statssager  o.  s.  v.*^).  Omtrent 
samtidig  hermed  havde  Prinsen  i  et  Brev  til  Kongen  ret 
bittert  klaget  over,  at  han  ikke  havde  havt  Indtægter 
nok  til  endog  blot  at  skaffe  sig  de  mindste  Behagelig- 
heder (agréments)^'^). 

Henimod  Vinteren  flyttede  Juliane  Marie  og  Arve- 
prinsen til  Kjøbenhavn  og  toge  efter  Skik  Bo  paa  Kri- 
stiansborg  Slot,  medens  Kongeparret,  som  vi  vide,  boede 
paa  Frederiksberg  Slot;  men  Omgangen  blev  ikke  derfor 
livligere.  Omtrent  paa  denne  Tid  skete  der  et  Skridt, 
som  forøgede  Misstemningen  hos  Prinsen  og  hans  Moder, 
og  det  var  den  tidhgere  omtalte  Flytning  af  to  Regimen- 
ter bort  fra  Kjøbenhavn;  thi  som  det  ene  af  disse  Regi- 
menter blev  netop  valgt  det,  der  bar  Navn  efter  Prinsen 
og  nominelt  havde  ham  til  Chef.     At  dette  Skridt  skulde 

være  beregnet  paa  at  tilføje  ham  en  Krænkelse,  er  al- 
deles usandsynligt,  da  det  vilde  være  saa  usigelig  smaa- 
ligt;  men  det  var  taktløst,  at  der  ikke  blev  gjort  ham 
nogen  Meddelelse  derom,  og  det  var  da  ogsaa  lige 
imod  den  mere  besindige  Gåhlers  Raad,  at  det  blev 
undladt. 

Som  det  vil  ses,  vare  de  Krænkelser,  der  tilføjedes 
Enkedronningen  og  hendes  Søn.  vistnok  ubehagelige  nok; 
men  de  vare  sikkert  mere  en  Virkning  af  Hensynsløshed 
og  Ligegyldighed  end  af  hgefrem  Lyst  til  at  fornærme, 
og  det  maa  ikke  glemmes,  at  Juliane  Marie  fik  Lov  til  at 
beholde  sin  store  Apanage  og  andre  Fordele  ubeskaarne. 
Ved  Nytaar  1772  blev  der  endog  forundt  hende,  som 
aldrig  kunde  faa  nok  at  leve  af.  et  Forskud  paa  9000 
Rdl.  Hun  var  naturligvis  vred  over  Forandringer  som 
den  af  Struensee  indførte  Afskaffelse  af  flere  De- 
putater;  men  deri  laa  ikke  nogen  personlig  Tilsidesæt- 
telse af  hende,  da  det  gjaldt  for  alle.  Hvor  bittert  der 
end  ved  Enkedronningens  lille  Hof  er  blevet  talt  om 
Krænkelser  af  forskjellig  Art.  vare  disse  dog  ikke  af  en 
saadan  Natur,  at  de  kunde  ophidse  til  at  udsætte  sig  for 
Farer  ved  at  deltage  i  Planer  imod  Struensee  og  hans 
Beskytterinde  Dronningen.  Og  der  var  desuden  baade 
noget  ængsteligt  og  noget  flegmatisk  i  Juliane  Maries 
Natur,  som  gjorde  hende  lidet  oplagt  til  at  være  Leder 
af  eller  Hovedet  for  en  Revolution.  Det  er  fuldstændig 
med  Urette,  at  hun,  der  rigtignok  mere  end  nogen  anden 
Kvinde  i  Danmark  har  været  Gjenstand  for  oprorende 
Bagvaskelser,  er  bleven  sigtet  for  at  være  gaaet  op  i  at 
spinde  Rænker,  ja  endog  bleven  stemplet  som  den,  der 
stadig  havde  forfulgt  Karoline  Mathilde  og  næsten  havde 
drevet  et  djævelsk  Spil  for  at  ødelægge  hende  og 
Struensee  ^^).  Hendes  Pirrehghed,  der  ganske  vist  var  stor. 
vilde  aldrig  have  bragt  hende  til  andet  end  til  at  udgyde  sig 
for,  hvem  hun  havde  Tillid  til.   over  alle   de  Fornærmel- 

ser,  hun  og  Sønnen  formentlig  led  under.  Men  om 
muligt  var  Arveprinsen  endnu  mindre  skikket  til  at  fatte 
Planer  om  en  Omvæltning.  Thi  hvor  let  han  end  kunde 
blive  fornærmet,  og  hvor  stor  Selvfølelse  han  end  for  saa 
vidt  kunde  siges  at  have,  saa  havde  han  ikke  alene 
megef  indskrænkede  Evner,  men  var  desuden  blottet 
for  Mod,  Aandsnærværelse  og  Karakterfasthed. 

Skulde  saadanne  Personligheder  komme  med  i  et 
revolutionært  Foretagende,  maatte  det  blive  fra  andre, 
at  Stødet  dertil  kom.  og  saaledes  gik  det  da  ogsaa.  Vi 
have  set.  at  for  dem.  der  i  de  første  Dage  af  Januar 
vilde  danne  en  Sammensværgelse  imod  Struensee,  gjaldt 
det  for  nødvendigt  at  have  kongelige  Personer  med.  og 
efter  den,  som  de  vidste,  bitre  Stemning,  Enkedronnin- 
gen og  Arveprinsen  nærede  imod  Magthaverne,  var  det 
den  naturligste  Ting  af  Verden,  at  de  vendte  sig  til  dem 
for  at  have  dem.  d.  v.  s.  Enkedronningen,  til  at  samle 
sig  om.  Ingen  kunde  da  ogsaa  være  mere  skikket  til  at 
paavirke  hende  og  Sønnen  i  den  ønskede  Retning  end 
Guldberg,  som  var  Gjenstand  for  deres  ubegrænsede 
Tillid.  Og  hvilket  Middel  havde  han  og  de  andre  sam- 
mensvorne saa  ikke  til  at  ophidse  dem  i  det  dengang 
saa  vidt  udbredte  Rygte  om  Struensees  og  Dronningens 
onde  Planer  imod  Kongen  og,  kan  man  gjerne  sige. 
imod  Kongehuset!  Oven  i  Kjøbet  troede  i  det  mindste 
Guldberg  og  Eickstedt  selv  paa  Sandheden  deraf,  og 
Deltagerne  i  Sammensværgelsen  have  aabenbart  stærkt 
gjort  gjældende,  at  det  var  nødvendigt,  hvis  Fædrelandet 
skulde  frelses  fra  skrækkeUge  Ulykker,  at  Enkedronningen 
og  Arveprinsen  stillede  sig  i  Spidsen  for  dem.  Dette 
skete  da  ogsaa.  Henimod  Midten  af  Januar  Maaned  var 
Sammensværgelsen  fuldt  dannet  ^^). 

Vi  kjende  ikke  nærmere  Enkeltheder  om,  hvorledes 
man  efterhaanden  blev  klar  paa  de  Midler,  man  vilde 
bruge.     Det  vil  erindres,  at,   naar  der  i  Efteraaret  havde 

været  Planer  paa  Tale  om,  paa  hvilken  Maade  Struensee 
bedst  kunde  blive  styrtet,  drejede  det  sig  om  at  føre 
Kongen  bort  fra  Hirschholm  Slot  til  Kjøbenhavn  og  om  at 
faa  ham  til  at  underskrive  Ordrer,  i  Kraft  af  hvilke 
Struensee  da  kunde  fængsles  og  Dronningen  fjærnes  fra 
hans  Nærhed.  Unægtelig  maatte  Tankerne  naturlig  gaa 
i  den  Retning.  Saadan  som  Kongens  Sjælstilstand  var, 
kunde  der  nemlig  ikke  være  Tale  om  ved  Forestillinger 
om  det  fordærvelige  i  Struensees  Færd  at  faa  ham  til  at 
fatte  en  Beslutning  om  dennes  Forvisning,  der  da  vilde 
være  bleven  staaende.  Om  han  end  nok  saa  meget 
kunde  faas  til  at  underskrive  Ordrer  om  hvad  som  helst, 
saa  var  Struensees  og  Dronningens  Magt  over  ham  saa 
stor,  at  han,  saa  snart  de  havde  faaet  ham  i  Tale,  atter 
vilde  have  rettet  sig  efter  dem  og  befalet  deres  Un- 
dergang, som  et  Øjeblik  havde  havt  Herredømmet  over 
ham.  En  aaben  Rejsning,  som  Eickstedt  og  Køller  havde 
gjort  i  Spidsen  for  deres  Regimenter,  vilde  have  været 
det  mest  tiltalende  og  vilde  vistnok  have  fundet  Støtte 
hos  Kjøbenhavns  Borgere,  især  hvis  man  havde  opstillet 
Arveprinsen  som  den,  der  vilde  befri  Kongen  for  hans 
Tyranner;  men  Udfaldet  vilde  have  været  usikkert  og 
under  alle  Omstændigheder  have  kostet  Blodsudgydelse. 
Det  syntes  da  klogere  at  slaa  ind  paa  Overrumplingens 
Vej  20). 

De  Rygter,  der  vare  i  Gang  om  Struensees  formo- 
dede onde  Planer,  og  den  Forbitrelse,  som  de  vakte  imod 
ham,  kunde  umulig  blive  ubekjendte  for  ham  eller  for 
Hoffet;  men  det  ser  ikke  ud  til,  at  han  er  bleven  sat  i 
stærk  Bevægelse  derved.  Reverdil  fortæller  rigtignok,  at 
han  flere  Gange  havde  talt  om,  at  han  vilde  komme  til 
at  dele  Concinis  Skjæbne*)  og  bhve  dræbt  som  han; 
men  det  er  sandsynligt,    at  han  har  sagt  det  halvt  som 


*)  Den  franske  Kong  Ludvig  XIII's  bekjendte  Yndling. 

Spøg,  Og  at  han  har  troet,  at,  da  Dronningen  var  en 
Søster  til  den  engelske  Konge,  vilde  hendes  Beskyttelse 
under  alle  Omstændigheder  være  et  Værn  for  ham  imod 
Fængshng  eller  Retsforfølgning.  Han  og  Brandt  vidste 
godt,  at  Rantzau  gik  og  talte  ondt  om  dem  og  truede 
dem  med  alt  ondt;  men  de  kjendte  hans  Skryderier  for 
nøje  til  at  bryde  sig  stort  derom.  Det  slog  da  ogsaa 
Holstein,  hvorledes  Struensee  gjorde  Indtryk  af  at  være 
i  fuld  Sikkerhed.  Brandt  havde,  som  det  synes,  mere 
en  Fornemmelse  af,  at  det  snart  gjerne  kunde  være 
forbi  med  Storheden;  men  han  var  træt  af  det  hele,  og 
det  faldt  ham  ikke  ind,  at  nogen  kunde  tænke  paa  at 
lægge  Ansvar  over  paa  ham.  Den  15.  Januar  ^^)  spiste 
Holstein,  efter  hvad  han  fortæller,  til  Middag  hos  ham 
sammen  med  Struensee  i  et  muntert  Selskab,  hvor  der 
var  flere  franske  Skuespillerinder  tilstede.  Ved  den  Lej- 
lighed havde  Brandt  netop  sagt,  at  han  ventede,  at  det 
snart  vilde  være  ude  med  deres  Magt,  men  at  det  var 
ham  ligegyldigt,  da  han  ikke  mere  var  fornøjet  med  sin 
StilUng,  han  ønskede  bare  Ende  paa  den. 

Imidlertid  havde  Struensee  selv  gjort  sit  til,  at  dette 
kunde  ske  den  ene  Dag  førend  den  anden.  Han  havde 
ladet  Hoffet  flytte  ind  paa  Kristiansborg  Slot  den  8.  Ja- 
nuar. Samtidig  mente  han  rigtignok  at  have  sørget  til- 
strækkelig for  Sikkerheden.  Der  holdt  Dragoner  ved 
hver  Slotsport,  og  andre  patrouillerede  i  Gaderne; 
men  han  anede  ikke,  at  baade  Chefen  for  Dragonerne. 
Eickstedt,  og  den,  der  stod  i  Spidsen  for  et  af  de  Regi- 
menter, som  det  efter  Tur  tilfaldt  at  holde  Vagt  paa 
Slottet  efter  Livgardens  Opløsning,  nemhg  Oberst  Køller 
som  Chef  for  Regimentet  Falster,  hørte  med  til  de  sammen- 
svorne. Indflytningen  havde  saaledes  bevirket,  at  alt  laa 
til  Rette  for  hans  Fjender,  og  disse  forstode  da  ogsaa  at 
drage  Gavn  deraf.  Den  15.  Januar  blev,  som  det  synes, 
den  endelige  Plan  slaaet  fast.     Man  har  fra  den  Dag  en 

lille  Opmuntringsskrivelse  fra  Enkedronningen  til  Køller. 
»Hr.  Oberst.«  skriver  hun  her,  »jeg  kjender  Deres  mili- 
tære Talenter  af,  hvad  man  tidligere  har  sagt  mig  til 
Anbefaling  for  Dem;  men  jeg  kjender  endnu  mere  Deres 
Sjæls  høje  Sving  og  Deres  ædle  Hengivenhed  for  Kongen 
og  hans  Slægt ^-).< 

Den  16.  Januar  var  der  Bal  en  Domino  paa  Hof- 
theatret.  Den  Kreds,  der  stod  Dronningen  nær,  drak 
The  hos  hende,  og  derfra  gik  Selskabet  til  Ballet.  Dron- 
ningen førtes  derhen  af  Kongen.  Ballet  gik  livlig.  Baade 
Dronningen  og  begge  Greverne  vare  muntre  og  dansede 
meget.  Kongen  spillede  en  Tid  Loup  med  Giihler,  Fal- 
kenskjold  og  de  to  Brødre  Struensee;  Oberst  Køller  spil- 
lede Tarok  i  en  Loge  sammen  med  Hofmtendant  Wegener 
og  Berger,  hvilken  sidste  var  en  af  dem,  som  han  skulde 
være  med  at  fængsle.  Rantzau  var  ikke  tilstede,  og 
heller  ikke  Enkedronningen  var  der;  men  Arveprinsen 
dansede  indtil  Kl.  1.  Ogsaa  Beringskjold  var  iblandt 
Balgjæsterne. 

Da  Ballet  var  endt,  trak  Dronningen  sig  tilbage  til 
sine  Værelser,  ledsaget  af  sit  sædvanlige  Selskab.  Inden 
man  derefter  skiltes  fra  hverandre,  indbød  Brandt  de 
andre  af  Følget  til  endnu  at  drikke  en  Kop  The  hos 
sig;  men  de  sagde,  at  de  vare  for  trætte,  de  længtes 
efter  Ro.  Idet  han  derefter  gik  ned  af  Trappen  med 
Grevinde  Holstein  under  Armen,  sagde  han  til  hende: 
"Jeg  kan  ikke  tro  andet,  end  at  vi  ere  nær  ved,  at  det 
er  forbi  med  vor  Rolle  ^^) ; «  men  dette  hang  dog  ikke 
sammen  med.  at  han  troede  paa.  at  Faren  var  saa 
truende,  som  den  var.  Alt  var  nemhg  rede  til.  at  Slaget 
kunde  ramme  hele  den  Struenseeske  Kreds. 

Det  var  netop  Regimentet  Falster,  som  i  denne  Nat 
havde  Vagt  paa  Slottet,  foruden  at  Eickstedts  Dragoner 
bevogtede  de  ydre  Adgange.  Køller  og  Eickstedt  kunde 
derfor  træffe   alle  nødvendige   Forholdsregler.      Efter   at 

Ballet  var  forbi,  lod  Køller  de  Officerer  af  sit  Regiment, 
som  han  havde  Brug  for,  møde  i  sit  Hjem  Kl.  3  om 
Natten,  han  betroede  dem,  hvad  det  gjaldt  om,  og,  da 
de  viste  stor  Glæde  over,  at  der  skulde  føres  et  Slag 
imod  Struensee,  tog  han  dem  med  sig  til  Slottet.  Paa 
samme  Tid  mødte  de  dertil  udsete  Officerer  af  det  sjæl- 
landske Dragonregiment  hos  Eickstedt.  der  meddelte  dem, 
hvad  de  vilde  have  at  gjøre.  Der  var  af  Enkedronnin- 
gen og  Arveprinsen  udstedt  Ordre -^)  til  ham  og  Køller 
om  efter  Aftale  med  hinanden  at  fængsle  Struensee, 
Brandt.  Professor  Berger,  Gåhler  og  hans  Hustru  samt 
Justitsraad  Struensee  og  til  omhyggelig  at  bevogte  alle 
Adgange  til  Dronningens  Værelser.  Denne  Ordre  oplæstes 
da  for  de  andre  Officerer. 

Køller  var  imidlertid  ikke  rolig  for  Rantzau,  hvis 
Upaalidelighed  han  kjendte.  Han  vilde  sikre  sig,  at  han 
ikke  lod  sine  Kammerater  i  Stikken  eller  maaske  helt 
forraadte  dem'^'^).  Hans  første  Skridt  med  sine  Officerer 
vare  derfor  rettede  til  Prinsens  Palæ,  hvor  Rantzau 
boede,  og  der  traf  han  ham  ganske  rigtig  med  en  Kop 
Chokolade  foran  sig  og  rygende  paa  en  Pibe.  Det  er 
blevet  fortalt,  at  han  gjorde  Udflugter  og  klagede  over, 
at  han  ikke  kunde  gaa  paa  Grund  af  sin  Gigt,  og  at 
Køller  derfor  lod  ham  bære  til  Slottet  i  en  Portechaise. 
Det  sidste  er  sandt.  Det  var  virkehg  paa  den  Maade,  at 
Rantzau  kom  derhen;  men  om  han  har  søgt  at  slippe 
ved  at  gjøre  Udflugter,  veed  man  ikke.  Det  visse  er,  at 
han  var  ivrig  nok,  da  han  kom  til  Slottet.  Her  samledes 
han.  Eickstedt,  Beringskjold  samt  Enkedronningen.  Arve- 
prinsen og  Guldberg  foruden  flere  Officerer  i  Prinsens 
Forgemak.  Derimod  gik  Køfler  afsted  for  at  fængsle 
Struensee  og  Brandt. 

Omtrent  Kl.  4  om  Natten  gik  de,  der  havde  været 
samlede  i  Prinsens  Forværelse,  igjennem  de  mørke 
Gange  til  Kongens  Sovegemak.     Efter  hvad  Beringskjold 

fortæller,  bar  Guldberg  to  Lys.  Naturligvis  blev  Kongen 
forskrækket  ved  at  blive  vækket;  men  det  var  ikke  van- 
skeligt for  Enkedronningen  og  Prinsen  at  faa  ham  til  at 
underskrive  Ordrer,  som  de  forsikrede  ham.  vare  nød- 
vendige for  hans  og  Fædrelandets  Frelse.  Derpaa  fulgte 
han  sammen  med  dem  til  Enkedronningens  Værelser, 
hvor  han  underskrev  de  andre  Befalinger,  der  behøvedes 
for  at  sikre  sig  deres  Personer,  som  man  vilde  have 
fængslede.  Imidlertid  var  Køller  optagen  af  at  arrestere 
baade  Struensee,  Brandt  og  andre.  Ingen  af  de  to 
Grever  gjorde  mindste  Forsøg  paa  Modstand,  og  de  viste 
begge  Fatning  og  Ro.  Køller  fængslede  dem  aabenbart 
uden  endnu  at  have  faaet  Kongens  Befaling  dertil,  men 
alene  i  Henhold  til  Enkedronningens  og  Arveprinsens 
ovenfor  omtalte  Ordre  ^^).  Ogsaa  arresteredes  en  stor 
Mængde  andre  Personer  rundt  omkring  i  deres  Boliger, 
saaledes  General  Gahler  og  hans  Hustru,  fremdeles 
Berger.  Falkenskjold,  Justitsraad  Struensee.  Generalmajor 
Gude,  en  Oberstløjtnant  Hesselberg,  en  Løjtnant  Aboe 
o.  a.  Sammen  med  dem  sikrede  man  sig  en  Del  af 
deres  Tyende.  De  vigtigste  af  de  fængslede  førtes  til 
Kastellet. 

Efter  at  de  forskjellige.  der  skulde  arresteres  paa 
selve  Slottet,  vare  fjærnede  derfra,  fik  Rantzau  Ordre  til 
at  meddele  Dronningen,  at  Kongen  vilde  lade  hende  føre 
til  Kronborg.  Den  Skrivelse,  som  han  skulde  overrække 
hende,  var  skrevet  egenhændig  paa  Fransk  af  Kongen  og 
lød  i  dansk  Oversættelse  saaledes:  »Jeg  har  fundet  det 
rigtist  at  sende  Dem  til  Kronborg,  da  Deres  Opførsel 
nøder  mig  dertil.  Det  gjør  mig  meget  ondt;  men  det  er 
ikke  min  Skyld;  jeg  ønsker  Dem,  at  De  maa  føle  en 
oprigtig  Anger.«  Det  var  omtrent  KL  7  om  Morgenen. 
at  Rantzau  først  lod  Dronningens  Kammerjomfru  Jomfru 
Ahrensbach  vække  og  med  det  samme  lod  hende 
iaa  Brevet  fra   Kongen,    for  at    hun.    naar   hun    havde 

vækket  Dronningen,  kunde  lade  denne  læse  det.  Jom- 
fruen skyndte  sig  naturligvis  med  at  kalde  paa  Dronnin- 
gen og  fortalte  hende,  at  Rantzau  var  der  med  nogle 
Officerer.  Hun  blev  da  i  højeste  Grad  forfærdet  og 
spurgte  strax:  »Hvor  er  Greven,  hvor  er  Greven ?<-  og 
derpaa  styrtede  hun  i  den  lettest  mulige  Dragt  med  bare 
Ben  i  Skoene  afsted  ned  ad  den  hemmelige  Trappe  til 
Struensees  Værelser,  og  det  i  en  saadan  Fart.  at  Jom- 
fru Ahrensbach  havde  ondt  ved  at  følge  hende.  Natur- 
ligvis blev  det  kun  til  Fortvivlelse  med  det  Løb.  Hun 
fandt  ikke  andre  end  nogle  Soldater,  som  hun  brugte 
Mund  paa,  og  Struensees  Kammertjener,  der  fortalte 
hende,  at  hans  Herre  var  fængslet.  Saa  maatte  den 
ulykkehge  Dronning  tilbage,  og  da  hun  traadte  ud  i  det 
Gemak,  hvor  Rantzau  og  Officererne  vare,  kom  det  til 
det  hidsigste  Optrin.  Hun  gav  sin  Forbitrelse  og  sin 
Fortvivlelse  frit  Løb.  Rantzau  kastede  hun  Kongens 
Brev  i  Ansigtet,  hun  baade  truede,  bad  og  græd.  hun 
talte  om,  at  hun  kun  havde  villet  Landets  og  Folkets 
Vel,  hun  vilde  til  Kongen,  hvad  hun  selvfølgelig  hindre- 
des i,  hun  krævede  at  tale,  saa  med  Falkenskjold,  saa 
med  Berger ;  men  naturligvis  fik  hun  til  Svar,  at  de  vare 
fængslede,  og  da  hun  omsider  fik  Osten  tilkaldt,  for  ved 
hans  Hjælp  i  det  mindste  at  faa  begge  sine  Børn  med 
sig,  maatte  denne,  efter  at  være  gaaet  til  Kongen,  bringe 
hende  den  Besked,  at  hun  ikke  kunde  faa  Kronprinsen 
med  sig,  men  kun  Datteren,  som  hun  gav  Bryst. 

Medens  alt  dette  gik  for  sig,  havde  hun  været  i  den 
dybeste  Negligé,  kun  med  en  sort  Enveloppe  over  Særken 
og  en  Klokke.  Omsider  havde  hun  kæmpet  sig  træt. 
Hun  saa,  at  ethvert  Haab  var  ude,  og  saa  lod  hun  sig 
klæde  paa,  medens  Officererne  saa  til  den  anden  Side. 
Derefter  førtes  hun  til  den  Vogn,  hvori  hun  skulde  gjøre 
den  sørgelige  Rejse  til  Kronborg.  Med  sig  fik  hun  en 
Hofdame,  Frøken  Mosting,  Jomfru  Ahrensbach.  en  Madam 

Schønberg,  som  var  den  lille  Prinsesses  Goldamme  og 
havde  hende  paa  Skjødet,  samt  Major  Castenskjold,  der 
tog  Plads  lige  over  for  hende  i  Vognen.  Han  fulgte  med 
som  Chef  for  30  Dragoner,  der  foruden  en  Løjtnant  og 
en  Vagtmester  skulde  danne  Eskorten.  Afsted  gik  det 
da  i  den  størst  mulige  Hurtighed  i  den  kol^,  halvmørke 
Vintermorgen  fra  det  Slot,  om  hvilket  hun  havde  sagt 
til  Rantzau.  da  hun  hørte,  at  Struensee  var  ført  bort 
derfra:  > Nuvel  da,  hvis  det  er  sandt,  saa  er  det  mig  en 
Rædsel"^').« 


Sextende  Kapitel. 

Begivenheder  og  Stemninger  i  de  nærmeste  Dage  efter 
17.  Januar  1772. 


Jjet  var  nødvendigt,  at  Stmensee  blev  styrtet.  Den 
Stilling,  han  indtog  i  sin  dobbelte  Egenskab  af  at  være 
Dronningens  Elsker  og  den  almægtige  Minister,  hvis  Bud 
skulde  adlydes,  som  om  de  vare  Kongens  egne.  var  i 
og  for  sig  i  Længden  ganske  utaalelig.  Og  hertil  kom 
det  frastødende  Indtryk,  han  mere  og  mere  gjorde  som 
Personlighed  og  ved  det  haardhjærtede .  det  despotiske, 
som  i  mange  Henseender  prægede  hans  Styrelse.  Hvilke 
gode  Sider  vi  end  have  set,  at  denne  paa  visse  Maader 
havde,  har  det  Billede,  der  har  tegnet  sig  for  os  ved 
hans  Reformer  og  hans  Maade  at  regere  paa,  dog  alde- 
les ikke  vist  ham  som  den,  der  ad  slige  Veje  indlagde 
sig  saadanne  Fortjenester,  at  de  kunde  kaste  et  Dække 
over  hans  store  Fejl*).  Oven  i  Kjøbet  var  det  langt  fra, 
at  han  som  Statsmand  efterhaanden  udviklede  sig  til  det 
bedre.  Han  var  afgjort  flittigst  og  mest  optagen  af  Ar- 
bejde i  den  første  Vinter  af  sit  Ministeriums  Tid.  Siden 
blev  han  mere  og  mere  trukket  ind  i  Hoflivet  og  hvad 
dertfl  hørte.      Der  var  ikke  Skygge   af  Grund  til  at  tro, 

at  Landet  vilde  have  havt  Gavn  af  et  fortsat  Regimente 
fra  hans  Side.  Derimod  var  det  sikkert,  at  man  vilde 
være  kommen  til  at  opleve  en  Række  Forargelser  af  den 
værste  Slags,  og  at  Vilkaarlighed  vilde  være  bleven  ved 
at  give  Regeringen  dens  Præg. 

Det  var  fremdeles  klart,  at  Ægteskabet  imellem  Kon- 
gen og  Dronningen  maatte  ophæves.  Karoline  Mathildes 
Rygte  havde  lidt  for  meget,  til  at  hun  kunde  vedblive  at 
være  regerende  Dronning  i  Landet. 

Men  dog  havde  den  Revolution,  der  havde  styrtet 
dem,  været  lidet  tiltalende.  Allerede  Sammensætningen 
af  de  sammensvorne  maa  vække  hvas  Kritik.  En  sam- 
vittighedsløs Eventyrer  som  Reringskjold  og  en  saa  gjen- 
nemsvigefuld  Karakter  som  Rantzau  Ascheberg  vare  ikke 
Personligheder,  som  brave  Mænd  skulde  gaa  sammen 
med  i  et  vigtigt  Foretagende,  og  hvad  havde  de  for 
andre  Bevæggrunde  end  Hævnlyst?  Det  er  ogsaa 
saare  vanskeligt  at  føle  nogensomhelst  Sympathi  for  en 
temmelig  raa  Garnisonsofficer  og  Hdet  begavet  Mand  som 
Eichstedt,  eller  for  den  brutale,  ubændig  hidsige  Køller. 
Lige  saa  Udt  føler  man  sig  tiltalt  ved  den  Maade,  hvor- 
paa  Slaget  blev  rettet  imod  dem,  som  det  skulde  gaa  ud 
over.  Man  kan  kalde  det  en  Lykke,  at  de  sammen- 
svorne gik  den  Vej,  de  gik.  forsaavidt  Blodsudgydelse 
blev  undgaaet  derved,  og  det  kan  siges,  som  allerede 
tidligere  er  sagt,  at  saadan  som  Kongens  Personlighed 
var,  talte  meget  for  en  Overrumpling.  Men  et  nathgt 
Overfald  paa  Folk,  der  ligge  i  deres  søde  Søvn,  har  i  og 
for  sig  noget  frastødende  ved  sig;  det  minder  altfor  meget 
om  de  gjentagne  Hofrevolutioner,  som  den  russiske  Hi- 
storie i  det  attende  Aarhundrede  kan  opvise.  Det  har 
noget  for  Følelsen  oprørende,  at  et  Lands  Skjæbne  af- 
gjøres  paa  den  Maade. 

Ganske  vist.  Overrumplingen  havde  ikke  kunnet 
finde  Sted,    saafremt  ikke  de   sammensvorne,   hvem   de 

nu  end  vare,  havde  havt  den  almindelige  Stemning  for 
sig.  De  Forhaabninger,  som  de  havde  gjort  sig  derom, 
viste  sig  rigtige;  ja,  de  bleve  endog  langt  overtrufne. 
Efter  hvad  vi  have  set  om  Udviklingen  af  Stemningerne 
i  Slutningen  af  den  Struenseeske  Magtperiode,  forstaa  vi 
fuldt,  at  det  maatte  gaa  saaledes;  men  ulykkeUgvis  var 
det,  som  om  alle  berettigede  Følelser  skulde  drukne  i 
en  Lidenskabernes  Rus,  der  kom  til  at  sætte  hæsHge  Pletter 
paa  Begivenhedernes  Udvikling  i  den  nærmeste  Tid  efter 
Dronningens  og  Struensees  Fald. 

Naturligvis  bredte  FortæUinger  om,  hvad  der  var 
sket  i  Nattens  Løb,  sig  hurtig  fra  Slottet  rundt  omkring 
i  Byen  i  den  barske  Vintermorgen  17.  Januar,  og  Folk 
stimlede  i  stedse  større  Masser  sammen  til  Slotspladsen 
baade  for  at  høre  mere  og  mere  nyt  og  for  at  give  deres 
Jubel  tilkjende  for  de  kongelige  selv.  Glæden  over,  hvad 
der  var  sket,  var  grænseløs.  Man  troede,  at  man  var 
befriet  for  skrækkelige  Optrin,  der  vilde  have  fundet  Sted, 
hvis  Struensee  havde  faaet  Tid  til  at  udføre  sine  Planer 
mod  Kongen,  og  man  jublede  ved  Tanken  om,  at  denne 
nu  endelig  var  bleven  frelst  baade  fra  denne  Fare  og 
fra  den  Trældom,  hvori  han  var  bleven  holdt.  Jublen 
steg  derfor  over  alle  Grænser,  da  Enkedronningen  traadte 
frem  med  ham  paa  Slotsaltanen;  og  da  han  her  selv 
viftede  med  sit  Tørklæde  og  raabte  Hurra  —  over  at 
have  maattet  sende  sin  Dronning  til  Kronborg  —  (!), 
vilde  Glædesraabene  ikke  faa  Ende.  Et  Øjenvidne  for- 
tæller, at  det  var,  som  om  Slottet  bevægede  sig  ved 
dem.  Men  ogsaa  andre  Steder  i  Byen  maatte  Folket 
have  Lejlighed  til  at  juble  for  ham  paa  denne  Dag,  og 
Kl.  1  saa  man  ham  da  i  sin  pragtfulde  Paradevogn  med 
6  hvide  Heste  for  kjøre  rundt  i  Staden,  allevegne  hilset 
med  en  Uendehghed  af  Hurraraab.  Selv  paa  Tagene 
stode  Folk  og  raabte  som  besatte,  medens  Damerne  fra 
Vinduerne  hilsede  med  Hatte  og  Tørklæder.     Det  var  den 

befriede  Konge,  der  saaledes  hilsedes;  men  hvem  der  saa 
nærmere  til.  vilde  kunne  se.  at  det  kun  var  en  aandelig 
Stakkel,  man  havde  befriet.  Han  sad  under  al  den  Jubel 
og  krøb  forfærdet  sammen  i  sin  Karet  ^).  Alt  dette  var 
for  meget  for  hans  svage  Hjærne. 

Da  denne  Kjøretur  var  endt,  holdtes  der  Kur  paa 
Slottet,  hvor  Kongen  viste  sig  et  Øjebhk;  om  Aftenen 
var  der  fransk  Komedie  paa  Hoftheatret,  der  overvære- 
des af  ham,  Enkedronningen  og  Arveprinsen.  Ogsaa  her 
hilsedes  han  paa  den  varmeste  Maade.  Imidlertid  var 
Byen  prægtig  illumineret,  og  Skarer  bølgede  igjennem 
Gaderne.  Folk  vare  i  deres  bedste  Klæder,  og  paa  for- 
skjeUige  Steder  opsendtes  der  Raketter  som  Glædestegn. 
Men  uheldigvis  var  det  langt  fra,  at  en  løftet,  begejstret 
Stemning  alene  skulde  have  Magten  paa  denne  Dag. 
Den  endte,  som  vel  kjendt,  paa  en  modbydelig  Maade. 

Struensee  havde  faaet  det  Indfald,  at  der  burde  ind- 
rettes et  fint  Gjæstgiveri  i  Byen,  og  dertil  vilde  han  bruge 
den  Gabel,  som  havde  faaet  Ret  til  at  holde  Beværtning 
med  Hazardspil  i  Rosenborg  Have.  Han  formaaede  ham 
derfor  til  at  kjøbe  en  Gaard.  som  han  mente,  var  skik- 
ket dertil,  den  saakaldte  SchuUnske  paa  Østergade*),  og 
han  ydede  ham  selv  et  Laan  paa  2000  Rdl.-).  Denne 
Gabel  kom  nu  til  at  undgjælde  for  at  have  nydt  Struen- 
sees  Yndest.  Medens  tætte  Folkemasser  opfyldte  Øster- 
gade, kastede  en  Del  Matroser  og  andre  simple  Folk. 
som  det  hedder,  ophidsede  af  en  Mand  med  guldgallo- 
neret  Hat**),  Kl.  6^/2  sig  over  hans  Gaard  og  ødelagde 
alt.  hvad  ødelægges  kunde,  indtil  Døre.  Vinduer.  Paneler. 
Tapeter  og  Kakkelovne.  Det  hed  sig,  at  Gabel  havde 
villet  indrette   et  Bordel   der    til  Glæde  for  fine  Herrer; 


*)  Den  Gaard.  hvor  Efterslægtselkabets  Skole  nu  er. 
**)  Rygtet  vidste  at  fortælle,  at  denne  Mand  havde  været  enten 
Rantzau  eller  Beringskjold. 

det  skulde  nu  straffes.  Stmensee  havde  intet  ondt  gjort 
den  kjøbenhavnske  Almue,  men  tværtimod  baade  søgt 
at  skaffe  den  billige  Fødemidler  under  Dyrtiden  og 
alskens  Fornøjelser;  men  desuagtet  var  det  netop  Pøblen 
i  Kjøbenhavn,  der  den  17de  Januar  vilde  fejre  hans 
Fald  ved  at  give  sin  Ødelæggelseslyst  frit  Løb.  og  det 
gjorde  den  ejendoramehgt  nok  ved  at  tage  Hævn  over 
den  Frivolitet,  som  han  mentes  at  have  næret  i  Hoved- 
staden. Gabels  Hus  var  det  første,  som  det  kom  til  at 
gaa  ud  over;  men  her  blev  det  rigtignok  ikke  ham  alene, 
der  maatte  føle  Pøblens  Raseri.  Grev  Schulins  Bogsam- 
ling, som  fra  den  forrige  Ejers  Tid  endnu  fandtes  i  Gaar- 
den  og  bestod  af  ikke  mindre  end  8000  Bind.  bortrøve- 
des  eller  ødelagdes  og  spredtes  for  alle  Vinde.  En 
Vinhandler,  der  boede  i  Kjælderen,  saa  hele  sit  Oplag  af 
Vin  blive  gjort  fuldstændig  til  Bytte.  En  Del  blev  druk- 
ket og  forøgede  Sværmens  Drukkenskab,  mange  Oxe- 
hoveder  sloges  itu,  og  Vin  og  Brændevin  flød  i  Strømme. 
Da  saa  Sværmen  her  havde  faaet  Blod  paa  Tanden,  gik 
det  rundt  omkring  i  Smaagaderne  ud  over  alle  de  Huse. 
hvor  løsagtige  Fruentimmer  mentes  at  bo,  de  saakaldte 
Frøkenkontorer,  og  alt.  hvad  det  var  muHgt  at  ødelægge  i 
dem,  blev  raseret.  Ikke  færre  end  60  Huse  bleve  hjem- 
søgte paa  den  Maade.  Fra  oven  lod  man  Pøblen  have 
frit  Spil  Timer  igjennem.  Noget  over  Midnat  kom  rigtig- 
nok en  Kammerjunker  Biilow.  der  var  ansat  hos  Arve- 
prinsen, med  Herolder  og  manede  i  Kongens  Navn  Folk  til 
at  gaa  hjem,  tilUge  udtalende  Majestætens  Tak  for  udvist 
Nidkjærhed:  men  det  hjalp  selvfølgelig  ikke.  Det  var 
først  Kl.  4  om  Morgenen  den  følgende  Dag.  at  en  Afde- 
ling Dragoner  rensede  Gaderne.  Saa  hæsligt  var  det  Ud- 
tryk, den  kjøbenhavnske  Sejrsfølelse  gav  sig!  Det  varet 
uhyggeligt  Forbud  om,  hvorledes  Sejren  skulde  bruges  af 
dem,  der  havde  vundet  den. 

Heldigvis  var  det  forbeholdt  Kjøbenhavn  alene  at  op- 

vise  slige  Skandaler.  Alle  andre  Steder  i  Statens  Lande 
var  det  dog  kun  Glæde  over,  hvad  der  var  sket  i  Natten 
til  den  17.  Januar,  der  kom  frem;  men  den  lagde  sig 
allevegne  for  Dagen  lige  saa  stærkt  som  i  Hovedstaden. 
Mange  Viser  fra  hin  Tid  skildre,  hvorledes  Borgerne  i  de 
forskjellige  Byer  baade  i  Danmark,  Norge  og  Hertug- 
dømmerne samlede  sig  i  festlige  Lag  i  den  Anledning 
hvorledes  rigere  Borgere  trakterede  deres  glade,  men 
fattigere  Medborgere,  hvorledes  »man  sang  og  spillede 
paa  Instrumenter»  og  »ingenlunde  glemte  Pokalers  Tøm- 
meise ^).« 

Vi  have  omtalt,  at  der  havde  været  det  i  Trykkefri- 
hedstidens  Stemninger,  som,  set  fra  Royalismens  Side, 
kunde  siges  at  have  noget  betænkeligt  ved  sig.  Kritiken 
over  Styrelsen  havde  ladet  andre  Opfattelser  komme  frem, 
end  man  havde  kjendt  i  tidligere  Tider:  der  var  begyndt 
at  dukke  Tanker  op  om,  at  Enevælden  havde  sit  store 
Ansvar  overfor  Folket,  og  om  at  man  ikke  var  betryg- 
get imod,  at  den  skejede  ud  til  formeligt  Despoti.  Ja, 
Tankeudvikhngen  var  endog  gaaet  saa  vidt,  at  den  hos 
enkelte  førte  hge  ud  i  ForestiUinger  om  det  ønskelige  i 
større  Forandringer  i  Statsforfatningen.  Midt  under 
Trykkefrihedstiden  i  1771  havde  Suhm  i  et  paa  Fransk 
udgivet  Skrift  om  Skjønlitteraturens  Tilstand  i  Danmark 
og  Norge,  som  han  lod  udkomme  under  Forfatternavnet 
„Un  Anglais",  talt  om  uheldige  Virkninger  af  Statsfor- 
fatningen i  vort  Fædreland.  »Det  er  afgjort.«  siger  For- 
fatteren, den  fingerede  Englænder,  her,  »at  Friheden  op- 
løfter Sjælen  imod,  at  Slaveriet  nedtrykker  den.  Og  ere 
vi  (Englændere)  den  første  Nation  i  Verden,  maa  Aar- 
sagen  dertil  søges  i  den  dyrebare  Frihed,  vi  ere  i  Be- 
siddelse af*).«  Suhm  kom  endog  ud  over  blot  at  udtale 
Sympathi  med  en  fri  Forfatning;  han  har  selv  givet  Ud- 
kast til  en  saadan.  Faa  Dage  før  den  17.  Januar  hændte 
det  nemlig,    at  en  Mand,   der   havde  lignende  Meninger 

som  han,  Kommandør  Krabbe  i  Søetaten,  henvendte 
sig  til  ham  i  Anledning  af  den  fortvivlede  Tilstand  her 
hjemme.  Med  Tanken  om,  hvad  man  var  udsat  for 
at  se  Enevælden  blive  til  i  en  dristig  Voldsmands  Hæn- 
der, udviklede  Krabbe  for  ham,  at  det  var  ikke  nok  at 
»dæmpe  den  nuværende  Kabale,  man  maatte  ogsaa  sætte 
sig  i  Sikkerhed  for  Fremtiden,  at  saadant  ej  kunde  ske 
mere,  da  Kongen  var  faihle,  og  Dronningens  Kronprins 
kom  uden  Tvivl  engang  til  Regeringen  og  kunde  da 
kalde  sin  Moder  hjem  og  hun  hævne  sig.  Det  eneste 
Middel  var  at  indskrænke  Regeringen«.  Derfor  opfordrede 
han  Suhm  til  at  skrive  en  Plan  for  en  anden  Forfatning^). 

Dette  gjorde  Suhm  da  ogsaa,  og  saaledes  fremkom 
det  første  Udkast  her  i  Landet  til  en  Indskrænkning  af 
Enevælden.  Enkeltheder  kunne  være  os  Hgegyldige. 
Hovedsagen  var,  at  der  skulde  være  et  saakaldet  Parla- 
ment paa  48  Personer,  repræsenterende  alle  Statens 
Lande,  deriblandt  ogsaa  Island,  og  uden  dette  Parlaments 
Samtykke  maatte  ingen  Skat  paalægges,  ingen  Hovedfor- 
andring ske  i  Landets  Økonomi  og  indvortes  Bestyrelse, 
ligesom  ingen  maatte  afsættes  fra  sit  Embede  uden  Lov 
og  Dom.  Dette  Udkast  var  Suhm  saa  ivrig  efter  at  faa 
frem,  at  han  allerede  17.  Januar  forelagde  Guldberg  det. 
Men,  som  han  siger  med  Bitterhed,  denne  forkastede  det, 
vant  til  Slaveri. 

Medens  Munden  paa  dette  Punkt  var  lukket  paa 
Suhm,  kom  hans  Tanker,  i  det  mindste  om  Kongemagtens 
Ansvar,  til  Orde  netop  i  Anledning  af  17.  Januar.  Han 
forfattede  nemlig  et  saa  kaldet  »Brev  til  Kongen«,  der 
blev  udgivet  faa  Dage  efter  og  gjorde  en  Opsigt,  som 
næppe  noget  Flyveskrift  før  havde  gjort  her  hjemme.  For- 
uden at  det,  som  vi  senere  ville  komme  tilbage  til,  paa 
det  voldsomste  gik  løs  paa  Struensee  og  hans  Tilhæn- 
gere, indeholdt  det  ogsaa  alvorUge  Formaninger  til  Kon- 
gen.     »Lad   saa  mange  Kongers  Blod,«  skrev  han,  »der 

rinder  i  dine  Aarer.  opvarme  dit  Hjærte  til  selv  at  se  til 
dit  Folk.  Saa  gjorde  Kristian  IV,  saa  gjorde  Frederik  IV, 
forevigede  Navn.  Lad  Smigrere  ej  indbilde  Dig,  at  Du  er 
allerede  dem,  men  stræb  at  blive  som  de.  Af  Gud  og 
dit  Folk  har  Du  Enevoldsmagten.  Du  er  ogsaa  Gud  og 
det  Regnskab  skyldig,  hvorledes  Du  bruger  den.  En 
forfærdelig  Magt,  Enevoldsmagt!  Jo  større  Magt,  jo  større 
Pligter.«  Idet  han  hertil  føjer  en  Del  enkelte  Formanin- 
ger, kommer  deriblandt  ogsaa  den,  at  Kongen  skal  bruge 
Modersmaalet.  »Du  er  jo  Dansk«,  skriver  han,  »og  jeg 
veed,  at  Du  kan  Dansk.« 

Saadanne  Ord  i  et  saadant  Øjeblik  vare  i  Virkelig- 
heden ret  mærkelige,  og  det  var  intet  Under,  at  der  var 
dem,  som  toge  Suhm  det  ilde  op,  at  han  havde  ført  et 
sligt  Sprog  til  den  enevældige  Hersker,  der  ifølge  Konge- 
loven ikke  var  nogen  anden  end  Gud  Regnskab  skyldig. 
Men  deres  Tal,  der  priste  ham,  var  dog  langt  større,  og 
han  fik  endog  varme  Taksigelser  baade  fra  Bernstorff  og 
fra  Reventlov^.  Det  var  netop  det  frimodige  i  Suhms 
Tone,  som  Reventlow  takkede  ham  for"). 

Al  Kritik  af  Enevælden,  al  Tanke  om  dens  Ansvar 
druknede  imidlertid  i  den  mægtige  Loyalitets  Bølge, 
der  i  dette  Øjeblik  rullede  over  Land  og  Rige.  Jubel  for 
Kongeslægten  var  det,  som  helt  havde  Overmagten,  og 
den  lagde  sig  for  Dagen  paa  den  for  os  ufatteUgste 
Maade.  At  Kongen  pristes,  følger  af  sig  selv;  men  det 
gik  endog  til,  at  han,  der  ved  de  nathge  Begivenheder 
havde  spillet  den  ynkehgst  mulige  Rolle,  nævnedes  som 
den,  der  havde  forudset  Faren  og  ved  sin  Snildhed  gre- 
bet de  hstige  Forrædere.  Naturligvis  blev  han  da  ogsaa 
nævnet  som  den  store  Konge  og  som  den  vise  Kristian. 
Men  i  VirkeUgheden  skinner  det  dog  igjennem,  at  man 
i  Almindelighed  mente,  at  han  maatte  støtte  sig  til  andre, 
og,  da  Dronningen  sad  paa  Kronborg  og  gjaldt  for 
Struensees  medskyldige,  blev  det  Enkedronningen  og  Arve- 


Royalismen  efter  17.  Januar.  355 

prinsen,  som  Tanken  henvendte  sig  til.  Juliane  Marie 
havde,  som  det  vil  erindres,  tidligere  ført  et  ret  tilbage- 
trukket Liv,  og  hun  havde  aldrig  spillet  nogen  fremtræ- 
dende Rolle  eller  kunnet  glæde  sig  ved  nogen  stor  Folke- 
yndest. Om  hun  havde  betydehge  Evner  eller  ikke,  vidste 
ingen,  og  endnu  mindre  kan  det  tænkes,  at  Arveprinsen, 
der  vitteriig  kun  lidet  udmærkede  sig  ved  aandelige  eller 
legemlige  Fortrin,  kan  have  gjældt  for  et  Lys.  Men  den 
Royalitetsrus,  der  greb  Sindene  i  Anledning  af  Struensees 
Fald,  var  stærk  nok  til  at  tillægge  dem  begge  mageløse 
Egenskaber,  nu  da  det  var  givet,  at  det  vilde  blive  dem, 
om  hvem  alt  vilde  komme  til  at  dreje  sig  ved  Hoffet,  og, 
kan  man  gjerne  sige,  ogsaa  dem,  der  i  Regeringen  re- 
præsenterede Kongehuset. 

Det  var  den  mest  smagløse  Hyldest  i  Forening 
med  beregnet  Smiger,  de  bleve  Gjenstand  for  i  den  slette 
Døgnlitteratur,  der  nu  efter  17.  Januar  fik  nye  Æmner 
i,  hvad  der  her  var  sket.  Juliane  Marie  hilsedes  som 
en  anden  Judith  eller  som  Esther,  der  havde  styrtet 
Haman,  hun  kaldtes  den  velsignede  Juliane,  den  umiste- 
hge  Moder.  Arveprinsen  skildres  af  en  Flyveskriftsfor- 
fatter  som  »et  levende  Aftræk  af  Guddommens  Rillede«,  og 
en  Hellfriedt,  der  oversatte  Suhms  Rrev  til  Kongen  paa 
Tysk,  er  i  den  Grad  ved  at  daane  over  Enkedronningens 
og  Prins  Frederiks  Navne,  at  han  skriver:  ^Geschichts- 
kundige  Tlieologen  mogen  entscheiden,  oh  diese  Namen 
verklarte  oder  nocli  auf  Erde  ivandelnde  ScJiutzheilige 
hezeiclinen.«  Rigtignok  kan  man  sige,  at  der  kun  ligger 
hden  Vægt  paa,  hvad  elendige  Litterater  falde  paa  at 
smøre  op;  men  ulykkeligvis  kompromitterede  flere 
af  Landets  bedste  Mænd  sig  omtrent  lige  saa  stærkt 
ved  det  Sprog,  de  førte.  Saaledes  Langebek,  der  atter 
ved  denne  Lejlighed  fik  den  uheldige  Tanke  at  skrive 
Vers  og  udgav  et  Digt,  kaldet  »Frimodige  Tanker  ved 
Hævnens  Dag«,  som  næsten  satte  en  Plet  paa  hans  For- 

23* 

fatternavn.  I  den  Grad  var  det  fuldt  af  Smiger  for  de 
nye  Magthavere  og  af  uværdige  Hævnskrig  over  de  styr- 
tede. Her  kalder  han  Enkedronningen  Judith,  »den  snilde 
og  den  heldige  jVIandinde,  hvem  Gud  rustede  til  Holofer- 
nis  Fald,«  og  Arveprinsen  omtaler  han  som  den  liden 
David,  der  slog  den  stærke  GoUath.  Ja,  han  siger  endog, 
at  »Julianes  Ros,  saa  længe  Verden  staar,  vidt  Seramiders 
i  Norden  overgaar.«  Ikke  stort  bedre  er  det,  naar  Suhm 
nedlader  sig  til  i  Slutningen  af  Brevet  til  Kongen  at 
skrive:  »Saa  længe  danske  og  norske  Helte  ere  til,  skulle 
Julianes  og  Frederiks  Ros  vedvare,  men  ej  forøges,  thi 
dette  er  umuligt.  Verden  vil  altsaa  først  blive  til  intet, 
før  deres  Ære  forgaa.« 

Som  det  kunde  ventes,  regnede  det  ogsaa  med  Lov- 
taler over  de  Mænd,  som  havde  bragt  Omvæltningen  i 
Stand;  men  det  gaar  dog  over  alle  Grænser,  naar  den 
Heltegjerning  at  have  overfaldet  Mænd,  der  laa  og  sov  i  deres 
Senge,  prises  som  en  Daad,  der  berettiger  til  at  kalde 
Rantzau,  Beringskjold,  Eickstedt  og  Køller  for  National- 
helte. I  en  af  Datidens  Viser  tales  der  ogsaa  om  Rant- 
zaus  ærlige  Hjærte,  og  han  nævnes  som  en  brav  Mand 
iblandt  Landets  ægte  Grever;  Beringskjolds  ædle  Tapper- 
hed roses,  og  alle  Danske  opfordres  til  at  spejle  sig  i 
disse  Heltes  Dyder. 

Det  var  Synd  at  sige  andet,  end  at  »disse  Helte« 
bleve  paaskjønnede  af  Enkedronningen  og  Arveprinsen, 
som  i  dette  Øjeblik  raadede  over  Kongens  Underskrift  og 
Naadesbevisninger.  Rantzau  blev  baade  Ridder  af  Ele- 
fanten og  General  i  Infanteriet;  Eickstedt  blev  Ridder 
af  Dannebrog  og  General  i  Rytteriet  samt  Kommandant 
i  Kjøbenhavn;  Køller  blev  Ridder  af  Dannebrog.  General- 
løjtnant og  optagen  i  den  danske  Adelstand  under  Navn 
af  Køller-Banner;  Beringskjold  blev  gjort  til  Kammer- 
herre, han  fik  en  aarlig  Pension  af  2000  Rdl.  og  til- 
hge    Eftergivelse    af   den    Del    af   Kjøbesummen   for    sit 


Den  nye  Regering  dannes.  357 

møenske  Gods,  som  han  ikke  tidligere  havde  udredet. 
Ogsaa  tilfaldt  der  hans  Sønner  Goder.  Guldberg  modtog 
nogle  Dage  senere  paa  Kongens  Fødselsdag  en  Gave  paa 
4000  Rdlr.*).  Den  kongelige  Naade  udstrakte  sig  endog 
til  samtlige  Officerer  i  Eickstedts  og  KoUers  Regimenter 
ved  Avancementer  til  højere  Titler. 

Men  man  kunde  ikke  bUve  staaende  ved  at  belønne 
de  forskjellige  større  eller  mindre  Helte.  Der  maatte  ogsaa 
tænkes  paa  at  danne  en  Regering,  det  stod  i  allerførste 
Række.  Efter  den  Rolle.  Rantzau  havde  spillet,  var  det 
umuligt  andet  end  at  give  ham  Plads  i  det  Ministerium, 
som  skulde  indsættes,  og  det  laa  ogsaa  nær  at  lade  Osten, 
hvis  Uvilje  imod  Struensee  var  bekjendt,  gaa  over  i  den 
nye  Regering.  Men  ellers  maatte  det  ligge  Uge  for  at 
vende  sig  til  Statsmændene  af  den  ældre  Skole,  der  vare 
blevne  fortrængte  af  Struensee.  Allerede  17.  Januar  send- 
tes der  da  ogsaa  Rud  efter  Thott  paa  Gaunø,  og  han 
kom  øjeblikkelig.  Den  18.  Januar  skrev  Osten  til  Schack 
Rathlou  og  sendte  ham  Kongens  Opfordring  til  at  komme. 
Schack  Rathlous  Stemning  fremgaar  med  tilstrækkehg 
Klarhed  af  hans  Svar,  der  lød  saaledes:  »Gud  være  evig 
lovet  for  den  vigtige  og  lykkelige  Nyhed,  som  Deres 
Excellence  har  havt  den  Godhed  at  meddele  mig  ved 
Deres  Rrev  af  18.  ds.  Kongens  Ordre  har  jeg  faaet,  og 
jeg  vil  imorgen  rejse  herfra  for  at  lægge  mig  for  hans 
Fødder.  Hvor  det  vil  være  mig  kjært  at  komme  og 
kunne  omfavne  Deres  Excellence^).«  Han  var  altsaa  rede 
nok.  Men  den.  som  Øjet  naturlig  først  og  fremmest  syn- 
tes at  maatte  blive  rettet  paa,  naar  et  Ministerium  i  dette 


Ogsaa  daværende  Justitsraad  Jessen,  tidligere  Kammertjener 
hos  Frederik  V.,  der  havde  været  underordnet  Deltager  i  Sam- 
mensværgelsen og  Natten  mellem  16.  og  17.  Januar  været  Vej- 
viser for  de  sammensvorne  igjennem  Slottets  »labyrinthiske 
Ganges  fik  denne  Dag  en  Gave  paa  2000  Rdl.  (Kab.  af  29. 
Januar  1772.    Samling  af  Kabinetsordrer  i  Tiden  fra  1772—  84). 

Øjeblik  skulde  sammensættes,  var  dog  J.  H.  E.  Bern- 
storff. 

Budskabet  om,  hvad  der  var  sket  17.  Januar,  havde 
naturligvis  sat  ham  og  hans  Venner  i  den  stærkeste  Be- 
vægelse. De  kunde  kun  glæde  sig  over  Struensees  Fald; 
men  Glæden  var  dog  ikke  udelt.  Der  var  intet  Menneske, 
der  i  den  Grad  var  forhadt  i  deres  Kreds  som  Rantzau, 
og  flere  andre  af  Hovedmændene  ved  denne  Lejlighed, 
først  og  fremmest  Beringskjold,  vare  Gjenstand  for  alt 
andet  end  Agtelse  hos  dem.  Det  første,  som  A.  P.  Bern- 
storff skrev  til  Onkelen  efter  at  have  hørt  om  17.  Januar, 
var,  at  han  ikke  vidste,  hvad  man  skulde  vente  sig  deraf 
paa  Grund  af  Sejrherrernes  Personligheder.  Der  var  Slyng- 
ler (des  méchants)  iblandt  dem,  som  der  havde  været 
det  iblandt  de  styrtede,  og  han  fandt  de  Belønninger, 
som  vare  tildelte  Rantzau  og  Beringskjold.  at  være  en 
Ydmygelse  for  de  Danske.  Alle  Breve  fra  Kjøbenhavn, 
skriver  han  29.  Januar,  stemme  overens  i,  at  man  holder 
mere  af  Stykket  end  af  Skuespillerne. 

Hvad  der  imidlertid  mest  optog  Bernstorffs  Venner, 
var  det  Spørgsmaal,  om  han  vilde  blive  kaldt  tilbage  eller 
ikke.  Vi  kunne  forstaa,  at  det  for  dem  gjaldt  som  det 
eneste  rigtige,  at  han  fik  sin  gamle  StiUing.  *  Staten«, 
skrev  Brodersønnen  til  ham  14.  Februar,  »kan  ikke  rejses 
uden  Eder«.  Han  selv  var  i  Tvivl,  ikke  alene  af  private 
Grunde,  men  tydehg  nok  ogsaa,  fordi  adskilligt  i  Forhol- 
denes Gang,  saaledes  som  de  udviklede  sig  i  de  nærmeste 
Uger  efter  17.  Januar,  ikke  behagede  ham.  Blandt  andet 
holdt  han  ikke  af  den  Haardhed,  der,  som  vi  snart  skulle 
se,  blev  vist  imod  de  fleste  af  dem,  der  gik  for  at  være 
Struensees  Tilhængere^). 

Her  i  Kjøbenhavn  vare  vistnok  Meningerne,  om  Bern- 
storff skulde  kaldes  tilbage  eller  ikke,  meget  delte.  Man 
maa  antage,  at  baade  Thott  og  Schack  Rathlou  ønskede 
det^);  men  paa  den  anden  Side  er  det  endnu  sikrere,  at 

Rantzau  til  det  yderste  har  kæmpet  derimod.  Bernstorff  var 
et  af  de  Mennesker,  han  havde  hadet  stærkest,  og  han  vilde 
fmde  ethvert  Samarbejde  med  ham  aldeles  uudholdeligt.  Al 
Sandsynhghed  er  for,  at  Osten  har  støttet  hans  Modstand, 
thi  vel  var  han,  som  tidhgere  nævnt,  bleven  gunstig  be- 
dømt i  den  Bernstorffske  Kreds  for  sin  Holdning  i  Struensee- 
tiden;  men  han  kunde  sikkert  vide,  at  Bernstorffs  Til- 
bagevenden vilde  være  det  samme  som,  at  han  selv 
mistede  Udenrigsministerportefeuillen,  og  dette  Offer  havde 
han  mindst  af  alt  Lyst  til  at  bringe,  for  ikke  at  tale  om, 
at  det  er  tvivlsomt,  om  han  ikke  stadig  endnu  havde  be- 
varet noget  af  sin  gamle  Uvilje  imod  Bernstorff.  Hvor- 
ledes Enkedronningen  selv  forholdt  sig  i  denne  Sag,  veed 
man  ikke;  men  det  er  sandsynligt,  at  hun,  der  nu  pludse- 
lig saa  sig  staa  over  for  den  Mulighed  at  kunne  faa  en 
Indflydelse,  hun  aldrig  tidhgere  havde  drømt  om,  og  som 
vistnok  følte  ærgjerrige  Følelser  røre  sig  i  sit  Indre,  saare 
nødig  vilde  se  den  Mand  vende  tilbage,  der  utvivlsomt 
vilde  blive  den  ubestridte  Leder  for  det  Statsraad,  som 
nu  maatte  faa  meget  at  sige.  Det  er  derfor  rimeUgt,  at 
de  Rygter  have  talt  sandt,  som  have  sagt,  at  ogsaa  hun 
var  imod,  at  man  henvendte  sig  til  Bernstorff.  Trods 
dette  vilde  man  vistnok  alligevel  have  set  sig  nødt  til  at 
kalde  ham  tilbage^^);  men  ulykkeligvis  blev  han  netop  nu 
angreben  af  en  hidsig  Sygdom,  der  allerede  18.  Februar 
gjorde  Ende  paa  hans  Liv  i  en  Alder  af  60  Aar.  Rantzau 
og  Osten  kunde  fra  den  Side  set  være  rohge. 

Vi  have  ikke  her  Anledning  til  at  gaa  ind  paa  Sty- 
relsen efter  17.  Januar  1772.  Det  er  alene  Processen 
imod  Struensee  og  dem,  der  med  ham  vare  styrtede  fra 
deres  Stillinger,  samt  Magthavernes  Behandling  af  Karo- 
line Mathilde,  der  skal  sysselsætte  os;  men  det  er  dog 
nødvendigt  at  nævne,  at  den  endelige  Ordning  af  Rege- 
ringen fandt  Sted  ved  Oprettelsen  af  et  Statsraad  13. 
Februar  1772,  og  at  dette  kom  til  at  bestaa  af  Arveprins 

Frederik.  Rantzau.  Osten.  Thott.  Schack  Rathlou,  Admi- 
ral Rømeling  og  Eickstedt. 

Imidlertid  var  der  af  al  Magt  taget  fat  paa  den  Op- 
gave, der  aabenbart  endnu  mere  end  selve  Regeringens 
Dannelse  satte  Hjærterne  i  Bevægelse  hos  Sejrherrerne 
fra  17.  Januar,  og  det  var  at  faa  dem  straffede,  som  de 
havde  styrtet.  Heri  vare  de  i  kun  altfor  fuldstændig  Sam- 
stemning med  den  offentlige  Mening:  thi  det,  der  beteg- 
nede denne,  var  Raabet  om  Hævn.  Det  Rygte  om 
Struensees  og  Dronningens  paatænkte  onde  Planer  imod 
Kongen,  der  næsten  havde  vakt  Raseri  imod  dem,  holdt 
sig  til  al  Ulykke  lige  levende  efter  17.  Januar  og  vedblev 
at  berøve  Folk  al  sund  Sans.  Naturligvis  satte  det  ogsaa 
sit  Præg  paa  Litteraturen  i  denne  Tid,  især  da  den  sta- 
dig var  mærket  af  den  Raahed.  som  havde  præget  den 
før  17.  Januar.  Det  var  efter  en  forbausende  Maalestok, 
at  Folk,  hvad  enten  de  forstode  at  føre  en  Pen  eller  ikke. 
nu  vilde  være  med  til  at  give  Hadet  imod  Struensee  og 
hans  Venner  Luft.  Æmnet  om  de  fængledes  Forbrydel- 
ser varieredes  i  en  utrolig  Grad  af  elendige  Rygtesmede 
eller  af  Folk.  der  bare  skrev  under  Indtrykket  af  en 
umaadelig  Ophidselse,  uden  at  det  nogensinde  faldt  dem 
ind,  at  det,  de  kom  med  som  Sigtelser,  for  en  Del  slet 
ikke  var  bevist. 

Der  var,  synes  det,  en  forunderhg  Forkjærlighed  for 
at  bruge  Viseformen  til  at  give  Hadet  Luft:  men  ved 
Siden  deraf  saa  man  ogsaa  Karrikaturbilleder  af  Struensee, 
Brandt  og  andre.  Alt  sligt  hørte  for  den  langt  overvejende 
Del  til  den  ligefremme  Smudslitteratur.  Men  forbauses 
maa  man  ved  at  se,  hvorledes  Overbevisningen  om,  at 
Struensee  havde  villet  selve  Kongen  og  hans  Hus  til 
Livs,  fremkaldte  de  lidenskabeligste  Udtalelser  fra  deres 
Side,  af  hvem  man  kunde  kræve,  at  de  spurgte  sig  selv, 
hvad  de  i  Virkeligheden  vidste  om  det,  de  fremstillede 
som    den   sikreste    Sandhed.      Saaledes    Præsterne,    der 

havde  en  altfor  god  Lejlighed  til  at  komme  ind  paa  slige 
Æmner,  da  der  var  paabudt  en  Takkegudstjeneste  i  An- 
ledning af  den  store  Begivenhed.  Præsten  Miinter  ved 
Tysk  Kirke  talte  om.  at  det  havde  været  utvivlsomt,  at 
Struensee  og  hans  Venner  havde  tænkt  paa  voldsomme 
Skridt  for  at  sikre  sig  Herredømmet;  en  Præst  ved  Niko- 
laj Kirke  kunde  meddele  sin  Menighed,  at  man  i  Ugen 
før  17.  Januar  var  kommen  til  nærmere  Kundskab  om 
»den  Fare,  Kongen,  det  kongeUge  Hus  og  Rigerne  vare 
udi,  det  formodentUgste  forskrækkehge  Blodbad,  der  var 
beredt  hver  ærhg  Borger,  Stridsmand  og  Undersaat,  som 
vilde  blive  tro.«  En  Prædikant  i  Odense  udtalte,  at  det 
var  landkyndigt,  hvilken  Befrielse  der  den  17.  Januar 
var  vederfaret  Kongen  og  Rigerne  fra  de  skjændigste 
Anslag,  fra  en  fast  uhørt  Ulykke  og  Fare.  Endnu  værre 
var  det  dog.  at  selve  Historikerne  ikke  vare  et  Haar 
bedre  eller  mindre  letfærdige  i  deres  Udtalelser  end 
den  mest  uvidende  Almuesmand.  I  Brevet  til  Kongen 
kunde  man  se  Suhm  ytre  til  Kong  Kristian  VII:  ^Maaske 
havde  din  Residensstad  inden  faa  Dage  bleven  et  Offer 
for  Luen,  kun  været  en  ynkelig  Stenhob«.  Langebek 
skrev  i  sit  nylig  nævnte  Digt.  at  der  var  Aspekter  til 
Pariserbryllup  og  sicilianske  Vesper,  og  Tyge  Rothe,  den 
samme  Rothe,  der  havde  ladet  sig  ansætte  og  bruge  af 
Struensee  i  vigtige  Embedsstillinger.  han  talte  i  et  Flyve- 
skrift, som  han  fandt  det  passende  at  udgive,  om.  at 
Tronen  bævede,  og  at  Morderdolken  hvæssedes. 

Da  der  ikke  laa  det  ringeste  Gran  af  Sandhed  til 
Grund  for  slige  Sigtelser  imod  Struensee,  kunde  Folk 
have  sparet  sig  alle  disse  Deklamationer.  Men  unægtelig 
var  der  kun  alt  for  meget  i  hans  Styrelse  og  personlige 
Færd,  som  der  kunde  slaas  løs  paa,  og  der  var  intet  at 
sige  til,  at  det  kom  frem  som  Anklager  imod  ham:  men 
uheldigvis  var  det  Sprog,  der  førtes,  ogsaa,  hvor  det  gjaldt 
om  sligt,  næsten  vildt  hdenskabehgt.    Der  er  Vidnesbyrd 

nok  derom  i  Datidens  Prædikener,  og  tillige  gik  atter  her 
baade  Suhm,  Langebek  og  Rothe  i  Spidsen  paa  den  uhygge- 
ligste Maade,  som  om  Struensee  aldrig  havde  tænkt  paa 
andet  end  paa  at  gjøre  ondt.  »Alting«,  skriver  Suhm 
saaledes  i  Brevet  til  Kongen,  »var  til  Pris  for  Røvere,  for 
Gudsbespottere,  for  Dyds  og  Menneskelighedens  Fjender.« 
Tyge  Rothe  taler  om,  at  det  »frækt  og  stolt  blev  lovet 
til  Kristnes  Angst,  at  snart  nu  Helved  Sejer  vandt,  saa 
Templerne  laa  hen  som  natlige  Ruiner« ;  men  videst  gik 
dog  maaske  Langebek,  der  ikke  alene  nedlader  sig  til 
Skjældsord  som  at  kalde  Struensee  en  vellystproppet  Vom, 
men  hentyder  til  hans  og  Dronningens  Forhold  paa  en 
Maade,  der  nærmer  sig  til  Smudshtteraturens  Sprog,  og 
gaar  saa  vidt  i  at  glemme  al  sund  Sans,  at  han  siger,  at, 
naar  der  i  Struensees  Tid  undertiden  var  sket  noget  godt, 
skyldtes  det  ikke  ham,  men  Kongen!  Man  kan,  naar 
man  ser  Videnskabsmænd  af  Rang  skrive  sligt,  ikke  undre 
sig  over,  at  det  samlede  Billede,  som  de  af  Datidens 
usle  Forfattere  udgivne  Viser  og  Flyveskrifter  gave  af 
Struensee,  var,  at  han  saa  omtrent  var  en  Djævel  i  men- 
neskelig Skikkelse  og  den  værste  Forbryder,  der  nogen- 
sinde havde  levet  i  Verden.  Snart  var  det  den  barbari- 
ske Attila  og  Caligula  eller  Cromwell  (!),  som  han  overgik 
i  Ondskab,  snart  hed  det,  at  selv  Røvere  som  Cartouche 
eller  Kongemordere  som  Ravaillac  eller  Damiens  vare  langt 
hæderligere  end  han^^). 

Vidneforhør   angaaende,    hvad   Dronningen,    Struensee    og   Brandt 

havde  forbrudt.  —  Forhør  over   Struensee  med  Hensyn   til  hans 

Forhold  til   Dronningen.   —   Ophævelse  ved  Dom   af  Kongens   og 

Dronningens  Ægteskab. 


Saafremt  Begivenhederne  i  Natten  til  den  17.  Januar 
havde  fundet  Sted  i  et  Land  som  Rusland,  vilde  det  være 
gaaet  Struensee  og  Brandt,  som  det  var  gaaet  Menzikoff, 
Anton  Ulrich  af  Brunsvig  og  Miinnich,  da  de  bleve  styr- 
tede ved  ganske  lignende  Hofrevolutioner.  De  vilde  strax 
være  blevne  sendte  til  Sibirien,  og  dermed  vilde  Sagen 
imod  dem  have  været  endt.  Her  hjemme  i  den  dansk- 
norske Stat  havde  man  et  afsides  Forvisningssted  paa 
Munkholm,  og  det  kunde  synes  at  hgge  nær  at  lade 
dem  —  selvfølgelig  dog  først  efter  foregaaende  Forhør  — 
ved  en  kongelig  Resolution  blive  sendte  derhen,  hvor 
de  kunde  holdes  under  forsvarlig  Laas  og  Lukke.  Vare 
den  Slags  Domfældelser  end  i  og  for  sig  hdet  tiltalende, 
saa  vare  de  hjemlede  ved  gammel  Praxis,  blandt  andet 
naar  man  vilde  undgaa  offenthge  Skandaler  ved  den  al- 
mindelige Rettergang,  og  paa  flere  Maader  vUde  saadanne 
af  den  allerværste  Slags  netop  her  ikke  kunne  afværges, 
saafremt  man  holdt  sig  til  denne.  Men  intet  tyder  paa, 
at  man  i  Magthavernes  Kreds  har  havt  nogen  Tanke 
herom.  Dertil  vare  Lidenskaberne  for  stærkt  oprørte; 
man  holdt   ikke  livsvarigt  Fængsel  paa  Munkholm  for  at 

være  en  tilstrækkelig  stor  Straf  for  Struensees  Forbrydel- 
ser eller  for  at  give  Sikkerhed  nok  imod  ham ;  den  Kræn- 
kelse af  Kongemagtens  Hellighed,  hvori  han  havde  gjort 
sig  skyldig,  kunde  ikke  sones  med  mindre  end  hans  Blod, 
især  da  man  ventede,  at  de  Planer,  han  formentlig  havde 
havt  imod  Kongens  Person,  vilde  blive  afslørede,  naar 
der  blev  holdt  Forhør  over  ham. 

Det  blev  altsaa  besluttet  at  anlægge  Proces,  og  den 
blev  fremmet  med  saa  stor  Kraft  som  muligt  baade  imod 
ham  og  de  andre  fængslede.  Allerede  20.  Januar  blev 
der  nedsat  en  Undersøgelseskommission,  som  tillige  skulde 
paakjende  Sagen.  Den  bestod  af  otte  Medlemmer,  nem- 
lig Højesterets  Justitiarius  Juel  Wind.  Konferensraad  Braem. 
Stampe,  Luxdorph.  A.  G.  Carstens,  Kofod  Ancher,  Guld- 
berg og  en  Højesteretsassessor  Sevel.  Snart  efter  op- 
toges et  niende  Medlem,  en  Generalauditør  Schmidt,  i 
den.  Kommissionen  var  i  det  hele  meget  godt  sammen- 
sat, alene  med  Undtagelse  af,  at  Guldberg  aldrig  burde 
have  havt  Sæde  i  den.  Ikke  alene  var  han  aldeles  ikke 
Jurist;  men  som  en  af  Deltagerne  i  Sammensværgelsen, 
og  altsaa  paa  en  Maade  Part  i  Sagen,  kunde  han  ikke 
gjælde  for  at  have  den  nødvendige  Upartiskhed.  Han  er 
rimeligvis  bleven  taget  med  som  den,  der  stod  Enkedron- 
ningen og  Arveprinsen  særlig  nær,  og  man  ser  da  ogsaa. 
at  han  under  Processens  Gang  stadig  meddelte  dem.  hvad 
der  under  den  kom  frem  om  de  anklagede^):  men  det 
gjorde  ikke  Sagen  bedre. 

Kommissionens  første  Arbejde  maatte  være  at  lade 
anstille  Husundersøgelser  hos  de  fængslede  —  i  hvilke 
ogsaa  Køller  og  Suhm  toge  Del*)  —  for  at  man  kunde 
se,  hvad  der  kom  frem  derved,  og  hertil  sluttede  sig  snart 
Forhør  over  forskjellige,   der  mentes  at  kunne  give  Op- 


*)  Ogsaa  Schumacher  fik   Ordre  til   at  deltage  i  Undersøgelsen : 
men  han  har  ikke  underskrevet  Protokolen  derom. 

lysninger  om  Struensees  og  Brandts  Forhold  til  Kongen. 
Ved  Husundersøgelserne  viste  det  sig,  at  Struensee  var 
bleven  en  velstaaende  Mand.  Hans  Formue  udgjorde, 
derunder  indbefattet,  hvad  der  kom  ind  ved  Salget  af  hans 
Heste  (1240  Rdl.).  i  rede  Penge,  foruden  nogle  faa  Guld- 
mønter, 16,807  Rdl.  41  p,  og  dertil  kom  127  St.  Bank- 
aktier (å  500  Rdl),  47  Lotteriaktier  (å  500  Rdl.)  og  desuden 
henved  7000  Rdl.  i  andre  Værdipapirer.  Brandts  Formue 
udgjorde  i  Hovedsagen  24,396  Rdl.  79  p  og  67  Bank- 
aktier. Begges  Garderober  vare  i  glimrende  Tilstand, 
hvorimod  Struensees  Bogsamhng  foruden  en  Del  medi- 
cinske Bøger  og  nogle  Værker  af  blandet  Indhold  kun 
indeholdt  paafaldende  faa  Skrifter  af  den  dengang  i  Mode 
værende  franske  populærfilosofiske  Litteratur.  Brandt 
efterlod  sig  en  Del  Musikalier.  Vigtigere  var  det,  at  de 
Aktstykker,  der  fremdroges  ved  Husundersøgelserne,  blandt 
andet  gave  Meddelelser  om  visse  Pengetransaktioner  ved 
den  kongelige  Kabinetskasse  og  om  store  Gaver  til  flere 
Personer.  Fremdeles  fik  man  ved  dem  nys  om  det  uhygge- 
lige Optrin  i  Efteraaret  1771  imellem  Brandt  og  Kongen, 
og  i  Gåhlers  Hjem  fandt  man  en  Mængde  Breve  til  ham 
fra  forskjellige,  der  kastede  Lys  over  adskilligt,  især  med 
Hensyn  til  den  nærmeste  Tid  før  Bernstorffs  Afskedigelse 
og  de  Forhold,  der  havde  ført  til  denne. 

Medens  disse  Undersøgelser  og  Forhør  gik  deres  Gang, 
er  det  tydeligt  nok,  at  Kommissionen  har  delt  sig.  Man 
maatte  nemhg  hurtig  blive  klar  paa,  at  en  retslig  Under- 
søgelse vilde  komme  til  at  falde  i  to  Dele,  den  ene  hvad 
Forholdet  imellem  Struensee  og  Dronningen  angik,  den 
anden  vedrørende  de  formentlige  politiske  Forbrydelser. 
Naturligvis  var  der  en  vis  Forbindelse  imellem  begge 
disse  Dele,  og  det  var  blandt  andet  muligt,  ja,  efter  den 
almindelige  Mening  endog  sandsynligt,  at  Dronningen  vilde 
findes  medskyldig  i,  hvad  Struensee  havde  forbrudt  imod 
Staten.     Rygtet   fortalte   jo    netop,    at  hun  havde  Del  i 

Planer  fra  hans  Side  om  at  styrte  Kongen  fra  Tronen. 
Men  det  maatte  dog  under  alle  Omstændigheder  være 
naturligt  at  undersøge  hendes  Elskovsforhold  til  ham  for 
sig.  Deraf  vilde  Afgjørelsen  af  det  Spørgsmaal  komme 
til  at  afhænge,  der  sikkert  strax  var  traadt  frem  som  i 
høj  Grad  vigtigt,  nemlig  om  Ægteskabet  imellem  hende 
og  Kongen  kunde  hæves. 

Nok  er  det,  den  30.  Januar  begyndte  Juel  Wind, 
Stampe,  Kofod  Ancher  og  Guldberg,  til  hvem  snart  den 
ovennævnte  Schmidt  blev  føjet,  at  holde  Forhør  over 
alle,  som  man  mente  kunde  give  sikre  Oplysninger  om. 
hvorvidt  Struensee  havde  været  Dronningens  Elsker  eller 
ikke.  Disse  Forhør  holdtes  daglig  indtil  13.  Februar,  og 
der  afhørtes  23  Vidner,  foruden  at  der  ogsaa  afkrævedes 
den  fraværende  Frøken  Eyben  en  skriftlig  Besvarelse  af 
en  Del  Spørgsmaal,  som  tilsendtes  hende.  De,  der  stæv- 
nedes til  disse  Vidneforhør,  vare  for  det  meste  Personer, 
som  havde  staaet  i  Tyendeforhold  til  Dronningen,  og 
Resultatet  af  deres  Udsagn  var  næsten  forfærdende.  Det 
var  ved  dem,  at  de  mange  Træk  kom  frem,  vi  allerede 
tidligere  have  nævnt  som  visende,  at  Struensee  fra 
Begyndelsen  af  1770  havde  været  Dronningens  Elsker. 
De  godtgjorde  ogsaa.  at  Forholdet  imellem  dem  var  ble- 
vet fortsat  lige  til  den  allersidste  Tid.  Ingen,  der  læser 
disse  Vidneforhør,  kan  nære  den  Ijærneste  Tvivl  om 
Karoline  Mathildes  Skyld. 

Efter  at  Kommissionen  havde  faaet  alt  dette  frem, 
sluttedes  Forhørene,  og  Kofod  Ancher  paatog  sig  at  ud- 
arbejde en  saakaldet  species  facti  eller  Oversigt  over, 
hvad  der  var  oplyst,  medens  Stampe  opsatte  de  forskjel- 
hge  Spørgsmaal,  som  i  Henhold  til  de  fremkomne  Erklæ- 
ringer vilde  være  at  forelægge  Struensee.  Saa  længe 
indtil  det  var  sket,  standsede  Sagen  med  Hensyn  til  Dron- 
ningen. 

Imidlertid   havde    den    anden  Del  af  Kommissionen, 

nemlig  Braém,  Luxdorph  og  Sevel,  til  hvem  senere  ogsaa 
Carstens  kom,  holdt  Vidneforhør,  der  ganske  overvejende 
sigtede  til  at  skaffe  Oplysninger  om  den  Maade,  hvorpaa 
Struensee  og  Brandt  havde  behandlet  Kongen.  Det  var 
ogsaa  her,  ligesom  ved.  hvad  der  vedrørte  Struensees 
Forhold  til  Dronningen,  mest  forskjellige  Hofbetjente,  som 
maatte  afgive  Erklæringer. 

Ved  disse  Forhør  mærker  man  tydelig  Indflydelsen 
af  Rygterne  om  de  onde  Planer,  som  skulde  have  været 
lagte  imod  Kongen  personUg.  Strax  1.  Februar  forhørtes 
en  Frisør  ved  Navn  Winge,  som  en  lang  Tid  havde  været 
hos  ham,  i  Anledning  af,  at  man  havde  fortalt,  at  han 
engang  havde  faaet  en  Kop  Kaffe  at  drikke,  der  havde 
været  bestemt  til  Kongen,  og  at  han  var  bleven  meget 
syg  deraf.  Med  andre  Ord,  det  skulde  have  været  en 
Kop  forgiftet  Kaffe.  Winges  Erklæring  gik  imidlertid  ud 
paa,  at  vel  havde  Kongen  selv  ladet  ham  drikke  en  saa- 
dan  Kop,  men  at  han  ikke  havde  følt  sig  den  mindste 
Smule  mindre  vel  derved  end  ved  hvilkensomhelst  Kaffe, 
han  nogensinde  havde  drukket.  En  lignende  Mistanke 
mærker  man  ved  Undersøgelser,  om  der  ikke  havde  været 
noget  galt  fat  ved  en  Medicin,  som  Professor  Berger  i 
Sommeren  1771  havde  givet  Kongen  (Staal  og  Kinin); 
men  Udfaldet  blev  det  samme,  at  der  ikke  kunde  opdages 
noget  mistænkehgt.  Og  endehg  kom  man  ved  disse  Under- 
søgelser ind  paa  det,  som  Rygtet  havde  havt  saa  over- 
ordentlig travlt  med,  nemlig,  at  Struensee  havde  ladet 
træffe  militære  Forholdsregler  for,  om  det  behøvedes,  ved 
Magt  at  kunne  vinde  det  fuldstændige  Herredømme  for 
sig.  Her  var  det  Stadens  af  ham  udnævnte  Kommandant, 
General  Gude,  der  maatte  give  Oplysninger  om  en  mundt- 
lig Ordre,  han  27.  December  havde  faaet  af  ham  til 
at  holde  ti  trepundige  Kanoner  i  Beredskab.  Forhøret 
gav  rigehg  Lejlighed  til  at  vise,  hvor  umaadelig  en  Myn- 
dighed Struensee  havde  tilegnet  sig,  og  hvor  bhndt  andre 

bøjede  sig  for  den;  men  der  kom  intet  frem.  som  tydede 
paa  andet,  end  paa  at  han  havde  været  bange  for  en 
Rejsning  af  Pøbelen  i  Staden  og  derfor  havde  villet  træffe 
Sikkerhedsforholdsregler.  De  Forhaabninger,  som  hans 
bitre  Fjender  havde  havt  om,  at  Rygterne  om  hans  Plan 
mod  Kongen  skulde  vise  sig  berettigede,  slog  helt  fejl, 
og  fra  den  Side  set  var  Udfaldet  af  disse  Forhør  ikke 
uheldigt  for  ham.  At  han  derimod  ligesom  Brandt  havde 
holdt  Kongen  stramt  afsluttet  fra  andre  Mennesker,  og 
at  han  havde  behandlet  ham  med  Overmod  og  Overlegen- 
hed, fremgik  med  Tydelighed  af  Vidnesbyrdene,  og  for 
Brandts  Vedkommende  kom  der  en  Række  Oplysninger 
frem  om  hans  Optrin  i  Efteraaret  1771  med  Kongen.  For 
ham  bleve  disse  Forhør  derfor  skjæbnesvangre. 

Begge  Kommissionens  Afdelinger  havde  arbejdet  med 
den  størst  mulige  Iver,  og  der  var  for  saa  vidt  god  Grund 
for  de  styrende  ved  Hoffet  til  at  lade  Kongen  14.  Februar 
tilsende  Kommissionen  en  Udtalelse  af  Anerkjendelse  af 
den  FKd,  Nidkjærhed  og  Iver,  som  den  havde  udfoldet. 
Men  ret  betegnende  fremsattes  med  det  samme  Kongens 
Ønske  om,  saa  hurtig  det  lovlig  lod  sig  gjøre,  at  se  Kom- 
missionens Undersøgelser  gaa  over  til  at  blive  »Inkvisi- 
tion« over  dem,  der  vare  fængslede  i  Kastellet.  »Hans 
Majestæt«,  hedder  det,  *  mener,  at  det  er  godt  at  angribe 
de  Forbrydere,  hvis  Mishandlinger  ere  aabenbare,  strax 
med  de  stærkeste  Argumenter,  for  derved  at  forkorte 
Tiden  og  desto  hurtigere  at  kunne  forberede  Sagen  til 
Doms.  Hans  Majestæt  kræver  Kommissionens  Betænk- 
ning, om  ikke  Struensees.  Brandts,  Gåhlers  og  Falken- 
skjolds  Sager  først  kunde  foretages,  og  besynderUg  de 
to  førstes,  og  da  saa  hurtig  som  muligt  optages  til  Doms.« 

Det  gjør  et  ejendommeligt  Indtryk  at  se  denne  uhyg- 
gelige Iver  hos  Magthaverne  for  at  faa  de  ønskede  Straffe- 
domme snart  fældede  og  fuldbyrdede.  For  en  Del  hang 
den  sammen  med  et  lidenskabehgt  Had  og  med  en  for- 

skruet  Opfattelse  af,  at  slige  Forbrydere  hurtigst  muligt 
burde  af  med  Livet,  for  en  Del  var  den  en  Virkning  af 
Ængstelse.  Ganske  vist  synes  det  utroligt,  at  der  kunde 
være  den  fjærneste  Frygt  for  noget,  som  kunde  kaldes 
Modskridt  imod  den  vundne  Sejr.  Enhver,  der  tænkte 
sig  en  Smule  om,  vilde  vide,  at  de  daværende  Magthavere 
fuldstændig  havde  den  almindelige  Stemning  for  sig,  og 
hvad  der  gav  Livet  baade  ved  Hoffet  og  i  Kjøbenhavn 
dets  Præg  i  de  første  Uger  efter  17.  Januar,  var  da  ogsaa 
en  Vrimmel  af  Fester  og  Fornøjelser,  som  om  man  var  fuld- 
stændig tryg  og  havde  oplevet  noget,  der  fortjente  at 
mindes  ved  Festligheder  i  Mængde.  Men  dog  var  der 
ved  en  Forestilling  21.  Januar  i  Hoftheatret  udbrudt  en 
panisk  Skræk,  der  opstod  som  en  Følge  af  et  Barns 
Skrig  over  et  eller  andet.  Der  var  dem,  som  strax  fik 
den  Tanke,  at  der  skete  en  Kontrarevolution,  og  Tanken 
om  Muligheden  af  en  saadan  synes  ikke  at  have  været 
Magthaverne  helt  fjærn. 

Aabenbart  ser  man  da  ogsaa  Virkning  af  en  saadan 
Ængstelse  faa  en  uheldig  Indflydelse  paa  Behandlingen 
af  en  Del  af  de  fængslede.  Iblandt  disse  vare  Struensee, 
Brandt,  Gåhler  med  Hustru  og  Struensees  Broder  førte 
til  Kastellet,  Falkenskjold  blev  holdt  i  Fængsel,  først  i 
en  Kaserne,  siden  paa  Holmen,  andre  i  Hovedvagten, 
Slutteriet  eller  andensteds;  nogle  af  dem.  der  gjaldt  for 
mindst  kompromitterede,  fik  Stuearrest  under  mihtær  Be- 
vogtning. 

Man  kan  ganske  vist  ikke  tale  om  nogen  systematisk 
Lyst  til  at  plage  disse  fængslede.  Struensee  og  Brandt 
fik  saaledes  rigelig  og  god  Underholdning,  deres  Værelser 
vare  i  det  mindste  taalehg  møblerede,  og  vi  kunne  se,  at 
Struensee  gjentagne  Gange  er  bleven  forsynet  med  rent 
Linned.  Kommandanten  i  Kastellet  General  Hobe  var  en 
elskværdig  Mand,  hvem  al  Ondskabsfuldhed  imod  Fangerne 
laa  fjærn,    og  de  synes  ikke  at  have  været  udsatte  for 

sligt^).  Men  det  var  paafaldende  haardt  at  lade  Struensee. 
hans  Broder  og  Brandt  bære  tunge  Lænker,  der  vare 
fastgjorte  i  Muren.  Da  der  altid  skulde  være  en  Officer  i 
Værelset,  synes  det  som  Sikkerhedsforholdsregel  at  have 
været  ganske  overflødigt;  men  sandsynligt  er  det  dog. 
at  Ængstelse  har  havt  Del  deri.  Falkenskjold  har  i 
sine  Memoirer  givet  en  skarp,  maaske  nok  noget  over- 
dreven^) Skildring  af  sit  Fængselsophold,  og  Ugefrem 
absurd  var  Behandlingen  af  Generahnde  Gåhler.  Hun 
maatte  i  de  første  Dage  døje  stedse  at  have  en  Officer 
i  sit  Værelse,  som  om  man  behøvede  at  være  bange  for. 
at  den  fine  Dame  skulde  bryde  ud  af  Fængslet !  Naar 
baade  Struensee  og  Brandt  og  andre  af  Fangerne  som 
Falkenskjold  og  Hesselberg  i  længere  Tid  ikke  maatte 
barberes,  eller  naar  Maden  blev  skaaret  itu  for  dem,  for 
at  de  ikke  skulde  faa  en  Kniv  i  Haanden.  hang  det  sam- 
men med  en  Ængstelse  af  en  anden  Natur,  nemlig  med 
Frygten  for,  at  de  skulde  benytte  Lejligheden  til  at  dræbe 
sig  selv. 

Efter  at  begge  Kommissionens  Afdelinger  havde  fuld- 
endt de  Vidneforhør,  der  syntes  at  være  nødvendige,  blev 
der  taget  fat  paa  Forhørene  over  selve  de  fængslede. 

Det  første,  der  blev  holdt,  gjaldt  Struensee  med  Hen- 
syn til  hans  Forhold  til  Dronningen,  og  det  fandt  Sted 
20.  Februar  i  hele  Kommissionens  Overværelse.  Vi  vide. 
at  det  var  et  frygteUgt  Materiale  af  Vidneerklæringer,  der 
havdes  som  Grundlag  for  Forhørene  over  ham,  og  det 
maatte  derfor  gjælde  for  umuhgt,  at  han  i  Længden  skulde 
kunne  fastholde  en  Benægtelse  af  sin  Skyld  her.  Under  det 
første  Forhør  holdt  han  endnu  Stand  og  søgte  at  bort- 
forklare de  mange  Besøg  hos  Dronningen  ved  sin  StilUng 
som  Læge  og  som  hendes  Baadgiver,  hvem  hun  ikke 
kunde  undvære;  men  efterhaanden  blev  han  overvældet, 
og  i  det  andet  Forhør  21.  Februar  sank  han  sammen. 
Han  brast  flere  Gange  i  Graad  af  Sindsbevægelse,  og  til- 

sidst  maatte  han  erklære,  at.  da  alt  talte  saa  stærkt  imod 
ham,  var  han  nødt  til  at  tilstaa,  at  det  var  sandt,  hvad 
han  blev  sigtet  for.  Han  var,  sagde  han,  bukket  under 
for  »LejUgheden  og  sin  naturlige  faihlesse  for  Kvinder«*). 
Han  bad  Kommissionen  om,  at  den  vilde  fritage  ham  for 
en  omstændeligere  Tilstaaelse  af  Hensyn  til  »hans  stærkt 
bevægede  Gemytstilstand«.  Et  Forhør,  der  Dagen  efter 
blev  holdt  over  Brandt,  viste  klart,  at  Struensee  havde 
fortalt  ham  om  sit  Forhold  til  Dronningen,  og  et  nyt 
Forhør  den  25.  Februar  fremkaldte  yderligere  Tilstaaelser 
fra  Struensees  Side  af,  at  han  havde  været  Karohne  Ma- 
thildes Elsker,  og  af,  at  dette  Forhold  var  begyndt  først 
i  1770  og  stedse  senere  havde  været  fortsat^). 

Hermed  var  den  ene  Side  af,  hvad  han  havde  været 
mistænkt  for.  bragt  til  fuldstændig  Klarhed,  og  hans  Til- 
staaelse kunde  dels  bruges  til  at  faa  ham  selv  domfældt, 
dels  tillige  med  Udbyttet  af  Vidneforhørene  benyttes  imod 
Dronningen.  Det  varede  da  ej  heller  længe,  førend  man 
vendte  sig  imod  hende. 

Hun  var,  huske  vi.  om  Morgenen  17.  Januar  ført  til 
Kronborg,  hvor  hun  ankom  efter  en  stærkt  forceret  Kjør- 
sel  paa  tre  Timer.  Her  fik  hun  Værelser  nok  til  sin 
Raadighed*),  og  der  blev  tildelt  hende  en  Slags  Hofstat, 
bestaaende  af  det  Følge,  hun  havde  faaet  med  fra  Kjøben- 
havn,  og  tillige  af  hendes  tidhgere  Overhofmester,  Grev  Hol- 
stein Ledreborg,  to  Hofdamer  og  en  Kammerjomfru;  men 
hun  blev  strængt  bevogtet,  og  med  Undtagelse  af  dem,  der 
skulde  være  om  hende,  kom  hun  ikke  i  Berøring  med 
nogen.  Dagene  henrandt  paa  den  pinligste  Maade  for 
hende.  Hun  havde  en  tydelig  Følelse  af,  at  til  Trods  for  de 
ydre  Hensyn,  der  toges  til  hendes  Stilling  som  Dronning, 


*)  Kommandanten,  General  Hauch,  maatte  i  Begyndelsen  overlade 
hende  sine  egne  Værelser,  da  de  for  Kongefamilien  bestemte 
Gemakker  ikke  vare  i  Orden;  der  var  ikke  engang  Kakkelovn 
i  dem. 

24* 

var  hun  dog  kun  en  stakkels  Fange.  Hvilket  forfærdeligt 
Fald  betegnede  ikke  hendes  nuværende  Stilling  i  Sam- 
menligning med  den  høje  Plads,  hun  nylig  havde  staaet 
paa!  Kun  faa  Timers  Søvn,  og  al  Herligheden  havde 
været  forbi  for  at  ombyttes  med  at  sidde  uden  Venner 
paa  et  afsides  Slot,  bevogtet  som  en  Statsfange,  forpint 
af  nagende  Tanker,  af  en  plagende  Uvished  om,  hvad 
hendes  egen  Fremtid  vilde  blive,  og  af  en  skrækkehg 
Frygt  for  hendes  Elskers  Skjæbne.  Hun  vidste,  at  han. 
hvem  hun  stadig  elskede  hdenskabehg,  var  i  Fængsel  og 
truet  af  mægtige  Fjender,  som  hun  kunde  vide,  i  hende 
vilde  se  hans  medskyldige,  og  hun  kjendte  for  godt  sin 
egen  Brøde  som  Hustru  til  ikke  at  vide,  at  i  det  mindste 
hendes  Rygte  var  truet.  Maaske  vilde  man  skaane  hende 
selv  for  Forhør,  men  sæt,  at  Struensee  blev  bragt  til 
en  Tilstaaelse  om.  at  han  havde  været  hendes  Elsker, 
hvad  saa! 

Tidt  hulkede  og  græd  hun,  og  om  det  end  kunde 
være  hende  til  Trøst  at  have  sin  lille  Datter  hos  sig, 
kunde  hun  dog  synke  sammen  i  det  dybeste  Mismod  og 
sige  stille  for  sig  selv:  »Ulykkehge  Barn,  din  ulykkelige 
I\loder«.  Med  kvindehg  Snildhed  havde  hun  forstaaet 
under  det  stormfulde  Optrin  i  hendes  Værelser  17.  Januar, 
medens  hun  klædte  sig  paa  i  det  samme  Gemak,  hvor 
Rantzau  og  de  tre  Officerer  stode,  at  liste  en  Lomme  til 
sig.  hvori  hun  havde  et  Etui  med  Struensees  Portræt,  og 
det  førte  hun  altsaa  med  sig  til  Kronborg.  Man  kan  for- 
staa.  at  hun  satte  Pris  paa  at  have  det  her:  men  tale  om 
ham,  eller  om,  hvad  der  kunde  bUve  hans  Skjæbne, 
dristede  hun  sig  en  Tidlang  kun  lidet  til.  En  eneste 
Gang  i  de  første  Par  Uger  talte  hun  om  ham  med  Madam 
Schønberg,  der  var  den  lille  Prinsesses  Goldamme.  Hun 
spurgte  hende  nemlig  en  Nat  om.  hvor  Greven  var,  og 
da  Fru  Schønberg  svarede,  at  han,  efter  hvad  hun  vidste, 
var  i  Kastellet,   sagde  hun:    »Mon  han   er  i  Lænker  og 

der  faar  noget  at  spise,  og  mon  han  veed,  at  jeg  er  paa 
Kronborg«.  En  enkelt  Gang  kunde  hun  ogsaa  tale  om 
sin  egen  Fremtids  Skjæbne.  Saaledes  sagde  hun  en  Dag 
til  Madam  Schønberg:  »Jeg  tænker,  at.  naar  de  have 
faaet  alt  i  Rigtighed,  lade  de  mig  dog  komme  tilbage, 
men  paa  Kondition«.  Et  andet  Øjeblik  udbrød  hun:  »Ak 
nej,  hvorfor  skulde  de  lade  mig  komme  tilbage.  Om  end- 
skjøndt  jeg  ikke  gjorde  det,  maatte  de  dog  være  bange 
for,  at  jeg  vilde  revangere  mig«.  Hun  kunde  ogsaa  hengive 
sig  til  Tanker  om.  hvorvidt  der  var  nogen,  som  vilde  tage 
sig  af  hende.  Fra  sit  Fædreland  ventede  hun  intet.  »Der«, 
sagde  hun.  »har  de  gjort  mig  saa  sort,  at  det  kan  der 
ikke  tænkes  paa«.  Derimod  forestillede  hun  sig  ejen- 
dommelig nok  Muligheden  af.  at  Kejserinden  af  Rusland 
og  Kongen  af  Preussen  vilde  lægge  et  Ord  ind  for  hende; 
men  det  var  i  det  hele  kun  sjældent,  at  hun  ytrede  sig 
om  sligt.  Sædvanlig  sad  hun  taus  og  hensunken  i  sine 
tunge  Tanker,  og  for  øvrigt  søgte  hun  at  forslaa  Tiden 
med  Læsning.  Kommandanten,  General  Hauch,  en  noget 
stiv,  men  brav  gammel  Officer,  har  fortalt,  at  hun  ogsaa 
kastede  sig  over  hans  »militairiske  BibHoteque«.  Hun 
læste  Værker  som  Histoire  du  vicomte  de  Turenne  og 
PoJyhe  avec  les  commentaires  du  Toland^). 

Medens  Ugerne  saaledes  sneg  sig  langsomt  hen  for 
hende,  forberedtes  Afgjørelsen  af  hendes  Skjæbne.  Den 
Kommission,  der  havde  holdt  Vidneforhørene  med  Hensyn 
til  Forholdet  imellem  hende  og  Struensee,  indgav  5.  Marts 
en  Forestilling  til  Kongen,  der  gjorde  rede  for,  hvad  der 
var  fremkommet  ved  Forhørene  og  Straensees  Tilstaaelse, 
og  den  udtalte  tillige,  at  det  heraf  vilde  fremgaa,  at  »hverken 
det  kongelige  Huses  Ære  eller  Undersaatternes  Rolighed 
og  Sikkerhed  tillod,  at  Dronningen  fremdeles  vedblev  at 
være  Hans  Majestæts  Ægtefælle.  Det  vilde  ikke  være  til- 
strækkeligt, om  Dronningen  frivillig  vilde  renoncere  paa 
disse  Kvahteter.  da  saadan  Renonciation  ikke  vilde  være 

tilstrækkelig  til  at  operere  alle  eff'ectus  civiles^  og  at  der- 
for en  Skilsmissedom  vilde  være  uomgængelig  nødvendig.« 

Denne  Indstilling  blev  helt  taget  til  Følge,  og  der 
skulde  altsaa  vælges  den  for  Dronningen  mest  kompro- 
mitterende Form  for  Ægteskabets  Ophævelse.  Naar  man 
ser  dette,  ligger  det  nær  at  spørge,  om  dette  virkelig  var 
nødvendigt,  og  om  hendes  og  Kongens  Ægteskab,  der 
ubestridelig  maatte  opløses,  ikke  kunde  hæves,  saaledes 
som  det  efter  gjældende  Ret  var  muligt,  ved,  hvad  man 
kaldte  en  Bevilling,  der  da  krævede  en  kongelig  Resolu- 
tion. Det  vilde  overfor  hende  have  været  det  humaneste, 
og  al  Sandsynhghed  er  for,  at  hun  med  Glæde  vilde  være 
gaaet  ind  paa  en  Opløsning  af  Ægteskabet  i  en  saadan 
Form,  hvorved  den  saa  at  sige  vilde  finde  Sted  med  det 
gode  ifølge  en  Overenskomst.  Man  behøvede  blot  at 
meddele  hende,  hvad  der  var  fremkommet  af  Vidnesbyrd 
imod  hende,  for  at  faa  hende  til  at  samtykke  deri.  Var 
hun  uviUig  dertil,  ja,  saa  havde  man  altid  Skilsmissedom- 
men at  gribe  til.  Desuden  vilde  den  Forskjel,  der  var 
paa  de  retshge  Virkninger  af  en  Skilsmissedom  og  en 
Ophævelse  af  Ægteskabet  ved  en  Bevilhng,  intet  betyd- 
ningsfuldt i  politisk  Henseende  have  ved  sig.  Den  bestod 
væsenlig  i,  at  ved  en  Skilsmissedom  mistede  den  skyldige 
sin  Arveret  efter  Børnene  og  sin  Forældremagt  over  dem ; 
men  denne  sidste,  der  ganske  vist  i  det  her  omhandlede 
Tilfælde  maatte  kræves  opgivet,  vilde  det  have  været 
saare  let  at  faa  Karoline  Mathilde  til  at  give  Afkald  paa. 

Og  selv  om  Magthaverne  ikke  brød  sig  om  at  skaane 
hende,  om  de  end  visselig  ingen  Tanke  havde  om  alt 
det,  der  fører  til  at  dømme  mildt  om  hende,  de  Pla- 
ger, hun  havde  været  udsat  for  ved  sit  Ægteskab  med 
Kongen,  hendes  Stilling  ved  det  fordærvede  Hof  uden  en 
eneste  Støtte,  hendes  ungdommeHge  Ubefæstethed  og  de 
uhyre  Fristelser,  hun  derved  var  kommen  i,  da  Struensee 
nærmede  sig  til  hende,   syntes   det  dog  ogsaa  set  med 

Hensyn  til  Kongen  selv  at  maatte  have  sin  Fordel  at 
undgaa  en  formelig  Skilsmissedom,  hvorved  den  ægte- 
skabelige Skandale  særlig  stærkt  kom  for  Dagen.  Det 
kunde  ogsaa  Kgge  nær  for  Magthaverne  at  spørge  sig 
selv,  om  det  var  klogt  at  tilføje  hende  den  blodige  Kræn- 
kelse, der  laa  i  Skilsmissedommen,  naar  de  ikke  kunde 
forhindre,  at  hendes  Søn  i  sin  Tid  besteg  Tronen.  Men 
trods  alt  dette  kan  det  dog  ikke  nægtes,  at  der  var  en  meget 
vægtig  Grunde  til  at  vælge  den  Vej,  Regeringen  gik  i 
denne  Sag.  Det  vilde,  naar  Ægteskabet  hævedes  ved 
kongehg  Resolution,  kunne  paastaas,  at  Kongen  ganske 
vilkaarlig  havde  forskudt  Dronningen,  og  at  han  ikke 
vovede  at  være  bekjendt,  hvad  der  havde  ført  til  Skils- 
misse. Kun  saafremt  denne  fandt  Sted  ifølge  Dom,  vilde 
det  staa  klart,  at  der  havde  været  fyldestgjørende  Grunde 
til  Ægteskabets  Ophævelse^). 

Kongen  selv  er  næppe  bleven  sat  i  Bevægelse  ved 
Tanker  om  alt  dette.  Efter  at  han  tidhgere  i  sit  Ægte- 
skab havde  saaret  Karoline  Mathilde  paa  alle  Maader  og 
paa  det  groveste  krænket  sine  Pligter  imod  hende,  var 
han  senere,  da  han  sank  sammen,  bleven  viljeløs  overfor 
hende  Hgesom  overfor  Struensee.  Det  var  i  sin  begyn- 
dende Sløvhedstid  i  Sommeren  1769,  at  han  selv  havde 
ønsket,  at  hun  under  sin  Sygdom  skulde  lade  sig  be- 
handle af  Struensee.  og  senere,  da  denne  var  bleven 
hendes  Elsker,  kunde  Tanken  om,  at  han  var  det,  ganske 
vist  paatrænge  sig  ham;  men  han  var  for  sløv  til  at 
bryde  sig  derom,  og  Sindsforvirringen  blandede  sig  ogsaa 
i  hans  Tanker  herom.  Reverdil  oplevede  saaledes  med 
ham  i  Efteraaret  1771,  at  han  en  Dag  spurgte  ham,  om 
han  troede,  at  Kongen  af  Preussen  søgte  Seng  med  Dron- 
ning Mathilde,  og  da  saa  Reverdil  spurgte:  »Hvem  er  da 
Kongen  af  Preussen«,  svarede  han:  »Det  er  Struensee«^). 
Nu  efter  17.  Januar,  den  Dag,  da  han  var  bleven  vækket 
om  Morgenen  med  Fortællingen  om,   at  hun  saavel  som 

Struensee  havde  tragtet  efter  at  styrte  ham  fra  Tronen, 
har  det.  saalænge  man  holdt  hende  fjærnet  fra  ham, 
været  let  at  faa  ham  til  at  gaa  ind  paa,  hvad  det  skulde 
være,  imod  hende. 

Saasnart  det  var  besluttet  at  lade  det  komme  til 
formehg  Rettergang,  blev  der  ifølge  Kommissionens  Ind- 
stilling nedsat  en  ny  Kommission,  bestaaende  af  ikke 
færre  end  35  Medlemmer,  nemlig  samtlige  Tilforordnede 
i  Højesteret  og  en  Del  højt  staaende  Embedsmænd  for- 
uden nogle  ansete  Gejsthge.  De  skulde  afgjøre  Spørgs- 
maalet.  om  Ægteskabet  burde  erklæres  for  ophævet  eller 
ikke. 

Men  inden  de  endnu  vare  traadte  sammen,  var  det 
holdt  for  nødvendigt  at  faa  selve  Dronningens  Tilstaaelse. 
Der  blev,  det  maa  anerkjendes,  vist  hende  det  Hen- 
syn, at  hun  ikke  selv  som  en  anden  Forbryderske  blev 
stillet  for  Domstolen  og  underkastet  Forhør.  Regerin- 
gen nøjedes  med  at  udnævne  4  Mænd  til  at  rejse  til 
Kronborg  og  afkræve  hende  en  Erklæring.  Disse  4  Mænd 
vare  Juel  Wind,  som  vi  vide,  var  Justitiarius  i  Højesteret, 
O.  Thott,  Schack  Rathlou  og  Stampe.  Den  9.  Marts 
mødte  de  hos  hende  paa  Kronborg,  og  først  oplæste  de 
den  »species  facti«,  der  var  affattet  over  hendes  Forhold 
til  Struensee,  saaledes  som  det  fremgik  af  Vid-neforhørene, 
og  dernæst  hans  egenhændig  underskrevne  Tilstaaelser 
21.  og  25.  Februar.  Derefter  rettedes  der  3  Spørgsmaal 
til  hende,  nemlig  1)  om  hun  paa  sin  Side  vilde  tilstaa 
det  samme,  2)  om  hun  ikke  tilstod,  derved  at  have  brudt 
sit  Ægteskabsløfte,  som  hun  havde  givet  Kongen,  3)  om 
hun  ikke  ligeledes  tilstod,  derved  at  have  forbrudt  sit 
Ægteskab  med  Kongen. 

Desto  værre  vide  vi  intet  om,  hvordan  hendes  Hold- 
ning var  i  disse  forfærdelige  Øjebhkke,  da  dette  oplæstes 
for  hende;  men  enhver  kan  tænke  sig,  hvad  det  maa 
have  været  for  en  Pine  for  hende  at  høre,  hvad  de  for- 

skjellige  Vidners  Erklæringer  havde  oplyst  om  hendes 
Forhold  til  Struensee.  og  endnu  mere,  hvorledes  hun  maa 
være  sunken  sammen,  da  hun  hørte  dennes  egenhæn- 
dig underskrevne  Bekjendelser  oplæse.  Det  Haab.  hun 
sikkert  har  havt  om,  at  han  skulde  have  holdt  Stand  og 
intet  tilstaaet,  var  helt  knust.  Imidlertid  samlede  hun 
sig  dog  til  at  erklære,  at  Struensees  Tilstaaelse  var  usand, 
hun  vilde  ikke  tro,  at  han  frivillig  havde  afgivet  den.  Da 
blev  det  sagt  til  hende,  rimeligvis  af  Schack  Rathlou,  at 
hun  maatte  give  en  skrifthg  Udtalelse  om.  at  det  ikke 
var  sandt,  hvad  han  havde  tilstaaet,  thi  i  saa  Fald  havde 
han  løjet  hende  paa,  og  han  vilde  da  blive  straffet  som 
den,  der  havde  gjort  sig  skyldig  i  Majestætsfornærmelse 
imod  hende.  Men  dette  forfærdede  hende,  hun  erklærede 
nu,  at  hun  tilstod  det  samme,  som  han  havde  tilstaaet. 
og  hun  sagde  ja  til  de  to  sidste  af  de  Spørgsmaal,  der 
vare  rettede  til  hende.  Dette  blev  ført  til  Protokols,  og 
Rigtigheden  heraf  bevidnede  hun  ved  at  sætte  sit  Navn 
derunder^). 

Da  hun  havde  underskrevet,  blev  det  strax  meddelt 
hende,  at  der  vilde  blive  nedsat  en  Domstol  til  at  afgive 
Kjendelse  om  Opløsningen  af  hendes  og  Kongens  Ægte- 
skab, og  det  overlodes  hende  at  vælge,  hvilken  Advokat 
hun  ønskede  til  at  føre  sin  Sag  for  denne  Domstol.  Hun 
valgte  da  Advokat  Uldall. 

Den  13,  Marts  holdt  saa  den  dømmende  Kommission 
sit  første  Møde,  og  her  blev  Dronningen  stævnet  til  at 
lade  sin  Advokat  møde  for  sig  den  2.  April.  Til  Aktor 
imod  hende  var  Kammeradvokat  Bang  beskikket.  Paa 
den  nævnte  Dag  fremlagde  denne  sidste  sit  Aktionsindlæg 
imod  hende,  støttet  naturligvis  til  de  tidhgere  omtalte 
Vidneforhør,  og  ligeledes  fremsatte  Uldall  sit  Forsvars- 
indlæg  for  hende. 

Det  kan  ikke  have  været  noget  behageligt  Hverv, 
Uldall  havd«  her;  thi  i  sit  Hjærte   holdt   han  hende   for 

skyldig.    Men  .skjønt  han  derfor  i  sine  Dagbogsoptegnelser 
til  en  vis  Grad   har  brudt  Staven  over  hende,  som   han 
endog  siger,  efterhaanden  nedsank  i  en  grænseløs  Vellyst, 
er  det  dog  tydeUgt,    at  han   nærmest    var   sympathetisk 
stemt  for  hende.     Han  skjød  med  Rette  Skylden  for  det 
uheldige  i  hendes  Udvikling  over  paa  de  fordærvelige  Ind- 
flydelser, som  hun  havde  været  udsat  for.  og  der  var  noget 
rørende  for  ham  i  hendes  stærke  Kjærlighed  til  Struerisee, 
som  bragte  hende  til  at  ville  gjøre  alt,  hvad  hun  kunde, 
for  om  muligt  at  frelse  ham.    Hun  vilde,  sagde  han.  op- 
ofre alt  derfor;  det  var,  mente  han,  hendes  første  Kjær- 
lighed.    Ogsaa  troede  han,  at  man  maatte  sige,  at  i  Be- 
handlingen af  Kongen   i  de   sidste  Aar  havde  hun  gjort 
alt,  hvad  hun  tænkte,    kunde  behage  denne.     Et  virkelig 
kjønt  Træk  fortæller  han   ogsaa  om  hende.     Han  havde 
nemUg  spurgt  hende,  om  Kongen,  medens  Struensee  var 
ved  Hoffet,  havde  brudt  sin  Troskab  imod  hende,  og  dertil 
havde  hun  svaret,  at  det  havde  han  ikke.  hvorimod  han 
havde  gjort  det  tidligere,   og  da  han  saa  spurgte  hende, 
om  han  skulde  forsvare  hende  med  at  anføre,  hvad  Kon- 
gen i  den  Tid  havde  forbrudt  imod  hende,  "sagde  hun 
efter  nogen  Overvejelse,  at  det  fandt  hun  ikke  anstændigt. 
Som  Defensor  for  hende  gjorde  Uldall  sikkert  under 
Sagens  Gang  sit  bedste.     Han  citerede   med  ikke  ringe 
oratorisk  Virkning  følgende  Ord,  hun  havde  sagt  til  ham : 
>Jeg   maatte  fortvivle,  hvis   mine  Hensigter  havde  været 
andre  end  min  Konges  og  Landets  Vel.    Har  jeg  maaske 
været  uforsigtig,  bør  mit  Kjøn.   min  Alder  og  min  Stand 
undskylde  mig.     Aldrig  troer  jeg  at   burde  være  under- 
kastet Mistanke,  og  synes  end  min  Tilstaaelse  at  bestyrke 
den.    veed  jeg  mig  alligevel  uskyldig.«     Ret   skarpsindig 
søgte  han  at  svække  Vægten  af  Vidnernes  Udtalelser,  og 
han  vilde  gjøre  gjældende.  at  der  ikke  forelaa  nogen  be- 
visende Kjendsgjerning.     Men    selvfølgelig  var    det    ham 
umuligt  at  afkræfte  det,  der  kunde  anføres  fra  den  mod- 

satte  Side,  især  da  baade  Struensees  Bekjendelse  og 
Dronningens  egen  Tilstaaelse  talte  et  tydeligt  Sprog.  Det 
kunde  ikke  tilintetgjøre  Virkningen  af  denne,  at  hun  lod 
ham  erklære,  at  hun  alligevel  var  uskyldig.  Udfaldet 
blev  da  ogsaa,  at  samtlige  Kommissionens  Medlemmer^**) 
(6.  April)  dømte,  at  Ægteskabet  skulde  gjælde  for  op- 
hævet. Næsten  alle  de  voterende  holdt  sig  simpelt  hen 
til  det  overbevisende  i,  hvad  der  var-  kommet  til  at  fore- 
ligge ;  men  det  kan  som  et  ret  ejendommeligt  Træk  næv- 
nes, at  en  af  Dommerne,  en  Grev  Knuth,  greb  Lejligheden 
til  at  fremhæve,  hvorledes  »Kongen  med  den  kjærligste, 
ømmeste  og  sagtmodigste  Omgang  havde  søgt  at  vinde 
hendes  Kjærlighed  ved  at  forunde  hende  den  anstændige 
Frihed,  som  en  ærekjær  Dronning  tilkommer!«  Man 
tænke  sig  en  saadan  Udtalelse  af  en  Mand,  der  havde 
oplevet  Begivenhederne  her  hjemme  fra  1766  til  1768! 

Efter  at  Dommen  var  fældet,  fik  Uldall  Ordre  til  at 
rejse  ud  til  hende  for  at  »prævenere  hende  om  Udfaldet 
af  Sagen,  og  om,  at  det  var  Kongens  Vilje,  at  hun  skulde 
residere  paa  Aalborg  Slot.  ifald  Kongen  ej  kom  overens 
med  hendes  Broder  om,  at  hun  kunde  rejse  ud  af  Lan- 
det«  Officielt  skulde  Dommen  forkyndes  hende  af  Gene- 
ral Hauch  og  Etatsraad  Horn,  der  var  Justitiarius  i  Hof- 
og  Stadsretten.  Den  8.  April  rejste  Uldall  derud  sammen 
med  Horn,  og  han  havde  derpaa  et  Møde  i  Enrum 
med  hende,  hvori  han  fortalte,  hvad  han  havde  faaet 
BefaHng  til  at  meddele  hende.  Det  var  en  gribende 
Samtale.  Hun  var  vistnok  rolig  ved  at  høre,  hvad  Dom- 
men gik  ud  paa  for  hendes  Vedkommende;  men  hvad 
der  fyldte  hende  med  Angst  og  Rædsel,  det  var  atter 
Tanken  om  Struensees  Skjæbne,  og  det  var  alt  andet 
end  Trøst,  Uldall  her  kunde  bringe  hende.  Da  hun 
spurgte,  hvorledes  det  vilde  gaa  ham,  svarede  han: 
»Loven  taler  ej  udtrykkehg  derom,  men  for  mindre  Gra- 

der  af  Forbrydelser  imod  Kongen  sætter  den  Livsstraf. 
Deres  Majestæt  indser  selv.  at,  naar  Livsstraf  er  sat  for 
en  mindre  Forseelse,  maa  det  nødvendigvis  staa  paa  en 
større*).  Politiske  Aarsager  bestyrke  og  min  Formening <. 
Hun  brast  i  Graad  og  skjælvede  ved  at  høre  det.  Ogsaa 
Tanken  om,  hvad  der  niaaske  kunde  ramme  Brandt,  var 
hende  knusende.  >Ak«,  udbrød  hun,  »jeg  er  skyldig  i 
hans  og  Struensees  Død«.  »Naar  De  ser  Struensee«. 
fortsatte  hun,  »da  sig  ham,  at  jeg  er  ej  vred  paa  ham 
for,  hvad  han  har  forset  sig  imod  mig«,  og  denne  Bøn 
henvendte  hun  to  Gange  til  ham.  Uldall  havde  Ret.  naar 
han  i  den  Anledning  skriver:  »I  hende  saa  jeg  den 
ømme  Elskov«.  Med  større  Ro  drøftede  hun  med  ham. 
om  hun  helst  skulde  vælge  at  faa  Bolig  paa  Aalborg 
Slot  eller  at  komme  hjem  til  England,  men  et  var  hun 
hdenskabelig  ivrig  for.  det  var  for  at  faa  Lov  til  at  tage 
sin  lille  Datter  med  sig,  hvor  hun  saa  kom  hen.  Hun 
gik  saa  vidt.  at  hun  udbrød:  »Jeg  vil  erklære,  at  hun 
ej  kommer  den  Familie  ved«,  en  Ytring,  som  Uldall 
besvor  hende  ikke  at  lade  komme  frem,  da  hun  der- 
ved ligefrem  vilde  modsige,  hvad  hun  havde  ladet  ham 
gjøre  gjældende  paa  hendes  Vegne  for  den  store  Kom- 
mission**). 

Efter  at  denne  Samtale  var  endt,  fik  Hauch  og  Horn 
Foretræde  hos  hende,  og  nu  oplæste  den  gamle  General 
Dommen  om  Ægteskabets  Ophævelse  for  hende.  Hun 
hørte  derpaa  med  fuldstændig  Ro  og  forlangte  blot  at 
komme  til  at  tale  med  Kongen,  en  Begjæring.  som  de 
lovede  hende  at  forebringe.    Hermed  var  Sagen  til  Ende 


♦)   Jfr.  S.  396  om,  hvad  Uldall  tænkte  paa  ved  disse  Ord. 
**)    Disse  Ord  af  hende  ere  et  slaaende  Vidnesbyrd  om,  hvor  lidt 
hun  havde  Ret  til,  som  hun  tidligere  havde  gjort  overfor  Uldall, 
at  klage  over  at  være  bleven  »surp reneret«  til  sin  Tilstaaelse 
i  sit  Møde  med  de  fire  udsendte  Herrer. 

for  hendes  Vedkommende.  Hvad  der  videre  skulde  ske 
med  hende,  vilde  komme  til  at  afhænge  af  Forhandlin- 
ger med  den  engelske  Konge.  Skilsmissedommen;  der 
for  at  skaane  hende  noget,  ikke  indeholdt  Præmisser, 
blev  ikke  ligefrem  offentlig  kundgjort,  men  meddelt  for- 
skjellige  Autoriteter.  At  den  dog  hurtig  blev  almindelig 
bekjendt,  er  en  Selvfølge. 

Fortsatte  Forhør  over  Struensee  samt  over  Braudt  og  de  andre 
fængslede.  —  Struensees  og  Brandts  Domfældelse. 


I, 


jnidlertid  var  der  taget  fat  paa  Forhør  med  Hensyn 
til  andre  Sider  af  Struensees  Forhold  og  Virksomhed 
samt  over  Brandt  og  dem,  ,der  foruden  denne  paa  en 
eller  anden  Maade  havde  staaet  ham  nær. 

Allerede  den  25.  Februar,  altsaa  samme  Dag,  Struensee 
havde  aflagt  den  fuldstændige  Tilstaaelse  af  sit  Forhold 
til  Dronningen,  begyndte  Kommissionen  den  anden  Række 
Forhør  over  ham.  og  de  holdtes  dernæst  hver  Dag  indtil 
den  29.  Februar.  Da  skete  der  en  Afbrydelse  for  hans 
Vedkommende,  og  medens  andre  af  de  fængslede  bleve 
forhørte  i  de  følgende  Dage.  havde  han  Ro  indtil  den 
19.  Marts,  da  Forhørene  over  ham  bleve  gjenoptagne  for, 
om  end  med  Afbrydelser,  at  blive  fortsatte  indtil  deres 
Afslutning  den  7.  April.  De  synes  at  have  været  afholdte 
paa  en  fuldstændig  sømmehg  Maade,  saaledes  at  han  selv 
gav  Dommerne  det  Vidnesbyi'd,  at  de  havde  handlet  med 
ham  som  retskafne  Mænd.  Paa  et  Blad  Papir  nedskrev 
han  ogsaa  den  sidste  Dag  inden  sin  Død  følgende:  »For 
øvrigt  udtaler  jeg  min  oprigtige  Tak  for  de  Beviser  paa 
Venskab,  som  jeg  har  modtaget  af  den  kongelige  Kom- 
mission, medens  den  har  undersøgt  min  Sag«^). 

De  Vidneforhør,  der  i  Forvejen  vare  holdte,  havde, 
som  det  vil  erindres,  ikke  givet  nogen  Støtte  for  at  an- 
klage ham  for  at  have  stræbt  efter  at  faa  Kongen  afsat 
og  under  en  eller  anden  Form  selv  blive  Landets  forme- 
lige Regent.  Imidlertid  mærker  man  dog  under  Forhørene 
over  ham  Forsøg  paa  at  føle  ham  paa  Tænderne  an- 
gaaende  det  samme.  I  det  mindste  kom  Spørgsmaalet  om 
de  Ordrer,  han  havde  givet  Gude  til  at  holde  Artilleri  rede. 
atter  frem,  men  uden  at  der  heller  nu  kunde  findes  noget 
særlig  kompromitterende  for  ham.  Hvor  stærkt  Ophævel- 
sen af  Fodgarden  end  kunde  kritiseres,  var  det  lige  saa 
lidt  her  muligt  at  fortolke  den  med  nogen  overbevisende 
Kraft  som  staaende  i  Forbindelse  med  onde  Planer,  og 
naar  han  lejHghedsvis  indrømmede,  at  Dronningen  og, 
han  »generellement«  havde  talt  om,  at,  hvis  Kongen  døde, 
vilde  hun  med  7  Ministre  komme  til  at  føre  Regeringen 
under  hendes  Søns  Mindreaarighed^),  da  var  det  ikke 
andet  end,  hvad  der  stod  i  Kongeloven,  og  det  kunde 
man  umulig  hænge  sig  i.  Han  ytrede  med  god  Grund  i 
Anledning  af  den  Mistanke,  der  paa  hele  dette  Punkt 
havde  været  imod  ham  og  Dronningen,  at  de  begge  havde 
ønsket  at  se  Kongen  leve  saa  længe  som  muligt,  hans 
Lykke  afhang  af  Kongens  Anseelse*).  Det  var  for  Dron- 
ningens Vedkommende  sikkert  sandt,  hvad  han  under 
Forhørene  har  sagt  om  hende,  at  hun  mindst  af  alt  havde 
Lyst  til  at  blive  regerende.  Han  fortalte  nemhg.  at.  da 
han  engang  havde  raadet  hende  til  at  tale  med  nogle  af 
Ministrene^)  om  Stillingen,  havde  hun  svaret,  at  det  vilde 
hun  aldrig  gjøre,  det  var  hendes  Princip,  at,  om  Kon- 
gen end  ikke  selv  tog  al  den  Del  i  Sagerne,  som  han 
egentUg  skulde,  burde  han  dog  have  Skinnet  og  Æren 
derfor. 

Større  Vægt  havde  de  Forhør,  han  blev  underkastet 


*)   Jvfr.  hvad  der  er  sagt  herom  S.  333. 


384  Attende  Kapitel. 

med  Hensyn  til  Planer  fra  hans  Side  om  at  udøve  en 
despotisk  Magt  som  Kongens  Raadgiver  og  Minister.  Det 
er  værdt  her  at  se  den  Vægt,  det  i  Kommissionens  Øjne 
havde,  at  han  havde  faaet  Konseillet  ophævet.  Dette 
Punkt  vender  flere  Gange  tilbage.  Sneedorff  havde  i  sin 
Tid  fremhævet  Betydningen  af  Kollegierne  som  Værn 
imod  despotisk  Vilkaarlighed,  en  Opfattelse,  der  snart 
efter  Struensees  Fald  paany  skulde  doceres  af  Schytte, 
og  denne  Mening  var  sikkert  en  fast  Trossætning  hos  de 
allerfleste  af  dem.  der  her  hjemme  havde  nogen  Sans 
for  politiske  Spørgsmaal.  Naar  Montesquieus  Bog  om 
Lovenes  Aand  for  saa  mange  i  hin  Tid  gjaldt  som  det 
ypperste  statsretshge  Værk,  saa  mente  man  aabenbart  i 
Koflegierne  at  finde  det  Meflemled,  som  han  hævdede, 
var  ejendommeligt  for  Monarkierne,  medens  det  fattedes 
i  de  despotiske  Forfatninger.  Man  holdt  med  Iver  paa, 
at  den  danske  Enevælde  ikke  kunde  kaldes  en  despotisk 
Myndighed.  Men  da  Konseiflet  i  politisk  Henseende  var 
det  vigtigste  af  alle  Kollegierne,  kom  man  efter  denne 
Opfattelse  ganske  naturlig  til  i  dets  Ophævelse  at  se  et 
Skridt,  hvorved  Struensee  havde  nærmet  Forfatningen  til 
det  despotiske*).  Det  mentes  at  stemme  godt  dermed, 
at  han  havde  vedkjendt  sig  Nødvendigheden  af  at  herske 
ved  Frygt*). 

Et  Hovedpunkt  blev  naturligvis  Oprettelsen  af  hans 
KabinetsministerstiUing  med  den  umaadeUg  udstrakte 
Myndighed,  den  hjemlede  ham.  Her  rettedes  der 
Spørgsmaal  til  ham,  om  han  ikke  havde  vidst,  at  en 
saadan  Myndighed  var  uden  Exempel  i  disse  Riger,  om 


I  Virkeligheden  laa  Forskjellen  imellem  den  despotiske  For- 
fatningen og  det  enevældige  Monarki  naturligvis  dybere,  og 
man  vil  ikke  nu  til  Dags  kunne  tillægge  det  daværende  Konseil 
en  saadan  statsretslig  Betydning,  at  8pørgsmaalet,  om  Forfat- 
ningen var  despotisk  eller  ikke,  væsenlig  kunde  afhænge  af, 
om  det  var  i  Virksomhed  eller  ikke. 

han  ikke  vidste,  at  den  stred  imod  Kongeloven,  og  om 
han  ikke  maatte  erkjende,  at  han  ved  at  have  anmasset 
sig  den  var  hjemfalden  til  Straf  for  Majestætsforbrydelse. 
Imod  alle  slige  Spørgsmaal  vilde  han  stadig  gjøre  gjæl- 
dende,  at  han  kun  havde  rettet  sig  efter  Kongens  Befa- 
linger. Han  vilde  overhovedet  indskrænke  sin  Virksomhed 
til  alene  at  have  ført  Kongens  forskjellige  Ønsker  og  Be- 
fahnger  i  Pennen,  og  han  vilde  da  ogsaa  paastaa,  at  den 
Magt,  han  havde  kunnet  udøve  som  Kabinetsminister,  ikke 
var  større,  men  snarere  mindre  end  den,  Konseillet  havde 
været  i  Besiddelse  af. 

Hertil  sluttede  sig,  hvad  der  stod  i  Forbindelse  med 
hans  Behandling  af  Kongen  personhg.  Medens  Kommis- 
sionen havde  Opfattelsen  af,  at  denne  var  bleven  holdt 
i  en  Afhængighed,  saaledes  at  han  næsten  intet  Skridt 
kunde  gjøre  uden  hans  Tilladelse,  paastod  han  med  stor 
Styrke,  at  det  altid  havde  været  hans  Mening,  at  Kongen 
skulde  behandles  med  den  største  »Douceur«,  og  at  han 
ligesom  Dronningen  havde  havt  det  Ønske  at  gjøre 
ham  lykkelig.  Det  havde  været  hans  Maal  at  forbedre 
»Kongens  Karakter,  Sæder  og  Singulariteter«,  men  der 
laa  store  Vanskeligheder  i  dennes  »fysikalske  Omstændig- 
heder«, det  var  Forhold,  som  kun  faa  havde  noget  Kjend- 
skab  til. 

Selv  om  naturligvis  alt,  hvad  der  stod  i  Forbindelse 
med  hans  Del  i  Styrelsen  og  hans  personlige  Berøringer 
med  Kongen,  var  Hovedsagen  ved  Processen,  blev  han  dog 
tillige  forhørt  om  sin  Optræden  imod  Kongens  Broder,  f. 
Ex.  hvad  Bortsendeisen  af  dennes  Begiment  fra  Kjøben- 
havn  angik,  om  den  udenrigske  Politik  i  hans  Tid,  om 
den  Brug,  der  havde  været  gjort  af  Kongens  Kabinets- 
kasse  under  hans  Bestyrelse  af  den,  deriblandt,  som  vi 
senere  skulle  komme  tilbage  til,  ogsaa,  om  han  ikke 
havde  gjort  sig  skyldig  i  et  skammeligt  Bedrageri,  og  til- 
Uge   om   forskjelHge  Gaver,    som  Kongen  efter  hans  Til- 

skyndelse  havde  tildelt  Mænd,  der  stode  ham  nær.  Ende- 
lig kom  man  ind  paa  at  afkræve  ham  Svar  om  enkelte 
Punkter  af  hans  Reformer  og  Forandringer  og  om,  hvem 
han  havde  havt  til  Raadgivere  i  flere  Retninger. 

Imidlertid  var  der  ogsaa  holdt  Forhør  over  samtlige 
andre,  der  vare  indviklede  i  hans  Sag,  og  over  Brandt. 
Forhørene  over  den  sidst  nævnte  varede  fra  den  2.  Marts 
til  den  7.  For  hans  Vedkommende  samler  Interessen  sig 
egenthg  udelukkende  om  det  uhyggelige  Optrin  imellem 
ham  og  Kongen  i  Efteraaret  1771,  da  han  havde  forgre- 
bet sig  paa  dennes  Person.  Iblandt  de  andre  anklagede 
lægger  man  mest  Mærke  til  Gahler  og  Falkenskjold;  men 
det  var  aabenbart.  at  hgeledes  Struensees  Broder  fra  først 
af  havde  været  Gjenstand  for  stærk  Mistanke,  saaledes 
som  det  viste  sig  derved,  at  ogsaa  han  var  bleven  sluttet 
i  Lænker*).     Samtlige  Forhør  vare  endte  14.  April. 

Tilbage  stod  nu  den  endelige  Afgjørelse  for  Kommis- 
sionen som  Domstol  uden  Appel.  Allerede  23.  Marts  var 
det  befalet  Generalfiskal  Wiwet  at  anklage  Struensee  og 
Brandt  for  »de  af  dem  begge  dels  conjunctim  dels  separat 
udøvede  Misgjernmger,  bestaaende  udi  skammeUge  og 
alier  højst  formastelige  Fornærmelser  og  Forbrydelser  udi 
Ord,  Hensigter  og  Gjerninger,  saavel  imod  Hans  Majestæts 
allerhøjeste  Person  og  det  høje  kongelige  Hus  som  imod 
den  høje  kongelige  Myndighed  og  Enevælde,  hvilken  ingen 
Undersaat  maa  eftertragte,  modtage  og  udøve:  deres  be- 
gagne Falsk  med  det,  som  Hs.  kgl.  Majestæt  til  deres 
nærmere  Udførelse  haver  betroet;  alt  stridende  imod  Kgl. 
Majestæts  høje  Huses,  Rigens  og  Undersaatternes  Bedste, 
med  videre  deres  afskylige  og  højst  strafværdige  For- 
hold«. 


*)  En  anden  Broder,  der  var  yngre,  havde  Struensee  ogsaa  faaet 
ind  i  Landet;  men  han  var  ikke  kommen  videre  end  til  at 
blive  Løjtenant,  og  ham  blev  der  intet  gjort,  undtagen,  at  han 
hurtigst  muligt  maatte  rejse  bort. 


Anklagen  imod  Struensee.  387 

Et  Hovedpunkt  var,  som  man  ser,  heri  Sigtelsen  for 
Forbrydelse  imod  den  kgl.  Myndighed  og  Enevælde.  Hvad 
der  mentes  hermed,  var,  at  Struensee  skulde  have  forbrudt 
sig  imod  §§  26  og  7  i  Kongeloven.  I  §  26  stod  der: 
»Og  eftersom  den  daglige  Erfarenhed  og  andre  Landes 
ulykkelige  Exempler  noksom  udvise,  hvor  skadeligt  det 
er,  naar  Kongers  og  Herrers  Mildhed  og  Fromhed  saa- 
ledes  misbruges,  at  deres  Magt  og  Myndighed  af  en  eller 
anden,  ja  endog  undertiden  af  deres  egne  nærmeste  og 
højst  betroede  Tjenere  fast  usynligen  dennem  beskjæres 
—  da  ville  Vi  alvorligen  have  vore  Efterkommere.  Ene- 
voldsarvekonger  over  Danmark  og  Norge,  befalet,  at  de 
med  nidkjært  og  et  vaagent  Øje  give  Agt  paa  at  holde  deres 
Arveret  og  absolute,  souveræne,  det  er  Enevolds  Magtes 
Højhed  uforkrænket  —  og  derfor  ogsaa  til  dens  ydermere 
Bestyrkelse  nu  hermed  strængelig  byde  og  befale,  at, 
dersom  nogen,  være  sig,  hvo  det  være  kunde,  skulde 
understaa  sig  at  udvirke  eller  forhverve  noget,  som  kunde 
i  en  eller  anden  Maade  være  Kongens  absolute  souveræne 
Enevoldsmagt  til  Afbræk  og  Forfang  —  skulle  de,  som  sig 
shgt  forhverve  eller  tilsneget  have,  straffes  som  de,  der 
Majestæten  belejdiget  og  imod  Enevoldsherredoms  Højhed 
grovehgen  sig  forgrebet  have«.  I  §  7  stod  der:  >Alle  Rege- 
ringens Ærinder,  Breve  og  Forretninger  skal  udi  ingens 
end  udi  Kongens  Navn  og  under  hans  Signete  udgaa,  og 
skal  han  altid  selv  sin  Haand  underskrive,  om  han  ellers 
er  kommen  til  sine  myndige  Aar«. 

Det  ses  let,  at  §  26  har  været  beregnet  paa  at  sikre 
Kongemagten  imod,  at  nogen  brugte  sin  Indflydelse  hos 
en  Konge  til  at  faa  en  Magt,  der  var  for  stor  til,  at  den 
kunde  udøves  af  en  anden  uden  at  bUve  Enevoldsmagten 
til  »Afbræk  og  Forfang«.  Men,  spørger  man  naturlig :  Hvem 
var  det,  der  med  Rette  kunde  gjøre  Ansvaret  gjældende 
imod  den  skyldige?  Selvfølgelig  for  det  første  den  Herskers 
Efterfølger,   der  havde  ladet  sig  bevæge  til  at  give  saa 

25* 

meget  af  sin  Magt  fra  sig,  og  dernæst  kunde  ogsaa,  saa- 
fremt  en  Statsmand  havde  været  snedig  nok  til  under  en 
Fyrstes  haarde  Sygdom  eller  Aandssvækkelse  at  tilvende 
sig  en  Del  af  hans  Enevoldsmagt,  Fyrsten  bagefter,  naar 
han  var  bleven  helbredet,  med  fuld  Ret  lade  en  saadan 
Minister  anklage.  Men  hvad  der  vilde  være  oprørende 
despotisk,  det  var,  hvis  en  Fyrste,  der  gjaldt  for  helt  fri- 
villig at  have  overladt  en  Minister  en  Del  af  sin  Myndig- 
hed, bagefter  gjorde  Ansvar  gjældende  imod  ham  derfor. 
Den,  som  han  havde  befalet  at  udøve  en  saadan  Myndig- 
hed, fordi  han  selv  ikke  havde  Lyst  dertil,  og  som  alt- 
saa  slet  ikke  havde  gjort  andet  end  at  adlyde  sin  Fyrstes 
Ordre,  maatte  fornuftigvis  holde  sig  for  at  være  tryg  imod 
at  skulle  anklages  derfor  efter  Befaling  af  selve  denne.  Der 
vilde  altsaa  ikke  være  det  ringeste  i  Vejen  for  at  anlægge 
Sag  imod  Struensee  paa  Grundlag  af  §  26,  naar  man  anførte, 
at  han  havde  brugt  sit  Herredømme  over  en  aandssvækket 
Fyrste  til  at  faa  en  utilladelig  Magt  lagt  i  sin  Haand.  Men 
derom  var  der  ikke  Tale.  Kongen  opstilledes  officielt  som 
den,  der  baade,  medens  Struensee  havde  været  Kabinets- 
minister,  og  nu  i  ØjebUkket  var  fuldt  i  Stand  til  at  regere. 
Men  saa  blev  Anklagebeslutningen  i  Kraft  af  §  26  nær- 
mest en  Skandale.  Uheldigvis  vare  de  herskende  imid- 
lertid altfor  betagne  af  deres  Lidenskab  til  at  kunne  se. 
at  Kongen  ikke  uden  en  oprørende  Prostitution  kunde 
erklære,  at  han  vilde  have  Struensee  tiltalt  paa  Livet, 
fordi  han  havde  rettet  sig  efter  den  af  ham  selv  fattede 
Bestemmelse.  Ikke  mindre  forbauses  man  over,  at  de 
ikke  saa,  at,  naar  Kongen  opstilledes  som  fuldt  i  Stand 
til  at  regere,  kunde  han  selv  siges  at  have  krænket  §  7, 
da  den  paabød,  at  Kongen  ved  alle  Regeringsærinder 
skulde  '>sin  Haand  underskrive,  om  han  selv  var  kommen 
til  sine  myndige  Aar«.  Men,  det  forstaar  sig,  de  havde 
lige  saa  lidt  Øje  for,  at  man  i  det  hele  ved  at  lade  det 
komme  til  formehg  Proces  mod  Struensee  ikke  vilde  kunne 

undgaa,  at  Kongen  blev  trukket  ind  med  i  den,  og  at 
hans  Jammerlighed  som  Personlighed  vilde  blive  lagt 
klarlig  for  Dagen,  naar  det  skulde  vises,  hvad  der  havde 
sat  Struensee  i  Stand  til  at  spille  den  Rolle,  han  havde 
spillet. 

Den  anden  meget  farlige  Anklage  imod  denne,  der 
tydelig  laa  i  Befalingen  til  Generalfiskalen,  var,  som  en- 
hver kan  vide.  Anklagen  for  at  have  været  Dronningens 
Elsker. 

Den  2.  April  havde  Wivet  udtaget  Stævning  imod 
ham  og  Brandt.  Den  10.  April  forelagde  han  Stævning 
og  Ordre  for  Undersøgelseskommissionen;  men  da  der 
endnu  var  nogle  Forhør  at  afholde,  udsattes  Sagen  til 
den  21.,  paa  hvilken  Dag  han  fremlagde  sine  Aktions- 
indlæg  imod  begge  de  anklagede.  Men  imidlertid  havde 
Struensee  gjennemgaaet  en  betydningsfuld  sjælelig  Krise. 

Han  havde,  som  vi  erindre,  i  religiøs  Henseende 
staaet  al  positiv  Religion  aldeles  fjærn  og  hyldet  en  vag 
Deisme  med  stærkt  materialistisk  Sving.  Efter  at  han 
havde  siddet  omtrent  5  Uger  i  Fængslet,  spurgte  Kom- 
mandanten i  Kastellet  ham,  om  han  vilde  tale  med  en 
Præst.  Da  han  tænkte  sig.  at  han  ikke  vilde  kunne  und- 
gaa,  at  Regeringen  sendte  ham  en  saadan,  besluttede 
han  at  tage  imod  den,  der  kom  til  ham,  og  høre  høflig 
paa,  hvad  han  havde  at  sige  til  ham;  men  naturligvis  var 
han  overtydet  om,  at  de  vilde  være  saa  uenige  som  vel 
tænkeligt.  Til  Trods  herfor 5)  traf  den  Gejstlige,  som  kom 
til  ham,  Præsten  Mtinter  ved  Petri  tyske  Kirke,  ham  paa 
visse  Maader  i  en  Stemning,  der  ikke  var  ugunstig  for. 
hvad  han  havde  at  sige  ham.  Struensee  var  aabenbart 
bleven  gjennemrystet  ved,  hvad  der  havde  ramt  ham. 
Han  havde  vistnok  været  forberedt  paa,  at  han  paa 
Grund  af  det  Had,  han  var  Gjenstand  for,  kunde  faa  Van- 
skeUgheder  at  kæmpe   med  i  den  almindehge  Stemning; 

men  at  han  skulde  blive  overrumplet  i  sin  Seng  og  næ- 
sten, inden  han  kunde  samle  sig.  blive  ført  til  et  strængt 
Fængsel,  det  havde  ligget  udenfor,  hvad  han  havde  tænkt 
sig  muhgt^).  Nu  sad  han  imidlertid  i  Fængslet,  lænket 
om  Haand  og  Fod,  uden  andet  Selskab  end  en  vagt- 
havende Officer  og  for  øvrigt  ene  med  nagende  Tanker. 
Hvad  var  det  blevet  til  med  hans  uindskrænkede  Magt- 
fylde, hvorledes  var  det  gaaet  med  Tilfredsstillelsen  af 
hans  umættelige  Nydelsessyge  og  med  den  Stolthed,  han 
havde  følt  ved  at  herske  over  andre?  Alt  var  nu 
forbi  for  stedse.  Hvor  højt,  kunde  han  sige  sig  selv, 
lød  nu  ikke  Triumfraabet  over  hans  Fald  fra  de  manges 
Side,  der  enten  med  eller  uden  Grund  havde  afskyet 
hans  Herredømme,  hvor  mange,  først  og  fremmest 
Dronningen,  vare  ikke  blevne  trukne  med  i  hans  Fald? 
Og  hvad  vilde  blive  hans  og  deres  Skjæbne?  Selv 
om  hans  Karakter  under  Lykkens  Medbør  havde  ud- 
viklet sig  højst  uheldig,  om  han  end  var  bleven  over- 
modig og  haard  og  i  en  umaadelig  Grad  selvisk  i  sin 
hele  Tankegang,  var  han  dog  ikke  nogen  forhærdet  Natur, 
og  ikke  heller  var  han  paa  den  Maade  lidenskabelig,  at 
han  kun  skulde  leve  i  et  afmægtigt  Raseri  imod  sine 
overlegne  Fjender,  der  holdt  ham  i  Lænker.  Hvad  han 
end  har  følt  imod  dem,  saa  levede  Tanken  om,  at  han 
selv  havde  adskilligt  at  bebrejde  sig,  dog  op  i  ham  i 
Fængslet,  og  der  var  navnlig  et,  hans  Forhold  til  Dron- 
ningen, der  brændte  ham  i  Sjælen.  Det  var  den  da- 
værende Modefilosofi  efter  fransk  Mønster,  som  han  havde 
erklæret  sig  for  en  Tilhænger  af;  men  hans  Standpunkt 
var  overfladisk,  og  han  følte,  at  han  kun  havde  ringe 
Støtte  i  den  under  denne  Trængselstid.  Hans  Ønske  var 
da,  at  en  eller  anden  Sygdom  kunde  ramme  ham  og  befri 
ham  for  den  grumme  Skjæbne,  som  han  maatte  frygte  for. 
Det  var  under  en  saadan  forfærdelig  sjælelig  Tilstand, 
at  han  saa  Miinter  træde  ind  til  sig.   Miinter  havde  været 

iblandt  de  forreste  i  Rækken  af  dem.  der  fra  Prædike- 
stolen havde  udmalet,  fra  hvilke  Rædsler  og  Forargelser 
Konge  og  Folk  vare  blevne  befriede  ved  17.  Januars  Be- 
givenhederne. Men  det  var  som  alt  andet  end  Fanati- 
keren, at  han  nu  optraadte  overfor  Struensee.  Han  var 
tilstrækkelig  Psykolog  og  godhjærtet  nok  til  at  tage  sin  Op- 
gave paa  en  forstandig  Maade.  Langt  fra  at  optræde  som 
den  barske  Bodsprædikant.  der  truede  den  fængslede  med 
Helvede,  hvis  han  ikke  omvendte  sig  og  bekjendte  Kri- 
stus, slog  han  strax  ind  i  en  venhg  Tone  og  viste  en  vis 
Medfølelse,  der  hurtig  smeltede  Struensee  og  gjorde  ham 
tilbøjelig  til  villig  at  høre  paa  ham.  Og  saa  begyndte 
Munter  ganske  rolig  med  rent  logisk  og  filosofisk  at  sam- 
tale med  ham  om  hans  materialistiske  Standpunkt  og  med 
at  vise  ham  det  i  alle  Maader  utilfredsstillende  ved  den 
Hypothese,  han  i  saa  Henseende  levede  paa.  I  Modsæt- 
ning til  Struensees  Opfattelse  af.  at  Mennesket  var  en 
Maskine  og  derfor  uden  højere  moralsk  Ansvar,  udviklede 
han  dernæst  Læren  om,  at  Mennesket  havde  en  udødehg 
Sjæl.  Hvor  vidt  Sti^uensee  under  andre  Forhold  vilde  have 
taget  villig  imod,  hvad  Munter  vilde  overbevise  ham  om, 
kan  være  meget  tvivlsomt;  men  i  den  knugede  Stemning, 
hvori  han  var,  bøjede  han  sig  snart  for  hans  Argumenter 
og  erkjendte  det  langt  rigtigere  i  hans  Standpunkt.  Da 
han  var  kommen  hertil,  og  han  altsaa  havde  faaet  Øjet 
op  for  Udødelighedslærens  Sandhed,  gik  Mimter  løs  paa 
at  skildre  ham  det  umoralske  og  syndige  i  hans  Levnet, 
og  dette  gjorde  han  alvorlig  og  indtrængende,  men  uden 
afskrækkende  Haardhed,  og  han  førte  ham  derved  efter- 
haanden  ind  paa  at  se,  at  der  kun  var  Frelse  for  ham 
i  det  andet  Liv  ved  at  gribe  den  kristne  Forløsningslære. 
Den  hele  Gang  i  disse  Miinters  Samtaler  med  Struensee 
kjende  vi  fra  det  i  hin  Tid  meget  omtalte  Skrift,  som 
han  selv  udgav  derom  i  Henhold  til  sine  Optegnelser 
om  Samtalerne  umiddelbart  efter,  at  han  havde  havt  dem. 

Med  Hensyn  til  Formen  har  han  taget  sig  store  Friheder. 
Han  fremstiller  dem  nemlig  stedse  i  direkte  Tale,  saaledes 
at  han  anfører  selve  de  Ord,  som  han  og  Struensee 
havde  brugt.  Enhver  vil  indse,  at  til  at  gjengive  Sam- 
talerne saaledes  vilde  ingen  menneskelig  Hukommelse 
strække  til.  Det  er  da  muligt,  at  de  i  det  enkelte  kunne 
være  faldne  noget  anderledes,  end  vi  nu  læse  dem ;  det 
kan  godt  være,  at  han  har  pyntet,  særhg  paa  sine  egne 
Udvikhnger;  men  i  Hovedsagen  er  Fremstillingen  sikkert 
helt  paalidelig.  især  hvad  Skildringen  af  Struensees  Om- 
vendelse angaar.  Den  stadfæstes  i  det  mindste  fuldstæn- 
dig ved  dennes  egne  Breve  fra  den  nærmeste  Tid  før 
hans  Død. 

Hvad  der  overrasker  en  Nutidslæser  ved  at  gaa  denne 
Bog  igjennem,  er  for  det  første  den  Hurtighed,  hvormed 
Struensee  opgav  sit  tidligere  Standpunkt  og  greb  Kristen- 
dommen, thi  allerede  i  den  7de  Samtale  udtaler  han 
Ønsket  om,  at  han  kunde  dø  som  Kristen;  under  de 
nærmest  følgende  Samtaler  tilegner  han  sig  den  kristne 
Forsoningslære,  og  den  20.  Marts  under  den  10de  Samtale 
udtalte  han  efter  Miinters  Gjengivelse:  »Jeg  maatte  være 
den  største  Daare.  hvis  jeg  ikke  overfor  saa  klare  Be- 
viser og  noget  saa  velgjørende  vilde  antage  Kristendom- 
men med  Glæde.  Den  virker  ogsaa  stærkt  paa  mit  Hjærte. 
Naar  jeg  læser  Jesu  Historie,  bliver  jeg  tidt  saa  greben, 
at  jeg  maa  fælde  Taarer.  Jeg  tænker  allerede  med  Haab 
paa  min  Død.  Jeg  har  gjort  mig  bekjendt  med  de  frygtelige 
Enkeltheder  ved  den.  Hvorledes  jeg  vil  være  tilmode,  naar 
Øjeblikket  kommer,  veed  jeg  ikke;  men  jeg  er  ikke  urolig 
derved,  og  jeg  finder  intet  mere,  der  binder  mig  til  Livet. 
Jeg  vil  trøstig  grunde  Haabet  om  mine  Synders  Tilgivelse  paa 
Kristus«^).  Saa  vidt  var  han  kommen  allerede,  inden  endnu 
Generalfiskalen  havde  faaet  Befaling  til  at  anklage  ham. 

Det  andet,  der  efter  vor  hele  rehgiøse  Tankegang  nu 
til  Dags  overrasker,    er,    at  Struensee    overvejende    ved 

Fornuftræsonnementer  førtes  til  Kristendommen.  Men  det 
laa  Miinter  ganske  naturligt  at  gaa  den  Vej.  Han  havde 
fuldt  ud  den  Opfattelse,  vi  tidligere  have  havt  Lejlighed 
til  at  se  ved  at  tale  om  kristne  Apologeter  i  hin  Tid 
som  Rosenstand  Goiske  og  Guldberg^),  at  nemlig  en- 
hver, der  ret  fornuftig  overvejede  Grundene  for  og  imod 
Kristendommen,  maatte  komme  til  at  se  dens  Sandhed. 
Og  det  var  i  Virkehgheden  ogsaa  den  Maade,  hvorpaa 
det  var  lettest  at  paavirke  en  Mand  som  Struensee. 
Denne  forsikrede  selv  Miinter,  at  rolige  Undersøgelser 
havde  været  den  eneste  Vej,  ad  hvilken  han  vilde  have 
kunnet  gjøre  Indtryk  paa  ham^).  Han  udtalte  ogsaa 
under  en  af  Samtalerne:  >Jeg  ser  nu,  at  intet  kan  be- 
vises mere  fornuftmæssig  end  Kristendommen« ^°). 

Til  Trods  for  dette  kom  stærkt  bevægede  Stemninger 
dog  snart  i  stigende  Grad  frem  hos  ham  under  denne  hans 
sjælelige  Krise.  Han  ytrede  levende  Anger,  først  og  frem- 
mest, som  det  synes,  over  sit  udsvævende  Liv  og  de  Ulyk- 
ker, som  han  havde  voldt  forskjellige  Kvinder;  men  dertil 
kom  ogsaa  Udtalelser  om,  at  han  havde  meget  at  bebrejde 
sig  som  Statsmand,  selv  om  han  stedse  fastholdt,  at  han 
havde  troet  at  gjøre  Gavn.  >Mine  nuværende  Forhold«, 
udbrød  han  en  Dag  til  Miinter,  og  selv  Tanken  om  min 
Død  ligger  mig  kun  lidet  paa  Sinde  i  Sammenligning  med 
Tanken  om  mine  slette  Handlinger  <^^).  Der  kan  da  slet 
ikke  være  Tvivl  om,  at  Miinter  har  naaet  stærkt  at  vække 
hans  Syndsbevidsthed.  samtidig  med.  at  han  ogsaa  førte 
ham  til  at  vinde  Haabet  om  Frelse^^). 

Miinter  var  stedse  gaaet  ud  fra,  at  Struensee  vilde 
blive  dømt  til  Døden.  Muligt  er  det  dog,  at  denne  har 
holdt  et  Haab  oppe  om,  at  hans  Straf  vilde  blive  en 
anden;  men  han  skulde  i  sit  Fængsel  faa  et  Besøg,  der 
under  alle  Omstændigheder  maatte  gjøre  Ende  paa  alle 
sHge  Tanker.  Det  var.  da  hans  Defensor  kom  til  ham. 
Samme  Dag  (23.  Marts)  Wiwet  som  Generalfiskal  havde 

faaet  Befaling  til  at  anklage  Struensee  og  Brandt,  var 
Forsvaret  for  Struensee  blevet  overdraget  Uldall.  Efter 
at  denne  havde  havt  det  lidet  tiltalende  Hverv  at  skulle 
forsvare  Dronningen,  uagtet  han  holdt  hende  for  skyldig, 
skulde  han  nu  paatage  sig  en  lignende  Gjerning  med 
Hensyn  til  Struensee.  Han  saa  i  visse  Henseender  med 
gunstigere  Øjne  end  andre  paa  denne  som  Statsmand. 
Baade  sympathiserede  han  med.  at  han  havde  sat  Adelen 
til  Vægs,  og  han  mente,  at  det  havde  været  til  Gavn,  at 
der  var  kommet  mere  Fart  i  Embedsmændenes  Arbejde 
under  hans  Styrelse.  Men  Struensee  var  ham  dog  aldeles 
ikke  sympathetisk.  Han  mente,  at  »hans  slette  Handlinger 
overbalancerede  hans  gode«,  og  han  følte  sig  frastødt  ved 
hans  Personlighed.  Hans  Forhold  til  Dronningen  betegnede 
han  skarpt  og  træffende  som  den  mættede  Vellyst.  Og  naar 
han  skulde  overtage  Hvervet  som  hans  Defensor,  var  der 
det  uhyggelige  derved,  at  han,  som  allerede  nævnt,  mente, 
at  han  nødvendigvis  maatte  blive  dømt  til  Døden.  Dette 
sagde  han  ham  da  ogsaa,  da  han  besøgte  ham  i  Fængslet 
for  at  tale  med  ham  om  hans  Forsvar.  Han  beviste 
ham,  som  han  selv  udtrykker  sig.  baade  med  juridiske 
og  politiske  Grunde,  at  han  maatte  dø.  Det  var  da  ikke 
underligt,  at  han  fandt  ham  ligegyldig,  naar  han  talte  med 
ham  om  Forsvaret.  Jeg  agter  det<,  sagde  Struensee. 
>som  en  pur  Formalitet«. 

Det  skulde  snart  vise  sig,  at  dette  var  en  rigtig 
Tanke.  Den  21.  April  indgav  Wiwet  sine  Aktionsindlæg 
imod  Struensee  og  Brandt.  Uheldigvis  maa  det  siges,  at 
denne  Advokat  har  rejst  sig  et  meget  daarligt  Minde  ved 
sin  Procedure,  særlig  imod  Struensee.  Naturligvis  maatte 
han  ved  en  Sag  som  denne,  hvor  det  gjaldt  en  Mand. 
der  paa  mange  Maader  med  god  Grund  havde  vakt 
Harme,  have  Bet  til  stærkt  at  lade  denne  Følelse  komme 
til  Orde.  Men  han  blev  ikke  staaende  derved.  Han  ned- 
lod sig  til  at  ville  gjøre  Struensee  latterlig  ved  at  komme 

med  Flauser,  der  skulde  være  morsomme,  eller  ligefremme 
Raaheder  og  det  i  den  Grad,  at  han  sagde,  at  han  havde 
en  lasket  Krop,  som  om  han  kunde  være  en  Vitellius, 
og  at  han  var  saa  stor  en  Spidsbub,  som  nogen  Tid  kan 
ringes  ud  og  ind  ved  Messer  i  Tyskland ;  ogsaa  taler  han 
om  hans  extraordinære  Dumhed,  og  han  siger,  at  han 
var  en  Markskriger,  der  havde  villet  være  Minister.  Til 
denne  hæshge  Form  kommer  saa,  at  Anklageskriftet  inde- 
holder adskillige  aldeles  ubevishge  Paastande,  der  frem- 
sættes som  sikre  Sandheder,  og  naar  han  opstiller  Struensee 
som  den,  der  havde  gjort  sig  selv  til  alt,  uden  at  Kon- 
gen saa  omtrent  havde  havt  nogen  Del  deri,  gjør  han 
det  saa  klodset,  at  Kongen  kommer  til  at  staa  som  et 
sandt  Mæhæ.  Dygtigt  i  juridisk  Henseende  kan  man  ej 
heller  sige,  at  dette  Indlæg  er. 

Hovedpunkterne  i  det  vare  naturligvis  først  og  frem- 
mest Anklagen  for  at  have  været  Dronningens  Elsker,  et 
Punkt,  der  dog  kun  berøres  ganske  kort,  da  her  forelaa 
Struensees  egen  Tilstaaelse,  dernæst  Sigtelsen  for  at  have 
forbrudt  sig  imod  Kongeloven  ved  at  have  skaffet  sig 
Kabinetsministerstillingen,  for  at  have  været  Brandts  Med- 
vider og  paa  en  Maade  hans  medskyldige  ved  hans  Over- 
fald paa  Kongen,  for  ved  sin  Opfostring  af  Kronprinsen 
at  have  handlet  alene  af  Ondskab  og  Overmod,  saaledes 
at  dennes  Liv  havde  staaet  i  Fare,  endelig  for  at  have 
gjort  sig  skyldig  i  Underslæb  eller  ligefrem  Falsk  ved  at 
tilvende  sig  og  Brandt  Penge  af  Kongens  Kabinetskasse. 

Dagen  efter  atWiwet  havde  indgivet  dette  Anklage- 
skrift, fremsatte  Uldall  sit  Forsvarsindlæg.  Medens  Wiwet 
stadig  havde  ladet  det  være  Struensee,  der  havde  udstedt 
alle  Befalinger,  uden  at  Kongen  havde  havt  nogen  som 
helst  Del  i  dem,  gik  Uldall  den  modsatte  Vej  og  søgte 
med  en  vis  Sindrighed  at  fremstille  ham  som  den.  hvem 
Kongen  af  fri  Vilje  havde  overdraget  de  forskjellige  Stil- 
linger,  og  hvis  Raad   han  havde  begjæret.     Dette  gjorde 

han  særlig  gjældende  med  Hensyn  til  Kabinetsminister- 
stillingen.  og  han  fremhævede,  hvorledes  Kongen  ogsaa, 
efter  at  Struensee  havde  faaet  denne  Plads,  kunde  siges 
at  have  havt  Magten  i  Hænde;  han  vilde  derfor  vise.  at 
den  anklagede  ikke  ved  at  have  overtaget  et  saadant 
Embede  havde  forbrudt  sig  imod  Kongeloven,  og  han 
sagde  sikkert  her,  hvad  der  overhovedet  kunde  siges  til 
Forsvar  for  denne  Synsmaade.  Men  saa  godt  Uldall  end 
forstod  at  fremdrage,  hvad  der  i  det  hele  kunde  anføres 
som  Gjendrivelse  af  Generalfiskalens  Anklage,  var  der 
dog  et  Hovedpunkt,  hvor  han  lod  alt  Forsvar  falde.  Det 
var  med  Hensyn  til  Anklagen  for  Forholdet  til  Dronnin- 
gen. Ikke  alene  gik  han  her  ud  fra,  at  Forbrydelsen  var 
in  confesso^^)]  men  han  gjorde  end  ikke  Forsøg  paa  at 
skaffe  Struensee  en  mildere  Straf  herfor  end  den.  som 
Wiwet  havde  andraget  paa.  Denne  havde  gjort  gjældende, 
at  han  maatte  dømmes  efter  Lovens  6 — 4 — 1.  i  hvilken 
Paragraf  der  staar,  at  hvo,  som  laster  Kongen  eller  Dron- 
ningen til  Beskjæmmelse.  skal  have  forbrudt  Ære.  Liv 
og  Gods.  og  det  saaledes.  at  den  højre  Haand  skal  af- 
hugges hannem  levende.  Kroppen  parteres  og  lægges  paa 
Stejle  og  Hjul  o.  s.  v.  Hvor  forfærdelig  end  denne  Straf 
var,  vovede  Uldall  dog  ikke  at  nægte,  at  den  nævnte 
Lovparagraf  maatte  passe  her.  Det  maa  erindres,  at 
han  havde  sagt  til  Dronningen,  at  Struensee  umulig  kunde 
undgaa  Dødsstraf,  thi  naar  Loven  fastsatte  Dødsstraf  for 
en  mindre  Grad  af  Forbrydelse  imod  Kongen,  maatte  denne 
Straf  ogsaa  gjælde  for  en  større*),  og  han  havde  sagt  til 
Struensee  selv.  at  han  af  juridiske  saa  vel  som  af  poli- 
tiske Grunde  maatte  dø.  Der  kan  næppe  være  Skygge 
af  Tvivl  om.  at  han  ved  hine  Ord  til  Dronningen  har  tænkt 
paa  den  af  Wiwet  nævnte  Paragraf  og  ment.  at,  naar  den 
satte   Dødsstraf   for    at   laste  Kongen  til   Beskjæmmelse, 


*)    Se  ovenfor  S.  380. 

maatte  Døden  ogsaa  være  Straffen  for  en  saadan  langt 
større  Beskjæmmelse  som  den,  han  havde  tilføjet  denne 
ved  at  forføre  hans  Ægtefælle.  Han  holdt  sig  derfor  ved 
dette  Punkt  til  alene  at  paaberaabe  sig  hans  Anger  og 
anbefale  ham  til  Kongens  Naade. 

Unægtelig  saa  det  ilde  ud  for  Struensee,  naar  selve 
hans  Defensor  maatte  vise,  at  han  holdt  ham  for  hjem- 
falden til  Dødsstraf. 

Imidlertid  havde  Struensee  ogsaa  personlig  søgt  at 
tale  sin  Sag  for  Retten  ved  at  tilsende  den  et  den  14. 
April  dateret  saakaldet  Forsvarsskrift,  hvori  han  vilde 
gjøre  Rede  for  sin  hele  Statsmandsgjerning  ikke  mindre 
end  for  sit  personlige  Forhold  til  Kongen  lige  fra  den 
første  Tid,  da  han  var  kommen  i  Berøring  med  ham. 
Naar  man  bortser  fra,  at  han  i  en  parenthetisk  Bemærk- 
ning tilstaar  sin  Forbrydelse  med  Hensyn  til  Dronningen, 
maa  det  erkjendes,  at  han  med  ikke  ringe  Behændighed 
søger  at  forsvare  sig  med  Hensyn  til  alt,  hvad  han  var 
beskyldt  for,  og  at  vise.  at  han  ikke  alene  havde  stræbt 
efter  at  gjøre  Landet  og  Kongen  Gavn,  men  at  han  ogsaa 
i  vigtige  Henseender  havde  opnaaet  at  gjøre  det.  Ikke 
usandsynlig  har  han  her  mindre  tænkt  paa  at  overbevise 
sine  Dommere  end  paa  at  lade  et  Forsvar  for  sin  Stats- 
mandsgjerning blive  overleveret  til  Efterverdenen.  Men 
han  har  rigtignok  ikke  taget  sig  i  Agt  for,  at  der  med 
Hensyn  til  den  Maade,  hvorpaa  han  efterhaanden  havde 
arbejdet  sig  i  Vejret,  forelaa  Aktstykker  og  vægtige  Vid- 
nesbyrd, som  stillede  ham  i  et  helt  andet  Lys,  og  ej 
heller  for,  at  den  hele  Skildring,  han  har  givet  af  Kongen 
som  den  selv  villende  og  den  selv  arbejdende,  paa  det 
stærkeste  strider  imod,  hvad  der  med  Sikkerhed  vides  fra 
andre  Sider,  og  Uge  saa  meget  imod  den  Skildring  af 
Kongens  Tilstand,  som  han  ikke  mange  Dage  efter  selv 
skulde  optegne.  Nogen  Indflydelse  paa  hans  Dommere 
havde  Forsvarsskriftet  ikke'*). 

Samme  Dag  Generalfiskalen  indgav  sit  Indlæg  imod 
Struensee.  forelagde  han  ogsaa  et  imod  Brandt.  Det 
var  kortfattet,  og  Hovedsagen  deri  var  naturligvis  Frem- 
stillingen af  det  tidt  omtalte  usalige  Optrin  imellem  den 
anklagede  og  Kongen  i  Efteraaret  1771.  Som  det  var  at 
vente,  skildrede  han  det  fra  den  værst  mulige  Side  og 
erklærede  i  Anledning  af  det  Brandt  for  en  af  de  groveste 
Misdædere,  der  nogensinde  havde  betraadt  Jorden.  Hans 
Paastand  gik  da  ogsaa  ud  paa,  at  han  skulde  have  sit 
Liv  forbrudt. 

Til  at  forsvare  denne  havde  Regeringen  beskikket 
Kammeradvokat  O.  L.  Bang,  den  samme,  der  nyUg  havde 
været  Aktor  imod  Dronningen,  og  han  søgte  i  Modsæt- 
ning til  Fiskalens  Fremstilling  at  skildre  Optrinet  imellem 
Kongen  og  Brandt  som  ret  uskyldigt  og  som  noget.  Kon- 
gen strax  havde  tilgivet.  Paa  en  hgnende  Maade  havde 
Brandt  selv  fremstillet  det  skete  i  et  Brev,  han  havde 
sendt  Kommissionen,  foruden  at  han  ogsaa  tilskrev  Kon- 
gen i  samme  Anledning^^). 

I  det  førstnævnte  Brev  ytrede  han  blandt  andet, 
at  han  saa  hdt  havde  troet,  at  denne  Begivenhed  havde 
noget  at  betyde,  at  han.  da  Kommissionen  traadte  sam- 
men, endnu  ikke  vidste,  hvad  han  havde  forbrudt.  Dette 
var  sandt.  Han  havde  aabenbart.  da  han  blev  fængslet, 
aldeles  ingen  Tanke  om,  at  det  kunde  komme  til  at 
gjælde  hans  Liv.  og.  uagtet  det  ikke  kunde  kaldes  behage- 
hgt  at  sidde  i  Fængsel  med  Lænke  om  Haand  og  Fod. 
tog  han  sin  Tilstand  med  sin  vante  letsindige  Frejdighed, 
og  han  morede  sig  blandt  andet  med  at  tralle  Operaarier. 
Under  Forhørene  var  han  meget  aaben  og  meddelte  endog 
mere,  end  han  blev  spurgt  om.  Han  havde  ved  sin 
Fængsling  tydelig  nok  troet,  at  det  var  som  Struensees 
Ven,  at  han  blev  trukket  med  i  hans  Fald,  og  det  var 
sikkert    med  Tanken    om    at  slippe  saa  godt  derfra  som 

muligt,  at  han  med  Iver  fremhævede,  hvor  lidt  overens- 
stemmende deres  Meninger  jævnlig  havde  været  i  den 
senere  Tid,  hvor  lidt  han  havde  havt  Del  i  Struensees 
forskjeUige  Skridt,  og  hvorledes  han  i  sin  Misfornøjelse 
bare  havde  ønsket  at  komme  bort  fra  det  hele,  ja  endog 
havde  været  med  i  Planer  om  at  styrte  Struensee.  Men 
det  varede  ikke  længe,  førend  han  til  sin  Forfærdelse 
opdagede,  at  Optrinet  med  Kongen  skulde  anses  for 
Majestætsforbrydelse.  og  at  det  gjaldt  hans  Liv.  Han  var 
altsaa  ganske  stillet  som  Struensee. 

Og  ejendommeligt  nok.  det  gik  paa  en  hgnende 
Maade  med  hans  som  med  dennes  sjælehge  Udvikling  i 
Fængslet.  Ligesom  Struensee  var  han  bleven  opdraget 
i  et  stærkt  rehgiøst  Hjem;  men  medens  denne  tidlig  blev 
skræmmet  over  i  modsatte  Retninger,  havde  det  religiøse 
slaaet  dybere  Rødder  hos  Rrandt.  Siden  var  det  rigtig- 
nok helt  blevet  trængt  tilbage  under  Indflydelse  af  den 
almindelige  Tidsaand.  Han  var  ligesom  Struensee  bleven 
en  stor  Beundrer  af  Voltaire,  og  det  hørte  til  hans  skjøn- 
neste  Minder,  at  han  paa  en  Rejse  havde  opholdt  sig  4 
Dage  hos  denne.  TiUige  blev  han  drevet  frem  i  samme 
Retning  ved  sin  letsindige  Lyst  til  at  kappes  i  flotte  Ud- 
talelser om  religiøse  Æmner  med  Struensee  og  andre 
Hgesindede  ved  Hoffet.  Han  havde  været  af  dem.  for 
hvem  intet  var  heUigt,  naar  der  kunde  siges  en  Vittighed 
derom.  Men  aUigevel  skulde  det,  da  Ulykkens  og  Fæng- 
selstidens  Dage  kom,  vise  sig,  at  Barndommens  og  den 
tidlige  Ungdoms  religiøse  Indtryk  havde  deres  Betydning. 

Den  præstelige  Gjerning,  der  for  Struensees  Ved- 
kommende var  betroet  Miinter,  blev  med  Hensyn  til  Brandt 
overdraget  Provst  Hee  ved  Holmens  Kirke  (23.  Februar), 
og  da  denne  Gejstlige  kom  til  ham  i  Fængslet,  vaagnede 
under  Samtalerne  med  ham  de  længst  glemte  religiøse 
Stemninger  op  igjen,  skærpede  ved  den  Alvor,  der  laa  i 

hans  Stilling,  og  det  kostede  Hee  kun  liden  Møje  at  faa 
den  let  bevægelige  Mand  religiøst  vakt.  og  det  saaledes, 
at  han  ifølge  den  Skildring.  Hee  har  glvet^^).  endog 
stærkt  og  varmt  blev  greben  deraf  og  med  fuldstændig 
Ro  imødesaa  sin  Dødsdom.  Men  trods  dette  kunde  han 
dog  ikke  sHppe  det  utrolig  sangvinske,  der  laa  i  hans 
Natur.  Man  tænke  sig,  at  han  i  det  Brev,  han  fra 
Fængslet  skrev  til  Kongen,  ikke  alene  fremkom  med  en 
Bøn  om  at  slippe  for  Straf,  men  endog  henstillede,  om 
det  ikke  maatte  tillades  ham  at  blive  —  Amtmand  i 
Bramstedt  Amt  i  Holsten^^)! 

At  dette  Brev  ligesaa  godt  kunde  have  været  uskrevet, 
ligger  i  Sagen  selv.  Dommen  lod  ikke  længe  vente  paa 
sig  hverken  for  hans  eller  for  Struensees  Vedkommende. 
Den  faldt  den  25.  April.  Med  Hensyn  til  Struensee  lød 
den  paa,  at  han  paa  mere  end  een  Maade  og  i  mere  end 
een  Henseende  baade  selv  havde  forøvet  og  taget  Del  i 
det  af  andre  forøvede  crimen  laesae  majestatis  i  en  over- 
maade  høj  Grad.  foruden  at  hele  hans  Administration  havde 
været  en  Kjæde  af  Voldsomheder,  af  Egennyttighed.  som 
han  endog  paa  en  skammelig  og  strafværdig  Maade 
havde  søgt  at  fyldestgjøre,  og  af  Foragt  for  Religion, 
Moral  og  gode  Sæder,  som  han  ikke  alene  ved  Ord  og 
Gjerninger  men  og  ved  publique  Foranstaltninger  havde 
søgt  at  lægge  for  Dagen.  Han  dømtes  derfor  til  at  have 
forbrudt  Ære.  Liv  og  Gods;  hans  højre  Haand  skulde 
hannem  levende  afhugges,  og  dernæst  hans  Hoved;  hans 
Krop  skulde  parteres  og  lægges  paa  Stejle  og  Hjul,  men 
Hovedet  sættes  paa  en  Stage. 

Denne  Dom  er,  hvad  dens  Redaktion  angaar.  jævnlig 
bleven  stærkt  angrebet  og  næppe  med  Urette.  Der  er 
stygge  Pletter  i  den.  Allerede  den  hdenskabelige  Tone, 
hvori  den  er  affattet,  er  hdet  klædelig,  og  den  faar  der- 
ved undertiden  mere  Udseende  af  et  Aktionsindlæg  end 
af   en  Dom.     Værre    er   det.    at  den  flere  Gange  skyder 

over  Maalet  ved  sine  Udtryk,  og  at  den  indeholder  vitterlig 
ganske  ubevislige  Paastande  og  Urigtigheder.  Det  kan 
endelig  siges,  at  den  med  Hensyn  til  Kongen  personlig 
ikke  er  tilstrækkelig  forsigtig  affattet,  thi  ingen  kan  læse 
den  igjennem  uden  at  faa  Indtryk  af.  at,  naar  Struensee 
havde  kunnet  styre,  som  han  havde  gjort,  hang  det 
sammen  med.  at  Kongen  havde  været  aldeles  umulig 
som  Hersker,  hvad  saa  end  Grunden  var  hertil.  Ganske 
vist  lod  det.  naar  der  overhovedet  skulde  anlægges 
offentlig  Anklage  imod  Struensee.  sig  ikke  gjøre  at  komme 
helt  udenom  dette;  men  der  var  næppe  i  Dommen  taget 
varsomt  nok  paa  denne  kildne  Side  af  Sagen.  Hvad  der 
imidlertid  end  kan  kritiseres  ved  Domsakten,  er  det  dog 
ubestrideligt,  at  den  indeholder  meget,  der  er  rigtigt  og 
fuldt  berettiget,  og,  hvad  de  Slutninger  angaar,  som  den 
kommer  til.  maa  den  vistnok  i  Hovedsagen  forsvares. 

IVled  Hensyn  til  det  ene  Hovedpunkt  i  Anklagen 
imod  Struensee.  nemlig  hans  Forhold  til  Dronningen, 
have  vi  set  Generalfiskalen  gjøre  D.  L.  6 — 4—1  gjældende. 
Han  erklærede,  at,  naar  det  var  en  Forgribelse  imod 
Kongens  Højhed  at  laste  ham  eller  Dronningen  til  Be- 
skjæmmelse,  saa  var  det  en  endnu  større,  i  Gjerningen 
at  beskjæmme  ham  og  Dronningen,  og  den  Analogi,  der 
altsaa  her  maatte  fremføres,  holdt  han  for  saa  indlysende, 
at  han  ansaa  det  for  at  være  helt  overflødigt  at  komme  med 
nogen  videre  Motivering.  Dette  var,  have  vi  fremdeles 
set,  aabenbart  ogsaa  Tankegangen  hos  selve  Struensees 
Defensor.  Uldall,  og  i  Dommen  opfattes  det  ligeledes  som 
soleklart,  at  hans  Forhold  til  Dronningen  »involverer  For- 
gribelse imod  Kongens  Højhed  eller  crimen  Icesæ  niaje- 
statis  i  en  høj  Grad,  og  at  han  derefter,  især  efter  6—4 — 1 
fortjener  en  haard  Dødsstraf  . 

Nu  maa  det  ganske  vist  indrømmes  dem,  der  have 
kritiseret  Dommen  paa  dette  Punkt,  at  efter  moderne 
Opfattelse  kan  det  ikke  i  Almindelighed  siges,    at,    naar 

en  Mand  forfører  en  anden  Mands  Hustru,  har  han  lastet 
vedkommende  Ægtemand  til  Beskjæmmelse^^) ;  men  sikkert 
er  det.  at  enhver  normal  Mand  vil  føle  det  som  en  Be- 
skjæmmelse,  naar  nogen  forfører  hans  Hustru,  og  man 
kan  dristig  sige,  at  efter  den  Opfattelse  af  Enevoldskon- 
gens  personhge  Hellighed,  som  i  hin  Tid  var  herskende, 
vilde  ingen  dengang  kunne  være  i  Tvivl  om.  at.  da  det 
at  forføre  Dronningen  saa  omtrent  var  den  stærkest 
tænkelige  Krænkelse  af  Kongen  i  hans  personlig  aller- 
nærmeste Forhold,  maatte  en  saadan  Gjerning  anses  for 
at  falde  ind  under  Majestætsforbrydelse*). 

Hvad  nu  det  andet  Hovedpunkt  angaar.  Spørgs- 
maalet.  om  Struensee  har  forbrudt  sig  imod  Kongeloven, 
synes  det  for  det  første  i  og  for  sig  at  være  indlysende, 
at  han  har  benyttet  Kongens  voxende  Sindssyge  til  at 
tiltage  sig  en  uforsvarlig  stor  Magt.  Der  kan  vistnok 
herimod  gjøres  gjældende,  at  Kongeloven  intet  har  fastsat 
om,  hvorledes  der  skulde  forholdes  med  Regeringen,  naar 
Kongen  var  ude  af  Stand  til  at  regere,  med  mindre  han 
var  umyndig  af  Aar,  i  hvilket  Tilfælde  Styrelsen  skulde 
overtages  af  hans  Moder  i  Forbindelse  med  »de  7  højeste 
kongeUge  Raad  og  Betjentere«.  Men  det  kan  dog  umu- 
lig gaa  an,  derfor  at  ville  opstille,  at  i  Tilfælde  af.  at 
Kongen  paa  Grund  af  Sindssyge  ikke  selv  kunde  udøve 
sin  Magt,  var  denne  herreløst  Gods,  og  at  det  maatte  staa 
enhver,  der  havde  bekvem  Lejlighed  dertil  ved  den  Ind- 
flydelse,   han  i  Øjeblikket    udøvede,    frit  for  at  gjøre  sig 


*)  Som  det  vil  vides,  er  Berettigelsen  af  den  her  fulgte  Analogi 
bleven  stærkt  bestridt.  Hvad  der  er  anført  i  saa  Henseende, 
har  imidlertid  ikke  kunnet  overbevise  mig,  og  det  forekommer 
mig  med  Hensyn  til  Opfattelsen  af,  hvorledes  det  i  Datiden  var 
naturligt  at  se  derpaa,  ikke  at  være  uden  Vægt,  at  ogsaa 
Struensees  Defensor  i  Kraft  af  den  nævnte  Analogi  har  holdt 
det  for  umuligt  for  ham  at  undgaa  Dødsstraffen.  Det  maa 
tillige  erindres,  at  Uldall  var  en  Mand  med  et  selvstændigt 
og  besindigt  Syn  paa  Personer  og  Forhold  i  Datiden. 

til  Herre  over  Regeringen,  at  den  ene  her  var  lige  saa 
god  som  den  anden,  og  at  man  altsaa  ikke  kan  sigte 
Struensee  for  at  have  usurperet  Magten^^).  Saadan  som 
Styrelsen  her  i  Landet  var  overleveret  fra  den  tidligere 
Tid,  vilde  det  have  været  en  Selvfølge,  at,  dersom  en 
Ulykke  som  den  nys  nævnte  ramte  en  Konge,  maatte 
Konseillet  komme  til  at  spille  den  fremragende  Rolle, 
maaske  med  Tilkaldelse  af  den  nærmeste  af  Kongehuset. 
Regeringen  maatte  da  føres  i  den  sindssyge  Konges  Navn. 
Tænke  vi  os  det  Tilfælde,  at  Struensee  ikke  havde  svunget 
sig  i  Vejret  i  den  anden  Halvdel  af  1770,  vilde  Kon- 
seillet ganske  simpelt  være  blevet  siddende  og  mere  og 
mere  kommet  til  at  regere  med  nominelle  Referater  for 
Kongen  og  med  hans  Underskrift.  Det  havde  Alverden 
fundet  naturligt  og  rigtigt.  Men  dette  var  gjort  umuligt 
ved  de  kongelige  Befalinger  af  10.  og  27.  December  1770, 
da  Konseillet  ophævedes.  Derved  havde  Struensee  over- 
klippet Traaden  og  banet  sig  Vejen  til  at  træde  i  Stedet 
for  det.  Selv  om  han  her  har  havt  Støtte  i  Kongens 
Uvilje  imod  Konseillet,  bærer  han  dog  det  politiske  An- 
svar^^)  for  at  have  styrtet  det  og  saaledes  umuliggjort 
den  jævne  Fortsættelse  af  Styrelsen  og  den  naturlige 
Ordning  af  denne  under  Kongens  Svaghedstilstand  i  den 
følgende  Tid,  medens  det  i  Stedet  derfor  blev  ham,  der 
fik  Magten  i  Landet.  Det  var  derfor  med  Rette,  at  han 
snart  i  den  offentlige  Mening  kom  til  at  staa  som  den,  der 
havde  usurperet  Herredømmet*),  især  efter  at  hans  Stilling 


*)  Under  extraordinære  Forhold  som  de  daværende  maatte 
det  have  afgjørende  Betydnmg,  hvorvidt  den  Styrelses- 
form, der  brugtes,  stemmede  med  den  almindelige  politiske 
Opfattelse  eller  ikke.  Men,  hvad  der  end  var  blevet  kritiseret 
ved  den  ældre  Styrelse,  laa  det  Folk  usigelig  nærmere  at  tænke 
sig  et  Konseil  udøve  den  bestemmende  Indflydelse  hos  en 
Konge,  om  hvis  Herskerevne  der  mere  og  mere  blev  tvivlet, 
end  at  skulle  se  en  enkelt  Mand,  oven  i  Kjøbet  en  Udlænding, 

26* 

havde  faaet  sin  stærkt  tilspidsede  Form  ved  Oprettelsen 
af  Kabinetsministerpladsen  med  den  Magt,  som  Kabinets- 
ordren  af  14.  Juli  hjemlede  ham.  Usurpationen  fik  saa 
oven  i  Kjøbet  i  Folks  Øjne  et  forværret  Præg  ved  den 
despotiske  Maade.  hvorpaa  han  styrede. 

Naar  Kongeloven  ved  Processen  blev  gjort  gjældende 
imod  ham.  da  er  det  tidligere  fremhævet,  at  Anklagen 
i  den  Form,  hvori  den  kom  frem.  var  i  høj  Grad  for- 
argelig*). Men  dette  vedrørte  ikke  Dommerne;  de 
havde  alene  at  dømme,  om  hans  Magtstilling  stred  imod 
§§  26  og  7  i  Kongeloven,  og  her  havde  de  vægtige 
Grunde  til  at  dømme,  som  de  gjorde. 

Det  maa  erindres,  at  Ordene  i  de  nævnte  to 
Paragrafer  ere  overordentHg  stærke.  Det  er  ikke  Over- 
dragelsen af  hele  Enevoldsmagten  eller  af  en  stor  Del  af 
den.  der  forbydes.  Det  hedder  med  rene  Ord.  at.  dersom 
nogen,  være  sig  hvo  det  være  kunde,  understaar  sig  til 
at  udvirke  eller  forhverve  noget,  som  kunde  i  en  eller 
anden  Maade**)  være  Kongens  absolate  souveræne 
Enevoldsmagt  til  Afbræk  eller  Forfang,  skal  han  straffes 
for  Majestætsforbrydelse.  Men  er  det  muligt  andet  end 
at  finde  det  passende  paa  Struensees  Myndighed?  Ingen 
kan  dog  nægte,  at  han  ved  den  Magt.  han  fik,  trængte 
Kongen  tilbage  og  personlig  traadte  frem  imellem  ham 
og  Folket  som  den  virkeUg  regerende,  og  det  selv  om 
der  nok  saa  meget  stod.  at  han  udstedte  Befalingerne  i 
Kongens  Navn.  Det  hed  vistnok  i  Kabinetsordren  af  14. 
Juli,    at,    hvad    han  paabød,    skulde  være  efter  Kongens 


der  kun  en  kort  Tid  havde  været  i  Landet,  som  den  alt  for- 
maaende.  Der  var  derfor  fra  den  Side  set  noget  fornuftigt  i 
det  Raad,  Struensee  fik  afGåhler  og  Brandt  om  at  oprette  en 
»Konferens«;  eller  et  iKonseil«.  (Citater  i  Tidsskr.  for  Rets- 
videnskab 1891  S.  266-67). 
*)  Se  ovenfor  S.  387-88. 
**)  Ikke  udhævet  i  Lovens  Text. 

mundtlige  Ordre ;  men  hvilken  Sikkerhed  havde  man  for. 
at  det  virkelig  var  dennes  Vilje,  der  skete  Fyldest? 
Naar  Herskerbud  tidligere  udstedtes,  stod  Kongens  Navn 
under  dem,  og  dette  maatte  gjælde  som  Sikkerhed  for, 
at  de  stemmede  med  hans  Vilje:  men  en  saadan  havde 
man  ikke  her.  Det  kunde  ikke  hjælpe,  at  Kongen  selv- 
følgelig maatte  have  Ret  til  at  afskedige  Ministeren^^). 
eller  at  der  hver  Uge  skulde  forelægges  ham  Extrakter 
af  de  udstedte  Ordrer  —  hvad  Struensee  for  øvrigt  under- 
tiden gjorde  højst  uordentlig  eller  indskrænkede  til  kun 
at  meddele  Titlerne  paa  dem  —  samt  at  der  skulde 
sendes  ham  Meddelelser  fra  Kollegierne  om  de  Ordrer, 
som  de  fik.  Saa  længe  indtil  Kongen  havde  bestemt 
anderledes,  gjaldt  Struensees  Bud  som  krævende  absolut 
Lydighed.  Der  var  kun  den  Undtagelse,  ^t  Kollegierne 
kunde  indgive  Forestillinger  til  Kabinettet,  naar  Ordrerne 
stred  imod  gjældende  Forordninger  og  Resolutioner;  men 
om  der  vilde  blive  taget  Hensyn  hertil,  afhang  alene  af 
Struensee  som  Kabinettets  Chef.  Det  hgger  endelig  i 
Sagen  selv,  at.  om  de  udstedte  Ordrer  end  senere  skulde 
forelægges  Kongen,  og  der  altsaa  var  MuHghed  for,  at 
de  vilde  bhve  kasserede,  kunde  de  dog  allerede  strax 
faa  Virkninger,  som  vare  i  høj  Grad  indgribende  og  det 
baade  i  offentlige  og  i  private  Forhold,  ja  ogsaa  udadtil. 
Naar  Struensee  f.  Ex.  havde  Ret  til  at  give  Befalinger  om 
Udbetahngen  af  store  Summer,  hvad  kunde  det  saa  hjælpe, 
om  Ordren  maaske  senere  blev  kasseret  af  Kongen  o.  s.  v. ! 
Men  hertil  kom  oven  i  Kjøbet  Bestemmelsen  i  §  7, 
at  Kongen  skulde  underskrive  alle  Regeringens  Ærinder, 
Breve  og  Forretninger.  Dermed  stod  den  Magt,  Struensee 
havde  faaet,  i  skjærende  Modstrid,  hvad  ogsaa  Gåhler 
gjorde  ham  opmærksom  paa.  Nu  kan  det  ganske  vist 
siges,  at  denne  Paragraf  i  lange  Tider  ikke  havde  været 
overholdt,  for  saa  vidt  adskiUige  Sager  plejede  at  afgjøres 
af  Kollegierne,  der  da  udstedte  Ordrer  derom  ad  mancla- 

tum  uden  Kongens  Underskrift;  men  det  maa  vel  erindres, 
at  der  her  kun  var  Tale  om  den  Slags  Sager,  som  af- 
gjordes efter  en  i  sin  Tid  af  Kongen  selv  fastslaaet  Praxis 
eller  vare  af  saa  liden  Betydning,  at  Afgjørelsen  ikke  i 
fjærneste  Grad  kunde  skade  hans  Myndighed.  Det  var 
Sager,  kan  man  sige.  som  nødvendigvis  maatte  afgjøres 
paa  den  Maade.  fordi  det  vilde  være  ganske  uover- 
kommeligt for  Kongen  at  skulle  underskrive  alt  sligt. 
Taget  i  sit  fulde  Omfang  kunde  Paragrafen  have  passet 
i  1665,  da  Kongeloven  blev  affattet,  men  ikke  mere.  efter 
at  Forretningernes  Tal  var  voxet  umaadelig.  Der  var 
imidlertid,  som  det  let  ses,  et  usigelig  stort  Spring  fra 
den  Myndighed,  der  havde  været  overdraget  Kollegierne, 
til  den.  som  Struensee  nu  fik.  og  som  ikke  var  ind- 
skrænket til  visse  Klasser  løbende  Sager,  men  havde  et 
aldeles  ubegrænset  Omfang. 

Hvor  stærkt  det  end  er  blevet  gjort  gjældende,  først 
af  Uldall,  siden  af  andre,  at  Struensee  ikke  kunde 
domfældes,  fordi  man  maa  gaa  ud  fra,  at  Kongen  kjendte 
Kabinetsordrerne.  der  skulde  udstedes  efter  hans  mundt- 
Hge  Befaling,  og  fordi  han  bagefter  havde  LejHghed  til  at 
kassere  dem.  kan  dette,  efter  hvad  ovenfor  er  udviklet, 
ikke  svække  det  Indtryk,  man  naturlig  maa  faa  af,  at 
den  Lydighed,  Struensee  kunde  kræve  i. Kraft  af  sin  Mini- 
sterstilling, var  et  Indgreb  i  Enevoldsmagten,  og  endelig  maa 
det,  naar  man  sætter  sig  i  Dommernes  Sted,  ikke  glemmes, 
at,  for  saa  vidt  shge  Tanker,  som  de  ovenfor  nævnte,  kunde 
komme  op  hos  dem  og  vække  Skrupler  ved  at  domfælde 
Struensee,  var  det  umuUgt  andet,  end  at  det  Billede,  de 
baade  i  Forvejen  og  under  Sagen  havde  faaet  af  Kongens 
Personlighed,  fik  Indflydelse  paa  dem.  Det  er  sandt  nok, 
at  hans  Umulighed  som  Regent  ikke  i  dens  fulde  Omfang 
stod  klar  for  Folk  i  AlmindeUghed;  men  der  vidstes  dog 
ikke  Kdt  derom  i  vel  underrettede  Kredse.  Det  vil  erindres, 
at  Kommandør  Krabbe  overfor  Suhm  Hgefrem  betegnede 

ham  som  faiUe.  saaledes  at  det  vilde  være  nødvendigt 
at  hindre  en  Gjentagelse  af,  at  nogen  kom  til  at  udøve 
en  Magt  over  ham  som  den.  Struensee  havde  udøvet*). 
Processen  imod  de  tvende  anklagede  havde  paa  det  mest 
slaaende  givet  Indtryk  af,  at  Kongen  havde  været  et 
ganske  viljeløst  Redskab  i  Struensees  Hænder:  det  var 
den  samme  Opfattelse  af  ham.  der  allerede,  dengang 
Brandt  og  Osten  havde  drøftet  Planer  om  at  styrte  Stru- 
ensee, havde  bragt  det  til  at  staa  som  nødvendigt  at 
bortføre  Kongen  fra  dennes  Nærværelse;  det  var  den,  der 
havde  ført  til,  at  Revolutionen  17.  Januar  fik  den  Form, 
man  gav  den,  og  det  var  det  samme  Syn  paa  Kongens 
Umuhghed'  der  —  hvad  vi  her  ikke  kunne  gaa  ind  paa 
—  havde  sat  sit  Mærke  paa  Ordningen  af  den  nye  Rege- 
ring 13.  Februar  1772.  Hvorledes  skulde  det  være  andet, 
end  at  det  Kjendskab.  man  altsaa  sikkert  maa  formode, 
at  Dommerne  have  havt  til  Kongens  Tilstand,  maatte 
vise  dem.  at  det  helt  fattedes  paa  den  Garanti,  man  i 
hans  Medvirken  ved  Kabinetsordrernes  Tilbliven  skulde 
have  for.  at  KabinetsministerstiUingen  ikke  blev  en  fuld- 
stændig Enevoldsmagt^^).  Er  det,  naar  alt  dette  lægges 
sammen,  til  at  forundre  sig  over,  end  sige  til  at  forarges  over, 
at  Dommerne  fandt,  at  Struensee  havde  forstaaet  at  for- 
hverve sig  en  Magt,  der  i  en  eller  anden  Maade  kunde 
være  Kongens  Enevoldsmagt  til  Afbræk  eller  Forfang.  og 
at  de  dømte  derefter!  Kongelovens  Ord  i  §  26  om  de 
Tilfælde,  hvor  Kongens  Magt  og  Myndighed  af  en  eller 
anden,  ja  endog  af  hans  egne  nærmeste  og  højst  betroede 
Tjenere  fast  usynhgen  dennem  beskjæres,  maatte  ganske 
naturlig  forekomme  dem  slaaende  at  passe  paa  Struensee. 
I  Virkeligheden  vare  de  da  ogsaa  ved  deres  Opfattelse 
paa  dette  Punkt  i  Overensstemmelse  med,  hvad  der  efter 
Udstedelsen    af   Kabinetsordren    af  14.  Juli   havde  været 

*)  Se  ovenfor  S.  353. 

almindelig  ment  om  denne.  Vi  erindre,  hvilken  Harme 
og  Forargelse  den  havde  vakt  hos  mange,  og  det  hos 
selve  dem,  der  bedst  kjendte  Landets  Historie  og  Forfat- 
ning, hvorledes  det  stod  for  Folk.  som  om  Struensee 
havde  krænket  Souveræneteten  paa  det  groveste,  at  der 
rundt  omkring  strax  blev  talt  om.  at  han  havde  forbrudt 
sig  imod  Kongeloven,  og  at  selv  Mænd  iblandt  hans  egne 
Tilhængere  havde  denne  Opfattelse. 

Ved  Dommen  om  disse  to  Hovedpunkter  af  Anklagen 
imod  Struensee  var  hans  Skjæbne,  for  saa  vidt  den  laa 
i  Dommernes  Haand,  afgjort,  og  det  er  overflødigt  at 
gaa  ind  paa  andre  Punkter'-^^),  der  lagdes  ham  til  Last, 
med  Undtagelse  af  et.  Han  blev  nemlig  tillige  sigtet  for 
at  have  forfalsket  et  Regnskab  og  derved  skaffet  Brandt  og 
sig  selv  hver  50.000  Rdlr.  af  Kongens  Kabinetskasse  i 
April  og  Maj  1771.  Hvor  Uden  Ære  han  end.  som  tid- 
hgere  omtalt,  havde  af  at  have  faaet  Kongen  til  at  bort- 
skjænke  disse  Summer,  kom  Sagen  dog  til  at  staa  i  et 
betydelig  værre  Lys  ved  den  Sigtelse,  der  her  var  rettet 
imod  ham,  og  han  forsvarede  sig  med  Iver  imod  at  have 
gjort  sig  skyldig  i  en  saa  uværdig  Handling.  Indtil  det 
sidste  før  sin  Død  har  han  staaet  fast  ved,  at  det  var  en 
falsk  Beskyldning.  Det  er  ganske  vist  ikke  sagt  i 
Dommen,  at  Anklagen  for  denne  Forbrydelse  var  bevist: 
men  det  fremstilles  dog,  som  om  der  var  »den  aller- 
største Præsumption«  for.  at  han  havde  begaaet  den. 
Der  kan  imidlertid,  naar  man  ser  til  Bunds  i  Sagen,  næppe 
være  Tvivl  om,  at,  selv  om  der  kan  anføres  mistænkelige 
Omstændigheder,  har  han  dog,  hvad  dette  Punkt  angaar, 
været  uskyldig.  En  gemen  Bedrager  var  han  ikke,  og 
Dommen  er  her  ikke  tilstrækkelig  retfærdig  imod  harn^*). 

Samme  Dag  den  faldt  over  Struensee,  blev  den  ogsaa 
fældet  over  Brandt,  og  den  kom  til  at  lyde  paa  samme 
grusomme  Straf,  hvortil  Struensee  var  dømt,  og  det  efter 
samme  Paragraf  i  Loven,  nemlig  6 — 4 — I.    Hvad  han  blev 

domfældt  for.  var  i  Hovedsagen  for  at  have  lagt  Haand 
paa  Kongen  i  hint  flere  Gange  omtalte  Optrin  med  denne : 
men  Dommens  Udtryk  herom  ere  utvivlsomt  paa  en  næsten 
forargelig  Maade  stillede  paa  Spidsen,  naar  det  f.  Ex. 
siges,  at  »hans  Forgribelse«  ved  denne  LejUghed  kan 
»sættes  i  Lighed  med.  at  han  har  villet  hazardere  at 
dræbe  Kongen.«  da  »saadant  et  Anfalds  Udfald  ikke  kan 
vides  i  Forvejen,  og  et  uheldigt  Slag  paa  et  ømt  Sted 
ofte  har  givet  og  foraarsaget  Døden«.  Dommerne  vare 
ganske  uberettigede  til  at  sigte  Brandt  for  at  have  villet 
hazardere  sHgt.  Naar  vi  nu  se  paa  hin  Begivenhed,  maa 
vi  sige,  at  om  hans  Optræden  end  var  aldeles  ufor- 
svariig,  forekommer  det  os  dog  forfærdeligt,  at  et  saadant 
Skridt,  der  aldeles  intet  havde  at  gjøre  med  Tanker  om 
at  skade  Kongen,  og  ved  hvilket  Brandt  langt  fra  benyt- 
tede sin  fysiske  Overlegenhed  over  ham  paa  den  Maade. 
hvorpaa  han  havde  kunnet  gjøre  det,  skulde  straffes  med 
Døden,  end  sige  med  en  barbarisk  Dødsstraf.  Men  det 
ses  dog  ikke,  at  Dommerne  kunde  fælde  anden  Dom,  og 
naar  en  af  dem,  A.  G.  Carstens,  kort  derefter  skrev^'')  til 
Brandts  Broder,  Kristian  Brandt,  den  senere  Kancelli- 
præsident, til  hvem  han  stod  i  venskabehgt  Forhold,  at 
»Kommissionen  havde  været  bunden  af  den  strænge  og, 
ubønhørhge  Lov«,  var  det  sandt.  Det  var  Loven,  der 
ved  den  nævnte  Paragraf  fastsatte  den  grumme  Straf  for 
at  laste  Kongen  til  Beskjæmmelse,  og  her  var  utvivlsomt 
en  større  Forseelse,  en  ligefrem  Forgribelse  paa  Kongens 
Person  i  Forbindelse  med,  at  Brandt  havde  brugt  Ukvems- 
ord og  Trusler  imod  denne--). 

Struensees  og   Brandts  Henrettelse.  —  Kongelige  Resolutioner  om 

de  andre  fængslede.  —  Dronningens  Bortrejse  til  Celle.  — 

Slutning. 


M, 


en  selv  om  Kommissionen  ifølge  Lovens  Bud 
havde  maattet  lade  Dommen  lyde  paa  Dødsstraf  baade 
for  Struensees  og  Brandts  Vedkommende,  stod  det  natur- 
ligvis Kongen  frit  for  at  benaade  de  domfældte  eller  at 
nedsætte  Straffene.  Efter  det  Indtryk,  som  Uldall  fik  ved 
sine  Samtaler  med  Struensee  i  Fængslet,  haabede  denne, 
at  Kongen  af  Venskab  for  ham  skulde  skjænke  ham  Livet, 
siden  han  fra  sin  Side  havde  gjort  alt.  hvad  der  stod  i  hans 
Magt,  for  at  gøre  ham  lykkelig.  Hvilket  utroligt  Fejlsyn 
paa  hans  egen  Holdning  overfor  Kongen,  og  hvilken  Fejl- 
tagelse med  Hensyn  til,  hvad  han  kunde  vente  sig  fra 
hans  Side !  Brandt  stolede,  som  vi  allerede  have  set, 
paa,  at  Kongen  vilde  tilgive  ham  den  Ubesindighed,  han 
havde  vist  imod  ham.  og  dette  Haab  vedblev  han  at 
have  til  det  sidste. 

Unægtelig  har  man  et  Blad  Papir,  hvorpaa  Kristian  VII 
senere  har  skrevet:  »Der  Graf  Struensee,  ein  sehr  grosser 
Mann,  starb  1772  durch  der  Konigin  JuUane  ihren  Befehl 
und  durch  des  Prinz  Friederichs  und  nicht  durch  meinen. 
Und  durch  den  Willen  des  Statsraths.  Der  Graf  Brandt, 
ein  feiner  wilder  Mann,  starb  Anno  1772  auf  demselben 

Platz,  wo  Struensee  starb.  Ich  hatte  gerne  sie  beide 
gerettet.  Allein  es  war  der  Konigin  und  des  Prinz 
Friederichs  Wille^).«  Det  er  imidlertid  meget  tvivlsomt, 
om  man  kan  lægge  nogen  Vægt  paa  denne  Udtalelse  af 
den  sindssvage  Konge,  om  hvilken  vi  ikke  en  Gang  vide, 
naar  den  er  nedskrevet.  Under  alle  Omstændigheder 
tyder  Sagens  raske  Gang  paa,  at  han  ikke  har  gjort 
noget  som  helst  for  de  tvende  anklagede;  han  har  som 
sædvanlig  strax  underskrevet,  hvad  man  lagde  for  ham, 
og  det  var  her  Dødsdommens  Stadfæstelse. 

Andet  kunde  umulig  bhve  Enden,  thi  Maadehold  laa 
Magthaverne  eller  i  det  mindste  Flertallet  af  dem  ganske 
fjærnt.  Det  var  dem  ikke  nok,  at  Dommen  var  fældet, 
og  at  Struensee  derved  var  mærket  paa  en  saadan 
Maade,  at  han  for  stedse  var  gjort  uskadelig.  De  vilde 
have  hans  Liv.  Det  er  sandt,  at  efter  Loven  maatte 
han  dø;  men  var  der  dog  ikke  det,  som  kunde  tale  for, 
at  hans  Straf  af  Kongen  blev  forvandlet  til  en  mildere? 
Det  var,  naar  man  vilde  bedømme  ham  retfærdig,  umu- 
ligt at  nægte,  at  han  ikke  havde  taget  sin  store  Magt  for 
at  gjøre  ondt,  men  at  han  havde  haabet  at  indføre  nyt- 
tige Reformer,  og  at  dette  ogsaa  paa  visse  Punkter  var 
lykkedes  ham.  Og  naar  man  vilde  tale  om  hans  For- 
brydelser, var  det  fremdeles  ikke  muligt  at  finde  noget 
i  hans  Færd  som  Kongens  Raadgiver,  der  kunde  kaldes 
kriminelt.  Han  var  vitterlig  uden  Ret  bleven  sigtet  for 
at  have  villet  ødelægge  Kronprinsens  Helbred  ved  den 
Opfostring,  han  havde  ladet  give  ham.  og  Reskyldningen  for 
Falsk  var  ubevislig.  Kriminelt  maatte  naturligvis  hans 
Forhold  til  Dronningen  kaldes  ;  men  var  det  dog  ikke  bar- 
barisk, naar  man  tænker  paa  hele  Tidsaanden,  og  hvad 
der  var  bedrevet  og  blev  bedrevet  af  kongelige  Personer 
rundt  omkring  i  Europa,  saa  paa  dette  Punkt  at  lade 
ham  Ude  den  strængeste  Straf,  Loven  fastsatte !  Og  naar 
han    skulde    miste    Livet   for    at    have  usurperet  Magten 

over  Kongen  og  Landet,  kunde  det  være  ret  passende, 
at  de.  der  havde  udført  Bedriften  af  17.  Januar,  spurgte 
sig  selv,  om  det  var  Kongen,  der  havde  tilkaldt  dem 
som  sine  Hjælpere*),  og  om  de  ikke  ved  en  Overrump- 
ling havde  vundet  Herredømmet  over  ham  og  Landet. 
Selv  om  de  med  Grund  havde  kunnet  forsvare  sig  med, 
at  de  ikke  havde  kunnet  gaa  anden  Vej,  kunde  det  have 
været  heldigt,  om  de  havde  set,  at,  naar  de  selv  usur- 
perede Magten,  burde  de  ikke  straffe  en  anden  Usurpator 
paa  den  alier  strængeste  Maade.  Men  slige  Tanker  laa 
deres  Kreds  ganske  fjærnt.  Lige  saa  lidt  havde  de  nogen 
Følelse  af,  at  det  var  ligefrem  oprørende  at  lade  den 
Dom,  der  var  fældet  over  Brandt,  blive  fuldbyrdet.  Der 
var  Mænd  iblandt  Dommerne,  som  havde  holdt  det 
for   en   Selvfølge,    at    Formildelse  af   Straffen    over  ham 

*)  Det  ser  ud  til,  at  det  har  trykket  Enkedronningen  og  Arve- 
prinsen, at  det  ikke  havde  været  efter  Kongens  Opfordring,  at 
de  havde  »befriet«  ham,  og  at  de  have  ønsket,  at  Eftertiden 
skulde  tro,  at  Kristian  VII  havde  paakaldt  deres  Hjælp.  I  det 
mindste  findes  der  i  Rigsarkivet  iblandt  Papirer,  der  have  til- 
hørt Arveprinsen  (Pakke:  Sagen  imod  Struensee  og  hans  med- 
skyldige Nr.  1  —  7),  2  Smaabreve,  begge  daterede  10.  Januar 
1772  og  egenhændig  skrevne  af  Kongen,  det  ene  til  ham,  det 
andet  til  Enkedronningen,  hvori  han  meddeler  dem,  at  han 
er  omgiven  af  onde  Mennesker  og  bemyndiger  dem  til  at 
bruge  hans  Autoritet  for  at  befri  ham.  Der  kan  ikke  være 
Tvivl  om,  at  disse  Breve  ikke  ere  skrevne  paa  den  Dag,  hvis 
Dato  de  bære.  Hvis  det  var  Tilfældet,  vilde  det  aldeles  sikkert 
i  Anledning  af  17.  Januar  være  kommet  offentlig  frem,  at 
Kongen  havde  paakaldt  denne  Hjælp;  Guldberg,  som  maatte 
have  kjendt  dem,  vilde  ligesaa  sikkert  have  nævnt  dem  der, 
hvor  han  har  talt  om,  hvad  der  bevægede  Juliane  Marie  og 
hendes  Søn  til  at  optræde  imod  Struensee  (H.  T.  4  R.  II, 
S.  710),  og  Kongen  vilde  da  have  vist  en  helt  anden  Holdning 
Natten  16.  — 17.  Januar,  end  han  gjorde,  for  ikke  at  tale  om, 
at  det  Initiativ,  som  de  tvende  Breve  forudsætte  fra  hans  Side, 
ikke  kan  tænkes  efter  hans  hele  sjælelige  Tilstand  paa  den 
Tid.  Al  Sandsynlighed  er  for,  at  man  senere  har  ladet  Kongen 
skrive  disse  Breve  og  give  dem  Datoen  10.  Januar.  (Allerede 
bemærket  af  L.  Koch  H.  T.  6  R.  IV,  52). 

vilde  finde  Sted.  Det  vides  fra  god  Kilde,  at  Stampe,  da 
han  fik  Budskab  om,  at  Brandts  Dom  var  bleven  stad- 
fæstet, strax  ilede  op  til  Thott  som  den,  der  havde  Re- 
feratet af  Kancellisagerne  i  Statsraadet,  og  udbrød  til 
ham:  »Gud  bevares,  har  deres  Excellence  ladet  Brandts 
Dødsdom  approberes  ?«2). 

Hvorvidt  der  har  været  Uenighed  om  Benaadnings- 
spørgsmaalet imellem  dem,  der  havde  Magten  i  Hænde, 
og  hvorledes  de  hver  for  sig  have  set  derpaa,  vide  vi 
kun  lidt  om.  Men  vi  gjøre  ikke  Rantzau  Uret,  naar  vi 
tro,  at  det  Venskabsforhold,  hvori  han  tidUgere  havde 
staaet  til  Struensee  og  Brandt,  ikke  nu,  da  det  gjaldt  om 
Dødsdommen  over  dem,  har  havt  det  ringeste  at  sige. 
Ja,  maaske  har  det  endog  gjort  ham  særUg  ivrig  imod 
Nedsættelse  af  deres  Straf,  da  han  kunde  være  bange 
for.  at  man  ellers  skulde  lade  ham  noget  høre  om  hans 
tidligere  Forhold  til  dem^).  Hos  andre  Medlemmer  af 
Statsraadet  gjorde  yderliggaaende  Royahsme  sikkert  Ud- 
slaget. Baade  Enkedronningen  og  Arveprinsen,  som 
det  samme  var  Tilfældet  med,  æggedes  desuden  af 
Mindet  om  Struensees  og  Brandts  Fornærmelser  imod 
dem  selv,  og  det  er  ikke  urimeligt,  at  de  have  ment, 
ikke  at  kunne  føle  sig  helt  sikre  i  deres  nye  Indflydelse, 
saa  længe  Struensee  var  i  Live.  Arveprinsens  Opfattelse 
i  Benaadningsspørgsmaalet  kjende  vi  nøje.  Ikke  alene 
give  Kalenderoptegnelser  fra  denne  Tid  Indtryk  af  hans 
lidenskabelig  ophidsede  Sindstilstand;  men  han  har  i  nogle 
skriftHg  opsatte,  saakaldte  Tanker,  udtalt  følgende:  »Det 
at  ville  have  Formildelse  med  Hensyn  til  Struensee  er  at 
begaa  Uretfærdighed,  og  det  hverken  kan  eller  vil  jeg 
begaa:  Jeg  føler,  hvad  Kongen  og  Kongehuset,  ja  Staten 
og  Efterkommerne  er,  thi  imod  alt  dette  har  han  paa  een 
Gang  forgrebet  sig«.  Om  Brandt  mente  han,  at  Straffen 
kunde  formildes  lidet;  men  han  skriver  dog:  »Brandt 
maa    miste    sit  Hoved  ved  Sværd    og    komme    i    kristen 

Jord.  afsættes  fra  hans  grevelige  Værdighed  og  hans 
Midler  være  konfiskerede,  dog  behøver  hans  Vaaben  ikke 
at  sønderbrydes  af  Bøddelen.  Dette  er  al  den  mulige 
Forandring,  der  nogensinde  bør  ske,  thi  hans  Forbrydelse 
er  forskrækkelig;  Kongens  Person  bør  være  sikker,  ingen 
kan  sige  andet,  end  at  han  bør  dø  ...  .  Kongen  kan 
pardonnere  Forseelser  imod  sig  som  Menneske,  men  ej 
imod  sig  som  Konge.  Majestæten  har  dog  en  Vægt,  og 
Kongen  bør  ej  bære  Sværdet  forgjæves  ....  Man  bør 
dog  engang  i  Danmark  tænke  paa  at  straffe  Misdædere. 
Gud  har  jo  forbandet  den,  der  siger  den  ugudelige  at 
være  retfærdig.«  Man  vil  ganske  vist  have  ondt  ved  at 
finde  noget  slettere  udtrykt  end  disse  »Tanker<';  men 
Meningen  var  ikke  til  at  tage  Fejl  af*). 

Det  var  under  disse  Forhold  ganske  unyttigt,  at  der 
fra  Brandts  Families  Side  skete  Skridt  for  at  skaffe  ham 
Fritagelse  for  Dødsstraf.  Juliane  Marie  lod  give  det  Svar, 
at  hun  beklagede  ikke  at  kunne  komme  Familien  imøde, 
fordi  der  med  Brandt  kun  blev  handlet,  som  Retfærdig- 
heden krævede  det'*).  Det  er  derfor  kun  lidet  sandsyn- 
ligt, at  hun  har  gjort  noget  Skridt  for  at  skaffe  ham 
mildere  Straf,  og  imod  ham  havde  Kongen  desuden  særlig 
Modbydelighed.  Han  havde  langt  mindre  imod  Struensee^). 

Aktstykket  om  Dommens  Godkjendelse  bærer  Datoen 
27.  April:  men  ifølge  al  Rimelighed  var  Spørgsmaalet 
derom  allerede  afgjort  den  25de  om  Aftenen,  altsaa 
samme  Dag,  Dommen  var  fældet.  Da  fortæller  D.  Biehl, 
at  Køller-Banner  ved  en  Forestilling  i  Theatret  personlig 
med  triumferende  Mine  fortalte  hende   det  med  de  Ord : 


")  Hvor  barske  Arveprinsens  Udtalelser  om  Brandt  end  vare,  blev 
den  endelige  Fastsættelse  af  dennes  Straf  dog  endnu  haardere. 
Hans  Vaaben  blev  ved  Henrettelsen  sønderbrudt  af  Bøddelen, 
og  han  kom  ikke  i  kristen  Jord,  men  kom  til  at  klæde  Stejle 
og  Hjul.  Endnu  strængere  Meninger  end  Arveprinsens  have 
altsaa  bestemt  Regeringens  endelige  Holdning  i  denne  Sag. 

Nu  er  det  klart,  at  paa  Tirsdag  28.  April  holde  de  to 
store  Grever  aabent  Taffel  for  Ravne  og  Krager;-  thi  i 
dette  Øjeblik  har  Kongen  underskrevet  Dommen'^). 

Ifølge  denne  skulde  Struensee  og  Brandt  ikke  alene 
henrettes;  men  først  skulde  de  miste  den  højre  Haand. 
og  efter  Henrettelsen  skulde  Hovedet  sættes  paa  en 
Stage  og  Kroppen  parteres  for  at  lægges  paa  Stejle 
og  Hjul.  Vi  have  tidligere  omtalt,  at  stemmende  med 
den  humanere  Aandsretning  i  Datiden  havde  Udvik- 
lingen her  hjemme  ført  til  større  Humanitet  med  Hen- 
syn til  Straffene,  og  det  allerede  førend  Struensee  kom 
til  Magten.  Vort  Fædreland  var  her  et  Skridt  foran  flere 
andre  Lande,  hvor  man  endnu  kunde  se  de  forfærde- 
ligste Henrettelser  finde  Sted.  Kristian  VH  havde  selv  i 
sine  første  Regeringsaar  været  en  Fjende  af  Dødsstraf 
overhovedet,  og  det  var  efter  hans  Initiativ,  at  den  bar- 
bariske Straf  fra  1749  for  forsætlig  Mord  i  visse  Tilfælde 
var  bleven  forandret  til  andre  Straffe.  Men  hele  denne  Ud- 
vikling glemtes  nu.  Det  var.  som  om  de  daværende  Magt- 
havere vilde  vise.  at  de  vare  hævede  over  Tidens  letfærdige 
Humanitet,  som  forkastede  grumme  Dødsstraffe,  og  altsaa 
skulde  Straffen  fuldbyrdes  i  al  sin  Afskylighed.  Det  var 
den  eneste  Maade,  hvorpaa  de  mente,  at  den  guddomme- 
hge  og  den  menneskelige  Retfærdigheds  Krav  kunde  til- 
fredsstilles. 

I  nogle  Dagbogsoptegnelser  fra  hin  Tid  ser  man  ved 
den  28.  April  opført'),  at  der  blev  hastet  saameget  med 
Dom  og  Exekution,  fordi  Regeringen  frygtede,  at  der  »fra 
en  udenlandsk  Magts  Side  skulde  blive  begjært  Formil- 
delse i  Dommen«.  Dette  var  ikke  helt  ugrundet.  Vi 
erindre,  at  KaroHne  Mathilde  under  den  ene  af  sine 
Samtaler  med  Uldall  havde  ytret,  at  hun  tænkte  sig.  at 
Kejserinden  af  Rusland  mulig  vilde  lægge  et  Ord  ind  for 
hende.  Det  var  et  rigtigt  Instinkt,  der  bragte  hende  til 
netop  at  lade  Tanken  gaa  i  den  Retning.     I  det  mindste 

kom  Katharina  II  i  Bevægelse  ved  de  seneste  Begiven- 
heder i  Kjøbenhavn,  selv  om  det  ikke  blev  Dronningens 
Skjæbne.  der  mest  optog  hende. 

Hun  havde  vistnok,  som  tidligere  omtalt,  fulgt,  hvad 
der  i  Struensees  Tid  skete  her  hjemme,  med  levende 
Uvilje ;  men  det  skulde  ikke  stille  den  nye  Regering  efter 
17.  Januar  i  et  gunstigt  Lys  for  hende,  at  Rantzau  var 
kommen  til  Vejrs  og  havde  faaet  Sæde  i  den.  Desuden 
havde  hun  fra  først  af  havt  Medfølelse  med  Karoline 
Mathilde  efter  hendes  Komme  til  Danmark.  Hun  havde 
beklaget  hendes  Giftermaal  og  hendes  Skjæbne  i  Vinteren 
derefter  paa  Grund  af  den  Maade.  hvorpaa  hun  blev 
behandlet  af  sin  Mand.  og  med  Tanken  om  sit  eget 
ulykkelige  Ægteskab  havde  hun  udtalt,  at  det  efter  hendes 
Mening  altid  var  Mandens  Skyld,  naar  han  ikke  blev 
elsket.  »Jeg«,  havde  hun  i  den  Anledning  skrevet,  »vilde 
i  Sandhed  have  elsket  min.  saafremt  han  havde  havt  den 
Godhed  at  ønske  det'<8).  Selve  det.  at  Struensee  var 
bleven  Dronningens  Elsker,  kunde  efter  hendes  eget 
Levnet  ikke  forekomme  hende  andet  end  en  naturhg 
Ting  ved  et  Ægteskab  som  Karoline  Mathildes,  og  hun 
hørte  desuden  til  dem.  der  paa  Straffenes  Omraade  vilde 
have  humane  Grundsætninger  fulgte. 

Det  var  hende  derfor  modbydeligt  at  se  det  i  Dan- 
mark trække  op  til  blodige  Straffedomme,  og  hun  havde 
da  ogsaa  næppe  faaet  Underretning  om  Fængslingerne 
17.  Januar,  førend  hun  ved  sin  Udenrigsminister  Panin 
lod  meddele  den  dansk-norske  Regering,  at.  selv  om  de 
fængslede  Personer  virkelig  havde  fortjent  en  exemplarisk 
Straf,  saaledes  at  de  kunne  straffes  med  Døden,  ønskede 
hun  dog  indstændig,  at  det  maatte  behage  Kongen,  ej  at 
fuldbyrde  saadanne  Dødsdomme,  men  at  formilde  dem 
til  livsvarige  Fængselsstraffe,  da  hun  nærede  stor  Afsky 
for  at  se  Blodsudgydelse  her  finde  Sted^).  Denne  Med- 
delelse var  højst  ubehagelig;  men  man  valgte  dog  at  holde 

Ørene  stive,  og  Osten  maatte  som  Udenrigsminister  i 
flere  Depecher  vise  Umuligheden  af  at  imødekomme 
Kejserindens  Ønsker.  Han  instruerede  den  dansk-norske 
Chargé  d'affaires  i  Petersborg.  Dreyer,  om  at  arbejde  for, 
at  der  ikke  kom  en  direkte  Henvendelse  fra  Kejserinden, 
saaledes  at  Kongen  skulde  blive  nødt  til  at  "afslaa  sin 
ophøjede  Venindes  Forbøn,  hvad  Retfærdigheden.  Religi- 
onen og  Pligten  forbyder  ham  at  tilstaa«.  Den  28.  April, 
paa  selve  Henrettelsesdagen.  føjede  han  hertil  en  Skri- 
velse, hvori  han  som  et  nyt  Motiv  til  ikke  at  formilde 
Straffen  anførte,  at  en  Renaadning  utvivlsomt  vilde  have 
fremkaldt  et  Oprør,  i  den  Grad  vare  de  domfældte  for- 
hadte^"). Det  holder  haardt  at  tro  paa,  at  dette  var  al- 
vorlig Tale.  Husker  man  paa,  at  Kjøbenhavnerne  under 
selve  Struensees  Styrelse  trods  deres  Had  til  ham  havde 
nøjedes  med  at  skrive  Skandskrifter  og  skjælde  ham  ud 
paa  Knejper  og  Ølstuer,  kan  man  ikke  andet  end  finde 
det  et  stærkt  Stykke  at  ville  have  den  russiske  Regering 
til  at  tro  paa,  at  der  i  Tilfælde  af  en  Nedsættelse  af 
Straffen  —  paa  en  Renaadning  tænkte  Kejserinden  slet 
ikke  —  kunde  befrygtes  et  Oprør,  især  naar  man  husker 
paa,  hvorledes  Folket  i  Øjeblikket  saa  op  til  Regeringen, 
og  paa.  hvorledes  den  stærke  Garnison  i  værste  Tilfælde 
maatte  skræmme  den  yderhg  fredsommelige  Refolkning 
fra  at  prøve  paa  alvorlige  Optøjer.  Selvfølgelig  fandt 
Kejserinden  da  ogsaa.  at  det  var  en  meget  slet  Und- 
skyldning, og  Osten  opnaaede  ikke  at  omstemme  hende, 
der  i  den  følgende  Tid  i  Privatbreve  har  udtalt  sig  al- 
deles fnysende  om  den  danske  Regerings  Holdning  ved 
denne  Lejlighed. 

Overhovedet  var  ogsaa  den  Skildring,  Osten  i  det 
nys  nævnte  Rrev  gav  af  Stemningen  i  Kjøbenhavn.  aldeles 
overdreven.  Der  var  nemlig  ved  at  begynde  et  Omslag 
i  den.  Den  i  Virkeligheden  godmodige  kjøbenhavnske 
Befolkning    havde    ondt  ved    at   holde   paa  den  kogende 

Forbitrelse,  den  havde  følt  i  den  første  Tid.  især  da  det 
viste  sig,  at  Rygterne  om  Struensees  og  Dronningens 
onde  Planer  imod  Kongen  vare  falske.  Miinter  har  for- 
talt, at  en  Bonde  en  Dag  havde  mødt  ham  paa  Gaden 
og  sagt  til  ham:  »Far.  søg  at  overbevise  Struensee  om. 
at  han  har  forbrudt  sig  imod  Jesus.  Naar  han  erkjender 
det,  bliver  han  salig-.  Det  er  en  anden  Stemning  end 
det  rene  Had  til  Forbryderen,  og  der  begyndte  efter- 
haanden,  da  der  kunde  fortælles  om  begge  Grevernes 
religiøse  Vækkelse,  at  komme  mildere  Følelser  op  imod 
dem;  derpaa  tyde  Viser  og  Flyveskrifter,  som  nu  udkom 
og  have  et  helt  andet  Præg  end  de  tidligere,  der  kun 
indeholdt  Ukvemsord  og  Haan  over  dem.  Man  kan 
endog  i  et  af  dem  se  Struensee  udvikle,  hvorledes  han 
ved  sin  Styrelse  havde  søgt  at  gjøre  Gavn,  ligesom  man 
i  flere  ser,  at  der  tales  med  Medfølelse  om.  hvorledes 
han  og  Brandt  ved  deres  Omvendelse  havde  fundet  Vejen 
til  den  evige  Salighed^^). 

Nej  visselig,  der  var  ingen  Grund  til  af  Hensyn  til 
Kjøbenhavnerne  at  slaa  Hovederne  af  Struensee  og 
Brandt,  og  endnu  mindre  til  at  lade  Henrettelsen  ske 
paa  den  Maade.  hvorpaa  den  fandt  Sted. 

Vi  have  fulgt  de  tvende  domfældte  under  deres 
Ophold  i  Fængslet.  Efterhaanden  som  Tiden  til  Pro- 
cessens Afgjørelse  nærmede  sig,  blev  Struensees  indre 
Udvikling  kjendehg  dybere.  Den  Forsvarsskrivelse.  som 
han  havde  afsluttet  14.  April  og  sendt  sine  Dommere, 
havde  vist.  at  han  endnu  dengang  havde  troet  at  kunne 
tage  Sagen  rent  advokatmæssig,  saaledes  at  han  paa 
adskillige  Punkter  ingenlunde  havde  holdt  sig  til  Sand- 
heden. Hans  Omvendelse  til  Kristendommen  kunde  for 
saavidt  ikke  siges  at  have  staaet  sin  Prøve  her.  Men 
det  blev  efterhaanden  dybere  Strænge.  som  kom  til  at 
klinge.  Rent  religiøst  naaede  han  til  at  erklære  Miinter. 
at  han  var  rede  til  at  underskrive  den  apostoliske  Tros- 

bekjendelse  som  sin  egen,  og  i  Modsætning  til,  hvad  han 
havde  gjort  gjældende  i  sit  Forsvarsskrift,  udtalte  han: 
»Mine  Dommere  have  Loven  for  sig  og  kunde  ikke  dømme 
anderledes,  end  de  have  gjort.  Jeg  tilstaar,  at  min 
Forbrydelse  er  stor,  og  jeg  kan  ikke  nægte,  at  jeg  har 
krænket  Kongens  Majestæt.  Meget  vilde  jeg  have  afholdt 
mig  fra  at  gjøre,  saafremt  jeg  havde  kjendt  Loven  til- 
strækkelig.« »Jeg  maa  formode,«  sagde  han  en  anden 
Gang,  »at  jeg  har  fejlet  i  mine  politiske  Grundsætninger 
saa  vel  som  i  mine  religiøse« ^^).  Derimod  holdt  han  til 
det  sidste  paa,  at  han  ikke  havde  tænkt  paa  at  gjøre 
ondt  ved  sin  Styrelse,  ligesom  han  ogsaa  stadig  paastod, 
at  han  ikke  havde  villet  bedrage  Kongen  for  Penge. 

Uldall  har  fortalt,  at  det  havde  været  ham  højst 
ubehageligt,  da  han  efter  sine  Samtaler  med  Dronningen 
kom  til  Struensee,  saa  at  faa  Indtryk  af,  at  han  var  lige- 
gyldig ved  hendes  Skjæbne.  Man  vil  maaske  ogsaa  undre 
sig  over,  at  Æmnet  om  hende  berøres  saa  overordentUg 
hdt  under  Struensees  Samtaler  med  Munter;  men  det 
maa  have  hængt  sammen  med  en  vis  Sky  hos  ham  for 
at  komme  ind  paa  dette  Forhold.  Det  var  i  det  mindste 
ikke,  fordi  han  manglede  Følelse  af  sin  Uret  imod  Dron- 
ningen. Det  har  han  vist  ved  et  Brev,  som  han  11. 
April  skrev  til  Miinter  herom.  *Der  er-,  hed  det  her, 
»især  et,  der  nager  mig,-  det  er  den  Misbrug,  jeg  har 
gjort  af  Dronningens  TiUid  til  at  forføre  hendes  Dyd  og 
volde  hendes  Ulykke.  Jeg  vilde  selv  med  den  dybeste 
Anger  ikke  vove  at  gjenkalde  Mindet  om  mig  hos  hende, 
hvis  ikke  den  Religion,  som  jeg  skylder  Dem  at  have 
lært  at  kjende,  gav  mig  en  Grund  til  at  ønske  det.  Min 
Samvittighed  gjør  mig  de  bitreste  Bebrejdelser  i  Anled- 
ning af  det  Indtryk,  som  mit  Exempel  og  mine  Udtalelser 
have    kunnet    gjøre   paa  Dronningens  Sind*).     Det  vilde 


*)  Hvor  tydelig  han  tidligere  overfor  Dronningen  havde  udtalt  sig 
i  fritænkersk  Retning,  kan  man  se  af,  hvad  Uldall  fortæller  fra 

være  mig  en  Trøst,  saafremt  jeg  kunde  gjøre  noget  til  at 
udslette  Virkningen  deraf«.  Saa  kommer  han  ind  paa  en 
Række  religiøse  Overvejelser,  idet  han  udtaler  Haabet 
om.  at  Dronningen  ogsaa  vilde  finde  Trøst  i  Kristen- 
dommen. Dette  Brev  eller  i  det  mindste  Indholdet  derar 
ønskede  han,  at  Karoline  Mathilde  fik  Kundskab  om,  og 
Miinter  handlede  da  ogsaa  derefter  ved  et  Brev,  som  han 
17.  Maj  skrev  til  hende,  og  som  han  ledsagede  med  en 
Afskrift  af  Struensees  Brev  til  ham  selv^-^). 

Henimod  Slutningen  af  sit  Ophold  i  Fængslet  var 
Struensee  stærkt  optagen  af  at  affatte  forskjellige  Skri- 
velser. Blandt  andet  skrev  han  til  sine  Forældre.  Han 
havde  for  kort  Tid  siden  fra  dem  faaet  Breve,  der  havde 
vist  deres  dybe  Smerte  over  hans  hele  Færd  og  Livsudvik- 
hng.  Nu  sendte  han  dem  et  sidste  Farvel,  og  han  bragte 
sikkert  her  disse  strængt  religiøse  Mennesker  en  stor  Trøst 
ved  at  kunne  fortælle  om  sin  Anger  og  Omvendelse  ^^).  Sin 
bitreste  Fjende  Rantzau  Ascheberg  sendte  han  et  rørende 
smukt  Brev,  hvori  han  skrev,  at  det  aldrig  var  faldet 
ham  ind,  at  denne  sidste  vilde  bringe  andre  til  at  gjøre 
ham  ulykkehg;  men  da  han  havde  set,  at  han  havde  gjort 
det.  var  det  blevet  ham  klart,  at  det  var  Rantzaus  Nid- 
kjærhed  og  Overbevisning  om  den  Fare,  hvori  man  havde 
ment,  at  Kongen  var  stedt,  der  havde  bragt  ham  dertil. 
Han  havde  derfor  intet  Fjendskab  bevaret  imod  ham,  og 
han  vilde  paa  ny  føle  Venskab  for  ham^^).  Dette  Brev 
viste,  at  det  var  Sandhed,  naar  han  udtalte  til  Munter, 
at  han  ikke  tænkte  ondt  om  sine  Fjender ^•^).  Ogsaa  af- 
fattede han  et  Brev  til  sin  Ulykkesfælle  Brandts  Broder, 
hvori  han  gav  sin  Beklagelse  over  at  have  trukket  Ene- 
vold Brandt  med  i  sin  Ulykke  et  levende  Udtryk.  Sin 
egen    Broder    sendte    han    igjennem    Miinter    et    varmt 


en  af  sine  Samtaler  med  Karoline  Mathilde,  at  hun  ikke  vilde 
tro  paa  Rigtigheden  af,  hvad  han  meddelte  hende  om.  at 
Struensee  i  Fængslet  var  bleven  Kristen. 

Farvel.  Endelig  skrev  han  27.  April  et  Brev  til  Kongen, 
hvori  han  mindede  ham  om  de  besynderlige  Ideer,  han 
havde  havt  om,  hvad  der  skulde  gjælde  for  Lykke,  og 
hvori  han  dertil  føjede  en  Henvisning  til  det  andet  Liv. 
Intet,  skrev  han,  af  hvad  der  stod  i  Forbindelse  dermed, 
havde  han  før  troet  paa,  og  han  havde  derfor  aldrig  frem- 
'^ævet  det  for  Kongen,  men  nu  vilde  han  gjøre  det^^). 

Naar  Struensee  skrev  saaledes  til  Kongen,  har  det 
vel  nærmest  været  som  Følge  af  en  Trang  hos  ham  til 
at  lade  sit  sidste  Ord  til  ham  være  præget  af  det  reUgiøse 
Syn,  hvortil  han  var  naaet  paa  det  Tidspunkt,  da  han 
var  Døden  nær.  At  det  skulde  have  nogen  Virkning, 
havde  han  vel  næppe  tænkt  sig.  I  det  mindste  var  det 
en  næsten  fortvivlende  Skildring,  han  i  de  samme  Dage 
havde  givet  af  Kongens  Sjælstilstand,  saaledes  som  han 
havde  set  den  udvikle  sig  i  den  Tid,  han  havde  kjendt 
ham.  Det  er  den,  som  vi  i  det  foregaaende  flere  Gange 
have  henvist  til*).  Han  har  ønsket,  at  den  skulde  komme 
Kongens  nærmeste  i  Hænde,  for  at  de  kunde  omgaas 
ham  paa  den  rette  Maade. 

Da  Henrettelsesdagen  kom,  var  Struensee,  der  den 
foregaaende  Dag  havde  taget  Nadverens  Sakramente, 
vistnok  saa  beredt  til  at  dø,  som  noget  Menneske  kunde 
være  det,  og  noget  lignende  kan  ogsaa  siges  om  Brandt. 
Men  nogle  faa  Øjeblikke,  førend  Struensee  skulde  bestige 
Skafottet,  paakom  der  ham  dog  en  Skrupel.  Han  ytrede 
da  til  Miinter,  at  det  ængstede  ham,  hvis  Gud  i  sin  Al- 
videnhed skulde  se,  at  han  ikke,  saafremt  han  havde 
levet  længere,  vilde  være  bleven  sine  nuværende  Grund- 
sætninger tro.  Dertil  svarede  Munter,  at  Gud  ikke  dømte 
efter  uskete  Gjerninger '^),  og  dette  er  da  ogsaa  det. 
hvorved  man  maa  blive  staaende.  Det  er  ganske  ørkes- 
løst at  opstille  Tvivl,  om  Struensees  Omvendelse  vilde  have 


")  Se  I,  S.  193,  11  og  ovenfor  Side  28. 

holdt  sig  under  andre  Forhold.  Hvad  der  er  sikkert,  er,  at 
den  gav  ham  Kraft  til  uden  Frygt  at  gaa  Døden  imøde  i  dens 
rædselsfuldeste  Skikkelse  og  til  at  dø  som  en  from  Kristen. 

Selve  hans  og  Brandts  Henrettelse  fandt  Sted  paa 
den  bestemte  Dag  (28.  April)  og  efter  hele  det  grufulde 
Program.  Der  var  oprejst  et  Skafot  paa  Østerfælled,  og 
en  uhyre  Menneskemasse  var  samlet  om  det.  Ledsagede 
af  Miinter  og  Hee  førtes  de  tvende  dødsdømte  derhen. 
Brandt  besteg  først  Skafottet,  og  han  viste  en  Ro. 
der  efter  Øjenvidners  Sigende  tog  sig  noget  paataget 
ud.  Medens  han  blev  henrettet  og  endog,  medens  hans 
Legeme  blev  parteret,  holdt  Struensee  i  en  Vogn  med 
Miinter  neden  for.  Afstanden  var  ikke  større,  end  at 
han'  kunde  høre  de  Hug,  der  skilte  hans  Ven  ved  Livet 
og  parterede  hans  Legeme.  Det  var.  som  om  Dødstimen 
skulde  gjøres  saa  rædselsfuld  som  muligt  for  ham.  Derpaa 
besteg  han  Retterstedet,  saa  sit  adelige  Skjold  blive  søn- 
derbrudt af  Bøddelen,  maatte  lægge  sit  Hoved  paa  Blok- 
ken, der  drev  af  Brandts  Blod  —  saa  vidt  gik  Raaheden 
— .  og  efter  at  først  den  højre  Haand  var  afhugget  paa 
ham.  faldt  hans  Hoved,  lykkeligvis  ved  det  første  Hug. 
Han  havde  været  bleg.  og  han  var  tydelig  stærkt  betaget 
ved  det  hele  Optrin:  men.  siger  Miinter.  der  stod  ved 
hans  Side,  der  var  dog  Ro  og  Haab  præget  i  hans  Miner 
til  det  sidste.  Et  Øjenvidne,  der  havde  skaffet  sig  Plads 
lige  ved  Retterstedet,  hørte  ham  bede  lydelig  til  Gud  for 
Kongen,  det  kongelige  Hus  og  det  hele  Land  ^^). 

Struensee  var  kun  henved  35  Aar.  da  hans  Livsbane 
saaledes  endte.  Brandt  var  et  Aar  yngre. 

Efter  Henrettelsen  førtes  Ligene  til  en  muret  Galge, 
der  fandtes  langt  ude  paa  Vesterbro*),  hvor  deres  Hoveder 
sattes  paa  Stager  og  deres  parterede  Legemer  lagdes  paa 
Stejler   og  Hjul.      Det   var    umuhgt   andet   end   at  lægge 


*)    Hvor  den  nuværende  Amerikavej  er. 

Mærke  til.  at  der  fra  Frederiksberg  Slot  var  Udsigt  til 
dette  Rettersted,  og  at  de.  der  vilde  det,  kunde  glæde 
sig  ved  fra  Slotsvinduerne  i  det  mindste  med  Kikkert  at 
se  de  uhyggelige  Levninger  af  de  to  forhadte  Grever  ^^  ^). 
Mange  skulle  i  nogen  Tid  fra  Byen,  —  iblandt  dem  utro- 
lig nok  ogsaa  Præsten  Munter.  -  have  brugt  at  rette 
deres  Spadsereture  ud  til  det  sørgehge  Sted,  unægtelig 
en  forbausende  Lyst !  Levningerne  af  Ligene  forbleve  paa 
Stejlerne  i  saa  lang  Tid,  at  en  engelsk  Rejsende  endnu 
i  Foraaret  1774  kunde  se  dem  der. 

Det  raa.  barbariske  Præg.  som  disse  Henrettelser 
havde  haft,  gjorde  dem  ikke  alene  i  og  for  sig  til  en 
Afskylighed ;  men  det  skulde  ogsaa  vise  sig.  at  den 
yderUg  gaaende  Strænghed  var  en  Dumhed.  Det  er  be- 
kjendt,  at  baade  vakte  disse  Optrin  strax  Uvilje  hos  for- 
skjellige,  og  at  det  snart  blev  en  almindelig  Opfattelse, 
som  gik  over  til  den  yngre  Slængt,  at  den  Haardhed,  der 
her  var  vist,  fortjente  den  største  Misbilligelse.  Naar  i 
det  hele  senere  i  Aarhundredet  Stemningen  slog  stærkt 
om  imod  dem,  der  havde  spillet  en  Hovedrolle  i.  hvad 
der  skete  efter  17.  Januar,  og  særhg  imod  Juliane  Marie, 
saa  virkede  en  national  Skamfølelse  ved  Barbarierne  den 
28.  April  ikke  lidt  med  dertil. 

Efter  Grevernes  Henrettelse  stod  endnu  tilbage  at 
afgjøre,  hvad  der  skulde  ske  ved  de  andre  fængslede  fra 
17.  Januar,  over  hvem  Forhørene  allerede  for  nogen  Tid 
siden  vare  afsluttede.  Regeringen,  der  formodentlig  nu 
ønskede  en  hurtig  Ende  paa  den  hele  Sag,  vilde  ikke 
med  Hensyn  til  dem  lade  det  komme  til  en  formelig 
Rettergang;  men  den  gav  Undersøgelseskommissionen 
Befaling  til  at  indgive  Beretning  om.  hvad  Forhørene 
havde  oplyst  om  dem;  saa  skulde  Dommen  fældes  ved 
kongehg  Resolution. 

Læser  man  disse  Forhør  igjennem,  bliver  man  slaaet 
af.    i  hvilken  Grad   de  vise  et  sauve  qui  peiit.      Det    er, 

som  om  de  anklagede  kappedes  om  ikke  alene  at  ville 
godtgjøre,  at  de  i  Virkeligheden  ikke  havde  staaet  i  noget 
personligt  Forhold  til  Struensee,  men  ogsaa,  at  de  i  det 
hele  kun  havde  havt  hdet  at  gjøre  med  ham,  at  de.  hvor 
det  havde  været  Tilfældet,  kun  rent  forretningsmæssig 
havde  givet  Raad  efter  Opfordring  fra  hans  Side,  at  de 
havde  fundet  ham  lidet  behagelig  i  Væsen,  og  at  det  var 
saa  langt  fra,  at  de  havde  haft  Del  i  hans  farlige  Planer, 
at  de  tvært  imod  havde  misbilliget  mange  af  hans  Skridt 
og  især  hans  Overgreb  med  at  tiltage  sig  Kabinetsminister- 
pladsen.  Der  har  visselig  været  en  Del  sandt  i  disse  Ud- 
talelser: men  der  kan  ikke  være  Tvivl  om,  at  Tanken 
om  at  se  at  slippe  saa  godt  fra  det  som  muligt  har  farvet 
deres  Fremstilling  af  Forholdet. 

Først  indsendte  Kommissionen  (4.  Maj)  Indberetning 
om  de  7  mindst  kompromitterede  iblandt  dem.  Efter  hvad 
der  udtaltes  i  den,  maatte  de  tre,  Generalinde  Gåhler, 
Oberstløjtenant  Hesselberg  (Officer  i  Falkenskjolds  Regi- 
ment) og  Kontreadmiral  Hansen,  imod  hvilken  sidste  der 
ikke  havde  kunnet  siges  andet,  end  at  Struensee  havde 
vist  ham  Tillid  som  Søofficer,  anses  for  fuldstændig  uskyl- 
dige. En  Løjtenant  Aboe,  en  saare  ubetydehg  Person- 
lighed, havde  aabenbart  ikke  havt  at  gjøre  med  noget- 
somhelst,  der  kunde  gjøres  til  Gjenstand  for  Anklage. 
Den  femte  af  dem.  Sturtz.  havde  havt  det  Uheld,  at  Stru- 
ensee og  endnu  mere  Dronningen,  som  tidligere  nævnt, 
havde  syntes  godt  om  ham.  og  Dronningen  havde  endog 
foræret  ham  en  Ring,  fordi  han  havde  malet  hendes 
Portræt;  han  havde  ogsaa  været  Gjenstand  for  Tillid, 
lutter  paa  dette  Tidspunkt  meget  mistænkelige  Træk; 
men  paa  den  anden  Side  havde  han  aldrig  fornægtet  sine 
varme  Følelser  for  Bernstorff,  og  han  havde  udtalt  sig 
stærkt  imod  Planen  om  at  fratage  ham  hans  Pension. 
Den  sjette,  Etatsraad  Willebrandt,  var,  som  det  vil  erin- 
dres,  bleven   brugt  til  en   Omdannelse   af  Marinens  Sty- 

relse,  som  nu  erklæredes  for  uheldig;  endelig  var  der 
Kr.  J.  Berger,  som  unægtelig  paa  visse  Maader  havde 
været  Gjenstand  for  en  ikke  ringe  Tillid  fra  Struensees 
Side.  Til  Lykke  for  ham  kunde  han  dog  rense  sig  for  en 
Mistanke,  der  havde  været  rettet  imod  ham  for  at  have 
villet  gjøre  Kongen  Skade  ved  den  Staalkur,  han  i  Som- 
meren og  Efteraaret  1771  havde  ladet  ham  gjennemgaa, 
og  Kommissionen  fandt  ogsaa,  at  han  maatte  frikjendes 
for  at  have  havt  Del  i  Kronprinsens  farlige  Opfostring, 
da  det  kunde  godtgjøres,  at  han  havde  tilraadet,  at  den 
lille  Prins  fik  ordentligt  Fodtøj  og  mere  nærende  Mad. 
Imidlertid  mente  den  paa  den  anden  Side.  at  han  ved 
Raad  og  Forslag  havde  bestyrket  Struensee  i  >visse  For- 
andringer, endog  udi  ham  uvedkommende  Ting,  og  hvori 
han  formodentlig  ikke  havde  Indsigt  nok.« 

Efter  det  Indtryk,  Kommissionens  Indberetning  om 
disse  syv  gjør,  har  man  ondt  ved  at  se,  hvad  de  skulde 
kunne  straffes  for,  med  mindre  det,  overhovedet  at  have 
været  brugt  af  Struensee  i  nogen  vigtigere  Sag,  skulde 
gjælde  for  strafbart.  Den  kongelige  Resolution  kom  imid- 
lertid kun  for  de  fire  førstes  Vedkommende  til  at  lyde 
paa,  at  der  ingen  Straf  kunde  tilkjendes  dem.  Sturtz 
blev  løsladt,  men  mistede  sin  Stilhng  og  skulde  begive 
sig  til  Holsten  med  en  Pension  paa  500  Rdlr..  indtil  han 
kunde  faa  Ansættelse.  Willebrandt  blev  det  befalet  at 
opholde  sig  i  en  af  de  smaa  Kjøbstæder  i  Sjælland,  og 
til  at  leve  af  fik  han  en  kummerlig  Pension  paa  300  Rdlr. 
Paa  samme  Maade  straffedes  Berger,  med  Undtagelse  af. 
at  han  skulde  opholde  sig  i  Aalborg;  men  der  blev  dog 
stillet  i  Udsigt  for  ham,  at  han  kunde  blive  Provinsial- 
medikus,  naar  en  saadan  Plads  blev  ledig.  Endelig  var 
der  i  den  kongelige  Resolution  for  samtliges  Vedkom- 
mende tilføjet  den  alvorlige  Udtalelse,  at  det  var  af  be- 
synderUg  Naade,  at  Kongen  denne  Gang  havde  overset 
deres    udviste    ubetænksomme   og  strafværdige   Omgang. 

Dette  er  højst  betegnende.  Det  gik  naturligvis  ikke  an  at 
sige,  at  de  fire  ai  de  her  nævnte  vare  ganske  uskyldige; 
saa  havde  man  jo  uden  tilstrækkelig  Grund  holdt  dem 
fængslede,  og  i  det  mindste,  hvad  Fru  Gåhler  angik, 
endog  paa  en  for  hende  højst  ubehagelig  Maade.  Altsaa 
skulde  det  kun  være  af  højkongelig  Naade.  at  der  blev 
baaret  over  med  et  strafværdigt  Forhold  —  som  disse 
fire  stode  helt  udenfor. 

Tilbage  var  der  tre.  som  gjaldt  for  langt  skyldigere 
end  de  her  nævnte  syv.  nemlig  General  Gåhler,  Oberst 
Falkenskjold  og  Justitsraad  Struensee.  Om  dem  indgav 
Kommissionen  Indberetning  30.  Maj.  Vi  kjende  Gåhlers 
Forhold  til  Planerne  i  1770  imod  det  BernstorfCske  Mini- 
sterium og  de  Breve,  han  havde  faaet  fra  Rantzau;  vi  have 
set  hans  Jubel  over  Bernstorffs  Fald  og  hans  Haab  om. 
at  der  skulde  begende  en  bedre  Tid.  efter  at  Anarkiet 
og  Aristokratiet  vare  knuste.  Dette  var  naturligvis  højst 
kompromitterende.  Det  kunde  ikke  andet  end  tage  sig 
ud.  som  om  han  havde  været  i  Ledtog  med  Struensee 
paa  den  Tid.  og  han  havde  paa  en  Maade  virkelig  været 
det.  Det  var  endvidere  utvivlsomt,  at  han  havde  givet 
Raad  i  en  Retning,  som  maatte  fremme  Struensees  Pla- 
ner, især  ved  at  anbefale  Indsendelsen  af  skriftlige  Refe- 
rater fra  Kollegierne.  Ikke  mindre  havde  han  i  Vinteren 
og  Foraaret  1771  spillet  en  vigtig  Rolle  som  raadgivende 
med  Hensyn  til  forskjellige  Forandringer  og  særlig,  hvad 
Marinens  Forhold  og  den  algierske  Expedition  angik.  Alt 
dette  havde  han  under  Forhørene,  undertiden  næsten 
anstødelig,  søgt  at  sno  sig  fra  ved  alskens  Benægtelser 
og  Fortielser:  men  der  forelaa  klare  Beviser  i  hans  Brev- 
vexhng  samt  i  andre  Aktstykker.  Skulde  det  i  det  hele 
gjælde  for  strafbart  at  have  ladet  sig  bruge  af  Struensee. 
maatte  det  naturligvis  være  det  i  endnu  højere  Grad. 
naar  man  som  Gåhler  vitterlig  havde  været  hans  Raad- 
giver  i  vigtige  Spørgsmaal.     Det  kunde  nu  vistnok,  hvad 

Kommissionen  ikke  undlod  at  fremhæve,  paa  den  anden 
Side  regnes  ham  til  Gode.  at  han  siden  Foraaret  1771 
havde  staaet  Struensee  fjærnere.  at  han  havde  været 
uenig  med  denne  i  adskilligt,  holdt  hans  Ministermyndig- 
hed for  at  stride  imod  Kongeloven  og  gjort  ham  opmærk- 
som derpaa.  og  at  han  ved  Fodgardens  Ophævelse  havde 
nægtet  at  adlyde  hans  Kabinetsordre  og  krævet  en  kongelig 
Resolution.  Men  Kommissionen  mente  alUgevel.  at  han 
havde  begaaet  den  Forseelse  at  have  meleret  sig  med 
at  forandre  og  omdanne  den  hele  Stats  Indretning«  uden 
at  have  den  fornødne  Indsigt,  og  at  han  maatte  kaldes  en 
skadelig  Mand,  der  lettelig  atter  i  Fremtiden  kunde  blive  det. 
Haardere  blev  der  dog  taget  paa  Falkenskjold.  som 
unægtelig  i  den  senere  Tid  næst  Brandt  havde  staaet 
Struensee  nærmest.  Man  fandt  det  graverende,  at  han 
ved  dennes  Hjælp  havde  opnaaet  at  faa  Gaver  af  Kon- 
gens Kasse,  først  paa  3000  Rdlr.  og  siden  paa  3500.  Til- 
lige havde  han  trods  alt.  hvad  han  vilde  forsvare  sig  med, 
utvivlsomt  været  Struensees  Hjælper  ved  Gardernes  Af- 
skaffelse, og  endelig  havde  han  2  Synder  paa  sin  Sam- 
vittighed overfor  Arveprinsen,  hvem  man  i  dette  Øjeblik 
mente  særlig  at  burde  vise  meget  Hensyn.  Han  havde 
nemUg  havt  væsenlig  Del  i.  at  det  Regiment,  der  bar 
Prinsens  Navn,  var  bleven  sendt  bort  for  at  ligge  i  Garni- 
son i  en  Kjøbstad.  uden  at  Prinsen  fik  Meddelelse  derom, 
og  han  havde,  hvad  der  blev  gjort  til  en  meget  stor 
Forbrydelse,  i  Foraaret  1771,  da  han  exercerede  sit 
Regiments  Musikkorps  paa  Volden,  vist  ham  en  unægte- 
hg  grov  Mangel  paa  Hensyn  ved  ikke  at  lade  sit  Musik- 
korps vige  af  Vejen  for  ham,  der  netop  kom  ridende 
imod  det.  Prinsen  var  derfor  bleven  nødt  til  at  ride  til 
Side  for  at  komme  forbi.  Falkenskjold  havde  ved  denne 
Lejlighed  meget  flot  udbrudt,  at  selv  om  det  var  den 
Herre  Gud,  der  kom,  vilde  han  ikke  vige^").  Alt  dette 
blev  i  Indberetningen  fremstillet  i  et  ret  sort  Lys. 

Endelig  var  der  Justitsraad  Struensee.  I  og  for  sig 
var  det  ikke  underligt,  at  han,  den  højt  betroede  Finans- 
embedsmand,  blev  trukket  ind  med  i  Broderens  Fald,  og 
han  var  endog  bleven  belagt  med  Lænker  ligesom  denne 
og  Brandt.  Men  det  viste  sig  ved  Forhørene,  at  hans  For- 
hold til  Broderen  havde  været  et  rent  Forretningsforhold, 
og  at  han  paa  ingen  Maade  kunde  opfattes  som  Medvider 
i  hans  forskjellige  Skridt  som  Statsmand.  Ogsaa  var  det 
klart,  at  han  havde  røgtet  sit  Embede  med  saa  megen 
Dygtighed,  at  der  i  den  Henseende  intet  kunde  lægges 
ham  til  Last.  Derimod  mente  Kommissionen  at  maatte 
henlede  Opmærksomheden  paa  nogle  Forhandlinger,  han 
havde  drevet  med  preussiske  Forretningsmænd  om  For- 
pagtning af  Saltafgiften  i  Staten  og  af  Tobakshandelen, 
idet  der  antoges  at  være  Grund  til  Mistanke  om,  at  han 
havde  villet  lade  sig  betale  for  at  overlade  vedkommende 
Tobakshandelen.  Noget  Bevis  kunde  der  dog  ikke  frem- 
føres imod  ham. 

Efter  at  denne  Indberetning  var  tilsendt  Regeringen, 
drøftedes  de  anklagedes  Sag  i  Statsraadet.  Det  maa, 
synes  det,  have  været  ubehageligt  for  Rantzau  at  skulle 
være  med  at  stemme  her.  I  det  mindste  var  han  kom- 
men til  at  staa  i  et  højst  uheldigt  Lys  ved  Gahlers  Korre- 
spondance, der  brugtes  som  Bevis  for,  at  denne  havde 
hjulpet  Struensee  til  at  styrte  det  gamle  Ministerium. 
Den  havde  nemlig  tydelig  vist.  at  Rantzau  endog  liden- 
skabehg  havde  ønsket  Bernstorffs  og  hans  Kollegers  Fald, 
og  ligeledes,  at  han  havde  gjort,  hvad  han  kunde,  for  at 
faa  Konseillet  afskaffet'^^).  Hertil  kom  saa  ogsaa,  at  hans 
Arbejde  paa  det  udenrigske  Omraade  var  gaaet  i  en 
Retning,  som  man  nu  ganske  brød  Staven  over.  Det 
vilde  derfor  være  værdifuldt  at  kjende  hans  Afstemning 
her;  men  desto  værre  fattes  hans  Votum  i  den  Beretning, 
vi  have  om  Statsraadsforhandlingen.  Har  han  maaske 
særlig  følt  det  at  skulle  dømme  den  af  ham  tidligere  be- 

undrede  Gåhler  saa  pinligt,  at  han  forstod  at  unddrage 
sig  Voteringen? 22).  Af  de  andre  Medlemmer  maa  Osten 
nævnes  som  den,  der  var  mildest,  og  det  skyldtes  aaben- 
bart  ham,  at  Gåhler  ikke  kom  værre  fra  det,  end  han 
gjorde.  Det  blev  nemlig  efter  Ostens  Forslag  tilladt  ham 
at  opholde  sig  i  en  eller  anden  By  i  Jylland  eller  paa 
Lolland  og  Falster,  idet  der  fastsattes  500  Rdlr.  som 
Pension  for  ham  og  lige  saa  meget  for  hans  Hustru. 
Justitsraad  Struensee  blev  det  paalagt  strax  at  rejse  ud 
af  Landet,  efter  at  han  skriftlig  havde  lovet  aldrig  at 
meddele  noget  som  helst  om,  hvad  han  vidste  vedrørende 
Statens  Sager.  Værst  kom  det  til  at  gaa  ud  over  Falken- 
skjold,  der  blev  straffet  med  livsvarigt  Fængsel  paa  Munk- 
holm. Med  mindre  Straf  mente  man  ikke  at  kunne  ramme 
ham,  fordi  han  havde  været  brugt  af  Struensee  som  Raad- 
giver,  og  fordi  han  ikke  havde  villet  lade  sit  Regiments 
Musikkorps  vige  til  Siden  for  Arveprinsen.  Os  maa  en 
saa  haard  Straf  forekomme  hgefrem  oprørende  ^3). 

Naar  der  i  den  Grad  blev  taget  stærkt  paa  det  at 
have  havt  Struensees  Tillid  og  at  have  gjort  ham  For- 
slag, som  vi  have  havt  Indtrykket  af  ved  flere  af  de  i 
det  forégaaende  omtalte,  kunde  det  Kgge  nær  at  tro,  at 
det  vilde  være  gaaet  ud  over  endnu  flere,  og  at  der 
ogsaa  strax  vilde  være  blevet  ryddet  op  iblandt  dem, 
som  han  havde  ansat  i  forskjellige  Embeder.  Men  i  Øje- 
blikket skred  man  dog  ikke  hertfl,  og  der  kan  endog 
nævnes  en  Mand,  som  kom  mærkværdig  godt  fra  Kata- 
strofen. Det  var  Grev  U.  A.  Holstein.  Vi  erindre,  hvor 
yndet  han  en  Tid  havde  været  af  Struensee,  og  hvilken 
Rolle  han  havde  spiflet  ved  Omdannelsen  af  Kjøbenhavns 
Kommunalforfatning,  noget  af  det.  som  mest  havde  vakt 
Forbitrelse.  Men  han  slap  med  aflerede  18.  Januar  at 
bhve  sendt  tilbage  til  sit  tidligere  Amtmandsskab  i  Tøn- 
der. Aabenbart  har  det  reddet  ham,  at  han  i  den  sidste 
Tid   havde   lagt  sig  temmehg  ud   med   Struensee,   og  at 

hans  Hustru  formelig  havde  været  afskyet  af  denne  og 
af  Dronningen.  De  forsvinde  hermed  af  Historien.  Mere 
unaadig  bleve  den  tidligere  Staldmester,  Baron  Biilow,  og 
hans  fra  Hoffets  Historie  i  flere  Aar  meget  bekjendte 
Hustru  behandlede.  De  fik  Befaling  til  at  forlade  Kjø- 
benhavn  inden  3  Gange  24  Timer  og  opholde  sig  i  Hol- 
sten, hvor  Biilow  havde  at  leve  »rolig  og  indgetogen«  og 
ganske  afholde  sig  fra  al  ^>verfangliche  Korrespondance li^ 
indtil  der  blev  truffet  nærmere  Bestemmelse  om  ham 2*). 
En  Mand  iblandt  dem,  der  vare  blevne  dragne  ind 
i  Struensees  Historie,  maa  der  endnu  siges  et  Par  Ord 
om,  og  det  er  Reverdil.  Han  havde,  saa  vi,  indtaget 
en  helt  selvstændig  Stflling.  Efter  Tilbagekaldelsen  her 
til  Landet  i  September  1771  havde  han  samvittighedsfuldt 
varetaget  det  Hverv,  der  var  overdraget  ham  af  Struensee 
og  Brandt,  og  han  havde  gjort  det  saaledes.  at  enhver 
vidste,  at  han  ikke  gik  en  Tomme  udenfor,  hvad  han 
holdt  for  sin  Pligt.  Paa  intet  Punkt  havde  han  bøjet 
Knæ  for  Magthaverne;  men  han  havde  ej  heller  villet 
tage  Del  i  noget  Skridt  imod  dem.  Efter  17.  Januar 
var  det  umuligt  for  dem.  der  nu  vare  blevne  de  raadende, 
at  nægte  ham  deres  Højagtelse  som  Karakter;  hien  de 
vilde  dog  helst  af  med  ham.  De  vare  ikke  i  Tvivl  om, 
at  han  dømte  skarpt  om  meget  af,  hvad  der  nu  skete, 
og  de  ønskede  særhg  ikke,  at  han  kom  i  Forbindelse 
med  Kongen,  da  de  kunde  være  sikre  paa.  at  han 
vilde  se  at  faa  denne  til  at  vise  saa  megen  Mildhed 
som  muligt.  Følgelig  fik  han  at  vide.  at  han  gjorde 
bedst  i  at  forlade  Landet  og  rejse  hjem  til  Schweitz,  saa 
snart  det  lod  sig  gjøre.  Han  fik  1000  Rdlr.  i  Rejse- 
penge-^). Intet  kunde  under  de  daværende  Forhold  være 
ham  personlig  kjærere  end  at  komme  bort,  og  han  rejste 
da  ogsaa^^).  Vi  have  fra  nu  af  i  vor  Historie  ikke  mere 
med  denne  sjælden  hæderlige  og  selvstændige,  dygtige 
Mand   at   gjøre.    Men  hans   Minde  maa  saa  meget  mere 

holdes  i  Ære.  som  han  ved  sine  efterladte  Memoirer  om 
Struenseetiden  har  skjænket  os  det  vigtigste  Kildeskrift, 
vi  have  til  denne  Tids  Historie,  et  Skrift,  der,  om  det 
end  ingenlunde  er  fejlfrit,  dog  helt  igjennem  vidner  om 
sin  Forfatters  Sandhedskjærlighed,  fine  psykologiske  Blik 
og  overlegne  Evne  til  at  dømme  med  objektiv  Ro  om 
de  Forhold  og  Personer,  som  han  skildrer. 

Imidlertid  var  ogsaa  Karoline  Mathildes  endelige 
Skjæbne  bleven  afgjort.  Vi  erindre,  at.  efter  at  Skilsmisse- 
dommen var  fældet  (6.  April),  var  den  bleven  meddelt 
hende  med  den  Tilføjelse,  at  Aalborghus  var  bestemt  til 
Opholdssted  for  hende,  med  mindre  Kongen  kom  overens 
med  hendes  Broder,  den  engelske  Konge,  om  en  anden 
Ordning.  Det  var  med  Føje,  at  dette  sidste  var  tilføjet. 
Kong  Georg  III  ønskede  nemhg  at  have  et  Ord  med  at 
sige  om  sin  Søsters  Fremtid. 

Naturhgvis  havde  det  efter  17.  Januar  været  nød- 
vendigt strax  at  sende  baade  ham  og  Dronningens  Mo- 
der, den  dødssyge  Prinsesse  af  Wales,  Meddelelse  om, 
at  Kongen  havde  set  sig  nødt  til  at  internere  hende  paa 
Kronborg.  Men  naar  man  i  Kjøbenhavn  havde  haabet 
at  kunne  faa  Sagen  afgjort  som  en  ren  Familiesag  imel- 
lem de  tvende  kongelige  Svogre,  viste  det  sig  umuligt 
Det  vilde  hverken  Kong  Georg  eller  det  engelske  Mini- 
sterium indlade  sig  paa.  Karoline  Mathilde  var  engelsk 
Prinsesse,  og  hendes  Sag  raaatte  gjælde  som  en  engelsk 
Nationalsag.  Skjønt  der  ved  Hoffet  i  London  tidligere 
havde  været  liden  Tilfredshed  med  hendes  Færd,  og  det 
i  den  Grad,  at  hun  selv,  som  vi  have  set,  mente,  at  hun 
var  sværtet  derovre,  kom  Sagen  til  at  stille  sig  helt 
anderledes,  saa  snart  hun  var  Ijærnet  fra  Kongen  og  der 
var  Tale  om  at  ophæve  hendes  Ægteskab  med  denne. 
Det  tog  man  ved  det  engelske  Hof  og  i  det  engelske 
Folk  som  en  Fornærmelse,  og  det  saa  meget  mere.  som 
det  hurtig  blev  en  Trossag,  at  hun  led  uskyldig,   og  at 

det  kun  var  nederdrægtige  Rænker  fra  hendes  Fjenders 
Side.  der  havde  gjort,  at  hun  blev  draget  ind  med  i 
Struensees  Skjæbne.  en  Opfattelse,  som  ogsaa  senere 
synes  stadig  at  have  holdt  sig  i  England.  Nationalstolt- 
heden taaler  ikke.  at  man  skulde  tro.  at  en  engelsk 
Prinsesse  kunde  gjøre  sig  skyldig  i,  hvad  hun  sigtedes 
for.  Det  hjalp  ikke.  at  der  blev  sendt  den  engelske 
Konge  Meddelelse  om  de  Vidneforhør,  der  tydelig  fæl- 
dede hende. 

Hvad  man  nu  end  vil  dømme  om  denne  Ensidighed, 
saa  var  det  naturligt,  at  man  ikke  i  England  vilde  over- 
lade hendes  Fjender  i  Danmark  at  raade  over  hendes 
Fremtidsskjæbne.  og  den  engelske  Statsafsending  i  Kjø- 
benhavn.  Sir  Robert  Keith,  havde  fra  først  af  energisk 
nedlagt  Indsigelse  derimod.  Han  støttedes  stærkt  heri 
baade  af  sit  Ministerium  og  af  Kong  Georg,  der  unægte- 
Ug  med  Føje  blev  forbitret  over.  at  det  formentes  Karo- 
Une  Mathilde  at  svare  paa  Breve,  som  han  og  hendes 
Moder  den  29.  Januar  skrev  til  hende.  Det  var  ikke 
førend  den  3.  April,  at  hun  kunde  sende  Broderen  et 
Brev.  Imidlertid  havde  Keith  forsøgt  at  faa  forhindret 
Skilsmissen,  og  han  havde  foreslaaet.  at  Processen  skulde 
standses,  imod  at  Dronningen  forlod  Landet  og  at  der 
fra  engelsk  Side  blev  lovet,  at  hun  skulde  vedblive  at 
leve  udenfor  Danmark.  Medens  man  fra  dansk  Side  ikke 
vilde  indlade  sig  herpaa.  var  det  i  Længden  umuligt  at 
vægre  sig  ved  at  gaa  ind  paa  andre  Ønsker,  der  udtaltes 
fra  engelsk  Side.  og  det  saa  meget  mere  som  Regerin- 
gen i  England  gav  sit  Krav  paa  at  ville  have  noget 
at  sige  med  Hensyn  til  hendes  Fremtid  Eftertryk  ved 
Flaaderustninger.  At  tage  en  Strid  op  herom  vilde  have 
været  Vanvid,  hvad  særlig  Schack  Rathlou  synes  at  have 
havt  et  klart  Blik  for,  og  det  kom  derfor  ogsaa  til  en 
Overenskomst.  Den  18.  April  1772  kunde  Keith  sende 
sin    Regering   Underretning    om.    at    den    danske   Konge 

»med  Glæde«  vilde  imødekomme  Kong  Georgs  Ønske  om 
at  føre  sin  Søster  hjem  til  sine  egne  Stater ^^). 

Hvad  de  daværende  Magthavere  her  i  Landet  mest 
vare  bange  for,  var  aabenbart,  at  Dronningen,  naar  man 
ikke  paa  en  Maade  havde  hende  under  Bevogtning,  i  et 
formentUg  dertil  passende  Øjeblik  skulde  vende  tilbage 
hertil,  og  man  forsøgte  derfor  at  opnaa  et  udtrykkeKgt 
Tilsagn  fra  engelsk  Side,  der  kunde  sikre  derimod;  men 
dette  afsloges  bestemt.  Det  maatte,  blev  der  udtalt,  være 
Danmark  nok,  naar  Sir  Keith  og  ligeledes  den  engelske 
Udenrigsminister  erklærede,  at  deres  kongelige  Herre  al- 
deles ikke  ønskede  at  se  sin  Søster  vende  tilbage  til  Dan- 
mark. Hermed  maatte  Regeringen  lade  sig  nøje,  og  der  blev 
derefter  truffet  de  Aftaler,  som  for  øvrigt  vare  nødvendige. 

Paa  den  ene  Side  slap  man  i  Danmark  for  i  Frem- 
tiden at  yde  noget  til  Dronningens  Underhold;  men  til 
Vederlag  skulde  den  Medgift,  hun  ved  sit  Ægteskab  havde 
indbragt  i  Landet,  nemUg  40,000  Lstr.  som  engelsk  Prin- 
sesse og  40,000  Rdlr.  som  hannoveransk  Prinsesse,  be- 
tales tilbage,  ligesom  Kongen  ogsaa  til  Fordel  for  hende 
gav  Afkald  paa  8000  Lstr.,  der  tilkom  ham  efter  hendes 
Moder,  som  var  død  8.  Februar.  Endvidere  maatte  det 
opfattes  som  en  Imødekommenhed  fra  den  dansk-norske 
Regerings  Side,  at  den  lovede  altid  at  erkjende  hende 
som  Dronning,  om  end  ikke  som  Dronning  til  Danmark 
og  Norge. 

Tilbage  stod  nu  alene  Ordningen  af  hendes  Bort- 
rejse, og  det  fastsattes  derom,  at  nogle  engelske  Krigs- 
skibe skulde  afhente  hende  ved  Helsingør.  To  Fre- 
gatter og  et  mindre  Skib  ankom  da  ogsaa  her  i  de  sidste 
Dage  af  Maj,  og  den  31.  Maj  gik  Dronningen  ombord 
paa  dem,  ledsaget  af  nogle  faa  af  sin  Hofstat  og  af  Sir 
Keith.  Hun  blev  fuldstændig  behandlet  som  Dronning 
ved  sin  Bortrejse,  ogsaa  hvad  Salutering  baade  fra  Kron- 
borg og  fra  de  engelske  Skibe  angik.    Derpaa  sejlede  hun 

til  Stade  i  Hannover,  hvorfra  hun  rejste  til  sit  Bestem- 
melsessted Celle  længere  inde  i  dette  Land.  Kong  Georg 
havde  valgt  denne  By  i  sine  Stater  i  Stedet  for  at  lade 
hende  føre  hjem  til  England,  hvor  let  Opholdet  paa  flere 
Maader  i  Længden  kunde  være  blevet  hende  pinligt  ^^). 

Det  maa  have  været  med  blandede  Følelser,  at  den 
ulykkelige  Dronning  satte  sin  Fod  paa  den  engelske 
Fregat,  der  tog  hende  om  Bord.  Hun  kunde  paa  en 
Maade  hilse  sine  Landsmænd,  de  engelske  Søofficerer, 
som  Befriere,  og  hun  kunde  først  paa  Fregatten  føle  sig 
helt  fri  igjen.  Nu  var  endelig  det  pinagtige  Ophold  paa 
Kronborg  forbi;  her,  hvor  hun  i  de  sidste  Maaneder 
havde  gjennemlevet  en  Tid  fuld  af  Vaande,  set  sin 
Skjændsel  blive  forkyndt  ved  Skilsmissedommen  og  faaet 
Budskabet  om,  at  den  Mand,  som  hun  havde  hengivet 
sig  til  med  den  varmeste  Forelskelse,  var  død  Forbry- 
derens Død,  og  at  hans  Lemmer  klædte  Stejle  og  Hjul. 
Og  naar  hun,  da  hun  hørte  om  Struensees  Fængsling, 
havde  sagt  om  Kristiansborg  Slot,  at  hun  havde  Rædsel 
for  det  Slot,  saa  maatte  det  ligge  nær  for  hende  tillige 
at  føle  det  samme  for  det  Land,  hun  nu  forlod,  hvor 
hun  fra  først  af,  i  sin  tidligste  Ungdoms  Vaar,  havde 
døjet  en  tilsidesat  Ægtefælles  Lod,  hvor  den  Lykke,  hun 
en  Tid  havde  følt,  havde  været  tilsat  med  Bevidstheden 
om,  at  det  var  i  et  brødefuldt  Forhold,  hun  fandt  den, 
og  hvor  hun  havde  set  sig  styrtet  og  haardt  behandlet 
af  Fjender,  der  nu  triumferede  paa  hendes  Bekostning. 
Det  kunde  kun  være  en  umaadelig  Lettelse  at  slippe 
bort  fra  et  Land,  hvor  hun  havde  oplevet  alt  dette.  Men 
hun  maatte  betale  en  høj  Pris  for  at  komme  bort.  Hun 
havde  ikke  alene,  da  hun  forlod  Kristiansborg  Slot,  maattet 
lade  sin  Søn  blive  der  tilbage;  men  nu  maatte  hun  paa 
Kronborg  med  den  dybeste  Smerte  og  under  Taare- 
strømme  sige  Farvel  til  sin  lille  Datter,  hvis  Pleje  havde 
været  hendes  eneste  Glæde  i  de  sidste  Maaneder.     Hun 

var  kun  ^1  Aar.     Hvilket   langt  Liv.  skilt  fra  sine  Børn, 
syntes  der  ikke  nu  at  ligge  for  hende  ^^)! 


Det  er  med  en  usigelig  Følelse  af  Ubehag,  man  føl- 
ger Afslutningen  af  de  Begivenheder,  vi  nu  sidst  have 
dvælet  ved.  Der  er  ikke  en  eneste  af  de  Personligheder, 
som  spillede  en  større  Rolle  i  dette  Drama,  hvis  Optræ- 
den vækker  Sympathi.  Det  kan  være  rørende  nok  at  se 
Struensee  og  Brandt  i  deres  Fængsler  blive  omvendte  til 
Kristendommen  og  dø  som  fromme  Kristne.  Men  Brandt 
er,  taget  som  Personlighed,  for  letsindig  og  upaalideUg 
til,  at  man  kan  føle  stort  for  ham,  og  Struensee 
havde  baade  som  Menneske  og  som  Statsmand  en 
Mængde  alvorlige  Skyggesider,  som  man  umulig  kan 
overse.  Ingen  af  deres  saakaldte  Tilhængere  formaar 
ved  sin  Holdning  at  vække  levende  Deltagelse,  og  om 
man  end  kan  have  uendelig  ondt  af  Dronningen,  er  det 
dog  kun  som  hdende,  at  hun  kommer  til  at  staa  os  nær. 
Og  nu  Sejrherrerne!  Ganske  vist  var  det  godt  og  nød- 
vendigt, at  de  styrtede  Struensee,  og  det  er  umuligt  at 
nægte,  at  flere  af  dem  bragtes  til  at  træde  op  imod  ham 
ved  Tanken  om  Fædrelandets  og  Kongehusets  Vel;  men 
der  er  efter  17de  Januar  kun  lidet  i  deres  Færd.  som 
giver  Indtryk  af,  at  de  lededes  af  andet  end  af  liden- 
skabeligt Partihad,  urimehg  Frygt  og  smaasindet  Tanke- 
gang, for  ikke  at  tale  om  dem  iblandt  dem,  som  man 
føler  hgefrem  ModbydeHghed  for.  Selv  Mænd,  man  ellers 
har  Højagtelse  for,  tabe  Ligevægten  under  den  alminde- 
Uge  Ophidselse,  og  som  Baggrund  for  det  hele  har  man 
en  opfanatiseret  Folkemasse. 

Lykkeligvis  var  dette  kun  en  kort  Episode.  Den 
øvrige  Del  af  den  egentlige  Struenseetid  har  ganske  vist 
store  Pletter,  og  meget  baade  ved  Styrelse  og  Hofliv  er 
os  inderlig  imod :  men  ved  Siden  deraf  er  der  dog  noget 

i  høj  Grad  fængslende  ved  at  følge  Gangen  i  Om- 
væltningerne. Det  er  ikke  uden  Grund,  at  dette  korte 
Tidsrum  i  en  Grad  som  faa  andre  Afsnit  af  vor  nyere 
Historie  har  virket  gribende  paa,  hvem  der  læste  eller 
hørte  derom.  Allerede  det,  at  man  har  at  gjøre  med  en 
hel  Række  Personligheder,  hvis  Attraa  efter  at  spille  en 
Rolle,  og  hvis  Lidenskaber  og  Stemninger,  enten  Glæde 
over  sejrrig  Fremgang  eller  Bitterhed  over  lidte  Nederlag 
man  kan  følge,  kaster  et  eget  Liv  over  Aarene  fra  før 
Struensees  begyndende  Optræden  til  hans  Fald.  Der  er  en 
slaaende  Modsætning  imellem  det  og  saa  det  jævnhg  uper- 
sonlige Præg,  som  Kollegiestyrelsen  havde  havt  i  den  fore- 
gaaende  Tid,  hvor  man  kun  altfor  tidt  savner  det  at 
kunne  skjelne  imellem,  hvad  de  forskjellige  Personhgheder 
have  ment  og  udrettet,  og  hvor  Forholdet  imellem  dem, 
der  havde  Magten  i  Hænde,  ikke  sjælden  er  vanskeligt  at 
oprede.  Selv  det,  at  adskilHge  af  de  optrædende  i  Stru- 
enseetiden  kun  ere  lidet  sympathetiske,  formaar  ikke  at 
svække  Interessen.  Men  ganske  særlig  giver  Hovedper- 
sonens egen  Skjæbne,  hans  dumdristige  Griben  efter 
Lykken,  hans  næsten  utrolige  Stigen  til  Vejrs  fra  at  have 
været  Lægen  i  Altona  til  at  blive  den  almægtige  Kabi- 
netsminister,  hans  pludselige  Fald  til  at  lide  den  for- 
smædeUgste  Forbryderdød,  og  i  Forbindelse  dermed  hans 
Forhold  til  Dronningen,  det,  at  han  vinder  en  ung  ind- 
tagende Kvindes  lidenskabelige  Kærlighed  og  drager  hende 
med  i  sit  Fald,  alt  dette  giver  det  korte  Tidsrum  et 
Dramas  Liv  og  Spænding.  Ganske  naturlig  har  det  da 
lokket  Digtere  til  her  at  finde  Æmner  til  Romaner  og 
Dramaer. 

Men  Tidsrummet  har  ogsaa  en  fængslende  Interesse, 
fordi  der  i  det  skete  et  forholdsvis  stort  politisk-socialt  For- 
søg. Der  trængtes,  det  veed  enhver,  stærkt  til  Fremskridt 
paa  mange  Punkter  her  i  Landet;  Baaud  maatte  nød- 
vendigvis sprænges,  hvis  der  skulde  skabes  social  Lykke 

for  en  stor  Del  af  Befolkningen,  og  saafremt  det  økono- 
miske Fremskridt  skulde  vindes,  der  i  Virkeligheden  ene 
kunde  skabe  de  Hjælpekilder,  som  vare  nødvendige  for 
Samfundets  Udvikling,  og  for  at  i  Længden  de  finansielle 
Vanskeligheder,  der  pinte  Staten,  kunde  blive  klarede. 
Struensees  Styrelse  har  vist  os  et  Forsøg  paa  ved 
Hjælp  af  Kabinetsregeringen  at  omdanne  Stat  og  Samfund 
i  Henhold  til  den  ret  almindelige  Tro  dengang  paa  den 
oplyste  Enevældes  reformatoriske  Kald  og  særlige  Evne 
til  at  fremme  visse  humane  og  fornuftmæssige  Grund- 
sætninger. I  Modsætning  til  den  vante  Pasgang,  hvori 
Bevægelsen  var  gaaet  tidligere  i  Aarhundredet,  kom  der 
ved  ham  et  Børe,  der  griber  stærkt  ved  det  usædvanlige 
deri  og  lader  os  mærke  Gjenlyd  af  Bøster,  som  dengang 
vare  ved  at  hæve  sig  rundt  omkring  i  Europa  og  skulde 
kalde  til  store  Forandringer  i  de  bestaaende  Tilstande 
ikke  mindre  end  i  aandelige  Synsmaader. 

Dette  Forsøg  slog  helt  fejl,  fordi  det  blev  sat  i  Værk 
paa  en  urigtig  Maade  og  af  en  Mand,  som  ved  sin  Per- 
sonlighed og  hele  Færd  gjorde  Gjerningen  umulig  for  sig. 
Hans  Fald  førte  foreløbig  bitre  Modstandere  af  hans 
Arbejde  til  Boret.  Det  skulde  først  blive  en  senere  Be- 
gering, og  det  ejendommeligt  nok  netop  ikke  en  Kabi- 
netsregering,  men  en  Statsraads-  og  en  Kollegieregering, 
som  det  skulde  lykkes,  i  det  mindste  paa  de  vigtigste 
Punkter,  at  give  Land  og  Folk  det  nødvendige  Opsving. 
Der  kom  da  en  ny  Beform,  hvori  det,  der  var  berettiget  i 
den  struenseeske  Fremskridtsbevægelse,  optoges  igjen. 
Men  foruden  at  der  derved  opstaar  interessante  Sammen- 
Ugningspunkter  imellem  disse  to  Tidsafsnit,  paatrænger 
der  sig,  naar  man  staar  ved  Enden  af  Struenseetiden, 
ogsaa  et  andet  vigtigt  Spørgsmaal,  og  det  er,  om  den 
staar  skarpt  afsluttet  som  Modsætning  til  den  Tid,  der 
fulgte  nærmest  efter  den  og  skiller  den  fra  den  senere 
Beformtid.    eller  om  den.  skjønt  fejlslaaet  i  Hovedsagen, 


438  Nittende  Kapitel. 

dog  ikke  har  efterladt  sig  Virkninger  af  Betydning.  Vi 
have  søgt  at  paavise,  at  Modsætningen  imellem  den  og 
den  nærmest  foregaaende  Tids  Styrelse  her  hjemme  paa 
vigtige  humane  og  sociale  Omraader  var  mindre  skarp, 
end  man  sædvanhg  har  opfattet  den.  Det  vil  blive  Op- 
gaven i  det  næste  Bind  af  dette  Værk  at  paavise  For- 
holdet imellem  det,  som  Struensee  og  hans  Raadgivere 
indførte  eller  arbejdede  for,  og  hvad  der  var  det  beteg- 
nende for  det  umiddelbart  efterfølgende  Tidsrum. 


HENVISNINGER  OG  OPLYSNINGER. 


Forkortuinger. 


Aut.  Aufkl.  Authentische  Aufklårungen  eines  hohen  ungenannten. 
D.  M.  Danske  Magasin. 
D.  S.  Danske  Samlinger. 

F.  Forordning. 

Fk.  Finanskollegiets  Protokol. 

G.  og  Km.  Generalitets  og  Kommissariatskollegiet. 
G.  L.  V.  Kom.  General-Landvæsens-Kommissionen. 
H.  T.  Historisk  Tidsskrift. 

Kabo  Kabinetsordre. 

Kk.  KommercekoUegiets  Protokol. 

N.  H.  T.  Nyt  historisk  Tidskrift. 

N.  T.  Norske  Tegneiser. 

O.  B.  Oversekretærens  Brevbog. 

Oskd.  Overskattedirektiouen. 

Pk.  Pr.  Partikulærkassens  Protokol. 

R.  Reskript. 

Rark.  Rigsarkiv. 

Res.  Resolution. 

Rk.  Rentekammerets  Protokol. 

Sp.  Spørgsmaal  (under  Forhørerne). 

S.  T.  Sjællandske  Tegneiser. 

De  Breve,  der  findes  citerede,  ere  alle  endnu  utrykte,  naar  der 
ikke  er  angivet,  i  hvilket  Værk  de  ere  optagne. 

')  Se  Brev  fra  Holstein  til  ham  af  13.  Januar  1769. 

2)  Kabinetsordre  af  18.  Septbr.  1770. 

3)  5.  Oktbr. 

*)  Suhm  har  stærke  Ord  herom  i  sine  »Hemmelige  Efterret- 
ninger«. 

^)  Første  Mosebog  29.  Kap. 

6)  D.  S.  1  R.  V.  S  104. 

')  Smstds.  S.  131  og  Brev  fra  Bernstorff  til  Reventlow  af  13. 
Okt.  1770. 

8)  Om  denne  Votering  se  D.  S.  I.  R.  V.  S.  104  ff.  De  ældre 
Medlemmers  og  Schacks  Vota  have  27.  Septbr.  som  Dato,  de  mili- 
tære Medlemmers  4.  Oktbr. 

^)  Forhøret  over  Struensee  Sp.  314  og  353. 

'°)  Schriften.  die  in  Sachen  der  Grafen  Struensee 
und  Brandt  herausgegeben  sind  S-  81. 

")  Smstds.  og  Forhøret  over  ham.  Jvf.  Tidskr.  for  Rets- 
videnskab for  1891.  S.  255. 

'2), Forhør  Sp.  263. 

13)  Forhør  Sp.  262  og  353. 

'*)  S.  29. 

1^)  Se  om  alt  dette  Pakke  i  Rark. :  Kg..  Kr.  VII's  Kabinetsordrer 
1766—71,  kgl.  Ordrer  til  Kabinetssekretær  Schumacher. 

'^)  Se  hendes  Breve  til  Eru  Bjelke  i  Documents  rélatifs  å 
l'histoire  de  la  Russie  vol.  XIII. 

")  H.  T.  6.  R.  V.,  S.  104. 

'8)  Dette  er  allerede  fremhævet  af  L.  Koch  i  H.  T.  6  R.  V. 
S.  73.  Med  Hensyn  til  St.  Germains  Udtalelser  se  hans  Breve  til 
Gåhler  af  1.  Oktbr.,  14.  Nov.,  14.  December  og  6.  Oktbr.  1770. 

19)  Dette  nævnes  i  Holsteins  Svar  til  ham  af  30.  November. 

20)  Forhør  over  Struensee  Sp.  314  og  317  samt  Forhør  over 
Gåhler  Sp.  100.  Naturligvis  søger  denne  her  at  indskrænke  sit  For- 
hold til  Struensee  til  det  mindst  mulige. 

I* 


4  Henvisninger. 

2>)  Gåhler  til  St.  Germain  15.  Septbr.  1770. 

•")  Schriften  o.  s.  v.  S.  82. 

■^3)  Brev  til  St.  Germain  af  10.  November. 

■-**)  Gahler  til  St.  Germain  af  11.  Decbr. 

2°)  Forhør  over  Brandt  Sp.  116. 

-^)  E.  af  7.  Dec.  1770  indeholder  den  offentlige  Kundgjørelse 
derom. 

2')  D.  M.  5  R.  III.,  310. 

-^)  20.  Oktbr.  Kabo  til  Tyske  Kancelli.  Det  diejede  sig  om 
Sildekompagniet  i  Altona  og  Schimmelmanns  Holdning  til  dette. 

2«)  Brev  til  Schack  af  25.  Septbr.  1770. 

3")  Brev  til  Reventlow  af  6.  Nov.  1770. 

3')  Bernstorff  til  Reventlow  26.  Decbr.  1770. 

'■')  Om  Rosenkrantz's  Plan  se  D.  M.  5  R.  III.  S.  25  ff. 

33)  Jegveed  meget  vel,  at  Kabo  af  10.  Nov.  ikke  udelukkede, 
at  Kollegiecheferne  kunde  komme  i  en  vis  Berøring  med  Kongen, 
for  saa  vidt  de  skulde  møde  personlig  med  Forestillinger  og  Ex- 
trakter  og  oplæse  de  sidste  for  Kongen.  Naar  de  saa  paa  den  næste 
Forestillingsdag  fik  Extrakten  tilbage  med  Kongens  paategnede  Re- 
solution, vilde  han  med  det  samme  give  mundtlig  Befaling  om, 
hvad  han  ønskede  behandlet  af  Kollegiet.  Men  dette,  der  for  øvrigt 
i  og  for  sig  ikke  kunde  kaldes  en  Forhandling,  blev  snart  til,  at 
Extrakt  og  Forestilling  fra  Kollegiet  sendtes  til  Kabinettet,  hvorfra 
de  atter  sendtes  tilbage,  forsynede  med  den  kongelige  Resolution. 
Kabo  med  tilhørende  Schema  er  trykt  hos  Høst:  Struensee  III 
S.  12—13. 

3*)  Kabo  af  13.  Decbr.  1770  Høst  III,  S.  14. 

35)  Brev  af  17.  Nov.  til  Reventlow.     (Ravnholt.) 

3*^)  Denne  Kundgjørelse  er  optaget  iblandt  Forordningerne 
for  1770. 

3')  Da  den  kgl.  Kabo  til  Struensee  er  af  18.  Decbr.,  følger  jeg 
denne  Angivelse.    Sædvanlig  nævnes  17.  Decbr.  som  Dagen. 

38)  Tidskr.  for  Retsvidenskab  1891  S.  255  og  56. 

33)  Meddelt  i  Brev  fra  Karl  af  Hessen  til  Bernstorff  af  22. 
April  1771. 

-*")  Hvad  der  i  Aut.  Aufkl.  S.  95— S6  fortælles  om  Grunden 
til  Schumachers  Bortfjærnelse ,  er  det  umuligt  at  sige  noget 
om;  men  der  er  saa  meget  løst  og  upaalideligt  i  dette  Kildeskrift, 
at  man  ikke  fristes  til  at  lægge  Vægt  derpaa.  Huskes  maa  det 
ved  denne  Sag,  at  Schumacher  havde  staaet  og  paa  en  Maade 
endnu  stod  Bernstortferne  nær.  A.  P.  Bernstorff  kalder  ham  i  et 
Brev  til  Onklen  af  25.  Decbr.  1770  le  dernier  komme  de  bien  en 
place,  og  i  et  Brev  til  samme  af  25.  Marts  1771:  Cet  homme  esti- 
mable  et  sensé. 


Andet  Kapitel. 


Andet  Kapitel. 

^)  Under  Forhøret  har  han  vistnok  et  Sted  (Sp.  467)  talt  om, 
at  alt  var  sket,  hvad  der  var  muligt  for  at  lette  den  menige  Mands 
Kaar;  men  hermed  tænkes  der  næppe  paa  andet  end  paa  Forholds- 
reglerne for  at  hjælpe  paa  Dyrtiden  i  Kjøbenhavn. 

2)  Se  3dje  Del  II.  353—55. 

')  Dette  er  Suhms  Mening  i  hans  Hemmelige  Efterretninger. 

*)  Mange  Enkeltheder  her  vedrøj-te  Forhold,  hvortil  Struensee 
ikke  kunde  have  noget  Kjendskab.  Her  havde  han  en  naturlig 
Raadgiver  i  Berger,  der  i  Forvejen  var  stillet  i  Spidsen  for  Fød- 
selsstiftelsen, ligesom  han  senere  blev  en  af  Direktørerne  for  Op- 
fostringsstiftelsen,  da  den  traadte  i  Live.  Berger  har  selv  (Sp.  44 
ved  Forhøret  over  ham)  udtalt,  at  han  havde  udarbejdet  Planen, 
om  han  end  tillige  tilføjer,  at  han  ugjerne  gik  dertil. 

5)  R.  af  7.  becbr.  1770. 

6)  R.  af  12.  Oktbr.  1770. 

7)  Jvf.  3dje  Bind  II.  197. 
*)  Se  smstds. 

9)  Smstds.  S.  355. 

10)  Kancelliets  Rotuli  for  8.  Marts  og  1.  Novbr.  1771. 

")  Kabo  til  Amtmanden  i  Kjbhvns.  Amt  21.  Septbr.  1771  jvf. 
28.  Novbr.  til  samme,  der  viser,  at  dette  Skridt  opfattedes  som 
formelig  oprørerisk.  Ophavsmanden  til  den  ubehagelige  Suplik 
skulde  opspores. 

12)  Se  f.  Ex.  Kabo  af  13.  Decbr.  1770  (Høst  III,  S.  14),  hvor 
Principet  i  Almindelighed  slaas  fast,  og  Rotuli  for  1.  Marts  1770 
Nr.  4  (jvf.  8.  Marts).  Maaske  ser  man  det  uheldige  Principrytteri 
klarest  smstds.  22  Nov.  1771.  En  Kvinde  var  for  af  Livslede  at 
have  myrdet  sit  Barn  dømt  efter  F.  af  18.  Decbr.  1767,  der  for- 
uden livsvarigt  Fængsel  o.  s.  v.  fastsatte  aarlig  Kagstrygning ;  men 
Kancelliet  indstillede,  at  Kagstrygningen  skulde  bortfalde,  idet  det 
gjorde  opmærksom  paa,  at  denne  Tillægsstraf  var  udeladt  i  den 
ellers  ganske  tilsvarende  F.  af  21.  Decbr.  1767  for  Hertugdømmerne. 
Struensee  lod  imidlertid  den  kgl.  Resol.  kort  og-  godt  befale,  at 
Forordningen  skulde  følges,  saaledes  som  den  gjaldt  for  Danmark. 

")  S.  T.  22  Januar  1768. 

")  Se  om  denne  Sag  Bruun:  Kjøbenhavn  III,  289 ff. 

1°)  O.  B.  15.  Marts  1771.  Den  ældre  Forordning  af  9.  Jan. 
1741  indeholdt  kun,  at  en  saadan  Attest  skulde  forevises  ved  Ind- 
sættelse i  Tugthuset. 

16)  Jvf.  Rotuli  1.  og  15,  Marts,  7.  Juni  og  15.  August  1771. 

")  Stampe:  Erkl.  VI,  270. 

18)  H.  T.  5  R.  IV.,  291. 


6  Henvisninger 

1^)  Jvfr.  H.  T.  smstds.  om.  hvorledes  det  kom  til  denne  For- 
ordning. 

20)  F.  af  22.  Marts  1771. 

21)  N.  T.  15.  Februar  1771. 


Tredje  Kapitel. 

1)  Der  kan  i  denne  Forbindelse  nævnes,  at  han  allerede  som 
Læge  i  Altona  har  givet  Vidnesbyrd  om  sin  Interessse  for  Land- 
befolkningens Tarv  med  Hensyn  til  Lægepleje  og  Hygieine  ved 
et  Udkast,  han  har  gjort  til  en  Henstilling  til  Regeringen  om  Skridt 
i  den  Retning,  som  han  selv  ønskede  at  gjøre  D.  S.  2  R.  V..  S.  287. 

2)  Breve  fra  Moltke  til  Bernstorff  af  20.  Juli  og  4.  August 
1770.  Jvfr.  Halem:  Andenken  an  Oeder  179  S.  83—84. 

^)  Brev  af  23.  November  1770. 

^)  D.  M.  5  R.  III.  S.  28  og  27.  Jvfr.  Brev  af  26.  Nov.  1770 
til  Scheel.  (Ravnholt). 

'")  A.  P.  Bernstorff  12.  Jan.  1771  til  Onkelen  og  dennes  Svar 
af  6.  Febr.  1771. 

^)  R.  til  G.  L.  V.  Kom.  Se  ogsaa  Fridericia:  Aktstykker 
til  Stavnsbaand  ets  Historie  S.  246  ff. 

')  Dette  gjaldt  saaledes  om  den  i  1768  paabudte  Kvartprocent- 
skat  (I,  S.  414). 

8)  Forest  af  15.  Febr.  1771  i  G.  L.  V.  K's  Sager.  Pakke  kgl.  Ress. 

9)  Forest  af  8.  Marts  1771  smstds. 
1")  R.  til  G.  L.  V.  Kom. 

")  Kalender  17.  Juli. 

^2)  Hoyer  mente  da  ogsaa,  at  det  var  Rothe,  der  som  For- 
mand i  Danske  Kammer  havde  faaet  denne  Forandring  sat  igennem. 

13)  Forest  af  18.  Juli  1771.  Pakke  Forestillinger  uden  kgl. 
Resol.  (G.  L.  V.  Ks.  Sager). 

")  Dette  Aktstykke,  hvis  Original  ikke  mere  haves,  er  første 
Gang  trykt  i  anden  Udgave  af  Oeders  Bedenken  o.  s.  v.  (1786) 
hvor  det  formodentlig  har  faaet  Plads,  fordi  han  havde  taget  Del  i 
de  første  Forhandlinger  derom  og  var  enig  i  det.  Det  er  derefter 
optaget  af  Fridericia  anf.  St.  S.  252. 

1^)1  Magasin  for  patriotiske  Skribenter.  Schack 
Rathlou  har  i  et  Brev  af  24.  Marts  1771  til  Bernstorff  udtalt  sig 
om  Forordringen  og  forholdsvis  moderat.  Han  ytrer  sig  mindre 
principielt  mod  den  end  tvivlende,  om  den  kunde  praktisk  gjennem- 

føres.  For  øvrigt  vil  der  blive  Lejlighed  til  atter  at  nævne  denne 
Sag,  naar  vi  komme  til  Trykkefrihedslitteraturen. 

1^)  Pakke  Efterretninger  om  Virkningen  af  Hoveriforordningen 
af  20.  Februar  1771  i  Rark. 

")  Se  Fk.  Pr.  for  1771.  Disse  Forslag  udgik  for  det  meste 
fra  den  Del  af  Kollegiet,  der  kaldtes  det  danske  Kammer  og  havde 
Tyge  Rothe  til  Chef;  men  de  indsendtes  af  Kollegiets  Deputerede 
in  pleno,  deriblandt  af  Oeder,  der  tiltraadte  dem. 

>8)  D.  Rk.  Pr.  18.  Febr.  1771. 

^^)  Kabo  af  12.  Juni  1771  vidner  da  ogsaa  om  Iver  for  at 
hjælpe  Bønder  paa  Møen  med  Udsættelse  af  Betalingen.  Mærkes 
kan  i  en  anden  Retning  Kabo  af  6.  Juli  1771  om,  at  til  Gavn  for 
Agerbruget  skulde  Vildtet  udenfor  Dyrehaven  udryddes;  jvfr.  Kabo 
af  13.  Juli  om  Undersøgelser  angaaende,  hvor  vidt  Vildtet  i  andre 
Amter  skadede  Agerbruget. 

20)  Fk.  19.  Sept.  1770  jvfr.  Stampe:  Er  kl.  V.,  260—62  og 
Kabo  af  6.  Aug.  1771. 

'^^)  Om  denne  Sag  se  foruden  Forordningen  Stampes 
Er  kl.  VI.,  171  ff.  De  Ændringer,  der  skete  i  hans  Forslag,  vare, 
at,  medens  han  fra  den  tidligere  Ordning  havde  beholdt  20  Aar  som 
hjemlende  Odelsret,  blev  dette  forandret  til  10  Aar.  Ligeledes 
havde  han  fastholdt,  hvad  der  tidligere  havde  gjældt,  at  30  Aars 
Besiddelse  skulde  sikre  en  Gaardejer  mod,  at  Løsningsret  kunde 
gjøres  gjældende  mod  ham;  men  dette  blev  nedsat  til  15  Aar. 
Disse  Forandringer  skyldtes  Gåhler  (Høst  anf.  St,  III,  205). 


Fjerde  Kapitel. 

1)  Se  Bruun:  KjøbeiUhavn  III. 

2)  Kabo  16.  Okt.  1770. 

3)  De  findes  i  Fascikel:  Forslag  til  Handelens  Opkomst  1770 
i  Rark.  Rybergs  Betænkning  er  trykt  i  Nathansons  flere  Gange 
omtalte  Skrift. 

■*)  Om  Grosserernes  Forhandlinger  i  Aaret  1771  har  Schovelin: 
Fra  den  danske  Handels  Empire  106 ff.  meddelt  nye  Oplys- 
ninger. 

5)  Medd.  fra  Rkark.  1873—76  S.  85  og  90-91.  Allerede  Kabo 
af  25.  Januar  1771  taler  om  Oprettelse  af  Kammerkollegier  rundt 
omkring  i  Statens  Lande,  der  kunde  forberede  Sagerne  til  Afgjørelse 
af  KommercekoUegiet  i  Kjøbenhavn.  I  en  kgl.  Resol.  ved  Sag  af  3. 
Juni  (Fk.)  hedder  det,  at  KommercekoUegiet  saasnart  som  muligt  skal 

ophøre  og  afløses  af  en  Forsamling  af  Repræsentanter  for  alle 
handlende  Stæder,  der  skal  underholdes  paa  disses  Bekostning.  — 
Med  Hensyn  til  de  Forhandlinger,  der  førtes  om  den  nærmere 
Ordning«  af  Kommercevæsenets  Styrelse,  og  hvori  man  ser.  at  den 
ældre  Struensee  har  taget  stærk  Del,  se  Gaspari:  Ur  kunden  und 
Materialien  I,  463 ff.  og  Høst  anf.  St.  II,  368,  der  har  givet  et 
Referat  heraf.  Da  Forhandlingerne  saa  omtrent  bleve  resultatløse, 
gaar  jeg  ikke  ind  paa  dem. 

6)  Forestilling  af  2.  Marts  1772.  (Kk.). 

')  Medd.  fra  det  norske  Rark  1870. 

^)  Endnu  i  November  1771  var  Tanken  om  Bankens  Udvidelse 
ikke  opgivet.  I  det  mindste  gav  en  Kabo  af  14.  Nov.  Justitsraad 
Struensee  Befaling  til  at  sørge  for  Montning  af  200,000  Rd.  i 
Speciesmønt.  Dette  Tal  tyder  aabenbart  paa,  at  Møntningen  skulde 
staa  i  Forbindelse  med  Bankplanen. 

9)  F.  af  8.  Nov.  1771. 

10)  Plakat  af  6.  August  1771.  Ifølge  Bruun  anf.  St.  III.  360 
gik  allerede  en  Resolution  af  25.  Marts  1771  i  den  Retning. 

")  Fk.  22.  December  1771. 
12)  15.  August  1771. 
IS)  Kabo  af  11.  Juli  1771. 
")  Fk.  21.  November  1771. 

15)  Fk.  24.  Okt.  1771. 

16)  Fk.  20.  Dec.  1771. 

1^)  Smstds.  24.  Okt.  1771. 

18)  Se  3dje  Bind  II..  201  f. 

15)  Hos  Bruun  anf.  St.  S.  347  nævnes  et  Udkast  til  Bestem- 
melser om  Haandværkernes  Stilling,  der  fandtes  iblandt  Struensees 
Papirer,  men  aldrig  blev  til  mere. 

20)  Grev  Struensees  Levnedsbeskri ve  Ise  ogSkjæbne. 
(Kjøbh.  1772)  S.  53—54. 

•''1)  Fk.  29.  August  1771. 

--)  Bruun  anf.  St.  S.  355. 

2»)  C.  Nyrop:  N.  L.  Reiersen,  Kjøbh.  1896  S.  218  og 
Bruun  anf.  St.  354. 

2*)  Medd.  fra  Rk.  1873  S.  90—91. 

•^5)  Forestilling  af  Fk.  af  2.  Marts  1772. 


Femte  Kapitel. 


1)  Reverdil  S.  161. 

2)  Kabo  af  31.  Decbr.  1770  Host  III,  S.  20. 

3)  Naar  man  ser,  at  der  (R.  af  3.  April  1771)  blev  aabnet 
Adgang  til  Sorø  Akademi  ligesaa  meget  for  borgerlige  som  for 
adelige,  ligger  den  Tanke  nær,  at  ogsaa  dette  skyldtes  Struensee; 
men  det  skete  efter  Indstilling  af  Overhofmesteren  ved  Akademiet 
og  var  anbefalet  af  Danske  Kancelli  (Rotuli  15.  Marts  1771.) 

^)  Schriften  osv.  S.  86,  hvor  han  udtaler  som  sin  Grund- 
sætning, og  det  med  Føje,  at  for  at  opnaa  Embeder  burde  Adels- 
manden tjene  sig  op  fra  neden. 

S)  Kabo  af  27.  April  1768. 

^)  R.  af  15.  Juli  1771  om  Kabinetsministerstillingen  og  Kabo 
af  3.  Novbr.  1771. 

')  Se  Meddelelser  fra  Rkark.  for  1873  S.  79—81. 

8)  Kabo  20.  Decbr.  1770  til  Kanr-.  og  24.  Decbr.  1770  til  Rk. 

^)  Med  Hensyn  til  alle  Enkeltheder  se  Meddelelser  fra 
Geheimearkivet  o.  s.  v.  1883—85  (Kjobhvn.  1886  S.  121  ff.) 

^0)  Kabo  1.  Maj  1771. 

11)  10.  Sept.  1771. 

1^)  At  slutte  efter  et  Brev  fra  Gåhlers  Broder,  Geheime- 
raaden,  der  var  Overpræsident  i  Altona,  af  5.  Febr.  1771,  har  der 
ogsaa  ved  Tanken  om  Oprettelse  af  Handelskamre  i  Provinserne 
foresvævet  et  Forbillede  fra  Preussen. 

■3)  Meddeleiser  fra  Rk.  1873  S.  84  jvf.  F.  af  18.  Juli  1771. 

1*)  Kabo  af  2.  Juli,  29.  Maj.  6.  Juni  og  F.  af  19.  August  1771 
(Medd.  fra  Rk.  1873  S.  98  ff.) 

15)  F.  af  6.  Juni  og  Gaspari  I,  266  f. 

16)  Hal  em  anf.  St.  S.  90  ff. 
")  Brev  af  23.  Novbr.  1770. 

1^)  Se  Breve  fra  Rothe  til  Bernstorff  af  5.  Januar  og  15. 
April  1771. 

'9)  Gen.  og  Komk.  24  (31)  December  1768. 

'^<')  Garde:  Efterretninger  om  den  danske  og  norske 
Stormagt  IV.  S.  119. 

■21)  Kabo  af  4.  Januar  1771. 

22)  Kabo  af  17.  Aug.  1771. 

23)  Kringelbach:  Civildirektioner  og  Komm  issioner 
(Kjbh.  1899)  S.  2. 

2*)  Kabo  af  21.  og  20.  August  1771.  Se  for  øvrigt  om  ham 
J.K.  Høst:  Politik  og  Historie  IV,  S.  340  ff.  og  en  Afhandling 
om  ham  af  L.  Bobé:  Vierteljahrsschrift  fiir  Litteratur- 
geschichteIV,450ff.  samt  M.Koch:  H.P.  Sturtz  (Miinchen  1879). 

25)  Brev  fra  1.  H.  E.  Bernstorff  til  Brodersønnen  af  4.  Okl. 
1770.  Fra  flere  Sider  fortælles  det  for  øvrigt,  at  han  efter  at  være 
vendt  tilbage  fra  Roskilde  strax  henvendte  sig  til  Gåhler. 

'-'5)  Kabo  af  denne  Dato. 

2')  Om  denne  se  Kabo  af  7.   Sept.  1771  (forelagt  Kongen  til 
Underskrift  9.  Sept). 

28)  Siden  Oktober  1770  havde  den  været  lagt  i  Hænderne  paa 
Generalitetet. 

29)  Se  om  denne  Sag  S.  Vedel:  Den  dansk-norske  Høje- 
sterets Historie  1660—1790.  6te  Periode  (Kjøbenhavn  1888). 


Sjette  Kapitel. 


1)  O.  B.  19.  Maj  1770. 

2)  Forordning  af  o.  Novb.  1770  for  Slesvig,  12.  Juli  1771  for 
Oldenburg  og  Delmenhorst.  28.  Sept.  for  de  holstenske  Fællesdistrikter 
og  15.  November  1771  for  det  øvrige  Holsten  o.  s.  v. 

3)  Wittich  har  i  sit  Skrift  om  Struensee  S.  177—78  meddelt 
et  Brev  fra  Struensees  Fader  til  hans  ældre  Broder  Karl  August, 
hvori  han  udtaler  sin  bestemteste  Misbilligelse  af  denne  Tolerance 
imod  Hernhuterne,  i  hvem  han  saa  farlige  Proselytmagere. 

*)  Om  Berger  se  Professor  Julius  Petersens  Afhandling  om 
ham  i  H.  T.  6  R.  HI. 

'")  Disse  Aktstykker  findes  ligesom  Konsistoriums  Erklæring  af 
23.  Marts  1771  i  Pakke  i  Rark. :  »Danske  Kancelli,  diverse  Sager, 
Universitets,  Skole-  og  Bibliotheksvæseu».  Jvfr.  Nyerup:  Dan- 
marks og  Norges  Tilstand  3dje  Binds  2den  Del.  hvori  der  ogsaa 
findes  et  Indlæg  af  Nordmanden  Biskop  Nannestad.  Konsistoriums 
Erklæring  er  trykt  i  Baden:  Kjøbenhavns  Universitets- 
journal  II,  S.  49  ff.  Cramer  har,  som  det  synes,  havt  en  betydelig 
Indflydelse  paa  dette  Aktstykkes  Affattelse,  og  det  er  formodentlig 
ham,  det  skyldtes,  at  man  mærker  det  tydelige  Hensyn  til  Tidens 
Krav  i  flere  Henseender,  som  Aktstykket  viser. 

•5)  I  Taubers  Dagbøger  i  Steenstrup:  Dansk  Maanesskrift 
1865  I,  417  hedder  det,  at  Gunnerus  selv  havde  fortalt  Tauber,  at 
han,  dengang  han  forlod  Kjøbenhavn  for  at  rejse  til  Trondhjem,  af 
Frederik  V  havde  faaet  Løfte  om  at  blive  kaldt  ned  til  Kjøbenhavn 
for  at  foretage  Forandringer  ved  Universitetet.  Man  veed  ellers 
intet  om,  at  Reformtanker  allerede  dengang  have  været  oppe. 

')  H.  T.  6  R.  III  S.  396  f. 

8)  Se  3dje  Bind  H,  2den  Afd.  S.  466. 

»)  H.  T.  6  R.  III  S.  400—401. 

1")  Hovedkilden  med  Hensyn  til,  hvad  vi  vide  om  Gunnerus' 
Virksomhed  i  Kjøbenhavn  ved  denne  Lejlighed,  er  Taubers  Dagbøger 
i  Steenstrups  Dansk  Maanedskrift  anf.  St.  Da  Tauber  arbej- 

dede  under  Gunneius  paa  Universitetsreformen  og  omgikkes  daglig 
med  ham,  og  da  han  er  en  paalidelig  Fortæller,  nødes  man  til  at 
tro  paa  Nøjagtigheden  af  hans  Beretning,  selv  naar  han  taler  om 
den  ret  sindssvage  Reduktion  af  Professorpladsernes  Tal,  som 
Struensee  ønskede. 

")  Se  mit  Universitetsprogram  for  1885:  Nogle  Hovedtræk 
af  Trykkefrihedstidens  Historie  S.  57. 

12)  Kabo  af  6te  og  31.  Marts  samt  12.  Sept.  1771. 

13)  Molbech:  Det  dsk.  Vidensk.  Selskabs  Historie 
(1843)  S.  147  ff. 

1*)  Kabo  af  21.  Januar  1771. 

1*)  Jvfr.  Thiele:  Kunstakademiet  og  Heststatuen  paa 
Amalienborg  (1860)  S.  149  ff. 

1^)  Der  kan  til  Sammenligning  med,  hvad  vi  her  have  set  om 
Struensees  Lyst  til  at  spare  ved  alt,  hvad  der  vedrørte  Videnskab 
og  Kunst,  henvises  til,  at  han  mente,  det  var  den  bedste  Skuespiller- 
trup, der  kostede  mindst,  og  at  det  kongelige  Kapels  Hverv  kunde 
udføres  af  Regimenternes  Musikkorps  (Brev  til  Brandt  fra  Struensee, 
citeret  Høst:  S.  352—53). 

")  Trykt  hos  Gaspari  anf.  St.  1ste  Bind. 

1^)  Han  kaldte  altid  i  sine  Breve  sin  Kone  Emilie.  Paa 
Stamtavlen  plejer  hun  at  nævnes  Amalie  Sofie.  Det  er  den  samme 
Sammenblanding  af  Navnene  Emilie  og  Amalie,  der  er  kjendt  fra 
Ernst  Schimmelmanns  første  Hustru. 

19)  Brev  af  13.  Januar  1769. 

2")  Disse  forskjellige  Kraftsteder  ere  hentede  fra  hans  Breve  til 
Gåhler,  der  findes  i  Rark. 

21)  I  et  Brev  af  30.  Oktober  til  Bernstorff  skrev  han  dog,  hvad 
sikkert  var  Komediespil,  at  det  var  for  at  afværge  Finansplaner, 
der  vare  altfor  strænge. 

22)  Forhør  Sp.  473. 

2*)  Det  er,  med  Wasserschlebe  som  Hjemmel,  som  vel  be- 
kjendt  blevet  fortalt  (se  f.  Ex.  N.  H.  T.  IV,  665),  at  Tyge  Rothe 
ved  en  Fejltagelse  var  kommen  ind  i  Magistraten.  Struensee  havde 
nemlig  i  Henhold  til  en  Anbefaling  af  Berger  tænkt  paa  hans  Bro- 
der, den  ulige  ubetydeligere  K.  P.  Rothe,  der  ligesom  Tyge  Rothe 
var  Landsdommer,  hvorimod  Holstein  ved  en  Misforstaaelse  heraf 
havde  henvendt  sig  til  den  sidst  nævnte.  Men  dette  er  sikkert  urig- 
tigt. I  det  mindste  siger  Berger  udtrykkelig  (Forhør  Sp.  44),  at  han 
havde  anbefalet  Justitsraad  Rothe  til  at  blive  Borgmester;  men  det 
var  Tyge,  ikke  Kaspar  Rothe,  der  var  Justitsraad.  Holstein  nævner 
i  sine  Memoirer  Grunden  til,  at  Opmærksomheden  særlig  blev  ret- 
tet paa  Tyge  Rothe.  Ganske  interessant  er  det  at  se,  hvorledes 
denne  i  et  Brev  til  Bernstorff  af  15.  April  udtaler  sig  om  den  Stil- 

ling,  som  »Forsynet  nu  havde  anbragt  ham  i'^.  om  de  Vanskelig- 
heder, han  forudsaa.  at  han  vilde  faa  at  kæmpe  med.  og  hvorledes 
han  vilde  stræbe  efter  at  arbejde  for  Almenhedens  Vel  og  Kongens 
sande  Hæder. 

2*)  Høst  ni  S.  2H— 27. 

25)  Smstds.  S.  27  f. 

26)  Kabo  af  27.  Juli  1771  til  Hiibner  og  et  Aktstykke  af  6te 
August  1771  med  Spørgsmaal  af  Hiibner  og  Svar  fra  Struensees 
Side.  Jvfr.  om  Struensees  Standpunkt,  hvad  Sædelighedspolitiet 
angik,  S  ch  rift  en,  die  in  Sachen  der  Grafen  Struensee  und 
Brandt  herausgegeben  sind.     S.  87. 

2')  Dette  har  Holstein  nævnt  i  en  Pro  memoria  af  31.  Jan.  1772. 

28)  Gaspari  anf.  St.  I,  448 ff. 

29)  Ved  en  Kabo  af  24.  April  1771  fastsattes  det,  at  de  Kom- 
missioner, der  hidtil  havde  været  sammensatte  af  Medlemmer  af 
forskjellige  Kollegier  og  havt  at  gjore  med  Renovationsvæsen, 
Indkvarteringer,  Brand-  og  Vandvæsen  samt  Brolægning  (trottoirs), 
skulde  ophøre,  alt  dette  skulde  overdrages  Kjøbenhavns  Byraad. 

30)  Se  herom  Stampe  Erkl.  VI  331  ff. 

31)  Kabo  af  31.  Marts  1771. 

32)  Kabo  2.  April  og  9.  Maj  1771. 

33)  Af  ganske  underordnet  Betydning  maatte  det  være.  at  Ind- 
kvarteringsfriheden  for  reformerte  og  andre  fremmede  ophævedes 
(Plakat  af  10.  April  1771). 

3*)  Kabo  af  7.  Oktbr.  1771.  Der  vil  senere  blive  Lejlighed  til 
at  komme  tilbage  til  forskjellige  kjøbenhavnske  Forhold.  C. 
Bruun  har  i  sit  Værk  Kjøbenhavn  i  3dje  Del  behandlet  Stadens 
Historie  i  Struenseetiden  saa  udtømmende  og  med  saa  megen  Nøj- 
agtighed, at  jeg  har  ment  at  kunne  nøjes  med  de  Hovedtræk  af  de 
større  Forandringer,  som  jeg  har  fremstillet  i  Texten. 

1)  Kabo  af  26.  Oktbr.  og  Kancelliskr.  af  22.  Decbr.  (Høst 
anf.  St.  S.  10  og  16). 

2)  Rotuli  14.  Decbr.  1770,  Nr.  3. 

3)  Kabo  21.  Decbr.  1771,  til  D.  og  T.  Kane,  «at  i  Løbet  af  1 
Aar  eller  6  Maaneder  (sic!)  skulle  alle  under  Kancelliet  sorterende 
Kasser  eller  umyndiges  Midler  være  i  Orden«. 

*)  Ft.  12.  Septbr.  1771  om  Tiendeafløsning. 

6)  Høst  anf.  St.  III,  S.  14-15. 
6)  Plakat  af  28.  Maj  1771. 
')  Fk.  8.  August  1771. 

8)  Kabo  af  13.  Decbr.  1771. 

9)  Kabo  af  20.  Juni  1771. 

'")  Stampe  var  endog  tilbøjelig  til  i  en  Embedsmandsudnæv- 
nelse  at  se  noget  af  en  Kontrakt  (Deuntzer  Stampe,  S.  81). 

")  Wasserschlebe  (Ny  kgl.  Saml.  711,  Folio  B,  S.  19)  antyder, 
at  Gåhler  har  havt  Del  i  disse  Afskedigelser;  i  det  mindste  polemi- 
serer han  mod,  hvad  denne  skulde  have  sagt,  at  Kongen  maatte 
have  samme  Ret  med  Hensyn  til  sine  Embedsmænd,  som  en  privat 
Mand  havde  til  at  give  sit  Tyende  Løbepas. 

12)  Reverdil  S.  350. 

'^)  I  sit  Brev  til  Brandt  fra  Efteraaret  1771,  hvorom  se  senere 
under  14de  Kapitel. 

")  Jvfr.  3  Bind  U,  S.  5  om  dem  tidligere,  særlig  om  den  al- 
mindelige Brug  af  dem  til  at  fremkalde  Forestillinger  fra  Kollegiernes 
Side,  der  da  stadfæstedes  af  Kongen. 

'-)  Kabo  af  13.  Juli  1771. 

^*')  Det  er  ikke  uden  Interesse  at  se.  hvorledes  Kassereren 
ved  Partikulærkassen,  Linde  17de  August  gjorde  Indsigelse  imod 
at  adlyde  Struensees  Ordrer  og  paastod,  at  den  Instrux,  han  tidli- 
gere havde  faaet  af  Kongen,  kun  kunde  hæves  ved  en  Ordre  af 
selve  denne.  Men  det  havde  blot  til  Følge,  at  Struensee  lod  ham 
vide,  at  han  havde  at  adlyde  ham  i  Kraft  af  Kabo  af  30.  Juni. 
Det  gav  Linde  Anledning  til  at  tilføje  i  sin  Protokol,  at,  da  han 
var  udelukket  fra  at  faa  Adgang  til  Kongen  personlig,  saa  han  sig 
nødt  til  at  udbetale  efter  Struensees  Ordrer  (Partikulærkasseregn- 
skabet fra  1.  Septbr.  til  31.  Decbr.  1771). 

")  Rk.  10.  Decbr.  1771. 

'8)  Smstds.  16.  Decbr.  1771. 

'8)  Kabo  af  18.  Aug.  1771. 

'^«)  Kabo  af  16.  Aug.  1771. 

21)  Kabo  af  9.  Novbr.  1771. 

22)  Kabo  af  14.  Novbr.  1771. 

23)  Kabo  af  18.  Decbr.  1771. 
2^)  Forhør  Sp.  64. 

25)  Ny  kgl.  Saml.  711,  b.  Folio. 

26)  Brev  af  9.  April  1771. 
2')  Kabo  af  20.  Novbr.  1771. 
28)  Kabo  af  31.  Maj  1771. 

2»)  Kabo  af  9.  Februar  1771. 

3«)  Kabo  af  5.  Aug.  1771  og  4.  Decbr.  1771. 

31)  Bruun  anf.  St.  S.  324. 

32)  O.  B.  14.  Dec.  1770. 

33)  Bruun  anf.  St.  III,  S.  300  og  292. 
3")  Er  kl.  VI,  285. 

35)  Fremhævet  af  N.  Lassen  i  Tidskr.  for  Retsvidenskab 
for  1891.     S.  269. 

36)  D.  Rk.  31.  Dec.  1770. 

3')  H.  T.  5.  R.  IV,  S.  294  Note  og  S.  295. 

38)  Dommen  over  Struensee  Høst  III.  156. 

39)  Rimeligvis  den  samme,  i  Forbindelse  med  hvem  han  i 
Altona  havde  forsøgt  at  faa  udgivet  populære  Tidsskrifter. 

«)  Kabo  af  25.  Januar  1771. 

*')  6.  August  1771  (ved  Samlingen  af  Kabo). 

^-)  Naar  Wasserschlebe  skriver,  at  Holstein  slet  ikke  kunde 
Dansk  (Ny  kgl.  Samling  711  B  Folio),  er  jeg  dog  i  Tvivl,  om  det 
er  rigtigt.  Det  maatte  for  en  Mand,  der  for  Alvor  vilde  sysle  med 
kjøbenhavnske  Forhold  i  det  enkelte,  og  det  kan  man  ikke  frakjende 
Holstein  Lyst  til,  være  ganske  umuligt  at  komme  nogen  Vegne, 
naar  han  ikke  kunde  Dansk.  Desuden  strider  det  mod,  at  han  i 
sine  Memoirer  misbilliger,  at  Struensee  ikke  lærte  Dansk,  og  at 
han  udtaler,  at  dansk  Sprog  og  dansk  Litteratur  burde  fremmes. 


Ottende  Kapitel. 


1)  F.  af  8.  Okt.  og  30.  Novbr.  1770. 

2)  Fru  Plessen  fremhævede  i  et  Brev  af  2.  Novbr.  til  Bern- 
storff, at,  efter  hvad  hun  havde  erfaret,  var  Ophævelsen  af  Salt- 
skatten noget  af  det,  der  særlig  havde  vundet  den  store  Mængde 
for  de  nye  Magthavere. 

3)  Brev  af  29.  December  1770. 

*)  Protokollen  over  Konferencens  Møder  findes  i  Rark.  Gah- 
lers  Votum  er  trykt  i  Nathanson:  Danmarks  National-  og 
Statshusholdning,  2den  Udgave,  S.  368 ff. 

^)  Jvfr.  Bruun  anf.  St.  lU,  318  og  F.  Schiøtt:  Frederiks- 
kirken paa  Amalienborg  (For  Arkiv  og  Museum  I). 

6)  Kabo  af  4.  Januar  1771. 

')  F.  af  17.  Juni  1771. 

8)  Plakat  af  4.  Febr.  1771. 

9)  Meddelelser  fra  Gehark.     1883-85.     S.  122  Note. 

1«)  Kabo  af  23.  Novbr.  1771.  Heller  ikke  blev  det  til  noget 
med  Udførelsen  af  en  Plan,  han  synes  at  have  havt  om  at  befri 

Statskassen  for  det  lidet  fordelagtige  Sølvværk  i  Kongsberg  ved  at 
faa  det  fordelt  paa  Kuxer  (Aktier).    Kabo  af  11.  April  1771. 

";  Depp.  til  Schimmelmann  i  Hamburg  af  14.  Maj  og  11. 
Juni  1765. 

1-)  Jeg  har  kun  fremhævet  nogle  Hovedtræk  med  Hensyn  til 
Tallotteriets  Indførelse.    Om  Enkeltheder  se  Bruun  anf.  St.  S.  367 ff. 

")  Ifølge  Kabo  af  30.  Juni  1771. 

1*)  Kabo  af  10.  Sept.  1771. 

IS)  Forhør  Sp.  105—107. 

1'^)  I  det  mindste  i  en  Del  af  1771  drev  Schimmelmann  for 
Skattekassens  Regning  en  Vexelforretning  med  200,000  R.  (Oskd. 
Pr.  28.  Februar  1771). 

")  Kabo  af  29.  Aug.  og  8.  Decbr.  1771. 

18)  Se  f.  Ex.  Kabo  af  10.  Maj  1771. 

19)  Kabo  af  20.  og  26.  Novbr.  1771. 

2")  Se  f.  E.K.  Kabo  af  3.  April  og  18.  Aug.  1771,  hvorefter 
FinanskoUegiet  skal  prøve,  om  man  kan  skaffe  de  til  Kongens 
Tjeneste  nødvendige  Leverancer  ved  Entreprenører.  Jvfr.  Fk.  Pr. 
19.  Juni  1771. 

21)  Pk.  Pr.  af  25.  Marts  1771. 

22)  Kabo  af  25.  Oktbr.  1771. 

23)  Pk.  Pr.  3.  Juni  1771. 

24)  Kabo  af  30.  Septbr.  1771.  Under  Kristian  VI,  om  hvis 
Pragtlyst  der  fortælles  saa  meget,  udgjorde  Udgifterne  til  den 
kongelige  Garderobe  i  Gjennemsnit  5220  Rdl.  aarlig,  under  Frederik 
V  var  den  tilsvarende  Sum  7974  Rdl. 

25)  En  Sammenligning  med  Hofudgifterne  under  Kristian  VI 
og  Frederik  V  er  vanskelig,  fordi  Partikulærkassen  under  disse  2 
Konger  havde  saa  meget  andet  at  betale  til,  foruden  hvad  der  gik 
til  Hoffet. 

26)  S.  143. 

2')  Fk.  3.  Decbr.  1771. 

28)  Kabo  af  23.  Novbr.  1771. 

29)  Pakke  Overslag  og  Beregninger  over  Statsgjælden  o.  s.  v. 
1763—1783  i  Rark. 


Niende  Kapitel. 


1)  Se  om  det  nærmere  herom  Høst  III.  209  f.  Det  er  ikke 
klart  udtrykt,  naar  jeg  i  1ste  Afdeling  S.  270  har  sagt,  at  der  4de 
September    blev   udnævnt   en   Kommission   til   at   undersøge    den 

algierske  Sag.  Hvad  der  var  Opgaven  for  Kommissionen,  er  nævnt 
i  Texten  her  i  9de  Kap.;  men  samme  Dag  blev  der  sendt  Admira- 
litetet en  Kabinetsordre  om  at  undersøge,  hvad  Grunden  var  til.  at 
det  var  gaaet  saa  galt  med  Bombardementet.  Dette  ændredes 
senere  til,  at  den  algierske  Kommission  ogsaa  fik  det  Hverv  at 
undersøge  dette  og  i  det  hele,  hvorledes  det  hang  sammen  med  de 
Fejl.  der  vare  begaaede  (Høst  S.  207—208). 

^)  Schriften  o.  s.  v.     S.  83. 

3)  Forhør  over  Brandt  Sp.  183. 

■*)  Brev  af  7.  Juli. 

^)  Brev  fra  Bernstorff  til  Reventlow  af  9.  December  1770. 

6)  Dette  Aktstykke  findes  i  en  Fascikel  i  Udenrigsmin.  Arkiv 
vedrørende  Ostens  Forhold  indtil  hans  Afsked  11.  Marts  1773. 

')  Brev  af  "/24  Septbr.  fra  Katharina  II  til  Fru  Bjelke. 
Documents  etc.  XIII.  S.  36. 

8)  Brev  af  8.  Okt.  Smstds.  S.  43. 

®)  Forhor  over  Struensee  Sp.  340. 

1°)  Brev  fra  Grev  G.  J.  Ehrensvård  til  Grev  Ekeblad  af  1.  Dec. 
1770  1  A.  Ahnfelt:  Fran  Europas  hof  1  Bind  (Stockholm  1883) 
177.  Om  Opholdet  findes  en  Del  Oplysninger  i  de  kjøbenhavnske 
Posttidender. 

")  Brev  af  25.  December  lil  Fru  Bjelke. 

■2)  Brev  af  12.  Jan.  1772. 

^^)  Under  Forhøret  over  ham. 

^*)  Protokol  over  Kabo  i  Udenrigsministeriets  Arkiv. 

1^)  Brev  fra  Osten  til  Struensee  af  15.  Juli  1771,  der  findes  i 
Afskrift  i  Rark.  i  en  af  de  til  Struenseesagen  hørende  Brevpakkei-. 

1^)  Denne  Stilling  havde  han  egentlig  faaet  »zur  Unter- 
haltung  seiner  Tafel«  (Kabo  af  21.  Decbr.  1770). 

^^)  I  et  Brev  af  21.  Septbr.  1771  (Udenrigsministeriets  Arkiv) 
skriver  Struensee  til  Osten,  at  han  ikke  tror,  at  Kongen  tænker 
paa  at  fjærne  Juel  Wind  fra  hans  Stilling  som  Justitiarius  i  Højeste- 
ret. Dette  kunde  synes  at  tyde  paa,  at  Osten  havde  ønsket  at  om- 
bytte sin  Ministerstilling  med  dette  Embede;  men  noget  nærmere 
derom  veed  man  ikke.  Naar  man  i  Forhørene  over  Brandt  ser 
denne  fortælle,  at  Struensee  i  Efteraaret  1771  havde  tilbudt  ham  at 
afløse  Osten  som  Udenrigsminister,  fristes  man  til  at  holde  dette 
for  at  være  en  ganske  løst  henkastet  Yttring  af  Struensee.  At 
gjøre  Brandt  til  Udenrigsminister  vilde  dog  være  det  rene  Afsind. 

^^)  Se  foruden  Fremstillingen  i  min  Afhandling  om  den  uden- 
rigske Styrelse  under  Struensee  i  H.  T.  4  R.  II  Kabo  af  19.  Novbr. 
og  Brev  fra  Struensee  til  Osten  af  19.  Novbr.  (Urm.  Ark.). 

")  Jeg  ser  nok,  at  Wittich  i  sit  Skrift  om  Struensee  S. 
174 — 75  ikke  kan  tiltræde  min  Opfattelse  af.  at  der  fandt  en  Sving- 

ning  Sted  i  Struensees  Politik;  men  jeg  kan  ikke  ved  fornyet  Over- 
vejelse  komme  til  et  andet  Resultat  end  det,  jeg  her  har  fremsat. 

20)  Brev  til  Fru  Bjelke  af  29.  August  1771,  et  udateret  Brev 
fra  Slutningen  af  Aaret  og  et  af  4.  Januar  1772  (Documents 
relatifs  etc.  vol.  XIII). 

21)  Se  Raumer:  Europa  1763-83,  192  ff.  Hvor  ilde 
stemt  det  engelske  Hof  var  imod  Struensee.  fik  han  i  Slutningen 
af  1771  Meddelelse  om  ved  en  Fru  Bentinck,  der  var  bosat  i  Ham- 
burg, men  havde  Forbindelser  i  London  (Breve  fra  denne  i  Rark. 
Pakke:  Sagen  imod  Struensee  Nr.  15—20).  For  dette  Kapitels 
Vedkommende  henviser  jeg  med  Hensyn  til  nærmere  Enkeltheder 
til  min  Afhandling:  Styrelsen  af  Danmark— Norges  Uden- 
rigspolitik under  Struensee  i  H.  T.  4.  R.  II.  Der  vil  man 
ogsaa  i  Citaterne  se  den  nærmere  Begrundelse  af  Fremstillingen. 

22)  Om  Rustninger  og  Afsendelse  af  Skibe  se  Garde:  Efter- 
retninger om  den  danske  og  norske  Sømagt  IV  219  ff. 

')  Om  disse  Forhold  har  Bernstorff  skrevet  til  Reventlow  22. 
Okt.  1770  og  16.  April  1771. 

2)  Brev  til  Brodersønnen  9.  April  1771. 

3)  Jfr.  om  Kommissionen  Garde  anf.  St.  IV  217  f.  Reverdil 
tillagde  sig  en  Del  af  Æren  for,  at  Bernstorff  beholdt  sin  Pension, 
og  efter  hvad  han  fortæller  S.  214  ff.,  har  han  talt  varmt  derfor  til 
Struensee. 

■*)  Breve  fra  Bernstorff  til  Brodersønnen  og  til  Reventlow. 

°)  Høst:  Struensee  III  183  viser,  at  Sturtz  stedse  overfor 
Struensee  vedkjendte  sig  sin  Hengivenhed  for  Bernstorff  og  blandt 
andet  ivrig  besvor  ham  ikke  at  berøve  denne  hans  Pension. 

6)  Brev  til  Reventlow  af  15.  Juli  1771. 

')  Brev  til  Brodersønnen  af  25.  Juli  1771. 

8)  Breve  af  19.  Marts  og  16.  Juli. 

9)  Breve  til  Onklen  af  15.  Dec.  1770  og  22.  Jan.  1771. 
")  Brev  til  Onklen  af  25.  Oktbr.  1770. 

n)  23.  Jan.  1771. 

12)  Se  med  Hensyn  hertil  et  interessant  Brev  fra  Gåhler  til 
St.  Germain  af  22.  Marts  1771. 

!■')  Se  Brev  til  ham  af  1.  Marts  1771  fra  hans  Broder  Gehejme- 
raad  Gåhler,  der  var  Overpræsident  i  Altona. 

II 

")  Brev  til  J.  H.  E.  Bernstorff  af  4.  Marts  1771. 
>s)  Brev  fra  Reventlow  til  samme  af  2.  Febr.  1771. 
18)  Bernstorff  til  Brodersønnen  19.  Marts. 
")  Smstds. 

18)  Breve  til  J.  H.  E.  Bernstorff  af  26.  Juli  og  10.  August. 
'^)  Se   herom   forskjellige    Breve  i  den   Bernstorffske   Korre- 
spondance. 

20)  Bernstorff  til  Brodersønnen  16.  Juli  1771. 

21)  Brev  til  Reventlow  af  15.  Januar  1771. 

22)  Forhør  over  Struensee  Sp.  488  og  505. 

23)  Smstds.  Sp.  316. 
2*)  Sp.  343. 

25)  Efter  Warnstedts  Meddelelse  i  Brev  fra  Karl  af  Hessen  til 
Bernstorff  af  22.  April  1771. 

26)  Brev  til  Reventlow  af  16.  April  1771. 
2')  Forhør  Sp.  440. 

28)  Man  ser  Gåhlers  Broder  i  Altona  i  et  Brev  til  denne  af 
12.  Februar  1771  skildre  Falkenskjold  som  utaalelig  anmassende 
og  indbildsk,  egennyttig  og  hensynsløs  i  at  forfølge  sine  Formaal,  og 
derfor  som  en  Mand,  man  fremfor  alt  maatte  være  mistroisk  imod. 

29)  Forhør  over  Struensee  Sp.  444. 

30)  Ny  kgl.  Saml.  711  Folio  b.  18,4. 

31)  Frits  Moltke  holdt  selv  Rantzau.  »der  vilde  have  alle 
Moltker  ødelagte«,  for  at  være  den,  der  havde  bevirket  hans  Afske- 
digelse (Brev  til  J.  H.  E.  Bernstorff  af  23.  Marts  1771);  men  Stru- 
ensee maa  under  alle  Omstændigheder  have  været  enig  den. 

32)  Luxdorphs  Kalenderoptegnelser  24.  Marts  lade  ogsaa 
Jansen  blive  afskediget;  men  det  kan,  efter  Statskalenderen  at 
slutte,  ikke  have  været  Tilfældet. 

33)  Forhøret  over  Brandt  Sp.  20,  hvor  han  siger,  at  Warnstedt 
blandt  andet  ikke  vilde  tillade  ham  at  kjøre  ud  med  Kongen  (denne 
selv  havde  naturligvis  ingen  Vilje). 

3*)  Efter  hvad  Reverdil  troede  at  vide  (S.  196),  havde  Stru- 
ensee nødig  villet  rette  sig  efter  Kongens  Uvilje  mod  Warnstedt. 

3=)  Adresseavisen  for  1770  Nr.  190. 

36)  Forhør  over  Struensee  Sp.  254. 

3^)  At  Fru  Gåhler  dog  ikke  altid  var  heldig,  viser  et  Brev  fra 
hende  til  Manden  fra  Efteraaret  1771,  hvor  hun  klager  over,  at  hun 
lige  havde  tabt  120  Rdl.  i  Lou. 

38)  Brev  fra  Fi'u  Plessen  til  J.  H.  E.  Bernstorff  af  3.  Februar 
1771.  Datoen  viser,  at  Fru  Plessen  strax  efter  at  have  faaet  Or- 
denen har  maattet  give  sin  Glæde  Udtryk  ved  at  skrive  til  Bern- 
storff derom.  Det  er  for  øvrigt  paafaldende,  at  hun  ikke  findes 
nævnt  iblandt  dem,  som  Høst  siger  fik  Ordenen. 

1)  Udateret  Brev  til  Onklen  fra  Slutningen  af  Januar  1771. 

2)  Luxdorphs  Kalenderoptegnelser.  Se  ogsaa  Brev  fra  A.  P. 
Bernstorff  til  Onklen  af  14.  Maj  1771. 

3)  Reverdil  S.  198. 

*)  Kabo.  af  25.  Marts  1771,  og  Forhøret  over  Struensee  Sp. 
104  og  105. 

^)  Skrivelse  fra  Struensee  til  Rk.  af  15.  Maj  1771. 

6)  Kabo.  af  30.  Juni. 

■')  Sp.  268. 

*)  Efter  Forhøret  over  Brandt  Sp.  38  og  39  var  det  netop 
Struensees  Paafund,  at  de  skulde  have  de  Penge;  og  han  har  da 
ogsaa  selv  tilstaaet,  at  han  bad  Kongen  derom  Sp.  132. 

9)  Brev  fra  Karl  af  Hessen  til  J.  H.  E.  Bernstorff  af  22.  April  1771. 

1")  Forhør  over  Struensee  Sp.  56,  64,  69.  Kongen  selv  har 
givet  en  ganske  anden  Fremstilling,  hvorefter  det  netop  var  Stru- 
ensee, der  havde  bedt  om  at  blive  Kabinetsminister  og  ligeledes 
ham,  der  havde  dikteret  ham  Formularen  til  Kabinetsordren  derom 
(Meddelelse  til  Forhørskommissionen  fra  Kammerjunker  Schack). 
Men  naturligvis  er  det  i  og  for  sig  usikkert  at  bruge  en  sindssyg 
Mands  Vidnesbyrd. 

")  Reverdil  201. 

^2)  Smstds. 

1^)  Vidneudtalelser  ved  Forhørene  i  Anledning  af  Dronningens 
Forhold  til  Struensee,  for  det  meste  optagne  i  Bangs  Aktionsindlæg 
mod  hende. 

")  Se  om  Afsløringen  C.  Bruun  anf.  St.  266-68  og  Breve  fra 
Moltke  til  Bernstorff  af  10.  Juli  og  2.  August  1771. 

^^)  I  Forhøret  over  Struensee  Sp.  467  udtalte  han  med  god 
Grund,  at  kun  faa  kjendte  .,die  tvahre  Lage  und  Beschaffenheit  der 
Umstånde,  besonders  in  Absicht  auf  die  Beschaffenheit  der  Person 
des  Konigs". 

16)  Forhør  Sp.  37. 

")  Sp.  148. 

18)  Reverdil  S.  182  ff.  Om  Datoen  se  Kjøbenhavns  Post- 
tidender. 

18)  Brev  af  6.  September  til  Brodersønnen. 

20)  Kabo  af  20.  Oktober  1771. 

21)  S.  199. 

22)  S.  211. 

23)  Kabo  af  4.  November.  Det  omtales  ogsaa,  at  han  skulde 
sættes  ind  i  Spørgsmaalet  om  Oprettelsen  af  en  Enkekasse. 

2*)  Forhøret  over  Brandt  Sp.  151  ff. 

n* 

Tolvte  Kapitel, 

1)  Bruun  anf.  St.  278  efter  Holsteins  Memoirer. 

2)  Plakat  af  10.  April  1771. 

3)  Se  nærmere  om  Enkeltheder  Bruun  anf.  St.  S.  300  ff. 

*)  Udtryk  for  denne  Misstemning  kunne  foruden  i  Trykke- 
frihedsskrifter  baade  findes  hos  D.  Biehl,  hos  Suhm  og  i  Uldalls 
Dagbogsoptegnelser. 

5)  F.  af  19.  og  27.  Juli  1771. 

6)  Reverdil  S.  190  jvfr.  H.  T.  3  R.  IV  412. 

')  Jeremiæ  Brev  imod  den  hykkelske  Afgudspræst 
o.  s.  V.  S.  18  (Luxdorphs  Saml.  af  Trykkefrihedsskrifter  paa  Kgs. 
Bibliothek  2det  Bind). 

*)  Schacks  Erklæring  for  Forhørskommissionen  (10.  Febr.  1772). 

^)  Forhør  over  Struensee  Sp.  36. 

1")  Dette  fremgaar  af  Udtalelser  fra  flere  Sider  af  dem,  der 
havde  med  hans  Opvartning  at  gøre  (i  Forhørskommissionens 
Protokol). 

"),S.  199. 

12)  D.  Biehl  i  H.  T.  3.  R.  IV. 

13)  S.  196. 

")  Til  Uldall.  Fortalt  af  denne  i  hans  Dagbogsoptegnelser 
(Rark). 

15)  Raumer:  Europa  1763—1783  I  S.  181. 

16)  Breve  til  Brodersønnen  af  21.,  23.  og  26.  Juni. 
")  Brev  til  Onklen  af  21.  Juli. 

1^)  Dette  Træk  omtales  ikke  alene  af  Suhm  i  hans  Hemmelige 
Efterretninger;  men  A.  P.  Bernstorff  fortæller  ogsaa  i  et  Brev  til 
Onklen  af  2.  August,  at  Fru  Løvenskjold,  født  Numsen,  der  netop 
dengang  opholdt  sig  hos  ham  paa  Drey  Liitzau,  havde  faaet 
Brev  derom  fra  en  Broder,  der  havde  været  tilstede  i  Kirken,  da 
dette  skete. 

19)  H.  T.  4  R.  II.  756. 

20)  Schriften  o.  s.  v.  S.  97  f. 

21)  Endog  Katharina  II  taler  derom  i  et  Brev  til  Fru  Bjelke 
af  4.  Januar  1771.  Hun  stiller  der  det  Horoskop  for  Kronprinsen, 
at  han,  hvis  man  bliver  ved  at  opdrage  ham,  som  man  hidtil  har 
gjort,  vil  blive  „im  petit  sauvage  malaingre  et  taciturne"  (Docu- 
ments  relatifs  etc.  Vol.  XIII). 

22)  En  meget  graverende  Historie  har  været  fortalt  om.  at 
Kongen,  Dronningen  og  Struensee  en  Dag  under  Opholdet  paa 
Hirschholm  i  1771  vilde  kjøre  en  Tur,  men  at  det  blev  glemt  at 
give  Ordre  til  at  sørge  for  Kronprinsen  under  deres  Fraværelse,  og 
at  Døren  blev  lukket  af  for  det  Værelse,  hvori  han  var.    Da  man  kom 

senere  tilbage,  end  man  havde  ventet,  fandt  man  Prinsen,  der  ikke 
havde  faaet  noget  at  spise  og  maaske  var  bleven  bange  ved  at 
være  indelukket,  ligge  som  død  paa  Gulvet.  Ved  forstandige  For- 
holdsregler af  Struensee  blev  han  dog  bragt  til  Live  igjen  (N.  H.  T.  IV, 
701  Anm.  179.  Giessing:  Struensee  og  Guldberg,  S.  22).  — 
Man  fristes  imidlertid  her  til  kritiske  Tvivl.  Der  maa  selvfølgelig 
have  været  et  almindeligt  Reglement  for  Prinsens  Forplejning  og 
Tilsyn,  for  ikke  at  tale  om,  at  han  havde  sin  Legekammerat.  Det 
synes  ganske  utænkeligt,  at  det  skulde  afhænge  af  Dronningens 
Nærværelse  paa  Slottet,  om  han  fik  noget  at  spise  eller  ikke. 

23)  Reverdil  S.  206.     Jvfr.  H.  T.  6.  R.  III  378  ff. 

2*)  Jeg  har  selv  som  lille  Dreng  omtrent  paa  den  Tid,  Fre- 
derik VI  døde,  hørt  min  Barnepige  fortælle  derom. 

25)  Hvad  Reverdil  fortæller  S.  205  om  Karoline  Mathildes 
Forhold  til  Sønnen,  siger  kun  lidet. 

1)  Den  Fremstilling,  der  findes  i  O.  B.  21.  April  1770  af  hans 
Optræden  i  Kirken,  er  noget  forskjellig  fra  den  almindelige,  som 
man  blandt  andet  træffer  i  Biografisk  Lexikon.  Medens  Bie  her 
siges  at  have  bedt  fra  Prædikestolen  for  nogle  offentlige  Fruen- 
timmer, stod  der  i  Klagen  over  ham,  at  han  havde  bedt  for  en 
Mand,  »Mr.  Kock,  der  var  gaaet  fra  Forstanden,  og  lyst  til  Ægte- 
skab for  to  til  tre  Personer,  uagtet  der  paa  den  Dag  ikke  skal  have 
været  nogen  til  at  bede  eller  lyse  for,  hvoraf  Skoleholder  Beck, 
hos  hvem  Bie  boede.  Skoleholder  Wibe  (der  havde  ladet  ham  præ- 
dike for  sig)  og  Regimentskvarterm ester  Fugl  skal  have  opført  en 
høj  Latter  og  Mundvridelse  med  andre  usømmelige  Gebærder  baade 
paa  Ansigt  og  Lemmer,  saa  at  gamle  Folk  gik  ud  af  Kirken  med 
Taarer  i  Øjnene  over  at  se  saadan  Gudsbespottelse«.  Ifølge  dette 
Sted  havde  Bies  Text  været  Højsangens  3.  Kap.  2.  og  3.  V. 

2)  Jeg  erindrer  meget  vel,  at  foruden  det  under  Pilokosmus' 
Navn  udgivne  Skrift  findes  der  iblandt  Trykkefrihedsskrifterne  et 
af  Martfelt  1771  udgivet,  saakaldet  Forslag  til  en  kongelig  Refor- 
mationskommission  o.  s.  v.,  der  foruden  at  udvikle  de  Principer, 
som  ere  fremhævede  i  Texten,  tillige  omtaler  Hollands,  mere  paa 
Frihandelsgrundsætninger  byggede  Handelsordning  som  brugelig, 
hvis  man  ikke  vilde  følge  hans  Forslag;  men  han  anbefaler  den 
dog  nærmest  kun  som  et  mindre  Onde  end  den,  man  for  Tiden 
havde  her  hjemme. 

3)  Brev  til  J.  H.  E.  Bernstorff  af  3.  Oktober.  Ret  snurrigt  er 
det,  at  han  mener,  at  Forfatteren  sandsynligvis  var  en  Nordmand. 

*)  Med  Hensyn  til  nærmere  Enkeltheder  vedrørende  Trykke- 
frihedslitteraturen  henviser  jeg  til  mit  Universitetsprogram  fra  1885: 
Nogle  Hovedtræk  af  Trykkefrihedstidens  Historie  1770 — 
1773.    Der  findes  ogsaa  Citaterne  for,  hvad  der  er  anført  i  Texten. 

')  Forhør  over  Brandt  22.  Februar  i  Anledning  af  Struensees 
Forhold  til  Dronningen. 

2)  Jeg  følger  her  Reverdils  Fremstilling  S.  218,  Efter  Høst 
S.  432  havde  Dronningen  og  Struensee  begivet  sig  til  Sofienberg, 
hvor  de  holdt  Raad  om  at  flygte  til  Helsingør;  men  da  Reverdil 
kom  til  Hirschholm  Slot  faa  Dage  efter  Begivenheden,  har  han  havt 
Lejlighed  til  at  faa  fuldt  paalidelige  Meddelelser  om,  hvad  der  var 
sket.  Ogsaa  fremgaar  det  med  fuldstændig  Klarhed  af  Forhørene 
over  nogle  af  Dronningens  mandlige  og  kvindelige  Tyende,  at  hun 
og  Struensee  vare  paa  Hirschholm  Slot  uden  at  begive  sig  til  Sofien- 
berg.   Struensee  udtalte  om  sig  selv  senere  ved  Forhøret,  at  han 

ikke  havde  tænkt  paa  at  flygte med  mindre  Matroserne  vare 

drukne!     Et  udmærket  Motiv! 

3)  Struensee  udtalte  i  et  Brev  af  selve  den  10.  September  til 
Gåhler,  at  Matrosernes  Krav  i  Virkeligheden  var  retfærdigt.  Ved 
Kabo  af  26.  September  blev  det  befalet  Admiralitetet  at  undersøge 
deres  Klager;  der  skulde  især  tages  Hensyn  til  dem,  der  vare  blevne 
dragne  bort  fra  Agerbrug,  Fabrikker  og  anden  nyttig  Gjerning. 
Undersøgelsen  er  altsaa  bleven  udstrakt  videre  end  til  Spørgsmaalet 
om  den  i  Øjeblikket  manglende  Lønning;  den  har  tillige  gjældt 
selve  Udskrivningen  af  dem. 

*)  Noget  nærmere  om  denne  Sammensværgelsesplan  veed 
man  ikke.  Men  hvad  selve  Hovedpunktet  angaar,  ligesom  ogsaa 
med  Hensyn  til,  at  en  Søofficer  Winterfeldt  skulde  have  spillet  en 
vigtig  Rolle  ved  at  ophidse  Stemningen  i  Marinen  imod  Struensee, 
er  der  Overensstemmelse  imellem  Reverdil  (S.  220  til  21)  og  D. 
Biehl  (H.  T.  3  R.  IV  415  ff,),  og  da  den  sidstnævnte  siger,  at 
hun  selv  har  havt  det  Brev  i  sine  Hænder,  som  Fru  Biilow  havde 
faaet,  kan  man  ikke  forkaste  hendes  Fortælling  i  selve  Hovedsagen. 
Noget  andet  er  det,  at,  hvad  Enkeltheder  angaar,  baade  hendes 
Hukommelse  kan  have  svigtet  hende  og  hendes  altfor  livlige  Fan- 

tasi  bragt  hende  til  at  løbe  noget  løbsk.  Virkelig  opklaret  er  den 
hele  Histories  Sammenhæng  aldrig  bleven.  Ogsaa  U.  A.  Holstein 
har  i,  hvad  han  i  sine  Memoirer  fortæller  om  dette  Optrin,  Med- 
delelsen om  Fru  Biilows  Advarsler,  og  han  havde,  ved  hvad  han 
hørte  igjennem  sin  Hustru,  god  Lejlighed  til  at  vide  noget  derom. 

5)  Kabo  af  30.  September  1771. 

^)  Kabo  af  25.  Septbr.,  hvorved  Kongen  da  tillige  udtalte  sin 
Tilfredshed  med  Korpset.  Det  er  altsaa  urigtigt,  naar  dets  Opløs- 
ning er  bleven  stillet  i  Forbindelse  med,  at  Numsen  skulde  have 
kompromitteret  sig  den  29.  Septbr.  (N.  kgl.  S.  711  Folio  b.  30  S.  2). 

')  Luxdorphs  Kalenderoptegnelser  2.  August  1771. 

8)  Se  hans  Memoire  til  Struensee  17.  Aug.  1771  hos  Gaspari 
anf.  St.  I,  280  ff. 

9)  Bernstorff  til  Brodersønnen  14.  Septbr.  1771. 
^**)  Dette  fortæller  han  selv  i  sine  Memoirer. 

")  En  skarp  Skildring  af  Willebrandt  findes  baade  hos  Wasser- 
schlebe  i  N.  kgl.  Saml.  711  Foho  b.  29  S.  4,  og  i  Suhms  Hemme- 
lige Efterretninger.  Begge  Steder  siges  der,  at  han  blev  forfulgt 
med  Smædeskrifter.  Disse  Angreb  tog  saa  stærkt  paa  ham,  at  han 
blev  arbejdsudygtig.  Den  4.  Oktober  fritog  en  Kabo  ham  for  For- 
retninger, og  11.  Nov.  fik  han  efter  Ansøgning  sin  Afsked. 

12)  Se  Breve  fra  Struensee  til  Gåhler  fra  Efteraaret  1771.  1  et 
Brev  af  12.  Oktbr.  skriver  han:  Je  suis  tres  reconnaissant  que  l'on 
me  parle  franchement. 

^^)  Forhør  over  Gåhler,  Høst  III  213.  Hvad  hans  personlige 
Stemning  angaar,  kan  henvises  til  et  Brev  til  ham  fra  hans  Broder, 
Overpræsidenten  i  Altona,  der  19.  Juli  skriver  til  ham:  L'elévation 
de  notre  ami  Struensee  wi'a  fait  le  méme  plaisir  qu'å  vous. 

")  Til  St.  Germain  11.  Juni  1771. 

^^)  Forhør  over  ham  Sp.  140. 

'^)  Forhør  over  ham  Sp.  53. 

")  Forhør  over  Brandt  Sp.  131. 

18)  Forhør  over  Falkenskjold  Sp.  28. 

1^)  Med  Hensyn  til  St.  Germain  se  Breve  fra  ham  til  Gåhler 
af  12.  April,  26.  Juli,  13.  September  og  30.  September.  Hans 
Komme  13.  November  omtales  af  Suhm.  Jvfr.  ogsaa  Breve  til  ham 
fra  Gåhler  af  11.  og  29.  Juni,  hvori  denne  meddeler  ham  Struensees 
Ønsker  om  at  faa  ham  tilbage,  og  af  22.  Oktober,  hvori  han  ytrer 
sin  Glæde  over  snart  at  skulle  se  ham  og  hentyder  til  den  Gavn, 
som  han  kunde  gjøre  Hæren. 

2")  Der  er  blevet  fremsat  den  Formodning  (af  Koch  H.  T.  6 
R.  V.  107),  at  hans  Tilbagekaldelse  stod  i  Forbindelse  med  den 
Bestemmelse,  der  var  taget,  at  Pensioner  og  Gager  ikke  maatte 
nydes  i  Udlandet,    og  at  Struensee  ikke  har  troet,  at  St.  Germain 

vilde  vende  her  tilbage,  saaledes  at  man  altsaa  kunde  spare  hans 
Lønning.  Men  for  det  første  blev  han  indbudt  til  at  vende  her 
tilbage,  inden  hin  Bestemmelse  blev  truffet  om,  at  Pensioner  og 
Lønninger  skulde  nydes  her  i  Landet,  og  fremdeles  vilde  det  være 
underligt,  om  Struensee  skulde  have  troet,  at  St.  Germain,  der  ikke 
havde  andet  at  leve  af  end  sin  Lønning  her  fra  Landet,  vilde 
have  opgivet  de  14,000  Rdl.  om  Aaret  hellere  end  at  vende  her 
tilbage,  hvor  han  vilde  træffe  en  Styrelse,  som  han  havde  Sympathi 
for,  og  under  hvilken  han  kunde  haabe  at  vinde  Indflydelse  i 
militær  Henseende. 

21)  Den  eneste  Undtagelse  herfra,  jeg  har  kunnet  finde,  viser 
et  Brev  fra  ham  til  Struensee  af  21.  December  1771,  hvori 
han  har  udtalt  sig  ganske  i  Almindelighed  om  nogle  principes 
generaux  vedrørende  Hærvæsenet,  som  Struensee  havde  meddelt 
ham.  Han  udtaler  sig  imod  dem  (Pakke:  Sagen  mod  Struensee  og 
hans  medskyldige,  Nr.  15 — 20). 

22)  Forhør  over  Struensee  Sp.  488. 

23)  Forhør  over  Brandt  Sp.  62. 

2*)  Disse  Breve  findes  i  Ny  kgl.  Saml.  Folio  715  c  og  i  det 
mindste  til  Dels  oversatte  i  Flamand:  Christian  VEE's  Hof 
(1854).  Man  tillagde,  jeg  veed  ikke  med  hvilken  Grund,  Konferens- 
raad  Braém  at  være  Forfatter  til  dem. 

25)  Forhør  over  Brandt  Sp.  68. 

26)  Brandt  havde  24.  Maj  faaet  Kabo  om  at  besørge  »Spek- 
takler, Kapel,  Kunstkammer  og  andre  Amusementer  ved  Hoffet«. 

2')  Brandt  har  selv  sagt  (Sp.  82),  at  han,  skjønt.  han  ikke  be- 
stemt kunde  sige,  hvornaar  det  var  skrevet,  dog  regnede,  at  det 
var  fra  Slutn.  af  Juli.  Det  maa  være  skrevet,  efter  at  han  og 
Struensee  vare  blevne  Grever. 

28)  Brandts  Brev  og  Struensees  Svar  findes  i  en  desto  værre 
ikke  god  Afskrift  i  Ny  kgl.  Saml.  715  c  Folio.  De  ere  aftrykte 
paa  Dansk  i  Piamand:  Christian  VII's  Hof  (Kjbh.  18.54),  og  de 
findes  for  øvrigt  ogsaa  i  Rark.  i  en  af  Pakkerne  vedrørende  Stru- 
ensee. Efter  Forhøret  over  Brandt  Sp.  146  var  det,  hvad  der  ser 
ganske  utroligt  ud,  samme  Dag,  Struensee  skrev  dette  Brev,  at  han 
foreslog  Brandt,  at  han  skulde  have  Ostens  Ministerstilling  (Jvfr. 
Henvisninger  S.  16  Note  17).  Dette  tilføjer  Brandt,  at  han  stra.x 
havde  afslaaet,  og  de  vare  da  blevne  enige  om,  at  han  maaske 
skulde  komme  bort  til  Nytaar. 

29)  Forhør  over  Brandt  Sp.  137. 

30)  Reverdil  S.  227  og  Forhør  over  Brandt  Sp.  68.  Ifølge 
dette  Sted  var  det  Osten,  der  havde  foreslaaet  Planen;  Reverdil 
derimod  fortæller,  at  Brandt  for  ham  havde  nævnt  sig  selv  som 
den,  der  havde  gjort  Forslaget.     Brandt  synes  at  henlægge  Planen 


Fjortende   Kapitel.  25 

til  et  tidligere  Tidspunkt,  end  det  gaar  an  efter  Reverdils  Frem- 
stilling. Brandt  husker  aabenbart  fejl.  Efter  hvad  han  siger  samme 
Sted,  havde  det  virket  til  at  afholde  ham  fra  at  gjøre  Alvor  af 
Planen,  at  Reverdil  havde  sagt  ham,  at  det  var  deres  Pligt  at  være 
passive. 

31)  Forhør  over  Brandt  Sp.  64  jvfr.  Note  28. 

32)  Se  herom  Brev  fra  A.  P.  Bernstorff  til  Onklen  7.  Okt.  1771. 
2^)  At  Osten    ligefrem    har    spillet    Forræderens   Rolle,    hvad 

Reverdil  (S.  228)  sigter  [ham  for,  kan  paa  ingen  Maade  gjælde 
for  sikkert. 

31)  Gåhler  til  St.  Germain  11.  Juni  1771. 

35)  Brev  til  J.  H.  E.  Bernstorff  af  4.  Juli. 

36)  Karl  af  Hessen  til  Bernstorff  3.  Okt.  1771. 
3')  D.  M.  5  R.  III.  44. 

38)  Smstds.  S.  41—42. 

39)  Smstds.  S.  43.  Koch  har  (smstds.  Note  2)  misforstaaet 
dette  Sted,  som  om  Rantzau  tænkte  paa  Gehejmekonferencen. 

*")  Beretning  af  den  engelske  Statsmand  Keith  18.  Xovembcr 
1771.     Raumer:  Europa  1763—1783  I  S.  188. 

")  Smstds.  192. 

*2)  Prinsen  af  Hessen  fortæller,  jeg  veed  ikke  med  hvad  Ret, 
i  et  Brev  af  13.  September  til  Bernstorff,  at  Præsterne  Miinter  og 
Hee  vare  blevne  idømte  hver  en  Mulkt  af  50  Rdl.,  fordi  de  fra 
Prædikestolen  vare  komne  med  bitre  Hentydninger  til  Magthaverne. 

")  D.  M.  5  R.  III  S.  315—317. 

**)  Breve  af  19.  og  28.  September. 

*5)  Brev  til  J.  H.  E.  Bernstorff  af  16.  September. 

*6)  S.  221. 

«)  Forhør  Sp.  467. 

*8)  Forhør  over  Falkenskjold  Sp.  28. 

*^)  Steder  derom  ere  samlede  af  N.  Lassen  i  Tidsskr.  for 
Retsvidenskab  1891  S.  266. 

5°)  Suhm:  Hemmelige  Efterretninger. 

51)  S.  234. 

52)  13.  December. 

53)  Dette  maa  gjælde  for  sikkert,  hvor  meget  Falkenskjold  end 
under  Forhørene  ved  Processen  søgte  at  sno  sig  fra  at  have  havt 
noget  med  den  hele  Sag  at  gjøre. 

5*)  Efter  hvad  der  stod  i  Kabinetsordren  af  14.  Juli  om  Stru- 
ensees  Myndighed,  skulde  man  tro,  at  Gåhler  ikke  kunde  have 
krævet  andet,  end  at  der  skulde  indsendes  en  Forestilling  til  Kabi- 
nettet om,  at  det  paatænkte  Skridt  var  et  Brud  paa  den  kgl.  Reso- 
lution, der  i  fordums  Tid  var  givet  ved  Gardens  Oprettelse.  Men 
dette  har  dog  nærmest  kun  formel  Betydning. 


26  Henvisninger. 

55)  Efter  H.  T.  4  R.  II  S.  726  havde  en  Søofficer  Winlerfeldt, 
der  allerede  havde  havt  Lyst  til  at  vække  Mytteri  28.  September' 
ved  Festen  med  Forsoningsoxen  (jvfr.  Henvisn.  S.  22  Note  4), 
ogsaa  nu  været  ivrig  for,  at  man  skulde  faa  Matroser  og  Holmens 
Folk  til  med  Vaaben  i  Haand  at  slutte  sig  til  Garden,  men  ikke 
kunnet  faa  tilstrækkelig  Tilslutning  til  et  saa  vidt  gaaende  Skridt. 
56)  Suhm  siger  i  sine  Hemmelige  Efterretninger,  at,  hvis  Arve- 
prins Frederik  havde  kunnet  fatte  Mod  og  vist  sig  under  dette 
Røre,  vilde  den  ganske  By  vistnok  være  faldet  til  ham  og  Kabalen 
være  styrtet. 

")  S.  240. 

=*)  Forhør  over  Gåhler  Sp.  102. 

59)  Om  den  saakaldte  Juleaftensfejde  se  de  hos  Løvenskjold 
Efterretninger  om  den  kgl.  Livgarde  til  Fods  (Kjbh.  1858) 
S.  217  ff.  trykte  Aktstykker;  fremdeles  H.  T.  4  R.  II,  726  og  Re- 
verdil  S.  238  samt  Brev  fra  Struensee  til  Gåhler  24.  Decbr.  1771, 
Forhør  over  denne  sidste  Sp.  102.  I  Bruuns  Bog  om  Kjøb en- 
havn  findes  forskjellige  Enkeltheder,  hentede  fra  Høst  og  Suhm; 
men  kjendelig  beror  en  hel  Del  af,  hvad  her  fortælles,  paa  Rygter, 
ved  hvilke  det  er  umuligt  at  skjelne  det  sande  fra  det  falske.  Det 
blev  naturligvis  sagt  om  Struensee,  hvad  senere  ogsaa  er  blevet 
gjentaget.  at  han  vilde  have  Fodgarden  bort,  fordi  den  bestod  af 
indfødte,  som  han  mente  vilde  være  Kongen  altfor  tro.  Men  denne 
Sigtelse  mod  ham  er  baade  ubevislig  og  urimelig.  Havde  dette 
været  Tilfældet,  vilde  han  naturligvis  have  ladet  dem  faa  deres 
Afsked,  og  saa  var  det  ikke  kommet  til  Spektakler;  men  han  vilde 
ikke  have  beholdt  dem  som  Grenaderer  ved  Regimenterne  i  Kjø- 
benhavn. 

60)  Suhm:  Hemmelige  Efterretninger. 


Femtende  Kapitel. 


')  Se  derom  3dje  Bind  I,  243  og  297. 

2)  Se  om  denne  Sag  og  dens  videre  Forløb  H.  T.  o  R.  1. 176  ff. 

3)  Reverdil  S.  249. 
*)  H.  T.  4  R.  II,  288. 

5)  Brev  fra  J.  H.  E.  Bernstorff  til  Reventlow  af  14.  Jan.  1772. 

6)  Reverdil  S.  250. 

')  D.  M.  5  R.  m.  S.  42. 

^)  Da  det  flere  Gange  er  blevet  fortalt,  f.  Ex.  af  D.  Biehl,  der 
her  som  sædvanlig  kjender  alle  mulige  Enkeltheder,  at  den  engelske 
Statsafsending  Keith  havde  gjort  Skridt  for  at  faa  Struensee  bort  og 

redde  Dronningen,  kan  det  nævnes,  at  Keith  selv  ikke  har  nævnet 
et  Ord  derom  i  sine  Depecher  eller  Breve  (R  au  mer  anf.  St.  I, 
191  Note).  At  han  vilde  have  fortalt  det,  hvis  han  virkelig  havde 
arbejdet  derpaa,  følger  af  sig  selv.    Det  hele  er  Opspind. 

9)  Om  disse  Rygter  fortælles  der  hos  Suhm,  hos  Re  ver  di  I 
S.  235  og  252,  H.  T.  4  R.  II,  685  og  688,  D.  M.  5  R.  III,  318. 

'0)  H.  T.  4  R.  II,  110—11.  Jeg  ser  ikke  rettere,  end  at  iblandt 
de  Beretninger,  som  Schiern  paa  dette  Sted  i  H.  T.  har  meddelt 
om  Sammensværgelsens  Dannelse,  er  den,  som  E.  Fleischer  har 
givet  om,  hvorledes  han  paavirkede  Eickstedt  og  gjorde  sit  til,  at 
denne  kom  i  Forbindelse  med  Guldberg,  afgjort  den  paalideligste. 
Men  det  er  ikke  usandsynligt,  at  han  ogsaa  har  staaet  i  Forbin- 
delse med  Beringskjold,  som  han  fra  tidligere  Tid  kjendte  godt, 
men  ikke  villet  omtale  det,  da  denne  paa  den  Tid,  han  nedskrev 
sin  Beretning,  var  i  højeste  Grad  i  Unaade. 

")  Breve  imeltem  Kongen  og  Juliane  Marie  i  Rark.  (tidligere 
i  den  Biilowske  Saml.). 

'2)  Breve  af  10.  og  11.  Januar  1771  smstds. 

'3)  Forhør  over  Struensee  Sp.  469. 

1*)  Brev  fra  Karl  af  Hessen  til  Bernstorff  af  4.  Febr.  1771. 

15)  Forhør  Sp.  468. 

16)  Re  ver  di  1  S.  202. 

17)  Brev  af  20.  Septbr.  1771. 

1^)  Den  Skildring,  D.  Biehl  i  saa  Henseende  har  givet  af 
hende  i  sine  historiske  Breve  gaar  til  det  latterlige.  Forfatterindens 
Lidenskabelighed  kommer  her  næsten  paa  Højde  med  hendes 
Upaalidelighed.  Værre  endnu  mod  Juliane  Marie  er  dog  maaske 
den  anonyme  Forfatter  til  »Authentische  Aufklårungen  iiber 
die  Geschichte  der  Grafen  Struensee  og  Brandt«  (Ger- 
manien 1788);  men  man  skal  rigtignok  have  ondt  ved  at  finde 
noget,  hvad  Sandfærdigheden  angaar,  elendigere  Makværk  end  den 
Skildring,  denne  Forfatter  har  givet  af  alt,  hvad  der  vedrører  Slut- 
ningen af  Struensees  og  Karoline  Mathildes  Historie.  Der  findes 
her  kun  faa  virkelig  historiske  Træk  i  en  Dynge  fuldstændig  fri 
Romandigtning.  Meget  uheldig-  har  dette  Skrift,  netop  fordi  det  er 
mere  Roman  end  Historie,  havt  stor  Indflydelse  paa  udenlandske 
Opfattelser  af  hin  Tids  Begivenheder.  Et  betegnende  Vidnesbyrd 
om,  hvad  der  endnu  kan  fremkomme  i  fremmede  Litteraturer  af 
saa  kaldte  historiske  Skildringer  af  Karoline  Mathilde  som  den 
uskyldige  og  af  Juliane  Marie  som  Overmaalet  af  Ondskab,  er  det 
i  Berlin  for  kort  Tid  siden  udgivne  Skrift:  Am  danischen  Hofe 
unter  Konigin  Caroline  Mathilde  von  Erich  v.  Metten- 
born  (4de  Del  af:  Das  Weiberregiment  an  den  Hofen  Eu- 
ropas in  den  letzten  3  Jahrhunderten). 


28  Henvisninger. 

1«)  At  Enkedronningen  og  Arveprinsen  ere  blevne  dragne  ind 
i  Sammensværgelsen,  men  ikke  selv  fra  først  af  have  faaet  den  i 
Gang,  frenigaar  klart  baade  af  de  af  Schiern  meddelte  Fremstil- 
linger af  dens  Oprindelse  i  H.  T.  4  R.  II,  684  ff,  af  Beringskjolds 
Beretning  H.  T.  5  R.  I,  188.  af  Holsteins  Memoirer,  af  Brev  fra 
A.  P.  Bernstorff  til  Onklen  af  31.  Januar  i  Henhold  til  Meddelelse 
fra  Fru  (?)  Gramm  og  af  Guldbergs  Ord  derom,  som  han  skrev 
paa  Latin  i  sit  Exemplar  af  det  Nye  Testamente  (H.  T.  4  R.  II. 
710).  Det  siges  netop  der,  at  Opfordringen  rettedes  til  Arveprinsen. 
Da  Guldberg  opfattede  Sammensværgelsen  som  en  lykkebringende 
og  fuldt  berettiget  Begivenhed,  kan  man  være  vis  paa,  at,  saafremt 
Initiativet  var  kommet  fra  Enkedronningen  og  Arveprinsen,  havde 
han  ogsaa  givet  dem  Æren  derfor. 

20)  En  besynderlig  Meddelelse  har  Beringskjold  givet  (H.  T. 
5'  R.  I,  189),  hvorefter  det  under  en  Forhandling  imellem  flere  af 
de  sammensvorne  (ikke  Enkedronningen  og  Arveprinsen)  skulde 
være  kommet  paa  Tale,  hvad  der  skulde  gjøres  ved  Kronprinsen 
og  Louise  Augusta.  Da  siger  han,  at  Rantzau  udbrød:  Mer  in 
die  Pfanne  o.  s.  v.,  hvoraf  Meningen  var,  at  man  skulde  rydde 
dem  af  Vejen;  men  derimod  havde  han  selv  »efter  de  mig  af 
Skaberen  betroede  Naadegaver  og  min  naturlige  medfødte  vivacitt- 
udtalt  sig  paa  det  skarpeste.  Dette  ser  helt  utroligt  ud,  da  det 
vilde  være  meget  afsindigt  af  Rantzau  for  Alvor  at  komme  med  et 
saadant  Forslag,  og  det  som  flot  Spøg  vilde  være  altfor  grovt. 
Beringskjold  er  ogsaa  en  højst  upaalidelig  Hjemmelsmand. 

-1)  I  Holsteins  Memoirer  staar  16.  Januar;  men  det  maa  være 
en  Skrivfejl. 

22)  H.  T.  3  R.VL  497. 

23)  U.  A.  Holsteins  Memoirer.  Ved  Forhøret  17.  Febr.  over 
Brandts  Kammertjener  fortalte  denne,  at,  da  han  16.  Januar  1772 
hjalp  sin  Herre  hans  Domino  paa,  udbrød  denne:  »Naa  i  Nat  siger 
de,  skal  alting  brække  ud  mod  os  allesammen«.  Dette  tyder  paa, 
at  et  Rygte  om,  at  noget  skulde  ske  den  Nat,  virkelig  er  naaet  til 
Brandt;  men  efter  hvad  han  under  Forhøret  7.  Marts  udtalte  om 
denne  sin  Ytring,  holdt  han  det  for  tom  Bysnak. 

24)  Denne  Ordre  er  trykt  i  H.  T.  3  R.  VI,  498.  Originalen  er 
i  Rark.  (Sagen  imod  Struensee  o.  s.  v.  Pakke  1—7).  Der  kan  ingen 
Tvivl  være  om,  at  det  er  den,  som  omtales  i  Løjtenant  Becks 
Beretning  om  Begivenhederne  i  Natten  16.— 17.  Jan.  (H.  T.  3  R. 
VI,  92).  Uagtet  den  bærer  Datoen  17.  Januar,  maa  den  være  ud- 
stedt den  foregaaende  Aften.  Det  maa  ogsaa  være  den,  der  om- 
tales i  Høsts  Tidsskr.:  Historie  og  Politik  III,  373,  ifølge  Dra- 
gonløjtenant   Schlemanns   Meddelelse.     Dog  nævner  denne  et  Par 

flere  som  beordrede  til  at  fængsles,   hvad  formodentlig  skyldes  en 
Hukommelsesfejl  af  ham. 

25)  Man  træffer  flere  Steder,  saaledes  baade  hos  Rev  er  di  1, 
Høst  og  i  Holsteins  Memoirer  Fortællinger,  der  dog  i  Enkelt- 
hederne ikke  ere  ens,  om,  at  Rantzau  var  bleven  bange  og  umid- 
delbart før  17.  Jannar  havde  villet  forraade  Sammensværgelsen  til 
Justitsraad  Struensee,  ligesom  ogsaa.  at  det  skyldtes  et  rent  Til- 
fælde, at  han  ikke  naaede  at  faa  gjort  det.  Utænkeligt  er  det 
ingenlunde,  at  det  kan  have  været  sandt,  og  det  er  mistænkeligt, 
at  man  hører  det  fra  forskjellige  Sider;  men  andet  end  Rygter  har 
man  dog  ikke  at  bygge  paa.  Efter  hvad  Falkenskjold  fortæller  i 
sine  Memoirer  (S.  157)  havde  Rantzau  ogsaa  talt  til  ham  om,  at 
der  var  Planer  i  Gjærde  mod  Struensee,  men  Falkenskjold  havde 
ikke  indladt  sig  videre  derpaa,  da  han  ikke  troede  Rantzau. 

"^)  Køller  fortæller  selv  i  sin  Rapport  om  Fængslingen,  at 
Struensee  forlangte  at  vide,  om  han  havde  kongelig  Ordre,  men  at 
han  ikke  brød  sig  derom  og  befalede  ham  at  staa  op,  hvad  han 
saa  rolig  gjorde  (Pakke:  Sagen  imod  Struensee  1 — 7). 

'")  Ved  Fremstillingen  af  Begivenhederne  i  Natten  til  den  17. 
Januar  har  jeg  mest  fulgt  Løjtenant  Bechs  Beretning,  der  er  trykt 
i  H.  T.  3  R.  6te  Bind,  og  hvad  særlig  Optrinet  med  Dronningen 
angaar,  de  Beretninger,  som  Jomfru  Ahrensbach  og  Rantzau  Asche- 
berg  og  de  tre  Officerer,  der  vare  med  ham,  iblandt  hvilke  Beck 
var,  have  afgivet.  Der  er  mindre  Forskjelle  imellem  dem;  men  i 
Hovedtrækkene  stemme  de  godt.  Kongens  Brev  til  Dronningen  er 
gjengivet  efter  Arkivassistent  Bobés  Meddelelse  i  H.  T.  7  R.  II. 
I  Anledning  af,  hvad  her  fortælles  om,  at  det  for  en  Del  er  tilsølet 
af  Blæk,  kan  mærkes,  at  Rantzau  siger  i  sin  Rapport  om  Dron- 
ningens Fængsling,  at  Kongens  Brev,  som  hun  kastede  ham  i  An- 
sigtet, var  ganske  plettet.  Der  har,  kan  man  se,  været  forskjellige 
Rygter  om,  hvor  uforskammet  Rantzau  havde  været  imod  Karoline 
Mathilde,  og  uden  at  nægte,  at  der  kan  have  været  noget  sandt  i 
dem,  maa  man  dog  ikke  glemme,  at  det  kun  er  Rygter.  D.  Biehl 
fortæller  (H.  T.  3  R.  IV  S.  430)  om,  hvad  Koller  havde  berettet 
hende  om  Optrinet  i  Kongens  Sovekammer,  da  han  blev  vækket, 
hvorved  han  havde  været  tilstede.  Men  uheldigvis  var  Koller  netop 
ikke  med  der;  han  var  paa  den  Tid  optaget  af  at  arrestere  Struensee. 
[  den  Grad  kan  hendes  Hukommelse  slaa  fejl. 


30  Henvisninger. 

Sextende  Kapitel. 

>)  Se  baade  D.  Biehls  Beretning  H.  T.  3  R.  IV,  S.  452  og 
4  R.  II  S.  729. 

2)  Efter  hvad  Gabel  selv  har  fortalt,  var  han  formelig  bleven 
nødt  til  at  kjøbe  Gaarden;  men  Sandheden  heraf  kan  stærkt  be- 
tvivles. Opgjørelsen  af  Struensees  Formue  efter  hans  Død  viser, 
at  han  har  givet  Gabel  et  Laan  paa  2000  Rdlr.  Kravet  paa  dets  Til- 
bagebetaling fik  siden  Staten,  da  Struensees  Formue  blev  konfiskeret 
efter  17.  Januar  (jvfr.  F.  Bokkenheuser:  Den  Gabelske  Gaard 
[Efterretninger  fra  Efterslægtselskabets  Skole  1901—1902 
S.  14]).  Maaske  har  Gabel  desuden  faaet  2000  Rdl.  forærende  af 
Kongen  til  Gaardkjøbet  (Kabo  af  10.  November  1771).  Naturligvis 
faldt  han  efter  17.  Jan.  ogsaa  i  Unaade  ved  Hoffet.  En  Kabo  af 
24.  Jan.  1772  befalede,  at  han  ufortøvet  skulde  flytte  fra  Slottet, 
(hvor  Struensee  altsaa  havde  ladet  ham  bo),  og  begive  sig  ud  paa 
Landet,  saalænge  indtil  Pøbelens  Raseri  lagde  sig;  foreløbig  fik  han 
4  Rdlr.  om  Ugen  til  Underhold,  Hans  Datter,  der  havde  været 
Kammerjomfru  hos  Dronningen  (og  mentes  at  være  Struensees 
Elskerinde),  fik  indtil  videre  Stuearrest. 

*)  Se  mit  Skrift  om  Trykkefrihedens  Historie  S.  88  1. 

*)  Smstds.  S.  82. 

5)  H.  T.  4  R.  II,  829  ff. 

6)  Smstds.  S.  78  f. 

^)  Dette  Brev,  der  er  af  21.  Januar,  findes  i  Koncept  paa 
Ravnholt. 

8)  Om  Schack-Rathlous  Stemning  se  H.  T.  6  R.  IV,  S.  31  Note. 

^)  Dette  fremgaar  af  hans  Breve  fra  denne  Tid  til  Broder- 
sønnen. 

1'^)  I  det  mindste  fortæller  Re  ver  di  1  S.  291,  at  Rantzau  og 
Osten  virkelig  tilsidst  vare  gaaede  ind  paa  at  kalde  ham  tilbage. 
Da  Reverdil  17.  Februar  havde  en  lang  Samtale  med  Bernstorff,  er 
det  muligt,  at  han  har  sin  Meddelelse  derom  fra  selve  denne.  I  et 
Brev^  som  A.  P.  Bernstorff  14.  Februar  skrev  til  Onkelen,  hedder 
det,  at  Sandsynligheden  for,  at  han  vilde  blive  kaldt  tilbage,  tog  til. 

'')  Med  Hensyn  til  alt  om  Stemningen  mod  Struensee  henviser 
jeg  til  mit  Skrift  fra  1885  om  Trykkefrihedsti  dens   Historie. 

Syttende  Kapitel. 

1)  De  Optegnelser,  Arveprinsen  har  gjort  i  sin  Kalender  for 
1772,  viser,  at  Guldberg  har  sendt  ham  saadanne  Meddelelser.  Med 
Hensyn  til  Sammensætningen  af  Domstolen  kan  man  lægge  Mærke 
til,  at  A.  P.  Bernstorff  28.  Januar  skrev  til  Onkelen:  »Valget  af 
Dommerne  er  meget  godt  undtagen  for  Guldbergs  Vedkommende«. 

2)  Hos  D.  Biehl  (H.  T.  3  R.  IV,  S.  439)  finder  man  vistnok 
nogle  afskylige  Træk  af,  hvorledes  Løjtenant  Beck  behandlede 
ham ;  men  om  de  ere  sande,  er  et  andet  Sporgsmaal.  Blandt  andet 
er  det  fuldstændig  utroligt,  at  denne  Løjtenant  skulde  have  nægtet 
Struensee  at  læse  i  en  Bog.  Det  manglede  han  al  Ret  til,  og  en 
Mand  som  Hobe  vilde  ikke  have  taalt  et  saadant  Overgreb,  hvis 
Struensee  havde  meldt  det  til  ham. 

3)  Naar  han  f.  Ex.  siger,  at  han  ikke  maatte  faa  Bøger,  strider 
det  imod  Kommissionens  Protokol  af  13.  Februar,  hvorefter  det 
udtrykkelig  blev  tilladt  ham  at  faa  saadanne,  naar  de  først  vare 
blevne  eftersete. 

*)  Hans  Udtalelse  under  Forhøret  var:  »Der  Gelegenheit 
und  der  natiirlichen  Faiblesse  fiirs  Frauenzimmer  sei 
schwer  zu  widerstehen«.  Disse  Ord  har  Aktor  imod  Dronnin- 
gen gjengivet  korrekt  i  sit  Indlæg  imod  hende;  men  i  en  Afskrift, 
der  har  været  i  den  Biilowske  Samling  og  nu  er  i  Rigsarkivet, 
staar  der  den  afskylige  Skrivfejl:  den  naturlige  Svaghed 
hos  Fruentimmeret,  hvorved  der  fremkommer  det  for  Struensee 
graverende,  at  han  havde  givet  Dronningen  Skylden.  Denne  Fejl 
er  gaaet  over  i  Flamands  Christian  VIPs  Hof  (1854)  S.  376. 
Jeg  maa  formode,  at  det  er  dette  Sted,  der  ligger  bag  ved  Se  ho- 
ve li  ns  Sigtelse  imod  Struensee  (anf.  St.  II.  S.  318),  at  han  end  ikke 
nægtede  sig  den  Lumpenhed  at  fremstille  sig  som  en  af  hende  for- 
ført Uskyldighed.  Wittich  har  rigtig  formodet,  at  Ordet  »hos« 
maatte  være  en  Skrivfejl. 

^)  Struensees  Tilstaaelse  er  bleven  lagt  ham  svært  til  Last. 
■og  en  stærk  Karakter,  der  alene  tænkte  paa,  at  det  gjaldt  om  at 
gjøre  alt  for  at  holde  Dronningen  fri,  vilde  vel  til  det  yderste  have 
nægtet  Forholdet;  men  en  saadan  var  han  ikke;  han  stod,  hvad 
Karakterstyrke  angik,  aldeles  ikke  over  det  almindelige  Jævnmaal, 
han  var  allerede  tydelig  i  det  hele  rystet,  og  der  hørte  unægtelig 
meget  til  overfor  det  Bevisstof,  som  her  var  ophobet,  at  fastholde 
en  Benægtelse.  Høst  har  II  557  stemmende  med  Authentische 
Aufklårungen  202  ladet  det  være  en  løgnagtig  Tilstaaelse,  Stru- 
ensee har  aflagt.  »Det  var«,  skriver  han,  »Udsagn,  der  evig  vil 
plette  hans  Minde. Saa  dybt  kan  en  Mand  synke.  Ned- 
bøjet af  det  lange,  haarde,   ensomme  Fangenskab  var  den  ulykke- 

lige  maaske  svækket  paa  Sindet«.  Men  Høst  har  her  skrevet 
andet,  end  han  mente.  Vi  vide  af  Liunges  Optegnelser  i  Per- 
sonalhistorisk  Tidsskrift  4  R.  I  244,  at  Høst  i  Forelæsninger, 
han  holdt  i  Kjøbenhavn,  udtalte  en  helt  anden  Opfattelse  end  den, 
der  kommer  frem  i  hans  Skrift.  Liunge  nævner  udtrykkelig,  at 
den  himmelvide  Forskjel  netop  ogsaa  viste  sig  ved  Fremstillingen 
af  Spørgsmaalet  om  Karoline  Mathildes  Skyld.  Det  var,  siger  han, 
da  ogsaa  Hensynet  til,  at  hendes  Søn  Frederik  VI  sad  paa  Tronen, 
der  bragte  Høst  til  i  sin  Bog  at  skrive,  hvad  han  ikke  selv  troede 
paa.     En  egen  Maade  at  være  Historiker  paa! 

^)  H.  T.  4  R.  II  778  og  Note.  Skildringen  af  Dronningen  paa 
Kronborg  i  de  første  Uger  er  helt  igjennem  bygget  paa  Akter. 

')  I  den  kortfattede  Skildring,  jeg  i  Danmark  Riges  Hi- 
storie V,  373  f  har  givet  af  denne  Sag,  har  jeg  stærkt  brudt  Sta- 
ven over  Regeringens  Holdning.  Uden  at  betvivle,  at  Haardhjærtet- 
hed  og  personligt  Had  i  høj  Grad  have  hersket  hos  Karoline  Ma- 
thildes Fjender,  har  fornyet  Overvejelse  ført  mig  til  at  erkjende, 
at  der  ogsaa  kan  siges  noget  af  Vægt  til  Forsvar  for  Regeringen  i 
denne  Sag.  Det  maa  endelig  tillige  nævnes,  at  om  en  blot  Sepa- 
ration kunde  der  allerede  af  den  Grund  ikke  være  Tale,  at  det 
vilde  udelukke  Kongen  fra  at  gifte  sig  igjen,  og  hvor  lidet  sand- 
synligt det  end  efter  hans  daværende  Tilstand  var,  at  der  vilde 
blive  Tanke  om  et  nyt  Ægteskab  for  ham,  maatte  man  have  Lov  til 
at  tænke  sig,  at  han  kunde  blive  rask  igjen.  Naar  Osten  nævnede 
dette  for  den  engelske  Statsafsending  Keith  (H.  T.  4  R.  II,  S.  797), 
behøver  det  ikke  at  have  været  en  blot  Udflugt. 

8)  S.  200. 

^)  Det  har  som  bekjendt  været  almindelig  fortalt,  at  Schack 
Rathlou  under  Forhandlingen  med  Dronningen  paa  Kronborg  havde 
grebet  hendes  Haand,  da  hun  ikke  vilde  underskrive  Tilstaaelsen, 
og  ført  den,  indtil  hendes  Navn  stod  derunder.  Denne  Historie, 
der  ikke  alene  vilde  være  en  topmaalt  Nederdrægtighed  fra  hans 
Side,  men  ogsaa  vidne  om  ikke  mindre  Usselhed  hos  Juel  Wind, 
Thott  og  Stampe,  som  rolig  saa  paa,  at  det  skete,  skriver  sig  fra 
Forfatteren  til  Authentische  Aufklårungen,  der  stadig  ligesom 
Barberen  i  den  Stundesløse  kan  fortælle  »mit  Umstånden«  og  da 
ogsaa  her  S.  222  ff  har  givet  en  Detailskildring  af  det  hele  skrække- 
lige Optrin.  Denne  kulminerer  med  Fortællingen  om,  at  en  snedig 
Antydning  af  Schack  af,  at  Dronningen  maaske  kunde  skaffe  Stru- 
ensee  Benaadning  ved  at  underskrive,  bragte  hende  til  at  skrive 
Bogstaverne  Karol,  men  saa  havde  et  Blik  paa  Schacks  Ansigt 
med  dets  lumske  Udtryk  af  Glæde  gjort  det  klart  for  hende,  at  det 
var  Løgn,  hvad  han  sagde ;  hun  vilde  da  ikke  skrive  mere,  men 
saa  havde  Schack  grebet  hendes   Haand,   og,   da  hun  kom  til  sig 

selv,  stod  hendes  Navn  fuldt  skrevet.  Strax  derefter  var  Kommis- 
sionen gaaet.  —  Naturligvis  faar  man  ikke  den  ringeste  Oplysning 
om,  hvoraf  Forfatteren  veed  alt  dette.  Men  for  ikke  at  tale  om 
det  i  og  for  sig  utrolige  i  Historien,  saa  vidner  Dronningens  Under- 
skrift paa  Aktstykket  paa  det  soleklareste  derimod.  Hendes  Navn 
er  i  den  Grad  skrevet  med  hendes  sædvanlige  faste  Underskrift,  at 
der  ikke  er  Skygge  af  Tvivl  om,  at  Fortællingen  er  Opspind.  Det  er 
aabenbart  den,  der  for  en  Del  gaar  igjen  i  Karl  af  Hessens  mange 
Aar  senere  nedskrevne  Memoirer  Side  H2.  Klart  er  det  imidlertid, 
at  der  hurtig  maa  have  været  udbredt  et  Rygte  om,  at  Schack  paa 
en  utilladelig  Maade  havde  bragt  hende  til  at  underskrive  (H.  T.  4 
R.  II  779  Note).  Jeg  har  i  min  Fremstilling  dels  fulgt  Kommis- 
sionens Indberetning,  dels  holdt  mig  til,  hvad  Karoline  Mathildes 
egen  Advokat  Uldall  har  fortalt  derom  1  sine  efterladte  saakaldte 
Dagbogsoptegnelser  (Rark.),  og  det  i  Henhold  til,  hvad  hun  selv 
havde  sagt  ham  om  det  hele  Optrin.  Uldall  har  tilføjet,  at  han 
senere  havde  faaet  Sandheden  af  hendes  Fortælling  stadfæstet 
(naturligvis  af  en  af  de  fire  Herrer),  »thi  ellers  var  alt,  hvad  hun 
foregav,  just  ikke  tilforladeligt«.  At  det  har  været  Schack,  som 
har  fremsat  de  truende  Ord  om  den  Indflydelse,  hendes  Benægtelse 
vilde  faa  for  Struensee,  er  sandsynligt,  siden  Rygtet  har  nævnt 
ham;  men  forøvrigt  bliver  det  et  Sporgsmaal,  om  han  her  er  gaaet 
ud  over  det  tilladelige,  selv  om  der  vel  nok  kan  siges  at  have 
været  noget  vel  klogt  beregnet  ved  hans  Trusel.  Selve  det  For- 
langende, at  hun  skulde  give  en  skriftlig  Benægtelse  af,  at  Stru- 
ensees  Tilstaaelse  var  sand,  var  selvfølgelig  berettiget,  og,  hvis 
hun  havde  dristet  sig  til  at  give  en  saadan,  vilde  hun  ikke  have 
kunnet  undgaa  langt  pinagtigere  Forhandlinger,  der  dog  maatte 
have  endt  med  en  Tilstaaelse.  Det  har  derfor  ikke  været  til  hendes 
egen  Skade,  hvis  Schack  Rathlous  Ord  have  været  Giunden  til,  at 
hun  skrev  under. 

1*)    En    af   Kommissionens   Medlemmer    var    fraværende    paa 
Grund  af  Sygdom. 

1)  Nedskrevet  27.  April  (Pakke  i  Rark.:  Sagen  mod  Struensee 
osv.  Nr.  15—20).  Ordene  om,  at  Kommissionen  havde  handlet  mod 
ham  som  retskafne  Mænd,  staa  hos  Munter:  Bekehrungsge- 
schichte  des  Grafen  Struensee  (Kopenhagen  1772)  S.  181. 

III 


34  Henvisninger. 

2)  Sp.  303. 

3)  Sp.  472.  Efter  dette  Udtryk  at  dømme  skulde  man  tro,  at 
han  havde  sagt  det  inden  Konseillets  Ophævelse. 

4)  Sp.  259. 

5)  Munter:  Bekehrungsgeschichte  des  Grafen  J.  Fr. 
Struensee  S.  243. 

•5)  Udtalt  af  ham  til  Uldall,  der  har  meddelt  det  i  sine  Dag- 
bogsoptegnelser. 

■')  Munter  anf.  St.  S.  115. 

8)  Se  3.  Bind  II,  S.  417. 

9)  Munter  anf.  St.  S.  242. 
")  Smstds.  S.  107. 

")  Smstds.  S.  80. 

^2)  Jeg  har  selvfølgelig  her  kun  havt  Plads  til  at  medtage  et 
Par  Hovedtræk  af  Miinters  ret  omfangsrige  Bog.  Med  Hensyn  til 
denne  kan  henvises  til  en  Afhandling  om  den  af  L.  Koch  i  Dansk 
Tidsskrift  for  1902. 

13)  At  benægte  den  var  unægtelig  allerede  af  den  Grund  van- 
skeligt, fordi  der  allerede  var  fældet  Dom  om,  at  Dronningens  og 
Kongens  Ægteskab  skulde  være  ophævet  som  en  Følge  af  hendes 
Forhold  til  Struensee. 

'*)  Paa  Originalexemplaret  af  dette  Forsvarsskrift  (Pakke  Sa- 
gen mod  Struensee  o.  s.  v.  Nr.  15—20)  er  der  tilføjet  den  Bemærk- 
ning, at  det  først  blev  fremlagt  i  Kommissionen  25.  April;  men  jeg 
er  tilbøjelig  til  at  tro,  at  det  er  en  Skrivfejl  for  23.  April.  I  det 
mindste  staar  der  i  Undersøgelseskommissionens  Protokol  ved 
denne  Dato,  at  Struensees  Forsvarsskrift  blev  forelagt  den  af 
Uldall. 

15)  Host  III,  149—52. 

1^)  Paalidelig  Underretning  om  den  henrettede  Ene- 
vold Brandts  Forhold  og  Tænkemaade  i  hans  Fængsel 
(Kbhvn.  1772). 

1')  Høst  III  S.  152. 

1*)  Højesteretsassessor  Thore sens  Bemærkning  i  Tidsskrift 
for  Retsvidenskab  1892,  S.  191. 

19)  Jeg  ser  ikke  rettere,  end  at  dette  er  Tankegangen  hos 
Thoresen  anf.  St.  S.  194—95  og  hos  Konrad  Maurer  i  Deutsche 
Zeitschrift  fiir  Geschichtswissenschaft  VII.  338  f. 

2")  Jeg  mener  naturligvis  ikke,  at  der  kunde  rejses  en  retslig 
Anklage  mod  Struensee  for  Konseillets  Ophævelse;  men  politisk 
bærer  han  Ansvaret  derfor,  og  jeg  kan  ikke  finde  det  unaturligt, 
at  man  senere  i  denne  Begivenhed  saa  det  afgjørende  Skridt  fra 
hans  Side  til  at  kunne  naa  den  Magt.  Kabinetsordren  af  14.  Juii 
gav  ham. 

-')  Intet  i  §  26  i  Kongeloven  tyder  da  ogsaa  paa,  at  den 
Magtstilling,  der  gjaldt  for  at  være  til  Afbræk  for  Enevoldsmagten, 
skulde  være  en  saadan,  at  den,  der  indtog  den,  ikke  kunde  afsættes 
af  Kongen. 

22)  At  de  under  Processen  igjennem  Kammerjunker  Schack 
udbad  sig  Udtalelser  af  Kongen  om  visse  Punkter,  kan  ikke  ind- 
vendes herimod.  Man  maa  nemlig  erindre,  at  Opfattelsen  af  hans 
Svækkelse,  som  endnu  langt  mere  gjaldt  for  Viljeløshed  og  Sløvhed 
end  for  Mangel  paa  Forstandsevne,  ingenlunde  udelukkede,  at  de 
kunde  antage,  at  han  var  i  Stand  til  at  huske  forskjelligt.  Reverdil 
har  derfor  ikke  Ret  til  at  stemple  dette  som  uredeligt  (S.  316). 

2*)  Ligesom  i  Forbigaaende  nævnes  det  i  Dommen,  at  han 
»ikke  aleneste  havde  været  Medvider  og  Raadgiver,  men  ogsaa 
Tilskynder«  —  hvad  unægtelig  var  en  Kjendsgjerning  —  til  Rrandts 
Forgribelse  paa  Kongen,  hvorved  han  altsaa  havde  taget  Del  i  den 
af  en  anden  udviste  crimen  læsæ  majestatis. 

2*)  Jvfr.  N.  Lassens  Rehandling  deraf  i  Tidskr,  for  Rets- 
videnskab for  1891  S.  292.  Jeg  slutter  mig  til  den  der  givne 
Opfattelse.  Det  er  mig  blandt  andet  umuligt  at  se,  at  den  Reg- 
ning, der  gjaldt  for  at  bevise  Struensees  Falskneri,  har  den 
mindste  Beviskraft.  Jeg  skal  med  Hensyn  til  den  tilføje,  at,  da 
den  kom  paa  Tale  under  Forhøret  over  Struensees  Sekretær  Pan- 
ning,  ytrede  denne,  at  han  ikke  havde  fundet  noget  mistænkeligt 
ved  den,  da  Struensee  ved  Affattelsen  af  sligt  tidt  var  meget  skjø- 
desløs  (Forhør  23.  Marts). 

-'")  Brev  af  16.  Maj  (Brandtske  Papirer  paa  Herlufsholm). 

-*')  Processen  imod  Struensee  og  Brandt  blev  i  1891  behandlet 
af  nuværende  Højesteretsassessor  Dr.  N.  Lassen  paa  indgaaende 
Maade  i  Tidsskrift  for  Retsvidenskab,  og  denne  Afhandling 
fremkaldte  forskjellige  Indlæg,  nemlig  i  Dagbladet  for  1891  2.  og 
3.  Juli  af  a  -t-  b  (daværende  Justitsminister  Nellemann),  i  Poli- 
tiken 19.  Juli  af  nuværende  Professor  Fridericia,  i  det  oven- 
nævnte Tidsskrift  for  1892  S.  189  ff  af  Højesteretsassessor  Thore- 
sen (i  Christiania),  af  nuværende  Konsejlspræsideut  Deuntzer  i 
hans  som  Universitetsprogram  for  1891  udkomne  Biografi  af  Stampe 
S.  55  ff,  samt  endelig  af  den  berømte  Retshistoriker  Konrad  Mau- 
rer i  Deutsche  Zeitschrift  fiir  Geschichtswissenschaft 
VII  S.  336  ff.  Som  Svar  paa  flere  af  disse  Indlæg  skrev  Dr.  Las- 
sen en  Artikel  i  det  ovennævnte  juridiske  Tidsskrift  for  1892  S. 
446  ff.  Denne  Forhandling  havde  stor  Interesse  ved  de  meget  for- 
skjellige Anskuelser,  der  af  dygtige  og  ansete  Mænd  fremsattes  om 
Processen.  Den,  der  kjender  denne  Forhandling,  vil  let  se,  at  jeg 
ved  min  Opfattelse  af  det  forsvarlige  i  Dommen  stemmer  med 
Lassen  og  Nellemann,  ligesom  jeg  ved  forskjellige  enkelte  Punkter 

af  Betydning  er  enig  med  Lassen,  medens  jeg  i  min  Dom  om  Re- 
geringens Holdning  under  den  hele  Sag  og  ved  den  derefter  føl- 
gende Henrettelse  fjærner  mig  fra  dem  og  her  afgjort  staar  Fri- 
dericia  nærmere.  —  Advokaternes  Indlæg  i  Struensees  og  Brandts 
Sag  samt  Dommene  findes  trykte  hos  Høst  III. 

1)  A.D.Jørgensen:  Regeringsskiftet  1784,  S.  VIII,  Note. 

2)  H.  T.  4  R.  II  S.  7.58  Note.  Nogle  Ord  af  Carstens  i  det 
ovennævnte  Brev  til  Kristian  Brandt  kunde  ogsaa  tyde  paa,  at 
han  og  andre  af  Dommerne  havde  ment,  at  Kongen  her  havde 
Lejlighed  til  at  benaade. 

3)  Reverdil  paastaar  (S.  322),  at  Rantzau  viste  en  halstarrig 
Haardhed  og  afskylig  Ondskab  ved  denne  Lejlighed;  men  han 
siger  ikke,  hvorfra  han  veed  det. 

*)  Brev  fra  hendes  Hofdame  Frøken  Råben  af  28.  Marts  til 
Brandts  Moder  Fru  Søhlenthal  (Brandtske  Papirer  paa  Herlufsholm). 

5)  Baade  hos  Reverdil  S.  322  og  hos  D.  Biehl  H.  T. 
3  R.  IV  455  fortælles  det,  at  Kongen  havde  erklæret,  at  han 
langt  snarere  kunde  benaade  Struensee.  Selv  om  dette  ikke  kan 
gjælde  som  sikkert  afhjemlet,  er  det  dog  rimeligt,  at  der  er  noget 
sandt  deri.  Men  om  Muligheden  af  at  benaade  denne  eller  blot 
om  at  formilde  hans  Straf  har  der  iblandt  Magthaverne  næppe 
overhovedet  været  Tale. 

6)  H.  T.  3  R.  IV  S.  455.  Jvfr.  Host  H,  606  Note,  hvor  det 
rigtig  bemærkes,  at  Munter  og  Hee  26.  April  meddelte  Struensee 
og  Brandt,  at  Dommen  var  stadfæstet.  —  Det  ligger  nær,  naar  vi 
have  set  denne  Stadfæstelse  finde  Sted,  saa  at  opkaste  det  Spørgs- 
maal,  om  det  vilde  have  havt  nogen  Betydning  for  de  domfældtes 
Skjæbne,  hvis  Bernstorff  havde  levet  længere  og  var  bleven  kaldet 
tilbage.  Denne  har  i  sine  Breve  fra  den  nærmeste  Tid  efter  17. 
Januar  flere  Gange  udtalt  levende  Misbilligelse  af  den  Haardhed, 
der  blev  vist  imod  dem,  som  vare  blevne  fængslede  tillige  med 
Struensee,  hvorved  dog  maa  bemærkes,  at  han  ikke  kan  have  vidst 
noget  endnu  om  det,  der  fældede  Brandt.  Men  naar  han  i  et  Brev 
til  Brodersønnen  af  17.  Februar  udtaler,  at  de  med  Undtagelse  af 
Struensee  ikke  fortjente  at  blive  behandlede  som  »Forrædere  og 
sammensvorne«  viser  det,  i  hvilken  Grad  han  brød  Staven  over 
Struensee   og  holdt  ham  for  hjemfalden  til  Lovens  Strænghed,   og 

vel  at  mærke,  han  tænker,  hvad  man  kan  se  af  Brevet,  ikke  herved 
paa  Sigtelsen  imod  ham  for  at  have  villet  detronisere  Kongen. 
Medens  man  sikkert  kan  sige,  at  han,  hvis  han  havde  faaet  Ind- 
flydelse, vilde  have  gjort  alt.  hvad  han  kunde,  for  at  der  skulde 
vises  Mildhed  imod  alle  andre  end  Struensee,  maa  det  staa  sorn 
tvivlsomt,  hvorledes  han  vilde  have  stillet  sig  med  Hensyn  til 
Fuldbyrdelsen  af  Dødsdommen  over  denne,  naturligvis  med  Und- 
tagelse af,  at  han  efter  sin  hele  Karakter  afgjort  vilde  have  været 
imod  det  barbariske  Præg,  Exekutionen  hk.  —  Selv  om  det  har 
ulige  mindre  Interesse  at  vide,  hvad  Reventlow  mente,  fortjener 
det  dog  at  nævnes,  at  han,  der  var  alt  andet  end  et  blidt  Gemyt, 
i  Anledning  af  de  tvende  Grevers  Henrettelse  skrev  til  Schack- 
Rathlou  (1.  Maj  [Ravnholt]):  »Jeg  har  ikke  uden  Gysen  kunnet  læse 
Beretningen  om  Struensees  og  Brandts  Henrettelse.  Jeg  ser,  at 
jeg  har  taget  fejl;  thi  jeg  havde  tænkt  mig-,  at  Kongen  vilde  for- 
andre den  sidstnævntes  Dødsstraf  til  livsvarigt  Fængsel«. 

')  H.  T.  4  R.  IL  S.  741. 

*)  Documents  relatifs  etc.  X,  S.  164,  Brev  til  Fru  Bjelke 
af  20.  Januar  1767. 

9)  H.  T.  4  R.  II,  S.  766. 

'»)  Smstds.  S.  769  og  772. 

11)  Se  mit  Skrift  om  Trykkefrihedens  Historie  S.  64. 

12)  Munter  anf.  St.  S.  253  og  2.o8. 

")  Afskrifter  af  begge  Breve,  der  tidligere  have  været  i  den 
Biilowske  Samling,  fmdes  nu  i  Rark.  Ogsaa  Originalerne  tindes  i 
Rark.,  men  ere  ikke  tilgængelige. 

1*)  Dette  Brev  er  trykt  hos  Munter  S.  254—55. 

1^)  Han  havde  først  skrevet  dette  Brev  til  Munter,  der  da 
skulde  meddele  Rantzau  dets  Indhold;  men  bagefter  besluttede 
han  at  sende  det  til  selve  denne.  Se  om  Indholdet  af  det,  hvoraf 
der  forøvrigt  haves  ikke  faa  Afskrifter,  Reverdil  S.  329. 

1«)  Munter  S.  278. 

1')  Dette  Brev  findes,  ligesom  Skildrmgen  af  Kongens  Tilstand 
i  Rark.  i  Pakke:  Sagen  imod  Struensee  o.  s.  v.  Nr.  15—20. 

18)  Miinter  anf.  St.  S.  276. 

■9)  Personalhistorisk  Tidsskrift  II,  357. 

13 a)  Den  højt  ansete  Videnskabsmand  P.  Abildgaard  fortalte 
engang  Johan  Biilow,  at  nogen  Tid  efter  17.  Januar,  da  Hoffet  op- 
holdt sig  paa  Frederiksberg  Slot,  var  han  gaaet  ind  i  Kongens 
Gemak  her  paa  en  Tid,  da  denne  var  kjørt  ud.  Han  fandt  da  en 
stor  Kikkert  paa  et  Stativ,  og  da  han  vilde  se,  paa  hvilken  Gjen- 
stand  den  var  rettet,  fandt  han,  at  det  var  paa  Stejlen,  hvorpaa 
Struensees  Legeme  var  lagt  (J.  Biilow:  Forsøg  til  Biografier  (Det 
store  kgl.  Bibi.]  S.  42). 

^°)  Han  forklarede  det  selv  som  en  Reminiscens  fra  sit  tidligere 
Ophold  i  Frankrig,  hvor  man,  naar  Hostien  blev  bragt  forbi,  sagde: 
Voila  le  hon  dieu  qui  passe. 

21)  Se  herom  I,  Ilte  Kapitel. 

22)  Man  har  i  en  Afskrift  af  Johan  Biilow  (Biilowske  Afskrifter 
i  Rark.)  et  Referat  af  de  forskjellige  Vota,  der  bleve  afgivne  i 
Statsraadet,  baade  om  de  syv  mindre  kompromitterede  og  om  de 
tre,  som  her  sidst  har  været  Tale  om.  I  Voteringen  om  de  første 
har  Rantzau  deltaget,  hvorimod  der  ikke  findes  noget  Votum  af 
ham  ved  den  anden  Afstemning.  Det  er  lidet  sandsynligt,  at  dette 
skyldes  en  Skjødesløshed  af  Biilow. 

■")  Om  Indberetningen  af  de  kongelige  Resolutioner  angaaende 
de  her  omtalte  10  Personligheder  se  Høst  III. 

2+)  Kabo.  af  25.  og  31.  Januar  1772.     (S.  429). 

25)  Kabo.  af  31.  Januar  1772. 

26)  Se  Slutningen  af  hans  Memoircskrift. 

2')  Samme  Dag  blev  der  givet  Kontraordre  imod  alle  for- 
beredende Skridt  til  at  føre  Dronningen  til  Aalborg. 

28)  Da  alt,  hvad  der  vedrører  Forhandlingen  med  England  om 
Karoline  Mathildes  Kremtidsskjæbne  er  behandlet  med  stor  Grun- 
dighed af  Schiern  i  H.  T.  4  R.  2det  Bind  S.  774  ff,  henviser  jeg 
om  nærmere  Enkeltheder  til  denne  Afhandling. 

29)  Ved  Siden  af  alle  de  udsmykkende  Fortællinger,  som  ten- 
dentiøse Skribenter  have  sat  i  Omløb  om  hende  og  hendes  Skjæbne, 
kan  det  nævnes,  at  hun  saavelsom  Struensee  ogsaa  ere  komne 
frem  i  Folkesagnet.  Der  har  for  et  halvt  hundrede  Aar  siden  i 
Vendsyssel  været  sunget  en  Sang  om  dem,  der  er  en  højst  snurrig 
Fordrejelse  af  et  gammelt  engelsk  Digt  om  Dronning  Eleonor. 
Det  eneste,  der  har  Interesse  herved,  er,  at  man  kan  se,  at  hun 
her  opfattes  som  Struensees  Elskerinde  (Dania  II,  S.  275  ff.). 

Trykfejl  og  Rettelser. 


I  Første  Afdeling: 

Side  156  L.  3  f.  o.  Det  var  ikke  1758,  men  1757,  at  Struensees 
Fader  flyttede  til  Altona.  Struensee  selv  blev 
Stadsfysikus  i  Aaret  1758. 

—  233    -    16  f.  o.  som  en  besat,  læs:  som  en  Galejslave. 
Henvisninger  Side  14  L.  7  f.  o.  Le  Daae,  læs:  L.  Daae. 

I  Anden  Afdeling: 

Side  12  L.  18  f.  o.  Kancelliets,  læs:  Konseillets. 

—  18    -    20  f.  o.  Kancelliherrers,  læs:  Konseilherrers. 

—  72-6  f.  n.  ham,  læs:  Kongen. 

—  98   -      1  f.  o.  Postbefordringen,     læs:      Postbefordringen     i 

Kongeriget  Danmark.  —  For  øvrigt  var  det 
først  1794,  at  det  blev  til  Virkelighed  med 
Generalpostamtets  Overtagelse  af  det  danske 
Befordringsvæsen. 

—  118    -    12  f.  o.  Emile,  læs:  Emilie. 
--    121    -    10  f.  n.  nogen,  læs:  noget. 

—  372    -      2  f.  n.  Fru  Schonberg,  læs:  Madam  Schonberg. 

—  421  Note  Se  1.  S.  193,  11,  læs:  Se  1,  S.  193,  ff. 

